
1 iulie 

• Pomenirea Sfinţilor Cosma şi Damian 

Sfinţii Cosma şi Damian au fost doctori fără de arginţi şi făcători de 
minuni. Ei s-au născut la Roma şi au fost fraţi de sînge, botezaţi de 
mici şi crescuţi în credinţa creştină. Ei au fost dăruiţi de Duhului 
Sfînt cu puterea de a vindeca oamenii şi chiar şi animalele din 
gospodăriile lor de toate bolile şi neputinţele, de obicei doar prin 
punerea mîinilor. Ei nu cereau răsplată pentru munca lor, ci doar 
credinţa în lisus Hristos Dumnezeu de la cei pe care îi vindecau. Ei 
au împărţit cu milostivire săracilor şi nevoiaşilor marea lor avere 
moştenită de la părinţi, în timpul acela pe tronul Romei se afla 
împăratul Galeriu. Dar încă înainte de a urca acesta pe tron cei doi 
fraţi au fost legaţi şi întemniţaţi de persecutorii creştinilor. 
Judecîndu-i multă vreme, Galeriu Ie-a poruncit să se lepede de 
Hristos şi să aducă jertfe idolilor. Sfinţii Cosma şi Damian nu numai 
că nu s-au supus nelegiuitei porunci, ci încă l-au sfătuit să se 
lepede el de mincinoşii idoli şi să îl recunoască pe Unul şi Adevăratul 
Domnul Dumnezeu. «Dumnezeul nostru nu este făcut de mîini 
omeneşti, ci mai curînd toate cele cîte sînt, sînt făcute de Mîinile Lui. 
Dumnezeii tăi, împărate, sînt lucrul închipuirii şi mîinilor oamenilor 
îndemînatici să le întruchipeze din piatră şi din lemn. Dacă ţi-ar lipsi 
aceşti meşteşuari, împărate, tu cu adevărat nu ai mai avea la ce să 
te închini.» După ce Sfinţii Cosma şi Damian au făcut o minune chiar 
asupra împăratului, căci l-au vindecat de o infirmitate gravă, 
împăratul şi-a proclamat credinţa în Hristos şi i-a eliberat pe sfinţii 
fraţi cu pace. Ei au continuat să-L slăvească pe Dumnezeu şi să 



vindece bolnavii, fiind slăviţi la rîndul lor din toate părţile de popor. 
Invidios pe slava lor, un anume doctor, care mai demult le fusese lor 
dascăl de medicină, i-a ademenit într-un munte, sub pretextul 
culegerii de ierburi de leac, şi i-a omorît cu pietre. Ei au luat cu 
cinste mucenicia pentru credinţa lor la anul 284. Pomenirea lor a 
rămas veşnică în Biserica lui Hristos de pe pămînt, iar sufletele lor s- 
au strămutat în locaşurile cele cereşti ale Veşnicei împărăţii, în care 
se veselesc întru bucuria vieţii celei neîmbătrînitoare. 

• Pomenirea Sfintului Cuviosului Părintelui nostru Petru Patriciul 
Acest sfînt a fost un nobil din Constantinopol şi mare comandant 
de oşti în vremea împăratului Nichifor (802-811). într-un război cu 
bulgarii împăratul a fost ucis, iar acest Petru, împreună cu 
cincizeci de generali şi nobili greci au fost luaţi prizonieri. Intr-un 
chip minunat, Sfîntul loan Teologul 1-a eliberat pe Petru din acea 
temniţă. Văzînd această mare minune, Petru a dispreţuit toată 
slava cea lumească şi s-a retras la Muntele Olimp unde, sub 
povăţuirea Sfîntului loanichie cel Mare, s-a nevoit întru viaţa 
pustnicească timp de treizeci şi patru de ani. După moartea soţiei 
şi fiului lui, el s-a strămutat la Constantinopol unde a mai vieţuit 
încă opt ani întru post şi rugăciunie. El după aceea, la 865, a 
adormit întru Domnul, aflîndu-se întru al şaptezeci şi şaptelea an 
al vieţii lui pe pămînt. 

• Pomenirea Sfîntului Mucenic Potitus 

Acesta a fost un copil în vîrstă de treisprezece ani din Insula 

Sardinia, care a luat schingiuiri pentru credinţa lui şi de la tatăl lui 

cel trupesc, şi de la persecutorii creştinilor care se aflau la putere. 

Lui Potitus i s-a tăiat capul sub domnia împăratului Antoninus, 

după ce mucenicul i-a vindecat-o şi i-a botezat-o pe fiica 

acestuia, Agnes. 

Cîntare de laudă la Sfîntul Mucenic Potitus 

Tatăl pe tînărul Potitus îl întreabă : 

«De-ţi este atît de adevărată credinţa, 

eşti gata să mori pentru ea?» 

Fiul răspunde: «Mîntuitorul a făgăduit 

Că cei ce suferă pentru El 

încinşi sînt cu put ere de sus, 

Spre a putea îndura suferinţele. 

Intru a Lui făgăduinţă eu cu adevărat nădăjduiesc. 

Tată, Dumnezeul meu mare este, şi puternic, 

Slăvit şi Minunat, Viaţă şi Izvorul Vieţii. 

El i-a ajutat lui David în război, 

Cîndpe cumplitul Goliat I-a culcat la pămînt. 

El va fi şi cu mine întru a mea suferinţă, 

Intru care spre amara moarte mă îndrept.» 

Cînd Gilas tatăl prejiul lui aude, El pare că bea dintru al adevărul 

vin, Şi strigă: "O bătrîn zadarnic ce sînt! A anilor mei înţelepciune 

unde-U? lată că fiul meu cel copil îmi arată mie adevărul!» 

Bătrînul Gilas Botezul primeşte, Iar Potitusfiul, martiriul, în sînge. 



Cugetare 

Prin pomenile şi rugăciunile pe care creştinii le fac pentru cei 
adormiţi ai lor, ei arată legătura dintre lumea aceasta şi cea care va 
să vină. Biserica de pe pămînt [Luptătoare] şi Biserica cea din ceruri 
[Biruitoare] sînt Una şi Aceeaşi Biserică, un trup şi un suflet, aşa 
cum rădăcina de sub pămînt unul şi acelaşi trup îl formează cu 
trunchiul şi ramurile care se înalţă de la suprafaţa pămîntului. Este 
de aceea uşor de înţeles cum se face că noi, cei de pe pămînt, 
primim ajutor de la sfinţii şi drepţii din Biserica cea Cerească, tot aşa 
cum cei păcătoşi ai noştri care au murit pot primi ajutor de la noi cei 
vii care ne rugăm şi facem pomeni pentru ei. Sfintul Athanasie zice: 
„Aşa cum se întîmplă cu vinul din butoi, care simte primăvara 
înflorirea viei şi fierbe, sporindu-şi tăria şi aroma, aşa se bucură, se 
curăţesc şi se îmbunătăţesc şi sufletele celor adormiţi ai noştri, cînd 
noi cei vii ne rugăm pentru ei, pomenindu-i la Jertfa Cea Fără de 
Sînge a Domnului.» Sfîntul Efrem Şirul aduce acelaşi exemplu cu 
vinul şi via cînd zice : «Astfel, cînd pînă şi în firea vegetală se vede 
atîta iubire şi unire, oare nu cu atît mai mult vor simţi cei adormiţi ai 
noştri iubirea, jertfa şi rugăciunile care le aducem pentru ei?» 
Luare aminte 
Să luăm aminte la tainica prefacere a apei în vin (loan 2: 1-11): 

• La cum Domnul, la Nunta din Cana Galileii, a preschimbat apa în vin; 

• La cum şi sufletul meu, cînd se cunună cu Dumnezeul Cel Viu, îşi 
preface apa cea trupească a lui întru băutură dumnezeiască. 
Predică Despre cum trebuie să ne bucurăm de Hristos 
intru aceasta vă bucuraţi, măcar că acum ar trebui să fiţi trişti, 
încercaţi fiind de multe feluri de ispite pentru puţină vreme (I Petru 
1:6). 

Astfel grăieşte Sfîntul Petru Apostol, a cărui viaţă a fost plină de 
multe feluri de ispite şi dureri. Astfel grăieşte bărbatul care şi-a 
lăsat casă şi familie şi a urmat lui Hristos; care pentru dragostea 
lui Hristos a îndurat multe chinuri şi lipsuri : foamea, setea, 
temniţa, prigonirile din partea iudeilor de un sînge cu el, cele din 
partea păgînilor romani, a prorocilor mincinoşi, a sălbăticiei 
păgînilor cea de obşte; şi care la urmă a fost răstignit pentru 
Hristos, după ce a îndurat cu bucurie toate pentru dragostea Lui. 
Bărbatul care a suferit în viaţa lui cele mai teribile încercări şi 
chinuri pentru dragostea lui Hristos ne sfătuieşte şi ne îndeamnă 
să ne bucurăm întru El, astfel încît bucuria noastră să înghită 
toate suferinţele şi chinurile noastre, care în comparaţie cu ea, 
trebuie socotite mici. 

Dar de ce, fraţilor, trebuie să ne bucurăm noi pururea în Hristos? 
Noi trebuie să ne bucurăm întru El pentru că El ne-a arătat 
realitatea celei mai mari şi mai frumoase nădejdi a omenirii. 
El ni L-a arătat nouă pe Cel Unul, Atotputernic, Atotînţelept şi 
Atotmilostiv Dumnezeu, Care ne-a dăruit nouă cinstea şi 
privilegiul de a ne numi fii ai Lui. 
El ne-a arătat nouă viaţa cea nepieritoare şi veşnică: viaţă de mii 



de ori mai bună şi neînchipuit mai bună decît această viaţă a 

noastră de pe pămînt. 

El ne-a arătat nouă împărăţia cea duhovnicească, împărăţia 

îngerilor şi a drepţilor, împărăţia a tot binele, a luminii adevărului 

şi dreptăţii. 

El ne-a arătat nouă şi ne-a descoperit care trbuie să fie scopul 

vieţii noastre pe pămînt, sensul tuturor eforturilor şi luptelor 

noastre întru această viaţă trecătoare. 

El ne-a descoperit nouă oceanul iubirii şi fericirii celei cereşti, faţă de 

care toate suferinţele, chinurile şi ispitele pe care le suferim în 

această viaţă sînt ca nişte stropi de apă murdară, care nu pot 

nicicum să întineze oceanul. 

O, fraţilor, mare este bucuria care ne aşteaptă! O, fraţilor, mic 

este preţul pe care Domnul ni-1 cere în schimbul acestei bucurii, 

în care se scaldă îngerii şi în care înoată drepţii! Nu ni se cere 

decît să împlinim cu gîndul, cuvîntul şi fapta puţinele şi scurtele 

Lui porunci! 

O Stăpîne Doamne lisuse Hristoase, Izvorule Tainic al Bucuriei 

Vieţii, Cela Ce eşti bucuria şi slava noastră, lauda şi mulţumirea 

noastră! Pune Degetul Tău pe gurile noastre şi nu lăsa nici un 

strop de ispită a tristeţii să ne murdărească şi să ne otrăvească 

pre noi, 

Căci Ţie se cuvine toată slava şi mulţumită în veci, 

Amin. 

2 iulie 

• Pomenirea punerii Cinstitului Veşmînt al Preasfintei Născătoarei 
de Dumnezeu în Biserica din Vlaherne, la Constantinopol 

în zilele împăratului Leon cel Mare (457-474) şi ale împărătesei 
Virinia, soţia lui, pe cînd Patriarh al Cetăţii Cetăţilor 
(Constantinopole) era Ghenadie, doi mari patricieni şi fraţi buni, 
Galvie şi Candid, au mers la Locurile Sfinte ca să se închine. Ei o 
vreme au locuit la Nazaret, în casa unei bătrîne femei evreice, 
fecioară, care avea într-o cămară ascunsă Veşmîntul Preasfintei 
Născătoare de Dumnezeu. Mulţi bolnavi îşi aflau tămăduirea 
rugîndu-se înaintea lui cu credinţă şi atingîndu-se de el. Cu 
binecuvîntare, Galvie şi Candid au adus acest Sfînt Veşmînt la 
Constantinopol şi l-au vestit de aceasta pe împărat şi pe Patriarh. 
Capitala imperială s-a umplut de bucurie. Straiul a fost adus cu 
solemnitate şi pus în Biserica din Vlaherne, cea mai înainte zidită 
de împăratul Marchian şi împărăteasa Pulheria, la ţărmul unui mic 
golf numit Vlaherne de la numele lui Vlaheran, un comandant de 
la Skit care fusese ucis acolo. Praznicul acesta s-a hotărît în 
cinstea aducerii Cinstitului Veşmînt al Preasfintei Născătoare de 
Dumnezeu la Biserica din Vlaherne. 

• Pomenirea Sfîntului luvenalie, Patriarhul Ierusalimului 

Sfântul luvenalie a fost contemporanul unor mari luminători ai 
Ortodoxiei între care se aflau marii Eftimie, Teodosie, Gherasim şi 



Simeon Stîlpnicul. El s-a aflat între Părinţii a două Sinoade 
Ecumenice: al Treilea de la Efes, din anul 431, şi al Patrulea de la 
Calcedon, din anul 451. Cu mare putere şi cu mare rîvnă, la Efes, 
el a luptat împotriva ereziilor celor hulitoare ale lui Nestorie, care 
zicea că Maica lui Dumnezeu este doar Născătoare de Hristos, 
adică Maică doar a unui om obişnuit; iar la Calcedon a luptat 
împotriva ereziilor lui Eutihie şi Dioscor, care mincinos învăţau că 
se află doar o singură natură în Hristos, cea dumnezeiască, iar nu 
şi cea omenească, pe deplin. După biruinţa Ortodoxiei la 
amîndouă Soboarele, Sfântul luvenalie s-a întors la scaunul său 
de la Ierusalim. Dar măcar că fuseseră biruiţi, neruşinaţii eretici 
îşi continuau în popor drăceştile lor lucrări. Prin intrigile ţesute de 
un oarecare 

Teodosie, prieten al lui Dioscor, şi prin violenţă, Fericitul luvenalie 
a fost scos din scaunul lui şi aruncat în surghiun, acelaşi Teodosie 
fiind ridicat în locul lui. La început Teodosie acesta a fost susţinut 
de împărăteasa Eudochia, văduva lui Teodosie cel Mic, care se 
stabilise la Ierusalim. Nehotărîtă şi şovăielnică, Eudochia a mers 
la Simeon Stîlpnicul, spre a afla de la el unde stă adevărul. Sfintul 
lui Dumnezeu i-a dat pe faţă toate învăţăturile cele eretice, şi a 
povăţuit-o pe împărăteasă să se ţină de Ortodoxia cea confirmată 
la Sinoadele al Treilea şi Patrulea Ecumenice, împărăteasa s-a 
supus Sfîntului, s-a pocăit de faptele ei trecute şi 1-a denunţat pe 
ereticul Theodosie, falsul patriarh. De aceea împăratul Marchian 
şi împărăteasa Pulheria, cei de la Constantinopol, au trimis 
scrisoare imperială Comandantului Athanasie, eparhul 
Ierusalimului, poruncindu-i să-1 arunce pe Theodosie mincinosul 
patriarh în surghiun şi să-1 aducă înapoi pe legiuitul Arhipăstor, 
luvenalie. Eparhul a executat de îndată porunca. Sfântul luvenalie 
a păstorit Biserica Ierusalimului timp de treizeci şi opt de ani. La 
bătrîneţi adînci ajungînd, el s-a odihnit în Domnul, la anul 458, şi 
a primit de la El răsplata chinurilor îndurate cu bucurie pentru 
adevăr, în timpul arhipăstoririi Sfîntului luvenalie s-a instituit şi 
Prăznuirea Naşterii Domnului în ziua a douăzeci şi cincea a lunii 
decembrie. 

• Pomenirea Sfîntului Fotie, Patriarhul Moscovei 

Acest Sfînt Patriarh Fotie a fost de neam grec. El a păstorit cu 

mare înţelepciune Biserica Moscovei timp de douăzeci de ani, şi 

s-a odihnit întru Domnul la anul 1430. Cu o săptămînă mai înainte 

de adormirea lui, un înger al Domnului i-a vestit mai dinainte 

ceasul ieşrii sufletului său. 

Cîntare de laudă la Sfînta Născătoare de Dumnezeu 

Noi oamenii înaintea Preasfmtei Fecioare cădem, 

Şi mila lui Dumnezeu căutăm prin a ei mijlocire. 

Ea străluceşte de veşnica slavă, 

Si se roagă lui Hristos Dumnezeu pentru noi. 

Rugăciunile ei sînt pline de putere - 

Scumpe sînt rugăciunile Maicii pentru Fiu! 



Ea iubeşte pre toţi cei de Fiul zidiţi, 

Ca flacăra luminării curate strălucesc ale ei rugăciuni! 

Ea caută pe cei suferinzi pretutindeni: 

Oriunde muşcă durerea, al ei ajutor este-aproape. 

Leac vindecător şi balsam este-al ei nume 

Pentru cel suferind, 

Şi bici aspru demonilor. 

Chemînd a Crucii lui Hristos putere şi numele 

Născătoarei de Dumnezeu, 

Noi putere nouă primim, şi curaj. 

.Voi oamenii înaintea Preasfintei Fecioare cădem, 

Şi mila lui Dumnezeu căutăm prin a ei mijlocire. 

Cugetare 

Orice descoperire materială cu care se făleşte omul, ca fiind 

produs exclusiv de forţa şi mintea lui, se arată în realitate a fi o 

manifestare a Providenţei dumnezeieşti. Orice invenţie are o 

importanţă şi o semnificaţie îndoită: fizică şi spirituală. Chiar 

obiectul numit ceasornic, această minunată invenţie cu care 

oamenii măsoară timpul, nu este făcută doar pentru a număra 

ceasurile zilei sau nopţii, ci şi pentru a ne aduce aminte de ceasul 

morţii noastre: aceasta este semnificaţia lui duhovnicească. Cînd 

braţul cel subţire îşi încheie rondul secundelor şi minutelor, atunci 

braţul cel mare bate ceasul rînduit, sunînd gongul lui. Aşa va bate 

şi sună şi ceasul vieţii noastre, care ne numără zilele, lunile şi anii 

ce îi avem de trăit. De aceea îndeamnă Sfîntul Tihon din Zadonsk 

pe fiecare creştin să cugete la următoarele lucruri: 

1. la scurgerea permanentă a timpului vieţii noastre ; 

2. la cum este imposibil ca să întoarcem timpul înapoi; 

3. la cum trecutul şi viitorul nu sînt în puterea noasră, dar 
prezentul pe care îl trăim acum, da; 

4. la cît de necunoscut este sfîrşitul vieţii noastre; 

5. la cum trebuie mereu să fim pregătiţi pentru moarte - în 
fiecare zi, în fiecare ceas, în fiecare clipă; 

6. la cum, din această cauză, trebuie să ne aflăm pururea într-o 
stare sufletească de pocăinţă pentru păcatele noastre; 

7. la cum în fiecare ceas trebuie să ne plîngem păcatele noastre 
cu amar, şi să ne aflăm mereu în starea duhovnicească pe care 
ne dorim să o avem în clipa ieşrii sufletului nostru. 

Luare aminte 

Să luăm aminte la rugul de foc de la Muntele Horeb (Ieşirea 3): 

La cum rugul era aprins cu pară de foc, dar nu se mistuia; 

La cum Preacurata Fecioară, carea L-a purtat pre Pruncul 

Dumnezeiesc 

în pîntecele ei, foc dumnezeiesc purta, şi focul nu o mistuia; 

La cum harul focului celui dumnezeiesc întinereşte, 

vindecă şi 

luminează şi sufletul meu cel păcătos. 

Predică Despre încercarea credinţei noastre 



Pentru ca credinţa voastră încercată, mult mai de preţ decît aurul 
cel pieritor, dar lămurit prin foc, să fie găsită spre laudă şi spre slavă 
şi spre cinste, la arătarea lui lisus Hristos (I Petru 1: 7). 
Fraţilor, credinţa noastră este încercată mai des decît este bătută 
trestia de vînturi. încercările credinţei noastre sînt precum 
vîntoasele puternice: credinţa cea slabă ele o smulg din rădăcini, 
pe cînd pe cea puternică o fac să se înfigă şi mai adînc în pămînt. 
încercările sînt asemenea şi flăcărilor care ard paiele dar 
lămuresc aurul. 

Teoretizările şi supoziţiile omeneşti încearcă şi ele credinţa 
noastră. Acestea sînt adesea vînturi foarte sălbatice, care totuşi 
pot fi învinse dacă sîntem dornici să ne ţinem strîns de cuvintele 
Domnului şi dacă în contra acestor teoretizări sîntem în stare să 
aducem cu înţelepciune exact învăţăturile Credinţei Creştine care 
li se opun. 

Credinţa noastră mai este încercată şi de teamă şi de ruşine: 
teama de oamenii care prigonesc Credinţa, şi ruşinea faţă de 
oamenii care dispreţuiesc cu aroganţă credinţa. Şi acestea sînt 
vînturi puternice cărora trebuie să le rezistăm dacă vrem să fim 
vii. Şi cum să le rezistăm? Să le rezistăm prin frica de Dumnezeu, 
care trebuie să fie întotdeauna în sufletele noastre mai mare 
decît frica de oameni, şi prin ruşinea faţă de Sfinţii Apostoli şi de 
Toţi Sfinţii, care nu s-au ruşinat de credinţa lor înaintea celor mai 
mari împăraţi, domni şi înţelepţi ai acestei lumi. 
Credinţa noastră mai este încercată şi de suferinţă fizică şi 
mizerie (sărăcie). Acesta este focul în care credinţa noastră fie 
arde ca şi nişte paie, fie se curăţeşte şi se lămureşte ca aurul cel 
curat în topitoare. Credinţa noastră va rezista acestui foc numai 
dacă ne vom aminti de Domnul nostru Hristos Răstignit pe Cruce 
pentru noi, nuami dacă ne vom aminti de miile de mucenici ai 
Credinţei care cu răbdarea chinurilor lor au biruit lumea, răsărind 
din ele ca şi aurul cel curat, şi strălucind peste veacuri între îngeri 
şi oameni. 

Credinţa noastră mai este încercată şi de moarte - de moartea 
celor dragi şi apropiaţi nouă, de moartea oamenilor în general. 
Acesta este focul cel amarnic în care credinţa multora a pierit. 
Dar oare este moartea sfîrşitul a toate? Nu, ea nu este, şi să o 
credem aceasta, fraţilor! Din contră, ea este începutul a toate, 
începutul vieţii celei adevărate şi noi. Să credem, fraţilor, să 
credem în învierea lui Hristos, să credem în viaţa cea de dincolo 
de moarte, să credem în învierea cea de Obşte de la sfîrşit şi în 
înfricoşata Judecată a lumii! 

O Stpîne Doamne Atotîndurate, întăreşte întru noi credinţa cea 
întru Tine şi ne miluieşte pre noi, 
Căci Ţie se cuvine toată slava şi închinăciunea în veci, 
Amin. 

3 iulie 



• Pomenirea Sfîntului Mucenic lachint 

Sfântul lachint a fost cubicular al împăratului Traian [slujitor al 
meselor imperialei. El era tînăr cu vîrsta, iar în taină, creştin. Cu 
un prilej în care împăratul aducea necuratele lui jertfe idolilor, 
lachint s-a ţinut departe, nevoind să vadă întinăciunea şi să fie 
silit să participe la ea. Din pricina aceasta el a fost acuzat şi adus 
în faţa împăratului la judecată, împăratul 1-a sfătuit să se lepede 
de Hristos şi să jertfească idolilor. Dar lachint nu s-a lăsat, ci a 
stat tare ca un diamant. El a zis: „Creştin sînt şi pre Hristos 
cinstesc. Lui mă închin, Lui singur îi aduc jertfă curată, însăşi 
viaţa mea." Bătut, scuipat, biciuit, sfîntul a fost apoi aruncat în 
temniţă. La porunca împăratului, lui nu i s-a dat nimic să 
mănînce, în afară de necuratele cărnuri jertfite idolilor. Sfântul 
lachint a refuzat spurcata hrană şi a murit în temniţă, după opt 
zile. Atunci paznicii temniţei au văzut în celula Sfântului lachint 
doi îngeri luminoşi. Unul a acoperit trupul mort al mucenicului cu 
veşmîntul lui cel strălucitor, iar celălalt i-a aşezat pe cap o 
cunună minunată, închisoarea toată s-a umplut de lumină şi de 
bună mireasmă. Tînărul Sfânt lachint a luat cu cinste cununa 
muceniciei şi s-a încununat cu veşnica slavă la anul 108. 

• Pomenirea Sfîntului Anatolie, Patriarhul Constantinopolului 

Sfântul Anatolie a fost mai întîi presbiter [preot] în Biserica 
Alexandriei, iar după moartea Sfântului Patriarh Flavian, el a fost 
ridicat în scaunul patriarhal al Constantinopolului, la anul 449. In 
timpul arhipăstoririi lui, scaunul constantinopolitan a fost ridicat 
la aceeaşi cinste cu scaunul Romei, la Sinodul Ecumenic al 
Patrulea de la Calcedon, din anul 451. Sfîntul Patriarh Anatolie a 
luptat mult penru curăţia Credinţei Ortodoxe şi a luat suferinţe 
cumplite din mîna ereticilor, pînă la uciderea de către ei, la anul 
458, în timpul împăratului Leon cel Mare. Sfântul Anatolie bine a 
păstorit Biserica Constantinopolitană timp de aproape nouă ani, 
strămutîndu-se la locaşurile cele cereşti, printre Sfinţiţii Ierarhi 
din împărăţia Cerurilor. 

• Pomenirea Sfîntului Cuvios Alexandru 

Sfântul Alexandru acesta s-a născut în Asia şi a fost crescut şi 
educat la Constantinopol. După încheierea studiilor, el s-a dedicat 
serviciului militar, devenind ofiţer. Citind în Sfînta Scriptură, el a 
ajuns la locul în care Mîntuitorul zice: Dacă voieşti să fii 
desăvîrşit, du-te, vinde averea ta, dă-o săracilor şi vei avea 
comoară în cer; după aceea, vino şi urmează-Mi (Matei 19: 21). 
Aceste cuvinte au atins adînc inima lui Alexandru. Fără să mai 
aştepte, el s-a dus, a vîndut toată averea lui, a dat-o săracilor, şi 
s-a retras la pustie. După nevoinţe lungi şi dureroase întru 
curăţirea sufletului şi trupului, el a întemeiat Mînăstirea 
Achimiţilor [Neadormiţilor], care au rînduiala de a lupta pururea 
contra somnului, în biserica lor slujbele continuau neîncetat, zi şi 
noapte, fără întrerupere. Frăţia era organizată în două schimburi. 
Fiecare schimb cunoştea exact care sînt ceasurile lui de zi şi de 



noapte, şi mergea în biserică spre a continua citirile şi cîntarile 
celor pe care îi înlocuiau. Neluînd nimic cu sine, Sfîntul Alexandru 
a călătorit mult prin părţile răsăritului, luminînd lumea cu 
Credinţa în Hristos, biruind pre eretici cu cuvîntul, lucrînd cu harul 
lui Dumnezeu multe şi mari minuni, şi îmbătrînind frumos întru 
slujba Lui. El la urmă şi-a sfîrşit alergarea pămîntească la 
Constantinopol, la anul 430, de unde sfintele lui moaşte s-au 
arătat slăvite şi făcătoare de minuni, vestind tuturor slava cu care 
Dumnezeu îi încununează pe Sfinţii Lui. 

• Pomenirea Sfîntului Cuvios Isaia Pustnicul 

Acest sfînt cuvios Isaia a dus viaţa tuturor neovinţelor în pustia 
egipteană numită Sketis, în veacurile al cincilea şi al şaselea. El 
este pomenit în cartea Sfinţilor Varsanufie şi loan (Răspunsul 249 
şi altele) ca fiind bărbat de mare sfinţenie. El a scris multe 
învăţături pentru monahi şi sihastri. Din ele insă ne-au rămas 
foarte puţine, căci cele mai multe au fost distruse de musulmani. 
Sfîntul Isaia zice: „Mintea, mai înainte de a se ridica din somnul 
trindăviei, împreună-vieţuieşte cu demonii." „Cununa tuturor 
faptelor bune întru aceasta stă: ca omul să-şi pună toată 
nădejdea în Dumnezeu, ca el să scape la ajutorul Lui o dată şi 
pentru totdeauna din toată inima şi din toată virtutea lui, ca el să 
se umple de milostivire către toţi, ca el să plîngă pururea înaintea 
lui Dumnezeu, cerînd de la El ajutor şi milostivire." Care este 
semnul, pentru un om, că păcatul lui a fost iertat? „Semnul că un 
anume păcat s-a iertat acesta este: că el nu mai generează nici o 
lucrare în inima omului aceluia, care 1-a uitat într-o asemenea 
măsură, încît în convorbiri cu alţii despre păcate similare, el nu 
mai simte nici o aplecare către el, ci mai curînd îl socoteşte ca pe 
ceva total străin lui. Acesta este semnul că păcatul i-a fost iertat 
desăvîrşit." Rugăciunea şi asceza deşarte sînt pentru omul care 
ascunde în sine răutate faţă de aproapele şi dorinţă de 
răzbunare. „Veghează din toată puterea ta ca nu cumva să 
rosteşti un anumit cuvînt cu buzele, şi alt cuvînt cu inima." 
„Cununa tuturor faptelor bune este dragostea; iar cununa tuturor 
patimilor este îndreptăţirea de sine a păcatelor." 
Cîntare de laudă la Sfîntul Alexandru 
Cuviosul Alexandru, Sfîntul lui Dumnezeu, 
Templu a înălţat Celui Ce nicicîndNu Doarme, 
Locaş sfînt, Mînăstire slăvită. 
In ea Domnul este pururea slăvit, 
In ea Lui pururea I se aduc laude neadormite, 
Al ei nume peste veacuri pînă la noi a ajuns. 
Da, temple neadormite ale noastre inimi 

Să fie, 

întru care Toţi Sfinţii locuiesc. 

întru ale noastre inimi noi pururi 

Cuvine-se să aducem 

Slavă neadormită lui Dumnezeu Celui Viu. 



Rugăciunea întru ale noastre inimi 

Neîncetat să bată, 

Iar iubirea să lumineze cu flacără nestinsă. 

Noi Duhului Sfînt Dumnezeu ne rugăm 

Ca ale noastre inimi să le încălzească 

Cu al Său har. 

Noi Domnului Hristos Dumnezeu ne rugăm să sădească 

întru ale noastre inimi 

Al Său cuvînt ziditor. 

Noi sfinţilor îngeri ai lui Dumnezeu ne rugăm săprivegheze 

în templul inimilor noastre 

Noapte şi zi. 

Piară păcătoşii şi să nu mai fie, ascundă-se veşnic 

De la a Sfinţilor faţă, 

Dintru templul inimilor noastre, noapte şi zi. 

Noi Preasfmtei Născătoare de Dumnezeu ne rugăm 

să binecuvînteze 

Tempul inimilor noastre 

Cu miros de bunămireasmă. 

Noi Sfinţilor Apostoli şi Tuturor Sfinţilor 

Ai lui Dumnezeu ne rugăm, 

Aleşilor Lui, Mucenicilor Lui, Sfintelor Fecioare 

Care Lui viaţa şi-au închinat, 

Sihastrilor ce s-au sfinţit în pustiile lumii. 

Noi Domnului Hristos ne rugăm 

Ca Veşnică Liturghie întru inimile noasre să slujească. 

Noi Domnului Hristos înţelepciunea lui Dumnezeu ne rugăm 

Ca Lui laudă veşnică neadormit să aducem. 

Cugetare 

Iubirea este atotputernică. Printre altele, ea mai are şi puterea de 

a uşura soarta păcătoşilor celor adormiţi. Biserica Ortodoxă 

adevereşte mereu aceasta, aducînd pururea jertfa de rugăciune şi 

milostenie pentru cei adormiţi. Bogată şi preabogată întru 

duhovnicie, Biserica ştie că rugăciunile şi milosteniile aduse ca 

din partea celor adormiţi de către cei vii îi ajută pe adormiţi în 

cealaltă lume. înaintea sfintei ei adormiri, Sfînta Anastasia 

Egumena (pomenită la 12 aprilie) a poruncit obştii surorilor ca 

timp de patruzeci de zile după adormirea ei să aştearnă în fiecare 

zi masă săracilor şi nevoiaşilor. Dar obştea a împlinit porunca 

numai de-a lungul a zece zile, şi s-a oprit. Atunci sfînta s-a 

înfăţişat din cealaltă lume înaintea surorilor, însoţită fiind de doi 

îngeri, şi Ie-a zis: 

.Pentru ce aţi călcat porunca mea? Să cunoaşteţi voi că timp de 

patruzeci de zile după adormirea sufletului, trebuie să se cheme 

în ajutor mila lui Dumnezeu pentru el, şi că aceasta se face prin 

milostenii şi prin rugăciunile aduse de preot la Nesîngeroasa 

Jertfa. Dacă omul care a murit a fost păcătos, el primeşte prin 

aceste jertfe de milostenie şi rugăciune iertarea păcatelor de la 

Dumnezeu, iar dacă el nu a fost păcătos, atunci prin ele 



Dumnezeu trimite ajutorul Său însuşi celui viu care aduce jertfa." 
Desigur că milosteniile şi rugăciunea care se au în vedere aici 
stau în legătură cu dragostea viilor pentru cei adormiţi ai lor. Cu 
adevărat, de mare ajutor sînt pentru cei adormiţi faptele de 
milostenie şi rugăciune aduse pentru ei de cei vii ai lor care nu i- 
au uitat pe pămînt. 
Luare aminte 

Să luăm aminte la minunata prefacere a toiagului în şarpe, iar 
apoi a şarpelui în toiag (Ieşirea 4): 

• La cum Domnul, Carele a zidit şarpele şi toiagul din ţărînă, 
puternic este ca pentru scopuri tainice să prefacă ceea ce este 
mort în ceva viu, iar ceea ce este viu, în ceva mort; 

• La cum Domnul puternic este, după a mea credinţă şi 
rugăciune, să întoarcă şi pre al meu suflet la viaţă, care ce a fost 
uscat şi omorît cu păcatele. 

Predică Despre bucuria credinţei în Hristos 

Pe El, fără să-L fi văzut, II iubiţi; întru El, deşi acum nu -L vedeţi, 

voi credeţi şi vă bucuraţi cu bucurie negrăită şi preamărită (I Petru 

1:8). 

Acestea sînt cuvintele Sfîntului Apostol Petru. El L-a văzut pe 

Domnul şi L-a iubit. El a privit la Domnul şi a crezut în El. Tocmai 

de aceea laudă el iubirea celora care nu L-au văzut pe Domnul, şi 

credinţa celor care nu L-au privit cu ochii lor. Domnul nostru 

însuşi zice: Fericiţi cei ce n-au văzut şi au crezut (loan 20:29). 

Fericiţi cei ce nu L-au văzut pe Domnul aşa cum L-a văzut 

apostolul, dar totuşi îl iubesc cu apostolică iubire. Fericiţi cei ce 

nu au privit la Domnul aşa cum a privit apostolul, dar totuşi cred 

în El cu a apostolului credinţă! 

O, fraţilor, chiar dacă nu îl vedem pre Domnul, dar noi vedem 

totuşi lucrările Lui care au luminat toată istoria omenirii, de la un 

capăt la celălalt, şi 

au luminat fiecare lucru din zidire cu un înţeles al lui, 

duhovnicesc. Chiar dacă nu îl vedem pe Domnul aievea, dar noi 

vedem totuşi Slăvită Biserica Lui, cea zidită pe Scump Sîngele şi 

Preacurat Trupul Lui, şi pe sîngele a nenumăraţi Sfinţi şi Drepţi, a 

nenumărate suflete botezate întru Sfînt Numele Lui dintru toţi 

vecii. Chiar dacă nu îl vedem pre Domnul faţă către faţă, aşa cum 

L-au văzut apostolii, noi credem că El este în mijlocul nostru prin 

Sfîntul Trup şi Sfîntul Sînge de care ne împărtăşim după a Lui 

poruncă; pe care primindu-L, ne umplem de bucurie negrăită şi 

preamărită. 

Fraţilor, viu este Domnul şi aproape ne stă El! Aceasta este 

credinţa noastră cea de neclintit, aceasta este scînteia care ne 

aprinde inimile de iubire pentru Domnul Cel pururea viu şi 

aproape! 

Să ştim că din iubire Domnul şi Făcătorul nostru S-a pogorît pînă 

la noi pe pămînt şi ni S-a arătat nouă din dragoste pentru noi, să 



mai ştim şi că El a murit pentru noi, iar mai apoi tot pentru noi a 

înviat - ce alte dovezi mai mari ne putem dori pentru credinţa 

noastră, şi ce îndreptăţire mai mare pentru a-L iubi veşnic şi 

arzător? 

Fraţilor, viu este Domnul nostru lisus Hristos, şi aproape ne stă El 

şi astăzi. El Se descoperă multor suflete drepte care îi slujesc Lui 

întru răbdarea inimii şi vieţii. 

O Stăpîne Doamne lisuse Hristoase Cela Ce eşti pururea viu, Cela 

Ce Te-ai răstignit şi ai înviat, învie întru noi credinţa şi dragostea 

pentru Tine pînă la ultima noastră suflare pe acest pămînt, ca 

prin credinţă şi dragoste să ne învrednicim a Te vedea şi faţă 

către faţă, cum le-ai dăruit apostolilor Tăi. 

Căci Ţie se cuvine toată slava şi mulţumită în veci, 

Amin. 

4 iulie 

• Pomenirea Sfîntului Andrei, Episcopul Cretei (Criteanul) 
Sfîntul Andrei acesta s-a născut la Damasc din părinţi creştini, şi a 
fost mut pînă la vîrsta de şapte ani. Cînd părinţii lui l-au dus la 
sfînta biserică şi l-au cuminecat cu Sfintele lui Dumnezeu Taine, 
copilul a început să vorbească, lată puterea Sfintei împărtăşiri! La 
vîrsta de paisprezece ani, Andrei a mers la Ierusalim şi s-a 
îmbrăcat în îngerescul chip în lavra Sfîntului Sava cel Sfinţit. Cu 
priceperea şi cu nevoinţele el i-a întrecut pe mulţi dintre părinţii 
cei bătrini. fâcîndu-se lor pildă. După o vreme a devenit 
secretarul particular al patriarhului, la a Patriarhului dorinţă şi 
alegere. Apoi, în vremea domniei împăratului Constantin al IV-lea, 
s-a convocat Sinodul al Şaselea Ecumenic la Constantinopol, spre 
a curaţi biserica de erezia monotelită, care zicea cum că 
Domnul nostru lisus Hristos ar avea doar o singură voinţă, cea 
dumnezeiască, iar nu două, şi dumnezeiască şi omenească. 
Patriarhul Ierusalimului Theodor, neputînd călători el însuşi la 
Constantinopol, 1-a trimis în locul lui pe Andrei acesta, secretarul 
lui particular, care la acea vreme era arhidiacon. Acolo slăvitul 
Andrei a strălucit cu lumina darurilor cea dăruită lui de Domnul: 
cu rivna lui pentru Sfînta Credinţă, cu marea lui înţelepciune şi 
dreaptă socoteală, cu darul frumoasei vorbiri şi al elocinţei. Bine 
luptînd pentru Sfînta Ortodoxie, Js-a întors apoi la Ierusalim, la 
chemarea sa arhidiaconească. După o altă \reme, Sfîntul Andrei a 
fost ridicat şi intronizat Episcop al Cretei. El a fost un întîistătător 
foarte iubit de popor. Sfîntul Andrei a fost un zilot al Ortodoxiei, 
un luptător neînduplecat contra tuturor ereziilor. El a făcut minuni 
cu rugăciunea, între care s-a numărat şi alungarea saracinilor din 
Insula Creta. Sfîntul Sfinţit Andrei a alcătuit multe cărţi de 
învăţătură, cîntări şi canoane, între care renumit în toată 
Creştinătatea este Canonul cel Mare carele se cîntă în Sfîntul şi 
Marele Post, în joia din Săptămîna a Cincea. Astfel era înfăţişare 
lui, încît "văzînd a lui faţă şi auzind ale lui cuvinte cele ca mierea 



curgătoare, oamenii se bucurau şi îşi îmbunătăţeau viaţa." La 
sfîrşit, pe cînd se întorcea dintr-o călătorie la Constantinopol, 
Sfîntul Andrei şi-a prorocit propriul lui sfîrşit, care avea să fie mai 
înainte de a ajunge în Insula Creta. Sfîntul lui suflet s-a înălţat la 
Domnul pe cînd corabia în care se afla plutea pe lîngă Insula 
Mitilene. Astfel şi-a încheiat alergarea cea pămîntească acest 
mare luminător a Bisericii, carele s-a strămutat la locaşurile cele 
cereşti ale împărăţiei lui Hristos Dumnezeu la anul 712 de la 
întrupare. 

• Pomenirea Sfintei Cuvioase Marta 

Această Sfînta Marta a fost mama Sfîntului Simeon de la Muntele 
Minunat (prăznuit la 24 mai). Arzînd cu tot sufletul de dragostea 
lui Dumnezeu şi credinţa cea întru El, ea nu a voit să se 
gîndească la căsătorie. Cînd părinţii ei au logodit-o cu un tînăr, 
Marta s-a gîndit să părăsească în taină casa părinţilor ei şi să fugă 
în pustie. Dar ei i s-a înfăţişat Sfîntul loan Botezătorul şi 
înaintemergătorul Domnului, care a sfătuit-o să împlinească 
dorinţa părinţilor ei şi să se căsătorească, ceea ce Marta a 
împlinit. Din această nuntă s-a născut minunatul Sfînt Simeon, 
marele nevoitor din Muntele Minunat. Sfînta Marta a avut pururea 
obiceiul de a se scula la miezul nopţii pentru a-şi aduce 
rugăciunea înaintea lui Dumnezeu. Ea pururea miluia săracii, 
cerceta orfanii, slujea bolnavilor. Cu un an mai înainte de sfînta ei 
adormire, ea a văzut mulţime de îngeri cu luminări în mîini, şi a 
aflat de la ei despre cînd va fi ceasul ieşirii ei. Auzind aceasta, 
Marta s-a închinat mai cu dinadinsul postului şi rugăciunii, şi cu 
mai mare rîvnă faptelor ei celor bune. Ea a adormit cu pace la 
anul 551 după Hristos, şi a fost îngropată la piciorul stîlpului pe 
care s-a 

nevoit fml ei, Stîlpnicul Simeon. După fericita ei adormire, ea a 
venit de multe ori la cei bolnavi şi suferinzi, povăţuindu-i ce să 
facă. Cea mai mare minune a ei care s-a însemnat a fost aceea 
cînd s-a înfăţişat înaintea stareţului mînăstirii în care se afla 
Simeon. După adormirea Cuvioasei Marta, stareţul a aşezat o 
candelă la racla ei, cu făgăduinţa ca această candelă să nu fie 
lăsată niciodată să se stingă. Dar după o vreme, din trîndăvia 
oamenilor, candela s-a stins. Atunci stareţul s-a îmbolnăvit, iar 
Sfinta a venit la el şi i-a zis: "Pentru ce nu păstrezi candela 
aprinsă la mormîntul meu? Să cunoşti, sfinţite părinte, că nu eu 
am nevoie de candelă pururi nestinsă din partea oamenilor, căci 
fost-am aflată vrednică înaintea lui Dumnezeu, Lumina cea 
Cerească şi Veşnică; ci oamenii au pururea nevoie să păstreze 
aprinsă candela la mormîntul meu. Căci aşa făcînd, ei mă silesc 
ca pururea să mă rog înaintea lui Dumnezeu pentru ei.» Vădit 
este aşadar, că scopul pentru care noi ne rugăm sfinţilor este 
acela de a-i sili mereu, ca pe unii care sînt mai vrednici decît noi, 
să se roage pururea lui Dumnezeu pentru mîntuirea sufletelor 



noastre. 

Cîntare de laudă la Dumnezeiasca Purtare de Grijă a lui 

Dumnezeu 

Minunat este Domnul întru a Sa Purtare de Grijă, 
El glas limpede i-a dat lui Andrei, cel mai înainte mut. 
Elpre cel mut l-a făcut trîmbiţă a Lui cu totul de aur, 
Precum demult pre Saul facutu-l-a Bisericii Lui stîlp. 
Zadarnic voit-a Marta de cununie să fugă; 
Ea voii lui Dumnezeu cu adevărat s-a plecat. 

A lui Dumnezeu Purtare de Grijă 

Pre Marta, şi nevrînd, spre cununie o a îndreptat; 

Dumnezeiască lucrare a fost aceasta: 

Prin astă cununie, Sfînt lui Dumnezeu 

şi oamenilor s-a născut. 

Oricine dăruieşte lui Dumnezeu, dăruieşte Celui Mai Bun, 

Si a sa neştiutoare voie o supune 

Voii lui Dumnezeu. 

Fiul meu, nimic să nu plănuieşti fără Domnul, 

Altminteri ale tale planuri rămînfară rod. 

Cunoaşte că toate ale vieţii tale căi şi doriri 

In mîna Lui sînt, ale Domnului Făcătorul. 

Ale Lui sînt culmile înalte şi adîncurile, 

Ale lui stihiile, temeliile şi munţiipămîntului. 

Al Lui este trupul şi al Lui sufletul, 

Si duhul celor cîte sînt, cu podoaba lor. 

Intru a Sa arie, şi cu a Sa seceră, 

A cui voie vom împlini, dacă nu a Lui? 

Cugetare 

Dacă viaţa ta întreagă ţi-a trecut lin şi fără griji, atunci cu 

adevărat trebuie să ţi-o plîngi cu amar. Căci şi Sfînta Scriptură şi 

trăirea omenească afirmă ca şi cu o gură că nimeni nu lasă nimic 

de valoare în urma lui pe acest pămînt, sau slăvit în ceruri, care 

să nu fi fost împlinit întru trude şi suferinţe de toată vremea. 

Dacă însă viaţa ta toată s-a scăldat în sudori şi în lacrimi de 

dragul adevărului şi dreptăţii, atunci bucură-te şi te veseleşte, 

căci plata ta va fi cu adevărat mare în ceruri. Niciodată să nu 

cedezi gîndului nebun cum că Dumnezeu te-a părăsit. Dumnezeu 

cunoaşte cu de-amănuntul cît poate îndura fiecare şi care sînt 

măsurile suferinţelor şi durerilor fiecăruia. Sfîntul Nil Sorski zice: 

«Dacă pînă şi cel mai neînvăţat om cunoaşte bine cît poate duce 

calul, cît măgarul, şi cît cămila, şi le încarcă pe fiecare după 

puterea ce o are, dacă orice olar ştie cît să lase oalele la ars în 

cuptor, încît să fie vase bune pentru trebuinţele oamenilor, oare 

nu cu atît mai mult ştie Domnul care este măsura ispitelor pe 

care le poate îndura orice om astfel încît să fie aflat vrednic de a 

intra întru împărăţia Cerurilor? 

Luare aminte 

Să luăm aminte la toate minunile pe care Ie-a lucrat Dumnezeu 



prin mîinile lui Moise şi Aaron în pămîntul Egiptului (Ieşirea 7-10): 

• La cît de mari şi de înfricoşate au fost acele minuni; 

• La cum inima lui Faraon a rămas împietrită înaintea tuturor 
acestor înfricoşate minuni; 

• La cum şi inima mea stă împietrită înaintea minunilor lui 
Dumnezeu, pe care El le lucrează în viaţa mea şi a celor din jurul 
meu, şi cum eu cel dintîi am nevoie să-mi plîng păcatele mele cu 
amar, mai înainte ca să piară ticălosul meu suflet şi să meargă la 
chinul cel veşnic. 

Predică Despre mîntuirea sufletului ca răsplată a credinţei 
Dobîndind răsplata credinţei voastre, mîntuirea sufletelor (I Petru 1:9). 
Fraţilor, care este răsplata credinţei? Ea este mîntuirea sufletului. 
Dar care este scopul credinţei? El este mîntuirea sufletului. Şi 
care este rodul credinţei? El este mîntuirea sufletului. Prin 
urmare, noi nu căutăm să dobîndim credinţa pentru ea însăşi, ci 
pentru răsplata mîntuirii sufletului pe care ea ne-o aduce. Nimeni 
nu se osteneşte călătorind de dragul nevoinţelor călătoriei, ci de 
dragul fericirii care ştie că îl aşteaptă la capătul drumului. Nimeni 
nu aruncă funia de salvare la apă de dragul aruncării funiei, ci de 
dragul celui care se îneacă, şi pe care vrea să-1 salveze. 
Dumenezeu ne-a dăruit credinţa ca pe un drum, la capătul căruia 
El însuşi ne întîmpină, cu cununa mîntuirii sufletelor noastre. Si ca 
şi pe o funie, Dumnezeu ne aruncă nouă, celor care ne înecăm, 
puterea credinţei, spre a ne putea salva cu ea din marea 
păcatelor, ignoranţei şi viciilor. 

Acesta este scopul credinţei. Oricine cunoaşte preţul sufletului 
omenesc va recunoaşte că nu există nimic pe lume mai necesar 
şi mai binefăcător decît credinţa. Neguţătorul de pietre preţioase, 
care îşi depozitează comoara în vase anume de pămînt, îşi duce 
vasul cu grijă, ascunzîndu-1 de ochii oamenilor şi pururea 
veghind asupra lui. Oare pentru vasul cel de lut se teme 
negustorul? Nu, ci el se teme pentru comoara pe care o păstrează 
în el. Toată viaţa noastră pămîntească nu este decît un vas de lut 
care ascunde comoară de mare preţ. Comoara aceasta de mare 
preţ este sufletul. Vasul e din pămînt ieftin, dar conţinutul lui este 
foarte scump. Mai întîi, omul trebuie să aibă credinţă în marele 
preţ pe care îl are sufletul lui; al doilea, omul trebuie să creadă 
marea strălucire şi adevărata viaţă pe care o va avea acest suflet 
în împărăţia lui Dumnezeu; al treilea, el trebuie să creadă în 
Domnul Dumnezeu Cel Viu, Care pururea aşteaptă întoarcerea 
sufletului nostru la El, Cel Care ni 1-a dăruit; şi al patrulea, omul 
trebuie să creadă pericolului care îl paşte pe suflet de a se pierde 
în această lume. Oricine are credinţă în aceste patru lucruri va şti 
cum să-şi păzească sufletul, şi va şti de asemenea că mîntuirea 
sufletului este scopul călătoriei lui pe acest pămînt, scopul 
credinţei lui, rodul vieţii lui, scopul existenţei lui terestre, şi 
îndreptăţirea tuturor suferinţelor îndurate de el în această viaţă. 
Noi credem de dragul mîntuirii sufletelor noastre. Oricine are 



credinţă adevărată trebuie să ştie că scopul ei este mîntuirea 

sufletului. Cel care crede că scopul credinţei lui este altul decît 

mîntuirea sufletului lui nu are o credinţă adevărată, nici nu 

cunoaşte marea valoare a sufletului lui. 

O Stăpîne Doamne lisuse Hristoase Preadulce, Cela Ce ne-ai 

dăruit nouă biruinţa şi strălucirea credinţei, întăreşte-o pre dînsa 

şi o ţine pururea întru noi, ca să putem sta neînfruntaţi înaintea 

Judecăţii Tale, cu suflete curate şi luminate, 

Căci numai Ţie se cuvine toată slava şi mulţumită în veci, 

Amin. 

5 iulie 

• Pomenirea Sfîntului Cuvios Athansie de la Muntele Athos 

Sfîntul Athanasie s-a născut la Trebizond din părinţi temători de 
Dumnezeu. El a rămas orfan din tînără vîrstă, dar prin purtarea 
de grijă a lui Dumnezeu un ofiţer de armată 1-a luat în grija lui, 
aducîndu-1 la Constantinopol şi îngrijindu-se de creşterea şi 
educaţia lui. Fiind smerit şi blînd cu inima el s-a făcut foarte iubit 
de cei de o vîrstă cu el. în jocurile lor de copii, ei l-au ales pe unul 
să fie împărat, pe altul să fie general, iar pe Athanasie acesta să 
fie stareţ, lucru care a fost ca o prorocie. După ce şi-a desăvîrşit 
educaţia, Athanasie (care mai înainte de a lua îngerescul chip s-a 
numit Avraam) s-a retras în pustia Malinos de lîngă Sfîntul Munte, 
unde a dus viaţa tuturor nevoinţelor, sub povăţuirea celui pe 
atunci vestit bătrîn Mihail Malinos. Dorind nevoinţeîncă şi mai 
aspre, Sfîntul Athanasie a intrat în liniştea Muntelui Athos. Curînd 
mulţi bărbaţi, văzînd viaţa lui înaltă, au voit să se povăţuiască de 
către el, şi de aceea, adunîndu-se o frăţie foarte numeroasă în 
Munte, Sfîntul Athanasie a fost silit să zidească vestita Lavră. 
întru aceasta l-au ajutat mult împăraţii Bizanţului, mai întîi 
Nichifor Focas, care el însuşi după aceea s-a făcut monah, iar apoi 
loan Ţimiskes. Sfîntul Athanasie a înfruntat nenumărate ispite de 
la diavoli şi de la oameni, pe care Ie-a răbdat şi Ie-a biruit 
desăvîrşit, ca un brav oştean al lui Hristos, cu arma blîndeţii şi 
rugăciunii neîncetate înaintea Dumnezeului Celui Viu. Plin de 
dumnezeiescul har, Athanasie s-a învrednicit de venirea la el a 
Preasfintei Născătoare de Dumnezeu, care a scos minunat apă 
dintr-o stîncă, şi care i-a făgăduit că ea va fi întotdeauna Stareţa 
Lavrei. Cu ne voinţele, cu faptele cele bune şi cu rugăciunea, 
Athanasie a luminat obştea fraţilor, făcîndu-se pildă tuturor, pre 
toţi iubindu-i ca un tată şi păstor. Moartea Sfîntului Cuvios 
Athanasie a venit însă pe negîndite. El se afla împreună cu alţi 
şase fraţi într-un foişor nou construit al bisericii, spre a cerceta 
zidul care atunci se ridica. Dar zidul s-a surpat asupra lor şi i-a 
îngropat pe toţi. Aşa a murit acest mare luminător al 
monahismului, la anul 1003. De multe ori, după a sa adormire, 
Sfîntul Athanasie s-a înfăţişat înaintea fraţilor lui, uneori ca să-i 
mîngîie şi să-i întărească, iar alteori ca să-i certe. 



• Pomenirea Sfîntului Cuvios Mucenic Ciprian cel Nou 

Sfmtul Ciprian acesta s-a născut în satul Kliţos din Epir. După 
moartea dreptcredincioşilor şi evlavioşilor lui părinţi, Ciprian a 
mers la Sfmtul Munte, unde s-a îmbrăcat cu îngerescul chip, 
închinîndu-se pe sine desăvîrşit monahiceştilor nevoinţe, într-o 
chilie de lîngă Mînăstirea Cutlumuş. El a luat asupra sa nevoinţă 
peste nevoinţă, pînă cînd vestea despre dînsul s-a răspînditîn 
întreg Sfîntul Munte, iar el a fost respectat şi iubit de toţi Părinţii. 
Dar cuviosul Ciprian se socotea pe sine ca un nimic. El era chinuit 
de gîndul că nu se va putea mîntui decît cu preţul muceniciei 
pentru Hristos. De aceea el a părăsit Muntele şi a mers la 
Tesalonic, unde s-a dus şi a sta înaintea paşei de acolo, cerîndu-i 
cu îndrăzneală să se lepede de mincinoasa credinţă în Mohamed 
şi să îmbărţişeze credinţa în Hristos. Paşa a poruncit să fie biciuit, 
iar apoi 1-a alungat. Nemulţumit de mărturisirea lui, Cuviosul 
Ciprian a mers atunci la Constantinopol şi a scris o scrisoare 
marelui vizir, în care arăta amănunţit minciuna lui Mohamed şi 
adevărul lui Stăpînului Hristos. înfuriat, vizirul 1-a trimis la Şeik ul- 
Islamu, care, după ce 1-a audiat pînă la capăt, a poruncit să i se 
taie capul. Ciprian a primit sentinţa cu bucurie, mergînd la eşafod 
ca la un ospăţ de nuntă. Aşa a luat mucenicia pentru Hristos 
acest bărbat dumnezeiesc, după zelul pentru credinţă al inimii lui, 
în cinci zile ale lunii iulie, la anul 1679. 

• Pomenirea Sfîntului Cuvios Lampadie 

Iubind fierbinte pre Hristos încă din frageda lui copilărie, Sfîntul 

Lampadie s-a retras în pustia Irenopolisului, unde s-a dăruit 

desăvîrşit monahiceştilor nevoinţe. Biruind toate patimile şi 

poftele trupului, sufletul lui a strălucit cu lumina cerească şi 

negrăită, şi cu pacea care covîrşeşte toată mintea. Sfîntul Cuvios 

Lampadie a fost făcător de minuni atît în timpul vieţii cît şi după 

moartea lui. El s-a nevoit cam prin veacul al zecelea. 

Cîntare de laudă la Preasfînta Născătoare de Dumnezeu 

La\ra cea Mare în Athos străluceşte, 

A lui Athanasie ctitorie măreaţă. 

O mie de ani de atunci au trecut, 

Dar duhul şi plinea în ea 

Mcicînd au lipsit. 

Mei duhul, nicipîinea, 

Nici vederea 

Cereştilor bunătăţi ale lui Dumnezeu. 

Scris este-n vechile cărţi: 

însăşi Egumena chivernisitoare este, 

Chivenrisitoare Tainică a Ortodoxei Cetăţi 

Ce-n Athos se-nalţă - 

Ea este însăşi Maica lui Dumnezeu, 

Preacurata. 

Ea ţine viaţa Lavrei, ea hrăneşte Ivirul, 

Ea Hilandarul păzeşte, ea apără Rusikon. 



Karakalu şi Zgrafu, Simonopetra, Pantocrator, 
Ale ei toate împărăţie păzită sînt chiar de ea. 
Ea însăşi fortăreaţă este tuturor celor ce locuiesc 
In împărăţia aceasta, 

Tuturor ea le este pacea sufletului şi apărarea. 
Cugetare 

Cum a făcut Moise de a scos apă din stîncă doar cu o lovitură a 
toiagului său? Cum a trimis Dumnezeu mană din cer în pustie şi a 
hrănit astfel poporul lui Israel? Aşa întreabă cei care au o foarte 
slabă concepţie despre puterea Atotputernicului Dumnezeu: ei 
pururea sînt nedumeriţi cum de nu face Dumnezeu şi astăzi 
asemenea şi aceleaşi minuni, astfel încît să le vadă toate 
poporarele pămîntului şi să creadă în Dumnezeu. Cu toate 
acestea, iudeii au văzut cu ochii lor nenumărate şi mari minuni 
ale lui Dumnezeu, şi tot nu au crezut în El. Iar adevărul este că şi 
astăzi Dumnezeu lucrează aceleaşi minuni mari ca şi în trecut, ori 
de cîte ori şi oriunde în lume este nevoie. Odată, pe cînd a venit o 
foamete în Lavra Sfîntului Athanasie, toţi fraţii s-au împrăştiat 
care încotro, întristat, Cuviosul Athansasie a pornit să caute un alt 
loc de sălaş. Dar o femeie pe care a întîlnit-o în cale 1-a întrebat: 
Unde mergi? Şi femeie fiind aceea, şi în Sfîntul Munte aflîndu-se 
Bătrînul, unde picior de femeie nu calcă 

niciodată, el a întrebat-o pe aceea la rîndul lui: „Dar tu cine eşti?" 
Iar ea a zis: „Eu sînt cea căreia obştea ta este închinată. Eu sînt 
Maica Domnului tău." Dar Bătrînul a zis: „Eu mă tem să mă încred 
în tine, căci chiar şi dracii se pot face îngeri de lumină. Cum voi 
cunoaşte că ceea ce zici este adevărat?" Atunci Preasfînta 
Născătoare de Dumnezeu a zis: Loveşte stînca aceasta cu toiagul 
tău şi vei cunoaşte cine îţi grăieşte. Cunoaşte că pururi voi 
rămîne Egumena Lavrei tale. Bătrînul Athanasie a lovit atunci 
puternic stînca cu toiagul său. Ea a crăpat ca un tunet, şi din 
stînca zguduită a izbucnit şuvoi de apă. înspăimîntat, Athanasie s- 
a întors ca să se închine la pămînt înaintea Tainicei Egumene, 
Preacurata, dar ea se făcuse deja nevăzută. Cînd s-a reîntors în 
Lavră, Bătrînul a văzut cu şi mai mare spaimă şi bucurie că 
hambarele mînăstirii se revărsau de mulţimea grîului. lată aici 
minunata repetare a marilor minuni din vechime trăite de Israel, 
care salvează vieţile celor credincioşi şi le întăreşte credinţa. 
Luare aminte 

Să luăm aminte la minunata trecere a poporului lui Israel prin 
Marea Roşie (Ieşirea 14): 

• La cum Moise a întins mîna sa şi a însemnat marea cu toiagul 
după cum i-a poruncit Domnul, iar marea s-a despărţit, iar 
poporul a trecut prin mijlocul ei, care s-a făcut uscat; 

• La cum egiptenii i-au urmărit pe iudei pe acea cale, dar Moise 
a întins iar mîna sa şi a însemnat marea, care s-a închis peste 
egipteni; 

• La cum aceasta mă învaţă pe mine că Domnul cîte voieşte le 



face, că El îi mîntuieşte pre robii Lui dintru cele mai cumplite 
ispite, şi îi pedepseşte pe necredincioşi. 
Predică Despre trezvia mintii 

Pentru aceea, încingînd mijloacele cugetului vostru, trezindu-vă, nădăjduiţi 
desăvîrşit în harul care vi se va da vouă, la arătarea lui lisus Hristos 
(I Petru 1:13). 

Fraţilor, mintea este călăuza şi povăţuitoarea sufletului. 
Dumnezeu animalelor Ie-a dat numai suflet, şi de aceea pe ele le- 
a lipsit de libertate, călăuzindu-le cu mintea Lui. Dar omului 
Dumnezeu i-a dăruit suflet şi minte, iar împreună cu mintea, 
libertatea. Mintea şi libertatea sînt nedespărţite între ele. Astfel, 
toate poveştile înşirate de unii filozofi, cum că omul are minte, 
dar nu are libertate, nu sînt decît deşertăciuni. Viaţa de fiecare zi 
ne arată limpede că libertatea este însoţitoarea de nedespărţit a 
minţii. Cu toate acestea, avînd în vedere că mintea omului este 
departe de a fi desăvîrşită, tot nedesăvîrşită este şi libertatea lui, 
şi de aceea el se călăuzeşte pururea după Dumnezeu. Singur 
Dumnezeu este Mintea şi Libertatea desăvîrşită. Noi prin urmare 
sîntem doar chip şi asemănare a minţii şi libertăţii lui Dumnezeu. 
Mintea noastră este destul de înaltă încît să cunoască voia lui 
Dumnezeu, iar libertatea noastră suficient de puternică încît să 
împlinească voia lui Dumnezeu cu fapta. Cînd mintea însă îşi 
pierde puterea ei suverană asupra sufletului, atunci în suflet se 
stîrneşte toată dezordinea patimilor şi a principiilor contrarii, care 
aduc în suflet confuzie, haos, şi distrugere. 
Ce vrea să spună apostolul prin cuvintele încingeţi mijloacele 
cugetului vostru, treziţi-văl El vrea să spună: Nu îngăduiţi minţii 
voastre să fantazeze, ci aţintiţi-o pururea la cugetarea Legii lui 
Dumnezeu. El mai vrea să spună: Nu îngăduiţi minţii voastre să 
abuzeze de libertatea cea de Dumnezeu dăruită, şi să-şi lase 
sufletul pradă robiei trupului, lumii, şi diavolului, ci ţintuiţi-vă 
mintea la Hristos ca şi pe o cruce, aşa încît sufletul vostru să şi 
învie cu Hristos. El încă mai vrea să spună: Inchideţi-vă mintea 
oricăror închipuiri şi imaginaţii care nu fac decît să o otrăvească 
şi să o facă pradă uşoară diavolului; şi ţineţi-o pururea închisă în 
strîmtimea inimii voastre, unde se va trezi cu rugăciunea, şi se va 
curaţi cu lacrimile. In esenţă, apostolul vrea să spună 
următoarele: Educaţi-vă mintea astfel încît să nu folosească rău 
libertatea care vi s-a dat, insultîndu-L pe Domnul Dumnezeu Cel 
Viu şi Multmilostiv, şi omorînd sufletul cu păcatele. 
OStăpîne Doamne lisuse Hristoase, Carele eşti Mintea lui 
Dumnezeu şi înţelepciunea, ajută-ne nouă întru încingerea 
cugetului nostru, ca să cugetăm pururea numai la cele care sînt 
de la Tine şi ale Tale, şi ca să îl facem pe el călăuză vrednică spre 
mîntuirea sufletelor noastre, 

Căci Ţie se cuvine toată slava şi mulţumită în veci, 
Amin. 



6 iulie 

• Pomenirea Sfîntului Cuvios Sisoe cel Mare 

Sfîntul Sisoe a fost de neam egiptean, şi ucenic al Sfîntului 
Antonie cel Mare. După moartea sfintului său povăţuitor, Sfîntul 
Sisoe s-a dus şi s-a sălăşluit într-un munte pustiu, numit al lui 
Antonie, unde vieţuise mai înainte vreme întru aspre nevoinţe 
acel mare dascăl al pustiei. Luînd asupra lui nevoinţe peste 
nevoinţe, Sfîntul Sisoe a ajuns la măsuri mari, căci cu înfrînările 
cele aspre el s-a făcut blînd şi nevinovat ca un miluşel. Pentru 
aceasta Dumnezeu a turnat peste nevoitorul lui har peste har, 
aşa încît Sfîntul Sisoe vindeca bolnavii, scotea afară duhurile rele 
şi învia morţii. Sfîntul Sisoe a vieţuit în acel munte pustiu timp de 
şaizeci de ani. El a fost izvor al înţelepciunii vieţii celei vii pentru 
toţi monahii şi mirenii care alergau la el în necazuri, înaintea 
sfintei lui adormiri faţa lui a strălucit ca soarele. Monahii cei 
strînşi în jurul lui stăteau uimiţi de aceasta. Iar cînd sfîntul şi-a dat 
sufletul, toată încăperea s-a umplut de miros de bunămireasmă. 
Sfîntul Sisoe a trecut la Ceruri fiind foarte bătrîn de zile, la anul 
429. Sfîntul Sisoe astfel îi învăţa pe monahi: «Din orice direcţie ar 
veni ispita asupra omului, el trebuie să-şi pună singura nădejde în 
Dumnezeu şi să se supună deplin voii Lui, şi să recunoască ispita 
care a venit asupra lui ca plată a păcatelor sale. Iar dacă ceva 
bun i seîntîmplă omului, atunci el trebuie să recunoască că aceea 
a fost din pricina marii milostiviri şi Purtării de Grijă a lui 
Dumnezeu.» Un monah 1-a întrebat pe Sfîntul Sisoe: «Cum să fac 
să-l plac lui Dumnezeu şi să-mi mîntuiesc sufletul meu?» Iar 
Sfîntul i-a zis: «Dacă voieşti să placi lui Dumnezeu, părăseşte 
lumea, rupe-te de pămînt, lasă la o parte zidirea, apropie-te de 
Ziditorul cu lacrimi şi cu rugăciune, şi aşa vei afla odihnă şi în 
veacul acesta şi în cel ce va să vie.» Iar 1-a întrebat un monah pe 
Avva Sisoe: «Cum să dobîndesc smerenia?» Iar Sfîntul i-a zis: 
«Atunci cînd omul îi vede pe toţi ceilalţi ca fiind mai buni decît 
sine, atunci a dobîndit smerenia.» Avva Ammona i-a mărturisit cu 
durere şi cu întristare Avvei Sisoe că el nu poate ţine minte pe de 
rost toate cuvintele înţelepte pe care le citeşte, ca să le poată 
spune mai departe oamenilor. Iar Avva Sisoe i-a zis: "Lucrul 
acesta nici nu trebuieşte. Trebuieşte însă să dobîndeşti curăţia 
minţii şi să grăieşti dintru acea curăţie, punîndu-ţi nădejdea în 
Dumnezeu." 

• Pomenirea Sfinţilor Mucenici Marinus şi Marta, cu fui lor Audi fax şi 
Avacum, cu Valentin Presbiterul, Cyrinus, Asterius, şi mulţi alţii 
Aceştia cu toţii au luat mucenicia la Roma sub împăratul Claudius 
Flavius, la anul 269. Marinus şi Marta au fost de neam persan, 
foarte bogaţi, care şi-au vîndut toate ale lor din Persia şi au mers 
la Roma împreună cu fiii lor. spre a se închina la sfintele moaşte 
ale sfinţilor apostoli şi ale celorlalţi mucenici. Cînd împăratul i-a 
întrebat de ce au luat asupra lor greutatea unei asmenea 



depărtate călătorii, lepădîndu-şi dumnezeii lor spre a căuta 
oameni morţi la Roma, ei au zis: «Noi robi ai lui Hristos sîntem, şi 
la sfinţii apostoli am venit să ne închinăm, ale căror suflete sînt 
veşnic vii şi văd faţa lui Dumnezeu, puternici fiind şi nouă să ne 
ajute.» Cyrinus a fost aruncat în rîul Tibru, de unde a fost scos de 
Marinus şi de Marta, care l-au îngropat cu cinste. Preotul Valentin 
a fost dat pe mîna comandantului Asterius care avea misiunea 
să-1 înduplece pe Valentin să se lepede de Hristos. Dar Valentin 
cu rugăciunea a vindecat-o pe fiica cea oarbă a lui Asterius, care 
suferise de orbire timp de doi ani, iar apoi 1-a botezat pe însuşi 
Asterius, cu toată casa lui. Toţi aceşti sfinţi mucenici, în felurite 
chipuri, au luat mucenicia pentru Hristos, Carele i-a primit pre 
dînşii întru împărăţia Sa cea Nemuritoare şi întru veşnică bucurie. 

• Pomenirea aflării sfintelor Moaşte ale Sfintei luliana Fecioara 
Fiica Cneazului de Olşansk, luliana, a murit cam pe la anul 1540, 
fecioară fiind în vîrstă de şaisprezece ani. Două sute de ani mai 
tîrziu, nişte oameni care săpau un mormînt nou lîngă biserica cea 
mare a Mînăstirii Peşterilor din Kiev, au aflat moaştele acestei 
sfinte fecioare cu totul întregi şi nestricate, ca şi cînd ea de abia 
ar fi murit. Multe minuni s-au lucrat la aceste sfinte moaşte, 
luliana însăşi înfăţişîndu-se înaintea anumitor oameni aleşi. Unul 
dintre ei a fost vestitul Mitropolit Petru Movilă. 

• Pomenirea Sfintei Muceniţe Lucia 

Lucia a fost luată prizonieră de sălbaticul rege Austius al 

Campaniei. Acesta voia ca Lucia să fie concubina lui, cărui lucru 

Lucia s-a împotrivit. El atunci a lăsat-o în pace să se dedice vieţii 

de asceză. Ea chiar 1-a adus pe rege la Sfinta Credinţă, după ce 

acesta biruise într-o bătălie cu rugăciunile ei. La sfirşit, ei amîndoi 

au luat mucenicia pentru Hristos la Roma, la anul 300 după 

întrupare. 

Cîntare de laudă la Sfîntul Asterius 

Asterius idolatru era, închinător şi rob al lui Zeus, 

Iar prsbiterul Valentin rob lui Asterius era. 

«Cine este Hristos?»pre Valentin întreabă Asterie. 

«Tu despre Fiul lui Dumnezeu mă întrebi. Află că El 

Lumina lumii este, şi Lumina oamenilor, 

Lumina a tot ce este şi celor ce bune sînt. 

Lumina curată este, pre ea întunericul nu o cuprinde, 

Cînd întru întuneric El S-apogorît, 

Pre întuneric l-a luminat. 

El pre cei vii a luminat cu ale Lui minuni şi învăţătură, 

El pre cei morţi i-a luminat, căci El este învierea. 

El cu strălucirea Lui a biruit iadul, 

Si cu iubirea Lui foc a adus omenirii. 

El omenirii adus-a Focul iubirii, lumina înţelepciunii, 

împăcarea Cu Dumnezeu, chip fericit. 

Acesta este Hristos Domnul, Cel pentru Care mor, 

Şi întru al Cărui Nume eu calc în picioare pe idoli.» 



Astfel grăit-a Valentin, iar Aste rie zis-a: 
„Primeşte sufletul meu cuvinele tale 

ca pe aurul cel mai curat; 

Ci vindecă orbirea copilei mele 

Iar eu, O Valentine slăvite, voi crede-n Hristos!" 

Auzind acestea preotul în genunchi a căzut, 

Şi cu lacrimi s-a rugat lui Dumnezeu, 

Domnului Celui Preaînalt. 

Apoipreste fiica cea oarbă mîinile sale şi-apus 

Iar fecioara văzu! 

Asterie de bucurie precum cerbul saltă, 

El cu lumina minunii s-a luminat. 
Pre Hristos Domn II primeşte, 

Pentru Hristos el viaţa 
Intru mucenicie îşi dă. 
Cugetare 

De unde cunoaştem noi că este viaţă după moarte? De acolo, că 
Domnul Hristos însuşi ne-a arătat aceasta, cu al Său cuvînt, cu a 
Sa înviere, cu ale Sale multe arătări după moartea Sa. Filozofii 
care admit viaţa după moarte fac aceasta doar pe baza 
cugetărilor lor, pe cînd noi recunoaştem că există viaţă după 
moarte pe baza trăirii, mai ales a trăirii acelor sfinţi cărora străin 
le era să rostească vreo minciună, şi străin chiar şi cugetul ei. 
Cînd Sfîntul Sisoe zăcea pe patul său de moarte, faţa lui 
strălucea. Monahii, fraţii şi ucenicii lui, stăteau în jurul lui. Sfîntul 
Sisoe a privit lîngă el şi a zis: „lată, Avva Antonie a sosit!" Iar 
după ce a tăcut puţin, a grăit iar şi a zis: „lată, Sfinţii Apostoli au 
sosit!". Apoi a zis iar: „lată îngerii venit-au să ducă sufletul meu!". 
La urmă faţa lui a strălucit tare ca soarele şi toţi cei care erau 
strînşi acolo s-au înspăimîntat. Atunci Avva Sisoe a zis: „lată, 
Domnul este, priviţi-L! lată, El zice: , Aduceţi-Mi vasul cel de mult 
preţ al pustiei!'" Zicînd acestea Avva Sisoe şi-a dat sufletul. Dar 
cît de multe sînt vederile acestea de dinaintea morţii ale sfinţilor, 
aleşilor şi drepţilor lui Dumnezeu! Iar mărturiile lor sînt toate 
drepte, dincolo de orice îndoială. 
Luare aminte 

Să luăm aminte la minunata ploaie cu mană din cer, care s-a 
făcut spre hrana poporului în pustie (Ieşirea 16): 

• La cum, timp de patruzeci de ani, Domnul a hrănit pre poporul lui 
Israel cu mană din cer în pustie, iar aceea era hrană cerească, 
dulce ca mierea; 

• La cum această mană care ploua din cer închipuia pre Hristos 
lisus Domnul, Pîinea Vieţii, Carele S-a pogorît din cer ca însuşi să 
hrănească foamea cea sufletească a omenirii ce zăcea în pustia 
idolatriei; 

• La cum nimic nu poate să potolească foamea sufletului meu 
afară de Hristos Domnul Cel Viu şi Pîinea vieţii, Care este mai 
dulce ca mierea. 



Predică Despre înfricoşatul preţ al răscumpărării 
Ştiind că nu cu lucruri stricăcioase, cu argint sau cu aur aţi fost 
răscumpăraţi din viaţa voastră deşartă, lăsată de la părinţi, Ci cu 
scumpul sînge al lui Hristos, ca al unui miel nevinovat şi neprihănit (I 
Petrul: 18-19). 

Fraţilor, oare a putut cineva vreodată să-şi cumpere medicament 
contra păcatelor cu preţ de aur sau de argint? Nu, aşa ceva nu a 
putut nimeni, niciodată. 

Fraţilor, dar oare a putut cineva vreodată să-şi făurească arme 
împotriva diavolului din metal de aur sau de argint? Nu, nimeni, 
niciodată. 

Fraţilor, dar putut-a cineva vreodată să se răscumpere din moarte 
cu preţ de aur şi de argint? Cu adevărat nimeni, niciodată. 
Trebuia un preţ infinit mai scump decît tot aurul şi argintul din 
lume spre leac, armă, şi răscumpărare, însuşi Preacuratul Trup şi 
Preascumpul Sînge al Fiului lui Dumnezeu a fost de trebuinţă ca 
leac ranelor păcatelor, leac desăvîrşit, întru a lor vindecare. 
Prescumpul Sînge al Fiului lui Dumnezeu a fost de trebuinţă 
contra duhurilor necurate, pe care cu puterea Lui Ie-a ars şi Ie-a 
alungat afară din om. Preascumpul Sînge al Fiului lui Dumnezeu a 
fost de trebuinţă pentru stropirea mormintelor celor pămînteşti, 
spre omorîrea morţii celei dintru ele şi ridicarea morţilor la viaţă. 
Ca un miel nevinovat şi neprihănit a fost ucis Mieluşelul lui 
Dumnezeu pentru noi, ca să ne^scoată pre noi din cele trei falei 
ale fiarei, înfricoşat ospăţ, şi de viaţă-făcător! înfricoşat banchet 
şi scump ne-a făcut nouă Domnul nostru spre a ne scoate şi a ne 
libera din fălcile morţii! Păcatul, diavolul şi moartea au muşcat 
sălbatic pre blîndul şi Preacuratul Mieluşel al lui Dumnezeu. Şi 
ucisu-L-au, dar amarnic otrăvitu-s-au cu Scump Sîngele Lui! 
Sîngele Lui otravă s-a făcut în întreitul gîtlej al fiarei, dar El viaţă 
şi mîntuire S-a făcut pentru noi, oamenii. 

O, fraţilor, dacă nu cunoaşteţi nici pînă acum cît de otrăvitor este 
păcatul, cît de mîrşav este diavolul şi cît de amarnică este 
moartea, judecaţi atunci adevărul acestor trei lucruri măcar după 
măreţia înfricoşată a jertfei prin care ne-am eliberat din sclavia 
lor. Preacuratul Sînge al lui Hristos - iată înfricoşata Jertfa a 
Răscumpărării noastre din această amarnică şi întreită sclavie! Să 
ţinem minte, fraţilor, că dacă în răutatea şi nepăsarea noastră 
mai cugetăm să ne lăsăm încă o dată pradă acestei întreite 
sclavii, atunci nimeni şi nimic în cer sau pe pămînt nu ne va mai 
putea răscumpăra din această amarnică şi veşnică pieire. Căci nu 
există decît o singură Răscumpărare, iar Ea ni S-a dat o dată şi 
pentru totdeauna. 

O Stăpîne Doamne Atotmilostive, întăreşte-ne pre noi întru 
păstrarea libertăţii pe care ne-ai dăruit-o nouă cu Sfîntă Jertfa Ta, 
Căci Ţie se cuvine toată slava şi mulţumită în veci, Amin. 

7 iulie 



• Pomenirea Sfintei Mari Muceniţe Dominica [Chiriachi] 
în vremea împăratului Diocleţian şi a ginerelui lui, Maximian, ambii, 
adversari ai lui Hristos, a locuit în Anatolia o familie de creştini 
vîrstnici şi plini de toată cucernicia, dar care nu aveau copii. Pe 
bărbat îl chema Dorotei, iar pe femeie Evsevia. Ei erau foarte bogaţi. 
Prin multa şi neîncetata rugăciune, lor li s-a dăruit în cele din urmă 
un copil de la Dumnezeu - pe sfînta pruncă Dominica. încă din 
copilărie, aceasta s-a închinat pe sine cu totul lui Dumnezeu, 
înfrînîndu-se de la toate cele pe care le fac îndeobşte copiii. Cînd a 
ajuns la vîrsta cuvenită, fiind foarte frumoasă cu trupul şi cu sufletul, 
mulţi tineri au voit să o ia în căsătorie, dar ea i-a refuzat pe toţi, 
zicînd că s-a logodit Mirelui Celui Ceresc şi Domnul, şi că nimic nu 
dorea mai mult decît să moară fecioară. Unul dintre pretendenţii 
respinşi a denunţat-o pe Dominica şi pe părinţii ei tiranului 
Diocleţian, sub acuzaţia de creştinism, împăratul a poruncit ca 
părinţii Dominicăi să fie torturaţi, iar după aceea să fie surghiuniţi la 
cetatea Melitene, unde ei au şi murit, suferind cumplit pentru 
Hristos. Pe Dominica Diocleţian a trimis-o la judecata lui Maximian. 
Cum Dominica a stat tare şi a mărturisit pe Hristos înaintea lui 
Maximian, acesta a poruncit ca fecioara să fie întinsă la pămînt şi 
biciuită cu vine de bou. După acestea el a dat-o pe mîna a doi 
comandanţi, mai întîi a lui Hilarion, iar după moartea acestuia, pe 
mîna lui Apollonie. Amîndoi au torturat-o bestial pe Dominica, în 
felurile cele mai de neînchipuit, fără a o putea clinti din credinţa ei. 
Cînd Sfînta Dominica zăcea în temniţa ei, acoperită din cap pînă în 
picioare de răni, Hristos Domnul a apărut înaintea ei, a vindecat-o şi 
i-a zis: „Dominico, nu te teme de schingiuiri, căci Harul Meu este cu 
tine." Cu adevărat harul Domnului lisus Hristos a apărat-o pe 
această mare muceniţă de focul în care a fost aruncată, de fiarele 
înaintea cărora a fost aruncată spre mîncare, spre batjocura 
judecătorilor celor nelegiuiţi care credeau că o dau la moarte sigură. 
Văzînd-o pe Dominica scăpînd prin minuni mari nevătămată de la 
asemenea ucideri, mulţi păgîni au crezut în Hristos, fiind pentru 
aceasta cu toţii ucişi prin tăierea capului. Dominica i-a zis lui 
Apollonie: „Vezi bine că nicicum nu mă poţi întoarce de la Credinţa 
mea. Căci de mă arunci în foc, mai înainte de mine Cei Trei Tineri în 
foc au fost aruncaţi şi prin Credinţă s-au mîntuit; iar de mă arunci la 
fiare, mai înainte de mine marele Daniil Prorocul la fiare a fost 
aruncat, dar prin Credinţă s-a 

mîntuit; iar de mă arunci în mare, mai înainte de mine lona 
Prorocul a fost în pîntecele chitului trei zile şi trei nopţi şi prin 
Credinţă s-a mîntuit; dacă tăişului săbiei mă dai, mai înainte de 
mine Cinstitul Botezător loan săbiei a fost dat şi credincioşia lui 1- 
a mîntuit. Căci ca şi tuturor acestora, mie viaţă îmi este a muri 
pentru Hristos." Atunci Apollonie a poruncit uciderea muceniţei 
prin tăierea capului. Dominica a îngenuncheat, şi-a ridicat sfintele 
ei mîini la cer, şi s-a rugat lui Dumnezeu ca să Se milostivească 
de toţi cei care vor cinsti pomenirea ei, şi ca să dăruiască odihnă 
veşnică sufletului ei şi alor ei părinţi. Săvîrşindu-şi rugăciunea ea 



şi-a dat sufletul în mîinile lui Dumnezeu, mai înaite ca să-i fie lovit 
gîtul de sabia călăului. Dominica a luat mucenicia cu cinste în 
cetatea Nicomidiei, şi a fost primită în locaşurile bucuriei celei 
veşnice a împărăţiei lui Hristos, la anul 289. 

• Pomenirea Sfîntului Cuvios Toma din Maleon 

La început acest Toma a fost un vestit comandant de oştiri, viteaz 
şi biruitor în lupte, şi de asemenea foarte bogat. El era şi foarte 
mare la trup, fapt pentru care băga spaima în duşmani numai cu 
înfăţişarea. Dar cînd s-a rănit cu dragostea lui Hristos, el a 
lepădat toate ale lumii, a lui faimă şi mare bogăţie, şi s-a retras în 
pustie, unde s-a făcut monah. Luînd asupra lui viaţa tuturor 
monahiceştilor nevoinţe, el a ajuns la măsuri mari, că şi Sfîntul 
Mie Prorocul a venit la el şi 1-a călăuzit la un munte numit Maleon, 
care este în apropierea Athosului. Acolo el a trăit cu desăvîrşire 
singur cu Dumnezeu, cufundat în rugăciune ziua şi noaptea. Dar 
deşi s-a ascuns atît de adînc de lume, lumea totuşi 1-a aflat, căci 
sfinţenia vieţii lui nu s-a putut ascunde. Poporul a început să-şi 
aducă la el pe bolnavii lor, iar Sfîntul Toma îi vindeca de 
neputinţele trupului şi de toată boala cea trupească şi 
sufletească. Chiar şi după sfînta lui adormire, care a fost în veacul 
al zecelea, sfintele lui moaşte au continuat să le fie de minunat 
ajutor tuturor celor care veneau să se închine şi să se atingă de 
ele cu credinţă. 

• Pomenirea Sfinţilor Cuvioşi Mucenici Epictet şi Astius 

Astius a fost singurul fiu al părinţilor lui, Alexandru şi Marchellina. 

Pe el 1-a adus la Sfînta Credinţă preotul Epictet, care 1-a botezat 

şi 1-a şi tuns pe Astius în monahism. Ei mai după aceea s-au 

strămutat în părţile răsăritului, în Sciţia, şi s-au sălăşluit în 

cetatea scită Almirida (astăzi Ramzina), la gurile Dunării de la 

Marea Neagră. Ei au fost torturaţi şi omorîţi pentru Sfînta Credinţă 

prin tăierea capetelor, cam pe la anul 290. Ei s-au înfăţişat după 

moartea lor, amîndoi, înaintea părinţilor lui Astius, Alexandru şi 

Marchellina, ceea ce i-a făcut pe aceştia să se convertească la 

Hristos. Alexandru şi Marchellina s-au dus şi au primit Sfîntul 

Botez de la Episcopul Evanghelus, cel ce avea să fie la rîndul lui 

decapitat pentru Hristos. El este „Evanghelus, noul înger," după 

cum glăsuieşte o cîntare închinată lui. 

Cîntare de laudă la Sfînta Muceniţă Dominica 

Sfînta Dominica e unica fiică 

A părinţilor mucenici pentru Hristos, 

A sfinţilor lui Dumnezeu. 

Lipsită de ei, Dominica, 

Marile averi săracilor împarte, 

Ea doar cu trupul şi-al ei strai rămîne, 

Şi cu acestea grăbeşte pe urmele 

Scumpilor părinţilor ei. 

Ea jertfa se face pentru Hristos. 

Dominica e rouă dimineţii, 



Curată şi strălucitoare ca ea. 

Ea ale lumii ademeniri în picioare le calcă, 

Ale bărbaţilor graiuri. 

Ea groaza chinurilor o dispreţuieşte desăvîrşit, 

Grăbind spre ele ca şi spre o nuntă, 

Căci în ajutor îi stă Numele preadulce-al lui lisus. 

Ea prin torturi bestiale în Viaţă intră, 

In bucuria împărăţiei lui Dumnezeu. 

Trupul ei este roşu de sînge 

De bucuria negrăită a cerului vrednici 

O Dominico, Sfînta aleasă a lui Dumnezeu, 

Tu sub al săbiei tăiş ai ieşit din lume, 

Şi pe tine Cerul cu-a slavei cunună te-a primit! 

învaţă-nepre noi Credinţa să cinstim, 

Invaţă-nepre noi viaţa toată Credinţei să ne-o închinăm! 

Cu ale tale sfinte rugăciuni ajută-ne nouă, 

O, a sfinţeniei candelă sfîntă, 

Ce străluceşti între toate 

Ale Raiului lumini! 
Cugetare 

Exemplul Sfintei Domnica, celei ce a fost fecioară de o mare frumuseţe, 
şi al Sfîntului Astius, tînărul posesor al unei imense averi, şi faptul 
că ambii şi-au dispreţuit cu totul bogăţiile acestea şi s-au dat 
morţii pentru credinţa în Hristos, acestea toate ne conduc la 
gîndul că nimic în istorie nu se poate compara cu puterea lui 
Hristos, prin al Cărui ajutor, tineri şi tinere cărora viaţa le stă la 
picioare se biruie pe ei înşişi şi astfel biruie toate celelalte şi 
întreaga lume. Victoria pe care o repurtezi asupra ta însuţi este 
cea mai formidabilă victorie. Biserica numără în rîndurile ei 
asemenea biruitori cu miile, şi cu miile de mii. Sfîntul Ciprian, 
scriind despre feciorie, zice: „A învinge plăcerea trupească este 
cea mai mare plăcere; nici o victorie nu este mai mare decît 
victoria asupra poftelor propriului suflet şi trup. Cel care îşi 
învinge un adversar, devine mai puternic decît acel unul, dar cel 
care îşi învinge patimile se dovedeşte mai puternic şi decît sine 
însuşi. Orice rău din lume este mult mai uşor de învins decît 
propria plăcere, căci relele pe care le vedem în lume sînt hidoase 
şi respingătoare, pe cînd răul plăcerilor pe care le avem sau ni le 
dorim este atrăgător şi plăcut. Cel care şi-a biruit poftele s-a 
eliberat cu adevărat de spaimă şi de teamă, căci acestea nu-şi 
află sursa decît în iubirea de plăceri." 
Luare aminte 

Să luăm aminte la minunata scoatere de apă din stînca Horebului 
(Ieşirea 17): 

• La cum poporul lui Israel, însetat fiind, se îndoia că Dumnezeu 
este cu ei, şi cîrtea împotriva lui Moise; 

La cum, din porunca lui Dumnezeu, Moise a izbit stînca cu 
toiagul lui, iar din stînca a ţîşnit şuvoi de apă; 



• La cum şi inima mea s-a făcut piatră din pricina îndoielii, şi la 
cum din ea izvorăsc şuvoaie de lacrimi atunci cînd se atinge de 
ea harul sfint al Credinţei în Dumnezeu. 
Predică Despre laptele cel duhovnicesc şi neprefăcut al 
cuvîntului 

Ca nişte prunci de curînd născuţi, să doriţi laptele cel 
duhovnicesc şi neprefăcut al cuvîntului, ca prin el să creşteţi spre 
mîntuire, De vreme ce aţi gustat şi aţi văzut că bun este Domnul 
(I Petru 2: 2-3). 

Sfîntul Apostol Petru îi socoteşte pe creştini ca pe nişte prunci de 
curînd născuţi. Sfîntul Botez este o nouă naştere, iar omul începe 
să-şi numere viaţa începînd cu sfîntul botez. Iar cel nou născut 
duhovniceşte trebuie să se hrănească cu mîncare blîndă, 
întocmai ca şi nou-născutul cel trupesc. Dar care este hrana pe 
care o recomandă apostolul noilor creştini? Ea este laptele cel 
duhovnicesc şi neprefăcut al cuvîntului. Pruncul cel trupesc se 
hrăneşte cu laptele matern, care nu este decît chipul laptelui 
celui duhovnicesc şi neprefăcut al cuvîntului, luat spre hrană de 
pruncul cel duhovnicesc. Deci care este laptele cel duhovnicesc şi 
neprefacut al cuvîntului cu care trebuie să se hrănească creştinii? 
însuşi apostolul ne zice: aţi gustat şi aţi văzut că bun este 
Domnul. Laptele acesta deci este însuşi Domnul lisus Hristos, Cel 
Viu şi de Viaţă Dătător. Cuvintele lui Hristos sînt laptele cel 
duhovnicesc şi neprefacut. Fericiţi sînteţi voi, fraţilor, cînd vă veţi 
hrăni sufletul cu acest fel de lapte, cu cuvîntul lui Hristos. Fericiţi 
sînteţi voi cînd vă veţi hrăni cu El ca şi cu un lapte dulce, căci 
atunci sufletele voastre vor creşte roditor şi se vor binecuvînta, 
iar voi pregătiţi veţi fi şi vrednici să intraţi în împărăţia Cerurilor. 
Minunile toate ale Stăpînului Hristos sînt lapte duhovnicesc şi 
neprefacut. Fericiţi sînteţi voi, fraţilor, cînd vă veţi hrăni sufletele 
cu acest dulce lapte, căci vă veţi asemăna îngerilor care pururea 
cîntă slava minunilor Domnului, ziua şi noaptea. 
Trupul şi Sîngele lui Hristos sînt laptele cel duhovnicesc şi 
neprefacut. Fericiţi sînteţi voi, fraţilor, cînd vă veţi hrăni sufletle 
cu acest dulce lapte, căci vă veţi face mădulare ale Trupului 
nemuritor al lui Hristos în ceruri. 

Biruinţa învierii lui Hristos din morţi întru care cu moartea pre 
moarte a călcat este lapte duhovnicesc şi neprefacut. Fericiţi 
sînteţi voi, fraţilor, cînd vă veţi hrăni sufletele cu acest dulce 
lapte, căci voi atunci veţi păşi ca nişte biruitori încă din această 
viaţă, iar în cea care va veni veţi sta de-a dreapta lui Hristos 
Biruitorul. 

Fraţilor, întregul Hristos este laptele cel duhovnicesc şi 
neprefacut. Să dorini acest lapte mai presus de orice bunătăţi, ca 
să putem creşte spre mîntuirea noastră. Aceasta este singura 
hrană de trebuinţă mîntuirii. Oricare alta este numai spre 
descompunere şi moartea care sfîrşeşteîn groapă. 



O Stăpîne Doamne lisuse Hristoase, Miluşelule al lui Dumnezeu, 
Cela Ce eşti laptele cel duhovnicesc şi neprefacut, hrăneşte-ne 
pre noi cu Tine, aşa cum i-ai hrănit şi pre sfinţii Tăi apostoli, ca şi 
noi să putem creşte desăvîrşit spre a noastră mîntuire, 
Căci Ţie se cuvine toată slava şi mulţumită în veci, 
Amin. 

8 iulie 

• Pomenirea Sfîntului Mare Mucenic Procopie 

Sfîntul Procopie s-a născut la Ierusalim dintr-un tată creştin şi o 
mamă pagină. La început el s-a numit Neania. După moartea 
tatălui, mama lui 1-a crescut în tot duhul idolatriei romane. Cînd 
Neania a crescut cu vîrsta, el a plăcut foarte mult împăratului 
Diocleţian, care 1-a luat la palatul imperial, în corpul de armată. 
Cînd acest rău împărat a început să îi persecute pe creştini, el 1-a 
trimis pe Neania la Alexandria cu o garnizoană de soldaţi în 
scopul de a îi ucide. Dar pe drum lui Neania i s-au întîmplat cele 
ce i se întîmplaseră mai înainte lui Saul pe drumul Damascului, în 
ceasul al treilea din noapte s-a făcut cutremur mare, iar în 
momentul acela Domnul însuşi S-a înfăţişat înaintea lui Neania, şi 
s-a auzit şi glas: Unde mergi, Neania, şi împotriva cui te ridici? Plin 
de spaimă şi de cutremur, Neania a strigat: „Cine eşti, Doamne? 
lată, eu nu te cunosc!" Apoi în întunericul acela a apărut o cruce 
ca de cristal, iar din mijlocul ei s-a auzit glasul: Eu sînt lisus, Fiul 
răstignit al lui Dumnezeu. Domnul i-a mai zis: Biruie pre ai tăi 
duşmani întru acest semn, şi pacea Mea cu tine va fi. Atunci viaţa 
marelui comandant Neania s-a schimbat cu desăvîrşire. El a 
poruncit executarea unei cruci întocmai cu aceea pe care o 
văzuse, şi în loc să pornească împotriva Creştinilor, aşa cum îi 
ceruse Diocleţian, el a pornit împotriva agarenilor, care atunci 
atacau Ierusalimul. El a intrat victorios în Ierusalim, şi a dat pe 
faţă credinţa lui creştină înaintea mamei lui. Adus înaintea curţii, 
Neania şi-a lepădat centura militară, însemn al înaltului lui rang, 
de asemenea spada, şi Ie-a aruncat la pămînt înaintea 
judecătorului, arătînd prin aceasta că nu mai este soldat al puterii 
celei pămînteşti, ci oştean împăratului Cerurilor. El a fost torturat 
cu bestialitate vreme îndelungată, apoi aruncat în temniţă. Acolo 
Stăpînul lisus Hristos a venit iar la dînsul, 1-a botezat, şi i-a dat 
numele de Procopie. într-o zi la ferestruica celulei lui s-au arătat 
douăsprezece femei care i-au zis: „Şi noi sîntem roabe lui 
Hristos." Căzînd sub osîndă pentru aceasta, ele au fost prinse şi 
aruncate în aceeaşi temniţă. Sfîntul Procopie Ie-a învăţat Credinţa 
în Hristos şi Ie-a pregătit pentru luarea cununilor muceniciei. 
(Acesta este motivul pentru care Sfîntul Procopie, împreună cu 
Sfîntul împărat de Dumnezeu încununat Constantin cel Mare şi cu 
maica lui împărăteasa Elena, este pomenit la Slujba Sfintei 
Cununii.) După aceasta cele doupsprezece fecioare au fost scoase 
la chinuri, şi 



torturate la rîndul lor, bestial. Văzînd mucenicia şi curajul lor, 
mama lui Procopie a venit şi ea la Credinţa în Hristos, şi astfel 
toate cele treisprzece femei au fost omorîte. Fiind dus la eşafod, 
Sfintul Procopie şi-a ridicat mîinile către răsărit şi s-a rugat lui 
Dumnezeu pentru toţi săracii, pentru toţi oamenii sărmani, 
scăpătaţi şi nenorociţi, pentru toţi orfanii şi toate văduvele, şi mai 
cu seamă pentru Sfinta Biserică Ortodoxă. El s-a rugat ca Sfinta 
Biserică să crească şi să se răspândească în întreaga lume, ca 
Ortodoxia să strălucească pînă la sfirşitul veacurilor. Atunci el a 
primit semn din cer că rugăciunea lui a fost ascultată, iar el şi-a 
pus cu bucurie capul sub sabie. Sfintul Mare Mucenic Procopie s-a 
strămutat la locaşurile cele cereşti ale Bucuriei celei Veşnice la 
anul 303, în opt zile ale lunii iulie. El a luat mucenicia cu cinste în 
Cezareea Palestinei, şi s-a încunuat cu cununa slavei celei 
nepieritoare. 

• Pomenirea Sfintului Procopie, cel Nebun pentru Hristos 

Acest Sfint Procopie, mare făcător de minuni, a fost din cetatea 
Ustiug, şi a trecut la cele veşnice la anul 1303. El a fost de neam 
vareg iar cu meseria, negustor. Ajungînd cu afaceri la Novgorod, 
el a rămas uimit de măreţia şi frumuseţea Ortodoxiei, şi pentru 
aceasta a îmbăţişat-o cu dragoste, luînd şi Sfintul Botez. Voind să 
se facă desăvîrşit, el şi-a împărţit toate averile săracilor şi a 
început să-şi cultive şi toate celelalte virtuţi. El s-a prefăcut 
nebun spre a nu primi slavă de la oameni. Pentru aceasta lui i s-a 
dăruit de la Dumnezeu să vadă în inimile oamenilor, şi să le 
cunoască viaţa şi viitorul. El uneori vestea oamenilor catastrofele 
naturale care aveau să fie, şi care se întîmplau după cum spunea 
el. Făcînd rugăciune cu lacrimi înaintea Icoanei Preasfintei 
Născătare de Dumnezeu, Sfintul Procopie a îndepărtat prin 
aceasta o cumplită grindină ce trebuia să se abată asupra cetăţii 
Ustiugului, aducînd astfel pre mulţi păcătoşi la pocăinţă. Trupul lui 
a fost găsit mort pe stradă, acoperit cu totul de zăpadă. Deasupra 
sfintelor lui moaşte făcătoare de minuni s-a ridicat o sfinta 
biserică. 

• Pomenirea Sfintului Cuvios Teofil Izvoditorul de Mir 

Sfintul Teofil acesta s-a născut în satul Ziki din Macedonia. El a 
fost un bărbat foarte învăţat şi un mare neovitor. La porunca 
Patriarhului Nifon al Constantinopolului el a călătorit la Alexandria 
ca să vadă cu ochii lui şi să cerceteze dacă erau adevărate cele 
ce se auzeau că Patriarhul loachim a mutat muntele cu 
rugăciunea şi că a băut într-adevăr otravă, silit fiind de ispitirea 
evreilor şi musulmanilor de acolo, care otravă nu a putut să îi 
facă nici un rău. Mergînd la Alexandria şi cercetînd şi văzînd că 
toate acestea sînt adevărate, 

Sfîntul Teofil s-a întors la Sfîntul Munte, unde şi-a continuat viaţa 
de nevoinţe, mai întîi la Mînăstirea Vatopedi, apoi la Iviron, iar la 
urmă la Chilia Sfmtului Vasile de lîngă Karyes. Mai marii au voit ca 
acest Părinte Teofil să ia scaunul arhieresc al Tesalonicului, dar el 



a refuzat. Prin tăcere desăvîrşită, prin sfintele şi dumnezeieştile 
cugetări şi prin rugăciunea cea săvîrşită în inimă, el şi-a curăţit cu 
desăvîrşire mintea şi trupul şi s-a făcut locaş şi vas al Duhului 
Sfînt, în care locuia Hristos. Grăind despre apropiata lui moarte, el 
a poruncit ucenicului lui Isaachie ca să nu-i dea trupul obişnuitei 
îngropări, ci legîndu-1 de picioare, să-1 tîrască pînă la un loc iar 
de acolo să îl arunce în mare. Cu frică mare şi cu cutremur, 
ucenicul a împlinit porunca Bătrînului lui. Dar prin purtarea de 
grijă a lui Dumnezeu moaştele Sfîntului Teofil s-au descoperit, şi 
cînd au fost aşezate în vechea lui chilie, ele au început să 
izvorască un mir minunat şi înmiresmat. Sfîntul Cuvios Teofil a 
trecut la cele veşnice în opt zile ale lunii iulie, la anul 1548. 
Cîntare de laudă la Sfîntul Mare Mucenic Procopie 
Cînd binevoieşte Cel Preaînalt, 

Prigonitorii creştinilor 

Mucenici pentru Hristos se fac. 

Urîtorii de Dumnezeu se fac apostoli minunaţi, 

Iar paginii, ziloţi ai Credinţei. 

Prin a iui Dumnezeu voie Saul 

Sfîntul marele Pavel s-a făcut, 

Iar Neania - Sfîntul Prcopie. 
Procopie mai întîi cu ucidere 
Asupra creştinilor a pornit, 

Dar mai apoi creştin s-a întors 

înaintea maicii lui. 

El care mai demult schingiuiri creştinilor pregătea, 

Mai apoi însuşi cu bucurie Ie-a suferit pe ele. 

Lui adevărul precum un fulger i-a strălucit, 

Şi atunci înaintea Domnului Hristos s-a închinat 

Şi a crezut în El. 

El pre pămîntescul rege a lepădat, 

Şi s-a întors către împăratul Ceresc, 

Spre a-Ifî Lui rob. 

împăratul Cerurilor un dar mare i-a dăruit, 

Anume acela de a întări şi ajuta nenorociţii. 

Cum a fost atunci, aşa este şi acum: 

Procopie Sfîntul prieten celor ce greu pătimesc este. 

Acum ca şi atunci, 

Ajutorul lui grabnic celor ce pătimesc este. 

Cugetare 

Sfîntul Antonie ne învaţă: „Temeţi-vă de slava care vă poate veni de 

la faptele voastre măreţe sau bune. Cînd vor începe să vă laude 

pentru lucrările voastre, voi să nu vă bucuraţi, nici să vă îndulciţi de 

acele laude, ci să luptaţi pururea ca faptele şi lucrările voastre bune 

să fie în ascuns, şi numănui să nu îngăduiţi să grăiască depsre ele." 

Cîtă pace şi cîtă bucurie nu ar domni şi în zilele noastre pe acest 

pămînt, dacă măcar o parte din oameni ar urma sfatul acesta al 

Sfintului Antonie! Căci iată, chiar dacă Sfîntul Teofil a vieţuit neştiut 

ca monah la Sfîntul Munte Athos, el s-a făcut vestit în toate 



patriarhiile răsăritului, şi pentru marea lui învăţătură, şi pentru 
asceza şi sfinţenia vieţii lui. S-a întîmplat odată că Theolept, 
Patriarhul Constantinopolului, a sosit la Tesalonic. La vremea aceea 
arhiepiscopia Tesalonicului era vacantă. Creştinii din Tesalonic l-au 
rugat cu lacrimi pe Theolept să li-1 sfinţească Episcop pe monahul 
Theofil. Patriarhul, care era compatriot şi prieten al acestuia, i-a scris 
o scrisoare personală, în care îl ruga să accepte scaunul episcopal al 
Tesalonicului. Dar temîndu-se de slava de la oameni, şi voind să se 
poarte smerit şi faţă de Patriarh, Theofil s-a îmbrăcat în Marea 
Schimă, şi i-a scris la rîndul lui Patriarhului, zicîndu-i: „Vrînd 
Dumnezeu, ne vom vedea unul pe celălalt în împărăţia Cerurilor!" 
lată cum erau uriaşii duhului cei de demult, pe care Sfînta Biserică îi 
numeşte Sfinţi! Ei fugeau de slava care le putea veni de la oameni, 
nedorind-o decît pe cea de la Dumnezeu. 
15): 

Luare aminte 

Să luăm aminte la tainica prefacere a apei amare în apă dulce 
(Ieşirea 

La cum poporul lui Israel cel însetat a ajuns la apele amare ale Merei, 

pe care nu au putut să le bea, şi au început să cîrtească împotriva 

lui 

Moise; 

La cum Dumnezeu i-a poruncit lui Moise să arunce un lemn în apa 

cea 

amară, iar Moise făcînd aşa, apele s-au făcut dulci; 

La cum acel lemn a preînchipuit Crucea lui Hristos, prin care 

amărăciunea vieţii noastre se preface în dulceaţă; 

La cum toată fiinţa mea este ca o apă amară, pînă cînd vine întru 

mine 

Domnul Hristos Cel Răstignit. 

Predică Despre Piatra cea Vie 

Apropiaţi-vă de El, piatra cea vie, de oameni într-adevăr neluată în 

seamă, dar de Dumnezeu aleasă şi de preţ; Şi voi înşivă, zidiţi-vă 

drept casă duhovnicească, preoţie sfîntă, ca să aduceţi jertfe 

duhovniceşti, bineplăcute lui Dumnezeu, prin lisus Hristos (I Petru, 2: 

4-5). 

Oare ce simbolizează piatra, fraţilor, dacă nu stabilitatea? Oare ce 
ne învaţă pe noi piatra, fraţilor, dacă nu stabilitatea? Iar piatra 
cea vie însemnează nemurirea. Apostolul îl numeşte pe Stăpînul 
Hristos Piatra cea Vie pentru că El este Nemuritor şi Dătător al 
Nemuririi. Apostolul îi numeşte pe creştini pietre vii, ca unii ce se 
împărtăşesc de nemurirea lui Hristos. 

Dar fraţilor, ce cred necredincioşii despre soarta omului şi sfîrşitul 
timpului? Ei cred că oamenilor li se întîmplă aceleaşi lucruri ca şi 
pietrelor: că ei mor, devin nesimţitori, şi se prefac în ţărînă. Dar 
piatra totdeauna e piatră, şi în anumite condiţii se dezintegrează 
şi se face praf. Prin urmare se vede că şi credincioşii şi 
necredincioşii îl compară pe om cu piatra. Necredincioşii, pe 
socoteala faptului că piatra este moartă şi nesimţitoare, iar 



credincioşii, din pricina durabilităţii şi stabilităţii ei. Pentru cei 
dintîi piatra este simbolul morţii, iar pentru cei de al doilea ea 
este simbolul nemuririi. 

Cu adevărat, fără Hristos oamenii au fost şi vor fi totdeauna morţi 
ca nişte pietre. Hristos însă este ca o piatră vie. Doar lipindu-ne 
de El, noi toţi ne facem ca nişte pietre vii. Cînd zideşte casa, 
ziditorul alege doar acele pietre care sînt tăiate şi şlefuite într-un 
anumit fel, ca ele să se poată uşor potrivi cu celelalte pietre care 
formează zidul. Ziditorul aruncă la o parte pietrele cele 
nefasonate, neşlefuite şi slabe. Zidind casa, sau templul, 
împărăţiei Lui celei Cereşti şi Nemuritoare, Hristos îi alege pe 
oameni tot aşa cum ziditorul îşi alege pietrele pentru zidul ce-1 
are de făcut. Pietrele pe care le alege Stăpînul Hristos trebuie să 
aibă o singură însuşire: ele trebuie să fie pietre vii, pline de viaţă 
duhovnicească. Domnul îi respinge pe oamenii morţi 
duhovniceşte, deoarece îi socoteşte pietre netrebnice Zidirii Lui. 
El îi primeşte doar pe cei vii duhovniceşte, pe cei care îi seamănă 
Lui, pe cei care uşor se potrivesc cu celelalte pietre vii din zid. 
Aceste alte pietre vii sînt arhanghelii, prorocii, apostolii şi sfinţii. 
Fraţilor, să ne străduim, să ne ostenim şi să luptăm ca să ne 
facem şi noi material sfînt pentru sfîntă casă a împărăţiei 
Cerurilor lui Hristos, pe carele El o zideşte zi şi noapte, şi pe care 
o va sfîrşi desăvîrşit la plinirea vremurilor. 
O Stăpîne Doamne lisuse Hristoase, Cela Ce eşti Ziditorul 
împărăţiei Cerurilor, învie-ne pre noi cu Duhul Tău Cel Sfînt, şi 
zideşte-ne şi pre noi, ca pre pietre vii, în casa cea sfîntă a 
veşnicei Tale slave, 

Căci Ţie se cuvine toată mărirea şi mulţumită în veci, 
Amin. 

9 iulie 

• Pomenirea Sfintului Sfinţitului Mucenic Pangratie, 
Episcopul Tavromeniei [Taorminei] 

Acest sfînt s-a născut la Antiohia, în timpul în care Domnul şi 
Dumnezeul nostru lisus Hristos umbla ca un om pe pămînt, 
printre oameni. Auzind de minunile lui Hristos, părinţii lui 
Pangratie au dorit să-L vadă pre Domnul Cel Făcător de Minuni, 
împreună cu Pangratie ei au călătorit la Ierusalim, unde L-au 
văzut pe lisus, au ascultat cuvintele Lui, şi au văzut minunile Lui. 
Acolo Pangratie s-a făcut cunoscut Apostolului Petru. După 
înălţarea Domnului, şi părinţii şi fiul au primit Sfîntul Botez la 
Antiohia. Pangratie s-a retras într- o peşteră din Pont, unde 
Apostolul Petru 1-a aflat, în acord cu Sfîntul Apostol Pavel, Sfîntul 
Apostol Petru 1-a hirotonit pe Sfîntul Pangratie Episcop pentru 
cetatea Tavromeniei (Taormina de azi) din Sicilia. Sfîntul Pangratie 
a lucrat multe şi mari minuni, a dărîmat idolii, a botezat pe cei 
nebotezaţi, i-a întărit apoi cu Sfintele Taine şi cu cuvîntul, şi bine 
a păstorit Biserica lui Dumnezeu de acolo. Un comandant păgîn 



pe nume Acvilin a auzit că întreaga cetate a Tavromeniei s-a făcut 
creştină şi a pornit cu armată ca să o distrugă. Sfîntul Pangratie a 
potolit frica poporului, şi el însuşi a ieşit din cetate împreună cu 
clerul, ducînd în mîinile lor invincibila armă, Sfînta Cruce. Cînd 
duşmanii s-au apropiat de cetate, asupra lor a căzut întuneric 
mare iar soldaţii s-au umplut de spaimă. Nemaiştiind unde este 
duşmanul, ei au început să se ucidă între dînşii. Aşa a mîntuit 
plăcutul lui Dumnezeu Pangratie cetatea şi poporul de duşmanul 
cel fără de lege, numai cu rugăciunea cea adusă înaintea 
Domnului. La urmă Sfîntul lui Dumnezeu a fost omorît cu pietre 
de păgîni invidioşi şi plini de drăcească răutate. El şi-a aflat 
odihna la locaşurile cereşti, iar sfintele lui moaşte odihnesc la 
Roma. 

• Pomenirea Sfintului Sfinţit Mucenic Chirii, Episcopul Cortinei din 
Creta 

Sfîntul Chirii a luat mucenicia din mîinile lui Decius, pe cînd s-a 
aflat în al optzeci şi patrulea an al vieţii sale. El a fost aruncat în 
foc, dar s-a mîntuit de acolo prin purtarea de grijă a lui 
Dumnezeu. Atunci păgînul jude a scos 

următoarea poruncă: „Dreapta judecată nu poate îngădui ca cel 
numit Chirii, care a scăpat din foc, să rămînă printre cei vii. De 
aceea poruncim să fie ucis cu sabia." Sfîntul sfinţit bătrîn şi-a 
plecat cu bucurie capul sub sabie şi s-a strămutat astfel în 
împărăţia lui Hristos. 

• Pomenirea Sfinţilor Cuvioşi Mucenici Patermutie şi Coprie 
Aceştia au fost creştini din Egipt şi au luat chinuri mari de la 
împăratul Iulian Apostatul. Patermutie era în vîrstă de şaptezeci şi 
cinci de ani, iar Coprie, de patruzeci şi cinci, împăratul a izbutit 
să-1 facă pe Coprie să se lepede de Credinţa în Hristos şi să se 
închine idolilor. Apostatul Coprie atunci a strigat: „Al lui Iulian sînt 
eu, iar nu al lui Hristos!" Dar cînd bătrînul Patermutie 1-a certat 
cu asprime, amintindu-i lui de veşnicele chinuri, Coprie şi-a venit 
în simţiri şi a strigat tare înaintea împăratului: „Al lui Hristos sînt 
eu, iar nu al lui Iulian!" Amîndoi au fost ucişi prin tăierea capului 
cu sabia. Alexandru, unul din soldaţii împăratului, a luat 
mucenicia împreună cu ei. El s-a întors şi a îmbrăţişat Credinţa în 
Hristos văzînd cum suferă aceşti doi mucenici. Ei cu toţii au luat cu 
cinste mucenicia pentru Hristos la anul 361. 

• Pomenirea Sfinţilor Cuvioşi Patermutie şi Coprie 

Aceşti doi Patermutie şi Coprie sînt alţii decît cei pomeniţi mai 
sus. Mai întîi, Patermutie acesta a fost căpetenia unei cete de 
tîlhari, dar după o vedere minunată ce a avut-o, el s-a convertit la 
Credinţă şi s-a făcut monah, lată cum s-a întîmplat: El s-a urcat 
oarecînd pe acoperişul casei unei femei cucernice, ca să intre pe 
acolo înăuntru şi să tîlhărească. Dar deodată 1-a cuprins somnul 
şi a văzut în vis cum cineva îl ameninţă să nu mai facă răul şi să 
se pocăiască. Patermutie acesta nu numai că s-a botezat după 
această vedenie, dar s-a făcut şi monah. Patermutie şi Coprie 



aceştia au fost amîndoi mari făcători de minuni. Prin harul lui 

Dumnezeu, ei vindecau oamenii de toată durerea şi suferinţa, 

călăuzeau şi povăţuiau păcătoşii pe calea pocăinţei, şi vedeau 

mai înainte cele ce aveau să fie. Un păcătos care zăcea pe patul 

morţii 1-a rugat cu lacrimi pe Avva Patermutie ca să se roage să i 

se prelungească viaţa, ca să cîştige timp de pocăinţă. Rugîndu-se, 

Patermutie i-a zis că Dumnezeu s-a îndurat şi i-a mai prelungit 

păcătosului viaţa cu trei ani. Păcătosul s-a pocăit, şi a murit exact 

trei ani mai tîrziu. Aceşti Sfinţi Patermutie şi Coprie s-au odihnit în 

Domnul la sfirşitul veacului al patrulea, aflîndu-se amîndoi la 

adînci bătrîneţi. 

• Pomenirea Sfîntului Theodor, Episcopul Edessei, şi a 

celorlalţi împreună cu dînsul 

Theodor s-a tuns monah la vîrsta de douăzeci de ani, şi a petrecut 

ca monah timp de treizeci şi şase de ani. Apoi, în vremea 

împărăţiei lui Mihail şi a Teodorei, monahul Theodor a fost ridicat 

Episcop al Edesei. El s-a odihnit în Domnul la anul 848. Pomeniţi 

împreună cu dînsul mai sînt şi povăţuitorul lui, Sfîntul Theodosie 

Stîlpnicul cel din Siria; fratele lui, Sfintul loan; şi Sfîntul Ader, un 

nobil foarte bogat, care lăsîndu-şi soţie şi averi, s-a făcut monah. 

Cîntare de laudă la Sfîntul Pangratie 

Sfîntul Pangratie din a copilăriei vîrsta 

S-a încălzit la lumina Soarelui Hristos. 

Anii s-au scurs, vară după vară, 

Dar Faţa Domnului Hristos în inima lui 

Neştearsă a rămas. 

Ea este lumina ce-i luminează înainte, 

Noapte şi zi. 

El chipul Feţei cu grijă L-a păstrat 

înlăuntrul inimii lui, 

Ferindu-L cu străşnicie de toată întinăciunea. 

El averi mari a lepădat, şi casa părinţilor lui, 

El toată pofta cea lumească o a lepădat, 

Şi toată înşelăciunea ce-i ademeneşte pe oameni. 

El în singurătatea pustiei a intrat, 

Şipînă întru ultima zi a alergării lui pămînteşti 

Dulceaţa Feţei sufletul lui l-a luminat şi hrănit. 

Dar făclia nu stă ascunsă sub obroc, 

Precum Domnul în lume a luminat, 

Şi Pangratie, pe ale Lui urme, la fel. 

Sicilia păgînă era, 

Ea înseta de a Sfîntului Pangratie lumină, 

Ea înseta de mărturia celui ce Faţa Domnului o cunoştea, 

Ea înseta de rouă mucenicescului sînge. 

Această lipsă toată 

Pangratie o a împlinit. 

El ca un mucenic a căzut, şi nemuritor a rămas. 
El ca o lumină a Siciliei a rămas, 
Călăuzitoare către Faţa cepre Sicilia 



Pururi o luminează. 
Cugetare 

Mulţi se întreabă de ce îngăduie Dumnezeu moartea tinerilor şi a 
copiilor, de ce nu-i lasă să ajungă în vîrstă, şi numai după aceea 
să-i cheme în lumea cealaltă? Acestea se întîmplă pentru că aşa 
este Iconomia lui Dumnezeu, aşa este Purtarea Lui de Grijă, aşa 
voieşte şi binevoieşte Domnul. Există însă şi exemple în scrierile 
Bisericii şi ale Sfinţilor Părinţi, care atestă faptul că acest lucru se 
întîmplă şi din pricina rugăciunilor care se aduc pentru aceasta de 
către Sfinţii cei adormiţi, sau de către rudele cele trecute la 
Domnul. Sfmtul Ader, care în monahism s-a numit Athanasie, s-a 
înfăţişat după moarte soţiei lui, pe care o lăsase în lume 
împreună cu cei trei copii ai lui, spre a merge la viaţa 
sihăstrească, în care a şi murit. Cînd soţia a ajuns la disperare 
văzîndu-se singură şi lipsită de ajutor, împreună cu cei trei copii 
ai ei, căci nu ştia unde se află soţul ei, el i s-a înfăţişat în vis din 
cealaltă lume. Faţa lui era strălucitoare iar trupul lui era îmbrăcat 
într-un strai alb ca lumina. El i-a zis: „încetează să mai plîngi şi să 
mă mai învinuieşti, lată, pe doi dintre copiii noştri îi voi lua la 
mine, iar tu, dacă voieşti, te vei putea dărui mîntuirii sufletului 
tău." în acelaşi timp şi în acelaşi fel el s-a înfăţişat înaintea 
Sfîntului Theodosie Stîlpnicul şi i-a zis: „Peste trei zile, o pustnică 
bătrînă care vieţuieşte lîngă mînăstire va pleca la Domnul, în 
chilia ei să o aşezi pe soţia mea, spre a duce acolo viaţa 
nevoinţelor celor pustniceşti ca monahie. Pe copilul cel mic ce îl 
are cu dînsa să îl laşi să crească sub grija ei. El va urma calea 
vieţii mele şi va fi chemat să moştenească scaunul apostolic al 
Ierusalimului." Şi cu adevărat, acestea toate aşa s-au şi întîmplat. 
Pustnica cea bătrînă a murit în a treia zi, precum şi cei doi copii 
mai mari ai lui Ader. Soţia lui Ader a venit la chilia bătrînei 
pustnice cu fiul ei cel mic, care a crescut şi a ajuns Patriarh al 
Ierusalimului. 
Luare aminte 

Să luăm aminte la minunata biruinţă a lui Moise asupra 
Amaleciţilor (Ieşirea 17): 

• Lacum, cînd îşi ridica Moise mîinile la rugăciune, biruia Israel, iar 
cînd îşi lăsa el mîinile, biruiau Amaleciţii; 

• La cum Moise cel cu mîinile ridicate la rugăciune a 
preînchipuit Răstignirea lui Hristos; 

• La cum, prin puterea Crucii şi a rugăciunii, şi eu pot birui patimile 
întunecate pe care le închipuie poporul lui Amalec. 

Predică Despre judecata lui Dumnezeu asupra drepţilor 

Căci vremea este ca să înceapă judecata de la casa lui 
Dumnezeu; şi dacă începe întîi de la noi, care va fi sfîrşitul celor 
care nu ascultă de Evanghelia lui Dumnezeu? (I Petru 4: 17). 
Cînd vine judecata lui Dumnezeu asupra casei celui drept, 
neascultătorii şi păcătoşii nu trebuie să se bucure cu răutate de 



aceasta, ci mai vîrtos trebuie să tremure de spaimă. Dacă dreptul 
şi cu păcătosul sînt vecini, şi dacă mîna lui Dumnezeu se abate cu 
mînie asupra dreptului, atunci ea se abate asupra amîndurora: 
asupra dreptului spre îndreptare, iar asupra păcătosului spre 
luare aminte şi avertizare. Cînd asupra dreptului vine şuvoiul 
suferinţelor celor amare, aceasta nu i se întîmplă lui fără ştirea lui 
Dumnezeu. Aşadar să nu îndrăznească păcătosul să se bucure 
văzînd suferinţa dreptului, căci ea vine mai curînd ca avertizare la 
adresa lui decît ca pedeapsă asupra dreptului. Aceasta 
însemnează că el, păcătosul, trebuie să grăbească spre pocăinţă 
şi spre schimbarea vieţii pînă ce nu e prea tîrziu. Să cadă pe 
gînduri păcătosul şi să se întrebe: dacă astfel de mînie îngăduie 
Dumnezeu asupra dreptului, oare împotriva mea ce nu va 
îngădui? 

Să cunoaşteţi aşadar, fraţilor, că dreptatea este putere iar 
nedreptatea slăbiciune şi neputinţă. Care din acestea două va 
rezista mai bine în faţa urgiei? Puterea, sau slăbiciunea? Fără 
îndoială, puterea. Aceasta este pricina pentru care jugul cel greu 
apasă întotdeauna asupra dreptului. Deci să nu rînjească 
păcătosul cînd îl vede pe drept sub jugul cel greu, şi să nu zică: 
„lată că nedreptatea mea este mai bună decît dreptatea 
acestuia!" Ci mai vîrtos să privească la jugul cel greu al dreptului 
cu frică şi cu cutremur mare, şi să-şi zică luişi adevărul: lată jugul 
acesta jugul meu este, dar eu sînt prea slab ca să-1 port! De 
aceea i s-a aruncat în spate celui drept, ca să-1 văd cu ochii 
asupra altuia şi să mă pocăiesc de nelegiuirile mele, iar pocăindu- 
mă, să mă întăresc pentru jugul şi mai greu care urmează să cadă 
asupra mea. Trebuie ca judecata să înceapă de la Casa lui 
Dumnezeu - iată marea milostivire a lui Dumnezeu către cei 
păcătoşi, către cei slabi care s-au făcut pe ei slabi din pricina 
păcatului. Să-şi deschidă aceştia ochii şi să citească mînia lui 
Dumnezeu care se scrie sub ochii lor. Judecata trebuie să înceapă 
de la casa lui Dumnezeu, căci casa lui Dumnezeu este puternică, 
iar casa lui Dumnezeu este chiar dreptul în care sălăşluieşte 
Duhul lui Dumnezeu. Cînd vin vînturile şi suflă asupra turnului 
celui de piatră, atunci cei care locuiesc în colibe proaste să facă 
bine să şi le întărească. 

O, fraţilor, cît de cumplite şi de adevărate sînt cuvintele acestea 
ale apostolului pentru cei păcătoşi! 

O Stăpîne lisuse Hristoase, Cela Ce eşti Atotdrept şi Atotmilostiv, 
miluieşte-ne şi ne mîntuieşte pre noi, 
Căci Ţie se cuvine toată slava şi mulţumită în veci, 
Amin. 

10 iulie 

• Pomenirea celor Patruzeci şi Cinci de Mucenici: Leontie, 

Mavrichie, Alexandru, Si sin ie, şi cei împreună cu dînşii 

în timpul domniei răului împărat Licinius, care stăpînea jumătatea 



de răsărit a Imperiului Roman, au izbucnit cumplite prigoane 
împotriva creştinilor, în Nicopolea Armeniei Sfintul Leontie a fost 
adus înaintea judecătorului Lysius, împreună cu mai mulţi prieteni 
ai lui. Ei au mărturisit înaintea lui Lysius, care era reprezentant şi 
prieten al lui Licinius, că sînt creştini. „Şi unde este Hristos al 
vostru?" a întrebat Lysius: „Au nu s-a răstignit el şi nu a murit în 
chinuri?" La acestea a dat răspuns Sfîntul Leontie: „Din moment 
ce ştii că Hristos al nostru a murit pe cruce, atunci cunoaşte, 
judecătorule, că El a şi înviat din morţi şi S-a înălţat la cer." După 
o vorbire lungă despre Credinţă, Lysius a poruncit să fie biciuiţi iar 
apoi aruncaţi în temniţă, unde să nu li se dea nici mîncare nici 
băutură. O femeie creştină din înalta aristocraţie, pe nume 
Vlassiana, Ie-a adus apă pe care Ie-a strecurat-o prin fereastruica 
temniţei. Iar apoi un înger al Domnului a venit la ei, care i-a 
mîngîiat, şi i-a întărit. Cînd a sunat ceasul rostirii osîndei, înaintea 
lui Lysius s-au înfăţişat doi dintre soldaţii lui şi i-au declarat în faţă 
că sînt creştini, împreună şi cu mai mulţi alţii, întru totul patruzeci 
şi cinci de suflete. Judecătorul i-a osîndit imediat pe toţi la 
moarte, poruncind ca să li se taie mîinile şi picioarele, iar 
trupurile astfel mutilate să le fie arncate în foc. Această tortură 
bestială a fost împlinită întocmai, iar sufletel cele muceniceşti s- 
au înălţat la împăratul Hristos, strămutîndu-se la viaţa veşnică. 
Aceşti sfinţi patruzeci şi cinci de mucenici au luat cu cinste 
cununa mărturisirii celei sîngeroase la anul 319. 

• Pomenirea Sfîntului Cuvios Antonie de la Mînă Ştirea Peşterilor din Kiev 

întemeietorul şi părintele monahismului rus, Sfîntul Antonie, s-a 
născut în orăşelul Liubech de lîngă Cernigov. El a părăsit de 
timpuriu casa părintească şi s-a dus la Sfintul Munte, unde a fost 
tuns monah şi a vieţuit întru aspre nevoinţe la Mînăstirea 
Esfigmenu. Ca urmare a unei vederi cereşti, stareţul 
mînăstirii 1-a trimis pe Antonie în Rusia spre a întemeia acolo 
viaţa monahală. Antonie a ales să se sălăşluiască într-o peşteră 
de lîngă Kiev. Cînd cei doritori de viaţa pustnicească au început 
să se strîngă în jurul lui, el 1-a numit stareţ al obştii pe Teodosie, 
el însuşi rămînînd în continuare în acea peşteră, întru nevoinţele 
desăvîrşitei singurătăţi. Prin binecuvîntările lui Dumnezeu, obştea 
sfintei mînăstiri a crescut şi s-a făcut maica întregului monahism 
rusesc. Sfîntul Antonie a îndurat multe răutăţi de la oameni şi de 
la draci, dar toate răutăţile Ie-a biruit cu smerenia. El avea darul 
mai înainte vederii şi al vindecării bolnavilor. El s-a odihnit în 
Domnul la anul 1073, în vîrstă fiind de noăzeci de ani, şi lăsînd în 
urmă o obşte numeroasă de ucenici buni care au fost sămînţa cea 
bună pentru monahismul rusesc din veacurile următoare. 

• Mutarea Sfîntului Veşmînt al Domnului nostru lisus Hristos 

La vremea suferinţelor Mîntuitorului pe Cruce pentru păcatele 
omenirii, se afla în rîndurile oştirii romane de la Ierusalim un 
georgian pe nume Elioz, din cetatea Mtskheta. Mama acestui 
soldat auzise de Hristos şi în taina inimii ei credea în El. 



Conducîndu-şi fiul în Palestina, ea 1-a sfătuit să nu-l facă nici un 

rău lui Hristos. Cînd Domnul a fost ţintuit în piroane la mîini şi la 

picioare, sunetul ciocanelor acelora a ajuns pînă la urechile maicii 

din cetatea Mtskheta. Auzind cumplitul sunet, ea a strigat: „Vai 

mie, că nu mi-a fost dat să mor mai înainte ca să aud aceasta! 

Moartea m-arfi izbăvit pe mine de această auzire cumplită!" 

Zicînd acestea, ea a căzut jos şi a murit. La acea vreme Elioz era 

la piciorul Crucii, şi împreună cu ceilalţi soldaţi el arunca sorţi 

pentru cămaşa lui lisus. El a cîştigat cămaşa şi a adus-o la 

Mtskheta, dăruind-o în dar surorii lui, Sidonia. Auzind de moartea 

Domnului Hristos, şi că fratele ei a fost părtaş la vărsarea Sîngelui 

Lui nevinovat, Sidonia a căzut jos şi a murit, strîngînd în mîini 

cămaşa Mîntuitorului. Nimeni nu a putut desprinde Sfînta Cămaşă 

din mîinile ei, şi de aceea au fost nevoiţi să o îngroape împreună 

cu ea. Din mormîntul Sidoniei a răsărit un cedru care izvora un 

mir sfînt. După vreme, cedrul a fost tăiat şi din el s-a făcut un 

stîlp. La rugăciunile Sfintei Nina un înger a ridicat acel stîlp, care 

strălucea ca o columnă de foc, şi 1-a adus deasupra mormîntului, 

fixîndu-1 pe piedestalul ce se săpase în cioata cedrului. Regele 

Mirian, imediat după botezul lui, a înălţat acolo o biserică, pe care 

a închinat-o Sfinţilor Apostoli, în anul 1625 Şahul Abbas a luat 

Cămaşa şi a trimis-o la Moscova, ca dar Cneazului Mihail 

Fiodorovici şi Patriarhului Filaret. Sfînta Cămaşă a fost aşezată în 

Catedrala Adormirii din Moscova. 

Cîntare de laudă la maica lui Elioz 

Maica lui Elioz pre al ei fiu îl sfătuieşte: 

,, Elioz, lumina ochilor mei, 

iată oştean te faci în imperiala armată, 

chiar în pămîntul Palestinei, 

Pămîntul părinţilor mei. 

în acel pămînt împăratul apogorît, 

Hristos Domnul Mîntuitorul, Cel prevestit de Proroci. 

Cuvîntul venirii Lui a ajuns pînă în Georgia; 

El nevăzute minuni lucrează pînă acum! 

El grăieşte cuvinte ce nicicînd s-au grăit, 

El în mijlocul oamenilor aduce împărăţia lui Dumnezeu! 

Graiurile cele despre El pretutindeni se aud! 

Oamenii şi îngerii se bucură, 

Dar a lor bucurie întunecată este 

De răutatea bătrînilor evrei, 

Care vor să-L ucidă. 

Sub acest blestem poporul geme greu. 

Ci tu, Jiul meu, lumina ochilor mei, 

Păcatului lor părtaş să nu te faci. 

Tu să nu te întinezi CU Sîngele Celui Drept. " 

Timpul a trecut, 

Şi într-o zi, 

Stînd la rugăciune, 



Maica cu duhul aude piroanele cum se bat 

în Trupul Domnului pe Cruce. 

Ea strigă atunci de durere, 

Ca arsă de foc: 

„ O, moarte, de ce n-ai venit 

să mă iei mai devreme, 

ca să nu aud acest sunet cumplit! 

Acesta moartea Mîntuitorului Celui Nevinovat 

înseamnă, 

Şi blestemul neamului evreiesc! 

O, Jiul meu, iubite Elioz, 

Pentru ce-ai nesocotit ruga mamei tale? 

Pentru ce părtaş te-ai făcut 

Vărsării Sîngelui Celui Nevinovat? " 

Zicînd acestea maica zbuciumată 

A căzut la pămînt sufletul dîndu-şi 

In mîna lui Dumnezeu. 

Cugetare 

Gîndul la moarte este ca o ploaie rece care stinge focul patimilor. Psalmistul zice: 

Că la moarte el nu va lua nimic, nici nu se va cobori cu el slava 

lui (Psalmul 48, 18). Oare cine nu se ruşinează atunci cînd vede 

printre necredincioşi o mai bună înţelegere a acestui adevăr al 

nimicniciei pămînteşti, decît printre creştini? Cînd a murit Califul 

Saladin, potrivit poruncii din testamentul lui, înaintea sicriului lui 

mergea un vestitor care, purtînd în mîini o suliţă iar în vîrful ei 

una din cămăşile pe care le purtase califul în viaţă striga astfel: 

„Auziţi, voi, oamenilor! Marele Saladin, cuceritorul Asiei şi spaima 

popoarelor, biruitorul marilor împăraţi ai pămîntului a murit! Din 

toată slava lui şi din toţi supuşii lui el nu duce nimic cu el în 

mormînt, decît numai această cămaşă mizerabilă!" 

Luare aminte 

Să luăm aminte la minunata venire a lui Dumnezeu la Moise în 

Muntele Sinai (Ieşirea 19): 

• La cum Moise a urcat în vîrful Muntelui Sinai şi a intrat în întunericul 
stîlpului de nor des în care se afla Dumnezeu; 

• La cum lumina lui Dumnezeu este atît de mare încît, pe lîngă 
ea, toată zidirea şi lumina ei sînt ca un întuneric; 

• La cum inima omului este asemenea Muntelui Sinai: în întunericul inimii 
Dumnezeu şi omul se întîlnesc. 

Predică Despre îndatoririle păstorilor de suflete 

Păstoriţi turma lui Dumnezeu, dată în paza voastră, cercetînd-o, 

nu cu silnicie, ci cu voie bună, după Dumnezeu, nu pentru cîştig 

urît, ci din dragoste; Nu ca şi cum aţi fi stăpîni peste Biserici, ci 

pilde facîndu-vă turmei (I Petru 5: 2-3). 

lată poruncile pe care trebuie să le păzească păstorii turmei lui 

Hristos. în cuvinte puţine, Sfîntul Apostol Petru expune cele trei 

patimi cumplite care pot să-i prefacă pe păstorii de suflete în lupi 

răpitori: patima mîndriei (nu cu silnicie), patima lăcomiei (nu pentru 



dştig urîf), şi patima stăpînirii asupra altora (nu ca şi cum aţi fi 
stă pîni peste Biserici}, împotriva acestor pierzătoare patimi 
Apostolul aduce cele trei mari virtuţi care trebuie să îl 
împodobească pre păstorul turmei lui Hristos: virtutea fricii de 
Dumnezeu (ci CU voie bună), virtutea rîvnei pentru cele sfinte (ci din 
dragoste), şi virtutea slujirii (pilde facîndu-vă turmei). Apostolul nu a 
grăit doar ca un învăţător atunci cînd a dat aceste precepte, ci şi 
ca un proroc. Căci veacurile care au urmat de atunci au dat la 
iveală două feluri de păstori: unii, în fruntea Bisericii aflîndu-se, s- 
au arătat stăpîniţi şi călăuziţi de patimi: mîndrie, lăcomie, şi poftă 
de putere; iar alţii s-au arătat stăpîniţi şi călăuziţi de frica de 
Dumnezeu, de rîvna pentru cele sfinte, şi de slujirea turmei cu 
pilda vieţii şi cu cuvîntul. Biserica a avut cumplit de suferit de pe 
urma celor dintîi, dar cu toate acestea nu a pierit - ci mai curînd 
ei au pierit, păstorii cei netrebnici. Din partea celor din urmă, 
Biserica a avut parte numai de rodire şi de sporire, strălucind în 
lume cu credinţa. Cei dintîi sînt lupii răpitori, iar cei din urmă sînt 
păstorii cei buni. Cei dintîi sînt duşmanii oamenilor şi ai lui 
Dumnezeu, cîtă vreme cei din urmă sînt prieteni, şi ai oamenilor, 
şi ai lui Dumnezeu. Hristos Marele Păstor va face socoteala 
fiecărei oi, şi cu cei dintîi şi cu cei din urmă - El va face socoteală 
cu ei, adică, pentru fiecare suflet omenesc, şi va răsplăti fiecăruia 
dintre ei după faptele pe care Ie-a făcut. Răsplata mîndriei, a 
lăcomiei şi a poftei de putere a aşa-zişilor păstori se va răsplăti cu 
focul cel veşnic, iar răsplata fricii de Dumnezeu, a milostivirii şi a 
slujirii adevăraţilor păstori se va răsplăti cu bucuria cea veşnică. 
O Stăpîne Doamne lisuse Hristoase, ajută păstorilor turmei Tale 
celei cuvîntătoare, ca să fie ei plinitori a toată porunca ce ai dat-o 
lor prin Sfînt Apostolul Tău, 

Căci Ţie se cuvine toată slava şi mulţumită în veci, 
Amin. 

11 iulie 

• Pomenirea Sfintei Mari Muceniţe Eufimia 

Sfînta Muceniţă Eufimia se prăznuieşte în şaisprezece zile ale lunii 
septembrie, ziua muceniciei ei. Astăzi însă facem pomenire de 
minunea ce s-a lucrat la sfintele şi cinstitele ei moaşte, care s-a 
arătat cu prilejul lucrărilor Sfîntului Sinod al Patrulea a toată 
lumea [ecumenic], de la Calcedon, din anul 451. Acest sfînt Sinod 
s-a convocat în vremea împăratului Marchian şi al împărătesei 
Pulheria, după moartea împăratului Teodosie cel Mic. Pricina 
convocării acestui Sinod a fostîmprăştierea ereziei lui Dioscor, 
Patriarhul Alxandriei, şi a lui Eutihie, arhimandritul de la 
Constantinopol, care mincinos învăţau că în Hristos Domnul nu se 
află două naturi, dumnezeiască şi omenească, ci doar o singură 
natură dumnezeiască. La acest Sinod cel mai tare au strălucit 
Sfinţii Anatolie, Patriarhul Constantinopolului, şi luvenalie, 
Patriarhul Ierusalimului. Cum la lucrări nu s-a putut ajunge la nici 



o concluzie sănătoasă, în pofida dovezilor aduse în sprijinul 
adevărului, Patriarhul Anatolie a propus ca fiecare din părţi, cea a 
Ortodocşilor şi cea a ereticilor, să-şi scrie pe cîte o hîrtie crezul 
său, şi apoi amîndouă hîrtiile să fie puse în racla în care se află 
aşezate moaştele Sfintei Eufimia. Cu toţii au fost de acord cu 
această propunere. Prin urmare, cărţile cu cele două mărturisiri 
de credinţă au fost aşezate la pieptul marii muceniţe. Racla s-a 
închis şi s-a pecetluit cu sigiliul imperial, iar în jurul ei împăratul a 
aşezat gărzi speciale. Toţi membrii Sfîntului Sinod au trecut atunci 
trei zile în post şi rugăciune. Cînd în a patra zi au deschis sfînta 
raclă, ei au aflat Mărturisirea Ortodoxă în mîna dreaptă a Sfintei 
Muceniţe, iar pe cea eretică sub picioarele ei. Astfel s-a lămurit, 
prin puterea lui Dumnezeu, lupta din sînul Bisericii, astfel s-a 
arătat atunci că a Ortodocşilor este biruinţa. In timpul domniei 
împăratului Heraclie, moaştele Sfintei Marii Muceniţe Eufimia s-au 
mutat de la Calcedon la Constantinopol, în biserica închinată ei, 
de lîngă Hipodrom. Mai tîrziu, nelegiuitul iconoclast împărat Leon 
Isaurul a poruncit aruncarea acestor slăvite moaşte în mare. în 
chip minunat însă sfînta raclă a plutit pînă în Insula Lemnos, unde 
a fost aşezată în Biserica Sfintei Muceniţe Glicheria. După altă 
vreme, în timpul împărătesei Irina, racla su sfintele moaşte ale 
Marii Muceniţe Eufimia a fost readusă la Constantinopol, şi 
aşezată la vechiul ei loc. Din timp în timp, din moaştele Sfintei 
Muceniţe a curs sînge, spre ungerea şi vindecarea celor greu 
bolnavi şi nenorociţi. 

• Pomenirea Sfintei Elena a Rusiei [Cneaghina OlgaJ 
Această sfînta Elena a fost marea Cneaghina rusă, soţia 
Cneazului Igor, care înainte de botezul ei s-a numit Olga. Ea a 
luat Sfîntul Botez din mîinile Patriarhului Polieuct al 
Constantinopolului, şi a ars de rîvnă pentru Sfînta Credinţă 
Ortodoxă şi răspîndirea ei în Rusia. Ea s-a odihnit cu pace la anul 
969. 

• Pomenirea Sfîntului Mucenic Nicodim 

Sfîntul Nicodim s-a născut la Elbasan [astăzi în Albania] şi a fost 
bărbat însurat şi tată de copii, înşelat de turci, el a trecut la Islam, 
forţîndu-i şi pe copiii lui să facă la fel, cu excepţia unuia singur, 
care scăpînd, s-a refugiat la Muntele Athos, unde s-a tuns monah. 
Nicodim şi-a urmărit fiul la Muntele Athos, dar intrînd în Sfîntul 
Munte, sufletul lui s-a schimbat, el s-a pocăit cu amar de păcatul 
lui şi s-a întors la Sfînta Credinţă a lui Hristos primind, ca şi fiul, 
cumplita cădere prin mucenicie sîngeroasă, tunderea în 
monahism. Timp de trei ani şi-a plîns cumplita cădere, pînă cînd 
la urmă a hotărît să se întoarcă în Albania şi să-şi spele păcatul la 
locul la care 1-a săvîrşit. Astfel, el şi-a împlinit dorirea şi a 
mărturisit pe faţă că este creştin înaintea adunării turcilor, care 
pentru aceasta i-au tăiat capul, la 11 iulie 1722. Pînă astăzi 
sfintele lui moaşte au rămas întregi, nestricate, şi făcătoare de 



minuni. 

• Pomenirea Sfîntului Cuvios Mucenic Nectarie 

Sfîntul Nectarie s-a născut la Vriulla, în Asia Mică. La vîrsta de 

şaptesprezece ani el a fost silit să treacă la islam. Soarta lui a fost 

similară celei a Sfîntului Nicodim care se prăznuieşte tot în 

această zi. Cînd el s-a înfăţişat înaintea maicii lui îmbrăcat ca un 

musulman, ea a strigat: „Depărtează-te de la mine, căci nu te 

mai cunosc! Eu creştin te-am născut şi te-am crescut pe tine, iar 

nu musulman!" Tînărul a plîns cu amar şi a plecat la Sfîntul Munte 

Athos. Acolo, la Schitul Sfîntă Ana, el a depus voturile monahale. 

Hotărînd să-şi spele păcatul cu propriul lui sînge, el s-a întors la 

Vriulla, unde a mărturisit şi a luat mucenicia. El a fost tăiat pentru 

Hristos de către turci în chiar locul naşterii lui, la 11 iulie 1820, pe 

cînd împlinise douăzeci şi unu de ani. 

Cîntare de laudă la Sfînta Olga, la Simţul Nicodim, şi la Sfîntul 

Nectarie 

Pre cei ce se pocăiesc îi iubeşte Domnul, 

Căci El pentru ei a suferit. 

El chiar şi azi îi cheamă pre păcătoşi la pocăinţă. 

Olga întru pocăinţă a petrecut, 

Ea prin Botez la viaţa cea adevărată s-a născut. 

Ea pre al său neam de ruşi l-a izbăvit din întuneric 

Prin Sfînta Cruce. 

Aşa şi Nicodim, cel din Elbasan, 

De la Hristos a căzut, 

Dar s-a întors la El, 

Pocăindu-se cu amar, 

Al său păcat cu sîngele plătind. 

Aşa şi Nectarie cel în Asia născut, 

Cel prea tînăr cu vîrsta, 

Inşelîndu-se s-a dus la Islam, 

Pre îngeri întristînd. 

Dar el mai apoi a plîns cu amar, 

Şi a iubit mai mult să moară în chinuri, 

Decît să rămînă musulman. 

Pentru aceasta el musulmanul turban 

înaintea judelui sălbatic. 

în picioare l-a călcat. 

Al SJîntului Nectarie cap 

Tăiat a fost, pentru Cinstita Cruce. 

Pre cei care se pocăiesc îi iubeşte Domnul, 

Şi pururi îi va iubi. 

Căci El îl iubeşte cel mai mult 

Pe cel care îşi plînge păcatele cu amar. 

Cugetare 

Ispita izbeşte cel mai cumplit atunci cînd vine pe neaşteptate. Dar 

ce va putea ea împotriva celui care pururi este pregătit pentru ea? 

împăratul Carol cel Mare Ie-a poruncit fiilor lui să înveţe meserii, iar 



fiicelor lui să înveţe să toarcă lînă, spre a-i pregăti să-şi cîştige 

existenţa prin munca mîinilor lor dacă se va întîmpla vreo nenorocire 

casei regale, iar ei îşi vor pierde rangurile. Marele 

general Belizarie, demnitar de rang foarte înalt şi mare biruitor în 

războie. a fost clevetit înaintea împăratuui, iar în baza acestor 

calomnii, împăratul a poruncit de i s-au scos ochii, şi toate averile 

lui au fost confiscate. Astfel mutilat, Belizarie şedea înaintea 

porţilor Romei şi cerşea, strigînd trecătorilor: „Miluiţi-1 pe 

Belizarie, cel pe care Fortuna 1-a ridicat pe culmi, iar invidia 1-a 

doborît la pămînt, lipsindu-1 şi pînă şi de lumina zilei!" Sfîntul şi 

Dreptul Iov zice: Oare omul pe pămînt nu este ca într-o slujbă 

ostăşească şi zilele lui nu sînt ca zilele unui simbriaş? (Iov 7: 1). 

Prin urmare, omul trebuie să vegheze mereu şi să fie mereu 

pregătit pentru orice nenorocire i s-ar putea întîmpla. Căci cîte nu 

i se pot întîmpla omului? Dar indiferent de nenorocirea în care ar 

cădea, el trebuie întotdeauna să nădăjduiască în Domnul. 

Acoperit de răni pline de puroi din cap pînă în picioare şi zăcînd 

afară, pe o grămadă de gunoi, Dreptul Iov strigă: Dacă o fi să mă 

ucidă [Domnul], nu voi tremura, dar voi descurca în faţa Sa firele 

pricinei mele, Şi chiar aceasta îmi va fi mie izbîndă, fiindcă un 

nelegiuit nu se înfăţişează înaintea Lui. (Iov 13: 15-15). 

Luare aminte 

Să luăm aminte la minunata strălucire a feţei lui Moise (Ieşirea 

34): 

La cum, după ce a grăit cu Domnul pe Muntele Sinai, Moise a 

avut faţa 

strălucitoare, de s-au temut căpeteniile lui Israel; 

La cum poporul şi toate căpeteniile s-au temut să se apropie de 

Moise, 

din pricina strălucirii feţei lui, iar Moise pentru aceasta şi-a 

acoperit faţa 

cu un văl; 

La cum străluceşte şi faţa oricărui credincios bineplăcut lui 

Dumenezeu, 

care se apropie de El cu rugăciune dintru inimă înfrîntă şi smerită. 

Predică Despre supunere şi smerenie 

Tot aşa şi voi, fiilor duhovniceşti, supuneţi-vă preoţilor; şi toţi, unii 

faţă de alţii, îmbăcaţi-vă întru smerenie (I Petru 5: 5). 

lată temeiul şi esenţa adevăratei sobornicităţi [conciliarităţi, 

catolicităţi, universalităţi] a Ortodoxiei! El constă din deplina 

supunere, necondiţionată, a celui mai tînărfaţă de cel mai 

vîrstnic, din supunerea celor egali unii faţă de alţii, şi în smerenia 

atît a celor vîrstnici cît şi a celor tineri. „Coborîrea" unora în faţa 

altora este un cuvînt bun, dar „Smerenia" unora faţă de alţii este 

un cuvînt încă şi mai bun. Dar cel mai bun dintre toate este 

„Smerenia întru 

înţelepciune." Smerenia întru înţelepciune corespunde exact 

cuvîntului grecesc pe care îl foloseşte Apostolul Petru în această 



epistolă a lui. 1 Smerenia întru înţelepciune însemnează vederea 
sinelui ca fiind foarte jos, iar a lui Dumnezeu ca fiind foarte sus, 
ea însemnează recunoaşterea neputinţelor şi slăbiciunilor proprii, 
a propriei ignorante, răutăţi, neputinţe şi nevrednicii, şi a 
dumnezeirii lui Dumnezeu, adică a marii Lui puteri, înţelepciuni şi 
milostiviri. 

Dumnezeu este singurul, adevăratul şi marele împărat al 
omenirii. De aceea S-a opus El dorinţelor îndărătnicului popor al 
lui Israel de a-şi alege şi a-şi pune singur rege pe unul din mijlocul 
lui. Dumnezeu domneşte, iar poporul se supune Lui. Cei care sînt 
căpetenii şi cei care se supun căpeteniilor sînt toţi la fel în ochii 
lui Dumnezeu, supuşi ai Lui. Atunci cînd se recunoaşte că singurul 
împărat este Dumnezeu, iar oamenii sînt supuşi şi robi ai Lui, 
atunci se întemeiază principiul sobornicităţii, care este principiul 
unei societăţi cu adevărat îngereşti. Prin urmare, aceasta este 
temelia pe care se clădeşte Casa lui Dumnezeu, sau societatea 
îngerească, cu ajutorul supunerii tinerilor faţă de cei vîrstnici, al 
ascultării unora faţă de ceilalţi între cei egali, şi al smereniei întru 
înţelepciune a tuturor. Astfel, se evită două teribile nenorociri ale 
omenirii: tirania, care însemnează stăpînirea sălbatică a celor 
mulţi de către unul singur, şi anarhia, care însemnează puterea 
dezordonată a gloatelor. 

Principiul sobornicităţii este un principiu organic şi viu. El este 
principiul slujirii reciproce, al ajutorului reciproc, al iubirii 
reciproce. Fraţilor, să ne rugăm lui Dumnezeu ca să ne dea nouă 
înţelepciunea de a ne sluji de acest principiu mîntuitor şi de a-1 
pune în aplicare în viaţa şi în societatea noastră. 
O Stăpîne Doamne lisuse Hristoase, Smerite şi Supuse lubitorule 
de oameni, sădeşte şi sporeşte în noi ascultarea cea faţă de Tine, 
întru supunerea cu dragoste şi smerenia cu înţelepciune înaintea 
negrăitei Tale puteri şi înţelepciuni, 
Căci Ţie se cuvine toată slava şi mulţumită în veci, 
Amin. 

. ..ttjv TaJisivocppocruvfiv..., apud George Ricker Berry, The Interlinear Greek-English New 
Testament, King James Version, With a Greek-English Lexicon and New Testament Synonyms, 
Michigan, Grand Rapids: Zondervan Publishing House, 1974 [Ist pub. 1958] 

12 iulie 

• Pomenirea Sfinţilor Mucenici Proclu şi llarie 
Aceşti sfinţi mucenici s-au născut în cetatea Kallippi [Caliptul] din 
Asia, Proclu fiindu-i lui llarie unchi. Ei au luat mucenicia în timpul 
domniei împăratului Traian. „Care este neamul tău?" 1-a întrebat 
judecătorul pe Proclu. Iar Procul i-a zis: „Neamul meu este 
Hristos, iar nădejdea mea Dumnezeu." Cînd judele 1-a ameninţat 
cu schingiuirile, Proclu a zis: „Dacă tu, judecătoriile, te temi să nu 
calci porunca împăratului tău, de frica morţii acesteia trupeşti cu 
care eşti ameninţat, oare cu cît mai mult nu sîntem datori noi 
creştinii să ne temem a călca porunca lui Dumnezeu, de frică să 
nu cădem în moartea cea veşnică!" în vreme ce Proclu era 



torturat, Mărie a venit înaintea judecătorului şi i-a zis: „Şi eu sînt 
Creştin." După torturi prelungite, ei au fost amîndoi osîndiţi la 
moarte: Proclu a fost răstignit pe o cruce iar Mărie a fost 
decapitat. Astfel unchi şi nepot au intrat în bucuria cea veşnică a 
Domnului lor. 

• Pomenirea Sfîntului Cuvios Mihail Maleinul 

Acest Mihail a fost un bărbat de neam înalt, şi foarte bogat. Dar 
lepădînd din tinereţile lui toate deşartele averi pămînteşti, el s-a 
retras la Muntele Maleon care se află aproape de Sfîntul Munte 
Athos, şi acolo bine s-a nevoit în asprele nevoinţe pustniceşti, 
curăţindu-şi inima cu postul şi cu rugăciunea. El mai după aceea 
a avut mulţi ucenici, dintre care cel mai vestit este Sfîntul 
Atanasie Amonitul. Sfîntul Mihail a adormit cu pace la anul 940. 

• Pomenirea Sfintei Muceniţe Golinduc 

Sfînta Golinduc a fost de neam persan. Ea s-a căsătorit cu un 
nobil persan, vieţuind trei ani în viaţa de femeie măritată. Dar ea 
atunci a văzut în vedenie un înger care îi arăta ei lumea cealaltă: 
chinurile păcătoşilor şi necredincioşilor, şi bucuria drepţilor. După 
această vedenie, ea şi-a lăsat bărbatul şi a luat Sfîntul Botez, 
primind numele de Măria. Prigonită de bărbatul ei, ea a fost 
osîndită la închisoare pe viaţă, întru care a şi petrecut timp de 
optsprezece ani, fără ca să se abată de la credinţa ei. Ea apoi a 
fost aruncată într-o groapă, dar a mîntuit-o Dumnezeu, apărînd-o 
acolo şi de un şarpe uriaş, care nu i-a făcut nici un rău. Cînd la ea 
au fost trimişi tineri desfrînaţi care să o necinstească, Dumnezeu 
a ascuns-o pe Măria de necuraţii lor ochi. Uimiţi de suferinţele şi 
de credinţa ei, mulţi persani au venit şi au îmbrăţişat Credinţa 
Creştină. Ea a mers la Ierusalim, unde a dat pe faţă erezia 
severiană, care învăţa că Mîntuitorul Hristos a pătimit cu 
dumnezeirea, pentru care (greşit) citeau Trisaghionul astfel: 
„Sfinte Dumnezeule, Sfinte Tare, Sfinte Fără de Moarte, cela ce te- 
ai răstignit pentru noi, miluieşte-ne pre noi." Ea a predicat Sfînta 
Credinţă Ortodoxă pînă la moarte, şi s-a odihnit în Domnul lîngă 
cetatea Nisibe, la anul 587. 

• Pomenirea Sfintei Cuvioase Veronica 

Această Veronica este femeia cu scurgerea de sînge pe care a 
vindecat-o Domnul (Matei 9:20). Din mare recunoştinţă faţă de 
Stăpînul şi Vindecătorul, Veronica a poruncit să i se ridice o 
statuie a Mîntuitorului, înaintea căreia ea se închina lui 
Dumnezeu. Potrivit tradiţiei, această statuie s-a păstrat pînă în 
vremea lui Iulian Apostatul, care a îndrăznit să o modifice, astfel 
încît să semene cu idolul lui Zeus. Această statuie exemplifică 
rarele cazuri de folosire a reprezentărilor statuare în Sfînta 
Biserică Ortodoxă din Răsărit. După cum se ştie, redarea 
chipurilor persoanelor dumnezeieşti şi a persoanelor sfinte prin 
statuar a devenit ulterior practica prin excelenţă a bisericii 
romano-catolice în apus. Sfînta Veronica s-a închinat Domnului şi 
Dumnezeului ei şi al nostru lisus Hristos pînă la sfirşitul vieţii ei, 



care a fost cu pace. 

• Pomenirea Sfinţilor Mucenici Theodor şi loan 

Theodor şi loan erau tată şi fiu din neamul varegilor. După ce au 

primit Sfîntul Botez, ei s-au sălăşluit în cetatea păgînească a 

Kievului. Paginii cei sălbatici le-au dărîmat casa peste ei, şi aşa au 

pierit amîndoi pentru credinţa lor în Hristos. Sfintele lor moaşte 

odihnesc la Mînăstirea Peşterilor din Kiev. Oamenii le aduc 

rugăciuni mai ales atunci cînd sînt familii fără copii sau cînd 

femeile sînt în primejdie să piardă sarcina. 

Cîntare de laudă la Sfînta Muceniţă Golinduc 

Golinduc cea de neam persan, 

Cerurile văzînd, Creştină s-a făcut. 

Eapre calea cea strimtă a început a urca, 

Lovită fiind din toate părţile. 

Aşa cum fierul loveşte cremenea, 

Aşa loveşte şi durerea 

Inimile anumitor oameni. 

Aşa se aprinde focul ascuns 

Al inimilor lor, 

Foc ce luminează cărările întunecate ale oamenilor, 

Curăţind ale lor ruşinoase patimi. 

Golinduc cea plină de Duhul lui Dumnezeu 

Nu avea nici pîine nici casă. 

Ea pe lume nu avea nici un suflet prieten. 

Ei lumea i-afost ca o silnică închisoare, 

Cu schingiuiri de fiecare zi. 

Ea tot ce-a avut lui Hristos a jertfit, 

Şi prin al suferinţelor foc sufletul ei s-a făcut 

Ca aurul cel mai curat. 

Chinuitorii au pierit, unul cîte unul, 

Nimic neluînd cu ei după moarte, 

Dintr-ale lor averi. 

Au luat cu ei doar ale lor crime, 

Şi numele lor cel urît. 

Golinduc s-a înăţişat înaintea lui Dumnezeu, 

Ca un măslin minunat plin de bogată roadă, 

Cu sufletul curat, îngeresc. 

Cugetare 

Ţesătura dreptăţii este mai fină decît mătasea, dar este mai 

durabilă şi mai greu de sfîşiat; ea acoperă amîndouă lumile, pe 

cînd ţesătura nedreptăţii şi violenţei este grosieră şi se rupe uşor. 

In timpul domniei Kneazului Vladimir la Kiev, acolo locuia doar o 

singură familie creştină: era Theodor Varegul şi fiul lui, loan. în 

timpul unei necurate festivităţi idoleşti, kievenii cei păgîni, 

împinşi de dracii care sălăşluiau întru ei, au hotărît să îi aducă pe 

Theodor şi pe fiul lui jertfa idolilor. Cînd au venit la casa lui 

Theodor şi i l-au cerut pe fiul lui ca să îl 

aducă jertfa idolilor, Theodor Ie-a zis: „Dacă dumnezeii voştri sînt 

vii, să vină ei singuri şi să-1 ia de aici pe fiul meu." Păgînii 



sălbăticiţi şi mai tare de ură au năvălit în casă, au distrus-o, şi au 
lăsat cadavrele lui Theodor şi fiului lui între ruine: atît s-a întins 
ţesătura urii şi sălbăticiei lor. Dar ţesătura dreptăţii a mers mai 
departe: Kneazul Vladimir s-a botezat la scurt timp după aceea, 
iar împreună cu el şi-a botezat şi poporul. Atunci, chiar pe locul 
unde a fost casa -şi mormîntul - primilor mucenici de pe pămînt 
rus, Theodor şi loan, a fost înălţată o sfîntă şi frumoasă biserică 
închinată Preasfintei Născătoare de Dumnezeu. 
Luare aminte 

Să luăm aminte la minunata pedepsire şi vindecare a Miriamei, sora 
lui Moise (Numerii 12): 

• La cum a cîrtit Mariam împotriva lui Moise, care era omul cel mai blînd 
dintre toţi oamenii de pe pămînt; 

• La cum Dumnezeu a pedepsit-o pe ea fără veste cu lepră, din 
cap şi pînă în picioare, şi cum după aceea a vindecat-o la 
rugăciunile lui Moise; 

• La cum pedeapsa lui Dumnezeu îi loveşte şi astăzi pe cei care 
cîrtesc împotriva oamenilor lui Dumnezeu. 

Predică Despre atitudinea lui Dumnezeu faţă de cei mîndri 
şi faţă de cei smeriţi 

Dumnezeu celor mîndri le stă împotrivă, iar celor smeriţi le dă har (I 
Petru5: A 5). 

înaintea cui sau înaintea a ce, fraţilor, ar putea vreodată oamenii 
să se mîndrească? Oare înaintea îngerilor? Ci iată îngerii sînt 
nemuritori pe cînd oamenii, muritori. Oare înaintea altor oameni? 
Dar nu atîrnă pururea şi ei de alţi oameni muritori, precum toată 
omenirea întreolaltă? Dar oare se va putea mîndri omul înaintea 
animalelor? Nu, căci el nu poate trăi fără slujirea pe care o 
primeşte de la animale. Sau poate se va mîndri omul înaintea 
stelelor şi soarelui? Nu, căci fără lumina lor el ar merge 
clătinîndu-se şi bîjbîind prin întuneric. Sau poate se va mîndri 
omul în faţa ierburilor şi vegetaţiei pămîntului? Nicicum, căci ea îi 
asigură cea mai importantă parte a hranei. Dar poate se va 
mîndri înaintea negrului pămînt? Nu, căci trupul lui este luat din 
ţărînă. Sau poate mîndri-se-va înaintea celor morţi ai lui? 
Nicicum, căci prin ei a intrat el în viaţă. Sau poate se va mîndri 
înaintea celor vii? Dar viii sînt atît de 

numeroşi că printre ei el nu este decît un ochi mic dintr-o ţesătură 
foarte mare. Sau poate se va mîndri bietul om înaintea lui 
Dumnezeu? Dar dacă nu ar fi fost voinţa lui Dumnezeu, s-ar mai fi 
aflat el, omul, printre cei vii, sau chiar printre cei morţi? Atunci 
înaintea căror lucruri, sau căror oameni, fraţilor, se mai poate 
mîndri omul? 

Dumnezeu celor smeriţi şi umili le dă har. Adică, El le dăruieşte 
toate cele necesare vieţii, toate cele pentru care ei se roagă zilnic 
înaintea Lui în smerenia şi în umilinţa lor. Dar cine sînt aceşti 
smeriţi şi umili? Ei sînt toţi cei care îşi simt din plin slăbiciunea şi 



atîrnarea permanentă de Făcătorul a toate. Ei sînt la fel de plini 
precum marea, şi la fel de lipsiţi de putere ca şi ea. Căci care ape 
sînt vreodată mai umflate decît apele mării, şi care depind mai 
mult decît ele de ploi şi de afluenţi? Omul mîndru este însă ca o 
fîntînă zidită de jur împrejur, pe dedesubt şi pe deasupra, închisă 
apelor cerului şi pămîntului, şi suficientă sieşi atîta vreme cît este 
plină. Dar, zidită fiind şi fără comunicare cu apele din afară, ea 
repede se goleşte şi se usucă. 

Solomon cel preaînţelept grăieşte despre Dumnezeu: De 
batjocoritori El rîde, iar celor smeriţi le dă har (Pildele lui 
Solomon, 3: 34). Rîsul lui Dumnezeu însă nu se îndreaptă asupra 
celor necăjiţi şi întristaţi aşa cum face rîsul omenesc, ci el mai 
curînd înseamnă milă, şi certare. Nici nu se mărgineşte mila lui 
Dumnezeu aşa cum se mărgineşte mila oamenilor, căci ea este 
milostivire împărătească, care face poporul să tresară de 
strălucirea ei, de frumuseaţea şi nemărginirea ei. 
O Stăpîne Doamne, Făcătorule al nostru, smereşte inimile noastre 
atunci cînd necugetat ele se umflă de mîndrie, şi smereşte 
minţile noastre atunci cînd se umflă de slava cea deşartă. Ajută- 
ne nouă în ceasul nimicniciei noastre celei pline de înfumurare ca 
să ne aducem aminte de Sfînta Cruce cea de pe Golgota şi de 
Unul Născut Fiul Tău Carele pe ea sîngereazâ pentru a noastră 
mîntuire! 
Căci numai Ţie se cuvine toată slava şi mulţumită în veci, Amin. 

13 iulie 

Pomenirea Soborului Sfîntului Arhanghel Gavriil 

Acest Sfînt Arhanghel al lui Dumnezeu se pomeneşte în ziua a 
douăzeci şi şasea a lunii martie. Astăzi însă facem prăznuire de 
toate minunile de el lucrate de-a lungul istoriei mîntuirii. Se crede 
că acest sfînt şi luminat praznic s-a întemeiat mai întîi în Sfîntul 
Munte Athos în veacul al nouălea, în timpul domniei împăraţilor 
Vasile şi Constantin Porfirogenetul şi al Patriarhului Nicolae 
Hrisoverghes, şi a fost determinat de arătarea Sfîntului Arhanghel 
Gavriil la o chilie de lîngă Karyes, unde arhanghelul a scris cu 
degetul lui pe o tăbliţă de piatră cîntarea Preasfintei Născătoare 
de Dumnezeu Cuvine-se cu adevărat. Odată cu această 
întîmplare se mai pomenesc şi toate celelalte minuni ale Sfîntului 
Arhanghel Gavriil: venirea lui la Moise pe cînd păştea turmele 
socrului lui, letro, cînd i-a descoperit acestui mare ales al lui 
Dumnezeu cele despre facerea lumii şi toate celelalte pe care 
Moise Ie-a însemnat în Cartea Facerii; venirea lui la Prorocul 
Daniil, întru care i-a descoperit acestuia taina împărăţiei celei 
viitoare şi venirea Mîntuitorului; venirea lui la Sfînta Ana şi 
făgăduinţa că va da naştere unei fiice, celei preabinecuvîntate şi 
Preacurate Fecioare Măria; multele lui veniri la Preacurata Stăpîna 
noastră Fecioara Măria pe cînd vieţuia în Templul de la Ierusalim; 
venirea lui la Marele Preot Zaharia, cu vestirea naşterii 



înaintemergătorului loan, pomenindu-se aici şi pedeapsa pe care 
i-a dat-o lui Zaharia, de a rămîne mut pentru că nu a crezut cele 
spuse de el; venirea lui din nou la Fecioara care acum se afla în 
Nazaret, aducîndu-i vestirea cea minunată de la Bunavestire, cum 
că îl va naşte cu trup pe Stăpînul Domnul şi Dumnezeul lisus 
Hristos; venirea lui la dreptul losif; venirea lui înaintea păstorilor 
din jurul Betleemului; venirea lui la Domnul însuşi în Grădina 
Ghetsimani, cînd L-a întărit pre El, ca pe un om, mai înainte de 
Patima Lui; venirea lui la femeile mironosiţe, şi multe alte tainice 
înfăţişări şi minuni ale lui. 

• Pomenirea Sfintului Iulian, Episcopul cetăţii Cenomanis [Le Mans] 
din Galia [Franţa de azi] 

Unii cred că acest sfmt nu este altul decît Simon cel Lepros, care 
a fost vindecat de Domnul. Sfîntul Apostol Petru l-a sfinţit pe 
acest Simon episcop şi l-a trimis la păgînii din Galia, unde Sfîntul 
Iulian a îndulat toate cumplitele urgii de la acei pagini, dar a 
izbutit să aducă şi pre mulţi la Hristos, facîndu-i din păgîni, robi ai 
lui Dumnezeu. Cînd a botezat pe căpetenia Defenson, mulţi dintre 
supuşii acestuia au îmbrăţişat şi ei Sfînta Credinţă. Prin harul lui 
Dumnezeu, el a făcut şi multe minuni: el a vindecat bolnavii, a 
scos afară demonii din oameni, şi a înviat morţii. El şi-a sfîrşit 
viaţa cu pace şi, la ceasul ieşirii lui, s-a arătat înaintea Prinţului 
Defenson în plină zi, pe cînd acesta şedea la masă. 

• Pomenirea Sfintului Ştefan de la Mînăstirea Sfintului Sava 
[Savaitul] 

Acest sfînt Ştefan era văr primar cu Sfîntul loan Damaschinul. El 
bine s-a nevoit întru monahiceştile lupte în Mînăstirea Sfîntului 
Sava cel Sfinţit, pentru care s-a şi numit «Savaitul». El a fost un 
mare următor şi propovăduitor al vieţii Sfîntului Sava, şi o făclie 
luminoasă tuturor monahilor din Palestina. El s-a odihnit în 
Domnul la anul 794, întru al şaizeci şi nouălea an al vieţii sale. 

• Pomenirea Sfintei Cuvioase Sara 

Tînără fecioară fiind, Sara s-a retras întru pustniceştile nevoinţe, 

luptîndu-se monahiceşte timp de şaizeci de ani pe malurile Rîului 

Nil, nu departe de Alexandria. Prin exemplul vieţii ei ea a atras 

multe femei la viaţa monahală. Ea s-a odihnit în Domnul la anul 

370. 

Cîntare de laudă la Sfîntul Iulian 

Pe cînd sufletul Sfîntului Iulian Această lume părăsea, Iubitul lui fiu 

duhovnicesc, Prinţul Defenson, Cu nobilii lui la masă şedea, La 

mijlocul zilei. 

Prinţul uimit priveşte 

La vederea cea neaşteptată a ochilor lui: 

lată Iulian duhovnicescul părinte 

In mijlocul sălii se-arată, 

îmbrăcat într-un strai ca de foc, 

Cu totul de aur, 

Ca şi un episcop într-a Domnului Biserică. 



înconjurat este de lumină cerească. 

Zîmbindfaţa lui către Prinţul cată. 

Cu el se află şi trei diaconi, 

De strălucire plini, • 

Ce în mîinile lor albe ţin luminări. 

Apoi cereasca vedenie nevăzută se face. 

Prinţul uimit se ridică pe dată 

Si celor cu dînsul le zice grăbit: 

«lată eupre Iulian, Părintele nostru, 

văzut-am acum! 

Pre Sfîntul, pre al nostru botezător! 

Oare este cu putinţă ca el ăst pămînt să-l fi lăsat, 

Si la Ceruri să se fi sălăşluit?» 

Prinţul la drum porneşte degrabă, 

întins tropotind spre casa lui Iulian. 

Ajungînd acolo el află 

Că Sfîntul în Cereasca împărăţie 

Deja s-a sălăşluit. 

Cugetare 

Omul împodobeşte straiele cele simple, cele scumpe şi 

somptuoase însă, îl împodobesc ele pe el. Hainele simple atrag 

atenţia asupra omului, în timp ce hainele cele scumpe atrag 

atenţia asupra lor. Patima pentru hainele de lux secătuieşte de 

vlagă şi usucă cu totul sufletul omului. Acesta este adevăratul 

motiv pentru care Biserica a oprit întotdeauna hainele cele 

extravagant de scumpe, recomandînd întotdeauna cu tărie 

simplitatea. Printre nenumăraţii sfinţi creştini, nu se află nici 

măcar unul care să fi aflat în hainele cele scumpe ajutor pentru 

mîntuire şi sfinţenie. Mulţi regi şi împăraţi înţelepţi şi mari, nu 

doar creştini, ci şi păgîni, au iubit simplitatea îmbrăcăminţii. 

Astfel, se zice că împăratul Augustus Octavius, în timpul 

împărăţiei căruia S-a născut Mîntuitorul, purta doar haine simple, 

ţesute de propria lui soţie, sau de fiica sau de sora lui. Se spune 

despre Regele Carol al Cincilea că purta haine atît de 

simple, încît de multe ori pînă şi cei mai de pe urmă supuşi ai lui 

erau îmbrăcaţi mai bine decît el. Un bărbat odată 1-a invitat pe 

ilustrul general grec Filopomenes la masă. Filopomenes nu mai 

acceptase niciodată pînă atunci o invitaţie la masă în casa unui 

particular, şi de aceea a sosit un pic mai devreme. Gazda încă nu 

sosise, dar soţia gazdei, necunocîndu-1 personal pe marele 

Filopomen şi văzîndu-1 îmbrăcat în haine atît de simple, s-a gîndit 

că acesta este sluga pe care Generalul a trimis-o mai înaintea lui 

ca să-i anunţe soţului ei sosirea stăpînului. Gîndind aşa, ea i-a 

poruncit părutei slugi să meargă afară şi să crape nişte lemne. 

Filopomenes s-a dus cu bucurie, şi a început să crape buştenii cu 

toporul. Cînd a sosit gazda şi 1-a văzut pe marele general 

pregătind lemne pentru foc ca o slugă, s-a înspăimîntat şi 1-a 

întrebat: "Cine a cutezat să-l coboare pe stăpînul meu pînă la o 



asemenea muncă?" La această întrebare Generalul a răspuns 

liniştit: "Hainele mele." 

Luare aminte 

Să luăm aminte la marea şi preamărea răbdare a lui Dumnezeu 

către poporul evreu cel necredincios, şi la meritata lor pedeapsă 

(Numerii 14): 

• La cum Domnul a lucrat mari şi nenumărate minuni înaintea 
ochilor lui Israel, dar ei au rămas îndărătnici în necredinţa lor şi 
au cîrtit împotriva lui Moise; 

• La cum Dumnezeu i-a pedepsit, făcîndu-i să rătăcească timp 
de patruzeci de ani prin pustie, şi lăsîndu-i să piară acolo cu toţii, 
în afară de losua fiul lui Nun şi de Caleb; 

• La cum şi unii dintre noi pier în pustia desfrîului, 
nemaiajungînd niciodată la pămîntul în care curge lapte şi miere, 
şi care este împărăţia Cerurilor. 

Predică Despre trebuinţa neapărată a trezviei în lupta 
contra diavolului 

Fiţi treji, privegheaţi. Protivnicul vostru, diavolul, umblă, răcnind 
ca un leu, căutîndpe cine să înghită (I Petru 5: 8). 
Monahismul ortodox a socotit întotdeauna că trezvia şi dreapta 
socoteală constituie esenţa luptei ascetice. Duhul trebuie să fie 
pururi treaz, spre a putea simţi de departe pericolul, şi pururea 
plin de discernămînt şi de dreaptă socoteală, spre a-şi da seama 
cu precizie din ce direcţie anume vine pericolul, şi de la cine. 
"Fii treaz, fiul meu, ca să nu calci pe şarpe, ca să nu cazi în 
groapă, ca să nu te întîmpine lupul, ca să nu te îneci în adîncuri, 
ca să nu rătăceşti de la calea cea dreaptă şi să te pierzi în 
hăţişuri!" Aşa îşi sfătuieşte pururi maica pe fiul ei, temîndu-se 
pentru viaţa trupului lui. Cu şi mai mare grijă îşi sfătuieşte şi 
Maica Biserică fiii, temîndu-se pentru viaţa cea veşnică a 
sufletelor lor. De aceea, copii, fiţi treji, privegheaţi.' Protivnicul 
vostru cel vechi, diavolul, niciodată nu doarme, nici se odihneşte, 
ci pururea, ca un leu sălbatic şi flămînd, umblă şi răcneşte 
căutînd pe cine să înghită. Fiţi treji, privegheaţi, căci voi sînteţi ca 
nişte mieluşei, iar el este ca un leu. Cînd oile simt putoarea grea 
a lupului, ele aleargă şi se îngrămădesc în jurul păstorului lor. 
Privegheaţi, şi veţi simţi şi voi duhoarea încă şi mai grea a 
demonilor care vă dau tîrcoale, dar fug de îndată ce scăpaţi la 
acoperămîntul Sfîntului Păstor, Hristos Domnul şi Dumnezeul 
nostru. Veţi simţi reaua duhoare a diavolului care vă vine de la 
gîndurile voastre, de la simţirile voastre, de la intenţiile voastre, 
şi de la poftele cele trupeşti ale voastre. Toate cîte le gîndiţi, 
închipuiţi, simţiţi, intenţionaţi sau poftiţi împotriva lui Hristos şi a 
Legii lui Hristos, să cunoaşteţi că sînt capcane ale diavolului, şi 
reaua lui duhoare. Să cunoaşteţi aceasta, şi să fugiţi la Păstorul 
vostru, aţintindu-vă mintea întreagă, inima, sufletul şi trupul la El. 
O Stăpîne lisuse Hristoase, Cela Ce eşti Păstorul nostru pururea 



Priveghetor, trezeşte-ne pre noi şi ne luminează în tot ceasul, ca 

nu cumva să năvălească duşmanul pe negîndite asupra noastră şi 

să ne înghită, 

Căci Ţie se cuvine toată slava şi mulţumită în veci, 

Amin. 

14 iulie 

• Pomenirea Sfîntului Apostol Acvila 

Sfîntul Acvila a fost unul dintre cei Şaptezeci de Apostoli mai Mici. 
El era evreu şi a locuit mai întîi la Roma, împreună cu soţia lui, 
Priscilla. Cînd împăratul Claudius a decretat izgonirea evreilor din 
Roma şi din Italia, Acvila s-a dus şi s-a sălăşluit în Corint. Acolo 1- 
a cunoscut întîi Sfîntul Apostol Pavel, şi a rămas în casa lui timp 
de un an şi jumătate, botezîndu-1 atît pe el cît şi pe soţia lui. 
Arzînd de rîvna pentru Sfînta Credinţă, Acvila şi Priscilla l-au 
însoţit pe Sfîntul Apostol Pavel la Efes şi i-au slujit lui în nevoinţele 
apostoleşti. La Efes, Sfîntul Pavel a scris întîia Epistolă către 
Corinteni, în care zice: Vă îmbrăţişează mult, în Domnul, Acvila şi 
Priscila, împreună cu Biserica din casa lor (I Corinteni 16: 19). 
După moartea împăratului Claudius, evreilor li s-a permis să se 
întoarcă la Roma, şi astfel Acvila şi Priscila s-au întors şi ei în 
vechea cetate. Cînd mai tîrziu Sfîntul Apostol Pavel a scris 
Epistola către Romani din Corint, el i-a salutat şi pe prietenii şi 
împreună-ne voitori i lui: îmbrăţişaţi pe Priscila şi Acvila, 
împreună-lucrători cu mine în Hristos lisus, care şi-au pus 
grumazul lor pentru viaţa mea şi cărora nu numai eu le 
mulţumesc, ci şi toate Bisericile dintre păgîni, Şi Biserica din casa 
lor (Romani 16: 3-4). îl aflăm peste un oarecare timp pe Acvila la 
Efes, unde se nevoieşte împreună cu Sfîntul Timotei. înlănţuit 
fiind la Roma, Pavel îi scrie lui Timotei la Efes: îmbrăţişează pe 
Priscila şi pe Acvila (II Timotei 4: 19). Ca episcop, Sfîntul Acvila a 
botezat pre mulţi şi pre mulţi a luminat cu Credinţa; el a dărîmat 
idoli, a zidit biserici, a sfinţit preoţi, şi a vestit oamenilor slava 
Fiului lui Dumnezeu întrupat. El a fost la sfîrşit asasinat de paginii 
cei plini de toată răutatea, şi s-a strămutat la locaşurile cereşti 
ale împărăţiei lui Dumnezeu. 

• Pomenirea Sfîntului Cuvios Helius 

Helius a fost un monah ce a trăit în veacul al patrulea, şi era de 
neam egiptean, încă din frageda lui tinereţe el s-a închinat vieţii 
nevoinţelor monahiceşti în pustie. El uimea şi monahi şi mireni cu 
modul lui de viaţă şi cu puternicele minuni pe care le lucra cu 
harul lui Dumnezeu. Deşi fugea de slava oamenilor, aceştia îl 
căutau mereu. El s-a luptat mult cu înşelăciunile şi vicleniile 
diavolilor, mai cu seamă în vremea asprelor postiri. Uneori dracii 

Ai 

II 

puneau înainte miere, alteori mere alese, dar Helius nu îşi 
îngăduia niciodată să se lase înşelat. El vedea tainele din inimile 
oamenilor, le citea patimile şi gîndurile, aceasta nu ca să dea pe 



faţă cunoaşterea lui cea înaltă, ci ca să vindece greşelile 

oamenilor. 

Cîntare de laudă la Sfinţii Acvila şi Priscilla 

Făclia luminii cereşti s-apogorît mai întîi 

în inimile apostolilor, 

Iar apostolii cu aceasta pre oameni i-au luminat. 

Ei cu aceasta pre ai lor urmaşi i-au întărit, 

Trnasmiţîndu-le harul. 

Cu această torţă Sfintul Acvila 

De către Sfintul Pavel s-a luminat, 

Asemenea Priscilla, credincioasa lui soţie: 

Casa lor de către Pavel s-a botezat 

Şi s-a umplut cu putere de sus. 

Ei au lepădat apoi toate lumeştile petreceri, 

Şi în lume au ieşit, la lucrarea lui Dumnezeu. 

Ei lui Pavel i-au slujit, întemniţatului singuratic. 

Ei cu grăbire şi cu rîvnă Sfîntului Apollos i-au slujit, 

Şi fratelui Timotei, al lui Pavel duhovnicesc fiu. 

Ei toţi împreună Biserica lui Hristos o au sporit. 

Binecuvîntate sînt ale Priscillei jertfe! 

Binecuvîntate ale lui Acvila răni! 

Ei s-au proslăvit pretutindeni şi roadă multă au adus, 

Ei adevăraţi lucrători au fost 

Şi moştenitori ai împărăţiei Cereşti. 

Cugetare 

Creştinii trebuie să fie pururea înarmaţi contra seducţiilor acestei 

lumi. Ei trebuie să stea înarmaţi împotriva oricărui atac şi oricărei 

ispite, astfel încît să nu lase respins nici cel mai mic rău. Vedem 

atunci bine că o astfel de armură nu se poate dobîndi într-o zi sau 

două, ci ea se dobîndeşte în focul luptelor celor de mulţi ani. La 

ce ne este bună toată virtutea noastră, dacă ne lăsăm biruiţi de 

prima ispitire? Grăind despre acestea, Sfintul Grigorie de Nisa dă 

exemplul unei maimuţe din Alexandria: „Un îmblînzitor de 

animale din Alexandria a învăţat o maimuţă să imite cu măiestrie 

o dansatoare pe scenă. 

Spectatorii de la teatru lăudau maimuţa, care era îmbrăcată ca o 

femeie dansatoare şi dansa în ritmul muzicii. Dar în timp ce 

spectatorii erau cu toţii absorbiţi de spectacolul nemaivăzut al 

maimuţei, unul din comedieni a hotărît să le arate acestora că 

maimuţa e tot maimuţă, orcît de bine ar fi dresată să danseze ca 

o femeie. In timp ce privitorii strigau şi aplaudau cu frenezie, 

comedianul a aruncat în scenă un pumn de dulciuri care plac cu 

deosebire maimuţelor. De îndată ce a văzut dulciurile, maimuţa a 

uitat de muzică, de dans, de costumul ei preţios şi de aplazue şi 

s-a repezit să le apuce. Dar haiele cele femeieşti o încurcau, aşa 

că ea, sălbăticită, a început să le sfîşie cu unghiile, încercînd să şi 

le scoată. Deci, în loc să o aplaude plini de uimire, spectatorii au 

început să rîdă de ea." Căci din spatele măştii de „dansatoare" s- 



a dat în vileag maimuţa. 

Luare aminte 

Să luăm aminte la dreapta pedeapsă a lui Dumnezeu care a căzut 

asupra lui Core, Datan şi Abiron (Numerii 16): 

• La cum aceştia trei asmuţeau poporul împotriva lui Moise şi 
Aaron, căutînd să se facă ei mai mari asupra lui; 

• La cum s-a deschis pămîntul şi i-a înghiţit pe Core, Datan, 
Abiron şi toţi cei care erau ai lor; 

• La cum pămîntul trupului înghite sufletele celor care gîndesc 
în chip pămîntesc, şi fâcînd astfel, păcătuiesc împotriva Legii lui 
Dumnezeu. 

Predică Despre tăria credinţei 

Căruia staţi împotrivă, tari în credinţă, ştiind că aceleaşi suferinţe 
îndură şi fraţii voştri în lume (I Petru 5: 9). 
Fraţilor, cea mai mare tărie a sufletelor oamenilor este tăria 
credinţei. Diavolul atacă cu înverşunare această tărie cu toate 
săgeţile şi cu toate vicleniile pe care le are, căci duhul cel necurat 
şi drăcesc ştie că atunci cînd această tărie slăbeşte sau chiar 
piere, el poate pune stăpînire veşnică pe sufletul omului. De 
aceea îl rugau ucenicii pe Domnul şi îi ziceau: Sporeşte-ne 
credinţa (Luca 17: 5). Fraţilor, să ne rugăm şi noi în fiecare zi ca 
Domnul să ne sporească credinţa, să ne-o facă puternică şi 
neclintită. Atunci cînd şarpele simte pericol de moarte, el îşi 
apără mai presus de orice capul, şi de aceea îl şi numeşte însuşi 
Domnul înţelept. Să ne apărăm şi noi în acelaşi fel capul vieţii 
noastre duhovniceşti, care este credinţa. Nimic în lume nu poate 
înlocui credinţa în Dumnezeu: nici filosofia, nici ştiinţa, nici 
bogăţia, nici succesul sau marele renume, nici toată stăpînirea 
pămîntului de la un capăt la celălalt al lui, cu toate deşertăciunile 
lui trecătoare. Diavolul cunoaşte acestea, şi de aceea atacă el 
mai cu seamă credinţa, încercînd în tot chipul să ne semene în 
inimi îndoiala, să ne facă să şovăim, să ne amestece gîndurile, să 
ne tulbure inimile. Dacă diavolul ştie că principalul lucru al vieţii 
omului este credinţa, atunci cu atît mai mult trebuie să cunoască 
acest lucru omul însuşi. Din cauza noastră a venit Hristos în lume; 
din cauza noastră a suferit El pe Cruce şi ne-a dat făgăduinţa 
credinţei celei mîntuitoare. 

Noi nu ne putem în nici un alt chip întări sau spori credinţa, decît 
prin suferinţă. De aceea zice mult-pătimitorul Apostol Petru 
aceleaşi suferinţe [ca ale voastre] îndură şi fraţii voştri în lume (I 
Petru 5: 9). Din smerenie, Apostolul Petru nu aduce ca exemplu 
propriile lui suferinţe, ci pe cele ale fraţilor noştri în Hristos. Căci 
cei care sînt una în Hristos sînt una şi în suferinţă. Fraţilor, voi nu 
suferiţi singuri pentru adevărata Credinţă, ci voi suferiţi împreună 
cu fraţii voştri pentru ea. 

Fie ca acest adevăr să vă mîngîie în suferinţa voastră. Dar cel mai 
mult, fie ca să fiţi mîngîiaţi de suferinţele Celui Mai întîi Născut în 



suferinţă, Domnul nostru lisus Hristos însuşi, Cel Răstignit pentru 

noi. 

O Stăpîne Doamne lisuse Hristoase, Cela Ce ai suferit mai presus 

decît toţi cei ce au suferit vreodată în lume, şi Mai întîiule Biruitor 

între biruitori, sporeşte-ne nouă credinţa şi întăreşte-ne pre noi cu 

puterea Harului Tău celui sfînt, precum i-ai întărit şi pre Sfinţii Tăi 

Apostoli, 

Căci Ţie se cuvine toată slava şi mulţumită în veci, 

Amin. 

15 iulie 

• Pomenirea Sfinţilor Mucenici lulita şi fiul ei, Chirie 

lulita s-a născut nobilă. Ea a rămas văduvă de foarte tînără, pe 
cînd fiul ei Chirie de abia se născuse. Ea a locuit la Iconium, din 
cetatea Lycaoniei, dăruită fiind trup şi suflet Credinţei Creştine. 
Ea şi-a botezat fiul imediat după naşterea lui, iar de la vîrsta de 
trei ani a început să îl înveţe mai cu de-amănuntul tainele 
Credinţei. Ea 1-a învăţat pe fiul ei să se roage înaintea lui 
Dumnezeu, la măsura la care îi este cu putinţă pruncului. Cînd 
Diocleţian a declanşat persecuţiile împotriva creştinilor, a început 
să curgă mult sînge şi în oraşul Iconium. Atunci, de spaima 
paginilor, lulita şi-a luat fiul şi s-a ascuns în cetatea Seleuciei. Dar 
nici acolo nu era mai bine de creştini, lulita a fost arestată şi 
adusă înaintea judecătorului sub acuza că este creştină. Cum 
lulita şi-a mărturisit curajos credinţa în Mîntuitorul lisus Hristos 
Dumnezeu, judecătorul, ca să o facă să se teamă şi să slăbească, 
1-a luat pe fiul ei Chirie pe genunchi, mîngîindu-1 cu cuvinte 
dulci. Dar copilul a strigat: «Eu sînt Creştin şi vreau cu mama 
mea!" Zicînd acestea, copilul a început să-1 lovească şi să-1 
zgîrie pe judecător. Masca judecătorului a căzut pe dată, şi fiară 
fiind, a izbit copilul la pămînt şi 1-a lovit cu piciorul. Chirie s-a 
rostogolit în jos pe treptele de piatră şi şi-a dat sufletul lui 
nevinovat în mîinile Domnului, lulita a văzut uciderea fiului ei şi a 
mulţumit lui Dumnezeu că i-a găsit fiul vrednic de cununa 
muceniciei. După schingiuiri cumplite, lulitei i s-a tăiat capul, la 
anul 304. Chiar şi astăzi moaştele sfinţilor mucenici Chirie şi lulita 
sînt fâcătorare de minuni. Parte din sfintele lor moaşte se află la 
Ohrida, în Biserica Sfintei Născătoare de Dumnezeu 
Vindecătoarea. 

• Pomenirea Sfîntului Vladimir cel Mare, Cneazul Rusiei 

Din botez Vladimir s-a numit Vasile. El a fost fiul Cneazului 
Svyatoslav, şi nepotul lui Igor şi al Olgăi. Vladimir a fost la început 
pe de-a întregul păgîn, şi cu credinţa, şi cu viaţa. Aflînd că există 
şi multe alte credinţe, el a început să se intereseze mult care ar fi 
cea mai bună şi mai adevărată, în acest scop el a trimis emisari la 
Constantinopol. Cînd aceştia au revenit în Rusia, ei i-au spus 
Cneazului că, stînd la o slujbă în marea biserică Aghia 
Sofia, s-au simiţit cu totul în afară de trup, neputînd spune dacă 



sînt pe pămînt, sau în cer. Această relatare i-a insuflat lui Vladimir 
dorinţa de a se boteza, cu întregul lui popor. Idolul principal al 
ruşilor atunci era Perun, şi acesta a fost smuls din dealul Kievului 
unde stătea înălţat, şi aruncat în Rîul Nipru. Imbrăţişînd Credinţa 
Creştină, Vladimir a început să-şi schimbe complet viaţa. El lupta 
cu seriozitate pe toate planurile, spre a pune în aplicare toate 
Poruncile lui Dumnezeu şi toate cerinţele Credinţei. In locul 
idolilor dărîmaţi la pămînt, Vladimir a poruncit înălţarea de 
biserici în întreaga împărăţie. El însuşi, din averile lui personale, a 
ridicat frumoasa biserică din Kiev închinată Preasfmtei 
Născătoare de Dumnezeu. Biserica s-a înălţat chiar pe locul unde 
mai înainte vreme Sfintul Teodor şi fiul lui loan au luat mucenicia 
pentru Hristos (cu zi de prăznuire la 12 iulie). Forţa şi puterea pe 
care Vladimir le pusese mai înainte în viaţa lui idolatră, erau 
acum curăţite şi folosite în slujba răspîndirii Creştinismului. 
Vladimir şi-a aflat odihna în Domnul la anul 1015. 
Cîntare de laudă la Sfinţii Mucenici Chirie şi Mita 
Nelegiuirea idolatră în lume-mpărăţind, 
Mulţimi de Creştini a ucis, părinţi şi copii, 
Pe Chirie şi pe lulita. 
Aceştia doi mucenici au fost dintre mii, 
Doi nevinovaţi, doi mărturisitori vii 
Ai Cuvîntului întrupat. 
Adevărul între bogăţii 
E cea mai preţioasă comoară. 

Maica pentru sine nu aplîns, 

Nici pentru al ei Jiu. 

Ea nu şi-a plîns tinereţea, nici bogăţia, 

Nici puterea, 

Ea lui Hristos I-a urmat, 

Fără să privească înapoi. 

Cei care cunosc adevărul şi sînt întru el înnoiţi 

De adevăr sînt conduşi 

Pe calea libertăţii şi păcii. 

Fericita lulita a cunoscut adevărul 

Cînd cu Crucea s-a botezat şi s-a luminat cu Credinţa. 

De pacea lui Dumnezeu plină şi de adevărata libertate, 

Ea pe fiul ei ucis văzînd, nu a tremurat 

Şi nu i-a fost frică. 

Fărăplînset, nici teamă, ea capul sub sabie şi-a pus 

Şi pre Adevăr L-a proslăvit 

Prin mucenicească moarte. 

Cugetare 

Ospitalitatea este o virtute respectată şi de alte credinţe, dar 

Creştinismul face din ea o datorie şi o responsabilitate, precum 

datorie şi responsabilitate face şi din recunoştinţa pentru 

ospitalitatea primită. Cel care învaţă să le fie recunoscător 

oamenilor pentru ospitalitatea lor, va şti să îi fie recunoscător şi 



lui Dumnezeu pentru Ospitalitatea Lui. Căci ce sîntem noi oamenii 

pe pămînt, dacă nu oaspeţi ai lui Dumnezeu? Şi ce sînt îngerii din 

ceruri, dacă nu oaspeţi ai lui Dumnezeu? Există o istorie despre 

Regele Filip al Macedoniei, în care el 1-a pedepsit aspru pe un 

curtean al său care a arătat nerecunoştinţa într-o împrejurare. 

Regele 1-a trimis pe acest curtean al său într-o ţară dincolo de 

mare, ca să împlinească o sarcină anume. Curteanul şi-a împlinit 

misiunea şi a pornit înapoi spre casă, plutind în corabie. Dar s-a 

iscat o furtună care a distrus corabia, iar curteanul s-a aflat 

aruncat în mare. Din fericire, el nu era departe de ţărm, de unde 

1-a văzut un pescar, care a grăbit întru scăparea lui. Trăgîndu-1 în 

barca lui cea mică, pescarul 1-a dus pe curtean la uscat. După ce 

s-a refăcut şi s-a odihnit, curteanul s-a întors la curtea regală 

unde a povestit nenorocirile naufragiului înaintea împăratului. 

Regele a voit să-1 mîngîie pe curtean, şi 1-a întrebat ce să-i 

dăruiască. Pomenindu-1 pe pescar, curteanul a cerut de la rege 

să i se dăruiască mica proprietate a pescarului de la malul mării, 

ceea ce regele i-a împlinit imediat. Cînd curteanul s-a instalat în 

proprietatea celui mai mare binefăcător al său, pescarul disperat 

a alergat la rege şi i-a povestit cu lacrimi întregul adevăr, 

arătîndu-i cum şi cine a salvat viaţa curteanului. Auzind acestea, 

regele s-a mîniat cumplit pe curteanul cel mîrşav, şi pe lîngă 

altele a poruncit să i se scrie acestuia cu fierul roşu în frunte 

„oaspete nerecunoscător." 

Luare aminte 

Să luăm aminte la odrăslirea minunată a toiagului lui Aaron: 

La cum Dumnezeu, în scopul de potoli cîrtirea fiilor lui Israel împotriva 

lui Moise şi Aron, a poruncit punerea celor douăsprezece toiege 

ale 

căpeteniilor poporului în cortul adunării, înaintea chivotului legii; 

La cum peste noapte, doar toiagul cel uscat al lui Aaron din casa lui 

Levi odrăslise, înmugurise, înflorise şi făcuse migdale. 

La cum Dumnezeu poate să învie şi să facă să odrăslească şi 

sufletul 

omului, cel omorîtîn păcate. 

Predică Despre har şi pace 

Har vouă şi pacea să se înmulţească, întru cunoştinţa lui 

Dumnezeu Şi a lui lisus, Domnul nostru (II Petru 1: 2). 

Fraţilor, harul şi pacea se înmulţesc întru cunoştinţa lui Dumnezeu. 

Iar întru cunoştinţa zidirii celei care se face în afara lui Dumnezeu, 

ruptă de Dumnezeu şi împotriva lui Dumnezeu nu se înmulţesc decît 

jalea şi zbuciumul. Această jale şi acest zbucium se înmulţesc 

printre cei care investighează lucrurile din natură fără cunoştinţa lui 

Dumnezeu, după cum se arată vădit din multitudinea sinuciderilor 

care se întîmplă tocmai în rîndurile celor care îşi aleg profesia de a 

studia, fără Dumnezeu, natura şi viaţa omenirii. O, cît de mulţi 

dintre aceştia sînt pururea oameni nervoşi, irascibili, nemulţumiţi, 

întunecaţi şi isterici, şi cît de scurt este timpul care îi desparte pe 



aceştia de sinucidere - adesea nu mai lung de o zi sau o lună! Pe 
cînd întru cunoştinţa lui Dumnezeu, harul şi pacea se înmulţesc. 
Apostolul grăieşte ceea ce a trăit în trupul propriei lui vieţi, şi acest 
adevăr ni-1 arată şi nouă. 

Căci harul şi pacea nu sînt daruri ale ale pămîntului, ci ele sînt daruri 
ale cerului. Dumnezeu le dăruieşte pe acestea celor care se 
nevoiesc să-şi înmulţească cunoştinţa despre El. 
Fraţilor, dar care este cea mai scurtă cale spre înmulţirea cunoştinţei 
de Domnul? Fără îndoială, calea cea mai scurtă este calea prin Fiul 
Lui Unul Născut, Hristos Domnul nostru. El este Acela Care ne 
descoperă calea, fiind însuşi Descoperirea; El este Cel înţelept, fiind 
însuşi înţelepciunea; El este învăţătorul şi însăşi Cunoştinţa. Harul 
vine de la El. Pacea este de la El. Cel care ajunge să cunoască pe 
Dumnezeu din natură şi din legile firii, precum şi păgînii, nu face 
nimic rău, dar el îşi dobîndeşte această cunoaştere pe căi ocolite şi 
nesigure, pe care mulţi se rătăcesc şi se pierd. Mai departe, cel care 
dobîndeşte cunoştinţa de Dumnezeu prin intermediul propriei 
conştiinţe şi al sentimentului că există un destin al oamenilor, aşa 
cum fac unii filozofi moralişti, nu fac nimic rău, dar şi aceştia 
călătoresc pe căi lăturalnice şi dificile, şi ei se pot rătăci şi pierde. 
Dar cel care ajunge la cunoştinţa de Dumnezeu prin Fiul Său Unul 
Născut merge pe calea cea mai sigură şi cea mai scurtă dintre toate. 
O Stăpîne Doamne lisuse Hristoase, ajută-ne nouă în drumul nostru 
către Tine şi către Tatăl Tău, şi către Duhul Tău Cel Sfînt, 
Căci Ţie se cuvine toată slava şi mulţumită în veci, 
Amin. 

16 iulie 

• Pomenirea Sfintului Sfinţit Mucenic Atinoghen, Episcopul 
Sevastiei din Armenia 

Sfîntul Atinoghen a vieţuit într-o mînăstire de lingă cetatea 
Sevastei împreună cu zece ucenici ai săi. în timpul domniei lui 
Diocleţian, la Sevastia a sosit Filomarh, un prigonitor sîngeros al 
creştinilor. El a arestat şi a ucis mulţi creştini din cetate. Cînd 1-a 
văzut pe Atinoghen şi pe ucenicii lui, el i-a poruncit Bătrînului să 
aducă jertfe idolilor ca să nu piară, aşa cum pieriseră şi ceilalţi 
creştini. Atinoghen i-a zis: „O, prigonitorule, cei de care zici că au 
pierit nu au pierit deloc, ci se află acum în ceruri, bucurîndu-se cu 
îngerii." Chiar atunci, o căprioară pe care Atinoghen o hrănea 
uneori cu mîna lui a fugit repede înspre el, şi, văzîndu-1 în acele 
chinuri, a început să plîngă. Aceasta fiindcă pînă şi fiarele 
munţilor erau mai simţitoare faţă de chinurile mucenicilor lui 
Hristos decît paginii locuitori ai oraşelor. După torturi cumplite, în 
timpul cărora un înger al lui Dumnezeu îi întărea pe mucenici, ei 
au fost cu toţii decapitaţi, mai întîi preoţii şi ucenicii lui Atinoghen, 
apoi Atinoghen însuşi. Ei cu toţii s-au strămutat la Patria cea 
Cerească la anul 311. 

• Pomenirea Sfintei Muceniţe lulia Fecioara 

Sfinta lulia s-a născut la Cartagina dintr-o familie aristocrată. Cînd 



persanii au capturat Cartagina, ei au luat de acolo mulţi 
prizonieri, ca sclavi. Sfînta lulia a fost capturată şi făcută sclavă, 
căzînd în mîinile unui păgîn, negustor în Siria. Văzînd că este 
creştină, el a sfătuit-o de multe ori să se lepede de Hristos şi să 
se facă de o credinţă cu el, dar lulia 1-a privit cu dispreţ. Văzînd 
că lulia este foarte credincioasă şi pricepută la treburile pe care i 
le încredinţa, negustorul a lăsat-o în pace şi nu i-a mai vorbit 
niciodată de credinţă. Odată negustorul şi-a încărcat marfa în 
corabie şi, luînd-o şi pe lulia cu el, a pornit-o spre ţărmuri 
îndepărtate pentru afaceri. Cînd au sosit la Corsica, au nimerit 
acolo într-un festival idolesc, cărei blasfemii negustorul i s-a 
alăturat, însă lulia a refuzat să coboare la mal. Ea a rămas în 
corabie şi a plîns văzînd nebunia şi greşelile oamenilor ce zac în 
întuneric. Dar cumva păgînii au descoperit că stă în corabie şi au 
SCOS-0 afară CU Sila, în ciuda împotrivirii mari 

a negustorului, stăpînul ei. Paginii au schingiuit-o pe lulia bestial. 
Ei i-au tăiat sînii, au urcat-o pe o stîncă şi au răstignit-o acolo pe o 
cruce, pe care lulia şi-a dat sufletul în mîinile lui Dumnezeu. 
Moartea ei a descoperit-o îngerul lui Dumnezeu unor monahi ce 
se nevoiau pe o insulă din apropiere, Mărgărita (sau Gorgona), şi 
aceşti monahi au venit, au luat trupul mucenicesc al luliei şi l-au 
îngropat cu cinste. De-a lungul secolelor la mormîntul Sfintei lulia 
s-au lucrat nenumărate minuni, iar unora dintre cei vii chiar 
muceniţa li s-a înfăţişat aievea. Ea a luat mucenicia cu cinste în 
veacul al şaselea. După mulţi ani, locuitorii au voit să ridice o 
sfîntă biserică în cinstea muceniţei în alt loc, fiindcă vechea 
biserică era foarte mică şi dărăpănată. De aceea, la locul pe care 
şi l-au ales, ei au început să adune materialul: piatră, cărămizi, 
nisip, şi toate cele necesare. Dar s-a întîmplată că în timpul 
nopţii, înainte de ziua cînd urma să fie pusă temelia, toate 
materialele au fost mutate de o mînă nevăzută la locul celei vechi 
bisericuţe dărăpănate. Neînţelegînd ce s-a întîmplat, lucrătorii au 
început să încarce materialele ca să le transporte înapoi, la locul 
nou ales, dar după ce au terminat de făcut aceasta, minunea s-a 
întîmplat iar: materialele au fost duse de o mînă nevăzută la 
vechea bisericuţă. Atunci paznicul de noapte a văzut o fecioară 
strălucitoare care cu ajutorul unor care trase de boi albi, duce 
materialele toate la vechiul lor al ctitoriei celei dintîi. Din aceasta 
toţi au înţeles că Sfinta lulia nu doreşte să se schimbe locul 
bisericii ei. De aceea lucrătorii au demolat vechea bisericuţă şi pe 
acelaşi loc au înălţat nou locaş Muceniţei. 

• Pomenirea celor Cincisprezece Mii de Sfinţi Mucenici 
Aceştia cu toţii au fost decapitaţi în Persia, pentru Credinţa în 
Hristos. 

• Pomenirea Sfîntului Mucenic Atinoghen 

Acest Atinoghen este autorul minunatei cîntări de la Vecernie 
Lumină lină. El a luat moartea pentru Hristos aruncat fiind în foc, 
şi s-a învrednicit de slava cea veşnică a împărăţiei lui Dumnezeu. 



• Pomenirea primelor Şase Sinoade Ecumenice 

Această prăznuire laolaltă a primelor Şase Sinoade Ecumenice 

are loc în Duminica dintre zilele de 13 şi 19 ale lunii iulie. 2 

2 "DUMINICA SFINŢILOR PĂRINŢI. CADE-SE A ŞTI că după 16 ale acestei luni, în 
Duminica cea dintîi ce vine, se cîntă slujba celor 630 Sfinţi Părinţi, care s-au 
adunat la al patrulea Sinod ecumenic de la Calcedon, în anul 451. 

Cîntare de laudă la Sfînta Muceniţă lulia Fecioara 

lulia Muceniţă pentru Hristos 

Chin şi răstignire a luat. 

Ea ajutorul puterii lui Hristos a chemat, 

Puterea Cinstitului Lemn. 

Din şase răni sîngele muceniţei a curs, 

El a înroşitpămîntul, 

Căci Muceniţă în Hristos a crezut. 

Ea scumpa ei Credinţă 

Să o ascundă nu a voit. 

De aceea Hristos Domnul pre Muceniţă 

Ascunsă nu a lăsat-o, 

Ci El pre ea lumii o a vestit, 

Şi o a proslăvit 

întru a Sa Veşnică împărăţie. 

Cînd lulia duhul ei sfînt şi curat şi-a dat, 

El a zburat prin gura ei la ceruri, 

Ca o porumbiţă albă 

Ce zboară la înălţimi. 

Oamenii au văzut aceasta, 

Şi au strigat de spaimă 

Tremurînd: 

„ Vai răilor judecători, 

Ce sîngele dreptei au vărsat!" 

Cugetare 

Sfintele Sinoade Ecumenice sînt cele mai mari şi mai 

spectaculoase dueluri ale Ortodoxiei cu erezia. Astăzi Biserica 

prăznuieşte împreună primele Şase Sinoade Ecumenice: 

1. Intîiul Sinod Ecumenic s-a ţinut la Niceea în anul 325, iar la el 
au participat 318 Sfinţi Părinţi. Sinodul întîi Ecumenic se 
prăznuieşte 

De se va întîmpla această zi Duminică se cîntă slujba Sfinţilor Părinţi atunci; iar 
slujba sfîntului se cîntă la Pavecemiţă. Slujba aceasta se cîntă, în Duminica ce se 
va întîmpla de la 13 pînă la 19 ale acestei luni, şi ea este alcătuită de Pilotei, 
patriarhul Constantinopolului." -Mineiul pe Iulie, tipărit în zilele păstoriei Prea 
Fericitului Părinte Iustin, Patriarhul Bisericii Ortodoxe Române, cu aprobarea 
Sfîntului Sinod, Ediţia a Cincea, Bucureşti: Editura Institutului Biblic şi de Misiune 
al Bisericii Ortodoxe Române, 1984, p. 175. 

aparte în douăzeci şi nouă de zile ale lunii mai, şi iară în Duminica 
a Şaptea după Sfintele Paşti. Acesta a fost Sinodul la care s-a dat 
anatemei erezia necuratului Arie. 

2. Al Doilea Sinod Ecumenic s-a ţinut la Constantinopol în anul 
381, iar la el au fost de faţă 150 de Sfinţi Părinţi. El se 
prăznuieşte aparte în douăzeci şi două de zile ale lunii mai. La 



acest Sfînt Sinod s-a dat anatemei erezia lui Macedonie care 
hulea pre Sfîntul Duh Domnul. 

3. Al Treilea Sinod Ecumenic s-a ţinut la Efes la anul 431, iar la 
el au stat de faţă 200 de Sfinţi Părinţi. Sinodul al Treilea se 
prăznuieşte aparte în nouă zile ale lunii septembrie. La el s-a dat 
anatemei erezia lui Nestorie care hulea pre Maica lui Dumnezeu. 

4. Al Patrulea Sinod Ecumenic s-a ţinut la Calcedon în anul 451, 
iar la el au venit 630 de Sfinţi Părinţi. El se prăznuieşte aparte în 
şaisprezece zile ale lunii iulie şi la lucrările lui s-a dat anatemei 
erezia monofizită. 

5. Al Cincilea Sinod a Toată Lumea s-a ţinut la Constantinopol în 
anul 553. La el au participat 160 de Sfinţi Părinţi, care au dat 
anatemei erezia lui Origen. Acest Sfînt Sinod se prăznuieşte 
aparte în douăzeci şi cinci de zile ale lunii iulie. 

6. Al Şaselea Sinod Ecumenic s-a ţinut la Constantinopol în anii 
680-681, iar la el au participat 170 de Sfinţi Părinţi, care au dat 
anatemei erezia monotelită. Acest Sfînt Sinod se prăznuieşte 
aparte în douăzeci şi trei de zile ale lunii ianuarie. 

7. Al Şaptelea Sinod Ecumenic s-a convocat la Niceea în anul 
787, iar la el au stat de faţă 367 de Sfinţi Părinţi. Acest Sfînt Sinod 
nu se prăznuieşte astăzi împreună cu primele Şase, ci el se 
prăznuieşte aparte, în unsprezece zile ale lunii octombrie. La 
lucrările lui s-a dat anatemei sălbatica erezie iconoclastă. 

Prin puternica şi tainica lucrare a Duhului Sfînt Domnul, aceste 
Sfinte Sinoade au condamnat toate ereziile, confirmînd, definind 
şi întărind Sfînta Ortodoxie pentru totdeauna, şi întru toţi vecii. 
Luare aminte 

Să luăm aminte la minunata ieşire a apei din stîncă în pustia 
Cadeş (Numerii 20): 

La cum Moise, la porunca lui Dumnezeu, a lovit stîncă cu 
toiagul său, dar fără credinţă; şi cum prin voia lui Dumnezeu, a 
ieşit de acolo apă multă; 

• La cum Dumnezeu i-a pedepsit pe Moise şi pe Aaron pentru 
credinţa lor puţină, prin aceea că nu a îngăduit ca ei să intre în 
Pămîntul Făgăduinţei, ci a lăsat ca ei să moară în pustiu; 

• La cum aceasta arată că pînă şi un orn mare şi drept ca Moise 
este supus păcatului, şi că nici un muritor nu trebuie să se lase 
pradă păcatului mândriei din pricina virtuţilor lui. 

Predică Despre împărtăşirea credincioşilor cu dumnezeiasca fire 
... caprin ele să vă faceţi părtaşi dumnezeieştii firi (II Petru 1 :4). 
Fraţilor, dar cum poate omul muritor să se facă părtaş 
dumnezeieştii firi? Cum poate ceea ce este veşnic să se unească 
cu ceea ce este pieritor, ceea ce este slăvit, cu ceea ce este 
netrebnic, ceea ce este nestricăcios, cu ceea ce este supus 
putreziciunii, şi ceea ce este curat, cu ceea ce este necurat? 
Acest lucru, după cum ne spune şi apostolul, este cu neputinţă, 
afară numai dacă se împlinesc anumite condiţii. Aceste condiţii 



sînt două: una ţine de Dumnezeu, iar cealaltă ţine de om. Privitor 
la condiţia care ţine de Dumnezeu, Sfîntul Apostol Petru ne zice: 
Dumnezeiasca Lui putere ne-a dăruit toate cele ce sînt spre viaţă 
şi spre bună cucernicie, Jacîndu-ne să cunoaştem pe Cel Ce ne-a 
chemat prin slava Sa şi prin puterea Sa (II Petru 1: 3). Iar condiţia 
care ţine de om este următoarea: să scape de stricăciunea poftei 
celei din lume (II Petru I: 4). Dumnezeu îşi îndeplineşte condiţia 
Sa, căci El ne-a făcut să-L cunoaştem pe El Care ne-a chemat prin 
Slava Sa şi prin puterea Sa. Este deci rîndul nostru, al oamenilor, 
să împlinim şi noi condiţia noastră, adică, să scăpăm de 
stricăciunea poftei celei din lume dacă voim să cunoaştem pre 
Hristos Domnul. Hristos Domnul ne-a deschis cerurile şi toate 
bogăţiile lui; apoi a chemat poporul să se apropie şi să se 
împărtăşească de aceste comori şi bunătăţi. Dar cum 1-a 
chemat? L-a chemat oare numai din cuvintele rostite cu gura? Cu 
adevărat, El a chemat poporul cu cuvintele Lui, dar nu numai cu 
ele, ci l-a chemat şi cu slava Lui şi cu virtutea Lui. Cu slava Lui, 
adică cu Slăvită Lui înviere; şi cu virtutea Lui, adică cu minunata 
Lui slujire şi jertfa. Aşa ne-a 

chemat El ca să primim marile şi preţioasele făgăduinţe pe care ni 
Ie-a hărăzit (li Petru 1: 4), ca prin ele să ne putem face părtaşi 
dumnezeieştii firi. Dar ca să îl putem cunoaşte pe Hristos, şi ca să 
putem auzi chemarea Lui, noi trebuie mai întîi să scăpăm de 
stricăciunea poftei celei din lume. Căci dacă nu vom scăpa de ea, orbi 
vom rămîne înaintea Lui, înaintea slavei Lui şi înaintea virtuţii Lui, 
şi surzi vom fi la chemarea Lui! 

O, fraţilor, cît de necuprinsă este milostivirea lui Dumnezeu către 
noi! După mare milostivirea Lui, Dumnezeu ne dăruieşte nouă 
muritorilor înfierea prin Cel Fără de Moarte al Lui; ne dăruieşte 
nouă păcătoşilor ca să ne zidim întru Trupul Cel Slăvit al 
Stăpînului Hristos, dar cu singură condiţia aceasta, care nu este 
deloc un jug apăsător, şi nici o cruce grea. 

O Stăpîne Doamne lisuse Hristoase, Carele eşti Plinirea tuturor 
făgăduinţelor şi Izvorul bunătăţilor, vindecă-ne pre noi de a 
noastră orbire şi surzenie, şi dăruieşte-ne nouă putere ca să 
scăpăm de stricăciunea poftei celei din lume, 
Căci Ţie se cuvine toată slava şi mulţumită în veci, 
Amin. 

17 iulie 

• Pomenirea Sfintei Mari Muceniţe Marina 

Sfînta Marina s-a născut în Antiohia Pisidiei din părinţi păgîni. La 
vîrsta de doisprezece ani, Marina a aflat cele despre Stăpînul lisus 
Hristos, Domnul: despre întruparea Lui din Preasfînta Născătoare 
de Dumnezeu, despre minunile Lui nenumărate, despre patima 
Lui pe cruce şi despre slăvită învierea Lui. Inima ei tînără s-a 
înflăcărat de dragostea pentru Hristos şi a luat în inima ei 
hotărîrea de a nu se mărita niciodată, ci de a-şi închina toată 



viaţa lui Hristos Domnul, cu dorinţa de a muri ca muceniţă a Lui, 
botezîndu-se cu botezul sîngelui. Tatăl ei a urît-o pentru credinţa 
ei creştină şi nu a mai socotit-o ca pe fiica lui. Cezarul locului, 
Olymbrius, aflînd de la Marina că este creştină, mai întîi a voit să 
o ia de soţie. Cînd Marina a refuzat, el i-a poruncit ca să se plece 
şi să se închine idolilor. Atunci Sfînta Marina i-a zis: «Nu mă voi 
pleca înaintea idolilor, nici voi jertfi înaintea unora care nu suflă şi 
sînt morţi, care nu se cunosc pe ei înşişi, nici pot să îşi dea seama 
dacă oamenii îi cinstesc sau îi necinstesc. Eu nu le voi da lor 
cinstea care se cuvine doar Unuia Dumnezeu, Făcătorul meu.» 
Atunci Olymbrius a dat-o pe Marina la chinuri, iar după ce a 
umplut-o de sînge din cap pînă în picioare a aruncat-o în temniţă. 
In temniţă 

Marina s-a rugat lui Dumnezeu. După rugăciune, în celulă a intrat 
diavolul, care luînd chipul unui şarpe sinistru i s-a încolăcit în jurul 
capului. Cînd Marina s-a însemnat cu semnul Sfintei Cruci, şarpele 
a crăpat şi s-a făcut nevăzut. Atunci pe Marina a înconjurat-o o 
lumină cerească, care a făcut parcă să se topească pereţii 
închisorii şi tavanul, în locul acela arătîndu-se o cruce nespus de 
înaltă, în vîrful Crucii se afla o porumbiţă albă, care zicea cu glas: 
"Bucură-te, Marino, porumbiţă cuvîntătoare a lui Hristos, fiică a 
Sionului celui de sus, căci iată ziua bucuriei tale s-a apropiat!" 
Atunci Sfînta Marina s-a vindecat desăvîrşit de toate rănile şi 
durerile ei, cu puterea lui Dumnezeu. Dementul jude a schinguit-o 
atunci bestial în toată ziua următoare, aruncînd-o şi în foc şi în 
apă, dar Sfînta Marina a îndurat toate ca şi cînd ar fi fost în trup 
străin. La urmă judecătorul a osîndit-o la moarte prin decapitare. 
Mai înaintea morţii ei Stăpînul Hristos a venit la ea, înconjurat de 
îngeri. Ea a fost decapitată în timpul împărăţiei lui Diocleţian, dar 
cu sufletul şi cu puterea ea a rămas vie şi pe pămînt şi în ceruri. 
Mîna Sfintei Marina odihneşte la Mînăstirea Vatopedi din Sfîntul 
Munte Athos. Sfînta Marina are şi o mînăstire închinată ei, în care 
se află şi parte din sfintele ei moaşte făcătoare de minuni, situată 
în vîrful Muntelui Lângă din Albania, cu vedere spre Lacul Ohrid. 
Nenumărate minuni s-au lucrat şi se lucrează încă în această 
Sfînta Mînăstire, cărora le stau martori nu doar creştinii, ci şi 
musulmanii. Aşa de mult au respectat turcii acest sfînt locaş, încît 
nu au îndrăznit niciodată să tulbure nici obştea mînăstirii, nici să 
confişte proprietăţile ei. într-o vreme paznicul mînăstirii a fost 
chiar un turc musulman. 
• Pomenirea Sfîntului Cuvios Leonid Ustnedumsk 

încă din tinereţile lui, acest sfînt rus s-a nevoit întru monahiceştile 
lupte în mai multe mînăstiri, între care Solovki şi Miroj. El după 
aceea a întemeiat propria lui mînăstire de-a lungul văii Rîului 
Luza, în ţinutul Vologda. El a vieţuit foarte aspru, astfel încît, cu 
puterea Duhului Sfînt, curăţindu-şi trupul şi sufletul, s-a făcut 
locaş Sfîntului Har. El a fost un luminător duhovnicesc al 



oamenilor, atrăgînd pre mulţi la viaţa monahală. El s-a numit 

«Ustnedumsk» pentru că odată, cînd 1-a muşcat un şarpe 

otrăvitor, el nu a spus nimănui depsre aceasta, nici nu s-a gîndit 

la acest lucru, şi cu toate acestea a rămas viu. Plăcîndu-i lui 

Dumnezeu, Cuviosul Leonid a adormit cu pace în şaptesprezece 

zile ale lunii iulie, din anul 1653. Sfintele lui moaşte odihnesc în 

mînăstire de el întemeiată. 

Cîntare de laudă la Sfînta Mare Muceniţă Marina 

Sfînta Marina Domnului se roagă, 

Ruga întări ndu-şi cu lacrimi fierbinţi. 

«Stăpîne Doamne lisuse, Mîntuitorule al meu, 

Tu în ajutor stai celor 

Ce nădăjduiesc către Tine. 

Aproape mie fii, Stăpîne, aproape sufletului meu, 

Cînd vor voi necredincioşii 

Trupul să-mi ucidă. 

Fii lingă mine Doamne, Cela Ce eşti 

A mucenicilor Putere, 

Ca să îndur chinul Jară frică, niciplînset. 

lată eu oaie sînt 

In mijlocul lupilor, 
Pasăre singuratică 

Spre vînarea lor, 

Vînatul hăituit 

Al dinţilor lor— 

Ci eu nădăjduiesc întru Tine, Doamne, 

Doamne al mîntuirii mele. 

Dar şi-mi de vor sfişia trupul cape un sac vechi, 

O Doamne, de Tine nu voiesc să mă lepăd, - ajută-mă! 

Mai bine îmi este mie chinuri să iau pentru Tine 

Decît să mă veselesc în ticăloasele lor bunătăţi. 

Eu Ţie mă închin Doamne, Mîntuitorul meu, 

Cela Ce ai biruit moartea, diavolul şi iadul, 

O Doamne, biruie şi întru mine acum! 

Ţie se cuvine lauda, Stăpîne Doamne lisuse 

Cela ce stai în ajutorul celora 

Care în Tine nădăjduiesc!" 

Cugetare 

Cîtă vreme Hristos nu se face sufletului totul - tot ceea ce, adică, 

este durabil şi neschimbător - omul nu se poate angaja pe drumul 

suferinţelor pentru El. Cum a putut Marina, o tînără în vîrstă de 

cincisprezece ani, să se angajeze pe această cale a suferinţelor 

pentru Hristos? Ea a putut aceasta pentru că Hristos i Se făcuse 

ei totul, mai presus de toate şi de orice. Cum a putut 

Sfînta Muceniţă lulita să se bucure văzînd-1 pe fiul ei Chirie în 

vîrstă de trei ani ucis pentru mărturisirea Credinţei Creştine? Ea a 

putut lucrul acesta de neînchipuit pentru oameni, pentru că 

Hristos i Se făcuse ei totul, lată cum prezintă Sfîntul Tihon din 

Zadonsk faptul acesta al dobîndirii supremaţiei lui Hristos în viaţa 



omului, în cadrul unui dialog dintre Hristos şi om: 
„Voieşti tu oare să ai tot binele pe care ţi-1 poţi şi dori şi imagina? 
Eu sînt Izvorul a tot binele. Voieşti viaţă binecuvîntată? Eu sînt 
Izvorul tuturor binecuvîntărilor. Doreşti frumuseţe? Toată 
frumuseţea şi însăşi al ei izvor întru Mine se află. Doreşti nobleţe? 
Nimeni nu este mai nobil decît Fiul lui Dumnezeu şi decît 
Preasfînta Fecioară. Voieşti o vieţuire înaltă? Dar ce este mai înalt 
decît împărăţia Cerurilor? Voieşti bogăţii? Eu sînt Izvorul a toată 
bogăţia. Voieşti înţelepciunea? Eu sînt înţelepciunea lui 
Dumnezeu. Voieşti prieteni? Nimeni nu-ţi poate fi prieten mai bun 
şi mai puternic decît Mine, Care Mi-am pus viaţa pentru toţi 
oamenii şi pentru fiecare din ei. Voieşti bucurie? Nimeni nu se va 
putea buctira vreodată cu adevărat decît întru Mine. Voieşti 
pacea? Eu sînt Pacea sufletului. Voieşti viaţă? Eu sînt Izvorul vieţii. 
Voieşti lumină? Eu sînt lumina lumii. " 
Luare aminte 

Să luăm aminte la minunile şarpelui de aramă din pustie (Numerii 
21): 

La cum mult popor al lui Israil au murit muşcaţi de şerpi în pustie, 
pînă 

cînd a ridicat Moise şarpele de aramă pe stîlp; 
La cum toţi cei care erau muşcaţi de şerpi priveau către şarpele 
de 

aramă şi trăiau; 

La cum şarpele de aramă îl preînchipuie pre Hristos Domnul pe 
Cruce. 

Predică Despre necesitatea de a aminti oamenilor pururea 
despre aceleaşi lucruri 

Drept aceea, vă voi aminti pururea de acestea, cu toate că le ştiţi şi 
sînteîi întăriţi întru adevărul în care staţi (II Petru 1: 12). 
Menirea plugarului este să-şi plugărească bine ogorul lui. Oare nu 
reia el mereu şi mereu aceleaşi munci şi lucrări pentru el? Cum 
altfel să-şi are el ogorul lui, dacă nu tăind din zori şi pînă în 
noapte brazde adinei în el? 

Călătorul merge pe cale. El trebuie să-şi învingă oboseala 
mersului, şi să-şi forţeze inima şi picioarele să continue, dacă 
vrea să ajungă la timp la destinaţie. 

Tîmplarul îşi pregăteşte lemnul pentru lucrul lui. Cu fiecare 
scîndură, el ia de la capăt tot şirul de operaţii necesare pregătirii 
lemnului pentru lucrul ce-1 are de făcut. 

Fraţilor, oare toate aceste munci folositoare nouă nu comportă 
ele împlinirea repetitvă a aceloraşi sarcini? De aceea nici 
vestitorul adevărului nu trebuie să se trîndăvească şi să zică: „Le- 
am spus lucrul acesta, şi nu mai am de gînd să îl repet." Nici 
auzitorul adevărului să nu se trufească, şi să nu zică: „Am mai 
auzit lucrul ăsta o dată, nu mai am nevoie să îl aud din nou." 
O, vestitorule al adevărului, nu-ţi fie frică, nici ruşine, să repeţi 
adevărul mereu şi mereu, să înveţi poporul mereu şi mereu, şi să- 



i aduci mereu aminte adevărul! Fără repetiţie, ogorul nu se ară, 

drumul nu se călătoreşte, şi casa nu se zideşte. Iar sarcina ta 

tocmai aceasta este: să plugăreşti sufletele oamenilor, să le duci 

la calea adevărului, şi să le zideşti ca şi pe nişte case. 

O, auzitorule al adevărului, nu te trufi, şi nu zice că ai mai auzit 

adevărul o dată. Adevărul este hrana sufletului. Aşa cum ai 

mîncat pîinea azi, ieri, alaltăieri, şi în toată viaţa ta de pînă acum, 

aşa va trebui să o mănînci şi de aici înainte, dacă vrei să ai trupul 

sănătos. Ţine minte că şi sufletul tău trebuie să fie sănătos, deci 

şi el are nevoie să audă pururea adevărul, mereu şi mereu. 

Hrăneşte-ţi sufletul cu adevărul, cu acelaşi Adevăr adevărat, 

astăzi şi mîine ca şi ieri, şi tot aşa pînă la moarte, ca să fii mereu 

cu duhul sănătos, puternic şi strălucitor. 

O Stăpîne Doamne lisuse Hristoase, hrăneşte-ne pre noi în fiecare 

zi şi ceas al vieţii noastre cu adevărul Tău care eşti însuţi Tu, O 

lisuse Hristoase, Hrana cea dulce! 

Căci Ţie se cuvine toată slava şi mulţumită în veci, 

Amin. 

18 iulie 

• Pomenirea Sfîntului Mucenic Emilian 

în timpul domniei lui Iulian Apostatul, în cetatea Dorostolon din 
Tracia, locuia un tînăr pe nume Emilian, care era slugă a eparhului 
cetăţii. Cînd împăratul apostat s-a pornit să distrugă creştinismul 
în întreg Imperiul Roman, trecîndu-1 prin foc şi sabie, au fost 
trimişi împuterniciţi imperiali şi la Dorostolon, unde însă nu au 
găsit nici un creştin. Bucurîndu-se de aceasta, împuternicitul 
imperial a finanţat un banchet măreţ în cinstea locuitorilor cetăţii, 
poruncind şi aducerea de jertfe idolilor. A urmat o orgie 
păgînească în întreaga cetate, care a ţinut toată ziua şi noaptea 
ce i-a urmat, în timpul acelei nopţi, Emilian a cutreierat prin toate 
templele păgîne, pieţele şi străzile cetăţii, dărîmînd la pămînttoţi 
idolii cu un baros. Cînd s-a înălţat ziua, văzînd acestea, tot oraşul 
a fost cuprins de spaimă. Se căutau peste tot făptaşii distrugerii 
idolilor. A fost înşfăcat un ţăran care trecea liniştit pe drum, pe 
lîngă templu. Văzînd arestarea acestui nevinovat, Emilian şi-a 
spus întru sine: „Dacă voi ascunde că eu am dărîmat idolii la 
pămînt, ce plată voi avea înaintea lui Dumnezeu dintru aceasta? 
Mai curînd voi fi osîndit de El pentru ucidere de om." De aceea, 
alergînd înaintea judecătorului el şi-a recunoscut şi şi-a proclamat 
toate faptele. Legatul imperial 1-a chestionat pe Emilian, cerîndu- 
i să dezvăluie cine 1-a împins să facă aceste distrugeri. Atunci 
mucenicul lui Hristos i-a zis: „Dumnezeu şi conştiinţa mea mi-au 
poruncit să distrug aceşti stîlpi lipsiţi de viaţă pe care voi îi numiţi 
zei." Legatul a poruncit arunci biciuirea mucenicului, după biciuiri 
torturile, iar la urmă uciderea prin aruncare în foc. Aşa a sfîrşit 
viaţa pămîntească a lui Emilian. El s-a încununat cu cununa vieţii 
în optsprezece zile ale lunii iulie, din anul 362. 



• Pomenirea Sfîntului Cuvios Pamvo 

Sfîntul Pamvo a fost un mare nevoitor egiptean din Pustia Nitriei. 
El a fost contemporanul Sfîntului Antonie cel Mare, fiind el însuşi 
unui dintre Părinţii cei mari. El a fost vestit pentru două fapte: 
pentru aceea că, după îndelungi nevoinţe, buzele lui erau 
pecetluite, ele nerostind niciodată nimic nefolositor; şi pentru 
aceea că în toate zilele lui el nu a gustat niciodată pîine, 
decît aceea pe care şi-a cîştigat-o singur din munca mîinilor lui, 
împletind coşniţe de trestie. El a fost ca un înger al Domnului şi, 
în anii bătrîneţilor lui, faţa lui a strălucit ca aceea a lui Moise, atît 
de tare, încît fraţii nu puteau privi la el. El niciodată nu dădea 
răspunsuri grabnice, chiar la întrebări ce păreau uşoare, ci mai 
întîi se ruga şi cugeta în inima lui la înrebarea cu pricina. 
Patriarhul Teofil al Alexandriei a venit odată să cerceteze pre 
monahii care se nevoiau în Pustia Nitrică. Monahii l-au rugat pe 
Avva Pamvo, zicînd: „Dă-i cuvînt, Avva, Patriarhului, spre folosul 
sufletului lui." Atunci Avva Pamvo Ie-a spus liniştit: „Dacă nu se va 
folosi de tăcerea mea, nici de cuvintele mele nu se va folosi." 
Odată Avva Pamvo a călătorit cu monahii prin tot Egiptul. Ei au 
ajuns pe lîngă un grup de oameni care, văzîndu-i pe monahi că 
trec, nu s-au ridicat în picioare. Avva Pamvo a privit la ei şi Ie-a 
zis: „Ridicaţi-vă şi salutaţi pre monahii, ca să primiţi de la ei 
binecuvîntările lor! Căci ei pururea grăiesc cu Domnul, iar buzele 
lor sfinte sînt." Acest mare Sfînt citea în inimile şi în viitorul 
vieţilor oamenilor, atît ale celor vii, cît şi ale celor adormiţi. El s-a 
odihnit în Domnul cu pace la anul 386. 

• Pomenirea Sfinţilor Cuvioşi Paisie şi Isaia 

Sfinţii Paisie şi Isaia au fost fraţi, fii ai unor părinţi foarte bogaţi, şi 
amîndoi s-au făcut monahi. Unul s-a sfinţit din pricina nevoinţelor 
lui în pustie, iar celălalt din pricina milosteniilor pe care pururea 
Ie-a făcut oamenilor. Sfîntul Pamvo i-a văzut pe amîndoi sălăşluiţi 
în Rai. Acest fapt a stîrnit o dispută între monahi, privitoare la 
întrebarea: Ce este mai bine? Să-ţi robeşti trupul într-o viaţă de 
asceză aspră în pustie, sau să practici faptele milosteniei celei 
trupeşti? Avva Pamvo a zis: Amîndouă îl duc pe om la Rai, dacă 
sînt lucrate întru numele lui Hristos. 

• Pomenirea Sfîntului Cuvios loan Multpătimitorul 

Acest sfînt loan a fost un zăvorit din Mînăstirea Sfîntului Antonie 
de la Peşterile Kievene. Pe el l-au chinuit timp de treizeci de ani 
patimile cele trupeşti, pînă cînd Ie-a biruit pe ele, cu nevoinţele 
aspre, cu mila lui Dumnezeu, şi cu aceea că s-a atins de sfintele 
moaşte ale Sfîntului Moise Ungurul (pomenit la 26 iulie). Făcîndu- 
se biruitor asupra necuratelor patimi, Sîntul loan s-a umplut 
înlăuntru de lumină cerească negrăită, prin care el se călăuzea în 
timpul nopţii ca şi cînd ar fi umblat pe zi. 
Cîntare de laudă la Avva Pamvo 
Fraţiipre Avva Pamvo întreabă: 
„Bine e oare pe aproapele să slăveşti? " 



Avva tace, apoi fraţilor zice: 

„Bine e să-l cinsteşti, dar mai bine-i să taci. " 

Iară pre Awafraţii-I întreabă: 

"Oare cine este desăvîrşit? " 

„Acela care a sa voie-o taie, 

pentru dragostea voii lui Dumnezeu. " 

Monahii tac, pînă cînd unul grăieşte: 

„Să nu ne laşi, Avvo, ci să ne mai dai un răspuns: 

A monahului haină, cefei trebuie să fie? " 

„Aşa fel că lepădînd-o, nimeni să nu vrea să o ia. " 

Aşa grăi Sfintul, iar apoi tăcu. 

El a sa limbă păzeşte, zadarnic nicicînd grăind. 

Pe patul cel de moarte al său chip străluceşte, 

Şi întrebat fiind de a lui viaţă, 

El dă răspuns: 

„ Eu pîine cu-ale mele mîini necîştigată 

Nicicînd nu am gustat, 

Nici m-am căit vreodat' 

De vreun cuvînt rostit. " 

Cugetare 

Care viaţă îi este mai plăcută lui Dumnezeu? Cea trăită în pustie, 

întru toate nevoinţele, sau cea a milosteniilor celor trupeşti? 

Bărbaţii de rugăciune vieţuitori în pustie cred că omul care 

trăieşte în lume printre oameni greu va putea să se păzească 

întru curăţenia inimii, sau să-şi îndrepte mintea pururea către 

Dumnezeu, indiferent cît de multe fapte bune face. Iar cei care se 

nevoiesc în lume întru milostenii faţă de fraţii lor cei din nevoie, 

zic că pustnicii se îngrijesc doar de mîntuirea lor, neajutînd cu 

nimic la mîntuirea celorlalţi. Doi fraţi din Egipt, Paisie şi Isaia, au 

moştenit o avere imensă de la părinţii lor. Ei au vîndut-o, şi 

fiecare şi-a luat partea lui de moştenire. Unul dintre ei a împărţit 

îndată totul săracilor, s-a făcut monah, şi s-a retras în pustia cea 

mai dinlăuntru, dîndu-se vieţii tuturor nevoinţelor trupeşti şi 

sufleteşti, prin posturi, rugăciune, şi curăţirea minţii şi inimii de 

orice gînduri rele, spre mîntuirea vieţii. Celălalt frate s-a făcut şi 

el monah, dar nu a intrat în pustie. Ci 

cu partea lui de moştenire părintească el a întemeiat o mînăstire 

nu foarte departe de cetate, cu o bolniţă pentru cei suferinzi, cu o 

casă de oaspeţi în care orice nevoiaş găsea masă gratuită şi orice 

întristat un pat pe care să se odihnească. El însuşi s-a închinat 

pre sine în întregime slujirii aproapelui celui aflat în chinuri şi 

nevoi. Cînd amîndoi fraţii au murit, s-a iscat o dispută printre 

monahii egipteni: care dintre cei doi fraţi a împlinit mai bine 

Legea lui Hristos? Neputînd găsi ei singuri răspuns, au mers la 

Avva Pamvo, care Ie-a zis: „Amîndoi desăvîrşiţi sînt înaintea lui 

Dumnezeu: cel milostiv şi primitor de străini asemenea este 

Părintelui Avraam cel din vechime, iubitorul de străini, iar 

nevoitorul cel din pustie asemenea s-a făcut marelui Proroc Mie - 



care amîndoi mari s-au chemat înaintea lui Dumnezeu." Dar, nu 

toţi monahii au fost mulţumiţi cu răspunsul Avvei Pamvo. Avva 

Pamvo atunci s-a rugat lui Dumnezeu ca să-i descopere mai cu 

dinadinsul adevărul. După împlinirea numărului de zile, el Ie-a zis 

fraţilor: „înaintea lui Dumnezeu vă zic, că pre amîndoi fraţii i-am 

văzut, Paisie şi Isaia, veselindu-se şi bucurîndu-se în Rai." Cu 

aceasta disputa s-a încheiat, iar fraţii s-au întors folosiţi şi 

bucuroşi la chiliile lor. 

Luare aminte 

Să luăm aminte la minunata păţanie a lui Valaam (Numerii 22): 

La cum Valaam a venit să prorocească lui Balak, 

căpetenia 

moabitenilor; 

La cum un înger al Domnului s-a arătat pe cale şi 1-a oprit pe Valaam 

să 

meargă mai departe; 

La cum asina pe care mergea Valaam a văzut îngerul, dar Valaam 

nu, şi 

atunci asina a început să-i grăiască stăpînului ei cu glas de om. 

Predică Despre aducerea aminte de ceasul morţii de care nimeni nu 

scapă 

Socotesc, dar, că este drept, cîtă vreme sînt în acest cort, să vă ţin 

treji, prin aducerea aminte, Fiindcă ştiu că degrabă voi lepăda cortul 

acesta, precum mi-a arătat Domnu nostru lisus Hristos (II Petru 1: 13- 

14). 

lată bun avertisment pentru iubitorii de trup, care din pricina 
trupurilor lor, uită de suflet. Trupul nostru este ceva care curînd 
trebuie să piară. Indiferent cît de drag ne este, indiferent cîte 
podoabe atîrnăm pe el, indiferent cît îl mîngîiem şi îl corcolim, noi 
într-o bună zi va trebuie să ne despărţim definitiv de el. O, cît de 
adînci şi de adevărate sînt cuvintele „să ne despărţim!" Căci 
atunci cînd sufletul se desparte de trup, sufletul o face ca şi 
atunci cînd leapădă o haină de care nu mai are nevoie. Cînd 
naufragiaţii ajung la mal agăţaţi de o scîndură, ei se bucură de 
pămînt şi aruncă scîndură fără să se uite. Cînd primăvara 
înfloreşte cîmpiile, şarpele îşi leapădă pielea lui cea învechită. 
Cînd fluturele iese din pupa lui luîndu-şi zborul în sus, giulgiul din 
care iese se leapădă la o parte. Tot aşa şi trupul omului este 
lepădat la o parte atunci cînd sufletul iese din el şi îl părăseşte. 
Nemaifolosindu-i la nimic, şi chiar dăunător celor vii care rămîn în 
urmă, acest trup mort este scos afară din casă, din oraş, ascuns 
de lumina zilei, şi îngropat adînc în pămînt. Cugetaţi la aceasta, 
voi cei ce trăiţi în lux şi împodobiri, voi cei care petreceţi în trufie 
şi îmbuibări! 

Cîtă vreme sufletul este în trup, el trebuie să folosească trupul 
pentru mîntuirea lui, supunîndu-1 Legii lui Dumnezeu şi făcînd 
lucrările lui Dumnezeu. Vedem noi oare cît de iubitor de nevoinţe 
este sufletul cel apostolesc? Socotesc că este drept, cîtă vreme 



sînt în acest cort, să vă ţin treji prin aducere aminte. Această 
nevoinţă a primit-o poruncă de la Domnul. El voieşte să o 
împlinească întocmai, pînă la capăt, mai înainte ca să-şi lepede 
cortul trupului lui. Fraţilor, să ne nevoim şi noi, mai întîi ca să 
îmbrăţişăm îndemnul apostolului, iar al doilea, să aducem aminte 
de aceasta şi altora, tuturor celor cărora le voim binele, şi care 
vor să audă. Căci iată, cu toţii mergem cu repeziciune care ţărmul 
celeilalte lumi; şi iată repede se apropie ceasul cînd trebuie să 
lepădăm corturile trupurilor noastre, şi să ne înfăţişăm înaintea 
Judecăţii lui Dumnezeu cu sufletul gol. Ce răspuns vom da atunci 
la înfricoşatul Scaun al Judecăţii lui Dumnezeu? Cum şi în ce scop 
vom zice că am folosit acest lucru pămîntesc, cortul trupului 
nostru? 

O, Stăpîne Doamne lisuse Hristoase, îndreptează minţile noastre 
ca să gîndim pururea la ceasul morţii şi la judecată, 
Căci Ţie se cuvine toată slava şi mulţumită în veci, 
Amin. 

19 iulie 

• Pomenirea Sfintei Cuvioase Macrina 

Sfinta Macrina a fost sora mai mare a Sfinţilor Vasile cel Mare şi 
Grigorie de Nisa. Fecioară tînără fiind, ea a fost logodită cu un 
bărbat nobil. Cînd logodnicul ei a murit, Macrina nu a mai voit să 
se logodească cu alt bărbat, zicînd: „Nu este drept ca fecioara 
logodită o dată cu un bărbat să caute după aceea iar logodnă; 
chiar şi după legea firii, trebuie să fie o singură logodnă, aşa cum 
este o singură naştere, şi o singură moarte." Ea a mai arătat că 
dreaptă este cugetarea ei şi din credinţa în înviere, socotind că 
logodnicul ei nu a murit, ci trăieşte în Dumnezeu. A zis Macrina: 
„Păcat şi ruşine trebuie să-i fie femeii care nu-i este credincioasă 
bărbatului ei atunci cînd acesta este forţat să plece într-o 
călătorie depărtată." După moartea logodnicului ei, Macrina, 
împreună cu maica ei, Emilia, au luat tunderea în monahism, 
nevoindu-se în asceză aspră. Ele au trăit din lucrul mîinilor lor, 
cea mai mare a timpului însă închinînd-o rugăciunii şi cugetărilor 
dumnezeieşti. După un timp, maica Emilia a murit, şi la fel 
fratele, Sfîntul Vasile cel Mare. La nouă luni după moartea Marelui 
Vasile, celălalt frate al sfintei, Sfîntul Grigorie de Nisa, a venit să o 
cerceteze pe Macrina, sora lui, şi a aflat-o şi pe ea pe patul cel de 
moarte. Cu puţin înainte de ceasul ieşirii sufletului ei, Macrina s-a 
rugat Domnului astfel: „Stăpîne Atotputernice Doamne, Carele dai 
odihnă trupurilor noastre prin somnul morţii pentru o vreme, Tu 
iară le vei scula pre ele la buciumul cel de apoi. Iartă-mi mie 
păcatele mele, Stăpîne Doamne lisuse Hristoase, şi dă-mi mie cu 
suflet curat să ies înaintea Ta din acest trup stricăcios, dăruieşte- 
mi mie ca sufletul meu fără de păcat să se înalţe, ca tămîia 
înaintea Ta." Ea după aceea s-a însemnat cu semnul Sfintei Cruci 
pe frunte, ochi, faţă şi inimă, şi şi-a dat sufletul. Ea s-a odihnit în 



Domnul la anul 379 după întrupare. 

• Pomenirea Sflntului Cuvios Dia 

Sfîntul Dia s-a născut din părinţi creştini, în Antiohia Siriei, încă 
din frageda lui tinereţe el a fost dat la învăţătura cea sfîntă, sub 
călăuzirea unor bărbaţi călăuziţi de Duhul Sfînt, afierosiţi vieţii 
celei monahiceşti şi asprelor petreceri. Cuviosul Dia s-a luptat 
mult cu diavolii patimilor trupului, dintru 

care lupte cu mila lui Dumnezeu ieşind biruitor, a primit de la El 
marele dar al facerii de minuni, în rugăciunile lui, Sfîntul cuvios 
Dia se îndrepta mai ales către Sfînta Treime. El a făcut minuni 
mari şi înfricoşate numai cu puterea rugăciunii. El a făcut să 
înflorească toiagul său cel uscat, a umplut cu izvoare de apă un 
puţ sec, şi a făcut să moară un om necredincios, apoi să învie iar. 
După o anume vedenie ce i s-a arătat de două ori, Cuviosul Dia a 
părăsit Antiohia şi s-a sălăşluit lîngă Constantinopol, aproape de 
cetate, unde şi-a continuat viaţa lui de nevoinţe aspre. Vestea lui 
s-a răspîndit repede, astfel încît însuşi împăratul Teodosie cel Mic 
a venit să-1 cerceteze şi să primească de la el cuvînt de zidire a 
sufletului. Patriarhul Atticus 1-a hirotonit atunci pe Dia întru preot. 
Trăind mulţi şi îndelungaţi ani, cuviosul Dia s-a pregătit de 
moarte: el a primit Sfînta împărtăşanie, i-a povăţuit pe fraţi, s-a 
întins pe patul său şi, înaintea ochilor tuturor celor strînşi acolo, s- 
a aflat mort. Vestea adormirii Cuviosului Dia a atras la cinstita lui 
înmormîntare mulţime de popor şi de feţe înalte, între care 
Patriarhul Atticus al Constantinopolului, şi Patriarhul Alexandru al 
Antiohiei. Dar pe cînd se pregăteau să îl ducă pe Cuviosul Dia la 
groapă, acesta s-a ridicat de pe catafalcul său, ca şi dintr-un 
somn, şi a zis: „Dumnezeu mi-a mai dăruit cincisprezece ani de 
viaţă." Astfel, cuviosul Dia a mai trăit încă cincisprezece ani, 
întocmai, aducînd pre mulţi la calea mîntuirii, vindecînd mulţime 
de popor de grele boli sufleteşti şi trupeşti, şi ajutînd pre mulţi, 
întru ale lor felurite suferinţe cumplite şi nevoi. El la urmă şi-a dat 
sufletul în mîinile lui Dumnezeu Căruia cu dragoste şi credinţă l-a 
slujit în toată îndelungata lui viaţă. El s-a odihnit la anul 430, 
aflîndu-se la cele mai adînci bătrîneţi. 

• Pomenirea Cuviosului Părintelui nostru Ştefan cel înalt 
Acest Ştefan a fost fiul Cneazului Sîrb Lazăr şi al Cneaghinei 
Milita. El a fost un apărător al Creştinătăţii din Balcani în vremuri 
nespus de grele. El a fost ctitorul minunatelor mînăstiri Manasiia 
şi Kalenici. După o viaţă de mari nevoinţe şi tulburări, el s-a 
odihnit şi a trecut la Domnul, în nouăsprezece zile ale lunii iulie, 
din anul 1427. 

Cîntare de laudă la Sfintul Cuvios Dia 

Din pruncie şipînă la sfirşit 

Dia cutremuratu-s-a de milostivirea lui Dumnezeu 

Ca şi de o taină, 

De milostivirea Lui şi de a Lui dreptate. 

Ziua şi noaptea el gîndurile la Dumnezeu şi-a suit, 



La cereasca lumină şi la cărările cele drepte. 

El duhurile viclenirii 3 Ie-a gonit, şi pe cele din patimi. 

A omului viaţă pe pămînt, ce este? O mlaştină murdară 

Din care cerul nu se vede nicicum. 
Putea-se-va oare aceasta limpezi, 

Şi prin ea să se vadă tăria? 

„ Cu adevărat se va putea, " zice Cuviosul, 

„ de merge-vom pe a Sfinţilor cale, 

de vom lua într-ajutor Crucea lui Hristos, Mîntuitorul. 

Putea-vom cu siguranţă, 
De Crucea în inimi o vom ţine, 
în mijocul fiinţei noastre, 
De ne vom ţintuipe ea 

Ale noastre cugete toate. 
Atunci vom vedea pre Dumnezeu 

Şi mlaştina apă limpede se va face, 
Şi taine multe, pînă atunci ascunse, 
Cu ochii noştri vom vedea. " 
Cugetare 

Cea mai mare frumuseţe a unei femei este cuviinţa, căci lipsa de 
cuviinţă la o femeie este cea mai nenaturală şi mai respingătoare 
imagine care se poate vedea în lume. Viaţa Sfintei Macrina este 
un exemplu ilustru de bună cuviinţă, care se cuvine să fie a 
oricărei femei, în tinereţile ei Cuvioasei Macrina i s-a ivit o rană 
adîncă la sîn. în pofida sfaturilor mamei ei, Emilia, de a lăsa să o 
vadă un medic care să-i poată prescrie şi tratament, Macrina a 
refuzat aceasta. Afierosindu-se pe sine în întregime, trup şi suflet, 
ca monahie lui Dumnezeu, Macrina nu mai înţelegea să se 
descopere în faţa unui bărbat, 

3 "Arătat fiind plin de lumina Duhului, ai gonit duhurile viclenirii..." - din o 
Stihiră a Cuviosului, v. Mineiul pe Iulie, Bucureşti: Ed. Inst. Biblic şi de Misiune al 
Bisericii Ortodoxe Române, Ed. a Cincea, 1984, p. 206. 
spre a afla de la el vindecare bolii ei trupeşti, ea care nu 
concepea să apară goală nici măcar înaintea mamei ei. în timpul 
acestei boli, şi acestor discuţii, Macrina s-a rugat într-o noapte cu 
lacrimi înaintea lui Dumnezeu, strigînd din rărunchii inimii ei. 
Lacrimile ei s-au amestecat cu praful pămîntului din locul în care 
se afla, şi l-au prefăcut în tină la picioarele ei. Cu credinţă de 
nezdruncinat, Macrina a luat din acea tină făcută din tărînă şi din 
lacrimi, şi s-a uns cu ea la rana ei. A doua zi, fericita s-a trezit 
complet vindecată. Cînd maica a intrat la ea, cernită de durere, 
să vadă cum îi este, Macrina, din smerita cugetare, nu a voit să-i 
descopere că Domnul a vindecat-o prin minunea rugăciunii şi a 
lacrimilor amestecate cu tărînă, ci, nevoind să-i arate rana, i-a 
zis: „Mă voi vindeca, mamă, numai dacă îţi vei pune tu mîna ta 
dreaptă peste pieptul meu şi mă vei însemna cu semnul Sfintei 
Cruci peste rană." Emilia şi-a întins mîna şi a însemnat-o pe fiica 
ei cu semnul Sfintei Cruci peste rană, pe care atingînd-o, nu a 
mai simţit-o, căci rana nu mai era: se mai vedea doar cicatricea 



rănii care fusese. Aşa şi-a ascuns Macrina goliciunea trupului din 

bună cuviinţă, şi puterea ei de a face minuni, din smerită 

cugetare. 

Luare aminte 

Să luăm aminte la minunata prorocie a lui Valaam (Numerii 23 şi 

24): 

La cum Valaam venise ca să blesteme poporul lui Israel, aşa cum 

II 

ceruse Balac, Regele Moabiţilor; 

La cum, în loc să blesteme poporul, Valaam 1-a 

binecuvîntat, 

puruncindu-i-se aşa de către Duhul lui Dumnezeu; 

La cum Valaam a prorocit despre Hristos cînd a zis: O Stea răsare din 

lacov; un Toiag se ridică din Israel (Numerii 24: 17). 

Predică Despre apostoliceasca iubire şi discernămînt 

[dreaptă socoteală] 

Dar mă voi sili ca, şi după plecarea mea, să vă amintiţi necontenit de 

acestea (II Petrul: 15). 

Fraţilor, să ne rugăm ca să se deschidă inimile noastre, spre a 
putea primi în ele această taină adîncă. Mai înainte de cuvintele 
acestea, Apostolul a zis că nu va înceta niciodată să aducă 
aminte credincioşilor mereu despre adevărurile mîntuitoare ale 
credinţei, despre puterea dumnezeiască dată oamenilor prin 
Hristos Domnul, şi despre aceea că oamenii trebuie să se 
pregătească spre a primi această putere scăpînd [maiîntîi] de 
stricăciunea poftei celei din lume (II Petru I: 4). El acum merge 
mai departe şi făgăduieşte 

că se va sili ca şi după plecarea lui să le amintească credincioşilor 
necontenit de aceasta; şi după plecarea lui, adică după „ieşirea 
lui" (după cum Se spune în textul vechi grecesc al Noului Testament 4 ) din 
această viaţă, cînd îşi va lepăda cortul acesta (II Petru 1: 14), 
adică după ce se va desprinde de trupul acesta, după ce va muri. 
O, dumnezeiască credinţă! O, mîngîiere a sufletelor noastre! O, 
dulceaţă! Apostolul ne făgăduieşte că va continua să se 
gîndească la noi şi să ne chivernisească pre noi, Biserica lui 
Dumnezeu de pe pămînt, chiar şi de dincolo, din cealaltă lume! El 
ne făgăduieşte că nu va înceta să ducă mai departe lucrul pe care 
1-a început pe pămînt, aducîndu-ne mereu şi mereu aminte nouă, 
credincioşilor, despre care este ţelul vieţii noastre, şi iubindu-ne 
mereu pre noi, cei credincioşi de pe pămînt care credem în 
Hristos. O, apostoliceasca iubire, atît de asemenea iubirii lui 
Hristos! O, apostolicesc discernămînt, pe a cărui iubire Duhul 
Sfînt nu o împuţinează, cîtă vreme mai petrec oameni pe pămînt, 
înfăşuraţi în perdeaua întunecată a trupului morţii acesteia! 
Sfintul Apostol Petru a dat această făgăduinţă credincioşilor acum 
aproape două mii de ani. Oare a împlinit-o el în tot acest timp? Cu 
adevărat a împlinit-o, pînă la ultima cirtă, şi nu numai aşa cum 
interpretează unii, prin aceea că ne-a lăsat epistola sa şi prin 



succesiunea apostolică, ci în primul rînd prin lucrarea lui de toată 
vremea în Biserică, pe care o lucrează din cealaltă lume. Sfîntul 
Apostol Petru de multe ori s-a înfăţişat aievea unor oameni, aşa 
cum au făcut şi ceilalţi Apostoli, ori de cîte ori Biserica a avut 
nevoie, şi după negrăita Purtare de Grijă a lui Dumnezeu. El Ie-a 
adus mereu aminte păstorilor şi credincioşilor Bisericii că trebuie 
să se ţină strîns de Sfînta Credinţă, şi să-şi îndrepteze pururea 
cărările vieţii lor. Dar chiar şi atunci cînd Apostolul Petru nu apare 
aievea sau în vedenie oamenilor, el a lucrat, şi pururea lucrează 
spre a noastră mîntuire, într-un fel tainic, cunoscut doar cerului. 
Pentru Sfinţii Apostoli existenţa vieţii de după moarte, a Raiului şi 
celor cereşti, a fost tot atît de limpede pe cît este lumina soarelui 
celor care au vederea nevătămată. Să ne dea şi nouă Dumnezeu, 
pentru rugăciunile lor, ca să se deschidă ochii noştri duhovniceşti, 
ca să putem vedea şi noi încotro ne îndreptăm şi ce ne aşteaptă 
după moarte. 

O Stăpîne Doamne Atotmilostive lisuse Hristoase, izbăveşte-ne 
pre noi de întuneric, şi scoate-ne la lumina vieţii celei adevărate 
după mare mila Ta, şi pentru rugăciunile Sfinţilor şi 
întrutotlăudaţilor Apostoli ai Tăi, 
Căci Ţie se cuvine toată slava şi mulţumită în veci, 
Amin. 

4 m£t<x\ tt)\v e)|in\v e)\£oSov [meta ţin emin exodon, după ieşirea mea], după George 
Ricker BERRY, The Interlinear Literal Translation of The GreekNew Testament. With the Authorized 
Version. With Greek-English New Testament Lexicon, Michigan, Grand Rapids: Zondervan Publishing 
House, 1974, p. 603. 

20 iulie 

• Pomenirea Sfîntului Măritului Proroc llie 
Tesviteanul, Inaintemergătorul celei de a Doua Veniri a lui Hristos 
Sfîntul Proroc llie - văzătorul de Dumnezeu, făcătorul de minuni şi 
zilotul dumnezeieştii credinţe - s-a născut din seminţia 
preoţească a lui Aaron în pămîntul Arabiei, în cetatea Tesvi, 
pentru care pricină s-a şi numit Tesviteanul. Cînd s-a născut 
pruncul llie, tatăl lui, Sovac, a văzut îngerii lui Dumnezeu cum şed 
în jurul copilului şi îl înfăşoară cu foc, şi îl hrănesc cu pară de foc. 
Aceasta a preînchipuit caracterul de foc al Sfîntului llie şi puterea 
lui de Dumnezeu dăruită. El şi-a petrecut anii tinereţii în cugetări 
dumnezeieşti şi în rugăciune, retrăgîndu-se adesea în pustie şi 
rugîndu-se singur în linişte şi tăcere, înaintea Domnului. In acea 
vreme regatul lui Israel era împărţit în două părţi 
disproporţionate: Regatul lui luda consta numai din două seminţii, 
ale lui luda şi Veniamin, cu capitala la Ierusalim; iar regatul lui 
Israel consta din celelalte zece seminţii, avînd capitala la 
Samaria. Regatul lui luda era guvernat de descendenţii marelui 
Rege Solomon, fiul lui David, pe cînd Regatul lui Israel a ajuns mai 
tîrziu să fie guvernat de o slugă a lui Solomon, pe nume 
leroboam. Cea mai mare luptă a vieţii Sfîntului Proroc llie a fost 
cu regele israelit Ahav, şi cu a lui nelegiuită nevastă Isabela, căci 



din cauza ei Ahav se închina idolilor, întorcînd astfel şi poporul de 
la slujirea Adevăratului Dumnezeu Celui Unul, şi făcîndu-1 să se 
închine la lucruri, în afară de aceasta Izabela, care era siriană, 1-a 
mai determinat pe bărbatul ei să ridice şi un templu idolului lui 
Baal, căruia i-a dat o mulţime de preoţi slujitori. Atunci a început 
să lucreze Sfîntul Proroc Ilie mari minuni, întru vădirea adevărului, 
adică a marii puteri şi stăpînii a lui Dumnezeu. El a închis cerurile, 
astfel încît nu a mai plouat timp de trei ani şi jumătate; el a 
chemat foc din cer, care a ars jertfa adusă de Ilie lui Dumnezeu, 
jertfa pe care el turnase apă de trei ori, ca să facă vădită 
minunea, care foc peste jertfele aduse lui Baal de către popii 
idoleşti nu s-a coboarît, chiar uscate fiind acelea; el a adus ploaie 
pe pămînt, curmînd seceta doar cu rugăciunea; el a înmulţit 
minunat făina şi uleiul din urciorul văduvei din Sarepta Sidonului 
şi i 1-a înviat pe fiul ei; el i-a prorocit lui Ahav că sîngele lui îl vor 
linge cîinii, iar Izabelei că tot cîinii o vor mînca, precum au şi fost 
toate, întocmai; el a lucrat multe alte minuni, şi a făcut şi multe 
alte prorocii. El a grăit cu Dumnezeu, şi a auzit glasul Lui în 
adierea de vînt lin din 

Muntele Horeb, care a fost după vijelia năprasnică şi după 
cutremur, şi după foc. Mai înainte de plecarea lui la Domnul, 
Sfintul Proroc Ilie a uns proroc în locul lui pe Elisei, cerîndu-i-se 
aşa de către Domnul; atunci el a despărţit Iordanul cu cojocul lui. 
La urmă, el a fost răpit la ceruri într-un car de foc tras de cai de 
foc. El s-a arătat pe Muntele Thavor, împreună cu Moise, stînd de 
o parte şi de alta a Domnului lisus Hristos, şi grăind cu El, la 
Schimbarea la Faţă a Lui. Iar la sfirşitul lumii, Ilie va veni din nou, 
spre a pune capăt puterii lui Antihrist (Apocalipsa li). 5 
• Pomenirea Sfintului Ilie, Patriarhul Ierusalimului, şi a 
Sfintului Flavius, Patriarhul Antiohiei 

Sfinţii Ilie şi Flavius aceştia au fost mari ziloţi ai Credinţei şi 
apărători ai Ortodoxiei. Ei au fost aruncaţi în exil de ereticul 
împărat Anastasie, şi în exil au şi murit. Ei au prorocit cu 
exactitate moartea împăratului Anastasie, precum şi pe a lor 
înşile. Ei şi-au trimis scrisori unul celuilalt în exact aceeaşi zi, 
aflîndu-se în locuri la mare depărtare unul de celălalt: „Anastasie 
împăratul astăzi a murit, să mergem şi noi la judecata Domnului 
împreună cu dînsul." Două zile mai tîrziu, amîndoi sfinţii s-au 
săvîrşit către Domnul la anul 518. 
Cîntare de laudă la Sfintul Proroc Ilie Tesviteanul 
O, bărbatule de foc, Prorocule sfinte Ilie, 
Tupepămînt cu dumnezeiască lumină ai strălucit! 
Bineplăcut înaintea Domnului tu ai fost, 
Cu ale tale de foc rugăciuni! 
Tu cerurile ai încuiat, şi din ceruri foc aipogorît! 
Tu acestea toate le-ai lucrat 

5 în Sinaxarul Grecesc este scrisă următoarea minune a Sfintului Proroc Ilie: 
"Un anume Paisie, Stareţ al Mînăstirii Sfintului Proroc Ilie din Ierusalim, a venit 



la Constantinopol, iar de la Constantinopol la Belgrad, la vremea cînd aici 
Patriarh era tot un Paisie. în vremea aceea locuia la Belgrad un creştin ortodox 
a cărui nevastă era romano-catolică. în ziua praznicului Sfîntului Proroc Mie 
această femeie s-a pornit să frămînte pîine, dar bărbatul ei i-a zis: 'Astăzi este 
marea Sărbătoare a Sfîntului llie, şi tu nu trebuie să lucrezi aceasta.' Atunci 
femeia i-a răspuns că Sărbătoarea Sfîntului Proroc llie a fost cu zece zile mai 
înainte (după calendarul papistăşesc). Aşa s-au certat femeia cu bărbatul ei. 
Femeia cea încăpăţînată deci şi-a frămîntat pîinea ei, dar o, minune! Aluatul s- 
a prefăcut în piatră în mîinile ei! Toţi vecinii au venit să vadă, şi toţi au luat 
cite o bucăţică din acea piatră şi au dus cu ei. Paisie Stareţul Mînăstirii 
Sfîntului llie din Ierusalim a luat şi el o bucăţică din această piatră şi a dus-o 
cu el la Ierusalim, ca mărturie a minunii lucrate de Dumnezeu prin Sfintul Lui. 
Egumenul Paisie a pus piatra înaintea icoanei Sfîntului Proroc llie care se afla 

în Mînă Ştire." - Nota Autorului. 

Prin Dreapta cea tare a lui Dumnezeu! 

Tu pe oameni ai certat pentru necredinţa lor. 

Tu zilot al credinţei ai fost 

întru Unul, Viul Dumnezeu. 

Tu eşti Slăvitul Proroc pre care 

Cu dragoste Biserica-I cinsteşte. 

Pre tine Ahav regele nu te-a-nspăimîntat, 

Şi nici necurata Izabelă. 

Căci ţie Domnul Dumnezeu împărat vieţii tale a fost, 

Şi toată a ta bogăţie. 

Tu de hrană şi băutură trupului, 

Nu te-ai grijit. 

Tu cu totul grijii lui Dumnezeu te-ai încredinţat. 

De nimeni temîndu-te, pre toţi ai înspăimîntat, 

Ca un leu ai fost tu, iar ei ca nişte şoareci. 

Tu rîvnă de foc ai avut pentru Domnul Dumnezeul Cel Viu, 

Şi pre tine Biserica 

Cu dragoste te cinsteşte. 

Dumnezeu pre tine te-a slăvit cum doar pe puţini, 

Căci tu pre El slăvitu-L-ai cum nu mulţi aufacuî-o. 

El foc ţi-a trimis jertfa ta s-o primească, 

El putere ţi-a dat pe mort ca să-l învii. 

Minunile tale au cutremurat lumea, 

Prorociile tale, toate s-au împlinit. 

Tu viu ai fost cu trupul şi cu sufletul, 

Moartea de tine pînă azi nu s-a atins. 

O Sfinte Părinte llie, Prorocule al lui Dumnezeu, 

Cela ce pînă astăzi eşti viu cu trupul şi cu sufletul! 

Noi pre tine pururi te cinstim, 

Ţie strigăm: Slavă! 

Cu inimi de bucurie. 

Cugetare 

Scriind viaţa surorii lui Sfînta Macrina, Sfmtul Grigorie de Nisa a 

şovăit să înşiruiască toate minunile ei, explicînd lucrul acesta 

astfel: „...ca nu cumva să mă aflu răspunzător pentru păcatul 

stîrnirii necredinţei în cei slabi." Căci Sfîntul prin cuvîntul „slabi" îi 

numea pe cei necredincioşi. Cu adevărat, nimeni nu este mai slab 



decît omul care nu are credinţă. Omul lipsit de credinţă va crede 
în schimb în puterea lucrurilor moarte şi a forţelor naturii, dar în 
puterea lui Dumnezeu şi a plăcuţilor Lui, nicidecum. Aceasta este 
o nesimţire a sufletului, care este unul şi acelaşi lucru cu moartea 
lui. Astfel, sufletele cele vii cred în Dumnezeu, pe cînd cele 
moarte, nu. Sufletele cele vii cred în minunile Sfîntului, Marelui 
Proroc Mie. Aceste minuni le dau curaj şi le dăruiesc mare bucurie, 
căci ei ştiu că ele sînt manifestarea puterii lui Dumnezeu. Căci din 
moment ce Dumnezeu îşi manifestă puterea Lui prin lucruri 
neînsufleţite din natură, cum să nu Şi-o manifeste şi prin oamenii 
cei vii, Sfinţii cei plăcuţi Lui? Mai ales apariţia Sfîntului Proroc Mie 
pe Muntele Taborului, la vremea Schimbării la Faţă a Domnului 
Hristos, ne dăruieşte nouă credincioşilor cea mai mare bucurie. In 
timpul vieţii lui pe pămînt, acest mare proroc al Domnului a făcut 
înaintea oamenilor dovada existenţei Domnului Celui Viu şi Unul, 
iar prin înfăţişarea lui pe Muntele Thavor la sute de ani de la 
plecarea lui de pe pămînt, el a dat oamenilor dovada vie a vieţii 
de după moarte. 
Luare aminte 

Să luăm aminte la minunatul ajutor care Ie-a venit Israeliţilorîn 
războaie (Deuteronomul 2-3): 

• La cum i-a învins Moise pe împăraţii cei păgîni, pe Sihon, 
regele amoreilor, şi pe Og, regele Vasanului, căci aşa a binevoit 
Domnul, ca ei să piară; 

• La cum Moise nu a putut să ia pămîntul Moabului, căci nu a 
voit Domnul, Care dăduse Moabul urmaşilor dreptului Lot; 

• Cum biruinţa sau înfrîngerea în războaie nu vine dacă nu o 
îngăduie mai întîi Domnul. 

Predică Despre mărturia personală a apostolulttor 
„Acesta este Fiul Meu cel iubit, întru Care am binevoit. " Şi acest 
glas noi l-am auzit, pogorindu-se din cer, pe cînd eram cu Domnul în muntele 
cel sfmt (II Petrul: 17-18). 

Să ascultăm mărturia celui drept şi credincios carele a fost 
răstignit pe cruce pentru mărturia lui! Să-1 ascultăm pre Marele 
Petru, care pe cele ce nu Ie-a putut dovedi cu cuvîntul, Ie-a 
dovedit cu însăşi moartea lui cea sîngeroasă de pe cruce, pe care 
a fost răstignit cu capul în jos de către păgîni! Iar mărturia lui 
aceasta a fost: că s-a aflat pe Muntele Thavorului cînd S-a 
schimbat la Faţă Domnul nostru, şi cînd Moise şi Mie s-au aflat de 
o parte şi de alta a Lui, grăind 

cu El. Mărturia lui aceasta a fost: că un glas s-a auzit din cer, care 
a zis: Acesta este Fiul Meu mult iubit, întru Care bine am voit (II Petru I: 17). 
Prin cuvintele acestea Apostolul nu vorbeşte de ceea ce au văzut 
fraţii lui apostoli pe muntele sfînt, lucruri care sînt trecute în 
Sfintele Evanghelii, ci repetă doar ceea ce au auzit. Căci ceea ce 
au auzit este la fel de important ca ceea ce au văzut. De aceea, 
să audă omenirea că apostolii L-au văzut pre Domnul lisus Hristos 
Schimbat la Faţă, şi să cunoască că El este Fiul lui Dumnezeu! Să 



audă omenirea că apostolii i-au văzut vii pe Moise şi pe Mie, şi să 
cunoască adevărul că există viaţa de după moarte, şi adevărul că 
există înfricoşata Judecată de Apoi a lui Dumnezeu! Să audă 
omenirea că lisus Hristos se numeşte Fiu al lui Dumnezeu de 
către Dumnezeu Tatăl însuşi, şi nu doar de către nişte oameni 
muritori! Căci cei care grăiesc aceste cuvinte omenirii, spunîndu- 
le ceea ce au văzut cu ochii şi au auzit cu urechile, sînt martori 
credincioşi şi adevăraţi. Iar cei care nu cred Apostolilor, cred 
atunci lui luda Iscariot, şi lui Caiafa, lui Irod şi lui Nero, care cu 
toţii i-au prigonit pe sfinţii apostoli şi au trădat adevărul! Căci 
acela care nu crede mărturiei celor drepţi nu poate decît să 
creadă mărturiei mincinoşilor. Şi cel care nu crede mărturiei celor 
curaţi, va crede neapărat mărturiei necuraţilor. Iar cel care nu 
crede mărturiei celor care suferă şi se chinuiesc pentru adevăr, 
va crede torţionarilor care îi chinuie pe cei drepţi, şi desfrînaţilor. 
Căci să se ştie: nu răsare ziua peste omenire, decît într-un singur 
scop: ca omenirea să treacă ori de partea unora, ori a celorlalţi! 
O Stăpîne Doamne lisuse Hristoase, Mîntuitorule şi Luminătorule 
al sufletelor noastre, luminează-ne pre noi cu cuvîntul Tău cel 
Sfînt, pre Carele apostolii pînă la moarte îl au mărturisit, 
Căci Ţie se cuvine toată slava şi mulţumită în veci, 
Amin. 

21 iulie 

• Pomenirea Sfîntului Proroc lezechiel 

lezechiel a fost feciorul unui preot din cetatea Sarir. El a fost luat în 
robia babiloniană împreună cu Regele lehoiachim şi mulţi alţii din 
poporul lui Israel, lezechiel a prorocit timp de douăzeci şi şapte de 
ani în robia babiloniană. El a fost contemporanul Prorocului leremia. 
Pe cînd leremia învăţa poporul şi prorocea la Ierusalim, lezechiel 
prorocea şi învăţa poporul evreu luat rob în Babilon. Prorociile lui 
leremia erau cunoscute în Babilon, iar ale lui lezechiel, la Ierusalim. 
Amîndoi aceşti bărbaţi sfinţi proroceau într-un mod minunat: 
prorociile lor consunau între ele mergînd în acelaşi sens, ambii 
prooroci fiind prigoniţi şi torturaţi de poporul cel necredincios al lui 
Israel. Sfintul lezechiel a avut vedenii înfricoşate şi nemaiauzite. La 
rîul Chebar, lezechiel a văzut cerurile deschizîndu-se, şi un nor mare 
şi un val de foc, care răspîndea în toate părţile raze strălucitoare; iar 
în mijlocul focului strălucea ca un metal în văpaie. Şi în mijloc am 
văzut ceva ca patru fiare, a căror înfăţişare semăna cu chipul 
omenesc. [...] Toate patru aveau cîte o faţă de om înainte, toate 
patru aveau cîte o faţă de leu la dreapta, toate patru aveau cîte o 
faţă de bou la stînga şi toate patru mai aveau şi cîte o faţă de vultur 
la spate (lezechiel 1: 4-5, 10). Faţa de om arăta pre Domnul lisus 
Hristos întrupat în chip de om; faţa de leu arăta dumnezeirea Lui; 
faţa de bou arăta jertfa Lui, iar faţa de vultur arăta învierea şi 
înălţarea Lui. într-o altă vedenie Sfintul Proroc lezechiel a văzut 
învierea morţilor. Prorocul a văzut o vale plină de oase uscate şi 
moarte, asupra cărora pogorînd Duhul lui Dumnezeu, ele s-au trezit 



la viaţă şi s-au ridicat pe picioarele lor. El a mai văzut în duh şi 
cumplita distrugere a Ierusalimului, cînd mînia lui Dumnezeu i-a ucis 
pe toţi, în afară de aceia îsemnaţi cu litera grecească Tău, care 
corespunde literei noasre T, şi care simbolizează Crucea. Răutatea 
evreilor nu 1-a ocolit pe acest bărbat dumnezeiesc. Ei l-au urît 
pentru că Ie-a arătat hidoşenia caracterului lor şi păcatele lor, şi de 
aceea l-au legat de cozile a doi cai care fugind, l-au sfîşiatîn două. 
El a fost îngropat în mormîntul lui Sem, fiul lui Noe. 

• Pomenirea Sfinţilor Cuvioşi Simeon şi loan 
Aceşti doi tineri au lepădat lumea, casele lor şi rudeniile lor: 
Simeon pe maica lui cea vîrstnică, iar loan pe tînăra lui soţie. 
Amîndoi au primit tunderea în monahism de la Stareţul Nicon al 
Mînăstirii Sfîntului Gherasim, şi s-au retras în pustie, unde au 
vieţuit întru aspre nevoinţe şi înfrînări timp de mulţi ani. Ei şi-au 
pedepsit trupurile cu postiri aspre, pînă acolo încît semănau cu 
două ramuri uscate de copac, într-o zi Simeon i-a zis lui loan că, 
avînd poruncă de la Dumnezeu, trebuie să părăsească pustia şi 
să meargă să vieţuiască în viermuiala cetăţii, spre a-l sluji lui 
Dumnezeu din mijlocul ei. Atunci loan i-a zis: „Atunci păzeşte-ţi 
inima împotriva a tot ceea ce vei vedea în cetate. Nu te atinge cu 
inima ta de ceea ce va atinge mîna ta. Nu te desfată cu inima de 
bucatele pe care le va gusta gura. Iar cînd vei umbla cu picioarele 
tale, să umble şi pacea lui Dumnezeu întru tine. Şi să nu se 
tulbure mintea ta de lucrurile ce le vei avea de lucrat la arătare. 
Şi roagă-te pentru mine, ca Domnul să aibă milă de noi, şi să nu 
ne despartă unul de celălalt cînd va veni întru împărăţia Lui." 
Sfîntul Simeon a ascultat cuvîntul fratelui lui întru Domnul, 1-a 
sărutat şi a părăsit scumpa pustie, sălăşluindu-se în lume, printre 
oameni, ca un Nebun pentru Hristos. El a fost trimis de către 
Dumnezeu ca să-i înveţe pe oameni să se întoarcă spre Credinţa 
Ortodoxă, şi să o lucreze cu fapta. El s-a prefăcut nebun înaintea 
oamenilor, dar inima lui era altar şi templu al Duhului Sfînt, întru 
care se lucra neîncetat rugăciunea. El a avut din belşug harul 
Duhului Sfînt. El vedea toate tainele oamenilor, cele de aproape 
şi cele de departe, şi avea putere să vindece bolile lor şi să-i 
curăţească de diavoli. Dănţuind în mijlocul uliţelor ca un nebun, el 
se apropia pe neaşteptate de cîte unul şi îi şoptea la ureche 
păcatele lui ascunse, poruncindu-i să se pocăiască de ele. El se 
înfăţişa în vis păcătoşilor, îi certa, şi îi îndemna să se pocăiască. 
Aşa s-a întîmplat cu Băii, un actor-măscărici [păgîn] care îşi bătea 
joc pe faţă de altarele creştine: Sfîntul Simeon i s-a înfăţişat în vis 
şi 1-a certat, poruncindu-i să se pocăiască de faptele lui, iar 
măscăriciul s-a lăsat de necuratul lui meşteşug şi s-a făcut creştin 
rîvnitor. Un oarecare tînăr depravat a înnebunit din pricina 
desfrînărilor lui. Venind în faţa acestui nebun, Sfîntul i-a tras o 
palmă puternică şi i-a zis: „Să nu mai preacurveşti." în acea clipă 
dracul a ieşit din tînăr, şi acesta s-a însănătoşit. 



Cîntare de laudă la Sfîntul Proroc lezechiel 

Prin a lui Dumnezeu voie, lezechiel vedenie a avut: 

Un cîmp larg, nesfîrşitplin de oase moarte de om. 

lezechiel de sus a auzit un glas: 

Fiul omului, vezi tu aceste oase? 

Ele odinioară au fost vii, oameni vii 

Ce pe pămînt ca oaspeţi ai Mei s-au bucurat; 

Eu bogat la masa mea lor le-am slujit, 

Dar puţini Mi-au mulţumit aşa cum se cuvine. 

Voieşti oare Să învii aceste oase? 

Prorocul s-a spăimîntat şi a rămas în uimire: 

„ O Doamne, Doamne, Tu singur ştii! 

De porunceşti, vii poţi ca să le faci iară!" 

Apoi s-a pornit cutremur, huruit şi tunet, 

Şiprorocul văzut-a minunea: cum oasele vii s-au făcut. 

Oasele s-au ridicat şi s-au unit, 

Fiecare la a lui încheietură; 

Crescut-au apoi pe ele vene, piele şi trup. 

Prorocul tremurîndde spaimă martor minunii a fost, 

Şi L-a slăvit pre Domnul, cu tot trupul şi sufletul. 

Ale prorocului graiuri rostite în Duhul 

Domnul Cel înviat Ie-a arătat aievea. 
Cînd Duhul va voi, morţii vor învia, 
In trupuri duhovniceşti, transfigurate. 
Atunci credincioşii se vor veseli în Domnul, 
Şi-mpărăţi-vor veşnic în Cerurile Lui. 
Cugetare 

Pentru dragostea aproapelui său celui din lume, Sfîntul Simeon şi- 
a lăsat pe singurul lui prieten pe pămînt şi iubita lui chilie de 
pustnic şi s-a făcut nebun. Se spune că regele spartan Licurgurs a 
făcut şi el un sacrificiu măreţ pentru concetăţenii lui. El a 
promulgat nişte legi aspre, creînd un sistem cu totul nou de 
educare a tinerilor, şi aducînd o ordine mai bună în stat. După ce 
a dat aceste legi, el Ie-a zis supuşilor lui că doreşte să meargă la 
sanctuarul de la Delfi, şi că pînă la întoarcerea lui vrea ca ei să 
facă legămînt că îi vor respecta legile cu stricteţe. După ce toţi 
cetăţenii au depus acest jurămînt, Licurgus a părăsit ţara fără să 
se mai întoarcă niciodată, legîndu-i astfel pe cetăţeni de 
jurămîntul lor pentru totdeauna. Mare este sacrificiul de a-ţi 
părăsi de bună voie confortul şi patria şi a locui în pămînt străin, 
spre a le fi de folos cetăţenilor ţării tale. Dar cu cît mai mare nu 
este sacrificiul de a-ţi părăsi propria minte, şi de te preface cu 
bună ştiinţă nebun pentru totdeauna înaintea oamenilor! Oare nu 
este nebunia cea mai străină ţară cunoscută omului? A locui în 
asemenea tărîm sălbatic an după an, o viaţă întreagă, şi aceasta 
numai de dragul mîntuirii aproapelui! 
Luare aminte 

Să luăm aminte la minunata trecere a lui Israil prin rîul Iordanului 
(losua 3): 



• La cum, prin puterea lui Dumnezeu ce a lucrat prin losua, apele 
Iordanului s-au despărţit, iar poporul lui Israil şi preoţii lui au 
trecut ca pe uscat; 

• La cum preoţii, cu Cortul Legămîntului, au stat pe pămînt 
uscat în mijlocul Iordanului, pînă cînd tot poporul a trecut de 
partea cealaltă a lui; 

• La cum nici mie nu trebuie să-mi fie frică de potopul acestei 
lumi, cîtă vreme ţin strîns legămîntul Domnului în mijlocul fiinţei 
mele, adică în inima mea. 

Predică Despre prorocii mincinoşi 

Dar au fost în popor şi proroci mincinoşi, după cum şi între voi vor fi 
învăţători mincinoşi, care vor strecura eresuri pierzătoare şi, 
făgăduind chiar şi pe Stăpînul Care i-a răscumpărat, îşi vor aduce lor 
o grabnică pieire (II Petru 2: 1). 

Omul în lume se află într-un permanent război. Războiul este 
neîncetat, iar duşmanii sînt mulţi, învăţătorii mincinoşi se numără 
printre cei mai periculoşi duşmani. Numai dacă mintea omului se 
îndreaptă statornic către Dumnezeul Cel Viu se va putea el ţine la 
adăpost din partea acestor periculoşi duşmani, învăţătorii 
mincinoşi sînt fie oameni orbi, fie tîlhari: primii, din pricina orbirii 
lor, se duc şi pe ei şi îi duc şi pe alţii la pieire; iar ceştilalţi, din 
pricina răutăţii lor, intenţionat îi duc pe alţii la rătăcire, dar îşi 
condamnă şi propriile lor suflete şi trupuri la focul gheenei. 
Domnul însuşi a prorocit despre unii ca aceştia: Şi mulţi proroci 
mincinoşi se vor scula şi vor amăgi pe mulţi (Matei 24: 11). 
Apostolul nu face decît să confirme cuvintele Domnului. Şi 
prorocii mincinoşi, şi învăţătorii mincinoşi vor semăna seminţele 
distrugerii printre oameni. Aceste seminţe sînt eresurile 
pierzătoare prin care unii s-au lepădat de Domnul lor Care a 
răscumpărat omenirea cu Scumpul Lui Sînge. Mulţi învăţători 
mincinoşi deja au fost în lume, şi sînt şi acum, care şi-au 
împrăştiat şi încă îşi împrăştie neghinele otrăvitoare ale ereziilor 
lor, în întreaga lume. Fraţilor, dacă cunoaşteţi aceste eresuri 
pierzătoare pe care Sfinţii Părinţi le-au dat anatemei la Sfintele 
Sinoadele Ecumenice, atunci destoinici veţi fi să recunoaşteţi şi 
principala sămînţă a otrăvii lor pe care diavolul şi slugile lui o 
seamănă în ogorul pe care Domnul a pus sămînţă sfîntă a griului 
celui mai curat. 

Dar, indiferent dacă sînteţi sau nu destoinici să cunoaşteţi 
acestea, aţintiţi-vă pururea minţile la Dumnezeu; păziţi-vă 
pururea cu Semnul Crucii, chemaţi Numele Sfînt şi Preacurat al 
Stăpînului şi Domnului lisus Hristos şi pe cel al plăcuţilor Lui, şi 
mai ales al îngerului vostru păzitor întru ajutor, şi nu vă temeţi, în 
afară de acestea, pururea cercetaţi Sfinta Biserică iar ea, fiind 
mult înţeleaptă şi biruitoare asupra tuturor înşelăciunilor şi 
minciunii, vă va povăţui şi vă va arăta ce este adevărat şi ce nu. 
Căci voi sînteţi de ieri, pe cînd Biserica este din vremurile 
străvechi. Memoria voastră e scurtă, pe cînd a Bisericii nu. 



O Stăpîne Doamne lisuse Hristoase, Tu eşti singura Cale, singurul 
Adevăr, şi singura Viaţă. O Doamne, nu ne lăsa pre noi să urmăm 
mincinoşilor învăţători şi să cădem de la Tine, 
Căci noi pre Tine Te slăvim şi Ţie îţi mulţumim în veci, Amin. 

22 iulie 

• Pomenirea Sfintei Mironosiţe şi întocmai cu Apostolii 
Măria Magdalena 

Măria Magdalena a fost una dintre Mironosiţele Femei, şi întocmai 
cu Apostolii. Ea s-a născut în cetatea Magdala ce se află pe malul 
Lacului Ghenizaret, şi era din tribul lui Isahar. Ea a fost chinuită 
de şapte duhuri necurate, de care a curăţat-o Domnul, făcînd-o 
deplin sănătoasă. Ea a fost următoarea credincioasă a Lui şi l-a 
slujit Lui de-a lungul propovăduirii Lui pămînteşti. Ea a stat la 
piciorul Crucii pe Golgotha, şi a plîns cu amar, fiind alături de 
Maica lui Dumnezeu. După moartea Domnului ea a mers la Sfîntul 
Mormînt de trei ori. Cînd Domnul a înviat, ea L-a văzut de două 
ori: o dată singură, şi o dată împreună cu alte Femei Mironosiţe. 
Ea a călătorit la Roma şi 

a stat înaintea Cezarului Tiberiu, căruia i-a dăruit un ou roşu şi l-a 
salutat astfel: „Hristos A înviat!" Ea l-a denunţat pe Pilat din Pont 
înaintea lui Tiberiu, arătîndu-i că nu a fost dreaptă îngăduinţa lui 
ca Hristos Domnul să fie răstignit. Cezarul a primit acuzaţia, şi l-a 
transferat pe Pilat de la Ierusalim în Galia unde, aflîndu-se deja în 
dizgraţia împăratului, acest judecător nedrept a murit de o boală 
cumplită. După acestea, Măria Magdalena a mers de la Roma la 
Efes, spre a-i sta în ajutor Sfîntului loan Evanghelistul în vestirea 
Evangheliei Domnului. Cu dragoste neţărmurită faţă de Domnul 
lisus Hristos Cel înviat, cu rîvnă arzătoare pentru Sfînta Credinţă 
şi ca un adevărat Apostol al lui Hristos, ea a vestit Sfînta 
Evanghelie lumii. Ea a adormit cu pace la Efes. Potrivit Sfintei 
Tradiţii, peştera în care a fost îngropată Măria Magdalena a fost 
aceeaşi în care mai tîrziu Cei Şapte Tineri (pomeniţi la 4 august) 
au dormit somnul lor minunat care a durat cîteva sute de ani, din 
care s-au trezit şi lumea i-a văzut, apoi au adormit iar somnul cel 
veşnic. Sfintele Moaşte ale Măriei Magdalena au fost mutate mai 
apoi la Constantinopol. Lîngă Grădina Ghetsimani se află o 
frumoasă mînăstire rusească închinată Sfintei Măria Magdalena. 

• Pomenirea Sfîntului Sfinţit Mucenic Foca 

în această zi se prăznuieşte mutarea cinstitelor moaşte ale 
Sfîntului Foca din Pont la Constantinopol, mutare ce a avut loc pe 
la anul 404. Sărbătoarea muceniciei Sfîntului se prăzbuieşte în 
douăzeci şi două de zile ale lunii septembrie, zi în care se face 
pomenire de viaţa şi de martiriul lui. Dar şi astăzi prăznuieşte 
Biserica o minune a Sfîntului. Arabii au luat prizonier un bărbat pe 
nume Pontinus. Ei l-au legat în obezi, i-au legat mîinile la spate şi 
l-au lăsat într-un loc, să moară. Zăcînd cu faţa la pămînt, şi 
neputînd face nici cea mai mică mişcare, Pontinus a strigat: „O, 



Sfinte Sfinţite Mucenice Foca, ai milă de mine şi mă mîntuieşte!" 
Strigînd acestea el a adormit, iar în vis Sfîntul Sfinţit Foca 
Mucenicul s-a apropiat de el, 1-a atins la mînă şi i-a zis: Te iartă 
pe tine Domnul şi Dumnezeul nostru lisus Hristos! Cînd Ponţi nus 
s-a trezit, el s-a aflat slăbit din legături. El s-a ridicat şi a plecat 
spre casa lui. Sfîntul Sfinţit Mucenic Foca a fost de atunci înainte 
Sfîntul Patron al casei lui. 

• Pomenirea Sfîntului Cuvios Cornelie de la Pereyaslavl 

Acest sfînt Cornelie a fost tuns monah la vîrsta de cincisprezece 
ani de către un bătrîn cuvios pe nume Pavel. El s-a retras în cele 
din urmă în pustie, în vieţuirea deplinei tăceri. Cornelie a vieţuit 
la linişte timp de treizeci de ani, negrăind nici măcar un singur 
cuvînt către nimeni, astfel încît mulţi au crezut 
că este mut. Trupul lui s-a uscat atît de mult cu postirile, încît 
apărea ca un schelet, înaintea ieşirii lui, el a primit sfinta şi marea 
schimă, şi a aflat odihnă în Domnul în douăzeci şi două de zile ale 
lunii iulie, din anul 1693. 

• Pomenirea Sfintei Muceniţe Marchella 

Sfînta Muceniţă Marchella este foarte cinstită de poporul locuitor 

al Insulei Chios. In biserica din această insulă care poartă hramul 

ei au loc minuni în fiecare an. Cu toate acestea, viaţa ei nu este 

cunoscută. Potrivit tradiţiei, Marchella a fost o copilă foarte 

cucernică care a rămas orfană de mamă la o vîrstă foarte mică. 

Bestialul şi păgînul ei tată a vrut să-şi necinstească propria fiică, 

şi să trăiască cu ea ca şi cu o soţie. Marchella a scăpat din mîinile 

bestialului păgîn dar el, fugind, a prins-o şi a tăiat-o în bucăţi, în 

apropiere de biserica închinată ei se află nişte pietre care, din 

timp în timp, se fac ca şi cînd ar fi stropite cu sînge. Oamenii iau 

aceste pietre, le aduc în biserică, şi se roagă fierbinte Sfintei 

Muceniţe Marchella. Apoi îşi ating de ele bolnavii lor, care astfel 

se fac deplin sănătoşi. 

Cîntare de laudă la Sfînta Măria Magdalena 

înfăşurată în negura tristeţii, Magdalena plînge 

Moartea sîngeroasă a Fiului lui Dumnezeu. 

Tristeţea iubirii e cea mai amară, 

Căci ea pe nimeni mai are în lume prieten, 

Şi nici o bucurie, de nicăieri. 

Lacrimile-i sînt ei mîngîiere, 

Şi doar durerea, singurul prieten. 

Sfintei Magdalena lumea I s-a făcut întuneric. 

Fragilă fiinţă, ea caută lumina, 

Ea bîjbîie în noapte, Jară nici o nădejde. 

Mormîntul Lui măcar, acela-i lumina ei, 

Dar iată! - şi el e gol! 

«L-au furat», gîndi ea, «gol şi neuns cu miruri!» 

Ea vede şi plînge cu amar, de-amar cuprinsă. 

Atunci aude glasul unui om, e lîngă ea: 

Femeie, de ceplîngi? Pe cine cauţi? 



«Mă-ntrebipe Cine caut? Voieşti ca să mă mîngîi? 

Atunci, de-ai luat tu trupul, spune-mi unde L-aipus.» 

lisus în jos priveşte femeia care plînge 

Şi-i spune blînd: «Măria!» 

Din inima Măriei lumina iese ca un fulger: Ea recunoaşte glasul, 

blîndeţea lui nespusă, Glasul ce-i dă putere, şi-n trup viaţa-i 

întoarce! Glasul ce-a vindecat bolnavi, Caisul ce-anviat morţii. O, 

voce de viaţă-dătătoare, O, iubită-auzîre! Maria-i în picioare şi- 

ntorcînd capul, vede: "Rabbuni!", strigă ea, şi soarele răsare. Peste 

Măria-Magdalena, şi peste-ntreaga lume, Răsare-o Nouă Zi. 

Cugetare 

Să luăm aminte la minunata apariţie a arhanghelului înaintea lui 

losua, fiul lui Nun, cînd acesta pornise să cucerească lerihonul 

(losua, 5): 

• La cum comandantul oştirilor cereşti a stat înaintea lui losua 
cu sabia scoasă din teacă; 

• La cum el i-a zis lui losua să-şi scoată încălţămintea din 
picioare, căci locul pe care stă este loc sfînt; 

• La cum nici noi, în bătălia vieţii, nu trebuie să ne bizuim pe 
puterea picioarelor noastre, sau pe a echipamentului nostru, ci 
numai în Acela care Se luptă pentru noi. 

Predică Despre dreptatea inexorabilă a lui Dumnezeu 
Căci dacă Dumnezeu nu a cruţat pe îngerii care au păcătuit, ci, 
legîndu-i cu legăturile întunericului în iad, i-a dat să fie păziţi spre 

judecată... (II Petru 2:4). 

O, amar! Cum atunci dar va scăpa de aceeaşi cumplită pedeapsă 
omul cel păcătos?! Şi n-a cruţat lumea veche, ci a păstrat numai 
pe Noe, ca al optulea propovăduitor al dreptăţii, cînd a adus 
potopul peste cei fără credinţă, Şi cetăţile Sodomei şi Gomorei, 
osîndindu-le la nimicire, Ie-a prefăcut în cenuşă, dîndu-le ca o 
pildă nelegiuiţilor în viitor (II Petru 2: 5-6). Prin urmare, o, omule 
păcătos, cum vei putea fi scutit de urgie tu? Oare eşti tu mai 
scump şi mai drag lui Dumnezeu decît milioane de îngeri, sau 
decît omenirea care a pierit la Potop sau în acele infame 
metropole, intens populate? Cînd chiar îngerii neascultători au 
fost aruncaţi în întunericul Iadului, cînd o omenire întreagă a fost 
înghiţită de Potop, cînd din cetăţi mari s-a ales praful şi cenuşa, - 
în ce mai poţi nădăjdui tu, care păcătuieşti pururi fără grijă şi nu te 
întorci şi nu te lepezi de păcat?! Zici că te bazezi pe mila lui 
Dumnezeu. Dar oare crezi că va fi Dumnezeu mai milostiv acum, cu 
tine, decît a fost atunci, cu aceia? Oare crezi că Dumnezeu se 
schimbă aşa cum se schimbă omul şi timpul? Nu nădăjdui prosteşte, 
omule, şi fără socoteală, ci nădăjduieşte după măsura luptei pe care 
o dai tu ca să te lepezi de păcat şi să-ţi îmbunătăţeşti sufletul şi 
viaţa. Cu adevărat, mare este mila lui Dumnezeu, îndelungată 
răbdarea Lui, şi nesfîrştită iubirea Lui. Căci iată, Dumnezeu este mai 
bun cu tine şi te iubeşte mai mult decît de iubeşti tu însuţi, şi 
doreşte mîntuirea ta mult mai mult decît ţi-o doreşti tu însuţi. Dar 



oare crezi tu că cel care îşi bate joc de milostivirea lui Dumnezeu 
pînă la sfirşit, care îşi rîde de îndelunga răbdare a lui Dumnezeu pînă 
la sfirşit, şi care întoarce spatele iubirii lui Dumnezeu pînă la sfirşit - 
oare crezi tu că pe un astfel de om îl va forţa Dumnezeu să intre 
întru împărăţia Sa ca să-1 facă cetăţean împreună cu îngerii şi cu 
sfinţii? 

Ce cumplit este întunericul iadului, zăngănitul lanţurilor şi scrîşnirea 
dinţilor! Acolo locuiesc cei care şi-au bătut joc de milostivirea lui 
Dumnezeu şi care au întors spatele iubirii Lui. Oare vrei şi tu să 
mergi şi să-ţi faci veşnic sălaş acolo, risipitorule suflete? Dumnezeu 
nu doreşte aceasta, îngerii plîng văzîndu-te cum grăbeşti înspre 
aceasta. Sfinţii se roagă ca tu să te întorci din drum. Sfînta Biserică 
aduce jertfe pentru tine, ca să-ţi vii în simţiri! Dar dacă tu 
dispreţuieşti toate acestea - şi nu ai nici un motiv ca să le 
dispreţuieşti! - atunci ce fel de milă îţi închipui că vei găsi la 
Dumnezeu? 

O Stăpîne Atotdrepte Doamne, ajută-ne nouă să ne întoarcem din 
cărările păcatului care duc la întunericul morţii celei din iad! Ajută- 
ne nouă ca să ne venim în simţiri şi întăreşte-ne întru bunătate mai 
înainte ca să trimiţi la noi pre îngerul morţii la ieşirea sufletelor 
noastre, 

Căci numai Ţie se cuvine toată slava şi mulţumită în veci, 
Amin. 

23 iulie 

• Pomenirea Sfinţilor Mucenici Trofim şi Teofil, şi a celor 
treisprezece împreună cu dînşii 

Aceştia cu toţii au luat mucenicia în Lichia, în timpul domniei 
împăratului Diocleţian. Pentru că ei nicicum nu au voit să se 
lepede de Hristos sau să aducă jertfe idolilor, au fost schinguiţi 
bestial. Ei au fost bătuţi cu pietre, zgîriaţi cu unghii de fier, lor li s- 
au zdrobit genunchii. Fiind mai mult morţi decît vii, au fost 
aruncaţi la urmă în foc. Dar puterea lui Dumnezeu i-a păzit, şi au 
rămas nevătămaţi de flăcările focului. Ei atunci au fost scoşi afară 
din foc şi omorîţi prin decapitare. Stăpînul i-a proslăvit şi pe 
pămînt şi în Cereasca Lui împărăţie. Ei au luat cu cinste 
mucenicia la anul 308 după Hristos. 

• Pomenirea Sfîntului Sfinţit Mucenic Apolinarie 

Sfîntul Apolinarie a fost ucenic al Sfîntului Apostol Petru. El s-a 
născut în cetatea Antiohiei. Sfîntul Petru 1-a luat pe Apolinarie cu 
sine din Antiohia, la Roma, unde 1-a sfinţit Episcop al Ravennei. 
La Ravenna Sfîntul Apolinarie a intrat în casa soldatului roman 
Irineu, căruia i-a vindecat fiul de orbire. Prin minunea aceasta, 
toată casa soldatului Irineu a crezut şi s-a botezat întru Sfînta 
Credinţă Creştină. Sfîntul Aplinarie a mai vindecat-o şi pe soţia 
comandantului militar al cetăţii, botezînd de asemenea şi toată 
casa lui. Aplinarie atunci, la rugămintea comandantului, s-a 
sălăşluit în casa lui. în casa acestui comandant el a organizat o 
mică biserică, locuind şi învăţînd în ea timp de doisprezece ani. El 



acolo a predicat Cuvîntul lui Dumnezeu şi a botezat mulţime de 
oameni. De multe ori a luat bătăi, schingiuiri şi prigoniri de la mai 
marii şi bătrînii paginilor, dar mîna lui Dumnezeu 1-a apărat şi 1-a 
mîntuit întotdeauna. La urmă a fost osîndit la surghiun în Balcani, 
în lliria. Corabia în care plutea spre lliria a fost însă cuprinsă de 
furtună şi a naufragiat, de pe ea pierind toţi în afară de Sfîntul 
Apolinarie, trei clerici ai săi, şi doi soldaţi. Soldaţii, văzînd 
minunea scăpării lor cu viaţă, au crezut în puterea Dumnezeului 
lui Apolinarie, au crezut şi s-au botezat. Sfîntul Apolinarie atunci a 
mers şi a vestit Evanghelia în Balcani, coborînd pînă la Rîul 
Dunărea. După aceea a mers în Tracia unde, în pofida cumplitelor 
prigoane şi obstacole, a predicat şi acolo Evanghelia Domnului. 
După trei ani de nevoinţe ale propovăduirii în Balcani, Sfîntul 
Aplinarie a fost surghiunit înapoi în Italia. El s-a întors la Ravenna, 
unde credincioşii s-au bucurat cu bucurie mare văzîndu-1 că se 
întoarce viu. Auzind acestea, o necurată căpetenie şi sfătuitor al 
păgînilor i-a scris împăratului Vespasian despre Apolinarie, 
acuzîndu-1 pe Sfînt că este vrăjitor. Acest necurat bătrîn 1-a mai 
întrebat cu obrăznicie pe împărat dacă nu ar trebui ca mai marii 
Ravennei să-1 omoare pe Aplinarie, ca oponent al zeilor lor. 
împăratul a răspuns şi a zis că mai marii nu trebuie să facă una 
ca aceasta, ci să-1 invite pe bătrîn să jertfească idolilor, iar dacă 
nu vrea, să fie izgonit din cetate, împăratul a zis: „Nu este demn 
să vă răzbunaţi pe cineva din pricina zeilor, căci ei se pot răzbuna 
singuri pe duşmanii lor, dacă doresc." Dar în răspărul decretului 
imperial păgînii l-au atacat pe Sfîntul Aplinarie şi l-au înjunghiat 
cu cuţite. Robul lui Dumnezeu a murit de pe urma acestor 
înjunghieri, iar sufletul lui a fost primit în împărăţia lui Dumnezeu. 
Moaştele Sfmtului Sfinţit Mucenic Aplinarie se odihnesc într-o 
biserică închinată lui din oraşul Ravenna, din Italia. 
Cîntare de laudă la Sfîntul Apolinarie 
Pentru dragostea lui Hristos Dumnezeu 
Sfîntul Apolinarie îndură chinuri mari 
Fără mînie, şi fără mirare. 
El ştie căfâră suferinţă mîntuire nu este. 
El ştie că a Domnului cale suferinţă este, 
Căci el a văzut mîinile străpunse ale Marelui Petru. 
El pre mulţi mucenici a cunoscut, 
Măcelăriţi ca nişte miei fără de glas, 
Prin tăişul săbiei trecuţi, 
Pentru-a Domnului împărăţie. 
El sufletul pururea şi-a pregătit 
Pentru aceeaşi moarte: 
Moartea de ruşine în ochii întregii lumi 
Pentru dragostea lui Hristos Celui Viu, 

Şi toate cele pe care drăceştile puteri 
Le-au pregătit spre chinul credincioşilor. 

Sfîntul pe toate le- a îndurat, pe toate le-a purtat 



Cu credinţă. 

In sinistre chinuri petrecutu-s-a viaţa lui, 

Sub ele sfintul a îmbătrînit 

Şi chiar în vîrstă-naintată fiind, 

Chinuitorii de chinuri nu l-au scutit. 

Ei l-au junghiat bestial Pentru credinţa lui In Hristos. 

Sfintul Aplinariepre mulţi a uimit Cu puterea răbdării lui. Sfintul 

Apolinarie nu a murit Ci strămutatu-s-a doar La Veşnica Viaţă. 

Cugetare 

Marii învăţători ai Bisericii s-au străduit să îi înveţe pe oameni 

adevărurile cele mari ale vieţii nu doar cu cuvîntul, ci şi cu 

exemplul vieţii lor. Astfel, în scopul de a-i povăţui pe monahi, 

Avva Isaia a zis că nimeni nu va primi cunună de la Dumnezeu 

dacă nu se va jertfi pentru El întreaga lui viaţă de pe pămînt. El 

atunci i-a dus pe ucenicii lui la un loc de treierat, unde lucrătorul 

aduna în hambar boabele cele treierate. El i-a zis lucrătorului: 

„Dă-mi nişte grîu!" Iar lucrătorul a răspuns: „Dar oare ostenitu-te- 

ai cu culesul, Părinte?" „Ba," a răspuns Avva. „Şi atunci cum 

voieşti să primeşti grîu, dacă nu te-ai ostenit să-1 culegi?" La 

acestea, Avva a întrebat: „Vasăzică, cel care nu se osteneşte cu 

culesul, nu primeşte grîu?" „Cu adevărat, nu, Părinte," a zis 

lucrătorul. Auzind răspunsul acesta Avva Isaia s-a întors tăcut în 

calea lui. Cînd ucenicii l-au rugat să le tîlcuiască lor fapta aceasta, 

Bătrînul a zis: „Am făcut aceasta ca să vă arăt că cel care nu se 

nevoieşte în această viaţă cu curăţirea trupului şi sufletului nu 

primeşte răsplată fericită de la Dumnezeu." 

Luare aminte 

Să luăm aminte la suferinţele întregului popor din pricina 

păcatului unuia singur (losua): 

• La cum poporul lui Israel a fost oprit de Dumnezeu de la a lua 
în stăpînire cele ce apraţineau poporului luat în stăpînire prin 
cucerirea cetăţii lerihonului; 

• La cum unul dintre ei a călcat porunca lui Dumnezeu şi a luat 
o oarecare pradă de acolo, din care pricină tot poporul lui Israel a 
fost înfrînt de către oamenii lui Ai; 

• La cum chiar şi astăzi mulţi sînt cei care suferă din pricina 
unuia singur care păcătuieşte faţă de Legea lui Dumnezeu. 
Predică Despre izvoarele fără de apă 

Aceştia sînt izvoare fără de apă şi nori purtaţi de furtună, cărora li 
se păstrează în veac întunericul cel de nepătruns (li Petru 2: 17). 
Apostolul îi numeşte pe toţi cei necuraţi izvoare fără de apă. 
Aceştia sînt cei care umblă după îmboldirile cărnii în pofte 
spurcate şi dispreţuiesc domnia cerească, îndrăzneţi, îngîmfaţi, ei 
nu se cutremură să hulească măririle (din cer) [...] Ei, nişte 
dobitoace Jară de minte, din fire făcute să fie prinse şi nimicite, 
hulind cele ce nu cunosc, vor pieri în stricăciunea lor (II Petru 2: 
10, 12). O, izvoarelor fără de apă, împodobite din toate părţile dar 
goale ce sînteţi, cum de sînteţi numiţi voi „izvoare" cînd nimic nu 



daţi de la voi decît setea? O, norilor ceţoşi şi fără de apă, de ce vă 
umflaţi cu trufie ca şi cînd aţi potopi lumea toată, cînd nici măcar 
un singur strop de ploaie nu picură din voi, o, voi, pe care 
suflarea Duhului lui Dumnezeu vă va spulbera şi vă va împrăştia 
întru o singură clipeală năpraznică! Vouă nici nu vă pasă de 
curăţie, şi de aceea vă bălăciţi şi vă tolăniţi pururea întru toată 
necurăţia trupului. Nici vă pasă vouă de rînduială, şi de aceea 
urîţi orice ierarhie. Nici vă doare de cinste şi onoare, şi de aceea 
sînteţi cu totul fără de ruşine. Nici gîndiţi vreodată la voia lui 
Dumnezeu, şi de aceea v-o împliniţi pururea pe a voastră; nici 
cugetaţi vreodată la cunoaşterea adevărului, şi de aceea criticaţi 
ceea ce niciodată nu v-aţi ostenit să înţelegeţi. Vouă vi se 
păstrează în veac întunericul cel de nepătruns. Aceasta nu din 
voia lui Dumnezeu, ci din voia voastră. Nu Dumnezeu v-a hotărît 
vouă această cale, voi înşivă aţi ales-o. Dumnezeu este drept şi 
nu îngăduie batjocura, nu îngăduie batjocorirea Legii Lui! El 
răsplăteşte fiecăruia cu dreptate după păcatele lui, şi fiecăruia 
după inima lui cea în veci nepocăită! 

Dar care sînt, fraţilor, poftele cele trupeşti ale celor care sînt 
izvoare Jară de apă? Şi ce rod iese din ele, în afară de spini şi 
pălămidă ce de apă nu au nevoie nicicînd? Oamenii poftelor 
trupeşti sînt cu nimic mai buni decît poftele lor, şi din cauza lor 
sînt orbi: după ele vor fi şi judecaţi. 

O Stăpîne Doamne lisuse Hristoase, Făcătorule al sufletelor şi 
trupurilor noastre, dăruieşte-ne nouă harul Duhului Tău Celui 
Sfint, ca să putem să ne păzim sufletele şi trupurile întru toată 
curăţia, ca să ne înfăţişăm curaţi la înfricoşatul Tău Scaun de 
Judecată, al Făcătorului nostru. 
Căci numai Ţie se cuvine toată slava şi mulţumită în veci, Amin. 

24 iulie 

• Pomenirea Sfintei Mari Muceniţe Hristina 
Hristina s-a născut în cetatea Tirului. Ea fost fiica lui Urban, 
reprezentantul imperial al acelei cetăţi, şi închinătorul la idoli. Nu 
se cunoaşte cauza sau împrejurarea prin care părinţii cei păgîni 
au dat acest nume fiicei lor, însă el a conţinut în sine taina vieţii 
copilului, care avea să devină o mare următoare şi muceniţă a lui 
Hristos. Pînă la vîrsta de unsprezece ani Hristina nu a cunoscut 
nimic despre credinţa Creştinilor. Cînd a ajuns la această vîrsta 
însă, tatăl ei a închis-o să locuiască într-un turn foarte înalt, în 
scopul de a o proteja de ochii lumii, deaoarece Hristina era 
neobişnuit de frumoasă. Planul tatălui era să o ţină pe fiica lui în 
acel turn pînă avea să împlinească vîrsta deplină a majoratului. El 
a înzestrat-o în acel turn cu toate cele de trebuinţă şi cu tot 
confortul: slugi, obiecte de aur şi argint, idoli cărora să li se 
închine şi să le aducă jertfe în fiecare zi. Cu toate acestea, 
sufletul Hristinei se simţea trist în atmosfera izolată şi idolatră a 
turnului. Ea privea în fiecare zi pe fereastră, observînd soarele şi 



frumuseţea nespusă a naturii ce strălucea la lumina zilei, şi de 
asemenea în fiecare noapte, cînd se minuna de frumuseţea 
constelaţiilor. Prin aceste contemplări de noapte şi zi, Hristina a 
ajuns să creadă tare întru Unul şi Singurul Dumnezeu, şi aceasta 
numai prin însetarea şi raţiunea sufletului ei. Iar Domnul Cel 
Multmilostiv, văzînd însetarea şi flămînzirea ei după adevăr, a 
trimis pre îngerul Său la mireasa lui Hristos, care a învăţat-o toate 
cele de trebuinţă şi pe deplin despre tainele dumnezeieşti. Atunci 
Hristina a dărîmat la pămît idolii cu care o înconjurase tatăl ei, 
stîrnind astfel furia lui animalică. Acest tată a dus-o pe fiica lui la 
judecată, şi a poruncit torturarea ei. El apoi a aruncat-o în 
închisoare, intenţionînd să o decapiteze a doua zi. Dar în acea 
noapte Urban, care pînă atunci fusese complet sănătos, şi-a dat 
necuratul lui suflet şi s-a pogorît în moarte mai înainte ca să-şi 
poată omorî fiica. După aceasta, doi trimişi imperiali, Dion şi 
Iulian, au continuat torturarea fecioarei, însă curajul 
nemaipomenit şi uimitoarea răbdare a Hristinei, împreună cu 
minunile pe care le lucra Dumnezeu prin ea, au întors mult popor 
din Tir la Sfînta Credinţă, în timp ce Hristina era torturată bestial, 
Dion deodată a căzut mort în mijlocul poporului. Succesorul lui 
Dion, Iulian, i-a tăiat Hristinei sînii şi limba. Muceniţă a scuipat 
limba ei tăiată în figura lui Iulian, care a orbit pe 
loc. Muceniţă a luat atunci moartea prin sabie, dar ea vie este şi 
acum în împărăţia Nemuritoare a îngerilor. Sfînta Mare Muceniţă 
Hristina a luat mucenicia cu cinste în veacul al treilea. 

• Pomenirea Sfintului Cuvios Plicarp, Egumenul Mînăstirii Peşterilor 
din Kiev 

Policarp dobîndise «dragostea cea către Dumnezeu şi către 
aproapele, bucuria unei conştiinţe fără pată, pacea biruinţei 
contra tuturor patimilor, răbdarea desăvîrşită în vremea ispitelor 
şi nenorocirilor, bunătatea şi supunerea faţă de toţi, bunăvoinţa 
către săraci şi sărmani, neîndoita credinţă în împlinirea 
poruncilor, credincioşia împlinirii făgăduinţelor, blîndeţea 
nemînierii, desăvîrşită înfrînare, şi toate celelalte.» Atît de bine a 
păstorit cuviosul Policarp Sfînta Mînăstire a Peşterilor de la Kiev 
încît, după cinstita lui adormire, nu s-a aflat un următor vrednic 
printre monahi care să păstorească în locul lui. (Căci cei vrednici 
nu voiau să primească această demnitate din smerenie.) De 
aceea monahii s-au văzut obligaţi să şi-1 aleagă egumen pe 
Presbiterul Vasile, care era laic. Sfîntul Cuvios Policarp s-a odihnit în Domnul la 
anul 1182. 

Cîntare de laudă la Sfînta Muceniţă Hristina 
Slăvită muceniţă, fecioara Hristina, 
Mireasa aleasă a lui Hristos, 
Duşman cel mai mare vieţii ei 
Pe tatăl ei l-a avut, 

Cel care a străpuns-o cu ascuţişuri de fier. 



«Fiică, dacă pe zei nu-i recunoşti, 

fiică a mea nu te voi mai numi!» 

Astfel grăi tatăl, iar fiica răspunse: 

«Eu pe tine nu te urăsc, deşi eu lui Hristos mă-nchin, 

Iar tu lui Satan. 

In tine eu nu văd nici tată, nici prieten. 

Tu nu mă mai chemi fiică, iar eu bucuroasă sînt. 

Domnul mi-e mie tată, El e dulceaţa mea!" 

Răcnind ca o fiară, tatăl porunceşte 

Slugilor lui torturarea fiicei. 

Aceştia o zgîrie cu unghii de fier. 

Carnea trupului cadefişii la picioarele muceniţei, 

Rană după rană, fără loc sănătos. 

Cu mîna ei muceniţa bucată din trup îşi ia Şi cu ea loveşte pe tată în 

necurata lui faţă: «Mănîncă, Urbane, mănîncătorule de carne, 

Mănîncă, păgîne, al fiicei tale trup!» In acea noapte Urban sufleul şi- 

a dat, Si-n iad şi l-a unit cu al Satanei. Hristina a chinuit şi sîngele şi- 

a vărsat, Biruitoare ieşind asupra duşmanilor şi lumii. Fecioara 

Hristina, muceniţa slăvită, Preaslăvitu-s-a veşnic de către Hristos. 

Cugetare 

Credinţa Creştină luminează sufletele oamenilor mai cu seamă 

atunci cînd cei care o predică fac aceasta şi cu modelul propriilor 

lor vieţi. Fericitul Policarp, egumenul Lavrei Peşterilor din Kiev era 

cu totul luminat de puterea Duhului Sfînt, în cuvînt, faptă şi în 

toată persoana şi lucrarea lui. Din această pricină, el a avut o 

influenţă neobişnuit de puternică asupra tuturor acelora care 

veneau în preajma lui, nu doar asupra fraţilor din obştea 

mînăstirii sau a pelerinilor simpli, ci şi asupra unora din marea 

aristocraţie şi cercurile princiare. Privind şi ascultînd cuvintele 

acestui bărbat dumnezeiesc, Cneazul Kievului, Rostislav 

Mstislavici, s-a luminat atît de puternic de harul Sfintei Credinţe, 

încît, prin duhul smerit şi nobleţea de caracter astfel cîştigată s-a 

făcut pildă de urmat tuturor supuşilor lui. în timpul Sfîntului şi 

Marelui Post Cneazul Rostislav primea în fiecare Duminică Sfînta 

împărtăşanie, şi mergea însuşi pretutindeni să îi afle pe săracii şi 

scăpătaţii cărora să le dea ajutor. La sfîrşit, Cneazul Rostislav a 

hotărît să se îmbrace în chipul îngeresc al monahilor şi i-a grăit 

Cuviosului Policarp astfel: „Sfinţite Părinte, domnia şi stăpînia 

regelui nu poate fi fără de păcat în această lume, şi aceasta pe 

mine pînă acum m-a amărît şi m-a mîncat cu totul." Iar Cuviosul i- 

a zis: „Dacă doreşti aceasta [tunderea în monahism] din toată 

inima ta şi din tot cugetul tău şi din toată vîrtutea ta, atunci facă- 

se voia lui Dumnezeu." Cu toate acestea cneazul s-a îmbolnăvit 

de moarte pe cînd se afla în călătorie la Smolensk, şi deşi a grăbit 

spre Kiev ca să poată primi îngerescul chip înainte de a muri, el 

şi-a dat dreptul lui suflet înainte ca să se poată împlini aceasta. 

Luare aminte 

Să luăm aminte la minunata biruinţă a poporului lui Israel asupra 



Aiţilor (losua 8): 

• La cum oamenii din cetatea Ai i-au urmărit pe iudei şi aproape că 
i-au biruit; 

• La cum, după porunca lui Dumnezeu, losua a ridicat în sus 
stindardul său şi 1-a ţinut ridicat pînă ce toţi luptătorii cetăţii Ai 
au fost biruiţi; 

• La cum, în vreme de urgie, şi eu trebuie să am inima sus, 
către Dumnezeu, ca şi un stindard, şi să păşesc spre biruinţă 
avînd ţintuită în inimă Crucea şi cu rugăciunea. 

Predică Despre sftntul avertisment apostolic 
Căci rostind vorbe trufaşe şi deşarte, ei momesc întru poftele 
trupului, cu desfrînări, pe cei care de abia au scăpat de cei ce 
vieţuiesc în rătăcire (II Petru 2: 18). 

Sfîntul apostol cunoaşte firea oamenilor mult mai bine decît cei 
mai educaţi oameni ai zilelor noastre, deoarece el este Sfînt şi 
este Apostol. Iar omul care este sfint şi apostol pătrunde adînc în 
inimile oamenilor. Dar despre cine vorbeşte aici apostolul? El 
vorbeşte despre cei necuraţi, despre cei fără ruşine şi despre cei 
îndărătnici care fac pururea numai voia lor, pe care mai devreme 
i-a numit izvoare fără de apă şi nori fără de ploaie. Necuraţii, 
neruşinaţii şi îndărătnicii sînt mai totdeauna oamenii cuvintelor 
mari şi aparent importante. Ei grăiesc oamenilor cu minciuni şi cu 
mîndrie. Prin aceste cuvinte mincinoase şi mîndre, ei îşi iau 
masca falsă a virtuţii, dar se şi dau pe faţă: ei reuşesc să îşi 
ascundă adevărata inimă faţă de cei lipsiţi de învăţătură şi de 
pricepere, dar şi-o dau în vileag în toată hidoşenia ei faţă de cei 
care sînt tari în Credinţă şi luminaţi de harul Duhului Sfînt al lui 
Dumnezeu. 

Căci atunci cînd cel necurat vorbeşte despre curăţenia lui, atunci 
el mai abitir îşi dă pe faţă necurăţenia; iar cînd cel neruşinat îşi 
apără onoarea, el şi mai vîrtos îşi dă în vileag neruşinarea; şi cînd 
cel îndărătnic îndrăzneşte să interpreteze voia lui Dumnezeu, 
atunci îşi scoate şi mai respingător în faţă propriul lui eu. Oricine 
urmăreşte cu atenţie cuvintele unuia ca acesta va simţi de la 
distanţă reaua duhoare a poftelor lui celor trupeşti. Cei needucaţi 
şi neatenţi [nepricepuţi] nu pot detecta firea omului care încearcă 
să se ascundă sub cuvinte, şi de aceea cred cuvintele, şi sînt 
înşelaţi. Cei care tocmai s-au eliberat de înşelăciunile care vin de 
la stomac [trup], de la lume şi de la diavol, 
adesea cad pradă acestor cuvinte mincinoase şi mîndre, precum 
intră peştele în năvodul pe care nu-1 vede. Căci peştele nu îşi dă 
seama că este prins în plasă decît atunci cînd este deşertat pe 
nisipul fierbinte şi fără de apă. El atunci de abia îşi dă seama că a 
fost prins, dar este prea tîrziu. O, să nu dea Dumnezeu să fie prea 
tîrziu nici pentru acele suflete nesăbuite care, de abia scăpate din 
gheara diavolului, să cadă pradă cuvintelor mincinoase şi mîndre 
ale celor necuraţi! Fraţilor, să cunoaşteţi că orice învăţător care, 
prin învăţătura sa, tolerează păcatele trupeşti ale păcătoşilor şi le 



aprobă poftele trupurilor lor, este mincinos. 

O Stăpîne Doamne lisuse Hristoase, Cela Ce eşti Singur Sfînt şi 

fără de păcat, trimite-ne nouă pre sfinţii Tăi îngeri, ca să ne apere 

pre noi, cei începători şi mici în Credinţă, de buzele celor mîndri şi 

mincinoşi, 

Căci numai Ţie se cuvine toată slava şi mulţumită în veci, Amin. 

25 iulie 

• Pomenirea Adormirii Sfintei Ana, Maica Preasfintei Născătoare de 
Dumnezeu 

Astăzi facem pomenirea adormirii Sfintei Ana. Prăznuirea ei cea 
mai importantă se face în nouă zile ale lunii septembrie, unde 
este scrisă şi viaţa ei. Sfînta Ana a fost din tribul lui Levi, fiica lui 
Matthan preotul. După o viaţă lungă şi plăcută lui Dumnezeu, 
Sfînta Ana s-a strămutat la locaşurile cereşti, la bătrînete foarte 
adîncă. 

• Pomenirea Sfintei Olimpiada Diaconiţa 

Sfînta Olimpiada Diaconiţa s-a născut la Constantinopol dintr-o 
familie imperială. Tatăl ei, Anysius Secundus, a fost senator, iar 
mama ei a fost fiica vestitului aristocrat Evlavie, care este 
menţionat în viaţa Sfmtului Nicolae Făcătorul de Minuni. Ajungînd 
la vîrsta cuvenită, Olimpiada a fost logodită după un bărbat nobil 
din lumea ei, care a murit însă mai înainte ca să aibă loc cununia, 
împăratul şi unele persoane din cercurile imperiale au încercat 
zadarnic să o silească pe Olimpiada să contracteze o altă 
căsătorie. Ea nu a mai voit deloc aceasta, ci s-a dedicat pe sine 
cu totul vieţii celei plăcute lui Dumnezeu, jertfind pururea 
imensele ei averi şi proprietăţi în scopul propăşirii 
bisericilor, mînăstirilor, şi miluirii săracilor. Ea a slujit ca Diaconiţa 
a Bisericii în timpul Patriarhului Nectarie, şi mai apoi, al Sfîntului 
loan Gură de Aur. Cînd Sfîntul loan Gură de Aur a fost osîndit la 
ucidere în exil, el a sfătuit-o pe Olimpiada să rămînă în 
Biserică, slujind-o ca şi mai înainte, indiferent cine avea să fie 
ridicat Patriarh în locul lui. Dar de îndată ce Sfîntul Gură de Aur a 
fost izgonit din Biserica lui, a izbucnit un incendiu cumplit care a 
ars biserica şi multe clădiri oficiale din capitala imperială. 
Duşmanii Sfîntului loan Gură de Aur au acuzat-o pe nobila şi 
sfînta Olimpiada cum că ea ar fi fost iniţiatoarea incendiului. 
Olimpiada a fost surghiunită de la Constantinopol la Nicomidia, 
unde a murit în anul 410. Ea a cerut prin testament ca după 
moarte trupul ei să fie pecetluit într-un sicriu şi aruncat în mare, 
astfel încît să îl poarte valurile la malul pe care îl va voi 
Dumnezeu. Sicriul a fost aruncat la mal în cetatea Vrochthoi 6 , 
unde se afla o biserică închinată Sfîntului Apostol Toma. De-a 
lungul veacurilor sfintele ei moaşte au avut puterea lucrării de 
mari minuni. Din exilul său Sfîntul loan Gură de Aur a trimis 
Diaconiţei sale, exilate şi ea, minunate şi memorabile scrisori 
care mîngîie şi astăzi pe toţi cei care suferă prigoniri pentru 



dragostea dreptăţii lui Dumnezeu. Printre altele, Sfîntul loan Gură 
de Aur a scris: «Acum sînt fericit, nu doar pentru că tu ai scăpat 
de boală, cît mai ales pentru că înduri cu nobleţe şi curaj toate 
suferinţele, pe care le numeşti lucruri de nimic; aceasta este într- 
adevăr caracteristica sufletului puternic, acestea sînt cu adevărat 
roadele adevăratei vitejii. Căci nu numai că înduri cu curaj 
nenorocirea, dar nici măcar nu o bagi de seamă atunci cînd vine, 
şi, fără nici un efort deosebit, fără tulburare şi fără chin, tu nici 
măcar nu o comunici celor care sînt cu tine, ci o calci în picioare 
şi te bucuri în tăcere. Aceasta este dovada celei mai mari 
înţelepciuni.» (Scrisoarea a Vl-a). 7 

• Pomenirea Sfintei Cuvioasei Maicii noastre Eupraxia Fecioara 

Eupraxia a fost fiica lui Antigonus, un mare aristocrat din 
Constantinopol, rudă a împăratului Teodosie cel Mare. Ea şi maica 
ei, rămasă văduvă de tînără, s-au sălăşluit după moartea lui 
Antigonus în Egipt. Acolo ele au cercetat mînăstirile, au miluit din 
belşug săracii, şi s-au rugat pururea lui Dumnezeu. La dorinţa 
statornică a copilei Eupraxia, aceasta, în vîrstă de numai şapte 
ani fiind, a fost tunsă în monahism într-o mînăstire de fecioare, 
condusă de o stareţă îmbunătăţită. Cu cît înainta în vîrstă, cu atît 
lua asupra ei mai aspre nevoinţe monahiceşti. Ea a postit odată 
timp de patruzeci de zile, neîntrerupt, asemenea Domnului 
nostru, şi asemenea stareţei ei. Ea s-a săvîrşit către 

6 Vezi şi Vieţile Sfinţilor pe iulie editată de Pr. loanichie Bălan. 

7 Corespondenţa de exil dintre Sfîntul loan Gură de Aur şi Sfînta Olimpiada 
Diaconiţa (tradusă parţial) şi în limba romînă (la Editura Deisis). 

Domnul în anul 413, în al treizecilea an al vieţii ei. Ea a fost şi din 
timpul vieţii covîrşită de harul Duhului Sfint, căci primise de la 
Domnul puterea facerii de minuni, prin care a vindecat mulţi 
oameni de boli cumplite. 

• Pomenirea Sfinţilor o sută şaizeci şi cinci de părinţi, de la al 
Cincilea Sinod Ecumenic 8 

Acest Sfint Sinod Ecumenic a fost convocat la Constantinopol în anul 

553, sub domnia împăratului lustinian cel Mare. La acest Sinod au 

fost condamnate toate feluritele erezii ale monofizismului, 

precum şi scrierile eretice ale lui Teodor de Mopsuestia şi 

Teodoret din Cir, şi învăţătura greşită a lui Origen (împotriva 

învierii morţilor). 

Cîntare de laudă la Sfînta Eupraxia 

Eufrasia fecioara preatînără 

Pustnică s-a făcut pentru dragostea lui Hristos, 

Si deşi din mîndră stirpe imperială născută, 

In inimă L-a purtat pe Dumnezeu. 

Ea de onoruri a fugit ca de o corvoadă, 

Precum şi de bogăţii, şi defamilia-i regească. 

Ea zi şi noapte lui Dumnezeu s-a rugat, 

Pe sine bine cheltuindu-se în rugăciuni şipostiri. 

Dumnezeu ascultat-a pre roaba Sa, 



Care cu lacrimi şi jertfire de sine 
Rugăciunile de foc şi-ajacut. 
Dumnezeu covîrşitu-o-a cu Harul de Sus: 
Putere i-a dat minunat să ajute 
Pre cei tineri, copii, ca şi pe bătrîni. 
Dumnezeu putere i-a dat să vindece 
Nebunia cumplită, 
Sa scoată afară demoni, 

Si toate grelele boli. 

Ea s-a strămutat la Domnul 

Intru a sufletului desăvîrşită curăţie, 

Si în ceruri aflat-a palatul cel zidit ei: 

Măreţ sălaş, din pietrele credinţei ei şi faptelor, 

Intru răbdarea cea de aur clădit. 

Sălaş dumnezeiesc, de lumina Domnului strălucind: 

In el S-a Sălăşluit Eupraxia, 

8 "...care au supus şi au stricat dogmele lui Origen», cf. Mineiulpe Mie, Bucureşti: 
Editura Institutului Biblic şi de Misiune al Bisericii Ortodoxe Române, Ediţia a 
Cincea, 1984, p. 275. 

întru bucurie, în mijlocul bunătăţilor Celor veşnice, cereşti. Acolo ea 
împărţeşte veşnic Cu Veşnicul împăratul Hristos. 
Cugetare 

„Aşa cum fecioria mai bună este decît căsătoria, tot astfel prima 
cununie mult mai bună este decît cea de a doua". Aşa a scris 
Sfîntul loan Gură de Aur văduvei lui Tarasie, un mare nobil de la 
curtea imperială din Constantinopol, pe care a sfătuit-o să încerce 
să nu se mai lege cu a doua cununie. Biserica binecuvîntează 
prima cununie cu bucurie mare, pe cînd pe cea de a doua, cu 
tristeţe, întîia Eupraxie, care a fost maica Eupraxiei fecioara şi 
Cuvioasa, a rămas văduvă de foarte tînără, în urma morţii soţului 
ei Antigonus, alături de care nu trăise ca soţie decît doi ani şi trei 
luni, şi apoi încă un an ca frate şi soră de comunul acord al 
amîndurora. împăratul şi împărăteasa au sfătuit-o pe Eupraxia- 
mamă să se căsătorească a doua oară, cu un alt bărbat din 
marea aristocraţie. Nevoind însă aceasta, Eupraxia şi-a luat-o pe 
foarte tînără ei fiică Eupraxia şi au părăsit curtea imperială şi 
ţara, sălăşluindu-se în Egipt. Ce vom povesti atunci despre Sfînta 
Olimpiada şi Cuvioasa Eupraxia fiica? Ca şi Sfînta Macrina, nu 
numai că au fost şi ele logodite de către părinţii lor mai înainte de 
a ajunge la vîrsta cuvenită, dar cînd logodnicii lor au murit, ele s- 
au socotit cu adevărat văduve, şi nici nu s-au mai gîndit la 
căsătorie! Cîtă curăţie a inimii! Cîtă credincioşie purtată 
logodnicilor lor! Cîtă minunată frică de Dumnezeu! Cîtă luminată 
credinţă în venirea vieţii celei veşnice, în care logodnica 
nădăjduieşte fără să se îndoiască că îşi va întîlni logodnicul! 
12-13): 
Luare aminte 

Să luăm aminte la minunata oprire a soarelui pe cer, şi a lunii 
(losua 10: 



La cum, losua, spre a desăvîrşi biruinţa asupra Ghibeoniţilor, a 

poruncit 

soarelui să stea şi lunii să se oprească din mersul lor pe cer; 

La cum Dumnezeu a auzit strigarea dreptului Lui, şi cu puterea Lui 

a 

oprit soarele pe cer, şi de asemenea, luna ; 

La cum Dumnezeu a făcut ca pînă şi zidirea să slujească omului, 

şi la 

cum Dumnezeu ascultă şi face voia drepţilor. 

Predică Despre robii stricăciunii care propovăduiesc 

libertatea 

Ei le făgăduiesc libertate fiind ei înşişi robi stricăciunii, fiindcă ceea 

ce te biru ieste, aceea te şi stăpîneşte (li Petru 2: 19). 

Apostolul continuă şi aici să ni-i arate pe acei necuraţi, neruşinaţi 

şi îngîmfaţi, atrăgîndu-ne luarea aminte să ne ferim de laţurile 

înşelătoare ale vorbelor lor trufaşe şi deşarte (li Petru 2: 18). 

Grăind despre ei, Apostolul Petru a arătat mai întîi că ei hulesc 

slava lui Dumnezeu, şi că ei momesc întru poftele trupului, cu 

desfrînări (II Petru 2: 18). Acum el merge mai departe şi arată 

cum făgăduiesc unii ca aceştia o libertate pe care ei înşişi nu o 

au, căci, fiind ei singuri biruiţi de poftele trupului, sînt ei înşişi robi 

tuturor patimilor, sclavi neputincioşi ai celui mai cumplit tiran din 

această lume: trupul. O, fraţilor, cît de nimerite sînt cuvintele 

acestea apostolice, scrise acum peste nouăsprezece veacuri, 

pentru noi cei de astăzi! Priviţi în jur şi observaţi cum 

pretutindeni, cei care nu au nici cea mai mică adevărată libertate, 

o proclamă obsesiv tuturor! Auziţi strigătele acestor sclavi 

disperaţi ai patimilor şi viciilor, cum, înşelaţi fiind ei înşişi, îi 

înşeală şi pe alţii, şi cum, orbi fiind ei înşişi, propovăduiesc altora 

«luminile»! Căci patimile sînt năvodul pe care îl ţese diavolul, ca 

să prindă în el omenirea. Prinşi în această plasă, aceşti sclavi îi 

numesc pe alţii sclavi, iar pe ei se numesc liberi, şi aceasta spre 

rîsul dracilor, care strîng pe tăcute gura năvodului, şi trag 

imbecila pradă la malul iadului lor. O, fraţilor, păziţi-vă de aceşti 

disperaţi care se intitulează pe ei înşişi heralzi şi vestitori ai 

libertăţii, în timp ce zi şi noapte nu fac altceva decît să-1 

slugărească pe diavolul, stăpînul lor! Ei îşi numesc sărăcia 

bogăţie, iar adevărata bogăţie pe care o văd la alţii o numesc 

sărăcie! Tot aşa cum nebunul se proclamă pe sine înţelept şi pe 

tot restul lumii ignoranţi! Astfel, cei care sînt cei mai sclavi dintre 

toţi îi numesc pe alţii lipsiţi de libertate. Ei numesc sclavie slujirea 

în duh de dragoste adusă lui Dumnezeu şi aproapelui, pe cînd 

slugărirea patimilor şi diavolilor o numesc libertate. Ei sînt plini de 

răutate cu oamenii şi cu Dumnezeu, aşa cum satana însuşi este 

plin de răutate şi de ură la adresa lui Dumnezeu şi a oamenilor. 

Ori de cîte ori veţi auzi aşadar pe vreunii vorbindu-vă de libertate, 

luaţi-i mai întîi bine la întrebări, ca să vedeţi dacă nu cumva sînt 

chiar ei robi ai patimilor şi viciilor. Căci pe învăţătorul cel mincinos 



al libertăţii îl veţi recunoaşte imediat după necurăţenia vieţii lui, 

după neruşinarea şi îngîmfarea lui. Acesta este avertismentul 

Sfîntului Apostol Petru. 

O Stăpîne Doamne lisuse Hristoase, Cela Ce eşti Dătătorul 

adevăratei libertăţi, păzeşte-ne pre noi de aluatul celor care Te 

urăsc şi pe Tine, şi pe noi, 

Căci noi numai Ţie ne închinăm şi Ţie îţi mulţumim în veci, Amin. 

26 iulie 

• Pomenirea Sfîntului Sfinţit Mucenic Ermolae 

Sfîntul Ermolae a fost preot în Nicomidia în timpul domniei 
împăratului Maximian. El a fost între cei două mii de mucenici pe 
care împăratul i-a osîndit să fie arşi de vii, împreună cu biserica în 
care se aflau (vezi pomenirea la 28 decembrie). Dar prin Purtarea 
de Grijă a lui Dumnezeu s-a întîmplat că sfinţitul Ermolae, 
împreună cu alţi doi preoţi, Ermip (Hermippas) şi Ermocrat 
(Hermocrates) au scăpat de moartea aceasta. La vreme după 
aceea Sfîntul Sfinţit Ermolae 1-a botezat pe cel care avea să fie 
Sfîntul Mare Mucenic Pantelimon, Doctorul fără de Arginţi, 
împreună cu care a şi fost judecat, torturat şi omorît prin 
decapitare. Ermip şi Ermocrat au luat şi ei mucenicia împreună cu 
dînşii, şi cu toţii au fost încununaţi cu cununile biruinţei şi slavei 
în împărăţia lui Hristos. Ei au luat cu cinste mucenicia cam pe la 
anul 304. 

• Pomenirea Sfintei Cuvioase Muceniţe Paraschevi 

Această sfîntă muceniţă s-a născut la Roma din părinţi creştini, 
fiind crescută de mică întru toată rînduiala Credinţei în Hristos. 
Sfîntă Paraschevi s-a ostenit pururea cu bucurie mare şi cu rîvnă 
să împlinească toate poruncile lui Dumnezeu. Crezînd cu tărie şi 
ducîndu-şi viaţa conform credinţei, Sfîntă Paraschevi i-a îndrumat 
şi pe alţii la calea mîntuirii sufletului şi a vieţii duhovniceşti. După 
ce părinţii ei au murit, fiica Paraschevi a împărţit toată 
moştenirea ei săracilor şi s-a tuns întru îngerescul chip. Ca 
monahie ea a predicat Credinţa Creştină cu o rîvnă încă şi mai 
arzătoare, neascunzînd-o şi neascunzîndu-se de nimeni, cu toate 
că în acele timpuri stăpînirea romană dezlănţuise deja 
persecuţiile cele sîngeroase împotriva creştinilor. Astfel, 
comunitatea evreiască, a celor plini de toată răutatea, au 
denunţat-o pe Sfîntă Paraschevi pentru vina de a predica credinţa 
interzisă, drept pentru care sfîntă a fost adusă la judecată 
înaintea împăratului Antonin. Toate linguşirile împăratului nu au 
putut să zdruncine credinţa roabei lui Dumnezeu. Ei au torturat-o 
apoi cu foc, aşezîndu-i pe cap un coif încins la roşu. Dar Domnul a 
izbăvit-o tainic de la aceste chinuri, şi eliberată fiind, muceniţă a 
părăsit Roma. 

Ea a călătorit din cetate în cetate, întorcîndu-i pe păgîni la 
Credinţa cea Adevărată. Ea a mai stat la judecată înaintea 
stăpînitorilor şi judecătorilor în încă două cetăţi, şi a fost torturată 



sălbatic pentru credinţa în Stăpînul Hristos, chinuri în timpul 
cărora ea a lucrat multe minuni, şi din care, cu puterea lui 
Dumnezeu, s-a vindecat repede şi minunat. Ca întotdeauna 
păgînii atribuiau minunile ei vrăjitoriei, iar faptul că se 
însănătoşea minunat din torturi, necuraţilor lor zei. Sfînta 
Muceniţă Paraschevi i-a zis odată cezarului care o tortura: „O, 
cezare, nu zeii tăi m-au vindecat pe mine, ci Domnul meu, 
Dumnezeul şi Stăpînul, lisus Hristos." La sfîrşit, un oarecare cezar 
pe nume Tarasie i-a tăiat capul cu sabia. Astfel această slăvită 
muceniţă şi-a încheiat alergarea acestei vieţi pline de roadele 
bogate ale luptelor duhovniceşti. Sfintele ei moaşte au fost 
mutate la Constantinopol. Ea a luat cu cinste mucenicia pentru 
Hristos în veacul al doilea. 

• Pomenirea Sfîntului Cuvios Moise Ungurul 

Acesta a fost de la curtea tînărului cneaz rus Boris. Cînd ticălosul 
Sviatopolsk cel fără de Dumnezeu 1-a ucis pe Boris, Moise a 
scăpat cu fuga şi s-a adăpostit la Kiev. Puţin mai după aceea el a 
fost luat rob în Polonia, de către regele polonez Boleslav, şi a fost 
vîndut pe o mie de bani de aur unei tinere văduve depravate, al 
cărei bărbat fusese ucis în război. Această depravată a voit să se 
destrăbăleze cu Moise, care însă a respins-o cu tărie, căci el îşi 
făgăduise viaţa lui Dumnezeu întru toată curăţia sufletului şi 
trupului. Ea atunci i-a oferit ca să îl ia de bărbat după lege, dar el 
a respins-o cu aceeaşi tărie. Acela a fost timpul în care în taină, 
Moise a izbutit să se îmbrace întru îngerescul chip, tuns fiind de 
către un monah athonit, şi aşa s-a înfăţişat înaintea stăpînei lui 
îmbrăcat în haine călugăreşti. Pentru aceasta, stăpîna cea 
desfrînată 1-a legat, şi a poruncit să fie biciuit cu sălbăticie şi 
castrat. Ea 1-a chinuit pe mucenicul Moise cu tot felul de chinuri 
timp de cinci ani. Dar regele polonez Boleslav a fost ucis pe 
neaşteptate într-o răscoală, în timpul căreia această depravată a 
fost ucisă şi ea. Sfîntul şi mucenicul Moise a fost astfel liber să 
scape şi să se întoarcă la Kiev, unde s-a închinat vieţii celei de 
rugăciune, de tăcere, şi de linişte. Omorîndu-şi însuşi întru sine 
patimile cele amarnice ale trupului, a putut după aceea şi altora 
mulţi să le ajute să biruiască în acest cumplit război. Sfintele lui 
moaşte s-au aflat făcătoare de minuni, mulţi primind vindecarea 
la ele (vezi viaţa Sfîntului loan Multpătimitorul, la 8 iulie). După ce 
a mai vieţuit întru monahiceştile şi sihăstreştile nevoinţe timp de 
zece ani în Lavra Peşterilor, Sfîntul mult pătimitor Moise Ungurul 
s-a odihnit întru Domnul în douăzeci şi şase de zile ale lunii iulie, 
din anul 1043, strămutîndu-se la feciorelnica împărăţie a lui Hristos. 
Cîntare de laudă la Sfîntul Moise Ungurul 
Moise lui Dumnezeu viaţa şi-o a făgăduit, 
Intru întreaga curăţie. 
El liber e cu duhul, chiar în cătuşa sclaviei, 
Şi liber dă răspuns desfrînatei stăpîne, 
Ce sclavă e, legată cu necurate patimi: 



„ Ce bărbat vreodată mîntuitu-şi-a sufletul 

de necuratele patimi, 

uitîndu-se în gura unei femei? 

Din cauza femeii Adam a pierdut Raiul. 

Din pricina Dalilei Samson cu ruşine-a pierit. 

Sedus de femei, marele Solomon, atotînţeleptul, 

Intru cea de rîs idolatrie s-d prăbuşit. 

Al lui Irod cap sucitu-l-a o femeie, 

Şi pentru o desfrînată Irod 

Capul Botezătorului loan l-a tăiat. 

Lui Dumnezeu îi sînt eu rob, femeie, 

Deci nu mă tulburai 

Cată-ţi însoţitor dintru a ta lume, 

Căci eu ţie nicicum mă voi pleca. 

Cu tine împreună nu-i nici o fericire, 

Eu curat vreau să fiu, pentru Dumnezeu: 

Aceasta-i sfîntă datoria mea. 

Nici linguşiri, nici aur, nici toată-a ta putere 

Nu mă vor rătăci, nici în trup, nici în suflet. 

Dumnezeul meu, Cel Atotputernic, 

El mă va ajuta, curăţia să-mi ţin. 

Curăţia e sfîntă, căci curate sînt 

Apele ce în Rai şipotesc. 

Curat e Dumnezeu, Cel Carepre noi 

Curaţi ne-a zidit. 

El voieşte ca noi 

Curaţi să fim, şi curaţi fiind, 

Să ne mîntuiască. 

Curăţia, femeie, slava creştinului este!" 

Cugetare 

Nici de cea mai mică patimă nu poate scăpa omul fără o mare 

luptă. Sfinţii Părinţi au numit întotdeauna patima desfrînării şi 

preadesfrînării, moarte. Cînd desfrînatul se izbăveşte de patima 

desfrînării, este ca şi cum el ar învia din morţi. Pentru cei care 

vieţuiesc în lume, patima desfrîului se stîrneşte cel mai adesea 

prin simţul văzului, cîtă vreme pentru cei care vieţuiesc în 

singurătatea schiturilor această necurată patimă, ca şi altele, se 

stîrneşte prin închipuire şi imaginaţie. Sfîntă Cuvioasă Sara, care 

a fost o mare nevoitoare, s-a luptat cu greaua patimă a desfrîului 

timp de treizeci de ani. Ea se lupta cu această patimă şi o biruia 

întotdeauna cu rugăciunea. Odată dracul curviei a venit aievea 

înaintea Sarei şi i-a zis: „M-ai biruit!" Dar Sara a răspuns cu 

smerita înţelepciune: „Nu eu, ci Domnul meu Hristos." De atunci, 

gîndul desfrînării a părăsit-o pentru totdeauna. Cînd Sfintul 

Cuvios Pimen a fost întrebat cum poate omul să se lupte cu 

dracul curviei, Sfîntul a zis: „Biruindu-şi mai întîi stomacul şi 

limba, omul va putea după aceea să se stăpînească desăvîrşit pe 

sine întru toate." Sfîntul Antonie cel Mare a zis că în trup sînt trei 

feluri de porniri: „întîia este a firii, a doua este din lipsa de 



măsură în hrană, iar a treia este de la diavoli." Alţi Părinţi socot 
că mînia şi mîndria întăresc patima curviei. Cu toţii însă afirmă 
că, în afară de paza omului asupra lui însuşi şi a străduinţelor lui, 
este neapărată trebuinţă de ajutorul lui Dumnezeu în 
dezrădăcinarea cu totul a acestei grele şi urîte patimi. Viaţa 
Sfintului Cuvios Moise Ungurul, printre mulţi alţii, este o dovadă 
că omul poate, dacă voieşte, să se păzească curat. Sfîntul Cuvios 
Moise a vieţuit cincizeci de ani în lume, şi zece în mînăstire. El 
deci s-a nevoit timp de şaizeci de ani pe acest pămînt, întru toată 
feciorelnica curăţie. 
Luare aminte 

Să luăm aminte la minunata biruinţă asupra Amoreilor (losua 24): 
La cum a trimis Dumnezeu viespi înaintea poporului lui Israel, care i-a 
gonit de la ei pe regii Amoreilor, care astfel au fost bătuţi de 
Israel; 

La cît de puternic este Domnul Dumnezeu, la cum îi surpă El pe 
mîndri 

şi pe nedrepţi, prin intermediul unor lucruri foarte mici. 
Predică 

Despre nenorocirea celor care se leapădă de Hristos după ce L-au 
cunoscut pe El 

Căci dacă, după ce au scăpat de întinăciunile lumii, prin 
cunoaşterea Domnului şi Mîntuitorului nostru lisus Hristos, iarăşi 
se încurcă în acestea, ei sînt învinşi; li s-aufâcut cele de pe urmă 
mai rele decît cele dinţii. 

Fraţilor, strălucitoare sînt razele soarelui, dar mai strălucitoare 
sînt cuvintele acestea ale Simţului Apostol. Căci razele soarelui 
luminează trupurile, fraţilor, iar sufletele nu le pot nicicum 
lumina: pe cînd ale Apostolului cuvinte luminează cu adevărat 
sufletul. Apostolul vede cu limpezime înălţimile şi adîncimile 
sufletului omenesc, pe care le luminează cu cuvintele lui, din 
dragoste arzătoare faţă de noi, ca noi cunoscîndu-le, să putem 
păşi sigur şi fără să ne temem pe calea mîntuirii noastre. El în 
cuvinte puţine ne dă două învăţături de căpetenie. Prima este că 
nimeni nu poate scăpa de ticăloşia şi necurăţia lumii acesteia 
decît prin cunoaşterea Stăpînului şi Mîntuitorului nostru lisus 
Hristos. Fără cunoaşterea Stăpînului Hristos, nimeni nu poate să 
vadă sau să cunoască necurăţia acestei lumi, şi fără cunoaşterea 
Lui nimeni nu poate să scape şi să se curăţească deîntinăciunea 
lumii. A doua învăţătură este aceea că omul care, după ce L-a 
cunoscut pe Stăpînul şi Mîntuitorul lisus Hristos fugind de 
necurăţia lumii, se întoarce iar la întinăciunile ei, atunci unuia ca 
acesta / se fac cele de pe urmă mai rele decît cele dinţii. Căci 
cunoscînd lumina, el se întoarce înapoi la întuneric, care i se face 
acum lui mult mai întunecat decît înainte. Şi cunoscînd dreptatea, 
el se scufundă din nou în nedreptăţi, primind pentru aceasta o 
pedeapsă mult mai cumplită. Şi cunoscînd sfinţenia, el cade 
înapoi întru sălbăticie, făcîndu-se astfel mai sălbatic decît oricînd 



înainte. Sfîntul Apostol nu pregetă să îl compare pe cel care cade 
astfel cu cîinele care se întoarce înapoi la vărsătura lui, şi cu 
scroafa care, după ce a fost spălată şi ţeselată, se întoarce să se 
bălăcească în noroi. 

Oricine II cunoaşte pre Domnul Dumnezeu lisus Hristos cunoaşte 
şi cele ce îi sînt de trebuinţă spre mîntuire: căci el primeşte o 
vedere nouă cu care vede toate întinăciunile, minciunile şi 
nedreptăţile lumii, şi primeşte şi puterea ca să fugă de ele. De 
aceea el trebuie să lupte, el nu are voie să privească înapoi, căci 
Jl paşte primejdia ca să cadă iar, şi de data aceasta, veşnic. El nu 
are voie să îl ispitească pe Dumnezeu de mai multe ori: căci dacă 
Dumnezeu i-a ajutat grabnic întîia oară, El nu se va mai grăbi aşa 
de mult să îl scape şi a doua oară, şi şi mai mult va dura pînă ce îl 
va scăpa a treia oară. O, cît de luminătoare ne sînt nouă cuvintele 
Sfîntului Apostol, fraţilor! 

O Stăpîne Doamne lisuse Hristoase, Cela ce eşti Atotputernic şi 
Multmilostiv, nu Te depărta de la noi în ceasul neputinţelor 
noastre, ci ne izbăveşte pre noi cînd întinăciunea acestei lumi 
voieşte să ne înghită iar, 

Căci noi numai Ţie ne închinăm şi pre Tine Te slăvim în veci, 
Amin. 

27 iulie 

• Pomenirea Sfîntului Marelui Mucenic şi Tămăduitor Pantelimon 
Sfîntul Mare Mucenic Pantelimon s-a născut dintr-o mamă creştină 
şi un tată păgîn. Mama lui s-a numit Evvula, iar tatăl lui 
Evstorghius. El de tînăr a studiat temeinic ştiinţa medicinei. 
Sfîntul Sfinţit Ermolae 1-a cunoscut şi şi 1-a făcut prieten, 1-a 
învăţat Creştina Credinţă, iar mai apoi 1-a botezat. Sfîntul 
Pantelimon apoi a vindecat minunat un orb, pe care şi alţi medici 
îl trataseră, dar zadarnic: Sfîntul Pantelimon 1-a vindecat pe acel 
om în Numele lui Hristos, apoi 1-a botezat. Confraţii medici, plini 
de invidie şi de ură, l-au denunţat pe Pantelimon ca fiind creştin, 
şi acesta a fost adus înaintea împăratului Maximian la judecată. 
Dar Sfîntul Doctor a stat înaintea judecătorului celui pămîntesc cu 
trupul, însă înaintea Celui Ceresc cu sufletul. El a declarat cu 
libertate înaintea împăratului că este creştin, vindecîndu-1 
înaintea ochilor lui pe un paralitic care suferea de acea boală de 
ani mulţi. Această minune i-a adus pre mulţi păgîni la Credinţa în 
Hristos. împăratul însă 1-a supus pe Mucenic unor cumplite 
torturi. La Sfîntul Pantelimon a venit de mai multe ori însuşi 
Domnul, şi 1-a vindecat pe mucenicul Său desăvîrşit. Apoi au fost 
daţi la chinuri Sfîntul Sfinţit Ermolae, împreună cu Ermip şi 
Ermocrat. Osîndit la moarte fiind, Sfîntul Pantelimon a 
îngenuncheat la rugăciune, în acel moment călăul a izbit gîtul 
muceicului cu sabia, dar sabia s-a îndoit, ca şi cînd ar fi fost 
făcută din ceară. Călăul nu a putut să îl omoare pre Mucenicul lui 
Dumnezeu pînă ce acesta nu şi-a săvîrşit rugăciunea, şi pînă ce 



însuşi nu i-a dat voie călăului să îl ucidă. Sfintele moaşte ale 
Sfîntului Pantelimon sînt mari făcătoare de minuni. Sfîntul Mare 
Mucenic Pantelimon a fost ucis sub un măslin, care îndată după 
uciderea lui a rodit minunat. Numele .Pantelimon' însemnează 
,multmilostiv,' ,multîndurat.' Atotmilostivul Dumnezeu a primit 
sufletul dreptului Său şi 1-a proslăvit printre Sfinţii Lui cei mari. 
Acest minunat mare mucenic a luat cu cinste mucenicia pentru 
Hristos fiind în tînăra lui vîrstă, în douăzeci şi şapte de zile ale 
lunii iulie, din anul 304. Sfîntul Mare Mucenic Pantelimon este 
chemat în rugăciuni de către preoţii Bisericii la Sfinţirea Apei şi la 
Taina Sfîntului Maslu, împreună cu Sfîntul Sfinţit Mucenic Ermolae 
şi cu ceilalţi sfinţi doctori fără de arginţi şi făcători de minuni. 
Hramul Sfîntului Mare Mucenic Pantelimon este purtat şi de o 
frumoasă mînăstire din Sfîntul Munte Athos. 

• Pomenirea Sfîntului Sfinţit Cuvios Clement, Arhiepiscopul Ohridei 
Acest Sfînt Clement a fost ucenicul marilor Sfinţi Chirii şi Metodie, 
Luminătorii Slavilor. După moartea sfintului Metodie, Sfîntul 
Clement acesta, la presiunile germanicilor, a călătorit spre sud de 
Moravia. Sfîntul Clement, împreună cu însoţitorii lui: Gorzad, 
Nahum, Sava şi Anghelarius (împreună fiind cunoscuţi toţi sub 
numele de „Cei Cinci"), au trecut la sud de Rîul Dunărea, unde au 
fost oaspeţii Cneazului Boris Mihail. După aceasta ei au sosit în 
ţinutul Ohridei. Ei mai întîi au întemeiat o mînăstire la Belită, care 
este întîiul scaun episcopal al Sfintului Clement. După aceea, el s- 
a strămutat în cetatea Ohrida, şi de aici a coordonat şi a 
dezvoltat o minunată activitate misionară în toate ţinuturile 
slavilor din sud. La Ohrida Sfîntul Clement a întemeiat o mînăstire 
cu hramul Sfîntului Pantelimon. El a avut mulţi ucenici, care au 
copiat cărţile sfinte bisericeşti în limba slavonă, pentru popoarele 
slave. Mai ales Sfîntul Nahum a contribuit la această sfîntă 
lucrare. Sfîntul Clement al Ohridei a fost făcător de minuni încă 
din timpul vieţii, iar sfintele lui moaşte au rămas făcătoare de 
minuni pînă în ziua de azi. După o viaţă de nevoinţe plină de 
roadă în credincioasă slujbă lui Dumnezeu, Sfîntul Clement a 
adormit cu pace la Ohrida, în anul 916. Sfintele lui moaşte 
făcătoare de minuni odihnesc într-o biserică ce fusese mai înainte 
închinată Preasfintei Născătoare de Dumnezeu, şi care a primit ca 
al doilea hram praznicul Sfîntului Clement de Ohrida. 

• Pomenirea Sfîntului fericit Nicolae, Cel Nebun pentru Hristos 

Acest Sfînt Nicolae a fost din cetatea Novgorodului, născut din 
părinţi foarte bogaţi. Dar el şi-a părăsit toată bogăţia părintească 
şi a preferat să triască pe străzi ca Nebun pentru Hristos, 
povăţuindu-i pe oameni cu prefăcuta lui nebunie. Prietenul lui 
întru aceeaşi nevoinţă a fost Fericitul Teodor. Odată, pe cînd de 
faţă s-au aflat şi martori, ei amîndoi au alergat pe apă, de-a 
curmezişul unui rîu. Fericitul Nicolae s-a odihnit în Domnul la anul 1392. 

• Pomenirea Sfintei Cuvioase Antuza 

După ce a vieţuit vreme îndelungată întru nevoinţele vieţii 



pustniceşti, Cuvioasa Antuza a întemeiat o mînăstire în care trăia 

o obşte de nouăzeci de surori, în timpul prigoanelor iconoclaste 

ale împăratului Constantin Copronimul, toate cele nouăzeci de 

monahii au fost ucise, după care şi Cuvioasa Antuza şi-a dat 

sfîntul ei suflet, la anul 759. 

• Pomenirea Sfinţilor O Sută Cincizeci şi Trei de Mucenici Aceştia 

CU toţii au fost înecaţi în mare, în Tracia. 

Cîntare de laudă la Cei Cinci (Sfinţii Clement, Nahum, 

Anghelarius, Sava şi Gorzad) 

Cei Cinci plăcuţi ai lui Dumnezeu, 

Osîrdnici purtători de Evanghelică miere, 

Credinţa Creştină în lumea larg-au vestit, 

Pînă cînd la lacul Ohridei cel albastru 

S-au sălăşluit. 

De acolo încă cu rîvnă şi mai mare 

Cu Domnul, a oamenilor viaţă amară, 

Cu dragoste o au îndulcit. 

Clement sfinţitul Ierarh, rob credincios al lui Dumnezeu, 

Cela ce dureri şi batjocuri multe 

Pentru Domnul a luat, 

Al Domnului viteaz stindard 

La Oh rid a s-a făcut. 

Cu el împreună nevoitori au fost 

Sfinţii Nahum, Anghelarius şi Sava, 

Şi Gorzad Fericitul, cu totul Cinci: 

Bărbaţi mult plăcuţi ei fost-au lui Dumnezeu. 

De o mie de ani ei în Ceruri locuiesc, 

De o mie de ani eipre oameni uimesc: 

Căci Jară preget ei popor mult au botezat, 

Şi încununatu-s-au cu slavă, 

Căci pre Dumnezeu mai presus de toate au iubit. 

Ohrida prăznuieşte sjîntă pomenirea lor, 

A slăviţilor Cinci, 

Care cununa sînt 

Şi lauda Slavilor. 

Cugetare 

De miluieşti pe cei săraci, cunoaşte că dacă le faci bine lor, ca 

unor apropiaţi ai tăi, cu atît mai vîrtos îţi faci bine ţie însuţi. 

Sfîntul Antonie cel Mare zice: „Şi moartea şi viaţa ne vin nouă de 

la aproapele noastru." Sfîntul Petru Damaschinul zice: „Aşa cum 

săracul trebuie să li mulţumească pururea lui Dumnezeu şi să îl 

iubească pre bogatul care îi face lui bine, cu atît mai mult trebuie 

bogatul să li mulţumească pururea lui Dumnezeu şi să îl iubească 

pre sărac; căci ei amîndoi se mîntuiesc prin Purtarea de Grijă a lui 

Dumnezeu, şi acum şi în veacul ce va să vie, din pricina 

milosteniilor lor. Căci fără săraci, ei nu numai că nu îşi pot dobîndi 

mîntuirea sufletelor, dar ei nu se vor putea izbăvi nici de ispitirile 

bogăţiei." Milosteniile care se dau din mîndrie, vanitate şi dispreţ 



nu folosesc la nimic, în timpurile mai vechi, bogaţii aduceau 
bogăţii la sihastri şi îi rugau cu lacrimi să le primească. Prea rar 
se întîmpla ca vreun sihastru să primească acele bogăţii cu 
bucurie, iar dacă totuşi o făcea, era din milă pentru bogaţi. Să ne 
gîndim numai, fraţilor!: cei mai săraci dintre oameni primeau 
milosteniile de mila celor care le aduceau! 
Luare aminte 

Să luăm aminte la minunata izbăvire a fiilor lui Israel din mîinile 
căpeteniei Sisera, şi a oştirilor lui (Judecători 4): 

• La cum Domnul a arătat milă faţă de fiii lui Israel cei robiţi, a 
auzit plîngerea lor şi Ie-a dăruit biruinţa asupra lui Sisera; 

• La cum prorocită Deborah, care era Judecător în Israel, a 
trimis o oştire mică în Muntele Tabhor împotriva lui Sisera, cel 
care avea o putere de nouă sute de care de fier şi oştire multă; 

• La cum forţele lui Sisera s-au risipit, şi însuşi Sisera a pierit de 
mîna unei femei. 

Predică Despre prorociţii batjocoritori de cele sfinte 
Trebuie să ştiţi că în zilele cele de apoi, vor veni, cu batjocură, 
batjocoritori care vor umbla după poftele lor, Şi vor zice: Unde 
este făgăduinţa venirii Lui? (II Petru 3: 3). 

Oare se preschimbă sau se întunecă oglinda de batjocoritorii care 
stau înaintea ei, rînjind, hlizindu-se şi batjocorind-o? Nu, aplele 
oglinzii nu se tulbură de aceasta, ci rămîne aceeaşi ca şi mai 
înainte. Fraţilor, să cunoaştem că nici Dumnezeu nu Se schimbă, 
nici se tulbură cînd rîd batjocoritorii de El. Domnul Cel Preacurat 
şi Neschimbabil ştie că batjocoritorul nu face decît să se 
batjocorească pe el, atunci cînd batjocoreşte oglinda. Căci 
batjocorind lucrurile sfinte ale lui Dumnezeu, batjocoritorii nu fac 
decît să se batjocorească pe ei înşişi, cîtă vreme cele sfinte ale lui 
Dumnezeu rămîn intacte. 

O, cît s-au înmulţit batjocoritorii aceştia în zilele noastre! Mulţi 
sînt ei -prea mulţi! - dar mulţimile lor slabe şi neputincioase sînt 
înaintea Celui care este Unul şi Singurul. Căci ce este grămada de 
praf înaintea vîntului puternic? Nu trebuie decît să aşteptăm, şi să 
ne înarmăm cu răbdare, pînă cînd va sufla vîntul cel năpraznic. 
Căci prea s-au înmulţit batjocoritorii, care pururea batjocoresc 
cuvîntul şi lucrările Domnului, şi zic că lucrurile mîinilor lor 
batjocoritoare sînt mai bune şi mai înţelepte decît lucrările lui 
Dumnezeu. Dar acele lucruri ale lor nu sînt decît hoţie, căci dacă 
vor fi zidit ceva bun, nu l-au zidit decît cu materialele lui 
Dumnezeu, şi după asemănarea zidirii Lui. Pe cînd cele rele ale 
lor, care sînt mult mai multe, le-au zidit din materialele dracilor, şi 
după asemănarea lucrărilor diavolului, căruia sînt slugă. Prin 
urmare, cu ce se va putea vreodată lăuda ţărîna? Cu ce se vor 
lăuda deci batjocoritorii, astăzi ca şi mîine, cînd asinii sălbatici le 
vor călca mormintele în copitele lor? 
O Atotcurate Stăpîne Doamne, sfinte sînt cuvintele Tale, tari 



precum vîntul cel năpraznic, şi sfinte sînt lucrările Tale, cărora nu 

este număr şi hotar. O Preacurate Stăpîne, izbăveşte limbile 

noastre de batjocură şi viclenie, şi izbăveşte de batjocoritori viaţa 

noastră, 

Căci noi numai Ţie ne închinăm, şi pre Tine Te slăvim în veci, 

Amin. 

28 iulie 

• Pomenirea Sfinţilor Apostoli Prohor, Nicanor, Timon şi Parmena 
Toţi aceşti patru sfinţi sînt din numărul celor Şaptezeci de Apostoli 
mai Mici şi din al Celor Şapte Diaconi. Ceilalţi trei Diaconi sînt 
Ştefan, Filip şi Nicolae. Sfîntul Ştefan, întîiul Mucenic, se 
pomeneşte aparte în douăzeci şi şapte de zile ale lunii decembrie, 
iar Filip în unsprezece zile ale lunii octombrie. Nicolae, din pricină 
de erezie, nu s-a numărat în rîndurile sfinţilor. Aceşti patru sfinţi 
pe care îi pomenim astăzi nu au prăznuiri aparte în calendar, ci li 
se face astăzi împreună-sărbătoare. Sfîntul Prohor a fost sfinţit de 
către Sfîntul Apostol Petru episcop în Nicomidia. Un timp el a fost 
ajutător al Sfîntului loan Teologul, în Insula Patmos. El a scris 
Cartea Apocalipsei, pe care a ascultat-o din gura Sfîntului loan. 
După aceea, el s-a întors la Nicomidia, unde s-a nevoit mult ca să 
întoarcă poporul la Hristos. El a luat moarte mucenicească la 
Antiohia, unde a fost omorît de necredincioşi. Sfîntul Nicanor a 
luat mucenicia la Ierusalim în aceeaşi zi ca şi Sfîntul Arhidiacon 
Ştefan; curînd după el iudeii cei plini de răutate au mai ucis două 
mii de creştini. Sfîntul Timon a fost episcop în Arabia, şi a fost 
omorît prin răstignire pe cruce, pentru Hristos. Sfîntul Parmena a 
murit înaintea ochilor sfinţilor apostoli, şi a fost îngropat cu cinste 
de către ei. 

• Pomenirea Sfîntului Mucenic Iulian 

în vremea împărăţiei lui Antonin, Sfîntul Iulian a trecut marea din 
Dalmaţia în Campania de astăzi [din Italia]. El a fost un tînăr 
foarte frumos la trup, şi cu sufletul închinat cu totul lui 
Dumnezeu. Pe drum el a întîlnit trupe imperiale pornite să 
aresteze creştini. Iulian Ie-a zis : «Pace vouă, fraţilor!» Văzîndu-i 
frumuseţea şi blîndeţea chipului, cît şi forma salutului, soldaţii 1- 
au suspectat că este creştin. Iulian a răspuns întrebărilor lor şi le- 
a zis: «Creştin sînt, şi m-am născut în Dalmaţia.» Iulian Ie-a mai 
mărturisit acelora că a pornit în călătorie chiar în scopul de a îi 
întoarce pe păgîni la Unul Adevăratul Dumnezeu. Soldaţii l-au 
bătut sălbatic, şi după aceea l-au aruncat într-o groapă adîncă, 
unde mucenicul lui Hristos a rămas timp de şapte zile, fără nici un 
ajutor omenesc, îngerul Domnului a venit la el şi i-a adus hrană 
din cer. Adus 

înaintea scaunului idolatru de judecată, Sfîntul Iulian a stat tare 
ca diamantul. Văzînd curajul, liniştea şi tăria lui în Credinţă, 
treizeci de bărbaţi s-au întors atunci la Hristos. Osîndit la moarte 
fiind, Sfîntul Iulian a îngenuncheat şi a înălţat rugă înaintea lui 



Dumnezeu, mulţumind Lui pentru cinstea muceniciei şi rugîndu-L 
pre El să aibă milă de toţi cei care vor alerga la ajutorul lui, 
cinstindu-i pomenirea. Sfîntul Mucenic Iulian a fost decapitat cu 
un topor şi aşa şi-a dat sufletul în mîinile lui Dumnezeu. 

• Pomenirea Sfintului Cuvios Pavel de la Mînăstirea Hiropotamu 
Cuviosul acesta Pavel a fost fiul împăratului Mihail Kiropalates. 
Din stirpe imperială fiind, înzestrat cu o rară înţelepciune, cu 
uimitoare blîndeţe, şi beneficiarul unei educaţii foarte înalte, 
Procopie (căci acesta a fost numele lui în lume) i-a uimit în 
tinereţea lui pe toţi înalţii demnitari şi învăţaţi din Constantinopol. 
In una din chartele sale împăratul Roman cel Bătrîn 1-a numit pe 
Procopie «cel mai mare dintre toţi filosofii». Temîndu-se să nu-şi 
piardă sufletul din pricina mîndriei ce îi putea veni din marele lui 
prestigiu, şi nedorind să se vatăme de slava omenească, acest 
tînăr strălucit şi-a schimbat ţinuta imperială pe nişte zdrenţe şi a 
intrat în Sfîntul Munte Athos. Aici el a fost tuns în monahism de 
marele Avvă Cosma, cela ce se numără în rînd cu sfinţii. După ce 
s-a nevoit mulţi ani întru sihăstreasca viaţă, Sfîntul Cuvios Pavel a 
refăcut Mînăstirea Hiropotamul şi a întemeiat Mînăstirea Sfîntului 
Pavel, unde a adormit întru Domnul la bătrîneţe adîncă. Cînd s-a 
săvîrşit această ctitorie, împăratul Roman a trimis în dar obştii de 
monahi o mare parte din Lemnul Sfintei şi de viaţă făcătoarei 
Cruci, care se păstrează în această mînăstire pînă în ziua de 
astăzi. Se spune că Sfîntul Cuvios Pavel a predicat Evanghelia în 
Macedonia şi în Serbia. El a luat multe chinuri de la răul împărat 
Leon Armeanul, luptătorul împotriva sfintelor icoane 
[iconoclastul]. Sfîntul Cuvios Pavel a trecut la veşnica şi fericita 
odihnă la anul 820. La vremea morţii lui, el Ie-a zis fraţilor: «lată 
ceasul pe care 1-a dorit totdeauna sufletul meu, şi de care atîta s- 
a temut trupul meu.» 

• Pomenirea Sfîntului Mucenic Eustatie 

Acest sfînt mucenic a fost soldat în cetatea Ankirei [Ankara de 

astăzi]. Adus la judecată, lui nu i-a fost frică de chinuri, ci a lăudat 

cu libertate Numele Stăpînului Hristos. Comandantul Cornelius a 

poruncit să se găurească gleznele mucenicului cu un sfredel, prin 

ele a trecut o sfoară tare, şi aşa l-au tîrît pe omul lui Dumnezeu 

la un rîu, în care l-au aruncat. Dar Dumnezeu 1-a mîntuit 

pre el dintru această moarte, şi a vindecat rănile lui. Astfel 

Eustatie a stat din nou înaintea judelui, deplin sănătos. Cînd 

judecătorul 1-a văzut viu şi nevătămat înaintea ochilor pe cel pe 

care credea că îl omorîse, s-a înspăimîntat atît de tare, încît şi-a 

scos sabia şi s-a înjunghiat cu ea. Sfîntul Eustatie a mai trăit puţin 

timp după aceea şi a trecut la Domnul la anul 316. 

Cîntare de laudă la Sfîntul Pavel de la Hiropotamu 

Pe tînărul Pavel lumea mult I-a slăvit, 

Si de aceea el, stirpe aleasă, imperialul palat 

I-a lăsat, împreună cu prestigiul şi puterea. 

El a lepădat toate: şi intrigi şi opulenţă respingătoare, 



Fugind de lume şi de toată deşertăciunea ei. 

El întru pustie s-a sălăşluit, acolo 

unde se ascund sfinţii, 

Acolo unde ei prin postiri aspre 

Sufletele lor îşi mîntuiesc, 

Acolo unde noapte şi zi cîntare de laudă 

Lui Dumnezeu îi aduc. 

P avei pustia în Muntele Athos aflat-a, 

Acolo aflat-a el loc 

Al său suflet cu totul nou să îl facă, 

Ca al pruncului celui de Evanghelie lăudat. 

Acolo voit-a el inima lui adîncă să o afle, 

Inima lui, şi miezul noimelor acestei lumi. 

Dorirea sa Pavel a împlinit-o, 

Pe Cărarea cea Strimtă ajutîndu-i Dumnezeu. 

El trupul şi-a curăţit de stricăcioasele patimi, 

Si sufletul de puterea celui rău. 

Cu a iui Hristos Cruce a Răstignirii 

El a botezat toate, 

Şi sufletul şi al lui trup. 

Si ca o făclie curată el s-a aprins frumos 

De dragostea lui Dumnezeu. 

Pre el ai lui Dumnezeu îngeri la cer l-au purtat. 

Pavel de tînăr împărăţia lumii de el moştenită 

O a lepădat, 

Si pentru aceasta pre a Cerurilor împărăţie 

Dumnezeu i-o a dăruit. 

Cugetare 

Privitor la bunătate, astfel grăieşte Sfîntul Nil de la Muntele Sinai: 

"Fiule, nevoieşte-te pururea să te faci simplu şi blind. Să nu ai un 

gînd în inimă şi altul pe buze, căci viclenie şi minciună este 

aceasta. Să fii credincios, iar nu mincinos, căci minciuna este de 

la cel rău. Să nu întorci răului cu rău, ci cui îţi greşeşte iartă-i, ca 

şi Domnul iertător să-ţi fie ţie. Dacă te chinuie amintirea lucrurilor 

rele, roagă-te lui Dumnezeu pentru acel frate (care ţi-a făcut rău) 

din toată inima, şi amintirea răului făcut va pleca de la tine.» 

Spun Părinţii cum odată un tînăr s-a hotărît să-i slujească unui 

bătrîn foarte rău, ca să-i ierte Dumnezeu lui [tînărului] păcatele 

lui. El a îndurat această viaţă crudă în slujba bătrînului timp de 

doisprezece ani, apoi a trecut la Domnul. Un Părinte mare şi 

foarte îmbunătăţit a văzut sufletul tînărului cum se roagă înaintea 

Domnului în Rai pentru bătrînul cel rău, şi zice: «Doamne, aşa 

cum ai avut milă de mine datorită acestui bătrîn, şi mi-ai iertat 

mie păcatele mele, aşa milostiveşte-te şi către el, bătrînul, şi 

mîntuieşte-1 pre el pentru mare mila Ta, şi pentru jertfa mea, a 

smeritului robului Tău.» După patruzeci de zile bătrînul cel 

capricios a murit, şi din nou Părintele cel îmbunătăţit a avut 

vedenie, în care s-a arătat şi sufletul bătrînului celui capricios 



odihninud-se în frumuseţea Raiului Cereştii împărăţii. Cît de 

minunată şi tainică a fost bunătatea acestui tînăr - cu adevărat, 

nemaivăzută! 

Luare aminte 

Să luăm aminte la minunata mistuire a jertfei aduse de Ghedeon 

(Judecători 6): 

• La cum îngerul Domnului a venit la Ghedeon, iar Ghedeon a 
alergat să aducă pîine de azime şi ied gătit ca să facă ospăţ 
îngerului lui Dumnezeu; 

• La cum îngerul a poruncit lui Ghedeon să aşeze carnea şi 
azimile pe o piatră, şi să toarne zeama cărnii peste ele; şi cum 
îngerul Domnului, întinzîndu-şi vîrful toiagului ce îl avea în mîna 
sa, s-a atins de carne şi de azime şi a făcut să iasă foc din piatră, 
care a mistuit jertfa. 

Predică Despre întrebările iraţionale ale celor iraţionali 
Unde este făgăduinţa venirii Lui? (II Petru 3 :4). 
Aşa îndrăznesc să grăiască batjocoritorii despre lucrurile cele 
sfinte ale lui Dumnezeu. Căci cei care batjocoresc cuvintele şi 
lucrările lui Dumnezeu, batjocoresc de asemenea şi făgăduinţele 
Lui. Noi credincioşii credem cu tărie că El va veni a doua oară, 
aşa cum a făgăduit, dar batjocoritorii zic cu batjocură: «Cînd va 
veni, din moment ce încă nu a venit?» Noi credem că Domnul va 
veni, aşa cum a făgăduit, dar ei batjocoresc şi zic: «Unde este 
făgăduinţa venirii lui?» «lată, părinţii noştri au trăit şi au murit 
aşteptînd ca El să vină,» zic ei,~ «şi El nu a mai venit. Voi ce 
faceţi, tot mai aşteptaţi?» Da, fraţilor, noi tot îl mai aşteptăm, şi 
tot vom mai continua ca să-L aşteptăm pre El. El ne-a făgăduit că 
va veni, şi cu adevărat va veni. Sfîntul Apostol ne confirmă 
adevărul făgăduinţei Stăpînului. Căci iată, el a auzit această 
făgăduinţă chiar de pe buzele Domnului însuşi: de pe acele buze 
care rostesc pururea numai adevărul. Căci o singură zi este 
înaintea Domnului este ca o mie de ani, şi o mie de ani ca o zi (II 
Petru 3 :8). Cu aceste cuvinte, Sfîntul Apostol închide gurile 
batjocoritorilor, şi ne învaţă pre noi răbdarea. Se vor împlini în 
curînd [s-au împlinit deja] două mii de ani de cînd Domnul ne-a 
făcut această făgăduinţă, şi El va veni, împlinindu-o întru putere 
şi în slavă mare, răsplătind fiecăruia după faptele lui: cu mîntuire 
veşnică celor credincioşi şi cu pedeapsa cea veşnică celor 
necredincioşi. «Dar iată, El tot nu a venit pînă acum!» zic 
batjocoritorii. O batjocoritorilor ignoranţi, oare sînt două mii de 
ani la fel de lungi pentru Dumnezeu cum sînt pentru voi? Oare nu 
vi se pare că înaintea lui Dumnezeu, două mii de ani sînt ca două 
zile? Şi oare îl sileşte pe El ceva să îşi împlinească făgăduinţele în 
două zile? Aflaţi că El, Cel Nemuritor, nu se grăbeşte deloc aşa 
cum vă grăbiţi voi, muritorii! Voi sînteţi pururea Joarte grăbiţi 
pentru că veţi muri foarte curînd; dar El nemuritor este, şi nu îi 
este teamă de moarte. Cînd va veni, vă va afla în mormintele 



voastre. Trîmbiţa arhanghelului vă va trezi iar voi vă veţi scula 
doar ca să vedeţi că El credincios este. Apoi vă veţi pogorîîn 
iadul cel întunecat al bîrfitorilor - căci voi L-aţi bîrfit şi L-aţi 
calomniat pre Domnul Adevărului şi L-aţi acuzat de minciună. 
Fraţilor, Dumnezeu nu vrea ca noi să facem speculaţii despre ziua 
sau ceasul cînd va veni El a Doua oară pe^pămînt; El voieşte 
doar ca noi să credem şi să ne pregătim pentru a Doua Lui 
înfricoşată Venire. Cînd va veni El, fie că ne va afla vii, sau 
adormiţi, noi vom vedea cu adevărat Venirea Lui. Oare nu ne este 
aceasta de ajuns? 

O Stăpîne Doamne Mîntuitorule al nostru, învaţă-ne pre noi 
răbdarea şi întăreşte-ne nouă credinţa cea întru Tine, căci cu 
adevărat credem înfricoşatei Tale a Doua Veniri, 
Şi cu adevărat pre Tine Te slăvim şi Ţie îţi mulţumim în veci, 
Amin. 

29 iulie 

• Pomenirea Sfîntului Mucenic Calinic 

Sfîntul Calinic acesta s-a născut în Cilicia. El a fost crescut din cea 
mai fragedă vîrstă întru credinţa creştină. Lepădînd toate, el a 
ieşit la predicarea Sfintei Evanghelii. La Ankira 1-a arestat păgînul 
principe Sacerdos. Cînd Sacerdos 1-a ameninţat pe Calinic cu 
torturi şi groază dacă nu va cădea să se închine la idoli, Sfîntul 
Calinic i-a zis: „Mie dorit îmi este a suferi pentru Domnul meu, 
precum îi este pîinea celui flămînd." Osîndindu-1 la chinuri şi 
torturi bestiale, principele a încălţat picioarele sfîntului cu 
încălţări de fier ce aveau cuie scoase pe dinăuntru, şi aşa 1-a 
fugărit pe uliţele cetăţii Gangra, căci nu a voit să-i facă acestea la 
Ankira de frica poporului, care văzînd răbdarea minunată şi 
puterea mucenicului, se convertea la Hristosîn număr foarte 
mare. Pe drumul de surghiun către Gangra soldaţilor din escortă li 
s-a făcut sete, dar apă nu era nicăieri. Sfîntul Calinic s-a rugat lui 
Dumnezeu şi a scos apă dulce din stîncă. Cînd au sosit la Gangra 
torţionarii s-au pregătit să îl arunce pe Sfîntul Calinic într-un 
cuptor de foc. Sfîntul s-a rugat lui Dumnezeu şi a zis: „îţi 
mulţumesc Ţie, Stăpîne, că pe mine acestui ceas m-ai învrednicit, 
întru care smeritul meu suflet îmi dau pentru Numele Tău Cel 
Sfînt." Apoi a intrat în foc. Cînd focul s-a stins, au aflat trupul mort 
al mucenicului neatins de flăcări şi întreg. Sfîntul Calinic a luat cu 
cinste mucenicia şi s-a încununat cu cununa slavei celei veşnice 
cam pe la anul 250. 

• Pomenirea Sfintei Muceniţe Serafima 

Sfînta Serafima a fost o fecioară din Antiohia. Ea a locuit în casa 
unei anume Sabina, soţia unui senator, pe care a convertit-o la 
Credinţa Creştină. Auzind despre ea, Virilus, un sălbatic prigonitor 
al creştinilor, a poruncit ca Serafima să fie adusă înaintea lui. 
Cum fecioara a rămas neclintită în credinţa ei, Virirlus a poruncit 
ca să fie aruncată în închisoare, unde a trimis mai mulţi tineri 



desfrînaţi ca să o necinstească. Serafima stătea la rugăciune 
înaintea lui Dumnezeu cînd desfrînaţii trimişi au ajuns la porţile 
închisorii. Deodată înaintea lor s-a arătat îngerul lui Dumnezeu în 
pară de foc, cu sabie de foc în mînă, iar ei au căzut la pămînt ca 
şi morţi. A doua zi torţionarul a implorat-o pe Serafima să-i învie 
pe acei desfrînaţi, iar ea, cu rugăciunea, i-a făcut să îşi vină 
în simţiri. Dar Virilus a pus minunea pe seama aşa-ziselor puteri 
vrăjitoreşti ale Serafimei, şi a poruncit ca sfînta fecioară să fie 
arsă cu făclii şi bătută cu toiege. Pe cînd o băteau unul dintre 
toiege s-a frînt, şi din el a sărit o bucată chiar în ochii lui Virilus, 
care a orbit pe loc. Ei la urmă au tăiat capul roabei lui Hristos cu 
sabia, şi aşa s-a înălţat mucenicescul ei suflet la cer. Credincioasa 
Sabina a luat trupul muceniţei şi 1-a îngropat cu cinste, din el 
curgînd mir binemiresmat şi vindecător. Sfînta Serafima a luat cu 
cinste mucenicia în timpul împăratului Hadrian (117-138). 

• Pomenirea Sfintei Muceniţe Theodotia 

Theodotia a fost o văduvă tînără cu trei copii, împreună cu Sfînta 
Anastasia (care se pomeneşte la 22 decembrie), Theodotia s-a 
nevoit întru lucrarea lui Dumnezeu la Thessalonic, ducînd o viaţă 
a tuturor nevoinţelor, cu plăcere de Dumnezeu, în timpul 
prigoanelor lui Diocleţian ea a fost osîndită la moarte şi aruncată 
într-un cuptor de foc împreună cu cei trei copii ai ei, şi aşa s-au 
înălţat fericite sufletele lor către împărăţia Cerurilor. 

• Pomenirea Sfîntului Mucenic Eustatie din Mtskheta 

Sfîntul Eustatie acesta a fost persan, născut în satul Arbuket. La vîrsta 

de treizeci de ani el a sosit în cetatea [georgiană] Mtskheta. 

Văzînd cum cred şi vieţuiesc creştinii în ea, el a primit cu rîvnă 

Sfîntul Botez. El a fost schingiuit pentru Hristos şi decapitat la 

Tbilisi în anul 589. Sfintele lui moaşte odihnesc în biserica 

catedralei din Mtskheta, dînd vindecări tuturor celor care se ating 

de ele cu credinţă. 

Cîntare de laudă la Sfînta Serafima 

Serafima de îngeri e iubită, 

Căci ea nevinovată este 

Cu trupul, cu sufletul şi cu gîndul 

Ea schingiuiri pentru Hristos Cel fără de moarte a luat 

Zile multe în şir. 

Cezarul cel idolatru lapăgînescul templu a dus-o 

Şi să jertfească idolilor i-a poruncit. 

Dar Serafima a zis: 

„Eu roaba lui Hristos sînt, a Unuia Dumnezeu, 

iar templu al Lui, al Duhului Sfînt, 

însuşi trupul meu este, 

şi cu sufletul. 

Eu trupul îmi păzesc în feciorie, 

Ca jertfa să pot aduce Domnului 

Chiar trupul meu. 

Pe el deci îl poţi chinui cît voieşti, 



Cu foc sau cu sabie, 

Căci al meu suflet să îl omori tu nu poţi. 

Căci trupul pentru suflet fost-a zidit, 

Şi el doar prin suflet se binecuvîntă. 

Sufletul de la Dumnezeu omului îi este dăruit, 

Capre Domnul în ăst trup să-L slăvească. 

Slavă Ţie Doamne Dumnezeule, 

Cela Ce în Treime eşti închinat şi slăvit, 

Slavă Ţie, Făcătorul meu!" 

Cugetare 

Prin pocăinţă adevărată, cu lacrimi, rugăciune şi cu fapte bune, 

pînă şi cel mai întinat suflet se poate curaţi şi schimba. De aceea, 

trebuie să fim cu băgare de seamă şi să nu aducem niciodată 

aminte cu răutate cuiva de păcatele lui cele din trecut, odată ce 

el şi Ie-a plîns şi şi le plînge pururea cu amar; ci mai curînd să 

mulţumim lui Dumnezeu şi să ne uimim de cum se preface 

întunericul în lumină, iar mlaştina în apă cristalină şi curgătoare. 

Faraonul Egiptului, Amases, era de origine plebeie. De aceea, 

atunci cînd a ajuns faraon peste tot Egiptul, poporul îl respecta 

prea puţin, amintindu-şi de originea lui cea lipsită de cinste. 

Pentru aceasta, ca să-şi umilească supuşii şi să îi facă să-1 

respecte, el a luat un lighean mare de fier în care, potrivit 

obiceiului, îşi spălau oaspeţii picioarele. El a poruncit să se 

topească acest lighean, şi din metal să se toarne asemănarea 

unui oarecare idol, pe care 1-a aşezat la un loc în care să se 

poată închina mulţi trecători. Văzînd idolul, poporul a început să i 

se închine, şi să îl cinstească după tipicul idolatriei egiptene. 

Atunci Faraonul a descoperit poporului din ce a fost făcut acel 

idol. Poporul a înţeles şi s-a ruşinat: ei au văzut cum a reuşit 

faraonul ca să îi determine să nu-1 mai privească după ceea ce a 

fost el odată, ci după ceea ce este el acum. Aşa a început poporul 

să cinstească demnitatea imperială a lui Amases, Faraonul 

Egiptului. 

Luare aminte 

Să luăm aminte la minunatul semn arătat de Dumnezeu lui 

Ghedeon (Judecători 6: 37-40): 

• La cum într-o anumită noapte a fost rouă numai peste lînă, iar 
încolo peste tot locul uscăciune; iar în noaptea următoare, a fost 
uscată numai lîna, iar peste tot locul a fost rouă; 

• La cum prima minune a închipuit poporul lui Israel cel care 
trăia în mijlocul lumii păgîne (pînă la întruparea lui Hristos), iar 
cea de a doua, lumea păgînă aflată de acum sub har, cu excepţia 
poporului lui Israel cel lipsit de har (după întruparea lui Hristos). 
Predică 

Despre întîrzierea înfricoşatei Judecăţi, din îndelunga 
răbdare a lui Dumnezeu 

Domnul nu întîrzie cu făgăduinţa Sa, după cum socotesc unii că e 
întîrziere, ci îndelung rabdă pentru voi, nevrînd să piară cineva, ci 



toţi să vină la pocăinţă (li Petru 3: 9). 

Fraţilor, milostivirea lui Dumnezeu face ca să întîrzie acea zi a 
venirii Lui, care este ca focul topitorului şi ca leşia nălbitorului 
(Maleahi, 3: 1-2), după cuvîntul prorocesc al Prorocului Maleahi. 
De aceea, să se ruşineze batjocoritorii care îşi bat joc de 
făgăduinţa Domnului şi zic: Unde este făgăduinţa venirii Lui? (II 
Petru 3: 4). Dumnezeu nu Şi-a uitat făgăduinţa, ci chiar păcătoşii 
sînt cei care au uitat-o. Căci după mare şi nemăsurată 
milostivirea Sa, Dumnezeu îi aşteaptă pe păcătoşi să îşi vină în 
simţiri şi să se pocăiască şi să se pregătească pentru ziua aceea 
după care o alta nu va mai fi. Căci iată!, acea zi nu este ca cele 
multe zile care le sînt date oamenilor ca să se pocăiască întru ele, 
şi ca să se pregătească pentru întîlnirea lor cu Dumnezeu. Acea zi 
este unică, şi cu totul altfel decît toate celelalte zile, căci ea nu 
mai răsare pentru pocăinţă, ci mai curînd pentru judecată. Căci 
aşa cum înfricoşata Judecată este unică şi irepetabilă, aşa şi acea 
zi va fi unică şi irepetabilă. 

Dumnezeu nu doreşte să se piardă nici un om. El nu 1-a creat pe 
om pentru moarte, ci pentru viaţă şi pentru mîntuire. Oare există 
grădinar care să semene seminţe de legume şi să dorească ca ele 
să nu rodească, să se usuce şi să moară? Dar Dumnezeu, oare nu 
este el mai înţelept şi mai milostiv decît orice grădinar? 
Dumnezeu are o singură dorinţă: ca toţi oamenii să se pocăiască 
şi la cunoştinţa adevărului să vină, întorcîndu-se de la rău. Cum 
se mai bucură gospodarul căruia viţa cea uscată i se întoarce la 
viaţă şi începe să aducă roadă! 

Dar mult mai mult Se bucură Dumnezeu şi sfinţii Lui îngeri cînd 
sufletele oamenilor, cele uscate de păcat, se întorc la El şi 
întineresc din nou cu lacrimile pocăinţei, şi aduc roadă bogată a 
ei! 

O Stăpîne Atotmilostive Doamne, lubitorule de oameni, ajută-ne 
nouă păcătoşilor să simţim mila Ta şi îndurările Tale cele către 
noi, să le simţim şi să ne pocăim, întorcîndu-ne de la cărările 
noastre cele rele, 
Căci Ţie se cuvine toată slava şi mulţumită în veci, Amin. 

30 iulie 

• Pomenirea Sfinţilor Apostoli Sila, Silvan, Crescent, Epenetos 
şi Andronic 

Aceştia au fost din numărul celor Şaptezeci de Apostoli Mici. 
Sfîntul Sila a fost trimis de la Ierusalim la Antiohia împreună cu 
Pavel şi cu Barnabas ca să lămurească disputa ce se ivise între 
credincioşi cu privire la tăierea împrejur: anume, dacă trebuie sau 
nu ca să se taie împrejur cei care vin la Hristos dintre păgîni 
(Fapte 15: 22). După aceasta, Sfîntul Sila a călătorit împreună cu 
Sfîntul Apostol Pavel prin toată Asia şi prin Macedonia, şi a fost 
uns Episcop al Corintului, unde s-a săvîrşit cu pace. Sfîntul Silvan 
a fost întru ajutor amînduror Corifeilor Apostolilor (I Petru 5: 12, II 



Corinteni 1: 19). Ca Episcop al Thessalonicului, Sfîntul Silvan s-a 
nevoit mult şi a luat multe chinuri, pînă cînd la sfîrşit a schimbat 
viaţa aceasta pămîntească pentru cea cerească. Sfîntul Crescens 
a fost mai întîi împreună-lucrător cu Sfîntul Apostol Pavel (II 
Timotei 4: 10), iar apoi Episcop în Galatia şi misionar în Galia, 
unde a şi luat mucenicească moarte sub domnia împăratului 
Traian. Sfîntul Epenetos se pomeneşte în Epistola către Romani a 
Sfîntului Apostol Pavel (16: 5), el a fost Episcop în Cartagina. 
Sfîntul Andronic, care a fost Episcop al Pannoniei (Romani 16: 7), 
este prăznuit aparte şi în ziua de 17 mai. 

• Pomenirea Sfîntului Sfinţit Mucenic Valentin 

Sfîntul Valentin a fost episcopul cetăţii Interamna din Italia. El 1-a 
vindecat pe fratele tribunului roman, Frontanus, de o boală foarte 
grea. Cînd s-a îmbolnăvit Cherimon, fiul vestitului filosof Craton, 
acesta, urmînd sfatului lui Frontanus, 1-a chemat pe Episcopul 
Valentin la Roma. Cherimon suferea de o boală care îi 
schimonosea şi îi contorsiona cumplit trupul, atăt de cumplit, încît 
capul lui se afla între genunchi. Sfîntul Valentin s-a izolat 
împreună cu 

Cherimon într-o cameră, şi a petrecut întreaga noapte în 
rugăciune. Dimineaţa Cherimon, complet sănătos, se înfăţişa 
înaintea filosofului Craton, tatăl lui. Atunci s-a botezat Craton şi 
toată casa lui, împreună şi cu trei discipoli ai lui. Cherimon a 
părăsit casa tatălui lui şi i-a urmat Sfîntului Valentin. Abundius, 
fiul unui eparh roman, a primit Sfintul Botez tot în acele zile. 
înfuriat ca o fiară sălbatică din această pricină, eparhul 1-a 
arestat pe Valentin şi 1-a ucis prin decapitare după ce 1-a torturat 
bestial. Trei dintre discipolii lui Craton, Produs, Abibus şi 
Apollonius, au fost şi ei ucişi împreună cu Sfîntul Sfinţit Valentin. 
Abundius a luat a luat trupurile lor şi Ie-a îngropat cu cinste. 
Aceştia au luat cu toţii mucenicia la anul 273 şi s-au făcut 
cetăţeni ai Raiului. 

• Pomenirea Sfîntului Sfinţit Mucenic Polihronie, Episcopul 
Babilonului 

Cînd împăratul Decius a cucerit Babilonul, el 1-a capturat şi pe 
Episcopul Polihronie împreună cu trei presbiteri, doi diaconi şi doi 
principi proaspăt botezaţi, Abdon şi Senin. Sfîntul Plihronie a 
rămas tăcut înaintea împăratului, nedîndu-i nici un răspuns; dar 
pentru toţi a dat răspuns Sfîntul Parmenius, presbiterul. împăratul 
i-a luat şi i-a dus pe episcop şi pe presbiteri cu sine în Persia, în 
cetatea Kordoba, unde cu toţii au fost decapitaţi. Decius i-a luat 
pe principii Abdon şi Senin la Roma, unde i-a aruncat la fiarele 
sălbatice, iar apoi i-a ucis cu sabia. Eu cu toţii au luat cu cinste 
mucenicia la anul 251. 

• Pomenirea Sfîntului loan Ostaşul 

loan a fost în taină creştin. El a fost trimis de împăratul Iulian 
Apostatul ca să îl ucidă pe un creştin, dar în loc de aceasta Iulian 



i-a ajutat aceluia să se ascundă. Iulian adică, 1-a pus pe acel 

creştin într-o închisoare la Constantinopol. După ce răul Apostat 

rău a pierit, loan s-a închinat pe sine vieţii nevoinţelor 

monahiceşti, trăind întru curăţie şi sfinţenie. El s-a săvîrşit cu 

pace întru bătrîneţe adîncă. După moarte, se arăta acelora care 

aveau nevoie de ajutorul lui. Credincioşii se roagă Sfmtului loan 

Ostaşul cînd au nevoie ca să îi descopere pe răufăcători. 

• Pomenirea Sfintei Cuvioasei Maici Anghelina 

Sfînta Cuvioasă Anghelina a fost o cneaghină a sîrbilor. Sfintele ei 

moaşte odihnesc la Mînăstirea Kruşedol (vezi viaţa sfintei la 12 

decembrie). 

Cîntare de laudă la Siîntul Polihronic 

Păgînul cezar, Dedus cumplitul, 

Urlă ca o fiară strigînd: „ O, tu, Polihronie, 

Pentru ce zeilor noştri nu te-nchini, Bătrîne? 

împărăteştii porunci, de ce nu te supui? " 

Dar Sfîntul tace, nerăspunzînd nimica. 

Din nou întrea bă-m paratul, iar mucenicul iar tace. 

„Mut este acesta!" strigă Deciefurios. 

Dar Parmenius zice: „Părintele nostru nu este mut, 

Ci negrăind, se păzeşte curat, neîntinînd ale lui buze. 

El buzele lui cu pază şi le împrejmuieşte, 

Ca să nu păcătuiască poruncii lui Hristos: 

Nu daţi cele sfinte ale voastre cîinilor, 

Nu aruncaţi mărgăritarele voastre înaintea porcilor! 

Părintele nostru sfînt ale sale mărgăritare păzeşte, 

Şi gura nu voieşte să-şi întineze cu tine grăind. " 

Dedus înnebuneşte de furie mai mult ca niciodată, 

Şi pune să i se taie limba 

Sfmtului Parmena. 

Lui limba i-o taie, dar ce-i este aceasta? 

Căci graiul sfîntului, iată, şi mai limpede este 

Mai răsunător, mai curat! 

însuşi Domnul luptă pentru ziloţii Săi robi, 

Şi îi păzeşte pre ei de ruşine 

Şi de batjocoritori. 

Cugetare 

Trebuie să facem distincţie între un păcătos şi un penitent. Dacă 

ţi-ai luat asupră-ţi să mustri un păcătos, ai grijă ca nu cumva să îl 

mustri şi pe penitent. Parabola Fiului Risipitor ne arată cîtîi este 

de scump lui Dumnezeu păcătosul care se pocăieşte cu adevărat. 

De aceea, şi nouă să ne fie scump acela care îi este scump lui 

Dumnezeu. Odată un monah a căzut în păcat, şi pentru păcatul 

lui a fost izgonit din mînăstire. Acest monah s-a dus la Sfîntul 

Antonie cel Mare, i-a mărturisit păcatul lui, s-a pocăit, şi a rămas 

pe lîngă Marele Antonie o bucată de vreme. După aceea Sfîntul 

Antonie 1-a trimis pre monahul cel pocăit înapoi la mînăstirea lui, 

dar fraţii nu l-au primit, ci l-au izgonit iar. Iarăşi a venit 



penitentul la Marele Antonie, şi iar 1-a întors Sfîntul Antonie la 
mînăstirea lui, trimiţînd şi un cuvînt, prin el, fraţilor lui: „A 
naufragiat o corabie şi şi-a pierdut încărcătura, şi doar cu 
greutate mare a mai ajuns la port, şi acum voi voiţi să scufundaţi 
ceea ce nu s-a pierdut în furtună!" Văzînd această preaînţeleaptă 
certare, părinţii l-au primit pre fratele cel pocăit înapoi, cu 
bucurie. 
Luare aminte 

Să luăm aminte la minunata biruinţă a lui Ghedeon asupra 
Madianiţilor (Judecători 7): 

• La cum Ghedeon a adunat treizeci şi două de mii de bărbaţi 
purtători de sabie şi s-a pornit cu ei împotriva Madianiţilor; 

• La cum Dumnezeu i-a poruncit să micşoreze numărul lor, ca 
nu cumva să se fălească că prin tăria şi puterea lor au învins 
duşmanul, iar nu a lui Dumnezeu; 

• La cum Ghedeon a ales, la porunca lui Dumnezeu, doar trei sute 
de bărbaţi, şi cu aceia i-a bătut pe Madianiţi, care erau mulţi ca 
lăcustele (Judecători 7: 12). 

Predică 

Despre venirea înfricoşatei Zile a Domnului 

Iar ziua Domnului va veni ca un fur, cînd cerurile vor pieri cu vuiet mare, 
stihiile, arzînd se vor desface, şi pămîntul şi lucrurile de pe el se vor 
O, cît de înfricoşată este Ziua Domnului, cu neputinţă de grăit! Ea 
este înfricoşată din pricina inexorabilei ei dreptăţi, şi din aceea că 
va veni pe neaşteptate, ca un fur. De aceea, să priveghem, fraţilor, 
că nu ştim ziua, nici ceasul cînd va veni Fiul Omului (Matei 24: 
13). Iar Apostolul, care a auzit aceste cuvinte cu urechile lui, şi L- 
a văzut pe Cel Care Ie-a grăit, ni le spune şi nouă. Cel care se 
păzeşte de hoţi priveghează zi şi noapte, astfel încît tîlharii să nu 
îl ia prin surprindere. Cel care se teme de Ziua Domnului 
priveghează în fiecare zi şi în fiecare ceas, astfel încît acea zi şi 
acel ceas să nu îl găsească nepregătit, nici bălăcindu-se în 
păcate. Ne-am obişnuit atît de mult cu curgerea obişnuită a 
timpului, cu previzibila înşiruire a zilelor şi nopţilor, încît nu putem 
pricepe ce şi cum va fi tunetul acelei zile, care le va pune în 
umbră pe toate celelalte care au fost înaintea ei, şi care va opri 
moara timpului şi îi va preface osia în ţăndări mii. Va fi tot aşa 
precum strălucirea soarelui întunecă cu totul 
lumina aprinsă a mii de lumînări, risipindu-le şi topindu-le. 
înfricoşată, cumplită şi cutremurătoare va fi Ziua Domnului! Cînd 
acea zi îşi va ivi faţa de foc asupra candelelor vieţilor noastre 
prezente, acestea se vor stinge dintr-o suflare şi se vor întuneca; 
iar cerurile, prin care ne măsurăm noi acum media vieţilor 
noastre, se vor topi cu zgomot mare, iar stihiile pămîntului, ca şi 
pămîntul însuşi, cu apa, aerul şi focul, se vor topi. Ele nu vor mai fi, 
şi toate se vor face noi. Toate lucrările noastre vor arde, căci dacă 
Domnului nu li pare rău de lucrările Lui, cum atunci s-ar putea 



înduioşa de ale noastre? Căci Dumnezeu atunci nu se va mai uita 
la lucrări, ci la lucrători. Toţi lucrătorii se vor înfăţişa înaintea Lui 
la Judecată: lucrările lor însă, El le va arde. Şi toate se vor face 
noi. Cel care va fi de osîndit, se va osîndi; iar cel care va fi de 
răsplătit, se va răsplăti - pentru toată veşnicia, înfricoşată, 
fraţilor, cu adevărat, este Ziua Domnului! Este înfricoşată pentru 
că este neaşteptată, şi pentru că vine cu dreptatea cea 
inexorabilă a lui Dumnezeu. 

O Stăpîne Doamne lisuse Hristoase, trezeşte-ne pre noi şi ne fă 
treze minţile şi inimile noastre! Porunceşte sfinţilor Tăi îngeri să 
ne împungă la priveghere şi trezvie, ca să nu ameţim din pricina 
păcatelor şi să adormim întru ele! 
Căci numai Ţie se cuvine toată slava şi mulţumită în veci, Amin! 

31 iulie 

• Pomenirea Sfîntului şi Dreptului Evdochim 

Sfîntul Evdochim s-a născut în Capadocia din părinţi foarte 
credincioşi care s-au numit Vasile şi Evdochia. în vremea 
împăratului Teofil (829-842), Evdochim s-a aflat tînăr ofiţer în 
armata imperială. Chiar în rang militar fiind, el s-a străduit 
pururea să trăiască conform poruncilor Evangheliei. Păstrîndu-se 
întru toată curăţenia sufletească şi trupească, el nu a vorbit 
niciodată cu femei, în afară de mama lui. El a fost milostiv cu 
nenorociţii şi cu nevoiaşii, citind pururea cu sîrguinţă din sfintele 
cărţi, şi stînd cu şi mai multă sîrguinţă la sfinta rugăciune înaintea 
lui Dumnezeu. El s-a ferit întotdeauna de distracţii şi de grăirile 
deşarte cu cei deşerţi: „în mijlocul deşertăciunilor celor lumeşti 
trăind, el a stat ca floarea de crin între spini, şi ca aurul în mijlocul 
focului." Datorită marilor lui virtuţi şi însuşiri, împăratul 1-a numit 
guvernator al Capadociei. Din această poziţie înaltă Evdochim s-a 
arătat drept înaintea lui Dumnezeu şi a oamenilor. Prin purtarea 
de grijă a lui Dumnezeu Evdochim a murit la o vîrstă tînără, în 
anul al treizeci şi treilea al vieţii lui. Sfintele lui moaşte sînt 
făcătoare de minuni, vindecînd bolile oamenilor. Un nebun s-a 
atins odată de racla lui, şi 

s-a făcut imediat sănătos; un copil paralitic, atingîndu-se şi el de 
sfinta raclă, s-a ridicat pe picioarele lui şi a mers bine. După 
optsprezece luni, mama lui a deschis racla şi a aflat trupul lui 
Evdochim de parcă ar fi fost viu, fără nici un semn de 
putreziciune sau stricare. Din el ieşea miros de bunămireasmă. 
Sfintele moaşte ale Dreptului Evdochim au fost mai după aceea 
mutate la Constantinopol şi îngropate într-o biserică nouă 
închinată Preasfintei Născătoare de Dumnezeu, şi ctitorită de 
părinţii Dreptului Evdochim. 

• Pomenirea Sfintei Mita din Cezareea 

Această Sfinta lulita a fost din Cezareea Capadociei. Avînd o 
neînţelegere cu vecinul privitoare la pămînt, acela a denunţat-o 
pe lulita că este creştină, ceea ce o aşeza în afara protecţiei legii. 



Sfînta lulita atunci şi-a lepădat cu bucurie toate proprietăţile, mai 
curînd decît să-şi lepede Credinţa. Dar necuraţii păgîni nu s-au 
mulţumit numai cu aceasta, ci au şi torturat-o, iar la urmă au 
omorît-o arzînd-o de vie, la anul 303. Aşa şi-a sacrificat fără să 
clipească această fericită şi averile şi trupul, pentru mîntuirea 
sufletului ei în veşnicie. 

• Pomenirea Sfîntului losifdin Arimathea 

Nobilul losif acesta a fost un bărbat foarte bogat, şi membru al 
Sinedriului Evreiesc din vremea Mîntuitorului. în taină, el a fost 
următor al lui Hristos (Matei 27: 57, loan 19: 38). losif şi Nicodim 
au luat Trupul lui Hristos de pe Cruce, şi l-au aşezat în mormmtul 
cel nou al lui losif. Pentru aceasta el a fost arestat de către evrei 
şi aruncat în închisoare. Acolo a venit la el Domnul Cel înviat, 
Care 1-a întărit, dovedindu-i învierea Lui. După o oarecare vreme 
evreii l-au scos pe losif din închisoare şi l-au izgonit din pămîntul 
lui strămoşesc. Sfîntul losif din Arimathea a călătorit în toată 
lumea predicînd Evanghelia lui Hristos, şi a adus Vestea cea Bună 
pînă şi în Anglia, unde s-a săvîrşit către Domnul. 

• Pomenirea Sfîntului loan Exarhul 

Acest Sfînt loan a fost un vestit presbiter bulgar, împodobit cu 

adînca învăţătură a cărţilor, care a trăit în vremea Ţarului [bulgar] 

Simeon (892-896). El a tradus Hexamewnul Sfîntului Vasile cel Mare şi 

Mărturisirea de Credinţă Ortodoxă a Sfîntului loan Damaschinul în 

limba slavonă. El s-a săvîrşit către Domnul cu pace. 

Cîntare de laudă la S fin tu I losif din Arimathea 

losif, bărbat bogat şi nobil întru Hristos Răstignit nicicum nu s-a 

smintit, Ci cînd soarele şi-apierdut lumina, Şi s-a cutremurat 

pămîntul, El mers-a la Pilat şi i-a zis Că Domnul a murit, Dătătorul 

vieţii: Astfel Jacutu-s-a ucenicul cel tainic Cunoscut tuturor. 

Astfel, ascunzîndu-Se în pământ Cel Arătat tuturor, Cel ascuns ucenic 

s-a mărturisit al Domnului în auzul tuturor. Astfel Jacutu-s-a losif 

vestit Intr-o singură zi. 

Cu Nicodim împreună el Trupul Domnului De pe Cruce-a luat, Şi în 

a lui grădină L-apus, Intr-o peşteră nouă. 

Spionii evrei au auzit acestea şi grabnic au raportat, Iar bătrînii 

evreilor pre losif Aruncatu-l-au în temniţă, legat în lanţuri, losif 

zace în temniţa întunecată, în ziua în care Domnul iadul îl 

străluceşte Cu a LUI lumină. 

losif în minte U vede acum pre Domnul Aude cuvintele Lui minunate, 

gîndeşte la minunile Lui, La spusele şiprorociile Lui minunate. Pe 

cînd era lîngă El, în lumina Domnului stătea, Dar acum zăcea în 

întuneric, înlăuntru Şi în afară. 

întunecate nopţi, dimineţi şi zile, întunecat e totul cînd se ia Soarele 

de pe cer! 

O deznădăjduit întuneric, mai întunecat decît iadul! Dar iată! 

Deodată în temniţă răsare-o lumină, Domnul Cel înviat vine La 

robul lui cel din lanţuri. O losife, brave şi nobile bărbat, Tu nu te- 

ai smintit nici întru Domnul înviat, Tu la Pilat ai mers, moartea 



Domnului i-ai spus, Dar vestitu-i-ai şi slăvită Lui înviere. Să se 

bucure ţara Britaniei Şi să te prăznuiască cu cinste, Căci tu cel 

dinţii 

Cuvîntul mîntuirii întru ea l-ai semănat. 

Cugetare 

Nevoitorii din pustie luptă să-şi taie voile proprii şi să trăiască 

strict în conformitate cu voia lui Dumnezeu. Unii cred în mod 

greşit că sihastrul trăieşte într-o izolare completă. Dar nici un 

sihastru nu zice aşa. El trăieşte în apropierea şi în intimitatea lui 

Dumnezeu, a îngerilor şi a sfinţilor. Căci acolo unde este mintea 

omului, acolo este şi viaţa lui. Mintea sihastrului se află în cea 

mai înaltă, mai curată şi mai numeroasă companie în care se 

poate afla vreodată omul. Avva Marcu 1-a mustrat odată pe Avva 

Arsenic astfel: „Pentru care pricină fugi tu pururea de feţele 

noastre şi de convorbirile cu noi?" Atunci Avva Arsenie a zis: 

„Dumnezeu ştie că vă iubesc, dar nu pot fi şi cu Dumnezeu şi cu 

voi. în ceruri mii şi mii, şi mii de mii, au o singură voie; pe cînd 

aici, între noi oamenii, sînt multe şi felurite voi. De aceea nu pot fi 

şi cu Dumnezeu, şi cu oamenii." 

Luare aminte 

Să luăm aminte la pedeapsa lui Dumnezeu care a căzut asupra lui 

Abimelec şi asupra locuitorilor Sichemului (Judecătorii 9): 

• La cum Abimelec, cu ajutorul bărbaţilor din Sichem, a ucis pe 
şaptezeci dintre fraţii lui; 

• La cum după aceea Abimelec i-a ucis pe locuitorii Sichemului, 
a arat locul pe care fusese cetatea lor şi a presărat pămîntul cu 
sare; 

• La cum, după multe biruinţe, Abimelec a fost ucis de o femeie 
care a aruncat în el din turn cu o bucată de piatră de rîşniţă şi i-a 
spart capul, de moarte; 

• La cum blestemul lui lotam, fiul lui Ghedeon, i-a ajuns pe 
locuitorii Sichemului şi pe Abimelec. 

Predică Despre ultima aşteptare 

Pentru aceea, iubiţilor, aşteptînd acestea, sîrguiţi-vă să fiţi aflaţi de 
El în pace, fără prihană şi fără vină (II Petru 3: 14). 
Fraţilor, care este ultima noastră aşteptare? Cînd e noapte, noi 
aşteptăm ziua, iar cînd e zi, ştim că vine noaptea; şi tot aşa, iar 
noapte, şi iar zi: este o aşteptare acesta care nu este ultima 
noastră aşteptare. Fraţilor, care este ultima noastră aşteptare? 
lată, atunci cînd sîntem fericiţi tremurăm de spaimă la gîndul 
că va veni tristeţea; iar cînd plîngem, aşteptăm să vină ziua cînd 
plînsul va lua sfîrşit: şi tot aşa, plînsul se schimbă cu bucuria, iar 
bucuria cu plînsul. Dar nici măcar aşteptarea aceasta nu este 
ultima noastră aşteptare. Fraţilor, ultima noastră aşteptare este 
aşteptarea judecăţii lui Dumnezeu. Cînd va veni judecata lui 
Dumnezeu, adică acea Zi înfricoşată a Domnului care va arde ca 
focul (Maleahi 4: 1), atunci fiecare dintre noi va primi ceea ce 
merită: unii vom primi ziua cea care se preface în noapte, pe cînd 



alţii noaptea cea care se preface în zi; unii vor primi bucuria 
căreia nu îi va mai urma niciodată tristeţea, iar alţii tristeţea, care 
nu se va mai preface niciodată în bucurie. Fraţilor, aceasta este 
ultima aşteptare a neamului omenesc, că o ştim aceasta sau nu, 
că gîndim vreodată la ea sau nu. 

Totuşi, noi cei credincioşi, ar trebui să cunoaştem aşteptarea 
aceasta, şi să ne gîndim la ea mereu, să o avem mereu. Această 
cunoaştere trebuie să ne fie nouă zenitul tuturor cunoştinţelor 
noastre, şi să imprime direcţia tuturor gîndurilor noastre. 
Cunoaşterii şi contemplării acestei aşteptări trebuie să le 
adăugăm ceea ce este cel mai important: rîvna şi nevoinţa 
noastră ca să fim aflaţi de El în pace, fără prihană şi fără vină. 
Trebuie să rîvnim şi să ne nevoim ca să fim aflaţi de El fără 
prihană în minte şi în inimă, neînvinovăţiţi de conştiinţa noastră, 
şi în pace cu Dumnezeu. Doar atunci ne va fi nouă ultima 
aşteptare fără teamă de neprevăzutul ei, doar atunci nu ne va fi 
spaimă că la împlinirea ei vom fi aruncaţi în noaptea cea fără de 
zi, sau în tristeţea cea veşnic fără bucurie. Aşa cum totul şi toate 
cele din viaţa Domnului şi Mîntuitorului nostru lisus Hristos au 
fost neaşteptate de către oameni, tot astfel şi a Doua Lui Venire 
în putere şi în slavă va fi neaşteptată pentru ei. Căci neaşteptată 
a fost Naşterea Lui din Preacurata Fecioara, neapteptată sărăcia 
Lui; neaşteptate minunile Lui, neaşteptate şi nemaiauzite foarte 
cuvintele Lui; neaşteptate umilirile Lui şi moartea Lui cea de 
bunăvoie fără de cinste, şi învierea Lui, şi înălţarea Lui, şi Biserica 
Lui, şi vestirea Credinţei Lui în toată lumea şi veacurile. La fel de 
neaşteptată va fi şi A Doua Venire a Lui cea întru putere şi întru 
slavă: ea va fi marele şoc al omenirii, mai şocant decît toate cele 
care au mai fost vreodată. 

Stăpîne Doamne Judecătorule Atotdrepte, cum Te vom 
întîmpina pre Tine noi păcătoşii, carele nu sîntem îmbrăcaţi în 
haina păcii, a neprihănirii şi a curăţiei? Ajută-ne nouă, Stăpîne! 
Ajută-ne nouă ca să ne sîrguim, pe cît ne este cu putinţă 
oamenilor, spre acea înfricoşată întîlnire cu Tine, 

Căci noi Ţie Unuia ne închinăm şi pre Tine Te slăvim şi Ţie îţi 
mulţumim în veci, Amin. 

1 august 

• Pomenirea celor Şapte Fraţi Macabei, a maicei lor Solomonia şi a 
Bătrînului Eleazar Preotul 

Aceştia cu toţii au luat mucenicia pentru curăţia credinţei lui 
Israel sub Regele Antioh, numit de unii "Epifanes," adică "cel 
luminat," iar de către alţii "Epimanes," adică "cel care şi-a pierdut 
minţile." Din pricina marilor păcate care se făceau la Ierusalim, şi 
mai ales din pricină că erau acolo forţe care luptau ca să se 
nimicească autoritatea preoţească, şi de asemenea din pricina 
cumplitelor ucideri care aveau loc mereu în acest scop, 
Dumnezeu a îngăduit ca asupra Sfintei Cetăţi să vină necazuri 



mari. Antioh voia cu orice preţ să impună evreilor idolatria 
grecească, şi lupta cu toate mijloacele pentru distrugerea 
credinţei lor sfinte primite de la Moise, întru Unul Dumnezeu Cel 
Viu. Marii arhierei ai Templului şi alţi bătrîni cinstiţi de popor îl 
ajutau pe Antioh în lupta lui nelegiuită. Regele Antioh însuşi a 
venit la Ierusalim şi a poruncit ca toţi evreii să mănînce carne de 
porc, şi să calce astfel Legea lui Moise, avînd în vedere că acest 
gest era socotit ca cea mai grăitoare lepădare de credinţă în 
Israel. Bătrînul Eleazar, mare preot şi unul dintre cei şaptezeci de 
traducători ai Vechiului Testament în limba greacă [ai 
Septuagintei], nu s-a împărtăşit atunci de ceea ce era necurăţie 
după Legea lui Israel. Din această pricină Eleazar a fost torturat 
bestial şi ars de viu. La întoarcerea lui la Antiohia, regele i-a luat 
cu el pe cei şapte fraţi cunoscuţi în Ierusalim sub numele de 
Macabei, şi pe maica lor Solomonia. Numele celor Şapte Fraţi 
Macabei au fost Avim, Antoninus, Eleazar, Gurie, Evsevona, 
Achim, şi Marchellus. Şi ei au fost cu toţii torturaţi bestial înaintea 
ochilor mamei lor, unul cîte unul, fiind apoi jupuiţi de vii şi 
aruncaţi în foc. Ei au murit ca nişte viteji, fără să se lepede cîtuşi 
de puţin de credinţa lor întru Unul Dumnezeu Cel Viu. La urmă, 
cînd şi ultimul ei fiu, în vîrstă de trei ani, a fost aruncat în foc, 
Solomonia a intrat şi ea în acele flăcări, iar sufletul ei s-a înălţat la 
Dumnezeu. Macabeii au luat cu toţii mucenicia cu cinste, murind 
pentru credinţa întru Unul Dumnezeu Cel Viu, la anul 167 înainte 
de Hristos. 

• Pomenirea scoaterii cinstitului lemn al Cinstitei şi de viaţă făcătoarei 
Cruci 

Această sfîntă sărbătoare s-a instituit la dorinţa comună a 
ortodocşilor greci şi ruşi, reprezentaţi de împăratul Manuel al 
Bizanţului, respectiv de Cneazul Andrei al Rusiei, întru prăznuirea 
biruinţei simultane pe care au repurtat-o ruşii asupra bulgarilor, 
iar grecii asupra sarazinilor. In amîndouă aceste bătălii oastea 
creştină a grecilor şi ruşilor au purtat sfinte cruci în chip de 
stindarde, dintru care la vremea lutpelor au stălucit raze cereşti. 
De aceea s-a hotărît ca la fiecare zi întîi a lunii august, să fie 
adusă cu procesiune Sfîntă Cruce în mijlocul Bisericii celei Mari 
din Constantinopol [Aghia Sofia], iar apoi să fie purtată pe străzile 
Constantinopolului spre a fi cinstită de popor, şi spre Slava lui 
Dumnezeu care a dat atunci prin ea biruinţă răsunătoare în 
mîinile creştinilor. Sfîntă Cruce care se aducea astfel în Biserica 
cea Mare în fiecare an, apoi se purta în procesiune prin întreaga 
cetate, era chiar Sfîntă Cruce pe care fusese răstignit Mîntuitorul, 
şi care se păstra în Biserica curţii imperiale. Ea era scoasă din 
biserica imperială la 31 iulie, dusă cu solemnitate şi sfinţenie în 
Aghia Sofia, iar de acolo în procesiuni prin întreaga cetate, spre 
sfinţirea poporului, pămîntului şi văzduhului. La 14 august Sfîntă 
Cruce era purtată solemn înapoi la biserica imperială. 

• Pomenirea Sfinţilor Nouă Mucenici 



Numele acestora au fost Leontie, Attus, Alexandru, Kindeus, 

Mnesitheus, Chiriac, Menaeus, Catunus şi Eucleus. Leontie a fost 

tîmplar iar ceilalţi plugari. Datorită mărturisirii lor neînfricate a 

Sfintei Credinţe Creştine şi faptului că au distrus templul păgîn al 

Artemidei, ai au fost torturaţi sălbatic şi omorîţi prin tăierea 

capului la Perga Pamfiliei, în timpul domniei lui Diocleţian, 

facîndu-se astfel moştenitori ai împărăţiei cereşti a lui Hristos. 

Cîntare de laudă la Cinstita Cruce a lui Hristos 

înaintea Cinstitei Cruci a lui Hristos, Credincioşii toţi cu cinste se 

închină: Prin puterea ei, a Crucii lui Hristos, Noi ne mîntuim de 

dureri şi de necazuri. Sfîntă Crucii rană diavolilor este, Ea mai 

puternică este 

Decît orice împărat pămîntesc. 

Sfînta Cruce ridică bolile noastre, 

Şi de războiul celor ce ne urăsc ne izbăveşte. 

Prin puterea Sfintei Cruci Cneazul Andrei 

Poporul asuprit de barbari şi-a scăpat; 

Iar Manuel al Bizanţului prin puterea ei 

Stălucit i-a biruit pe sarazini. 

Puterea Crucii mai puternică s-a arătat 

Decît oştiri păgîneşti nenumărate, 

Decît toţi duşmanii vărsători de sînge omenesc, 

Decît tot răul. 

Cugetare 

Omul slab se apără cu prefăcătoria, iar cel puternic cu tirania. Că 

nimeni, cu toate acestea, nu-şi poate apăra viaţa înaintea lui 

Dumnezeu, nici cu ipocrizia, nici cu tirania, ni se arată clar din vieţile 

Bătrînului Eleazar şi Regelui Antioh. Cînd acest rege tiran 1-a adus 

pe Eleazar la judecată şi i-a poruncit să mănînce carne de porc dacă 

vrea să-şi scape zilele, Bătrînul Eleazar a refuzat fără să se tulbure. 

Atunci cei care ţineau cu Eleazar i-au adus carne care nu era de 

porc, implorîndu-1 să o mănînce înaintea regelui [care nu ştia 

aceasta] spre a-1 îmbuna, şi spre a-şi păstra astfel viaţa şi a nu greşi 

nici împotriva conştiinţei. Aici bătrînul i-a certat pe cei care i-au voit 

astfel binele şi Ie-a zis: „Ipocrizia şi prefăcătoria nu sad bine, nici se 

cuvin, bătrîneţelor mele. Amarnic mi-arfi să mă prefac în piatră de 

poticnire pentru cei tineri care privesc la mine." Astfel, Bătrînul 

Eleazar a fost ucis cu trupul, dar el cu înţelepciunea şi tăria lui şi-a 

mîntuit sufletul. Pedeapsa lui Dumnezeu a căzut îndată asupra 

tiranicului Antioh, căci trupul lui ticălos s-a îmbolnăvit de o boală 

cumplită, fiind năpădit de viermi. Duhoarea grea a viermilor care îl 

mîncau de viu se răspîndea pînă departe, în disperarea lui, regele şi- 

a amintit cum a măcelărit mii de oameni nevinovaţi care 

îndrăzniseră să nu se supună idolatriei lui. Cuprins de spaimă 

înaintea lui Dumnezeu, el a început să îl mărturisească pe Unul 

Adevăratul Dumnezeu, pe ai Cărui credincioşi îi omorîse cu miile. Cu 

toate acestea, milostivirea cerului Antioh nu a mai simţit-o. 

Luare aminte 

Să luăm aminte la pedeapsa lui Dumnezeu care a căzut asupra lui 



Israel (Judecători 10): 

• La cum Israeliţii au făcut rele înaintea ochilor Domnului, 
închinîndu-se la idolii sirienilor, sidoniţilor, moabiţilor, şi altora 
mulţi; 

• La cum pentru aceasta s-a aprins mînia Domnului, care i-a dat 
în mîinile Filistenilor şi Amoniţilor, care i-au împilat timp de 
optsprezece ani; 

• La cît de înfricoşat este Domnul cu apostaţii de la Dreapta 
Credinţă. 

Predică Despre vedeniile proroceşti 
Vedenia lui Isaia, fiul lui Amos (Isaia 1:1). 

Cel care are pricepere îl poate cunoaşte pe unul şi adevăratul 
Dumnezeu. Cel care nu are pricepere se cuvine să asculte de cel 
care o are: şi aşa, şi cel care are priceperea, şi cel care ascultă de 
el, se mîntuiesc. Este cu putinţă să cunoaştem limpede pre 
Dumnezeu din zidirea Lui, dar şi mai limpede de la bărbaţii 
insuflaţi ai lui Dumnezeu, şi cel mai limpede de la însuşi Domnul 
lisus Hristos. înainte de venirea Mîntuitorului, bărbaţii cei insuflaţi 
de Dumnezeu au fost prorocii. Printre primii proroci a fost Isaia, 
fiul lui Amos. Duhul lui Dumnezeu i-a deschis lui ochii şi el a văzut 
lucruri pe care alţi oameni nu le-au putut vedea. De aceea şi-a 
numit el mesajul către popor vedenie. Nu putem descrie cum au 
văzut prorocii tainele cereşti şi pe cele ale veacurilor viitoare. 
Acestea nu se descoperă decît acelora cărora Dumnezeu le 
dăruieşte harul prorocesc. 

Vedeniile prorcilor sfinţi sînt adevărate, căci acele prorocii sînt 
descoperiri dumnezeieşti care mai tîrziu s-au confirmat întocmai 
prin cursul evenimentelor. Ele sînt adevărate pentru că slujesc 
binelui oamenilor, întorcîndu-i pe ei de la rău la bine. Mai mult, 
ele sînt adevărate deoarece prorocii le-au strigat fără să se 
teamă, fără să le pese de suferinţele care ştiau că îi aşteaptă 
pentru aceasta, inclusiv torturi bestiale şi moarte în chinuri, cum 
celor mai mulţi li s-au şi întîmplat. 

Cum a fost răsplătit Prorocul Isaia de către oamenii pe care îi 
luminase cu vedeniile lui mîntuitoare? Oare cu bogăţii, onoruri şi 
posturi înalte? Evreii l-au tăiat în două cu fierăstrăul! Căci 
bogăţia, onoarea şi demnitatea prorocului este să moară pentru 
adevărul lui Dumnezeu! 

Prin urmare, să ne plecăm urechile la cuvintele prorocilor lui 
Dumnezeu, căci ele sînt cărările care duc la cetatea Regelui Celui 
Mare; ele sînt razele Soarelui Dreptăţii, ale Domnului şi 
Mîntuitorului nostru lisus Hristos; ele luminează pe oameni cu 
cereasca lumină, arătîndu-le lor pre Adevăratul Soare. 
O Stăpîne Doamne lisuse Hristoase, Carele Te-ai arătat prin 
proroci şi ai pregătit calea venirii Tale în valea noastră a plîngerii, 
ajută-ne nouă! Ajută-ne nouă să recunoaştem Lumina Ta şi 
Purtarea Ta de Grijă cea care ne ai artătat-o prin prorocii Tăi cei 



sfinţi, 

Căci numai Ţie se cuvinte toată slava şi mulţumită în veci, Amin. 

2 august 

• Pomenirea aflării şi aducerii cinstitelor moaşte ale Sfintului 
Intîiului Mucenic şi Arhidiacon Ştefan 

Cînd evreii cei plini de răutate l-au omorît cu pietre pe Sfîntul 
Arhidiacon Ştefan, ei i-au aruncat trupul spre mîncare cîinilor. Dar 
Dumnezeu, în sfînta Lui Purtare de Grijă a voit altfel. Trupul 
mucenicului a zăcut în cîmp deschis, la poalele dealului pe care 
se afla cetatea, o zi, o noapte şi încă o zi. în noaptea a doua care 
urma, marele Gamaliil, învăţătorul marelui Pavel, care în taină era 
şi el creştin, a luat trupul mucenicului şi 1-a dus la Cafargamala, 
şi 1-a îngropat acolo într-o peşteră de pe pămîntul lui. Gamaliil 
mai după aceea 1-a înmormîntat şi pe prietenul lui, Nicodim, în 
aceeaşi peşteră; căci Nicodim a plîns la mormîntul mucenicului 
Ştefan, pînă ce a murit, în aceeaşi peşteră Gamaliil 1-a mai 
îngropat şi pe fiul lui, Avivus, şi, potrivit dorinţei lui, a fost şi el 
însuşi îngropat în aceeaşi peşteră. Au trecut astfel multe sute de 
ani, pînă cînd nici unul dintre cei vii nu a mai ştiut unde se află 
trupul Sfîntului întîi Mucenic şi Arhidiacon Ştefan. Atunci, în anul 
415, în timpul Patriarhului loan de Constantinopol, Gamaliil s-a 
înfăţişat de trei ori în vis lui Lucian, preotul din Cafargamala. 
Gamaliil i-a dezvăluit totul privitor la înmormîntarea lui, a lui 
Ştefan, şi a celorlalţi, arătîndu-i cu precizie locul uitatului lor 
mormînt. Mişcat de visul lui, Lucian s-a dus la Patriarh şi, luînd 
binecuvîntare, a venit cu oameni şi a dezgropat oasele sfinţilor. 
Gamaliil îi spusese deja Presbiterului Lucian în vis unde anume se 
află fiecare dintre cei patru sfinţi. Dezgropînd locul fiecăruia, 
peştera şi locul din jur s-a umplut de mireasmă minunată şi foarte 
puternică. Moaştele Sfîntului întîi Mucenic şi Arhidiacon Ştefan au 
fost 

mutate cu procesiune în Sion, şi înmormîntate acolo. Moaştele 
celorlalţi trei au fost aşezate într-o biserică ce se afla pe dealul de 
deasupra peşterii. Multe vindecări minunate s-au lucrat la sfintele 
moaşte ale Sfîntului Ştefan. După altă vreme, ele au fost mutate 
la Constantinopol. Aşa îi încununează Dumnezeu cu slavă multă 
pe cei care îşi varsă sîngele pentru Numele Lui. 

• Pomenirea Sfintului Sfinţit Mucenic Ştefan, Papă al Romei, şi a 
celorlalţi împreună cu dînsul 

Acest sfînt Ştefan a fost Papă al Romei între anii 253 şi 257 după 
Hristos, pe cînd împărat al Apusului era Valerian. Sfîntul Papă 
Ştefan a luptat aprig împotriva ereticului Novaţian. Sfîntul Papă 
Ştefan a vindecat-o pe Lucilla, fiica tribunului Nemesius, şi i-a 
botezat pe amîndoi, tată şi fiică. Sfîntul Papă Ştefan a fost 
decapitat, împreună cu doisprezece preoţi ai săi, în timpul slujirii 
Sfintei Litrughii. 

• Pomenirea Sfîntului Fericitului Vasile, Nebunul întru Hristos de la Moscova 



Pe tatăl acestui Vasile 1-a chemat lacov, iar pe maica lui, Anna. 

La vîrsta de şaisprezece ani el s-a închinat vieţii nevoinţelor celor 

aspre prentru Hristos, ca Nebun întru El. El a vieţuit întru această 

aspră petrecere timp de şaptezeci şi doi de ani. El a trecut la 

Domnul întru al optzeci şi şaselea an al vieţii sale pe acest 

pămînt. El a călătorit pururea desculţ, descoperit, şi în zdrenţe. El 

nu a avut niciodată unde să-şi plece capul. El i-a certat aspru pe 

păcătoşi, fie ei săraci sau nobili. El a fost înzestrat cu duhul 

prorociei, arătînd cele ce aveau să fie. După ce a suferit o viaţă 

întreagă de foame, de frig, şi de batjocura oamenilor, Fericitul 

Vasile s-a înfăţişat cu sufletul lui sfînt înaintea lui Dumnezeu. La 

înmormîntarea lui au fost de faţă Mitropolitul Moscovei şi Ţarul 

Ivan. Fericitul Vasile a fost înmormîntat la Moscova, în Biserica 

Preasfintei Născătoarei de Dumnezeu şi Pururea Fecioarei Măria, 

care a primit mai tîrziu şi hramul lui. 

Cîntare de Laudă la Sfîntul şi Dreptul Gamaliil 

întru al miezului nopţii ceas Gamaliil 

In vedenie lui Lucian i se arată, 

Şi taină mare îi descoperă lui. 

Gamaliil ca un bătrîn încuviinţat se arată, 

Chipul său luminos poartă un zîmbet sfînt; 

Pletele lui albe sînt ca lumina, 

Barba lui este lungă, colilie, cruce de purpură împodobeşte 

Veşmîntul său alb. 

Gamaliil patru sipete-aşează 

Intr-o peşteră, lîngă patru morminte. 

Trei de aur sînt, iar al patrulea de argint. 

Fiecare din ele plin este de flori minunate. 

Culoarea celor din primul roşie este, 

iar a celorlalte albă, din albul primăverii 

Celei din Rai. 

„Sipetul cel de aur plin cu roşii flori 

din care izvorăşte astă mireasmă nespusă, 

Mormîntul lui Ştefan îl înseamnă, 

cela care pentru Domnul Hristos 

Sîngele său nu l-a cruţat. 

Celelalte două sipete de-aur, 

Ce pline sînt cu albele flori, 

Ale noastre sînt, al fratelui Nicodim, 

Şi al meu. 

Iar sipeţelul de-argint cu albe flori împodobit, 

Este mormîntul iubitului meu Jiu Abibus, 

Cela ce viu e cu mine. 

Alb de argint e-al lui mormînt, 

Şi de flori albe, 

Pentru sufletul lui curat, şi neîntinatul lui trup. 

El tînăr a murit, botezul deja primise, 

Tînăr a murit, ca un boboc nedeschis. 



Pe fiul meu iubit, unicul meu copil, 

Eu lîngă Ştefan Mucenicul l-am înmormîntat, 

Ca har să primească de la el 

Har şi ajutor, 

Şi el, ca şi orice Creştin, 

Pe care Marele Arhidiacon pururea-i ajută. " 

Cugetare 

Faţă de păcătos trebuie să arătăm întotdeauna răbdare şi 

milostivire, dacă vrem ca Domnul Cel multîndurat şi multmilostiv 

să ne ierte şi nouă păcatele noastre. Proverbială a fost marea 

milostivire a Patriarhului Alexandru al Antiohiei. Unul dintre 

secretarii săi a furat mai multe piese de aur şi a fugit cu ele în 

Thebaida. Darfăcînd aşa a căzut în mîinile unortîlhari care l-au 

apucat şi l-au dus cu ei. Aflînd despre acestea, înaltpreasfinţitul 

Alexandru Ie-a trimis tîlharilor optzeci şi cinci de galbeni mari de 

aur ca preţ de răscumpărare pentru cel vinovat. De aceea s-a şi 

zis: „Nici un păcat nu poate covîrşi milostivirea lui Alexandru." 

Sfintul loan cel Milostiv a zis: „Multînduratul Dumnezeu 

neschimbabil este, aşa cum este şi milostivirea Lui... Oare pe cîţi 

tîlhari care ies la ucis şi la tîlhărit nu îi ascunde El, aşa încît ei să 

nu fie prinşi şi torturaţi degrabă? Marea este plină de piraţi, şi cu 

toate acestea El nu porunceşte mării să îi înece degrabă. Oare cîţi 

nu se jură mincinos pe Sfînta împărtăşanie, şi totuşi El îi rabdă, şi 

nu le răsplăteşte îndată răul cu rău? Oare cîţi tîlhari la drumul 

mare nu jefuiesc cetăţenii care trebuie să treacă pe acolo, şi 

totuşi el nu lasă fiarele sălbatice să îi sfîşie de vii pe unii ca 

aceştia!... Oare cîţi desfrînaţi nu preacurvesc pururea pe la casele 

de desfrîu, şi cu toate acestea, El stă răbdărtor. Şi de ce? Pentru 

că El aşteaptă mereu întoarcerea păcătoşilor, pocăinţa lor şi 

lepădarea de păcat. Cu adevărat, Dumnezeu nu doreşte moartea 

păcătosului!... De aceea, fraţilor, ruşine trebuie să ne fie înaintea 

îndurării îndelungrăbdătoare a lui Dumnezeu!" 

Luare aminte 

Să luăm aminte la minunatul ajutor al lui Dumnezeu, pe care 1-a 

dat poporului lui Israel, cînd aceştia şi-au plîns cu amar păcatele 

lor (Judecători 11): 

• La cum au strigat poporul lui Israil cel pocăit către Dumnezeu şi 
l-au zis: Greşit-am înaintea Ta, pentru că am părăsit pe Dumnezeul 
nostru şi am slujit Baalilor. Greşit-am! Fă cu noi cum vei crede că e 
mai bine, numai izbăveşte-ne şi acum!" (Judecători 10: 10, 15); 

• La cum Duhul lui Dumnezeu S-a pogorît asupra lui lefte şi 
acesta i-a biruit pe Amoniţi şi 1-a eliberat pe Israil; 

La cum, chiar şi astăzi, pocăinţa oamenilor le aduce lor pacea 
cu Dumnezeu, şi pogoară mila lui Dumnezeu peste cei căzuţi. 
Predică 

Despre mînia şi durerea lui Dumnezeu dinspre partea 
celor necredincioşi 
Ascultă, cerule, şi ia aminte, pămîntule, că Domnul grăieşte: Hrănit- 



am feciori şi i-am crescut, dar ei s-au răzvrătit împotriva Mea! (Isaia 1: 

2). 

Mînia lui Dumnezeu! Dumnezeu se întoarce cu mînie de către 
poporul ales şi îşi strigă durerea înaintea întregii zidiri, a cerului, 
şi a pămîntului. „Ascultaţi voi sfinţilor îngeri, cei înzestraţi cu 
toată înţelepciunea, şi ascultaţi şi voi, cerule şi pămîntule, care 
sînteţi lipsiţi de înţelegerea lor! Eu am voit să-1 fac pe acest 
popor sfînt şi raţional, dar iată, ei au voit mai degrabă să se 
pogoare mai jos decît dobitoacele cele fără de minte prin 
necurăţia şi nerecunoştinţa lor! Eu i-am numit pe ei fii şi i-am 
înălţat, dar ei Mi-au întors spatele şi s-au dus să se desfrîneze cu 
necuraţii idoli." Mînia lui Dumnezeu este mînia iubirii, a aceleia 
care şi de o mie de ori face bine leprosului, şi de o mie de ori este 
scuipată în faţă de către acesta! Dacă ar putea grăi stihiile 
naturii, ele, dimpreună cu toate vieţuitoarele pămîntului, ar da 
mărturie de minunile cele mari pe care Ie-a lucrat Dumnezeul Cel 
Viu cu poporul lui Israel în Egipt şi în pustie; şi pînă şi ele s-ar 
întoarce de la idolatrie şi s-ar închina înaintea Unuia, 
Preaputernicului Dumnezeu. Mărturia aceasta ar da-o apa şi 
sîngele, lemnul şi piatra, întunericul şi focul, broaştele şi muştele, 
păsările şi şerpii, boala şi moartea, norii şi fumul, vijeliile şi mana, 
arama şi fierul, împreună cu Faraon şi cu nenumăratele neamuri 
biruite prin minune de mîna lui Dumnezeu şi înlăturate din calea 
poporului lui Israel. Dar însuşi Israel mărturia aceasta nu a dat-o, 
ci el i-a întors spatele Dumnezeului lui, şi s-a dus după idoli. 
Aceasta este înfricoşata vedenie a lui Isaia, fiul lui Amos, prorocul 
lui Dumnezeu. O, fraţilor, să ne închipuim numai, oare ce fel de 
vedenie nu ar avea un Isaia despre noi cei de astăzi, dacă ar fi să 
se arate acum un astfel de proroc printre noi? 
O Stăpîne Doamne lisuse Hristoase, Cela Ce eşti Unul Viu şi 
Atotputernic, ţintuieşte de Tine inimile şi minţile noastre, de Tine, 
Dumnezeul Cel Adevărat, şi păzeşte-ne pre noi de ispita lepădării 
de Tine, 
Căci Ţie se cuvine toată slava şi mulţumită în veci, Amin. 

3 august 

• Pomenirea Cuvioşilor Părinţilor noştri Isachie, Dalmat şi Faust 
Sfîntul Cuvios Isaachie se prăznuieşte aparte şi în treizeci de zile 
ale lunii mai. Sfîntul Dalmat a fost mai întîi ofiţer în armata 
imperială a împăratului Teodosie cel Mare, şi a fost foarte iubit de 
împărat. Dar cuprinzîndu-se el de Duhul lui Dumnezeu, a lepădat 
toate cele pămînteşti şi, luînd numai pe fiul lui, Faust, s-a dus să 
vieţuiască în obştea Cuviosului Isaachie cel mai sus pomenit, care 
se afla la marginea Constantinopolului: acolo tatăl şi fiul au fost 
tunşi monahi de către însuşi Isaachie. Avva Isaachie se bucura cu 
duhul văzînd dumnezeiasca rîvnă a vieţuirii lui Dalmat. Cînd s-a 
apropiat de ceasul ieşirii lui, Avva Isaachie 1-a numit pe Dalmat 
egumen în locul lui. Mai tîrziu obştea avea să fie cunoscută după 



numele acestuia, zicîndu-i-se «a lui Dalmat». Dalmat Cuviosul s-a 
dat pe sine ca monah celei mai aspre petreceri, cu postiri ce 
ajungeau uneori şi pînă la patruzeci de zile, biruind astfel pre 
nevăzuţii duşmani ai neamului omenesc. El a fost unul din Părinţii 
celui de al Treile Sinod Ecumenic [care a avut loc la Efes, în anul 
431], şi bine a luptat împotriva ereziei lui Nestorie [care spunea 
că Maica Domnului este născătoare numai de om]. Plăcîndu-I lui 
Dumnezeu, el s-a odihnit cu pace în veacul al cincilea. Fiul lui, 
Faust, i-a stat sprijin tatălui lui în toate, şi plăcîndu-l şi el lui 
Dumnezeu, s-a mutat şi el cu pace la a Lui împărăţie, întru acea 
obşte aflîndu-se. 

• Pomenirea Sfîntului Cuvios Cosma Famenul 

Acest cuvios Cosma a fost monah în Lavra Faranului. El cunoştea 
adînc Sfintele Scripturi. El a iubit atît de mult cuvintele Sfîntului 
Athanasie cel Mare, încît a zis ucenicilor lui: «De nu veţi avea la 
voi hîrtie ca să scrieţi cuvitele acestui Mare Părinte atunci cînd le 
veţi auzi, atunci să le scrieţi pe batistele voastre.» La vîrsta 
adîncilor lui bătrîneţi, Sfîntul Cosma a mers la Antiohia, ca să îl 
cerceteze pe Patriarhul Grigorie [care a murit la anul 584], şi 
acolo s-a săvîrşit cu pace dintru această viaţă. Patriarhul a 
poruncit ca trupul Sfîntului Cosma să se înmormînteze în biserica 
patriarhiei. Acolo, un anume om cu deosebire venea mereu la 
racla Sfîntului Cosma, cinstindu-1 pe sfînt şi 
rugîndu-se acolo lui Dumnezeu. Cînd l-au întrebat de ce face acestea, 
el Ie-a dezvăluit că fusese paralizat timp de doisprezece ani, şi că 
vindecarea a primit-o de la Sfîntul Cuvios Cosma. 

• Pomenirea Sfîntului Cuvios Antonie Romanul 

Acest Cuvios Antonie s-a născut în anul 1086 la Roma, din părinţi 
foarte credincioşi şi bogaţi. Pe arunci biserica apusului [romano- 
catolică] deja se rupsese de Biserica Răsăritului, şi toţi cei care 
rămîneau credincioşi acesteia din urmă erau prigoniţi de clerul 
latin [romano-catolic, eretic]. Acest Sfint Cuvios Antonie a 
împărţit aşadar toate averile lui săracilor şi s-a tuns în îngerescul 
chip. El a luat asupra sa toate monahiceştile nevoinţe, între care 
a fost şi aceea că, timp de paisprezece luni, a stat pe o stîncă în 
mijlocul apelor mării. Cum el stăruia întru nevoinţă pe acea 
stanca, ea s-a rupt de la locul ei şi a plutit minunat tocmai pînă la 
marele Novgorod. Acolo Arhiepiscopul Nichita 1-a primit pe 
Cuviosul Antonie cu multă bunătate, şi i-a ajutat să zidească o 
biserică în cinstea Preasfmtei Născătoare de Dumnezeu, care 
avea să devină mînăstire. Sfîntul Antonie a vieţuit multă vreme ca 
egumen al acelei mînăstiri, şi a vădit marea putere a harului lui 
Dumnezeu ce locuia într-însul prin lucrarea de multe şi mari 
minuni. Sfîntul Cuvios Antonie Romanul a adormit cu pace la anul 
1146, strămutîndu-se la locaşurile cele cereşti ale lui Dumnezeu. 

• Pomenirea Sfintei Cvuioase Salomeea Mironosiţa 

Sfînta Salomeea a fost maica Sfinţilor Apostoli lacov şi loan. Ea a 
fost femeia lui Zevedei şi fiica lui losif, logodnicul Preasfmtei 



Născătoare de Dumnezeu. Ea l-a slujit cu credinţă Domnului în 

timpul vieţii Lui pe acest pămînt, şi a fost socotită vrednică a se 

afla între cei dintîi care au vestit Sfînta învierea Lui. 

Cîntare de laudă la Sfîntul Cuvios Antonie Romanul de la 

Novgorod 

Un bărbat sade singur pe stîncă cea seacă, înconjurat de valurile 

mării, de zbucium de ape ! El este Antonie, cufundat în 

Dumnezeu, Cu mintea pururea la Domnul ţintuită, Rugăciuni din 

inimă spre El înălţînd. Stîncă se rupe şi-ncepe să plutească, 

Dar Antonie nu se tulbură, ci stă liniştit. 

El de rău nu se teme, căci la Domnul se află 

Cu mintea, inima, şi cugetul lui. 

Răul însuşi de Antonie se teme, 

De Antonie monahul, adevăratul erou. 

Providenţa îl poartă pe bărbatul cel drept, 

Căci în sfinţii Săi Domnul pre Sine Se înalţă. 

Antonie ca o stea luminoasă a strălucit 

In marele Novgorod. 

Acolo el a vestit poporului minunea 

Ce la malurile lor l-a adus. 

Antonie pururea s-a grijit să dobîndească 
Smerenia cea de mult preţ, 

El pururea mintea la Dumnezeu a avut. 

Smeritul lui suflet jertfa de bună mireasmă a fost 

înaintea lui Dumnezeu. 

Rugăciunea lui cea sfîntă bine primită a fost, 

Ca tămîia înaintea Lui. 

Antonie sflntul amîndouă a fost, 

Bunămireasma tămîiei, şi jertfa. 

La Dumnezeu sfinţii vii sînt, iar nu morţi, 

Precum viu a fost Domnul întru a lor viaţă. 

Cugetare 

Sufletele celor cuvioşi pururea au citit cu mare sîrguinţă şi atenţie 

cuvintele cele dumnezeieşti cuprinse în Sfintele Scripturi, 

privindu-se în oglinda lor ca şi cînd ar fi stat înaintea înfricoşatei 

Judecăţi. Rîvna lor pentru această lucrare a fost atît de mare, încît 

unii nevoitori au călătorit la rnari distanţe şi cu mari osteneli 

pentru a afla vreun om înţelepţit de Duhul care să le tîlcuiască lor 

vreun cuvînt al Sfintei Scripturi. Desigur, ori de cîte ori era posibil, 

această sfîntă lucrare se făcea prin intermediul scrisorilor. Aşa se 

face că au ajuns pînă la noi multe colecţii de scrisori ale sfinţilor, 

scrise de nume sfinte precum acelea ale iluştrilor Vasile cel Mare, 

Grigorie Teologul, loan Gură de Aur, Isidor Pelusiotul, Nil Sinaitul, 

şi mulţi alţii. Intr-una din zile, Sfîntul Cosma a cugetat la cuvintele 

Mîntuitorului Hristos, rostite de El în Grădina Ghetsimani, cînd i-a 

întrebat pe ucenicii Lui dacă are vreunul dintre ei o sabie, iar ucenicii 

i-auzis: Doamne, iată aici două săbii. Zis-a lor: Sînt deajuns. (Luca 

22: 38). Neputînd să se dumirească cu privire la înţelesul sfintelor 



cuvinte acestea, Sfîntul Cosma a străbătut cu anevoie pustia, 
pînă ce a 

ajuns la îndepărtata Lavră cea din Pirga, unde vieţuia marele 
avvă Theofil, spre a afla de la acesta răspunsul. Sfintul Cosma a 
ajuns cu multe nevoinţe şi cu mare greutate la scopul călătoriei 
lui. Avva Theofil i-a zis: "Cele două săbii sînt cea îndoită rînduială 
a vieţii plăcute lui Dumnezeu: adică a faptelor şi a vederilor minţii 
curăţite de păcat, sau a nevoinţelor şi a trezirii minţii la cugetările 
dumnezeieşti şi la rugăciune. Acela care are amîndouă aceste 
lucrări este desăvîrşit.» 
Luare aminte 

Să luăm aminte la nerecunoştinţa iudeilor faţă de Dumnezeu 
Mîntuitorul, şi la cum au fost pedepsiţi de Dumnezeu pentru 
aceasta (Judecătorii 13): 

• La cum fiii lui Israel au făcut din nou cele rele înaintea 
Domnului; 

• La cum Domnul i-a dat pentru aceasta în mîinile Filistenilor timp de patruzeci 
de ani; 

• La cum nerecunoştinţa popoarelor faţă de Dumnezeu Cel Care 
Ie-a izbăvit pe ele, este pedepsită de către El cu robia din 
partea cotropitorilor străini, pînă în ziua de azi. 

Predică 

Despre nerecunoştinţa omenească, care nici la animale nu se 
întîlneşte 

Boul îşi cunoaşte stăpînul şi asinul ieslea domnului său, dar Israel nu 
Mă cunoaşte; poporul Meu nu Mă pricepe. (Isaia 1: 3). 
Nerecunoştinţa omului este cel mai ruşinos vădită tocmai prin 
recunoştinţa de care dă dovadă animalul. Căci atunci cînd boul îşi 
cunoaşte stpînul său, iar asinul ieslea domnului său, cum dar de 
nu II cunoaşte omul cel înzestrat cu raţiune pe Domnul 
Dumnezeul lui, Făcătorul lui şi Cel Care îl hrăneşte? Cuvîntul Israel 
înseamnă cel care vede pe Dumnezeu. Prin urmare, fiecare om raţional 
este ţinut să cunoască, tocmai în baza raţionalităţii lui, că trebuie 
să fie văzător de Dumnezeu, şi cunoscător de Dumnezeu, şi 
simţitor al prezenţei Lui, şi rob al lui Dumnezeu, aşa cum a fost 
odinioară minunatul lacov cel smerit. Dar cînd omul raţional, a 
cărui unică şi mare demnitate este aceea de a-L cunoaşte pe 
Dumnezeu, tocmai că nu îl cunoaşte pe El, atunci cînd văzătorul 
de Dumnezeu se face orb înaintea lui Dumnezeu, atunci demnitatea boului şi 
a asinului este cu adevărat mai înaltă decît cea a omului. Căci 
bivolii, fără excepţie, îi recunosc întotdeauna pe stăpînii lor; iar 
asinii, 

fără excepţie, îl recunosc întotdeauna pe cel care îi hrăneşte; cîtă 
vreme, iată, lucrurile nu stau la fel şi cu toţi oamenii. Căci există 
oameni, şi prea adesea, conducători de oameni, care nu II 
recunosc pe Domnul lor şi pe Hrănitorul lor. In toată zidirea, 
necunoştinţa de Dumnezeu şi nerecunoştinţa faţă de El nu este 
decît o boală a oamenilor; căci normalitatea o constituie credinţa 



în Dumnezeu, iar aceasta este o caracteristică doar a oamenilor, 

constituie marca sănătăţii sufleteşti şi trupeşti doar în cazul lor, 

nu şi al animalelor. Astfel, necredinţa în Dumnezeu nu este o 

boală a animalelor, ci a oamenilor (şi, vai! numai a lor!), căci 

numai oamenii sînt chemaţi a fi văzători de Dumnezeu. De aceea, 

cînd ei îşi pierd credinţa în Dumnezeu, se fac mai săraci şi mai de 

plîns decît boul şi decît asinul. 

Aceasta este vedenia lui Isaia, fiul lui Amos, Prorocul lui Dumnezeu. 

O Stăpîne Atotputernice Doamne, Cela ce eşti Dumnezeul lui 

lacov, al micului Israil cel luminat şi văzător de Dumnezeu, ajută- 

ne nouă să ne ţinem marea demnitate omenească ce ne-ai 

dăruit, demnitatea de a fi văzători de Dumnezeu, astfel încît, în 

fiecare zi şi în fiecare ceas să fim în stare să Te recunoaştem pe 

Tine cu recunoştinţă, ca Domn şi Hrănitor al nostru, 

Căci numai Ţie se cuvinte toată slava şi mulţumită în veci, Amin. 

4 august 

• Pomenirea Sfinţilor Şapte Tineri din Efes 
în timpul împărăţiei lui Decius au fost cumplite prigoane 
împotriva creştinilor, însuşi Decius a mers la Efes, unde a poruncit 
cu mult zgomot să se organizeze festival păgînesc în toată 
cetatea, la care să fie prezent tot poporul, pînă la unul. 
închinătorii la idoli aveau să „sărbătorească" mai ales prin aceea 
că în aceeaşi zi aveau să fie daţi la torturi bestiale şi la moarte 
mulţime de creştini. Dar şapte tineri, care erau cu toţii ostaşi, nu 
s-au alăturat necuratei idolatrii, ci s-au rugat lui Dumnezeu cu 
dinadinsul să îi păzească şi să îi mîntuiască pe Creştinii cei care 
erau măcelăriţi ca animalele de junghiere. Aceşti şapte tineri erau 
fiii celor mai de vază bărbaţi ai cetăţii Efes. Numele lor sînt 
Maximilian, lamblicus, Marinian, loan, Dionisie, Exacustodianus şi 
Antoninus. Cînd au aflat că numele lor au fost citate acuzator 
înaintea împăratului, ei s-au retras pe o înălţime din apropierea 
Efesului, numită Dealul Celion, şi acolo s-au ascuns într-o peşteră. 
Aflînd împăratul despre aceasta, a poruncit zidirea intrării în 
peşteră, spre a-i da pe tineri morţii prin înfometare şi sufocare. 
Dar Dumnezeu, întru a Sa minunată şi negrăită Purtare de Grijă a 
adus un somn nemahitîlnit asupra celor şapte tineri, care a durat 
peste două sute 

de ani. La vremea zidirii gurii peşterii, doi curteni imperiali care în 
taină erau creştini, Theodor şi Rufin, au zidit în grosimea peretelui 
şi o cutiuţă de cupru, în care au aşezat scrise, pe plăcuţe de 
plumb, numele fiecărui tînăr şi moartea lor mucenicească, în 
timpul împărăţiei păgînului şi idolatrului Decius. S-au scurs mai 
mult de două sute de ani de la faptele acestea, în timpul 
împărăţiei lui Teodosie cel Mic (408-450) s-a iscat o dispută 
aprinsă cu privire la posibilitatea învierii morţilor, în care unii, şi 
nu puţini, dintre cei ai Bisericii, nu credeau, sau pe care o puneau 
la îndoială, împăratul Teodosie se afla în mare întristare şi 



tulburare din pricina acestei dezbinări în biserică şi se ruga lui 
Dumnezeu să dezvăluie grabnic, precum va voi, oamenilor 
adevărul. S-a întîmplat atunci că nişte păstori din Adolius, care 
stăpîneau dealul Celion, să aibă nevoie de noi staule pentru oile 
lor; de aceea ei au şi început să le ridice, folosind pietre tocmai 
de la acea peşteră. Ei mişcau şi scoteau piatră cu piatră, pe care 
o potriveau apoi în noul zid de împrejmuire al staulului oilor. 
Deodată tinerii s-au trezit din somnul lor, la fel de tineri şi de 
sănătoşi ca în ziua în care au adormit. Vestea acestei minuni s-a 
răspîndit ca fulgerul în toată împărăţia, astfel încît însuşi 
împăratul a venit însoţit de sobor de ierarhi şi preoţi şi a stat de 
vorbă cu tinerii, cuprins de bucurie şi de uimire. La distanţă de o 
săptămînă de la minunata lor trezire, tinerii au adormit iar somnul 
morţii celei fireşti, întru aşteptarea învierii de Obşte, împăratul 
Teodosie a voit să ia trupurile lor şi să le aşeze în racle cu totul de 
aur, dar tinerii s-au înfăţişat în vis înaintea împăratului şi i-au 
cerut să fie lăsaţi în pămîntul peşterii în care au adormit întîi. 
• Pomenirea Sfîntului Sfinţit Mucenic Cosma, Cel întocmai cu Apostolii 
Sfîntul Cosma s-a născut în Etolia, în satul numit Megadendron 
(Copacul cel Mare). El a mers de tînăr la Sfîntul Munte, unde s-a 
tuns monah în Mînăstirea Filotheu. Dar mînat de dorinţa fierbinte 
de a vesti Sfînta Evanghelie poporului celui asuprit de stăpînirea 
turcă, care zăcea întru întunericul şi umbra uitării credinţei sfinte 
strămoşeşti, Sfîntul Cosma a mers la Constantinopol, unde a 
cerut binecuvîntarea Patriarhului Serafim al Doilea ca să 
pornească la această sfîntă lucrare. El a mers şi a predicat Sfînta 
Evanghelie în ţinuturile dunărene, dar a rămas cel mai mult în 
Albania, unde a suferit prigoane şi schingiuiri cumplite din partea 
lui Kurt Paşa, care era instigat la aceasta de evreii din partea 
locului. Astfel turcii l-au sugrumat pe Sfîntul Cosma Etolul şi l-au 
aruncat într-un rîu, la anul 1779. Moaştele lui de minuni făcătoare 
se odihnesc în Biserica Preasfintei Născătoare de Dumnezeu din 
satul Kalikontasi, nu departe de oraşul Berat. Sfîntul Cosma Etolul 
a luat mucenicia pentru Hristos întru al şaizeci şi cincilea an al 
vieţii lui. 

Cîntare de laudă la Cei Şapte Tineri din Efes 
Cînd ultimele raze de soare au înroşit apusul, 
Cei Şapte Tineri lui Dumnezeu s-au rugat 
Ca ziua cealaltă să îi afle în pace, 
Ca întru ea sănătoşi să se scoale, 
Lui Dumnezeu laudă aducînd. 
Dar în zori ei la chin în faţa lui Decie 
Aflat-au că sînt chemaţi, 

Şi în peşteră culcîndu-se, somn îndelungat au dormit. 
Timpul a trecut, secole lungi. 
Zorii unei noi dimineţi orizontul au înroşit, 
Şi Cei Şapte Tineri din al lor somn s-au trezit. 

lamblicus, cel mai tînăr, la Efes a ieşit, 



Ca să afle ce se întîmplă în cetate: 

De Dedus vieţile lor tot vînate sînt? 

Şi un ban a voit ca să-l schimbe pe pîine, 

Căci erau înfometaţi. 

Dar iată ciudată minune: 

Poarta cetăţii nu mai este aceeaşi. 

Iar cetatea-i cu totul schimbată, 

Nimic nu mai este la fel. 

Acesta E fesul nu mai este - oare unde se află? 

Peste tot sînt biserici slăvite, 

Iar Sfînta Cruce se înalţă peste tot! 

Imblicus se-ntreabă: au visez eu oare? 

Ale oamenilor chipuri nu le recunoaşte nicicum, 

Rudele nu le mai află. 

Prigoane nu mai vede nicăieri, mucenicii lipsesc! 

„Frate, rogu-te, astă cetate, cum se numeşte? 

Şi ce împărat domneşte în ea? " 

La astă întrebare lamblicus răspuns nu primeşte, 

Căci cetăţenii se uită la el miraţi: 

Grăind unul cu altul, ei îl privesc uimiţi: 

„Efesul este a noastră cetate, 

şi peste ea Teodosie împărăţeşte-n Hristos!" 

Proconsulul prinde de veste, la fel şi bătrînul episcop; 

Cetatea întreagă se miră, la peşter-aleargă într-un suflet: 

Acolo poporul taina o vede, toţi cadlapămînt, 

Slăvind pe Dumnezeu, 

Şi pe robii Lui, ai lui Hristos Cel înviat. 

Cugetare 

Cereţi şi vi se va da (Matei 7: 7), zice Domnul. Aşa cum părinţii 

dau copiilor lor cele cerute de aceştia, spre folosul şi zidirea lor, 

tot astfel şi Dumnezeu dă oamenilor celor pe care El i-a zidit şi ca 

un Iubitor al lor, cele pe care aceştia le cer de la El cu credinţă, 

spre zidirea sufletelor şi vieţii lor, şi spre a lor mîntuire. Monah la 

Muntele Athos fiind, Sfintul Cosma Etolul două lucruri a cerut de 

la Dumnezeu: să vestească Sfinta Evanghelie poporului celui 

asuprit, şi să se învrednicească muceniceştii morţi pentru Sfinta 

Credinţă. Monah athonit fiind şi legat cu voturile monahale, 

aceste dorinţe pot suna ciudat în urechile credincioşilor. Dar nu 

aşa şi în urechile lui Dumnezeu, Căruia totul îi este cu putinţă. 

Domnul a împlinit desăvîrşit amîndouă dorinţele robului Lui celui 

iubit. Bucuria Sfintului Cosma mare a fost, văzînd că dorinţele 

tainice ale inimii lui, Patriarhul Constantinopolului i le 

binecuvîntează, şi nicicum nu i le respinge. Astfel, el a putut 

părăsi Sfintul Munte şi ieşi în mijlocul poporului nenorocit spre a 

predica Evanghelia. Sfintul Cosma a avut aceeaşi bucurie şi cînd i 

s-a adus la cunoştinţă că paşa cel turcesc i-a hotărît moartea. 

Cuprins de bucurie sfîntă, Cuviosul Cosma a îngenuncheat şi a 

mulţumit lui Dumnezeu pentru împlinirea şi a acestei dorinţe. El 

trupul 1-a lăsat morţii, iar cu sufletul a zburat fără împiedicare 



înaintea Feţei lui Hristos Celui Mult Iubit. 

13): 

Luare aminte 

Să luăm aminte la minunata vestire a naşterii lui Samson 

(Judecători 

La cum un înger al Domnului s-a arătat femeii lui Manoe care era 

stearpă şi i-a vestit că va naşte fiu care va izbăvi pre Israil din 

robia 

Filistenilor; 

La cum Manoe a adus pentru aceasta jertfă lui Dumnezeu, iar 

îngerul 

Domnului s-a înălţat la cer din mijlocul flăcării jertfei; 

La cum fie şi o femeie vîrstnică şi stearpă poate să dea naştere la 

fiu, 

dacă aşa voieşte Domnul. 

Predică Despre boala lepădării de Domnul 

Tot capul vă este numai răni şi toată inima slăbănogită (Isaia 1: 5). 

Fraţilor! Domnul, numai Domnul Savaot este Izvorul sănătăţii 

omului! Mergeţi şi urcaţi la înălţimile lui Dumnezeu, o, voi cei cu 

capetele rănite din pricina lucrului celui mult şi nefolositor, şi încă şi 

mai mult din pricina grijilor pierzătoare de suflet! Şi îndestulaţi-vă 

acolo, la înălţimile lui Dumnezeu, de sănătatea care vine de la 

Domnul şi numai de la Domnul! Capul cel plin numai de răni - el îi 

reprezintă pe mai marii poporului şi conducătorii cei aleşi ai lui; iar 

inima slăbănogită reprezintă poporul însuşi, trup unui asemenea 

cap. Prorocul aseamănă poporul cu un trup omenesc, şi arată că la 

fel suferă şi un popor întreg, precum suferă un trup. Căci atunci cînd 

suferă un singur mădular din trup, tot trupul suferă şi este bolnav. 

Tot aşa se întîmplă şi cu un popor, tot aşa s-a întîmplat atunci şi cu 

poporul lui Israel: capul era numai răni, şi din pricina capului, tot 

trupul era slăbănogit; adică bătrînii şi mai marii din Israil se răniseră 

cu închinarea la idoli şi cu lepădarea Legii Domnului moştenite de la 

înaintaşi, făcîndu-şi stăpîni din simţurile lor. Ei se călăuzeau acum 

după minţile lor trupeşti, omorîte de gîndurile ce le veneau de la 

lume, şi după acestea îşi călăuzeau viaţa, şi pe a lor şi pe a 

poporului, nemaivoind să cunoască Legea lui Dumnezeu. Ei erau 

căzuţi şi rătăceau cu totul întru întunericul idolatriei. De nebunia 

aceasta a căpeteniilor poporului, s-a îmbolnăvit şi tot poporul şi a 

slăbit precum inima unui trup pe moarte. Căci inimii întotdeauna îi 

este mai greu decît capului să se rupă de Dumnezeu; mai greu se va 

despărţi de Dumnezeu poporul, decît conducătorii lui; totuşi, cînd 

capul stă şi boleşte vreme îndelungată, atunci şi inima începe să 

cedeze încetul cu încetul. Adică, din pricina depravării celei 

îndelungate a conducătorilor, poporul va începe şi el să se 

depraveze. 

Aceasta este vedenia lui Isaia, fiul lui Amos, prorocul cel nemincinos 

al lui Dumnezeu. Adevărată cu adevărat este vedenia aceasta, 

adevărată şi atunci, în acel veac, pentru poporul vechiului Israel, 

adevărată şi acum, în zilele noastre, pentru poporul nostru 



creştinesc. Fraţilor, priviţi la poporul propriu, pe care îl cunoaşteţi cel 

mai bine, oare nu cu adevărat boleşte şi slăbeşte, cu capul plin de 

răni? 

O Stăpîne Doamne lisuse Hristoase, luminează minţile tuturor 

popoarelor pe care Tu le-ai zidit, cu lumina Ta cea sfîntă, şi întăreşte 

cu puterea Ta inimile lor, aşa încît să nu se bucure de noi duşmanii 

Tăi, zicîndu-şi că ne-ai părăsit. 

Căci numai Ţie se cuvine toată slava şi mulţumită în veci, 

Amin. 

5 august 

• Pomenirea Sfîntului Mucenic Evsignie 

Evsignie a fost soldat în armata imperială, în timpul împăraţilor 
Maximian, Constantin cel Mare şi al fiilor Marelui Constantin. El a 
fost de faţă la chinurile Sfîntului Mucenic Vasilisc (arătate la 22 
mai). El a văzut miriade de îngeri, iar în mijlocul lor pe Stăpînul 
Hristos lisus însuşi, primind în mîinile Sale, de la îngeri, sufletul 
acestui mare şi sfînt mucenic. Evsignie a luptat sub împăratul 
Constantin cel Mare şi a văzut şi el, precum şi mulţi alţii din 
armata imperială, Sfîntă Cruce care i s-a arătat împăratului pe 
cer. El a slujit în armata imperială timp de şaizeci de ani încheiaţi, 
iar în timpul domniei fiilor Marelui Constantin el s-a retras din 
armată, ducîndu-se şi sălăşluindu-se în Antiohia, locul naşterii lui. 
El acolo a vieţuit cu plăcere de Dumnezeu, întru postiri, rugăciuni 
şi milostenii, în timpul domniei lui Iulian Apostatul, nepotul 
Marelui Constantin, doi oameni care se certau în drum i-au cerut 
lui Evsignie să fie judecător între ei. Bătrînul veteran Evsignie cel 
cu viaţă sfîntă a făcut judecată dreaptă între cei doi, vădind 
dreptatea unuia şi nedreptatea celuilalt. Cel nedrept s-a umplut 
de ură la adresa Sfîntului Evsignie şi pentru aceasta s-a dus şi 1-a 
pîrît pe sfînt la împărat, sub acuza că este creştin. Iulian 
Apostatul 1-a convocat pe Sfîntul Evsignie la curtea imperială. 
Acesta s-a dus fără să se teamă de nimic, ba chiar a dat pe faţă 
înaintea tuturor nelegiuirea lepădării de la Sfîntă Credinţă a 
Apostatului, ruşinîndu-1 cu exemplul sfinţeniei moşului lui, Sfîntul 
împărat Constantin cel Mare. De aceea Iulian, îndrăcindu-se şi 
mai mult de la dreapta mustrare, a poruncit decapitarea Sfîntului 
Evsignie. Aşa a luat acesta mucenicia la foarte adînci şi cinsite 
bătrîneţi, strămutîndu-se la locaşurile cereşti ale împărăţiei 
Cerurilor. 

• Pomenirea Sfîntului Sfinţit Mucenic Fabian, Papă al Romei 
Sfîntul Fabian a fost de neam roman. El şi-a început sfîntă misiune 
pastorală ca preot de ţară. Apoi, cînd a fost să se aleagă un nou 
papă, deasupra capului lui s-a pogorît o porumbiţă albă, şi toată 
obştea 1-a ales pe el şi 1-a sfinţit întru arhiereu, întîistătător pe 
Scaunul Romei. Sfinţitul Fabian a fost păstor milostiv şi blînd. Cu 
mare rîvnă, el a adunat trupurile mucenicilor şi Ie-a 

îngropat cu cinste, zidind deasupra lor slăvite şi sfinţite biserici, 
spre locaşuri de închinare poporului. Tot astfel zidit-a el altare şi 



paraclise pe la toate peşterile la care s-au ascuns şi s-au rugat 
mucenicii în timpul lungilor şi sîngeroaselor prigoane. El 1-a 
botezat pe împăratul Filip, şi pe fiul acestuia, tot Filip, şi 
moştenitor la tron; şi, cu ajutorul senatorului Pontius, care şi el 
primise Sfîntul Botez, Sfîntul Episcop Fabian a dat pieirii mulţi idoli 
şi capişti idoleşti. Dar cînd sceptrul împărăţiei 1-a luat necuratul 
Decius, a izbucnit o nouă şi încă mai sălbatică prigoană a 
creştinilor, în timpul acesteia a luat mucenicia însuşi slăvitul 
Fabian, căruia i s-a tăiat capul pentru Hristos la anul 250. Sfîntul 
Sfinţit Mucenic Fabian Episcopul Romei este acela în timpul căruia 
Sfîntul şi Marele Mir în a început să se sfinţească în Biserică în 
ziua Sfintei şi Marii Joi [Joia din Săptămîna Patimilor]. 

• Pomenirea Sfîntului Mucenic Pontius Senatorul 

Pontius a fost fiul Senatorului Marcus şi al soţiei lui, lulia. lulia, 
care fusese stearpă timp de douăzeci şi doi de ani de la căsătoria 
ei, a dat naştere la urmă fiului Pontius. Pontius a primit botezul 
din mîinile Papei Pontian, aşa cum îl primise şi prietenul lui, 
Valerius, care mai apoi avea să îi scrie viaţa. Pontius a reuşit să îl 
aducă la Sfînta Credinţă şi pe tatăl lui, Marcus, pe împăratul Filip 
şi pe fiul acestuia, tot Filip, şi pe mulţi alţi înalţi demnitari şi 
senatori vestiţi de la curtea imperială. Ca senator roman el a fost 
un protector puternic al Bisericii, pe care a ajutat-o mult. El a fost 
prieten scump al Sfîntului Papă Fabian. Cînd au izbucnit noi 
persecuţii sub împăratul Decius, Pontius a părăsit Roma şi s-a 
refugiat la poalele munţilor Alpi. Dar în timpul împăratului 
Valerian el a fost capturat şi supus chinurilor celor mai bestiale, în 
timpul lor s-au lucrat mulţime de minuni şi s-au convertit la 
Hristos mulţime de suflete de păgîni care stăteau de faţă. Tot de 
faţă se aflau şi mulţime de evrei care ţipau cu sălbăticie către 
judecător: „Omoară-1, omoară-1 acum, imediat, pe acest 
vrăjitor!" Auzind strigătele lor şi văzîndu-le chipurile demente, 
Sfîntul Pontius Senatorul şi-a ridicat braţele la cer şi a zis: „îţi 
mulţumesc Ţie, Doamne Dumnezeul meu, pentru că mi-ai dăruit 
ca aceştia să strige şi împotriva mea, a smeritului, aşa cum au 
strigat şi părinţii lor împotriva Fiului Tău şi Domnului nostru 
Hristos: ,Răstigneşte-L, Răstigneşte-L!'" Sfîntul Mucenic Pontie a 
luat cununa slavei prin tăierea capului, în anul 257. El a fost 
îngropat cu cinste de prietenul lui, Valerius, care i-a însemnat şi 
viaţa. 

• Pomenirea Sfintei Cuvioase Nonna 

Sfînta Nonna a fost maica Simţului Grigorie Teologul. Creştină 
aleasă fiind şi foarte rîvnitoare, ea s-a arătat puternică făcătoare 
de minuni cu rugăciunea. Prin rugăciune fierbinte către 
Dumnezeu, ea 1-a întors la Credinţa Creştină a lui Hristos pe soţul 
ei, care pînă atunci fusese idolatru. Soţul Grigorie astfel s-a trezit 
cu duhul şi, îmbunătăţindu-se minunat, a fost uns episcop al 
Nazianzului. Cu rugăciunea Sfînta cuvioasă Nonna 1-a salvat pe 
fiul ei Grigorie de la moartea prin naufragiu. Ea a adormit cu 



pace, ca Diaconiţă a Bisericii Domnului, la anul 374. 9 
Cîntare de laudă la Sfîntul Mucenic Pontius 

Pontius păşeşte alături de Valerius, 

Prietenul lui drag, 

Dar inima îi e grea de tristeţe. 

El din neam înalt de senatori romani este, 

Nobil este al lui tată, de viţă nobilă maica; 

Şi totuşi sufletul apăsat îi este 

De această enigmă amară: 

Toată înţelepciunea lumii un basm neputincios îi pare. 

„ Oh, adevărul, unde e el oare? " - 

întreabă Pontius cel nobil, de adevăr însetat. 

Astefel păşesc în tăcere, unul alături de celălalt, 

în lumina lină a serii, pe lîng-o Biserică Creştină 

Trecînd. 

Ei intră înăuntru şi îi văd splendoarea. 

Ei frumuseţea-i o văd, şi aud cîntările-i sfinte. 

„Dumnezeii neamurilor sînt argint şi cu aur: 

Ochi au şi nu văd, ci orbi sînt precum lutul; 

Urechi au şi nu aud, surzi sînt ca piatra; 

Guri au, dar nu pot grăi. 

9 De asemenea întru această zi Sfînta Biserică Ortodoxă înainteprăznuieşte 

Schimbarea la Faţă a Domnului nostru lisus Hristos, precum se arată în stihira: 

Veniţi mai înainte să dănţuim, să ne curăţim pe noi înşine şi cu credinţă să ne 

gătim spre dumnezeiasca suire a dumnezeieştii petreceri celei preaînalte. Ca 

să ne arătăm văzători ai slavei Lui şi să dobîndim slava, pe care s-au 

învrednicit a o vedea cu taină cei aleşi dintre Apostoli, în Muntele Taborului. 

Vezi Vecernia înainteprăznuirii, Mineiul pe August, Bucureşti: Editura Institutului 

Biblic şi de Misiune al Bisericii Ortodoxe Române, 2003, p. 57. 

Cei slabifâcutu-şi-au zei mai slabii decît dînşii, 

Cu ei asemănîndu-se mai tare în neputinţă: 

înaintea lutului se pleacă, neam după neam, 

Şi nădăjduiesc nebuneşte în ceea ce este mort. " 

Cei doi tineri trişti din închinătorii la idoli sînt, 

Ei aceste cuvinte le ascultă şi tremură. 

De Icoana Mîntuitorului ei se apropie, 

Şi preotului Lui preacinstit a lor inimă o încredinţează. 

Preotul pe aleşii tineri Sflnta Credinţă îi învaţă, 

Arătîndu-le că idolatria mincinoasă este 

ş i plină de sînge. 

Deşi cunoscuţi şi respectaţi în întreaga Romă pagină, 

Nobilii tineri în Sflnta Biserică a lui Hristos 

au intrat, 

lepădînd a Romei slavă. 

Trişti au fost ei cînd al Ei prag l-au păşit, 

Dar fericiţi au luminat cînd au ieşit în afară. 

Cugetare 

Astfel îşi începe Valerius biografia prietenului lui, Sfîntul Pontius: 

„Oare cine va putea crede, dacă nu-i va dărui lui credinţă 



Dumnezeu? Oare cine se va putea nevoi pustniceşte, dacă nu îi 

va ajuta lui Domnul? Şi cine va putea primi cununa muceniciei, 

dacă nu i-o va dărui însuşi Hristos?" Dumnezeu le poate pe toate 

acestea, şi Dumnezeu le voieşte pe toate cele care sînt spre 

mîntuirea oamenilor, numai dacă oamenii îl vor ruga! Cu 

rugăciunea Sfînta Nonna 1-a întors pe soţul ei Grigorie, şi pe fiul 

ei Grigorie la Hristos (fiu care mai tîrziu avea să fie marele Sfint 

Teolog). Cu rugăciunea altă maică de fiu, Monica, 1-a întors pe fiul 

ei, Fericitul Augustin, de la o viaţă desfrînată, la calea bunătăţii şi 

a sfinţeniei. Cu rugăciunea Sfîntul Vasile cel Mare 1-a întors la 

Sfînta Credinţă pe marele lui profesor, Evulios. Cu rugăciunea 

Regele Ezechia şi-a mai prelungit viaţa cu încă cincisprezece ani. 

Cu rugăciunea Sfîntul Simeon Stîlpnicul i-a întors pe sciţii şi perşii 

care porniseră să atace cu armate mari pămîntul grecesc. Mai 

uşor am putea să numărăm stelele de pe bolta cerească decît 

mulţimea minunilor pe care le-au lucrat Sfinţii lui Dumnezeu cu 

rugăciunea. 

Luare aminte 

Să luăm aminte la minunata putere a lui Samson (Judecători 14): 

La cum Duhul Domnului a venit asupra lui, şi el a omorît leul cu 

mîinile goale ca şi cînd ar fi fost un ied, şi a rupt funiile cu care 1- 

au 

legat ca şi cînd ar fi fost cîlţi, şi a ucis mulţime de Filisteni; 

La cum Duhul Domnului a plecat de la el atunci cînd a dezvăluit 

taina 

puterii lui unei femei păgîne [Dalila], ajungînd astfel la orbire şi la 

moarte. 

Predică 

La cum Dumnezeu îi cur ateste pe păcătoşii care se pocăiesc de 

păcatele lor 

De vor fi păcatele voastre cum e cîrmîzul, ca zăpada le voi albi; şi 

de vor fi ca purpura, ca lîna albă le voi face (Isaia 1: 18). 

O, neţărmurita milostivire a lui Dumnezeu! Căci din mijlocul 

mîniei Lui cumplite împotriva unui popor necredincios şi 

nerecunoscător, a unui popor păcătos, împovărat de nedreptate, 

pe care îl numeşte soi rău, fii ai pieirii (Isaia 1: 4), conducători ai 

Sodomei ş\ popor al Gomorei {\sa\a 1: 10), din mijlocul unei 

asemenea cumplite mînii deci, Domnul Dumnezeu nu părăseşte 

milostivirea Sa faţă de el, ci mai mult îi cheamă la dreptate, şi se 

poartă cu el precum ploaia cea blîndă care cade peste un pămînt 

însetat, pămînt ce fusese ameninţat mai întîi de fulgere şi 

trăznete cumplite. Aşa este Domnul Dumnezeul nostru: 

Multîndurat şi Indelungmilostiv, căci El nu pînă în sfirşit Se va iuţi, 

nici în veac Se va mînia (Psalmul 102: 9). De-ar înceta numai 

păcătoşii să mai facă cele rele şi ar începe să înveţe să lucreze 

cele bune, şi de s-ar întoarce ei către Dumnezeu cu umilinţă şi 

smerită pocăinţă, atunci se vor albi ca zăpada şi albi ca lîna se vor 



face. Puternic este Dumnezeu şi moartea păcătosului nu o 
voieşte. Puternic doar El este să curăţească de păcat sufletul 
păcătos al omului, să îl albească şi să îl înnoiască. Căci oricît de 
mult şi ori de cîte ori şi-ar spăla omul straiul lui de in cu săpun şi 
cu leşie, de nu îl va întinde afară, în plin soare, nu îl va putea albi 
niciodată. Tot aşa şi sufletul omului: niciodată nu îşi va putea 
omul curaţi sufletul lui, deşi se va nevoi, va plînge şi va lupta cu 
postiri, rugăciuni şi fapte bune, dacă nu îşi va aduce sufletul şi îl 
va pune, spălat astfel, întreg la picioarele lui Dumnezeu, spre a 
primi de la El harul cel bogat şi curaţilor. Domnul ne cere şi 
voieşte nevoinţa noastră, întreaga noastră nevoinţa. El voieşte să 
ne spălăm murdăria sufletului cu lacrimile pocăinţei şi părerii de 
rău pentru păcate, şi apoi să îl îmbrăcăm cu 
frumuseţea faptelor bune. însă după ce am făcut astfel El ne 
cheamă şi ne zice: Veniţi acum, să ne judecăm (Isaia 1: 18). 
Adică, Veniţi acum, şi înfăţişaţi-vă privirii Mele, ca să văd de 
găsesc Chipul Meu întru voi; veniţi de priviţi-Mă, ca şi pe o 
oglindă, şi vedeţi-vă în Mine propriul vostru chip. 
O Stăpîne Doamne Dumnezeul nostru, Cela Ce nu pînă întru 
sfîrşit Te mînii, miluieşte-ne pre noi mai înainte de cumplita zi a 
Judecăţii Tale celei înfricoşate, 

Căci noi Ţie ne închinăm, pre Tine Te slăvim şi Ţie îţi mulţumim în 
veci, 
Amin. 

6 august 

• Prăznuirea Schimbării la Faţă a Domnului, Dumnezeului 

şi Mântuitorului nostru lisus Hristos 

în anul al treilea al predicării Sale, Stăpînul Hristos a vorbit 
adesea ucenicilor Lui despre Patima Lui cea apropiată, şi de 
asemenea despre slava Lui care avea să urmeze chinului şi morţii 
Lui de pe Cruce. El Ie-a grăit acesea astfel încît Patima Lui cea de 
neocolit să nu îi înspăîmînte pe ucenici, să nu le slăbească 
credinţa, şi să nu îi lase să cadă în înşelarea că totul nu a fost 
decît un vis. El, Cel Atotînţelept, a voit să le dăruiască ucenicilor 
vederea a unei părţi măcar a slavei Lui, şi aceasta înainte de 
Patimă şi de înviere. Astfel voind, El i-a luat pe Petru, pe lacov şi 
pe loan şi au urcat noaptea pe vîrful Muntelui Thabor, unde S-a 
schimbat la faţă înaintea lor: Şi S-a schimbat la faţă, înaintea lor, 
şi a strălucit faţa Lui ca soarele, iar veşmintele Lui s-au făcut albe 
ca lumina. Moise şi Mie, proroci mari ai Vechiului Testament, au 
stat atunci de o parte şi de cealaltă a Lui, şi au grăit cu El. Văzînd 
aceasta, ucenicii au căzut în uimire, iar Petru a zis: Doamne, bine 
este ca să fim noi aici; dacă voieşti, voi face aici trei colibe: Ţie 
una şi lui Moise una şi lui llie una (Matei 17: 4). Pe cînd Petru încă 
vorbea, Moise şi llie s-au depărtat, iar locul s-a acoperit cu un nor 
luminos care i-a acoperit pe ei, iar din nor s-a auzit un glas zicînd: 
„Acesta este Fiul Meu Cel iubit, în Care am binevoit; pe Acesta 



ascultaţi-L. " Auzind glasul, ucenicii s-au spăimîntat foarte şi au 
căzut cu feţele la pămînt ca şi cînd ar fi fost morţi. Ei au rămas 
aşa, tremurînd de spaimă, pînă cînd Domnul a venit la ei şi S-a 
atins de ei şi Ie-a zis: Sculaţi-vă şi nu vă temeţi (Matei 17: 7). Dar 
oare de ce a luat Mîntuitorul doar pe trei dintre ucenicii Săi cu El? 
De ce 

nu i-a luat pe toţi? Aceasta a fost pentru că luda nu putea fi 
vrednic să vadă slava cea dumnezeiască a învăţătorului, el, cel 
care se pregătea să îl vîndă. De aceea, luîndu-i pe toţi ucenicii cu 
El, ar fi însemnat ca numai luda să fie lăsat afară, la poalele 
muntelui, ceea ce nu ar fi fost drept: din pricina acestei excluderi, 
trădătorul şi-ar fi îndreptăţit cu atît mai mult trădarea lui. Dar de 
ce S-a schimbat Domnul nostru la Faţă pe înălţimea unui munte şi 
nu într-o vale? El a făcut astfel ca să ne înveţe pe noi două virtuţi 
de căpetenie: dragostea de nevoinţe şi obişnuirea cu gîndurile 
dumnezeieşti; căci urcarea la înălţimi cere nevoinţă, iar înălţimile 
însele reprezintă gîndurile noastre cele înălţate la cugetarea 
lucrurilor dumnezeieşti. Dar de ce S-a schimbat Domnul nostru la 
Faţă noaptea? El S-a schimbat la Faţă noaptea deoarece timpul 
nopţii este mult mai potrivit pentru rugăciune şi cugetări 
dumnezeieşti decît timpul zilei; şi pentru că întunericul nopţii 
ascunde ochiului toate frumuseţile cele de jos, de pe pămînt, şi 
dă la iveală frumuseţile cele de sus, ale bolţii celei înstelate a 
raiului. Dar de ce au venit de faţă şi Moise şi Mie? Ei au stat atunci 
acolo de faţă şi au grăit cu Domnul în scopul de a face de nimic 
minciuna jidovească cum că Hristos a fost unul dintre proroci, 
adică, Mie, leremia sau vreun altul. De aceea S-a înfăţişat El 
înaintea ucenicilor ca un împărat, care este deasupra prorocilor, 
şi de aceea Moise şi Mie au apărut ca nişte slujitori ai Lui. Domnul 
îşi arătase puterea Lui dumnezeiască înaintea ucenicilor şi 
poporului de multe ori şi pînă atunci, dar pe Muntele Thaborului 
El Ie-a arătat chiar şi Fiinţa Lui Dumnezeiască. Vederea 
Dumnezeirii Lui, şi auzirea mărturisirii dumnezeieştii Lui firi de Fiu 
al lui Dumenezu de către însuşi Tatăl - această faptă trebuie să îi 
fi ajutat şi mîntuit pe ucenici de lepădare în zilele cumplite ale 
prinderii, schingiuirii şi Răstignirii Lui pe Cruce. Această faptă Ie-a 
întărit lor credinţa în El şi în Biruinţa Lui finală. 
Cîntare de laudă la Schimbarea la Faţă a Domnului, 
Dumnezeului şi Mîntuitorului nostru lisus Hristos 
Acolo unde Israil l-au biruit pre Sisera, 
Acolo voit-a să urce al Cerurilor împărat, 
Acolo voit-a întru privegheri de noapte să Se roage, 
Şi Slava Schimbării Lui la Faţă 
Să o arate înaintea ucenicilor celor aleşi. 
Acolo a voit Domnul 

Credinţa ucenicilor Lui să o pecetluiască, 
Acolo şi veşnica Lui Biruinţă, de Biruitor. 
Acolo a Lui Faţă a strălucit ca soarele 



Cu dumnezeiasca lumină, 

Lumină ce întunericul nopţii l-a risipit 

Şi a luminat T oborul. 

Lumina cea îndelung ascunsă întru Sine, 

Cea care din timp în timp iu mii s-a arătat 

în străfulgere de-o clipă, 

Ea acum a stăiucitputernic şi îmbelşugat 

Ca un soare, 

In valuri de bucurie şi dulceaţă. 

Ea cerului a arătat stălucirea Omenităţii Lui, 

Iar pămîntului şi oamenilor adevărul Dumnezeirii Lui. 

Vadă cerurile pre Vestitorul luminii lor! 

Şi recunoască pămîntul pre Domnul Dumnezeu, Mîntuitorui\ 

Cugetare 

De ce nu Şi-a arătat Domnul slava Sa de pe Muntele Thabor 

înaintea tuturor ucenicilor, ci doar înaintea a trei pe care i-a ales 

dintre ei? Mai întîi, pentru că El însuşi dăduse Legea prin gura lui 

Moise: orice pricină să se dovedească prin spusa a doi sau trei 

martori (Deuteronomul 19: 15). Prin urmare, un răspuns este: trei 

martori erau suficienţi. Aceşti trei martori închipuie cele trei 

virtuţi teologice, de căpetenie: Petru este Credinţa, căci el a 

mărturisit primul credinţa ucenicilor în Hristos ca Fiu al lui 

Dumnezeu; lacov este Nădejdea, căci el, avînd credinţă că 

făgăduinţa Lui este adevărată, a fost primul dintre ucenici care şi- 

a dat viaţa pentru Domnul, fiind ucis de către iudei; loan este 

Iubirea, căci el este ucenicul ce îşi pleca capul la pieptul 

Domnului, şi care a stat la piciorul Crucii Domnului, pînă la sfîrşit. 

Dumnezeu este numit nu Dumnezeu al celor mulţi, ci Dumnezeu 

al celor aleşi. Eu sînt Dumnezeul lui Avraam şi Dumnezeul lui 

Isaac şi Dumnezeul lui lacov (Ieşirea 3:6). Căci Dumnezeu 

totdeauna a preţuit mai mult un om credincios decît un popor 

întreg. Astfel, de multe ori a voit El să dea pieirii tot poporul 

evreu, dar din pricina dreptului Său Moise El a iertat poporul şi l-a 

lăsat să trăiască. Dumnezeu l-a ascultat mai mult pe marele 

Proroc Mie decît pe tot poporul din împărăţia cea necredincioasă a 

lui Ahav. Şi pe seama rugăciunilor unui singur om credincios şi 

plăcut Lui, Dumnezeu a mîntuit în ziua urgiei cetăţi întregi cu 

poporul lor. Astfel, depravata cetate a Ustiugului ar fi fost arsă cu 

foc şi pucioasă dacă nu ar fi fost rugăciunile unui singur bărbat 

drept ce se afla în ea, anume Sfîntul Procopie Cel Nebun pentru 

HristOS (CU pomenire în ziua de 8 iulie). 

Luare aminte 

Să luăm aminte la purtarea de grijă a lui Dumnezeu, care a 

răsplătit virtutea femeii Rut Moabiteanca, şi a lui Booz (Cartea 

Rut): 

• La cum Rut, rămînînd văduvă, a rămas pe mai departe în casa 

soacrei ei celei vîrstnice, Noemina, fiindu-i credincioasă ei, şi 

hrănind-o şi pe ea şi pe sine din lucrul mîinilor ei; 



• La cum Booz, bogat fiind, a fost şi milostiv, şi Ie-a stat întru 
ajutor acestor două femei sărace; 

La cum Booz a luat-o cu înţelepciune de soţie pe Rut, iar din 
ei s-a născut Obed, tatăl lui lesei, tatăl Regelui şi Prorocului 
David. 

Predică Despre înălţarea şi întărirea Bisericii lui 
Dumnezeu 

Fiv-a în vremurile cele de pe urmă, că muntele templului 
Domnului va fi întărit peste vîrfurile munţilor şi se va ridica pe 
deasupra dealurilor. Şi toate popoarele vor curge într-acolo (Isaia 
2:2). 

Această prorocie grăieşte depsre Biserica lui Hristos. Deşi această 
prorocie trebuie să le fi părut foarte ciudată evreilor în perioada 
de dinaintea întrupării Domnului, ea ne este astăzi nouă cu totul 
limpede. Căci muntele, sau înălţimile, sau Casa Domnului, cu 
adevărat s-a întărit peste vîrfurile munţilor -adică în înălţimile 
cerurilor - deoarece Biserica lui Hristos nu se sprijină în primul 
rînd pe pămînt, ci mai curînd pe ceruri; iar o parte dintre membrii 
Bisericii (şi pînă în clipa de faţă, cea mai mare parte a lor) se află 
în ceruri, cită vreme cealaltă parte a ei, adică noi, credincioşii, ne 
aflăm încă pe pămînt. 

Mai departe, Biserica lui Hristos s-a ridicat pe deasupra dealurilor, adică pe 
deasupra oricărei măreţii pămînteşti şi umane. Filosofia 
omenească şi arta, şi tot ceea ce îndeobşte numim marea cultură 
a omenirii, precum şi toate valorile pămînteşti, nu reprezintă 
decît nişte dealuri joase pe lîngă munţii cei înalţi ai Bisericii lui 
Hristos. Căci Bisericii nu i-a fost greu să creeze toate acele 
dealuri; pe cînd dintre acele dealuri, nici măcar unul, şi nici măcar 
toate adunate la un loc de-a lungul a mai multe mii de ani, nu au 
putut crea vreodată Biserica lui Hristos. 

In sfîrşit, prorocul zice: Şi toate popoarele vor curge într-acolo. Cu 
adevărat, oare pînă acum, încotro au curs toate popoarele 
pămîntului, dacă nu în Biserica lui Hristos? In Templul de la 
Ierusalim nu putea intra nimeni din alte popoare [care nu era 
evreu], căci lucrul se pedepsea cu moartea. Or, nu aşa stau 
lucrurile cu Biserica lui Hristos: dimpotrivă, Ea a chemat toate 
neamurile 

pămîntului să vină la Ea încă de la început, şi să asculte cuvîntul 
Domnului Care a zis: Mergînd, învăţaţi toate neamurile (Matei 28: 19). 
Aceasta este prorocia lui Isaia, fiul lui Amos, prorocie veche, 
minunată şi plină de adevăr. _ 

O Stăpîne Doamne lisuse Hristoase, Cela Ce minunat vestit ai fost 
prin Prorocii Tăi, Ţie pururea îţi mulţumim că ne-a învrednicit pre 
noi a ne numi fii ai Sfintei Tale Biserici celei Adevărate, carele s-a 
înălţat şi s-a întărit pe deasupra tuturor înălţimilor celor lumeşti. 
Ţie se cuvine toată slava şi mulţumită în veci, Amin. 

7 august 



• Pomenirea Sfîntului Preacuvios Mucenic Dometie Persul 

Sfîntul Dometie s-a născut în Persia în timpul domniei împăratului 
Constantin [cel Mare], şi la început a fost păgîn. Dar cunoscînd de 
tînăr Credinţa Creştină, el a întors spatele idolilor părinteşti şi a 
luat Sfîntul Botez. Atît de mult a iubit Dometie adevărata 
Credinţă, încît el a părăsit chiar şi viaţa lui lumească cu toate ale 
ei şi s-a tuns monah într-o mînăstire aproape de cetatea Nisibe. El 
a locuit o vreme împreună cu obştea fraţilor, iar mai apoi s-a 
retras în viaţa pustnicească cea iubitoare de tăcere, sub 
povăţuirea Arhimandritului Urbei (despre care se spune că timp 
de şaizeci de ani un a gustat nici un fel de mîncare gătită). Avva 
Urbei 1-a hirotonit pe Dometie întru diacon, iar cînd a voit să îl 
silească ca să primească şi treapta de preot, Dometie a fugit la 
un munte înalt şi singuratic şi s-a sălăşluit într-o peşteră. El a 
ajuns la măsuri duhovniceşti atît de mari prin postiri, rugăciune, 
privegheri de toată noaptea şi cugetări dumnezeieşti, încît a 
primit de la Dumnezeu darul vindecărilor minunate, a toată 
boala. Cînd la acei munţi a ajuns şi Iulian Apostatul, şi a auzit 
despre marele Dometie, a trimis la acea peşteră pe unii care să îl 
zidească de viu înăuntru, împreună cu doi dintre ucenicii lui. Aşa 
s-a strămutat la locaşurile cereşti ale împărăţiei lui Dumnezeu 
acest Sfînt al Lui, la anul 363 după Hristos. 

• Pomenirea Sfîntului Preacuvios Or, Sihastrul de la Thebaida 
Preacuviosul Or a ajuns la desăvîrşire prin lucrarea tuturor 
neovinţelor monahiceşti. Cînd s-a întărit întru toată sfînta vieţuire 
şi a dobîndit măsurile sfinţeniei celei din singurătate, el a început 
să întemeieze, încetul cu încetul, mai multe mînăstiri, fâcîndu-se 
mare şi minunat povăţuitor şi învăţător mulţimii de monahi ce au 
venit să se mîntuiască întru ele. Marele Rufin, care a venit să îl 
cerceteze pe vestitul Avvă Or îl descrie pe acesta astfel: "La 
arătare semăna cu un înger al Domnului - el era în vîrstă de 
nouăzeci de ani, iar barba lui lungă era albă ca zăpada, 
înfăţişarea lui exterioară era minunată. Privirea lui strălucea cu o 
lumină mai presus de fire." Avvă Or vedea adesea îngeri ai lui 
Dumnezeu. El mai cu seamă se nevoia să nu cuvinte niciodată 
vreun lucru neadevărat. El a fost ispitit cumplit de legiunile 
drăceşti, dar Ie-a biruit pe toate, cu trezvie şi cu mare vitejie. El a 
primit în fiecare zi Sfînta împărtăşanie. Odată au venit la el 
ucenicii lui şi i-au zis că este Marea Sărbătoare a Sfintei învieri, 
care trebuie prăznuită. Auzind acestea, Preacuviosul Or a ieşit 
afară, şi-a înălţat mîinile la cer şi a petrecut trei zile neîntrerupte 
în rugăciune. Apoi Ie-a zis ucenicilor lui: "Aşa trebuie să 
prăznuiască monahul Sfînta înviere a Domnului: să-şi ridice 
mintea la El şi întru duhul minţii să se unească cu Dumnezeu." 
Sfîntul Preacuvios Or s-a odihnit întru cele veşnice la bătrîneţi 
foarte adînci, cam pe la anul 390 după Hristos. 

• Pomenirea Sfinţilor Mucenici Marinus şi Asterie Singliticul 



Marinus a fost soldat iar Asterie a fost senator roman, în vremea 
împăratului Gallien, Sfîntul Marinus a fost soldat imperial în 
Cezareea Palestinei. El a primit moartea pentru că şi-a mărturisit 
sus şi tare credinţa lui în Hristos. Asterie Senatorul, care era şi el 
creştin, a fost de faţă la mucenicia lui Marinus. El şi-a scos atunci 
toga lui albă şi a acoperit trupul cel mort al mucenicului. El apoi 
1-a luat pe umerii lui şi 1-a dus şi 1-a îngropat cu cinste. Văzînd 
aceasta păgînii l-au apucat şi l-au omorît şi pe el. Sfinţii slăviţi 
Mucenici Marinus şi Asterie au luat cu cinste moartea pentru 
Hristos cam pe la anul 260. 

• Pomenirea Sfintului Preacuvios Pimen, Multpătimitorul 

încă din tinereţile lui Preacuviosul Pimen fusese foarte bolnăvicios 
cu trupul, dar tot timpul a dorit cu sete după viaţa călugărească. 
Adus fiind la Marea Lavră a peşterilor din Kiev pentru a primi 
vindecare, el a rămas acolo 

pînă la moarte. Dar Sfîntul Pimen s-a rugat lui Dumnezeu mai 
mult pentru boală decît pentru sănătate. Noaptea au venit la el 
îngerii lui Dumnezeu care l-au tuns monah, îngerii lui Dumnezeu 
i-au spus atunci că el bolnav va rămîne pînă la moartea lui, iar cu 
puţin înaintea morţii, se va însănătoşi. Precum a şi fost. Sfîntul 
Preacuvios Pimen timp de douăzeci de ani nu a putut să se ridice 
de pe patul său, din pricina bolilor lui grele. Dar de pe patul lui de 
boală el a lucrat multe şi mari minuni, hărăzindu-i-se de la 
Dumnezeu marele dar al străvederii. Cu puţin înaintea morţii lui, 
el s-a ridicat de pe patul pe care zăcuse atîta amar de ani 
complet sănătos, şi îndată a prins a-şi pregăti singur groapa. 
Sfîntul Preacuvios Pimen Multpătimitorul a trecut la locaşurile cele 
cereşti ale Domnului în anul 1110. 

• Pomenirea Sfintului Sfinţit Mucenic Narcis, Patriarhul 
Ierusalimului 

Sfîntul înaltpreasfmţit Narcis a primit moartea pentru Hristos prin 

decapitare, la anul 213, în vîrstă fiind de una sută şi şaisprezece 

ani. 

Cîntare de laudă la Sfîntul Preacuvios avvă Or, Sihastrul 

de la Thebaida 

Sfîntul Or celpreaînţelept, Marele Avvă, 

Slava monahilor este, şi cinstea. 

El la măsura desăvîrşitei călugării a ajuns 

Prin suspinul inimii, întru mari nevoinţe. 

Dă-ne nouă cuvînt, Avvă! - îi cer ucenicii. 

«Grăiţi doar adevărul, şi niciodată minciuni. 

Cunosc un bărbat care nicicînd n-a jurat, 

Nici a minţit, nici a dorit rău cuiva.» 

Zicînd acestea, Sfîntul a tăcut. 

Cerutu-i-a atunci Marele Sisoe: 

"Povăţuieşte-mă, Avvo, pre mine smeritul!" 

"Să vieţuieşti, " i-a zis atunci Or, 

"Precum mă vezi şi pe mine că fac. " 



"Mai limpede arată-mi mie cuvîntul! 

Cum să te văd eu pe tine? 

Au nu este o taină tot omul?» 

Avvă Or zis-a atunci: "Atunci iată, 

eu ţie îţi grăiesc: Din toată zidirea lui Dumnezeu, 

eu sînt cel mai rău. " 

Pre Pavel, al lui ucenic, povăţuitu-l-a Or Cuviosul: 

"Cu uşurinţă de orice păcat te vei putea păzi, 

de vei fugi cu frică de orice vorbiri deşarte, 

căci din ele iese tot răul. 

Deşartă vorbire moarte a sufletului este; 

ea din inimă stinge orice sămînţă a bunătăţii. 

Şi încă un lucru îţi zic, şi de ajuns îţi va fi ţie: 

Chiar cugetele deşarte departe să le alungi, 

şi orice ascunsă poftire rea; 

De toată grija cea lumească cu desăvîrşire să te lepezi, 

şi nematerialnic atunci fi-vei tu, fiul meu. " 

Cugetare 

Să nu te preocupi şi să nu te frămînţi de vieţile altora, nici de ale 

drepţilor, nici de ale păcătoşilor - şi pe nici unii să nu îi invidiezi. 

Ţine minte pururea că Stăpînul şi Domnul nostru lisus Hristos, 

prin slăvită învierea Lui a călcat în picioare ruşinoasa moarte, şi 

că Irod, luda, Nero, Iulian Apostatul, Valerian, Leon Armeanul şi 

toţi ceilalţi urîtori înverşunaţi ai lui Hristos şi-au distrus prorpriile 

lor mari succese şi victorii din viaţă prin ale lor foarte ruşinoase 

morţi. Unii plini de toată necurata otravă a invidiei l-au clevetit 

pe Sfintul Narcis Patriarhul, împrăştiind cu neruşinare depsre el 

zvonuri cum că şi-ar fi pierdut castitatea. Nevinovatul Narcis s-a 

retras atunci în pustie, unde a petrecut mulţi ani, rugîndu-se întru 

tăcere, linişte şi răbdare lui Dumnezeu, ca să împlinească cu el 

voia Lui. S-au succedat mai înaine de el la cîrma Bisericii trei 

patriarhi, mai înainte de a se înfăţişa martorii care au dovedit 

limpede nevinovăţia lui. Atunci cu toţii l-au silit să-şi părăsească 

pustia şi să se întoarcă în scaunul lui patriarhal. Astfel îi 

preaslăveşte Dumnezeu pe plăcuţii Lui. Sîngerosul împărat 

Valerian, plin de ură satanică, i-a măcelărit pe Creştini de-a lungul 

şi de-a latul lumii civilizate. Şi care a fost sfîrşitul lui? El a fost 

învins în război şi luat prizonier de Sapor, regele persan. Sapor nu 

a dorit să îl ucidă imediat, ci 1-a folosit drept scaun picioarelor lui 

ori de cîte ori încăleca pe cal. în fiecare zi grăjdarii lui Sapor i-1 

aduceau, împreună cu calul, şi pe Valerian, iar Sapor simţea o 

plăcere deosebită cînd îşi apăsa cizma pe gîtul împăratului 

roman, spre a încăleca mai comod pe calul lui. Căci cine seamănă 

rele, rele culege. 

Luare aminte 

Să luăm aminte la milostivirea lui Dumnezeu faţă de stearpa Ana, 

maica lui Samuel (I Regi 1): 

La cum Ana era stearpă, şi la cum s-a rugat ea cu durere 



înaintea lui Dumnezeu ca să îi dăruiască ei fiu, făgăduind că îl va 
aduce şi îl va închina Casei Domnului; 

• La cum Domnul a auzit rugăciunea cea plină de durere a Anei 
, şi ea a zămislit fiu, şi a pus numele lui Samuel (care se 
tîlcuieşte: cel cerut de la Dumnezeu); 

• La cum Ana 1-a adus pe Samuel la Templu şi 1-a închinat 
Domnului, aşa cum a făgăduit. 

Predică Despre Legea cea nouă din Sion 

Căci din Sion va ieşi legea şi cuvîntul lui Dumnezeu din Ierusalim 

(Isaia 2: 3) 

Prorocul grăieşte aici despre o Lege nouă, şi despre un Cuvînt 
nou. Legea Veche fusese dată pe Muntele Sinai; Legea Nouă avea 
să iasă din Muntele Sionului. Legea Veche fusese dată prin Moise; 
Legea nouă avea să fie adusă şi vestită de către Domnul Hristos 
însuşi. Cea veche fusese destinată de la început doar evreilor, pe 
cînd cea nouă avea să fie încă de la început pentru toate 
popoarele, pentru întreaga omenire. Dar chiar dacă noi astăzi 
vedem cît de limpezi sînt aceste cuvinte, pentru evrei ele nu au 
fost aşa; ei nu le-au înţeles atunci, şi nu le înţeleg nici acum. 
înţelesul acestor cuvinte le este închis, deoarece inimile lor sînt 
de piatră. Dar atunci, la ce cred ei că se aplică aceste cuvinte? La 
nimic. Şi cum atunci interpretează ei aceste cuvinte? Ei nu le 
interpretează deloc. Ei trec pe lîngă aceste cuvinte tot aşa cum 
orbul trece pe lîngă uşa deschisă, şi nu o vede. Căci dacă ar fi 
fost ei în stare să pătrundă înţelesul acestor cuvinte, cum s-ar 
mai fi purtat atunci cu prorocul şi cu Cel Prorocit aşa cum s-au 
purtat? Oare l-ar mai fi tăiat ei pe Isaia în două cu fierăstrăul, şi 
oare L-ar mai fi răstignit pe Cruce pe Dumnezeu? 
Evreii consideră Legea lui Moise ca fiind singura Lege a lui 
Dumnezeu, şi cea finală. De aceea nu au putut ei să priceapă 
prorocirea Legii celei Noi din Muntele Sion, ce avea să iasă de la 
Casa lui David, căci David a preaslăvit Sionul. Dar dacă evreii nu 
au cunoscut că Legea cea Nouă se va arăta prin cea Veche, nouă 
Creştinilor ne este dat să cunoaştem şi să pricepem Legea veche 
prin cea nouă. Evreii au avut un pom fără roade, pe cînd noi, 
Creştinii, avem şi 

roadele şi pomul. Ei au avut un chip lipsit de substanţă, pe cînd 
noi avem şi chipul şi realitatea lui. Ei s-au lipit numai de 
făgăduinţe (şi acelea înţelese în mod greşit), pe cînd noi avem şi 
făgăduinţele şi împlinirea lor. 

O Stăpîne Atotbogate Doamne, Carele ne-ai îmbogăţit pre noi cu 
Legea Ta cea duhovnicească şi cu Cuvîntul Tău de viaţă făcător, 
noi numai Ţie Unuia ne închinăm, şi numai pre Tine Unul Te 
slăvim! Dăruieşte-ne nouă înţelepciune şi putere ca să vieţuim 
pururea numai după Legea Ta cea sfîntă, şi să păzim pururea Sfînt 
Cuvîntul Tău, ca nicicînd să mai sărăcim înaintea Feţei Tale, 
Carele ne-ai îmbogăţit pre noi cu o bogăţie ca aceasta! 
Căci Ţie se cuvine toată slava şi mulţumită în veci, 



Amin. 

8 august 

• Pomenirea Sfintului Emilian Mărturisitorul, Episcopul Cizicului 
Sfîntul Emilian a slujit ca episcop al Cizicului în timpul nenorocitei 
domnii a împăratului Leon Armeanul, luptătorul împotriva 
sfintelor icoane [iconoclastul]. Nevoind să se supună nelegiuitelor 
decrete ale acestuia, care obligau la scoaterea icoanelor din 
biserici, Inaltpreasfinţitul Emilian, împreună şi cu alţi Episcopi 
Ortodocşi, au fost alungaţi în surghiun. Sfîntul Emilian a petrecut 
în surghiun timp de cinci ani, îndurînd dureri şi umiliri de 
nedescris pentru mărturisirea lui ortodoxă cea de neclintit. Sfîntul 
Emilian a trecut la cele veşnice la anul 820 şi s-a strămutat la 
locaşurile Stăpînului Hristos, făcîndu-se Cetăţean al Raiului. 

• Pomenirea Sfintului Miron, Făcătorul de Minuni, Episcopul Cretei 
Sfîntul Miron a fost mai întîi plugar şi bărbat căsătorit, care dăruia 
din belşug şi cu dragoste din roadele ogoarelor sale celor lipsiţi şi 
nevoiaşi. Odată el a prins nişte tîlhari care furau grîu din 
hambarul lui de treierat. Nespunîndu-le acestora cine este, el s-a 
alăturat lor şi i-a ajutat cu mîinile lui să încarce sacii şi să fugă, 
mai înainte de a fi prinşi. Din pricina marilor şi aleselor lui virtuţi, 
Sfîntul Miron a fost ales şi uns presbiter, iar mai apoi arhiereu al 
Cretei. El a fost mare făcător de minuni şi lucrător de mari şi 
minunate fapte bune întru Numele Stăpînului Hristos. Sfîntul 
Miron a trecut la locaşurile cereşti pe la sfîrşitul anului 350, 
aflîndu-se în al o sutălea an al vieţii lui pâmînteşti. 

• Pomenirea Sfintului Preacuviosului Părintelui nostru Grigorie 
Sinaitul [Palamas] 

Sfîntul Grigorie acesta s-a numit „Sinaitul" deoarece a primit 
tunderea în monahism la Muntele Sinai. In timpul domniei 
împăratului Andronic Paleologul (cam pe la anul 1330), el a sosit 
la Muntele Athos ca să cerceteze sfintele mînăstiri de acolo şi să 
afle cît mai mult cu putinţă despre lucrarea sfintei rugăciuni a 
inimii şi a vederii lui Dumnezeu. Dar la acea vreme această 
lucrare a rugăciunii minţii era ca şi necunoscută celor mai mulţi 
Părinţi Athoniţi. Singurul dintre ei care lucra desăvîrşit rugăciunea 
minţii era Sfîntul Maxim Capsokalivitul. Sfîntul Grigorie [Palamas] 
a făcut cunoscute cugetările şi experienţa sa despre sfînta lucrare 
a rugăciunii minţii pe la toate chiliile şi lavrele Sfîntului Munte 
Athos. Unul dintre cei mai valoroşi ucenici ai săi a fost Sfîntul 
Kallist, Patriarhul Constantinopolului, cel care mai tîrziu avea să 
scrie şi viaţa Sfîntului Grigorie Palamas. După o vreme, Sfîntul 
Grigorie Palamas a trecut în Macedonia şi în alte ţări din Balcani, 
pe unde a întemeiat obşti monahale în care călugării se învăţau 
întru lucrarea tainică a rugăciunii minţii. Astfel el pre mulţi i-a 
ajutat să se mîntuiască, învăţîntu-i să-şi adîncească lucrarea şi 
viaţa duhovnicească, prin asceză şi practicarea cu scumpătate a 
tuturor dumnezeieştilor porunci. Scrierile lui cu privire la 



rugăciunea minţii şi la nevoinţele pustniceşti se găsesc în colecţia 
scrierilor Filocaliei. I0 între altele, Sfîntul Grigorie Palamas a alcătuit 
cîntarea închinată Sfintei Treimi Cu vrednicie şi cu dreptate este a 
ne închina Tatălui şi Fiului şi Sfintului Duh..., care se cîntă la 
Slujba Miezonopticii din Duminici. Sfîntul Grigorie Palamas a fost 
unul dintre cei mai mari asceţi şi dascăli duhovniceşti din 
Balcani." El a adormit cu pace după o viaţă de mari şi cumplite 
nevoinţe şi chinuri pentru adevăr, şi s-a strămutat la locaşurile 
veşnice ale împărăţiei Cereşti. 

10 Vezi şi ampla monografie dedicată Sfîntului Grigorie Palamas de către 
Părintele Dumitru Stăniloae, apărută pentru prima oară în anul 1938. Această 
monografie, redactată cu toate instrumentele exegezei moderne, este prima 
cercetare teologică serioasă a vieţii şi operei Sfîntului, pe plan mondial. 

11 El este oarecum, prin învăţătura sa, ultimul mare Sfînt Părinte, care încheie 
perioada patristică, după cum arată Părintele Dumitru Stăniloae. Sfîntul 
Grigorie Palamas este cel care a fundamentat şi a consolidat pe deplin şi 
pentru totdeauna învăţătura despre energiile necreate ale lui Dumnezeu, 
împotriva doctrinei scolastice a latinilor [a romano-catolicilor], care vorbeau 
despre un "har creat." 

• Sfinţii Noi Mucenici Triandafil [Zagoreul] şi Spaso 

Sfîntul mucenic Triandafil s-a născut la Zagora, iar sfîntul mucenic 
Spaso s-a născut la Radoviţe, în Eparhia Strumiţei. Ei amîndoi au 
fost de neam slav, şi amîndoi oameni simpli, din popor. Dar 
dragostea lor pentru Hristos a fost mare, fiindu-le mai scumpă 
decît toată această lume şi decît însăşi viaţa lor. Ei şi-au jertfit 
sîngele şi nu L-au vîndut pe Hristos. Pentru credinţa lor în Hristos 
ei au luat chinurile şi uciderea din mîinile turcilor, astfel: Triandafil 
la Constantinopol, în anul 1680, iar Spaso la Tesalonic, în anul 
1794. 

• Pomenirea Sfînîului Mucenic Gormizdas 

Acesta^ a fost un mare nobil de la curtea împăratului persan 

Yezdegeherd. împăratul i-a confiscat rangul şi toate proprietăţile 

şi averea, şi 1-a trimis să păzească vitele, deoarece mucenicul nu 

a voit să se lepede de Hristos. împăratul a crezut că mucenicul va 

tînji atît de mult după rangul şi averile lui, încît se va întoarce 

degrabă şi se va închina idolilor. Dar Gormizdas a păzit vite întru 

îndelunga răbdare a inimii şi s-a bucurat păzindu-şi Credinţa. 

Pentru aceasta împăratul 1-a luat şi 1-a schinguit bestial, fără să-i 

poată însă clinti inima, în cele din urmă, la anul 418, Sfîntul 

Mucenic Gormizdas a fost omorît, imediat după martiriul Sfîntului 

Avdie Episcopul (pomenit la 31 martie). 

Cîntare de laudă la Sfîntul Grigorie Sinaitul [Palamas] 

înţeleptul Sinait Părinte pre monahi îi învaţă, 

Pecetluindu-şi învăţătura cu a vieţii lui pildă: 

„Nepătimitor este Făgăduitul Rai, 

Iar despătimitul suflet de la Duhul primeşte lumină. 

Fără cugete va fi omul 

Ce mintea în inimă-şi ţine, cu rugăciunea, liniştit. 

Căci păcătoasele cugete rădăcini sînt 



Ale patimilor, 

Ce sufletul îl ţin rob într-a dracilor gheară. 

Noi toţi bolnavi sîntem, dar aproape e leacul 

Pentru suflet, de al sufletelor şi trupurilor Doctor 

Dăruit. 

Ci grăieşte doar al Domnului Sfint Nume 

Intru al inimii adînc, 

Şi acesta patimile, ale bolii rădăcină, 

Arde-le-va ca pe nişte paie! 

Puternicul Nume, a cerurilor lumină, 

Cu flecare suflare tu înlăuntru să-L rosteşti. 

De nu vei cîştiga astă sflntă lucrare, 

Oricare alta, şi orice aspră nevoi nţă, 

Cu totul neputincioasă, apă chioară, va fi. 

Doar Hristos Domnul puternic este întru mine 

Ca slaba apă să o facă în vin. 

Ci mintea întreagă odihneşte-ţi-o în inimă, 

Ca într-un cuib, 

Şipre Domnul Hris tos II slăveşte 

Intru rugăciune neîncetată, zicînd: 

„ Stăpîne Doamne lisuse Hristoase, Fiul lui Dumnezeu, 

Milostiv fii mie, păcătosul!" 

încet te roagă, fără grabă nicicum, 

Pînă cînd rugăciunea de foc 

Din inimă îţi va izvorî. 

Atunci a ta minte la ceruri se va ridica, 

Iar cele pămînteşti 
Le va uita desăvîrşit. " 
Cugetare 

Astfel Ie-a grăit Domnul fiilor lui Israel, prin gura lui Moise: Ca 
martori înaintea voastră iau astăzi cerul şi pămîntul: viaţă şi 
moarte ţi-am pus eu astăzi înainte, şi binecuvîntare şi blestem. 
Alege viaţa ca să trăieşti tu şi urmaşii tăi (Deuteronomul 30: 19). 
Există anume momente cruciale în viaţa omului, cînd într-adevăr 
el este lăsat să aleagă între viaţă şi moarte, luda, într-un astfel de 
moment crucial, stricat fiind de pofta lui de bani, a ales moartea, 
adică a căzut victimă patimei zgîrceniei. Cînd generalul a voit ca 
să îl ridice pe soldatul Marinus (pomenit la 7 august) la rangul de 
ofiţer, invidioşii l-au clevetit că este Creştin. Generalul nu i-a 
lăsat soldatului Marinus decît trei ore de gîndire, în care să aleagă 
între viaţă şi moarte: ori să moară, ori să se lepede de Hristos. 
Marinus, auzind cuvintele superiorului lui, şi-a folosit acele trei 
ceasuri spre a merge la episcopul locului, Theotechnus, şi a-i cere 
sfat. Arhiereul 1-a dus pe soldat în biserică, i-a deschis înaintea 
ochilor Sfînta Evanghelie, şi i-a arătat cu degetul mai întîi cuvîntul 
scris în Sfînta Evanghelie, apoi sabia pe care Marinus o purta la 
cingătoare, şi i-a zis: „Alege, bravule ostaş, una dintre acestea 
două. Sau să porţi spada aceasta şi să slujeşti domnului 
pămîntesc cît trăieşti în această viaţă trecătoare, iar după moarte 



să te pierzi veşnic, şi cu trupul şi cu sufletul; sau să te faci oştean 
al împăratului Nemuritor al Cerurilor, şi să-ţi jertfeşti acest trup 
trecător pentru Numele Lui Cel Sfint, precum stă scris întru 
această Carte, dar mai apoi să împărăteşti veşnic cu El, şi cu 
sufletul, şi cu trupul." Marinus atunci îndată a hotărît, a sărutat 
Sfînta Evanghelie şi a ieşit la moartea care a însemnat de fapt 
viaţa veşnică. 
Luare aminte 

Să luăm aminte la minunata arătare a lui Dumnezeu către copilul 
Samuel (I Regi 3): 

• La cum într-o noapte, pe cînd copilul Samuel dormea, Domnul 1-a strigat de 
trei ori pe nume; 

• La cum Domnul a zis către Samuel toată osînda care se va 
abate asupra casei preotului Eli [căci acesta nevolnic fusese să-şi 
strunească fiii cei foarte păcătoşi] şi a întregului israel; 

• La cum Domnul nu a voit să Se arate Preotului Eli, nici fiilor 
lui, ci mai degrabă lui Samuel, copilul cel nevinovat. 
Predică Despre pacea instaurată de Hristos 

El va judeca neamurile şi la popoare fără de număr va da legile 
Sale. Preface-vor săbiile în fiare de pluguri şi lănciile lor în cosoare. 
Nici un neam nu va mă ridica sabia împotriva altuia şi nu vor mai 
învăţa război (Isaia 2: 4). 

Cît de limpede L-a văzut Prorocul pe Domnul Hristos, împăratul 
Păcii! Prorocul a luat şi a elucidat meritele Domnului, unul cîte 
unul, în chip minunat. Mai întîi, Prorocul a arătat că Domnul 
Hristos este Legiuitorul unei Legi noi, destinată tuturor popoarelor 
pămîntului. Apoi a arătat că El este mai presus decît toate culmile 
pe care le-au atins vreodată oamenii, pămînteşti sau istorice, în 
pasajul pe care îl avem în vedere aici, Prorocul îl arată pe 
Mîntuitorul Hristos ca Făcător de Pace, ale Cărui putere şi iubire 
sînt mai tari decît săbiile pe care El le preface în pluguri, şi decît 
lănciile pe care El le preface în seceri de plivit buruieni. Dar oare 
s-a împlinit această mare prorocie privitoare la pacea pe pămînt? 
Cu adevărat s-a împlinit, în ciuda faptului că războaiele încă nu 
au pierit. Căci iată, războaiele între popoarele creştine nu mai sînt 
aceleaşi ca între popoarele păgîne. Căci păgînii luptau între ei cu 
mîndrie, pe cînd creştinii luptă între ei cu ruşine! Credinţele 
păgîneşti dau voie numai războinicilor în ralurile lor, pe cînd 
Credinţa Creştină deschide Raiul sfinţilor. Căci aşa cum creştinii 
comit şi alte păcate păgîneşti din pricina slăbiciunilor şi 
slăbănogirii lor, ei îl comit şi pe acela că poartă războaie. Cu toate 
acestea, Dumnezeu priveşte la inima omului şi cunoaşte care 
este dispoziţia inimii păgînilor atunci cînd aceştia păcătuiesc, şi 
care este cea a creştinilor în aceleaşi triste situaţii. Căci şi friseii 
s-au lepădat de Hristos, şi s-a lepădat de El şi Petru. Dar fariseii s- 
au lepădat de El din răutate drăcească şi nepocăită, pe cînd Petru 
a făcut-o din slăbiciune omenească pentru care i-a fost ruşine, şi 
pentru care s-a pocăit cu amar, mărturisindu-L pe Mîntuitorul cu 



şi mai multă ardoare după aceea. 

Fraţilor, ce putem spune despre săbiile şi lănciile patimilor, prin 

care ne ucidem propriile noastre suflete, şi pe acelea ale 

semenilor noştri? O, oare cînd vom învăţa să prefacem aceste 

săbii în fier bun de plug, cu care să plugărim pămîntul sufletului 

nostru, întru care să semănăm apoi sămînţa nobilă a învăţăturii 

lui Hristos? Şi cînd vom preface aceste lăncii în cosoare, spre a 

plivi neghinele din ogorul sufletelor noastre, cărora, strîngîndu-le, 

să le dăm foc? Căci atunci şi numai atunci se va instaura în inima 

noastră pacea adusă de Hristos, tot aşa cum s-a sălăşluit ea şi în 

inimile Sfinţilor Lui. Şi cînd se va întîmpla aşa, cine se va mai 

putea măcar gîndi ca să pornească război împotriva aproapelui lui 

sau împotriva altor popoare? 

O, cît de minunată este vedenia lui Isaia, fiul lui Amos, Prorocul 

cel mare al lui Dumnezeu! 

O Stăpîne Doamne lisuse Hristoase, întoarce tăişurile ucigaşe ale 

patimilor noastre întru unelte de dobîndire a păcii sufletului, prin 

focul cel sfînt al Cuvîntului Tău, 

Căci noi Ţie ne închinăm şi pre Tine Te slăvim în veci, Amin. 

9 august 

• Pomenirea Sfîntului Apostol Matia 

Sfîntul Matia s-a născut din tribul lui luda, în Betleem. El a studiat 
Cărţile Legii cu Sfîntul şi Dreptul Simeon la Ierusalim. Cînd 
Domnul a ieşit să predice apropierea împărăţiei lui Dumnezeu, 
Matia s-a alăturat şi el celor care II iubeau pe Domnul. Căci Matia 
L-a iubit pe El din toată inima lui, din tot cugetul lui şi din toată 
virtutea lui, iar duhul lui se bucura întru el cînd asculta cuvintele 
Domnului şi vedea minunile Lui. Mai întîi Matia s-a numărat 
printre cei Şaptezeci de Apostoli mai Mici. Dar după Slăvită 
înviere, golindu-se locul ocupat pînă atunci de luda Iscarioteanul, 
Apostolii au aruncat sorţi şi astfel l-au ales pe Matia să plinească 
numărul Celor Doisprezece (Fapte 1:23-26). Primind Duhul Sfînt la 
Duminica Cincizecimii, Apostolul Matia a pornit la predicarea 
Evangheliei, mai întîi în ludeea, apoi în Etiopia, unde a fost 
schingiuit pentru dragostea lui Hristos. Se spune despre el că a 
predicat şi prin întreaga Macedonie, unde nelegiuiţii au vrut ca 
să-i scoată ochii; dar el s-a făcut nevăzut din mijlocul lor şi astfel 
a scăpat cu viaţă. Stăpînul Hristos a venit la el în temniţă, l-a 
mîngîiat şi l-a eliberat de acolo. La sfîrşit, el s-a reîntors la lucrul 
din ludeea. Acolo a fost prins şi adus înaintea curţii şi a marelui 
preot Anania, înaintea cărora L-a mărturisit neînfricat pe Hristos. 
Anania (acelaşi care îl ucisese şi pe Apostolul lacov) l-a osîndit pe 
Matia la moarte. Ei l-au scos pe 

Matia afară din cetate, l-au bătut cu pietre, iar la urmă i-au tăiat 
capul cu toporul. (Aceasta era metoda romană de a ucide un om 
osîndit la moarte, iar făţarnicii iudei au folosit-o în cazul lui Matia, 
ca să arate romanilor că acesta ar fi fost duşman al Romei.) Aşa a 



luat cununa muceniciei acest Apostol al lui Hristos, strămutîndu- 
se la locaşurile veşnice ale nemuritoarei împărăţii a lui Dumnezeu. 

• Pomenirea Sfîntului Mucenic Antonie 

Acest mucenic a fost cetăţean al Alexandriei. Adus înaintea 
stăpînitorului păgîn, el şi-a mărturisit cu libertate credinţa lui. El a 
fost torturat, biciuit şi sfîşiat cu tăişuri ascuţite, dar nu s-a lepădat 
de Hristos. El a fost atunci aruncat în foc, şi cu toate acestea a 
grăit poporului care stătea de faţă din mijlocul flăcărilor: "Fraţilor, 
nu fiţi sclavii trupului, ci mai degrabă grijiţi-vă de suflet, care vă 
este dat de Dumnezeu şi îi este înrudit Lui şi puterilor cereşti!" 
Aşa şi-a dat sufletul în mîinile Tatălui acest sfînt mucenic: 
povăţuind poporul din mijlocul morţii lui. 

• Pomenirea Sfinţilor Mucenici Iulian şi Marchian şi a celorlalţi 
împreună cu dînşii 1 

Aceştia cu toţii viaţa şi-au dat-o pentru apărarea sfintelor icoane, 
în timpul răului împărat Leon Isaurul iconoclastul. Ei s-au 
încununat cu cununa veşnicei slave a muceniciei, la anul 716. 
Cîntare de laudă la Sfîntul Apostol Matia 

Matia Apostolulpre Hristos L-a vestit 

Şi pe faţă 'naintea iudeilor a dat mărturie: 

"El e Mesia vestit de Proroci, 

El este Fiul lui Dumnezeu, Care S-apogorît din Cer. 

El este Cuvîntul lui Dumnezeu, Dumnezeu adevărat, 

Despre El a grăit toată Scriptura! 

Moise a zis: Dumnezeu proroc mare va ridica, 

12 In Mineiul pe August: "Tot în această zi, pomenirea Sfinţilor Zece Mucenici, care 

au mărturisit penttru sfinta icoană a Mîntuitorului şi Dumnezeului nostru lisus 

Hristos, cea din poarta de aramă, şi anume: Iulian, Marchian, loan, lacov. 

Alexie, Dimitrie, Fotie, Petru, Leontie şi Măria Patrichia" (Bucureşti: Ed. Inst. 

Biblic şi de Misiune al BOR, p. 113). 

precum şi pe mine m-a ridicat din al vostru popor; 

Şi lumina Lui va străluci între voi. 

Iar David împăratul a zis: Toate neamurile pămîntului 

Se vor slăvi Şi Se vor binecuvînta întru Dînsul. 

Viteazul Isaia la cer s-a răpit cu duhul, 

şi a văzut şi a grăit: lată Fecioară va naşte Fiu 

Şi vor pune numele Lui Emmanuel, ce-nseamnă: 

Domnul este cu noi. 

lona chip al îngropării Lui a fost - 

Cum Moartea I-o a închipuit, 

Aşa l-a-nchipuit şi învierea: 

Căci lona trei zile într-al chitului pîntec a fost, 

Şi-apoi a ieşit iar la viaţă, căci Dumnezeu voit-a. 

Prorociile s-au împlinit, risipitu-s-au umbrele. 

Cele prorocite s-au î mplinit!" 

Dar în van grăieşte bărbatul cel treaz 

Celor mulţi şi adormiţi: 

Căci cel ce doarme ziua, lumina zilei n-o crede. 

Cugetare 



O formă de mucenicie, şi în acelaşi timp semn al unei mari şi 
adevărate iubiri pentru cel de lîngă tine, este acela de a lua 
asupra ta păcatele lui. Aşa cum moartea este consecinţa 
păcatului, luarea păcatului altcuiva asupra ta înseamnă să adaugi 
la moartea ta proprie încă o moarte. Păcatul, odată săvîrşit, 
aduce moarte (lacov 1: 15). Cu toate acestea, Dumnezeu îi 
miluieşte cu învierea pe cei care, din dragoste, iau asupra lor şi 
moartea altcuiva. Nenumărate sînt exemplele de sfinţi care iau 
asupra lor păcatele şi morţile semenilor lor. Astfel, despre Sfîntul 
Ammona s-a zis: A venit un frate la Avva Ammona şi i-a mărturisit 
o grea cădere în păcat, din care pricină conştiinţa lui îl goneşte 
afară din mînăstire, poruncindu-i să se întoarcă în lume. Dar Avva 
Ammona i-a zis că va lua asupra lui acel păcat, şi 1-a îndemnat 
pe frate să se ţină tare, şi să nu părăsească mînăstirea. Fratele a 
ascultat cu lacrimi de nădejde şi de bucurie, iar Avva Ammona s-a 
aşternut cu lacrimi de pocăinţă la rugăciune. După o vreme 
scurtă, Avva Ammona a primit vestire de la Dumnezeu că s-a 
iertat păcatul fratelui, din pricină că el, Ammona, a arătat milă şi 
a luat păcatul asupra lui. Cînd Sfîntul Macarie, Sfîntul Simeon Cel 
Nebun pentru Hristos, Sfînta Theodora şi mulţi alţi sfinţi au fost 
acuzaţi de desfrînare, ei nu s-au apărat şi nu s-au dezvinovăţit ci, 
luînd asupra lor păcatele altora, au primit în locul lor [deci pe 
nedrept] cumplite pedepse, pe care le-au îndurat cu răbdare pînă 
la capăt, cînd însuşi Dumnezeu a dat pe faţă oamenilor 
nevinovăţia lor. 
Luare aminte 

Să luăm aminte la pedeapsa lui Dumnezeu asupra poporului lui 
Dumnezeu din pricina păcatelor fiilor lui Eli, judecătorul şi marele 
preot (I Regi 4): 

• La cum fiii marelui preot păcătuiau pe faţă în Silo, iar pe ascuns 
păcătuiau chiar şi înaintea Cortului Mărturiei; 

• La cum Domnul a dat pentru aceasta biruinţa în mîna filistenilor, 
care l-au asuprit pe Israil, din care au ucis multe mii de bărbaţi, 
între care şi fiii lui Eli; şi la cum filistenii idolatri au pus mîna şi pe 
Cortul Mărturiei 

• La cum, din pricina păcatelor mai marilor şi învăţaţilor poporului, 
Dumnezeu trimite pedeapsă asupra întregului popor. 

Predică Despre nimicnicia păcătoşilor înaintea măreţiei lui 

Dumnezeu 

Intraţi în crăpăturile stîncilor şi ascundeţi-vă în pulbere, din pricina 

fricii de Dumnezeu, de strălucirea slavei Lui (Isaia2: 10). 

Aceste cuvinte amarnice ale Prorocului arată halul decăderii idolatre a 

poporului lui Israel. Acest popor lepădase credinţa întru Unul 

Dumnezeu şi se închina acum la obiecte din lut şi din piatră. "Ce veţi 

face atunci, oamenilor ticăloşi, cînd va veni la voi frica de Dumnezeul 

Unde veţi mai fugi cînd va veni strălucirea slavei Luil Ci ascundeţi-vă 

în crăpăturile pietrelor din care v-aţi cioplit idoli! Şi ascundeţi-vă în 

pulberea din care vi i-aţi întruchipat pe ei!" O, cumplită şi 



binemeritată este batjocura din cuvintele acestui mare şi 
străvăzător proroc! Căci cine se va putea cumva face nevăzut de la 
faţa Domnului intrînd în crăpături de stînci? Şi cine se va putea 
ascunde de Cel Preaînalt acoperindu-se cu pulbere? 
Totuşi, fraţilor, să lăsăm deocamdată la o parte idolatria iudeilor 
-pentru care au şi fost pedepsiţi destul - şi să ne ocupăm un moment 
şi de idolatria pe care o vedem între noi, Creştinii. Căci ce este o 
grămăjoară de aur dacă nu un idol? Iar grămezile de grîne adunate 
cu zgîrcenie în hambare ce sînt ele dacă nu idoli de praf? Ce sînt 
hainele luxoase dacă nu tot atîţia idoli făcuţi din blănuri şi peri de 
animale? Oare unde se vor ascunde idolatrii creştini ai timpurilor 
noastre cînd va veni frica de Dumnezeu, şi cînd va veni strălucirea slavei 
Luil Mergi şi te ascunde în grămăjoara ta de aur, idolatrule! Du-te şi 
te ascunde în praful ce ţi l-ai strîns grămezi! Mergeţi şi vă ascundeţi 
în pieile animalelor şi îngropaţi-vă în perii cei de vulpe, şi în fiberele 
din mătasea cea moartă a viermilor, o, închinătorilor la praf şi 
cenuşă! O, amarnică ironie, căci 

toate acestea se vor arde în amarnica Zi a Domnului, în Ziua Cea 
înfricoşată a Lui. Şi atunci omul va sta faţă în faţă doar cu Cel 
Măreţ şi Veşnic. Căci toţi idolii oamenilor, cărora ei le-au închinat 
tot timpul cel fără de întoarcere al vieţii lor, vor fi arşi înaintea 
ochilor lor; şi atunci Nemritorul Judecător îi va întreba pe aceşti 
idolatri: "Unde vă sînt idolii?" 

Isaia, fiul lui Amos, prorocul lui Dumnezeu, a trăit pe pămînt acum 
mii de ani, dar vedenia lui chiar şi astăzi înfricoşată este şi plină 
de miez şi învăţătură, şi iar înfricoşată. 

Ci Tu eşti Domnul nostru Dumnezeu Cel Viu şi Singurul Domn, şi 
noi Ţie ne închinăm în veci! Tot restul este praf şi cenuşă. Ajută- 
ne nouă, Doamne, ajută-ne nouă, dă-ne nouă să nu ne lipim 
inimile şi minţile de praful cel pieritor, ci să le înălţăm pururea la 
Tine, şi numai la Tine, Dumnezeul nostru Cel Veşnic. 
Căci Ţie se cuvine toată slava şi mulţumită în veci, Amin. 

10 august 

• Pomenirea Sfinţilor Mucenici Lavrentie Arhidiaconul şi Sixt, Papă 
al Romei, şi a celorlalţi împreună cu dînşii 

După ce a fost ucis Papa Ştefan (vezi pomenirea la 2 august), în 
locul său a fost ridicat în s'caun Sixt, care din naştere era atenian. 
Mai înainte Sixt fusese filosof, dar mai după aceea el s-a convertit 
la creştinism. Timpul istoric de care ne este vorba acum a fost 
unul în care papii Romei erau omorîţi unul după altul, ca nişte oi 
de junghiere: a fi numit Papă al Romei însemna să mergi din 
capul locului la moarte, împăratul Decius luase hotărîrea să 
extermine creştinismul. Papa Sixt a fost repede adus la judecată, 
împreună cu doi dintre diaconii săi: Felicissimus şi Agapitus. Pe 
cînd cei trei erau înşfăcaţi şi îmbrînciţi către temniţă, Arhidiaconul 
Lavrentie a zis către Sfintul Papă Sixt: „Unde mergi, Părinte, fără 
fiul tău? Unde grăbeşti, Preasfinţite, fără al tău arhidiacon?" 
Sfîntul Sixt 1-a mîngîiat pe fiul său duhovnicesc şi al său 



arhidiacon Lavrentie, prorocinud-i că va suferi chinuri mai mari 
decît el pentru dragostea lui Hristos, care vor fi în scurtă vreme. 
Cu adevărat, imediat după uciderea Sfîntului Sixt, Papă al Romei, 
şi a celor doi diaconi ce au fost cu el, torţionarii l-au prins şi pe 
Arhidiaconul Lavrentie. Acesta, cu mai înainte ştiinţă şi cu multă 
înţelepciune, deja îşi pusese în rînduială cele ale lui şi în mare şi 
bună rînduială lucrurile şi mersul Bisericii. El adăpostise toate 
odoarele şi tezaurul bisericii la casa văduvului Cyriacus. Pe 
acesta, chiar în acea vreme, 

Sfîntul Lavrentie 1-a tămăduit de o cumplită şi chinuitoare durere 
de cap numai cu atingerea mîinii, şi a redat vederea unui orb pe 
nume Crescention. După ce a fost aruncat în temniţă, Lavrentie 
1-a vindecat tot de orbire pe Lucillus, care zăcea în acea temniţă 
de mulţi ani, şi apoi 1-a botezat. Fiind martor la minune şi la 
botez, temnicerul Hippolytus a dorit şi el botezul şi 1-a primit. 
Acesta s-a numărat şi el în rînd cu mucenicii, fiind omorît pentru 
credinţa în Hristos (vezi ziua de 13 august). Cum Lavrentie nu 
numai că nu se lepăda de credinţa lui, dar îl mai îndemna şi pe 
împăratul Decius să se lepede el de idolii lui, faţa lui a fost bătută 
cu pietre, iar trupul lui biciuit cu scorpioane (lanţuri avînd zale cu 
ghimpi, iar mînerul curbat precum coada unui scorpion). Văzînd 
aceste torturi bestiale, Romanus, soldat roman, s-a declarat cu 
glas mare atunci Creştin şi el, şi a fost omorît pe loc. La urmă 
torţionarii l-au întins pe Sfîntul gol pe un gridiron [grătar mare] şi 
au pus dedesubt foc. Fript în foc fiind, Sfîntul Lavrentie i-a 
mulţumit lui Dumnezeu şi a batjocorit păgînismul torţionarilor şi 
al bestialului lor împărat, Decius. După ce Sfîntul Lavrentie şi-a 
dat în mîinile lui Dumnezeu sufletul lui curat şi nobil, trupul lui a 
fost luat de către Hippolytus [Ipolit] temnicerul şi dus în ascuns, 
la adăpostul nopţii, la casa văduvului Cyriacus, iar mai apoi la o 
peşteră tainică, unde Hippolytus [Ipolit] 1-a îngropat cu cinste. 
Sfîtul Lavrentie, împreună cu ceilalţi Sfinţi pomeniţi, au luat 
mucenicia la anul 258. 

• Pomenirea Sfîntului Preacuvios Iron [Hiron] Filosoful 

Sfîntul Iron a fost filosof creştin. El este pomenit de către Sfîntul 
Grigorie Teologul în cărţile sale. El a murit cu pace şi s-a 
strămutat întru Cereasca împărăţie a lui Hristos. 
Cîntare de laudă la Sfîntul Mucenic şl Arhidiacon Lavrentie 

Nelegiuitul rigăpre Mucenic îl întreabă: 

„Patria ta care-i? Dar rangul? " 

La acestea Lavrentia fără frică răspunde: 

Nobila Spanie pămîntul meu natal este, 

Iar învăţătura am primit-o la Roma. 

A fi rob credincios al Unui Dumnezeu, 

Acesta este înaltul meu rang. " 

„Eşti tu şi trezorier al Bisericii tale? " 

„ Cu adevărat sînt, împărate. " 

„Atunci bogăţia Bisericii în mîinile noastre să o dai, 



Iar tu liber vei fi. " 

„împărate 1 . A iui Hristos bogăţie în ceruri este, De vei crede în El, o 
vei moşteni şi tu!" „Lavrentie, leapădă-te de Hristos!" „Ba nu, 
împărate, ci tu de idolii tăi!" împăratul mugind ca un taur slugi le-şi 
strigă Şi-asupra Mucenicului le asmute să-l sfîşie Ca nişte cîini. 
Slugile pre Mucenicul apucă şi pe grătar de fier îl întind. 
„Răcoare mi-este mie focul acesta, Pe voi însă, sărmanilor, focul 
gheenei vă va mînca. " „Lavrentie, leapădă-te, leapădă-te de 
Hristos! Au nu îţi e jale aşa tînăr să mori? " „Hristos Domnul meu 
tînăr a murit pentru mine, Răstignit pe Cruce de nelegiuiţi. Cuvine- 
mi-se mie să mor pentru El, Şi pentru El eu mor fericit. " Mucenicul 
ars de foc este pe o parte a trupului lui, Dar el torţionarilor cu toate 
acestea grăieşte: „ Trupul meu copt e doar pe jumătate, faceţi bine- 
aşadar şi mai bine mă coaceţi, Căci cum altfel mă veţi putea mînca? 
Deci mă întoarceţi şi pe partea cealaltă. " Astfel grăit-a măreţul 
mucenic Şi spre-ale cerurilor binemiresmate locaşuri Sufletul lui s-a 
răpit. 
Cugetare 

Cum vom putea oare învinge împotrivirile duşmanilor noştri? 
Nicicum altfel decît prin renunţare, blîndeţe şi rugăciune. Adică 
renunţarea la toate, cu excepţia credinţei şi curăţiei vieţii, 
blîndeţea în toate şi rugăciunea de toată vremea. Sfîntul Amrozie 
zice: „Aceasta este arma drepţilor: că prin aceea că se retrag, ei 
biruiesc, tot aşa cum biruiesc arcaşii experimentaţi care ucid 
vînat mai mare şi mai puternic decît ei, chiar dacă, făcînd 
aceasta, ei de fapt se ascund." Un frate a fost insultat de un 
prieten al său, dar cu toate acestea el a fost cel care s-a dus să-şi 
ceară iertare şi să se împace cu el. Dar prietenul nu a voit nici 
măcar să îi deschidă uşa ci, strigînd la el dinăuntru, 1-a alungat 
de lîngă chilia lui. Fratele atunci s-a dus şi a dezvăluit 
duhovnicului său acestea, 

iar duhovnicul i-a zis: „Cu adevărat tu te-ai dus să-ţi ceri iertare 
de la el, pe cînd de fapt el era vinovatul; dar mergînd tu pe drum, 
în inima ta îl osîndeai cu gîndul şi îţi dădeai dreptate ţie. Chiar 
dacă el este cel care a păcătuit împotriva ta, eu te sfătuiesc să îţi 
dai seama că de fapt tu i-ai greşit lui. Te sfătuiesc să îţi zici că de 
fapt tu i-ai greşit lui, iar el este nevinovat. Gîndind aşa, mai mergi 
la el o dată." Aşa a şi făcut fratele. Şi ce credeţi că s-a întîmplat? 
Nu bine s-a apropiat fratele de uşa chiliei prietenului său, că 
prietenul i-a deschis-o larg, a alergat la el, 1-a îmbrăţişat, şi a 
făcut pace cu el. 
Luare aminte 

Să luăm aminte la urgiile care s-au abătut asupra filistenilor 
pentru că şi-au întins mîinile lor necurate şi au apucat Chivotul 
Legii (I Regi 5: 6): 

• La cum poporul a fost lovit şi pedepsit cu bube usturătoare, şi 
cum înlăuntrul ţării se înmulţeau şoarecii, în orice loc în care ei 
aşezau Chivotul Legii; 



• La cum filistenii, loviţi de spaimă, s-au dus şi au întors 
Chivotul în pămîntul lui Israel; 

• La cum lucrurile sfinte ale lui Dumnezeu îi pedepsesc pe aceia 
care se ating de ele cu mîinile lor întinate şi idolatre, sau cu 
inimile stricate de duhoarea cea grea şi necurată a patimilor. 
Predică Despre neputinţa păcătoşilor 

Poporul meu este asuprit de nişte copii şi femeile domnesc peste el (IsaiaS: 
12). 

Preaînţelepte şi preafrumoase sînt toate cele care sînt ale 
Domnului. Căci toate cele create de Dumnezeu călătoresc 
puternice şi cuminţi pe calea hotărîtă lor de Dumnezeu. Aşa se 
mişcă stelele, aşa vieţuiesc şi se mişcă animalele, aşa acţionează 
şi elementele naturii, toate după ordinea rînduită lor de 
Dumnezeu. Doar omul, cununa şi împăratul întregii creaţii, şi cea 
mai inteligentă fiinţă din ea, doar el părăseşte rînduiala hotărîtă 
lui de Dumnezeu, căzînd adesea, din această pricină, în cumplită 
ignoranţă şi prostie, şi inventîndu-şi lui cărări greşite după 
cugetarea sa. De aceea vin la putere copii care conduc societatea 
după înţelegeri infantile, iar nu bătrîni înţelepţi; aşa se face că 
ajung la putere femei cu înţelegeri înguste, iar nu bărbaţi educaţi 
în artele guvernării. Căci atunci cînd la putere domnesc tinerii, cu 
domnia lor se instaurează şi opresiunea. Şi atunci cînd la putere 
se află femei, cu siguranţă se 

instaurează dezordinea. Cînd aceste anomalii sînt îngăduite de 
Dumnezeu -căci ele apar întotdeauna ca urmare a păcatului sau a 
faptului că le îngăduie Dumnezeu - poporul se află sub 
binemeritată pedeapsă pentru păcat, tot aşa cum s-ar afla sub 
stăpînirea unui duşman care 1-a cucerit în urma unui război 
sîngeros. Căci orice opresiune survine în urma unui război, şi 
orice dezordine este pedeapsă pentru păcat. 
Aşa cum din păcate opresiunea şi dezordinea domnesc deseori 
peste naţiuni, aşa domnesc ele şi peste sufletul omului. Gîndurile 
copiilor sînt infantile şi lipsite de credinţă; iar teoretizările 
femeilor sînt trupeşti şi senzuale. Acolo unde domneşte 
infantilismul şi necredinţa, sufletul omului este oprimat şi tîrît din 
păcat în păcat încă şi mai mare, aşa precum copilul răzbunător; 
iar acolo unde teoretizarea trupească stăpîneşte gîndul cel 
duhovnicesc, adică bărbătesc - care este de la Dumnezeu - acolo 
sufletul stă sub teroare ca şi bărbatul cel stăpînit de o femeie rea. 
Cînd prorocul rosteşte cuvîntul „femei [care domnesc peste 
popor]," el are în vedere o realitate duhovnicească, iar nu 
neapărat persoanele de sex feminin: căci şi bărbaţii pot 
manifesta şi demonstra slăbiciuni femeieşti. 
Ca obrăznicia copiilor şi capriciile femeilor să nu ajungă stăpînii 
bărbatului [sufletului] sau ai unei naţiuni, este necesar ca acel 
suflet-bărbat sau naţiune-popor să adere din toată puterea la 
legea trasată lor de Dumnezeu. 
O Stăpîne Multînd urate Doamne, Făcătorule al nostru şi 



Dătătorule de Lege, luminează-ne şi ne întăreşte pre noi. 
Luminează-ne pre noi cu harul Duhului Tău celui Sfint, ca să 
cunoaştem pururea Legea Ta. întăreşte-ne pre noi cu puterea 
Duhului Tău celui Sfint, ca să ne ţinem pururea, din toată virtutea 
noastră, de Legea Ta. 
Căci Ţie se cuvine toată slava şi mulţumită în veci, Amin. 

11 august 

• Pomenirea Sfîntului Mucenic Evplu 

Sfîntul Evplu a fost diacon în Catania, în insula Sicilia. împăratul 
Diocleţian 1-a trimis pe comandantul roman Pentagurus în Sicilia 
ca să-i extermine pe creştinii pe care îi va afla acolo. Dar 
Pentagurus nu a găsit în Sicilia nici un creştin, căci puţinii care se 
aflau s-au ascuns de la faţa prigonitorului şi nu s-au dat pe faţă. 
Dar chiar şi aşa s-a găsit cineva care 1-a pîrît pe Evplu că ia o 
carte şi merge la nişte creştini tăinuiţi cărora le citeşte din 
ea. Cartea era Sfînta Evanghelie. Sfîntul Evplu a fost adus în scurt 
timp înaintea curţii. Lui i-au atîrnat Sfînta Evanghelie de gît şi 1- 
au aruncat în închisoare. După ce l-au ţinut închis şi înfometat 
timp de şapte zile, torţionarii l-au scos pe Sfîntul să-1 tortureze 
în piaţa publică. Dar în timp ce îl biciuiau cu sălbăticie folosind 
ştreanguri de fier, Sfîntul Evplu îşi bătea joc de ei şi îi zicea 
ticălosului judecător: „O, sărmane ignorant, au nu vezi că prin 
puterea Domnului şi Dumnezeului meu această biciuire este 
pentru mine ca o pînză de păianjen? Dacă poţi, găseşte nişte 
torturi mai sălbatice, căci acestea îmi sînt mie nişte jucării." După 
ce l-au biciuit mult, torţionarii l-au dus pe Sfînt la eşafod. Acolo 
Sfîntul Evplu a deschis Sfînta Evanghelie pe care o avea atîrnată 
la gît şi a citit poporului din ea din destul. Mulţi s-au convertit 
atunci la Credinţa mîntuitoare a lui Hristos. Sfîntul Evplu a fost 
omorît prin decapitare la anul 304 şi s-a strămutat atunci la 
locaşurile împărăţiei Cerurilor. Sfintele lui moaşte odihnesc într-un 
sat din apropiere de Napoli, care se numeşte Vico della Batonia. 

• Pomenirea Sfintei Muceniţe Susanna Fecioara, şi a celor 
împreună cu dînsa 

Susanna a fost fiica bresbiterului Gabinus de la Roma, şi nepoata 
Papei Gaius, unchiul ei. Gaius şi Gabinus au fost fraţi, născuţi 
dintr-o stirpe imperială, fiind înrudiţi cu împăratul Diocleţian ce se 
afla la putere atunci, împăratul Diocleţian îl avea ca fiu adoptiv pe 
Maximian Galeriu, căruia voia să i-o dea de soţie pe Susanna. Dar 
Susanna se făgăduise lui Hristos, ea nici nu voia să audă de 
căsătorie, şi mai ales de căsătoria cu un bărbat nebotezat. 
Claudius şi Maximus, doi mari aristocraţi, au avut misiunea să 
facă presiuni asupra Susannei prin care să obţină consimţămîntul 
ei de a se mărita cu Galeriu, însă nu doar că misiunea lor a eşuat, 
ci ei chiar s-au convertit amîndoi la Hristos împreună cu toată 
casa lor, sub influenţa caracterului sfînt, puternic şi irezistibil al 
Susannei. în culmea furiei, împăratul a poruncit călăilor să-i ridice 



pe Claudius şi Maximus împreună cu toţi membrii familiilor lor şi 
să-i ducă la Ostia, unde i-a ars pe toţi de vii, apoi Ie-a aruncat 
cenuşa în mare. Susanna a fost decapitată în casa tatălui ei, 
preotul Gabinus. Soţia ticălosului împărat, Serena, care în taină 
era creştină, a luat noaptea trupul Muceniţei Susanna şi 1-a 
îngropat cu cinste. Papa Gaius a făcut biserică din casa fratelui lui 
Preotul Gabinus şi a slujit acolo Jertfa Cea Fără de Sînge, căci 
casă sfinţită era aceea, prin moartea Muceniţei Susanna, ucisă 
acolo pentru Hristos. La scurt timp după uciderea Susannei, tatăl 
ei, Presbiterul Gabinus şi unchiul ei, Papa Gaius, au fost şi ei 
omorîţi pentru Hristos, încununîndu-se cu slava 
mucenicilor. Astfel fiica Muceniţă Fecioară Susanna, tatăl mucenic 
Gabinus Presbiterul şi unchiul mucenic Gaius, Papă al Romei, s-au 
încununat cu toţii cu cununile muceniceşti ale veşnciei slave, în 
anii 295 şi 296 după Hristos. 

• Pomenirea celui între Sfinţi Părintelui nostru Nifon, 
Patriarhul Constantinopolului 

Sfîntul Nifon s-a născut în Grecia. El s-a tuns monah încă din 
tinereţile lui, vieţuind întru toate sfintele nevoinţe, pînă cînd în 
cele din urmă a ajuns la Sfîntul Munte Athos pe care mult 1-a 
dorit. El s-a nevoit în mai multe mînăstiri din Sfîntul Munte, dar 
cel mai mult în Mînăstirile Vatopedi şi Dionisiu. El a fost foarte 
iubit de toţi Părinţii Atoniţi, atît pentru virtuţile lui rare, cît şi 
pentru neobişnuita şi marea lui blîndeţe. El a fost sfinţit episcop 
al Tesalonicului în pofida voinţei lui, iar apoi, doi ani mai tîrziu, pe 
cînd s-a aflat la Constantinopol pentru nevoi ale eparhiei, a fost 
înscăunat acolo Patriarh al Slăvitei Cetăţi, care nu avea 
întîi stătător. Mai către sfîrşit sultanul turcesc 1-a surghiunit pe 
Sfintul Nifon la Jedrene, unde el a vieţuit ceva timp. Apoi Radu, 
domnitorul Ţării Româneşti, 1-a cerut pe Sfintul Nifon de la 
sultan, spre a-1 avea păstor poporului din ţara lui. Dar din pricina 
nelegiuirilor lui Radu Sfîntul Nifon a părăsit Valahia şi s-a întors în 
Sfîntul Munte Atos, la Mînăstirea Dionisiu. Acolo el s-a nevoit 
aspru pînă cînd a ajuns întru al nouăzecilea an al vieţii sale, şi s-a 
înfăţişat înaintea Domnului lisus Hristos, în împărăţia Cerurilor. 
Sfîntul Nifon este alcătuitorul Rugăciunii de Dezlegare care se 
citeşte la Slujba înmormîntării. 

• Pomenirea Sfinţilor Preacuvioşi Vasile şi Theodor de la Mînăstirea 
Peşterilor din Kiev 

Atît Sfîntul Vasile cît şi Sfîntul Theodor au murit de morţi 
năprasnice, cauzate de hulpavul cneaz Istislav, la anul 1098. 
Hagiografia Sfîntului Theodor este cu deosebire instructivă, din ea 
văzîndu-se cît de cumplit îl tiranizează pe om patima iubirii de 
arginţi. Sfîntul Theodor fusese în lume un bărbat extraordinar de 
bogat, dar acele bogăţii imense el le împărţise săracilor şi se 
tunsese monah voind să-şi închine viaţa desăvîrşit lui Dumnezeu. 
După aceea însă lui a început să îi pară rău după bogăţiile lui, 
începînd să fie chinuit cumplit de demoni, din această pricină. De 



chinul acesta el s-a ibăvit prin rugăciunile şi cu ajutorul Sfîntului 

Preacuvios Vasile. 

Cîntare de laudă la Sfînta Muceniţă Susanna Fecioara 

Răsăditu-sa într-al Romei pămînt vlăstar sfint, 

Şi cultivat cu iubire, 

El a crescut minunat şi minunat a-nflorit: 

Inima sfintei fecioare Susanna plină a fost 

De cereasca mireasmă. 

Alpămîntului întuneric de ea nu s-a putut atinge, 

Şi răul lumii nu o a putut pleca. 

Susanna, vlăstarul cel sfînt, 

Luminată a fost de Dumnezeiescul Duh. 

Ea Mireasa lui Hristos a fost, 

Ea căsătoria cu lutul, chiar împărătesc, o a dispreţuit. 
Mîniatu-s-a împăratul, ameninţări aruncînd, 
Strigîndu-şi răzbunarea ce o va-mplini grabnic. 
Dar Susanna nu s-a clintit, urechile şi-a închis, 
Mintea ei liniştită la Dumnezeu ridica. 
Inima ei luminată a fost, 
Locaş închinat lui Hristos. 
Pre ale ei rude desăvîrşit Ie-a uimit, 

Şi ele cu toată casa lor minunat la Hristos au venit. 

Ei cu toţii Botezul Sfînt au luat, 

Şi cu el, Mucenicia lui Hristos. 

împăratul şi-a ridicat mîna plină de sînge 

Şi cu ea ucis-a şi pe Susanna. 

Dar uciderile sînt un nimic 

Sufletelor celor întărite în Credinţă. 

Capul Susannei s-a rostogolit la pămînt, 

Iar al ei suflet răpitu-s-a la Cer. 

In Ceruri Susanna stă curată şi dreaptă 

înaintea Mirelui ei Hristos. 

Cugetare 

Cînd omul începe să pornească în viaţă pe căile dreptăţii, atunci 

el nu mai are voie să păşească decît pe ele, cu amîndouă 

picioarele, iar nu cu unul pe calea dreptăţii, iar cu celălalt pe a 

nedreptăţii. Căci astfel a grăit Dumnezeu prin gura prorocului 

despre drepţii care lucrează şi fărădelege: Dar şi dreptul, dacă se 

va abate de la dreptatea sa şi se va purta cu nedreptate şi va 

face toate acele ticăloşii pe care le face nelegiuitul, va fi el oare 

viu? Toate faptele lui bune, pe care le vafifâcut, nu se vor 

pomeni, ci pentru nelegiuirea sa, pe care 

va fi facut-o, şi pentru păcatele sale, pe care Ie-a săvîrşit, va muri 

(lezechiel 18: 24). Domnitorul român Radu a fost un bărbat drept, 

şi multe fapte bune a făcut. El 1-a scos pe Sfîntul Nifon din 

surghiunul de la Jedrene şi 1-a adus în Ţara Românească, 

punîndu-1 Arhiepiscop al Bucureştilor. Dar pe neaşteptate Radu a 

comis o nelegiuire: el a dat-o pe sora lui de soţie ticălosului 

domnitor Bogdan al Moldovei, cîtă vreme soţia legitimă a 



acestuia din urmă era încă în viaţă. Radu nu a voit să audă de 
mustrarea cea dreaptă a sfîntului Arhiepiscop Nifon. Nifon atunci 
i-a prorocit lui Radu că rău va pieri, 1-a dat anatemei 
despărţindu-1 de Biserică şi a lăsat şi Bucureştii, retrăgîndu-se în 
Sfîntul Munte. La scurt timp după aceea toată Ţara Românească a 
fost lovită cu secetă şi cu foamete, iar Radu a căzut într-o 
cumplită şi incurabilă boală, de la care i s-a umplut de răni tot 
trupul; iar din cauza acestor răni purulente şi rău mirositoare 
nimeni nu se putea apropia de el. După ce a murit în felul acesta 
oribil şi după ce l-au îngropat, mormîntul lui s-a cutremurat timp 
de trei zile, aşa cum s-a întîmplat şi cu mormîntul nelegiuitei 
Eudoxia, prigonitoarea şi ucigaşa Sfîntului loan Gură de Aur. 
Luare aminte 

Să luăm aminte la îndărătnicul popor al lui Israel (I Regi 8): 
La cum evreii i-au cerut lui Samuel să le pună lor rege; 

• La cum Samuel i-a certat pentru aceasta în Numele Domnului, 
Care a zis că El este singurul Domn şi Rege al lui Israel; 

• La cum îndărătnicul popor nu a voit să audă de aceasta, 
respingînd voinţa lui Dumnezeu şi sfatul lui Samuel. 
Predică Despre urîţenie, însotitoarea păcatului 

Atunci va fi în loc de miresme, putreziciune, şi în loc de cingători, 
frînghie, în loc de cîrlionţi făcuţi cu fierul, pleşuvie, în loc de 
veşmînt preţios, zdrenţe, şi în loc de frumuseţe, pecete de robie 
(Isaia3:24). 

Aceste cuvinte Sfîntul Proroc Isaia Ie-a rostit la adresa femeilor 
celor extravagante şi îndărătnice, la adresa fiicelor Sionului care 
se înfumuraseră: Pentru că fiicele Sionului sînt atît de mîndre şi 
umblă cu capul pe sus şi cu priviri obraznice, cu paşi domoli, cu 
zăngănit de inele la picioarele lor, Domnul va pleşuvi creştetul 
capului fiicelor Sionului, Domnul va descoperi goliciunea lor (Isaia 
3: 16). Dar oare ce a determinat asemenea mîndrie la fiicele Sionului, adică la 
femeile evreice? Oare virtutea lor? Dar o virtute mare nu a făcut 
niciodată pe nimeni mîndru, căci ea tocmai că este şi un remediu 
împotriva mîndriei. Oare să fi fost aceste femei pline de mîndrie 
din pricina marii prosperităţi şi stabilităţi economice a ţării lor? 
Nu, dimpotrivă, căci aici 

prorocul tocmai că prezice pieirea iminentă a ţării, robia poporului 
şi distrugerea statului evreu. El arată şi cauzele acestei pieiri: 
extravaganţa vestimentară deşuchiată, vanitatea cea găunoasă, 
şi încăpăţînarea dobitoacă a femeilor sînt cauzele principale ale 
iminentei distrugeri şi robii. Dar oare ce le făcea pe acestea să fie 
atît de mîndre şi pline de obrăznicie? Tocmai că toate podoabele, 
adică inelele, sorii şi luniţele, cerceii, brăţările şi vălurile, 
cununile, lănţişoarele şi cingătorile, miresmele, talismanele, 
verigile de nas, veşmintele de sărbătoare, mantiile, şalurile, 
pungile, oglinzile, pînzeturile subţiri, turbanele şi tunicile (Isaia 3: 
18-23). lată, toate acestea le umpleau atunci de mîndrie pe 



femeile din Israel. Toate acestea sîntîn acelaşi timp şi expresia 
prostiei tîmpe a acestei mîndrii, a cărei cauză mai adîncă este 
perversitatea sufletului. Căci din perversitatea sufletului se naşte 
mîndria, tot melanjul de culori şi forme cu care se împodobesc 
femeile nefiind decît expresia vizibilă şi evidentă a mîndriei lor 
prosteşti. Şi ce se alege din toate acestea pînă la urmă? Duhoare, 
frînghie, pleşuvie, zdrenţe, şi putreziciune. Toate acestea se şi 
întîmplă cînd poporul este luat în robie. Căci aşa se şi întîmplă, 
după o regulă care nu dă greş: atunci cînd sufletul este robit de 
trup, tot omul devine sclav al unui duman străin, exterior lui. 
Aşa se şi întîmplă atunci cînd duşmanul cel de neocolit al 
trupurilor noastre, moartea, se înstăpîneşte peste noi. Parfumurile 
nu vor ajuta în mormînt, căci acolo este împărăţia grelei duhori. 
Nici va mai avea nevoie scheletul descărnat al trupului nostru de 
vreo cingătoare frumoasă sau podoabă de aur, iar craniul va fi cu 
totul pleşuv. Frumuseţea pe care a avut-o omul în viaţă nu îi va 
mai sluji în groapă la nimic, căci ea nu-i va putea scăpa trupul de 
putreziciune. Aceasta este şi soarta chiar şi a celor mai frumoase, 
mai sănătoase, mai bogate şi mai extravagante femei. Şi încă 
această soartă a lor nu este nenorocirea cea mai mare. Cea mai 
mare nenorocire a sufletelor acestui fel de femei, pleşuve, rău 
mirositoare, şi descărnate de moarte [îmbrăcate în zdrenţe] cum 
sînt, este atunci cînd vine ceasul înfăţişării lor înaintea lui 
Dumnezeu, înaintea oştirilor cereşti şi a tuturor sfinţilor şi 
drepţilor care radiază de frumuseţe. Aici, sufletele acestor femei 
vor duhni de duhoarea depravării şi viciului lucrate de ele în 
timpul vieţilor lor, care lasă urme de neşters în suflet; zdrenţele 
simbolizează nesaţul cu care sufletul lor a poftit plăcerile trupeşti 
în timpul vieţii; pleşuvia arată sufletul cel gol de orice fapte bune 
şi gînduri cucernice şi înţelepte; iar putreziciunea arată chinul 
conştiinţei şi mintea înfierbîntată ca şi de un foc. 
O, cumplită este prorocia lui Isaia, fiul lui Amos. Cumplită este ea, 
căci este adevărată şi se împlineşte chiar şi astăzi sub ochii 
noştri! 

O Atotsfinte şi Preacurate Doamne, ajută femeilor celor care îşi 
însemnează cu credinţă şi cu evlavie trupul cu semnul Sfintei Tale 
Cruci, şi adu-le astfel aminte şi de ale lor suflete, pe care 
curăţeşte-le mai înainte de venirea înfricoşatei Tale Judecăţi! Aşa 
încît sufletele lor, împreună cu trupurile, >â nu se prefacă în 
duhoarea cea fără de sfirşit, 

Căci Tu eşti Dumnezeul nostru şi Ţie slavă Iţi închinăm în veci, 
Amin. 

12 august 

• Pomenirea Sfinţilor Anichit şi Folie 
împăratul Diocleţian s-a dus odată să cerceteze cetatea 
Nicomidiei, cu intenţia ascunsă şi rea de a îi lichida pe toţi 
creştinii de acolo. Dar atunci cînd a declanşat torturile lor publice, 



Anichit, unul dintre demnitarii de rang înalt ai cetăţii L-a 
mărturisit cu tărie pe Hristos înaintea împăratului şi a mulţimii de 
popor prezent în piaţă. El a mai denunţat şi prostia închinării la 
obiecte de lut şi piatră, închinare nedemnă de fiinţa raţională 
care este omul. împăratul a poruncit ca lui Anichit să îi fie tăiată 
limba, însă cu puterea lui Dumnezeu, el a continuat să vorbească. 
Ei apoi au dat drumul unui leu, cu gîndul că acesta se va repezi la 
Mucenic ca să îl sfîşie, dar leul dimpotrivă, s-a gudurat blînd pe 
lîngă Anichit. în acea clipă s-a prăbuşit şi templul lui Hercule. 
Fotie, o rudă a lui Anichit, văzînd minunea aceasta şi tăria lui 
Anichit, a strigat către împărat: „O, idolatrule, iată eşti acoperit 
de ruşine! lată, de nimic sînt zeii tăi!" împăratul atunci a poruncit 
decapitarea neîntîrziată a lui Anchit şi uciderea pe loc a lui Fotie. 
Dar călăul, în loc să îl omoare pe mucenic, s-a lovit fără să vrea 
pe sine, şi a murit pe loc. După torturi prelungite, amîndoi 
Mucenicii, Anichit şi Fotie, au fost aruncaţi în temniţă, unde au 
zăcut timp de trei ani. După scurgerea acelui timp s-a poruncit cu 
privire la ei aprinderea unui foc puternic, în care au fost aruncaţi. 
Mulţi creştini atunci, bărbaţi, femei şi copii, le-au urmat 
mucenicilor, intrînd în acel foc. Din mijlocul flăcărilor cuptorului 
cîntarea de laudă a mucenicilor către Dumnezeu se auzea pînă 
departe. Ei au luat cu toţii mucenicia cam pe la anul 305. Sfinţii 
Anichit şi Fotie sînt invocaţi la rugăciunile de la Taina Sfîntului 
Maslu şi de la slujba Sfinţirii Apei. 

• Pomenirea Sfîntului Sfinţit Mucenic Alexandru, Episcopul 
Comanelor 

Sfîntul Alexandru a fost un bărbat simplu, cărbunar din cetatea 
Comanelor, de îngă Neocesareea. După ce a murit episcopul 
Comanelor, Sfîntul Grigorie Taumaturgul, Episcopul Neocesareei 
(pomenit la 17 noiembrie) a fost chemat să conducă sinodul de 
alegere a noului episcop. La acest sinod au fost de faţă clerici şi 
mireni. Dar nu s-a putut ajunge la nici o înţelegere comună cu 
privire la cine să fie ales şi uns episcop. Discuţiile se 
purtau mai curînd asupra aspectelor exterioare ale candidatului, 
evaluîndu-se vrednicia şi comportamentul lui numai după 
aparenţă. Sfîntul Grigorie a arătat membrilor sinodului că 
judecata trebuie să se facă nu după ceea ce se vede în afară, ci 
după vrednicia cea dinlăuntru, după duhul şi puterea inimii 
candidatului. Atunci mai mulţi nesăbuiţi au strigat: „în cazul 
acesta ar trebui să ni-1 facem episcop pe Alexandru Cărbunarul!" 
La aceste cuvinte toţi sinodalii au izbucnit în hohote de rîs. Dar 
Sfîntul Grigorie a întrebat: „Cine este Alexandru Cărbunarul?" 
Gîndindu-se că cei prezenţi nu au pomenit acest nume care de 
altfel nici nu era înscris în liste fără purtarea de grijă a lui 
Dumnezeu, Sfîntul Grigorie Taumaturgul l-a convocat pe 
Alexandru Cărbunarul să vină de faţă înaintea sinodului aceluia. 
Fiind cărbunar, Alexandru a fost adus murdar aşa cum era, în 
zdrenţe, acoperit de funingine. La vederea lui sinodul a izbucnit în 



hohote de rîs încă şi mai mari. Dar chiar şi aşa, Sfîntul Grigorie i 

s-a adresat lui Alexandru aparte, punîndu-1 să făgăduiască 

solemn că va grăi adevărul şi nu va ascunde nimic despre sine. 

Alexandru atunci i-a dezvăluit Sfîntului Grigorie că el mai demult 

a fost filosof elin, că a fost foarte bogat şi că s-a bucurat de 

onoruri şi cinste. Dar că din momentul în care a citit Sfintele 

Scripturi şi Ie-a înţeles duhul, el a lepădat toate, s-a îmbrăcat în 

haina desăvîrşitei smerenii, şi a vrut să se facă nebun pentru 

Hristos. Auzind acestea, Sfîntul Grigorie Taumaturgul, 

conducătorul acelui sfînt sinod, a poruncit ca lui Alexandru să i se 

aducă baie şi să fie îmbrăcat în haine demne şi noi. Apoi 1-a 

introdus în sala de dezbateri a Sfîntului Sinod, examinîndu-1 cu 

de amănuntul în cunoaşterea Sfintelor Scripturi. Toţi cei prezenţi 

au căzut în uimire văzînd răspunsurile pline de har şi adînca 

pricepere şi înţelepciune întru cele sfinte ale lui Dumnezeu de 

care dădea dovadă Alexandru, în acest bărbat înţelept ei cu greu 

îl mai recunoşteau pe cărbunarul cel liniştit şi dispreţuit de toţi. 

Alexandru a fost atunci ales episcop al Comanelor cu o inimă şi 

cu o gură, de către toţi cei prezenţi. El a cîştigat dragostea şi 

mîntuirea turmei sale prin sfinţenia, înţelepciunea şi bunătatea 

lui. Sfîntul Alexandru Cărbunarul, Episcopul Comanelor a luat 

moarte de mucenic în timpul domniei lui Diocleţian. 

Cîntare de laudă la Sfîntul Alexandru, Episcopul Comanelor 

Oamenii privesc la faţă şi la haine, 

Dar Dumnezeu priveşte la suflet, la inimă caută El. 

Slăvitul Alexandru s-a făcut cărbunar, 

Şi trupul lui era plin de funingine, 

Pe care apa o spală uşor. 

Pe cînd inima păcătosului cea neagră de păcate, 

Doar cu foc se poate curaţi, 

Cu focul credinţei şi al lacrimilor de pocăinţă. 

Mai uşor se curăţeşte de funingine cărbunarul, 

Decît păcătosul de păcatele lui. 

Alexandru s-a îmbrăcat cu smerenia ca şi cu o haină, 

Precum focul în peşteră stă ascuns. 

El de batjocură era în ochii creduli ai lumii. 

Lumea al lui suflet nu l-a putut vedea, 

Insă Sfinţitul Grigorie cu străvedere a pătruns 

Ascunsa sfinţenie a părutului cărbunar. 

Sfîntul Grigorie în cărbunar pe sfînt l-a văzut. 

El a văzut flacăra luminoasă în peşteră ascunsă, 

Iar sub masca nebuniei înţelepciune mare a văzut. 

Sub negreala funinginei el a văzut inimă curată, 

Cum zdrenţele acoperă un suflet regal. 

Domnul nu îngăduie întunericului să acopere lumina, 

Şi la vremea cuvenită el o face să strălucească larg: 

Minunate sînt ale Lui judecăţi, 

Cînd tainic lucrează spre mîntuirea oamenilor. 

Cugetare 



Trebuie să învăţăm să îi respectăm şi să îi iubim pe oamenii umili. 
Căci aceştia sînt binecuvîntaţii pămîntului, şi aceştia cei mai mari 
în împărăţia Cerurilor vor fi. în ei mîndrie nu se află, cu adevărat, 
mîndria este mai cu seamă boala care îi afectează pe cei bogaţi şi 
puternici ai acestei lumi. Umilii îşi împlinesc desăvîrşit îndatoririle 
lor în această lume; şi cu toate acestea, cînd seîntîmplă să fie 
lăudaţi pentru valoarea muncii lor, lor li se pare că este o 
exagerare; cîtă vreme cei care sînt mai marii lumii caută mereu 
să fie lăudaţi pentru munca lor, care de cele mai multe ori este 
foarte departe de desăvîrşire. Sfîntul Alexandru fusese însă nu 
doar un cărbunar umil, ci mai înainte de aceasta un bărbat foarte 
bogat şi un mare filosof. Dar el a ales să lepede toate onorurile 
care cu dreptate îl înconjurau din toate părţile, şi s-a amestecat 
cu cei umili pentru dragostea mai mare a lui Hristos. El s-a făcut 
cărbunar, un dispreţuit între cei mai dispreţuiţi, în loc să suspine 
după onoruri, lui i-a plăcut ca pentru Hristos să fie batjocorit de 
copiii care alergau după el şi rîdeau de el din pricina hainelor lui 
zdrenţăroase şi pline de funingine. Dar chiar şi aşa, Alexandru nu 
a fost singurul pe care exemplul vieţii lui Hristos l-a determinat să 
caute compania umililor şi dispreţuiţilor. Mulţi regi şi imperatori, 
aflînd despre Cuvîntul Domnului şi iubind dulceaţa Lui, şi-au dat 
jos de pe cap coroanele lor împărăteşti, au lepădat cu dispreţ 
toată fala şi mărirea lumii lor şi 

s-au îmbrăcat în simplitate, printre cei simpli şi umili. Dar oare nu 
a venit însuşi Domnul Universului şi Făcătorul lumii printre cei 
umili, între pescari şi păstori, şi a locuit cu ei? Sfîntul Zeno ne 
învaţă: „Să nu vă alegeţi vouă spre locuire locuri slăvite, şi să nu 
vă adunaţi cu cei mari ai lumii." 
Luare aminte 

Să luăm aminte la minunata purtare de grijă a lui Dumnezeu, 
Care l-a ales rege pe Saul (I Regi 9): 

La cum Saul a ieşit să caute asinele pierdute; 

• La cum aşa l-a întîlnit Samuel, căruia Dumnezeu îi 
descoperise cu o zi mai înainte că omul pe care îl va întîlni va 
trebui uns rege în Israel; 

• La cum purtarea de grijă a lui Dumnezeu este cea care 
călăuzeşte oamenii, dăruindu-le uneori cele la care ei nu se 
aşteaptă nicidecum. 

Predică Despre vedenia cea înfricoşată a Prorocului isaia 
Am văzut pe Domnul stînd pe un scaun înalt şi măreţ şi poalele 
hainelor Lui umpleau templul (Isaia 6: 1). 

lată vedenia vedeniilor! lată slava slavelor şi măreţia măreţiilor! 
Dumnezeu a arătat mare mila Sa oamenilor, în aceea că Ie-a dat 
lor să vadă măreţia boitei înstelate, lucrul mînilor Lui. El Ie-a 
arătat o milostivire încă şi mai mare în aceea că a îngăduit celor 
mai aleşi dintre ei să vadă şi splendoarea lumii celei nevăzute, 
îngereşti. El a arătat mila Lui cea mai mare unui număr foarte 
restrîns de oameni sfinţi, aleşi ai Lui, cărora S-a descoperit chiar 



pe Sine însuşi, ca Domn Savaot, Cel Nenăscut şi Făcător al 
ambelor lumi. Dar cum să poată oameni muritori, fie ei şi sfinţi, 
să îl vadă pe Nemuritorul Dumnezeu? Oare nu a grăit Dumnezeu 
către Moise: Faţa mea însă nu vei putea s-o vezi, că nu poate 
vedea omul faţa Mea şi să trăiască. (Ieşirea 33: 20)? Şi nu 
grăieşte şi Sfînta Evanghelie la fel: Pe Dumnezeu nimeni nu L-a 
văzut vreodată, (loan 1: 18)? Cu adevărat, nimeni nu L-a văzut 
vreodată pe Dumnezeu, nici îl poate vedea vreodată şi să rămînă 
viu, în firea, natura Lui Dumnezeiască. Dar prin aplecarea Lui cea 
plină de infinită putere, milă şi iubire către noi, Dumnezeu Se face 
cunoscut şi apropiat oamenilor în anumite feluri, după judecăţile 
Lui. într-un oarecare fel şi mod El S-a înfăţişat lui Moise, lui Mie, lui 
Daniil şi lui loan Teologul. El nu S-a descoperit pe Sine după Fiinţa 
Sa, ci într-o anumită formă, într-un anumit ipostas. Isaia L-a văzut 
stînd pe un scaun înalt şi măreţ, cape un Judecător, adică, înălţat 
mai presus de jeţurile judecătorilor acestei 

lumi. Isaia Prorocul a văzut şi Serafimii care stăteau înaintea Lui şi 
strigau unul către altul, zicînd Sfînt, sfînt, sfînt este Domnul 
Savaot, plin este cerul şi pămîntul de mărirea Lui (Isaia 6:3). Căci 
Domnul nu a îngăduit ca să fie văzut singur, ci mai curînd ca 
împărat al Nevăzutei Sale împărăţii, înconjurat de fiinţele cele 
mai înalte, create de puterea Lui. Căci în jurul Lui se află cele mai 
dintîi cete ale ierarhiei îngereşti, şi Voievozii cei mai dintîi ai 
nenumăratelor Sale netrupeşti puteri, sfeşnicele cele mai înalte 
ale slavei Sale şi strălucirea Sa cea mai presus de fire. 
Aceasta este minunata vedenie a lui Isaia, Fiul lui Amos, prorocul lui Dumnezeu. 
O, Sfînt, Sfînt, Sfînt este Domnul Savaot Cel întreit Sfînt! O, 
Atotsfmte Doamne Cela Ce întru Sfînta Treime eşti închinat şi 
slăvit, miluieşte-ne şi ne mîntuieşte pre noi, necuraţii şi păcătoşii! 
Căci Ţie se cuvine toată slava şi mulţumită în veci, Amin. 

13 august 

• Pomenirea Sfintului Mucenic Ipolit 

Sfîntul Ipolit a fost conducător militar şi comandat responsabil de 
supravegherea tuturor închisorilor din Roma. El s-a născut şi a 
crescut păgîn. Cînd Sfîntul Mucenic şi Arhidiacon Lavrentie a fost 
aruncat în închisoare, lui Ipolit i s-a poruncit personal de către 
împărat să îl păzească cu deosebire pe acest prizonier, Lavrentie. 
Aşa s-a făcut că Ipolit a văzut cu ochii lui cum Sfîntul Lavrentie i-a 
redat vederea orbului din naştere Lucillus, şi cum i-a vindecat pe 
mulţi alţii închişi acolo care erau bolnavi, şi care cu toţii au crezut 
astfel în Hristos. Atunci cînd şi Ipolit a primit Sfîntul Botez din 
mîinile Sfintului Lavrentie, el a avut o vedenie pe care a povestit- 
o: „Eu am văzut suflete nevinovate petrecînd într-o mare fericire, 
în ceruri." Ipolit l-a luat apoi pe Sfîntul Lavrentie acasă la el, unde 
Sfîntul Arhidiacon i-a botezat toată familia şi toată casa (cu totul 
nouăsprezece persoane, inclusiv bătrîna guvernantă Concordia). 
Cînd Sfîntul Lavrentie a fost tăiat pentru Hristos, Ipolit a luat 



noaptea trupul mucenicului, 1-a înfăşurat într-un giulgiu, şi 1-a 
îngropat cu cinste. Dar lucrul acesta a ajuns pînă la urmă la 
urechile lui Decius. De aceea, în a treia zi după martiriul lui 
Lavrentie, Ipolit a fost şi el arestat şi adus înaintea împăratului 
Decius. El a refuzat cu tărie să se lepede de Hristos, şi pentru 
aceasta a fost bătut peste gură cu pietre. După aceasta, 
împăratul a poruncit ca Ipolit să fie dezbrăcat complet de haine şi 
biciuit cu scorpioane [bici din ştreanguri cu ghimpi, cu mîner curb 
precum coada unui scorpion]. Gol 

aflîndu-se înaintea împăratului, Ipolit i-a strigat: „Gîndeşti că m-ai 
dezbrăcat de haine, împărate, dar tu de abia acum ai început să 
mă îmbraci!" Ei l-au întins apoi la pămînt şi l-au bătut fără milă. 
Singurul răspuns pe care îl dădea Ipolit era mereu format din 
două cuvinte: Sînt Creştin. Cînd a auzit că toată casa lui Ipolit 
primse Sfîntul Botez, bestialul Decius a poruncit arestarea tuturor 
membrilor familiei şi a tuturor servitorilor. Atunci bătrîna 
Concordia a zis către împărat: „Noi preferăm moartea împreună 
cu stăpînul nostru, cea onorabilă şi demnă, întru Credinţa 
Creştină, mai curînd decît să trăim acoperiţi de dezonoare cu tine, 
care eşti necurat." Pentru aceasta Concordia a fost ucisă prima, 
iar după ea şi ceilalţi optsprezece membri ai familiei şi casei lui, 
toţi sub ochii lui Ipolit. La urmă pe Ipolit l-au legat de un cal 
sălbatic care 1-a tîrîtîn galop peste pietrele drumului pînă cînd 
mucenicul şi-a dat sufletul în mîinile lui Dumnezeu. 

• Pomenirea Sfintului Tihon de Zadonsk şi Voronej 

Sfîntul Tihon s-a născut în anul 1724, într-o familie de ţărani 
simpli din satul Koroţk, în provincia Novgorodului. El s-a tuns în 
monahism la vîrsta de treizeci şi patru de ani. Dar marea lui 
evlavie, viaţa lui curată şi ascetă au atras atenţia ierarhiei asupra 
lui, şi astfel monahul Tihon a fost hirotonit în toate treptele 
preoţeşti, pînă la fi uns Episcop al Voronej ului. El a păstorit ca 
episcop Biserica lui Hristos timp de cinci ani. Slăbind însă cu 
sănătatea, el s-a retras din scaun, stabilindu-se la Mînăstirea 
Zadonsk. în anul 1783 el a adormit cu pace în această mînăstire, 
unde sfintele lui moaşte făcătoare de minuni odihnesc şi în ziua 
de azi. Sfîntul Tihon a fost un mare ascet al Bisericii Ruse, un 
păstor de suflete cum rar s-a aflat, un puternic mijlocitor înaintea 
lui Dumnezeu, şi autor de opere duhovniceşti de o mare 
frumuseţe şi putere. Sfîntul Tihon stă alături de marii Sfinţi Părinţi 
din vechime, prin înţelepciunea, nevoinţele şi sfinţenia vieţii lui. 
Avînd în vedere multele minuni care s-au lucrat la sfintele lui 
moaşte el a fost proclamat sfînt mai întîi de popor, apoi şi oficial 
de Biserica Rusă, la anul 1861. 

• Pomenirea fericitei împărătesc Irina, care primind sfintui şi 
îngerescul chip, s-a numit Xeni monahia 

Fericita împărăteasă Irina a fost soţia împăratului loan Comnenul 
al Doilea (1118-1143), cunoscut şi sub numele de Kalo-loan - 
adică loan cel Bun. Printre multele şi minunatele ei fapte bune se 



numără şi aceea că a ctitorit slăvită Mînăstire a Pantocratorului 

din Constantinopol, întru care mai pe urmă s-a nevoit Sfîntul 

Ştefan Deceani. 

• Pomenirea Sfintului Cuviosului Părintelui nostru Serida [Avva 

Serid] 

Avva Serida a fost vestitul întemeitor al Marii Lavre de lîngă Gaza, 

în Palestina, cea de veşnică pomenire, întru care s-au nevoit mari 

Părinţi Sfinţi între care numim pe Sfinţii Varsanufie şi loan 13 , 

Dorotei, Dositei şi mulţi alţii. Avva Serida s-a strămutat la 

locaşurile cele veşnice în veacul al şaselea, spre a vieţui întru 

bucuria cea veşnică şi negrăită a lui Hristos. 

Cîntare de laudă la Sfîntul Tihon din Zadonsk 

în coliba ţărănească un sflnt s-a născut, 

Un suflet plin de al Ortodoxiei Duh: 

Sfîntul Tihon Ierarhul a strălucit ca o stea 

Şi pe lume o a învăţat dumnezeieştile taine: 

„ Sfînta Scriptură cu evlavie să o citiţi, 

Căci întru ea Se ascunde Dumnezeu; 

El întru ea Se ascunde, şi prin ea Se descoperă. 

Nici o carte din lume nu vă poate spune mai mult 

Despre Dumnezeu sau despre voi 

Decît Sfînta Scriptură. 

Căci iată fără Dumnezeu voi pre Dumnezeu nicicînd 

îl veţi putea cunoaşte. 

Zadarnic este pre Dumnezeu să-L căutăm 

în afara lui Dumnezeu. 

Dumnezeu ni Se dăruieşte nouă, pre cît este cu putinţă 

Sufletelor noastre: 

Marea toată nicicînd va putea încăpea 

Intr-o coajă de ou. 

Sfînta Scriptură ne învaţă cum să ne mîntuim sufletele 

De păcat, de moarte, şi de iadul cel veşnic. 

Cel care se îneacă, de felul apei ce îl trage la fund 

Nimic nu mai întreabă: cum e, şi din ce este făcută. 

El un singur lucru voieşte: din acea apă să scape cu viaţă, 

Şi de o stâncă tare să se prindă cît mai curînd. 

Marea vieţii acesteia un zbucium de valuri este, pierzător; 

Din mijlocul ei tu trbuie să câţi mîntuire. 

13 Vezi volumul X al Filoca Mei române (trad. Pr. Dumitru Stăniloae), care cuprinde 

scrisorile Sfinţilor Varsanufie şi loan. 

Nu vă amăgiţi cu zadarnice-ntrebări: 

„ Ce este viaţa? " şi „Din ce-i ea făcută? " 

Ci gîndiţi-vă că mai tare decîtpămînteasca vieţuire 

E moartea, 

Şi că ea ne aşteaptă pe toţi. 

Deşartă-i vorbăraia ce trece drept cunoştinţă 

Şi -a le noastre averi în urmă rămîn; 

Iar trupurile noastre în haine scumpe-mbrăcate 

Curmase vorpogorî în mormînt. 



Doar sufletul nostru e cel ce contează, 
Pe el să ne luptăm a-l mîntui. 
Dorind aceasta, să ne nevoim şi să zicem: 
„Pre mine păcătosul mă miluieşte, 
Hristoase Doamne, Fiul lui Dumnezeu!" 
Cugetare 

„Aduceţi slavă lui Dumnezeu, dar nu-i uitaţi nici pe oamenii Lui 
cei mari, adică pe săraci şi pe nevoiaşi, căci aceştia pot să facă 
foarte mult pentru voi, împreună cu Stăpînul Hristos." Acestea 
sînt cuvintele ilustrului ascet rus din veacul al nouăsprezecelea, 
Părintele Nazarie, stareţul Mînăstirii Valaam. El a rostit aceste 
cuvinte către soţia unui oficial de rang înalt din oraşul Sankt- 
Petersburg care căzuse în dizgraţia Ţarului din pricina unor 
acuzaţii foarte grave aduse împotriva lui. Cel acuzat s-a 
îmbolnăvit de grijă în urma acestei situaţii şi, slăbănogit de boală, 
nu se mai putea ridica din pat. Auzind că Părintele Nazarie se află 
la Sankt-Petersburg, soţia oficialului s-a grăbit să-1 caute şi să-i 
împărtăşească nenorocirea care s-a abătut asupra lor, rugîndu-1 
pe Părintele Nazarie să se roage pentru soţul ei. „Ai vreun bănuţ 
la tine?" a întrebat-o Părintele. Femeia a scos tot mărunţişul ce îl 
avea la ea şi i 1-a dat. Apoi Părintele Nazarie a plecat. Mai pe 
seară a revenit şi i-a adus femeii veste îmbucurătoare: „Slavă lui 
Dumnezeu! Toţi cei apropiaţi Ţarului au făgăduit să mijlocească 
pentru voi." Femeia a gîndit fireşte că „cei apropiaţi Ţarului" sînt 
curtenii din anturajul Ţarului Alexandru Pavlovici; pe cînd 
părintele cel duhovnicesc se referea la cerşetorii de pe străzile 
Sankt-Petersburgului, cărora el le împărţise mărunţişul, şi pe care 
îi rugase să se roage lui Dumnezeu pentru bărbatul femeii care le 
trimitea banii. La scurt timp după aceasta a ieşit vestea că Ţarul 
vrea să cerceteze din nou situaţia bărbatului femeii. Era tot ceea 
ce înaltul oficial îşi dorea. Cînd lucrul s-a clarificat şi nevinovăţia 
omului s-a dovedit, soţia lui a alergat la Părintele Nazarie ca să îi 
mulţumească. Atunci i-a zis Părintele aceste cuvinte: „Pentru 
aceasta pe Dumnezeu să II slăveşti, dar nici pe oamenii Lui cei 
mari să nu-i uiţi, adică pe săraci şi pe nevoiaşi, căci aceştia multă 
putere au, împreună cu Domnul şi Stăpînul Hristos." 
Luare aminte 
Să luăm aminte la marea putere a prorociei (I Regi 10): 

La cum Samuel i-a prorocit lui Saul toate lucrurile care aveau să i se 

întîmple de-a lungul unei singure zile; 

La cum Duhul lui Dumnezeu S-a pogorît şi asupra lui Saul, care a 

început să prorocească şi el. 

Predică Despre cea mai mareprorode a Prorocului Isaia 

lată, Fecioara va lua în pîntece şi va naşte fiu şi vor chema numele 

Lui Emanuel (Isaia 7: 14). 

Această slăvită prorocie despre naşterea lui Dumnezeu din Fecioara 

a fost grăită de către Isaia - prorocul văzător de Dumnezeu - într-o 

vreme în care Ierusalimul zăcea cuprins de deznădejde. Căci 



Cetatea Sfîntă era încercuită de armatele Siriei şi ale lui Efraim pînă 
chiar sub zidurile ei. Regele Ahaz şi locuitorii Ierusalimului, care nu 
aveau nici arme nici armată, zăceau într-o spaimă de moarte. Inima 
regelui şi a poporului tremura de spaimă în ziua aceea, precum 
tremură copacii pădurii din pricina vîntului (Isaia 7: 2). Dar la ceasul 
celei mai cumplite deznădejdi Isaia a venit şi a stat înaintea regelui, 

şi i-a grăit lui cuvintele pe care Dumnezeu le pusese în gura lui: Fii liniştit şi nu 
te teme şi inima ta să nu se slăbească (Isaia 7: 4). Atunci i-a prorocit 
Isaia Regelui Ahaz că duşmanii care se aflau sub zidurile cetăţii nu 
vor putea să îi facă nici un rău, şi că Ierusalimul nu va fi cucerit. 
Văzînd că Regele Ahaz nu îl crede, Isaia 1-a întrebat pe rege ce 
semn doreşte? Din cer sau de pe pămînt? Dar regele, tremurînd în 
continuare de spaimă, nu a voit să întrebe, ci a rămas cu 
încăpăţînare în disperarea lui. Atunci prorocul i-a zis că Dumnezeu îi 
dă totuşi un semn, chiar daca el nu îl cere: lată, Fecioara va lua în 
pîntece şi va naşte fiu şi vor chema numele lui Emanuel, care 
înseamnă Cu noi este Dumnezeu. Prorocia aceasta avea să se 
împlinească mult mai tîrz iu, într-un viitor foarte îndepărtat, şi ea 
arăta izbăvirea întregii omeniri din primejdii şi disperare. Dar de ce 
nu i-a dat Prorocul Isaia Regelui Ahaz un semn atunci pe loc, care să- 
1 convingă pe rege că va scăpa? Prorocia lui Isaia despre salvarea 
Ierusalimului, dată chiar în ceasul în care regele credea că totul este 
pierdut, a fost suficientă spre a arăta puterea lui Dumnezeu şi 
necredinţa regelui. Dar de ce tocmai în acel moment şi tocmai în 
acele împrejurări cumplite a prorocit Isaia despre Naşterea 
Mîntuitorului? El a făcut aceasta pentru că, la ceasul la care avea să 
se împlinească prorocia lui, omenirea va zăcea în acelaşi fel de 
deznădejde, asediat de aproape şi înconjurat de taberele demonice, 
întocmai cum s-a aflat 

iersusalimul la timpul istoric în ca re a avut loc prorocia. Dar oare a 
prorocit Isaia explicit că naşterea va fi din fecioară, iar nu simplu 
dinr-o femeie? Da, cu adevărat, Isaia a prorocit explicit naşterea 
din fecioară. Căci dacă ar fi fost vorba de o simplă femeie, atunci 
nu ar mai fi fost nici o minune, şi nici un semn minunat - au nu se 
nasc toţi oamenii din femei? Deci toată greutatea şi mărimea 

prorociei Stă în CUVÎntul Fecioara. 

Astfel leagă Dumnezeu Cel Care toate le vede pe cele apropiate 
de cele depărtate, şi împlinind o prorocie acum, în prezent, 
întăreşte şi împlinirea unei a doua, într-un viitor îndepărtat. 
Emmanuel - Cu noi este Dumnezeu. El a mîntuit atunci Ierusalimul, ca un 
Dumnezeu nevăzut. Emanuel - Cu noi este Dumnezeu. El a mîntuit 
omenirea din aceleaşi primejdii mai tîrziu, ca Dumnezeu înrupat, 
ca Dumnezeu-Om născut din Preacurata Fecioară Măria şi din 
umbrirea Duhului Sfînt. 

O Stăpîne Doamne lisuse Hristoase, Cela Ce ai dat putere 
prorocilor să vadă de departe sfînt adevărul Tău, dă-ne şi nouă 
putere să îmbrăţişăm adevărul Tău care acum deja a venit, 
Căci Ţie se cuvine toată slava şi mulţumită în veci, Amin. 



14 august 

• Pomenirea Sfintului Proroc Miheia al Doilea 

Miheia a fost din tribul lui luda şi din satul Moreşet, din care 
pricină s-a numit „Moreşitul". El a fost contemporanul prorocilor 
Isaia, Amos şi Osea, şi al regilor iudei lotham, Ahaz şi Ezechia. 
Miheia a certat aspru poporul pentru viciile lor, şi pe prorocii cei 
mincinoşi care proroceau despre vin şi despre băutură (Miheia 2: 
11). El a prezis distrugerea Samariei. El de asemenea a prezis 
distrugerea Ierusalimului, care avea să vină din pricina mai 
marilor poporului care luau mită, a preoţilor care învăţau poporul 
pe bani şi a prorocilor lui care proroceau pentru plată. Deci din 
pricina voastră, Sionul va fi arat cu plugul ca o ţarină şi 
Ierusalimul va fi prefăcut într-un morman de ruine şi muntele 
templului va ajunge o înălţime acoperită cu pădure! (Miheia 3: 
12). Dar dintre toate profeţiile acestui profet cea mai importantă 
este aceea despre Betleem ca loc al naşterii lui Mesia, a cărui 
obîrşie este dintru început, din zilele veşniciei (Miheia 5: 1). Nu se 
cunoaşte cu precizie dacă acest proroc a fost ucis de către iudei 
sau dacă a avut parte de o moarte cu pace (cf. Ieremia 26: 18- 
19). Se cunoaşte însă că a fostînmormîntatîn satul lui, Moreşet. 
In timpul domniei împăratului Teodosie cel Mare, Episcopul Zevin 
al Eleftheroposului a avut o vedenie mistică în urma căreia s-au 
descoperit moaştele Prorocului Miheia, împreună cu cele ale 
Prorocului Avacum. 

• Pomenirea Sfintului Sfinţit Mucenic Marcellus, Episcopul Apamiei 
din Siria 

Sfîntul Marcellus a fost din Insula Cipru, născut din părinţi foarte 
bogaţi şi slăviţi. El însuşi a primit în Cipru, patria lui, cea mai 
înaltă educaţie, avînd o minte foarte ascuţită şi fiind eminent 
dotat pentru studiu. Sfîntul Marcellus a fost bărbat căsătorit şi a 
avut copii. După ce a murit soţia lui, Sfîntul Marcellus s-a retras în 
Siria, îmbrătişînd viaţa monahală, şi lăsîndu-i pe copiii săi în 
Purtarea de Grijă a lui Dumnezeu. El s-a făcut vestit pentru 
milostivirea, blîndeţea, şi marea lui învăţătură duhovnicească. 
Locuitorii cetăţii Apamia l-au ales pentru aceasta să le fie lor 
episcop. Episcopul Marcellus s-a nevoit cu rîvnă întru întoarcerea 
la Hristos a paginilor ce se aflau în acea cetate. S-a întîmplat 
atunci arderea unei capişti păgîneşti, iar păgînii l-au acuzat pe 
Episcopul Marcellus, zicînd că el a pus acel foc. Ei l-au ars de viu 
cam pe la anul 389. In Viaţa Sfîntului Marcellus întîlnim o discuţie 
foarte instructivă despre sfinţirea apei, şi despre folosirea apei 
sfinţite. 
Cîntare de laudă la Sfîntul Proroc Miheia 

Miheia, Prorocul lui Dumnezeu, de rîvna Duhului ars-a, 
A ticăloşilor pieire vestind 
şi propovăduind poporului mîntuirea: 
„Ascultaţi, voi Căpetenii ale casei lui lacov: 



pleava scăpare nu are cînd focul o cuprinde! 

Voi binele îl urîţi şi iubiţi ticăloşia, 

Voi casa lui Dumnezeu o furaţi şi o mîncaţi pe ea. 

Voi Legea prorocilor celor vechi lepădat-aţi, 

Pre Domnul nu-L mai ascultaţi, ci ascultaţi vrăjitorii! 

Dar cu adevărat veţi pieri, şi vă va înghiţi urgia; 

Veţi striga către ceruri, dar zadarnic şi prea tîrziu. 

Samaria Asiriei arie de treierat se va face, 

Iar Ierusalimul staul de vite idolatrilor caldei! 

Dar tu, Betleeme, micuţă Efrata, 

Deşi eşti cel mai mic, Eu te iubesc cel mai mult. 

Din tine se va naşte Mîntuitorul 

După care suspină neamurile, 

Şi neamul Lui se pogoară din Rai; 

El va veni plin de rîvnă, plin de iubire pentru poporul Lui 

Turma Lui o va paşte cu toiag puternic. 

El mare vafipînă la marginile pămînîului. Pămîntul şi cerurile 

milostivirea Lui o vor vesti; Atunci pacea va domni, căci El însuşi va 

fi pacea. El însuşi întru El pe neamul omenesc îl va proslăvi. 

Cugetare 

Să ne temem de blestemul părintesc, căci cumplit lucru este 

blestemul părinţilor. Să preţuim şi să căutăm binecuvîntarea 

părinţilor, căci ea ne va ajuta de-a lungul întregii vieţi, înţeleptul 

Sirah grăieşte astfel: Binecuvîntarea tatălui întăreşte casele fiilor, 

iar blestemul mamei le dărîmă pînă în temelie (înţelepciunea lui 

Isus Sirah 3: 9). Blestemul lui Noe cu care a blestemat seminţia 

lui Ham i-a urmărit de-a lungul veacurilor pe nenorociţii hamiţi, pe 

cînd fiii lui lacov au fost binecuvîntaţi în toată viaţa lor, prin harul 

binecuvîntării tatălui lor. Tînăr fiind, Sfîntul Serghie a cerut 

binecuvîntarea părinţilor lui ca să se facă monah. Părinţii lui însă 

erau foarte vîrstnici şi l-au rugat pe fiul lor să aştepte pînă cînd 

vor muri ei, şi apoi să se tundă monah. Serghie s-a supus 

părinţilor lui, şi a avut parte de binecuvîntare în toată viaţa lui, 

pînă la moarte. Episcopul Ermoghen povesteşte cum un bărbat se 

purta rău cu femeia lui. Cînd mama bărbatului şi-a mustrat fiul 

pentru urîta lui purtare cu soţia lui, acesta a lovit-o pe propria lui 

mamă cu multă sălbăticie. Atunci nenorocita mamă a strigat: 

„Doamne, blestemat să fie fiul meu, şi în veac să nu aibă parte 

nici de binecuvîntarea mea, nici de a Ta!" întru aceeaşi zi fiul a 

căpătat un tremur cumplit în tot trupul, nefiind în stare nici măcar 

să-şi ducă la gură lingura de mîncare. în cele din urmă el şi-a 

mărturisit păcatul la preot, i-a părut rău de el, şi a luat Sfînta 

împărtăşanie, ceea ce i-a mai uşurat întrucîtva starea. La scurt 

timp după aceea a murit. 

Luare aminte 

Să luăm aminte la minunatul ajutor dat de Dumnezeu lui Saul, în 

războiul lui cu amoniţii (I Regi 11): 

• La cum puternicul Nahaş, căpetenia amoniţilor, a ameninţat 



că va scoate ochiul drept tuturor celor din Israel; 

• La cum poporul lui Israel a plîns înaintea Domnului; 

• La cum Dumnezeu i-a ajutat pe Saul şi pe Samuel să-i biruiască cu 
desăvîrşire pe amoniţi, căci Duhul lui Dumenezeu S-a pogorît 
peste ei. 

Predică 

Despre prorocia poporului celui dintru întuneric care vede 
lumină mare 

Poporul care locuia întru întuneric va vedea lumină mare şi voi cei 
ce locuiaţi în latura umbrei morţii lumină va străluci peste voi (Isaia 9: 
1). 

Cuvintele acestea prevestesc că Mesia Cel Purtător de lumină va 
veni acolo unde întunericul este cel mai mare. Pămîntul Zabulon 
şi pămîntul Neftali erau considerate a fi ţinuturile cele mai 
întunecoase. Acolo păgînii şi iudeii trăiau amestecaţi; acolo jugul 
robiei celei trupeşti şi sufleteşti era cel mai greu; acolo întunericul 
păgînătăţii şi orbirea sufletească a fariseilor apăsa poporul ca o 
umbră a morţii. Lumina cerească a strălucit mai întîi în Betleem, 
cînd s-a născut acolo Hristos Domnul. Acea lumină a fost văzută 
de departe de cei Trei Crai de la Răsărit, iar de aproape a fost 
văzută de păstorii cei simpli din jurul Betleemului. Lumina însă a 
fost izgonită din Betleem de sabia plină de sînge a lui Irod, şi de 
aceea Ea S-a dus şi s-a ascuns în Egipt. Apoi, Lumina a strălucit 
din plin în pămîntul întunericului şi al umbrei morţii, adică în 
Zabulon şi în Neftali. Căci pe malurile lacului care se afla în acele 
ţinuturi locuiau pescari pe care Domnul i-a ales ca să îi fie Ucenici 
Lui. Tot în acel ţinut se află şi Muntele Fericirilor, de pe ale cărui 
coaste Domnul a rostit către popor prima Lui mare predică 
[Predica de pe Munte]. Tot acolo se află Cana Galileii, unde 
Domnul a înfăptuit prima Lui minune, aceea a prefacerii apei în 
vin. Acolo a început El lucrarea Lui de mîntuire a lumii prin 
cuvintele şi faptele Lui puternice cum nu se mai văzuseră 
nicicînd. Oamenii au văzut această Lumină şi au căzut în uimire. 
Mulţi s-au smintit întru El, şi mulţi L-au batjocorit. Dar nu aceşti 
oameni dintru întuneric şi din umbra morţii au fost cei care L-au 
ucis. Căci în ţinutul iudeilor se afla un ţinut încă şi mai întunecat 
decît pămîntul Zabulonului şi Neftalimului, al cărui popor s-a 
ridicat împotriva Făcătorului lor şi L-au ucis. Acel loc a fost acelaşi 
din care cu treizeci şi trei de ani mai înainte se înălţase sabia 
ucigaşă a lui Irod, care a alungat Lumina şi a sili-t-0 să Se 
ascundă în Egipt. Acel loc a fost Ierusalimul. Dintre toate 
întunericurile, întunericul Ierusalimului a fost cel mai negru, şi 
aceasta în chip ironic, căci Ierusalim mai înseamnă şi „lumină". 
O Stăpîne Doamne lisuse Hristoase, Cela Ce eşti lumina noastră, 
a celor care venim în lume, îmbrăţişează-ne pre noi întru Lumina 
Ta în această viaţă trecătoare şi primeşte-ne pre noi, la ieşirea din 
ea, întru Lumina slavei Tale Celei nemuritoare, 
Căci noi Ţie ne închinăm şi pre Tine Te slăvim în veci, 



Amin. 

15 august 

• Prăznuirea Adormirii Preasfintei măritei Stăpînei noastre, 
de Dumnezeu Născătoarea şi pururea Fecioara Măria 
Domnul, Cel Care pe Muntele Sinai a dat a Cincea Poruncă, 
Cinsteşte pre tatăl şi pre mama ta, a arătat cu exemplul vieţii Lui 
cum trebuie să îşi respecte omul părinţii lui cei trupeşti. 
Spânzurat pe Cruce cu trupul fiind, şi întru cele mai cumplite 
chinuri aflîndu-Se, El Şi-a adus aminte de Maica Lui, şi arătînd 
către Apostolul loan ce se afla acolo, i-a zis: Femeie, iată fiul tău. 
După aceea, a privit către loan şi i-a zis: iată maica ta. Şi aşa, 
după ce a dat-o pe Maica Lui în grija Ucenicului celui iubit, 
Mîntuitorul Şi-a dat sufletul Lui pe Cruce, loan avea o casă pe 
Muntele Sion, în Ierusalim, în care a luat-o pe Maica Domnului şi a 
purtat grijă de ea pînă la sfîrşitul vieţii ei, căci întru acea casă a 
rămas Maica lui Dumnezeu pînă la suflarea ei cea mai de pe 
urmă. Cu rugăciunile ei, cu povăţuirile ei, cu blîndeţea şi cu 
răbdarea ei, ea Ie-a fost de cel mai mare ajutor Ucenicilor Fiului ei 
iubit şi Dumnezeu. Ea şi-a petrecut cea mai mare parte a restului 
vieţii ei la Ierusalim, cercetînd adesea locurile care îi aminteau de 
marile evenimente şi de minunile făcute de Fiul ei pentru 
mîntuirea omenirii. Ea mai cu seamă cerceta Golgotha, 
Bethleemul, şi Muntele Măslinilor. Dintre puţinele ei călătorii mai 
depărtate, se păstrează însemnările călătoriei ei la Antiohia, unde 
1-a cercetat pe Sfintul Ignatie Teoforul; de asemenea ale 
călătoriei ei în Insula Cipru, unde 1-a cercetat pe Lazăr, Episcopul 
Insulei, cel înviat de Domnul a patra zi din morţi. Ea a mai 
cercetat şi Sfmtul Munte Athos, pe care însăşi 1-a binecuvîntat; şi 
a rămas o vreme la Efes în grija Sfintului loan Evanghelistul, în 
timpul cumplitei prigoane dezlănţuite împotriva creştinilor la 
Ierusalim. La o vîrstă mai înaintată ajungînd, ea mergea adesea 
să se roage Domnului, Dumnezeului şi Fiului ei în Muntele 
Măslinilor, locul înălţării Sale, dorind ca El să o ia din această 
lume cît mai curînd cu putinţă. Cu ocazia unei astfel de rugăciuni, 
la Maica Domnului a venit Arhanghelul Gavriil, care i-a descoperit 
că peste trei zile Domnul o va chema la El. Arhanghelul i-a dăruit 
şi o stîlpare de fmic din Rai, care avea să fie dusă în procesiune la 
slujba înmormîntării ei. După acea rugăciune ea s-a întors acasă 
plină de bucurie, nădăjduind că îi va vedea încă măcar o dată pe 
toţi Apostolii şi Ucenicii Fiului ei în această viaţă, mai înainte de a 
pleca. Domnul a împlinit dorirea inimii Maicii Lui, iar apostolii, 
purtaţi pe nouri de sfinţii îngeri, s-au strîns cu toţii în Muntele 
Sion. Maica Domnului i-a întîmpinat cu 

bucurie mare, i-a întărit, i-a mîngîiat, i-a povăţuit, şi Ie-a 
împuternicit sufletele. Apoi şi-a dat liniştită al ei suflet în mînile lui 
Dumnezeu, fără durere şi fără suferinţă a trupului. Sfinţii Apostoli 
au luat pe umerii lor sicriul ce purta trupul adormit al Maicii 



Domnului, din care s-a răspîndit bunămireasmă cerească, şi, 

înconjuraţi de creştinii din Cetatea Ierusalimului, au pornit să îl 

îngroape cu cinste în Grădina Ghetsimani, în mormîntul Sfinţilor ei 

Părinţi, loachim şi Ana. Prin purtarea de grijă a lui Dumnezeu, în 

tot parcursul ei, procesiunea de înmormîntare a fost ascunsă de 

ochii criminali ai iudeilor. Dar chiar şi aşa, Afthonie, un preot 

iudeu, a apucat sicriul cu intenţia de a-1 răsturna, însă tot atunci 

un înger al Domnului i-a retezat cu sabia de foc ambele mîini 

nelegiuite care au rămas lipite de sicriu. El atunci a strigat către 

Apostoli să-1 vindece, şi s-a vindecat cu adevărat numai după ce 

a mărtursit credinţa în lisus Hristos Mîntuitorul şi Domnul. De la 

această înmormîntare, tot prin purtarea de grijă a lui Dumnezeu, 

Sfîntul Apostol Toma însă a lipsit. Aceasta s-a făcut spre a se 

descoperi oamenilor o nouă şi întrutot slăvită taină a Maicii lui 

Dumnezeu. Toma a sosit la Ierusalim în a treia zi după 

înmormîntarea Maicii Domnului, şi a dorit şi el să cinstească 

trupul adormit al Celei Preacurate. Dar cînd Apostolii au deschis 

mormîntul, ei au aflat acolo doar giulgiurile goale - trupul nu se 

mai afla în mormînt! In acea seară, Maica lui Dumnezeu, 

înconjurată de un alai de îngeri, a venit în mijlocul Apostolilor şi 

Ie-a zis: Bucuraţi-vă, căci eu sînt cu voi pururea. Nu se cunoaşte 

vîrsta la care a trecut la Ceruri Maica lui Dumnezeu, dar părerea 

celor mai mulţi Sfinţi Părinţi este că Maica Domnului a adormit în 

vîrsta fiind de peste şaizeci de ani. 

Cîntare de laudă la Preasfînta Născătoare de Dumnezeu 

Astfel grăit-a Domnul Cel Preaînalt: „Apă vie din inima ta va curge, 

Preacurată Fecioară, Ca cei însetaţi pre Hristos să II bea. " O Izvor 

de Apă Vie, Fecioară, Noi toţi întru tine ne lăudăm! 

Cei însetaţi pre Domnul Hristos vor bea. 

Pre El, Cel Care amarul în dulce îl preface, 

Pre El, Cei Care ai noştri ochi de orbire curăţeşte, 

Pre El, Izbăvitorul durerii inimilor noastre. 

O, Izvor de Apă Vie, Fecioară, 

Noi toţi întru tine ne lăudăm! Băutură dulce ne-a izvorît nouă din 

veşnicie, Ale ei ape adapă arşiţa vremilor noasre, 

Şi lumea istovită, către ceruri privind, Se răcoreşte iar. O. Izvor de 

Apă Vie, Fecioară, \oi toţi întru tine ne lăudăm! 

Slavă ţie, O, Preacurată Fecioară! 

Slavă ţie, Maica lui Dumnezeu! 

Tu pentru noipre Hristos Dumnezeu ai născut, Preacurată, 

Ceea ce eşti izvor de Apă Vie a Harului lui Hristos! 

O, Izvor de Apă Vie, Fecioară, 

Noi întru tine în toţi vecii ne lăudăm! 

Cugetare 

Fiecare dintre noi, creştinii, putem învăţa mult, foarte mult, din viaţa 

Preasfintei Născătoare de Dumnezeu. Doresc să mă opresc aici 

doar asupra a două lucruri. Mai întîi, că mergea des la Golgotha, 

la Muntele Măslinilor, în Grădina Ghetsimani, la Bethleem, şi în 



alte locuri pe care călcaseră paşii Fiului ei. în fiecare din aceste 
locuri, ea se ruga cu genunchii plecaţi, şi mai cu seamă se ruga 
astfel la Golgotha. Astfel oferă ea creştinilor primul model şi 
îndemn de a cerceta locurile sfinte din dragoste pentru Acela 
Care prin Prezenţa Lui, prin Patima Lui şi prin Slava Lui a făcut din 
aceste locuri altare sfinte de închinare omenirii dreptcredincioase. 
Mai învăţăm din exemplul vieţii Maicii Domnului cum să ne 
săvîrşim rugăciunea: cu evlavie, în genunchi, şi cum să ne rugăm 
pentru ca sfîrşitul nostru să fie repede, fără durere, şi neînfruntat 
de cumpliţii diavoli care păzesc sufletul omului la ieşirea şi după 
ieşirea lui din trup, spre a-1 arunca în gheena focului. Maica 
Domnului s-a rugat să nu vadă feţele acestea necurate care 
pedepsesc pe cei înnegriţi de păcat. Ne închipuim noi oare cît de 
cumplită este trecerea sufletului prin vămile văzduhului? Dacă 
însăşi cea Preacurată s-a rugat să fie scutită de această cumplită 
vedere, oare noi, păcătoşii, ce vom face? Căci ea s-a rugat astfel 
din adînca ei smerenie, nepunîndu-şi nicicum nădejdea în 
nevinovăţia ei de Maică a lui Dumnezeu. Cu atît mai puţin trebuie 
noi să ne încredem în faptele noastre bune, şi cu atît mai mult 
trebuie să cădem la Dumnezeu şi să ne rugăm pentru sfîrşit bun, 
fără durere, neînfruntat vieţii noastre, şi de toată îngrozirea 
satanei netulburat. Mai cu seamă trebuie să ne rugăm lui 
Dumnezeu ca să ne dăruiască a ne ruga astfel chiar şi în ceasul 
sfirşitului nostru. 
Luare aminte 

Să luăm aminte la minunatul semn prin care Samuel şi-a întărit 
cuvintele înaintea poporului (I Regi 12): 

• La cum Samuel a spus poporului că rău este în ochii Domnului 
că şi-au pus rege lor, cîtă vreme îl aveau Rege pe El, Domnul 
Dumnezeu; 

La cum, spre a-şi întări adevărul spuselor, el s-a rugat lui 
Dumnezeu să plouă şi să tune acolo pe loc, peste recoltele 
poporului iudeu; 

• La cum s-a făcut de îndată tunet şi ploaie mare, şi tot poporul 
s-a înspăimîntat de Dumnezeu şi de Samuel, Prorocul Lui. 
Predică Despre Slăvitul şi Dumnezeiescul Prunc 

Căci Prunc S-a născut nouă, un Fiu s-a dat nouă, a Cărui stăpînire e 
pe umărul Lui şi se cheamă numele Lui: înger de mare sfat, Sfetnic 
minunat, Dumnezeu tare, biruitor, Domn al păcii, Părinte al veacului 
ce va să fie (Isaia 9:5). 

Oare cărui om, în toată istoria omenirii, i s-au potrivit sau ar fi 
putut să i se potrivească toate aceste titluri, toată această 
măreaţă stăpînire, toată această slavă de negrăit? Nici unui om, 
niciodată. De aceea Sfîntul loan Gură de Aur zice: „Nu este cu 
putinţă să se aplice aceste cuvinte nici unui om, fără numai Unuia 
Hristos Dumnezeu." Prorocul desemnează aici limpede cele două 
naturi ale Domnului lisus Hristos: cea omenească şi cea 
dumnezeiască. Prunc ni S-a născut nouă - aceasta este natura 



omenească a lui lisus Hristos. Un Fiu s-a dat nouă - prin aceste 
cuvinte se face legătura între cele două naturi dumnezeieşti în 
Unica Persoană a Fiului, Fiul lui Dumnezeu şi Fiul Fecioarei, în 
Persoana lui Dumnezeu întrupat. Celelalte denumiri arată Natura 
Dumnezeiască a Stăpînului Hristos. Stăpînirea Lui estete umărul 
Lui, adică stpînirea este a Lui, proprie, nu împrumutată, înger de 
mare sfat, oare nu desemnează aceste cuvinte însăşi Sfinta Treime? 
Căci îngerul - trimisul sau vestitorul - acestui Sfat Treimic este Fiul 
lui Dumnezeu, Cuvîntul Co-Etern al Tatălui. Sfetnic minunat, căci tot 
ceea ce este minunat, tot ceea ce a venit nou în istorie spre 
mîntuirea omenirii este de la El şi prin El. Dumnezeu tare- ce mai pot 
răspunde Arie şi următorii lui cei din zilele noastre la această 
denumire, ei care neagă dumnezeirea lui lisus Hristos?! Domn ai 
păcii, căci pacea durabilă numai de la El este, iar fără El nu e 
decît războiul, şi cel dinlăuntru, şi cel din afară. Părinte al 
veacului ce va să fie, căci aşa cum este El Domn al timpului care 
a fost, aşa va fi şi Domn al timpului ce va să fie. Mai mult, el este 
şi Tată al Bisericii, Făcătorul lumii celei noi, întemeietorul 
împărăţiei lui Dumnezeu. 

însuşi Isaia, fiul lui Amos, a văzut această vedenie preaslăvită, 
minunată şi adevărată, cu aproximativ şapte sute de ani mai 
înainte ca ea să se împlinească înaintea ochilor întregii zidiri. 
O Stăpîne Doamne lisuse Hristoase, Tu eşti prorocilor Tăi cea mai 
de preţ Prorocire, iar credincioşilor Tăi Descoperirea cea mai de 
preţ. Descuie minţile noastre, rugămu-Te, ca să poată intra în ele 
slava cea negrăită şi măreţia Ta. Şi descuie inimile noastre, 
rugămu-Te şi ne cucerim Ţie, ca să se umple de iubirea Ta Cea de 
viaţă făcătoare, 
Căci Ţie se cuvine toată slava şi mulţumită în veci, Amin. 

16 august 

• Pomenirea Aducerii Sfintei Mahrame, Icoana cea nejacută de 
mînă a Domnului nostru lisus Hristos 

în vremea cînd Domnul nostru Hristos ieşise la predicarea Veştii 
celei Bune a împărăţiei lui Dumnezeu şi vindeca toată boala şi 
toată neputinţa din popor, locuia în cetatea Edessei, la malul 
rîului Eufrat, un rege pe nume Abgar [Avgar], al cărui trup era 
acoperit cu totul de lepră. De cum ajunsese pînă la Avgar vestea 
despre Hristos, că este Vindecător al tuturor bolilor şi durerilor 
oamenilor, el a trimis în Palestina un artist pictor, pe nume 
Anania, împreună cu o scrisoare adresată lui Hristos, în care îl 
ruga cu plecăciune să vină la Edessa şi să îl vindece de cumplita 
boală a leprei. Dar gîndindu-se că poate Domnul Hristos nu va 
putea veni totuşi la el, regele îl trimitea şi pe Anania pictorul care 
avea menirea să facă portretul Mîntuitorului şi să îl aducă la 
Edessa, căci el credea că şi numai privind la portretul 
Mîntuitorului se va vindeca de boală. Mîntuitorul i-a zis lui Anania 
că nu poate veni, deoarece s-a apropiat timpul Patimii Lui. Zicînd 



aceasta, El Şi-a spălat Faţa cu apă, apoi a cerut un ştergar în 
patru colţuri cu care S-a şters, şi Chipul Lui Cel Dumnezeiesc a 
rămas întipărit pe el. Domnul i-a dat pînza lui Anania, zicîndu-i că 
Avgar se va însănătoşi, dar nu desăvîrşit, ci îi va mai rămîne un 
rest de boală, de care va scăpa numai atunci cînd la Edessa va 
ajunge un trimis al Lui şi îl va învăţa pe el toate. Primind ştergarul 
cu Chipul Mîntuitorului, Avgar 1-a sărutat şi s-a curăţat cu tot 
trupul de lepră, în afară de un mic loc care i-a mai rămas pe faţă. 
Mai tîrziu la regele Avgar în Edessa a ajuns Sfîntul Apostol Thadeu 
care apredicat acolo Evanghelia, şi în taină 1-a vindecat pe Avgar 
desăvîrşit şi 1-a botezat. Regele Avgar atunci a distrus toţi idolii şi 
toate capiştile idoleşti din porţile Edessei. El a pus Sfînta 
Mahramă pe o scîndură preţioasă de lemn, a înrămat-o într-o 
margine de aur pe care a împodobit-o cu mărgăritare, şi a aşezat- 
o sus, în Poarta Mare a Cetăţii Edessa. Direct pe materia porţii, 
sub icoană, regele Avgar a pus să se sape următoarele cuvinte: 
„O, Hristoase Dumnezeule, nimeni nu este ruşinat care crede în 
Tine!" Dar peste generaţii, unul din stră-strănepoţii lui Avgar s-a 
întors la necurata idolatrie, şi atunci Episcopul Edessei a venit 
noaptea şi a zidit cu totul Sfinta Mahramă în frontonul porţii 
cetăţii. Au trecut mai multe veacuri şi, în timpul împăratului 
lustinian, Regele Persan Hosroe a asediat Edessa, iar cetatea s-a 
aflat în strîmtorare mare. S-a întîmplat atunci că Episcopul cetăţii, 
Evlavie, a avut o vedenie cu Preasfînta Născătoare de Dumnezeu, 
care i-a descoperit taina Sfintei Mahrame zidite în poarta cetăţii. 
Episcopul a mers şi a descoperit-o, şi cu puterea ei Cetatea 
Edessei a biruit puterea persană. 

• Pomenirea Sfîntului Mucenic Diomid 

Sfîntul Diomid a fost medic, provenind dintr-o familie aristocratică 
din Tarsus. Vindecînd poporul, Sfîntul Diomid îi învăţa astfel 
Credinţa Creştină, împăratul Diocleţian a poruncit decapitarea lui, 
care a avut loc la Niceea, în anul 298. Cei care i-au tăiat capul şi 
luîndu-l,l-au dus împăratului, au orbit, dar apoi ducîndu-1 înapoi, 
punîndu-1 lîngă trup şi rugîndu-se, şi-au recăpătat vederea. 14 

• Pomenirea Sfîntului Preacuvios loachim din Osogovsk 

Sfîntul loachim a dus viaţa tuturor nevoinţelorîn a doua jumătate 
a veacului al unsprezecelea, la Muntele Osogovsk, într-o peşteră 
ce se afla în apropierea unui loc numit Sarandopor. Mai tîrziu pe 
acest loc un alt ascet, Theodor de la Păşunea Oilor, căruia îi 
apăruse în vis Sfîntul loachim, a zidit o sfîntă biserică. De-a lungul 
veacurilor multe minuni s-au lucrat la moaştele Sfîntului loachim 
aflate în acest loc, şi se mai lucrează şi astăzi. 

• Pomenirea Sfîntului Mucenic Stamatie 

Sfîntul Stamatie a fost ţăran născut în satul Voios, din Thessalia. 
Cînd în partea locului a venit un agă ticălos care a început să 
strîngă birurile ţăranilor cu multă sălbăticie şi multe fărădelegi, 
ţăranul Stamatie, împreună cu alţi bărbaţi, au pornit-o către 
Constantinopol să se plîngă marelui vizir. Prin 



14 Cf. Sinaxarul din Mineiul pe August (Bucureşti: Ed. Inst. Biblic şi de Misiune al 

B.O.R., p. 204): «în zilele împăratului Diocleţian, [Sfîntul Diomid] a plecat din 

Tarsful Ciliciei] şi a mers la Niceea, în Bitinia. Şi, fiind folositor şi acolo în tot 

chipul celor ce mergeau la dînsul, şi cu credinţă dumnezeiască şi cu 

meşteşugul, a fost pîrît la împărat, însă cînd au venit să-1 prindă, aflîndu-1 

mutat către Domnul, i-au tăiat capul şi l-au dus la împăratul. Dar pentru 

nemilostivirea ce au arătat cei ce au tăiat capul sfîntului, îndată au orbit. Iar 

împăratul a poruncit iarăşi să-1 ducă să-1 aşeze la trup. Şi dacă l-au aşezat la 

trup, se spune că a revenit vederea celor ce orbiseră, cînd au tăiat capul 

sfîntului.» 

criticile tăioase pe care Sfîntul Stamatie Ie-a adus cu dreptate 

împotriva ticălosului agă, el i-a ofensat pe cei din anturajul 

vizirului, ceea ce a dus la arestarea lui. Mai întîi ei au încercat să- 

1 facă să treacă la Islam cu ademeniri şi cu linguşiri, promiţîndu-i 

bogăţie, cinste şi onoruri. El însă Ie-a strigat în faţă: „Hristos este 

cinstea, bogăţia şi onoarea mea!" Turcii l-au torturat bestial, iar 

la urmă i-au tăiat capul înaintea porţilor Bisericii Sfintei Sofia. Aşa 

s-a încununat cu cununa veşnicei slave acest viteaz oştean al lui 

Hristos, la anul 1680. 

Cîntare de laudă la Regele Avgar 

O Doamne al blîndeţelor, Descoperitorule de taine, 

De taine minunate cepămîntenii nicicînd n-au văzut! 

Tu cu adevărat vestit-ai poporului strîns la mare 

Că neamurile toate dintr-ale pămîntului margini 

Cu strămoşul Avraam la masă vor sta! 

Tu cu adevărat vestit-ai că necredincioşii fii 

Ai strămoşului Avraam, deşi iudei, 

Departe de acea masă vor sta, 

Surghiuniţi în întunericul cel mai dinafară' 5 

Din pricina inimilor lor împietrite! 

Tu astă prorocească taină vestit-ai, 

Şi ea s-a împlinit: 

Iudeii a Tafaţăprivit-au, 

Şi pe ascuns moarte Ţi-au gătit. 

Dar regele-Avgar de departe 

Cu trupul lepros, lepros şi cu sufletul, 

Din leproasa credinţă păgînă urechi a avut 

Să audă vestea cea despre Tine purtată 

De al oamenilor cuvînt. 

El urechi a avut să audă Cuvîntul Tău 

Şi ale Tale minuni, 

Urechi a avut să audă de Tine 

Şi în Tine să creadă 

Desăvîrşit. 

Chipul feţei Tale preacurate văzînd 

El L-a sărutat cu lacrimi de bucurie, 

Şi desăvîrşit sănătos s-a făcut 

Cu sufletul şi cu trupul. 

Al regelui Avgar suflet la Ceruri a suit 

Cu strămoşul Avraam să se veselească în veci. 



15 Matei 8: 11-12, n. ed. americane 

Cugetare 

Biserica Ortodoxă nu se compară cu nici o denominaţiune 
creştină, deoarece ea are toată bogăţia neştirbită a unei Sfinte 
Tradiţii neîntrerupte. Protestanţii nu vor să audă decît de Biblie. 
Biblia însă nu poate fi interpretată în afara Sfintei Tradiţii. Sfintul 
Apostol Pavel însuşi porunceşte: Deci dar, fraţilor, staţi neclintiţi şi 
ţineţi predaniile pe care le-aţi învăţat, fie prin cuvînt, fie prin 
epistola noastră (II Tesaloniceni 2: 15). Nu încape nici o îndoială 
că realitatea icoanei comandate de Regele Avgar se înscrie în 
Tradiţia Apostolică, chiar dacă în epistolele lor păstrate în Canonul 
Biblic Sfinţii Apostoli nu o menţionează. Sfîntul Apostol Thadeu, 
de exemplu, nu a lăsat nici o scriere. (Potrivit concepţiei 
protestante aceasta ar însemna că prin urmare el nici nu a 
predicat Sfînta Evanghelie credincioşilor.) Şi atunci, cum de mai 
este el socotit Apostol al lui Hristos? Sfîntul loan Damaschin însă 
citează limpede Icoana Regelui Avgar în apărarea sa pentru 
cinstirea sfintelor icoane. Cît de simplă, de adîncă şi de 
mişcătoare este scrisoarea adresată de Regele Avgar 
Mîntuitorului Hristos! El mai întîi li spune că a auzit de minunile 
Lui, prin care vindecă toate neputinţele şi învie morţii. Apoi îl 
roagă cu plecăciune să vină pînă la Edessa şi să îl vindece şi pe 
el. Apoi, încheie astfel: „Mai aud că iudeii Te urăsc şi umblă să îţi 
facă rău şi să Te omoare. Ci află că eu aici am o cetate care, deşi 
mică, e frumoasă şi clădită într-un loc răsfăţat; şi plină este ea de 
toate bunătăţile, neducînd lipsă de nimic; deci vino aici şi trăieşte 
alături de mine, căci îndestulată este ea pentru noi amîndoi." lată 
ce inimă are faţă de Domnul unu rege păgîn, pe cînd regii 
Ierusalimului găteau moarte Stăpînului, Iubitorului de oameni. 
Luare aminte 

Să luăm aminte la minunatul ajutor pe care 1-a dat Dumnezeu lui 
Ionatan, fiul lui Saul(lRegi 13-14): 

• La cum filistenii s-au ridicat împotriva iudeilor, şi era oştirea 
lor multă, ca nisipul de pe malul mării (I Regi 13: 5); 

• La cum Ionatan, împreună cu tînărul lui purtător de arme, i-a 
atacat pe filisteni, punîndu-şi nădejdea în Domnul, şi aşa a 
semănat moarte, panică şi derută în tabăra filistenilor, care la 
urmă au fost biruiţi; 

• La cum şi noi, creştinii cei de astăzi, trebuie să cunoaştem 
adevărul cuvintelor rostite de lonathan: Pentru Domnul nu e greu 
să izbăvească şi prin puţini şi prin mulţi (I Regi 14: 6). 

Predică Despre Lăstarul dumnezeiesc al rădăcinii lui lesei 

O Mlădiţă va ieşi din tulpina lui lesei şi un Lăstar din rădăcinile lui va 

1:1).' 

Avînd asemenea prorocii limpezi despre Hristos Domnul, cum oare 

de nu au crezut iudeii că El este Mesia? Ei nu au putut să creadă, 

pentru că erau cuprinşi de o mîndrie satanică şi clementă, iar 

acea mîndrie dementă îi făcuse şi ucigaşi ai sfinţilor şi drepţilor 



din Israel. Căci cine este Mlădiţă ieşită din tulpina lui lesei dacă 
nu chiar Hristos Domnul? lesei a fost tatăl Regelui David, iar 
Mesia era aşteptat să iasă din casa lui David. Domnul Hristos a 
ieşit deci din casa lui David şi din Betleem, cetatea lui David. 
Mlădiţă ce va ieşi din tulpina lui lesei se referă deci la 
descendenţa după trup a Domnului nostru lisus Hristos, prin 
Feciaora Măria, care era descendentă a spiţei lui lesei şi Regelui 
David, iar Lăstarul ce dă din rădăcinile lui lesei semnifică 
descoperirea acelei dreptăţi a Lui care fusese călcată în picioare 
de mulţi dintre regii casei lui David. Căci dreptatea călcată în 
picioare este ca o cioată uscată de copac; şi uneori, din cioatele 
uscate, călcate în picioare şi dispreţuite, răsare cîte o mlădiţă de 
mirare. Domnul lisus Hristos este o astfel de Mlădiţă, un astfel de 
Lăstar, care a lăstărit cu de la sine putere. Prin Maica Lui, El este 
din Casa lui David; prin dreptatea Lui, El este iarăşi din Casa lui 
David, iar prin Naşterea Lui cea minunată şi fără de sămînţă, El 
este de la Duhul Sfînt. în veşnicie, El este de la Tatăl, născut fără 
mamă; iar în timp, El este fiul Maicii care a născut fără bărbat. In 
veşnicie, omenitatea Lui a rămas ascunsă sub Dumnezeirea Lui; 
iar în timp, Dumnezeirea Lui a rămas ascunsă sub Omenitatea 
Lui. In zadar a privit Pilat la această Mlădiţă a tulpinii lui lesei şi a 
strigat lată Omul! (loan 19: 5): a fost ca şi cînd cineva ar depista 
un fir care face legătura electrică între mai multe fire şi ar striga: 
„lată firul!" Acel om nu recunoaşte şi curentul electric care 
străbate firul, precum Pilat nu L-a recunoscut pe Dumnezeu în 
Omul pe Care L-a arătat. 

O, Stăpîne Doamne lisuse Hristoase, Cela Ce eşti Dumnezeu şi 
Om şi Iubitor de oameni, ajută-ne nouă să Te iubim în veci, pre 
Tine Dumnezeul nostru şi mîntuieşte sufletele noastre. 
Căci numai Ţie se cuvine pururi toată slava, cinstea şi 
închinăciunea, Amin. 

17 august 

• Pomenirea Sfîntului Mucenic Miron Presbiterul 

Sfîntul Miron a fost preot în cetatea Ahaiei. El a fost de origine nobilă şi 
foarte bogat, blînd şi smerit cu purtarea, şi iubitor de Dumnezeu 
şi de oameni, în timpul domniei împăratului Decius, la Praznicul 
Naşterii Domnului, păgînii au năvălit în biserică, l-au înşfăcat cu 
barbarie pe Sfîntul Miron care atunci slujea, şi l-au torturat cu 
foc. în timp ce era astfel torturat a venit la el un înger al 
Domnului care l-a întărit. Păgînii au început să-i jupoaie pielea 
trupului, de la creştet pînă la călcîie. Mucenicul a apucat o astfel 
de curea din pielea propriului trup şi l-a lovit cu ea peste figură 
pe judecătorul-torţionar ce şedea înaintea lui. îndrăcindu-se, 
judecătorul Antipater a înşfăcat o sabie ce se afla la îndemînă şi 
s-a străpuns cu ea, sinucigîndu-se. La urmă păgînii l-au dus pe 
Sfîntul Miron Presbiterul în cetatea Cizicului, şi l-au omorît acolo 
cu sabia, la anul 250. 



• Pomenirea Sfîntului Mucenic Patroclus 

Sfîntul Patroclus a fost cetăţean al oraşului Trychasia, în prezent 
oraşul Troyes din Franţa. El a moştenit o mare avere de la părinţii 
lui şi, adevărat creştin fiind, a folosit-o spre chivernisirea zilnică a 
celor nenorociţi, în timp ce el însuşi s-a dat pe sine unei asceze 
foarte stricte, gustînd hrană doar o dată pe zi, după apusul 
soarelui. Pentru marea sfinţenie a vieţii lui, Domnul i-a dăruit 
plăcutului Lui, Patroclus, puterea vindecărilor, pentru care s-a 
făcut vestit ca făcător de minuni de-a lungul şi de-a latul acelui 
ţinut. Sosind în Galia, împăratul Aurelian a poruncit ca Sfîntul 
Patroclus să fie adus înaintea lui. Sfîntul şi-a mărturisit atunci 
Credinţa lui în Hristos înaintea împăratului şi a întregii curţi, fără 
să se teamă şi fără să ascundă nimic. „O, împărate, dacă doreşti 
şi tu ceva din bogăţiile mele, eu îţi voi da ţie, căci văd că eşti 
sărac," i-a zis Sfîntul Patroclus împăratului. La acestea împăratul 
a răspuns: „Cum mă numeşti sărac pe mine, împăratul, care 
posed nenumărate bogăţii?" Atunci Sfîntul Patroclus i-a zis: 
„Bogăţiile tale cele nenumărate sînt pieritoare, împărate. Eşti 
sărac pentru că nu ai stăpînire asupra ta însuţi, şi pentru că îţi 
lipseşte Credinţa Creştină din inimă." Sfîntul Patroclus a fost 
osîndit la moarte şi dat pe mîna soldaţilor, care aveau ordin să-1 
ducă la o anumită mlaştină, 

acolo să-1 ucidă, iar apoi să-i lase trupul să fie înghiţit de noroi. 
Dar Sfîntul s-a rugat lui Dumnezeu ca să nu îngăduie ca trupul lui 
să se afunde în noroi. Dumnezeu i-a ascultat ruga plăcutului Lui şi 
1-a făcut nevăzut de la faţa soldaţilor, ducîndu-1 minunat pe 
Sfînt, într-o clipeală de ochi, de cealaltă parte a rîului. După ce 1- 
au căutat mult, soldaţii l-au găsit, şi l-au omorît la un loc tare şi 
uscat. Doi cerşetori, cărora Sfîntul Patroclus le făcuse mult bine, 
au aflat şi au recunoscut trupul ucis al binefăcătorului lor şi l-au 
îngropat cu cinste. 

• Pomenirea Sfîntului Preacuvios Elisei cel din Calabria 

Sfîntul Preacuvios Elisei a fost de neam grec, şi egumen al 
mînăstirii Mellicia din Calabria, în sudul Italiei, în timpul luptelor 
iconoclaste [de prigonire a cinstirii sfintelor icoane] ce se duceau 
sîngeros în Răsărit, mulţi monahi se refugiau în Calabria, aducînd 
cu ei şi sfintele icoane, în timp, viaţa monahală s-a întărit foarte 
mult în întreaga Calabrie, existînd acolo mulţime de obşti 
călugăreşti şi de mînăstiri ortodoxe. Monahii calabrezi erau vestiţi 
pentru marea lor învăţătură şi erudiţie, şi pentru marea 
austeritate a modului lor de vieţuire. La un moment dat, în 
Calabria se aflau atît de multe obşti monahale şi atît de multe 
mînăstiri ortodoxe, încît Calabria a ajuns să fie comparată cu 
pustia egipteană a Sfinţilor Părinţi din vechime. Peste cîteva 
veacuri, Calabria Ortodoxă a intrat sub autoritatea 
Arhiepiscopului de Ohrida. Sfîntul Preacuvios Elisei a trecut la cele 
veşnice la Tesalonic, în anul 903. 

• Pomenirea Sfîntului Preacuvios Alipie Iconarul de la Mînăstirea 



Lavrei Peşterilor din Kiev 

Zugrăvind pe lemn chipurile sfinţilor, preacuviosul iconar Alipie le 

imita bunătăţile cu viaţa lui, îmbunătăţindu-şi sufletul după pilda 

vieţii şi chipului lor. El a vindecat un om de lepră, a văzut un înger 

al Domnului, şi s-a săvîrşit către Domnul cu pace la bătrîneţi 

adînci fiind, la anul 1114. 

Cîntare de laudă la Sfîntul Patroclus 

Sfîntul Patroculs drept înaintea împăratului stă, 

Fără teamă pre Hristos Domnul slăvindu-L; 

împăratul întreabă cu-asprime, iar Sfîntul răspunde liniştit: 

„Datori sînt bogaţii să miluiască săracii: 

Mi se cuvine deci mie, care sînt bogat, 

A te miluipe tine,-Mpărate, care de multe duci lipsă; 

Ci trebuie doar să ceri. " 

„Nebune! Pe mine, împăratul, stăpînul Universului, 

Cutezi a mă numi sărac!? 

Şi ce bogăţii ai tu, a far' de-a ta blestemată Credinţă?!" 

„ Cu-adevărat bogat sînt eu, împărate, 

Căci a mea Credinţă ce blestem ţi-este ţie, 

Mie şi multor, e de binecvuîntare nesecat izvor; 

Ea bogăţie de mult aur mie şi multora este, 

Ce nicicînd se termină, nicifurul o fură oarecînd; 

Bogăţia mea veşnică este, împărate, 

Ea întreagă mă aşteaptă în Ceruri, sporită. " 

împăratul strigă, dement: 

„ Ce tot aiurezi?! Eşti în a mea putere! I 

Te dau la chinuri!!" 

,, Bucuros, împărate. " SJîntul stă liniştit: 

„Domnului meu scumpe Ii sînt ale trupului meu chinuri - 

Căci în astă viaţă trupul pentru chinuri e făcut. 

Cu atît mai uşor duhul meu la Cer va zbura, 

Căci duhul creştinesc duh de libertate este, 

El este-al oricărui Creştin. 

Pe mine sus slava m-aşteaptă, împărate, 

Pe cînd din păcate pe tine, ruşinea cea mare, şi urgia. 

Grăbeşte aşadar cu-ale tale chinuri, 

Căci nu voi să mi se veştejească cununa. " 

Cugetare 

Domnul nu îngăduie să fie ruşinaţi robii Săi cei credincioşi. S-a 

întîmplat adesea că mucenicii, chinuiţi fiind înaintea neleguitelor 

tribunale celor iubitoare de sînge, să lucreze pe neaşteptate, 

înaintea ochilor lor, mari minuni, care băgau spaima în oasele 

necredincioşilor. Atunci, fie idolii se zguduiau din senin şi cădeau 

la pămînt, fie cîte un tunet sau fulger puternic izbea capişti 

prefăcîndu-le în praf şi cenuşă, fie vreo furtună năprasnică şi 

neaşteptată stingea cuptoarele de flăcări în vîlvătăi menite să 

ardă sfinţii, fie torţinarii se omorau între ei în loc să îi omoare pe 

creştini. Astfel, în timpul torturilor Sfîntului Miron, Antipater a 

înnebunit brusc şi s-a sinucis cu o spadă ce era la îndemînă. 



Sfîntul Alipie Iconarul se afla aproape deja pe patul de moarte 
cînd a primit de la un om comanda să execute o icoană a 
Adormirii Maicii Domnului. Cum această sfîntă sărbătoare se 
apropia, omul venea des la 

Simţul să vadă dacă este gata icoana lui. Dar nici măcar în ajunul 
sărbătorii icoana nu era începută, şi în care icoana ar fi trebuit 
deja să fie aşezată în Biserică. Văzînd aceasta omul a plecat la 
casa lui lovit de mare deznădejde, dar arunci în chilia Sfîntului 
Alipie a intrat un tînăr, care a început imediat să picteze icoana 
cu mare repeziciune, ca un artist îndemînatic şi desăvîrşit. Cînd 
icoana a fost gata, ea a strălucit ca soarele. Aducînd-o înaintea 
ochilor uimiţi ai Sfîntului Alipie, tînărul a dus-o apoi repede în 
biserica pentru care fusese comandată, unde a aşezat-o la locul 
ei. în dimineaţa Sărbătorii, omul care comandase icoana s-a aflat 
în biserică şi a constatat cu uimire că icoana lui este acolo unde 
trebuia să fie. El după aceea a alergat la mînăstirea Sfîntului şi, 
împreună cu egumenul, au intrat în chilia lui. „Cine a pictat atît de 
repede icoana?" a întrebat egumenul. Atunci, Sfîntul Alipie cel 
bolnav, care zăcea în pat, i-a zis: „Un înger a pictat-o, care iată, 
stă aici de faţă, şi aşteaptă să mă ia." 
Luare aminte 

Să luăm aminte la pedeapsa lui Dumnezeu asupra lui Saul din 
pricina neascultării lui (I Regi 15): 

• La cum Domnul i-a poruncit lui Saul să nu cruţe nici un 
Amalekit, nici să ia ceva din vitele sau bogăţiile lor; 

• La cum Saul 1-a cruţat pe regele Amalekiţilor Agag, şi a 
îngăduit războinicilor lui să ia cu ei vitele cele mai grase din 
turmele Amalekiţilor; 

• La cum Samuel i-a arătat lui Saul că Dumnezeu îl respinge din 
pricina neascultării lui 16 , şi din pricina îndărătnciciei de a aduce 
jertfă lui Dumnezeu cîtă vreme nu este preot de faţă. 

16 Lui Saul, care se justifica că a îngăduit luarea vitelor grase ale lui Amalek 

spre a le aduce jertfa Domnului Dumnezeu, Samuel i-a răspuns astfel: Au 

doară arderile de tot şi jertfele sînt tot aşa de plăcute Domnului, ca şi 

ascultarea glasului Domnului? Ascultarea este mai bună decît jertfa şi 

supunerea mai bună decît grăsimea berbecilor. Căci nesupunerea este un 

păcat la fel cu vrăjitoria şi împotrivirea este la fel cu închinarea la idoli (I Regi 

15: 22-23). 

Predică Despre Dumnezeiescul Prunc Cel plin de Duhul 

Şi se va odihni peste El Duhul lui Dumnezeu, duhul înţelepciunii şi al 

înţelegerii, duhul sfatului şi al tăriei, duhul cunoştinţei şi al bunei 

credinţe. Şi-L va umple pe El duhul temerii de Dumnezeu (Isaia 11:2- 

3). 

Duhul Sfînt al lui Dumnezeu nu Se desparte de Tatăl, şi El nu Se 
desparte nici de Fiul; nici Tatăl nu Se desparte de Fiul şi de Duhul; 
şi nici Fiul nu Se desparte de Tatăl şi de Duhul vreodată. Sfîntul 
Duh a prorocit prin gura prorocilor despre Fiul; Sfîntul Duh o a 
umbrit pe Sfinta Fecioară Măria, gătind-o pentru Naşterea Fiului 
lui Dumnezeu; Duhul Sfînt a stat nedespărţit deasupra Fiului de-a 



lungul întregii Lui vieţi întrupate pe pămînt. Duhul înţelepciunii - 
acesta este vederea tainelor dumnezeieşti; duhul înţelegerii 
-aceasta este înţelegerea legăturilor dintre lumea văzută şi cea 
nevăzută; duhul sfatului - acesta înseamnă capacitatea de a deosebi 
binele de rău; duhul tăriei [al puterii] - aceasta este puterea 
autoritară asupra zidirii; duhul cunoştinţei -aceasta este 
cunoaşterea esenţei celor create; duhul temerii de Dumnezeu -acesta 
este recunoaşterea puterii dumnezeieşti a Creatorului asupra 
ambelor lumi, văzută şi nevăzută, şi supunearea în faţa voii lui 
Dumnezeu. Care om, de la Facerea lumii, a mai avut întru sine 
plinătatea tuturor acestor daruri ale Duhului Sfînt? Nimeni în 
afară de Domnul nostru lisus Hristos, Dumnezeu şi Om. Cu toate 
acestea, Duhul Sfînt împarte darurile Sale liber, precum voieşte, 
şi le dăruieşte oamenilor, pe unele acestuia, iar pe altele 
cestuilalt. Dar toate laolaltă, în plinătatea şi puterea lor 
neîmpărţită, nu au strălucit decîtîn Unul Fiul lui Dumnezeu. 
Dar de ce a fost nevoie ca Domnul Hristos să fie plin de duhul temerii 
de Dumnezeu cînd El însuşi este Dumnezeu? Răspuns: El nu avea 
duhul temerii de Dumnezeu ca Dumnezeu, ci ca Om, astfel încît 
să ne fie nouă pildă de adevărată şi desăvîrşită omenitate. Aşa 
cum a postit, a privegheat şi S-a nevoit ca un om spre a le fi spre 
pildă şi învăţătură oamenilor, tot aşa S-a temut de Dumnezeu ca 
om, spre a le fi spre pildă şi învăţătură oamenilor. Căci ce le este 
mai de folos oamenilor infestaţi de păcat decît frica de Domnul? 
El, Cel pe deplin Sănătos, a trebuit să ia asupra Lui medicamentul 
ce se aplică păcătoşilor spre a fi solidar cu păcătoşii şi a îşi asuma 
Cel dintîi soarta lor: spre a-i întări să ia şi ei acest medicament 
mîntuitor. Oare nu face şi orice părinte la fel? Nu este el cel dintîi 
care gustă medicamentul pe care copilul îl refuză cu teamă şi 
plîns? 

O Stăpîne Doamne, Dumnezeul nostru, Cela Ce în Treime veşnic 
eşti închinat şi slăvit, şi înaintea Căruia se închină puterile cereşti, 
cîntînd cîntarea îngerească, Sfînt, Sfint, Sfînt Domnul Savaot, primeşte şi 
închinarea noastră, a celor preamici şi păcătoşi, şi ne mîntuieşte 
pre noi. 

Căci numai Ţie se cuvine toată slava, cinstea şi închinăciunea în 
veci, Amin. 

18 august 

• Pomenirea Sfîntului Preacuvios han de la Rila 

Acest mare ascet şi sfînt al Bisericii Ortodoxe s-a născut lîngă 
Sofia, în Bulgaria, în oraşul Skrino, în timpul domniei Ţarului Boris. 
El s-a născut din părinţi săraci dar foarte credincioşi şi plini de 
toată cuviinţa. După moartea părinţilor lui, loan s-a tuns monah şi 
s-a retras în sihăstria unui munte, unde sălăşluindu-se într-o 
peşteră a dus o viaţă de mari nevoinţe. Acolo el a îndurat 
atacurile cumplite ale dracilor, atît ale celor nevăzuţi, cît şi ale 
slugilor lor văzute: oameni străini şi ticăloşi, tîlhari, şi propriile lui 



rudenii. La urmă el s-a strămutat în Muntele Rila şi s-a sălăşluit în 
scorbura unui copac. El s-a hrănit numai cu ierburi şi cu păstăi de 
fasole care, prin purtarea de grijă a lui Dumnezeu, au început să 
crească în apropiere de scorbura lui. Iarăşi prin purtarea de grijă 
a lui Dumnezeu, timp de mulţi ani Sfîntul loan de la Rila nu a 
văzut nici o faţă de om; aceasta pînă cînd a fost descoperit de 
nişte păstori care îşi căutau oile pierdute. Aşa s-a făcut Sfîntul 
cunoscut poporului, care a început să vină la el, căutînd ajutor în 
boală şi sfat în greutăţile şi nenorocirile vieţii. Chiar Ţarul Petru al 
bulgarilor a venit la scorbura lui loan, căutînd sfat de la el. Mulţi 
rîvnitori pentru Sfînta Credinţă şi vieţuirea monahală au venit şi s- 
au sălăşluit în apropierea Sfîntului. In curînd acolo s-a înălţat o 
Sfînta Mînăstire, avînd o numeroasă obşte monahală. Sfiitul loan 
de la Rila s-a săvîrşit către Domnul cu pace la anul 946, în 
optsprezece zile ale lunii august, în vîrstă fiind de şaptezeci de 
ani. După moartea lui, el s-a arătat ucenicilor săi. La început 
sfintele lui moaşte au fost mutate la Sofia, apoi în Ungaria, apoi la 
Tîrnovo, iar la sfîrşit înapoi la Mînăstirea Rila, unde odihnesc şi 
astăzi. De-a lungul veacurilor Sfînta Mînăstire din Muntele Rila a 
fost o făclie aprinsă norodului, un loc al puterilor de minuni 
făcătoare, şi o mîngîiere duhovnicească pentru creştinii bulgari, 
mai ales în cumplitele vremuri ale robiei turceşti. 
• Pomenirea Sfinţilor Mucenici Fior şi Lavru 

Aceştia au fost fraţi după trup, după duh şi după vocaţie: Amîndoi 
au fost creştini rîvnitori, şi cu îndeletnicirea amîndoi măiestri 
tăietori în piatră. Ei au locuit în lliria. Un principe păgîn i-a angajat 
să îi zidească un templu ce urma a fi închinat idolilor. Dar s-a 
întîmplat că la vremea lucrului, a sărit o 
aşchie de piatră şi a orbit ochiul fiului popei idolesc, Merentius, 
care se uita curios la lucrarea celor doi pietrari. Văzîndu-şi fiul plin 
de sînge şi cu ochiul scos, preotul cel idolesc a început să strige 
cu mînie la cei doi pietrari, voind să-i bată. Dar cei doi fraţi i-au 
zis că de va crede în Domnul Hristos lisus Dumnezeu în Care 
credeau şi ei, fiul lui se va vindeca. Păgînul a făgăduit. Atunci 
Sfinţii Fior şi Lavru s-au rugat cu lacrimi de umilinţă către 
Dumnezeu, Domnul Cel Viu, şi au însemnat ochiul curs al copilului 
cu semnul Sfintei Cruci. Copilul s-a vindecat numaidecît, şi s-a 
făcut cu totul sănătos, aşa cum fusese şi mai înainte. Atunci 
Merentius şi fiul lui au primit din tot sufletul Sfîntul Botez. La scurt 
timp amîndoi aveau să ia cununa muceniciei prin foc, ca 
mărturisitori ai lui Hristos. După ce sfinţii fraţi Fior şi Lavru şi-au 
săvîrşit lucrarea templului, ei au ridicat deasupra lui o Cruce, au 
chemat toţi creştinii de faţă şi au făcut înaintea lui Dumnezeu 
rugăciuni de închinare a acestui templu Numelui Domnului lisus 
Hristos, cu priveghere de toată noaptea şi cu cîntări. Auzind 
acestea, cezarul lliricului i-a aruncat pe toţi acei creştini în 
cuptoare de foc unde au ars de vii, iar pe Fior şi pe Lavru i-a 



aruncat într-un puţ adînc, pe care 1-a umplut apoi cu necurăţie. 
Astfel au murit sufocaţi sfinţii. Sfintele lor moaşte s-au aflat de 
abia după mulţi ani, şi au fost mutate la Constantinopol. 17 Sfinţii 
Mucenici Fior şi Lavru au băut paharul muceniciei în veacul al 
doilea după Hristos. 

• Pomenirea Sfintului Sfinţit Mucenic Emilian, Episcopul cetăţii Trevi 
Sfîntul Emilian s-a născut în Armenia. Dorindu-şi mucenicia 
pentru Hristos, el a mers în Italia că să predice Sfîntă Evanghelia 
lui la Trevi, sub domnia răului împărat Diocleţian. Acolo el a fost 
uns episcop al cetăţii Trevi. Ca urmare a celor multe minune 
lucrate de el prin puterea Duhului Sfînt, în timp ce era schingiuit 
pentru Domnul, cam la o mie de păgîni dintre cei care stăteau de 
faţă au crezut în Hristos lisus şi L-au mărturisit atunci cu glas 
mare. Ei cu toţii au fost omorîţi pe loc prin sabie ca şi Sfîntul 
Emilian, împreună cu Sfîntul llarion, părintele lui duhovnicesc, şi 
împreună cu fraţii duhovniceşti Dionisie şi Hermippus. 

17 "Sfinţii Fior şi Lavru, fiind legaţi la roata unui car, au fost bătuţi, apoi trimişi la 
ighemonul Licon, care i-a băgat într-un puţ adînc, unde se rugau lui Dumnezeu şi 
pentru cei ce aveau să le facă pomenirea, şi pentru bunăstarea lumii, pentru 
încetarea prigoanei [împotriva Creştinilor]; şi aşa şi-au dat sufletele. Peste cîţiva 
ani au fost scoase cinstitele lor moaşte din puţ, şi aşezte cu cinste în racle, care 
izvorau miruri şi izvoare de tămăduiri celor ce se apropiau de ele." - din Sinaxarul 
Sfinţilor din Mineiului pe August, Bucureşti: Ed. Inst. Biblic şi de Misiune al Bisericii 
Ortodoxe Române, 2003, p. 224. 

Cîntare de laudă la Sfinţii Mucenici Fior şi Lavru 

Maica doi fii a născut, doi sfinţi; 

Binecuvîntată este maica cea lui Dumnezeu plăcută! 

Minunatul Fior, şi cu Lavru-al său frate, 

Piatra cu dalta au tăiat, 

Iar sufletele credincioşilor le-au şlefuit cu Crucea. 

Ce este dalta în piatră, aceea este Crucea pentru suflet; 

Ei înşişi de Cruce şlefuiţi, pentru Cruce au murit. 

Preotul idolesc văzut-a nemaivăzută minune: 

Ochiul cel scos înapoi sănătos s-a făcut! 

Uluitoare minune! - aceasta de-ajuns i-afost lui: 

Pe fiul luîndu-şi alergat-a la Sfintul Botez - 

La Botezul Crucii, întru care muceniceşte 

Şi tatăl şi fiul sîngele şi-au dat. 

Minunaţii fraţi mucenici, Fior şi cu Lavru, 

Pietrari artişti, comandă au primit să ridice un templu. 

Dar întru ale lor inimi ei lui Dumnezeu Adevărat 

Se închinau, pre El slăvind. 

Templul păgînesc fraţii l-au săvîrşit, 

Dar deasupra cu Sfinta Cruce îl au însemnat - 

Şi iată minune! — Biserică Creştină a ieşit. 

Ei templul l-au împodobit cu cîntări de slavă 

Dintru Creştineşti inimi, lui Hristos. 

Ei cu lumină de făclii curate l-au împodobit, 

Şi cu bunămireasmă de tămîie. 



Cu adevărat, oamenii la înfăţişare sînt cu toţii la fel, 

Dar acesta e mîndru, pe cînd acesta smerit. 

Ei la trup sînt cu toţii la fel, 

Dar nicidecum la fel la duh şi la cuget. 

Intru unul se află Hristos şi vieţuire sfintă, 

Iar într-altul pustietate şi patimi drăceşti. 

Cifie-ne nouă ale noastre trupuri dăruite de Domnul, 

Adevărate temple închinate Duhului Lui Celui Sfînt. 

Fie-ne nouă biserici sfinţite 

Ale noastre suflete şi trupuri, 

Pentru-a le lui Fior şi Lavru muceniceşti rugăciuni. 

Cugetare 

Nu arareori vedem, chiar şi în vremurile noastre, cum părinţii se 

fac răspunzători pentru pieirea sufletească a copiilor lor. Nu de 

puţine ori, atunci cînd un copil prezintă înclinaţii pentru o viaţă 

mai contemplativă şi doreşte să se afierosească cu totul lui 

Dumnezeu, intervin părinţii care îl împiedică de la aceasta, şi se 

fac astfel asasinii sufletului copilului lor. Uneori astfel de copii, 

spre pedeapsa părinţilor lor, se întorc în partea cealaltă şi se 

dedau unei vieţi pline de perversiuni. Un tînăr pe nume Luca, 

nepot de frate al Sfîntului loan de la Rila, a auzit despre unchiul 

lui şi a fost atras de dorinţa de a se închina şi el vieţii monahiceşti 

pe lîngă el, aşa încît s-a dus în Munte ca să îl cerceteze. Sfîntul 

loan 1-a primit pe nepotul lui Luca cu dragoste, şi a început să îl 

povăţuiască şi să îl înveţe pe calea sfinţeniei. Dar într-o zi la 

peştera Sfîntului a venit plin de mînie tatăl tînărului, care a 

început să se stropşească păgîneşte la Sfîntul, strigînd că vrea să 

îi distrugă copilul în acea pustie. El nu a auzit nicidecum sfaturile 

şi cuvintele blînde ale Sfîntului loan, fratele lui cel trupesc. Tatăl 

şi-a scos atunci fiul de acolo cu forţa. Pe drum, s-a ivit un şarpe 

care 1-a muşcat pe Luca mortal. Tatăl cel sălbatic a văzut în 

această moarte pedeapsa lui Dumnezeu, dar a fost prea tîrziu. El 

s-a întors în Munte la fratele lui cel sfînt, bocind şi osîndindu-se 

pe sine. Dar Sfîntul i-a poruncit doar să-şi îngroape copilul, apoi 

să se întoarcă de unde a venit. 

Luare aminte 

Să luăm aminte la minunata alegere a Domnului, ca David să fie 

Rege în Israel: 

• La cum Domnul 1-a trimis pe Samuel în Betleem, la casa lui 
lesei, spre a-1 unge Rege în Israel pe unul din fiii lui, după cum îi 
va arăta El; 

• La cum Domnul i-a arătat lui Samuel să îl ungă rege pe David, 
păstorul de la oi, al optulea şi cel mai mic dintre fiii lui lesei; 

• La cum Samuel 1-a uns pe David, iar peste David S-a pogorît atunci Duhul lui 
Dumnezeu. 

Predică Despre pacea dintre lup şi miel 

Atunci lupul va locui laolaltă cu mielul şi leopardul se va culca 

lingă căprioară (Isaia 11:6). 



Aşa rostit-a adevărul Prorocul cel adevărat al Domnului. Şi a 
adăugat mai departe: ...şi viţelul şi puiul de leu vor mînca 
împreună şi un copil îi va paşte. Juninca se va duce la păscut 
împreună cu ursoaica şi puii lor vor sălăşlui la un loc, iar leul ca şi 
boul va mînca paie; Pruncul de ţîţă se va juca Ungă culcuşul 
viperei şi în vizuina şarpelui otrăvitor copilul abia înţărcat îşi va 
întinde mîna (Isaia 11: 6-8). Fraţilor, dar oare cînd vor fi toate 
acestea? Trebuie să ştim că toate aceste deja au fost, şi sînt, de 
cînd Domnul nostru lisus Hristos de Minuni Făcătorul S-a întrupat 
pe pămînt. Acestea toate sînt o faptă din Paradis, care s-a 
restaurat pe pămînt între oameni odată cu venirea Mîntuitorului 
în el. Prorocul grăieşte aici enigmatic, şi cu toate acestea 
limpede: enigmatic, pentru că el nu are în vedere animalele pe 
care le numeşte, ci oamenii; şi limpede, deoarece prorocia lui s-a 
împlinit întocmai întru Biserica lui Hristos. Oamenii, care prin 
obiceiurile lor asemănatu-s-au lupilor, pisicilor sălbatice, leilor, 
urşilor, bivolilor, viperelor, sau dimpotrivă, mieilor şi căprioarelor, 
cu toţii stau înaintea Pruncului din Betleem, uniţi prin credinţă, 
îmblînziţi de har, luminaţi de nădejde, şi înălţaţi de iubire. 
Prorocul mai profeţeşte şi de ce vor avea loc toate acestea: Că tot 
pămîntul va fi plin de temerea de Dumnezeu, precum marea este 
umplută de ape! (Isaia 11: 9). Luaţi trupeşte, oamenii nu sînt 
decît ţărînă. Dar omul care crede în Hristos, şi care cu adevărat îi 
urmează Lui, se face plin de cunoştină, precum marea este plină 
de apă. Mulţi oameni s-au făcut astfel. Astfel au fost mulţimile de 
sfinţi asceţi creştini din pustia Egiptului, de la Sfîntul Munte Athos, 
din Insula Cipru, din Armenia, din Rusia, şi din alte locuri ale 
pămîntului. Şi aceasta nu este totul. Cunoştinţa de Dumnezeu s-a 
împrăştiat astăzi pe toată suprafaţa pămîntului. Sfinta Scriptură a 
ajuns la toate limbile pămîntului. Puţine sînt cotloanele de lume în 
care nu se citeşte Cuvîntul lui Dumnezeu, în care nu se cunoaşte 
Numele Domnului, şi în care nu se aduce Sfinta Lui Jertfă. Unii îl 
neagă pe Hristos, alţii îl îmbrăţişează; unii se leapădă de Sfinta şi 
Dreaptă Credinţă, alţii vin cu sete la Ea. Astfel se continuă lupta 
întru Numele lui Hristos la scară planetară. Apele umflate şi 
repezi ale rîurilor se varsă în văi goale şi uscate; iar văile 
odinioară uscate se umplu de apă, făcîndu-se asemenea apelor 
celor adînci. Lumea nu este pe deplin luminată cu lumina 
cunoştinţei, aşa cum am dori-o noi Creştinii, dar prorocia Prorocul 
Isaia s-a adeverit strălucit şi s-a împlinit cu desăvîrşire. O, 
minunată este vedenia lui Isaia, fiul lui Amos, prorocul cel 
nemincinos al lui Dumnezeu! 

O Stăpîne Doamne de Minuni Făcătorule, îmblînzeşte întru noi 
firea noastră cea dobitocească, ca toţi împreună să rodim întru a 
Ta bogăţie şi dreptate, şi toţi să ne împărtăşim din slava Slavei 
Tale Celei neapropiate, şi viaţă veşnică dintru a Ta Viaţă să avem, 
Căci Ţie se cuvine toată slava şi mulţumită în veci, Amin. 



19 august 

• Pomenirea Sfîntului Mucenic Andrei Stratilat 

Sfîntul Andrei a fost tribun şi ofiţer de rang înalt în armata 
imperială a Romei, în timpul împărăţiei lui Maximian. El a fost de 
neam sirian, şi a făcut parte din armatele locateîn Siria. Cînd 
persanii s-au constituit într-o ameninţare militară la adresa 
Imperiului Roman, lui Andrei i s-a încredinţat comanda unei 
armate de apărare a Imperiului. De aceea el a fost ridicat la 
rangul de „Stratilat", ceea ce înseamnă general. Andrei era în 
taină Creştin, deşi încă nu primise Sfîntul Botez. El avea credinţă 
totală în Hristos lisus Cel înviat, şi şi-a ales în subordinea sa 
numai unităţi formate din militari de elită, înaintea bătăliei, el şi-a 
instruit soldaţii, arătîndu-le că, dacă din mijlocul vîltorii bătăliei 
vor chema Numele Unuia Dumnezeu Celui Viu, lisus Hristos, 
duşmanii se vor împrăştia ca praful şi ca pulberea înaintea lor. Cu 
adevărat el Ie-a insuflat rîvnă sfintă oştenilor lui, pentru 
Dumnezeu şi pentru comandantul lor, Andrei. Ei L-au chemat pe 
Domnul Dumnezeu lisus Hristos în ajutor, şi aşa au pornit la atac. 
Armata persană a suferit atunci o înfrîngere zdrobitoare, fiind 
distrusă complet. Cînd Andrei a intrat biruitor în Antiohia, unii 
mîncaţi de invidie l-au denunţat pe Andrei că este în taină 
creştin. Deputatul imperial 1-a convocat pe Andrei la curte, iar 
Andrei a mărturisit acolo pe faţă şi cu vitejie credinţa lui în 
Hristos. El a fost pentru aceasta torturat cu sălbăticie şi aruncat 
în temniţă, iar după aceea trimisul imperial i-a scris imperatorului 
de la Roma cele despre Andrei. Cunscînd marele respect de care 
se bucura Andrei în rîndurile întregii armate, pe care Andrei o 
putea mişca la acţiune cu un simplu gest, împăratul a scris 
reprezentantului său de la Antiohia să îl elibereze imediat pe 
Andrei din închisoare şi să aştepte altă împrejurare şi să găsească 
alte motive spre a-1 ucide. Andrei a aflat despre sfatul 
împăratului şi despre comanda lui prin descoperire 
dumnezeiască. Eliberat din temniţă fiind, Andrei şi-a luat armata, 
formată din două mii cinci sute nouăzeci şi trei de militari de elită, 
şi au pornit spre Tarsul Ciliciei, unde cu toţii au primit Sfîntul 
Botez din mîinile Episcopului Petru al Tarsisului. Prigoniţi şi acolo 
de autorităţile 

imperiale, Generaluul Andrei şi armata lui au urcat mai adînc în 
Armenia, în Munţii Taurus. Armatele romane i-au ajuns pe cînd ei 
se rugau într-un defileu din acei munţi, şi i-a decapitat pe toţi. 
Nici unul dintre ei nu a schiţat măcar vreun gest de apărare, ci cu 
toţii au băut liniştiţi şi cu bucurie paharul muceniciei pentru 
Hristos. In acel defileu, unde a curs ca apa sîngele acelor mii de 
mucenici, a izbucnit un izvor de ape vindecătoare prin care s-au 
curăţit de boli mulţime de popor. Episcopul Petru a venit acolo în 
taină, însoţit de clerici ai săi, şi au îngropat cu cinstita rînduială 
de înmormîntare pe toţi mucenicii, chiar pe locul unde au fost 



omorîţi. Murind cu cinste, ei cu toţii s-au încununat cu cununile 
biruinţei şi s-au strămutat întru locaşurile cele slăvite gătite lor în 
ceruri de cître împăratul Slavei, Hristos. 

• Pomenirea Sfintului Cuvios Teofan [cel Nou şi făcătorul de 
minunui care a sihăstrii în Muntele Nausei din Macedonia] 
Sfîntul Teofan acesta s-a născut la loannina. Tînăr fiind, el şi-a 
lăsat sălaşul părintesc şi s-a dus la Muntele Athos, unde s-a tuns 
monah în Mînăstirea Dochiaru. El s-a făcut tuturor pildă prin 
sfinţenia vieţii lui: prin privegheri, postiri, rugăciuni, şi toată 
nevoinţa. Din această pricină, el a fost ales cu o inimă şi cu o 
gură de întreaga obşte să fie egumen mînăstirii. Mai tîrziu, 
iscîndu-se, din ispitirea diavolului, tulburare în mînăstire, Sfîntul 
Teofan împreună cu nepotul lui după trup au ieşit din Munte şi au 
mers la Beria din Macedonia, unde s-au sălăşluit într-o mînăstire 
închinată Preasfintei Născătoare de Dumnezeu. Cînd obştea 
aceastei sfinte mînăstiri s-a întărit întru cuvioasa vieţuire şi întru 
toată virtutea, Teofan a lăsat-o în grija egumeniei nepotului lui, 
iar el însuşi s-a retras în pustia Muntelui Nausa, unde a întemeiat 
o obşte monahală în numele Sfinţilor Arhangheli. Sfîntul Teofan a 
adormit cu pace în veacul al cincisprezecelea. Sfintele lui moaşte 
de minuni făcătoare se odihnesc în Muntele Nausa, lucrînd şi 
acum minuni mari cu puterea lui Dumnezeu. 

• Pomenirea Sfinţilor Mucenici Timotei, Agapie şi Thecla 

Toţi trei au luat cununa muceniciei pentru Hristos în timpul 

domniei răului împărat Diocleţian. Timotei a fost ars de viu, iar 

Agapie şi Thecla au fost aruncaţi la fiare. 

Cîntare de laudă la Sfîntul Mucenic Andrei Stratilat 

Măreaţă zidire Munţii Taurus sînt, 

Al omului glas în ecou de stîncile lor n-a sunat, 

El de glas omenesc nu a reverberat acolo nicicînd 

Aproape de la facerea lumii; 

Aceasta pînă într-o zi. 

Atunci, în liniştea milenară 

A acestei catedrale de piscuri, 

Glas de om a intrat, spre apaşi spre ceruri: 

Al lui Andrei Stratilat viteazul creştin, 

împreună şi-al vitezelor lui mii de oşteni, 

Tot unul şi unul. 

întru al Munţilor Taurus templu, 

La ceas de rugăciune, 

Lupii în obştea de mieluşei au intrat, sjîşiind-o. 

Generalul Andrei Imperiul a salvat de la persană piei re, 

Iar imperiul i-a mulţumit masacrîndu-l, 

Precum şi pe salvatoarele oşti. 

Andrei înaintea lui Dumnezeu genuchii şi-a plecat, 

La fel şi-ale lui două mii de suflete viteze; 

El bine oştirea şi-a-mbărbătat, prietenilor lui zicîd: 

„lată ceasul bineprimit, iată ziua mîntuirii, 



lată plecarea noastră din astă viaţă trecătoare. 

Cu smerenie sufletele noastre înaintea Domnului 

Să le îngenunchem. 

Să-I mulţumim Domnului cu duh fierbinte 

Pentru bunătăţile Sale, 

Să-I mulţumit Lui pentru că ne-a învrednicit 

De paharul sjînt al muceniciei. 

Domnului să-l mulţumim dintr-a inimii căldură, 

Şipre călău să nu-l urîm. " 

Aşa grăit-a Comandantul Andrei, iar miile de viteji 

înaintea Domnului genunchii şi-au plecat, cu bucurie. 

Din inimile lor rugăciunea sjîntă, 

Dreaptă ca tămîia, văzduhul a înmiresmat. 

Călăii săbiile au lucit 

înaintea oştirilor de îngeri: 

cerurile atunci larg s-au deschis, 

Şi pe ale Raiului Porţi 

Triumfal au păşit Andrei Stratilat împreună cu miile lui de suflete 

viteze: Aceştia pe duşmani i-au biruit, Cu-al lor sînge aducînd lui 

Hristos biruinţă. 

Cugetare 

Cînd peste oameni nevinovaţi se abat nenorociri neaşteptate, 

bine le este lor să nu înceapă a se jelui cîrtind, ci mai vîrtos să 

vadă în ele Degetul Providenţei lui Dumnezeu. Căci prin acele 

nenorociri Dumnezeu voieşte să ne chivernisească nouă, celor ce 

ne socotim nevinovaţi, un bine mai mare. A fost adusă întru o 

bună zi Egumenului Mînăstirii Dochiaru, Sfîntul Teofan [cel Nou], 

vestea că turcii l-au prins viu pe fiul surorii lui, l-au forţat să 

treacă la Islam şi l-au dus cu ei la Constantinopol. Sfîntul Teofan 

atunci a ieşit imediat din Munte cu destinaţia Constantinopol, 

unde cu ajutorul lui Dumnezeu 1-a aflat pe nepotul lui. El şi-a 

scos nepotul din Constantinopol în mare taină, şi 1-a adus apoi cu 

sine în Sfîntul Munte, la mînăstirea lui. Acolo 1-a întors pe nepot 

la Credinţa Creştină şi 1-a tuns monah. Din această pricină 

călugării au început să cîrtească împotriva egumenului şi a 

nepotului lui, zicînd că din pricina lor se va abate asupra 

mînăstirii mînia turcilor, care vor veni şi îi vor ucide, distrugînd şi 

mînăstirea. Neştiind cum să facă mai bine, Sfîntul Teofan atunci a 

părăsit nu doar Mînăstirea Dochiaru, ci şi Sfîntul Munte cu totul, 

retrăgîndu-se împreună cu nepotul lui la Beria, în Macedonia. 

Lucrarea sfîntă a lui Teofan la Beria, şi mai apoi în Muntele Nausa, 

a dovedit cît de providenţială a fost acea nenorocire pentru binele 

mai larg al Bisericii. Căci ceea ce Sfîntul Teofan nu putuse 

niciodată împlini în Sfîntul Munte, el a desăvîrşit în aceste alte 

locuri ale stăpînirii lui Dumnezeu în care a fost nevoit să se 

retragă din pricina nenorocirii: el a întemeiat în Macedonia două 

mînăstiri în care s-au mîntuit, în timp, mulţime de monahi, şi 

unde au aflat izbăvire şi întărire mulţime de popor. De asemenea, 



sfintele lui moaşte s-au făcut izvor de binefaceri sfinte şi de aflare 
a credinţei creştine printre mulţi oameni necredincioşi sau slabi în 
credinţă. Astfel proniază Dumnezeu vieţile oamenilor întru 
dumnezeiască înţelepciunea Sa, întorcînd spre cel mai mare bine 
nenorociri ce par a aduce cu ele sfîrşitul oricărui bine. 
Luare aminte 

Să luăm aminte la lucrarea Dumnezeieştii Pronii în viaţa lui David 
împăratul şi Prorocul (I Regi 16): 

• La cum Duhul lui Dumnezeu a plecat de la Saul din pricina păcatului 
lui; 

• La cum a venit în loc asupra lui Saul un duh rău care a 
început să îl chinuiască din timp în timp, astfel încît Saul a dorit 
pe lîngă el un cîntăreţ din harpă care să îi alunge apăsarea cu 
care îl apăsa duhul cel rău; 

• La cum slugile regelui l-au aflat pe David, şi l-au adus la rege 
ca să îl mîngîie cu cîntul psaltirii şi alăutei lui. 

Predică Despre puterea lui Dumnezeu şi nimicnicia idolilor 
lată Domnul vine pe nor uşor şi ajunge în Egipt. Idolii Egiptului 
tremură înaintea feţei Lui şi inima Egiptenilor se topeşte în ei 
(Isaia 19: 1). 

Fugind de la faţa nelegiuitului rege Irod, „Faraonul" Ierusalimului, 
Domnul a sosit în Egipt. Adevăratul Israil nu se socoteşte după 
locul geografic al sălăşluirii lui, ci după duhul lui şi după faptele 
vieţii. La vremea Naşterii Domnului, în Ierusalim predomnea mai 
multă nelegiuire şi nedreptate decît stăpînise vreodată în Egiptul 
Faranonilor, aşa cum se întîmplă întotdeauna atunci cînd 
credincioşii adevăraţi se leapădă de Sfinta Credinţă: ei se fac mai 
răi decît păgînii şi decît cei care niciodată nu au cunoscut pe 
Adevăratul Dumnezeu. Vedem aceasta astăzi sub ochii noştri, cu 
cele ce se întîmplă în 

Rusia, unde conducătorii ţării au apostaziat de la Hristos. La 
vremea naşterii Mîntuitorului Egiptul era însă un loc mai bun şi 
mai ospitalier pentru El decît capitala ţării Lui, Ierusalimul. Să 
comparăm cuvintele prorocului Isaia redate mai sus cu cuvintele 
rostite de Arhanghelul ce s-a arătat în vis Dreptului losif: Scoală- 
te, ia Pruncul şi pe mama Lui şi fugi în Egipt şi stai acolo pînă ce- 
ti voi spune (Matei 2: 13); şi ne vom convinge imediat că Prorocul 
nu se referă la nimeni altcineva decît la Hristos Domnul. Ne vom 
convinge şi mai mult de 

18 S-a spus în anul 1928, cînd Rusia era deja sub stăpînirea bolşevică. Dar privind cu 
atenţie evenimentele din jurul nostru care se întîmplă astăzi în România şi în 
lume, socotind, pe de o parte, doar catastrofele naturale din acest an, fără 
precedent în istorie, iar de cealaltă permanentizarea atacurilor teroriste, în 
toate zonele de conflict, vedem cum cugetarea Sfîntului Nicolae Velimirovici 
rămîne mereu valabilă. 

aceasta cînd vom asculta şi cuvintele altui proroc care zice: Din 
Egipt am chemat pe Fiul Meu (Osea 11: 1). 
Dar ce este norul uşor pe care va veni El în Egipt? Norul uşor semnifică 



trupul omenesc al Domnului, întru care S-a îmbrăcat dumnezeirea 
Lui, căci trupul este ca un nor des întru care locuieşte însuşi 
omul. Prin urmare, aceasta este o prorocie despre întruparea 
Domnului. Unii Sfinţi Părinţi interpretează că norul uşor se referă 
la Maica lui Dumnezeu şi Pururea Fecioara care, prin postiri, 
privegheri, rugăciuni şi aspre nevoinţe, şi-a făcut trupul său uşor 
ca un nor. Trupul Născătoarei de Dumnezeu a fost uşor ca un nor 
mai ales din aceea că a biruit întru el şi întru sine toate patimile 
care îndeobşte îngreunează trupul omenesc şi toată fiinţa omului. 
O Multîndurate şi Atotmilostive Doamne, Cela Ce voieşti ca tot 
omul să se mîntuiască şi la cunoştinţa adevărului să vină, fără să 
cauţi la faţa lui dacă este iudeu sau elin sau egiptean; mîntuieşte- 
ne pre noi şi ne miluieşte, căci noi numai întru Tine Unul 
nădăjduim, 

Şi numai Ţie Unuia ne închinăm, şi numai Ţie îţi mulţumim în veci, 
Amin. [Căci Lui îi mulţumim şi când mulţumim Sfinţilor Lui şi 
binefăcătorilor noştri-n. tr.]. 

20 august 

• Pomenirea Sfintului şi Măritului Proroc Samuel 
Samuel a fost cel de al cincisprezecelea şi ultimul dintre 
Judecătorii poporului lui Israel. El a trăit cu unsprezece veacuri 
mai înainte de Hristos. Samuel s-a născut din tribul lui Levi, din 
părinţii Elkanah [Elcana] şi Hannah [Ana], la locul numit Ramatha 
[Rama, Arimathea], unde peste multe veacuri avea să se nască 
losif cel din Arimathea, care L-a înmormîntat pe Domnul Hristos. 
Cu rugăciunea şi cu lacrimile cele de mulţi ani, vîrstnica şi 
stearpa Ana a cerut de la Dumnezeu prunc de parte bărbătească, 
spre a îl afierosi Domnului. Domnul i-a ascultat rugăciunea şi i l-a 
dăruit pe Samuel. Ea şi-a ţinut cuvîntul şi, după ce a înţărcat 
pruncul la vîrsta lui de trei ani, l-a adus şi l-a dăruit la templul 
Domnului. Locuind lîngă Chivotul Legii care atunci se afla la Silo, 
copilul Samuel, în anul al doisprezecelea al vieţii lui, a avut 
descoperire de la Dumnezeu despre pedepsele ce aveau să cadă 
asupra casei marelui preot Eli din pricina depravării şi desfrîului 
fiilor acestuia, Hophni şi Phineas [Ofhi şi Finees]. Descoperirea s-a 
împlinit în curînd, căci filistinii i-au robit pe israeliţi, i-au ucis pe 
amîndoi fiii lui Eli şi au pus mîna pe Arca Legămîntului [Chivotul 
Legii]. Cînd trimisul i-a adus lui Eli această cumplită veste, el a 
căzut la pămînt 

mort, întru al nouăzeci şi optulea an al vieţii lui. Acelaşi lucru s-a 
întîmplat şi cu nora lui, soţia lui Finees. Timp de douăzeci de ani 
au rămas poporul lui Israel robi la filisteni. După aceea, 
Dumnezeu l-a trimis pe Samuel înaintea poporului ca să îi 
predice pocăinţa, ca aceştia să se pocăiască şi să le pară rău de 
păcatele lor, dacă vor să scape de sub robia idolatrilor şi păgînilor 
filisteni. Poporul s-a pocăit, a lepădat idolii filistenilor şi au început 
a umbla în căile Domnului Dumnezeu, recunoscînd în Samuel pre 



prorocul, preotul şi judecătorul Domnului. Samuel atunci a 
alcătuit o armată cu care a pornit împotriva filistenilor. Cu ajutorul 
lui Dumnezeu, el a semănat panică, derută şi groază în armata 
duşmană, a învins-o şi 1-a eliberat pe Israel. După acestea, 
Samuel a judecat cu pace poporul lui Dumnezeu pînă la bătrîneţi 
adînci. Văzîndu-1 de acum bătrîn, poporul i-a cerut să le pună un 
rege care să rămînă în urma lui. Zadarnic a încercat Samuel să 
întoarcă poporul de la o asemenea nelegiuire, zadarnic Ie-a arătat 
că Domnul Dumnezeu este regele lor care este cu ei în toate 
zilele şi în veşnicie, Viu în veci, şi puternic să-i călăuzească fără 
îndoială. Poporul a insistat cu înăcăpăţînare să fie asigurat cu un 
rege după moartea lui Samuel. Deşi cu adevărat lucrul acesta L-a 
scîrbit pe Dumnezeu, El i-a zis lui Samuel să ungă acestui popor 
îndărătnic rege pe Saul, care era fiul lui Kiş din tribul lui Veniamin. 
Saul nu a fost decît puţin timp rege în Israel, căci Dumnezeu l-a 
lepădat de la faţa Lui, din pricina obrăzniciei şi neascultării lui. 
Domnul apoi i-a poruncit lui Samuel să îl ungă Rege în Israel pe 
David, fiul lui lesei, înaintea morţii lui, Samuel a adunat la sine tot 
poporul şi s-a despărţit de ei. Cînd a murit, tot poporul l-a plîns, 
apoi l-a luat şi l-a îngropat cu cinste în pămîntul casei lui din 
Rama. 

• Pomenirea Sfintului Sfinţit Mucenic Filip, Episcopul Heraclionului, 
şi a lui Severus Presbiterul şi Hermes Diaconul, cei împreună cu 
dînsul 

Se pare că aceşti sfinţi mucenici au fost cu siguranţă de neam 
slav. Ei i-au slujit lui Dumnezeu în Tracia, unde au fost daţi prima 
oară la chinuri pentru Hristos. Cînd păgînii s-au repezit să pună 
foc la o biserică creştină, viteazul Filip a zis căpeteniilor lor: „Oare 
credeţi că Dumnezeu stă apărat de aceşti pereţi? El locuieşte în 
inimile noastre!" Păgînii au dat foc acelei biserici şi au ars şi 
sfintele cărţi. Clerul a fost înşfăcat şi dus la Jedrene unde, după 
întemniţare şi torturi bestiale, au fost aruncaţi pe jumătate arşi în 
Rîul Mărita. Treizeci şi opt de alţi creştini au luat şi ei moarte 
mucenicească împreună cu dînşii. Se crede că aceşti sfinţi 
mucenici au luat cununa în timpul domniei lui Diocleţian. 
Cîntare de laudă la Sfîntul şi Slăvitul Proroc Samuel 
Dreptul Samuel robul cel iubit al Domnului este, 
Şi poporului Lui judecător iubit. 
Elpre Dumnezeu iubit-a mai presus de toate. 
Poruncă şi lege vieţii luifost-a 
Cuvîntul lui Dumnezeu. 
Voia lui Dumnezeu el poporului vestit-a, 
Cu ea a norodului viaţă a-îndreptat. 
El, dreptul, înaintea lui Dumnezeu 
Jertfa de lacrimi neîncetat adus-a, 
Pentru păcatele poporului Său. 
Samuel preot şi proroc fost-a, şi drept judecător. 
El în feluri trei a slăvit pre Domnul: 



în fiece cuvînt, în fiecare faptă 

Şi-n toată nevoinţa de priveghere, rugăciune şi post; 

El Domnului slujit-a cu fiinţa lui toată. 

El pildă căpeteniilor lumii a fost: 

„Nimeni vreodat' poate vreun bine să facă, 

Cîtă vreme depărtatu-s-a de Dumnezeu! 

Cela ce a Domnului Lege o taie, făcînd-o pe a lui, 

Cela ce a sinelui lege o face, de Dumnezeu neştiind, 

Acela blestemat rege este, 

şi blestem mare poporului său. 

Un astfel de rigă la moarte poporul îşi duce, 

Şi primul moşteneşte Gheena în veac. 

Un astfel partea lui Saul primeşte, 

Şi-a tuturor celor asemenea lui. 

Un astfel poporul în păcate scufundă, 

Şi-ale poporului nelegiuiri pe umerii lui cad. 

Adevăratul Rege Rob al Domnului este, 

Al Unuia Singur, Domnului Dumnezeu. 

Doar un astfel de Rege pre popor mîntu ieste 

Intru veşnicia Domnului Dumnezeu. " 

Astfel Sa mu el învăţat-a poporul, 

In faptă şi în cuvînt. 

Astfel sună adevărul lui veşnic, 

Din veac şipînă în veac. 

Cugetare 

Să ne pocăim de păcatele noastre cu amar, mai înainte ca 

moartea să ne închidă uşa vieţii şi mai înainte ca ea porţile 

înfricoşatei Judecăţi să ni le deschidă larg. Să ne pocăim cu amar 

mai înainte de ceasul morţii, căci nu ştim ceasul, nici ziua, cînd 

hîda moarte ne va lua pe noi; de aceea astăzi şi acum să ne 

pocăim cu amar. Astăzi şi acum să ne plîngem cu amar păcatele 

noastre, şi împreună cu Sfîntul Efrem Şirul să zicem: 

Mai înainte ca roata vieţii mele să se-oprească, Doamne, 

miluieşte-mă pre mine, păcătosul; 

Mai înainte ca vîntul morţii într-ale mele oase să sufle, mai înainte 

ca boala, al morţii trimis, trupul meu să înceapă să-1 muşte, 

miluieşte-mă pre mine, păcătosul; 

Mai înainte ca soarele ochilor mei să se-ntunece, miluieşte-mă 

pre mine, păcătosul; şi întru ceasul acela Lumina Ta lumineze 

întunericul minţii mele, a preamult păcătosului; 

Mai înainte ca trupul meu de ţărînă fără frumuseţe şi chip înapoi 

în ţărînă să cadă, miluieşte-mă pre mine, păcătosul; 

Mai înainte c-ale mele păcate înaintea înfricoşatului Tău Judeţ să 

se îndreptăţească, miluieşte-mă pe mine, păcătosul! Ruşinii 

aceleia cumplite Hristoase lisuse Doamne, nu mă da pre mine, 

multpăcătosul! 

Mai înaintea Venirii oştirilor cereşti şi-a Ta, a împăratului Slavei, 



cînd netrebnica omenire înaintea Tronului de Judecată va sta, 
miluieşte-mă, miluieşte-mă, pre mine păcătosul! 
Mai înainte de Trîmbiţa ce sfirşitul va suna, vestind a Ta Slăvită 
Venire, ai milă de mine, ticălosul, O Stăpîne lisuse Hristoase 
Doamne! 

Mai înainte ce Sfînta Ta Mînă mie ticălosului Poarta Raiului îmi va 
încuia, miluieşte-mă, miluieşte-mă, pre mine păcătosul! Miluieşte- 
mă, miluieşte-mă, pre mine păcătosul, mai înainte ce viermii 
neadormiţi ai Gheenei ticălosul meu trup îl vor mînca. 
Luare aminte 

Să luăm aminte la minunata biruinţă a lui David asupra lui Goliat 
(I Regi 17): 

• La cum Goliat a înfricoşat cu totul armata lui Israel prin forţa 
staturii lui uriaşe, şi prin armele şi armura sa; 

• La cum David a nădăjduit întru Domnul şi 1-a ucis cu praştia 
pe uriaşul Goliat; 

• La cum David a biruit pentru că a crezut tare că acest război 
este al Domnului (I Regi 17: 47), adică războiul credincioşilor 
împotriva necredincioşilor. 

Predică Despre întoarcerea Egiptului la Dumnezeu 
Domnul Se va face ştiut în Egipt şi Egiptenii vor cunoaşte pe 
Domnul în ziua aceea. Şi vor aduce arderi de tot şi prinoase şi vor 
face făgăduinţe Domnului şi le vor împlini (Isaia 19: 21). 
O, cît de schimbătoare este inima omului! Dar dintre toate 
schimbările, cea mai ruşinoasă este aceea cînd din credincios, 
omul se face necredincios! Şi iarăşi, dintre toate schimbările, nu 
este nici una mai slăvită decît aceasta: ca omul necredincios să 
se întoarcă şi să se facă credincios! Prima schimbare, cea 
ticăloasă şi ruşinoasă, a fost atunci cînd iudeii L-au ucis pre 
Domnul şi Dumnezeul lisus Hristos; iar cealaltă, cea slăvită, a fost 
atunci cînd Egiptenii au crezut în Hristos. Egiptul a fost în 
vechime cel mai mare prigonitor al oamenilor care credeau întru 
Unul Domnul Dumnezeu Nemuritor şi Viu; căci egiptenii înşişi 
erau un popor idolatru, care se închina idolilor şi simbolurilor 
ciudate şi moarte; şi se încredeau în miturile vrăjitorilor şi 
descîntătorilor. Dar iată ce uimitoare prorocie proroceşte Isaia, fiul 
lui Amos, adevăratul Proroc al Domnului! - El în vedenie vede că 
Egiptul II va recunoaşte pe Unul Domnul Dumnezeu Cel Viu atunci 
cînd El Se va întrupa între oameni! El în vedenie vede cum idolii 
vor cădea la pămînt, cum se vor dărîma capiştile idoleşti şi se vor 
sfărîma toate totemurile şi talismanele cu chipuri de animale, şi 
cum se va înălţa atunci altarul de jertfă al Unuia Dumnezeu. El în 
vedenie vede cum se va aduce Sfînta şi Nesîngeroasa Jertfă în 
locul jertfelor celor necurate şi sîngeroase, şi cum se va jertfi 
Domnului jertfă bineprimită şi raţională în locul celei neraţionale. 
El în vedenie vede cum se va umple Egiptul şi pustiurile lui de 
sute şi mii de monahi afierosiţi Domnului, care vor lua asupra lor 



pentru El cu dragoste sărăcia, ascultarea, fecioria, şi toate 
nevoinţele trupului şi sufletului. El în vedenie vede cum acest 
Egipt odinioară întunecat de fumul puturos al idolatriei va străluci 
într-un viitor de mulţimea celor mai mari asceţi ai lumii, a miilor 
de mucenici pentru Hristos, a celor mai luminate minţi şi a celor 
mai mari făcători de minuni. O, minunată vedenie! Şi 
preaminunată este împlinirea ei! Despre aceasta, Sfîntul loan 
Gură de Aur zice: „Soarele şi mulţimea luminătorilor nopţii din 
tăria cerului sînt mai puţin luminoşi decît obştea asceţilor din 
slăvită pustie a Egiptului." Cu adevărat s-au împlinit toate cele 
văzute şi prorocite de Isaia, fiul lui Amos, Prorocul cel adevărat şi 
văzător al lui Dumnezeu! 

O Multîndurate şi Atotmilostive Doamne, Carele peste Egiptul 
odată idolatru şi prigonitor al credincioşilor Tăi ai vărsat din 
belşug mare şi bogată mila Ta, şi l-ai luminat cu lumina 
cunoştinţei Tale celei bogate! Luminează-ne şi pre noi în 
vremurile acestea cu puterea Duhului Tău Celui Sfînt, şi cu pilda 
luminoasă a vieţilor celor mari Sfinţi Egipteni din vechime, 
Căci noi Ţie ne închinăm şi pre Tine Te slăvim în veci, Amin. 

21 august 

• Pomenirea Sfîntului Apostol Tadeu 

Acest Sfînt Tadeu a fost unul dintre Cei Şaptezeci de Apostoli mai 
Mici, iar nu Sfîntul Apostol Tadeu dintre Cei Doisprezece Apostoli 
Mari. Sfîntul Tadeu acesta 1-a cunoscut mai întîi pe Sfîntul 
Botezător loan şi s-a botezat din mîna lui; apoi, L-a aflat pe 
Domnul şi l-a urmat Lui. Domnul Hristos l-a numărat printre Cei 
Şaptezeci de Apostoli mai Mici aleşi de El, pe care i-a trimis însuşi 
la propovăduire, doi cîte doi, înaintea Feţei Lui (Luca 10: 1). După 
slăvită Lui înviere şi înălţare, Domnul L-a trimis pe Tadeu la 
Edessa, care era chiar locul de naştere al lui Tadeu, după 
făgăduinţa pe care i-o dăduse Regelui Avgar cînd i-a trimis şi 
Sfînta Mahramă, adică al Lui Chip nefăcut de mîini omeneşti (vezi 
pomenirea la 16 august). Sărutînd atunci Sfînta Mahramă, Avgar 
s-a vindecat cu totuul de lepra ce-i cuprinsese tot trupul, afară de 
un mic loc pe faţă. Cînd Sfîntul Tadeu apostolul a ajuns la curtea 
lui Avgar după făgăduinţa Domnului, el a avut din partea Regelui 
o primire răsunătoare şi princiară. Apostolul lui Hristos l-a învăţat 
pe Avgar deplin credinţa creştină şi i-a făcut Sfîntul Botez. Ieşind 
din apele Sfîntului Botez, regele Avgar a ieşit cu desăvîrşire 
curăţat, inclusiv fără mica pată de lepră care îi mai rămăsese pe 
faţă. Slăvindu-L pe Dumnezeu, Avgar a hotărît că tot poporul lui 
trbuie să primească învăţătura Sfintei şi Dumnezeieştii credinţe 
celei mîntuitoare, şi cu rîvnă şi evlavie să îl slăvească pe Unul 
Adevăratul Dumnezeu. Pentru aceasta el i-a chemat de faţă pe 
cei dintîi şi cei mai nobili cetăţeni ai săi, spre a asculta cu toţii, 
împreună, învăţătura cea mîntuitoare despre Hristos din gura 
Apostolului Lui, Tadeu. Ascultînd cuvintele Apostolului, şi văzîndu- 



1 pe regele lor vindecat de cumplita lepră cu desăvîrşire, poporul 
cel ales al lui Avgar a lepădat idolatria şi toată necurata lor veche 
vieţuire, au îmbrăţişat Credinţa Creştină şi s-au botezat întru ea. 
Aşa s-a luminat atunci cu Hristos întreaga cetate a Edessei. 
Regele Avgar a adus atunci mult aur pe care 1-a pus la 
picioarele Sfîntului apostol Tadeu, darTadeu i-a zis: „Din moment 
ce al nostru aur moştenit de la părinţi l-am lepădat pentru 
Hristos, cum dar ne vom împovăra cu aur străin?" Simţul Apostol 
Tadeu a predicat Sfînta Evanghelie a Domnului lisus Hristos în 
toată Siria şi Fenicia. El s-a mutat către Domnul în cetatea 
Feniciei, Beirut. 

• Pomenirea Sfintei Muceniţe Vasa, şi a Sfinţilor Mucenici Teognie, 
Agapie şi Pistos, cei trei copii ai ei 

Vasa a fost soţia unui bărbat idolatru pe nume Valerie, care era 
preot păgînesc. Pe cei trei copii pe care i-a avut cu acesta, Vasa i- 
a crescut în credinţa creştină moştenită de la părinţi. Dar soţul ei 
a urît-o din pricina credinţei ei şi a dat-o şi pe ea şi pe fiii lui pe 
mîna autorităţilor păgîne sub acuza de creştinism. După torturi 
bestiale, fiii au fost decapitaţi (se crede că acestea au avut loc la 
Edessa din Macedonia). Vasa însăşi şi-a întărit fiii la mucenicie şi 
s-a bucurat cu duhul văzîndu-i încununaţi cu paharul muceniciei 
şi mîntuiţi; iar ea însăşi, cu o rîvnă încă şi mai mare, a mers din 
chin în chin. Cînd torţionarii au aruncat-o pe Vasa în mare, îngerii 
Domnului au venit la ea şi au dus-o într-o insulă din Marea 
Marmara, unde a fost mai după aceea omorîtă prin decapitare 
sub domnia lui Maximian. Aşa a luat Sfînta Muceniţă Vasa îndoită 
cunună a muceniciei: ca muceniţă ea însăşi şi ca mamă de 
mucenici. 

• Pomenirea Sfîntului Preacuvios Avraam cel din Smolensk 

Sfîntul Avraam s-a născut după trup în cetatea Rusiei Smolensk, 
ca răspuns la rugăciunile aduse de părinţii lui către Dumnezeu. El 
a intrat de foarte tînăr în cinul monahal şi s-a dat apoi pe sine 
celor mai aspre vieţuiri, iubind şi rîvnind după viaţa Părinţilor 
pustnici celor din vechime. După vreme el a întemeiat Mînăstirea 
cu hramul Sfintei Cruci de lîngă Smolensk. El a îndurat multe 
ispite de la draci şi de la oamneni, cu blîndeţe, răbdare, şi 
mulţumind lui Dumnezeu, în timpul unei secete cumplite, Sfîntul 
Preacuvios Avraam a făcut să plouă, cu sfintele lui rugăciuni către 
Domnul. Vieţuind vreme de cincizeci de ani întru îngerescul chip, 
Sfîntul Preacuvios Avraam s-a săvîrşit cu pace către Domnul, cam 
pe la anul 1220. 

• Pomenirea Sfinţilor şi Drepţilor Părinţi Avraam, Isaac şi lacov 
Sfinţii şi Drepţii Părinţi ai Vechiului Testament Avraam, Isaac şi 
lacov se mai pomenesc şi la Duminica Sfinţilor Părinţi celor după 
Trup ai Mîntuitorului Hristos de dinaintea Praznicului Naşterii 
Domnului, ca Drepţi şi Bineplacuţi ai Lui. 

Cîntare de laudă la Sfîntul Preacuviosul Părintele nostru 
Avraam din Smolensk 



Părintele Avraam neîncetatpriveghează, 

Noapte şi zi: candela lui este mereu aprinsă, 

Rugăciunea lui către Domnul se îndreptează, 

Ca tămîia înaintea Lui. 

Pre aproapele lui Părintele Avraam 

Precum pe sine însuşi îl iubeşte. 

Al Avvei Avraam trup şi sîngele lui 

Subţiate de metanii sînt, şi rugăciune. 

Awa Avraam este blîndşi smerit 

De cuvîntul Domnului el se cutremură: 

Al lui trup de ţărînă, veacului supus, 

Se preface în cuvînt al veşniciei. 

Nelegiuiţii de nelegiuit nu se tem, ci-l iubesc, 

Dar înaintea dreptului tremură plini de ură; 
Păcătoşii batjocoresc pre Awa Avraam, 
Iar invidioşii îi găsesc pricină. 
Dar Awa Avraam cu răbdare poartă 
Batjocura lor toată şi ticăloşia. 
El înaintea Domnului se roagă pentru ei. 

Awa Avraam inima îşi păzeşte, îngenunchează cu inima, plînge în ea 
cu amar. Nu precum oamenii judecă Dumnezeu, Căci oamenii 
judecă doar ca să facă rău. Ci-a oamenilor mîntuire Dumnezeu 
voieşte, Mîntuirea lor, a tuturor: A celui de nobilă viţă, ca şi a celui 
ce-i rob. Awa Avraam întru Domnul trăieşte, In El are nădejdea, 
Pururi pre El slăvind. 
Cugetare 

Iertarea cu dragă inimă a insultelor, şi rugăciunea adusă pentru 
mîntuirea sufletelor celor ce fac rău, a fost dintotdeauna o 
caracteristică a sfinţilor creştini. Căci ei văd că insultele adresate 
lor de către oameni nu de la oameni vin, ci de la diavolii şi 
patimile care îi stăpînesc pe ei. Sfîntul Avraam din Smolensk a 
fost clevetit de cei invidioşii cei stăpîniţi de diavol la cneaz şi la 
episcop; acestora li s-a zis despre Sfîntul că este vrăjitor, 
înşelător şi prefăcut. Aceşti invidioşi, slugi ale satanei, nu doreau 
nimic mai puţin decît să obţină uciderea Sfîntului, prin ardere de 
viu. Cneazul şi episcopul i-au crezut pe slugoii satanei, şi l-au 
surghiunit pe Awa Avraam din Smolensk, oprindu-1 desăvîrşit şi 
de la slujirea preoţească. In tot timpul cît a fost anchetat, Awa 
Avraam a avut pe buze, în cuget şi în inimă, rugăciunea Sfîntului 
întîi Mucenic şi Arhidiacon Ştefan: Doamne, nu ie socoti lor 
păcatul acesta! (Fapte 7: 60). De abia mai tîrziu s-a dovedit că 
toţi cei care îl acuzaseră pe Awa Avraam minţiseră diabolic. 
Constatînd acestea, cneazul, plin de mînie, a voit să-i 
pedepsească exemplar, iar episcopul a vrut să îi dea anatemei, 
dar Sfîntul Avraam 1-a rugat în genunchi şi cu lacrimi pe episcop 
să nu le facă aceasta. Sfîntul Avraam nu a voit să se întoarcă la 
mînăstirea lui, nici să se apropie de slujirea Sfîntului Altar, pîncă 
cînd Episcopul nu i-a iertat pe acei ticăloşi de la pedeapsa 



anatemei. 
Luare aminte 

Să luăm aminte la David şi la Saul, la cel dintîi, care dobîndise 
Duhul lui Dumnezeu, şi la cel de al doilea, care îl pierduse: 

• Să luăm aminte la cum Saul se temea de David din pricina 
virtuţii lui, cu toate că David îi era plecat şi supus lui Saul în 
toate; 

• La cum Saul 1-a răsplătit pe David cu viclenie, trimiţîntu-1 în 
războiul cu filistenii ca făcîndu-i o cinste, dar în fapt nădăjduind 
să fie omorît; 

• La cum celui căzut de la Dumnezeu îi este totdeauna frică de 
cel credincios. 

Predică Despre Piatra Sionului, Cea in capul unghiului 
Pus-am în Sion o piatră, o piatră de încercare, piatra din capul 
unghiului, de mare preţ, bine pusă în temelie; cel care se va bizui pe 
ea, nu se va clătina! (Isaia28: 16). 

Fraţilor, Piatra aceasta minunată este însuşi Domnul, Dumnezeul 
şi Mîntuitorul nostru lisus Hristos. Dacă Prorocul ar fi vorbit aici de 
o simplă piatră, el nu ar fi îndemnat poporul să creadă în ea sau 
să se bizuie pe ea, căci aceasta ar fi însemnat îndemn la idolatrie. 
Şi Prorocul Daniil grăieşte de o piatră care s-a tăiat dintr-un 
munte, şi a sfarîmatîn bucăţi idolul cel mare, şi s-a prefăcut într- 
un munte măreţ care a umplut întreg pămîntul (Daniel 2: 34-35). 
La Prorocul Daniel, prorocia cu piatra se adresează păgînilor, pe 
cînd la Isaia, evreilor. Stăpînul Hristos este piatra pe care o pune 
Domnul în Sion: mai întîi, ca temelie la întreaga zidire a lui 
Dumnezeu, căci Hristos este Cuvîntul lui Dumnezeu şi 
înţelepciunea Lui; iar al doilea, ca temelie la începutul pregătirii 
poporului în vederea întîlnirii cu Dumnezeu - care este Legea 
Vechiului Testament; iar al treilea ca temelie a împlinirii vederii 
aievea a lui Dumnezeu -care este Legea Noului Testament. Piatra 
cea din capul unghiului este piatra cea mai solidă şi mai tare a 
zidirii, căci ea întăreşte şi pecetluieşte legătura celorlalte pietre 
din zid, legînd între ei pereţii la unghiuri, legînd într-un tot 
indestructibil întregul corp al casei. Supunîndu-ne poruncilor lui 
Hristos în noi înşine, observăm că El este Piatra Unghiulară a 
fiinţei noastre, Care leagă între ele diferitele noastre însuşiri şi 
daruri duhovniceşti într-un tot coerent, care conlucrează armonic 
înspre un acelaşi scop: înspre împlinirea Legii lui Dumnezeu şi 
dobîndirea împărăţiei Cerurilor. Dacă facem efortul să observăm 
lucrarea Mîntuitorului Hristos de-a lungul istoriei omenirii, vedem 
că El este Piatra Unghiulară Care leagă la un loc Iudaismul şi 
păgînismul întru una şi singură Casă a lui Dumnezeu, care este 
Biserica lui Dumnezeu. Căci nimeni nu poate pune altă temelie, 
decît cea pusă, care este lisus Hristos (I Corinteni 3: 11), zice 
Apostolul Noului Testament, în acord cu Prorocul Vechiului 
Testament. Oricine a crezut în Această Piatră a Mîntuirii nu a 
rămas ruşinat. Nici va fi vreodată ruşinat oricine va crede întru 



Ea. Căci această piatră este însuşi Piatra Hristos, pia tră încercată, 

bine pusă în temelie, piatră nobilă şi de mar e preţ. 

Stăpîne Doamne lisuse Hristoase, Cela Ce eşti Piatra Mîntuirii 

noastre, întăreşte întru noi acea piatră sfîntă a Credinţei celei 

întru Tine, Unul Domnul şi Mîntuitorul nostru! 

Căci Ţie se cuvine toată slava şi mulţumită în veci, Amin. 

22 august 

• Sfinţii Mucenici Agathonic şi Zotic, şi a celorlalţi împreună cu 
dînşii 

Sfîntul Agathonic a fost cetăţean al Nicomidiei iar cu credinţa, 
Creştin. Plin de rîvna Duhului, el a întors mulţime de elini de la 
idolatrie la Credinţa în Hristos, întru care bine i-a povăţuit şi i-a 
întărit. La porunca împăratului Maximian, guvernatorul cetăţii a 
pornit o prigoană sîngeroasă împotriva creştinilor din Nicomidia. 
El 1-a prins pe Sfîntul Zotic la un loc numit Cârpe. El i-a răstignit 
pe ucenicii sfîntului Zotic iar pe însuşi Zotic 1-a adus la Nicomidia, 
unde îi adusese prinşi şi pe Agathonic, Princeps, Theoprepie, 
Achindin, Severianus, Zeno, şi mulţi alţii. Legaţi şi cu pază mare, 
ei au fost duşi cu toţii la Bizanţ [Constantinopol]. Sfinţii Zotic, 
Theoprepie şi Achindin au murit în timpul acestui marş forţat, din 
pricina rănilor şi epuizării. Severianus a fost omorît lîngă 
Calcedon. Agathonic şi ceilalţi au fost duşi la Silybria, în Thracia. 
Acolo, după ce au fost din nou torturaţi bestial înaintea 
împăratului, au fost omorîţi prin decapitare. Sufletele lor s-au 
înălţat la ceruri, întru bucuria vieţii veşnice a lui Hristos Domnul. 

• Pomenirea Sfintei Muceniţe Eulalia 

Aceastei fecioară Eulalia i-a fost dat să trăiască în timpul celor 
mai teribile persecuţii împotriva creştinilor pe care Ie-a văzut 
pămîntul Spaniol. Ea s-a născut la Barcelona, din părinţi creştini. 
Ea s-a închinat cu totul pe sine lui Hristos Dumnezeu, Mirele 
Ceresc, disciplinîndu-şi zi şi noapte trupul şi sufletul cu vieţuirea 
ce aspră şi cu citirea cu luare aminte a Sfintelor Scripturi. Cînd 
torţionarul Dacian - sîngerosul ucigaş de creştini care îşi 
împrăştiase faima criminală de-a lungul şi de-a latul Spaniei - a 
sosit la Barcelona, Eulalia a ieşit noaptea în taină din casa 
părintească, a stat înaintea cumplitului ucigaş şi 1-a certat cu 
asprime înaintea multora pentru aceea că măcelăreşte mulţime 
de oameni nevinovaţi. Certîndu-1, ea a batjocorit şi idolii cei morţi 
la care se închina el şi cei ca el, şi a preamărit Sfînta Credinţă 
Creştină şi pe Hristos Dumnezeu, pe care L-a mărturist pe faţă. 
Bestialul Dacian a poruncit ca Eulalia să fie dezbrăcată de haine 
şi biciuită cu vergi de oţel. Se vedea că fecioara sfintă nu simte 
durerea de a fi chinuită pentru Domnul şi Dumnezeul ei, Hristos. 
Torţionarul a legat-o atunci de o cruce de lemn şi a poruncit ca 
trupul 

să îi fie ars cu făclii, în acest timp, el a întrebat-o: „Ei, unde îţi este 
acum Hristos al tău, de ce nu vine ca să te scape din aceste 



chinuri?" Eulalia i-a zis: „El este aici, cu mine, dar tu fiind necurat, 

nu-L poţi vedea." Eulalia a fost omorîtă în torturi bestiale. Cei 

adunaţi acolo au văzut trupul ei mort şi cum din gura ei iese şi se 

înalţă la ceruri o porumbiţă albă. A început atunci brusc să cadă 

zăpadă din cer, care a acoperit trupul gol al muceniţei cu o mantie 

albă. în a treia zi de la uciderea ei, a venit acolo Sfintul Felix, care a 

plîns cu amar la piciorul crucii pe care încă zăcea legat trupul ei. Pe 

buzele chipului mort al muceniţei atunci a înflorit un zîmbet delicat. 

Părinţii ei şi obştea creştină au luat şi au îngropat cu cinste trupul 

acestei sfinte muceniţe fecioare. Ea a luat cununa veşnicei slave a 

lui Hristos la începutul veacului al patrulea. 

• Pomenirea Sfintei Muceniţe Anthusa şi a celorlalţi împreună cu 

dînsa 

Sfînta Anthusa a fost fiica unei familii de mari demnitari din 

Seleucia, foarte bogaţi, şi păgîni. Aflînd despre Hristos, Anthusa a 

crezut în El din toată inima ei şi s-a dus în taină la Episcopul 

Athanasie, care i-a făcut Sfîntul Botez. Curînd după aceea, Anthusa 

a pornit să se sălăşluiască şi să se nevoiască în pustie, căci i-a fost 

frică să se mai întoarcă la casa părinţilor ei. Ea s-a nevoit în pustie, 

întru mari lupte şi încercări, timp de douăzeci şi trei de ani. Ea şi-a 

dat sufletul în mîinile lui Hristos pe cînd se afla la rugăciune, 

îngenunchiată pe o piatră sub care, potrivit testamentului ei, a dorit 

să fie îngropată. Episcopul Athanasie şi două dintre slugile Anthusei, 

Harisim şi Neofit, au fost omorîti mai după aceea pentru credinţa lor 

în Hristos. Acestea s-au petrecut în timpul împăratului Valerian, cam 

pe la anul 257. Ei au luat cu toţii cinstită moarte pentru Hristos, şi s- 

au încununat cu cununile biruinţei celei veşnice, de către împăratul 

Slavei. 

Cîntare de laudă la Sfînta Muceniţă Eulalia Fecioara 

Eulalia, Porumbiţa lui Hristos, 

Şi Muceniţă Lui, 

La moarte grăbeşte, 

Pentru Domnul ei. 

Ea cu moartea trupului duhul îşi curăţeşte. 

Ce este trupul? Lut al olarului este, şi ţărînă. 

El înpămînt se-ntoarce, 

Cînd duhul zboară din el, 

Intre îngerii înrudiţi cu el 

Să se sălăşluiască. 

Eulalia purtătoare de Hristos a fost, 

Chinurile îndurat-a fără oftare. 

Din mijlocul lor ea lui Dumnezeu s-a rugat 

Ca să le poată îndura, fără oftare. 

Cu adevărat să îndure a putut, prumbiţa lui Dumnezeu. 

Cu adevărat a Lui muceniţă, cu al Lui ajutor, 

Peste schingiuri bestiale 

A călcat. 

Trupul ei gol şi rănit Domnul I-a acoperit 

Cu straiul ce alb şi somptuos de nea; 



Sufletul ei, porumbiţă albă, 

La Hristos Dumnezeu Făcătorul 

în zbor s-a-nălţat. 

Pe chipul ei mort 

Zîmbet dumnezeiesc a înflorit, 

Zîmbet de biruinţă, 

Duşmanilor, de spaimă răzbunare. 

Chipul adormit de al muceniciei somn 

Intr-un zîmbet ceresc a înflorit, 

Şi viaţă nouă vestit-a. 

Pentru rugăcinile Sfintei Biruitoare, Eulalia, 

Stăpîne Doamne Hristoase, 

Miluieşte-ne pre noi! 

Cugetare 

Atunci cînd omul se pocăieşte cu adevărat, el trebuie neapărat să 

ţină minte că nu are voie să se mai gîndească la păcatele din 

trecut, căci prin acest simplu fapt se expune la pericolul de a 

cădea în ele din nou. Sfîntul Antonie cel Mare ne învaţă: „Ai grijă 

nu cumva să ţi se întineze mintea cu amintirea păcatelor trecute, 

ca nu cumva rădăcina lor să înceapă iar a odrăsli întru tine." El ne 

mai învaţă: „Nu întări întru tine amintirea păcatelor comise în 

trecut prin cugetarea la ele, ca nu cumva să cazi în ele iar. Fii 

încredinţat că păcatele trecutului, de care te-ai lepădat 

încredinţîndu-te pe tine şi toată viaţa ta în întregime lui 

Dumnezeu, ţi-au fost iertate desăvîrşit." Se spune despre Avva 

Ammona că a ajuns la asemenea desăvîrşire şi sfinţenie a 

vieţuirii, încît nu mai putea vedea răutatea nimănui. Cînd l-au 

întrebat ce înseamnă „calea strimtă şi plină de amărăciune," el a 

zis: „Această cale este nevoinţa de gînd, tăierea tuturor poftelor, 

începînd din gînd, spre a împlini desăvîrşit poruncile lui 

Dumnezeu." Oricine îşi stârpeşte gîndurile necurate nu mai are timp 

să se mai gîndească la păcate, nici ale trecutului vieţii lui, nici ale 

altora, şi în general la nimic stricăcios de pe pămînt. Mintea unui 

astfel de nevoitor petrece pururea la cele cereşti, unde nu încape 

răul. Astfel se curăţă nevoitorul cel desăvîrşit de păcat, 

nemaisăvîrşindu-1 nici măcar cu mintea. 

Luare aminte 

Să luăm aminte la minunatul ajutor pe care 1-a primit David de la Dumnezeu 

(I Regii): 

• La cum David a cîntat din harpă înaintea lui Saul; 

• La cum pe Saul îl stăpînea un duh necurat, care 1-a făcut să 
arunce cu lance în David, ca să-1 omoare; 

• La cum Saul, deşi şedea aproape nu 1-a nimerit pe David cu 
lancea, şi nu 1-a putut omorî. 

Predică Despre prorocia minunilor lui Hristos 

Atunci se vor deschide ochii celor orbi şi urechile celor surzi vor 
auzi. Atunci va sări şchiopul ca cerbul şi limpede va fi limba 
gîngavilor; că izvoare de apă vor curge în pustiu şipîraie în 
pămînt însetat (Isaia 34: 5-6). 



Veniţi, fraţilor, să ne uimim de puterea Domnului Dumnezeului 
nostru Celui Viu, Carele a deschis ochii muritorilor să vadă cele ce 
aveau să fie, cele ce aveau să fie încă şi peste veacuri lungi de ani! 
Ba mai mult, să vadă cele ce vor fi încă şi în cele mai mici detalii, ca 
şi cînd Isaia însuşi ar fi fost Apostol al lui Hristos, şi ar fi mers lîngă 
Domnul, fiind martorul minunilor lucrate de El, una după alta! Ca şi 
cum el ar fi văzut cu ochii lui cei trupeşti cum Domnul a dat vederea 
orbilor, auzul surzilor, vindecare ologilor, şi glas limpede de grăit 
muţilor şi surzilor. Atunci cînd din temniţă a trimis Sfîntul loan 
Botezătorul pe ucenicii lui la Domnul ca să îl întrebe, Tu eşti Cel Ce 
vine, sau să aşteptăm pe altul? (Matei 11: 3), Domnul Hristos Ie-a 
răspuns cu cuvintele de demult ale Prorocului Lui, Isaia: Mergeţi şi 
spuneţi lui loan cele ce auziţi şi vedeţi: Orbii îşi capătă vederea şi 
şchiopii umblă, leproşii se curăţesc şi surzii aud, morţii înviază şi 
săracilor li se binevesteşte (Matei 11: 4-5). 

Cît de minunat a plănuit Dumnezeu mîntuirea noastră! El a împlinit 
întocmai cele ce mai de demult Duhul Lui prorocise prin Prorocul Lui, 
Isaia. De demult Prorocul a grăit acele cuvinte insuflate de Duhul 
Sfînt, iar peste veacuri Mîntuitorul a luat întocmai acele cuvinte şi le- 
a dat ca răspuns 

ucenicilor, arătîndu-le că prorocia de demult s-a împlinit şi se 
împlineşte sub ochii lor. Mai demult Prorocul a rostit cuvintele ce 
avea să le rostească El, iar acum El, Domnul, rosteşte întocmai 
cuvintele pe care Ie-a rostit demult Prorocul Lui. Aceasta ca să se 
arate şi să se vadă limpede că, fie de grăieşte Hristos cuvintele 
Lui proprii, fie pe ale Prorocului, El totdeauna grăieşte doar 
cuvintele Lui, Dumnezeieşti. Aceasta a mai arătat că şi atunci, El 
a fost Cel care a grăit prin gura Iu Isaia, iar nu Isaia de la sine 
însuşi, tot aşa cum El este cel care le răspunde acum ucenicilor 
lui loan, şi nimeni altcineva. Aceasta a mai arătat că adevărate şi 
drepte au fost cuvintele de demult ale Prorocului şi robului Lui 
celui credincios, aşa încît nimeni să nu cuteze să zică că profetul 
a grăit minciuni. Astfel se vede că Sfinţii Proroci au slujit slavei 
Domnului Hristos, şi că Domnul Hristos i-a proslvit pe Prorocii şi 
Robii Lui cei adevăraţi. 

O Stăpîne Doamne lisuse Hristoase, Cela Ce de către Sfinţii Tăi 
eşti lăudat şi slăvit, şi Cela Ce pre ei îi proslăveşti şi măreşti, 
ajută-ne şi nouă păcătoşilor a sluji Slavei Celei negrăite a Sfîntului 
Tău Nume, cu cuvîntul, cu gîndul şi cu fapta, 
Căci numai Ţie se cuvinte toată slava şi mulţumită în veci, Amin. 

23 august 

• Pomenirea Sfîntului Mucenic Lup 

Acest sfînt bărbat Lup a fost servitorul Marelui Mucenic Dimitrie, 
comandantul militar al Tesalonicului. Cînd împăratul Maximian 1-a 
decapitat pe Marele Dimitrie, Lup a înmuiat marginea veşmîntului 
lui şi inelul [ale Sf. Dimitrie] în sîngele mucenicului. Cu acest strai 
şi cu acest inel Lup a lucrat în Tesalonic mari şi multe minuni, 
însănătoşind din bolile şi neputinţele lor mulţime de popor, 



împăratul Maximian (pe atunci încă stăpîn în Tesalonic) a aflat 
acestea şi a porunict prinderea, torturarea şi uciderea lui Lup. 
Soldaţii trimişi pe urmele lui prinzîndu-1, au început să se 
rănească şi să se ucidă între ei. Lup, care deşi era creştin cu 
credinţa, nu era încă botezat, s-a rugat lui Dumnezeu să 
rînduiască după a Lui înţelepciune botezul lui grabnic, mai înainte 
ca să moară. Chiar atunci a început să cadă ploaie minunată din 
cer peste acest sfînt mucenic, care a primit astfel botez cu apă de 
sus. După cumplite chinuri, Lup a fost decapitat, iar sufletul lui s- 
a strămutat la ceruri, alături de Marele Dimitrie, stăpînul lui, şi 
întru bucuria Domnului şi Dumnezeului nostru lisus Hristos. 

• Pomenirea Sfiniului Sfinţit Mucenic Pothinus, Episcop de 
Lugdunum [Lyon, în Franţa de astăzi] 

Sfîntul Pothinus a fost trimis din Asia Mică la Lugdunum de către 
Sfîntul Polycarp, ca să predice Sfinta Evanghelie în Galia. Sfintul 
Pothinus a fost primul Episcop al Lyonului, care a întors mulţime 
de păgîni la creştinism, în timpul prigoanelor împotriva creştinilor 
din anul 177, Pothinus a fost adus înaintea tribunalului, mai bine 
zis, a fost purtat pe mîini, din pricină că era în vîrstă de nouăzeci 
de ani, şi cu trupul slab. Proconsulul 1-a întrebat: „Cine este 
Dumnezeul Creştinilor?" Bătrînul Pothinus i-a răspuns: „De vei fi 
vrednic, vei afla." Păgînii din anturajul proconsulului au început 
atunci să arunce cu pietre în el şi să-1 lovescă cu ciomege, apoi 
l-au apucat pe sfintul bătrîn şi l-au bătut fără milă. Apoi l-au 
aruncat în temniţă, unde Sfîntul a murit după două zile, din 
pricina bătăilor. El a luat cununa muceniciei cea de negrăită 
slavă, şi s-a strămutat la locaşurile cereşti ale Domnului 
Dumnezeu lisus Hristos Cel Iubit. 

• Pomenirea Sfintului Sfinţit Mucenic Irineu, Episcopul 
Lugdunumului [Lyon, în Franţa de astăzi] 

în tinereţile lui, Sfîntul Irineu a fost şi el tînăr ucenic al Sfîntului 
Polycarp Ucenicul Sfinţilor Apostoli. Sfîntul Irineu a fost trimis şi 
el, ca şi Sfîntul Pothinus mai sus pomenit, de către Sfîntul Policarp 
în Galia ca să predice acolo Sfînta Evanghelie. Sfîntul Irineu a fost 
instalat în scaunul Lyonului după mucenicia Sfîntului Pothinus. în 
sfînta lui mulţime de scrieri, Sfîntul Irineu a formulat Credinţa 
Creştină Ortodoxă, apărînd-o de răstălmăcirile ereticilor. Sfîntul 
Irineu a fost martirizat pentru Hristos de către împăratul Sever, la 
anul 202. împreună cu el au fost ucişi nouăsprezece mii de 
creştini. 

• Pomenirea Sfîntului Mucenic Victor 

Sfîntul Victor a luat mucenicia şi moartea pentru Hristos la 
Marsilia, în veacul al treilea. După torturi bestiale şi îndelungate, 
el a fost aruncat în temniţă, unde i-a adus la Hristos pe temniceri. 
Sfîntul Mucenic Victor a fost omorît prin răstignire. 

• Pomenirea Sfîntului Alban, nobilul englez 

Sfîntul Alban a fost dintr-o familie regală vechi-engleză. în timpul 
unor prigoane împotriva creştinilor, el a ascuns în casa lui un 



preot creştin, de la care a învăţat Credinţa Creştină. Apoi Sfîntul 

Alban a cerut preotului să îi dea să îmbrace hainele lui de preot, 

dîndu-i-le în loc pe ale lui. îmbrăcat astfel, el s-a predat 

autorităţilor spre a fi schingiuit şi omorît. Osîndit la moarte fiind, 

el 1-a adus la Hristos şi la Credinţa Creştină pe călăul lui. 

Cîntare de laudă la Sfinţii Policarp, Irineu şi Pothinus 

Frumoasă viţa de vie este, plină de struguri nobili, 

Dulci şi parfumaţi; 

Şi minunat este tatăl întru fiii lui. 

Ai trupeştii nunţi slavă sînt copiii. 

Dar mai minunaţi decît nobila vie, 

Şi decît nunta roditoare de fii buni, 

Sînt fiii cei duhovniceşti, rodiţi de Duhul. 

Slăvitul Polycarp doi fii aleşi avut-a: 

Ei au fost Pothin şi Irineu. 

Duhovniceşti fii fost-au aceştia, nicicum trupeşti, 

Purtîndpe creştet cununi nepieritoare. 

in Duhul născutu-i-a Bătrînul Policarp, 

Duhovniceşte născutu-i-a pre ei; 

Mai scumpi de mii de ori au fost ei inimii lui 

Decît îi sînt părintelui fiii cei trupeşti. 

El pe cei doi i-a educat ales, 

Hrănitu-i-a cu Duhul: al înţelepciunii şi al înţelegerii, al sfatului şi al 

tăriei, 

al cunoştinţei şi al sfintei credinţe, 

şi cu duhul temerii de Dumnezeu. 

Apoi, trimisu-i-a la propovăduire-n Galia. 

Ei jertfa plăcută Domnului au fost, 

Doi mieluşei curaţi - 

Pe ei cu credinţă al lor tată 

înaintea lui Hristos Dumnezeu Răstignit îi a adus. 

Ei doi luminaţi vestitori Gaiiei au fost, 

Ai Noului Sion, celui de Sus. 

Ei doi puternici episcopi au fost 

Ai Lyonului botezat, adus la Hristos. 

Pothinus şi Irineu, Preasfinţiţu, 

Pre Hristos au slăvit, şipre Părintele lor, Policarp. 

Ei eu stat viteji şi moarte de eroi au luat, 

Ce la Cununa Vieţii i-a dus. 

Ei la sfîrşit biruitori au stat 

înaintea Domnului, 

împăratul Hristos. 

Cugetare 

Tainică este puterea Crucii: nimeni nu o poate explica, şi cu toate 

acestea adevărul ei este viu şi palpabil, de necontestat. Sfintul 

loan Gură de Aur ne vorbeşte de un obicei al vremii lui, conform 

căuia Sfinta Cruce se punea: „în diadema împăratului, pe 

veşmintele militare, pe părţi ale trupului -cap, piept, inimă - şi de 

asemenea pe masa Sfîntului Altar şi pe paturile noastre... Dacă 



sîntem atacaţi de demoni, îi scoatem de la noi folosind Sfînta 
Cruce; dacă avem bolnavi între noi sau sîntem noi înşine bolnavi, 
ne vindecăm cu Sfînta Cruce." Sfintul Benedict a făcut semnul 
Sfintei Cruci asupra unui pahar cu otravă, iar paharul s-a spart în 
bucăţi ca şi cum ar fi fost lovit cu o piatră. Sfintul Iulian a făcut şi 
el semnul Sfintei Cruci deasupra unui pahar cu otravă, apoi a 
băut acel pahar fără ca să păţească nimic. Sfînta Muceniţă 
Vasilissa din Nicomidia s-a apărat cu semnul Sfintei Cruci, a intrat 
în mijlocul focului, şi a rămas nevătămată. Sfinţii Mucenici Avdie 
şi Senis s-au însemnat cu semnul Sfintei Cruci cînd s-au dat 
drumul fiarelor asupra lor, şi acestea s-au făcut domestice ca 
nişte miei. Semnul Sfintei Cruci a fost arma cea mai puternică a 
creştinilor împotria ispitirilor diavoleşti, din vremea Părinţilor 
Pustiei, şi pînă în zilele noastre. Cele mai oribile uneltiri drăceşti 
se risipesc ca fumul atunci cînd creştinul înţelept se însemnează, 
cu evlavie şi corect, cu semnul Sfintei Cruci. Semnul Sfintei Cruci 
este semnul iubirii pe care ni 1-a lăsat nouă Domnul lisus Hristos: 
căci Crucea, din însemn al morţii cumplite şi de ruşine rezervate 
celor mai mari criminali, s-a transformat, prin asumarea lui de 
către Domnul, prin Răstignirea Lui pe Cruce şi prin Slăvită 
învierea Lui, în Semn de cinste, de putere şi de slăvită biruinţă 
asupra tuturor relelor. 
Luare aminte 

Să luăm aminte la rapida dezvoltare a răului în inima lui Saul, 
începînd cu momentul în care el s-a lepădat de Dumnezeu (I Regi 
22): 

• La cum din această pricină a aruncat cu lancea în David cel 
nevinovat; 

• La cum a aruncat cu lancea şi în fiul lui, lonathan; 

La cum a ucis optzeci şi cinci de preoţi într-o singură zi, din 

pricină că îi bănuia că s-au aliat cu David; 

La cum, oamenilor din orice epocă istorică li se adaugă păcat 

peste păcat, odată ce, fără pocăinţă şi fără părere de rău, fac 

primul pas împotriva Domnului Dumnezeu. 

Predică 

Despre Sfîntul loan Botezătorul, şi despre prorocia lui 

Isaia 

cu privire la el 

Un glas strigă: „ In pustiu gătiţi calea Domnului, drepte faceţi în 

loc neumblat cărările Dumnezeului nostru (Isaia 40: 3). 

Cînd regele voieşte să cerceteze o cetate a sa, el trimite înainte 

vestitori care să îi anunţe venirea. Potrivit lucru este ca vestitorul 

unui rege cum nu este nici un altul sub soare să fie la rîndul lui ca 

nici un altul între vestitori. Moise a fost vestitorul lui Hristos 

Domnul, Regele iudeilor; în Ierusalim vestitori au fost Prorocii; în 

Nazaret, Arhanghelul; în Betleem, Magii de la Răsărit; la Iordan, 

loan Botezătorul. Nici un rege din istoria întregului neam 

omenesc nu a mai avut asemenea vestitori ca Domnul şi 



Dumnezeul nostru lisus Hristos. Sfîntul loan Botezătorul, care a 
fost un vestitor la fel de neobişnuit precît au fost şi ceilalţi 
vestitori ai lui Hristos, a fost glasul care a strigat într-o îndoită 
pustie: în pustia Iordanului şi în pustia omenirii. Tot aşa cum 
pustia Iordanului era cu totul stearpă şi uscată, aşa şi toată 
omenirea de atunci era o pustie a duhului, lipsită cu totul de 
bucurie şi de roadă, loan nu a reuşit să prefacă această pustie a 
omenirii întru pămînt roditor şi plin de verdeaţă, dar el a curăţit şi 
a arat această pustie, pregătind-o pentru Cel Care avea să vină şi 
să semene în ea. El a pregătit ogorul omenesc pentru venirea 
Marelui Semănător Care, prin venirea Lui, a adus cu El sămînţa 
cea de bun soi şi ploaia, adică sămînţa cunoştinţei, şi ploaia 
Harului Celui de Sus. Acestea au înverzit şi au făcut roditoare 
pustia sufletului omenesc, loan a pregătit calea cu pocăinţa, iar 
cu botezul apei a făcut drepte cărările Domnului. Calea şi cărările, 
acestea sînt sufletele omeneşti. Cu pocăinţa, sufletele omeneşti 
se pregătesc să primească sămînţa lui Hrisos, a cunoştinţei de 
Dumnezeu; iar prin botezul apei, sămînţa intră adînc în pămîntul 
sufletelor omeneşti. Cufundîndu-se în apele botezului, cei mari ca 
şi cei umili sînt toţi ca unul, egali în nimicnicia lor înaintea 
maiestăţii Mîntuitorului Hristos, Domnul Slavei. Toată valea să se 
umple şi tot muntele şi dealul să se plece (Isaia 40: 4). Aceste 
cuvinte nu sînt despre munţii şi dealurile din natură, ci ele se 
referă simbolic la oamenii cei mîndri şi de rang înalt, şi la cei 
umili, de obîrşie joasă. Aşa cum în morminte toate trupurile celor 
morţi sînt la fel în ochii celor vii, tot aşa şi toţi păcătoşii - şi cei de 
rang înalt, şi 

cei umili, şi stăpînii, şi sclavii, şi mîndrii, şi smeriţii - sînt egali 
înaintea lui Dumnezeu. 

Aceata este vedenia minunată pe care a văzut-o Isaia, fiul lui 
Amos, Prorocul cel mare şi nemincinos al Domnului Dumnezeu 
Celuia Unul şi Adevărat, Pururea Viu. 
O Stăpîne Doamne împărate Ceresc, pre Carele Te slăvesc 
neîncetat oştirile cereşti, priveşte în jos către noi păcătoşii şi Te 
milostiveşte spre noi, nimicnicii, şi ne mîntuieşte pre noi cu Sfîntă 
şi Dumnezeiască a Ta smerire şi Patimă, 
Căci noi Ţie ne închinăm şi pre Tine Te slăvim în veci, Amin. 

24 august 

• Pomenirea Sfîntului Sfinţit Mucenic Eutihie 
Sfintul Eutihie a fost unul dintre apostolii mai mici, iar locul 
naşterii lui a fost Sevastopolul. El a fost ucenicul Sfîntului loan 
Teologul şi al Sfîntului Apostol Pavel. Chiar dacă numele lui nu 
figurează printre numele Celor Şaptezeci, el cu toate acestea este 
socotit pe drept apostol, din pricină că a fost ucenic al Apostolilor 
celor Mari, şi din pricină că în munca lui apostolică el a dat 
dovadă de o rîvnă de foc. Sfintul Eutihie a fost sfinţit din capul 
locului să fie Apostol misionar, întru care sfîntă lucrare el a 



călătorit enorm şi a predicat neobosit. Pe el 1-a însoţit mereu un 
înger. El a primit pîine de la îngerul Domnului pe cînd se afla 
aruncat în temniţă. Cînd i-au strujit trupul cu unghii de fier, din el 
a curs sînge care a înmiresmat văzduhul tot de bunămireasmă. El 
a fost aruncat în foc şi înaintea fiarelor sălbatice, şi şi-a săvîrşit 
călătoria pămîntească în Sevastopolul natal, fiind omorît cu sabia. 

• Pomenirea Sfîntului Mucenic Talion 

Acest sfînt mucenic a fost dintr-un loc numit Maninaeas, ce se afla 
lîngă cetatea Claudiopolis din Bitinia. El a luat mucenicia în 
vremea lui Diocleţian. După torturi bestiale el a fost ars de viu, 
luînd astfel cununa muceniciei şi strămutîndu-se la locaşurile 
împăratului Hristos. 

• Pomenirea Sfintei Muceniţe Syra 

Sfînta muceniţă Syra era înrudită cu Sfînta Muceniţă Golinduc 
(vezi pomenirea la 12 iulie). Ea a fost de neam persan, trăgîndu- 
se din cetatea Khirkhaselevkos. Ea a fost fiica unui vestit preot 
păgîn, închinător al focului. Crescută întru toată învăţătura 
păgînească, fecioara Syra a aflat despre Hristos de la nişte femei 
creştine sărace, şi atunci inima ei s-a aprins de dragoste şi rîvnă 
pentru El. în timpul unei boli, încă nebotezată fiind ea, Syra a 
rugat un preot creştin să îi aducă ţarină de la locul unde se afla 
biserica, dar acel preot a refuzat, căci ea încă nu era botezată. Ea 
atunci s-a atins cu credinţă de veşmîntul preotului, şi s-a 
vindecat. Această vindecare minunată a bolii ei a întărit-o şi mai 
mult în Sfînta Credinţă. Păgînescul ei părinte trupesc a dat-o pe 
fiica lui fără milă la cele mai bestiale torturi, în timpul cărora ea a 
primit ajutor minunat şi întărire de la nişte vedenii cereşti pe care 
Ie-a avut. Ea a fost sugrumată cu o funie iar apoi aruncată în 
mare, în anul 558, pe cînd era în vîrstă de optsprezece ani. 
Acestea s-au întîmplat în timpul domniei împăratului persan 
Hosroe întîiul. Aşa şi-a săvîrşit această muceniţă călătoria 
pămîntească, şi s-a strămutat cu sufletul la locaşurile cele cereşti 
ale lui Hritos, de Care se bucură împreună cu ostile celor fără de 
trup. 

• Pomenirea Sfîntului Preacuvios Arsenie din Komel 

Acest Sfînt Arsenie s-a născut la Moscova, într-o familie de nobili. 
El s-a călugărit de tînărîn Lavra Sfîntului Serghei din Radonej. 
Ducîndu-şi exemplar viaţa monahală, el a fost ales egumen de 
către toată obştea, însă dorinţa inimii lui era pustia, nevoinţa şi 
tăcerea. De aceea s-a retras în pustia pădurii Komel. Acolo Sfîntul 
Arsenie a dus viaţa tuturor nevionţelor pustniceşti pînă la 
moartea lui, avînd de luptat cumplit cu demonii şi cu toate 
ispitele diavoleşti. Sfîntul Arsenie s-a săvîrşit cu pace către 
Domnul la anul 1550. 

• Pomenirea Sfîntului Grigorie Limniotes 

Sfîntul Grigorie acesta a fost un mare nevoitor de la Muntele Olimp. El S-a 
săvîrşit către Domnul la anul 716, în timpul luptelor împotriva 
sfintelor icoane, pe cînd se afla întru al nouăzeci şi cincilea an al 



vieţii sale. 19 

19 întru această zi Sinaxarul Grecesc mai face pomenire şi de Sfîntul Dionisie, 

Arhiepiscopul Eghinei, care a trecut la Domnul în anul 1624, şi ale cărui sfinte 

moaşte de-a lungul vremii s-au aflat lucrătoare de multe şi mari minuni. - nota 

ediţiei americane. 

Cîntare de laudă la Sfînta Muceniţă Syra 

Tînără ca rouă dar cu înţelepciunea bătrînă, 

bogată întru credinţă, nădejde şi iubire, 

Syra Persana este creştină 

Şi-a ei viaţă creştinilor luminează frumos. 

Ea noaptea Domnului se roagă, 

pînă la revărsat de zori. 

Syra cu rugăciunea pe al ei suflet mai bogat şi-lface; 

De-a rugăciunii bucurie se veseleşte-al ei duh. 

întru al caseipărinteşipăgînesc întuneric, 

Şi-ai durerii ce vine 

Din al cîmpurilor de bătaie sîngeros tumult, 

Syra fecioara lui Hristos se roagă 

Şi cu linişte înconjoară sufletul ei. 

Al ei suflet şi-l umple de-a păcii bucurie, 

A păcii ce vine de la Domnul Hristos. 

împotriva ei se pornesc paginii 

Şi-a lor împărăţie, toată împrejur. 

Dar Hristos e cu Syra şi-al Lui sfinţit cler, la fel. 

Fecioara cu rîvnă se roagă întru-al temniţei întuneric, 

In el Syra străluce ca un diamant; 

Cerească-i lumina Syrei, lumea nu o vede, 

căci lumea adînc zace în negrul păcat. 

Dar cereasca lumină întru Creştini creşte, 

Creşte puternic pe Crucea lui Hristos. 

Oricine crucea-şi ia de lumină se umple, 

A inimii lumină, 

A Domnului Hristos. 

Lumina din inimă tainic străluce, 

Ea luminează şi al feţei chip, frumos. 

Syra strălucit-a cu frumuseţe de taină, 

Ca o stea luminoasă, 

A Domnului Hristos. 

Ea cu a ei mucenicească moarte 

La Ceruri grăbit-a, 

la Domnul Hristos. 

Cugetare 

Dacă întrebăm oamenii de ce nu merg să se roage la sfintele 

biserici, ei în general ne răspund că «nu au timp», că «au mult de 

lucru». Dar să privim la vieţile acestor oameni care niciodată nu 

au timp, care muncesc din zori şi pînă în seară, punîndu-şi toată 

nădejdea numai în munca lor, şi să le comparăm cu vieţile 

celorlalţi oameni, care fac loc mai întîi rugăciunii în viaţa lor, fără 



să neglijeze în plan secund nici munca. Vom vedea că aceştia din 
urmă nu sînt cîtuşi de puţin oameni lipsiţi, iar ceea ce este şi mai 
important: aceştia sînt mult mai împliniţi şi mai mulţumiţi 
sufleteşte! lată aici istoria a doi vecini, ambii croitori, dar care 
erau oameni foarte diferiţi în atitudinea pe care o aveau faţă de 
muncă şi de credinţă, şi de asemenea şi în privinţa îndestulării lor 
materiale şi a mulţumirii sufleteşti. Unul dintre ei avea o familie 
numeroasă, iar celălalt nu era căsătorit. Primul avea obiceiul să 
meargă la biserică în fiecare dimineaţă ca să se roage, pe cînd 
burlacul nu mergea niciodată la biserică. Nu numai că cel cu 
familie numeroasă lucra şi mai puţin, avînd comenzi mai puţine, 
dar nici măcar nu era tot aşa de priceput la meserie ca 
celibatarul. Şi cu toate acestea, celui cu mulţi copii nu îi lipsea 
nimic, pe cînd acestuilalt îi lipseau toate. Burlacul 1-a întrebat pe 
familist cum face că are de toate, deşi lucrează mai puţin? 
Familistul cel credincios i-a răspuns atunci că se întîmpă aşa 
deoarece el, cînd se întoarce în fiecare dimineaţă de la biserică, 
găseşte pe drum aur pierdut de alţii. El 1-a chemat pe burlac să 
vină şi el la biserică, spunîndu-i că astfel vor împărţi aurul pe care 
îl vor găsi la întoarcere, pe drum. Amîndoi vecinii au început să 
meargă împreună regulat la sfînta biserică, şi nu a trecut mult 
pînă şi burlacul a început să o ducă bine şi să fie bucuros şi 
mulţumit. Desigur, ei nu găseau nici un aur la întoarcere pe drum, 
dar veneau de la biserică cu o comoară mult mai de preţ: cu 
binecuvîntările Bisericii odihnind ca un tezaur mereu sporit în 
sufletele lor, mereu mai curăţite şi mai credincioase. Căci celor 
care caută mai întîi împărăţia lui Dumnezeu şi dreptatea Lui 
(Matei 6: 31), Dumnezeu le adaugă şi le sporeşte şi din belşug le 
sporeşte, cu toate cele de folos şi pentru trup, şi pentru suflet. 
Luare aminte 

Să luăm amine la purtarea de grijă a lui Dumnezeu Care 1-a 
apărat pe David, nelăsîndu-1 să cadă în mîinile lui Saul (I Samuel 
23): 

• La cum Saul a venit să asedieze cetatea Cheila, în care se afla 
David; dar Domnul i-a descoperit mai înainte acestea lui David, şi 
el a putut fugi de la faţa lui Saul; 

La cum Saul aproape că l-ar fi prins pe David la Maon, dacă nu ar 
fi sosit un vestitor care să-i spună că năvălesc filistenii; şi aşa a 
plecat fără veste Saul de la stanca Maon, iar David a scăpat cu 
viaţă; La cum Domnul păzeşte întotdeauna căile drepţilor, şi 
preface întru nimic uneltirile păcătoşilor. 
Predică 

Despre caracterul Domnului Hristos, aşa cum I-a prezis 
mal înainte Prorocul Isaia 

Nu va striga, nici nu va grăi tare, şi în pieţe nu se va auzi glasul 
Lui. Trestia frîntă nu o va zdrobi şi feştila ce fumegă nu o va 
stinge. El va propovădui legea Mea cu credincios ie (Isaia 42: 2-3). 
Oare cine mai mult decît Domnul, Fiul lui Dumnezeu, ar fi avut 



dreptul să-ŞI ridice vocea la nelegiuiţii care lucrau pururea 
fărădelegea întru via Lui de pe pămînt? Cine oare ar fi avut mai 
mare drept să îi pedepsească amarnic pe păcătoşii care îşi 
băteau pururea joc de Dumnezeu şi de Legea Lui? O, 
dumnezeiască şi dulce blîndeţe, de oameni nevăzută! O, izvor 
limpede de munte, ce curgi din înălţimi şi speli în tăcere 
necurăţiile din locuinţele oamenilor! Mulţi păgîni zic că ar crede în 
Hristos dacă L-ar auzi tunînd şi fulgerînd, iar nu grăind blînd. Dar 
să ne spună chiar păgînii ce cred că se aude mai bine? Cuvintele 
tunătoare, cu strigări şi zgomot mult, al căror efect ar fi ca fumul 
care îneacă puţin apoi se împrăştie de vînt, sau cuvintele blînde şi 
rostite liniştit, al căror efect este mai puternic decît tunetul şi mai 
durabil? Oare va putea strigătul tunetului să scoată legiuni de 
draci din sufletele posedaţilor? Deasupra Gadarei a tunat şi a 
fulgerat, dar cu toate acestea legiunile de diavoli ce se 
sălăşluiseră în acei doi nenorociţi de oameni nu s-au speriat 
deloc, şi nu au ieşit din ei. Dar Stăpînul Hristos nu a tunat şi nu a 
fulgerat la ei, ci Ie-a zis liniştit să iasă din acei oameni, iar ei, 
tremurînd de spaimă, au ieşit. Căci fraţilor, să înţelegem bine: 
acestea nu sînt fapte ale tunarii şi fulgerării, ci fapte ale puterii. 
Trestia frîntă nu o va zdrobi şi feştila ce fumegă nu o va stinge. 
Aceste cuvinte se referă la Legea Vechiului Testament, pe care 
fariseii o stricaseră cu totul, făcînd-o ca pe o feştilă fumegîndă, 
căci formalizaseră Sabatul, golindu-1 de conţinut, şi astfel Legea 
nu mai lumina vieţile oamenilor, ci dădea o lumină ce semăna 
mai mult cu un întuneric înecăcios: ei lăsaseră sufletele 
oamenilor să zacă întru obscuritatea unor inimi împietrite. Dar 
Domnul nu a voit să zdrobească trestia frîntă, nici să stingă feştila 
fumegîndă a acelei Legi Vechi pe care El o dăduse lui Israil. Căci 
aceste cuvinte se referă la cei păcătoşi. El nu îi va zdrobi pe 
păcătoşi, nici va stinge sufletele celor întru care Lumina de El 
pusă s-a prefăcut în feştilă fumegîndă. Ci El va îndrepta trestia 
frîntă, iar feştila 

fumegîndă din sufletele oamenilor o va curăţa, şi va reaprinde în 
ele focul dumnezeirii. Căci El a venit în lume pentru cei păcătoşi. 
El a propovăduit dreptatea cu blândeţe şi cu dragoste, dar cu o 
putere de nebiruit, pe care doar adevărul o are. El S-a purtat cu 
blîndeţe şi cu smerenie, cu îndurare ca un doctor bun, dar a fost 
mai sublim şi mai îndurat decît orice doctor pămîntesc atunci cînd 
a intrat în casa bolnavului suflet omenesc. 
O Stăpîne Atotîndurate Doamne, Cela Ce vii smerit şi blînd, 
umple-ne pre noi păcătoşii de a Ta dumnezeiască smerire şi 
blîndeţe, 

Ca drept să Te slăvim pre Tine şi drept să ne închinăm Ţie în veci, 
Amin. 

25 august 

• Pomenirea Sfîntului Apostol Vartolomeu 



întru această zi prăznuim aducerea sfintelor moaşte ale Sfîntului 
Apostol Vartolomeu, săvîrşirea lui mucenicească şi viaţa lui 
pomenindu-se în unsprezece zile ale lunii iunie. După ce acest 
sfînt apostol martir a fost răstignit la Albanopolis în Armenia, 
creştinii au luat trupul lui şi l-au aşezat într-un sicriu de plumb. 
La mormîntul Sfîntului Apostol au început să se lucreze mulţime 
de minuni mari, mai ales asupra celor grav bolnavi, înmulţindu-se 
acestea, şi sporind mereu numărul creştinilor care alergau la 
Sfîntul pentru vindecare, paginii au apucat racla de plumb cu 
moaştele Sfîntului Apostol şi au aruncat-o în mare. Ei au făcut aşa 
şi cu celelalte patru racle care se mai aflau acolo, în acestea se 
aflau sfintele moaşte ale sfinţilor Papian, Lucian, Grigorie şi 
Acachie. Prin Dumnezeiasca Purtare de Grijă însă aceste cinci 
racle de plumb nu s-au dus la fundul mării, ci au plutit ca şi nişte 
corăbii, precum a mers curentul apei: Acachie a ajuns în cetatea 
Askalon, Grigorie în Calabria, Lucian la Messina, Papian de 
cealaltă parte a Siciliei, iar Sfîntul Apostol Vartolomeu în Insula 
Lipara. Prin vedenie dumnezeiască, Agathon, Episcopul Liparelor, 
a văzut mai înainte venirea moaştelor Sfîntului Apostol 
Vartolomeu. însoţit de cler şi popor, episcopul Agathon a venit la 
ţărmul mării şi a primit sfînta raclă cu bucurie mare. Acolo şi 
atunci s-au lucrat minuni multe la sfintele moaşte ale Apostolului 
lui Hristos. Ele au fost luate şi aşezat întru o sfînta biserică 
închinată anume Hramului Sfîntului Apostol Vartolomeu, unde au 
rămas pînă în vremea împăratului iconoclast Theofil. Cam pe la 
anul 839 Insula Lipara a fost ameninţată de atacurile 
musulmanilor, şi atunci credincioşii au dus moaştele Sfîntului 
Vartolomeu la Benevento. Aşa 1-a proslăvit Dumnezeu pe Sfîntul 
Lui Apostol, şi în timpul vieţii, şi după a lui moarte. 

• Pomenirea Sfîntului Apostol Tit 

Sfîntul Tit a fost unul dintre cei Şaptezeci de apostoli mai Mici. El 
s-a născut în Insula Creta, unde a primit cea mai înaltă educaţie 
clasică a vremii. El cunoştea toată filosofia şi toate operele 
poetice greceşti. In urma unei vedenii din vis, el a început să 
citească cu luare aminte Cartea Prorocului Isaia, în urma căruia a 
lepădat toate concepţiile lui elineşti. Auzind de Hristos Domnul, 
Tit a călătorit la Ierusalim împreună cu alţi cretani, iar acolo L-a 
văzut pe Domnul cu ochii lui, L-a auzit predicînd cu urechile sale 
şi a fost martorul ocular al minunilor Lui preaputernice. Inima 
tînără a cretanului Tit s-a închinat atunci cu desăvîrşire lui 
Hristos. Mai după aceea el a primit Sfîntul Botez din mîinile 
Marelui Pavel, căruia i-a slujit aşa cum slujeşte un fiu credincios 
tatălui lui iubit, la lucrarea Predicării Evangheliei. Sfîntul Apostol 
Pavel l-a iubit pe Tit atît de mult, încît în unele locrui din 
epistolele lui îl numeşte fiul lui iubit (cf. Tit 1: 4), iar în altele frate 
(cf. II Corinteni 12: 18). Sfîntul Tit a făcut călătorii multe şi lungi 
cu Marele Pavel, iar Sfîntul Pavel l-a uns pe Tit episcop al insulei 
lui natale, Creta. Sfîntul Tit a fost de faţă la moartea 



mucenicească a Sfîntului Pavel, la Roma. El a luat trupul 
învăţătorului şi tatălui lui duhovnicesc şi 1-a îngropat cu cinste. 
După aceea Sfîntul Tit s-a întors în Creta, unde a adus mulţime de 
păgîni la Sfîntul Botez, păstorind cu înţelepciune mare Biserica lui 
Dumnezeu de acolo pînă la bătrîneţe adînci. Sfîntul Apostol Tit a 
trecut la cele veşnice întru al nouăzeci şi patrulea an al vieţii lui. 

• Pomenirea Sfinţilor Mucenici din Edessa 

Aceştia au luat suferinţe mari pentru Ortodoxie, în întemniţări 
lungi şi surghiun, în timpul domniei arianului împărat Valens. 
Ajungînd pe tronul imperial împăratul Theodosie, prigoanele 
acestea au încetat. 

• Pomenirea Sfîntului Mina, Patriarhul Constantinopolului 

Sfîntul Mina a păstorit cu înţelepciune Biserica lui Hristos între 

anii 536 şi 552. Mai înainte de a fi ridicat episcop, Sfîntul Mina a 

avut în grijă Locaşul Sfîntului Sampson (vezi pomenirea la 27 

iunie) închinat săracilor şi nevoiaşilor. Papa Agapit, care venise la 

Constantinopol ca să respingă erezia 

Patriarhului Anthim şi să îl depună pe acesta din scaun, a fost de 

faţă la sfinţirea Sfîntului Mina întru episcop. 20 

Cîntarede laudă la Sfîntul Apostol Tit 

Doar sufletul copil poveştile iubeşte: 

Acestea slabe sînt celui setos de-adevăr. 

Feciorelnicul Tit a crescut în idolatra Cretă, 

Dar a lui sete de adevăr la Hristos l-a purtat. 

Cînd Tit Faţa lui Dumnezeu a privit, 

Elina cultură toată s-a făcut apă chioară. 

Hristos este-Adevărul, Crucea e-a Adevărului cale, 

Ea ridică pe om la culmi dumnezeieşti. 

Ea luminează pe om cu taina dumnezeiescului sfat. 

Tit pe-a nevoinţelor cale viteaz a păşit, 

Pe calea multor chinuri, cu dragoste neclintită, 

Alături de-al luipovăţuitor iubit, 

Marele P avei, duhovnicescul părinte. 

Cînd profanul Nero pre Pavel ucis-a, 

Tit cu credinţa şi duhul rămas-a neclintit. 

El cu pace şi cinste şi-a-ngropat învăţătorul, 

Şi-ntorcîndu-se-n Creta, s-a nevoit însutit. 

Căzut-a lapămînt templul Dianei, 

Iar capiştea lui Zeus ţărînă s-a făcut, 

Printr-ale Sfîntului Tit de foc rugăciuni. 

El izgonit-a întunericul minciunii, 

Şi pe Creta o a luminat cu Hristos. 

Astfel săvîrşitu-şi-a Sfîntul Tit alergarea, 

Al Marelui Pavel luminos următor. 

20 S-a povestit următoarea minune care a avut loc în Constantinopol în timpul 

păstoririi Sfîntului Mina. Un băiat evreu a fost la biserică cu prieteni de vîrsta 

lui care erau creştini şi, urmînd exemplul lor, s-a apropiat şi s-a împărtăşit cu 

Sfintele şi Preacuratele Taine. Tatăl lui, care era sticlar, auzind aceasta, l-a 

aruncat pe fiul lui în cuptorul pregătit pentru arderea sticlei. Băiatul a rămas în 

acel cuptor timp de trei zile şi trei nopţi. El a ieşitde acolo viu şi nevătămat, 



ţinut în viaţă de Pronia lui Dumnezeu - nota autorului. 
Cugetare 

Curajul cel mai presus de fire şi neînfricarea în faţa oricăror 
chinuri sau fel de moarte de care au dat dovadă strămoşii noştri 
creştini întru apărarea credinţei lor în Hristos, i-au umplut de 
spaimă pe torţionari, împăratul Maximian, care a fost un 
prigonitor sinsitru al creştinilor, i-a poruncit proconsulului lui din 
Antiohia să îl elibereze din închisoare pe Sfîntul Andrei Stratilat, 
de teamă să nu i se răscoale poporul, şi mai ales armata, care îl 
iubea şi îl respecta mult mai mult pe Andrei decît pe împărat, 
împăratul Valens a poruncit eparhului din Edessa să îi ucidă pe 
toţi creştinii care se împotrivesc lui Arie. Dar eparhul a fost mai 
milostiv şi mai înţelept decît împăratul. Creştinii din Edessa se 
adunau pentru aducerea Sfintei Jertfe pe nişte cîmpuri din afara 
cetăţii, căci siniştrii arieni apucaseră samavolnic toate sfintele 
locaşuri din cetate. Eparhul i-a avertizat pe creştini de ceea ce s-a 
poruncit împotriva lor, sfătuindu-i să nu se mai strîngă la acel loc 
din afara cetăţii a doua zi, ca să scape cu viaţă. Dar contrar 
sfatului eparhului, creştinii s-au adunat cu bucurie la locul 
obişnuit pentru aducerea Sfintei Jertfe, mulţumind lui Dumnezeu 
că îi învredniceşte să moară pentru El. Eparhul, ieşind ieşind a 
doua zi în marş cu trupele sale spre locul de întîlnire al creştinilor 
spre a îi executa după cum poruncea împăratul, a aflat pe cale o 
femeie care, purtîndu-şi copilul mic în braţe, grăbea întru acelaşi 
loc, depăşind soldaţii care mărşăluiau în formaţie. Eparhul a oprit- 
o şi i-a zis: „Nu ai auzit că eparhul, împreună cu soldaţii lui, vor 
merge şi îi vor ucide pe toţi cei pe care îi va găsi acolo?" Femeia a 
răspuns: „Am auzit, şi de aceea mă grăbesc într-acolo, ca să pot 
şi eu muri pentru Hristos împreună cu fraţii mei." Eparhul a mai 
întrebat-o: „De ce ai luat copilul cu tine?" Iar femeia i-a zis: „Ca să 
fim şi eu şi copilul meu aflaţi vrednici de moarte mucenicească 
pentru Domnul şi Dumnezeul nostru lisus Hristos." La cuvintele 
femeii eparhul s-a umplut de spaimă, a anulat comanda, şi s-a 
întors cu toată coloana în cetate spre a îl informa pe împărat, 
împăratul s-a umplut şi el de spaimă şi a revocat acel ordin de 
masacrare a creştinilor. 
Luare aminte 

Să luăm aminte la marea tărie de caracter, omenie şi credinţă în 
Dumnezeu a lui David (I Regi 24): 

• La cum Saul, urmărindu-1 pe David ca să îi ia viaţa, a intrat 
fără să ştie tocmai în peştera în fundul căreia se ascundea David 
şi oamenii lui; 

• La cum oamenii lui David l-au îndemnat pe el să îl ucidă pe Saul, 
căci iată este în mîinile lui; şi cum David nu a voit să îl ucidă pe 
regele, unsul Domnului; 

• La cum David i-a strigat apoi lui Saul: Să judece Domnul între mine şi 
tine! 

Predică Despre dezrobirea celor robiţi şi eliberarea celor ţinuţi în 



întuneric 

Ca să zici celor robiţi: „Ieşiţi!" şi celor care sînt în întuneric: „Ieşiţi 
la /w/m«ă/"(lsia49:9). 

Oare cine este mai rob decît cel robit de păcate? Oare se află 
vreun întuneric mai negru decît întunericul păcatului, morţii, şi 
iadului? Şi cine îl poate elibera pe om de păcat? Numai Unul 
Dumnezeu. Pînă şi ticăloşii de cărturari şi farisei recunoşteau 
aceasta. Cine poate să ierte păcatele, fără numai unul 
Dumnezeu? (Marcu 2: 7). Hristos a eliberat pre mulţi de păcat, 
fâcîndu-i sănătoşi şi liberi. Prin urmare, dacă numai Unul 
Dumnezeu poate să scoată oamenii din temniţa păcatului, de ce 
nu au recunoscut evreii că El este Mesia Cel aştepat? Ei nu L-au 
recunoscut, pentru că erau ei înşişi robi legaţi în temniţa 
păcatului, neputincioşi să gîndească limpede cu mintea şi cu 
inima, plini de toată invidia şi răutatea, şi nelăsîn-du-L pe Domnul 
să îi scoată din ticăloşia temniţei lor. Dar să privim la oribila 
prostie comisă de aceşi „învăţaţi" ai poporului evreu. Pe de o 
parte, ei recunoşteau că doar unul Dumnezeu poate mîntui omul 
de păcat; iar pe de alta, îl acuzau pe Hristos că are demon, şi cu 
domnul demonilor scoate demoni! Dar tocmai că demonul este 
cel care leagă -cum atunci va putea el elibera?! Demonul este cel 
care distruge şi omoară, deci cum va putea vreodată însănătoşi 
sau învia pe cineva? Acolo unde sînt diavoli, acolo sînt şi 
temniţele: ale păcatului, morţii şi iadului. Numai Hristos Domnul 
are puterea - putere Dumnezeiască şi neegalabilă - de a scoate 
sufletele oamenilor din temniţă şi întuneric şi a le face libere. 
Fiule, iertate îţi sînt păcatele tale! (Marcu 2: 5). Tinere, ţie îţi zic, 
scoală-te (Luca7: 14). Lazăre, vino afară! (loan 11: 43). Cu 
cuvintele Lui pline de putere, El a rupt lanţurile păcatelor de pe 
trupurile celor ferecaţi şi i-a scos pe morţi înapoi la lumina vieţii. 
Prin Pogorîrea Lui la Iad el a distrus tronul lui satan şi a scos de 
acolo afară sufletele drepţilor. Prin Slăvită Lui înviere El a 
desocperit desăvîrşit omenirii Autoritatea Lui Dumnezeiască 
asupra tuturor legăturilor diabolice ale diavolilor, asupra tuturor 
intrigilor drăceşti ale iadului, şi asupra ultimului duşman al 
omului: moartea. 

O Stăpîne Doamne lisuse Hristoase, Cela Ce pre diavol ai călcat, 
pre om din temniţa păcatului l-ai scos, şi cu Sfintă învierea Ta pre 
moarte o ai călcat, noi Ţie ne închinăm şi pre Tine cu umilinţă Te 
rugăm: rupe de pe noi lanţurile păcatelor noastre, înviază-ne pre 
noi şi ne miluieşte, 

Căci a Ta este slava şi mulţumită în veci, 
Amin. 

26 august 

• Pomenirea Sfinţilor Mucenici Adrian şi Natalia 

Sfinţii Adrian şi Natalia au fost soţ şi soţie, ambii provenind din 

familii foarte mari şi bogate din Nicomidia. Adrian era păgîn, şi 



Marele Pretor al Nicomidiei. Natalia în ascuns era creştină. Ei erau 
amîndoi tineri, şi nu au fost căsătoriţi decît treisprezece luni mai 
înainte de martiriul lor. Cînd răul împărat Maximian a sosit la 
Nicomidia, el a poruncit prinderea creşinilor, torturarea şi 
executarea lor. într-o peşteră din afara cetăţii se aflau ascunşi 
douăzeci şi trei de creştini. Ei au fost denunţaţi autorităţilor, 
prinşi, biciuiţi cu sălbăticie şi aruncaţi în temniţă, în cel mai scurt 
timp ei au fost aduşi înaintea Pretorului spre a li se înregistra 
numele. Pretorul Adrian le observa chipurile şi feţele, ei erau 
calmi şi blînzi, deşi fuseseră torturaţi. El i-a legat cu jurămînt să îi 
spună adevărul, ce aşteaptă ei de la Dumnezeul lor pentru aceste 
suferinţe cumplite şi moarte odioasă? Ei i-au răspuns că aşteaptă 
negreşit răsplata făgăduită de Dumnezeu drepţilor întru împărăţia 
Lui. Auzind acestea, Pretorul Adrian s-a întors către secretar şi i-a 
poruncit: „Vei scrie şi numele meu alături de al Creştinilor 
acestora - Şi eu sînt Creştin!" Auzind aceasta, împăratul 1-a 
întrebat pe Adrian: „Ţi-ai ieşit din minţi?" Pretorul Adrian i-a 
răspuns împăratului: „Nicidecum. De abia acum mi-am venit în 
simţiri." Auzind acestea, duhul Nataliei a săltat întru dînsa. Cum 
Adrian a fost imediat aruncat în închisoare împreună cu ceilalţi, 
Natalia a alergat într-acolo cu toate cele de trebuinţă şi a slujit 
soţului ei şi sfinţilor. Cînd l-au torturat pe Adrian, Natalia a stat 
lîngă el, întărindu-1 pînă la sfîrşit. După torturi prelungite şi 
întemniţare, împăratul a poruncit ca braţele şi picioarele 
muecinicilor să fie zdrobite cu ciocanul pe nicovală, precum s-a şi 
făcut. Adrian şi-a dat mucenicescul lui suflet împreună cu ceilalţi 
douăzeci şi trei, în schinguiri bestiale. Natalia a luat moaştele 
soţului ei şi ale celorlalţi sfinţi şi Ie-a dus la Argyropolis (în 
apropiere de Constaninopol), unde Ie-a îngropat cu cinste. După 
cîteva zile 1-a văzut în vedenie şi lumină cerească pe Adrian, care 
i-a descoperit că în curînd va veni la el. împlinindu-se timpul, 
Natalia şi-a dat duhul cu pace în mîinile Domnului, alăturîndu-se 
soţului ei iubit în cereştile locaşuri ale împărăţiei lui Dumnezeu. 

• Pomenirea Sfîntului Preacuvis Tithoe 

Avva Tithoe a fost ucenicul Sfîntului Pahomie, şi vestit între 
asceţii Egiptului. El a fost egumenul Mînăstirii Tabenisioţilor. El a 
trăit toată viaţa lui întru curăţia trupului şi sufletului. Un frate 
odată 1-a întrebat: „Care este calea ce duce la adevărata 
smerenie?" Avva Tithoe i-a zis: „Calea către desăvîrşita smerenie 
este înfrînarea, rugăciunea, şi cunoaşterea că te afli mai prejos 
decît toată zidirea." Sfîntul Tithoe a ajuns la măsurile cele mari 
ale desăvîrşirii sufletului şi sfinţeniei încă din timpul vieţii. Ori de 
cîte ori îşi ridica mîinile la rugăciune, el se răpea cu duhul la cer. 
El a trecut la Domnul prin veacul al patrulea sau al cincilea, 
împreună cu Avva Tithoe se face şi pomenirea Sfîntului 
Preacuvios Ibistion. 

• Pomenirea Sfîntului Zer-Iacov 

Acest Sfînt lacov a fost un mare misionar creştin care a predicat 



în Abyssinia. 

• Pomenirea Minunii Preasflntei Născătoare de Dumnezeu de la 

Moscova, din anul 1395. ' 

Vezi Cugetarea dintru această zi. 

Cîntare de laudă la Sfinţii Mucenici Adrian şi Natalia, şi a 

celor Douăzeci şi Trei împreună cu dînşii 

Spinoasă este calea, dar plin de trandafiri este Raiul. 

Amar este chinul, dar Dulce Hristos. 

Ce sunet se-aude din temniţ-adîncă? 

Cu fier pe nicovală se zdrobesc mucenici. 

Ei sparg ale lor oase 

La mîini şi la picioare, 

Ei îi ucid în chinuri 

Pe-ai lui Hristos mucenici. 

21 întru această zi Sinaxarul Grecesc mai face pomenire şi de viaţa Sfîntului loasaf, 

moştenitorul tronului Indiei. Dar Proloagele slavone, precum şi acesta, aşează 

pomenirea Sfîntului loasaf la 19 noiembrie - nota autorului. 

Oşteni ai Raiului sînt mucenicii. 

O mînă nobilă cade, plină de sînge, 

E mîna Pretorului Adrian. 

Sfinta Natalia din ţar 'na ridică 

Mîna soţului ei iubit. 

Ea aleargă şi-o spală, o-nfaşoară-n mătase, 

Şi la piept o pune, scump odor al ei. 

„Să nu mă laşi pe mine, ci să mă iei curînd! 

La tine să mă chemi, la Domnul şi-ai Lui Sfinţi!" 

Şi cu adevărat, Adrian la ea vine, 

înconjurat de lumină, în strai împărătesc: 

Cu glas ceresc îi spune: 

„ Găteşte-te să vii, scumpă soţia mea. 
iată, sosit-a ceasul, Domnul Hristos te cheamă, 
Cu El în veşnicie noi alături vom fi. " 
Cugetare 

Nu rareori se întîmplă să auzim şi din gura celor ce se numesc 
creştini următoarele cuvinte de hulă: „Nici măcar Dumnezeu nu 
poate ajuta aici!" Trebuie să ştim şi să credem, dacă ne numim 
creştini, că nu există pericol din care să nu poată izbăvi 
Dumnezeu, şi nici duşmani care să ne poată zdrobi prin puterea 
lor, fără îngăduinţa lui Dumnezeu. Nu întreba cum poate 
Dumnezeu să pună pe fugă sau chiar nimicească legiunile 
drăceşti pornite împotriva noastră, a Bisericii Lui - căci mai uşor li 
este Lui să facă aceasta decîtîţi este ţie să respiri! Citeşte la 
Sfînta Scriptură cum Dumnezeu i-a făcut pe sirieni să audă 
glasuri şi zgomote care de fapt nu erau, şi astfel i-a înspăimîntat 
şi i-a pus pe fugă, iar pe Israil 1-a izbăvit (IV Regi 7:6)! Citeşte 
cum a scăpat Ierusalimul de masacrul cu care îl ameninţau 
puternicele armate ale Babilonului, fără ca regele Ierusalimului, 
Ezekia, să facă nimic altceva decît să se roage Domnului (IV Regi 
19: 35)! Dumnezeu a făcut minunile acestea cutremurătoare nu 



doar în timpurile vechi, ci El le lucrează pururea, după cum este şi 

credinţa celor care cred în El şi se roagă Lui. Aşa s-a întîmplat şi 

în anul 1395, cînd regele tătar Tamerlan a împrejmuit Moscova cu 

hoardele lui nenumărate. Ruşii au adus atunci de la Vladimir la 

Moscova Icoana făcătoare de minuni a Preasfintei Născătoare de 

Dumnezeu, înaintea căreia s-a rugat cu lacrimi tot poporul. 

Deodată, fără nici o cauză evidentă, armata tătarilor s-a retras în 

grabă de sub ziduri şi apoi a fugit în dezordine. Din care pricină? 

Tamerlan avusese un vis, în care oştiri cumplite şi nenumărate de 

sfinţi se pogorau asupra lui din cer. în mijlocul lor se afla 

Preasfînta Născătoare de Dumnezeu ca o Regină, 

înconjurată de oştiri cereşti. Preasfînta Născătoare de Dumnezeu 

a privit cu asprime la Tamerlan şi i-a poruncit să părăsească pe 

dată pămîntul rusesec. în acest timp toţi sfinţii şi-au ridicat 

toiegele şi le-au aţintit ameninţător către el. înspăimîntat, 

Tamerlan a poruncit hoardelor lui să ridice tabăra de plecare 

imediat la revărsarea zorilor. 

Luare aminte 

Să luăm aminte la măreţia sufletească a lui David (I Regi 26): 

La cum David a intrat noaptea în tabăra lui Saul pe cînd acesta 

dormea, 

şi i-a luat lancea şi vasul cu apă, dar nu 1-a ucis; 

La cum purtătorul de arme al lui David a voit să-1 ucidă acolo pe loc 

pe 

regele Saul, dar David 1-a oprit; 

La cum David a lăsat răzbunarea în mîinile lui Dumnezeu. 

Predică 

Despre Patimile lui Hristos, pe care Ie-a văzut mai înainte 

Isaia, Prorocul lui Dumnezeu 

Spatele l-am dat spre bătăi şi obrajii mei spre pălmuiri, şi faţa Mea 

nu amferit-o de ruşinea scuipărilor (Isaia 50: 6). 

Fraţilor, aceasta este prorocia. Acum să citim şi împlinirea 

prorociei, care s-a făcut întocmai, pînă la amănunt: Pe lisus [Pilat] L- 

a biciuit şi L-a dat să fie răstignit (Matei 27: 26). Oare nu aceasta a 

prorocit Isaia cînd a zis ca şi cu gura Domnului: Spatele mi l-am 

dat spre bătăii Să mergem iar la împlinirea prorociei: Unul din 

slujitorii care era de faţă, l-a dat lui lisus o palmă (loan 18: 22). Şi 

iară: Bărbaţii care II păzeau pe lisus îl batjocoreau, bătîndu-L. Şi 

acoperindu-l faţa, II întrebau, zicînd: Proroceşte cine este cel ce 

Te-a lovit? (Luca 22: 63-64). Oare nu fost-a întocmai cum a prorocit Isaia?: şi 

obrajii Mei spre pălmuiri [i-am dat]? Şi iară: îşi băteau joc de El 

(Matei 27: 29); Şi-L băteau peste cap cu o trestie şi-L scuipau (Marcu 

15: 19). Oare nu întocmai aşa a prorocit Isaia?: Şi faţa Mea nu 

amferit-o de ruşinea scuipărilor. Limpede şi adevărat întocmai 

este fiecare cuvînt al prorociei. Cît de uimitor de limpede vede 

omul lui Dumnezeu adevărul, mai înainte cu sute de ani ca el să 

se împlinească, mai limpede decît vede omul fundul unei ape 

curate şi deloc adînci! Cu Duhul Lui nebiruit Domnul deschide 



duhul omului muritor ca să vadă limpede, în Duhul, evenimente 
ce au să se întîmple mult mai tîrziu, la fel de limpede ca şi cînd 
le-ar vedea cu ochii cei trupeşti în clipa de faţă. Căci Domnul Care 
care dă prorocului lui acestea, puternic este să vadă! El însuşi, 
Atotvăzătorul, vede prin măduva oaselor noastre, şi prin ceaţa 
gîndurilor noastre, şi prin tainele inimii noastre! El cunoaşte 
gîndurile noastre mai înainte ca noi să ne fi născut, şi cunoaşte 
dorinţele noastre mai înainte ca să le cunoaştem noi înşine! El 
este Unicul Martor nemincinos şi cu neputinţă de mituit al tuturor 
evenimentelor din zidire, din afara şi dinlăuntrul ei, din lungime şi 
din lăţime, din înălţime şi din adîncime! El este Martorul 
nemincinos al duhului nostru, al tuturor gîndurilor lui, şi al tuturor 
dorinţelor lui! El le cunoaşte pe ele, şi cele care sînt spre 
tnîntuirea şi folosul nostru, şi al celor din jur. 
O Stăpîne şi Făcătorul nostru Doamne, Purtătorule de Grijă, Cela 
Ce pătrunzi inimile şi rărunchii şi toate tainele cereşti, pămînteşti, 
şi omeneşti, Tu vezi ticăloşia şi neputinţa noastră! învaţă-ne 
pururea pre noi orbii şi nepricepuţii ce ni se cade a face şi a grăi 
spre mîntuirea sufletelor noastre, 
Căci noi Ţie ne închinăm şi pre Tine Te slăvim în veci, Amin. 

27 august 

• Pomenirea Sfintului Precuviosuluipărintelui nostru Pimen cel Mare 
Sfîntul Pimen a fost de neam egiptean, şi unul dintre marii asceţi 
ai Pustiei Egiptene. Tînăr fiind, el i-a cercetat pe Părinţii cei Mari 
ai pustiei, culegînd de la ei mierea cea duhovnicească precum 
albina. Pimen 1-a rugat odată pe Avva Pavel să îl ducă la Marele 
Avvă Paisie. Văzîndu-1 pe Pimen, a zis Avva Paisie către Avva 
Pavel: „Copilul acesta pre mulţi va mîntui, căci mîna lui 
Dumnezeu este cu el." Peste puţină vreme tînărul Pimen s-a tuns 
monah, şi i-a atras la viaţa călugărească şi pe doi fraţi ai lui. 
Odată maica a venit la pustie ca să îi vadă pe fiii ei. Dar 
Preacuviosul Pimen nu a lăsat-o pe maică să intre la ei, ci i-a grăit 
prin uşă: „Ce voieşti? Să ne vezi aici, pentru puţină vreme, sau în 
împărăţia lui Dumnezeu, veşnic?" Auzind acestea maica s-a dus 
de acolo cu bucurie, zicînd: „încredinţată sînt că vă voi vedea 
acolo, deci nu mai voiesc să vă văd aici, nicidecum!", în 
mînăstirea în care se nevoiau aceşti fraţi, al cărei egumen era 
Avva Anouv, fratele cel mai mare al Sfîntului Pimen, rînduiala lor 
călugărească era aşa: noaptea petreceau patru ceasuri lucrînd cu 
mîinile, patru ceasuri le foloseau pentru somn, şi patru pentru 
citirea Psaltirii. Ziua şi-o petreceau alternînd lucrul mîinilor cu 
rugăciunea de dimineaţa şi pînă la amiază, citeau sfintele cărţi de 
la amiază şi pînă Vecernie, iar după Vecernie îşi pregăteau puţină 
cină. Aceasta era singura lor masă din zi, care îndeobşte se făcea 
dintr-un fel de varză. Avva Pimen a povestit despre masa obştii 
odată: „Noi am mîncat ceea ce ni s-a pus înainte. Niciodată nu a 
zis 



vreunul din noi , Vreau altceva', sau, , Nu-mi place mîncarea 
aceasta.' Aşa a fost petrecerea noastră călugărească în toate 
zilele vieţii noastre, întru tăcere şi pace." Avva Pimen s-a nevoit în 
veacul al cincilea, săvîrşindu-se către Domnul cu pace, la adînci 
bătrîneţi. 

• Pomenirea Sfîntului Preacuvios Pimen cel din Palestina 

Sfîntul Pimen acesta s-a nevoit în pustia Rouba, care se afla în 
pustietatea Palestinei, în timpul domniei împăratului Mauriciu 
(582-602). El în tinereţile lui fusese păstor de oi. Odată cîinii lui 
au sărit pe un om pe care l-au sfîşiatîn bucăţi, iar el, din răutate, 
nu a sărit ca să scape viaţa nevinovatului aceluia. Pentru aceasta 
i-a arătat Dumnezeu că şi el va păţi la fel, şi va muri sfîşiat de 
fiarele sălbatice, cînd va sosi timpul. Precum s-a şi întîmplat. El a 
fost sfîşiat de fiarele pustiei, şi sufletul lui s-a înălţat la Domnul. 

• Pomenirea Sfîntului Osie, Episcopul Cordobei 

Ca Episcop al Cordobei, Sfîntul Osie bine a păstorit Biserica 
Spaniei timp de peste şaizeci de ani. El a fost unul dintre Părinţii 
mari de la Sinodul întîi Ecumenic de la Niceea (anul 325 după 
Hristos), şi a prezidat Sinodul local de la Sardica (Sofia de astăzi, 
în Bulgaria) din anul 347. El a fost un mare zilot al Ortodoxiei, în 
vremurile în care Biserica era atacată din toate părţile de erezia 
lui Arie. Atît de rîvnitor a fost Sfîntul Episcop Osie pentru pentru 
Dreapta Credinţă, încît simţind că i se apropie sfârşitul, a mai dat 
o dată anatemei necurata erezie ariană. 

• Pomenirea Sfinţilor Sfinţiţi Kuşka şi Pimen Postitorul 

Aceştia au fost monahi din Lavra Peşterilor din Kiev. Sfîntul Kuşka 

a predicat Sfînta Evanghelie printre valahi [în veacul al XH-lea, v. 

infra] şi a botezat muţi dintre ei. Dar păgînii l-au ucis şi pe el şi 

pe ucenicul ce era cu dînsul. Chiar în acele ceasuri Sfîntul Pimen 

Postitorul stătea în Biserica Lavrei Peşterilor din Kiev; şi văzînd în 

vedenie moartea mucenicească a Sfîntului Kuşka, ucenicul şi 

împreună-nevoitorul, a strigat: „Astăzi fratele nostru Kuşka 

a fost ucis pentru Hristos!" Zicînd acestea, şi-a dat duhul şi el. 

Faptele descrise s-au petrecut în anul 1113. 22 

Cîntare de laudă la Preacuviosul Părintele nostru Pimen cel 

Mare 

Awa Pimenfîntînă este a înţelepciunii, 

Şi făclie aprinsă cu lumina Domnului Hristos. 

De cînd el în spate deşartă lume o a lepădat, 

Nimănui aspru n-a mai grăit, 

Nici un reproş cuivafâcînd. 

Odată fraţii de faţă cu el s-au certat, 

Pe cînd Awa a rămas tăcut. 

Atunci ei către el s-au întors şi l-au certat: 

„ Cum stai şi taci ca şi cînd nici un rău s-afâcut?!" 

Awa Pimen le-a zis: „Eu demult am murit. " 

Un altul l-a întrebat: „ Cum să mă mîntui, 

Cum amintirea răului din mine s-o scot? " 



Awa Pimen i-a zis: „La căldarea ce fierbe 

Muştele nu vin, 

Nici se apropie dracii 

De-un suflet ce arde-n rugăciune. " 

„Dar ce e mai bine, " a întrebat un altul, 

„A grăi cu fraţii, sau a păstra tăcere? " 

„Prin una şi alta Dumnezeu se slăveşte, 

Spre a Lui slavă, judecă şi fă. " 

„ Cum să mă apăr de rău? " 

„Nici într-un caz cu răul. 

Ci bine să-ifaci celui ce ţie-ţiface rău, 

22 Tot în această zi Sinaxarul Grecesc face pomenire de Sfîntul Mucenic Fanurie. Nu 
se cunoaşte cine a fost acest Sfînt şi cînd a trăit. El este cu deosebire cinstit în 
insulele Rodos şi Creta, în anul 1500, Sfîntul Fanurie a apărut oamenilor din Insula 
Rhodos, făcînd minuni mari de vindecare a bolilor, în acea insulă s-a aflat şi o 
icoană veche a Sfîntului, în care este înfăţişat ca un soldat tînăr, purtînd cruce în 
mîna dreaptă, şi lumînare aprinsă în mîna stîngă. Sfîntul Fanurie este foarte cinstit 
şi în Egipt, în Egipt există despre el tradiţia că a luptat foarte mult pentru 
mîntuirea mamei lui, care ducea o viaţă necurată. El nu a izbutit să îşi întoarcă 
mama la o viaţă curată. Dar chiar şi aşa, el nu a încetat niciodată să sufere 
cumplit pentru mama lui. Cînd paginii au început să îl omoare cu pietre pentru 
credinţa lui în Hristos, Sfîntul Fanurie s-a rugat lui Dumnezeu astfel: "Stăpîne 
Doamne lisuse Hristoase, Cela Ce pe Cruce moarte ai primit pentru păcatele 
noastre, primeşte şi moartea mea aceasta pentru Tine, şi ajută tuturor celor care 
se vor ruga Ţie pentru a lui Fanurie păcătoasă maică." în Egipt, mulţi Creştini aşa 
se şi roagă: "Mîntuieşte, Doamne, pre maica Sfîntului Fanurie, şi ajută-mi şi mie, 
păcătosului." Mulţi primesc grabnic şi minunat ajutor prin această rugăciune - 
nota autorului. 

Ai grijă inima lui bolnavă să nu i-o aprinzi mai mult. Nu-ţi vei clădi 
casa pe cenuşa ceilalte, Căci de vei face aşa se bucură Satan. " 
„Douăpatimi relepre om îl otrăvesc, Al lui suflet e sclav, stînd în a lor 
putere: Plăcerea trupească şi-a lumii deşartă slavă. Doar acela e 
liber, ce aste Ie-a zdrobit. " 
Cugetare 

In călătoria lor către Cer, marii asceţi dreptmăritori din vechime 
se aseamănă celor care se caţără cu anevoie pe stînci abrupte, 
cu mîinile şi cu picioarele, înaintînd anvoie, bucăţică cu bucăţică, 
cărora nici prin gînd nu le mai trece să mai privească înapoi. 
Lupta şi detaşarea lor de oricare alte preocupări este uluitoare. 
Sfîntul Pimen nu a vrut măcar să îi deschidă uşa colibei mamei 
lui. Altă dată pe Awa Pimen a dorit să îl vadă prefectul cetăţii lui, 
dar Awa 1-a refuzat. Atunci prefectul 1-a arestat pe nepotul lui 
(fiul surorii Awei Pimen), şi i-a transmis că nu va da drumul 
băiatului decît atunci cînd Awa Pimen va accepta să vină şi să 
stea de vorbă cu el. Sora s-a dus la pustie, rugîndu-1 cu lacrimi 
pe fratele ei să facă pe placul prefectului, şi să vină să-i scape 
băiatul. Dar Awa nu şi-a părăsit chilia, nici cînd sora a început să- 
1 blesteme cu lacrimi. Cînd prefectul a aflat acestea, a trimis o 
scrisoare în pustie, zicînd că dacă Awa Pimen îi va cere în scris să 
îl elibereze pe nepotul lui (avînd în vedere că nu a voit să facă 
lucrul acesta faţă către faţă), atunci el va da drumul băiatului. 



Avva Pimen i-a răspuns atunci prefectului şi i-a scris: „O, 

preaputernice principe, fă cercetare amănunţită asupra băiatului, 

după lege, şi de îl vei afla vinovat de moarte, dă-1 morţii, căci 

prin pedeapsa trupească cea de puţină vreme, îşi va mîntui şi 

sufletul şi trupul lui în veşnicie. Iar dacă nu îl vei afla vinovat de 

moarte, atunci fă cu el cum îţi porunceşte legea şi cugetul." 

Citind această epistolă dreaptă, prefectul a căzut în uimire. El 1-a 

eliberat imediat pe tînăr, iar faţă de Avva Pimen respectul lui s-a 

făcut însutit. 

31): 

Luare aminte 

Să luăm aminte la cît de total s-a lepădat Saul de Domnul (I Regi 

28: 

La cum, înfricoşat de iminenţa atacurilor filistene, Saul s-a dus la 

o vrăjitoare care să prorocească pentru el; 

La cum vrăjitoarea, cu vrăjitoriile ei, a chemat un duh care s-a 

numit pe sine Samuel, şi care a adeverit temerile lui Saul, anume 

că va pieri; La cum Saul şi fiii lui au pierit ucişi de mîinile 

necuraţilor Filisteni. 

Predică Despre Ziua Domnului Hristospe care a prorocit-o Isaia 

Drept aceea poporul va cunoaşte numele Meu, el va înţelege în ziua 

aceea că Eu sînt Cel Care grăieşte: lată-Mă! (Isaia 52: 6). 

Fraţilor, Dumnezeul nostru este un Dumnezeu al dreptăţii. Deşi chiar 

şi soarele conţine pete negre, în Soarele Dreptăţii Hristos nu există 

nici o pată de nedreptate. Toate prorociile despre El, rostite de însuşi 

Domnul prin prorocii Lui, s-au împlinit întocmai. Cînd Cuvîntul lui 

Dumnezeu trup S-a făcut în Persoana Domnului şi Dumnezeului 

nostru lisus Hristos, atunci toate prorociile cele despre El - dar 

socotite de către evrei enigme obscure - s-au văzut împlinite la 

arătare, limpezi ca lumina zilei. Sfînta Scriptură zice: Şi Cuvîntul 5-a 

făcut trup (loan 1: 14). Acestea s-au zis despre Cuvîntul împreună- 

veşnic cu Tatăl, despre Fiul lui Dumnezeu, înţelepciunea şi Puterea, 

în Cuvîntul întrupat al lui Dumnezeu, fiecare cuvînt al prorociei s-a 

descoperit în formă trupească. Pînă la venirea în Trup a Domnului 

nostru lisus Hristos, cărturarii şi învăţaţii Vechiului Testament au 

crezut că cele multe prorocii şi vedenii ale prorocilor - atîta amar de 

vreme încă neîmplinite - nu sînt decît nişte slabe cuvinte omeneşti, 

iar nu chiar cuvintele lui Dumnezeu. Dar Dumnezeu nu îngăduie 

nimănui să cugete cele care nu se cuvin despre sfinţi Prorocii Lui, şi 

de aceea a şi spus: Poporul va cunoaşte numele Meu, el va înţelege 

în ziua aceea că Eu sînt Cel Care grăieşte. Prin urmare, Dumnezeu a 

voit să dea greutate fiecărui cuvînt rostit de prorocii Lui, şi să îi 

înveţe pe oameni răbdarea, întru care să aştepte să vină acea zi - 

minunata zi în care se va arăta descoperit tuturora venirea pe 

pămîntîn trup omenesc a Domnului Dumnezeu Care zice: lată-Mă! 

Cel care L-a recunoscut pe Domnul Care S-a întrupat, L-a recunoscut 

şi ca Cel Care a grăit prin cuvintele rostite de proroci. 

lată-Mă! Aşa grăieşte Hristos şi astăzi: Eu sînt Cel Care grăieşte prin 

toată zidirea! Eu sînt Cel Care grăieşte prin gura tuturor prorocilor! Eu sînt 



Cel Care, cu buzele de tină ale drepţilor, aleşilor, şi sfinţilor Mei, 
grăiesc oamenilor cuvintele mîntuirii. Eu sînt Cel Care grăieşte prin 
Apostoli, sfinţi şi învăţători. Eu sînt Cel Care grăieşte, şi voi continua 
să grăiesc, prin Sfînta Biserica Mea pînă la sfîrşitul vecilor. Eu sînt 
Cel Care grăieşte, şi Eu sînt Cel despre Care s-a grăit. 
O Stăpîne Doamne lisuse Hristoase Dumnezeul nostru, Ţie se cuvine 
toată slava şi mulţumită în veci, 
Amin! 

28 august 

• Pomenirea Sfîntului Preacuviosului Părintelui nostru Moise Arapul 
Sfîntul Preacuvios Moise a fost de neam Etiopian. El în lume a fost tîlhar şi 
căpetenie de tîlhari. Dar Duhul a mişcat inima lui şi din adîncurile 
răutăţii 1-a scos la adevărata pocăinţă şi la schimbarea radicală a 
vieţii. Preacuviosul Moise la începuturile vieţii lui a fost sclav, dar 
răzvrătindu-se împotriva sclaviei, a fugit şi s-a alăturat unei cete 
de tîlhari. Cum era foarte mare, puternic, şi plin de îndrăzneală, 
aceştia l-au ales căpetenie peste ei. Dar într-o zi pe tîlharul Moise 
1-a cuprins chinul conştiinţei, şi cumplită părere de rău pentru 
toate relele făcute în viaţa lui. De aceea el a părăsit ceata de 
tîlhari şi s-a dus la o mînăstire unde s-a dat pe sine cu totul în 
ascultarea unui avvă, supunîndu-se întregii rînduieli mînăstireşti. 
El s-a folosit mult de învăţătura Sfinţilor Macarie, Arsenie şi Isidor, 
şi de convorbirile cu ei. După un timp el s-a retras la o colibă în 
singurătate, unde s-a îndeletnicit cu lucrul mîinilor, rugăciunea, 
privegherile, şi dumnezeieştile cugetări. Chinuit de dracul curviei, 
Moise a dezvăluit boala lui părintelui duhovnicesc Isidor, care 1-a 
sfătuit să postească mai aspru, iar la vremea mesei să mănînce 
nu pe săturate. Văzînd că acest canon nu dă roade, Avva Isisdor 
1-a sfătuit să postească şi mai aspru, iar la rugăciune să stea în 
picioare. Atunci a început Avva Moise, fiind foarte puternic la trup, 
să se nevoiască cu adusul apei pe umerii săi, pentru toţi Părinţii 
vîrstnici din Lavră. Apa o aducea de la o fîntînă care se afla foarte 
departe, şi la această nevoinţă petrecea toată noaptea. După 
şase ani de cumplit război drăcesc, Sfntul Isidor 1-a vindecat 
minunat de toate închipuirile, cugetele şi gîndurile de curvie pe 
care i le semăna în sflet diavolul. Preacuviosul Moise a fost sfinţit 
preot cînd a ajuns bătrîn cu anii. El a întemeiat şi o mînăstire 
proprie, a dobînditîn ea şaptezeci şi cinci de ucenici, şi a trecut la 
cele veşnice la vîrsta de şaptezeci şi cinci de ani. El şi-a prevăzut 
şi ceasul şi felul morţii: într-o zi el Ie-a zis ucenicilor lui să fugă ca 
să-şi scape vieţile, deoarece mînăstirea avea să fie atacată de 
necredincioşi. Cînd ucenicii i-au cerut să vină cu ei, ca să scape 
împreună, Avva Moise Ie-a zis că tîlhar fiind el mai demult, şi 
ucideri şi multe rele săvîrşind, se cuvine ca acum să-şi ia plata 
pentru relele lui, după cuvîntul: Toţi cei ce scot sabia de sabie vor 
pieri (Matei 25: 52). Aşadar, Avva Moise a rămas în mînăstire 
împreună cu şase fraţi care nu au voit să îl lase, şi au venit tîlharii 
şi i-au ucis pe toţi şapte. Unul dintre fraţi s-a ascuns în apropiere, 



şi a văzut cum se pogoară şapte cununi din cer peste capetele 

mucenicilor celor ucişi. 

• Pomenirea Sîntului Cuvios Sava din Pskov şi Krypeţk 

Sfîntul Sava acesta a fost de neam sîrb. El s-a nevoit călugăreşte 

în Mînăstirea Preasfintei Născătoare de Dumnezeu din Pskov, 

căreia mai apoi i-a fost şi egumen. Dar văzînd cum oamenii încep 

să îl slăvească, el s-a temut de slava lor şi a plecat la malurile 

Lacului Krypeţk, unde a întemeiat o nouă obşte, în cinstea 

Sfîntului loan Teologul. Dar şi aici s-a făcut vestit, şi poporul a 

început să vină la el. Aici au venit să îl cerceteze Cneazul Yaroslav 

din Pskov şi soţia lui. Cuviosul Sava nu i-a îngăduit soţiei 

cneazului să intre în mînăstire, ci a binecuvîntat-o şi s-a rugat 

pentru ea şi a vindecat-o de o boală grea în afara zidurilor 

mînăstirii. Acest Sfînt al lui Dumnezeu a trecut la cele veşnice la 

anul 1495, iar sfintele lui moaşte au rămas făcătoare de minuni 

pînă acum. Avva Dositei a fost unul dintre cei care l-au cercetat 

pe Sfîntul Sava la malul Lacului Krypeţk. 

Tot întru această zi se prăznuieşte Synaxa Sfinţilor de la Lavra 

Peşterilor din Kiev 

Cîntare de laudă la Sfîntul Moise Arapul 

Binecuvîntat este omul căruia 

I-a iertat Dumnezeu păcatele! 

Bucuros este el, bucuros în amîndouă lumi! 

Moise Arapul, ca un alt fiu risipitor, 

La Domnul s-a întors, plîngîndu-şi păcatele cu amar! 

El trupul şi-a supus cupostiri lungi şi aspre, 

AlAwei Moise chip este negru, 

Dar sufletul lui este alb! 

El trupul şi-a supus cu privegheri lungi şi aspre, 

Şi astfel a scăpat din al diavolilor laţ. 

Sufletul lui S-a făcut precum un lac de munte, 

Care priveşte la cer, cu ape limpezi, clare: 

în unda lui chiar Cerul îşi vede al său chip. 

Fraţii pre Avva Moise întreabă: 

„Aupăcatele altora nu te întristează? 

Nu vrei şi alţii să scape de al lor păcat? " 

Lor Avva Moise Arapul le răspunde cu lacrimi: 

„ Cîtă vreme al meu păcat încă-ntru mine este, 

Precum întru o casă hoitul de om mort, 

De al altui' păcat nu pot să mă-ngrijesc, 

Ci îmi ajunge-al meu, Pe care să mi-lplîng. " 

Leul feroce adesea întru blînd miel se preface, Astă minune numai 

Hristos o poate lucra. Awa Moise demultfost-a cumplit leu de munte, 

Şi cu toate acestea s-a făcut într-un blînd miel. Pentru ale Avvei 

Moise jertfe şi rugăciuni sfinte, Stăpîne Doamne lisuse, Miluieşte-ne 

pre noi. 

Cugetare 

Adevăratul creştin evită laudele oamenilor, şi nu doar că le evită, 

dar chiar fuge de ele cu frică. Sfîntul Sava de la Pskov a părăsit 



slujba de egumen, mînăstirea şi obştea fraţilor care îl iubeau, şi s- 
a sălăşluit într-o pustietate numai şi numai ca să scape de slava 
oamenilor, care jefuieşte tot binele din inimile celor pe care îi 
laudă. Un principe credincios, auzind de uluitoarea transformare 
şi de marile lupte duhovniceşti pe care le dă Avva Moise Arapul 
[Negrul], şi-a luat suita şi a călătorit în pustie ca să îi vadă faţa. 
Preacuviosul Moise a aflat de această venire şi a voit să se 
ascundă repede, dar aşa făcînd, a dat faţă în faţă chiar cu alaiul 
princiar. „Unde este chilia Avvei Moise?" - l-au întrebat slugile 
principelui, nebănuind că vorbesc chiar cu el. „Ce voiţi cu el? Nu 
este decît un bătrîn ignorant, mincinos, şi cu viaţă cu totul 
necurată." Auzind acestea, vizitatorii au căzut în uimire, dar nu s- 
au lăsat: ei voiau să îl vadă pe Avva Moise cu ochii lor. Cînd au 
sosit la chilia lui, au cerut să îl vadă pe avvă, dar monahii le-au 
răspuns că Avva Moise nu se află la chilie. Cei din alaiul princiar 
au povestit monahilor despre întîlnirea pe care au avut-o pe cale 
şi ce Ie-a spus acela despre Avva Moise. Monahii s-au 
înspăimîntat, şi i-au întrebat pe curteni cum arăta omul care Ie-a 
povestit aşa ceva. Cînd au aflat că era un bătrîn negru, cu pielea 
precum catranul, foarte înalt şi îmbrăcat mizerabil, monahii au 
strigat: „Este chiar Avva Moise al nostru!" Această întîmplare a 
fost acelui principe de mare ajutor duhovnicesc. El s-a întors întru ale 
lui plin de bucurie. 
Luare aminte 
Să luăm aminte la nobleţea caracterului împăratului David (II Regi 

1): 

• La cum au venit mesageri la David care i-au anunţat moartea 

lui Saul şi a lui Ionatan, gîndind că vor primi pentru aceasta de la 
el răsplată; 

• La cum David a plîns cu amar după Saul, care a dorit statornic 
moartea lui David. 

Predică Despre înfăţişarea lui Mesia 

...nu avea nici chip nici frumuseţe, ca să ne uităm la El (Isaia 53: 2). 
Prorocul grăieşte aici despre Domnul Hristos ca Om: Nu avea nici chip 
nici frumuseţe! Cum se face că El, Care a dat formă şi chip 
tuturor celor din zidire, care a creat frumuseţea îngerilor şi a 
cerurilor, şi toată frumuseţea universului, cum tocmai El nu avea 
nici chip nici frumuseţe! Fraţilor, aceste cuvinte nu trebuie să ne 
tulbure, îngăduit îi este Domnului să se înfăţişeze ochilor noştri în 
orice chip doreşte. El nu a dorit să vină la noi strălucind de 
frumuseţe îngerească, sau de putere împărătească, sau de 
bogăţii nenumărate. Cel care intră într-o casă umilă şi plină de 
durere nu se îmbracă în hainele lui cele mai strălucitoare, precum 
nici doctorul nu îşi pune hainele lui cele mai bune atunci cînd se 
duce la patul celor grav bolnavi. Venind pe pămînt, Domnul a 
intrat într-o casă a tristeţii şi tînguirii, El a intrat într-un spital. 
Trupul este haina sufletului. Domnul s-a îmbrăcat într-un trup 



simplu, spre a atrage atenţia asupra puterii duhului Lui, iar nu 
asupra forţei şi strălucirii trupului Lui. Noi nu cunoaştem cu 
exactitate care a fost înfăţişarea Lui. Potrivit tradiţiei, faţa Lui a 
fost măslinie, iar părul capului de o culoare brun-arămie. Faţa Lui 
a fost astfel încît trimisul Regelui Avgar nu a putut să o picteze, 
căci Ea se schimba mereu, strălucind de lumină nepămînteană. 
Şi apoi, chiar de ar fi şi ales Domnul să vină pe pămînt îmbrăcat 
în trup omenesc de frumuseţe izbitoare - un trup aşa cum numai 
El poate crea - ce ar fi fost acea frumuseţe trupească pe lîngă 
frumuseţea nemuritoare a dumnezeirii Lui? Căci orice frumuseţe 
pămîntească palidă umbră este pe lîngă frumuseţea cerească, de 
sus. Prorocul Daniel, de pildă, a fost un tînăr de o mare 
frumuseţe, dar cînd înaintea lui a stat îngerul Domnului, Daniel a 
zis: ...şi n-a rămas în mine putere, faţa mea şi-a schimbat 
înfăţişarea, stricîndu-se, şi nu mai aveam vlagă (Daniel 10: 8). Ce 
este faţa unui muritor pe lîngă chipul unui înger al Domnului, care 
este nemuritor? El este ca întunericul faţă de lumină. Prin urmare 
prorocul, văzîndu-L pe Hristos împăratul Cel Nemuritor în trup 
omenesc, şi comparînd înfăţişarea Lui omenească cu slava Lui 
cea Nemuritoare, a trebuit să strige: nu avea nici chip, nici 
frumuseţe! 

O Stăpîne Doamne lisuse Hristoase Cela Ce eşti chipul blîndeţii, 
Carele pentru noi şi pentru a noastră mîntuire al nostru netrebnicii trup 
omenesc ai luat, 

Noi pre Tine în veci Te slăvim! 
Noi Ţie ne închinăm şi Ţie îţi mulţumim în veci, 
Amin. 

29 august 

• Pomenirea Tăierii cinstitului cap al cinstitului, măritului Proroc, 
înaintemergător şi Botezător ban 

Irod Antipa - fiul acelui Irod, care a poruncit uciderea celor 
douăzeci de mii de prunci din Betleem la vremea Naşterii 
Mîntuitorului - a fost stăpîn în Galileea în timpul predicării lui loan 
Botezătorul. El era căsătorit cu fiica lui Aretas, care era un prinţ 
arab. Dar Irod, fiind roadă rea a rădăcinii celei rele, a dat-o la o 
parte pe legiuita lui soţie, şi în mod nelegiuit şi-a luat-o concubină 
pe Irodiada, care era soţia fratelui lui, frate ce se afla încă în 
viaţă. Sfintul loan Botezătorul a strigat tare şi neînfricat împotriva 
nelegiuirii regelui Irod, arătîndu-i că nu i se cuvine lui să ţină 
femeie pe soţia fratelui lui. Din această pricină Irod 1-a aruncat 
pe Sfîntul loan în închisoare, în timpul unui banchet de la curtea 
sa din Sevastia, în Galileea, înaintea oaspeţilor a jucat Salomeea, 
fiica Irodiadei şi a lui Filip. Irod, beat de vin, a fost atît de 
împătimit de acest dans al Salomeei, încît i-a făgăduit că îi va da 
orice îi va cere, pînă la jumătate din împărăţie. Irodiada a sfătuit- 
o pe fiica ei Salomeea să-i ceară lui Irod capul lui loan 
Botezătorul. Irod a dat porunca, loan a fost decapitat în temniţă, 



şi, după cum fusese porunca, s-a adus sus, în sala banchetului, 
capul lui loan pe o tipsie. Ucenicii lui loan au luat trupul 
învăţătorului lor şi l-au îngropat cu cinste, iar necurata Irodiada a 
luat capul lui loan şi, după ce i-a înţepat de mai multe ori limba 
cu un ac, 1-a aruncat într-un loc necurat. Istoria Capului Sfîntului 
Botezător loan, al pierderilor şi aflărilor lui succesive (în număr de 
trei) se vede la ziua de 24 februarie. Pedeapsa lui Dumnezeu nu a 
întîrziat însă să cadă asupra nelegiuiţilor. Prinţul Areta, care a vrut 
să răzbune onoarea fiicei lui, a pornit război împotriva lui Irod şi 
1-a învins, învins fiind Irod, Caligula 1-a osîndit la surghiun - mai 
întîi în Galia, iar mai apoi în Spania. Irod şi Irodiada au trăit în 
surghiun, în sărăcie cumplită şi în înjosire, pînă cînd s-a deschis 
pămîntul şi i-a înghiţit de vii. Salomeea rău a pierit la Rîul Sikaris 
(vezi Cugetarea dintru această zi). Uciderea Sfîntului loan 
Botezătorul s-a întîmplat chiar înainte de pastele iudeilor, dar ea 
se prăznuieşte la 29 august deoarece aceasta este ziua în care s- 
a sfinţit slăvită biserică închinată lui din Sevastia, ridicată chiar 
deasupra mormîntului lui, de către slăviţii împăraţi Constantin şi 
Maica lui Elena. Această biserică mai adăposteşte şi moaştele a 
doi dintre ucenicii lui loan Botezătorul, Sfinţii Elisei şi Avdie. 

• Pomenirea Sfintei Cuvioase Theodora din Tesalonic 

împreună cu soţul ei, care era foarte bogat şi credincios, Cuvioasa 
Theodora a locuit în Insula Eghina. Cînd Eghina a fost ameninţată 
de arabi, ei s-au strămutat la Tesalonic. Acolo ei au aşezat-o pe 
unica lor fiică într-o mînăstire, unde tînăra s-a tuns în îngerescul 
chip sub numele de Theopista. La puţină vreme după aceasta 
soţul Theodorei a murit, iar Theodora a intrat şi ea în cinul 
monahal. Theodora a fost o mare ascetă. Ea auzea cîntările 
cereşti, şi zicea uneori către surorile ei: „Oare nu auziţi cît de 
minunat cîntă corurile de îngeri în altarul cel ceresc?" 
Preacuvioasa Theodora s-a săvîrşit cu pace către Domnul la anul 
879, în vîrstă fiind de şaptezeci şi cinci de ani. Din sfintele ei 
moaşte a curs mir vindecător, care Ie-a fost de ajutor multora. 

• Pomenirea Sfintei Muceniţe Vasilissa 
Aceasta a luat cununa muceniciei la Srem, în Serbia. 

• Pomenirea Sfîntului Mucenic Anastasie 

El a fost un tînăr din Radovişte, din eparhia Strumiţa. El a învăţat 

un meşteşug la Tesalonic. Turcii au încercat să-1 forţeze să treacă 

la islam, fără nici un succes. Pentru aceasta a fost torturat iar 

apoi spînzurat, în douăzeci şi nouă de zile ale lunii august, din 

anul 1794. 

Cîntare de laudă la Sfîntul loan Botezătorul 

O Sfinte Părinte Ioane, al Domnului minunat Botezător, 

Tu eşti înaintemergătorul Mîntuirii. 

Curăţia sufletului tău sufletul omenesc atinge, 

Ea este trîmbiţa cea înfricoşată de la Iordan. 

Eapre trîndavi trezeşte, din păcat îi mişcă, 

Ei aud că securea la rădăcina copacului stă. Ţie mă plec, ţie mă rog: 



Ajută-mi mie să biruipre toţi duşmanii mei! Ţie mă închin, Puternice 

Prorocule al Domnului, înaintea ta genunchii fiinţei toate îmi plec; 

înaintea taplîng, şi te rog, Sfinte Părinte Ioane, Dăruieşte-mi şi mie a 

inimii tale tărie de leu! 

Dăruieşte-mi şi mie a duhului tău curăţie. 

Dăruieşte-mi şi mie putere din puterea ta, 

Ca şi eu să mă nevoiesc şi ţie să urmez 

întru supunere Domnului şi stăpînire 

Asupra trupului şi duhului meu. 

Ca şi eu să mă botez ca tine, 

Intru postiri adevărate 

Şi întru privegheri să mă curăţesc. 

Ca şi eu să gust rugăciunea 

Ce descoperă luminări cereşti. 

Ca şi eu jără frică la mucenicie să merg, 

Ca tine, Jară frică, în credinţă îmbrăcat întreg. 

O Sfinte Părinte Ioane Prealăudate, 

Mare Mucenice al Dreptăţii Dumnezeieşti, 

De tine se înfricoşează taberele diavoleşti! 

Ascultă şi rugăciunea mea a smeritului, 

Şi cu ale tale rugăciuni mă întăreşte, 

Ca urmîndţie, să stau şi eu 

Ca o lumină bineprimită înaintea lui Dumnezeu! 

Cugetare 

Dacă vom băga de seamă în jurul nostru şi vom observa cum mor 

oamenii, vom vedea că în general aceasta se aseamănă cu 

păcatul lor. Precum este scris: cine scoate sabia, de sabie va pieri (Matei 

26: 52). Orice păcat este o lamă de cuţit, iar oamenii se ucid prin 

răul pe care cu plăcere îl comit. Salomeea, fiica cea necurată a 

necuratei Irodiade, este un exemplu bun. Ea a cerut să primească 

pe tipsie capul lui loan Botezătorul. Aflîndu-se în Spania, în 

cetatea Lerida, unde era exilată cu Irod şi cu Irodiada, Salomeea 

s-a pornit să treacă într-o zi Rîul Sikaris, care era îngheţat. Dar 

gheaţa s-a spart şi ea a căzut în apă pînă la gît. Gîtul ei s-a strîns 

între sloiuri şi aşchii de gheaţă, cu cît se lupta mai mult ca să 

scape, zbătîndu-se cu picioarele, cu care odinioară jucase necurat 

înaintea lui Irod. Ea nu a putut nici să se înalţe deasupra apei, nici 

nu s-a scufundat, ci o bucată ascuţită de gheaţă i-a tăiat capul. 

Apa a cărat trupul cel necurat, iar Irodiadei i s-a adus capul fiicei 

ei pe o tipsie, precum odinioară al lui loan. Să ne înspăimîntăm de 

asemănarea dintre felul morţii şi al vieţii celor păcătoşi. 

Luare aminte 

Să luăm aminte la dreptatea lui David (HRegi3): 

La cum Abner, căpetenie mare în Israel, şi unul dintre duşmanii 

lui 

David, s-a întors şi s-a dat pe mîna lui, punîndu-şi încrederea în 

dînsul; 

La cum loab, căpetenie a lui David, 1-a ucis mişeleşte pe Abner; 



La cum David a blestemat casa lui loab, şi a plîns tare, împreună 

cu 

tot poporul, după Abner. 

Predică Despre vindecarea omenirii cu rănile lui Hristos 

Şi prin rănile Lui noi toţi ne-am vindecat (Isaia 53: 5). 
Noi ne-am vindecat prin rănile Stăpînului Hristos. Aşa a prorocit 
prorocul lui Dumnezeu, şi aşa întocmai s-a împlinit prorocia lui. 
Prin suferinţele lui Hristos, noi ne-am mîntuit de suferinţele 
veşnice. Prin Sîngele Lui Preacurat, noi ne-am curăţit de lepra 
păcatului şi am înviat. Sîngele şi trupul nostru s-au făcut necurate 
din pricina păcatelor. Dar aceasta s-a întîmplat pentru că mai 
înainte de sînge şi de trup, însuşi duhul nostru, cuibul şi izvorul 
necurăţiei trupeşti, necurat s-a făcut. Oare se va putea vreodată 
curaţi ceea ce este necurat cu ceva tot necurat? Putea-va apa 
murdară să spele murdăria? Niciodată. 

Doar ceea ce este curat poate să spele necurăţia. Pînă şi păgînii 
au simţit şi simt că omenirea zace întru necurăţie. Dar ei vor să 
curăţească cu necuraţii: cu invocări de duhuri şi închinări la ele, 
cu aduceri de jertfe necurate, de animale şi de oameni, însă o 
singură picătură din Precuratul Sînge al Domnului Hristos poate 
curaţi omenirea mai mult decît toate jertfele idolatre aduse de la 
începutul zidirii. Diluînd o singură picătură dintr-un medicament 
foarte puternic, medicii vaccinează oameni mulţi, care astfel se 
fac imuni la boală. Noi potrivim Preacuratul Sînge cu apă, şi apoi 
ne împărtăşim din Potirul cu Preacurata Taină, căci s-a zis: atunci 
cînd au împuns coasta Domnului Care Se afla pe Cruce, îndată a ieşit din ea 
sînge şi apă (loan 19: 34). Atîta putere se află într-o singură 
picătură din Preacuratul Sînge, că întreaga lume s-ar putea arde 
cu ea. El este Sînge Preacurat, fără păcat, singurul fără păcat; 
este Sînge Preacurat cu adevărat, singurul Sînge de acest fel din 
Zidire. 

O, dacă ar cunoaşte oamenii puterea absolutei curaţii! Atunci toţi 
necuraţii şi păcătoşii ar alerga să se curăţească cu Preacurat 
Sîngele lui Hristos, şi toţi neajutoraţii ar alerga să să se 
împărtăşească cu Preacurat Sîngele şi 

Pracurat Trupul lui Hristos, şi toţi necredincioşii ar crede în El. Căci 
există aici o trime de lucruri, care sînt toate trei curate şi toate 
trei curăţesc: curăţia duhului, curăţia sîngelui, şi curăţia trupului. 
Numai ce este curat poate curaţi necurăţia, numai ce este 
sănătos poate vindeca boala, şi numai ce este puternic poate 
ridica de jos pe neputincioşi. 

O Stăpîne Atotputernice Doamne lisuse Hristoase, vindecă-ne pre 
noi cu Preacuratul Sînge al RanelorTale Celor Preanevinovate şi 
Preacurate. 
Căci Ţie se cuvine toată slava şi mulţumită în veci, Amin. 

30 august 

Pomenirea Synaxei Sfinţilor Sîrbi, Dascăli ai Bisericii şi Ierarhi 



Pomenirea de astăzi nu îi cuprinde pe toţi sfinţii sîrbi în general, ci 

doar un număr de arhiepiscopi şi patriarhi, după cum urmează: 

Sfîntul Sava, primul Arhiepiscop al sîrbilor şi întocmai cu Apostolii. 

Sfîntul Arseniie, succesorul Simţului Sava, mare ierarh şi făcător 

de minuni; 

Sfîntul Sava al Doilea, fiul Regelui Ştefan Primul încoronat, care a 

locuit vreme îndelungată la Ierusalim şi s-a numit „asemenea lui 

Moise cu blîndeţile." 

Sfîntul Nikodim, care s-a nevoit la Sfîntul Munte Athos, a fost 

egumen al Hilandarului, iar după aceea a fost Arhiepiscop al 

tuturor sîrbilor şi a Tărîmurilor de la Mare. 

Sfîntul loanichie, mai întîi arhiepiscop, iar din anul 1346 şi pînă în 

anul morţii sale - 1349 - Patriarh ar Bisericii Ortodoxe Sîrbe. 

Sfîntul Efrem, un mare ascet care în 1376 a fost ales Patriarh împotriva 

voinţei lui, în vremea domniei Cneazului Lazăr. Sfîntul Efrem 1-a 

încoronat pe Cneazul Lazăr. După aceea, el a lăsat scaunul 

patriarhal şi s-a retras în pustie. 

Sfîntul Spiridon, succesor al Sfîntului Efrem, care a trecut la cele 

veşnice la anul 1388. 

Sfîntul Makariie, care a înnoit multe sfinte biserici şi mînăstiri 

străvechi şi a tipărit multe cărţi de cult la Skadar, la Veneţia, la 

Belgrad, şi în alte locuri. El este ctitorul vestitei trapeze a 

mînăstirii din Peci şi s-a nevoit mult pentru propăşirea Bisericii lui 

Hristos, avînd la aceasta ajutorul fratelui lui, Mehmed Sokolovici, 

Marele Vizir. Sfîntul Makarie a trecut la cele veşnice în anul 1574. 

Sfîntul Gavriil, prin naştere nobil din familia Raiici, care a fost unul 

din Părinţii Bisericii Moscovei în timpul Patriarhului Nikon, fapt 

pentru care a fost socotit trădător de turci, torturat bestial şi 

spînzuratîn anul 1656. 

împreună cu aceştia îi mai pomenim pe sfinţii Eustatie [Jevstaije], 

lacob, Danilo, Sava al Treilea, Grigorie, lovan, Maxim şi Nikon. 

Mulţi dintre ei au petrecut în aspre vieţuiri la Muntele Athos, şi 

toţi au fost lucrători rîvnitori, credincioşi şi blînzi în via Stăpînului 

Hristos. 

• Pomenirea Sfinţilor Alexandru, loan şi Pavel, Patriarhi ai 

Constantinopolului 

Sfîntul Alexandru a fost unul dintre Părinţii de la întîiul Sinod 

Ecumenic de la Niceea, în care 1-a reprezentat pe Patriarhul 

Mitrofan, prea vîrstnic pentru a putea călători. El după aceea a 

fost succesorul lui Mitrofan în scaunul mitropolitan. Cînd nişte 

filozofi au vrut să aibă o dispută cu el privind probleme de 

credinţă, Sfîntul Alexandru i-a zis unuia dintre ei: „în numele 

Domnului şi Dumnezeului meu lisus Hristos, îţi poruncesc să 

taci!" - iar filozoful pe dată s-a făcut complet mut. Ale lui 

rugăciuni Ie-a ascultat Dumnezeu cînd a scurtat viaţa necuratului 

Arie (vezi Cugetarea dintru această zi). Sfîntul Alexandru s-a 

săvîrşit către Domnul la anul 340, întru al nouăzeci şi optulea an 



al vieţii lui pămînteşti. 

Sfîntul loan Postitorul a păstorit Biserica lui Dumnezeu în timpul 

domniei răului împărat Anastasie, ereticul akefalit. El s-a săvîrşit 

din viaţă la anul 595. 

Sfîntul Pavel al Patrulea a păstorit Biserica Constantinopolului 

timp de cinci ani şi opt luni, apoi a lăsat scaunul patriarhal şi a 

luat în taină sfînta şi marea schimă spre a se pocăi cu amar, 

deoarece fusese de acord cu erezia iconoclastă. El a fost 

predecesorul marelui Tarasie, şi a trecut la cele veşnice la anul 

784, în timpul domniei împăraţilor Irina şi Constantin. 

• Pomenirea Sfîntului Preacuvios Cristofor 

Sfîntul Cristofor a vieţuitîn veacul al şaselea, şi s-a nevoit în lavra 
Sfîntului Theodosie. El a avut o vedenie în care a văzut cum 
candelele monahilor rîvnitori şi trăitori sînt aprinse, pe cînd ale 
celor trîndavi sînt stinse. 

• Pomenirea Sfîntului Eulalie, Episcopul Cezareei Capadociei 

Sfîntul Eulalie a fost unul dintre predecesorii Sfîntului Vasile cel 

Mare. El 1-a caterisit pe propriul său fiu, pentru aceea că umbla 

îmbrăcat într-o ţinută care nu se cuvenea chemării preoţeşti. 

Cîntare de laudă la Synaxa Sfinţilor Sîrbi, Dascăli ai 

Bisericii şi Ierarhi 

Dumnezeieşti bărbaţi sînt sfinţii sîrbi, 

Dascăli înţelepţi şi luminători ai Bisericii. 

Domni ai duhului sînt ei, viteji plini de slavă, 

Păstori buni ai turmei Domnului Hristos. 

O! Voipre Dumnezeu aţi slujit şi sinea aţi lepădat-o, 

Făclii luminoase poporului vostru aţi fost! 

întru-ale voastre inimi S-a sălăşluit Duhul, 

Purtători de Dumnezeu fost-aţi, 

De Sfînta Treime luminaţi. 

Voi Treimica Lumină primind şi altora aţi dat-o, 

Pretutindenea unde Dumnezeu v-a purtat. 

Ale voastre jertfe roadă multă adus-au, 

Roadă tainică-n via Domnului Hristos. 

Voi drept aţi păşit pe-ale Sfîntului Sava urme, 

Semănînd sfinţenia în pămîntul sîrb. 

Voi în pămîntul sîrb Credinţa aţi întărit-o, 

Credinţa în Cuvîntul Unuia Dumnezeu. 

Voi suflete omeneşti în haină nouă îmbrăcat-aţi, 

Cu-a multor biserici podoabă pămîntul sîrb îmbrăcînd! 

O Sfinţilor sîrbi, cu-Apostolii întocmai, 

Voi poporului sîrb îngeri în trup aţi fost! 

Voi învăţat-aţi poporul pre Dumnul să-L slăvească, 

Pre Mîntuitorul Hristos, Dumnezeul Cel Viu. 

Voi cu credinţă vestit-aţi Sfînta Lui Evanghelie, 

De aceea Domnul în ceruri pre voi vă a mărit. 

Domnul Hristos pre voi v-a pus sfeşnice-aprinse, 

Care din cer luminaţi pînă j os pe pămînt! 

Voi astfel călăuziţi poporul la dreptate, 



La adevărul şi sfinţenia Creştinei vieţuiri. 
De sîrbii vor urma pildei voastre cei sfinte, 
Ei cu-ale voastre rugi, 
Popor unit şi unul 
De-a pururea vor fi. 
Cugetare 

Pierit-au ereticii cu sunet, acoperiţi de ruşine şi de scîrba celor vii. 
însuşi felul morţii lor arată că el a fost pedeapsa lui Dumnezeu, 
pentru viaţa lor plină de minciună înaintea poporului, şi pentru 
toată tulburarea adusă Casei lui Dumnezeu. După ce a fost dat 
anatemei în Sinodul de la Niceea, Arie s-a prezentat într-o zi la 
împăratul Constantin [cel Mare] şi 1-a implorat să mijlocească 
spre a fi primit în Biserică din nou. împăratul 1-a întrebat pe Arie 
dacă mărturiseşte Crezul niceean. Arie, viclean fiind, ţinea în sîn o 
hîrtie cu spurcata lui mărturisire de [ne] credinţă. Lovindu-şi 
pieptul în acel loc, spurcatul şi vicleanul zicea: „Cu adevărat, aşa 
cred." împăratul s-a gîndit că poate Arie s-a pocăit, şi de aceea 1- 
a trimis la Patriarhul Alexandru spre a fi primit în Biserică din nou. 
Dar cunoscîndu-i prea bine năravul de fiară vicleană, Patriarhul 
Alexandru s-a întristat şi s-a scîrbit. Chiar aşa fiind, împăratul a 
desemnat o Duminică în care Arie avea să vină în Biserica cea 
Mare, Sfînta Sofia, şi să primească Sfînta împărtăşanie, în ajunul 
acelei zile, Sfîntul Alexandru s-a rugat cu lacrimi lui Dumnezeu să 
îl cheme la el mai înainte ca să îl vadă pe această slugă a 
diavolului şi hulitor de Hristos, necinstind Sfintele şi Preacuratele 
Lui Taine. Cînd s-au revărsat zorii acelei Sfinte Duminici, sfîntul 
patriarh se afla slujind în Biserică, iar împăratul în al cărui alai se 
afla şi Arie cu ereticii lui, se îndreptau şi ei într-acolo. Cînd au 
ajuns la Piaţa lui Constantin pe Arie 1-a lovit un rău cumplit şi în 
măruntaie, şi în necuratul lui suflet, şi privea în jur un loc unde să 
se uşureze, în acea Piaţă se afla un asemenea loc, şi Arie a intrat 
acolo, însoţitorii lui au aşteptat vreme prea lungă, şi de aceea şi- 
au pierdut răbdarea. Cînd unii dintre ei au intrat să vadă ce s-a 
întîmplat cu Arie, ei l-au aflat mort, înecat în necurăţenii, căci 
abdomenul şi partea de jos îi crăpase cu totul, şi toate intestinele 
îi ieşiseră în afară, într-un amestec de sînge şi de necurăţie. 
Luare aminte 

Să luăm aminte la biruinţele lui David asupra filistenilor (II Regi 5): 
La cum filistenii au năpădit ţinuturile lui David, iar David s-a rugat 
lui Dumnezeu, şi i-a biruit pe filisteni; 

La cum filistenii au năvălit din nou, şi David s-a rugat din nou lui 
Dumnezeu, şi din nou i-a biruit pe filisteni. 
Predică Despre descendenţa tainică a lui Hristos 
...Şi neamul Lui cine îl va spune? (Isaia 53: 8). 

Iudeilor descendenţa Domnului Hristos Ie-a fost ascunsă, aşa cum 
ascuns este izvorul unui fluviu adînc. Ei citeau şi ştiau că Mesia 
avea să se nască în Betleem, şi cu toate acestea, deşi ştiau că 
lisus se născuse în Betleem, ei nu au vrut să recunoască că El 



este Mesia. Ei ştiau că Mesia va ieşi din casa lui David, şi au ştiut 
că lisus S-a născut din casa lui David, prin Preacurata Fecioară şi 
a Lui Maică, dar cu toate acestea, nu au vrut să cunoască că El 
este Mesia. Ei citeau că Mesia se va naşte din Fecioară, că va fugi 
în Egipt, că va fi chemat înapoi din Egipt, că înaintea Lui va ieşi 
un înaintemergător al cărui glas va striga în pustie; ei ştiau că Mesia 
va străluci ca o lumină mare în întunericul şi în umbra morţii 
pămînturilor Zabulon şi Neftali, şi ştiau toate celelalte scrise cu 
de-amănuntul despre venirea Lui, în cărţile Prorocilor Lui. Dar cu 
toate acestea iudeii nu au vrut să-L recunoască, nici să-L 
cunoască, ci au vrut ca să II răstignească pre Domnul Slavei 
alăturea cu criminalii. 

Dacă ar fi fost un om obişnuit, oare s-ar mai fi frămîntat prorocul 
atît de mult cu studiul descendenţei şi neamului Lui? Cine 
altcineva din Israil mai avea descendenţă necunoscută, greu de 
stabilit? Nimeni altul decît Melkisedek! Aceste descendenţe au 
rămas ascunse iudeilor, şi sînt întotdeauna ascunse de ochii 
profani ai celor necredincioşi. Dar credincioşilor, ele nu le mai sînt 
ascunse. Noi cunoaştem că Hristos este Lumină din Lumină, 
Dumnezeu adevărat din Dumnezeu adevărat, născut, nujacut. 
Acesta este El, în veşnicie. Noi cunoaştem că El S-a întrupat de la 
Duhul Sfint, şi din Fecioara Măria, şi că S-a înfăţişat lumii ca 
Dumnezeu adevărat şi om adevărat. Acesta este El, în timp. 
Neamul Lui minunat este şi tainic, slăvit şi maiestuos. Dar cînd 
ne-am reptetat toate cele pe care le cunoaştem despre El, încă 
ne mai putem întreba Şi neamul Lui, cine îl va spune? Nu pentru 
că descendenţa Lui nu s-ar cunoaşte, ci mai curînd pentru că 
descendenţa Lui este de neajuns, de neînţeles cu puterile 
omeneşti, mai presus de fire. 

O Stăpîne Doamne lisuse Hristoase, luminează-ne pre noi cu 
înţelegerea Ta cea dumnezeiască, şi ridică-ne pînă la Tine pre noi 
neputincioşii, ca un Iubitor de oameni. 

Căci noi numai Ţie ne închinăm şi numai pre Tine Te slăvim în 
veci, Amin. 

31 august 

• Pomenirea punerii în raclă a Cinstitului brîu al Preasfintei 
Născătoare de Dumnezeu 

După cinstita ei Adormire, Preasfînta Născătoare de Dumnezeu a 
dat brîul ei Simţului Apostol Toma. Brîul mai tîrziu a ajuns la 
Constantinopol şi s-a păstrat într-o răcliţă pecetluită la Biserica 
Preasfintei Născătoare din Vlaherne, ce o întemeiase împărăteasa 
Pulheria. Această sfîntă răcliţă nu s-a deschis pînă în zilele 
împăratului Leon cel înţelept (886-912). Soţia împăratului Leon, 
Zoe, s-a îmbolnăvit psihic şi, în urma unei vedenii cereşti, ea a 
dorit să se aşeze peste ea brîul Maicii Domnului care se afla la 
Vlaherne. împăratul 1-a rugat pe Patriarh, şi aşa sfîntă răcliţă s-a 



deschis. Apoi, cu rugăciune, ea a fost scoasă şi pusă peste 
împărăteasa care cumplit se chinuia. Ea s-a vindecat imediat, în 
prezent, o parte a Cinstitului Brîu se află la Zugdidi, în Georgia, 
căci vindecîndu-se prin atingerea lui fiica împăratului Roman, şi 
apoi căsătorindu-se ea cu împăratul georgian Abuchaz, ea a luat 
cu ea, în noua ei patrie, o parte din Cinstitul Brîu. La porunca 
Ţarului Rus Alexandru I, la Zugdidi, în Mingrelia, s-a ridicat din 
această pricină o preafrumoasă biserică, în care se păstrează cu 
evlavie partea din Cinstitul Brîu al Maicii Domnului, spre 
vindecare de grele suferinţe. 

• Pomenirea Sfîntului Ghenadie, Patriarhul ComtantinopoMui 

Sfintul Ghenadie a urmat în scaunul patriarhal Sfîntului Anatolie. El a fost 
contemporanul Sfîntului Marchia n (vezi pomenirea la 10 ianuarie) şi cu 
Sfîntul Daniil Stîlpnicul (vezi pomenirea la 11 decembrie), în 
vremea lui s-a întemeiat vestita Mînăstire a Studiţilor din 
Constantinopol. Aceasta şi-a luat numele de la ctitorul ei, 
Senatorul roman Studius, care a venit la Constantinopol şi cu 
binecuvîntarea Sfîntului Ghenadie a ridicat Biserica cu Hramul 
Sfîntului loan Botezătorul, de asemenea clădiri în jurul ei pentru 
obştea monahală, aceasta având să rămînă în istorie ca 
Mînăstirea Studion. Sfîntul Ghenadie a fost bărbat blînd şi plin de 
înţelepciune. El refuza să hirotonească preot candidatul care nu 
cunoştea Sfîntă Psaltire pe de rost. El a condus un Sinod local la 
Constantinopol, în cadrul căruia s-a dat anatemei păcatul 
simoniei. El a lucrat minuni, şi şi-a cunoscut mai dinainte timpul 
morţii prin vedenie de la Dumnezeu. Sfîntul Ghenadie bine a 
păstorit Biserica lui Hristos timp de treisprezece ani, şi s-a săvîrşit 
cu pace către Domnul la anul 471. 

• Pomenirea Sfîntului Sfinţit Mucenic Ciprian 

Sfîntul Ciprian s-a născut din părinţi necredincioşi, fiind el însuşi 
educat în idei politeiste. El s-a făcut vestit în Carthagina ca 
profesor de filosofie şi de retorică. El a fost bărbat căsătorit, dar 
după ce s-a convertit la creştinism un a mai locuit împreună cu 
soţia lui, ci s-a dedicat pe sine exclusiv studiului Sfintelor Scripturi 
şi îmbunătăţirii vieţii lui interioare. Din pricina virtuţilor lui 
neobişnuite, obştea creştinilor 1-a ales să fie sfinţit presbiter 
[preot], şi curmei după aceea episcop. El a fost pe cît de blînd cu 
turma lui Hristos, pe atît de nemilos cu ereticii. Călăuzit de Duhul 
Sfînt, el a scris multe cărţi de învăţătură creştină. El a scris 
împotriva idolatriei, şi cu deosebită vehemenţă împotriva ereziilor 
iudaizantă şi novaţiană. Scrierile lui despre feciorie sînt de o mare 
frumuseţe, cum sînt şi cele despre martiriu, dragoste, răbdare, 
Rugăciunea Domnească şi alte teme ziditoare de suflet. El a luat 
moarte mucenicească, şi s-a înălţat la locaşurile cereşti în anul 
258, în timpul domniei lui Valerian. Mai înainte de uciderea lui el 
s-a rugat lui Dumnezeu, a binecuvîntat poporul, şi a lăsat călăului 
ce avea să îl decapiteze douăzeci şi cinci de monezi de aur. 



Minunată şi tainică este milostenia Mucenicilor Creştini. 

• Pomenirea Sfîntului loan, Mitropolitul Kievului 

Sfîntul loan a fost de neam bulgar. El a sosit la Kiev în anul 1080 

şi curînd s-a făcut atît de vestit pentru sfinţenia vieţuirii, încît a 

fost ridicat la scaunul Mitropolitan. Sfîntul loan a păstorit Biserica 

lui Hristos timp de opt ani. El a scris o epistolă Papei Clement, în 

care 1-a certat pentru schimbările stricătoare de credinţă şi de 

rînduială pe care Ie-a introdus în Biserica Romei. La anul 1089 el 

s-a săvîrşit cu pace către Domnul. 

Cîntare de laudă la Sfîntul Sfinţit Mucenic Ciprian 

Slava Carthaginei şi podoaba Bisericii, 

sfîntul sfinţit Ciprian a fost, 

şi înainte, şi după moartea lui. 

Ciprian Sfîntul poporul învăţat-a 

Cu fapta şi cuvîntul, curăţenia vieţii. 

"Fecioria sfinţire a trupului este, 

ea liberare este dintr-alpatimilor laţ. 

Ea izvorul curăţiei este şi podoabă 

A cinstitei vieţuiri. 

Ea demnitate a trupului este, 

şi brîu cinstit cuviinţei; 

Fecioria pace căminului este, cunună şi-armonie. 

Ea este linişte şi pace, de certuri păzeşte. 

A duhului linişte nu suferă trupească tulburare, 

El bine vede aceasta, cîndse desprinde de el: 

Intrînd întru-ale sale el cunoaşte ce este 

Adevărata pace, fericirea din cer; 

Intru acestea trupul cu-a lui nebune patimi, 

Deşarte griji şi luxuri de nimic, 

Amestec nu are nicicum. 

Nouă femeile luxoase nici un lux n-au a ne spune, 

Ci doar un singur lucru proclamă ele sus: 

că necurate suflete au ele, ce s-arată 

întru neruşinarea trupului, pe care-o numesc lux. " 

O, libertate de aur ce vii din lepădarea 

Deşertăciunii toate celei lumeşti de jos! 

Tu, de-aur libertate, cu-adevărat eşti podoaba 

Ce bine stă pe fruntea omului celui sfînt! 

Om liber, cast şi paşnic este-acela 

Ce fecioria are, ori şi-o a dobîndit. 

Ea dar din ceruri este, de la Domnul Hristos. 

O Stăpîne Doamne, al lui Dumnezeu Fiu, 

priveşte către noi şi bun ne dăruieşte 

şi nouă un strop din slava 

virtuţii fecioreşti. 

Cugetare 

Creştinii adevăraţi nu cred în ceea ce îndeobşte se numeşte soartă 

sau destin [kismefj. Liniile vieţii noastre sînt hotărîte de nimeni altul 

decît Dumnezeu, iar El ni le poate schimba, în funcţie de rugăciunile 



şi virtuţile pe care ni le cultivăm. Astfel, El a prelungit viaţa regelui 
lezechia cu încă 

cincisprezece ani (Isaia 38: 5), precum a prelungit cu încă 
cincisprezece ani şi viaţa Sfîntului Preacuvios Dius (vezi 
pomenirea la 19 iulie). Sfîntul Vasile cel Mare s-a rugat lui 
Dumnezeu, şi, deşi bolnav de moarte, încît se afla în cele mai de 
pe urmă ale sale, Dumnezeu i-a dăruit ca să trăiască pînă 
dimineaţă, numai în scopul ca medicul lui personal să vadă 
minunea şi să creadă în Hristos. Acest medic era losif Evreul. Dar, 
aşa cum Dumnezeu puternic şi milostiv este ca să lungească 
zilele celor ce se tem de Dînsul, tot aşa puternic este El ~i să 
pedepsească cu scurtarea zilelor pe cei care se bălăcesc pururi în 
păcat, împăratul Anastasie s-a înşelat cu erezia lui Severian 
(numită şi akefalită, sau a celor "fără de cap"), care împrăştia 
ideile că Biserica nu are nevoie de preoţi şi episcopi, ci că fiecare 
îşi poate fi luişi preot şi episcop, şi că fiecare are dreptul să 
interpreteze Sfintele Scripturi după cum crede el de cuviinţă şi să 
îi înveţe şi pe alţii să facă la fel! Zadarnic a luptat Sfîntul Patriarh 
loan să îl determine pe împărat să se lepede de a această 
înşelare şi să rămînă întru adevărul Ortodox, împăratul nu numai 
că nu a ascultat sfatul arhieresc, dar 1-a şi prigonit pe patriarh în 
multe feluri, şi se gîndea chiar să-1 trimită în surghiun. Intr-o 
noapte împăratul a avut un vis în care i s-a arătat un bărbat 
înfricoşat care şedea pe un tron foarte înalt, iar în mîini ţinea o 
carte. Acest bărbat a deschis cartea, a aflat numele împăratului 
în ea, şi a zis: "Am socotit să te mai las să trăieşti o vreme, dar, 
din pricina ereziei tale, iată! Şterg numele tău din Cartea Vieţii." 
Precum acel înfricoşat bărbat a şi făcut. Inspăimîntat, împăratul a 
sărit din pat şi a povestit visul celor care erau lîngă el. Cîteva zile 
mai tîrziu, palatul imperial a fost izbit de un fulger, care 1-a ucis 
pe loc pe împăratul Anastasie. 
Luare aminte 

Să luăm aminte la marea bucurie CU care s-a bucurat David de Domnul 
(II Regi 6): 

• La cum David a adus Chivotului Legii de la Baalatul ludei, la 
Ierusalim, şi cum a dănţuit cît a putut de bucurie, mergînd 
înaintea lui, fiind îmbrăcat în efod de in; 

• La cum Michal [Micol], soţia lui, 1-a dispreţuit pe David pentru 
aceea că a sărit şi a jucat înaintea Domnului, descoperindu-se 
înaintea roabelor şi robilor săi, cum se descoperă un om de 
nimic 2 " (versetul 20); 

La cum Dumnezeu a pedepsit-o pe Michal cu sterpiciune 
pentru judecata ei pripită şi nedreaptă, astfel încît Michal [fiica lui 
Saul] nu a avut copii pînă la ceasul morţii ei. 
23 înaintea Domnului voi juca, a zis David către Micol; binecuvîntat este 
Domnul, Cel ce m-a ales pe mine în locul tatălui tău [Saul] şi a casei lui întregi, 
întărindu-mă cîrmuitor al poporului Domnului, Israel; cînta-voi şi voi juca 
înaintea Domnului. Şi încă şi mai mult mă voi înjosi şi voi fi încă şi mai mic în 



ochii tăi, iar înaintea slujnicelor de care grăieşti tu, voi fi în cinste (II Regi 6: 21 

-22). 

Predică Despre puterea şi misiunea lui Hristos, prorocită 
de hala 

Duhul Domnului este peste Mine, că Domnul M-a uns să 
binevestesc săracilor, M-a trimis să vindec pe cei cu inima 
zdrobită, să propovăduiesc celor robiţi slobozire şi celor prinşi în 
război libertate; să dau de ştire un an de milostivire al Domnului 
şi o zi de răzbunare a Dumnezeului nostru (Isaia 61: 
i' 2 )' 

Stăpînul HristOS a citit însuşi cuvintele acestei prorocii înaintea iudeilor 
la Nazareth, atunci cînd Şi-a început lucrarea Lui mîntuitoare. 
Citind cuvintele acestea, el a şezut şi a zis: Astăzi s-a împlinit 
scriptura aceasta în urechile voastre (Luca 4: 21). Să ne gîndim 
numai: El a citit una dintre prorociile care le era cea mai neclară 
cărturarilor şi fariseilor iudei, apoi a închis cartea şi a zis: Astăzi 
s-a împlinit scriptura aceasta. Nici unii dintre iudei nu îndrăzneau 
să se apropie de acest pasaj şi să îl interpreteze, căci nimeni nu 
ştia cui i se aplică aceste cuvinte. Trecuseră şapte secole de la 
rostirea acestei prorocii, şi totuşi nici unul dintre cărturarii iudei 
nu erau în stare să spună la cine se referă. Şi cînd Acela despre 
Care s-au rostit acele cuvinte a sosit, El însuşi Ie-a citit şi Ie-a 
aplicat la Sine! Aşa 1-a îndreptăţit Dumnezeu pe prorocul Lui, şi 
S-a prezentat pe Sine lumii. 

Duhul Domnului este peste Mine. De ce spune El aceste cuvinte, cînd 
noi ştim că egal este El cu Tatăl şi cu Duhul? După cum 
interpretează Sfîntul loan Gură de Aur, El rosteşte aceste cuvinte 
pentru a mărturisi înaintea poporului. El nu zice "harul Duhului 
[este peste Mine]," deoarece harul Duhului este peste orice om 
credincios, Ci El zice Duhul Domnului este peste Mine, aşa cum S-a 
arătat adeverit şi la Rîul Iordan. Duhul este martorul Fiului, iar Fiul 
nu este niciodată fără Duhul. Domnul lisus grăieşte adesea 
despre Tatăl şi despre Duhul Sfînt, şi o face din marea dragoste a 
Lui pentru Tatăl şi pentru Duhul Sfint. Dragostea întotdeauna 
atribuie cele care sînt ale sale celor iubiţi. Domnul lisus mai 
grăieşte astfel şi ca să îi înveţe pe mîndri să nu se laude cu 
virtuţile lor, ci mai degrabă să îi cinstească şi să le dea înîietate 
celor care sînt egali în cinste cu ei. 

Domnul a împlinit cuvînt cu cuvînt, toate cele scrise în această prorocie 
minunată. El în lume a venit în primul rînd ca să propovăduiască 
mila lui Dumnezeu faţă de oameni, şi de asemenea ca să 
propovăduiască înfricoşata Judecată celor care au vrut ca să 
dispreţuiască şi să respingă această milă. 

Aceasta este vedenia lui Isaia, fiul lui Amos, Prorocul cel adevărat 
şi nemincinos al lui Dumnezeu. 

Fraţilor, să îl cinstim mult pe Sfîntul Proroc Isaia, a cărui gură de 
Dumnezeu insuflată L-a vestit cu veacuri înainte poporului pe 
Hristos şi a noastră mîntuire; şi să ne închinăm Scumpului nostru 



Domn lisus Hristos Dumnezeul şi Mîntuitorul nostru, în veci şi în 

vecii vecilor, 

A Căruia pururea este slava, mulţumită şi închinăciunea, Amin. 

1 septembrie 

• începutul Indictionului, adică al Anului Nou Bisericesc 

Primul Sinod Ecumenic [de la Niceea, din anul 325] a rînduit că 
Anul Bisericesc trebuie să înceapă în ziua de Intîi Septembrie. 
Pentru vechii evrei luna septembrie marca începutul anului civil 
(vezi Ieşirea 23: 16), ea fiind luna în care poporul lui Israel 
strîngea recoltele şi aducea mulţumită lui Dumnezeu. Aceasta a 
fost ziua în care Mîntuitorul a intrat în Sinagoga de la Nazareth 
(Luca 4: 16-21), a deschis Sfînta Carte a Prorocului Isaia şi a citit 
profeticele cuvinte: Duhul Domnului este peste Mine, că Domnul M- 
a uns să binevestesc săracilor, M-a trimis să vindec pe cei cu 
inima zdrobită, să propovăduiesc celor robiţi dezrobire şi celor 
prinşi în război libertate; Să dau de ştire de un an de milostivire 
al Domnului şi de o zi de răzbunare a Dumnezeului nostru (Isaia 
61: 1-2). Trebuie să ştim că luna septembrie a fost aceea în care 
împăratul Constantin cel Mare a repurtat victoria împotriva lui 
Maxenţiu, duşmanul de moarte al Creştinismului. In urma acestei 
victorii cîştigate cu ajutor dumnezeiesc, Constantin a proclamat 
libertatea creştinilor de a se închina Unuia Dumnezeu lisus 
Hristos, în tot Imperiul Roman care atunci coincidea cu întreaga 
lume civilizată. Timp de multe veacuri, anul civil al lumii creştine 
a urmat structura anului bisericesc, începînd şi el la I septembrie. 
Mai tîrziu însă lucrul acesta s-a schimbat, începutul anului civil 
transferîndu-se la I ianuarie. Schimbarea a intervenit mai întîi în 
Occident, iar mai tîrziu, şi în Rusia, sub Ţarul Petru cel Mare. 

• Pomenirea Preacuviosului Părintelui nostru Simeon Stîlpnicul şi 
Arhimandritul şi a maicii lui, Cuvioasa Marta 

Sfîntul Simeon Stîlpnicul s-a născut în Siria, din părinţi ţărani. La 
vîrsta de optsprezece ani, el a părăsit casa părintească şi s-a tuns 
monah. El a luat asupra sa cele mai aspre nevoinţe călugăreşti, 
ajungînd cu postul şi pînă la patruzeci de zile. Apoi s-a făcut 
începătorul unei nevoinţe pînă la el necunoscute, aceea de a se 
ruga zi şi noapte de la înălţimea unui stîlp, de unde şi-a luat şi 
numele de „stîlpnic." La început, stîlpul a fost înalt de şase coţi; 
mai apoi Sfîntul i-a mai adăugat încă şase, apoi încă zece, apoi 
încă paisprezece, 

pînă cînd, în cele din urmă, înălţimea stîlpului a ajuns de 
patruzeci de coţi. De două ori a venit maica lui la el, voind să-i 
vadă faţa. Dar de fiecare dată, necoborînd de pe stîlp, fiul ei i-a 
zis: „Nu mă tulbura, maică. De va voi Dumnezeu, ne vom vedea 
faţă către faţă întru a Sa împărăţie." Sfîntul Simeon Stîlpnicul a 
luptat cumplit cu taberele drăceşti, pe care Ie-a biruit de fiecare 
dată cu rugăciunea către Dumnezeu. El a lucrat multe şi mari 
minuni, vindecînd cu cuvîntul şi cu rugăciunea pre mulţi dintre cei 



ce zăceau în boli grele. La stîlpul lui venea popor de pretutindeni, 
bogaţi şi săraci, împăraţi şi robi. Nimeni nu pleca de la Stîlpul 
Sfîntului Simeon neajutorat. Sfîntul Simeon le vindeca bolile, le 
alina durerile sufletului, îi povăţuia pe calea vieţii, îi certa pe cei 
care nu credeau drept. El a convins-o pe împărăteasa Eudoxia să 
se lepede de erezia lui Eutihie, şi să creadă ortodox. El s-a nevoit 
în timpul domniilor lui Teodosie cel Mic, Marchian şi Leon cel 
Mare. Sfîntul Preacuvios Simeon Stîlpnicul, primul Stîlpnic al 
Creştinătăţii, a trăit pe pămînt pînă la vîrsta de una sută şi trei 
ani. El s-a săvîrşit cu pace către Domnul în prima zi a lunii 
septembrie, din anul 459. Sfintele lui moaşte au fost mutate la 
Antiohia, şi aşezate într-o sfîntă biserică purtînd hramul său. 
• Pomenirea Sfîntului şi Dreptului losua, Fiul lui Nun [Navi] 
losua a fost conducătorul poporului evreu după moartea lui Moise. 
Din cele mai multe sute de mii de iudei care au ieşti din Egipt, 
doar acest losua şi Caleb au trecut cum se cuvine cei patruzeci 
de ani de pustie şi au intrat în Pămîntul Făgăduinţei (Numerii 26: 
64-65; 32: 12). losua a trăit una sută şi zece ani pe pămînt, cu 
aproximativ 1440 de ani mai înainte de întruparea Domnului 
Hristos. (Citeşte despre credinţa lui losua în Dumnezeu, despre 
faptele şi minunile lui, la Cartea lui losua Navi.) 
Cîntare de laudă la Sfîntul Simeon Stîlpnicul 
întîiul dintre Stîlpnici Sfîntul Simeon este, 
Bătrîn luminat de sus, de lumina nefăcută, 
El de bună voiepe-al unor noi nevoinţe Stîlp a urcat. 
El viu a fost cerului, iar pămîntului, mort. 
El şi-a cîştigat mîntuirea cupostiri, 

Privegheri, şi post. 

în zorii dimineţii a lui maică la Stîlp vine: 

„ Fiul meu, coboară să te pot vedea!" 

Dar Sfîntul nu-i răspunde. 

Maica pe fiu îl roagă, iară şi iar. 

Sfîntul atunci către maică zice: 

„Eu, maică, sînt al împăratului Cerurilor 

Rob. Cunoaşte că astă viaţă 

O luptă faţă de trup nemiloasă şi o pregătire este. 

Timp de grăiri deşarte nu avem. 

Ci du-te, maică, şi calea cea bună alege, 

Grijeşte~ţi de suflet, şi vieţuieşte 

După poruncile lui Dumnezeu. 

Căci după astă viaţă o alta începe: 

De bine luptăm aici, acolo ne vom încununa. 
Bi nevoind Hristos şi-aflîndu-ne vrednici, 
Pe al tău fiu îl vei vedea atunci. 

Atunci doar, maica mea, 

Adevărată va fi 

Bucuria vederii. " 

Cugetare 

în timpul vieţii acesteia trebuie să folosim tot ceea ce este 



necesar pentru cultivarea sufletelor noastre, căci după ce 

moartea ne va despărţi de această lume nimic nu vom lua 

dincolo, decît sufletele noastre, aşa cum ni le-am format de-a 

lungul vieţii trupeşti. Pe cînd avea optsprezece ani, pe Sfîntul 

Simeon atît de mult şi de arzător 1-a preocupat mîntuirea 

sufletului lui, încît întru o bună zi a căzut cu faţa la pămînt şi s-a 

rugat lui Dumnezeu ca să îi arate calea mîntuirii. în această stare 

aflîndu-se, şi rugîndu-se cu lacrimi, îndelung, el a avut o vedenie 

în care se făcea că sapă la o temelie spre a înălţa o zidire şi că, 

epuizat de efort, s-a oprit ca să-şi tragă răsuflarea. Dar un glas de 

sus i-a zis: „Sapă mai adînc!" El atunci îndată s-a ridicat iar la 

lucru, săpînd mai adînc, mai din greu. Atunci glasul a grăit iar: 

„Destul îţi este acum. Zideşte dar ceea ce ai pornit a zidi: căci 

fără neyoinţă, nimeni nu va putea zidi nimic, nicicînd." Cei care se 

neyoiesc puţin, zidindu-şi casa sufletului lor pe băltoaca puţin 

adîncă a senzualităţii, îşi zidesc casa vieţii pe nisip, care nu îi 

poate adăposti nici măcar în această viaţă; cu atît mai puţin în 

veşnicie. 

Luare aminte 

Să luăm aminte la fărădelegile lui David (li Samuel 11): 

La cum David împăratul a comis adulter cu Batşeba, soţia lui Urie, 

pe 

cînd Urie se afla la război; 

La cum David îl trimisese pe Urie în acel război tocmai ca Urie să îşi 

afle în el moartea; 

Cum s-a mîniat Dumnezeu pe David pentru aceasta. 

Predică Despre Cuvîntul, Fiul lui Dumnezeu 

La început a fost Cuvîntul (loan 1:1). 

Logosul, Cuvîntul inteligent şi raţional, a fost dintru început. El se 
referă la Natura Dumnezeiască a Domnului nostru lisus Hristos. 
Fraţilor, zicînd la început, oare vom crede noi că prin aceasta se 
pune vreun hotar temporal Cuvîntului lui Dumnezeu? Sau că 
Dumnezeu L-a născut pre Fiul Său Unul Născut într-un moment 
din timp? Nicidecum! Căci naşterea Fiului lui Dumnezeu din Tatăl 
nu este un eveniment al timpului, ci al eternităţii; timpul este o 
categorie care aparţine acestei lumi căzute şi trecătoare, pe cînd 
cele ale Dumnezeirii sîntîn şi din veşnicie. Oare mai rămîne 
soarele soare, dacă îl despărţim de lumina pe care o dă? Oare 
mai rămîne omul om, dacă se va lua mintea de la el? Oare mai 
rămîne dulcea miere miere, dacă îşi va pierde desăvîrşit dulceaţa 
ei? Nicidecum, nici una dintre acestea. Cu atît mai puţin poate 
cugeta cineva pre Tatăl fără de Logosul Lui, fără de Cuvîntul Lui 
Raţional, fără de înţelegerea Lui, fără de înţelepciunea şi Puterea 
Lui, pre Tatăl fără de Fiul Lui Cel Co-etern cu Sine. 
Deci, fraţilor, spusa întreagă a Evanghelistului nu se referă la 
începutul Fiului lui Dumnezeu din Dumnezeu Tatăl, ci mai degrabă 
la începutul istoriei lumii create şi al mîntuirii neamului omenesc. 
Acest început este din Cuvîntul lui Dumnezeu, din Fiul lui 



Dumnezeu. Căci El este începutul şi al facerii lumii şi al mîntuirii 
ei. Oricine vrea să vorbească despre facerea lumii văzute sau a 
celei nevăzute, sau despre mîntuirea lumii, trebuie să înceapă cu 
începutul. Acest început este Cuvîntul lui Dumnezeu, 
înţelepciunea lui Dumnezeu, Fiul lui Dumnezeu. De exemplu, dacă 
ar dori cineva să relateze istoria unei bărci ce naviga pe un lac, ar 
începe cam aşa: „La început a fost un lac, şi pe acel lac naviga o 
barcă..." Nici un om înţelept nu ar presupune de aici că lacul a 
luat fiinţă exact în momentul în care s-a aflat şi barca în apele lui. 
Nici un om înţelept nu va scoate din cuvintele acestea ale 
Evanghelistului: La început a 

fost Cuvîntul, înţelesul că Logosul, Cuvîntul lui Dumnezeu, S-a 
născut din Dumnezeu în momentul facerii lumii! Aşa cum lacul a 
fost cu mult mai înainte ca să navigheze barca pe el, tot aşa 
Cuvîntul lui Dumnezeu a fost mai înainte cu o eternitate de 
începerea Zidirii! 

O, Stăpîne Doamne lisuse Hristoase, Cela Ce eşti Unul Născut al 
Tatălui şi de o fiinţă cu El şi cu Duhul Sfînt, luminează-ne şi ne 
mîntuieşte pre noi, 
Căci Ţie se cuvine toată slava şi mulţumită în veci, Amin. 

2 septembrie 

• Pomenirea Sfîntului Mucenic Mamant 

Acesta s-a născut în Paflagonia, din vestiţi părinţi creştini, 
Theodot şi Rufina. Părinţii lui au fost întemniţaţi pentru Credinţa 
în Hristos. Mai întîi a murit tatăl, care era întemniţat; apoi a murit 
maica lui, Rufina, de îndată ce 1-a născut pe el, pruncul Mamant. 
Aşa s-a aflat pruncul viu, între trupurie moarte ale părinţilor lui. 
Dar Dumnezeu de Grijă Purtătorul a trimis un înger la o femeie 
văduvă nobilă, pe nume Ammia. Ammia 1-a văzut pe înger în vis: 
el îi poruncea să meargă la temniţă şi să ia copilul. Eparhul cetăţii 
i-a îngăduit Ammiei să meargă şi să îngroape morţii, şi să ia 
pruncul la casa ei. Mamant nu a grăit pînă întru al cincilea an al 
vieţii lui, şi atunci, primul cuvînt pe care 1-a rostit a fost Mama. De 
aceea s-a şi numit Mamant. Copilul Mamant a dat dovadă de 
neobişnuită agerime la studiul cărţii. Cum era crescut întru toată 
rînduiala Credinţei Creştine, el nu şi-o ascundea pe aceasta, ci o 
mărturisea şi faţă de ceilalţi copii şi rîdea de idoli, în timpul 
domniei lui Aurelian a fost o crudă prigoană contra creştinilor, în 
care păgînii nu i-au iertat nici măcar pe copii. Mamant era în 
vîrstă de cincisprezece ani cînd a fost adus înaintea tribunalului 
împăratului, împăratul i-a zis că este suficient dacă se va lepăda 
de Hristos verbal. Dar Mamant i-a răspuns: "Nici cu inima şi nici 
cu buzele nu mă voi lepăda de Domnul şi Dumnezeul meu, lisus 
Hristos." împăratul a poruncit biciuirea lui, arderea lui cu făclii, iar 
la urmă aruncarea lui în mare. Dar îngerul Domnului 1-a scăpat, şi 
1-a dus la un munte înalt de lîngă Cezareea. El a vieţuit în acel 
munte, în singurătate, tăcere şi rugăciune. Fiarele sălbatice s-au 



îmblînzit de rugăciunile şi de sfinţenia vieţii lui. El a fost după o 
vreme aflat de chinuitori şi adus din nou la judecată, fiind din nou 
torturat bestial. Dar scăpînd cu ajutor dumnezeiesc şi de foc şi de 
aruncarea la fiare sălbatice, el a fost ucis de un popă idolesc care 
1-a străpuns cu un trident. Aşa şi-a săvîrşit 
muceniceasca alergare acest fiu de mucenici, rămînînd pururea 
credincios Domnului Hristos lisus în toate chinurile lui. Din sfintele 
moaşte ale Sfîntului Mucenic Mamant izvorăsc multora minunate 
tămăduiri. 

• Pomenirea Sfîntului loan Postitorul, Patriarhul Constantinopolului. 

Acest sfînt se prăznuieşte şi la 30 august. 24 Sfîntul loan Postitorul 
a fost mai întîi lucrător în aur, dar din pricina marii lui evlavii şi 
sfinţeniei vieţii, şi prin Rînduiala tainică a lui Dumnezeu, el a fost 
hirotonit întru preot. Odată, tînăr fiind, loan mergea alături de 
Eusebie, monah din Palestina. Deodată un glas a grăit către 
Eusebie monahul: «Nu ţi se cuvine ţie, Avva, să mergi la dreapta 
celui mai mare!» Acela a fost glas de la Dumnezeu, prin care se 
prorocea înalta slujire la care avea să fie chemat în scurt timp 
loan aurarul, loan a fost ridicat în scaunul patriarhal al 
Constantinopolului în urma Fericitului Eutihie. El nu a voit mai întîi 
să primească această mare slujire, dar în urma unei vedenii 
înfricoşate, a primit. Sfîntul loan a fost un mare postitor, mijlocitor 
pentru oameni înaintea lui Dumnezeu şi făcător de minuni, pînă 
la moartea lui şi dincolo de ea. El a trecut la ceruri la anul 595. 
După moartea lui s-a aflat că o lingură de lemn, o cămaşă de in şi 
un strai vechi au fost singura lui avere. Sînt vestite scrierile lui 
despre pocăinţă şi despre mărturisire. 

• Pomenirea Sfîntului şi Dreptului Eleazar 

Acesta a fost fiul lui Aaron, şi al doilea în rang între marii preoţi ai 
poporului lui Israel. El 1-a ajutat pe Moise să numere poporul lui 
Israel, şi pe Isus al lui Navi să împartă Pămîntul Făgăduinţei celor 
Douăsprezece Seminţii. El a păzit cu credinţă Cortul Mărturiei la 
Silo şi s-a săvîrşit către Domnul cu pace. 

Pomenirea Sfintei Icoane făcătoare de minuni a Maicii Domnului, de 
la Kaluga [Vezi Cugetarea dintru această zi]. 

24 

4 împreună cu alţi doi mari Patriarhi ai Constantinopolului: Sfinţii Alexandru, şi 

Pavel. (Vezi ziua de 30 august.) 

Cîntare de laudă la Sfintul Mucenic Mamant 

Sfîntul Mamant în temniţă s-a născut, 

Inrudindu-se cu Hristos din întîia lui zi. 

Ai lui tată şi maică, lui Hristos mucenici, 

Intru al temniţei întuneric se aflau 

Cînd s-a născut copilul. 

Tînărul Mamant singur cincisprezece ani orfan a trăit 

Intru această temniţă care este lumea. 

Mîngîierea lui şi lumina lui 

Strălucit-au pe a lui faţă doar din Faţa lui Dumnezeu: 

Faţa lui Hristos fostui-a lui lumină, 



Mîngîiere, împlinire, şi îndestulare. 

Mamant sfîntui tînăr pre Domnul Hristos L-a slăvit, 

El L-a slăvit cu fapta şi cu cuvîntul, 

Cu rugăciunile duhului şi cu-a trupului curăţie. 

A Domnului iubire mai scumpă i-afost 

Decît rătăcita lume, ce omului îi e chin şi minciună. 

El pre Dumnezeu L-a slăvit şipre al Lui Fiu Preacurat 

Şi prieten s-a făcut a toată Zidirea, 

Al sălbaticei pustietăţi, al pădurii şi fiarelor, 

Al caprelor sălbatice şi -al leilor fioroşi. 

Domnul Dumnezeu pre Sf intui Mamant, al Lui prieten, 

Atunci l-a dăruit cu harul cel minunat 

Al Duhului Sfînt. 

Cu acesta Sfintul pe torţinari de rîs i-ajacut, 

Şipre mulţi dintre ei l-a Hristos i-a adus. 

întregul imperiu înfrunte cu împăratul 

S-au pus împotriva unui copil, 

Dar dreapta lui Dumnezeu cu copilul a fost, 

El trecîndprin chinuri, pre Dumnezeu L-a slăvit. 

Imperiul şi-mpăratul s-au prefăcut în ţarină, 

întru nimicul ţarinii împrăştiate de vînt. 

Pe cînd tînărul Mamant domneşte, chiar acum, cu Hristos, 

Şi se bucură veşnic cu-ai Lui îngeri în ceruri. 

Cugetare 

Viaţa Bisericii Ortodoxe ne pune înainte nenumărate exemple 

despre cum Atotputernicul Dumnezeu îşi descoperă puterea Lui 

adesea prin lucrurile neînsufleţite şi aparent mici, mai ales prin 

acele lucruri care sînt semne ale întrupării, vieţii şi Patimilor 

Stăpînului lisus Hristos. Aceste lucruri socotite de mulţi "mici", 

sînt crucile, icoanele Maicii Domnului şi ale sfinţilor, apa sfinţită, 

uleiul sfinţit, sfîntui mir, anafura şi toate celelalte, lată unul dintre 

aceste exemple: în anul 1748 a avut loc o minune care s-a făcut 

prin Icoana Maicii Domnului, în casa unui boier pe nume Khitrov, 

în apropiere de oraşul rusesc Kaluga. Două dintre slugile boierului 

care într-o zi au avut ascultarea de a face rînduială amănunţită în 

podul conacului, au dat la un moment dat, în lucrul lor, de o 

ţesătură înfăşurată pe care desfacînd-o, au aflat pictat pe ea cu o 

mare măisetrie şi frumuseţe, chipul unei femei. Chipul strălucea 

în jur sfinţenie şi evlavie. Una dintre slugi era smerită şi tăcută, 

pe cînd cealaltă vorbăreaţă şi plină de slavă deşartă. Femeia 

smerită, privind chipul din pînză, l-a numit: "Egumena". Evdokia, 

femeia cea vorbăreaţă şi de nimic, al cărei nume s-a păstrat, nu a 

vrut să cinstească acest nume, şi a rîs de cea smerită cu 

bădărănie. Spre a da mai multă forţă bădărăniei ei drăceşti, ea a 

scuipat asupra icoanei, în clipa aceea ticăloasa Evdokia a căzut la 

pămînt, cu membrele trupului contorsionate, rămînînd fără văz şi 

fără auz, şi scoţînd spume la gură. în noaptea aceea Maica 

Domnului s-a arătat părinţilor nefericitei Evdokia, arătîndu-le ce s- 



a întîmplat cu fiica lor. Ea Ie-a poruncit să cheme un preot care să 
meargă şi să se roage înaintea acelei icoane aflate în pod, să o 
stropească pe fată cu apă sfinţită, şi aşa se va vindeca. Cînd s-au 
făcut toate acestea, Evdokia s-a vindecat, şi de atunci şi-a mai 
îmbunătăţit viaţa, facîndu-se mai smerită. Aceasta a fost minunea 
icoanei Maicii Domnului, aflate în podul unui conac de lîngă 
Kaluga. Icoana aceasta a fost dusă apoi într-o biserică din Kaluga, 
unde se află şi astăzi, izvorînd multora tămăduiri. 
Luare aminte 

Să luăm aminte la pedeapsa lui Dumnezeu asupra lui David care 
cumisese adulter şi crimă (II Regi 12), vestită lui prin prorcul 
Nathan, care a venit la Regele David şi i-a zis: 

• că aşa cum a luat el soţia altui bărbat, aşa şi celelalte femei 
ale lui vor fi luate de alţi bărbaţi; 

• că şi fiul lui cel născut din acest adulter va muri; 

• că nu se va mai depărta sabia de la casa lui niciodată, lucruri 
care toate s-au împlinit. 

Predică Despre Cuvîntullui Dumnezeu, Făcătorul zidirii 
Acesta [Cuvîntul] era întru început la Dumnezeu. Toate prin El s-au 
făcut; şi fără El nimic nu s-a făcut din ce s-a făcut (loan 1: 2-3). 
Fraţilor, Evanghelistul grăieşte aici de minunatul Logos al lui 
Dumnezeu, de Cuvîntul Cel Inteligent şi Raţional, de 
înţelepciunea Cea veşnică a lui Dumnezeu, despre Fiul Tatălui, Cel 
împreunăveşnic. Cuvîntul minunat al Tatălui este de o Fiinţă cu 
Tatăl şi cu Duhul Sfînt, dar ipostatic [după chip, persoană] El este 
distinct de Tatăl şi de Duhul Sfînt, căci El este născut din Tatăl 
Carele L-a născut. El întotdeauna a fost, este şi va fi. Cînd a fost 
Cuvîntul lui Dumnezeu? Sfîntul Evanghelist ne spune: La început. Ce 
înseamnă acest La început? El înseamnă «mai întîi», sau «la 
începutul începutului». Aşadar, la începutul începutului, Cuvîntul 
lui Dumnezeu a fost la Dumnezeu, şi a fost dintotdeauna de o 
Fiinţă cu Tatăl, şi a fost dintotdeauna Fiul Tatălui, ca ipostas, dar 
nu încă întrupat. Mai tîrziu, la plinirea vremii, Cuvîntul lui 
Dumnezeu S-a întrupat, luînd trup omenesc pentru ca să 
mîntuiască omenirea. Pe cînd El încă era neîntrupatul Fiu al lui 
Dumnezeu, El a creat lumea, totul a venit la existenţă prin El. 
Cerul şi pămîntul, cu toate lumile cele locuite cereşti şi pămînteşti 
- totul a venit la fiinţă prin El, prin Cuvîntul lui Dumnezeu, Care era 
la Dumnezeu, Care încă nu Se întrupase. Fără Cuvîntul lui 
Dumnezeu nu s-a creat nimic din toate lucrurile care sînt. El a fost 
Lumina şi Viaţa, şi Lumina a strălucit întru întuneric, iar întunericul 
nu a curprins-o (loan 1: 5). Mai întîi, să ştim că întunericul acesta 
este reprezentat de moarte şi de păcat, întunericul nu L-a biruit 
pre Fiul lui Dumnezeu, însăşi lumea creată, în toată întregimea ei, 
întuneric este şi se cheamă înaintea lui Dumnezeu, şi cu toate 
acestea întru acest întuneric al lumii străluceşte Cuvîntul lui 
Dumnezeu, înţelepciunea lui Dumnezeu Care este însăşi 



înţelepciunea, raţiunea şi inteligenţa, toată maiestatea şi măreţia. 
Toată zidirea ar zăcea în cel mai cumplit întuneric dacă nu ar 
lumina-o lumina mistică a Fiului lui Dumnezeu, prin Care s-au 
făcut toate. 

Acesta [Cuvîntul] era întru început la Dumnezeu - şi apoi, ce S-a întîmplat? 
Şi Cuvîntul trup S-a făcut (loan 1: 14). Toată istoria facerii lumii 
conduce la acest punct, iar de la acest eveniment înainte începe 
istoria mîntuirii omenirii. Îmbrăcîndu-Se în trup omenesc, Cuvîntul 
lui Dumnezeu nu S-a înstrăinat cîtuşi de puţin de Dumnezeu Tatăl 
şi de Dumnezeu Duhul Sfînt -căci nedespărţită şi una este Sfînta 
Treime - ci, mai curînd Unul din Treime S-a îmbrăcat în trup 
omenesc şi în suflet omenesc, astfel încît, din umbra trupului, El, 
Soarele sorilor, să Se poată coborî jos la oameni fără ca să îi ardă, 
şi să-i mîntuiască. 

O, fraţilor, cît de dulce şi de negrăit minunată este taina întrupării 
lui Dumnezeu. Dacă vom îmbrăţişa această taină cu inima 
noastră, atunci ne va fi mai uşor să ne apropiem de ea şi cu 
mintea. 

O Stăpîne Doamne lisuse Hristoase, Mîntuitorule Blînde, Cela Ce 
eşti Slava Tatălui şi Bucuria Duhului Sfint, miluieşte-ne şi ne 
mîntuieşte pre noi, Cela Ce ai venit ca să ridici păcatul lumii. 
Căci noi numai pre Tine Te slăvim, Ţie ne închinăm, şi Ţie Iţi 
mulţumim în veci, 
Amin. 

3 septembrie 

• Pomenirea Sfîntuiui Sfinţit Mucenic Anthim 

El s-a născut la Nicomidia, şi a fost crescut de mic în Sfînta 
Credinţă Creştină. "Trupul lui şi 1-a omorît de patimi, duhul şi 1-a 
smerit, invidia a smuls-o de la el, mînia a supus-o sub puterea lui, 
trîndăvia a alungat-o cu totul de la sine... A avut dragoste către 
toţi şi pace cu toţi; a fost cu dreaptă socoteală în toate, cu rîvnă 
pentru slava lui Dumnezeu şi plin de dreptate către toţi." Nu este 
de mirare că un bărbat avînd asemenea virtuţi a fost ridicat 
episcop. Sfîntul Anthim a păstorit Biserica Nicomidiei în timpul 
cumplitelor prigoane ale ticăloşilor împăraţi Diocleţian şi 
Maximian împotriva creştinilor, în acel timp mai ales Nicomidia 
era înecată în sînge de mucenici creştini, într-un an, de Praznicul 
Naşterii Domnului, au fost arşi de vii douăzeci de mii de mucenici, 
îngrămădiţi întru o singură biserică (vezi ziua de 28 decembrie). 
Aceasta s-a întîmplat chiar în timpul arhipăstoririi Sfîntuiui 
Anthim. Dar chiar şi aşa, sîngeroasele şi bestialele persecuţii nu 
s-au încheiat doar cu atît, ci ele au continuat, mulţi creştini fiind 
aruncaţi în temniţă, de unde erau scoşi doar ca să fie torturaţi din 
nou şi ucişi. Sfîntul Anthim atunci s-a retras în satul Semăna, nu 
pentru că i-arfi fost frică de moartea mucenicească, de care s-a 
şi învrednicit, ci spre a întări de acolo turma lui, în mergerea ei 
spre mucenicie, ca nu cumva vreunul dintre ei să cadă de la 



Hristos, din puţinătatea inimii şi de frică. Una dintre epistolele lui 
trimise creştinilor în închisoare a fost interceptată şi predată lui 
Maximian. împăratul a trimis douăzeci de soldaţi care să îl afle pe 
Anthim şi să i-1 aducă lui. Bătrînul cel încuviinţat şi văzător cu 
duhul a ieşit întru întîmpinarea soldaţilor, i-a adus la casa lui, şi 
Ie-a slujit la masă ca unor oaspeţi, şi numai după aceea Ie-a 
arătat că el este Anthim cel pe care îl căutau. Soldaţii, uluiţi de 
măreţia şi bunătatea bătrînului, l-au sfătuit să 
se ascundă, zicînd că la împărat vor merge şi vor spune că nu 1- 
au găsit. Dar Sfîntul Ie-a arătat că nu li se cuvine Creştinilor să 
zvonească minciuni ca să îşi scape pielea acestei vieţi, cu atît mai 
puţin cînd ea este vremelnică şi trecătoare. Pe drum toţi soldaţii 
au crezut în Hristos şi au luat Sfîntul Botez din mîna Sfmtului 
Anthim, pe cînd se aflau pe calea de întoarcere la Nicomidia. 
Necuratul împărat 1-a torturat bestial pe Sfîntul Anthim vreme 
îndelungată, apoi i-a tăiat capul cu securea. Sfîntul Sfinţit 
Mucenic Anthim şi-a săvîrşit alergarea şi L-a proslăvit pe Hristos 
la începutul veacului al patrulea. El s-a înălţat la ceruri, unde se 
veseleşte împreună Domnul Hristos şi cu ai Cerului cetăţeni. 

• Pomenirea Sfintei Muceniţe Vasilisa 

Vasilisa a fost o tînără în vîrstă de nouă ani. Ea a fost omorîtă 
prentru Credinţă la Nicomidia la scurtă vreme după uciderea 
Sfîntului Anthim, Arhiepiscopul cetăţii. Torţionarii au schingiuit-o 
bestial, transformîndu-i tot trupul într-o rană, dar ea i-a rămas 
credincioasă lui Hristos Dumnezeu. Dumnezeu însă a păzit-o 
întreagă pe muceniţa Lui, şi de foc şi de fiarele sălbatice, ceea ce 
l-a făcut pe Alexandru, domnitorul Nicomidiei şi torţionarul ei, să 
cadă la picioarele ei, să se pocăiască şi să ceară de la ea 
îndurare. El a cerut să fie instruit în Sfînta Credinţă Creştină, a 
primit Sfîntul Botez din mîinile lui Antonie Episcopul, şi a murind 
înaintea Vasilisei, fiind îngropat de aceasta. Vasilisa după aceea a 
ieşit afară din cetate într-un cîmp, a căzut în genunchi, l-a 
mulţumit lui Dumnezeu şi s-a rugat Lui îndelung, şi şi-a dat 

sufletul întru ale Sale mîini 25 , la anul 309. 

25 "Sfînta, îngropîndu-i trupul [al lui Alexandru], a ieşit împreună cu episcopul 
din cetate afară ca la trei mile şi, aflînd o piatră, a stat pe ea şi, rugîndu-se, a 
izvorît din ea apă şi a băut şi a mulţumit lui Dumnezeu; şi, mergînd încă puţin, 
zise: Doamne, primeşte duhul meu cu pace. Acestea zicînd şi îngenunchind la 
pămînt, s-a dus către Domnul cu bucurie, veselindu-se şi mulţumind lui 
Dumnezeu. Aceasta aflînd, episcopul Antonie a mers de a îngropat-o, facîndu-i 
mormîntul lîngă piatra care izvorîse apă la rugăciunea sfintei." - Sinaxarul 
Sfintei din Mineiul pe Septembrie, Bucureşti: Editura Institutului Biblic şi de Misiune 
al Bisericii Ortodoxe Române, 2003, p. 52. 

• Pomenirea Sfîntului loanichie, Arhiepiscopul şi întîiul Patriarh al 
Sîrbilor 

Sfîntul loanichie s-a născut la Prizren, slujind mai întîi ca secretar al 
Regelui Duşan. El a fost ridicat arhiepiscop în 1339, şi apoi înălţat 
la rangul de Patriarh în anul 1346. Sfîntul loanichie a fost un 
ahipăstor zilot şi un mare organizator al Bisericii Sîrbe, "un mare 



apărător al legilor Sfintei Biserici." El s-a odihnit întru Domnul în a 
treia zi a lunii septembrie din anul 1349. Sfintele lui moşate 
odihnesc la Patriarhia din Peci. 

• Pomenirea Sfintului Cuviosului Părintelui nostru Teoctist 
[împreună-ajunătOr cu marele Eftimie] 

Sfîntul preacuvios Teoctist a fost un mare postitor şi împreună- 

nevoitor cu Sfîntul Eftimie cel Mare. Sfîntul Teoctist a fost egumen 

al Lavrei Marelui Eftimie, care se afla cam la şase mile distanţă de 

Ierusalim, pe drumul lerihonului. El a fost întru toate un următor 

fidel al Sfîntului Eftimie cel Mare, sub a cărui lumină a călăuzit 

duhovniceşte sufletele şi a condus lavra, pînă la nouăzeci de ani 

ai vieţii sale. El a plăcut lui Dumnezeu cu viaţa pe care a dus-o, şi 

s-a strămutat la locaşurile Sale cereşti în mijlocul veacului al 

cincilea, în timpul arhipăstoririi lui Anastasie, Patriarhul 

Ierusalimului. 

Cîntare de laudă la Sfîntul Sfinţit Mucenic Anthim 

Sfinţitul Anthim turma-şi îndeamnă: 

„ Copiii mei iubiţi, ai jugului lui Hristos purtători, 

Acesta timpul lepădării de toate este. 

O, Ostaşilor iubiţi ai lui Hristos Răstignit, 

Cela Ce cu slavă din morţi a înviat! 

Acesta timpul cruntelor prigoane este, 

Al crudului război întru răbdarea inimii purtat. 

iată secerişul Domnului, bogat întru sfinţi eroi: 

Pe care, să cunoaşteţi neîndoit, i-aşteaptă slava, 

Cununi strălucitoare pogorîtoare din cer! 

De călăi infernali nu vă temeţi, 

A lor putere nu este pe veci. 

Ci doar a lui Dumnezeu puterea pe veci este, 

Fericit acela care se teme de El! 

Căci El va şterge lacrima de pe a voastră faţă, Cu mîini de înger, 

trimişi din cer. Şi ale voastre răni, Lui închinate, Vindeca-le-vor 

îngeri, cu balsam din cer. Atunci Mda moarte se vaface-ntru viaţă, 

Iar cei dispreţuiţi împăraţi vor fi! Scurt este chinul, veşnică 

binecuvîntarea, Copiii mei iubiţi, nu vă temeţi nicicînd. " 

Cugetare 

Cine vrea să se mîntuiască trebuie obligatoriu să se supună 

autorităţii duhovniceşti. Fără această ascultare, va pieri chiar şi 

cel care îşi doreşte cel mai arzător mîntuirea. Cei mai mari sfinţi, 

care au afirmat pururi sus şi tare că nimeni dintre neascultători 

nu se va mîntui, au fost ei înşişi cei mai desăvîrşiţi supuşi ai 

autorităţii duhovniceşti. Cînd Sfîntul Simeon a ales să se 

nevoiască pe Stîlp, el i-a uimit pe ceilalţi nevoitori cu această 

nouă formă de asceză. Cum ei erau nedumeriţi de aceasta, 

neştiind dacă această nouă formă de nevoinţă este după Duhul 

lui Dumnezeu sau după duhul mîndriei, părinţii din pustie au 

trimis la Simeon bărbaţi duhovniceşti care să poată afla adevărul. 

Monahii aveau să-i poruncească lui Simeon ca întru numele lor să 



se dea jos de pe stîlp. Dacă Simeon nu ar fi voit să se supună 
Părinţilor, atunci însemna că nevoinţă lui se face din duh de 
mîndrie. Dar dacă el s-ar fi supus poruncii Părinţilor şi ar fi 
început să coboare de pe stîlp, atunci Părinţii cunoşteau că de la 
Dumnezeu este nevoinţă, iar nu din mîndrie, şi l-ar fi îndemnat 
să urce la loc. Cînd trimişii au ajuns la Sfîntul Simeon, căruia i-au 
spus că sînt trimişi de Părinţii Pustiei care îi poruncesc ca să 
coboare de pe stîlp, Sfîntul Simeon s-a închinat şi îndată a început 
să coboare scara. Văzînd ascultarea, Părinţii au zis toţi cu glas de 
bucurie: „Nu coborî, Sfinte Părinte, ci rămîi acolo unde eşti! Noi 
vedem acum că a ta nevoinţă de la Dumnezeu este!" 
Luare aminte 

Să luăm aminte la pedeapsa lui Dumnezeu asupra lui David, 
pentru păcatele lui (II Regi 13): 

• La cum Amnon, fiul lui David, a necinstit-o pe fiica lui David, Tamar; 

• La cum Abesalom, fiul lui David, 1-a ucis pe fratele lui, Amnon, pentru 
aceasta; 

• La cum David a plîns cu amar. 

Predică Despre Cuvîntul lui Dumnezeu Care S-a arătat în 
trup 

Şi Cuvîntul trup s-a făcut (loan 1: 14). 

lată, fraţilor, noul nostru început, nou, binecuvîntat şi mîntuitor 
-începutul mîntuirii noastre, a oamenilor. Adam om în trup a fost 
atunci cînd a căzut sub stăpînirea păcatului şi a morţii. Acum 
Făcătorul lui Adam a venit în trup, spre a-1 scoate pe Adam şi 
seminţia lui Adam pînă în veac de sub puterea păcatului şi a 
morţii. Fiul lui Dumnezeu - Cuvîntul, înţelepciunea, Lumina şi 
Viaţa - S-a pogorît între oameni trup de om luînd şi suflet 
omenesc. El S-a întrupat, dar de a Lui Dumnezeire nu S-a 
despărţit. El S-a pogorît, dar de Tatăl Lui din ceruri nu S-a 
despărţit. El a rămas aşa cum a fost, este şi va fi întru toată 
veşnicia, dar a luat şi ceva nou: firea omenească, însuşirile Lui 
dumnezeieşti şi veşnice nu s-au micşorat din pricina întrupării, 
nici s-a schimbat legătura Lui dumnezeiască cu Tatăl şi cu Duhul 
Sfînt. Căci iată, Tatăl însuşi mărturiseşte despre El, şi la Iordan şi 
pe Tabor: Acesta este Fiul Meu Cel iubit! Dumnezeu Tatăl nu a zis: 
„Acesta a fost Fiul Meu", ci El a zis: Acesta este Fiul meu. Duhul Sfînt a fost 
asupra Lui la zămislirea Lui trupească şi de-a lungul întregii Lui 
lucrări pe pămînt. Firile lui dumnezeiască şi omenească unite au 
fost întru El, fără amestecare. Cum? Să nu întrebi cum, omule, tu 
care nu te poţi explica nici măcar pe tine faţă de tine însuţi! Şi 
care nu poţi să spui nicicum cum stau trupul şi cu sufletul tău 
unite întru tine! Ci doar atîta să ştii, să cunoşti şi să crezi: Că 
Dumnezeu a venit pe pămînt ca să îl cerceteze, aducînd 
pămîntenilor daruri bogate şi negrăite, cu adevărat împărăteşti şi 
dumnezeieşti, nestricăcioase, veşnice, fără de preţ şi de 
neînlocuit. Să cunoşti aceasta iar inima să-ţi salte de bucurie! 
Mîinile să ţi le curăţeşti, simţurile să ţi le purifici, sufletul să ţi-1 



speli, inima să ţi-o albeşti, mintea să ţi-o îndreptezi, ca să poţi 
primi întru tine, cu toată fiinţa ta, aceste daruri împărăteşti. Căci 
ele celor necuraţi nu li se dau. 

O Stăpîne Doamne lisuse Hristoase, ajută-ne nouă să ne spălăm 
şi să ne curăţim pre noi cu sufletul şi cu trupul, primind 
împărtăşirea Sfintelor şi Preacuratelor Tale Taine, ca să ne 
învrednicim pururea darurilor Tale celor dumnezeieşti, 
Căci noi Ţie ne închinăm şi pre Tine Te slăvim în veci, Amin. 

4 septembrie 

• Pomenirea Sfintului Sfinţit Mucenic Vavila 
Acest "om mare şi slăvit, dacă poate fi numit om," - după cum a 
zis despre el Sfîntul loan Gură de Aur - a fost Episcop al Antiohiei 
în timpul domniei răului împărat Numerian. Acest Numerian a 
semnat un tratat de pace cu o căpetenie barbară, care a dat 
dovadă însă de o mai mare nobleţe şi dragoste de pace decît 
imperatorul roman. Ca semn al credinţei lui faţă de acest 
legămînt de pace, acel rege barbar 1-a dat chiar pe fiul lui lui 
Numerian, spre a fi crescut şi educat de acesta la curtea lui. într-o 
zi Numerian 1-a înjnunghiat pe acest copil cu mîinile lui, şi 1-a 
adus jertfă idolilor. Avtnd încă mîinile pătate de sîngele nevinovat 
al acestui copil, acest criminal în deghizament de împărat, 
Numerian, s-a dus la o biserică creştinească să vadă ce se 
petrece acolo. Acolo se afla Sfîntul Vavila la rugăciune cu tot 
poporul creştinesc, şi a auzit că împăratul înconjurat de a lui suită 
vrea să intre în biserică. Sfîntul Vavila a întrerupt sfînta slujbă, a 
ieşit afară din biserică şi i-a zis împăratului că fiind idolatru, nu 
are voie să intre în sfîntul templu unde se slăveşte numele Unuia 
Adevăratului Dumnezeu, într-o omilie închinată Sfîntului Vavila, 
Sfîntul loan Gură de Aur a zis: "Oare de cine sub soare s-ar fi 
putut teme acest bărbat sfînt, el care fără frică şi cu atîta 
autoritate 1-a certat chiar pe criminalul împărat?... El i-a învăţat 
cu aceasta pe toţi împăraţii să nu îndrăznească a se întinde 
dincolo de autoritatea încredinţată lor de Dumnezeu, şi de 
asemena a arătat clerului cum să îşi folosească propria lor 
autoritate." Făcut slab şi de ruşine, împăratul s-a întors, dar a 
plănuit răzbunare, în ziua următoare, el 1-a convocat pe Episcop 
la palat şi 1-a acoperit de insulte, poruncindu-i sfîntului, ca un 
dement, să jertfească idolilor. Văzînd cum sfîntul stă fără frică şi 
tare înaintea lui, el a poruncit mai întîi legarea şi apoi aruncarea 
lui în temniţă. Acest împărat dement a mai torturat atunci trei 
copii: pe Urban, în vîrstă de zece ani, pe Prilidian, în vîrstă de 
nouă ani, şi pe Hippolinus, în vîrstă de şapte ani. Sfîntul Vavila era 
părintele duhovnicesc al acestor copii, povăţuitorul şi învăţătorul 
lor, şi de aceea băieţii nu s-au depărtat nici o clipă de el, în toate 
chinurile lui. Ei au fost fiii Hristodulei, o femeie creştină nobilă 
care şi ea suferise pentru credinţa ei în Hristos. Dementul împărat 
a poruncit ca fiecare copil să fie biciuit de cîte un număr de ori 



egal cu anii vîrstei fiecăruia, iar apoi să fie aruncaţi în temniţă. El 
apoi i-a decapitat pe tineri cu sabia. Sfintul Vavila a fost 
de faţă la uciderea copiilor, şi i-a întărit în mucenicia lor pînă la 
sfirşit. Apoi şi-a plecat şi el capul sub sabie. El a fost după aceea 
îngropat de creştini în lanţurile în care a fost legat, întru aceeaşi 
groapă cu cei trei tineri minunaţi, după cum fusese voia lui încă 
înainte de muceniceasca moarte. Sufletele acestor nobili 
mucenici s-au înălţat la ceruri, iar moaştele lor de minuni 
făcătoare le-au rămas de mîngîiere credincioşilor, ca mărturie 
veşnică a vitejiei lor muceniceşti. Ei au fost martirizaţi cam pe la 
anul 250 după Hristos. 26 

• Pomenirea Sfintului şi de Dumnezeu văzătorului Moiseprorociţi 
Moise a fost marele conducător al vechiului popor al lui Israel, 
care 1-a eliberat pe el din robia egipteană. El a fost dătător de 
lege în Israel. El s-a născut în Egipt cam pe la anul 1550 înainte 
de Hristos. Pînă la vîrsta de patruzeci de ani el a trăit la curtea lui 
Faranon ca fiu al fiicei acestuia; timp de alţi patruzeci de ani, el a 
dus viaţă de păstor de turme contemplînd cu inima pre 
Dumnezeu şi a Lui zidire; iar timp de încă alţi patruzeci de ani el a 
fost conducătorul şi legiuitorul lui Israel, ducîndu-1 prin pustie 
pînă la Pămîntul Făgăduinţei. El a văzut de sus de pe o culme 
Pămîntul Făgăduinţei, dar în el Dumnezeu nu i-a îngăduit să intre, 
pentru că a păcătuit odată împotriva Lui (Numerii 20: 12). 27 Moise 
s-a săvîrşit din viaţă în vîrsta fiind de una sută şi douăzeci de ani. 
Ca făcător de minuni, el este o mai înainte închipuire a lui Hristos, 
după interpretarea Sfîntului Vasile cel Mare. El a venit din cealaltă 
lume la Muntele Thabor şi a şezut de o parte a Domnului, la 
Schimbarea la Faţă, grăind cu el, de cealaltă parte aflîndu-se 
Sfîntul Proroc Mie. După mărturisirea Sfîntului loan Scărarul [sau 
Sinaitul], el s-a înfăţişat şi monahilor de la mînăstirea din Muntele 
Sinai. 28 

26 împreună cu Sfîntul Sfinţit Mucenic Vavila au fost ucişi toţi cei optzeci şi 
patru de copii ucenici ai lui, parte bărbătească şi parte femeiască, pe care 
Episcopul îi învăţa Credinţa Creştină. Urban, Prilidian şi Hippolinus se pare că 
erau dintre cei mai mari, şi floarea lor. Vezi Sinaxarul mucenicilor, din Mineiulpe 
Septembrie, Bucureşti: Ed. Inst. Biblic şi de Misiune al B.O.R., 2003, p. 66. Vezi şi 
Vieţile Sfinţilor pe Septembrie, îngrijite de Arhim. loanichie Bălan ed. a ll-a, 
Editura Episcopiei Romanului, 1999, p. 83. 

21 "Atunci a zis Domnul către Moise şi Aaron: «Pentru că nu M-aţi crezut, ca să 
arătaţi sfinţenia Mea înaintea ochilor fiilor lui Israel, de aceea nu veţi duce voi 
adunarea aceasta în pămîntulpe care am să i-l dau.» " Moise şi Aaron se 
îndoiseră înaintea poporului, dacă le vor putea scoate apă din stîncă, zicîndu- 
le: Ascultaţi, îndărătnicilor, au doară din stînca aceasta vă vom scoate apă? 
(Numerii 20: 10). Pe cînd Domnul le poruncise lui Moise şi lui Aaron să 
grăiască chiar stîncii înaintea poporului, şi ea va da apă: Şi a grăit Domnul cu 
Moise şi a zis: "la toiagul şi adună obştea, tu şi Aaron, fratele tău, şi grăiţi 
stîncii înaintea lor şi ea vă va da apă; şi le veţi scoate apă din stîncă şi veţi 
adapă obştea şi dobitoacele ei (Numerii 20: 8." După cum a şi fost. 
28 Vezi ziua de 30 martie a Proloagelor de la Ohrida, voi I. 

• Pomenirea Sfinţilor Mucenici Marchellus şi Cassian 



împăratul Maximian Hercule a decretat odată o anumită zi în care 

toţi soldaţii lui urmau să aducă jertfe idolilor. Pe atunci Marchellus 

era soldat în armata imperială, iar Cassian era notar (secretar). 

Marchellus, care era Creştin, a zis: "Darea slujba de ostaş 

înseamnă obligativitatea închinării la idoli, atunci eu mă lepăd de 

ea." El şi-a scos centura militară şi armele şi Ie-a aruncat la 

picioarele împăratului. El a fost imediat osîndit la moarte. Sarcina 

lui Cassian era aceea de a trece în registrele imperiale sentinţa la 

moarte, dar Cassian a refuzat să facă aceasta. Ei au fost 

decapitaţi împreună, iar sufletele lor împreună au zburat la ceruri, 

în împărăţia lui lisus Hristos, Domnul Slavei. 

Cîntare de laudă la Sfîntul Sfinţit Mucenic Vavila 

înaintea porţii cei sfinte biserici Dumnezeiescul păstor fără frică a 

stat. Nelegiuitul rigă cuteza ca să intre Dar păstorul turmei pe el nu 

l-a lăsat. 

„ Tu despre Domnul nostru nu cunoşti nimica, Ci mîrşavilor idoli 

ticălos te închini. Ce să cauţi tu, necurate păgîne, Printre 

Dreptmăritorii Creştini?" 

Ticălosul rigă sălbăticia-şi vădi, Şi p re-a rhi păstor în lanţuri îl legă. 

Dar Sfîntul cu pace spre rigă privi, Şi îl preamări pe-al cerurilor 

Domn. 

Rigapre Sfînt batjocori, zicîndu-i: „Lanţurile acestea, ce bine îţi şed! 

Tocmai pe măsură-ţi, bătrîne smintite, Ca şi ieşite de la croitor!" 

Astfel grăi riga, iar apoi tăcu. Iar Vavila Sfîntul îi răspunse-aşa: „Iţi 

jur, împărate, că aceste lanţuri, mai sumpe îmi sînt decît ţie bogăţia 

ta. 

Aceste lanţuri îmi sînt mai preţioase Decît ţi-este ţie coroana de pe 

cap! Cu-adevărat, împărate, mai scumpe-mi sînt mie, Decît ţie-este 

ţie întregul tău regat! 

Căci eu aste lanţuri pentru Hristos le port, Ele libertate scumpă mie 

îmi aduc. Căci aceste lanţuri îmi deschid mie Ale Raiului Veşnic cele 

de aur porţi. " 

Cugetare 

Puterea unui sfint de după adormirea lui este de multe ori mai 

mare decît cea pe care o avea în viaţă. „De aceea a lăsat 

Dumnezeu omenirii sfintele moaşte ale sfinţilor," zice Sfîntul loan 

Gură de Aur, în neîntrecuta lui omilie la Sfîntul Sfinţit Mucenic 

Vavila. Sfîntul Vavila a fost înmormîntat în cetatea Antiohiei. în 

acea vreme, împăratul Gallus [Gal], fratele lui loan Apostatul, se 

afla la cîrma Imperiului împreună cu Constantius, fiul Marelui 

Constantin. Călăuzit de evlavie, Gallus a adus moaştele Sfîntului 

Vavila la locul numit Dafne [lîngă Antiohia], unde Ie-a ridicat o 

mică biserică într-un loc foarte frumos. Se afla acolo şi celebrul 

templu al lui Apollon de la Dame, ridicat pe locul unde, potrivit 

legendei păgîne, fecioara Dame s-a prefăcut într-un arbore de 

laur, scăpînd astfel de „zeul" Apollon, în fapt un desfrînat care 

voia să o necinstească. Se afla la acel loc frumos, semănat cu 

chiparoşi, şi un idol al acestui necurat Apollon, din interiorul 



căruia un diavol le „ghicea" idolatrilor viitorul. Dar, în urma 
aducerii sfintelor moaşte ale Sfîntului Mucenic Vavila în 
apropierea capiştei, diavolul nu a mai putut ghici nimic, ci el a 
amuţit, iar „prorociile" idoleşti au încetat. Peste o vreme însă, 
acest idol al lui Apolon a fost cercetat de împăratul Iulian 
Apostatul, care se afla în drum spre războiul cu perşii, care avea 
să îi fie fatal. El a intrat în capişte, dorind să i se ghicească ce 
sorţi va avea războiul la care mergea. Dar idolul, intrînd în 
trepidaţie, i-a zis că nu-i poate răspunde clar, din pricina 
„mortului" care se află îngropat în apropiere. Desigur, era vorba 
de Sfîntul Vavila, al cărui trup neînsufleţit avea puterea de a-1 
ţine mut pe diavol. Iulian a poruncit ca sfintele moaşte să fie 
luate imediat de acolo şi duse înapoi la Antiohia. Dar de îndată ce 
racla sfîntă a fost scoasă din acea minunată grădină, a căzut 
peste capiştea lui Apollon foc din cer, care a ars-o cu desăvîrşire 
şi pentru totdeauna. Iulian a plecat în războiul catastrofal cu 
perşii, iar viaţa lui hulitoare şi-a găsit acolo năprasnic şi oribil 
sfîrşit. lată puterea sfinţilor creştini, chiar şi după moartea lor: 
simpla prezenţă a trupurilor lor neînsufleţite îi amuţesc pe 
demoni, pogoară foc din cer, distrug capişti idoleşti, şi pedepsesc 
cu morţi cumplite pe diriguitorii cei care nu vor să ştie de 
Dumnezeu. 
Luare aminte 

Să luăm aminte la pedeapsa lui Dumnezeu asupra împăratului 
David, din pricina păcatelor lui: 

• La cum Abesalom, fiul lui David, a pornit o revoltă împotriva 
tatălui lui; 

• La cum David a fugit din Ierusalim din pricina fiului lui, a mers 
desculţ, şi a plîns. 

Predică Despre prefacerea apei în vin 

Acest început al minunilor l-a făcut lisus în Cana Gali leii (loan 2: 11). 
Domnul Dumnezeul nostru este Atotputernic, iar puterea Lui cea 
negrăită nu are hotar. El a făcut toate cele cîte Ie-a făcut prin 
Cuvîntul Lui: Cu Cuvîntul Domnului cerurile s-au întărit, şi cu duhul 
Lui toată puterea lor (Psalmul 32: 6). Cu Cuvîntul Lui, Dumnezeu 
a zidit trupul omenesc. Cu Cuvîntul lui Dumnezeu ţarina 
neînsufleţită se preface în trup omenesc, ea se preface în animale 
şi în plante. Cu Cuvîntul lui Dumnezeu, apa curgătoare se preface 
în vapori, iar vaporii în gheaţă şi în zăpadă. Tot cu Cuvîntul lui 
Dumnezeu, apa care urcă în mlădiţele viţei se preface în vin, iar 
vinul veseleşte inima omului (Psalmul 103: 16). Prin urmare, să-l 
fost greu Fiului lui Dumnezeu să prefacă apa în vin la Nunta din 
Cana Galileii? Nouă, oamenilor celor trupeşti şi îmbolnăviţi de 
păcat, această minune ni se pare mare; căci firii noastre 
omeneşti, slăbite de păcat, aceasta îi pare o minune care îi 
depăşeşte puterea. Cu toate acestea, ceea ce noi numim minuni 
este modul obişnuit de lucrare al Făcătorului. Cînd slujitorul a 
umplut cele şase vase cu apă, Domnul Hristos i-a zis: Scoateţi 



acum şi aduceţi nunului (loan 2: 8). El nici măcar nu a zis: „Să se 
prefacă acum apa în vin," ci doar a gîndit. Căci la Dumnezeu, 
gîndul Lui are aceeaşi putere ca şi cuvîntul. 
Dar de ce este această minune începutul minunilor, cînd se pare că, 
cu mult înainte de minunea aceasta, Domnul a mai lucrat alte 
minuni? Pentru că, fraţilor, schimbarea apei în vin este taina 
fundamentală a lui Hristos, ea este esenţa tuturor minunilor Lui. 
Firea umană a fost diluată de lacrimile plîngerii ei, şi a fost 
necesar ca ea să se prefacă în vin. Scînteia dumnezeiască din om 
se stinsese, şi a fost necesar ca ea să se aprindă din nou. 
Infirmitatea este ca şi apa, iar sănătatea se aseamănă cu vinul; 
necurăţia duhurilor rele este ca o apă chioară, pe cînd curăţia 
este ca vinul; moartea este ca o apă moartă, pe cînd viaţa este 
precum vinul; ignoranţa este ca o apă plată, pe cînd adevărul 
este ca 

vinul. Prin urmare, ori de cîte ori Domnul a însănătoşit bolnavii, a 
curăţit leproşii, a înviat morţii, i-a luminat pe fiii risipitori, El în 
esenţă a prefăcut apa în vin. 

O Stăpîne Doamne lisuse Hristoase, Cela Ce în chip minunat apa 
în vin mereu o prefaci, aprinde întru căminul stins al inimilor 
noastre focul Tău cel dumnezeiesc, ca să putem începe să ne 
asemănăm Ţie, şi ca lupta cea bună luptînd, să cîştigăm 
mîntuirea întru a Ta nemuritoare împărăţie, împreună cu sfinţii 
îngeri, în veci. 

Căci numai Ţie se cuvine toată cinstea şi slava acum şi pururea, 
Amin. 

5 septembrie 

• Pomenirea Sfîntului Proroc Zaharia 

El a fost tatăl Sfîntului loan Botezătorul şi înaintemergătorul 
Domnului. Tatăl lui a fost Varahia, din spiţa lui Abia, unul dintre fiii 
lui Aaron. Sfîntul Zaharia a fost mare preot, care ocupa al optulea 
rang de slujire la Templul de la Ierusalim. Soţia lui, Elisabeta, a 
fost fiica Sofiei, sora Sfintei Ana, maica Maicii lui Dumnezeu, în 
timpul domniei regelui Irod ucigaşul de prunci, Zaharia se afla 
odată slujind la Templul din Ierusalim, fiind preotul de rînd în acea 
săptămînă. în altar s-a înfăţişat deodată înaintea lui un înger al 
Domnului, iar Zaharia s-a temut tare. Dar îngerul i-a zis: Nu te teme, 
Zaharia (Lucal: 13), şi i-a vestit că Elisabeta, soţia lui, îi va naşte 
fiu, ca răspuns la rugăciunile lor. Dar şi Zaharia şi Elisabeta erau 
foarte înaintaţi în vîrstă. De aceea Zaharia s-a îndoit de cuvintele 
vestitorului ceresc. Atunci îngerul i-a zis: Eu sînt Gavriil, cel ce stă 
înaintea lui Dumnezeu (Luca I: 19). Din acel ceas Zaharia a 
amuţit şi nu a mai putut grăi pînă cînd nu s-a născut fiul lui, iar el 
a scris pe o tăbliţă: loan este numele lui (Luca I: 63). Apoi glasul i s-a 
întors şi Zaharia L-a slăvit pe Domnul. După ceva vreme, cînd 
Stăpînul Hristos deja Se născuse şi Irod începuse să ucidă copiii 
din Bethleem, el a trimis soldaţi şi la Zaharia, ca să i-1 ia pe fiul 



lui şi să-1 ucidă, căci Irod auzise toate cele despre Zaharia, şi 
despre felul minunat în care se născuse loan. Auzind de venirea 
soldaţilor, Elisabeta 1-a luat repede pe fiul ei loan în vîrstă de un 
an şi jumătate, a ieşit din casă şi a intrat într-o pustietate 
stîncoasă. Văzînd în urmă cum soldaţii o urmăresc, ea a strigat 
muntelui: O, munte al lui Dumnezeu, primeşte pre maica cu pruncul 
ei! Iar muntele s-a deschis şi a ascuns întru sine pe maică şi 
prunc. Atunci fiara Irod, turbînd din aceea că i-a scăpat copilul, a 
poruncit uciderea tatălui lui înaintea altarului. Sîngele lui Zaharia 
a curs pe marmura pardoselii şi s-a făcut 

tare ca o piatră, spre dovadă şi mărturie veşnică a crimei lui Irod. 
La locul unde Elisabeta a intrat în stîncă cu fiul ei, a izbucnit izvor 
de apă, şi a crescut finic roditor de palmier, prin grija lui 
Dumnezeu. La patruzeci de zile după uciderea lui Zaharia, a murit 
şi binecuvîntata Elisabeta. Copilul loan a rămas în pustie, hrănit 
de înger şi păzit de Purtarea de Grijă a lui Dumnezeu, pînă în ziua 
în care s-a arătat la Iordan. 

• Pomenirea Sfinţilor Mucenici luventius şi Maximinus 

Se cunoaşte foarte puţin despre viaţa acestor doi sfinţi bărbaţi, 
dar mucenicia lor pentru Hristos este cunoscută dinr-o minunată 
predică a Sfîntului loan Gură de Aur închinată lor. Ei au fost ostaşi 
în timpul împărăţiei lui Iulian Apostatul, într-o discuţie ce o purtau 
cu alţii cu prilejul unei serbări militare ei au condamnat faptele 
împăratului Iulian Apostatul de prigonire şi ucidere a creştinilor. 
Părerea lor a ajuns la urechile Paravatului [Apostatului], care a 
porunict aruncarea lor în temniţă. Unii din anturajul împăratului 
au venit la ei în închisoare, încercînd să îi lămurească să se 
lepede de Credinţă. Ei le-au zis lui luventius şi lui Maximinus că 
mulţi dintre camarazii lor deja se lepădaseră de Hristos. La 
acestea, cei doi au răspuns potrivit nobleţei lor: „Atunci cel puţin 
noi trebuie să stăm tari, şi să plătim cu jertfa noastră şi pentru 
lepădarea camarazilor noştri." Ei au fost ucişi la întunericul nopţii 
prin decapitare, dar sfintele lor moaşte au fost aflate, văzîndu-se 
că sînt şi făcătoare de minuni. 

• Pomenirea celor Şaptezeci de Mucenici 

Avîndu-i în fruntea lor pe Urban, Theodor şi Medimn, aceşti 
bărbaţi, în vremea persecuţiilor împotriva Ortodoxiei declanşate 
de împăratul Valens, au fost aleşi dintre cei mai distinşi şi mai 
respectaţi creştini ai Capitalei constantinopolitane şi însărcinaţi să 
meargă la Nicomidia spre a îl implora pe împăratul cel eretic 
(care era arian) ca cel puţin să nu îi ucidă pe ortodocşii 
întemniţaţi, împăratul a turbat de furie văzîndu-i şi Ie-a spus să se 
întoarcă la casele lor, dar în taină Ie-a poruncit corăbierilor să dea 
foc corăbiei cînd va ajunge în larg, iar ei să scape cu bărcile de 
salvare. Slugile criminale ale mai criminalului stăpîn au făcut 
întocmai. Astfel, trupurile acestor cetăţeni şi mucenici slăviţi au 
ars şi s-au scufundat în mare, dar sufletele lor au scăpat şi au 
înotat la limanul raiului ceresc. 



29 Sinaxarul zilei din Mineiului pe Septembrie (Bucureşti: Ed. Inst. Biblic şi de Misiune 
al B.O.R., 2003) menţionează optzeci de mucenici (preoţi şi diaconi), v. p. 78. 

30 "Cel cu minte rea..." - din Sinaxarul zile din Mineiulpe Septembrie, v. supra. 
• Pomenirea Sjîntului Cuvios Athanasie 

El s-a nevoit la Vilnius, iar după vreme a fost egumen al unei 

mînăstiri din Brest. Din pricina nezdruncinatei lui mărturisiri 

ortodoxe, el a fost omorît prin decapitare de romano-catolici în 

cinci zile ale lunii septembrie, din anul 1648. Sfintele lui moaşte 

făcătoare de minuni se odihnesc la Brest. 

Cîntare de laudă la Cei Şaptezeci de Mucenici 

In crucea nopţii pe mare de ce e atîta lumină? 

Ce flacără rea vrea din ape sa sară? 

E limba satanicei uri, ce grăieşte cu pară, 

Şi-incendiază corabia-n larg. 

Impratul cu mintea strîmbă de-Ortodoxie-şi rîde 

Şi de aceea incendiul corăbiei a poruncit: 

Ca-n el să-şi afle moartea mucenicii, 

Cei şaptezeci de preoţi ce către casă plutesc. 

Acesta este al lui Valens praznic, 
Demn de Valens, bestial împărat - 
Căci ereticul ades mult mai crud este 

Decît acela ce este doar necredincios. 

Şaptezeci de ucişii Dar pentru care vină? 

Pentru aceea că ei să mijlocească-au vrut 

A nevinovaţilor izbăvire de moarte. 

Pentru aceasta Valens 

Pe ei i-a ars cu foc. 

Corabia cu lemnul uscat ars-a ca paiul, 

A focului limbă ţîşneşte, acuzator: 

Bărbaţii toţi îngenunchează-n flăcări 

Şi către Domnul înalţă ruga lor: 

„Primeşte jertfa noastră, Multmilostive Doamne, 

Doamne al Puterilor, Care toate le vezi! 

Ajută-ne nouă ca să plutim la Ceruri, 

La Locaşul cel Veşnic, mai adevărat!" 

Din vîlvătaie-ale lor trupuri se simt înmiresmate, 

Mireasma umple marea, se înalţă la Cer: 

Ea este jertfa sjîntă a Ortodoxiei, 

Ce ca tămîia drept merge, la Altarul din la Cer. 

Marea răceşte Şaptezeci de trupuri, 

Pe Cei Şaptezeci de Mărturisitori. 

întăriţi de chinuri, curăţiţi, puternici, 

Ei cu sufletul zboară fericiţi la Rai. 

Biserica toată a lor slavă proclamă, 

Pe cînd Valens vicleanul sepogoară-n iad. 

Cugetare 

Oamenii încearcă zadarnic să afle lucruri pe care Dumnezeu Ie-a 

ascuns de la ochii lor. Dacă nu ar fi îngăduit Dumnezeu, oamenii 

nu ar fi aflat niciodată aur şi argint în măruntaiele pămîntului, sau 



puterea aburului şi a electricităţii. Zadarnic a măcelărit Irod zecile 
de mii de prunci din Bethleem, doar-doar s-ar fi aflat între ei şi 
Acela de Care se temea. Acel Prunc ascuns a rămas privirilor lui 
de fiară, a rămas ascuns de nelegiuită sabia lui. Zadarnic a vrut 
Irod să îl apuce pe loan, fiul lui Zaharia. Căci iată minunea: 
soldaţii o vînau pe vîrstnica Elisabeta, care fugea cu copilul în 
braţe, şi nu au putut să o ajungă! Irod, înnebunit de ură, 1-a 
convocat pe Bătrînul Zaharia la el şi i-a zis: „Să mi-1 dai pe fiul 
tău loan!" Dar Bătrînul Preot a răspuns cu blîndeţe: „Eu acum mă 
aflu la Ierusalim în slujba Domnului Dumnezeului lui Israel, iar fiul 
meu, nu ştiu unde este." Dement de furie, Irod a poruncit 
uciderea lui Zaharia în locul fiului lui loan. Slugile criminalului 
rege au intrat în Templu şi l-au întrebat pe Zaharia: „Unde l-ai 
ascuns pe fiul tău? Dă-ni-1 nouă, căci aşa a poruncit regele. Iar 
dacă nu ni-1 dai, vei muri în locul lui." Zaharia Ie-a zis: „Voi îmi 
veţi ucide trupul, dar Domnul va primi sufletul meu." Aşa a fost 
asasinat Zaharia, dar Irod tot nemulţumit a rămas. Căci el, slugă 
de bună voie a diavolului fiind, nu îşi afla pacea nici noaptea, nici 
ziua, căci era chinuit de gîndul că tocmai acest loan care a scăpat 
este acel rege nou-născut vestit de Magii de la Răsărit. Irod a 
făcut toate nelegiurile şi crimele pe care Ie-a putut ca să-1 afle pe 
loan, dar nu 1-a aflat, căci Dumnezeu a voit ca să-1 ascundă. 
Luare aminte 

Să luăm aminte la pedeapsa lui Dumnezeu asupra lui David, 
pentru păcatele lui (II Regi 17): 

• La cum Abesalom s-a războit cu tatăl lui, iar în războiul acesta 
au pierit mulţime de popor; 

• La cum şi Abesalom a pierit; 

• La cum David a plîns pentru aceasta cu amar. 

Predică Despre necesitatea celei de a doua naşteri, a celei 
duhovniceşti 

De nu se va naşte cineva de sus, nu va putea să vadă împărăţia 
lui Dumnezeu (loan 3:3). 

Aşa a grăit Stăpînul Hristos către Nicodim, unul dintre mai-marii 
iudeilor şi învăţător în poporul lui Israel. Dar Nicodim a întrebat 
uimit: Cum pot să fie acestea? (loan 3: 9). Adică, a întrebat el, cum 
se poate naşte omul încă o dată? Chiar şi astăzi sînt mulţi care 
întreabă: Cum se poate preface omul trupesc în om duhovnicesc? 
Cum se poate preface păcătosul în om drept? Cum poate harul lui 
Dumnezeu să intre în om şi să îi scoată afară gîndurile şi pofta 
păcătoase? Cum poate Duhul Sfînt să lumineze sufletul omului? Cum 
poate apa să se prefacă în vin? - Dar noi ştim că atunci cînd Duhul 
Sfînt S-a pogorîtîn chip de limbi de foc aspra Apostolilor, atunci ei 
ca oameni s-au prefăcut, s-au transformat, nu au mai rămas 
aceeaşi, s-au înnoit cu totul, au renăscut. Mai ştim, din mii de 
exemple, cum oameni cu totul trupeşti s-au făcut în oameni 
duhovniceşti, regeneraţi şi trup şi suflet. Prin urmare, ştim că aceste 
lucruri s-au întîmplat atunci şi se întîmplă acum prin lucrarea harului 



Duhului Sfînt. Nu avem nevoie să întrebăm cum se întîmplă această 
prefacere. Ne este destul nouă să ştim că prefacerea are loc, şi să 
ne luptăm ca ea să ni se întîmple şi nouă. Căci harul Duhului Sfînt se 
dă oricui îl cere cum se cuvine şi se pregăteşte cum se cuvine spre 
a-1 putea primi. Nici o sarcină nu este mai dificilă decît aceea de a 
vorbi de lucruri duhovniceşti oamenilor complet senzuali, care nu 
sînt obişnuiţi să gîndească şi să judece decît trupeşte. Sfîntul loan 
Gură de Aur a zis: „Sufletul dedat complet patimilor nu poate 
înfăptui niciodată nimic măreţ şi nobil, căci el suferă de o cumplită 
orbire, ca şi a ochilor din care curge puroi." Dar vedem adesea că 
oamenii cei mai trupeşti şi mai grosieri sufleteşte sînt cei care se 
interesează de cele mai sfinte şi mai înalte taine dumnezeieşti. Ei 
însă nu fac aceasta în scopul mîntuirii vieţii lor, ci tocmai în scopul 
de a-i deruta pe credincioşi, de a batjocori Credinţa, şi de a-şi 
îndreptăţi propriile lor patimi. Nevolnici să pună piciorul măcar pe 
prima treaptă a scării nevoinţelor care duc la cer, ei fantazează cu 
plăcere pe tema treptei ultime, celei mai de sus. Fraţilor, cînd unii ca 
aceştia încep să vă întrebe despre cele mai adînci taine ale 
prefacerii sufletului şi ale împărăţiei Cerurilor, cereţi-le mai întîi să 
împlinească cele zece Porunci de Bază ale lui Dumnezeu. Dacă vor 
face aceasta, atunci sufletele lor se vor deschide firesc către 
înţelegerea Dumnezeieştilor Taine, în măsura în care acea înţelegere 
le este necesară curăţirii propriului lor trup şi suflet de patimi 
murdare şi păcate, şi pentru mîntuirea veşnică. 
O Stăpîne Doamne lisuse Hristoase, Invăţătorule al inimilor noastre, 
o, Doamne Atotînţelepte şi Sfinte, ajută-ne nouă să înţelegem cu 
minţile noastre şi să primim cu inimile noastre pre cît ne este de 
folos mîntuirii sufletelor noastre. Ajută-ne nouă să ne scîrbim deplin 
de curiozitatea deşartă, 
Căci numai Ţie se cuvine toată slava şi mulţumită în veci, Amin. 

6 septembrie 

• Pomenirea Minimii Sfîntului Arhanghel Mihail din Colose [Hones] 
în Frigia, lîngă Hierapolis, se afla un loc numit Hone („scufundare"), 
iar la acel loc un izvor făcător de minuni. Cînd Sfîntul Apostol loari 
Teologul, însoţit de Filip, a predicat Evanghelia la Hierapolis, el a 
privit înspre acest loc şi a prorocit că din el va ţîşni cîndva un izvor 
cu ape vindecătoare pentru mulţi, şi că va fi cercetat de marele 
Arhanghel şi Arhistrateg al Oştirilor cereşti, Mihail. Prorocia s-a 
împlinit nu mult după aceea: în acel loc a ţîşnit fără veste un izvor 
minunat, ale cărui ape aveau proprietăţi vindecătoare, şi la care a 
început să vină popor mult, din cele mai depărate zări. Un păgîn din 
Laodiceea avea o fiică mută, fapt care îi macină inima de durere. 
Arhanghelul Mihail i s-a arătat în vis şi i-a zis să-şi ia fiica şi să o 
aducă la izvor, unde va afla vindecare. Tatăl s-a supus îndată, şi-a 
dus copila la izvor, şi a aflat acolo mulţime de popor care aştepta să 
capete vindecare din multe, felurite şi cumplite boli. Aceştia însă 
erau cu toţii creştini. Bărbatul a întrebat cum să facă să obţină 
vindecarea copilului, iar un creştin i-a zis: „Trebuie să te rogi Sfîntului 
Arhanghel Mihail întru Numele Tatălui şi al Fiului şi al Sfîntului Duh." 



Omul s-a rugat aşa, i-a dat fetei să bea din apa izvorului, iar fata a 
început să grăiască. Păgînul cu fiica şi cu toată casa lui s-au botezat 
întru Sfînta Credinţă Creştină. 

Mai după altă vreme, un tînăr pe nume Archippus [Arhip] s-a 
sălăşluit acolo lîngă izvor în vieţuire sobră şi în rugăciune. Păgînii îl 
urau pe Arhip, şi îi făceau pururea răutăţi, căci nu le plăcea faptul că 
acest izvor sfînt al creştinilor dăruieşte tuturor atîta har, şi că la el 
venea popor de pretutindeni ca să capete vindecare. Păgînii, în 
ticăloşia lor, au schimbat cursul unei ape din apropiere, astfel încît 
ea să curgă peste biserica de lîngă izvor şi să o inunde, şi pe ea şi 
izvorul. Dar dreptcredinciosul Arhip s-a rugat cu lacrimi, şi 
Arhanghelul Mihail nu a îngăduit aceasta: ci el a deschis o spărtură 
în stînca de lîngă biserică, şi apele acelea au năvălit în ea. Aşa s-a 
mîntuit locul acela sfînt, şi de aceea s-a numit el mai apoi Hone, 
adică „al scufundării," pentru că şuvoiul de 

ape a curs în jos, năvalnic, în acea spărtură din stîncă, mistuindu- 
se înăuntru. Sfîntul Arhip bine s-a nevoit în acel loc pînă la vîrsta 
de şaptezeci de ani, iar după aceea s-a săvîrşit cu pace către 
Domnul. 

• Pomenirea Sfîntului Mucenic Romulus şi a celor Unsprezece Mii de 
ostaşi 

Cînd împăratul Traian bătea război în părţile răsăritului, el a 
poruncit odată un recensămînt al oştenilor lui, exclusiv al celor 
creştini. S-a descoperit atunci că se află unsprezece mii de soldaţi 
creştini în armata imperială a Romei, împăratul atunci a poruncit 
ca ei să fie scoşi din armată şi exilaţi în Armenia. Sfîntul Romulus 
era intendentul palatului imperial. El a mers înaintea împăratului 
şi 1-a certat pentru aceasta, declarînd că şi el este creştin, 
împăratul a poruncit decapitarea lui. La porunca împăratului, 
dintre cele unsprezece mii de soldaţi exilaţi, zece mii au fost 
răstigniţi. Ceilalţi o mie au fost ucişi în torturi bestiale. 

• Pomenirea Sfîntului Eudoxie 

Sfîntul Eudoxie a fost comandant în armata imperială romană. El a luat 
mucenicia pentru Hristos sub domnia lui Diocleţian. El a fost 
judecat şi torturat de guvernatorul cetăţii Melitene din Armenia, 
împreună cu el au fost chinuiţi şi prietenii lui, Zeno şi Macarie, 
împreună cu una mie şi o sută patru oşteni care fuseseră aduşi la 
Hristos de către Eudoxie. După moarte, Sfîntul Eudoxie s-a arătat 
soţiei lui, Vasilissa, care a rămas credinciosă lui Hristos pînă la 
suflerea ei cea mai de pe urmă, întru care s-a săvîrşit cu pace. 

• Pomenirea Sfîntului Cuvios David 

Acesta a fost mai întîi căpetenia unei bande de tîlhari care 
tîlhărea în apropiere de Hermopolis, în Egipt. El şi-a venit în 
simţiri numai înspre anii bătrîneţii, cînd s-a pocăit cu amar şi a 
luat tunderea în monahism. Sfîntul Arhanghel Gavriil s-a arătat lui 
David şi i-a dăruit harul dumnezeiesc al facerii de minuni. După 
multe nevoinţe cumplit de aspre, Cuviosul David s-a făcut vrednic 
împărăţiei Cereşti şi s-a odihnit cu pace, în veacul al şaselea. 



Cîntare de laudă la Sfîntul Arhanghel Mihail 

O, Arhanghele al lui Dumnezeu, Arhistrategule Mihaile, Tu 

Purtător de Sabie eşti Al Celui Preaînalt! 

Tu înaintea Domnului stai înconjurat de îngeri De îngeri 

preaputernici, Şi suflete de sfinţi. 

Intîiul între îngeri Al Domnului Cel Mare, Oriunde merge-nvinge Şi 

lucrează minuni! 

De el îi este spaimă Lui Satan cel groaznic Căci al Domnului 

Arhanghel Stă pentru adevăr. 

El stă pentru-adevăr Şi slujeşte dreptatea, El ca fulgerul iute Este 

unde vrea. 

Comandant al luminii, El paginii goneşte, Şi cu-ale lui aripi Apără 

pe Creştini. 

Luare aminte 

Să luăm aminte la înfrînarea lui David (II Regi 23): • La cum, în 

timpul războiului cu Filistenii, lui David i-a fost sete, şi a întrebat 

cine i-ar putea aduce apă de la fîntîna din Bethleem, care era în 

mîinile Filistenilor; 

La cum trei viteji s-au strecurat prin liniile inamice şi au adus apă de 

băut regelui lor, David; 

La cum David nu a voit să bea apa, ci a vărsat-o înaintea Domnului 

zicînd: „ Să mă ferească Dumnezeu să fac una ca aceasta! Acesta 

nu este, oare, sîngele oamenilor, care şi-au pus viaţa în primejdie? 

(II Regi 23: 17). 

Predică Despre cele două naşteri 

Ce este născut din trup, trup este; şi ce este născut din Duh duh 

este (Ioan3:6). 

Fraţilor, aceste cuvinte nu sînt cuvintele unui apostol sau ale unui 

proroc, ci sînt cuvintele Domnului însuşi, rostite de El cu Precurata 

Lui Gură. Aşa cum în fiecare cuvînt al lui Dumnezeu se află putere şi 

mîntuire, tot aşa se află putere şi mîntuire şi în acestea. De aceea 

ne este de neapărată trebuinţă să studiem cuvintele acestea cu frică 

şi cu grijă mare, şi să le aplicăm la propriile noastre vieţi. Prin 

cuvintele acestea Domnul arată iară şi iară întîietatea duhului faţă 

de trup. El arată că, aşa cum trupul se naşte din trup, şi duhul 

trebuie să se nască din Duh. Naşterea duhului nostru este de la 

Duhul lui Dumnezeu, după harul lui Dumnezeu, iar nu după natura 

Lui. Această naştere nouă este aceea pe care Domnul i-a descris-o 

lui Nicodim, una din căpeteniile iudeilor. Nicodim însă nu a înţeles 

cuvintele acestea ale lui Dumnezeu, tot aşa cum nu le înţelege nici 

astăzi omul al cărui trup este mai tare decît duhul lui. Căci oamenii 

al căror trup este mai tare decît duhul lor înţeleg şi judecă toate 

trupeşte. Pe cînd oamenii al căror duh s-a făcut mai tare şi decît 

trupurile lor privesc şi judecă toate duhovniceşte. Toţi cei care 

judecă şi privesc lucrurile trupeşte, îşi fac trupesc pînă şi duhul lor, 

pe cînd cei care privesc şi judecă lucrurile duhovniceşte, pînă şi 

trupul lor îl fac duhovnicesc. Aşa cum şi-ar schimba cineva aurul pe 

bani de hîrtie, tot aşa îşi schimbă şi cei dintîi ceea ce este nemuritor 

pe ceea ce este muritor. Pe cînd aceştia din urmă sînt ca acei 



schimbători care cu bani de hîrtie cumpără aur bun, căci ei nu 
distrug ceea ce este nemuritor, ci mai curînd transformă muritorul şi 
stricăciosul întru ceea ce este sănătos şi veşnic. Iudeii au interpretat 
Legea şi Prorocii potrivit trupului, adică cugetării lor simţuale şi 
pătimaşe, şi de aceea ei nu L-au înţeles şi nu L-au primit pre 
Stăpînul Hristos, ci L-au răstignit pre Domnul Slavei. Dar cei care au 
fost luminaţi cu harul Duhului Sfînt al lui Dumnezeu au citit 
duhovniceşte, după Duh, şi Legea şi Prorocii, şi L-au primit şi L-au 
înţeles pre Domnul Hristos. Iar prin El, ei au înţeles adînc nu doar 
Legea şi Prorocii, ci şi întreaga lume zidită, şi toată viaţa lor de pe 
pămînt. Fraţilor, deşi trupul cu 

necesitate se naşte din trup, cu totul nefiresc este ca tot din trup 
să se nască şi duhul. Să ni se nască aşadar duhul nostru din 
Duhul lui Dumnezeu, şi atunci vom fi şi noi într-adevăr fireşti, şi 
cu trupul şi cu duhul. Aceasta este firea aceea înaltă şi fără pată 
pe care a avut-o strămoşul Adam în Rai mai înainte de a păcătui. 
Nu mai este posibil acum ca trupul nostru să se mai nască o dată 
din trup, şi lucrul nici nu este necesar. Dar este posibil şi absolut 
necesar ca, oricît de vîrstnici am fi, duhul nostru să se nască din 
nou din Duhul lui Dumnezeu. 

O Stăpîne lisuse Hristoase Doamne, Cela Ce eşti Fiul Unul Născut 
al Tatălui, ajută-ne nouă ca mai înainte de ceasul morţii noastre 
să ne naştem cu duhul de sus, de la Duhul Tău cel Sfînt, ca să Te 
putem cunoaşte pre Tine cu adevărat. 
Căci noi Ţie ne închinăm şi pre Tine Te slăvim în veci, Amin. 

7 septembrie 

• Pomenirea Sfîntului Mucenic Sozont 31 

El s-a născut în Lycaonia. A fost păstor de oi şi a păzit toată legea 
lui Dumnezeu, învăţîndu-i şi pe ceilalţi, împreună-lucrători cu el şi 
prieteni, să facă la fel. El a văzut în vedenie că va sfîrşi ca 
mucenic al lui Hristos. Acela a fost timpul cînd Maximian era 
magistrat în Cilicia, şi îi prigonea sîngeros şi bestial pe creştinii 
din cetatea Pompeiopolis, care se afla aproape. Se afla la 
Pompeiopolis un idol din aur şi argint la care se închinau păgînii. 
Sozon şi-a lăsat turma lui, a mers în cetate, a intrat în capişte, a 
frînt un braţ al idolului, 1-a făcut bucăţele şi Ie-a împărţit 
săracilor. S-a iscat un tumult nemaipomenit din pricina aceasta, 
iar păgînii au început să caute vinovatul. Ca să împiedice 
arestarea pe nedrept a nevinovaţilor, Sozon a mers şi s-a predat 
magistratului, mărturisidu-se creştin şi arătînd că el a frînt mîna 
idolului. Torţionarii mai întîi l-au bătut, iar apoi l-au atîrnat de un 
copac şi i-au scrijelit trupul cu fiare. Pe cînd se afla aproape mort, 
l-au aruncat în foc, unde Sfîntul Mucenic Sozon şi-a dat sfîntul lui 
suflet în mîinile lui Dumnezeu. El a luat mucenicia cam pe la anul 
304. Sfintele lui moaşte s-au arătat făcătoare de minuni, iar 
deasupra lor s-a ridicat o sfîntă biserică întru numele lui. 
31 De asemenea, Înainte-Prăznuirea Naşterii Preasfmtei Născătoare de Dumnezeu. - 
Vezi Sinaxarul Zilei din Mineiulpe iulie (Bucureşti, 2003), Vieţile Sfinţilor pe larg 



(Episcopia Romanului şi Huşilor, 1999). 

• Pomenirea Sfinţilor Apostoli Evod şi Onisifor 

Aceştia au fost din numărul celor Şaptezeci de Apostoli mai Mici. 
Sfîntul Ignatie Teoforul îl pomeneşte elogios pe Evod în Epistola lui 
către Antiohieni. Evod a fost ucenic al Sfîntului Apostol Petru, şi 
urmaş al său [al Sfîntului Ignatie] la cîrma Bisericii Antiohiei. însuşi 
Sfîntul Apostol Petru 1-a sfinţit episcop. Sfîntul Evod a scris o lucrare 
despre Preasfînta Fecioară Măria, în care arăta cum a fost adusă 
Fecioara la templu pe cînd avea vîrsta de trei ani, cum a rămas la 
Templu timp de unsprezece ani, cum, păşind în al cincisprezecelea 
an al vieţii ei, a fost încredinţată grijii Sfîntului losif; şi cum, la vîsta 
de cincisprezece ani, L-a născut pe Mîntuitorul. Evod a mai scris o 
lucrare, intitulată „Făclia". Din nefericire însă, ambele lucrări au fost 
distruse în timpul persecuţiilor. El a fost omorît pentru Hristosîn 
timpul persecuţiilor pe care Ie-a dezlănţuit Vespasian la Antiohia. 
Sfîntul Pavel îl pomeneşte pe Sfîntul Onisifor ca pe un prieten sincer 
care i-a stat în ajutor (II Timotei 1: 16-18). 32 Sfîntul Onisifor a luat 
mucenicia pentru Hristos la Colophon, unde era episcop. Se spune 
că a murit fiind legat de cai sălbatici, care l-au sfîşiat. Astfel, aceşti 
nobili ostaşi ai lui Hristos L-au slujit pe El cu cinste în vremea vieţii 
lor pămînteşti, iar apoi au intrat în bucuria Domnului lor. 

• Pomenirea Sfîntului Mucenic Evpsihie 

El a fost fiul lui Dionisie, senatorul. El a fost torturat bestial pentru 
Hristos, apoi aruncat în temniţă mai mult mort. Acolo a intrat la el 
îngerul Domnului care l-a vindecat. Ieşind din temniţă, el şi-a 
împărţit toate averile lui: parte săracilor, parte celor care îl urau. El a 
fost apoi arestat din nou, şi a fost torturat bestial, zgîriindu-i-se 
trupul cu fiare, pînă cînd şi-a dat sufletul în mîinile lui Dumnezeu. 
Din rănile lui în loc de sînge a curs lapte şi apă. El a luat mucenicia 
în timpul domniei lui Hadrian. 

32 Sfîntul Pavel îi scrie ucenicului său iubit Sfîntul Timotei astfel: "Domnul să aibă 
milă de casa lui Onisifor, căci de multe ori m-a însufleţit şi de lanţurile mele nu s-a 
ruşinat. Ci, venind la Roma, cu multă osîrdie m-a căutat şi m-a găsit. Să-i dea 
Domnul ca, în ziua aceea, el să afle milă de la Domnul. Şi cît de mult mi-a slujit el 
în Efes, tu şti i prea bine" 

• Pomenirea Sfîntului loan, Arhiepiscopul Novgorodului 

El a fost preot, şi a fost ridicat la treapta arhierească, ca Episcop 
al Novgorodului, la 1163. în timpul vieţii lui el a înălţat şapte 
biserici. El a văzut-o în vedenie pe Preasfînta Născătoare de 
Dumnezeu, şi a căpătat mari puteri asupra diavolilor, pe care i-a 
şi silit să-1 slujească. El a salvat minunat Novgorodul de atacul a 
şaptezeci şi două de căpetenii inamice. El a suferit cumplite ispite 
din partea diavolilor, dar Ie-a biruit pe toate cu puterea Sfintei 
Cruci şi cu rugăciune multă. La vîrstă înaintată ajungînd, el s-a 
retras la o mînăstire, îmbrăcînd sfinta şi marea schimă. El s-a 
săvîrşit cu pace către Domnul, în şapte zile ale lunii septembrie, 
din anul 1185. 

Cîntare de laudă la Sfîntul Mucenic Sozon 
Tînărul Sozon, drepîcredincios viteaz, 
înaintea necredincioşilor drept ca luminarea a stat: 



El a stat drept şi fără spaimă, 
Cu mintea ţintă la Dumnezeu. 
Călăul bestial l-a torturat 

Pentru-afi rupt mina neputinciosului idol. 
„Am rupt-o, " a zis Sozon, 

„ Ca să văd dacă simte, 

şi văzut-am că el 

nu m-a certat deloc. 

Idolii voştri sînt morţi, 

Voi lor vă închinaţi zadarnic. 

Idolul acesta nici un cuvînt nu mi-a spus. 

El propriul lui braţ nu a putut să şi-l scape, 

E mut şi e orb, fără viaţă în el. 

El nimic nu pricepe, nici aude, nici vede, 

Iar braţul lui furat nu-i, 

E împărţit la săraci. 

O, paginilor, eu pentru a voastră salvare, 

lmpărţitu-1-am pe-al vostru idol la săraci! 

Ca să aduc măcar o rază în bezna sufletelor voastre, 

Doar-doar veţi recunoaştepre Dumnezeul cel Viu!" 

Sozon a-ngenunchiat şi lui Dumnezeu s-a rugat. 

El sîngele ş i-a dat 

Pentru Adevăr. 

Al slăvitului Sozon curajpreaminunat 

întru Hristos avut-a puternicul izvor. 

Cugetare 

Biruinţa asupra mîniei este una dintre cele mai strălucite biruinţe 

a ostaşului lui Hristos. In general, ne mîniem fie pe aceia care nu 

vor să ne asculte şi să se lepede de păcat, fie pe aceia care ne 

jignesc sau ne insultă. Făcînd aşa, noi uităm că mînia este un 

păcat de moarte, şi că dorind mîntuirea altora, ne-o pierdem pe a 

noastră, după cum a arătat Sfîntul Macarie. Mînia împotriva 

duşmanilor noştri se mai combină şi cu un alt păcat, anume 

dorinţa de răzbunare. Sfîntul Evpsihie şi-a tăiat patima mîniei 

tocmai prin aceea că, înainte de mucenicia lui, şi-a împărţit 

marea avere nu doar către săraci, ci şi celor care îl urau, adică 

tocmai acelora din a căror pricină a fost torturat şi asasinat. El i-a 

socotit astfel pe asasinii lui nişte binefăcători. Sfîntul loan Gură 

de Aur zice: „Să tăiem aripile mîniei, iar răul nu va reuşi să se 

înalţe în văzduh. Mînia este o boală rea care ne poate ucide 

sufletul. ..Mînia este un foc cumplit care arde totul în calea lui... 

Dacă mîniosul şi-ar putea vedea chipul în clipa mîniei lui, el nu ar 

mai avea nevoie de nici un îndemn ca să se lepede de mînie, căci 

nimic nu este mai sinistru, mai murdar şi mai înfricoşător decît un 

astfel de chip." Avva Ammona a mărturisit despre sine: „Am 

petrecut paisprezece ani la Skit [în Pustia Egipteană], rugîndu-mă 

lui Dumnezeu zi şi noapte, ca să îmi dea biruinţă asupra mîniei." 

Luare aminte 



Să luăm aminte la cinstea pe care i-a dat-o Solomon mamei lui, 
Batşeba (III Regi 2): 

• La cum mama a venit la fiul ei, regele, ca să mijlocească 
pentru cineva; 

• La cum regele a întîmpinat-o pe mama lui ridicîndu-se în 
picioare şi înclinîndu-se înaintea ei, deşi era rege; 

La cum, şezînd pe tronul lui, el a aşezat-o pe maică de-a 
dreapta lui. 

Predică Despre hrana cea duhovnicească 
Mîncarea Mea este să fac voia Celui ce M-a trimis pe Mine (loan 4: 34). 
lată, aceasta este iubirea! lată, aici este învăţătura! lată, aceasta 
este smerenia! lată pilda cea mare! Aşa precum în pîinea curată 
se află toate substanţele necesare hranei trupului nostru, tot aşa 
fiecare cuvînt al 

Mîntuitorului conţine tot ce este necesar pentru hrana sufletului 
nostru. Dumnezeiasca unitate de natură între Tatăl şi Fiul se 
exprimă în dragostea Tatălui către Fiu, şi a Fiului către Tată. Căci 
cel care iubeşte se supune. Dacă vrei să cunoşti cît este de mare 
dragostea ta faţă de Dumnezeu, măsoară cîtă ascultare faci faţă 
de cuvîntul Lui şi vei afla exact. Lipsa ascultării este semnul sigur 
al lipsei de iubire. Căci cel care iubeşte, face voia celui iubit. Fiul 
lui Dumnezeu îl iubeşte atît de mult pe Tatăl Lui, încît El socoteşte 
împlinirea voii Lui cea mai dulce hrană. Şi care este voia Tatălui? 
Ea este mîntuirea omenirii. Domnul nostru, Fiul lui Dumnezeu, 
flămînzea după împlinirea de către El a voii Tatălui Lui. Cînd 
mîntuia un om, El Se simţea hrănit cu cea mai dulce hrană. Oare 
vedem noi cît de înaltă este spiritualitatea Domnului nostru 
Hristos? Ucenicii l-au adus hrană cumpărată din cetate şi i-au zis: 
învăţătorule, mănîncă! Dar în clipa aceea El era concentrat la 
lucrarea Lui, mîntuirea sufletelor omeneşti. El tocmai grăise cu 
femeia samariteană ce venise să scoată apă, şi care era gata să 
îmbrăţişeze credinţa mîntuirii, mergînd şi vestind-o şi 
concetăţenilor ei; toată cetatea Siharului deja se apropiase de 
împărăţia lui Dumnezeu; iar holdele erau gata pentru secerişul 
cel duhovnicesc. Pentru Domnul Hristos această hrană era mai 
dulce decît orice hrană trupească şi decît toate bogăţiile şi 
dulceaţa lumii. Căci trupul este doar un car, o slugă, la ale cărui 
hăţuri trebuie să stea regele, adică sufletul. Atunci cînd regele îşi 
împlineşte datoria lui regală, adică răscumpărarea moştenitorilor 
lui din robia în care au căzut, sluga trebuie să stea deoparte şi să 
nu se amestece în trebile regelui. Regele este atît de concentrat 
asupra salvării moştenitorilor lui, încît această sarcină îi este lui şi 
hrană, şi băutură, şi răsplată, şi singura satisfacţie şi demnitate. 
O, fraţilor, dacă am şti noi cît de mult flămînzeşte chiar şi astăzi 
Stăpînul Hristos pentru mîntuirea sufletelor noastre! Dacă am şti 
cu adevărat, atunci l-am dărui Lui, ca nişte credincioşi, hrana pe 
care Şi-o doreşte cel mai mult. Căci oare cine ne este nouă un 



oaspete mai scump, o rudă mai apropiată şi un prieten mai 
credincios decît El? Cînd primim oaspeţi pămînteşti, chiar de rang 
foarte mic, şi rude, chiar neapropiate, şi prieteni, chiar făţarnici, 
noi ne străduim să îi primim cum ştim mai bine şi cu ce ştim că le 
place mai mult. De ce atunci nu-L primim astfel şi pe însuşi 
Domnul nostru, pregătindu-l singura mîncare care îi place Lui? 
Adică cu îmbrăţişarea mîntuirii Lui, care Lui îi este cea mai 
plăcută hrană. De la oricare alta El îşi întoarce faţa. 
O Stăpîne Doamne lisuse Hristoase, Cela Ce pururea flămînzeşti 
şi însetezi pentru mîntuirea noastră, miluieşte-ne şi ne mîntuieşte 
pre noi ca un Bun şi Iubitor de oameni! 
Căci noi Ţie ne închinăm şi pre Tine Te lăudăm în veci, Amin. 

8 septembrie 

• Pomenirea Naşterii Preasfintei Stăpînei noastre de 
Dumnezeu Născătoarea şi pururea Fecioara Măria 

Preasfînta Fecioară Măria s-a născut din părinţi foarte înaintaţi în 
vîrstă, loachim şi Ana. Tatăl ei se trăgea din seminţia lui David, iar 
maica ei, din seminţia lui Aaron. Astfel, pe linie paternă, ea a fost 
din stirpe regală, iar pe linie maternă, din neam preoţeasc. Prin 
aceste elemente ea a preînchipuit că Acela Care avea să Se 
nască din ea avea să fie împărat şi Mare Arhiereu, loachim şi Ana, 
foarte vîrstnici fiind şi neavînd copii, se chinuiau foarte mult cu 
sufletul, stînd pururea smeriţi înaintea lui Dumnezeu şi fiindu-le 
mereu ruşine de oameni. 3 Dar ei pururea se rugau cu lacrimi 
înaintea lui Dumnezeu, rugîndu-L să le dăruiască şi lor prunc, aşa 
cum odinioară lui Avraam şi Sarei, care l-au născut pe Isaac la 
adînci bătrîneţe. Atotputernicul şi Atotvăzătorul Dumnezeu Ie-a 
ascultat cererea şi i-a răsplătit cu o bucurie dincolo de toată 
bucuria pe care şi-au închipuit-o vreodată. Căci El nu doar că Ie-a 
dăruit o fiică, ci El Ie-a dăruit-o chiar pe Maica lui Dumnezeu. El i- 
a luminat deci nu doar cu bucuria pămîntească şi trecătoare, ci i- 
a luminat cu bucuria veşniciei. Căci Dumnezeu Ie-a dăruit doar o 
singură fiică, dar ce Fiică!, şi doar un singur nepot, dar ce Nepot! 
Măria cea Plină de Har, cea Binecuvîntată între femei, Biserică a 
Duhului Sfînt, Altar al Dumnezeului Celui Viu, Masa Pîinii celei 
Dumnezeieşti, Corabia Sfinţeniei lui Dumnezeu, Pomul cel cu Bun 
Rod, Slava neamului omenesc, Lauda tuturor femeilor, Izvorul 
fecioriei şi al curăţiei - iată fiica pe care Dumnezeu Ie-a dăruit-o 
lui loachim şi Annei! Ea s-a născut la Nazareth, iar la vîrstă de trei 
ani a fost dusă de maica ei la Templul din Ierusalim. Petrecînd 
acolo vremea cuvenită şi împlinind paisprezece ani, ea s-a întors 
la casa părintească de la Nazareth. Acolo a primit Buna Vestire a 
Arhanghelului Gavriil privitoare la naşterea Fiului lui Dumnezeu, 
Mîntuitorul lumii, din trupul ei feciorelnic şi preacurat. 

33 Părinţii fără copii erau foarte dispreţuiţi la vechii evrei. 

• Pomenirea Prăznuirii Preasfintei Născătoare de Dumnezeu de la 
Kalişto 

La Mînăstirea Preasfintei Născătoare de Dumnezeu de lîngă satul 



Kalişto, care se află în Macedonia, la apus de Struga, Maica 

Domnului şi-a arătat cu putere milostivirea ei către oameni, 

lucrînd în mijlocul lor multe vindecări minunate. Mulţi oameni 

greu bolnavi şi-au găsit vindecare minunată acolo, mulţi tîlhari 

veniţi cu gîndul de a jefui şi distruge mînsătirea au fost pedepsiţi 

năprasnic de o putere nevăzută, în această mînăstire se află o 

sfintă icoană făcătoare de minuni a Maicii Domnului, iar în 

apropierea mînăstirii se află două izvoare cu ape tămăduitoare: 

unul închinat Sfîntului Apostol Petru, iar celălalt Sfîntului Anania. 

Nu departe de biserica principală se află o peşteră-paraclis 

închinată Sfîntului Athanasie. 

• Prăznuirea Icoanei Preasfintei Născătoare de Dumnezeu de la 

Poceaev 

în provincia Volhynia, la Poceaev, se află o vestită Mînăstire a 

Preasfintei Născătoare de Dumnezeu. Aici Maica Domnului s-a 

arătat mai întîi pe la anul 1340, unia dintre cei doi monahi care se 

nevoiau într-o peşteră din apropiere. De atunci înainte, în locul 

acela s-au lucrat statornic nenumărate minuni. 

Cîntare de laudă la Naşterea Preasfintei Născătoare de 

Dumnezeu 

O, multdorită şi îndelungaşteptată 

Fecioară, carele de la Domnul ai fost cerută cu lacrimi! 

Tu eşti bisrică în trup a Sfîntului Duh, 

Şi Maică te numeşti a Cuvîntului Celui Veşnic! 

Tu eşti Rugul Aprins ce Moise l-a văzut de demult, Căci întru tine 

primeşti Cărbunele Dumnezeirii! De Dumnezeiasca flacără arzînd, 

trupul tău minunat Nu se mistuie nicicum. Tu Rodul de Aur îl naşti 

lumii! 

Tu porţi pe Cel Ce poartă tăria, 

Pre Carele pururea li laudă oştirile cereşti! 

Tu pre cereasca Taină a Tainelor o ascunzi întru tine, 

Arătîndu-te astfel decît cerurile mai încăpătoare! 

Tu ne eşti nouă mai scumpă decît multe comori, Fecioară Sfîntă, 

izvorul mîntuirii noastre! Pentru aceasta îngerii şi cu noi oamenii te 

slăvim, Preasfîntă Fecioară, Turturea de Lumină! 

împăratul Cerurilor în lume va să vină, El voieşte să treacă prin 

Poarta ce eşti tu! O Fecioară Sfîntă, de Dumnezeu Născătoare, Tu ne 

răsări nouă pe al Dreptăţii Soare! 

Cugetare 

Sfîntul Dionisie Areopagitul scrie cu bucurie negrăită despre strălucirea 

exterioară şi interioară a Maicii Domnului, despre minunata 

bunămiresmă pe care a simţit-o în prezenţa Preasfmtei 

Născătoare de Dumnezeu, atunci cînd a mers ca să o vadă, la 

Ierusalim, în rîvna lui, el a zis că dacă nu ar fi crezut mai înainte 

întru Unul Dumnezeu, atunci ar fi socotit că ea, Preasfîntă 

Născătoare de Dumnezeu, este Dumnezeu. Sfîntă Fecioară lăsa 

asupra celor care veneau în prezenţa ei o impresie puternică şi 

unică, puterea harului ei devenind şi mai accentuată după sfîntă 



şi cinstita ei adormire. Această putere izvora din lucrarea ei de 
rugăciune neîncetată pentru toţi credincioşii, pentru toţi cei care 
veneau la ea pentru ajutor. Cînd Sfîntul loan de la Novgorod s-a 
rugat împreună cu poporul înaintea Maicii Domnului pentru ajutor 
împotriva paginilor care îi împresurau, atunci Sfîntul loan a înţeles 
că şi Maica Domnului se ruga cu lacrimi lui Dumnezeu pentru 
ajutorul lor, şi aşa a scăpat Novgorodul ca prin miracol. Aşa cum 
Maica Domnului a plîns la Patima Fiului ei, tot aşa şi acum se 
roagă cu lacrimi Maica lui Dumnezeu pentru tot necăjitul care 
aleargă la ajutorul ei cel sfînt. Putem spune că toate colţurile 
pămîntului au cunoscut puterea minunilor milostivirii ei. Trăieşte 
chiar şi astăzi la Belgrad un proprietar de cafenea (C. J.), care s-a 
născut în Macedonia, în satul Labunişte de lîngă Struga. Mama lui 
1-a dus orb la Mînăstirea de la Kalişto, unde, după ce preotul s-a 
rugat pentru el înaintea Icoanei Preasfintei Născătoare de 
Dumnezeu, copilul şi-a recăpătat vederea. Primul monah de la 
Poceaev a văzut un stîlp de foc ce se înălţa de la pămînt la cer, 
iar în acel stîlp de foc a văzut-o pe Maica lui Dumnezeu. Ea stătea 
în picioare pe o stîncă. La locul la care a văzut monahul stîlpul de 
foc, a izbucnit un izvor de ape vindecătoare, care vindecă şi 
astăzi mulţi bolnavi. 

S-a scris în 1928. 

Luare aminte 

Să luăm aminte la minunatul dar al lui Dumnezeu către Solomon 

(III Regi 3): 

• La cum Domnul i s-a arătat lui Solomon la Ghibeon noaptea în 
vis, şi i-a zis: Cere ce vrei să-ţi dau!', 

• La cum singurul lucru pe care Solomon 11-a cerut lui Dumnezeu a fost o 
minte pricepută, ca să poată conduce bine poporul Lui, şi să 
poată deosebi cum se cuvine binele de rău; 

• La cum Dumnezeu i-a dăruit lui Solomon din belşug ceea ce a 
cerut, şi 

îmbelşugat şi ceea ce nu i-a cerut. 

35 

Predică Despre deofiinţimea Tatălui şi Fiului 

Fiul nu va putea să facă nimic de la Sine, dacă nu va vedea pe 
Tatăl făcînd (loan 5: 19). 

Fraţilor, cum trebuie să înţelegem noi aceste cuvinte ale 
Evanghelistului? Oare aşa cum le-au răstălmăcit arienii, zicînd că 
se vede de aici că Fiul este mai mic decît Tatăl? Nicidecum. Căci 
hulă au grăit aceia care au interpretat astfel. Noi trebuie să 
înţelegem aceste cuvinte aşa cum le-au înţeles Sfinţii noştri 
Părinţi de Dumnezeu purători, anume că Fiul este întocmai Tatălui 
întru toate, şi că, din pricina unimii lor de voinţă, dragoste şi 
înţelepciune, Fiul nu va face niciodată nimic potrivnic voii lui 
Dumnezeu, sau contrar iubirii Tatălui, sau contrar înţelepciunii 
Tatălui. Tot aşa, Tatăl nu va face niciodată nimic contrar Fiului, iar 
Duhul Sfînt nu va face niciodată nimic contrar Tatălui sau Fiului. 



Toate cele voite, iubite şi gîndite de către Tatăl, sînt voite, iubite şi 
gîndite şi de către Fiul şi Duhul Sfînt. O, minunată unime! O, 
nedespărţită Treime! O, Fiinţă negrăită! Trebuie să ne fie limpede 
aşadar că Fiul nu va voi să facă niciodată nimic de la Sine, nimic doar 
din voia Lui, nimic care să nu fie în unime armonioasă cu puterea 
Tatălui şi cu voia Lui. Stăpînul Hristos mărturiseşte mai departe El 
însuşi că aceasta este adevărata interpretare a cuvintelor Lui: 
Căci, după cum Tatăl scoală pe cei morţi şi le dă viaţă, tot aşa şi 
Fiul dă viaţă celor ce voieşte (loan 5: 21). Vezi egalitatea de 
voinţă şi putere? Căci ceea ce voieşte Tatăl, aceea voieşte şi Fiul; 
şi ceea ce poate Tatăl, acelea le poate şi Fiul. Prin urmare, să nu 
cuteze cineva să despartă 

35 "Ba îţi voi da şi ceea ce tu n-ai cerut: bogăţie şi slavă, aşa Incit nici unul 
dintre regi nu va fi asemenea ţie, în toate zilele vieţii tale " (HlRegi 3: 13). 
Dumnezeirea Lor şi astfel să-şi aducă blestem asupra capului! Căci 
Dumnezeu nu suferă să fie despărţit, şi cine încearcă să facă 
despărţire în sînul Dumnezeirii, micşorînd O Persoană şi mărind-o pe 
alta, nu se va putea mîntui în veac. 

O, Stăpîne Doamne Dumnezeul nostru, Cela Ce în Treime eşti 
închinat şi slăvit, Cela ce eşti Trei în Persoane şi Unul în Fiiere, 36 
Viaţă, Lumină şi Iubire, cată către noi şi ne miluieşte, 
Căci noi Ţie ne închinăm şi pre Tine Te slăvim în veci, Amin. 

9 septembrie 

• Pomenirea Sfinţilor şi drepţilor dumnezeieşti Părinţi loachim şi Ana 
Sfîntul loachim a fost din casa lui luda, şi descendent al Regelui 
David. Sfînta Ana a fost fiica lui Mathan preotul, din casa lui Levi, 
aşa cum a fost şi Aaron, Marele Preot. Mathan a avut trei fiice: pe 
Măria, pe Sofia [Sovia] şi pe această Ana. Măria s-a căsătorit, a 
locuit la Bethleem şi a născut-o pe Salomeea. Sofia s-a căsătorit, a 
locuit tot la Bethleem, şi a născut-o pe Elisabeta, mama Sfîntului 
loan Botezătorul. Iar Ana s-a căsătorit cu loachim la Nazareth, iar la 
vîrstă adîncă a dat naştere Preasfmtei Născătoare de Dumnezeu, 
loachim şi Ana au fost căsătoriţi timp de cincizeci de ani, fără ca să 
aibă copii. Ei au vieţuit cu toată evlavia şi departe de tumultul lumii, 
iar din agoniseala lor cheltuiau pentru nevoile casei lor doar o 
treime, căci o treime din avutul lor îl aduceau jertfă Templului, iar 
cealaltă oîmpărţeau săracilor. Cu toate acestea, ei au fost 
întotdeauna îndestulaţi. Aducînd odată jertfa lor la Templul Domnului 
de la Ierusalim, marele preot Isahar 1-a certat pe loachim şi i-a zis: 
„Nu este primită înaintea lui Dumnezeu jertfă din mîinile tale, căci tu 
nu ai copii." Astfel, Sfîntul loachim era dispreţuit ca un nevrednic şi 
împins la o parte din rînd, de către alţii care aveau copii. Faptele 
acestea chinuiau 

36 Subscriem gîndirii Părintelui Rafail Noica, privitoare la modul în care trebuie 
desemnate corect şi în limba română realităţile dogmelor creştin-ortodoxe. Vezi 
traducerile în limba română ale cărţilor Arhimandritului Sofronie, cărora Părintele 
Noica le este autor. Fierem limba română este un infinitiv lung de la verbul afi, 
verb folosit de Dumnezeu către Moise cînd zice: Eu sînt Cel Care este, şi care este 
altceva decît obişnuitul infinitiv lungire, care în limba română s-a restrîns la a 
desemna lucruri, iar nu dinamismul unei modalităţi de existenţă; şi altceva şi decît 



substantivul fiinţă care şi el trimite la lucruri din această lume. Este motivul 
pentru care Părintele Noica propune şi grafierea cuvîntului cu doi de V, rostindu- 
se accentuat primul. 

sufletele Drepţilor loachim şi Ana, care se întorceau la casa lor 
plîngînd. Atunci ei au căzut amîndoi înaintea lui Dumnezeu la 
rugăciune, rugîndu-L fierbinte să facă şi cu ei o minune, aşa cum 
făcuse cu Avraam şi cu Sara, şi să le dăruiască lor prunc şi 
mîngîiere la bătrîneţe. Iar Dumnezeu 1-a trimis la ei pe îngerul 
Lui, care Ie-a vestit naşterea unei „prunce binecuvîntate, între 
care se vor binecuvînta toate neamurile pămîntului şi prin care va 
veni mîntuirea întregii lumi." Ana a zămislit curînd, iar la nouă 
luni a născut-o pe Sfinta Fecioară Măria. Sfîntul loachim a trăit 
pînă la vîrsta de optzeci de ani ai vieţii lui, iar Ana pînă la vîrsta 
de şaptezeci şi nouă de ani, după care s-au săvîrşit cu pace către 
Domnul. 

• Pomenirea Sfinţilor Părinţilor noştri de la Sinodul al Treilea 
Ecumenic 

Acest Sinod a avut loc la Efes, în anul 431, în timpul împăratului 
Teodosie cel Mic. La el au fost de faţă două sute de Sfinţi Părinţi, 
reuniţi spre a da anatemei erezia lui Nestorie, Patriarhul 
Constantinopolului, care strica învăţătura despre Maica lui 
Dumnezeu şi despre Naşterea Domnului. Nestorie nu voia să o 
numească pe Preasfînta Fecioară Născătoare de Dumnezeu 
[Theotokos], ci numai Născătoare de Hristos [Hristotokos] 37 . Sfinţii 
Părinţi au dat anatemei învăţătura lui Nestorie şi au întărit că 
Presfînta Fecioară trebuie să se numească după cum este: 
Născătoare de Dumnezeu. Pe lîngă acestea, Sinodul a întărit şi 
hotărîrile Primului şi celui de al Doilea Sinod Ecumenic, mai cu 
seamă privitor la Simbolul Credinţei [Crezul] niceo- 
constantinopolitan, poruncind ca nimeni să nu cuteze a adăuga 
sau a scoate vreo cirtă din el. 

• Pomenirea Sfîntului Mucenic Severian 

Acesta a fost un nobil din cetatea Sevastiei [era unul dintre 
Senatorii cetăţii, cf. Sinaxarul Sfintului din Minei}. In timpul 
martiriului celor Patruzeci de Mucenici (pomeniţi la 9 martie), el i- 
a cercetat în temniţă, i-a întărit şi Ie-a slujit. După slăvită lor 
săvîrşire din viaţă, a fost arestat şi el, bătut şi torturat pentru 
Hristos. La urmă a fost spînzurat de un copac, atîrnîndu-i-se de gît 
o piatră foarte grea, şi o alta la fel de grea atîrnîndu-i-se de 
picioare. Mulţumind lui Dumnezeu, Sfintul Mucenic Severian şi-a 
dat sufletul în mîinile lui Dumnezeu. Acestea s-au întîmplat în 
anul 320, în timpul domniei lui Liciniu. 
37 Vrînd să zică prin acesta că Cel născut din ea este doar om, nu şi 
Dumnezeu, şi asemănîndu-se astfel necuratului Arie. 

• Pomenirea Sfintului Theofan Mărturisitorul şi Postitorul 

Ducînd viaţă plăcută lui Dumnezeu şi luînd chinuri pentru El, Sfîntul 
Theofan a adormit cu pace la anul 299. 38 

• Pomenirea Sfintului Nichita, Plăcutul lui Dumnezeu 

Sfîntul acesta a vieţuit la Constantinopol în veacul al doisprezecelea. 



Atît de mult a plăcut el lui Dumnezeu, încît porţile sfintelor biserici 
se deschideau singure înaintea lui, iar candelele de la icoane se 
aprindeau singure: aşa de mare era puterea rugăciunii lui. La dorinţa 
Diaconului Sozon, şi cu rugăciunile Sfîntului Nichita, a venit un preot 
din cealaltă lume de care Diaconul Sozon se înstrăinase şi care 
murise mai înainte ca ei să se fi împăcat. Mai întîi s-au arătat un şir 
de preoţi îmbrăcaţi în straie albe, apoi un altul îmbrăcaţi în veşminte 
roşii. Diaconul Sozon 1-a recunoscut pe preotul lui printre aceştia din 
urmă, şi a făcut pace cu el. Acestea toate s-au întîmplatîn timpul 
nopţii, la Biserica din Vlaherne. 

38 "Acest sfînt era din părinţi elini; şi, apropiindu-se către Hristos, fiind încă 
prunc, a văzut un copil pătimind foarte rău de frig şi 1-a îmbrăcat cu hainele 
sale. întrebîndu-1 tatăl său: Unde-ţi sînt hainele, fiul meu? el a răspuns: Pe 
Hristos L-am îmbrăcat. Iar tatăl său a zis: Cine este Hristos? De vreme ce noi 
cinstim pe Hermes şi pe Apolon. Atunci copilul, lepădîndu-se de tatăl său, 1-a 
luat îngerul Domnului şi 1-a suit în muntele ce se cheamă Diavinon şi 1-a dat 
în seama unui părinte sihastru, care petrecea viaţă călugărească de şaptezeci 
şi cinci de ani. Şi, luîndu-1 acel părinte, 1-a învăţat Sfînta Carte şi viaţă 
călugărească; şi erau hrăniţi amîndoi de un înger. După cinci ani, răposînd 
stareţul, copilul a sihăstrii în acea peşteră cincizeci şi opt de ani. După aceea, 
fiind povăţuit de dumnezeiescul înger, a ieşit din peşteră şi, încălecînd pe un 
leu, a umblat şaizeci de stadii, şi a predicat pretutindeni credinţa în Hristos. 
Dar, fiind prins, împăraţii Caros, Carin şi Numerian au pus şi i-au dat o sută de 
palme. După aceea, supunîndu-1 la felurite chinuri şi văzînd că, prin minunile 
ce le făcea el, venea către Hristos multă mulţime şi se boteza de dînsul, s-au 
ruşinat şi l-au lăsat să petreacă în sihăstria sa. Şi, suindu-se iarăşi la peştera 
în care locuise mai înainte şi petrecînd acolo încă şaptesprezece ani de 
sihăstrie, pînă s-au făcut toţi anii sihăstriei lui şaptezeci şi cinci, s-a mutat 
către Domnul.» - Sinaxarul Sfintului din Minei (Bucureşti, 2003). 

39 înVieţile Sfinţilor pe larg (Episcopia Romanului şi Huşilor, 1999): 'Fericitul 
Nichita ascunsul, pe care 1-a văzut Sozont Diaconul'. 

Cîntare de laudă la Sfinţii şi drepţii dumnezeieşti Părinţi 

loachim şi Ana 

Bucură-te, cea fără de fii! Bucură-te, o, vîrstnică Ana! lată naşti 

pruncă la bătrîneţile tale, Tu o naşti, pe Aleasa, între maici! 

Precum odinioară şi Sara cea bătrînă, Şi iară bătrînă maic-a lui 

Samson, Şi precum a lui Samuel maică, iară bătrînă, Şi precum 

bătrînă maică a lui loan! 

Dar tu între ele eşti cea mai slăvită Căci dintru al tău pîntec o naşti 

Pe una Fecioară Măria preaslăvită, Maica Domnului Celui Preaînalt! 

Bucură-te şi tu, O, loachime! 

Tată al unei maici cum firea n-a văzut, 

Dintru care însuşi Domnul Slavei 

Ca să ia trup a voit. 

Legea cea Veche îşi pierde puterea, 

Cînd voieşte Domnul, şi unde voieşte El. 

Cine va sta întru-a Lui cale? 

Cine-ndrăzni-va să se certe cu El? 

Nu cu certare, ci cu iubire, Schimbă Dumnezeu ale Sale legi. Căci în 

faţa iubirii, legile toate, Se fac ca şi cînd n-arfifost nicicînd. 

Cînd omul flămînzeşte, Domnul Umple de roade secul pămînt; Iar 

cînd duhovniceş te flămînzeşte lumea, Pe cea stearpă o face 



roditoare de prunc. 

Pentru a lumii mîntuire Domnul Potriveşte toate, ca un înţelept. De 

aceea toată a Lui de sfinţi oştire Cîntă-ntreit Slavă! în cer şi pe 

pămînt. 

Cugetare 

Milostenia nu trebuie să o facem cu aroganţă şi din mîndrie, ci mai 

curînd cu smerenie, socotind că cel căruia îi dăm este cineva mult 

mai sus decît noi. Oare nu Domnul însuşi a zis: Intrucît aţi făcut 

unuia dintre aceşti fraţi ai Mei, prea mici, Mie Mi-aţi făcut (Matei 25: 

40)? SfîntulTheofan Mărturisitorul a avut încă de copil o minte 

luminată de Hristos. Odată el a văzut pe drum un copil ca şi el care 

murea îngheţat de frig. El şi-a scos repede hainele lui, 1-a înfăşurat 

în ele pe copil şi 1-a readus la viaţă, şi a ajuns gol la casa lui. Părinţii 

lui uimiţi l-au întrebat unde îi sînt hainele, iar fiul Ie-a răspuns: „L- 

am îmbrăcat pe Hristos." De aceea a şi primit el har de la Hristos, şi 

a ajuns să fie pustnic mare, făcător de minuni, şi purtător de chinuri 

pentru Hristos. Deseori noi oamenii, cînd facem milostenie, fie în 

numele nostru, fie în numele altuia, cădem pradă unui sentiment de 

superioritate care, de îndată ce se iveşte în inimă, distruge tot 

binele pe care l-am făcut. Cînd unui cerşetor îi vom da ca unui 

cerşetor iar nu ca lui Hristos însuşi, atunci vom cădea neapărat în 

dispreţ faţă de acel cerşetor [cumplită hulă!] şi în mîndrie. Şi atunci, 

ce folos vom avea din milostenia faţă de cerşetor, dacă ne vom 

preaînălţa pe noi înşine şi vom dispreţui omul? Căci virtutea nu mai 

este virtute atunci cînd se amestecă cu viciul, tot aşa cum laptele nu 

mai poate fi lapte dacă s-a amestecat 

gaz 

cu oţet. 

Luare aminte 

Să luăm aminte la înţelepciunea lui Solomon (III Regi 3): 

La cum două femei [desfrînate] se certau pentru un prunc, fiecare 

zi cînd 

că pruncul este al ei; 

La cum Solomon a poruncit [cu înţelepciune] ca pruncul să fie tăiat 

în 

două, şi fiecăreia dintre ele să i se dea jumătate; 

La cum mama adevărată a pruncului s-a aruncat la picioarele regelui 

plîngînd şi Strigînd să i se lase pruncul viu celeilalte; pe cînd aceea 

zicea că să se taie, ca să nu fie al niciuneia; şi aşa a arătat Solomon 

cine 

este mama adevărată a pruncului şi i 1-a dat ei. 

Predică Despre mărturia lui Dumnezeu despre Sine însuşi 

Dacă mărturisesc Eu despre Mine însumi, mărturia Mea nu este 

adevărată (loan 5: 31). 

Aşa a grăit Domnul către un popor făţarnic şi mincinos. El a grăit 

aceste cuvinte către bătrînii lui Israel, nu spre învăţătură, ci spre 

mustrare. Căci ei nu credeau mărturiei celui care grăia despre 

sine, ci căutau şi doi martori care să grăiască la fel. Fraţilor, nici 

măcar să nu ne treacă prin cap că ceea ce spune Domnul despre 



Sine nu este adevărat, ci să vedem că aşa socoteau Iudeii. De 
aici, potrivit interpretării Sfinţilor Părinţi, cuvintele Mărturia Mea 
nu este adevărată, trebuie să înţelegem că ea nu era adevărată 
în ochii iudeilor. Domnul a arătat în altă parte că fiecare cuvînt 
rostit de el este adevărat cînd a zis: Chiar dacă Eu mărturisesc 
despre Mine însumi, mărturia Mea este adevărată (loan 8: 14). 
Aici Domnul grăieşte spre învăţătură, pe cînd dincolo, spre 
mustrare. Aici el întăreşte adevărul unui fapt, pe cînd dincolo 
arată cum îl văd iudeii. Iudeii nu L-au crezut cînd El a dat mărturie 
despre Sine însuşi, ci căutau şi alţi martori care să zică la fel. De 
aceea, el a adus de faţă trei mari mărturii: mărturia propriilor Lui 
lucrări: Lucrurile acestea pe care le fac Eu, mărturisesc despre 
Mine (loan 5: 36); mărturia Tatălui Ceresc, Care L-a mărturist Fiu 
al Lui iubit la apele Iordanului şi la Muntele Thabor: Şi Tatăl Care 
M-a trimis, Acela a mărturisit despre Mine (loan 5: 39); şi în sfîrşit 
mărturia Sfintelor Scripturi: Cercetaţi Scripturile, că socotiţi că în 
ele aveţi viaţă veşnică. Şi acelea sînt care mărturisesc despre 
Mine (loan 5: 39). Ce fel de altă mărturie ar mai putea cere acela 
care ar avea cît de puţină înţelegere? Dar înţelegerea bătrînilor 
înţelepţi ai lui Israel era atît de întunecată, încît ei nu erau în 
stare să vadă sau să înţeleagă nimic. După ce Dumnezeu 
Iubitorul de oameni a făcut toate cele necesare, nelăsînd la o 
parte nimic din cele trebuincioase pentru mîntuirea cărturarilor şi 
fariseilor, şi după ce ei au respins toate mărturiile despre El, 
respingînd astfel propria lor mîntuire, atunci El Ie-a zis: Chiar 
dacă Eu mărturisesc despre Mine însumi, mărturia Mea este 
adevărată (loan 8: 14). 

O, fraţilor, să ne lepădăm de inimile noastre împietrite şi oarbe ca 
ale fariseilor şi cărturarilor, şi să nu aruncăm de la noi propria 
noastră mîntuire. Noi nu căutăm şi nouă nu ne trebuie nici o altă 
mărturie, ci noi credem tare ceea ce Domnul însuşi ne arată 
despre El. El a zis: Eu sînt Adevărul (loan 14: 6), şi acest Adevăr 
este Cel Care ne hrăneşte şi ne mîntuieşte pre noi. 
O Stăpîne Doamne lisuse Hristoase, Cela ce eşti Adevărul Cel Viu 
şi Veşnic, nu pleca de la noi păcătoşii, ci vino şi ne luminează pre 
noi şi ne mîntuieşte, 
Căci noi Ţie ne închinăm şi pre Tine Te slăvim în veci, Amin. 

10 septembrie 

• Pomenirea Sfintelor Muceniţe Minodora, Mitrodora şi Nimfodora 
Acestea s-au născut undeva în partea asiatică a Bitiniei şi au fost 
surori din naştere. Crescute în duh profund creştinesc, ele au 
părăsit lumeasca cetate a făţărniciei şi minciunii şi s-au retras 
într-o pustie, însetînd după liniştea sufletească şi trupească întru 
care să se poată închina pe deplin Mirelui Hristos, întru 
rugăciune, sărăcie şi curăţie. Ele au păşit cu dragoste şi vitejie pe 
calea asprei vieţuiri, propăşind în post, rugăciune şi nevoinţe 
mari, pînă ce Domnul Ie-a împodobit pe ele cu marele dar al 



facerii de minuni. Poporul a început să vină la ele căutînd şi aflînd 
din belşug vindecarea neputinţelor lor, şi astfel fecioarele s-au 
făcut vestite fără ca ele să vrea. Un anume Fronton, guvernator 
de cetate, a auzit despre ele şi Ie-a adus la judecată. Văzîndu-le 
cît de frumoase sînt, guvernatorul a rămas fără grai înaintea lor. 
Căci, deşi trupurile lor erau uscate de postul neîncetat, chipul 
feţelor lor radia de frumuseţe şi de har dumnezeiesc. El a început 
mai întîi prin linguşiri, lăudîndu-le frumuseţea şi zicîndu-le că le 
va trimite la curtea imperială, unde împăratul le va mărita cu 
bărbaţi nobili. Dar cînd a văzut că aceste flaterii ieftine nu au nici 
un efect asupra acestor tinere închinate lui Hristos, el a torturat-o 
pe Minodora, iar pe surorile ei Ie-a aruncat în temniţă. După 
torturi bestiale, guvernatorul a urlat către Minodora, care era 
rănită şi plină de sînge: "Jertfeşte idolilor!" Muceniţa a zis: "Au nu 
vezi că mă jertfesc eu însămi toată Domnului şi Dumnezeului 
meu?" După ce torţionarii au omorît-o în torturi bestiale pe Sfînta 
Minodora, guvernatorul Ie-a scos la schingiuit pe celelalte două 
surori, pe care Ie-a pus să vadă trupul mort în torturi al surorii lor. 
Arătînd către cadavrul Minodorei, el Ie-a sfătuit să se lepede de 
Hristos. Dar Muceniţele surori ale Muceniţei celei ucise au rămas 
şi mai tari în credinţa lor, şi au urmat de aceea surorii lor, fiind 
ucise în torturi bestiale de acelaşi Fronton. Atunci s-a pogorît 
fulger din cer care i-a omorît pe fiara Fronton şi pe torţionarii lui, 
şi pe toate slugile lui. Creştinii au luat după aceasta trupurile 
muceniţelor şi le-au îngropat cu cinste. Ele au luat mucenicia cam 
între anii 305 şi 311, în timpul domniei lui Maximian Galeriu, şi şi- 
au aflat odihna întru Cereasca împărăţie. 

• Pomenirea Sfintei Pulheria, împărăteasa 

Slăvită Pulheria a fost fiica împăratului Arcadie şi a luat de la 
început votul fecioriei pe viaţă. Ca semn al acestui jurămînt, ea a 
pus de i s-a zidit în biserica catedrală un altar din aur şi pietre 
preţioase. Ea a fost împărăteasă a Imperiului, alături de fratele ei 
Teodosie cel Mic. Ea a apărat cu rîvnă de foc Biserica lui Hristos şi 
puritatea Ortodoxiei. Luptînd fără odihnă, ea a izbutit să 
convoace cel de al Treilea Sinod Ecumenic la Efes, care a dat 
anatemei erezia lui Nestorie. Ea a ctitorit la Constantinopol Sfînta 
Biserică a Născătoare de Dumnezeu din Vlaherne, vestită în 
lumea întreagă. După moartea fratelui ei Theodosie, ea s-a 
cununat cu binecredinciosul Marchian, moştenitorul tronului 
imperial, împreună cu care a vieţuit ca frate şi soră. Ea a aflat 
moaştele celor Patruzeci de Mucenici din Sevastia Armeniei. Ea s- 
a săvîrşit cu pace către Domnul în zece zile ale lunii septembrie 
din anul 453, în vîrstă fiind de cincizeci şi cinci de ani. 

• Pomenirea Sfinţilor Apostoli Apollon [Apelie, în Sinaxarul Mineiului 
în limba română], Luduş [Luca, în acelaşi] şi Clement [Climent] 
Aceşti Sfinţi Apostoli au fost din numărul celor Şatpezeci de 
apostoli Mici. Apollon (Fapte 18: 24-25) a fost Episcop al Smirnei 
mai înainte de Sfîntul Policarp. Sfîntul Luciu[s] (Romani 16: 21) a fost 



Episcop al Laodiceei. Sfîntul Clement a fost Episcop în Sardes. 
• Pomenirea Sfintelor Trei Femei 

aristocrată din Constantinopol, dispreţuind toată deşertăciunea 
vieţii acesteia, s-a retras într-o singurătate împreună cu două 
slujnice ale ei. După unsprezece ani de nevoinţe pustniceşti, cele 
trei femei s-au săvârşit cu pace către Domnul. 

Cîntare de laudă la Sfintele Muceniţe Minodora, Mitrodora 
şi Nimfodora 

Cele trei fecioare, din naştere surori, 
Ale lui Hristos Muceniţe, 

Pre El înaintea lui Fronton 

îl proslăvesc. 

Cu-a lor vitejie ele pe Fronton spăimîntă, 

Iar Fronton cel la înţelepciune puţin 

Gîndeşte, precum mulţi, că le va-ntoarce cu focul 

Şi cu spînzurarea de la al lor Dumnezeu. 

El crede precum mulţi că femeile sînt toate la fel, 

Repede schimbătoare cu credinţa — 

El crede că Muce niţele sînt şi ele 

Ca celelalte femei. 

Guvernatorul amarnic se înşeală, 

Şi de cele trei fecioare este batjocorit, cu ruşine. 

La Hristos parte bărbătească nu e, nici femeiască. 

El putere le dă tuturor celor ce slujesc Lui. 

El dăruieşte puterea minunată a credinţei şi nădejdii, 

A suferinţei cumplite, purtate fără plîns. 

Puterea aceasta a îngropat imperii, 

A biruit de-a lungul miilor de ani. 

Puterea aceasta pururi a rămas nestinsă, 

Nimic n-a rezistat în faţa ei. 

Minodora, Mitrodora şi cu Nimfodora, 

Puterea cea lumească a ticălosului Fronton 

O au zdrobit. 

Ele viaţa şi-au dat şi L-au proslăvit pre Hristos, 

Ele viaţa şi-au dat şi au rămas vii. 

Cugetare 

Fiecare pagină a istoriei milenare a Bisericii lui Hristos străluceşte de 

slava Mucenicilor Lui, care veşnicia au cucerit cu forţa sufletului şi 

cu răbdarea lor. Oricît de uluitoare ar fi însă aceste pilde de 

mucenicie sîngeroasă şi de bună voie, ele nu sînt mai sus decît 

mucenicia nesîngeroasă a călugăriei şi a pustniciei, căci asumarea 

deplină a voturilor monahale este o mucenicie neîncetată, pe viaţă. 

Ne-a rămas de la Pavel, Episcopul Monemvasiei, 

strălucitul exemplu a trei femei pustnice. Pe cînd Pavel nu intrase 

încă în monahism, şi avea la curtea imperială slujba strîngerii de 

impozite, el a rămas odată vreme mai îndelungată la o mînăstire. 

Fiind acolo, a văzut corbi cum veneau în livadă, rupeau cu 

ciocurile ramuri de pomi cu fructe şi zburau cu ele în cioc într-o 



anumită direcţie. Pavel s-a mirat de aceasta, şi a mers, împreună 

cu monahii, pe urma zborului corbilor: ei au văzut că aceştia 

coborau în desişul unei păduri de nepătruns, lăsau ramurile la 

pămînt, şi zburau repede înapoi spre livezile mînăstirii. Căutînd, 

Pavel împreună cu monahii au aflat într-o peşteră trei femei, care 

vieţuiau în pustnicie. Cea mai vîrstnică dintre ele a povestit 

monahilor viaţa ei: Ea era o mare aristocrată constantinopolitană 

care, rămînînd văduvă, a fost ameninţată cu contractarea unei 

căsătorii, în pofida voinţei ei. Ea însă luase hotărîrea de a nu se 

mai căsători niciodată după moartea soţului ei, şi de a-şi petrece 

tot restul zilelor în curăţie. De aceea ea şi-a împărţit toată averea 

săracilor şi s-a retras în mare taină în această pustie, luînd cu ea 

doar două slujnice. Ele vieţuiau în acea peşteră deja de 

unsprezece ani, în post şi în rugăciune, nevăzînd pe nimeni, fiind 

numai cu Dumnezeu. Dumnezeu Hrănitorul trupurilor şi sufletelor 

le trimitea hrană de fructe, prin acei corbi. După aceea pustnica 

vîrstnică 1-a rugat pe stareţul mînăstirii să le trimită Sfinta 

împărtăşanie. La trei zile după ce s-au împărtăşit cu Sfintele şi 

Preacuratele lui Hristos taine, cele trei sfinte pustnice s-au săvîrşit 

cu pace către Dumnezeu. 

Luare aminte 

Să luăm aminte la bogăţiile şi la slava lui Solomon (III Regi 5: 5- 

10): 

La cum Solomon a zidit un Templu măreţ Domnului, iar apoi a 

zidit 

cetăţi şi flote de multe corăbii; 

La cum regii din jur rămîneau uluiţi de bogăţiile fabuloase ale lui 

Solomon; la cum Regele Hiram i se închina lui, iar Regina din Saba a 

venit să-i vadă slava şi să se sfătuiască cu el; 

La cum Solomon, cel mai bogat om al vremii lui fiind, era totuşi 

mai 

sărac îmbrăcat decît crinii cîmpului. 

Predică 

Despre cum păcătoşii îi primesc cu plăcere pe nelegiuiţi şi îi 

urăsc pe lucrătorii dreptăţii 

Eu am venit în Numele Tatălui Meu şi voi nu Mă primiţi; dacă va veni 

un altul în numele său, pe acela îl veţi primi (loan 5: 43). 

Dar cine este acest „altul" care va veni în numele său propriu, şi pe 

care păcătoşii îl vor prefera lui Hristos Domnul? El este acela care 

crucea nu şi-o duce şi pe calea cea strimtă nu umblă; e cel care 

iubitor de oameni nu este, ci este al oamenilor urîtor; este cel care 

nu urăşte păcatul şi nu luptă împotriva lui, ci iubeşte păcatul şi îl 

înalţă între oameni; el este cel care iubeşte necurăţia şi urăşte 

dreptatea; el este mercenar al morţii veşnice, iar nu oştean al 

nemuritoarei vieţi; el este linguşitor al celor fără dumnezeu, iubitor 

de toată patima şi desfrîul: el este Anticrist. El va veni în numele lui 

propriu iar nu în numele lui Dumnezeu, şi toţi cei care nu L-au primit 

pe Hristos îl vor primi pe el. El le va fi acestora mult mai iubit, căci le 



va îmbrăţişa cu dragoste căile lor strîmbe şi desfrînate. El le va fi 
acestora mai iubit decît Hristos, căci alături de calea strimtă a lui 
Hristos, el le va face o pîrtie largă şi lucioasă de gheaţă, pe care 
păcătoşii vor luneca la vale cu plăcere, negîndindu-se că sînt 
direcţionaţi spre iad. Stăpînul Hristos a venit în numele mîntuirii 
omului în veşnicie, în numele vieţii veşnice, al adevărului veşnic şi al 
veşnicei dreptăţi. Anticrist va veni în numele lui propriu, adică în 
numele distrugerii veşnice, al morţii, minciunii, şi nedreptăţii. Cînd 
Antihrist vine printre ai săi, ai săi îl primesc cu bucurie. Adevărul 
este că toţi cei pentru care Hristos este greu îl vor primi cu plăcere 
pe Antihrist, căci el şi calea lui le va părea uşoară. Uşuraticii aceştia 
îşi vor da seama că au fost înşelaţi doar atunci cînd va fi prea tîrziu. 
Ei atunci vor voi să se mîntuiască, dar nu vor mai putea. Cînd vor 
începe să lunece vertiginos spre întunericul nopţii, în fălcile şarpelui 
din iad, atunci pentru ei va fi prea tîrziu; pocăinţa lor nu va mai fi 
primită, şi mîntuire pentru ei nu va mai fi. Banchetul dement al lui 
Antihrist şi al uşuraticilor înghiţiţi de plasa lui nu durează mult, ci se 
stinge într-o clipeală de ochi. Casa necuratului dezmăţ se preface 
atunci în temniţa remuşcării şi împuţiciunii. Atunci este prea tîrziu. 
O Stăpîne Doamne lisuse Hristoase, lubitorule de oameni, Cela Ce 
eşti singurul nostru Prieten adevărat, noi numai pe Tine Te ştim şi cu 
Tine vrem să fim în veci. Noi numai pe Tine Te primim, O, 
Mîntuitorule al nostru şi mîntuirea vieţilor noastre! 
Ţie se cuvine toată slava şi mulţumită în veci, Amin. 

11 septembrie 

• Pomenirea Sfintei Cuvioase Theodora 

Theodora a fost din Alexandria, soţia a unui bărbat tînăr. La sfatul 
unei vrăjitoare, ea a comis adulter cu un alt bărbat şi a simţit 
imediat rana insuportabilă a remuşcării. Atunci ea şi-a tăiat părul, 
s-a îmbrăcat în haine bărbăteşti şi s-a închinoviatîn mînăstirea de 
bărbaţi Octodecatos, luîndu-şi numele de Theodor. Ea a uimit 
întreaga obşte cu nevoinţele ei mari, cu postirile, privegherile, 
smerenia, şi nesecatele lacrimi de pocăinţă, însă o tînără ce 
ducea o viaţă promiscuă 1-a acuzat pe părutul Theodor că a 
sedus-o şi că a lăsat-o însărcinată. Monahul Theodor nu s-a 
justificat deloc, ci a socotit această calomnie murdară plată 
dreaptă de la Dumnezeu pentru păcatul comis. Alungat din 
mînăstire, părutul monah Theodor, sfînta Theodora, a petrecut 
şapte ani într-o pădure pustie, crescînd copilul acelei desfrînate. 
Ea a învins toate uneltirile şi meşteşugirile diavoleşti: nu s-a 
plecat închinării la diavol, a refuzat să accepte hrană din mîinile 
unui părut soldat, a refuzat să asculte rugăminţile chiar şi ale 
soţului ei de a se întoarce la el, soţ care prin nu se ştie ce minune 
nimerise în acea pustie. Dar toate acestea nu fuseseră decît 
înşelăciuni drăceşti, pe care Theodora Ie-a spulberat cu 
rugăciunea, şi însemnîndu-se pe sine şi totul în jurul ei cu semnul 
Sfintei Cruci. După şapte ani, stareţul mînăstirii 1-a primit înapoi 
în mînăstrie pe părutul monah Theodor. După doi ani el a răposat, 



şi de abia atunci toţi fraţii au văzut că el era de fapt femeie. Un 
înger al Domnului i-a descoperit atunci egumenului taina despre 
Sfînta Theodora. Soţul Theodorei a venit la înmormmtare, şi a 
rămas vieţuind sihăstreşte în chilia soţiei lui pînă la moarte. Sfînta 
Theodora se făcuse vas ales al Duhului Sfînt: ea a îmblînzit 
animale sălbatice, a vindecat boli, şi a scos apă dintr-un puţ 
uscat. Aşa a proslăvit-o Dumnezeu pe cea care s-a pocăit cu 
adevărat, pe cea care luptat dintru răbdarea unei inimi viteze 
timp de nouă ani, ca să spele un singur păcat. Ea s-a săvîrşit 
către Domnul la anul 490. 

• Pomenirea Sfintului Pafnutie Mărturisitorul 

El a fost Episcop al cetăţii Taiski din Thabaida Egiptului. El a avut de 
suferit muceniceşte întru apărarea Ortodoxiei Credinţei. Ereticii l-au 
mutilat, scoţîndu-i un ochi şi tăindu-i piciorul stîng. El a fost unul 
dintre Sfinţii Părinţi ai Sinodului I Ecumenic [de la Niceea, din anul 
325], şi dintre cei mai combativi împotriva ereziei lui Arie. Sffntul 
împărat Constantin cel Mare a avut pentru el un respect adînc, şi îl 
săruta adesea pe ochiul care îi lipsea, cel care fusese scos întru 
apărarea Ortodoxiei. Acest Sfînt Pafnutie a stat cu putere împotriva 
reprezentanţilor apuseni la Sinod, care voiau ca preoţii de mir să fie 
şi ei bărbaţi necăsătoriţi. Sfîntul Pafnutie Mărturisitorul a fost 
feciorelnic toată viaţa lui. 

• Sffntul Preacuvios Eufrosin Bucătarul 

Sfîntul Eufrosin a fost bărbat simplu, dar dumnezeiesc. El a slujit ca 
bucătar într-o mînăstire din Amoreea, în veacul al nouălea. Intr-o 
noapte, stareţul mînăstirii s-a văzut pe sine în Rai, iar acolo se afla şi 
Eufrosin bucătarul. Acesta a cules trei mere dintr-unul din pomii 
Raiului şi Ie-a dăruit stareţului. Cînd s-a trezit din vis, stareţul a 
văzut pe perna lui trei mere nemaipomenit de frumoase şi de 
parfumate. El 1-a aflat degrabă pe Eufrosin şi 1-a întrebat: „Frate, 
unde ai fost azi-noapte?" „Am fost unde ai fost şi Sfinţia ta, Părinte," 
a răspuns Plăcutul lui Dumnezeu. Atunci stareţul a descoperit taina 
întregii obşti, şi cu toţii au recunoscut sfinţenia lui Eufrosin. De 
aceea, temîndu-se de laudele oamenilor, Eufrosin Bucătarul a ieşit 
îndată, în taină, din mînăstire, şi s-a sălăşluit într-un loc necunoscut, 
pînă la sfîrşitul vieţii lui. 

• Pomenirea Sfintei Muceniţe la 

Ea a fost denunţată de nişte popi idoleşti ca fiind creştină şi a luat 

mucenicia pentru Hristos în anul 363 în Persia, în timpul regelui 

persan Sapor al Doilea. Sfînta Tradiţie spune că soarele s-a întunecat 

la ceasul morţii ei, şi că tot văzduhul s-a umplut de bunămireasmă 

negrăită. Ea s-a proslăvit veşnic de către Dumnezeu. 

Pomenirea Sfinţilor Mucenici Diodor, Didim şi Diomid 

Aceşti Mucenici ai lui Hristos au murit în Laodiceea ucişi fiind în 

bătăi 

bestiale. 

Cîntare de laudă la Sfînta Cuvioasă Theodora 

Sărmana Theodora în păcat a rătăcit: 

Dar Theodora slăvită de el a fost iertată. 



Un singur păcat ea cu virtuţi mii l-a plătit, 
Şi cu milostivirea lui Hristos Dumnezeu. 
Ea de la sine lepădat-a drăceşti închipuiri, 
Şi cu inimă smerită a dus batjocura lumii. 

Mintea ei cu totul la Dumnezeu a fost, 

Căci cugetul ei trupesc Sfînta l-a omorît. 
Eapînă la sfîrşit lui Dumnezeu s-a supus, 

Raiului Dumnezeiesc învrednicindu-se. 

Ea cetăţeană cerească slăvită este-acum, 

O, Sfînta Theodora, pentru noi 

Lui Hristos Domnul roagă-te! 

Roagă-te ca şi noi de păcat să scăpăm, 

Ca să putem şi noi urma luptelor tale! 

Tu de la Domnul putere ai primit, în viaţă fiind 

Şi după ce Domnul la El te-a chemat. 

Tu nouă ne ajuţi să călcăm satanice ispite. 

Tu de la Dumnezeu puteri mari ai primit. 
Diavolii aceasta o ştiu şi de spaimă pier 
Cînd noi chemăm al tău nume. 
Tu acum înaintea Domnului cu toţi sfinţii te rogi 
Şi pe noi tu ne smulgi din ale lor gheare. 
Cugetare 

Să nu-i împiedicăm pe cei care voiesc să meargă pe calea 
desăvîrşirii şi a slujirii lui Dumnezeu. Multe femei sfinte care au 
voit să fugă de căsătorie şi să se închine pe de-a întregul lui 
Dumnezeu au fost urmărite şi împiedicate de la aceasta de către 
soţii lor. în general aceste femei la sfîrşit au ieşit biruitoare, 
rămînînd credincioase intenţiilor lor, şi adesea trezind la o 
conştiinţă mai bună şi pe soţii lor, care adesea începeau şi ei să 
păşească pe calea mîntuirii. Sfînta Theodora, îmbrăcată în haine 
bărbăteşti, a trebuit să scape cu grijă de căutările soţului ei, şi de 
aceea s-a ascuns într-o mînăstire de bărbaţi. Dar au existat şi soţi 
cu dreaptă socoteală, care au fost de acord cu dorinţele soţiilor 
lor, şi le-au îngăduit să se lepede de deşertăciunea lumii, spre a 
se putea închina mai deplin slujirii lui Dumnezeu. Regele Frederick a fost 
la un moment dat logodit cu o 

tînără cehă, pe nume Agnes. Dar aceasta nu a dorit niciodată să 
se căsătorească cu cineva, şi de aceea a rupt logodna şi s-a 
refugiat la o mînăstire. Regele a zis atunci, într-un fel înţelept: 
„Dacă m-arfi părăsit pentru un alt bărbat, atunci aş fi căutat 
răzbunare. Dar aşa nu mă simt deloc insultat pentru aceea că 
Agnes m-a respins pe mine în favoarea împăratului Ceresc." 
Luare aminte 

Să luăm aminte la cumplita lepădare de Dumnezeu a lui Solomon, 
şi la pedeapsa lui Dumnezeu pentru aceasta: (III Regi 11): 
• La cum, la bătrîneţe ajungînd, Solomon şi-a scrîntit inima din 
pricina multelor femei, şi s-a îndepărtat de Dumnezeu, şi a 
început să se închine la idoli; 



• La cum Dumnezeu s-a mîniat pe Solomon pentru aceasta, şi a luat 
împărăţia de la el, şi i-a dat-o robului lui; 

• La cum Solomon s-a îndepărtat de la Dumnezeu chiar şi după 
ce Dumnezeu de două ori S-a înfăţişat înaintea lui, şi în pofida 
faptului că primise două daruri colosale de la El: înţelepciune 
nemăsurată şi bogăţiile pămîntului; 

• La cum, pînă şi cel mai înţelept dintre oameni poate să cadă 
în cea mai de pe urmă ruşine şi josnicie, dacă nu se păzeşte pe 
sine cu frica de Dumnezeu. 

Predică Despre Hristos Plinea vieţii 
Eu sîntpîinea vieţii (loan 6: 35). 

Oare cine poate să dea viaţă, fraţilor, dacă nu Cel Care a creat-o? 
Cine, cu adevărat, poate fi Pîinea Vieţii, dacă nu Făcătorul nostru? 
Căci El zideşte viaţa, El menţine în viaţă, El hrăneşte şi El e 
Dătătorul vieţii. Aşa cum grîul hrăneşte trupul, aşa Hristos 
hrăneşte sufletul. Dacă sufletele noastre se hrănesc cu vreo altă 
hrană în afară de Hristos, atunci ele nu pot trăi, ci putrezesc şi 
mor. Lucraţi nu pentru mîncarea cea pieritoare, ci pentru 
mîncarea ce rămîne spre viaţa veşnică şi pe care o va da vouă 
Fiul Omului (loan 6: 27). Aşa zice Domnul într-un verset anterior 
celui pe care îl cercetăm acum. Mai întîi, El examinează foamea 
omului, iar după aceea îi dăruieşte hrana de care are nevoie. Cu 
adevărat, El dăruieşte mai întîi foamea, şi numai după aceea 
hrana, căci adesea oamenilor nu le sînt limpezi cele cu privire la 
foame. Lor le este foame de ceva, dar nu ştiu de ce. Chiar şi 
atunci cînd se satură de mîncările 

pămînteşti şi chiar se prea satură, ei încă rămîn cu o anumită 
senzaţie neostoită de foame. Şi deşi văd că toată hrana 
pămîntului nu le poate nicicum astîmpăra această misterioasă 
foame, ei tot la hrana pămîntească se reped. Ei se luptă pentru 
această hrană pămîntească toată viaţa lor, şi numai pentru ea. 
Dar adevărata foame a oamenilor nu este după hrana 
pămîntească, ci după cea cerească, după viaţa veşnică, după 
Dumnezeu. Stăpînul Hristos a scos Primul în evidenţă această 
foame, şi El este Acela Care dă şi hrana pe măsura ei. El însuşi 
este această hrană: Eu sînt plinea vieţii; cel ce vine la Mine nu va 
flămînzi, şi cel ce crede în Mine nu va înseta niciodată (loan 6: 
35). Acela se va sătura, acela se va bucura, acela se va revigora, 
acela îl va cunoaşte pe Dumnezeu, şi acela se va cunoaşte în 
sfîrşit şi pe sine însuşi. O, fraţilor, pe acela El îl va ridica din morţi! 
Căci hrănirea perpetuă numai cu hrana carepiere, fără şi cea 
nemuritoare şi duhovnicească, treptat ucide sufletul, iar în cele 
din urmă îl omoară cu desăvîrşire. Dar cum îl omoară? îl omoară 
de foame. Căci trupul este pămînt şi se hrăneşte cu hrană 
pămîntească, pe cînd sufletul este din suflarea Izvorului Vieţii 
însuşi, şi lui îi trebuie hrană şi băutură numai şi numai de la însuşi 
Izvorul Vieţii. 



O Stăpîne Doamne lisuse Hristoase, Cela Ce eşti Pîinea Vieţii celei 
adevărate şi nepieritoare, Pîinea cea dulce şi singura pîine 
adevărată, cu Tine însuţi hrăneşte-ne şi ne mîntuieşte pre noi, 
Căci noi numai Ţie ne închinăm şi pre Tine Te lăudăm în veci, 
Amin. 

12 septembrie 

• Pomenirea Sfântului Sfinţit Mucenic Autonom 

în timpul prigoanelor lui Diocleţian, Sfîntul Autonom a părăsit 
Italia şi a venit în partea asiatică a Bitiniei, la un loc care se 
numea Soreoi. Aici, el a adus pe mulţi la Hristos, şi Ie-a zidit lor o 
biserică închinată Sfîntului Arhanghel Mihail. La Soreoi Sfîntul 
Autonom s-a sălăşluit în casa unui creştin evlavios, pe nume 
Cornelius, pe care mai întîi 1-a sfinţit presbiter, iar mai apoi, 
episcop. Nu departe de Soreoi se afla cetatea Limnae, locuită în 
întregime de păgîni. Sfîntul Autonom a mers în această cetate şi 
îndată a luminat pre mulţi cu Lumina Sfintei Evanghelii. Faptul 
acesta i-a umplut de ură pe acei idolatri, care au venit la Soreoi, 
au năvălit în Bierica Sfîntului Arhanghel Mihail în timpul slujirii 
Sfintei Liturghii şi l-au ucis pe Sfîntul Autonom în altar, şi pe lîngă 
el mulţime de creştini care se aflau în biserică, în timpul domniei 
Marelui 

Constantin, Severian, un înalt aristocrat de la curtea imperială, a 
înălţat o sfîntă biserică deasupra moaştelor Sfîntului Sfinţit 
Mucenic Autonom. La două sute de ani după mucenicia lui, Sfîntul 
Autonom s-a arătat unui anume soldat pe nume loan. Acest loan 
a săpat şi a aflat moaştele Sfîntului Sfinţit Autonom cu totul 
întregi şi neputrezite, şi mulţi care erau bolnavi şi-au aflat 
vindecarea prin atingerea lor. Aşa proslăveşte Domnul pe aceia 
care L-au proslăvit în timpul vieţii lor. 

• Pomenirea Sfîntului Sfinţit Mucenic Coronatus, Episcopul 
cetăţii Iconium 

El s-a născut în satul Salate din Nicomidia. El era deja vîrstnic 
cînd au izbucnit persecuţiile lui Decius şi Valerian. Un torţionar 
sinistru al creştinilor, pe nume Perinius, a venit la Nicomidia 
pentru a săvîrşi ucideri noi de creştini. Mulţi dintre ei de aceea au 
părăsit cetatea şi s-au ascuns, dar episcopul lor cel vîrstnic nu a 
voit să facă aceasta. Ci el a mers înaintea lui Perinius şi i-a strigat 
tare că este creştin. Torţionarul 1-a legat în lanţuri şi a poruncit să 
fie tîrît prin cetate, pînă cînd trupul lui s-a făcut o masă 
sîngerîndă. Atunci, tăiat de sabie fiind, Coronatus şi-a dat sfîntul 
lui suflet în mîna lui Dumnezeu. 

• Pomenirea Sfîntului Mucenic Iulian şi a celor Patruzeci împreună 
cu dînsul 

Aceştia cu toţii au luat mucenicia cam pe la anul 300. Ei mai întîi 
au fost torturaţi, iar după aceea decapitaţi, înaintea uciderii lui, 
Sfîntul Iulian s-a rugat lui Dumnezeu aşa: "Celor care iau ţărînă 
din trupul meu, dăruieşte-le, Doamne, iertarea păcatelor şi 



omorîrea patimilor de care sînt legaţi; dăruieşte-le lor ca nici o 
gînganie stricătoare, nici o pasăre de pradă şi nici o buruiană să 
nu le strice roadă ogorului lor; şi odihneşte sufletul meu cu pace." 

• Pomenirea Sfîntului Cuvios Daniel din Thasos 

Acest Daniel a fost un mare nevoitor, întemeietorul unei vestite 
mînăstiri şi contemporanul Sfîntului loanichie cel Mare. El a fost 
de faţă cînd Sfîntul loanichie a cercetat Insula Thasos. Poporul 1-a 
rugat atunci cu lacrimi pe Sfîntul loanichie ca să le izbăvească 
insula de şerpi. Sfîntul s-a rugat lui Dumnezeu şi atunci din insulă 
au ieşit mulţime nenumărată de şerpi care s-au aruncat şi s-au 
înecat în mare. 

• Pomenirea Sfinţilor Mucenici Machedonie, Tatian şi Theodul 

Ei au luat mucenicia pentru Hristos Domnul la Myropolisîn Frigia, 

în timpul domniei Apostatului Iulian. Ei au fost torturaţi bestial 

pentru aceea că au distrus statuia unui idol, şi au fost arşi pe un 

grătar de fier pînă cînd şi-au dat sufletele în mîna lui Dumnezeu. 

Pe cînd erau arşi astfel, aceşi viteji l-au batjocorit cu glas mare 

pe torţionar, zicîndu-i: "Oare nu vrei să guşti din carnea noastră, 

să vezi dacă sîntem bine fripţi?" Apoi, întocmai ca şi slăvitul 

Arhidiacon Lavrentie altă dată, ei au strigat: "Intoarce-ne acum şi 

pe partea cealaltă, ca să ne rumenim mai bine!", între mucenicii 

care au fost astfel torturaţi şi torţionar, cel plin de groază a fost 

torţionarul. 

Cîntare de laudă la Sfîntul Sfinţit Mucenic Autonom 

Slăvitul Autonom de torturi nu se teme, 

Dar misionar fiind, silit a fost din calea lor să plece. 

Din Italia, pe torţionari ocolind, 

El în Bitinia a sădit sămînţa Evangheliei. 

El pre mulţi în Hristos a botezat, 

Şi minuni mari în numele Luifăcut-a. 

Lucrarea săvîrşindu-şi, lui Dumnezeu plăcînd, 

ceasul lui a sunat să intre-n veşnicie. 

Astfel pagini sălbatici au năvălit în altar 

Şi pe sfint l-au ucis cu lemne şi cu pietre. 

Sfîntul atunci Sfînta Jertfa aducea, 

Iar Jertfa Fără de Sînge S-a amestecat cu sînge. 

O Sfinte Părinte Autonome, Robule al lui Hristos, 

Cela ce cu cinste mucenicie pentru El ai purtat! 

Izbăveşte-ne pre noi de a chinuitorilor teamă, 

şi mîntuirea noastră mijloceşte! 

Ajută-ne nouă pentru Cruce toate să îndurăm, 

şi bucuroşi să murim pentru Domnul. 

O, minunate tămăduitor al bolilor noastre, 

Sfinte Sfinţite Mucenice Autonome, 

de diavoleştile ispitiri pre noi ne păzeşte! 

Ca şi noi să putem mintea la Dumnezeu s-aţintim, 

Veşnicei împărăţii învrednicindu-ne! 

Intru care tu acum ca un împărat împărăteşti, 

şi te bucuri împreună cu îngerii. 



Cugetare 

Oare ce fel de legătură ar trebui să existe între om şi Dumnezeu? 

între om şi Dumnezeu ar trebui să fi o legătură de nezdruncinat şi 

neîntreruptă. «Să vă lipiţi de Dumnezeu aşa cum fiul se lipeşte de 

tatăl lui,» a zis Sfîntul Antonie cel Mare. Iar Sfîntul Alonius a zis: 

«Dacă omul nu şi-a întemeiat în inima lui gîndul că pe pămînt nu 

există decît el şi Dumnezeu, nu va putea afla pace în suflet.» Căci 

Dumnezeu este destul şi preadestul pentru tot ceea ce poate 

pofti inima omenească. Fără nici un murmur de împotrivire, 

Fericita Theodora a primit să crească rodul unei desfrînate, 

aruncat asupra ei de urîtorii vieţii ei, ca şi cînd ar fi fost al ei. 

Theodora a crescut acest sărman copil cu dragoste, şi 1-a educat 

în toată frica de Dumnezeu. Mai înainte de a muri, ea 1-a sfătuit 

pe copil aşa: "Nimic un e mai scump omului decît Dumnezeu şi 

iubirea Lui. El este limanul nostru, El comoara noastră, El hrana şi 

băutura noastră. El haina şi acoperişul nostru, El sănătatea şi 

puterea noastră, El fericirea şi bucuria noastră, El nădejdea 

noastră şi tăria. Aşadar, luptă-te, fiul meu, să dobîndeşti pre 

Domnul. Reuşind aceasta, îţi va fi ţie de ajuns. Căci întru El te vei 

bucura mai mult decît dacă ai cîştiga lumea întreagă." Zicînd 

acestea, Sfinta Theodora nu grăia din vreo carte sau cu cuvintele 

altcuiva, ci din propria ei cercare şi trăire. Ea timp de şapte ani 

trăise alungată şi dispreţuită de toţi, şi în tot acest timp învăţase 

prin cercare că Dumnezeu îi este ei toate şi că Unul Dumnezeu 

ajunge pentru toate cele cîte le poate dori o inimă de om. 

Luare aminte 

Să luăm aminte la împărţirea regatului lui Solomon (III Regi 11): 

La cum, din pricina păcatelor lui Solomon, regatul lui Israel s-a 

scindat; 

La cum leroboam, o slugă a regelui, s-a făcut rege peste zece 

triburi; şi 

la cum Roboam, fiul regelui, a rămas rege doar peste două; 

La cum chiar şi astăzi, se întîmplă ca păcatele tatălui să aducă 

nenorocire asupra capului fiului lui; iar păcatele mai marilor 

poporului, 

să aducă urgie asupra oamenilor din popor. 

Predică 

Despre aceea că sufletul trebuie să se hrănească cu Hristos 

dacă vrea să trăiască 

Şi cel ce Mă mănîncă pe Mine, va trăi prin Mine (loan 6: 57). 

Aşa grăieşte Hristos, Care este Viaţa şi Izvorul vieţii. Copacul se 

hrăneşte din pămînt, din aer şi din lumină. Dacă nu se va hrăni 

din pâmînt, aer şi lumină, oare va putea vreun copac să trăiască? 

Căci cu ce se hrăneşte pruncul la sîntul mamei lui, dacă nu chiar 

cu trupul mamei? Iar dacă nu se va hrăni cu trupul mamei lui, 

pruncul nici nu va creşte, nici va trăi. Aşa nici sufletul nostru nu 

va creşte, nici va trăi, dacă nu se va hrăni cu Hristos, care este 

Cel Viu şi Cel Veşnic. Cuvintele noastre aici nu sînt despre viaţă în 



general, care se vede în natură, şi nici despre viaţa ciuntită pe 
care o duc paginii, ci ele sînt despre adevărata viaţă, cea 
dumnezeiască şi veşnică, despre o viaţă plină de fericire 
adevărată. Numai Hristos poate dărui acest fel de viaţă 
oamenilor, şi ea este doar a acelora care se hrănesc cu Hristos. 
Măreţia fiecărui om este în funcţie de măreţia a ceea ce mănîncă, 
şi orice om este tot atît de viu ca şi hrana cu care se hrăneşte. 
Noi aici desigur nu grăim de hrana cea trupească, căci cu hrană 
trupească se hrăneşte doar trupul omului, nu şi sufletul. Felul de 
creştere trupească şi viaţa trupurilor oamenilor diferă în funcţie 
de oameni, dar lucrul acesta nu este semnificativ. Cu toate 
acestea, creşterea duhovnicească şi viaţa sufletească diferă 
extraordinar de la om la om. Pe cînd viaţa duhovnicească a unora 
de abia dacă îi diferenţiază pe aceştia de nivelul scoarţei 
pămînteşti, neridicîndu-i semnificativ de la sol, viaţa 
duhovnicească a altora îi înalţă pe cei care o au pînă la ceruri. 
Diferenţa dintre Irod şi Sfîntul loan Botezătorul este nici mai mult 
nici mai puţin decît diferenţa dintre un rege pămîntesc şi un înger. 
Cîtă vreme primul îşi tîrîie şi trupul şi sufletul pe suprafaţa 
pămîntului şi îşi apără cu disperare tronul pămîntesc, cel de al 
doilea îşi înalţă trupul pe o stîncă în pustie, şi îşi înalţă sufletul 
printre îngerii din ceruri. 

O, Fraţilor, să ne ridicăm şi noi sufletele noastre la cer, acolo unde 
Hristos Domnul nostru sade pe tronul veşnicei slave, şi să ne 
hrănim şi noi sufletele şi inimile noastre cu El, Care este Viaţa cea 
curată şi adevărată. Doar atunci ne vom învrednici şi noi de 
partea moştenitorilor lui la bogăţiile împărăţiei celei Cereşti. 
O, Stăpîne Doamne lisuse Hristoase, Cela Ce eşti Adevăratul 
Dumnezeul nostru, Hrana noastră şi Hrănitorul nostru Cel de 
oameni iubitor, un ne scoate pe noi nevrednicii de la sînul 
bunătăţii Tale, căci prea slabi şi neajutoraţi sîntem noi! Ci ne 
hrăneşte pre noi cu al Tău Trup şi Sînge, Stăpîne Doamne 
Multmilostive, 

Căci noi numai Ţie ne închinăm şi pre Tine Te slăvim în veci, 
Amin. 

13 septembrie 

• Pomenirea înnoirilor [Sfinţirii] Sfintului Locaş al Sfintei învieri a lui 
Hristos, Dumnezeul nostru 

După ce Sfînta Elena împărăteasa a aflat Sfînta Cruce a Domnului 
la Ierusalim, a mai zăbovit o vreme în Sfînta Cetate, ridicînd sfinte 
biserici la Ghetsimani, la Bethleem, la Muntele Măslinilor, precum 
şi în alte locuri sfinţite mai ales de prezenţa Mîntuitorului în ele. 
Ea a început zidirea unei biserici foarte mari şi slăvite pe 
Golgotha. Planul bisericii era făcut să cuprindă şi Locul Căpăţînii, 
la care a fost răstignit Mîntuitorul, precum şi locul unde a fost 
îngropat. Sfînta împărăteasă voia să cuprindă sub acelaşi 
acoperiş locul Jertfei Mîntuitorului şi locul înmormîntării Lui. Sfînta 



împărăteasă a voit, adică, să cuprindă sub acelaşi acoperiş locul 
Patimilor Lui, şi locul din care a răsărit Slava Lui sub acelaşi 
acoperiş. Dar Sfînta Elena s-a săvîrşit către Domnul mai înainte 
ca să săvîrşească lucrarea. Cînd ea s-a săvîrşit cu slavă, Sfîntul 
împărat Constantin a sărbătorit deja anul al treizecilea al domniei 
lui. Astfel, Sfinţirea Slăvitei Biserici a învierii Domnului de la 
Ierusalim şi jubileul domniei împăratului s-au prăznuit întru 
aceeaşi zi, în treisprezece zile ale lui septembrie, ale anului 335. 
Atunci a avut loc şi un Sinod Local al episcopilor, în cetatea 
Tirului. Toţi aceşti sfinţiţi episcopi, şi încă alţii în afară de ei, au 
venit la Ierusalim pentru Sfinţirea solemnă a Bisericii învierii 
Domnului. S-a hotărît atunci ca această sfîntă zi să se 
prăznuiască în fiecare an cu cinste şi cu slavă, întru luminata 
izbîndă a Bisericii lui Hristos. 

• Pomenirea Sfîntului Sfinţit Mucenic Cornelie Sutaşul 
Sutaşul Cornelie a fost roman de neam şi ofiţer în Cezareea 
Palestinei, în urma unei vederi cereşti, el a fost botezat, cu toată 
casa lui, de către Sfîntul Apostol Petru (Fapte 10: 1). El a fost 
primul dintre păgîni primit în Biserica lui Hristos. Pînă atunci, 
oamenii credeau că Biserica lui Hristos este rezervată doar 
iudeilor şi celor ne-iudei, dar care erau tăiaţi împrejur. Primind 
Sfîntul Botez, Cornelie a lăsat toate şi a urmat Sfîntului Apostol. 
După ceva vreme, Sfîntul Petru 1-a sfinţit pe Cornelie episcop şi 
1-a trimis să propovăduiască în cetatea păgînească Skep, unde 
Sfîntul Cornelie a suferit umilinţe nenumărate şi torturi 

bestiale pentru dragostea lui Hristos. Chiar şi aşa, el a dărîmat, cu 
rugăciunea, capiştea lui Apollo din acea cetate, şi 1-a botezat pe 
principele Demetrius, împreună cu alţi două sute şaptezeci şi 
şapte de păgîni. Descoperindu-i-se de la Dumnezeu ziua morţii 
lui, Sfîntul Cornelie i-a chemat la sine pe toţi creştinii, i-a sfătuit 
din destul, s-a rugat lui Dumnezeu pentru ei, şi s-a săvîrşit cu 
pace către Domnul, la vîrstă foarte adîncă fiind. Dar peste 
vremuri sfîntul lui mormînt a ajuns uitat şi părăsit. De aceea 
Sfîntul s-a arătat lui Silvanus, episcopul Troadei, i-a indicat locul 
mormîntului lui, şi i-a poruncit să înalţe peste el o sfîntă biserică. 
Episcopul Silvanus a împlinit grabnic această poruncă, cu ajutorul 
lui Eugenius, un cetăţean bogat al cetăţii. Minuni multe s-au 
lucrat de atunci înainte în Slăvită Biserică cu hramul Sfîntului 
Cornelie Sutaşul. 

• Pomenirea Sfinţilor Mucenici Macrobius [Macrovie] şi Gordian 
Ei au fost de loc din Paflagonia. La început au făcut parte din 
suita personală a împăratului, dar cînd s-au declarat creştini 
împăratul i-a surghiunit în Sciţia. Acolo ei au fost omorîţi prin 
aruncarea într-un foc, la locul ce se numea Noua Dunăre, iar anul a 
fost 320. 

• Pomenirea Sfintei Muceniţe Ketevan 

Ea fost principesa ţinutului Kakheti [din Georgia]. Ea a luat 
mucenicia sub Şahul Abbas întîiul, la anul 1624. La porunca 



acestui necurat şah, muceniţei i s-a pus pe cap un ibric înroşit în 
foc. Fiul ei Teimuraz, Regele Georgiei, a luat sfintele moaşte ale 
mamei lui şi Ie-a aşezat în sfîntul altar al bisericii de la Alaverdi 
din Georgia. 

• Pomenirea Sfîntului lerotei 

El s-a născut în satul Kalamata din Peloponez, şi s-a nevoit întru 
călugăreştile nevoinţe la Mînăstirea Ivirul din Sfîntul Munte Athos. 
El a strălucit foarte mult cu ştiinţa, fiind un bărbat foarte învăţat, 
în toate ştiinţele seculare ale vremii, dar a strălucit şi cu sfinţenia 
vieţii. El a luptat în toată viaţa lui să împlinească cuvîntul Sfîntului 
Arsenic: „Din douăzeci şi patru de ceasuri ale zilei, unul singur îi 
este destul monahului pentru odihna cea trupească." Sfîntul 
lerotei s-a săvîrşit cu pace către Domnul aflîndu-se în Insula 
Varos, la anul 1745. Sfintele lui moaşte sînt făcătoare de minuni. 
Sfîntul lui cap se păstrează cu cinste la Mînăstirea Ivirul. 
Atingîndu-se de sfintele lui moaşte care se află la Constantinopol, 
o femeie oarbă şi-a recăpătat vederea. 
Cîntare de laudă la Sfîntul Sfinţit Mucenic Cornelie Sutaşul 

Minunatul Cornelie evlavios e cu duhul, 

Dar cu învăţătura este cu totul păgîn. 

Cornelie lui Dumnezeu a plăcut 

Căci era milostiv foarte. 

Dumnezeu de aceea i-a trimis un înger, 

Un înger preaputernic ce l-a binecuvîntat, 

Şi un Apostol trimisu-i-a ce i-a adus Botezul, 

Şi astfel număratu-l-a cu cei credincioşi. 

Intîiul dintre neamuri ce în Biserică a intrat, 

Pre Hristos mărturisitu-L-a cu toată casa lui. 

Pentru el însă, doar Sfîntul Botez nu a fost de ajuns: 

El şi Apostol a fost, al Celui Preaînalt. 

Cornelie asupra lui mari nevoinţe a luat, 

Spre ajutorul oamenilor şi a lor mîntuire. 

Poporul s-a uimit de minunile lui, 

El a botezat principi şi sute de oameni. 

Cunoscîndpre Hristos el casa şi-a lăsat, 

Şi pentru Hristos el torturi cumplite primit-a. 

Pentru chinurile pe care-n astă viaţă 

Bine Ie-a pătimit, 

El se-ncunună acum cu Cununa Slavei. 

O Sfinte Sfinţite Părinte Cornelie, 

Roagă-te pentru noi lui Hristos 

Ca milostiv să ne fie la Ziua Judecăţii! 

Cugetare 

Care este soarta persecutorilor Bisericii lui Hristos? Să-1 întrebăm pe Saul, 

persecutorul Bisericii, ce s-a întîmplat cu el. Greu îţi este să 

izbeşti cu piciorul în ţepuşă (Fapte 9: 5), aşa a grăit Domnul către 

Saul - şi atunci Saul şi-a venit în simţiri, s-a botezat şi s-a făcut 

Marele Pavel, Apostolul neamurilor. Dar ce s-a întîmplat cu Irod, 



întîiul prigonitor al creştinilor? Dar cu Iulian Apostatul? Ei au pierit 
cu sunet, prin morţi cumplite, şi tot războiul lor dement împotriva 
Bisericii a fost ca un fum neputincios împrăştiat de vînt. Aşa s-a 
întîmplat de-a lungul întregii istorii: unii prigonitori şi-au venit la 
un moment dat în simţiri şi L-au aflat pe Hristos, pe cînd alţii nu, 
şi au pierit de morţi cumplite. Dar întotdeauna, toate luptele 
nesăbuite împotriva Creştinismului 

s-au făcut ca un fum neputincios împrăştiat de vînt. Cînd a atacat 
Ierusalimul, împăratul Hadrian voia să se răzbune pe evrei şi pe 
creştini, căci el nu făcea deosebirea între evreu şi creştin. El i-a 
împrăştiat pe evrei pretutindeni în lume, iar pe locul Templului lui 
Solomon a construit o capişte idolească. El a dat Ierusalimului 
numele de Aelia, după numele lui, Aelius, şi a interzis cu 
străşnicie să se mai folosească vreodată denumirea de Ierusalim. 
El a zidit pe Golgotha o capişte necurată închinată Afroditei- 
Venus, alta închinată lui Zeus la Mormîntul Domnului, şi una lui 
Adonis la Bethleem. Ne gîndim cît de sfîşiate trebuie să fi fost 
inimile creştinilor de atunci, văzîndu-şi locurile lor sfinte îngropate 
sub capişti necurate, idoleşti. 40 Dar pînă la urmă, care a fost 
sfirşitul acestora? împăratul Hadrian rău a pierit, iar pe locurile 
profanate de el, cam peste o sută şi ceva de ani, Slăvită 
împărăteasă Elena şi cu al ei fiu Marele Constantin au dărîmat la 
pămînt necuratele capişti şi au înălţat în locul lor slăvite biserici 
care sînt şi în ziua de azi! Căci greu le este paginilor să izbească 
cu piciorul în ţepuşă. O, cît de disperată şi de îngropată în 
deznădejde este orice luptă împotriva lui Hristos! 
Luare aminte 

Să luăm aminte la deşertăciunea eforturilor omeneşti care 
merg împotriva voii lui Dumnezeu (III Regi 12): 

La cum zece triburi s-au desprins şi şi-au pus rege pe o slugă 
a lui Solomon; 

• La cum Roboam a pregătit o armată care să facă pentru 
aceasta război cu leroboam, sluga tatălui lui; 

• La cum Dumnezeu 1-a împiedicat să meargă la acest război, 
zicînd lui Roboam prin prorocul: Aşa zice Domnul: Să nu mergeţi, 
nici să nu începeţi război cu fraţii voştri, fiii lui Israel. Să vă 
întoarceţi fiecare la casele voastre, căci de la Mine a fost aceasta! 
(III Regi 12: 24). 

40 La fel de sfîşiate cum ar trebuie să fie cele ale bucureştenilor şi românilor 
creştin-ortodocşi din ziua de azi, care văd pe temeliile Bisericii lenei de 
exemplu, prima dărîmată de Ceauşescu, în 1977, tronînd cu obrăznicie local 
de jocuri de noroc, în plin centru bucureştean, la Universitate, ca o sfidare la 
adresa Sfintelor Cruci de acolo, adică a copiilor omorîţi de comunişti în zilele 
Naşterii Domnului din 1989, pentru ca astăzi noi să îl putem cinsti liberi pe 
Dumnezeu. 

Predică Despre cum lumea îi urăşte pe martorii păcatului ei 
Pe voi lumea nu poate să vă urască, dar pe Mine Mă urăşte, pentru 
că Eu mărturisesc despre ea că lucrările ei sînt rele. (loan 7: 7). 
De ce îl urăşte lumea pe Domnul Hristos? însuşi Domnul o spune: 



pentru că Eu mărturisesc despre ea că lucrările ei sînt rele. Pe nimeni 
nu urăsc oamenii mai mult decît pe martorii păcatelor lor. De aceea, 
fărădelegile cele mai mari ale oamenilor se comit întru întunericul 
nopţii, cînd [chipurile] nu vede nimeni. Dar oare vederea lui 
Dumnezeu este împiedicată de întunericul nopţii? Cu adevărat, 
Dumnezeu vede toate, răufăcătorii sînt cei care nu îl văd pe El. Şi 
chiar şi cei care poate cred oarecum în Dumnezeu îşi zic îndeobşte, 
din pricina insuficienţei credinţei lor, că noaptea poate fi un văl care 
să le acopere fărădelegile de ochii lui Dumnezeu. Dar Stăpînul 
Hristos a arătat El însuşi limpede că Dumnezeu este Atoatevăzător, 
şi că nici un întuneric nu poate ascunde nimic de ochii Lui. Domnul 
însuşi a văzut fapte care se petreceau la depărtare, precum pe 
Natanail care şedea sub smochin. El a văzut asina şi cu rnînzul ei 
dintr-un sat depărtat. Vederea Lui nu era împiedicată de distanţă. El 
a văzut mai înainte lepădarea lui Petru şi vînzarea lui luda. Propria 
Lui Patimă şi înviere, distrugerea Ierusalimului, veşnicia Bisericii Lui, 
suferinţele cu care se vor chinui pe pămînt cei care îi vor urma Lui, 
şi toate cele care vor fi la sfîrşitul lumii. Vederea Lui nu a fost 
împiedicată de îndepărtarea timpului. Ce a mai rămas de adăugat la 
acestea? Ce este mai ascuns decît inima omului? Oare nu este inima 
ascunsă de perdeaua groasă a trupului? Oare nu sînt gîndurile inimii 
mai ascunse decît inima însăşi? Şi cu toate acestea El a pătruns 
întunericul inimilor oamenilor şi Ie-a citit gîndurile lor: Pentru ce 
cugetaţi rele în inimile voastre? (Matei 9:4). Fraţilor, nu este nici o 
mirare că toţi cei care au cugetat sau au comis rele s-au temut de 
astfel de martori. Oare să ne mai mirăm că răii L-au urît pe Domnul? 
Pe voi lumea nu poate să vă urască. Adică pe cine? Adică pe voi pe 
toţi, cei care sînteţi părtaşi la răul lumii şi care, din pricina acestei 
cîrdăşii, nu îndrăzniţi să vădiţi răul lumii, şi să daţi mărturie 
împotriva lui! Cum vor putea vreodată cei care se tem de oameni să 
depună mărturie împotriva lor? Cum pot cei care vor lauda 
oamenilor să atragă asupra loruşi a oamenilor ură? 
O, fraţilor, mai bine ne este nouă de mii ori să ne urască oamenii şi 
lumea, şi să ne iubească Dumnezeu, decît să avem iubirea întregii 
lumi, iar Hristos să îşi întoarcă faţa de la noi şi să ne zică: Nu vă 
cunosc pe voi. Dacă lumea ne urăşte, atunci să aflăm mîngîiere în 
cuvintele Mîntuitorului: Dacă vă urăşte pe voi lumea, să ştiţi că pe 
Mine mai înainte decît pe voi M-a urît (loan 15: 18). 
O Stăpîne Doamne lisuse Hristoase, Cela Ce eşti Izvorul 
binecuvîntărilor, întăreşte inimile noastre că să nu ne temem cînd 
ne urăşte pe noi lumea. Ci Tu Doamne binecuvîntează-ne şi ne 
iubeşte pre noi şi ne va fi nouă de ajuns, O Multmilosîrde 
Mîntuitorule Doamne! 
Căci noi numai Ţie ne închinăm şi pre Tine Te slăvim în veci, Amin. 

14 septembrie 

• Pomenirea înălţării Sfintei Cruci 

Două evenimente se prăznuiesc astăzi, care sînt strîns legate de 
Crucea lui Hristos: mai întîi, aflarea Cinstitei şi de viaţăfăcătoarei 
Cruci pe dealul Golgotha, iar al doilea, întoarcerea lemnului Cinstitei 



Cruci din Persia la Ierusalim. Mergînd să cerceteze Locurile Sfinte, 
sfinta împărăteasă Elena a hotărît să afle acolo Cinstita Cruce a lui 
Hristos. Doar un iudeu foarte vîrstnic, luda, mai ştia unde se află 
îngropat lemnul Sfintei Cruci a Domnului. Constrîns de împărăteasă, 
el a dezvăluit că locul este sub capiştea lui Venus, ridcată de 
împăratul Hadrian pe Golgotha. împărăteasa a poruncit ca acea 
capişte să fie rasă la pămînt şi să se facă acolo săpături. Aşa s-au 
aflat adînc îngropate în pămînt cele trei cruci. Pe cînd împărăteasa 
gîndea cum să afle care dintre cele trei este a Mîntuitorului, s-a 
apropiat un convoi de îngropăciune. Patriarhul Macarie Ie-a zis să 
atingă crucile, una cîte una, de cel mort. Nimic nu s-a întîmplat la 
atingerea primei şi celei de a doua cruci. Dar cînd au atins-o de mort 
şi pe a treia, mortul a înviat. Aşa au cunoscut că aceea este Crucea 
Mîntuitorului cea de Viaţădătătoare. Ei apoi au atins Sfînta Cruce a 
Domnului de o femeie foarte bolnavă, care s-a însănătoşit pe loc. 
Patriarhul atunci a poruncit înălţarea Sfintei Cruci la un loc înalt, de 
unde să o poată vedea tot poporul - şi atunci tot poporul a strigat cu 
lacrimi: Doamne, miluieşte! împărăteasa Elena a poruncit turnarea 
unei îmbrăcăminţi de argint întru care a ferecat Sfînta Cruce. După 
vreme, împăratul persan Hosroe a cucerit Ierusalimul, a robit popor 
mult, şi a luat şi Crucea Domnului în Persia. Sfînta Cruce a rămas în 
Persia timp de paisprezece ani. în anul 628 împăratul Imperiului 
grecesc Heraclie 1-a învins pe Hosroe şi, cu multă solemnitate, a 
întors Sfinta Cruce la Ierusalim. Intrînd în Sfînta Cetate împăratul 
purta Sfînta Cruce pe umerii lui, dar a văzut că deodată nu mai 
poate să facă nici un pas, o putere oprindu-1. Sfîntul Patriarh 
Zaharia a văzut cum îngerul Domnului nu îl lasă pe împărat să 
păşească mai departe cu Sfînta Cruce în spate, pe aceeaşi 
cale pe care demult păşise şi Mîntuitorul, dar desculţ, scuipat şi 
defăimat. Patriarhul i-a descoperit împăratului vedenia. Atunci 
împăratul şi-a scos straiul şi însemnele imperiale şi, desculţ şi în 
haine proaste, a purtat în spate Sfinta Cruce pînă la Golgotha, iar 
acolo a aşezat-o în Biserica învierii Domnului, pentru bucuria şi 
mîngîierea întregii lumi creştineşti. 

• Pomenirea Sfintei Plachila, împărăteasa 

Ea a fost soţia împăratului Theodosie cel Mare. Cu gîndul şi cu 
fapta, ea a fost o adevărată creştină. Ea a fost ajutătoarea vestită 
a nevoiaşilor şi bolnavilor. Cînd i s-a spus că faptele ei acestea nu 
sînt de nivelul ei imperial, ea a zis: „Se cuvine chemării imperiale 
să dăruieşti aur şi bani; iar dacă eu mă îngrijesc personal de 
săraci, nu fac decît să dăruiesc Aceluia Care m-a rînduitîn 
chemarea imperială." Sfinta împărăteasă Plachila s-a săvîrşit 
către Domnul cam pe la anul 400. 

• Pomenirea Sfîntului Cuvios Mucenic Macarie din Tesalonic 

Sfîntul Macarie acesta a fost ucenic al Patriarhului Nifon, pe cînd 
acesta se nevoia în liniştire la Mînăstirea Vatopedi, din Sfîntul 
Munte Athos. Sfîntul Macarie a dorit cu sete să ia cununa 
muceniciei pentru Hristos, şi a cerut binecuvîntarea Sfîntului 
Nifon pentru aceasta. Străvăzătorul Patriarh, văzînd că aceasta 



este voia lui Dumnezeu, 1-a binecuvîntat pe Macarieîn calea 
muceniciei lui. Sfîntul Macarie s-a dus la Tesalonic şi, într-o 
adunare de turci, a început să propovăduiască pe Hristos Unul 
Dumnezeu. Turcii l-au bătut şi l-au aruncat în temniţă. Cînd l-au 
scos la judecată, el Ie-a strigat: „O, dacă aţi şti voi adevărul, şi 
dacă v-aţi boteza întru Numele Tatălui, şi al Fiului, şi al Sfîntului 
Duh!" Turcii l-au decapitat la anul 1527. Sfîntul Patriarh Nifon, în 
Sfîntul Munte aflîndu-se, a văzut în duh uciderea Sfîntului Mucenic 
Macarie la Tesalonic chiar în momentul în care ea s-a săvîrşit. El i- 
a descoperit unui frate aceasta, şi i-a zis: „Să cunoşti, fiule, că 
acum fratele tău Macarie a luat moarte de mucenic şi este acum 
purtat spre ceruri, prăznuind şi bucurîndu-se în Domnul. Fie ca şi 
noi să ne învrednicim fericirii acesteia cu rugăciunile lui." 41 

Din Patericul athonit — n. ed. americane. 

• Pomenirea Sfintei Cuvioase Măria din Tars 

Ea mai înainte a dus o viaţă plină de desfrînări. Doi monahi care 

călătoreau spre Tars au rămas odată la hanul ei. Cînd Măria a vrut 

ca să îi întîmpine şi s-a apropiat de ei, monahii au certat-o şi au 

împins-o la o parte ca pe o necurată. Atunci Măria s-a tulburat, şi- 

a văzut iadul vieţii ei, şi s-a pocăit cu amar. Monahii au luat-o şi 

au dus-o la o mînăstire de femei, unde Măria s-a nevoit în cele 

mai aspre postiri şi nevoinţe pînă la adînci bătrîneţi. Pe ea a 

învrednicit-o Dumnezeu de darul facerii de minuni încă din timpul 

vieţii. 

Cîntare de laudă la Cinstita şi de Viaţă Făcătoarea Cruce a 

lui Hristos 

Mîntuieşte, Doamne, poporul Tău! 

Binecuvintează moştenirea Ta! 

Tu nouă cu Sfînta Ta Cruce Chipul Tău 

nouă ni-L străluceşti! 

Tu pe noi, cu Sfînta Crucea Ta, pe calea vieţii noastre 

Ne povăţuieşti! 

Semn al Puterii Tale Sfînta Cruce este, 

Mîntuire vieţii noastre este ea! 

Mîntuieşte, Doamne, pre Ortodocşii Patriarhi, 

Şi sinaxa Ortodocşilor Episcopi ai lumii mîntuieşte! 

Putere lor le dăruieşte 

Cinstitei Tale Cruci ca să urmeze! 

Căci Semn al Puterii Tale Sfînta Cruce este, 

Mîntuire vieţii noastre este ea! 

Mîntuieşte, Doamne, pre ai poporului 

Ortodocşi conducători! 

De-a iadului moarte păzeşte-i pre ei cu Sfînta Crucea Ta! 

Căci Semn al Puterii Tale Sfînta Cruce este, 

Mîntuirea vieţii noastre este ea! 

Mîntuieşte, Doamne, pre poporul Tău, 

Carele la Tine cădem cu sîrguinţă, pururea! 

Cu Crucea Ta păzeşte-ne pre noi 

De toată nevoia şi necazul! 



Căci Semn al Puterii Tale Sfînta Cruce este, 
Mîntuirea vieţii noastre este ea! 
Cugetare 

Aşa cum lumînarea se aprinde de la o altă luminare tot aşa fapta 
bună se naşte dintr-o altă faptă bună. Un patrician a voit odată să 
dăruiască o cruce de aur unei sfinte biserici. El a chemat un aurar 
tînăr şi foarte priceput, i-a dăruit aur din destul pe care i 1-a 
cîntărit, şi i-a poruncit să alcătuiască sfinta cruce cum i se va 
părea lui mai frumos. Aurarul, care era sărac, văzînd mulţimea 
aurului pe care o cheltuieşte acest om pentru mîntuirea sufletului 
lui, s-a ars şi el în inimă cu flacăra dumnezeiescului dor, şi a 
hotărît să pună în acea sfîntă cruce şi cei zece galbeni ai lui, 
singura lui avere. Cînd sfîntă cruce a fost gata, patricianul a 
cîntărit-o iar şi a văzut că este mai mult aur în ea decît cel pe 
care i-1 cîntărise la început aurarului. El a început atunci să îl 
certe pe aurar, gîndind că acesta a furat aur şi 1-a înlocuit cu un 
alt aliaj, mai greu. Văzîndu-1 pe nobil atît de supărat, tînărul 
aurar i-a mărturisit fapta lui, zicîndu-i: „Am pus în aurul Domniei 
Tale şi cei zece galbeni ai mei, singura mea avere, precum şi 
văduva aceea de demult, ca să am şi eu parte de mîntuire, 
împreună cu Domnia Ta." Cuvintele acestea l-au atins pe 
aristocrat la inimă. El a zis atunci către aurar: „De azi înainte tu 
eşti fiul meu, iar toate ale mele sînt moştenirea ta." 
Luare aminte 

Să luăm aminte la fărădelegea lui leroboam, şi la grabnica 
pedeapsă a lui Dumnezeu (III Regi 12: 13): 

• La cum leroboam a turnat doi viţei de aur şi a poruncit 
poporului să se închine la ei ca la Dumnezeu; 

• La cum prorocul a grăit mînia lui Dumnezeu către leroboam, şi 
a sfărîmat minunat altarul ce se afla înaintea idolilor; 

La cum leroboam a ridicat nelegiuita lui mînă asupra 
prorocului, care îndată i s-a uscat; şi numai cu rugăciunile 
prorocului s-a făcut sănătoasă iar. 
Predică Despre adevărul mărturiei lui Hristos 
Chiar dacă Eu mărturisesc despre Mine însumi, mărturia Mea este 
adevărată (loan 8: 14). 

Adevărată este mărturia luminii, atunci cînd mărturiseşte despre 
existenţa soarelui, şi nici o minciună nu se află în ea. La fel 
mărturiseşte şi Domnul Hristos, şi adevărată este mărturia Lui, 
despre tot ceea ce mărturiseşte. El S-a pogorît între oameni ca un 
martor ceresc, spre a adeveri că există Dumnezeul Treimic, că 
există lumea îngerească şi a sufletelor omeneşti, că există 
dragostea lui Dumnezeu pentru oameni, Minunata lui Purtare de 
Grijă pentru oameni, puterea dreptăţii asupra nedreptăţii, puterea 
adevărului asupra minciunii, binecuvîntata nemurire a drepţilor şi 
veşnicul chin al nelegiuiţilor, învierea morţilor, înfricoşata 
Judecată, şi multe alte taine pe care oamenii învăluţi de grosimea 
păcatului le-au presimţit vag de-a lungul istoriei, dar niciodată nu 



le-au cunoscut şi nici nu au crezut cu putere în ele. Dar mărturia 
cea mai mare a dat-o despre Sine, cînd a zis că El este Fiul lui 
Dumnezeu Cel Viu, asemenea Tatălui după fiinţă, putere şi iubire, 
şi de acelaşi rang cu Tatăl şi cu Duhul Sfint. Căci Martorul trebuia 
să dea mărturie mai întîi despre Sine, spre a putea fi crezut cînd 
dădea mărturie şi despre celelalte taine. Din punctul de vedere al 
adevărului pur şi neschimbat, orice mărturie a lui Hristos este 
adevărată; nu aşa este ea însă şi din punctul de vedere al 
necuraţilor iudei. Pentru Dumnezeu, pentru îngerii lui Dumnezeu, 
pentru oamenii drepţi, pentru veşnicie şi pentru toate veacurile, 
mărturia Lui este adevărată, şi de aceea a şi zis: Mărturia Mea 
este adevărată. Dar pentru minţile întunecate ale celor învechiţi 
în rele, această mărturie nu este adevărată. De aceea Ie-a şi zis 
Domnul iudeilor: Dacă mărturisesc Eu despre Mine însumi, 
mărturia Mea nu este adevărată (loan 5:31). Cu alte cuvinte: „Pentru 
iudei nu este adevărată, dar ea în sine şi de la sine adevărată 
este." 

O, Stăpîne Doamne lisuse Hristoase, Fiule Iubit al lui Dumnezeu 
Cel Viu şi Unul Mîntuitor al sufletelor noastre, izbăveşte-ne pre noi 
de slăbiciunea minţii noasre celei înnegurate de păcat, şi de 
răutatea patimilor ce ne colcăie în inimă! Luminează-ne pre noi 
cu lumina Cuvintelor Tale făcătoare de viaţă şi adevărate veşnic, 
Căci noi numai Ţie ne închinăm şi pre Tine Te slăvim în veci, 
Amin. 

15 septembrie 

• Pomenirea Sfîntului Mare Mucenic Nichita 

Acesta a fost de neam got 42 . El a fost ucenicul lui Teofil, Episcopul 
Goţilor, care a fost unul dintre Părinţii Sinodului întîi Ecumenic de 
la Niceea [anul 325]. Cînd Athenarik, căpetenia goţilor, a început 
să îi tortureze pe creştini, Sfîntul Nichita a stat înaintea lui şi 1-a 
înfierat ca pe un păgîn şi un criminal. Torturat fiind în chip bestial, 
Sfîntul nu s-a lepădat nicicum de Credinţa Creştină, ci a 
mărturisit-o cu şi mai multă putere, slăvindu-L pe Dumnezeu şi 
mulţumindu-l Lui. In timpul torturilor mintea îi era aţintită la 
Dumnezeu, iar la piept, sub cămaşă, purta o icoană a Preasfintei 
Născătoare de Dmnezeu cu Pruncul lisus, în care Dumnezeiescul 
Prunc era închipuit stînd drept, şi ţinînd Sfînta Cruce în Mîinile Lui. 
Sfîntul Nichita purta la sine această icoană, deoarece însăşi Maica 
lui Dumnezeu i se arătase şi îl întărise în chinurile lui. La urmă 
călăul 1-a aruncat pe mucenic în foc, unde el şi-a dat sfîntul lui 
suflet. Cu toate acestea, trupul lui a rămas nears. Prietenul lui, 
Marianus, i-a luat trupul, 1-a scos din pămîntul goţilor (care se 
întindea în Valahia şi Basarabia de astăzi 43 ) şi 1-a dus în Cilicia, în 
cetatea Mopsuestia. Acolo el a ridicat o sfîntă biserică închinată 
Sfîntului Mare Mucenic Nichita, în care a aşezat şi moaştele 
făcătoare de minuni ale sfîntului. Sfîntul Mare Mucenic Nichita a 
luat cununa muceniciei la anul 372. 



• Pomenirea Sfîntului Preacuviosului Părintelui nostru Pilotei Preotul 
Sfîntul Pilotei a fost din satul Myrmix sau Mravin din Asia Mică. 
Maica lui purta numele fiului ei, în anagramă: Teofila. Sfîntul 
Pilotei, preot fiind, a fost un mare făcător de minuni întreaga lui 
viaţă. Odată el a preschimbat apa în vin, iar altă dată a înmulţit în 
chip minunat pîinea. El s-a 

42 Vezi şi Vieţile Sfinţilor pe Septembrie (Editura Episcopiei Romanului, 1999), 
unde Sfîntul Nichita apare ca „Sfîntul Mare Mucenic Nichita Romanul," 
denumire înregistrată şi în calendarul ortodox. 

43 Acesta este şi motivul pentru care Sfîntul Nichita se bucură de o mare 
cinstire în Biserica Română, care i-a rînduit slujbă cu polieleu - v. Sinaxarul 

Sfîntului în Mineiul pe septembrie (Bucureşti, 2003). 

odihnit întru Domnul în veacul al zecelea, iar din sfintele lui moaşte 
a izvorît 

•44 

mir . 

• Pomenirea Sfîntului Mucenic Porfirie [îngînătorul, sau Măscăriciul] 
Simţul Porfirie acesta s-a născut la Mimosa. Mai întîi el a fost 
saltimbancul personal al împărăratului Iulian Apostatul, pe care îl 
veselea cu jocul lui de mim, prin care îşi bătea joc de Credinţa 
Creştinilor şi de Sfintele Taine ale Bisericii. Astfel, odată, parodiind 
Sfînta Taină a Botezului , el s-a cufundat în apă şi a pronunţat 
cuvintele întru Numele Tatălui, al Fiului şi al Sfîntului Duh! Ieşind din 
acea apă, el a strigat: "Acum sînt Creştin!" Toată lumea a crezut că 
şi acum glumeşte, însă Porfirie nu a mai glumit. El a încetat să îşi 
mai bată joc de Creştinism, şi a luat moarte martirică pentru Hristos. 
El a fost decapitat la anul 361 şi s-a strămutat la locaşurile veşnice 
ale împărăţiei lui Dumnezeu. 

• Pomenirea Sfinţilor Mucenici Theodot, Asclepidot şi Maximus 
Toţi trei au fost de neam nobil, din cetatea Trachis. Ei au luat 
mucenicia pentru Hristos în satul Saltis de lîngă Fii ipopolis, între anii 
305 şi 311, şi aşa s-au strămutat la locaşurile cereşti ale împărăţiei 
lui Hristos. 

• Pomenirea Sfîntului Vissarion Făcătorul de Minuni, Episcopul 
Larissei 

Sfîntul Vissarion a întemeiat Sfînta Mînăstire a Mîntuitorului, din 
Eparhia Larissei. El a fost mare făcător de minuni, atît în timpul vieţii 
CÎt şi după fericita lui adormire. 

44 lată şi Sinaxarul acestui Sfint din Minei[u\ pe Septembrie, Bucureşti: Ed. Inst. 
Bibi. şi de Misiune al B.O.R., 2003]: "[Sfîntul Pilotei] era dintr-un sat ce se 
chema Mirmicos, din locul ce se cheamă Opsichiu, şi purta nume asemenea cu 
al maicii sale, pe care o chema Theofila. însurîndu-se şi facîndu-se tată de 
copii, s-a învrednicit şi a fost făcut preot. Şi, nevoindu-se cu postul şi cu 
rugăciunea, a ajuns făcător de minuni: La vreme de lipsă a dat pîine celor 
flămînzi, a prefăcut apa din rîu în vin şi a mutat o piatră foarte mare cu 
cuvîntul său. Iar la un an după adormirea sa, fiind mutat în alt loc, şi-a întins 
mîinile ca şi cum ar fi fost viu, şi, apucîndu-se de umerii a doi preoţi ce aveau 
să-1 mute, s-a sculat pe picioare şi, păşind de trei ori, s-a mutat şi s-a aşezat 
în locul în care şi acum zace. Şi izvorăşte mir nepărăsit, dînd minunată 
dovedire de viaţa sa îmbunătăţită." (p. 231). 

45 Pe cînd împăratul Iulian Apostatul îşi serba ziua de naştere, şi la porunca lui. 

Vezi Sinaxarul Sfîntului din Minei. 



• Pomenirea Sfîntului Nou Mucenic han Criteanul 

El a luat mucenicia pentru Credinţa Creştină la Efes[ul cel nou, cf. 
Sinaxarul din Minei], fiind omorît de către turci, la anul 1811. 

• Pomenirea Sfîntului losif, Episcopul cetăţii Alaverdi [ din Georgia] 
Acest Sfînt a fost unul dintre Cei Treisprezece Părinţi Sirieni 
(pomeniţi la 7 mai), care au fost trimişi în Caucaz ca să predice 
acolo Sfînta Evanghelie. Sfîntul losif s-a odihnit cu pace în Domnul 
la anul 570. Sfintele lui moaşte făcătoare de minuni odihnesc în 
biserica-catedrală din Alaverdi. 

Cîntare de laudă la Sfîntul Mare Mucenic Nichita 

Acela iubitor de poporul său este, 

Care pentru poporul lui înalţă 

Altar adevărat Domnului Celui Viu. 

Athenaric gotul silnic a domnit, 

Şi jertfe a adus morţilor idoli. 

Dar Nichita Sfîntul, ostaşul lui Hristos, 

Vestit-a curajos mîntuirea veşnică. 

El întru al nopţii întuneric a strălucit Lumina Veşniciei 

El al idolatriei întuneric l-a rispit 

Din al oamenilor inimi. 

Sfîntul Nichita împotriva regelui a stat, 

Şi cu curajul lui a uimit poporul. 

El puterea întunericului o a rispit 

Cu puterea Crucii Preacinstite. 

El întru ale oamenilor inimi a sădit 

De Dumnezeu sfînta frică. 

Roşul sîngelui luifost-a ca trandafiriul 

Zorilor zilei celei noi, 

Iar duhul lui fericit sălăşluitu-s-a 

La Curţile împărăţiei Cerului. 

Nichita Sfîntul întru foc s-a săvîrşit, 

Dar flăcările lui nu l-au ars pînă azi. 

Goţii întru numele Domnului 

Sfîntul Botez au primit, 

Şi pre Nichita Sfîntul îl proslăvesc în veci. 

O Sfinte Mare Mucenice Nichita, 

Cela ce eşti glas al trîmbiţei lui Dumnezeu, 

O mucenice viteze, ce pre poporul tău l-ai iubit! 

Tu pămînteştile corturi lepădat-ai, 

Iar acum ca un împărat şezi în ceruri 

De îngeri înconjurat! 

Ci roagă-te Domnului, ca unul ce la El ai îndrăznire, 

Ca să mîntuiască ca un Milostiv 

Sufletele noastre! 

Cugetare 

Dumnezeu nu Se lasă batjocorit (Galateni 6: 7). Dumnezeu fie îi 

pedepseşte pe batjocoritori spre a-i întoarce de la rătăcirea lor, 

fie îi preface întru cele de ei batjocorite. La început Sfîntul Porfirie, care era 



de meserie îngînător, adică saltimbanc, sau măscărici [ceea ce azi s-ar numi 
actor} a fost vestit între păgîni ca batjocoritor al lui Hristos. El 
odată a trebuit să batjocorească, înaintea lui Iulian Apostatul şi a 
curţii lui, Sfînta Taină a Botezului. S-a întîmplatînsă atunci ceva 
cu totul neaşteptat. Cînd Porfirie s-a cufundat în apă rostind 
formula baptismală întru Numele Sfintei Treimi, duhul lui s-a 
schimbat deodată, şi el s-a făcut adevărat creştin. In loc să 
continue să-şi bată joc de Sfintele Taine şi de Creştini, Porfirie a 
început să-şi bată joc de Apostat, rîzînd de idolatria şi de credinţa 
lui necurată, drept pentru care a fost torturat şi decapitat. La fel 
s-a întîmplat şi cu comedianul Gennesus, care a trăit probabil în 
timpul lui Diocleţian. El parodia Sfînta Taină a Litrughiei înaintea 
unei adunături de păgîni, care se amuzau grozav la batjocura şi la 
glumele lui. Dar deodată Gennesus s-a oprit şi a strigat înaintea 
tuturor: "Cred în Hristos, şi vreau să mă botez!" La început 
spectatorii au crezut că şi aceasta face parte din farsă, dar 
Gennesus a strigat din nou Credinţa lui în Hristos. El a rămas 
neclintit în Credinţa mărturisită şi cînd a fost dus înaintea 
tribunalului, şi interogat sub tortură. De aceea el a fost la urmă 
omorît. Astfel, batjocoritorul lui Hristos s-a prefăcut în Mucenic al 
lui Hristos. 
Luare aminte 

Să luăm aminte la pedeapsa lui Dumnezeu asupra prorocului 
celui neascultător (III Regi 13): 

• La cum unui proroc i s-a poruncit să nu rămînă nicicum să bea sau 
să mănînceîn cetatea idolatră Bethel; 

• La cum prorocul nu L-a ascultat pe Dumnezeu, ci a cedat unor 
rugăminţi şi a rămas să bea şi să mănînce la o casă din Bethel; 

La cum, ieşind să plece, a fost sfîşiat de un leu pe cale. 

Predică Despre îndoita mărturie despre Fiul lui Dumnezeu 
Eu sînt Cel ce mărturisesc despre Mine însumi şi mărturiseşte 
despre Mine Tatăl, Cel Care M-a trimis (loan 8: 18). 
Scris este în Lege că este nevoie de mărturia a doi oameni, 
pentru orice dovedire, în primul rînd, Domnul Ie-a oferit iudeilor 
nu doi, ci trei mari martori cu privire la Sine. Aceşti trei mari 
martori sînt Tatăl, propriile Lui lucrări, şi prorociile Sfintei Scripturi 
(loan 5: 36-39). Cu toate acestea, după ce a lucrat multele 
minuni, după ce a predicat din belşug învăţătura cea Nouă şi 
Mîntuitoare, El Ie-a zis iudeilor că singură mărturia Lui despre 
Sine puternică este să probeze adevărul, şi suficientă (loan 8: 
14). La urmă, El a întărit din nou înaintea lor mărturia a Doi: a Sa 
proprie, şi a Tatălui despre Sine, spre a împlini şi litera Legii Vechi, 
care cerea mărturia a doi martori. Astfel, Domnul închide peste 
tot gurile tuturor necredincioşilor, cărora nu le mai rămîne nici o 
împotrivire decît crima şi asasinatul, ultima armă a acelor care 
refuză să accepte adevărul, care calcă în picioare, precum nişte 
animale, raţionalitatea şi evidenţa lui. Mai ales în acest ultim caz 



al dublei mărturii, în care Domnul a adus mărturia Sa proprie şi 
pe cea a Tatălui, El a voit să le mai arate iudeilor şi că El este 
Persoană [Ipostas] aparte de Tatăl, dar de o Fiinţă cu El. De aceea 
şi sînt Două Mărturii: a Lui însuşi, şi a Tatălui. Următoarele cuvinte 
ale Domnului confirmă acest lucru: Dacă M-aţi şti pe Mine, aţi şti 
şi pe Tatăl Meu (loan 8: 19). Avem aici expresia completă a unimii 
esenţiale dintre Tată şi Fiu, şi nu rămîne nici o umbră de îndoială 
că în aceste cuvinte Domnul Hristos exprimă egalitatea fiinţială 
dintre Sine şi Dumnezeu Tatăl. Aceste cuvinte adică au în vedere 
Dumnezeirea Fiului, iar nu omenitatea Sa. Oricine cugetă Sfînta 
Treime ca fiind o treime de fiinţe trupeşti se înşeală, în trup 
omenesc a venit numai Unul Fiul lui Dumnezeu, pentru ca să 
mîntuiască lumea. Tatăl şi Duhul Sfînt nu au luat trup omenesc. 
După Dumnezeirea Lui, Fiul, deşi a luat trup omenesc, a rămas cu 
toate acestea egal cu Tatăl şi cu Duhul Sfînt. Rămînînd Dumnezeu 
Adevărat, întocmai cu Tatăl şi cu Duhul, El a îmbrăcat şi trupul 
omenesc şi firea omenească adevărată, astfel încît, din iubire de 
oameni, să li Se poată descoperi lor şi să îi mîntuiască. 
O Stăpîne Doamne Dumnezeul nostru, Cela ce întru Una Sfînta 
Treime de o Fiinţă şi Nedespărţită eşti închinat şi slăvit, Carele ne- 
ai luminat pe noi şi ai strălucit preste noi Cuvîntul Cel întrupat al 
lui Dumnezeu, viază-ne pre noi pînă la sfîrşit cu Sfinţenia, Puterea 
şi Nemurirea Ta, şi ne mîntuieşte. 
Căci Ţie se cuvine toată slava şi închinăciunea în veci, Amin. 

16 septembrie 

• Pomenirea Sfintei Mari Muceniţe Eufimia 

Sfînta Eufimia s-a născut în Calcedon. Tatăl ei, Senatorul Filofron, şi 
maica ei, Theodorisia, erau Creştini adevăraţi, plini de toată 
cucernicia şi evlavia. Fiica lor, Eufimia, era de o mare frumuseţe, 
şi trupească şi sufletească. Pe cînd odată Proconsului Priscus a 
organizat o mare serbare în Chalcedon, în care a poruncit şi 
aducerea de jertfe la idolul lui Ares, patruzeci şi nouă de Creştini 
s-au ascuns, spre a nu fi nevoiţi să aducă jertfe idolului. Ei au fost 
însă aflaţi şi tîrîţi înaintea judecăţii, iar printre ei se afla şi 
Eufimia. întrebaţi fiind cu aroganţă de către Priscus cum au 
îndrăznit să sfideze decretul imperial, ei au răspuns: „Comanda 
împăratului şi a ta se cuvine să fie împlinită atunci cînd nu este 
contrară poruncii lui Dumnezeu Celui din Ceruri. Dar dacă ea este 
potrivnică poruncii lui Dumnezeu, atunci ea nu numai că nu 
trebuie împlinită, dar încă combătută." Cei patruzeci şi nouă au 
fost torturaţi bestial timp de nouăsprezece zile încheiate, în ziua a 
douăzecea Priscus a scos-o pe Eufimia de o parte, şi a început să 
o laude şi să o linguşească pentru frumuseţea ei, sperînd să o 
cîştige pentru idolatrie. Linguşirile senatorului însă au rămas 
zadarncie, iar acesta a poruncit din nou torturarea ei. Mai întîi a 
fost trasă pe roată, dar un înger al Domnului a venit la ea şi a 
sfărîmat roata. Apoi au aruncat-o într-un cuptor încins, dar şi 



acolo a fost păzită cu puterea lui Dumnezeu. Văzînd acestea, doi 
soldaţi, Victor şi Sosthenes, au crezut în Hristos, şi pentru aceasta 
au fost aruncaţi imediat la fiare, dîndu-şi astfel cu cinste vieţile 
lor. Sfînta Eufimia a fost după aceea aruncată într-o apă plină de 
tîrîtoare otrăvitoare, dar ea a însemnat apa cu semnul sfintei 
cruci şi a rămas nevătămată. La urmă a fost aruncată şi ea la 
fiare sălbatice, şi aşa şi-a dat sfmtul ei suflet, mulţumind lui 
Dumnezeu. Părinţii ei au luat sfînt trupul ei şi l-au îngropat cu 
cinste. Sfînta Mare Muceniţă Eufimia a luat cununa muceniciei la 
anul 304, şi a intrat în slava cea veşnică. Mai este prăznuită 
sffntă pomenirea ei şi la ziua de 11 iulie. 

• Pomenirea Sfîntului Preacuvios Dorotei 

El a fost un mare nevoitor egiptean, care a vieţuitîn veacul al 
patrulea. El timp de şaizeci de ani a petrecut întru toate 
nevoinţele pustniceşti, într-o peşteră din Tebaida. El s-a făcut 
vestit prin neobişnuita lui dragoste de oameni, întru care a 
strălucit şi cu minunile. Ziua el zidea chilii pentru fraţii ce veneau 
să se sălăşluiască în apropiere, iar noaptea o petrecea în lucrul 
mîinilor, întru neîncetată rugăciune şi psalmodie. 

• Pomenirea Sfîntului Ciprian, Mitropolitul Kievului 

Sfîntul Ciprian acesta s-a născut la Tarnovo, şi a vieţuit multă 
vreme la Muntele Athos. 46 Nevoinţa lui era mai ales aceea de a re- 
copia şi traduce cărţi sfinte. El s-a făcut astfel ucenic al lui 
Filotheos, Patriarhul Constantinopolului. Cînd Patriarhul a ajuns să 
îl cunoască pe Ciprian la Sfîntul Munte Athos, el 1-a cerut în 
slujba lui, iar mai apoi 1-a uns şi 1-a trimis să fie Mitropolit al 
Kievului. Ca Mitropolit al Kievului Sfîntul Ciprian a avut parte de 
multe dureri şi suferinţe, pe care Ie-a îndurat cu bunătate şi cu 
răbdare. Aceste nevoinţe ale lui au adus multă roadă, şi au folosit 
mult Biserica Rusă. El a păstorit Biserica kieveană timp de 
aproape treizeci de ani. Mai înainte de moartea lui, el a scris un 
cuvînt de despărţire, care a fost citit la mormîntul lui. El s-a 
săvîrşit către Domnul în şaisprezece zile ale lunii septembrie, din 
anul 1406. Sfintele lui moaşte făcătoare de minuni se odihnesc în 
Biserica Adormirii de la Moscova. 

• Pomenirea Sfintei Muceniţe Ludmilla 

Ludmilla a fost bunica Cneazului ceh Vatslav [Wenceslaus]. Ea a 
fost soţia Marelui Cneaz ceh Borivoy. Credinţa ei plină de rîvnă a 
adus pe mulţi păgîni la Biserica lui Hristos. Dar nora ei a urît-o de 
moarte, şi a plătit ucigaşi care au sugrumat-o pe Ludmilla la 
bătrîneţele ei. Vatslav a îngropat cu cinste trupul mamei lui în 
Biserica Sfîntului Gheorghie de la Praga. La sfintele ei moaşte s- 
au lucrat nenumărate minuni. Sfînta cneaghină Ludmilla a fost 
asasinată la Techino, la anul 927. Cneazul Vatslav însuşi a 
mărturisit cu sînge marea lui rîvnă pentru Ortodoxie, fiind 
asasinat, din această pricină, de fratele lui, Boleslav. 

46 Arhiepiscopul Filaret al Cemigovului arată în scrierile lui (Vieţile Sfinţilor) că 
Ciprian a fost sîrb - Nota autorului. 



Cîntare de laudă la Sfînta Mare Muceniţă Eufimia 

Mult-binecuvîntata Eufimia, sfinta fecioară, 

Pe sine ca o mieluşea de jertfi lui Hristos s-a adus. 

Ea nici a oftat, nici s-aplîns, nici a jelit, 

Ci pentru-ale ei chinuri a mulţumit lui Hristos. 

în flăcări fiind, îngeri aupogorît la ea, 

Şi focul l-au stins cu răcoare din Rai. 

Cu adevărat neclintită este Credinţa Creştinilor! 

Cu adevărat de nestins dragostea lor de Hristos! 

O, Sfinta Eufimia muceniţă-fecioară a lui Hristos, 

Ceea ce plină eşti de a Lui înţeleapciune! 

Pentru-ale tale chinuri Domnul cu-a Raiului Bucurie 

Te a răsplătit! 

Tu îndrăznire multă ai înaintea Maicii lui Dumnezeu, 

Şi a Dulcelui ei Fiu! 

Cu-ale tale rugăciuni tu duci ajutorul lor lumii! 

O, Sfînta Mare Muceniţă Eufimia, 

Roagă-te pentru toţi păcătoşii, 

Şi aduce-i pre ei la pocăinţă! 

Cugetare 

Adesea vin peste noi nenorociri neaşteptate, şi zadarnic este să 

ne întrebăm: „De ce tocmai nouă?" Singură Biserica lui Hristos 

poate oferi explicaţii adevărate, numai ea poate să arate 

adevărata cauză a fiecărui dezastru, a oricărei nenorociri. Sfinta 

Biserică împarte aceste nenorociri în două mari clase: unele se 

abat asupra păcătoşilor din pricina unor păcate vechi, nespălate 

prin pocăinţă conştientă şi asumată. Altele se abat asupra 

drepţilor şi slujesc, după cuvintele Sfmtului loan Gură de Aur, „ca 

mijloc de primire a cununilor, precum odinioară Iov 

îndelungrăbdătorul şi săracul Lazăr." împărăteasa Eudochia a 

aderat în secret la erezia lui Eutihie, luîndu-se după sfatul perfid 

al eunucului ei, Hrisafie. Dar asupra capului ei nenorocirea s-a 

abătut fără întîrziere şi pe neaşteptate, într-o zi, soţul ei, 

împăratul Theodosie, i-a oferit în dar un măr de o mărime 

neobişnuită, împărăteasa a trimis mărul Senatorului Paulin care 

zăcea de o boală. Acesta, la rîndul lui, din dragoste faţă de 

împărat, i-a trimis lui acel frumos măr. Amănuntul acesta i-a dat 

motiv împăratului să creadă că între împărăteasă şi Senatorul 

Paulin se află o legătură ilicită. De aceea el i-a cerut împărătesei 

să îi arate mărul pe care i-1 oferise. 

„L-am mîncat!" a minţit împărăteasa. Faptul acesta a confirmat, 

în ochii împăratului, bănuiala lui, şi de aceea el imediat a 

surghiunit-o pe împărăteasă în Palestina, în timp Eudochia s-a 

curăţit de gîndurile şi credinţa ei eretică şi, cu ajutorul Sfinţilor 

Părinţi palestinieni, a revenit cu adevărat şi pe de-a întregul la 

Ortodoxie, lată că nenorocirea abătută asupra capului 

împărătesei nu a fost cauzată de vreo legătură ilicită a ei cu 

Senatorul Paulin - ea fiind, în această privinţă, cu totul nevinovată 



- ci de aplecarea eretică a sufletului ei. lată şi un alt caz: Pe cînd 
era numai comandant militar, viitorul împărat Marchian a călătorit 
pe lîngă cetatea Filipopolis şi a văzut pe cale cadavrul unui om 
care fusese asasinat. Din pură compasiune, el a coborît de pe cal 
şi a pornit să îngroape cadavrul acelui om. Tocmai atunci, cineva 
care a trecut pe acolo şi 1-a văzut pe Marchian îngropînd mortul, 
a raportat autorităţilor că Marchian este un criminal. Pentru 
aceasta comnadantul Marchian ar fi fost pasibil de condamnare la 
moarte, dacă Dumnezeu nu ar fi descoperit în mod minunat pe 
adevăratul criminal. Această nenorocire face parte din cea de a 
doua categorie, cea a primitorilor de cunună. La scurt timp după 
acest incident, Generalul Marchian a fost ales împăratul 
Imperiului. 
Luare aminte 

Să luăm aminte la minunata judecată a lui Dumnezeu cu privire la 
vieţile oamenilor (III Regi 14): 

• La cum fiul lui leroboam s-a îmbolnăvit şi a murit, ca 
pedeapsă pentru cumplita apostazie a tatălui lui, şi spre a fiului 
proprie mîntuire; 

• La cum şi ceilalţi bărbaţi din casa lui leroboam au pierit 
desăvîrşit, iar trupurile lor au fost mîncate de cîini în cetate, şi 
devorate de corbi în afara zidurilor cetăţii. 

Predică Despre Domnul, Cel Care are Puterea 

Putere am Eu ca să-l pun [Sufletul Meu] şi putere am ca iarăşi să- 
I iau (loan 10: 18). 

Puterea dumnezeiască a Domnului nostru lisus Hristos s-a arătat 
în manifestarea deplinei Lui puteri asupra Lui însuşi. Dacă 
puterea dumnezeiască s-ar putea despărţi de dumnezeiasca 
iubire, atunci s-ar putea zice despre Domnul Hristos că ar fi stat 
în puterea Lui să Se întrupeze, sau să nu Se întrupeze; sau că ar fi 
stat în puterea Lui să moară, sau să nu moară. Dar El în baza 
dumnezeieştii Lui iubiri de oameni S-a întrupat, şi din pricina 
dumnezeieştii Lui iubiri de oameni S-a dat pe Sine morţii, 
punîndu-şi viaţa pentru turmă ca Păstorul cel Bun (loan 10: 11). 
Omul care îşi ridică singur viaţa, nu are cu adevărat putere 
asupra vieţii lui, căci nu prin puterea lui proprie comite 
sinuciderea, ci prin puterea păcatului, sau a lui Satan, sau al 
vreunei alte împrejurări grave. Tot aşa, omul pe care îl omoară 
alţii nu are nici o putere asupra vieţii lui în faţa asasinilor lui: el nu 
poate spune: „Putere am să-mi pun viaţa," căci atunci el îşi pune 
viaţa fără buna lui voie. Doar Domnul nostru lisus Hristos a putut 
rosti aceste cuvinte în prezenţa asasinilor Lui, iudeii: Putere am 
Eu ca să pun sufletul Meu. Avînd acea putere, El ar fi putut, printr-o minune 
care Lui l-ar fi stat cu totul la îndemînă, să-i facă să piară pe toţi 
iudeii, mai înainte ca aceştia să îl dea la răstignirea pe Cruce. Dar 
El a văzut roadele mîntuitoare ale morţii Lui, şi de aceea S-a dat 
de bunăvoie morţii. 



Şl putere am iarăşi să-l iau [Sufletul Meu] . Cu aceste cuvinte El a 

arătat învierea Lui. Prin urmare, şi Moartea şi învierea Domnului 

s-au făcut prin Puterea Lui cea dumnezeiască. 

O Stăpîne Atotputernice Doamne lubitorule de oameni, cît de 

minunat ai plănuit Tu mîntuirea noastră, cu a Ta Dumnezeiască 

Iubire şi Putere! Ajută-ne nouă să îmbrăţişăm din tot sufletul 

nostru Mîntuirea Ta! 

Căci noi Ţie îţi mulţumim şi pre Tine Te slăvim în veci, Amin. 

17 septembrie 

• Pomenirea Sfintei Muceniţe Sofia [înţelepciune], şi a celor trei fiice 
ale ei: Pistis, Elpis şi Agapis [Vera, Nada şi Liubov - Credinţa, 
Nădejdea şi Dragostea] 

Ele au trăit şi au luat mucenicia la Roma, sub domnia împăratului 
Hadrian. Sofia era o femeie foarte înţeleaptă, precum şi numele a 
arătat-o. Ea a rămas văduvă, dar s-a îngrădit pe sine şi pe fiicele 
ca şi cu un zid de Sfînta Credinţă Ortodoxă. Cînd braţul criminal al 
lui Hadrian s-a întins şi asupra casei Sofiei, fiica ei cea mai mare, 
Pistis, era în vîrstă de doisprezece ani, Elpis, de zece ani, iar 
Agapis, mezina, avea nouă ani. Aduse înaintea judecătorului, 
maica şi fiicele ei se ţineau cu toatele de mînă, „ca o cunună 
strîns împletită". Ele au mărturisit cu smerită putere Credinţa lor 
în Hristos Domnul şi au refuzat să aducă jertfe înaintea idolului 
Artemidei. Torţionarul a chinuit fiicele sub ochii mamei lor. Maica 
şi-a întărit fiicele, ca o înţeleaptă, ca să rabde pînă la sfîrşit: 
„Sănătate veşnică este Mirele vostru Ceresc, Hristos Domnul şi 
Stăpînul. El este frumuseţea negrăită şi viaţa. Cînd călăii vor 
sfirteca trupurile voastre El vă va îmbrăca cu straiul nestricăciunii 
şi al nemuririi. Rănile voastre vor străluci în ceruri ca stelele." 
Fiicele au fost torturate bestial, pe rînd, sub ochii maicei lor, care 
le întărea cu duhul. Ele au fost bătute, biciuite, aruncate în foc şi 
în păcură încinsă, iar la urmă decapitate cu sabia una după 
cealaltă. Sofia a luat trupurile fiicelor ei, Ie-a scos în afara cetăţii 
şi Ie-a îngropat cu cinste. Făcînd aceasta, ea nu s-a întors la casa 
ei, ci a rămas la mormîntul fiicelor, unde timp de trei zile şi trei 
nopţi, a plîns şi s-a rugat lui Dumnezeu, dîndu-şi astfel în mîinile 
Lui mucenicescul ei suflet. Ea acum se veseleşte şi dănţuieşte în 
ceruri împreună cu fiicele ei. 

• Pomenirea Sfintei Muceniţe Agathoclia 

Ea a fost slujnica unui anume Nicolae şi a soţiei acestuia, Paulina, care 
se lepădaseră de Hristos şi se întorseseră la închinarea idolilor. 
Agathoclia însă nu a voit să urmeze lepădării stăpînilor ei. Pentru 
aceasta ei au torturat-o bestial, şi au dat-o pe mîna judecătorilor 
păgîni. Stăpîna a omorît-o pe Agathoclia turnîndu-i pe gît cărbuni 
încinşi. Domnul Hristos însă a proslăvit-o în Ceruri pe roaba 
Domnului, sălăşluind-o în locaşurile cereşti. 

• Pomenirea celor Una Sută şi Cincizeci şi Şase de Mucenici din 
Egipt 



Ei cu toţii au luat mucenicia pentru Hristos Domnul la anul 310, 

unii fiind omorîţi cu sabia, iar alţii fiind aruncaţi în foc. Printre ei s- 

au aflat şi doi episcopi vîrstnici, Peleus şi Nilus; de asemenea un 

preot, Zeno; doi bărbaţi din marea aristocraţie, Patermuthie şi 

Mie; de asemenea Episcopul Silvanus, împreună cu un bătrîn orb, 

foarte îmbunătăţit, care cunoştea Sfintele Scripturi pe de rost şi le 

recita la adunările creştinilor. Ei cu toţii s-au învrednicit de cununa 

veşnicei slave a muceniciei şi s-au sălăşluit întru împărăţia 

Domnului Hristos. 

• Pomenirea Sfintei Muceniţe Theodota 

Aceasta a îndurat opt ani de întemniţări şi torturi bestiale pentru 

Credinţa în Stăpînul Hristos. Călăul ei a fost Simplicius, cel care 

mai tîrziu a înnebunit. Theodota a fost decapitată cam pe la anul 

230, în timpul împăratului Alexandru Severus. 

Cîntare de laudă la Sfintele Muceniţe Pistis, Elpis şi 

Agapis, şi la Maica lor, Sofia 

Sofia atotînţeleapta pre Domnul a slăvit: 

Ea Lui jertfă a adus frumoasele ei fiice. 

Ea fiicelor a zis: „Nu vă temeţi de chinuri, 

Ci răbdaţi în Credinţă, întru Hristos Domnul 

Vă întăriţi. Nu vă temeţi de chinuri, 

Dispreţuiţi durerea, de trupurile voastre nu vă fie milă: 

E-atît de bine în cer! O, strălucite va face Domnul 

Ale voastre trupuri în cer! 

De frumuseţea voastră aceasta nu vă fie milă, 

Căci cu frumuseţe cerească Domnul 

Vă va îmbrăca: voi în ale Lui Ceruri veţi străluci 

Mai mult decît stelele, căci fiicele împăratului 

împăraţilor veţi fi! 

După această viaţă să nu vă pară rău, 

Căci plină de silnicie şi putrejune este. 

Cel mult un veac omul 

Ar e par t e de ea. 

Ci viaţa cea ferice, cea adevărată, 

Fără capăt este, şi-n Cer o veţi avea. 

De pămînteştii prieteni rău să nu vă pară, 

Mai mari şi buni prieteni în ceruri veţi găsi: 

Pe voi toţi sfinţii acolo vă aşteaptă. 

După trupeş t ile rudenii să nu vă pară rău, 

Căci rude mai dragi voi veţi afla 

In Mucenicii cei slăviţi din ceruri. " 

Astfel povăţuit-a maica 

Pe cele trei fiice-ale ei, 

Pe cînd ele spre cer se înălţau, 

Una cîte una. 

Ca trei porumbe albe, 

Curate, fără vină, 

Ele-au zburat în nalturi, la Sînul lui Hristos. 

Mucenicescul suflet al maicii, 



Curmă lor Ie-a urmat, 
Şi Ie-a aflat în Ceruri, măreţe, proslăvite: 
Acolo Atotmilostivul primeşte 
Sfintele lor rugăciuni. 
Cugetare 

Diriguitorii credincioşi şi temători de Dumnezeu sînt cu adevărat 
o binecuvîntare pentru popoarele pe care le conduc. Cneazul ceh 
Vatslav a fost un astfel de conducător. Rîvna lui pentru sfinţenia 
Ortodoxiei şi tăria lui întru Sfinta Credinţă a fost la fel cu cea a 
asceţilor celor de demult. El îşi dedica ziua trebilor ţării, iar 
noaptea o petrecea în rugăciune. Iarna el mergea adesea desculţ 
la biserică, la slujba Sfintei Utrenii, însoţit numai de bătrînul lui 
servitor, Podivoi. El adesea pregătea însuşi şi cocea sfînta 
prescură, mai ales în zilele cînd dorea să se împărtăşească cu 
Sfintele Taine. Rîvnă de foc avînd pentru Sfinta Credinţă 
Orotodoxă, el a zidit multe biserici, în care se aducea zilnic laudă 
lui Dumnezeu. El cunoştea toţi săracii şi nevoiaşii. El a iubit 
pacea, dar în războaie a fost de temut. Cînd vecinul său, Cneazul 
Radislav a atacat ţinuturile cehe, Vatslav i-a trimis o scrisoare în 
care 1-a întrebat pentru ce a pornit cu război. Radislav a răspuns 
cu satanicească mîndrie că voieşte toate pămînturile cehe, şi de 
asemenea tronul pentru sine. Vatslav atunci şi-a strîns pe dată 
armatele şi s-a confruntat cu duşmanul. Dar, privind la cele două 
puternice armate, ai căror ostaşi urmau să piară, el i-a trimis lui 
Radislav următorul cuvînt: „Cearta este între tine şi mine. Tu 
voieşti să fii stăpînul pămîntului ceh, ceea ce eu nu îţi îngădui. Iţi 
cer să accepţi să ne duelăm. Pentru ce să piară tot acest popor?" 
Radislav a fost de acord cu duelul, dar a fost înfrînt zdrobitor de 
către Vatslav. El 1-a implorat pe acesta să-1 ierte, în genunchi. 
Luare aminte 

Să luăm aminte la nelegiuirile lui luda, şi la pedeapsa lui 
Dumnezeu pentru acele nelegiuiri (III Regi 14: 22-31): 

La cum poporul şi regele Roboam au făcut ceea ce este rău 
înaintea Domnului; 

• La cum ei au pus idoli în temple, iar pămîntul lor era plin de 
sodomiţi; 

• La cum Regele Egiptului [Şişac] a atacat Ierusalimul şi a jefuit 
tot aurul Templului. 

Predică Despre Deofiinţimea Tatălui şi Fiului 
Iar Eu şi Tatăl Meu una sîntem (loan 10: 30). 

Cu cît lucra Domnul mai multe minuni, şi cu cît se apropia mai 
vertiginos de Patima Lui, cu atît grăia mai descoperit şi mai pe 
faţă despre Sine. Nenumăratele minuni, lucrate neîncetat sub 
ochii poporului, produceau în inimile oamenilor, şi ale celor răi, şi 
ale celor buni, mari schimbări. Cei buni se deschideau cu inima 
faţă de tainele de nepătruns ale lui Dumnezeu. Cei răi, agăţîndu- 
se şi mai mult de rău, se întunecau şi mai mult, făcîndu-se 
netrebnici pentru primirea tainelor. De aceea aceşti răi [iudei] 



Iarăşi au luat pietre ca să arunce asupra Lui [şi să-L omoare] (loan 
10:31). 

Eu şi Tatăl Meu una sîntem. Tatăl şi Fiul sînt Deofiinţă, dar nu 
confundabili în Persoane [Ipostasuri]. Căci dacă ar fi aşa, noi nu I- 
am mai putea numi cu nume diferite: Tată şi Fiu. Şi Fiul şi Duhul 
Sfînt au toate însuşirile Naturii Dumnezeieşti a Tatălui. Dar 
însuşirile Tatălui ca Persoană distinctă sînt doar ale Tatălui, iar 
însuşirile Persoanei Fiului sînt doar ale Fiului, iar însuşirile 
Persoanei Duhului Sfînt sînt doar ale Duhului Sfînt. Cînd însă 
vorbirea nu se face despre Persoane, ci despre Natura Lor 
Dumnezeiască care este Una, atunci Fiul lui Dumnezeu zice: Eu şi 
Tatăl Meu una sîntem, şi aşa poate zice şi Tatăl: Eu şi Fiul Meu una 
sîntem, şi aşa poate zice şi Duhul Sfînt: Eu şi Tatăl şi Fiul una 
sîntem. 

Stăpînul lisus Hristos a exprimat Deofiinţimea dintre Sine şi Tatăl 
Ceresc astfel: Tatăl este în Mine şi Eu în Tatăl (loan 10: 38). Oare 
se poate afla o exprimare mai limpede a dumnezeirii Fiului? Oare 
poate limbă omenească să exprime mai puternic şi mai clar decît 
atît Unimea Dumnezeului Treimic? Dogma dumnezeirii Fiului lui 
Dumnezeu, precum şi dogma Deofiinţimii Persoanelor 
Dumnezeieşti a fost exprimată clar de către însuşi Domnul Hristos 
în Sfintele Evanghelii [mai ales Evanghelia după loan]. Prin 
urmare, să ne păzim a pleca urechea la minciunile şi înşelătoriile 
necredincioşilor şi ereticilor, care hulesc zicînd că Domnul Hristos 
nu Şi-a arătat Dumnezeirea Lui, şi care pretind că dogma aceasta 
a apărut în Biserică mai tîrziu. Dacă Domnul Hristos nu Şi-ar fi 
proclamat limpede Dumnezeirea, cum L-ar mai fi putut acuza 
iudeii: Tu... Te faci pe Tine Dumnezeu (loan 10: 33)? Şi de ce ar mai fi 
vrut să arunce cu pietre asupra Lui? 

O Stăpîne Doamne lisuse Hristoase, Fiul lui Dumnezeu, Cela Ce 
eşti Deofiinţă cu Tatăl şi cu Duhul Sfînt, miluieşte-ne pre noi şi ne 
mîntuieşte cu puterea şi bunătatea Dumnezeirii Tale, O 
Atotputernice şi Atotdrepte Doamne! 
Căci noi Ţie ne închinăm şi pre Tine Te slăvim în veci, Amin. 

18 septembrie 

• Pomenirea Sfîntului Eumenius, Episcopul Gortynei, din Insula Creta 
[Făcătorul de Minuni] 

încă din tinereţile lui, Sfîntul Eumenius a urmat din toată inima lui 
Hristos, eliberîndu-se astfel de două mari greutăţi: de greutatea 
averilor şi de greutatea trupului. De prima greutate s-a eliberat 
dăruindu-şi toate averile săracilor şi nevoiaşilor, iar de a doua 
prin postiri aspre. Astfel, el s-a vindecat mai întîi pe sine însuşi, 
iar apoi a putut să îi vindece şi pe alţii. Despătimindu-se şi 
umplîndu-se de harul Duhului Sfînt, Eumenius a strălucit cu o 
lumină care nu s-a putut ascunde. După cum s-a scris, Nu poate o 
cetate aflată pe vîrf de munte să se ascundă (Matei 5: 14). Tot 
aşa nici Sfîntul Eumenius nu a putut să rămână ascuns lumii. Dînd 



mărturie de sfinţenia vieţii lui, poporul cetăţii Cortina 1-a ales pe 
Eumenius Episcop, iar Sfîtnul Eumenius bine a păstorit turma lui 
Hristos din acea cetate. El a fost tatăl sărmanilor, bogăţia 
nevoiaşilor, mîngîierea întristaţilor, vindecătorul bolnavilor şi 
minunat făcător de minuni. El a lucrat minuni multe cu 
rugăciunea: el a îmblînzit un şarpe veninos, a scos afară demoni 
şi a vindecat mulţime de bolnavi, nu doar în cetatea lui, ci şi la 
Roma, şi în Thebaida. în Thebaida, la o vreme de mare secetă, el 
a adus ploaie îmbelşugată cu rugăciunea către Domnul. Acolo, în 
Thebaida, şi-a încheiat Sfîntul Eumenie şi viaţa cea pămîntească, 
de la care s-a strămutat la locaşurile cele cereşti ale lui Hristos. 
Sfîntul Sfinţit Eumenie a vieţuit şi s-a nevoit în veacul al şaptelea. 

• Pomenirea Sfintei Muceniţe Ariadna 

în cetatea frigiană numită Promisea, în vremea împăratului 
Hadrian, locuia un aristocrat păgîn pe nume Tertullus. Fecioara 
Ariadna era o roabă a lui, Creştină. La ziua de naştere a fiului lui, 
Tertullus a pregătit o serbare cu jertfe multe aduse idolilor, la care 
însă Ariadna nu a venit, ci a stat în cămara ei rugîndu-se 
Dumnezeului Celui Adevărat. Stăpînul ei s-a mîniat ca o fiară 
sălbatică şi a încercat să o forţeze pe Ariadna să se lepede de 
Hristos şi să se închine idolilor. Cum fecioara nu a putut fi clintită 
nicicum, ea a fost bătută, torturată bestial şi aruncată în temniţă 
de către stăpînul ei. Dîndu-i drumul din 

închisoare, el a izgonit-o după aceea din casa lui. Darfăcînd aşa, 
i-a părut rău că i-a dat drumul, şi a trimis slugi după ea să o 
prindă şi să o aducă înapoi. Dar atunci Ariadna era deja departe 
de cetate. Ea se afla în apropiere de o stîncă cînd a văzut pe cei 
trimişi să o vîneze, şi, rugîndu-se lui Dumnezeu, stîncă s-a 
deschis iar Ariadna a intrat înăuntru. Slugile nu au înţeles unde a 
dispărut cea urmărită, şi au început să se certe şi să se bată între 
ei, pînă cînd s-au ucis unii pe alţii. 

• Pomenirea Sfîntului Mucenic Bidzini, Principele Georgiei 

Prinţul Bidzini, împreună cu rudeniile lui, Elizabar şi Salva, au luat 
moarte mucenicească pentru Hristos sub Şahul Abbas întîiul, la 
anul 1661. 
Cîntare de laudă la Sfînta Muceniţă Ariadna 

Cinstita Ariadna fecioara, 

Cu cinste pe stăpînul ei a slujit. 

Dar ea mai multpre Domnul, decîtpe om 
A slujit. 

Ea cu trupul a fost roabă, iar cu sufletul, 

Nicicum. 

Ea liberă a fost cu duhul, 

La idoli un s-a închinat, 

Nicicum. 

Ea Domnului Dumnezeu Făcătorul s-a închinat, 

Ea s-a închinat Mîntuitorului Hristos. 

Ea înaintea idolilor jertfa nu a voit să aducă, 



Nicicum. 

Ea pentru Domnul Dumnezeu chinuită a fost, 

Şi-acest chin i-a fost ei bucurie. 

Ea Domnului pentru cinstea muceniciei 

l-a mulţumit. 

Domnul Cel Milostiv, cu Ochiul Lui Atotvăzător, 

Chinul sfint al Sfintei Muceniţe 

L-a văzut. 

El poruncit-a stîncii neînsufleţite 

Pre Muceniţă Lui să o ascundă, 

Precum odinioară stîncă a ascuns 

Şi pe Teci a, şi pe loan. 

O, Sfintă Muceniţă Ariadna, 

Roagă-te pentru noi păcătoşii 

înaintea Tronului Milostivului Dumnezeu! 

Nu ne trece pre noi cu vederea, 

Cea care iubită eşti de Maica lui Dumnezeu! 

Cugetare 

Domnul a zis: Adevărat, adevărat zic vouă. întrucît aţi făcut unuia 

dintre aceşti fraţi ai Mei, prea mici, Mie Mi-aţijăcut (Matei 25: 40). 

La fel stau lucrurile şi cu milosteniile pe care le facem şi cu Sfîntă 

împărtăşanie pe care o primim, în Sfintele Taine noi îl primim pe 

însuşi Stăpînul şi Domnul lisus Hristos, sub chipul pîinii şi al 

vinului; iar cînd dăruim milostenii, le dăruim însuşi Domnului lisus 

Hnstos, Care Se află sub chipul săracilor şi nevoiaşilor, în 

Constantinopol a trăit un bărbat neobişnuit de milostiv. Mergînd 

pe străzile marii cetăţi, el îşi punea milostenia în mîna săracilor şi 

pleca în grabă, ca să nu apuce aceia a striga mulţumiri sau a 

recunoaşte cine este. Un prieten l-a întrebat ce îl îndeamnă la 

asemenea milostenii, iar el i-a zis: «Am auzit un preot odată 

zicînd în biserică că oricine dă săracilor, îi dă chiar lui Hristos. Eu 

nu am crezut cuvintele acestea, căci m-am gîndit: 'Cum poţi să-l 

dai ceva lui Hristos, Care Se află în ceruri?' Dar cum mă aflam 

odată în drum spre casă, am văzut un sărac cerşind, iar deasupra 

lui chiar Chipul lui Hristos! Am văzut un om cum dă acelui sărac o 

bucată de pîine, şi L-am văzut pe Domnul cum ia pîinea, şi îl 

binecuvintează pe cel care a dat-o! De atunci înainte, eu pururea 

am văzut cum străluceşte Chipul lui Hristos deasupra capului 

oricărui cerşetor pe care îl miluiesc. De aceea eu fac cu frică şi cu 

cutremur cît de multe milostenii pot.» 

Luare aminte 

Să luăm aminte la dreptatea Regelui Aşa, şi la răsplata lui 

Dumnezeu pentru aceasta (III Regi 15): 

• La cum Aşa a făcut cele drepte înaintea Domnului Dumnezeu, 
şi a curăţit pămîntul de idoli şi i-a alungat din el pe desfrînaţi şi 
sodomiţi; 

• La cum Dumnezeu i-a dăruit pentru aceasta biruinţă asupra 
etiopienilor, şi l-a binecuvîntat cu tot binele. 



Predică 

IX 

Despre Domnul Dumnezeu Cel Viu şi înviat din morţi, Cela 
Ce este învierea şi Viaţa 

Eu sînt învierea şi Viaţa (loan 11: 25). 

Domnul Dumnezeu lisus Hristos a grăit cuvintele acestea. Nu 
numai că Ie-a grăit, dar Ie-a şi dovedit cu faptele Sale. înviind-o 
pe fiica lui lair, înviindu-1 pe fiul văduvei din Nain, înviindu-1 pe 
prietenul Lui, Lazăr, El a dovedit că El este învierea şi Viaţa, 
învietorul şi Dătătorul de Viaţă. Dar chiar şi aşa, proba cea mai 
înaltă a acestora a dat-o cu propria Lui înviere din morţi. Căci, a fi 
viu şi a îi învia pe cei morţi - acesta este un fapt de care pînă 
atunci se mai auzise [Sfîntul Mie 1-a înviat pe fiul văduvei din 
Sarepta Sidonului]. Dar a fi mort, a zăcea în mormînt timp de trei 
zile, şi apoi a învia cu de la sine putere - aceasta nu se mai auzise 
nicicînd sub soare pînă la învierea lui Hristos. Aceasta este 
minunea minunilor, şi dovada puterii celei mai presus de orice 
putere. Această minune a făcut-o Domnul nostru. Această putere 
a arătat-o Domnul nostru. De aceea, adevărat este cuvîntul Lui 
care zice: Eu sînt învierea şi Viaţa. Adevărat şi sfint este el, şi 
mîngîiere nouă tuturor, celor care călătorim către cea de neocolit 
moarte a trupurilor noastre, nădăjduind că vom vedea dincolo de 
mormînt viaţa, şi pre Domnul nostru cel Viu întru slava Lui. 
Domnul nostru nu este doar învietorul trupurilor noastre, ci El 
este şi învietorul sufletelor noastre, în timpul vieţii Lui pe pămînt, 
El a înviat doar puţine trupuri omeneşti, pe cînd sufletele de El 
înviate au fost nenumărate. Aceasta s-a făcut spre arătarea 
faptului că mai de preţ cu mult este învierea sufletului faţă de cea 
a trupului. Căci aproape toate sufletele de pe pămînt moarte erau 
la ceasul venirii pe pămînt a Domnului nostru. Pe mulţime din 
acestea El Ie-a înviat cu puterea Lui, şi Ie-a insuflat cu viaţa Lui. 
Morţi sufleteşte erau şi iudeii şi păgînii, şi El i-a înviat şi pe unii şi 
pe ceilalţi. Fraţilor, să lăsăm pentru moment la o parte 
preocuparea pentru învierea trupurilor noastre, şi să ne luptăm, 
cît mai avem încă vreme, pentru învierea sufletelor noastre. Căci 
dacă nu ne vor învia sufletele acum, cît ni se mai lasă încă vreme 
de trăit pe pămînt, şi dacă nu primim acum, cît sîntem încă vii, 
insuflarea vieţii lui Hristos, să nu ne amăgim crezînd că vom trăi 
bucurie la învierea trupurilor noastre la Ziua Judecăţii, la Ziua 
Marii Mînii. Căci atunci, trupurile înviate ale sufletelor noastre 
moarte vor învia nu spre viaţă, ci spre chinul cel veşnic. 
Stăpîne Doamne lisuse Hristoase, Cela Ce eşti învierea şi Viaţa, 
ajută-ne nouă cu mare Puterea şi Milostivirea Ta, ca să înviem cu 
sufletul mai înainte de ceasul morţii noastre, prin insuflarea 
Sfintei învierii şi Vieţii Tale, spre mîntuirea noastră şi viaţa cea de 
veci. 
Căci noi Ţie ne închinăm şi pre Tine pururea Te slăvim, Amin. 

19 septembrie 



• Pomenirea Sfinţilor Mucenici Trofim, Savatie şi Dorimedont 

în veacul al treilea, în timpul domniei împăratului Probus, pe cînd 
Atticus era guvernatorul Antiohiei, au sosit în această slăvită cetate 
doi cetăţeni de vază, Creştini cu credinţa, Trofim şi Savatie. Ei au 
picat tocmai în toiul unui festival păgînesc, în care se aduceau jertfe 
idolului lui Apollon, ce se afla lîngă Dame. Observîndu-se că aceşti 
cetăţeni nu participă la necuratele jertfe, cineva 1-a informat de 
aceasta pe Atticus. Atticus i-a adus pe cei doi la judecată, şi văzînd 
că ei refuză să se lepede de Hristos, i-a torturat în chip bestial, pe 
rînd. După ce 1-a torturat şi 1-a bătut astfel pe Trofim, Atticus 1-a 
trimis în Frigia la Dionisie, care era un călău şi mai bestial al 
creştinilor decît el. Apoi Atticus 1-a scos pe Savatie din închisoare şi 
a început să îl judece după felul păgînesc. întrebat fiind care îi este 
patria şi rangul, Savatie a zis: "Rangul meu şi patria mea şi slava 
mea şi bogăţia mea sînt Hristos Domnul, Fiul lui Dumnezeu, Carele 
Viu este în veci, şi prin a Cărui Providenţă s-au făcut şi se ţin în viaţă 
toate cîte sînt." Pentru acest răspuns el a fost bătut şi sfîşiat cu 
unghii de fier pînă cînd i s-au văzut oasele de sub carne, în aceste 
torturi bestiale Sfîntul şi-a dat duhul său. în Frigia, călăul Dionisie 1-a 
dat pe Trofim unor torturi încă şi mai mari, căci îl chinuia bestial, 
apoi îl arunca în închisoare spre a-1 scoate la torturi şi mai mari. Dar 
la el în temniţă venea un cetăţean de vază al acelei cetăţi, 
Dorimedont, care în taină era Creştin, şi îi slujea lui. Cînd a aflat 
despre acestea torţionarul, el i-a torturat şi pe Trofim şi pe 
Dorimedont la fel, apoi i-a aruncat la fiarele sălbatice, dar fiarele 
sălbatice nu s-au atins de ei. Sfîntul Dorimedont chiar a strigat la 
ursoaică şi a tras-o de urechi, spre a o provoca să îl sfîşie, dar 
ursoaica s-a făcut chiar mai blîndă. La urmă călăul a poruncit ca 
Sfinţii Trofim şi Dorimedont să fie decapitaţi cu sabia. Sufletele 
acestor doi sfinţi mucenici sălăşluiesc acum în ceruri. 

• Pomenirea Sfîntului Cuvios Mucenic Zosim Sihastrul 

Dometian, un principe sicilian, se afla odată la vînătoare în munţi cu 
suita lui. El acolo a văzut un bătrîn înconjurat de fiare sălbatice, dar 
care stăteau blînde ca nişte miei. întrebat cine este şi ce face acolo, 
bătrînul a 

răspuns că se numeşte Zosim, că este Creştin, că de multă vreme 
vieţuieşte printre fiarele sălbatice, care mult mai blînde sînt şi 
mai înţelepte decît cei care îi chinuie şi îi ucid pe creştini prin 
cetăţi. Răspunsul acesta 1-a umplut de ură pe Dometian, care era 
el însuşi persecutor al creştinilor. El 1-a legat în lanţuri pe Bătrînul 
Zosim şi 1-a trimis înaintea lui la Nazareth, căci acolo voia să îl 
tortureze, spre a-i înspăimînta pe toţi cei care credeau în Hristos. 
Bătîndu-1 şi umplîndu-l de sînge pe Bătrînul Dometian, bestialul 
torţionar 1-a atîrnat apoi pe mucenic de un copac, după ce mai 
întîi i-a spînzurat de gît o piatră grea. Apoi a început să îşi bată 
joc de el astfel: "Hai, porunceşte vreunei fiare sălbatice să vină la 
tine, ca să credem şi noi!" Sfîntul mucenic s-a rugat lui 
Dumnezeu, şi într-adevăr a sosit acolo un leu uriaş care şi-a pus 
capul sub piatra ce spînzura de gîtul mucenicului, spre a îi uşura 



acestuia durerea, îngrozit de spaimă, torţionarul 1-a eliberat 

îndată pe Sfîntul Bătrîn, care şi-a dat sfîntul lui suflet în mîinile lui 

Dumnezeu la scurt timp după aceea. 

• Pomenirea Sfintului Theodor, Cneazul cetăţii Yaroslavl 

Acesta a fost un bărbat drept şi milostiv. Mai înainte de sfirşitul lui 

el s-a îmbrăcat în sfînta şi marea schimă monahală, săvîrşindu-se 

către Domnul la anul 1298. 

Cîntare de laudă la Sfîntul Cuvios Mucenic Zosim Sihastrul 

In sălbatica pustie, departe de oameni, 

Din tinereţile lui, Sfîntul Zosim s-a sălăşluit. 

In singurătate el a grăit cu Dumnezeu, 

In pustie el aspru s-a nevoit, 

Cu rugăciunile, postirile şi privegherea. 

El acolo gîndul la Domnul şi-a ţintit. 

El înger în trup a fost cu privegherea. 

Uriaş cu credinţa. 

A lui nevinovăţie fiarele sălbatice o au simţit. 

Fiarele sălbatice pe oamenii cei cruzi i-au dispreţuit, 

Ele Sfintului s-au supus precum fiii unui părinte. 

Sfîntul milostiv pe ele cu milostivirea le-a îmblînzit, 

Iar fiarele au răspuns bunătăţii cu bunătate. 
Fiarele bunătatea nu uită, ele cu bunătate răspund, 
Recunoştinţă arătîndfaţă de cel bun cu ele. 

Prigonit de oameni, dar de fiare iubit, 
Printre fiare, Sfîntul Zosim şi-a aflat sălaşul. 
Dar oamenii fiare pre Sfîntul au aflat, 

Şi trupul i-au ucis cu torturi bestiale. Acum Sfîntul Zosim se 
veseleşte în Cer, Şi în Rai se bucură cu Sfinţii. El pentru noi se 
roagă, ca şi noi Chinurile să ni le răbdăm cu vitejie. El pentru noi se 
roagă, ca împreună cu el In Rai să ne aflăm, cu veselie. 
Cugetare 

Cei morţi simt şi cunosc faptele noastre bune pe care le facem 
pentru ei. Creştinii nu trebuie să se îndoiască nici o clipă de acest 
adevăr. In lumea cerească faptele bune circulă precum curentul 
electric. Un funcţionar imperial pe nume Magistrian a fost trimis 
de împărat cu o însărcinare foarte importantă. Pe drum 
Magistrian a văzut cadavrul unui om, complet gol. Cuprins de 
durere, Magistrian şi-a scos cămaşa, 1-a înfăşurat pe omul mort 
în ea, şi 1-a îngropat cu cinste. După un timp, Magistrian a suferit 
o nenorocire: el a căzut de pe cal, şi-a fracturat piciorul, şi a stat 
bolnav la pat vreme îndelungată. La un moment dat s-au strîns la 
patul lui mai mulţi medici, ca să se sfătuiască împreună şi să 
vadă ce e de făcut cu bolnavul. Ei au căzut de acord că nu mai 
este nici o soluţie de salvare a piciorului, în afară de amputarea 
lui. în noaptea aceea Magistrian nu a putut dormi, ci a plîns şi a 
jelit. La miezul nopţii însă, pe neaşteptate, în odaia lui a apărut 
un bărbat care 1-a întrebat: "De ce plîngi?" Magistrian i-a arătat 
halul în care se află piciorul lui, pe care medicii se sfătuiseră să îl 



amputeze. Necunoscutul atunci a masat cu mîna lui piciorul 
infectat, care s-a vindecat atunci cu desăvîrşire. Magistrian a 
întrebat: "Pentru Numele lui Dumnezeu, spune-mi - cine eşti?" 
Necunoscutul i-a răspuns: "Priveşte-mă bine şi spune-mi: au nu 
este cămaşa pe care o port cămaşa ta? Eu sînt cel pe care l-ai 
aflat mort şi gol pe cale, pe care l-ai acoperit cu cămaşa ta şi l-ai 
îngropat cu cinste, lată, pentru milostivirea ta m-a trimis Domnul 
ca să vindec piciorul tău. Dă slavă lui Dumnezeu!" 
Luare aminte 

Să luăm aminte la păcatul Regelui Aşa, şi la pedeapsa lui 
Dumnezeu asupra lui (Cartea a ll-a Paralipomena [sau a Doua a 
Cronicilor] 16): 

• La cum Aşa, de frica unui rege vecin, a luat tot aurul 
Templului şi i 1-a dăruit regelui Siriei, spre a cumpăra ajutorul 
acestuia, negîndindu-se că ajutorul vine de la Dumnezeu; 

• La cum regele Siriei a luat aurul lui Aşa, iar mai pe urmă 1-a 
trădat; 

• La cum Dumnezeu a îngăduit să vină asupra lui Aşa o boală 
cumplită. 

Predică Despre întristarea luiHristos 

Acum sufletul Meu e tulburat, şi ce voi zice? Părinte, izbăveşte-Mă 

de ceasul acesta? Dar pentru aceasta am venit în ceasul acesta (loan 

12: 27). 

Nimic mai adevărat nu s-a întîmplat vreodată în această lume 
pămîntească afară de venirea în ea a Domnului Hristos, nimic mai 
adevărat decît venirea în ea a Adevăratului Dumnezeu, nimic mai 
adevărat decît venirea în ea a Adevăratului Om. Cu adevărat, miraj 
şi iluzie este lumea aceasta fără Domnul Hristos. Nici pămîntul, nici 
apa, nici aerul, nici lumina, nu se pot compara în adevăr şi realitate 
cu El. Căci iată, toate acestea vor trece, dar El rămîneîn veac. Cu 
adevărat, Piatra Cea din capul unghiului este El, a lumii celei veşnice 
şi nepieritoare. Şi numai El, şi cei care se ţin de El, sînt părtaşi ai 
lumii aceleia veşnice şi nepieritoare. Vijeliile zgomotoase dar 
neputincioase ale vremurilor au izbit, şi continuă să izbească, 
realitatea dumnezeirii lui Hristos şi chiar şi omenitatea Lui. A fost 
nevoie de tot atîta luptă din partea Creştinilor de demult ca să 
deschidă ochii paginilor asupra dumnezeirii lui Hristos, pe cît a fost 
şi ca să deschidă ochii ereticilor asupra omenităţii Lui. Duhul Sfînt 
Atotvăzătorul a cunoscut mai dinainte aceasta, şi, prin Sfinţii 
Apostoli şi Evanghelişti a gătit armele războinicilor creştini. Acum 
sufletul Meu e tulburat. Oare ar putea Domnul simţi tulburare dacă nu ar 
fi El cu adevărat om, suferind toate cele omeneşti afară de păcat? 
Cu adevărat, El a simţit nu doar tulburarea şi întristarea, ci şi frica: 
Părinte, izbăveşte-Mă de ceasul acesta! Acestea sînt cuvintele unui 
om îngreunat de frica morţii (căci despre moartea Lui grăieşte 
Domnul aici). Dar omenitatea Domnului nu a fost pătimaşă, ca a 
noastră, ci ea a fost fără de păcat, căci Domnul adaugă îndată: Dar 

pentru aceasta am venit în ceasul acesta. Vedem noi oare CÎt de importantă 
este moartea lui Hristos? Căci prin moartea Lui sîntem răscumpăraţi 



noi, prin moartea Lui ne mîntuim noi. Prin urmare, nimeni să nu se 

oprească doar la învăţătura Domnului. Ci fiecare să II urmeze pre El 

şi la Golgotha, şi să vadă cu îngrozire sîngele Jertfei Lui de pe Cruce, 

adus curăţire pentru păcatele noastre, pentru mîntuirea noastră din 

fălcile pestilenţiale ale şarpelui din iad. 

O Stăpîne Doamne lisuse Hristoase, Cela ce pentru a noastră 

mîntuire moartea pe Cruce ai luat, iară şi iară miluieşte-ne şi ne 

mîntuieşte pre noi. 

Căci noi Ţie ne închinăm şi pre Tine Te slăvim în veci, Amin. 

20 septembrie 

• Pomenirea Sfîntului Marelui Mucenic Eustatie (Plachida) 

Sfîntul Eustatie a fost un mare general roman, din timpul 
împăraţilor Titus şi Traian. El mai înainte de Botezul său s-a numit 
Plachida. Păgîn fiind, Plachida a fost bărbat foarte drept şi 
milostiv, precum altă dată Cornelie Sutaşul, cel botezat de Sfîntul 
Apostol Petru (Fapte 10). Aflîndu-se odată la vînătoare, el a gonit 
un cerb. Prin Purtarea de Grijă a lui Dumnezeu, Plachida a văzut 
deodată între coarnele cerbului Semnul Sfintei Cruci, iar în urechi 
a auzit glasul Domnului, Care i-a zis să meargă la un anume preot 
creştin şi să ia Sfîntul Botez. Generalul s-a botezat, împreună cu 
soţia şi cu cei doi fii ai lui. Din botez el a primit numele Eustatie. 
Soţia lui a primit numele Teopista („Credincioasă Domnului"), iar 
fiii lui s-au numit Theopist şi Agapit. După Botezul lui, Eustatie s-a 
dus iar la locul cerbului, a îngenunchiat şi a mulţumit lui 
Dumnezeu pentru a-1 fi întors la calea adevărului. Făcînd astfel, 
Eustatie a auzit din nou glasul Domnului, Care i-a zis că va lua 
muceniceasca moarte pentru Numele Lui, şi 1-a întărit. Atunci 
Eustatie a părăsit în taină Roma, împreună cu Teopista şi cu fiii, 
plănuind să se sălăşluiască printre cei umili şi să îi slujească lui 
Dumnezeu întru smerenie şi străinătate. Sosind în Egipt însă, 
nenorocirile au început să se abată asupra capului lui. Un barbar 
a răpit-o de sub ochii lui pe Teopista, iar fiii lui au fost înşfăcaţi de 
fiare sălbatice şi duşi departe. Barbarul acela însă în curînd şi-a 
dat necuratul lui suflet, iar vieţile copiilor Dumnezeu Ie-a păzit 
prin mîinile unor păstori. Eustatie s-a sălăşluit în Egipt, într-un sat 
numit Vadisis, şi a vieţuit acolo timp de cincisprezece ani ca 
lucrător cu mîinile. Barbarii au atacat atunci Imperiul Roman, iar 
Traian suferea din pricină că nu îl avea pe bravul lui General 
Plachida, care biruia în orice război. Doi trimişi imperiali au fost 
însărcinaţi să-1 caute pe Plachida de-a lungul şi de-a latul 
Imperiului. Prin Purtarea de Grijă a lui Dumnezeu, aceşti ofiţeri, 
foşti camarazi de arme şi buni cunoscuţi ai lui Plachida, au sosit şi 
la satul Vadisis, l-au recunoscut pe Plachida şi l-au adus 
împărtului. La comanda unei armate, Eustatie i-a înfrînt pe 
barbari. Pe drumul de întoarcere către Roma, Eustatie şi-a aflat şi 
soţia, şi fiii. Intre timp împăratul Traian murise, iar la cîrma 
imperiului se afla Hadrian. A sosit şi momentul în care Hadrian i-a 
cerut Generalului Eustatie să aducă jertfe idolilor, dar Eustatie a 



refuzat, arătînd că este creştin. Hadrian i-a supus pe Eustatie, pe 
Teopista şi pe ambii fii 

la torturi bestiale. Ei au fost aruncaţi şi la fiare, dar ele nu le-au 
făcut nici un rău. Ei au fost la urmă aruncaţi într-un bou de fier 
încins în foc. In a treia zi, trupurile lor au fost scoase din acel 
cuptor, întregi şi nearse. Aşa a împlinit acest mare sfînt şi 
comandant militar cuvîntul lui Dumnezeu: Daţi cele ce sînt ale 
Cezarului, Cezarului, iar cele ce sînt ale lui Dumnezeu, lui 
Dumnezeu (Luca 20: 25), şi s-a sălăşluit cu sfînta lui familie în 
împărăţia Veşnică a lui Hristos. 

• Pomenirea Sfintului Cneaz Mucenic Mihail şi a Sfîntului Boier 
Mucenic Theodor 

Cneazul Mihail al Cernigovului a fost nevoit să intre, într-o 
misiune diplomatică de pace, în hoarda tătară condusă de Hanul 
Bătu. El a fost însoţit pe acest drum de Boierul Theodor. Dar cum 
cei doi au refuzat să se supună ritualului păgînesc de a trece prin 
foc şi a se închina la idoli mai înainte ca să fie primiţi la Han, ei au 
fost omorîţi prin decapitare. Acestea s-au întîmplat la anul 1244. 
Sfintele lor moaşte, care dau mărturie de moartea lor pentru 
Hristos, se odihnesc în Biserica Sfintului Arhanghel Mihail din 
Moscova. 

• Pomenirea Sfîntului Cuvios Mucenic llarion 

Cuviosul llarion a fost monah athonit. El a luat de bunăvoie 

mucenicia din mîinile necurate ale turcilor din Constantinopol, în 

douăzeci de zile ale lunii septembrie, din anul 1804. Sfintele lui 

moaşte făcătoare de minuni odihnesc în Sfînta Biserică a 

Schimbării la Fată din Insula Proti. 

Cîntare de laudă la Sfîntul Mare Mucenic Eustatie 

Slăvitul Eusthatie, marele comandant, 

Viaţa şi-a o dat pentru Domnul Cel Viu. 

Stăpînire şi slavă, mărire imperială, 

El toate ca pe gunoaie le a lepădat, 

Pentru Hristos Domnul, al Nemuririi împărat, 

Şi pentru Veşnica Viaţă. 

Cînd glasul lui Hristos la el a venit, 

Inima lui pentru El 

A ars de iubire. 

Inima lui de iubire a ars 

Pentru Hristos Domnul Slavei, Iubitorul de oameni. 

Glasul Domnului în inima lui a intrat, 

Neşters a rămas pentru totdeauna. 

Crucea luminoasă ce în coarnele cerbului i s-a arătat, 

in sufletul lui neştearsă a rămas, pentru totdeauna. 

Sfinta Cruce neînfricat l-a făcut. 

Sfinta Cruce l-a mîntuit în războaie. 

Sfinta Cruce pe Teopista o a păzit 

Soţie credincioasă lui, ca o stîncă. 

Sfînta Cruce pe fiii lui i-a păzit, 



Viteji Şi plini de virtute. 

Al Sflntului Eustatie trup în foc a murit, 

iar ai iui suflet s-a înălţat la Domnul. 

O, Sfinte Mare Mucenice Eustatie, 

Nebiruitule oştean al lui Hristos, 

Roagă-te lui Hristos Dumnezeu 

Ca Sfînta Sa Biserică de gheara diavolului 

Să o păzească! 

Roagă-te lui Hristos Dumnezeu 

Ca pe a Lui Biserică cu slavă să o strălucească, 

Şi ca pururea ea pre Soarele Hristos să li slăvească. 

Cugetare 

Sinuciderea este păcat de moarte şi un act de provocare 

satanicească la adresa Duhului Sfînt, Dătătorul vieţii. Sinuciderea 

este un păcat mai cumplit decît crima, căci pentru crima comisă 

omul care a ucis se mai poate încă pocăi, pe cînd pentru 

sinucidere nu mai este pocăinţă, lată două exemple de nenorociri 

cumplite, în faţa cărora un om slab şi-ar fi luat singur viaţa, dar în 

faţa cărora oamenii sfinţi ai lui Dumnezeu, s-au arătat adevăraţi 

viteji. 

Sfintul Eustatie se afla în situaţia de a îl lăsa pe unul din fiii lui la 

mal, spre a-1 putea duce pe celălalt dincolo, apoi de a se întoarce 

şi de a îl lua şi pe al doilea. Dar astfel făcînd, întorcîndu-se după 

al doilea şi în mijlocul rîului aflîndu-se, el a văzut cum fiul spre 

care mergea este înşfăcat de un leu. Privind în urmă la celălalt, a 

văzut cum îl înşfacă un lup şi fuge cu dînsul. Un bărbat slab ar fi 

fost ucis de aceste evenimente năprasnice, şi ar fi renunţat la 

viaţă, înecîndu-se în rîu. Dar deşi cu sufletul înecat de nenorocire, 

Eustatie nu şi-a ridicat singur viaţa. El a nădăjduit în Domnul şi a 

dus viaţă de lucrător plătit vreme de cincisprezece ani. Acest 

bărbat plin de tăria răbdării a trăit să-şi vadă fiii vii. Aşa i-a 

răsplătit Dumnezeu credinţa şi răbdarea. 

Tînăr fiind, Sfintul llarion a fost silit să treacă la Islam, însă 

conştiinţa lui 1-a chinuit cumplit pentru aceasta, încît linişte nu 

mai avea nicicum. El a revenit la Credinţa Creştină, s-a tuns 

monah, şi a luat asupra lui cele mai aspre nevoinţe. Dar chiar şi 

aşa, pacea sufletului nu a aflat-o. Un bărbat slab ar fi cedat în 

faţa acestei deznădejdi şi şi-ar fi luat singur viaţa. Dar Cuviosul 

llarion a ales o cale mult mai bună. El a mers la Constantinopol 

împreună cu părintele lui duhovnicesc, Visarion, şi nu numai că a 

mărturisit pe faţă înaintea sultanului că este creştin şi calcă în 

picioare Islamul, dar chiar 1-a sfătuit pe sultan să meargă în Rusia 

şi să primească Sfîntul Botez. Fiind batjocorit şi torturat, acest 

tînăr viteaz a fost dat morţii prin decapitare, pe el proslăvindu-1 

Domnul şi în această viaţă şi în viaţa cea veşnică. Chiar şi astăzi 

sfintele moaşte ale Cuviosului Mucenic llarion sînt făcătoare de 

minuni. Pe cînd slava celor care comit suicid unde este? Şi unde 

sînt moaştele lor? 



Luare aminte 

Să luăm aminte la dreptul losafat, Regele ludei, şi la răsplata lui 
Dumnezeu faţă de el (II Paralipomena, 17): 

• La cum losafat a rîv nit pentru adevărul lui Dumnezeu, şi a nimicit 
idolii şi Aşerele din regatul lui; 

• La cum Dumnezeu i-a dăruit pentru aceasta bogăţii, slavă, 
pace şi biruinţă asupra duşmanilor. 

Predică Despre singura Cale, Adevăr şi Viaţă 
Eu sînt Calea, Adevărul şi Viaţa. Nimeni nu vine la Tatăl Meu decît 
prin Mine (loan 14: 6). 

Fraţilor, cuvintele acestea au fost nu doar rostite, ci şi muiate în 
sînge, dovedite de Slăvită înviere, insuflate de Duhul Sfîntîn 
inimile credincioşilor, şi dovedite iară şi iară de Sfînta Biserică de- 
a lungul veacurilor. Dintre toate comorile pămînteşti, oamenii 
iubesc cel mai mult viaţa, ei o iubesc mai mult decît iubesc 
adevărul, deşi fără adevăr nu există viaţă. Astfel, bunul cel mai 
înalt se arată a fi viaţa, însă adevărul este temelia oricărei vieţi. 
Cel care iubeşte viaţa, trebuie să iubească întîi şi întîi adevărul. 
Dar care este calea spre adevăr? Domnul nostru a zis: Eu sînt 
Calea. El nu a zis: Eu sînt o cale, astfel încît nimeni să nu creadă că 
s-ar mai afla vreo cale către adevăr în afară de El, Domnul 
Hristos. Iar El nu este doar Calea, ci şi Adevărul şi Viaţa, astfel 
încît nimeni să nu creadă cum că ar mai exista vreun alt adevăr, 
sau vreo altă viaţă, 

în afară de El, Domnul Hristos. Pentru aceasta a luat El chip de om, 
spre a le arăta oamenilor calea; pentru aceasta a luat El răstignire 
pe Cruce, spre a le arăta oamenilor calea, însemnată cu Scump 
Sîngele Lui. Nimeni mi vine la Tatăl Meu decîtprin Mine. Aceste 
cuvinte se adresează celor care se mint pe ei înşişi zicînd că ei II 
cunosc pe Dumnezeu şi dobîndesc împărăţia Lui fără Domnul lisus 
Hristos. Prin aceste cuvinte ale Lui Domnul a tăiat nădejdea falsă a 
unora ca aceştia şi deznădăjduita lor înşelare de sine. Sfîntul Apostol 
care a auzit cu urechile lui aceste cuvinte ale Domnului şi Ie-a 
însemnat în Sfinta Evanghelie, a scris şi în sfînta lui epistolă 
cuvintele: Oricine tăgăduieşte pe Fiul nu are nici pe Tatăl (I loan 2: 23). 
O, Stăpîne Doamne lisuse Hristoase, Cela Ce eşti Izvorul Vieţii şi al 
binecuvîntărilor, cu adevărat Tu eşti singura Cale, singura Lumină, 
singurul Adevăr, singura Viaţă şi Singurul Dătător al vieţii. Noi pre 
Tine Te mărturisim înaintea oamenilor şi îngerilor ca Singurul nostru 
Dumnezeu şi Mîntuitor. însuţi, Stăpîne, miluieşte-ne şi ne mîntuieşte 
pre noi, 

Căci noi numai Ţine ne închinăm, şi numai pre Tine Te slăvim în veci, 
Amin. 

21 septembrie 

• Pomenirea Sfîntului Apostol Codrai [Quadratus] 

Sfîntul Apostol Codrat a fost din numărul Celor Şaptezeci de Apostoli 
mai Mici. El a predicat Sfînta Evanghelie la Atena, fiind mai întîi 
Episcopul cetăţii, după Sfîntul Public, iar mai apoi a fost Episcop al 



Magnesiei. Sfîntul Codrat a fost un bărbat foarte învăţat, stăpînind 
toată ştiinţa filosofică a vremii. Mai mult şi în afară de aceasta, el a 
fost bogat în ştiinţa cea dinlăuntru, dăruită din belşug de harul 
Duhului Sfînt. Biograful său zice despre el, cu cuvîntul Scripturii: El a 
fost ca luceafărul de dimineaţă în mijlocul norului, ca luna plină în 
zilele ei (înţelepciunea lui Isus Sirah 50: 6). Norul atunci a fost 
întunericul păgînismului elin, lipsit de lumina evlaviei. Sfîntul Apostol 
Codrat, prin cuvîntul lui Dumnezeu, a strălucit asupra elinilor ca o 
lumină mare ce a străpuns întunericul lor, stingînd focul necuratelor 
jertfe, zdrobind idolii la pămînt, şi dărîmînd capiştile cu rugăciunea. 
Dar întunericul întotdeauna va urî lumina, de aceea păgînii l-au urît 
pe Sfîntul Codrat. Mai întîi l-au bătut cu pietre, precum odinioară 
iudeii mîrşavi pe Sfîntul Arhidiacon Ştefan. Apoi l-au aruncat în 
temniţă şi l-au înfometat, pînă ce sfîntul sfinţit bătrîn şi-a dat sfîntul 
lui suflet. El s-a strămutat la locaşurile cereşti ale lui Dumnezeu, în 
împărăţia Fiului. 

Sfintul Codrat a scris o Apologie a Creştinismului şi i-a dat-o 
împăratului Hadrian. Această carte 1-a atins atît de mult pe Hadrian, 
încît el a dat ordinul încetării oricăror persecuţii împotriva 
Creştinilor, afară de faptul dacă se fac vinovaţi de vreo crimă civilă. 
Sfintul Codrat a luat mucenicia cam pe la anul 190. El a fost îngropat 
în cetatea Magnesiei. unde s-a şi încununat. 

• Pomenirea Sfintului Sfinţit Mucenic Ipatie, Episcopul Efesului, şi a 
Sflntului Mucenic Andrei Presbiterul [Preotul] 

Ambii s-au născut la Lychia, şi au fost prieteni buni din copilărie. 
Crescînd cu vîrsta, amîndoi au iubit învăţătura sfîntă şi sfinta 
vieţuire, şi s-au închinat din toată inima lor slujirii lui Dumnezeu: 
Ipatie s-a făcut monah şi a îmbrăţişat asprele nevoinţe, iar Andrei s- 
a făcut slujitor al Cuvîntului la turma cea cuvîntătoare a lui Hristos. 
Din pricina marii lui virtuţi, Sfintul Ipatie a fost ridicat în scaunul 
episcopal al cetăţii Efes. Andrei, la rîndul lui, din diacon a fost sfinţit 
preot. Amîndoi au luat mucenicesca moarte sub domnia împăratului 
iconoclast [luptător împotriva sfintelor icoane] Leon Isaurul. După ce 
au fost torturaţi bestial, ei au fost decapitaţi la anul 730, 
strămutîndu-se de la această viaţă deşartă la cereasca împărăţie. 

• Pomenirea Sfintului Episcop Dimitri, Episcopul Rostovului 

Viaţa Sfîntului Dimitrie al Rostovului se comemorează în douăzeci şi 
opt de zile ale lunii octombrie, dar astăzi se face pomenire de 
aflarea sfintelor lui moaşte făcătoare de minuni, ce a avut loc la anul 
1752. 

• Pomenirea Sfintei Sinaxe a Sfinţilor de la Mînăstirea Peşterilor din 
Kiev 

Binecuvîntata lucrare de nevoinţe pustniceşti, întemeiată de marele 
nevoitor şi Plăcut al lui Dumnezeu Antonie, a crescut de-a lungul 
veacurilor ca un măslin roditor. Mulţii sfinţi care au strălucit ca nişte 
stele la Peşterile lui Antonie sînt cinstiţi fiecare cu zi aparte de 
pomenire în calendar. Astăzi însă toată sfîntă lor adunare este 
prăznuită de către Sfîntă Biserică, spre ajutorul credincioşilor care 
aleargă cu credinţă la ajutorul lor, al tuturor. 



Cîntarede laudă la Sflntul Apostol Codrat 

Sfintul Codrat, ca steaua dimineţii 

Strălucit-a lumina Evangheliei Sfinte, 

Ale ei raze risipit-au întunericul 

Şi umplut-au ale uzitărilor inimi pustii. 

Codrat risipit-a încîlcirea gîndului 

Inimii omeneşti. 

El limpezit-a spaima inimii lor, 

Luminîndu-i cu lumina lui Hristos, 

Luminînd lumea cu-a lui Hristos înţelepciune. 

Necredincioşii au crezut şi la Hristos au venit, 

Ei primit-au cumplitele Lui r ane. 

Acelui prigonitor al Crucii, Hadrian, 

Sfintul Codrat i-a trimis o Apărare. 

In ea cu elocinţa toată a celor mai mari greci, 

Sfintul Codrat apăra adevărul creştinilor, 

Adevărul lor simplu şi viu, Hristos. 

Codrat izbîndit-a cu a lui Apărare: 

împăratul văzu nedreptatea lui, 

El hotărî Biserica să n-o mai prigonească. 

O, Sfinte Părinte Cadrate, 

Tu în cuvînt şi faptă ai fost următor lui Hristos! 

Tu cu nepieritoare slavă te ai încununat! 

La tine noi creştinii alergăm cu credinţă, 

Şi cu credinţă te rugăm: 

Ajută-ne nouă, Sfinte Părinte Codrate! 

Ajută-ne nouă pe necazuri să călcăm, 

Şi toate să le îndurăm 

Pentru Hristos Domnul nostru! 

Cugetare 

Dacă am pune noi cu hotărîre început neclintit vieţuirii după 
Legea lui Dumnezeu, atunci nu ne-ar mai fi teamă de nici un 
război al celor lipsiţi de raţiune. Căci cel care cu adevărat începe 
să trăiască după legea lui Dumnezeu descoperă că toate cele pe 
care i le fac lui oamenii vin spre avantajul lui, şi spre Slava lui 
Dumnezeu. Mai cu seamă unui asemenea om nu trebuie să se 
teamă că va trebui să plece dintr-un loc frumos, pe care îl 
iubeşte, în unul urît, care nu 

poate să îi placă nimănui. Mai curînd decît să se teamă zadarnic 
şi să plîngă fără rod, este mai bine să se străduiască să vadă în 
acest surghiun care este voia lui Dumnezeu. Căci ce rău i-au 
făcut lui losif intenţiile şi faptele criminale ale fraţilor lui? Oare nu 
a fost acel surghiun fără voie în Egipt spre slava lui losif, spre 
mîntuirea chiar a fraţilor lui de foamete, şi spre crearea condiţiilor 
propice pentru desfăşurarea tuturor evenimentelor minunate şi 
tainice pe care Ie-a lucrat Dumnezeu prin Moise, în Egipt şi în 
pustie? Păgînii şi ereticii întotdeauna i-au surghiunit pe rîvnitorii 
Credinţei şi ai Ortodoxiei în regiunile cele mai sălbatice şi mai 
nepotrivite vieţii, desigur, cu intenţie de a îi ucide acolo, departe 



de văzul lumii, însă, ce au dobîndit acei barbari şi acei eretici cu 
aceasta? Oare reuşit-au ei să ucidă Orotodoxia? Nu, nicidecum. 
Dimpotrivă, prin faptele lor criminale ei chiar mai mult au întărit 
sufletele prigoniţilor, şi au dus flacăra lor şi la oamenii trăitori prin 
acele teritorii barbare şi sălbatice. Răul eretic Lucius 1-a 
surghiunit pe slăvitul Macarie, împerună cu mai mulţi asceţi 
tabenisioţi, din Egiptul de baştină într-o insulă barbară, unde 
toată populaţia se închina la idoli. Dar prin exemplul şi învăţătura 
acestor sfinţi, toţi locuitorii acelei insule s-au lepădat de barbaria 
lor şi s-au făcut creştini. Acea insulă s-a numit mai apoi „Insula 
Pocăinţei." 
Luare aminte 

Să luăm aminte la minunea lui Dumnezeu Care a mîntuit 
Ierusalimul, datorită dreptăţii Regelui losafat (II Paralipomena 20): 

• La cum mulţime de moabiteni şi de amoniţi s-au pornit cu 
război asupra Ierusalimului; 

• La cum Regele losafat s-a rugat lui Dumnezeu, şi i s-a 
descoperit prin prorocul că războiul nu este al vostru, ci al 
lui Dumnezeu (II Paralipomena 20: 15); 

• La cum moabiţii şi amoniţii s-au luptat între ei, şi au pierit 
pînă la ultimul om. 

Predică Despre Dumnezeirea Fiului şi Deofiinţimea Lui cu 
Tatăl 

Cel ce M-a văzut pe Mine a văzut pe Tatăl (loan 14:9). Filip i-a zis: 
Doamne, arată-ne nouă pe Tatăl şi este de ajuns (loan 14: 8). La 
aceste cuvinte Domnul a răspuns: De atîta vreme sînt cu voi şi nu 
M-ai cunoscut, Fi li pe? Cel ce M-a văzut pe Mine a văzut pe Tatăl 
(loan 14: 9). Aşa a răpuns Domnul ucenicului Lui. Filip voia să vadă 
pre Tatăl cu ochii lui cei trupeşti. Şi iată, de trei ani privea cu ochii lui 
cei trupeşti la Hristos, şi nu L-a recunoscut în El pe Dumnezeu. De 
ce? Deoarece, cîtă vreme Duhul Sfîntîncă nu Se pogorîse 
[Cincizecimea încă nu fusese], Filip privea doar cu trupul, şi nu 
vedea decît trup. Cu alte cuvinte, el privea doar cu ochi trupeşti, şi îl 
vedea pe Domnul Hristos, dar nu vedea în El decît un om. El nici 
măcar nu putea recunoaşte Dumnezeirea Celui pe Care 11 vedea, a 
Fiului lui Dumnezeu întrupat, şi aspira să vadă pre Dumnezeu Tatăl! 
Cel ce M-a văzut pe Mine a văzut pe Tatăl. Prin aceasta Domnul nu a 
voit să spună că Fi I este Dumnezeu Tatăl, ci că El şi Tatăl una sînt, 
că Ei sînt Deofiinţă. în măsura în care Dumnezeu a putut să Se 
descopere pe Sine oamenilor [măsura fiind a putinţei de cuprindere 
a oamenilor] El S-a descoperit lor prin Fiul, Care a venit între oameni 
ca om. Dumnezeu Tatăl nu S-a întrupat. Dumnezeu Duhul Sfînt nu S- 
a întrupat. Dar Dumnezeu Fiul S-a întrupat şi a venit cu trup 
omenesc între oameni. Atunci, cum a putut El să îl arate pre Tatăl 
Său ochilor trupeşti ai oamenilor? Tocmai aşa a putut: Întrupîndu-Se 
şi venind între oameni, descoperindu-Se oamenilor: descoperindu-Se 
lor pe Sine, pe Tatăl, şi pe Duhul Sfînt, adică Treimea Cea Sfîntă, 
Deofiinţă, în Trei Ipostasuri [Persoane]: Cel care M-a văzut pe Mine a 
văzut pe Tatăl. Despre natura Lui dumnezeiască grăieşte Domnul 



aici. în aceasta, El este cu totul deopotrivă cu Tatăl, Deofiinţă cu El. 
De aceea, dacă Filip ar fi „văzut" dumnezeirea lui Hristos, el nu l-ar mai fi 
cerut: Ara tă-ne nouă pe Tatăl. Desigur, Filip nu ar fi putut să vadă 
dumnezeirea lui Hristos, Cea duhovnicească, de nevăzut cu ochii cei 
trupeşti. Dar el a putut vedea şi a văzut limpede minunile Domnului, 
care arătau puternic dumnezeirea Lui. Fraţilor, chiar şi astăzi sînt 
unii care zic: „Arată-ne nouă pe Dumnezeu şi vom crede!" Unora ca 
aceştia trebuie să le răspundem: „lată, îţi arătăm ţie pe Domnul 
Hristos - crede în El!" Iar Domnul Hristos unora ca aceştia le zice: De 
douăzeci de veacuri sînt cu voi, oamenilor, şi încă nu M-aţi 
cunoscut? De douăzeci de veacuri viaţa oamenilor s-a umplut de 
slava Lui, de minunile, puterea, harul, milostivirea, sfinţii şi 
mucenicii Lui! Şi încă se mai află şi azi minţi slabe care întreabă: 
„Unde este Dumnezeu?" 

Stăpîne Doamne lisuse Hristoase Dumnezeul nostru, deschide 
ochii sufletului celor care încă nu văd, ca să poată şi ei vedea 
măreţia Ta şi slava. 

Căci Ţie se cuvine toată mărirea şi mulţumită în veci, Amin. 

22 septembrie 

• Pomenirea Sfintului Sfinţitului Mucenic Foca, Episcopul Sinopei 
Sfîntul Foca încă din tinereţile lui s-a deprins cu toată 
creştineasca virtute. Ca episcop al cetăţii lui de baştină, adică al 
Sinopei cea de lîngă Marea Neagră, el a întărit credinţa 
adevăraţilor credincioşi cu pilda vieţii şi cu dumnezeieştile 
cuvinte ale gurii lui, scoţînd pe mulţi închinători la idoli din 
întunericul barbariei şi aducîndu-i la adevărata Credinţă, a lui 
Hristos. Pentru aceasta păgînii cei cu inimi învîrtoşate l-au urît de 
moarte pe Sfîntul Foca. Acesta a văzut printr-o vedenie dăruită lui 
de la Domnul că va lua moarte mucenicească: o turturea albă a 
venit şi s-a aşezat pe capul lui, purînd în ciont o cunună de flori 
minunate, pe care apoi a aşezat-o pe capul lui. Sfîntul Foca a 
auzit şi un glas, care a zis: „lată paharul plin şi băutura 
amestecată, iar tu ai să-1 bei pe acesta!" De la această vedenie 
Plăcutul lui Dumnezeu a înţeles că în curînd moarte 
mucenicească pentru mărturisirea lui Hristos Domnul va lua. El 
nu s-a temut, ci cu mulţumită şi recunoştinţă faţă de Dumnezeu 
s-a încins pentru calea muceniciei gătită lui. La scurtă vreme, un 
anume principe, Africanus, 1-a chemat pe Sfîntul Foca la anchetă, 
supunîndu-1 după aceea unor torturi bestiale. Torţionarii l-au 
bătut cu sălbăticie şi i-au umplut tot trupul de răni. Apoi, ţinîndu- 

1 o vreme în temniţă, l-au aruncat în apă clocotită, unde viteazul 
oştean al lui Hristos şi-a dat sfîntul lui suflet, şi s-a sălăşluit astfel 
întru bucuria Domnului său. Sfîntul Sfinţit Mucenic Foca a luat 
cununa veşnicei slave în timpul domniei împăratului Traian. 

• Pomenirea Sfintului Proroc lonă 

Acest sfînt proroc a trăit cu mai bine de opt sute de ani înainte de 
Hristos. Sfînta Tradiţie zice că el a fost fiul văduvei din Sarepta 
Sidonului, pe care Prorocul Mie 1-a înviat din morţi. Prin aceea că 



a fost înghiţit de o balenă uriaşă [un chit] în al cărei pîntece a stat 
trei zile şi trei nopţi, el a închipuit cele trei zile pe care Ie-a stat 
Mîntuitorul Hristosîn mormînt; şi, prin ieşirea lui din pîntecele 
chitului, el a închipuit învierea Domnului nostru Hristos din morţi. 
Toate cele privitoare la acest minunat proroc al lui Dumnezeu se 
află scrise în Cartea prorocului lonâ din Sfînta Scriptură a 
Vechiului Testament. 

• Pomenirea Sfîntului Mucenic Foca Grădinarul 

Acest Sfînt Foca a fost compatriotul Sfîntului Sfinţit Foca pomenit tot 
întru această zi [vezi mai sus]. El a avut o grădină în cetatea Sinope 
de la Marea Neagră, pe care o cultiva cu mîinile lui. El miluia pe toţi 
trecătorii cu roade din grădina lui, iar sufletele aceloraşi le miluia cu 
cuvîntul lui Dumnezeu. Dar un anume dregător prigonitor al 
creştinilor, auzind de el şi de faptele lui, a trimis acolo soldaţi care 
să îl ucidă. Sfîntul Foca i-a primit pe soldaţi cu atîta ospitalitate 
neprefăcută, încît aceştia nu au mai avut curajul să împlinească 
crima poruncită. Dar Sfîntul Foca nu i-a lăsat, ci i-a convins să-şi 
ducă misiunea pînă la capăt. La locul uciderii lui, deasupra sfintelor 
lui moaşte făcătoare de minuni, s-a ridicat o sfîntă biserică purtînd 
hramul numelui lui. Sfîntul Foca este cu deosebire cinstit de 
marinari, iar ajutorul lui îl cheamă toţi cei care călătoresc pe mare. 
Sfîntul Mucenic Foca Grădinarul a luat mucenicia la anul 320. 

• Pomenirea Sfîntului Cuvios Cosma de la Mînăstirea Zografu 

Sfîntul Cosma se trăgea dintr-o familie nobilă din Bulgaria. Cînd 
părinţii lui au voit să-1 însoare, Sfîntul Cosma s-a refugiat la Muntele 
Athos. El a fost sihastru şi mare făcător de minuni. El s-a nevoit cu 
toate nevoinţele pustniceşti într-o peşteră de lîngă Mînăstirea 
Zografu. Preasfînta Născătoare de Dumnezeu s-a arătat lui, nu 
numai o dată. El este cunoscut ca cel mai mare ascet şi făcător de 
minuni dintre Părinţii zografiţi. Vestita chilie în care s-a nevoit în 
tăcere Sfîntul Cosma, biruind acolo toate căpeteniile diavoleşti 
există şi astăzi, în partea de nord-vest a Sfintei Mînăstiri Zografu. 
Fiind plin de harul Duhului Sfînt al străvederii, el a arătat 
evenimente de la mari depărtări de timp şi spaţiu. El a adormit întru 
bătrîneti adînci, în douăzeci şi două de zile ale lunii septembrie din 
anul 1323, strămutîndu-se, după o viaţă plină de lupte duhovniceşti 
încununate de biruinţă, la cereştile locaşuri ale bucuriei Domnului 
Hristos. 

• Pomenirea Sfîntului Petru cel Milostiv 

Acesta a fost un Plăcut al lui Dumnezeu care s-a nevoit şi s-a săvîrşit 
în veacul al şaselea (Vezi Cugetarea dintru această zi). 

• Pomenirea Sfîntului lonă Presbiterul 

Acest Sfînt lonâ a fost tatăl Sfîntului Theofan, Scriitorul de Canoane 

şi al Sfîntului Theodor Scrisul. El a fost făcător de minuni, şi s-a 

săvîrşit către Domnul la Mînăstirea Sfîntului Sava cel Sfinţit, în 

veacul al nouălea. 

Cîntare de laudă la Sfîntul Proroc lonâ 

O, cetate a Ninivei! Tu col căi de păcat, 



Iar Domnul pre lonă trimite să te vindece pe tine! 

Dar lonă nu vrea, fuge, de Domnul se ascunde. 

Ci unde vrei tu, lonă, de la Domnul să fugi? 

lonâ adoarme, şi-n timpul somnului lui 

Furtună mare Domnul ridică. 

Domnul nu se grăbeşte, ci la timp potrivit, 

El pe tine te află, proroce lonă! 

Izbit fiind de valuri, de chit înghiţit, 

Tu strigi: "O, de Cine am fugit? 

Indrăznit-am eu, vierme iar nu om, ca să fug de Cel 

De Care nimeni nu se poate ascunde!" 

Domnul pre lonâ bate dar îl şi miluieşte, 

Şi prin a Lui Providenţă îl proslăveşte în veci. 

Tu ninivitenilor, Proroce, să le proroceşti n-ai voit, 

Dar printr-a chitului pedapsă silit eşti acum 

Lor să li-L vesteşti pre Hristos Cel Veşnic! 

Nu voieşti cu cuvinte? Vesti-L-vei deci prin fapte, 

Vesti-vei aşadar a omului moarte şi înviere! 

Ale tale fapte, lonă Proroce, nu vor pieri nicicînd, 

Şi prin a ta pildă Domnul pururea oamenilor va grăi. 

El prin tine pururea arăta-va a Domnului mare milă 

Care te-a mîntuitpe tine, şi cetatea Ninive. 

Prin tine arăta-se-va puterea pocăinţei 

Şi a lui Dumnezeu iertare. 

Ţie ţi-a părut rău de un vrej ce s-a uscat, 

Iar Domnul ţi-a arătat cu cît mai mult 

li este Lui milă de oameni. 

Pentru rugăciunile Sfîntului Proroc lonâ, 

Multîndurate Doamne, 

lzbăveşte-ne pre noi de iadul cel de veci! 
Cugetare 

Cînd omul simte fără putinţă de tăgadă mila lui Dumnezeu asupra 
lui, el este uimit, ca trezit dintr-un somn urît, şi îi este ruşine de 
orbirea lui în faţa marii milostiviri a lui Dumnezeu. In vremea 
împăratului lustinian era mai mare peste strîngătorii de impozite din 
Africa un anume Petru, bărbat foarte bogat, dar foarte rău şi 
nemilostiv. Cerşetorii se plîngeau mereu că nu au văzut niciodată 
măcar un bănuţ de la acest Petru. Odată unul dintre ei a pus 
rămăşag că îl va face pe Petru să-1 miluiască, şi fără să vrea. El atît 
de mult s-a ţinut de el cerşind în urma lui, încît de mînie, Petru 1-a 
lovit cu ce a avut la îndemînă, iar la îndemînă atunci a avut o pîine. 
Bucuros, cerşetorul a luat pîinea şi a fugit, îndată după aceea Petru 
a căzut greu bolnav şi a avut o vedeie: se făcea că îl interoghează 
sălbatic diavolii din iad. Se afla acolo şi o balanţă. Pe unul din talerii 
acelei balanţe diavolii îngrămădeau păcatele lui Petru, iar celălalt 
taler stătea gol, ridicat în sus. în jurul talerului gol plîngeau îngerii, 
căci nu puteau afla nici măcar o singură faptă bună care să 
echilibreze măcar un pic balanţa vieţii lui Petru. Unul dintre îngeri a 
zis: "Nu avem decît pîinea cu care 1-a lovit mînios, alaltăieri, pe acel 



cerşetor.» îngerii au pus acea pîine pe cîntar, şi plinea a biruit 
greutatea păcatelor lui Petru. Terminîndu-se vedenia, Petru şi-a zis: 
"Cu adevărat, nu vednie, ci adevăr aievea văzut-am eu acum, căci 
toate păcatele din copilăria mea şi pînă acum s-au perindat sub 
ochii mei. Iar dacă acea pîine pe care am aruncat-o cu mînie în 
cerşetor a avut atîta putere, oare cîtă putere nu vor avea 
milosteniile pe care le voi face de bună voie, cu dragă inimă, şi din 
toate puterile mele?» De atunci înainte Petru s-a făcut cel mai 
milostiv bărbat din cetate. El şi-a împărţit toate averile săracilor, şi 
s-a vîndut pe sine rob pentru treizeci de glabeni de aur. Dar şi pe 
aceştia i-a împărţit ca milostenie la săraci, întru Numele lui Hristos. 
De atunci el s-a numit Petru cel Milostiv. 
Luare aminte 

Să luăm aminte la mînia lui Dumnezeu împotriva Regelui losafat (II 
Paralipomena 18-20): 

• La cum losafat s-a aliat cu idolatrul Regele Ahab şi aproape că a 
pierit; 

• La cum el s-a aliat şi cu Regele Ohozia, şi iarăşi a suferit pierderi 
mari; 

• La cum Domnul nu voieşte ca cei credincioşi să se unească 
cu necredincioşii. 

Predică Despre Duhul Sfint Domnul, Mîngîietorul 
Şi Eu voi ruga pe Tatăl şi alt Mîngîietor vă va da vouă, ca să fie cu 
voi în veac (loan 14: 16). 

Fraţilor, acolo unde este iubire, poruncă nu mai există. 
Rugămintea ia locul poruncii, între cei care au dragoste unul faţă 
de celălalt, rugmintea are o putere mai mare decît o are porunca 
între cei care nu se iubesc. Sfîntul Proroc Isaia numeşte Sfinta 
Treime Mare Sfat (Isaia 9: 5), iar pe Fiul întrupat al lui Dumnezeu înger de Mare 
Sfat- adică, Vestitor. Dar ce legătură are acest Sfat cu unitatea din 
sînul Treimii? Dar omul însuşi unul singur este, şi totuşi zicem că 
el se sfătuieşte cu sine însuşi. Căci mintea omului o întreabă pe 
voinţa lui: "Poţi tu aceasta?" Apoi o întreabă pe inima omului: 
"Voieşti tu aceasta?" Apoi voinţa şi inima omului împreună o 
întreabă pe mintea lui: "Ştii tu cum să facem noi ca să dobîndim 
aceasta?" Şi cu toate acestea omul care se sfătuieşte astfel cu 
sine este unul singur, o singură persoană. Desigur, nu am adus 
aici decît o comparaţie palidă şi plină de eroare a modului în care 
are loc Sfatul din sînul Sfintei Treimi, căci între Persoanele Sfintei 
Treimi nu există ignorare a voii Uneia din partea Celorlalte Două, 
nici subordonare a Vreuneia faţă de Cealalte Două, ci deplina 
armonie şi egalitate domneşte între Persoanele Sfintei Treimi. 
Ceea ce voieşte Tatăl, imediat voiesc şi Fiul şi Duhul Sfînt. Şi alt 
Mîngîietor vă va da [Tatăl] vouă. Să observăm cu cîtă siguranţă 
ne grăieşte nouă Fiul lui Dumnezeu! Este siguranţa Aceluia Care 
ştie că orice va cere sau va sfătui să se facă se va şi împlini 
grabnic, şi va fi şi binecuvîntat de Marele Sfat al Sfintei Treimi! 
Tatăl va voi să trimită, iar Duhul va primi cu bucurie să fie trimis! 



Fiul lui Dumnezeu nu zice: Mă voi ruga Tatălui Meu ca să vă 
trimită, şi cred că vă va trimite. Ci El zice: Mă voi ruga Tatălui Meu 
ca să vă trimită, şi El vă va trimite: Eu voi ruga pe Tatăl şi alt 
Mîngîietor vă va da vouă, ca să fie cu voi în veac. Prin aceste cuvinte 
se descoperă deplina egalitate a Fiului cu Duhul Sfînt. Cu alte 
cuvinte Domnul zice: Tatăl vă va trimite vouă alt Mîngîietor, egal în 
putere cu Mine, Deofiinţă cu Mine, şi de Aceeaşi Cinste cu Mine. 
El puternic este ca să lucreze pentru Mine în modul Lui propriu, 
potrivit însuşirilor Lui de Persoană Dumnezeiască, care sînt doar 
ale Lui, diferite de însuşirile Persoanei Mele, Care sînt Fiu. 
O, fraţilor, oare vedem noi cum lucrează tainic mîntuirea noastră 
Persoanele Cele Nedespărţite ale Sfintei Treimi? Oare vedem noi 
ai Cui sîntem? Oare vedem noi care este cinstea noastră, de cîtă 
onoare sîntem noi învredniciţi, noi cei muritori şi plini de păcate? 
O Preacinstită şi Preaslăvită Treime Sfîntă Doamne, miluieşte-ne 
şi ne mîntuieşte pre noi păcătoşii, 

Căci noi numai Ţie Unuia ne închinăm, şi pre Tine Te slăvim în 
veci, Amin. 

23 septembrie 

• Pomenirea Zămislirii cinstitului slăvitului Proroc, Inaintemergător şi 
Botezător al Domnului, loan 

întru această sfîntă zi prăznuim Milostivrea, Minunile şi 
înţelepciunea Domnului şi Dumnezeului nostru: Prăznuim Milostivrea 
Lui către dreptcredincioşii părinţi ai Sfîntului loan Botezătorul, 
marele preot al Legii Vechi, Zaharia, şi soţia lui, Elisaveta, care toată 
viaţa lor au dorit să aibă fiu de la Dumnezeu şi s-au rugat Lui pentru 
aceasta cu lacrimi; prăznuim Minunile Lui, între care se numără 
aceea că a dat rod pîntecelui Elisavetei, care se afla la adîncile ei 
bătrîneţi; prăznuim înţelepciunea Lui, Carele bine a potrivit şi rînduit 
mîntuirea noastră. Dumnezeu a avut planul Său măreţ cu Pruncul 
loan: anume, ca el să fie Prorocul şi înaintemergătorul lui Hristos 
Domnul, Mîntuitorul lumii. Prin îngerii Lui, Dumnezeu a vestit 
naşterea lui Isaac vîrstnicei Sara, naşterea lui Samson femeii sterpe 
a lui Manoe, şi a lui loan înaintemergătorul celor vîrstnici şi fără de 
rod părinţi Zaharia şi Elisabeta. Toţi aceştia au fost oameni cu care 
Dumnezeu a avut anume planuri măreţe foarte, iar naşterile lor au 
fost vestite de îngeri. Cum să se poată naşte copii unor părinţi sterpi 
şi pe deasupra vîrstnici? Dacă cineva doreşte să înţeleagă acestea, 
atunci să nu se ducă şi să-i întrebe pe oameni, căci oamenii nimic nu 
vor şti să spună; să nu se ducă şi să întrebe ştiinţa naturală, căci nici 
aceasta nu îi va putea învăţa nimic: faptele despre care întreabă sînt 
mult mai sus şi dincolo de ştiinţa naturală. Ci mai curînd, să meargă 
şi să privească la Puterea lui Dumnezeu Carele a făcut toate din 
nimic cu Cuvîntul, şi Care nu a avut nevoie de părinţi, tineri sau 
vîrstnici, ca să îl facă pe întîiul om, Adam. Ci, decît să fim curioşi în 
zadar, mai bine să ridicăm Slavă lui Dumnezeu Carele ne-a 
descoperit nouă păcătoşilor Puterea Lui cea mare, şi mare 
Milostivirea şi înţelepciunea Lui care străbat dincolo de orice lege 



naturală; întru care lege am rămîne legaţi ca într-o temniţă dacă nu 
ar fi aceste mari minuni ale lui Dumnezeu, minuni care ne ajută să 
nu cădem în deznădejde şi în uitarea de El. 

• Pomenirea Sfintei Muceniţe Iraida 

în unele locuri ea este numită şi Rhais sau Raida. Ea a fost fecioară 
din cetatea Batan din Egipt, de aceea se crede că a fost de neam 
egiptean. Ea a ieşit odată la fîntînă, lîngă mare, ca să scoată apă, şi 
a văzut acolo o corabie încărcată cu oameni creştini: preoţi, diaconi, 
monahi, femei şi fecioare, întebînd, a aflat că toţi aceia urmau să fie 
chinuiţi şi omorîţi pentru Hristos de către prigonitorii creştinilor. 
Inima Iraidei s-a aprins atunci cu duhul, şi cu dorirea de a muri 
împreună cu aceia pentru Domnul Dumnezeu. Lăsîndu-şi vasele la 
fîntînă, ea a urcat în corabie şi a mărturisit că şi ea este Creştină. 
Atunci îndată au legat-o împreună cu ceilalţi şi au dus-o la cetatea 
egipteană Antinopolis. După chinuri de multe feluri, Raida a fost 
întîia decapitată, iar ceilalţi au urmat după ea. Ea a luat mucenicia 
cu cinste şi s-a proslăvit la începutul veacului al patrulea. 

• Pomenirea Sflntului Nou Mucenic Nicolae Pantopolitul 

Sfîntul Nicolae acesta a luat mucenicia tînăr fiind, la anul 1672, din 
necuratele mîini ale turcilor din Constantinopol. Tatăl lui venise la 
Constantinopol din Thessalia şi din pricină că avea o prăvălie cu 
multe feluri de mărfuri, fiul lui, Nicolae, s-a numit Pantopolitul. Turcii 
au făcut asupra lui Nicolae presiuni mari ca să treacă la islam, dar el 
s-a ţinut tare ca stînca. De aceea turcii l-au decapitat pe Nicolae, 
care astfel s-a strămutat întru veşnica împărăţie a Cerurilor. Sfintele 
lui moaşte odihnesc în Mînăstirea Xiropotamu din Sfîntul Munte 
Athos. 

• Pomenirea Sfîntiilui Nou Mucenic loan din Koniţa, Albania 
loan acesta a fost musulman din părinţi musulmani. Văzînd în 
felurite locuri şi împrejurări puterea mai presus de înţelegere a 
Credinţei Creştine, el a voit să primească Sfîntul Botez. Din această 
pricină a fost denunţat înaintea unui tribunal musulman. Torturat 
bestial de către turci la Aitolia, pentru mărturisirea lui creştină, el a 
fost decapitat la anul 1814. înaintea execuţiei loan a strigat: 
„Porneneşte-mă, Doamne, întru împărăţia Ta!" 

Cîntare de laudă la Sfînta Muceniţă Iraida [Raida] 
Fecioara de virtute plină să scoată apă a ieşit, 

Dar la maica ei nu s-a mai întors, ci a pornit la Domnul. 

Raida de bună voie să moară pentru Hristos 

A primit. El mai scump i-afost ei decît o mamă. 

Corabia de mucenici plină e gata de drum. 

„Primiţi-mă şi pe mine!" a strigat muceniţă. 

„Roabă lui Hristos sînt şi eu, El pentru mine e totul. 

Voiesc pentru El să mor, jertfa mea Lui s ă-f fie cîntare. 

Chinul meufle-l lui cîntare de laudă, 

Cîntarea de laudă a suferinţei pentru adevăr. 

O, primiţi-mă şi pe mine, să mor pentru Domnul meu. " 

Raida pentru Hristos a murit, 

Şi s-a învrednicit de fericita veşnicie. 



Pentru rugăciunile ei, Doamne, miluieşte-ne pre noi. 
Pentru rugăciunile Sfintei Muceniţa Raida, Doamne, 
Primeşte şi a noastră jertfă de laudă! 
Cugetare 

Cel care dăruieşte săracilor, dăruieşte lui Dumnezeu. Acesta este 
înţelesul învăţăturii Sfintei Evanghelii, care a fost întărit de-a lungul 
veacurilor de trăirea sfinţilor. Venindu-şi în simţiri şi pocăindu-se, 
Petru cel Milostiv a început să-şi risipească averea săracilor ori de 
cîte ori avea prilej. Odată Petru a întîlnit un om ce de abia scăpase 
cu viaţa dintr-o corabie naufragiată. El era gol. Omul i-a cerşit nişte 
haine. Petru şi-a scos haina de deasupra, care era foarte scumpă, şi 
1-a îmbrăcat pe naufragiat. La scurtă vreme după aceea, el şi-a 
văzut haina scoasă la vînzareîn vitrina unei prăvălii. Petru s-a 
întristat văzînd că acela i-a vîndut haina, în loc să o folosească. El a 
gîndit: „Nu sînt vrednic; Domnul nu primeşte milostenia mea." Dar 
Domnul i S-a arătat lui Petru în vis. El i S-a arătat sub chipul unui 
tînăr foarte frumos, ce strălucea mai mult decît soarele. El purta 
coroană cu cruce, şi era îmbrăcat cu mantia cea scumpă a lui Petru. 
„Petre, de ce eşti trist?" a întrebat Domnul. „Doamne, cum să nu fiu 
trist, cînd văd cele dăruite de mine scoase la vînzare?" Atunci 
Domnul 1-a întrebat: „Au recunoşti tu straiul ce îl port Eu acum?" 
Petru a zis: „11 recunosc, Doamne. E straiul ce l-am dat acelui gol." 
Atunci Domnul i-a zis iar: „De aceea, să nu mai fii trist. Tu l-ai dat 
omului celui gol, dar Eu însumi l-am primit, şi laud fapta ta." 
Luare aminte 
Să luăm aminte la păcatele Regelui loram şi la pedeapsa lui 

Dumnezeu asupra lui (IIParalipomena21): 

• La cum loram i-a ucis pe toţi fraţii lui, şi a ridicat iar idoli prin 
dumbrăvi şi pe dealuri; 

• La cum duşmanii lui i-au prădat şi i-au robit pămîntul; 

• La cum a fost lovit de o boală cumplită, de a murit în chinuri, 
ieşindu-i măruntaiele toate pe gură cu încetul, şi nimeni nu a plîns 
după el. 

Predică Despre Duhul Sfînt Domnul, Carele de la Tatăl purcede 

Iar cînd va veni Mîngîietorul, pe Care Eu II voi trimite VOUă de la Tatăl, Duhul 
Adevărului, Care de la Tatăl purcede, Acela va mărturisi despre Mine 
(loan 15: 26). 

Fraţilor, adîncă şi de nepătruns este taina Firii Dumnezeieşti a lui 
Dumnezeu. Dar Dumnezeu nici nu a ascuns-o pe ea de la ochii 
noştri, nici nu ne-a descoperit-o pe deplin. El ne-a descoperit nouă 
numai cît putem noi duce, ca oameni slabi şi neputincioşi cu duhul 
ce sîntem, şi numai pre cît este de folos pentru mîntuirea noastră. 
Privitor la Duhul Sfînt Domnul, ni s-a descoperit că El de la Tatăl 
purcede, şi că ne este trimis de Fiul. Nimeni să nu îndrăznească a 
iscodi mai mult! - Ca nu cumva să cadă în greşeală. Din moment ce 
El de la Tatăl purcede, înseamnă adeverit că El este Deofiinţă cu 
Tatăl; din moment ce El este trimis de Fiul spre a îi continua lucrarea 
mîntuirii în lume, adeverit este că El Deofiinţă este şi cu Fiul. 
Domnul zisese mai înainte despre Tatăl: Mărturiseşte despre Mine 



Tatăl (loan 8: 18). Iaracum zice şi despre Duhul Sfînt: Duhul 
Adevărului. ..va mărturisi despre Mine. Amîndouă aceste mărturii 
una şi aceeaşi mărturie sînt: de aceea vorbeşte Domnul Hristos o 
dată despre una şi altă dată despre cealaltă. Cel Care dă mărturie şi 
Cel despre Care se dă mărturie Deofiinţă sînt, căci Domnul nu 
îngăduie ca mărturia ce se va da despre El generaţiilor viitoare să fie 
mai mică decît cea dată despre El în trecut. Astfel, noi vorbim în 
termeni omeneşti cînd numim durate în timp; în realitate, Cei Trei 
dau veşnic mărturie în ceruri, după cuvîntul Evangheliei: Căci Trei 
sînt Care mărturisesc în cer: Tatăl, Cuvîntul şi Sfîntul Duh, şi Aceşti 
Trei Una sînt (I loan 5: 7). 

Există unii care spun că Duhul Sfînt purcede de la Tatăl şi de la Fiul. 
Dar cine şi cînd Ie-a descoperit lor aceasta? Noi ştim că Duhul Sfînt 
de la Tatăl purcede, căci aşa ne-a propovăduit nouă Domnul lisus 
Hristos, Fiul lui 

Dumnezeu. Prin urmare, noi respingem aceste adăugiri la Credinţa 
noastră Ortodoxă, căci ele nu concordă cu cuvintele pe care Domnul 
însuşi Ie-a rostit, în afară de aceasta, inimile noastre trebuie mai întîi 
să fie foarte curate dacă vrem să înţelegem curat cuvintele 
Domnului Celui Preacurat. De aceea, să ne curăţim mai întîi de toate 
felurile de patimi, mai curînd decît să iscodim cu obrăznicie şi cu 
inimi necurate adîncimile de nepătruns ale Fiineţei lui Dumnezeu; 
căci unii ca aceştia totdeauna cad în erezie şi îşi pierd sufletele pe 
veci. 

O Stăpîne Doamne Dumnezeu] nostru, Cela Ce eşti înfricoşat şi 
mărit, noi cu umilinţă îţi mulţumim pentru că ne-ai trimis nouă pe 
Unul Născut Fiul Tău şi Mîntuitorul nostru lisus Hristos. Aşa, ai 
binevoit şi ne-ai descoperit nouă păcătoşilor că nu fii ai întunericului 
sîntem, ci mai degrabă fii ai luminii, carele 
Pururea Ţie ne închinăm şi pre Tine Te mărim în veci, Amin. 

24 septembrie 

• Pomenirea Sfintei Mari Muceniţe şi întocmai cu Apostolii, Tecla 
Ea s-a născut la Iconium din părinţi foarte slăviţi, dar păgîni. 
Ajungînd la vîrsta de optsprezece ani, ea a fost logodită cu un tînăr, 
tocmai la vremea în care la Iconium a sosit Sfîntul Apostol Pavel 
împreună cu Varnava, ca să predice Sfinta Evanghelie. Ascultînd 
cuvîntările Sfîntului Pavel timp de trei zile şi trei nopţi, Tecla s-a 
convertit la creştinism şi s-a făgăduit pe sine unei vieţi de feciorie. 
Auzind că nu mai voieşte să se mărite cu bărbatul logodit ei, mama 
ei a încercat să o facă să se răzgîndească, şi nereunşind, a trecut la 
ameninţări şi la chinuri: a bătut-o, a torturat-o şi a înfometat-o. La 
urmă, maica cea plină de răutate a dat-o pe mînă judecătorului 
căruia i-a cerut să o ardă pe Tecla de vie. Judecătorul a aruncat-o pe 
Tecla în foc, dar Dumnezeu a păzit viaţa ei neatinsă. După aceea, 
Sfinta muceniţă Tecla a urmat Sfîntului Apostol Pavel la Antiohia. 
Atras de marea ei frumuseţe trupească, un anume bătrîn al acelei 
cetăţi şi-a dorit-o lui de soţie, şi a voit să o ia cu sila, dar Tecla a 
scăpat de apucarea lui. Păgînul şi înrăutăţitul bătrîn a acuzat-o în 
faţa eparhului că este creştină şi de aceea dispreţuieşte căsătoria. 



Eparhul a osîndit-o la moarte şi a aruncat-o la fiare, dar fiarele nu s- 

au atins de trupul sfintei fecioare. Uimit peste măsură de aceasta, 

eparhul a întrebat-o pe Tecla: „Cine eşti tu şi ce putere ai că nimic 

nu poate să-ţi facă ţie rău?" Tecla i-a zis: „Eu sînt roaba 

Dumnezeului Celui Viu." Eparhul atunci a slobozit-o, iar Tecla a mers 

şi a 

propovăduit Evanghelia la popor. Ea a adus pre mulţi la Credinţa 

sfîntă în Hristos, între aceştia şi pe Trifena, o preacinstită văduvă, 

foarte slăvită şi bogată. Apoi, luînd binecuvîntarea Sfintului Apostol 

Pavel, ea s-a retras într-un loc pustiu de lîngă Seleucia. Acolo s-a 

nevoit întru pustnicie vreme îndelungată, vindecînd bolnavi, lucrînd 

minuni puternice şi aducînd pre mulţi la Hristos. Vracii şi vrăjitorii 

din Seleucia o urau de moarte, şi au trimis la ea nişte tineri necuraţi 

care să o necinstească, căci credeau că fecioria ei este cea de la 

care îi vine puterea minunilor. Tecla a fugit de acei desfrînaţi, însă, în 

pericol fiind să cadă în mîinile lor, ea s-a rugat lui Dumnezeu pentru 

ajutor. Atunci o stîncă mare s-a deschis şi sfîntă fecioară şi mireasă a 

lui Hristos a intrat în piatră. Stîncă i-a fost scăpare şi mormînt. 

Despre această mare sfîntă Sfîntul loan Gură de Aur zice: „îmi pare 

că o văd pe această fericită fecioară, cum oferă Domnului Hristos cu 

o mină fecioria, iar cu cealaltă, mucenicia." 

• Pomenirea Sfintului Ştefan, întîiul Rege încoronat al Serbiei 

El a fost uns rege al Serbiei la ctitoria lui voievodală de la Jicea de 

către Sfîntul Sava, fratele lui trupesc şi părinte duhovnicesc. El a fost 

Creştin adevărat, rîvnitor şi plin de cucernicie, domnitor înţelept şi 

iubitor de pace. împreună cu fratele lui, Sfîntul Sava, el a ridicat 

Ortodoxia sîrbă pe culmi mari de slavă şi strălucire. La dorinţa lui, 

Sfîntul Sava, fratele lui, 1-a tuns monah mai înainte de moarte, 

dîndu-i numele de Simon. El s-a săvîrşit către Domnul în douăzeci şi 

patru de zile ale lunii septembrie, la anul 1224. Sfintele lui moaşte 

făcătoare de minuni odihnesc la Mînăstirea Studeniţa. 

Sfîntul David (mai înainte, Cneazul Dimitrie), fiul lui Vukan, fratele 

acestui Sfînt Rege Ştefan, a zidit Mînăstirea de la Lim unde însuşi a 

fost tuns monah. 

Sfîntul Rege Vladislav, fiul Regelui Sfînt Ştefan, a zidit Mînăstirea 

Mileşeva, în care a adus sfintele moaşte ale Sfîntului Sava de la 

Tîrnovo. Acesta a fost părintele săracilor. Monedele bătute în vremea 

lui purtau inscripţia „Vladislav, robul lui Hristos." 

Cîntare de laudă la Sfîntă Mare Muceniţă Tecla, întocmai 

cu Apostolii 

Cea cu Sfinţii Apostoli întocmai Tecla, 

Intre fecioare întîia muceniţă, 

Trupul duhului ei şi I-a supus 

Apoi cu trup şi suflet s-a supus lui Hristos. 

De aceea i s-au supus ei toate. 

Ei toate i s-au supus: 

Focul cumplit şi sălbaticele fiare. 

Diavolii cumpliţi şi slăbiciunile omeneşti, 

Toate s-au supus credinţei ei 

Şi curăţiei, 



Toate ascultătoare s-au făcut 

Sfintei fără de vină, miresei lui Hristos. 

Oare nu e o mamă comoară fără preţ? 

Şi totuşi nici o mamă nu se compară cu Domnul. 

Iar logodnicul cel trupesc 

Doar lut este 'naintea slavei lui Hristos. 

Bogăţiile toate şi frumuseţea trupească 
Sînt doar vis deşart şi vi'nt ce nu rămîne. 
Doar Piatra Hristos rămîne veşnic, 
Neclintită nici de val, nici de veac, 
El este Logodnicul Teclei, Muceniţa, 
El este Hristos. al regilor Rege. 
O, Sfintă Mare Muceniţa Tecla 
Ce întocmai cu Apostolii eşti, 
Roagă-te lui Hristos Mîntuitorul 
Ca să ne mîntuie pre noi de păcatele noastre. 
Cugetare 

Orice sfînt aproape stă de locul în care este chemat numele lui întru 
ajutor, sau în locul anume afierosit lui, întru care se pomeneşte viaţa 
şi sfinţenia lui. Cei văzători cu duhul îi văd aievea pe sfinţi. Chiar şi 
cei care nu sînt văzători cu duhul, dar cred totuşi tare şi cu 
adevărat, vor trăi la timpul cuvenit ceasul în care îi vor vedea. 
Sfîntul Cosma de la Zografu a fost văzător cu duhul, încă de tînăr. 
Odată, la Praznicul Buneivestiri, el a mers cu alţi Părinţi la Mînăstirea 
Vatopedi pentru Sărbătoare, iar în timpul mesei de la trapeză el a 
văzut o doamnă de o frumuseţe împărătească şi plină de maiestate, 
care rînduîa cu autoritate şi poruncea toate cele de trebuinţă, şi 
chiar slujea la masă. Aceasta nu a fost doar o vedenie de o clipă, ci 
ea a durat mult timp, şi în biserică şi la trapeza monahilor. Sfîntul 
Cosma a rămas uimit cu duhul şi cu totul în nedumerire. Nicicum nu 
se cuvenea să se vadă femeie în Sfîntul Munte, şi încă în Mînăstire. 
Cînd a povestit acestea fraţilor lui de la Zografu, zicînd că totuşi nu 
se cuvine cu nici un chip ca să se vadă femei în mînăstirile din 
Sfîntul Munte Athos, fraţii lui, uimiţi şi ei, i-au zis că aceea a fost 
numai şi numai Preasfîntă Născătoare de Dumnezeu, care este 
împărăteasa Sfiitului Munte 

Athos. Inima uimită a Sfîntului Cosma s-a umplut atunci de bucurie. 
El a fost văzător cu duhul pînă la adîncile lui bătrîneţi. Atunci, stînd 
la rugăciune în peştera lui, a văzut sufletului Părintelui Egumen al 
Hilandarului înălţîndu-se la ceruri, şi luptînd să treacă prin vămile 
văzduhului, unde luptau să îl împiedice mulţi draci. Sfintul Cosma a 
trimis grabnic cuvînt la monahii din Hilandar ca să se roage pentru 
egumenul lor cel adormit. Dar monahii au rîs cînd au primit cuvîntul 
Sfîntului Cosma, zicînd că egumenul lor tocmai s-a dus la chilie ca să 
se pregătească de slujirea Sfintei Liturghii. Dar cînd au intrat în 
chilia Egumenului ei au văzut că el zace mort. 

Luare aminte 

Să luăm aminte la păcatul Regelui Ohozia şi la pedeapsa lui 
Dumnezeu asupra lui (II Paralipomena 22): 



• La cum Ohozia a făcut ceea ce este rău înaintea lui Dumnezeu, 
căci s-a făcut părtaş casei nelegiuite a lui Ahab; 

• La cum Ohozia a fost ucis, împreună cu mulţi dintre rudeniile lui. 
Predică Despre Duhul Sfînt, Slăvitorul 

Acela [Duhul Sfînt] Mă va slăvi, penru că din al Meu va lua şi vă va 
vesti(loan 16: 14). 

Duhul Sfînt întcmai este în putere cu Tatăl şi cu Fiul. Tot ceea ce face 
Tatăl, poate face şi Fiul, poate face şi Duhul Sfînt. Tot ceea ce 
cunoaşte Tatăl, cunoaşte şi Fiul, cunoaşte şi Duhul Sfînt. Dar, potrivit 
iubirii fără de sfîrşit a Fiecăruia faţă de Ceilalţi, şi după nesfîrşita Lor 
înţelepciune cu privire la planul de mîntuire al lumii, Ei Se arată 
oamenilor pe rînd, din punctul de vedere al temporalităţii omului. 
Aşa cum Tatăl îl slăveşte pe Fiul, aşa şi Fiul îl slăveşte pe Tatăl, aşa şi 
Duhul Sfînt îl slăveşte pe Fiul. Acela Mă va slăvi. Dar oare nu S-a 
slăvit Fiul pe Sine însuşi? Cu adevărat, S-a slăvit, dar nu la măsura la 
care ar fi putut merge slava Lui; ci numai la măsura pe care au 
putut-o primi sau suporta oamenii acelui timp. în timp, Duhul Sfînt 
va descoperi din ce în ce mai mult slava Fiului lui Dumnezeu, cînd El, 
Mîngîietorul, va umple credincioşii cu darurile harului Său. Acela Mă 
va slăvi. Fraţilor, Domnul grăieşte aceste cuvinte şi ca o lecţie 
pentru noi, ca să înţelegem că de vom lucra faptele cele bune, noi 
vom lăsa altora sarcina de a ne slăvi pe noi, şi vom urma pilda 
Domnului, necăutînd anume să ne slăvim noi pe noi înşine. Pentru 
că din al Meu va lua şi vă va vesti. 

Prin aceste cuvinte Domnul a descoperit unimea dintre Duhul Sfînt şi 
Sine, iar nu vreo subordonare faţă de Sine a Duhului Sfînt. Mai 
înainte de aceasta, El a zis: Acela, Duhul Adevărului, vă va călăuzi la 
tot adevărul (loan 16: 13). Aşa încît ucenicii nu cumva să se înşele şi 
să creadă că Duhul cunoaşte mai mult adevăr decît Fiul, sau că 
Duhul este mai mare decît Fiul, El a descoperit că Duhul din al Meu 
va lua şi vă va vesti. Hristos puternic a fost să îi călăuzească pe 
ucenici la tot adevărul, numai că ucenicii la acel ceas nu erau 
pregătiţi ca să primească tot adevărul. De aceea va călăuzi Duhul 
Sfînt oamenii la tot adevărul, la timpul cuvenit. Dar, călăuzind Duhul 
oamenii la tot adevărul, El nu le va descoperi nimic pe care să nu îl 
ştie şi Fiul, necum unele care să fie contrare învăţăturii şi voii Fiului. 
De aceea a zis Domnul: Pentru că din al Meu va lua şi vă va vesti. 
O, minunea unimii Sfintei Treimi, O, puterea Focului Treimic, lumina 
şi iubirea uneia şi aceleiaşi flăcări! O, Sfîntă şi Preasfîntă Treime, 
aprinde şi întru inimile noastre focul cel dumnezeiesc, 
Căci noi Ţie ne închinăm, întru Tine credem, şi pre Tine Te 
mărturisim în veci, Amin! 

Şi pre Tine Te mărim, Ţie îţi mulţumim, pre Tine Te cinstim şi Te 
preaînaltăm în veci. Amin. 

25 septembrie 

• Pomenirea Sfintei Preacuvioasei Eufrosina 

Eufrosina a fost fiica lui Pafnutie, bărbat slăvit şi bogat din 
Alexandria. Părinţii ei, multă vreme fără nici un copil, s-au rugat lui 
Dumnezeu cu lacrimi să le dăruiască prunc, şi o primiră de la 



Domnul pe ea, Euforsina. Binecredincioşii şi cucernicii ei părinţi şi-au 
crescut fiica în cea mai aleasă educaţie creştină. Nevoind să se 
căsătorească, Eufrosina a plecat în taină din casa părintească, şi-a 
luat haine bărbăteşti şi a intrat într-o mînăstire de monahi zicînd 
despre sine că este eunuc al împăratului Teodosie şi că se numeşte 
Smaragd. Egumenul a primit-o, şi a rînduit-oîn ascultarea Părintelui 
Agapit. Cu postul, cu nevoinţele şi cu rugăciunea părutul Smaragd a 
întrecut repede pe toţi fraţii din mînăstire. Cînd Smaragd a împlinit 
în acea mînăstire cu totul treizeci şi opt de ani de aspre nevoinţe 
monahiceşti, tatăl Pafnutie a venit să cerceteze mănăstirea, iar 
egumenul 1-a îndreptat pentru sfat şi pentru rugăciune la 
îmbunătăţitul călugăr Smaragd. Smaragd 1-a recunoscut îndată pe 
Pafnutie, 

dar Pafnutie nu 1-a mai recunoscui pe Smaragd. Cînd tatăl şi-a mărturisit 
durerea pentru fiica pierdută, Smaragd 1-a mîngîiat şi i-a zis să nu 
deznădăjduiască, că va apuca să-şi viadă fiica iar, în această viaţă. 
Apoi 1-a îndemnat să revină peste trei zile. Cînd Pafnutie a venit iar, 
Smaragd zăcea pe patul ei de moarte. Atunci cel care murea i-a zis 
lui Pafnutie: „Eu sînt Eufrosina, fiica ta, tată." Multă vreme, tatăl a 
rămas fără grai. După ce Eufrosina şi-a dat cea mai de pe urmă 
suflare, tatăl ei a plîns mult. După ce au dus-o la cinstita 
îngropăciune, tatăl Pafnutie a luat asupra sa voturile monahale şi s-a 
sălăşluit în acea mînăstire, în chilia fiicei lui. După zece ani de 
nevoinţe, Pafnutie a intrat şi el în odihna Domnului lui şi al nostru, al 
tuturor. 

• Pomenirea Sflntului Preacnvios Serghei de Radonej 

Sfintul Serghei din Radonej a fost un mare nevoitor şi luminător al 
Bisericii Ruse. El s-a născut în anul 1313, la Rostov, din 
binecredincioşi părinţi, Chirii şi Măria. După moartea părinţilor lui, 
Vartolomeu — căci aşa s-a numit Sfintul la naştere - s-a făcut monah 
şi a întemeiat Mînăstirea Sfintei Treimi în codrii Radonejului. El a fost 
un rob smerit şi blînd al lui Dumnezeu, care nu a cunoscut în viaţă 
decît nevoinţele şi rugăciunea. Din pricina curăţiei inimii lui pe el 1-a 
învrednicit Dumnezeu de darul facerii de minuni, căci a înviat şi un 
mort întru numele lui Hristos. Preasfînta Născătoare de Dumnezeu s- 
a arătat lui de multe ori. Cneji şi vlădici au venit la el pentru sfat. El 
1-a binecuvîntat pe cneazul Dimitri Donskoy, şi i-a prorocit biruinţă 
în bătălia de eliberare a Rusiei de tătari. El vedea în inimile 
oamenilor, precum vedea şi evenimentele ce aveau să fie. 
Mînăstirea lui a fost plină de monahi, încă din timpul vieţii lui şi, 
veac după veac, a fost unul dintre cele mai importante centre de 
viaţă duhovnicească şi loc făcător de minuni. Sfintul Serghie s-a 
săvîrşit către Domnul la anul 1392. După fericita lui adormire, el s-a 
arătat de multe ori celor mai diverşi oameni. 

• Pomenirea Sfintei Preacuviose Eufrosina din Suzdal 

Numele ei la naştere a fost Theodula. Ea a fost fiica lui Mihail 
Vsevolodovici, şi logodnica lui Mina, Cneazul Suzdalului. Ea nu a voit 
deloc să se mărite, şi s-a rugat lui Dumnezeu să o păzească întru 
feciorie pînă la moarte. Pe cînd o duceau la Suzdal pentru cununie, 



logodnicul ei, Mina, a murit subit. Sfînta Eufrosina atunci nu s-a mai 

întors la casa părinţilor ei, ci a intrat într-o mînăstire din Suzdal, 

unde s-a nevoit călugăreşte pînă la moartea ei. Dumnezeu a 

învrednicit-o de darul facerii de minuni. Ea s-a săvîrşit cu pace către 

Domnul la anul 1250. 

Cîntare de laudă la Sfîntul Preacuvios Serghei din Radonej 

Pildă de rugăciune şi blîndeţe Sfîntul Serghie este, 

încă din fragede tinereţi. 

El de mic iubit-a pre Domnul şi frumuseţea Lui. 

El întru sine insuflat-a chip senin inimii 

Şi bunătate. 

El codrul prefăcutu-l-a în loc sfînt lui Dumnezeu. 

El lepădat-a a lumii deşertăciune toată. 

El nu s-a mîniat nicicînd, 

Ci cu totul liniştit a fost şi blînd către tot omul. 

Doar cu vicleanul fost-a el crud. 

Cu potrivnicul lui Dumnezeu, cu tatăl minciunii, 

Care suflete de oameni cată să apuce, 

Serghie cumplit a luptat, cu măiestrie, 

Neobosit,' pînă ce biruinţa a fost a lui. 

Aşa săvîrşitu-s-a Avva, dar pururi a rămas 

Ca un stîlp de foc poporului rus, 

Ca un rugător al lui înaintea lui Dumnezeu, 

Cerîndpentru ei toate binecuvântările, 

Şi pogorînd a Domnului binecuvîntare 

De la cer la poporul de jos. 

Sfinte Părinte Serghie, 

Roagă-te pururea pentru noi, credincioşii! 

Pentru pacea Bisericii şi al tău popor, 

Şi pentru slava Domnului Hristos, 

Roagă-te pentru noi pururea 1 . 

Cugetare 

Un sfînt nu străluceşte niciodată la exterior. Toată bogăţia lui se află 

înlăuntru, în sufletul şi inima lui. A venit odată un mujic la mînăstirea 

Sfîntului Serghei, de la mare depărtare. Cînd a cerut monahilor să îl 

vadă pe egumenul lor, ei i-au zis că acesta se află la grădină. Mujicul 

a mers la grădină, dar acolo nu a văzut decît un bătrîn îmbrăcat în 

haine peticite care lucra la un strat. Mujicul s-a întors la mînăstire 

foarte nemulţumit, zicîndu-şi că monahii şi-au bătut joc de el. Astfel, 

ca să îşi facă mai limpede dorirea, mujicul a cerut monahilor să-1 

vadă anume pe Părintele Serghei, vestitul egumen al mînăstirii. 

Tocmai atunci Sfîntul Serghie intra pe poarta mînăstirii. El i-a dat bun 

venit 

ţăranului, apoi 1-a chemat şi i-a slujit la masă. El i-a citit inima şi a 

văzut proasta părere pe care şi-o făcuse ţăranul despre hainele lui. 

Pentru aceasta 1-a mîngîiat şi i-a făgăduit că îl va vedea pe Serghie 

cel căutat îndată. Tot atunci la mînăstire a sosit şi un cneaz, 

înconjurat de o suită formată din boieri distinşi, care s-au plecat 

îndată pînă la pămînt înaintea bătrînului celui peticit care tocmai îl 



slujise la masă pe el, mujicul. Cneazul şi boierii au cerut smerit 
binecuvîntarea bătrînului. Monahii atunci l-au scos pe mujic afară 
din încăpere, ca să facă loc distinşilor oaspeţi. Astfel, mujicul a privit 
de la depărtare pe acela care fusese atît de aproape de el tot timpul. 
El s-a prihănit pe sine pentru prostia lui şi i-a fost foarte ruşine. 
După ce cneazul şi suita lui au plecat, el a venit repede şi a căzut la 
picioarele sfintului şi 1-a rugat să-1 ierte pentru mojicia lui. Dar 
marele sfînt 1-a îmbrăţişat şi i-a zis: „Nu fi trist, fiule, căci tu singur 
ai văzut cu adevărat ce sînt: un ţăran îmbrăcat în haine proaste, 
adică un nimic. Pe cînd toţi ceştilalţi s-au înşelat, gîndind că sînt 
vreun lucru mare." 

Luare aminte 

Să luăm aminte la dreptatea, apoi la nedreptatea Regelui loaş, şi la 
răsplata şi pedeapsa lui Dumnezeu pentru fiecare din ele (II 
Paralipomena 24): 

• La cum mai întîi loaş a ascultat de marele preot lehoiada, şi a 
făcut ceea ce a fost bine înaintea lui Dumnezeu; 

• La cum Dumnezeu 1-a binecuvîntat pe loaş pentru aceasta, cu o 
domnie lungă şi fără războaie; 

La cum mai apoi loaş s-a schimbat la inimă, şi 1-a ucis pe fiul 
marelui preot şi dreptului lehoiada [adică pe Zaharia prorocul], şi a 
mai făcut şi alte fărădelegi; 

• La cum o mică armată siriană 1-a înfrînt pe loaş şi a jefuit şi 
prădat toată ţara; şi la cum loaş, zăcînd la pat de boală grea, a fost 
omorît în aşternut de slugile lui. 

Predică Despre bogăţia cea una şi nedespărţită a Tatălui şi a 

Fiului 

Toate cîte are Tatăl ale Mele sînt (loan 16: 15). 

Acestea sînt printre ultimele cuvinte de învăţătură pe care Ie-a rostit 

Hristos Domnul către ucenicii Săi, mai înainte de Patima Lui. Ele sînt 

şi cele mai pline de miez, căci ele descoperă dumnezeirea lui Hristos 

Mîntuitorul lumii şi, luate împreună cu cuvintele din al Meu va lua şi 

vă va vesti (loan 16: 14), ele descoperă Deofiinţimea Duhului Sflnt cu 

Tatăl şi cu Fiul. Ceea ce Duhul va primi de la Mine, zice Domnul, nu 

poate fi diferit sau contrar celor ale Tatălui, căci Toate cîte are Tatăl 

ale Mele SÎnt. Dar de ce nu a zis Domnul "Tot ce este al Meu va lua... », ci a zis 
«Din al Meu va lua şi vă va vesti?" El a zis astfel deoarece Duhul 
Sflnt nu va descoperi oamenilor toate, ci doar parte din tot, doar atît 
pre cît le este cu putinţă oamenilor să înţeleagă, şi doar atît pre cît 
le este lor de folos spre mîntuire. Căci doar parte a harului îi este 
dată oamenilor pe pămînt, iar cealaltă parte le este dată în Cer. 
Partea cea cerească o descrie Apostolul: Cele ce ochiul nu a văzut şi 
urechea n-a auzit şi la inima omului nu s-au suit, pe acesea Ie-a 
gătit Dumnezeu celor ce-L iubesc pe El (\ Corinteni 2: 9). Toate acestea şi 
infinit mai mult decît acestea, sînt cele toate pe care le are Tatăl, şi 
care sînt ale Fiului, şi ale Duhului S/în t. Căci cele care sînt ale Lui 
cuprind nu doar lumea aceasta, ci şi cealaltă lume, şi sînt mult mai 
scumpe şi mai înalte decît ambele lumi. A Lui este veşnicia, a Lui 
nemurirea, a Lui desăvîrşita putere, a Lui desăvîrşita înţelepciune, a 



lui desăvîrşita iubire, a Lui desăvîrşita bunătate, a Lui toată 
milostivirea şi dreptatea şi adevărul. Care alt bine l-am mai putea 
gîndi şi exprima? A Lui este toată desăvîrşirea şi orice desăvîrşire, 
care merge dincolo de orice putinţă de gîndire sau exprimare a 
minţii omeneşti. Tatăl le are pe acestea, şi Fiul le are pe acestea, şi 
Duhul Sflnt le are pe acestea. Toate cîte are Tatăl ale Mele sînt Prin 
aceste cuvinte, Cel nemăsurat de bogat, Unul Născut Fiu al 
Atotţiitorului, lisus Hristos, a descoperit ucenicilor Lui a Lui 
nemărginită şi de negîndit bogăţie în noaptea întunecată în care 
avea să stea desculţ înaintea iudeilor, care aveau să-1 biciuiască şi 
să scuipe asupra Lui. 

O Stăpîne Doamne, Preasflntă şi Atotbogată Treime, miluieşte-ne pre 
noi păcătoşii şi ne mîntuieşte, 
Căci noi pre Tine Te slăvim şi Ţie ne închinăm în veci, Amin. 

26 septembrie 

• Pomenirea Mutării Sfintului şi Prealăudatuliii Apostol şi Evanghelist 
loan, Cuvântătorul de Dumnezeu 

Sfintul loan Teologul şi Evanghelistul a fost fiul lui Zevedei pescarul 
şi al Salomeei, fiica lui losif, logodnicul Preasfmtei Fecioare Măria şi 
Maica lui Dumnezeu. Chemat fiind de Domnul să îi urmeze Lui, el 
îndată şi-a lăsat la o parte mrejele pescăreşti şi, împreună cu fratele 
lui lacov, l-a urmat Domnului. De atunci şi pînă la sfîrşit, nedespărţit 
a rămas loan de Domnul. Cu Petru şi cu lacov, el a fost de faţă la 
învierea fiicei lui lair şi la Schimbarea la Faţă a Domnului. La Cina 
cea de Taină, el a fost Ucenicul Iubit care şi-a rezemat capul de 
pieptul Domnului. Cînd la Răstignire toţi apostolii se împrăştiaseră 
care încotro de frica iudeilor, doar acest loan şi cu Maica lui 
Dumnezeu au rămas nedespărţiţi de piciorul Crucii, pînă la sfirşit. 
loan ascultare a făcut de Domnul, şi a fost fiu Maicii lui Dumnezeu, 
după cuvîntul pe care i l-a zis Domnul de pe Cruce. El a luat-o la 
casa lui pre Maica lui Dumnezeu, Preasfînta Fecioară Măria, şi a 
slujit-o ca un fiu, pînă la sfînta ei Adormire. După Sfînta Adormire, 
loan l-a luat pe ucenicul său Prohor şi împreună au mers să predice 
Evanghelia în Asia Mică. El cel mai mult a vieţuit şi s-a nevoit la 
Efes. Prin cuvîntul lui plin de putere multă şi prin minunile lucrate 
întru Numele lui Hristos, el a adus la Adevărul Credinţei Creştine 
mult popor păgînesc. Prin predicarea lui, acest Sfînt Apostol a 
zguduit înseşi temeliile păgînismului. Plini de ură, paginii l-au legat 
şi l-au trimis la Roma, înaintea împăratului Dometian. Dometian l-a 
torturat şi l-a biciuit, dar nici cumplita otravă vrăjitorească pe care a 
fost nevoit să o bea, nici grăsimea clocotită în care a fost aruncat, 
nu i-au putut face vreun rău. împăratul, îngrozit, a crezut că loan 
este un nemuritor, şi l-a exilat în Insula Patmos. Acolo mai departe 
loan a adus la Domnul mulţime de popor păgînesc, botezîndu-i întru 
Numele Sfintei Treimi şi predicînd puternic cu cuvîntul şi cu minunile. 
El a întărit acolo minunat Biserica lui Dumnezeu, în Insula Patmos a 
scris Sfintul loan şi Evanghelia care îi poartă numele, şi Cartea 
Apocalipsei. în timpul împăratului Nero, care a graţiat la un moment 
dat toţi întemniţaţii şi exilaţii, a plecat şi Sfîntul loan din Patmos şi s- 



a întors la Efes. El a mai trăit aici cîtăva vreme, întărind lucrarea 
sfinţeniei începută mai demult. El a fost în vîrstă de peste una sută 
ani cînd a plecat la Domnul. Cînd ucenicii au deschis la cîtăva vreme 
sfintul lui mormînt, ei nu au 

mai aflat trupul Evanghelistului înăuntru, în ziua de opt mai a fiecărui 
an, un praf ieşea din locul mormîntului lui, minunat de parfumat şi 
vindecător de toată boala şi neputinţa. După o viaţă lungă plină de 
nevoinţe cumplite şi de roade duhovniceşti bogate şi îmbelşugate, 
Ucenicul Iubit al Domnului, Sfîntul loan de Dumnezeu Cuvîntătorul, 
Stîlp şi Temelie al Bisericii lui Hristos, s-a mutat la locaşurile cele 
cereşti ale bucuriei Domnului său. 

• Pomenirea Sfîntului Cuvios Nil din Calabria 

Sfîntul Nil a fost un mare nevoitor ce a trăit printre cei de neam grec 

din Calabria. El a întemeiat mai multe mînăstiri, a fost mare făcător 

de minuni, şi fierbinte apărător al purităţii Credinţei Ortodoxe. El a 

întreprins o călătorie foarte lungă ca să salveze un om de la o 

pedeapsă foarte grea. El a iubit cu dragoste dumnezeiască pe 

aproaple, după poruncă, şi s-a odihnit în Domnul la anul 1005. 

Sfîntul Nil a lăsat în urma lui mulţi ucenici vrednici, între care s-a 

aflat şi vestitul Sfînt Bartolomeu, scriitor de multe canoane, care s-a 

săvîrşit către Domnul la anul 1044. 

Cîntare de laudă la Sfîntul loan Cuvîntătorul de Dumnezeu 

şi Evanghelistul 

Sfîntul Evanghelist loan, 

Fiul lui Zevedei pescarul, 

foarte tînăr a fost 

cînd a ars de dragoste către Domnul. 

El cel mai credincios prieten Al Domnului a fost, cu suflet curat, 

feciorelnic, Cu sufletul plin de curăţia iubirii, Străvăzător şi viteaz. 

El minuni mari a propovăduit, rupt-a peceţile veşniciei. El soarta lumii o 

a văzut, din capăt pînă în capăt. 

El iubirea o a propovăduit, 

Intru iubire umblat-a. 

El pînă la Tronul Celui Preaînalt 

înălţatu-sa cu iubirea. 

El proslăvitu-sa întru iubire, 

Precum fruntea muntelui albă de nea: 

El Fiul Tunetului se cheamă, proroc înfricoşat, 

Dar cu inima plină de blîndeţe. 

O Sfinte Părinte Ioane, Văzătorule al Tainelor 

Dumnezeieşti, O, preaputernice sfinte, 

du rugăciunile noastre 

Prietenului tău şi Mîntuitorului nostru! 

Apropie-ne pre noi de Domnul, 

De Domnul Cel Blînd şi Puternic, 

Pre noi cei nevrednici să ridicăm privirea la El, 

Apropie-ne măcar de Picioarele Lui! 

Cugetare 

Sfîntul Apostol lacov ne învaţă: Fraţii mei, dacă vreunul va rătăci de 

la adevăr şi-l va întoarce cineva, Să ştie că cel ce a întors pe 



păcătos de la rătăcirea căii lui îşi va mîntui sufletul din moarte şi va 
acoperi mulţime de păcate (lacov 5: 19-20). Sfinţii Apostoli ai lui 
Hristos nu au dat această învăţătură numai cu cuvîntul, ci ei au 
întărit-o mai ales cu faptele lor. Sfîntul Clement din Alexandria ne 
spune că undeva în Asia Mică Sfîntul loan Teologul botezase un tînăr 
păgîn şi îl dăduse după aceea în grija episcopului locului, spre a se 
povăţui spre toată fapta bună şi dreapta vieţuire, el însuşi trebuind 
să plece mai departe la predicarea Evangheliei, în absenţa Sfîntului 
loan, tînărul s-a stricat la suflet, a început să bea şi să fure, iar la 
urmă s-a unit cu o ceată de tîlhari din pădure, care ataca trecătorii şi 
îi jefuia. După o vreme Sfîntul loan s-a întors în acea cetate şi a auzit 
de la episcop de viaţa rea a tînărului. Fără să mai lase să treacă nici 
un ceas, Sfîntul loan a aflat un cal şi o călăuză şi a pornit în căutarea 
fiului lui duhovnicesc, acum pierdut. El a aflat ceata tîlharilorîn 
codru, şi s-a confruntat cu căpetenia lor. Tînărul 1-a recunoscut pe 
Sfînt, şi a luat-o la fugă. Deşi vîrstnic, Sfîntul loan a fugit după el, şi 
în pofida vîrstei lui înaintate, 1-a prins pe cel ce fugea. Tînărul a 
căzut la picioarele Sfîntului, şi a plîns, nevoind să-şi ridice nici capul, 
nici privirea, omorît de ruşine. Sfîntul loan s-a aplecat şi 1-a 
îmbrăţişat, ca păstorul pe oaia lui scumpă, scoasă vie din gheara 
lupului. Sfîntul 1-a adus pe băiat înapoi în cetate, curăţindu-1 şi 
întorcîndu-1 înapoi la Credinţă şi la viaţa cea curată. Plăcîndu-i după 
aceea lui Dumnezeu, tînărul acesta s-a săvîrşit în curînd către El. 

Luare aminte 

Să luăm aminte la inima şovăielnică a lui Amasia, Regele ludei, către 
Dumnezeu, şi la pedeapsa lui Dumnezeu pentru aceasta (II 
Paralipomena 25): 

• La cum Amasia mai întîi a fost drept înaintea Domnului, iar 
Domnul i-a dăruit lui biruinţă asupra edomiţilor; 

• La cum Amasia a adus cu el idolii edomiţilor la Ierusalim, după 
ce i-a biruit pe aceia, şi a început să se închine lor: 

• La cum Dumnezeu a îngăduit lui Israel să bată pe luda, iar 
împotriva lui Amasia, Regele ludei, să se ridice răscoala în care a 
fost şi ucis. 

Rugăciune Despre rugăciunea insuflată de iubire 

Sfinţeşte-i pre ei întru adevărul Tău: cuvfntul Tău este adevărul (loan 17: 

17). 

Cînd maica se află pe patul de moarte, pe ea o doare mai mult de 
viaţa copiilor ei care rămîn în urmă, decît a ei proprie care se stinge. 
Aceasta este legătura iubirii. Nemăsurat mai mare a fost dragostea 
Mîntuitorului lisus Hristos pentru ucenicii Lui decît a unei mame 
pentru copiii ei. Mergînd la moartea Lui, Domnul S-a rugat Tatălui 
Ceresc pentru ucenicii Lui. El S-a rugat, nu pentru că l-ar fi lipsit 
puterea să îi ajute pe ucenici El însuşi, ci S-a rugat Tatălui spre a 
arăta unimea de Fiinţă dintre Sine şi Tatăl, şi dragostea ce o avea 
către Tatăl. Dar de ce I-a mai cerut Tatălui să îi sfinţească pe ucenici 
întru adevărul Său, cînd El le zisese ucenicilor că Duhul Adevărului 
(loan 14: 17) îi va povăţui la adevăr: Duhul Adevărului vă va călăuzi 
la tot adevărul (loan 16: 13)? El a făcut aceasta spre a arăta 



Deofiinţimea dintre Duhul Sfînt şi Tatăl. Căci nu a zis mai întîi şi 
despre Sine însuşi Eu sînt Adevărul? Iar acum arată că şi al Tatălui 
este adevărul: Sfinţeşte-i pre ei întru adevărul Tău! Cel care vrea să 
vadă o contrazicere între aceste cuvinte de fapt nu vrea să creadă 
întru Unul Dumnezeu întreit în Persoane, Unime de Fiinţă şi Treime 
de Persoane. Din aceea că Domnul arată adevărul ca fiind esenţa 
fiecăreia dintre Cele Trei Persoane Dumnezeieşti ale Sfintei Treimi, 
Domnul arată egalitatea dintre Tată, Fiu, şi Duhul Sfînt. Căci dacă ar 
fi ca Una din Persoane să aibă mai puţin adevăr, atunci ar reieşi că 
Ea este mai mică decît Celelalte Două. Mai puţin fiind adevărul, mai 
puţină ar fi şi puterea, şi iubirea, şi înţelepciunea. Prin urmare, 
Domnul Hristos S-a descoperit pe Sine, pre Tatăl şi pre Duhul Sfînt 
ca fiind Adevăr, aşa ca oamenii să cunoască şi să creadă întru a Lor 
desăvîrşită şi 

fundamentală unitate. Prin urmare nimeni dintre credincioşi să nu se 
înşele cu minciuna răstălmăcirii Adevărului Sfintei Treimi, din care ar 
reieşi că nu este egalitate între Persoanele Ei! Ci fiecare pururea să 
se nevoiască a-şi curaţi inima şi viaţa de păcat, ca şi pe o oglindă: 
doar atunci vom putea vedea curat adevărul cel mare al egalităţii 
dintre Tatăl, Fiul şi Duhul Sfînt. 

O, Stăpîne Doamne Dumnezeul nostru, Cela Ce eşti Adevăr 
Dumnezeiesc în Treime, luminează-ne pre noi cu lumina dumnezeirii 
Tale şi ne mîntuieşte, 
Căci numai Ţie se cuvine toată slava şi mulţumită în veci, Amin. 

27 septembrie 

• Pomenirea Sfîntului Mucenic Calistrat 

Acesta s-a născut în Cartagina. El a fost creştin de la sînul maicii 
sale, căci şi tatăl şi bunicul său fuseseră creştini. Unul dintre 
strămoşii Sfîntului Calistrat, Neohor cu numele, fusese soldat în 
armata romană staţionată la Ierusalim, în vremea lui Pilat din Pont şi 
a Patimilor şi Răstignirii Domnului şi Mîntuitorului nostru lisus 
Hristos. Văzînd minunile dincolo de fire care se întîmplă sub ochii lui, 
Neohor a crezut în Domnul, şi a fost învăţat credinţa de către unul 
din Apostoli, care 1-a şi botezat, întorcîndu-se la casa lui din 
Cartagina, Neohor a adus cu sine din Palestina Credinţa Creştină, ca 
pe un mărgăritar de mult preţ. Aşa s-a născut şi urmaşul lui, 
Calistrat, născut şi crescut în Sfmta şi Dumnezeiasca Credinţă 
Creştină. Crescînd Calistrat cu vîrsta şi intrînd în ordinul militar ca şi 
strămoşii lui, a văzut că din regimentul său el era singurul creştin. 
Unul dintre camarazii lui, văzîndu-1 pe Calistrat că se trezeşte la 
miezul nopţii şi se roagă lui Dumnezeu, 1-a raportat comandantului 
Persentinian că este creştin. Persentinian 1-a torturat bestial după 
aceea pe Calistrat. Ca să se convingă că este într-adevăr creştin, el 
i-a poruncit lui Calistrat să jertfească idolilor, ceea ce Calistrat a 
refuzat fără ocolişuri. Pentru aceasta el a fost bătut, torturat, apoi 
legat în sac şi aruncat în mare. Dar Puterea lui Dumnezeu 1-a ocrotit 
şi 1-a scăpat, şi Calistrat a ieşit din mare nevătămat şi viu. Văzînd 
această minune, patruzeci şi nouă dintre camarazii lui au crezut în 
Dumnezeul lui Calistrat, Mîntuitorul şi Domnul lisus Hristos. Pentru 



aceasta au fost bătuţi cu sălbăticie şi aruncaţi împreună cu el în 
temniţă. In temniţă, Sfîntul Calistrat i-a învăţat pe cei patruzeci şi 
nouă despre Credinţă, despre Judecată, despre suflet, mucenicie şi 
viaţa de apoi. Ei au arătat 

astfel mare curaj în faţa chinurilor care au urmat, iar Domnul Şi-a 
arătat prin ei Puterea Lui. Torţionarul mai apoi a trimis soldaţi la 
temniţă noaptea, care l-au asasinat acolo pe Calistrat, şi pe toţi cei 
patruzeci şi nouă împreună cu dînsul. Ei au luat mucenicia pentru 
mărturisirea Adevărului la anul 304. La urmă, desupra sfintelor lor 
moaşte s-a ridicat o slăvită biserică. 

• Pomenirea Sfinţilor Apostoli Marcu, Aristarh şi Zinon 

Ei au fost din numărul celor Şaptezeci de Apostoli mai Mici. Sfintul 
Marcu a mai fost cunoscut şi sub numele de loan. Sfinţii apostoli s- 
au strîns pentru rugăciune la casa mamei lui, Măria, din Ierusalim 
(Fapte 12: 12 47 ). El a predicat Evanghelia împrenă cu Sfinţii Apostoli 
Pavel şi Barnaba (Fapte 12: 25 48 ). După aceea, Sfîntul Marcu acesta a 
fost episcop al cetăţii Byblos. Sfintul Aristarh, însoţitor al Sfîntului 
Apostol Pavel (Fapte 19: 2 9 49 ), a fost Episcop în Apameea Siriei. Sfîntul 
Apostol Zinon (sau Zenas), descris de Sfintul Apostol Pavel ca fiind cunoscător de 
lege (Tit 3: 13), a fost Episcopul cetăţii Lydda din Palestina. Aceştia 
au strălucit ca nişte făclii luminoase în întunericul păgînismului, 
scoţîndu-i din el pre mulţi, şi aducîndu-i la Credinţa Creştină. Acum 
ei strălucesc ca sori luminoşi în împărăţia lui Hristos Cel de ei Iubit. 

• Pomenirea Sfintei Muceniţe Acvilina 

Ea a fost o tînără în vîrstă de optsprezece ani din satul Zaklivera, din 
eparhia Jedrene. Tatăl ei s-a făcut musulman şi voia ca şi fiica lui să 
facă la fel, dar maica ei, creştină, o susţinea şi o întărea în Credinţa 
lui Hristos în care îşi crescuse fiica. După ce a fost torturată bestial, 
prefăcută din cap pînă în picioare într-o rană sîngerîndă, ea şi-a dat 
sufletul ei sfînt pe genunchii maicii sale, şi s-a încununat cu cununa 
nemuritoarei slave în douăzeci şi şapte de zile ale lui septembrie, 
din anul 1764. 

47 Şi chibzuind, [Petru] a venit la casa Măriei, mama lui loan, cel numit şi Marcu, 
unde erau adunaţi mulţi şi se rugau. 

48 Iar Barnaba şi Saul, după ce au îndeplinit slujba lor, s-au întors de la Ierusalim la 
Antiohia, luînt cu ei pe loan, cel numit şi Marcu. 

...macedonenii Gaius şi Aristarh, însoţitorii lui Pavel. 

• Pomenirea Sfîntului Preacuvios Savatie de la Solovki 

El este pomenit împreună cu Sfintul Cuvios Zosim, la 17 aprilie, 
dar astăzi se face pomenire de fericita lui adormire, care a fost în 
douăzeci şi şapte de zile ale lunii septembrie, din anul 1435. 
Cîntare de laudă la Sfîntul Mucenic Calistrat 

Sfîntul Calistrat lui Dumnezeu s-a rugat, 
Mulţumindu-i Lui din tot cugetul său. 
Pe mucenic bestial chinuindu-l, 
Torţionarul îi grăieşte, batjocoritor. 
„ Tu, acesta, ce în Răstignit ai nădejde, 
Cunoaşte că vei pieri, 
Cum pieri-vor din astă slăvită cetate 
şi toţi ce ce cred întocmai ţie, 



pînă la unul!" 

Sfintul Calistrat lui Dumnezeu se roagă, . 

Şi astfel grăieşte către călău: 

„ Tu păcătosul meu trup îl vei ucide, 

şi al meu sînge îl vei vărsa pe pămînt, 

dar cunoşate, călăule, că deasupra lui 

slăvită biserică se va înălţa. 

Sabia tafi-va aceea 

ce va împlini astă dorire a mea!" 

Precum a grăit Sfintul 

Aşa s-a şi întîmplat, 

Căci mucenicescul lui sînge a strigat ca o trîmbiţă 

Ce conştiinţele oamenilor le a trezit. 

Atunci cetatea s-a botezat, 

lnălţatu-s-a prorocită biserică, 

Iar a Mucenicului Sflnt dorire s-a împlinit. 

Sfintul Mucenic Calistrat acum în ceruri sade, 

înconjurat de ceilalţi sfinţi mucenici 

împreună cu dînsul. 

Ei înaintea Tronului Ceresc pentru noi se roagă, 

împreună cu îngerii, 

Ca şi noi să ne mîntuim, 

Ca şi întru noi Domnul 

Să Se proslăvească. 
Cugetare 

Toate bogăţiile noastre, toată slava noastră şi cinstea ce o vom fi 
avînd în această lume, sînt ca o scurtă petrecere între prieteni care 
se încheie la ceasul morţii. Fericit acela care înţelege că sufletul este 
cu adevărat singura lui avere pe care nimic nu o poate împuţina, nici 
măcar moartea. Acel om nu se va mai gîndi decît la trei lucruri de 
căpetenie, singurele adevărate: la moarte, la suflet, şi la înfricoşata 
Judecată a Domnului. Avva Evagrie ne învaţă: „Aibi pururea înaintea 
ochilor ceasul tot mai apropiat al morţii şi înfricoşata Judecată, şi aşa 
îţi vei păzi sufletul de păcat." Toate grijile noastre trupeşti din 
această viaţă sînt ca şi pregătirile pentru un banchet care sfîrşeşte 
pe neaşteptate. Sfîntul Isaia din Singurătate zice: „Să ai pururea 
înaintea ochilor ceasul morţii: să ai pururea în minte despărţirea 
sufletului de trup, trecerea ta prin împărăţia duhurilor întunericului 
care te vorîntîmpina în văzduh, şi înfăţişarea ta înaintea Tronului 
Judecăţii lui Dumnezeu, ca şi cînd toate acestea în clipa aceasta ţi s- 
ar şi întîmpla." A venit într-o zi la Sfmtul Savatie de la Solovki un 
anume loan, negustor bogat, care i-a adus multe milostenii. Sfîntul 
Savatie însă nu a primit nimic din nici unele, ci 1-a povăţuit pe 
negustor să împartă totul săracilor, loan s-a întristat foarte mult 
auzind aceasta, iar sfîntul, ca să îl mîngîie şi să îl facă să înţeleagă 
mai bine ce i se cere, i-a zis: „Ioane, fiul meu, rămîi aici şi te 
odihneşte pînă mîine, şi nădăjduiesc că vei cunoaşte harul lui 
Dumnezeu." loan s-a supus. A doua zi loan a mers la chilia lui Avva 
Savatie şi 1-a aflat pe acesta trecut la cele veşnice, iar din chilie 



ieşea miros de bunămireasmă. A înţeles astfel loan că cel care îşi 
vede sfîrşitul nu se mai poate gîndi la bunurile cele pămînteşti. 
Luare aminte 

Să luăm aminte la dreptatea Regelui Ozia şi la răsplata lui 
Dumnezeu pentru aceasta (II Paralipomena 26): 

• La cum regele a făcut cele ce sînt drepte înaintea lui Dumnezeu; 

• La cum, cît a alergat el la Domnul, şi Dumnezeu l-a ajutat de i-a 
mers bine (II Paralipomena 26: 5). 

Predică Despre ultima rugăciune a lui Hristos pentru 
credincioşi 

Ca toţi să fie una, după cum Tu, Părinte, întru Mine şi Eu întru Tine, 
aşa şi aceştia în Noi să fie una (loan 17: 21). 

Fraţilor, mare este milostivirea lui Dumnezeu. De o va simţi dreptul, 
atunci el va plînge; iar cînd o va simţi păcătosul, el se va ruşina. Mila 
lui Dumnezeu ne curăţeşte pre noi, ne luminează, ne mîntuieşte, ne 
înfiază şi ne uneşte cu însuşi Domnul. Cu toate acestea, nimeni să 
nu creadă de aici că, unindu-ne cu Dumnezeu, noi ne facem de o 
Fire cu El sau egali Lui. Căci noi niciodată nu vom fi de o Fire cu 
Dumnezeu, nici întocmai Lui, aşa cum sînt între Ei Tatăl, Fiul şi Duhul 
Sfint. Ca toţi să fie una, zice Mîntuitorul către Tatăl Său, după cum 
Tu, Părinte, întru Mine şi Eu întru Tine — prin aceste cuvinte Domnul 
grăieşte despre unimea iubirii, iar nu despre identitatea de natură 
cu Dumnezeu. Din iubire izvorăşte supunearea unuia faţă de 
celălalt, ajutorul întreolaltă, milostivirea, blîndeţea, smerenia, 
bunătatea, bunăvoirea şi jertfa. Iar cînd Domnul zice Fiţi, dar, voi 
desăvrîşiţi, precum Tatăl vostru Cel ceresc desăvîrşit este (Matei 5: 
48), El nu cere oamenilor ca să fie asemenea lui Dumnezeu după 
fire, ci le arată care trebuie să fie modelul lor de veiţuire desăvîrşită 
în toate. Căci mulţi învăţători ai oamenilor oferă acestora modele de 
urmat luate din natură, sub formă de lucruri sau fiinţe muritoare, 
mai curînd decît modelul lui Dumnezeu. Adesea ei îi învaţă pe 
oameni cele rele, zicînd că răul este model demn de urmat. De 
aceea îi învaţă Domnul Hristos pe oameni că Singur Dumnezeu este 
demn de urmat şi de luat ca model desăvîrşit al vieţii, că numai 
pentru asemănarea cu El merită făcut orice sacrificiu şi orice jertfă, 
şi nimeni şi nimic altceva. Prin harul lui Dumnezeu, noi toţi sîntem fii 
ai înfierii, şi ne facem una în Hristos lisus (Galateni 3: 28). Dar noi nu ne 
facem dumnezei după fire, nu ne facem una cu Persoanele Sfintei 
Treimi, de o fire cu Ele. Să nu uităm cuvîntul Scripturii: Cerurile nu sînt 
curate înainea Lui [Dumnezeu] (Iov 15: 15). Dacă înseşi slăvitele puteri 
cereşti nu sînt egale Lui, ce vom mai zice de om? Dar, prin harul lui 
Dumnezeu, şi din pricina Jertfei Domnului Hristos lisus, credincioşii 
sînt ridicaţi pînâ la cinstea unirii cu Dumnezeu, în dragoste şi în 
duhul. Prin urmare, să ne nevoim să facem pururea voia lui 
Dumnezeu, ca întru adevăr să fim şi noi ridicaţi pînă la această 
nemăsurată cinste. 

O Stăpîne Doamne lisuse Hristoase Dumnezeul nostru, Carele eşti 
Domnul Milelor şi a Toată Bunătatea, ţine-ne pre noi întru 
milostivirea Ta pînă la sfîrşit, şi nu Te mînia pre noi păcătoşii, ci ne 



curăţeşte şi ne miluieşte. 

Căci Ţie se cuvine toată slava şi mulţumită în veci, Amin. 

28 septembrie 

• Pomenirea Preacuviosului Părintelui nostru Hariton Mărturisitorul 
Sfîntul Hariton a fost un cetăţean de frunte al cetăţii Iconium, şi 
binecredincios creştin. Plin de duhul compatrioatei lui, Sfinta 
Tecla, Sfîntul Hariton a mărturisit pe faţă Numele lui Hristos. 
Dezlănţuindu-se cumplitele prigoane împotriva creştinilor de sub 
domnia lui Aurelian, Sfîntul Hariton îndată a fost adus la judecată 
înaintea eparhului. Judecătorul i-a poruncit să se închine la idoli, 
dar Sfîntul Hariton a zis: „Toţi dumnezeii voştri sînt diavoli, care 
din ceruri au fost izoniţi, în iadul cel mai de desubt." Hariton şi-a 
propovăduit cu putere credinţa întru Unul Dumnezeu Cel Viu, 
Făcătorul a toate, şi întru Unul Domn lisus Hristos, Mîntuitorul 
omenirii. Eparhul a pus să fie torturat şi bătut, pînă cînd trupul 
mucenicului s-a făcut tot numai o rană. Dar pe Aurelian 1-a ajuns 
urgia păcatelor lui, din pricina cărora rău a pierit. Atunci Sfîntul 
Hariton a fost şi el scos din temniţă şi lăsat liber. El atunci a pornit 
către Ierusalim. Pe cale a fost însă prins de nişte tîlhari, dar a 
scăpat din mîinile lor prin mila lui Dumnezeu. 50 Nemaivoind să se 
întoarcă la Iconium, Sfîntul s-a retras în pustiul Faran, unde a 
întemeiat o mînăstire în care s-au adunat mulţi monahi. El a 
alcătuit şi o pravilă pentru fraţi, dar nevoind să fie lăduat de 
oameni s-a retras şi de acolo, şi s-a sălăşluit în pustia de lîngă 
lerihon. Acolo el a mai întemeiat o mînăstire, care după el s-a 
numit Mînăstirea lui Hariton. La urmă el a mai întemeiat şi o a 
treia, Souka, pe care grecii au numit-o Lavra Veche. Sfîntul 
Hariton s-a săvîrşit la bătrîneţi adînci şi încuviinţate, sălăşluindu- 
se la locaşurile cereşti în douăzeci şi opt de zile ale lunii 
septembrie, din anul 350. Sfintele lui moaşte odihnesc în întîia 
mînăstire întemeiată de dînsul. Lui i se atribuie alcătuirea 
rînduielii de tundere în monahism. 

Un şarpe a intrat în vasul în care tîlharii ţineau vin, şi şi-a lăsat acolo otrava. 
Tîlharii au băut din acel vin, şi au murit toţi. - Vezi Sinaxarul Sfîntului din Afinei. 

• Pomenirea Sfîntului Proroc Baruh 

El a fost ucenicul şi prietenul credincios al marelui Proroc leremia. 
El a prorocit întoarcerea evreilor din robia babiloniană, şi sosirea 
pe pămînt a Fiului lui Dumnezeu. Se spune că el a fost ucis de 
evreii din Egipt, aşa cum a fost şi Prorocul leremia, în veacul al 
şaptelea mai înainte de Hristos. 

• Pomenirea Sfîntului Mucenic Marcu Păstorul 

Pe vremea lui Diocleţian, Magnus, magistratul Antiohiei, a ieşit 
odată la vînătoare înconjurat de ostaşii săi. Gonind o sălbăticiune, 
soldaţii au văzut că fiara sălatică se îndrepta către păstorul 
Marcu, care îşi păştea turmele acolo. Fiara sălbatică, ajungînd la 
păstor, s-a comportat ca un mieluşel, pentru că Marcu era omul 
lui Dumnezeu. Văzînd minunea, treizeci dintre soldaţi au ascultat 



cuvintele lui Marcu, şi au crezut cu toţii în Hristos. Ei au fost 
decapitaţi pentru aceasta, la scurt timp după aceea. Magistratul 
atunci 1-a legat pe Marcu, 1-a adus în cetate şi a chemat de faţă 
trei fraţi, Alexandru, Alfeu şi Zosima, care erau fierari. El Ie-a 
poruncit să facă instrumente de tortură cu care să fie chinuit 
Marcu. Cei trei fraţi însă, după ce au stat de vorbă cu Sfîntul 
Marcu Păstorul, s-au convertit la creştinism, şi nu au mai ascultat 
de porunca magistratului. Acesta atunci i-a condamnat pe fierarii 
fraţi la moarte, poruncit să li se toarne pe gît fier topit. După 
aceste bestiale crime el a poruncit şi decapitarea lui Marcu. Spre 
batjocură, a ordonat să se pună capul simţului în templul 
Artemidei. Din această pricină capiştea s-a prăbuşit tot atunci la 
pămînt, prin puterea lui Dumnezeu. 

• Pomenirea Sfîntului Mucenic Vatslav [Wenceslaus] , Regele Cehilor 

El a fost nepotul de fiu al Sfintei Ludmila. Ca rege, el s-a nevoit 
întru Credinţa Creştină ca marii nevoitori cei de demult, întărind 
Ortodoxia în poporul lui. El păzea cu străşnicie ca nu cumva vreun 
nevinovat să fie asuprit de tribunale. Mare rîvnitor al Credinţei 
fiind şi iubitor de aproapele, Sfîntul Vatslav cumpăra copii de 
păgîni care erau vînduţi ca sclavi, îi boteza îndată şi îi creştea în 
Credinţa Creştină, El a tradus Evanghelia de la loan în limba cehă, 
şi a mutat sfintele moaşte ale Sfîntului Vitus şi ale Sfintei Ludmila, 
bunica lui, la Praga. Fratele lui, Boleslav, 1-a invitat la curtea lui în 
ospeţie, şi aşa 1-a ucis. Imediat după aceasta Boleslav a adus 
preoţi din Germania, poruncind ca slujbele să se ţină în latină. 
Sfîntul Vatslav a fost omorît pentru Hristos la anul 935, iar sfintele 
lui moaşte odihnesc la Praga. 

Cîntare de laudă la Sfîntul Mucenic Vatslav, Regele Cehilor 
Dintr-o rea mamă rod bun a răsărit, 
Acela a fost Vatslav, lui Dumnezeu Plăcut. 
Din reaua lui mamă doar trupul a luat, 
Dar din bunică, lumină, credinţă şi nădejde. 
Căci Ludmila, slăvită şi cucernica bunică, 
Grijit-a de creşterea lui Vatslav, nepotul ei. 
El a crescut ca un crin înmiresmat, 

Impodobindu-se pe sine cu nevionvăţia. 

El rege peste poporul lui a fost, 

Şi poporul s-a bucurat întru dînsul: 

Cinstindu-l pe rege, ei au cinstit pre Hristos. 

Dar drăcescul duşman niciodată nu doarme. 

El curse ţese, neîncetat. 

Aşa sfatuit-a pe-al lui Vatslav bun frate, 

Pe Boleslav, contra fratelui său. 

„Al meu cap pentru ce-l voieşti, frate? " 

A întrebat Vatslav murind, fără să primească răspuns. 

Dar criminalul nu a scăpat de a Domnului pedeapsă. 

Sufletul lui Vatslav la Domnul Cel Preaînalt 

A suit, la Domnul Cel cinstit şi iubit 



în viaţă de dînsul. 

El cu Sfînta Ludmila pentru poporul lui se roagă, 

Ca întru credinţă să se întărească şi el. 

Sfîntul Vatslciv acum în ceruri 

Cu îngerii se veseleşte, 

Şi de îngerească frumuseţe străluceşte. 

Cugetare 

Cîrmuind providenţial viaţa lumii şi mai cu seamă a Sfintei Bisericii 

Lui, Dumnezeu lucrează adesea neaşteptat, schimbînd nenorocirile 

care se abat asupra drepţilor Lui, în bine. Aceste providenţiale 

schimbări spre bine s-au întîmplat de multe ori în viaţa Sfmtului 

Hariton. După ce a fost torturat bestial, Sfîntul Hariton a fost aruncat 

în temniţă, de unde urma să fie scos în curînd spre a fi executat. Dar 

torţionarul lui, împăratul Aurelian, a murit pe neaşteptate, şi 

succesorul lui i-a eliberat pe creştini. Aşa a scăpat atunci Sfîntul 

Hariton de la moarte. Apoi, călătorind spre Ierusalim, Sfîntul Hariton 

a căzut 

între tîlhari, care l-au dus la peştera lor. Ei l-au lăsat acolo, şi s-au 

dus să fure şi să jefuiască într-o altă parte, pînă ce aveau să se 

întoarcă şi să-1 ucidă atunci. Dar în acea peşteră se afla un vas 

mare cu vin în care a intrat un şarpe, a băut din vin, şi şi-a vărsat 

otrava înăuntru. Cînd s-au întors tîlharii, osteniţi şi însetaţi de arşiţa 

de afară, au băut din vinul amestecat cu otravă şi au murit, unul cîte 

unul. Aşa a scăpat Simţul Hariton iar cu viaţă, pe neaşteptate, de la 

moarte sigură. Aşa a adunat Domnul, ca un înţelept, nenorociri grele 

pe capul plăcutului lui, Hariton, ca astfel să îl lămurească precum 

aurul în topitoare, şi să îl lege şi mai strîns de Sine. Dar totdeauna a 

păzit Domnul viaţa Simţului Hariton, căci el avea să întemeieze mai 

multe mînăstiri în care, cu exemplul vieţii lui ascetice, avea să 

călăuzească la calea mîntuirii mulţime de suflete omeneşti. 

Luare aminte 

Să luăm aminte la prefacerea în rău a vieţii Regelui Ozia (II Cronici 

26): 

• La cum Ozia s-a mîndrit şi s-a stricat cu sufletul după ce 
Dumnezeu i-a dăruit lui putere; 

• La cum a nesocotit el Legea luînd cădelniţa şi îndrăznind a voi să 
tămîieze, în pofida sfatului preoţilor. 51 

'" ...şi cum ţinea în mînă cădelniţa, ca să tămîieze, deodată s-a ivit lepra pe 
fruntea lui în faţa preoţilor, în templul Domnului, înaintea altarului tămîierii. Iar 
dacă s-au uitat la el cu luare aminte Azaria arhiereul şi toţi preoţii, iată el avea pe 
fruntea lui lepră. Şi l-au silit să iasă de acolo; dar şi el însuşi s-a grăbit să iasă, 
căci îl lovise Domnul. Şi a fost lepros regele Ozia ?:nă în ceasul morţii /«/...(II 
Paralipomena 26: 19-21). 

Predică Despre ultima rugăciune a lui Hristos pentru 
credincioşi 

Părinte, voiesc ca, unde sînt Eu, să fie împreună cu Mine şi aceia pe 
care Mi i-ai dat (loan 17: 24). 

lată răsplata celor care se nevoiesc pentru Domnul! lată slăvită 
răsplată a următorilor lui Hristos! Căci ceea ce voieşte Fiul, acelea 
le voieşte şi Tatăl, acelea le voieşte şi Duhul Sfînt! Iar cele ce le 



voieşte Sfînta Treime, acelea se şi întîmplă! Dar ce voieşte 
Domnul, Fiul lui Dumnezeu? El voieşte ca ucenicii Lui să fie cu El 
întru împărăţia Cerească, şi nu doar cei Doisprezece ucenici aleşi 
de El, ci şi toţi aceia ce vor crede în Mine prin cuvîntul lor (loan 17: 20). 
Fraţilor, noi cei care sîntem botezaţi şi care am primit Credinţa 
Apostolilor şi am păzit-o cu străşnicie, ne numărăm şi noi cu 
aceştia, dar numai dacă nu ne lepădăm singuri de marea 
comoară aceasta prin fapte rele, prin lepădare de Credinţă, prin 
necurăţia păcatelor, sau prin cuvinte sau gînduri hulitoare. 
Domnul zice mai departe: Părinte, voiesc ca... aceia pe care Mi-ai 
dat să vadă slava Mea pe care Mi-ai dat-o (loan 17: 24). Nimeni 
să nu concluzioneze, din aceste cuvinte, cum că Fiul ar fi mai mic 
decît Tatăl. Căci însuşi Domnul a zis către Tatăl Lui: Eu Te- 
ampreaslăvitpe Tine (loan 17:4). Vezi egalitatea dintre Tată şi Fiu, 
şi nemărginita Lor întreolaltă iubire? Eu Te-am preaslăvit pe 
Tine. ..Şi acum, preaslăveşte-Mă Tu, Părinte (loan 17: 4-5). Iar 
faptul că slava Fiului nu a început pe pămînt, nici a fost doar în 
timp, sub vremi, se vede din cuvintele pe care Domnul Hristos le 
rosteşte în continuare: ...preaslăveşte-Mă Tu, Părinte, la Tine 
însuţi, cu slava pe care am avut-o la Tine, mai înainte de a fi 
lumea (loan 17: 5). Prin urmare, iată, aceasta nu este o slavă 
pămîntească sau supusă trecerii timpului: ea nu este lumească, 
nici omenească, ci cerească, veşnică, durabilă şi de necuprins. 
Dar cum voieşte Fiul lui Dumnezeu ca să îl preaslăvească pre El 
Tatăl? El voieşte ca Tatăl să îl preaslăvească astfel încît slava Lui 
cea cerească şi veşnică să o vdă toţi cei Care s-au supus Fiului 
Lui, toţi cei care l-au urmat Lui, şi care au împlinit cu osîrdie şi 
întocmai Sfintele Lui Porunci! Domnul Cel iubitor de oameni 
voieşte ca nu doar Apostolii, ci noi toţi cei care purtăm Numele 
Lui Creştinesc, să ne împărtăşim de această slavă! O, bogăţia 
marii milostivirii Lui! O, preamulta Lui iubire de oameni! Fraţilor, 
dogma nemuririi noastre, a vieţii veşnice şi a veşnicei slave nu 
este de la oameni, ci de la însuşi Mîntuitorul şi Domnul. Fie ca 
grijile cele lumeşti, trîndăvia la rugăciune şi luptele dintre noi să 
nu ne înstrăineze pre noi de slava lui Hristos, de viaţa cea 
veşnică! 

O Atotbogate şi Multmilostive Stăpîne, iartă-ne nouă păcatele 
noastre şi ne învredniceşte pre noi împărăţiei Tale celei veşnice, 
Căci noi numai Ţie ne închinăm şi numai pre Tine Te slăvim în 
veci, Amin. 

29 septembrie 

• Pomenirea Sfîntului Preacuviosului Părintelui nostru Chiriac 

Sihastrul 

El s-a născut în Corint, din părinţii loan şi Eudoxia. Tatăl lui, loan, 

a fost presbiter, rudenie a lui Petru, Episcopul Corintului. Din 

frageda lui tinereţe, Chiriac a fost hirotesit citeţ al bisericii 

catedralei, de către episcop. Citind Sfintele Scripturi, Chiriac se 



minuna de Purtarea de Grijă a lui Dumnezeu, Care îi preaslăveşte 
pe robii Lui adevăraţi şi Care rînduieşte mîntuirea neamului 
omenesc. La vîrsta de optsprezece ani, dragostea fierbinte pentru 
Dumnezeu 1-a purtat pe tînărul Chiriac la Ierusalim. Acolo el a 
intrat în mînăstirea lui Eustorghie, bărbat dumnezeiesc, care 1-a 
instruit întru îngereasca vieţuire. După aceea, el a mers şi 1-a 
cercetat pe Sfintul Eftimie, care i-a prorocit că va ajunge un mare 
povăţuitor de suflete. Acesta 1-a îmbrăcat în schima monahală şi 
1-a trimis la Sfîntul Gherasim de la Iordan, unde Sfintul Chiriac a 
petrecut timp de nouă ani. După fericita adormire a Avvei 
Gherasim, el s-a reîntors la Mînăstirea Sfîntului Eftimie, unde a 
rămas la tăcere timp de zece ani. Apoi, fugind de slava 
oamenilor, el a mers din loc în loc. In cele din urmă s-a sălăşluit 
întru nevoinţe la Mînăstirea Sfîntului Hariton, unde şi-a săvîrşit şi 
alergarea pămîntească, în vîrsta fiind de una sută şi nouă ani. 
Sfîntul Chiriac a fost nevoitor vestit şi făcător de minuni. El era 
mare la trup şi foarte puternic, şi a rămas aşa pînă la adînca lui 
bătrîneţe, în pofida celor mai aspre şi de toată vremea postiri şi 
privegheri, în pustie el a mîncat ani în şir numai verdeţuri crude. 
El a fost un mare zilot al Ortodoxiei, dînd pe faţă toate ereziile, 
mai cu seamă ereziile lui Origen. El a zis despre sine că în toate 
zilele vieţii lui lumina soarelui nu 1-a văzut mîncînd, nici a apus 
fiind el supărat pe cineva. După pravila Sfîntului Hariton, monahii 
mîncau numai o dată în zi, după apusul soarelui. Sfîntul Chiriac a 
fost un mare luminător al Bisericii, Stîlp al Ortodoxiei, podoaba 
monahilor, puternic vindecător al bolnavilor, şi blînd mîngîietor al 
celor întristaţi. După o viaţă lungă întru care a folosit pre mulţi, el 
s-a strămutat la locaşurile veşnicei bucurii a Domnului său, la 
anul 557. 

• Pomenirea Sfinţilor Mucenici Dada şi Govdela 

Dada a fost un mare nobil persan, înrudit cu Regele Persiei Sapor, 
iar Govdela a fost fiul Regelui Sapor. Mărturisindu-şi nobilul Dada pe 
faţă credinţa în lisus Hristos, a fost torturat bestial, la porunca 
Regelui Sapor. In timpul acestor torturi Dumnezeu a lucrat prin el 
minuni mari şi înfricoşate, care l-au adus la Credinţă şi pe fiul 
Regelui, pe Govdela. Dar păgînului rege nici de fiul lui nu i-a fost 
milă, ci 1-a dat şi pe acesta la torturi încă şi mai mari. Şi Dada şi 
Govdela l-au preaslăvit pe Hristos cu răbdarea pe care au dovedit-o 
în timpul cumplitelor chinuri şi cu multele minuni pe care Dumnezeu 
Ie-a lucrat astfel prin ei. Ei amîndoi şi-au dat sfintele şi muceniceştile 
lor suflete în timpul torturilor. Ei s-au încununat cu cununa veşnicei 
slave în veacul al patrulea, împreună cu ei au fost chinuiţi şi sora lui 
Govdela, Casdoa [Casdouas], şi marele preot păgîn, Gargal, care şi 
ei au crezut în Hristos şi au primit Sfintul Botez. 

• Pomenirea Sfîntului Theofan cel Milostiv 

El a fost un cetăţean foarte bogat din Gaza. El a fost atît de milostiv, 
încît împărţindu-şi tot avutul săracilor, s-a făcut însuşi cu desăvîrşire 
sărac. Către sfîrşitul vieţii, s-a îmbolnăvit de idropică, din care boală 



a şi murit. După sfînta lui adormire din trupul lui a început să curgă 

un mir vindecător, care vindeca suferinzii. 

• Pomenirea Sfintei Măria din Palestina 

La început Măria a fost cu rînduiala citeaţă a Psaltirii în Biserica 

învierii din Ierusalim. Dar ea era foarte frumoasă la chip şi mulţi se 

ispiteau de frumuseţea chipului ei cu necuratele gînduri de curvie. 

Pentru aceasta, ca să nu mai smintească oamenii păcătoşi cu 

frumuseţea ei, Măria a plecat şi s-a ascuns în pustia Souka, luînd cu 

ea numai un coş cu boabe de păstăi şi un vas de lut plin cu apă. 

Sfînta Măria Palestiniana a vieţuit în acea pustie timp de 

optsprezece ani. Prin Purtarea de Grijă a lui Dumnezeu, nici boabele 

din coş nu i s-au sfîrşit, nici apa din vasul de lut. Ucenicii Sfîntului 

Chiriac au aflat-o pe ea încă din timpul vieţii ei, iar după fericitul ei 

sfîrşit au îngropat-o. 

Cîntare de laudă la Sfînta Măria din Palestina 

Frumoasa Măria frumoasă s-a născut, 

Şi credincioasă fiind lui Hristos, 

S-a rugat Lui aşa: 

"Ajută-mi mie, Doamne, căci fără ajutor sînt, 

arată-mi mie, smeritei, cărarea mîntuirii. 

Cu-al Tău sfînt ajutor eu cu păcatul lupt, 

Dar iată, chiar al meu chip 

Sminteală celor slabi se face. " 

Măria înaintea Domnului cade, 

Cu faţa udă de lacrimi, 

Iar apoi la pustie fuge, departe 

De-ai oamenilor ochi. 

Acolo Măria cu Domnul grăieşte, 

şi grăirea cu Domnul este răsplata ei. 

Sufletul ei mai tare ca aurul cel mai curat 

In mijlocul pustiei străluceşte. 

Trupul ei s-a uscat de la trecerea vremii, 

Şi un înger dus-apre îngereasca femeie în Rai. 

Ea acum împreună cu îngerii în ceruri se bucură 

Şi înaintea Domnului mijloceşte pentru noi. 

Cugetare 

în ignoranţa lor, mulţi oameni luptă mai mult ca să se apere de 

suferinţă fizică şi de boală la vremea bătrîneţii, decît ca să scape 

de chinurile iadului care urmează bătrîneţii şi morţii. Aşa s-a 

întîmplat odată cu un bărbat necăsătorit şi avar care, din an în 

an, şi cu patimă din ce în ce mai mare, şi-a grămădit sieşi averi 

inutile. Cînd a fost întrebat de ce se chinuie atît de mult cu 

strînsul averilor, el a răspuns: "Strîng pentru vremea bătrîneţelor 

mele. Această avere mă va hrăni şi mă va vindeca cînd voi fi 

bătrîn şi bolnav." Cu adevărat, cele ce singur Ie-a zis s-au şi 

împlinit. Apropiindu-se de bătrîneţe, el s-a îmbolnăvit de o boală 

foarte grea care nu se mai vindeca. El şi-a cheltuit toată imensa 

avere cu doctorii, în speranţa că aceştia îl vor vindeca, şi cu 

slugile, pe care le plătea ca să îl îngrijească. Dar aceasta la nimic 



nu i-a folosit, că boala tot nu a plecat de la el. După ce toată 
imensa avere a secat cu desăvîrşire, doctorii l-au părăsit, la fel şi 
slugile. Omul a căzut în deznădejde. Vecinii lui i-au adus pîine 
pînă cînd s-a stins, şi a fost îngropat pe cheltuiala satului. Cu 
adevărat, el şi-a 

cheltuit averea aşa cum a şi spus că o va face. Dumnezeu i-a făcut 
exact aşa cum a voit el. Dumnezeu i-a trimis tocmai boala pe 
care, într-un fel, şi-a dorit-o, şi pentru care a strîns o avere 
colosală. Cu toate acestea, averea strînsă nu a fost capabilă să-i 
aline suferinţa în această lume, şi atunci, cum ar fi putut ea să i-o 
aline în cealaltă? Nici într-un fel. Căci în cealaltă lume nu averile 
materiale alină cumplitele suferinţe ce îl aşteaptă pe om acolo, ci 
alt fel de averi, din care omul nostru nu a avut grijă să-şi strîngă 
nici un strop în timpul preţios şi scurt al vieţii. Iar aceste averi 
sînt: credinţa, nădejdea, faptele de milostenie trupească şi 
sufletească, rugăciunile, pocăinţa. Cineva a văzut un suflet 
omenesc strălucind de lumina negrăită a Raiului, şi 1-a întrebat 
cum a reuşit să se învrednicească acelei mari slave. Sufletul 
acelui om a zis: "în viaţa mea pămîntească eu am fost sluga unui 
făcător de rele care niciodată nu mi-a dat nici un fel de leafă 
pentru munca mea. Dar eu am îndurat viaţa aceea pînă la sfîrşit, 
şi m-am rugat cu nădejde în Dumnezeu." Apoi privitorul a văzut 
sufletul altui om, în şi mai mare slavă, şi întrebat fiind şi acela, el 
a răspuns: "Eu am fost bolnav de lepră toată viaţa mea, şi toată 
viaţa mea i-am mulţumit lui Dumnezeu pentru aceasta." însă 
nimeni nu 1-a văzut în lumina Raiului pe cel care îşi strînsese 
toată viaţa averi şi bani pentru bolile de la bătrîneţe. 
Luare aminte 

Să luăm aminte la pedeapsa lui Dumnezeu asupra Regelui Ozia (II 
Paralipomena 26): 

La cum, din pricină că s-a mîndrit peste măsură, Ozia a 
îndrăznit a se apropia de altarul Domnului, nefiind preot; 
• La cum pentru aceasta, fără veste, fruntea lui s-a umplut de 
lepră. 

Predică Despre cunoaşterea Tatălui prin Fiul 
Părinte drepte, lumea pe Tine nu Te-a cunoscut, dar Eu Te-am cunoscut (loan 
17:25). 

Cineva este cunoscut cel mai bine de către altcineva care este 
egalul lui. Cel de jos nu îl poate cunoaşte pe cel de sus, nici 
muritorul pe nemuritor. Prorocii Vechiului Testament şi unii dintre 
înţelepţii din vechime L-au cunoscut pe Dumnezeu ca Făcător şi 
Chivernisitor, dar nici unul nu L-a cunoscut ca pe Tatăl Fiului. Căci 
cei care L-au cunoscut L-au cunoscut prin intermediul firii, iar nu 
prin naştere. Prin intermediul firii, ei au cunoscut cîte ceva din 
dreptatea Lui, din înţelepciunea şi puterea lui Dumnezeu; dârei 
nu au 
cunoscut iubirea Lui, căci iubirea se cunoaşte prin naştere. Tatăl 



cunoaşte taina celui născut, iar cel născut cunoaşte iubirea 
tatălui. S-ar putea zice astfel: Lumea nu Te-a cunoscut, căci ea Te-a 
privit pe Tine ca Domn, iar pe ea ca sclavă; pe cînd Eu Te-am 
cunoscut, căci Tu eşti Tatăl Meu şi Eu, Fiul Tău, cunosc iubirea Ta 
negrăită. Lumea priveşte la Tine prin vălul lucrărilor Tale în lume; 
dar Eu privesc la Tine Faţă către Faţă, în lumina frumuseţii 
veşnice a iubirii Tale. Domnul a adus flacăra strălucitoare a 
acestei iubiri filiale şi paterne veşnice printre noi oamenii, astfel 
încît oamenii să îl poată recunoaşte pe Dumnezeu în miezul ei, în 
miezul acestei flăcări noi şi pînă la venirea ei necunoscute pe 
pămînt. Domnul a dăruit cunoaşterea aceasta nouă a iubirii lui 
Dumnezeu ucenicilor Săi, iar prin ei, El ne-a dăruit-o şi nouă. 
O, de s-ar aprinde flacăra acestei iubiri veşnice şi dumnezeieşti şi 
în inimile noastre! O, de-am cunoaşte astfel şi noi pre Dumnezeu 
ca Tată, iar pre noi înşine ca pe fii ai Lui, înfiaţi prin jertfa Unuia 
Născut Fiului Său! 

O, Stăpîne Doamne Dumnezeul nostru, Tată, Fiule şi Duhule 
Sfinte, luminează-ne pre noi, cei înnegriţi de păcat, şi ne 
curăţeşte, ca să cunoaştem şi noi slava veşnică a iubirii Tale! 
Căci Ţie se cuvine toată slava şi mulţumită în veci, Amin. 

30 septembrie 

• Pomenirea Sfintului Mucenic Grigorie, Luminătorul Armeniei celei 
Mari 

Sfintul Grigorie Luminătorul Armeniei s-a născut într-o familie de 
rang înalt, înrudită marile case regale ale Persiei, prin Regele 
Arteban, şi Armeniei, prin Regele Khosrov. Cînd aceste două case 
regale au pornit război una împotriva celeilalte, Grigorie s-a retras 
la Cezareea Capadociei. El acolo a aflat întîia oară despre 
credinţa creştinilor, a luat Sfîntul Botez şi s-a căsătorit. El a avut 
doi fii, pe Bardanes şi pe Aristakes, şi pe amîndoi i-a închinat 
slujirilor bisericeşti. După moartea soţiei lui, Grigorie s-a întors în 
Armenia şi s-a pus în slujba Regelui Tiridates. El 1-a slujit pe rege 
cu credinţă, iar Tiridates îl iubea mult pe Grigorie. Dar cînd 
Tiridates a aflat că Grigorie este creştin, el s-a umplut de ură şi de 
furie, presîndu-1 pe Grigorie în tot chipul să se lepede de Hristos 
şi să se închine la idoli. Neizbutind, el 1-a supus celor mai bestiale 
torturi, iar apoi 1-a aruncat într-o groapă foarte adîncă, plină de 
şerpi veninoşi, spre a-şi afla sfîrşitul otrăvit şi mîncat de ele. Dar 
Purtarea de Grijă a lui 

Dumnezeu 1-a păzit viu pe Sfîntul Mucenic Grigorie în acea 
groapă timp de paisprezece ani. După această perioadă, Tiridates 
a dezlănţuit cele mai cumplite prigoane împotriva tuturor 
creştinilor din regatul lui. El s-a năpustit şi asupra unei mînăstiri 
de fecioare, în care vieţuiau treizeci şi şapte de călugăriţe, 
călăuzite de Stareţa Gaiana. Pe acestea toate, inclusiv pe stareţă, 
dementul Tiridates Ie-a ucis în torturi bestiale. Făcînd aşa, el a 
înnebunit cu desăvîrşire, facîndu-se chiar şi la chip ca un mistreţ 



turbat. Sora lui Tiridates a avut atunci un vis în care se făcea că 
un bărbat strălucind de lumină orbitoare îi zice că Tiridates se va 
însănătoşi numai atunci cînd Grigorie va ieşi din acea groapă în 
care zace de paisprezece ani încheiaţi. Scos afară din groapă 
fiind, Sfîntul Mucenic Grigorie 1-a vindecat şi 1-a botezat pe 
Tiridates. Apoi, la dorinţa lui Tiridates, Grigorie a fost înscăunat 
Episcop al Armeniei. Prin Purtarea de Grijă a lui Dumnezeu, 
Tiridates i-a înlesnit Sfmtului Grigorie luminarea întregii Armenii şi 
a ţinuturilor învecinate ei cu Lumina lui Hristos. Sfîntul Grigorie s- 
a săvîrşit către Domnul la bătrîneţi foarte adînci, cam pe la anul 
335. între timp fiul lui, Aristakes, fusese uns întru Episocop şi a 
continuat munca şi nevoinţele tatălui lui, şi pe cele trupeşti, şi pe 
cele duhovniceşti. Episcopul Aristakes a fost unul dintre cei 318 
Părinţi ai întîilui Sobor a Toată Lumea de la Niceea, din anul 325. 

• Pomenirea Sfintelor Muceniţe Gaiana şi Rhipsimia, şi a celorlalte 
treizeci şi cinci împreună cu ele 

Acestea toate, fecioare afierosite Domnului fiind, au fost ucise 
pentru credinţa lor în Hristos, de către regele Armeniei, Tiridates. 
Rhipsimia era de o frumuseţe nemaivăzută, ceea ce 1-a făcut pe 
Diocleţian să şi-o dorească de soţie. Aceasta a şi fost pricina 
muceniciei tuturor. Rhipsimia a refuzat cererea împăratului, 
arătîndu-i că ea este logodnica lui Hristos, Mirele Ceresc. Apoi 
Tiridates însuşi s-a ispitit voind-o pentru el, căci se îmbătase cu 
desăvîrşire de vederea frumuseţii ei. Dar Sfînta Rhipsimia a 
rămas neclintită ca stînca înaintea păgînului rege. Astfel, „cel 
care spulberase pe căpeteniile goţilor şi persanilor cu toate 
armatele lor, nu a putut să o cucerească pe fecioara lui Hristos." 
Regele, cuprins de sataniceasca ură, a supus-o pe Rhipsimia celor 
mai bestiale torturi: el i-a tăiat limba, i-a tăiat abdomenul şi 
stomacul şi i-a smuls toate măruntaiele. Aşa şi-a dat duhul în 
mîinile lui Dumnezeu muceniţa lui Hristos. După aceasta, el a 
decapitat toate maicile. Vestita Mînăstire de la Echmiadzin s-a 
înălţat deasupra sfintelor moaşte ale acestor muceniţe. Ea se află 
în apropiere de Yerevan, şi timp de multe veacuri a fost 
principalul centru de spiritualitate al Armeniei. 

• Pomenirea Sfîntului Mihail, întîiul Mitropolit al Kievului 

Sfîntul Mihail a fost trimis în Rusia de către Patriarhul 
Constantinopolului, la cererea Marelui Cneaz Vladimir, spre a 
boteza poporul rus şi spre a întemeia Biserica lui Hristos din 
Rusia. Sfîntul Mihail a botezat noroadele Kievului, Novgorodului, 
Rostovului, şi pe cele din multe alte cetăţi şi sate. El a organizat 
Biserica, a uns episcopi şi preoţi, a pus temeliile Mînăstirii 
Sfîntului Mihail din Kiev, a trimis misionari la bulgari şi la tătari, 
cîştigînd pe mulţi dintre aceste neamuri pentru Hristos. Acest 
mare sfînt a săvîrşit toate acestea, şi mult mai multe decît 
acestea de mare folos pentru popor, în numai patru ani. El s-a 
săvîrşit către Domnul şi s-a încununat cu veşnica răsplată la anul 
992. Sfintele lui moaşte odinhnesc la Lavra Peşterilor din Kiev. 



Cîntare de laudă la Sfîntul Grîgorîe, Luminătorul Armeniei 

Sfintul Grigorie mare Luminător a fost 

Poporului lui şi neamului. 

El pe slavă şi averi a călcat cu dispreţ, 

Iubind mai mult sărăcia lui Hristos Răstignit, 

Iubind mai mult bogăţia din ceruri. 

El pururea mintea la ceruri avut-a, cugetul la Hristos. 

El chinuri cumplite în trup a răbdat, 

Ca şi cînd ar fî fost în trup străin. 

El puternic a fost cu al Domnului har, 

Cu a Domnului hrană cerească hrănit, 

înarmat contra diavolilor cu dumnezeiasca purtare de grijă. 

El dintru slavă în groapă afostpogorît, 

Iar din groapă înălţat la slavă mult mai mare, 

La culmile slavei cereşti. 

Grigorie Sfîntul e plin de măreţie, 

El Armenia a luminat cu Lumina lui Hristos. 

Chiar Tiridates, omul sălbăticit ca un mistreţ 

Botezatu-s-a cu Crucea, şi s-a făcut mieluşel. 

Pămîntul Armeniei celei mari îl slăveşte 

Pururea pe Grigorie Sfintul, 

Care lauda Armeniei este şi-al ei Luminător. 

Cugetare 

Minunate sînt schimbările care au loc zilnic în vieţile oamenilor, 

acum, ca şi în trecut. Ce umiliţi şi scuipaţi pentru că au ţinut mai 

presus de toate la dreptatea lui Dumnezeu sînt ridicaţi la înălţimi 

mari, iar cei care odinioară au hulit Sfînta Credinţă s-au prefăcut 

acum în slujitori ai ei. Regele Tiridates 1-a aruncat pe Sfîntul 

Grigorie într-o groapă foarte adîncă. Sfintul a petrecut timp de 

paisprezece ani încheiaţi în acea groapă, uitat de toţi, dar nu şi 

de Dumnezeu. Care dintre oameni s-ar fi gîndit că cel mai mare 

Luminător al poporului armean avea să fie aflat în întunericul unei 

gropi? Şi cine s-ar fi gîndit că bestialul Tiridates, cel care 1-a 

aruncat pe Sfîntul Grigorie în groapă, şi mînjit de sîngele a zeci de 

mucenici, avea să salveze viaţa aceluiaşi Grigorie pe care îl 

osîndise la moarte, şi avea să îl ajute mai mult decît ar fi putut-o 

face întreaga lume? După paisprezece ani încheiaţi, Dumnezeu a 

descoperit că Grigorie se află încă în viaţă. Apoi, Sfîntul Grigorie 

1-a vindecat minunat pe regele care înnebunise desăvîrşit. 

Regele Tiridates, băutorul de sînge creştinesc, a primit botezul şi 

s-a făcut în cel mai mare zilot al Credinţei Creştine! S-ar putea 

spune că, prin Purtarea de Grijă a lui Dumnezeu, şi Grigorie şi 

Tiridates au fost scoşi din groapa cea mai de desubt, Grigorie din 

cea trupească, iar Tiridates din cea sufletească. O, nesfîrşita 

înţelepciune a lui Dumnezeu care guvernează mersul vieţii 

oamenilor! Cel odinioară sălbăticit cu totul de necurăţia patimilor, 

Tiridates, s-a preschimbat atît de mult cu pocăinţa adusă de 

Lumina lui Hristos, încît el a ajuns să semene cu Sfîntul Grigorie 



mult mai mult decît cu cel om nepocăit care fusese odinioară. 
Luare aminte 

Să luăm aminte la dreptatea Regelui lotam şi la răsplata lui 
Dumnezeu pentru aceasta (II Paralipomena 27): 

• La cum lotam a făcut ceea ce este drept înaintea lui Dumnezeu, 
grijind de Templul Domnului; 

• La cum pentru aceasta Domnul a fost ajutorul lui, aşa încît el 
a biruit şi pe timp de război şi pe timp de pace: în război a fost 
biruitor, iar pe timp de pace a îmbogăţit şi a întărit poporul lui. 
Predică Despre împărăţia lui Dumnezeu care nu este din 
lumea aceasta 

împărăţia Mea nu este din lumea aceasta (loan 18: 36). 
Cel care are bogăţii mari are de asemenea şi bogăţii mai mici. Prin 
urmare, să nu ne închipuim că Dumnezeu nu are stăpînire asupra 
acestei lumi, deşi a zis către Pilat: împărăţia Mea nu este din lumea 
aceasta. Cel care are în stăpînire veşnicia are în stăpînire şi ceea ce 
este mai mic decît veşnicia, adică timpul şi cele de sub vremi. Aici, 
în cuvintele pe care le avem acum în vedere, Domnul grăieşte de 
împărăţia Lui Cerească, care nu are nimic de a face cu timpul, cu 
stricăciunea, cu nedreptatea, cu înşelările şi închipuirea, cu 
moartea. Este ca şi cînd ar zice cineva: „Bogăţia mea nu e în 
bancnote, ci în aur greu." Dacă posedă oarecine mult aur greu, oare 
nu poate dispune el uşor şi de bancnote? Nu e aurul mult mai 
preţios decît biletele de hîrtie? De aceea nu îi spune Domnul lui Pilat 
că El este Regele, ci îi spune, din contră, că este mult mai mult: 
anume că El este mai presus decît şi peste toţi regii pămîntului, că 
împărăţia Lui este mai mare, mai puternică şi mai durabilă decît 
toate împărăţiile pămînteşti. Prin cuvintele Lui El arată care este 
împărăţia Lui principală, de care depind toate împărăţiile pămînteşti, 
în timp şi în spaţiu: împărăţia Mea nu este din lumea aceasta. 
Aceasta nu înseamnă nicidecum că Dumnul nu are putere în această 
lume, ci dimpotrivă, cuvintele acestea arată şi confirmă înfricoşata 
putere pe care o are Domnul asupra acestei lumi. Toate lucrările Lui 
pe pămînt, pe care Ie-a lucrat înaintea ochilor oamenilor, arată 
puterea Lui stăpînească şi nemaivăzută asupra acestei lumi. Spune- 
mi te rog, înaintea cărui alt rege pămîntesc s-a mai potolit furtuna 
ca prin farmec şi au tăcut talazurile cumplite ale mării? Sau ai uitat 
cuvintele Lui din Grădina Ghetsimani: Ţi se pare că nu pot să rog pe 
Tatăl Meu şi să-Mi trimită acum mai mult de douăsprezece legiuni 
de îngeri? (Matei 26: 53)? Să nu uităm, un înger are singur mai 
multă putere decît tot universul! Domnul sufletului este şi Domnul 
trupului. Domnul veşniciei este şi Domnul timpului. Domnul celui 
mai mare bine este şi Domnul binelui mai mic. Fraţilor, nimic nu 
poate scăpa puterii Atotputernicului Domn lisus Hristos Dumnezeul 
nostru, Care din a Lui voie pentru noi S-a răstignit, şi din a Lui 
proprie putere pentru noi a înviat din mormînt! 
O Stăpîne Doamne lisuse Hristoase, Atotputernice Doamne şi 
Mîntuitorul nostru, ajută-ne nouă pururea să căutăm împărăţia Ta 
cea cerească, şi pururea cu Tine să fim acolo unde nu este nici 



moarte şi nici păcat, ci numai viaţă, bucurie şi pace. 
Căci Ţie se cuvine toată slava şi mulţumită în veci, Amin. 

1 octombrie 

• Prăznuirea Cinstitului Acoperămînt al Preasfintei Născătoare de 
Dumnezeu şi Pururea Fecioarei Măria 

Din vremurile cele mai vechi Biserica a cinstit-o pe Preasfînta 
Născătoare de Dumnezeu ca Patroană şi Apărătoare a poporului 
creştinesc de pretutindeni care, prin rugăciunile ei mijlocitoare 
cheamă mila Fiului ei asupra noastră, a păcătoşilor. Ajutorul 
Preasfintei Maicii Domnului s-a arătat limpede şi mereu de-a lungul 
timpului, atît către persoane, cît şi către comunităţi de oameni şi 
popoare, pe timp de pace şi pe timp de război, în pustiile sihastrilor 
şi în mijlocul cetăţilor şi vuietului lumii. Evenimentul pe care îl 
prăznuieşte astăzi Biserica Ortodoxă de pretutindeni confirmă 
limpede că Maica Domnului este pururea apărătoarea poporului 
creştinesc. Spre ziua de întîi Octombrie a anului 911 52 , în timpul 
domniei împăratului Leon cel înţelept, se făcea în Sfînta Biserică 
Vlaherne din Constantinopol priveghere de toată noaptea. Biserica 
era plină de popor. Sfîntul Andrei cel Nebun pentru Hristos stătea 
într-un ungher mai în spate, împreună cu ucenicul său, Epifanie. La 
ora patru dimineaţa, Preasfînta Născătoare de Dumnezeu s-a arătat 
înaintea poporului, stînd în văzduh, ţinîndu-şi omoforul întins ca un 
acoperămînt deasupra capetelor credincioşilor. Ea era îmbrăcată în 
purpură încrustată cu aur şi strălucea cu lumină negrăită, în jurul ei 
se aflau apostolii, sfinţii, mucenicii şi fecioarele. Sfîntul Andrei cel 
Nebun pentru Hristos a zis către ucenicul său iubit, Epifanie: "O vezi, 
frate, pe împărăteasa şi Doamna tuturor cum se roagă pentru 
întreaga lume?" Iar Epifanie a zis: "O văd, Părinte, şi mă minunez!" 
Acesta este evenimentul pe care îl przănuieşte Biserica astăzi, 
eveniment ce a a instituit Sărbătoarea Cinstitului Acoperămînt al 
Preasfintei Născătoare de Dumnezeu, spre a ne ţine în minte 
pururea că prin a noastră smerită nevoinţă şi rugăciune, putem 
primi şi noi, în greutăţile vieţii noastre, neîncetatul ajutor al 
Doamnei şi Stăpînei noastre de Dumnezeu Născătoarea, cea care ne 
acoperă pe noi cu Cinstitul ei Acoperămînt. 
52 Sinaxarul Sărbătorii din Mineiul pe Octombrie menţionează că acea zi era o 
Duminică (Bucureşti: Ed. Inst. Bibi. şi de Misiune al B.O.R., 2004, p. 32). 

• Pomenirea Sflnîului Apostol Anania 

Sfîntul Anania a fost unul dintre cei Şaptezeci de Apostoli mai 
Mici. El a fost Episcopul cetăţii Damascului. După sfinta 
descoperire şi sfîntul îndemn al Domnului Hristos, el este acela 
care 1-a botezat pe prigonitorul creştinilor, Saul, întru Pavel 
(Fapte 9: 10-17). Datorită marii lui rîvne pentru sfinţenia Sfintei 
Credinţe, Sfîntul Apostol Anania a fost omorît cu pietre în cetatea 
Elefteropolis. Sfintele lui moaşte au fost aduse la Damasc, iar mai 
apoi, la Constantinopol. 

• Pomenirea Sfiniului Preacuviosului Părintelui nostru Roman 
Metodul 

Sfîntul Roman Melodul s-a născut în cetatea siriană Emesa. El a 



fost mai întîi paracliser la Beirut, iar mai după aceea a slujit în 
catedrala mitropolitană de la Constantinopol, în timpul 
Patriarhului Eftimie (490-504). El nu era un om educat, şi nici nu 
cunoştea arta cîntării bisericeşti, şi din acesta pricină era 
dispreţuit şi defăimat de sfinţitul cler, care erau cu toţii oameni 
foarte educaţi şi învăţaţi. Sfîntul Roman pentru aceasta a plîns 
odată foarte mult, cu faţa la pămînt, înaintea Maicii lui 
Dumnezeu. Atunci ea s-a arătat lui, şi i-a dat o mic sul de hîrtie, 
poruncindu-i să-1 înghită. A doua zi era Slăvitul Praznic al Naşterii 
Domnului. Sfîntul Roman a urcat la locul cuvenit cantorului, la 
amvon, şi a cîntat cu glas îngeresc cîntarea Astăzi Fecioara. /Toţi 
au rămas fără grai auzind dumnezeiasca cîntare a lui. Astfel s-a 
văzut harul de mare poet al Sfmtului Roman, primit de la însăşi 
împărăteasa Cerurilor. Sfîntul Roman a alcătuit peste o mie de 
condace. El s-a săvîrşit către Domnul ca Diacon al Bisericii celei 
Mari, Aghia Sofia, din Constantinopol. El s-a alăturat corurilor 
îngereşti la anul 510. 

""Este Condacul Naşterii Domnului (Glas 3) de la Canoanele Utreniei din 25 
decembrie: Fecioara astăzi pe Cel mai presus de fiinţă naşte şi pămîntul 
peştera Celui Neapropiat aduce, îngerii cu păstorii doxologesc şi magii cu 
steaua călătoresc. Că pentru noi S-a născut Prunc tînăr, Dumnezeu cel mai 
înainte de veci. - Vezi Mineiul pe Decembrie (Bucureşti: Ed. Inst. Biblic şi de Misiune 
al B.O.R., 1991, p. 390, passim). Vezi şi minunata viaţă a Sfintului Roman 
Melodul, din Vieţile Sfinţilor pe larg (12 volume, îngrijite de Pr. loanichie Bălan). 
Cinstiţii preoţi ai catedralei din Constantinopol erau furioşi pe Roman, 
deoarece Patriarhul, văzîndu-i marea tăcută smerenie şi sfinţenie a vieţii îl 
răsplătea cu daruri ca şi pe cîntăreţi şi pe preoţi, deşi el nu ştia să cînte. 
Aceştia de aceea l-au tîrît cu de-a sila la amvon la o Sfîntă Liturghie, ca să 
cînte, dacă tot este răsplătit ca şi ei. Fiind astfel batjocorit înaintea poporului, 
el a plîns cu amar înaitea Maicii Domnului, care 1-a hărăzit de sus cu 
minunatul dar al alcătuirii şi cîntării de tropare, făcîndu-1 cel mai vestit 
imnograf al Bisericii Ortodoxe din toate timpurile şi locurile. 

• Pomenirea Sfîntului Preacuvios han Kukuzel 

El a fost de neam slav, din cetatea Dracha (Dyrrachium). El de 
foarte tînăr a fost luat la şcoala de muzică de la Constantinopol, 
unde s-a făcut cel mai iubit cîntăreţ al curţii imperiale. Dar 
temîndu-se de linguşirile şi laudele oamenilor, loan a fugit la 
Sfîntul Munte Athos şi s-a ascuns la Marea Lavră, ca păstor umil 
de oi. El a dus viaţă de mari şi neobişnuite nevoinţe. Maica lui 
Dumnezeu i s-a arătat lui în două rînduri. El s-a săvîrşit către 
Domnul în veacul al doisprezecelea. 

• Pomenirea Sfîntului Preacuvios Grigorie 

El a fost monah în Marea Lavră din Sfîntul Munte Athos în veacul 

al paisprezecelea. 

Cîntare de laudă la Sfîntul Preacuvios Roman Melodul 

în Sfînta Slujbă fericitul Roman la amvon urcă Şi cu glas îngeresc 

începe sfîntă cîntare să cînte: 

Fecioara astăzi pe Cel Mai Presus de Fiinţă naşte 

Şi pămîntul peştera Celui Neapropiat aduce. 
îngerii cu păstorii doxologesc 



Şi magii cu steaua călătoresc. 

Că pentru noi S-a născut Prunc Tînăr, 

Dumnezeu Cel mai înainte de veci 54 

Auzind cîntarea sfîntă, 

inima poporului de bucurie se umple, 

iar feţele lor Strălucesc de uimire. 

Slavă Maicii Preasfinte a lui Dumnezeu! Slavă Doamnei şi 

împărătesei lumii, Cea care ascultă şi grabnic plineşte 

Rugăciunea cu lacrimi a celor credincioşi! 

54 Condac al Sărbătorii Naşterii Domnului din Mineiul pe Decembrie, alcătuire a lui 
Roman Melodul, v. supra, n. 2. 

Cugetare 

Preasfînta Născătoare de Dumnezeu adesea s-a arătat 
credincioşilor celor aflaţi în nevoie: uneori ca să îi întărească mai 
departe pe calea asprelor nevoinţe, alteori ca să îi vindece de 
boală, sau să le descopere anumite taine de neapărată trebuinţă 
sufletelor lor. în Marea Lavră din Sfintul Munte Athos au avut loc 
două astfel de minunate arătări, asemănătoare între ele. în 
timpul unui Sfînt şi Mare Post, la vremea cîntării Acatistului celui 
Mare, Sfîntul loan Kukuzel şedea în biserică, obosit, înaintea 
icoanei Preasfmtei Născătoare de Dumnezeu. Cum şedea, a 
adormit. Chiar atunci Cea Sfintă şi Preacurată s-a arătat lui şi i-a 
zis: "Bucură-te, o, Ioane! Cîntă şi nu înceta a cînta, căci iată 
pentru aceasta eu cu tine voi fi pururea!" Zicînd aceasta, ea a 
pus un ban de aur in mîna Sfîntului loan. Cînd s-a trezit din 
aţipire, iată banul de aur era în palma lui. După aceea, 
nenumărate minuni s-au lucrat la acea sfîntă icoană a Maicii 
Domnului, precum şi de la banul de aur de ea dăruit Sfîntului loan 
Kukuzel. 

A doua arătare s-a făcut înaintea Sfîntului Grigorie monahul care, 
ca şi Sfîntul loan Cucuzel, era cantor bisericesc. Patriarhul 
Kallistos hotărîse ca la Sfîntă Liturghie a Sfîntului Vasile cel Mare, 
să se cînte în cinstea Maicii Domnului De tine se bucură... 55 în loc de 
obişnuita cîntare Cuvine-se cu adevărat... Dar succesorul său, 
Patriarhul Pilotei, a anulat hotărîrea înaintaşului lui şi a poruncit 
să se cînte Cuvine-se cu adevărat, ca la toate Sfintele Liturghii de peste 
an, ca fiind o cîntare mai scurtă. Cu toate acestea, la vecernia 
Botezului Domnului, de faţă fiind Patriarhul Grigorie al 
Alexandriei, Sfintul Grigorie a cîntat după vechea rînduială, De 
tine se bucură, îndată după aceasta, Cea Sfîntă şi Preacurată i s-a 
arătat lui şi, precum odinioară Sfîntului loan Cucuzel, i-a dăruit şi 
lui un galben de aur, şi i-a zis: "Recunoscătoare îţi sînt pentru 
cîntarea ce aduci cinstirii mele." De la această slăvită minune s-a 
instituit ca totdeauna la Liturghia Sfîntului Vasile cel Mare să se 
cînte în cinstea Maicii Domnului cîntarea De tine se bucură. 

~ De tine se bucură toată făptura. Ceea ce eşti plină de dar, soborul îngeresc şi 
neamul omenesc; Ceea ce eşti Biserică sfinţită şi rai cuvîntător, lauda fecioriei din 
care Dumnezeu S-a întrupat şi Prunc S-a făcut Cel mai înainte de veci Dumnezeul 
nostru; că mitrasul tău scaun I-a făcut şi pîntecele tău mai desfătat decît cerurile 



l-a lucrat. De tine se bucură toată făptura, Ceea ce eşti plină de dar, Slavă ţie. - 
Liturghia Sfintului Vasile cel Mare se slujeşte de zece ori pe an: în şapte din 
Duminicile Sfintului şi Marelui Post (cu excepţia Duminicii Floriilor), şi deasemenea 
în ajunul Naşterii Domnului, la Praznicul însuşi al Sfintului (I ianuarie), şi în ajunul 
Botezului Domnului (5 ianuarie). 

Luare aminte 

Să luăm aminte la Regele Ahaz şi la pedepsele lui Dumnezeu asupra 
lui (II Paraiipomena 28): 

• La cum, în toată viaţa lui, Ahaz a făcut numai cele rele înaintea 
lui Dumnezeu; 

• La cum el a ridicat idoli la toate răspîntiile din Ierusalim şi prin 
tot ţinutul, şi s-a închinat înaintea lor; 

• La cum a fost biruit în toate numeroasele războaie pe care Ie-a 
purtat; la cum s-a pustiit ţara lui din pricina aceasta; la cum o sută 
de mii de oameni buni de luptă ai lui au fost ucişi; şi cum tot atîţia la 
număr au fost luaţi în robie. 

Predică Despre bărbatul fericit 

Fericit bărbatul, care n-a umblat în sfatul necredincioşilor şi în calea 
păcătoşilor nu a stat şi pe scaunul hulitorilor n-a şezut (Psalmul 1:1). 
Fraţilor, fericit este acela a cărui inimă nu s-a învîtoşat atît de tare 
de păcat încît, auzind aceste cuvinte grăite de însuşi Domnul prin 
prorocul, să nu le şi pună în practica vieţii lui din fiecare zi. 
Necredincioşii sînt aceia care în tot chipul gîndesc împotriva lui Dumnezeu şi 
împotriva voii Lui. Păcătoşii sînt aceia care merg pururea în căile 
poftelor lor, iar gîndurile lor sînt împotriva voii lui Dumnezeu şi a 
Legii Lui. Iar hulitorii sînt aceia care se ucid pe ei înşişi şi pe alţii cu 
faptele lor rele. Pericolul este acesta: mai întîi vine sfatul 
necredinciosului (fie de la oameni răi, fie de la gînduri rele); apoi 
vine lucrarea păcatului cu fapta; iar la urmă păcătosul nepocăit se 
face sminteală şi pildă rea pentru cei din jurul lui. Prin urmare, fericit 
bărbatul care nu se pleacă nici la sfatul necredincioşilor, nici 
gîndurilor necredincioase, ci îi ajunge lui spre mîntuire cuvîntul Legii 
lui Dumnezeu. Fericit bărbatul care nu a făcut niciodată nici măcar 
un pas pe calea păcătoşilor, iar dacă i s-a întîmplat să-1 facă, s-a 
pocăit pentru aceasta cu amar, şi s-a întors repede la calea vieţii 
care este Calea Domnului. Fericit bărbatul care nu a şezut împreună 
cu hulitorul sufletelor nevinovate, care prin hulirile lui vătăma astfel 
de suflete. Căci scris este despre aceşti smintitori: Iar cine va sminti 
pe unul dintr-aceştia mici care cred în Mine, mai bine i-arfi lui să i se 
atîrne de gît o piatră de moară şi să fie afundat în adîncul mării 
(Matei 18: 6). 

O, fraţilor, fericiţi voi toţi, bărbaţi şi femei, care cu grijă pururea vă 
feriţi de aceste trei rele: de sfaturi şi gînduri necredincioase, de 
fapte păcătoase şi de smintirea altora. Aceste trei rele sînt ca nişte 
şerpi veninoşi care din mici pui de şarpe se fac în cumpliţi balauri. 
O Stăpîne Doamne Făcătorului nostru, Cela Ce eşti Binecuvîntat şi 
slăvit, ajută-ne nouă prin mare puterea şi bunătatea Ta să ne 
mîntuim de şarpele cel rău pe care Tu, Doamne lisuse Hristoase l-ai 
călcat cu arma Cinstitei şi Nebiruitei Tale Cruci. Ajută-ne nouă urechi 
să avem doar pentru sfînt Cuvîntul tău, ca să putem numai întru 



Calea Ta să umblăm, şi să strălucim cu nevoinţa asemănării celei 

întru Tine. 

Căci numai Ţie se cuvine toată slava şi mulţumită în veci, Amin. 

2 octombrie 

• Pomenirea Sfîntului Andrei cel Nebun pentru Hristos 

Sfîntul Andrei cel Nebun pentru Hristos a fost de neam slav. El a 
căzut de tînăr rob în război, şi a fost cumpărat de către Theognost, 
un bărbat foarte bogat din Constantinopol, pe vremea împăratului 
Leon cel înţelept (fiul împăratului Vasile Macedoneanul). Andrei era 
un tînăr foarte frumos la trup şi la suflet. Theognost 1-a îndrăgit 
mult, şi i-a îngăduit să stea la învăţătura sfintelor slove. Andrei a 
iubit mult învăţătura cărţii, şi cu dragoste se ruga lui Dumnezeu, cu 
dragoste mare mergea şi la Sfintele Slujbe ale Bisericii. Supunîndu- 
se unei vedenii cereşti ce i se arătase în vis, el a luat asupra sa 
cumplita nevoinţa a nebuniei pentru Hristos. El s-a dus la fîntîna de 
unde scotea apă pentru stăpînul lui şi cu un cuţit şi-a tăiat în fîşii 
hainele de pe el, prefacîndu-se că este nebun. Stăpînul lui, 
Theognost s-a umplut de durere, 1-a legat în lanţuri şi 1-a dus la 
Biserica Sfintei Anastasia, Izbăvitoarea de Farmece, ca să se 
citească rugăciuni pentru robul lui, Andrei. Dar Andrei nu se vindeca 
deloc, şi de aceea stăpînul lui i-a dat drumul, ca unuia ce şi-a pierdut 
minţile. Andrei se prefăcea ziua nebun, iar noaptea întreagă se ruga 
lui Dumnezeu. El a vieţuit pînă la moarte fără să aibă nici un 
adăpost al lui. El nopţile şi le petrecea mergînd pe străzile marii 
cetăţi, aproape gol, şi mîncînd pîine numai cînd se îndura cineva de 
el să i-o dea. El împărţea tot ceea ce primea cu cerşetorii pe care îi 
şi certa cu cuvinte batjocoritoare, astfel încît să nu se vadă 
prefăcătoria lui, iar răsplată să nu primească, decît numai de la Unul 
Dumnezeu. De aceea harul Domnului s-a revărsat peste el din 
belşug, iar Andrei s-a făcut văzător cu 

duhul în inimile oamenilor, şi văzător şi al îngerilor şi al duhurilor 
necurate. El a luat putere să alunge duhurile necurate de la oameni 
şi să scoată oamenii din păcatele lor. Sfîntul Andrei fost răpit la cer, 
unde a văzut în duh frumuseţile cereşti. El L-a văzut şi s-a închinat 
înaintea Domnului Hristos Care şedea pe Tronul Slavei, împreună 
aflîndu-se cu ucenicul lui iubit, Epifanie, el a văzut-o pe Sfînta 
Născătoare de Dumnezeu în Biserica din Vlaherne cum acoperă 
poporul cu cinstitul ei Omofor. Această vedenie este de atunci 
înainte prăznuită de Biserca Ortodoxă de pretutindeni, la fiecare întîi 
Octombrie al anului, sărbătoare care se numeşte a Sfîntului 
Acoperămînt al Preasfintei Născătoare de Dumnezeu (vezi ziua de I 
octombrie). El a auzit cuvinte care la inima omului nu s-au suit şi pe 
care buzelor omeneşti nu le este îngăduit să le grăiască. După o 
viaţă de mucenicie neîncetată, care aproape că nu are egal în Istoria 
Bisericii, Sfîntul Andrei cel Nebun pentru Hristos s-a săvîrşit către 
Domnul în anul 911 [în ziua de 28 mai, în vîrstă fiind de 66 de ani 56 ]. 

• Pomenirea Sfîntului Sfinţit Mucenic Ciprian şi al Sfintei Muceniţe 
Iustina Fecioara 

Ciprian s-a strămutat din Cartagina la Antiohia, unde locuia 



preafrumoasa fecioara Iustina, împreună cu părinţii ei, Edesie şi 
Cleodonia. Edesie era popă idolesc, şi toţi ai casei lui erau păgîni. 
Dar după ce Iustina a intrat într-o biserică creştinească şi s-a luminat 
cu taina Sfintei Credinţe, ea cu harul lui Dumnezeu şi-a convertit 
ambii părinţi la Hristos. Toţi trei au fost botezaţi de către Optat, 
Episcopul. Ciprian însă era filosof şi vrăjitor cumplit şi vestit, care 
avea stăpînire asupra diavolilor şi se sfătuia cu căpeteniile lor. Un 
anume păgîn desfrînat din din Antiohia, pe nume Aglaid, voia cu 
orice preţ să pună stăpînire asupra fecioarei Iustina, înfierbîntat fiind 
de trupească şi drăcească patimă. Fecioara însă 1-a respins 
statornic şi categoric, şi de aceea Aglaid a apelat la ajutorul 
puternicului vrăjitor Ciprian. Ciprian a trimis succesiv la Iustina 
diavoli cumpliţi, care să o facă să se aprindă la rîndul ei de patimă 
pentru Aglaid, dar nu a izbutit nimic. Căci ea alunga aceşti demoni 
de la ea cu rugăciune, post aspru, şi semnul Sfintei Cruci pe care îl 
făcea asupra lor. în urma acestor zadarnice eforturi, Ciprian a 
cunoscut înşearea în care se află şi puterea Sfintei Cruci, şi s-a 
botezat. El a fost hirotonit chiar întru preot, iar apoi 
56 Prăznuirea de astăzi a Sfîntului se datorează fără îndoială apropierii faţă de 
Sărbătoarea Cinstitului Acoperămînt, care s-a instituit în Biserică prin intermediul 
lui. Vezi pe larg minunata viaţă a acestui Mare Sfîntîn cartea închinată în întregime 
lui: Sfintul Andrei cel Nebun pentru Hristos, trad. din lb. greacă de leroschim. Ştefan 
Lacoschitiotul, Asociaţia Schitul Lacu, Sfintul Munte Athos: Editura Evanghelismos, 
2002, 224 pp. Cartea se găseşte de cumpărat la mai toate pangarele bisericeşti 
din Bucureşti şi din ţară. 

Intru episcop. Paginii înnebuniţi de ură l-au denunţat stăpînirii 
idolatre şi pe el, s: pe Iustina. Ambii au fost judecaţi la Damasc, 
torturaţi bestial, apoi decapitaţi la Nicomidia. Ei s-au încununat cu 
cununile slavei către sfîrşitul veacului al treilea. 
• Pomenirea Sfinţilor Mucenici David şi Constantin 
Ei au fost principi georgieni creştini din cetatatea Argveti. Ei au fost 
osîndiţi la moarte de califul Emil-el Mumenim, şi înecaţi în rîul 
Imereti la anul "30. Mai înainte de moartea lor, ei s-au rugat lui 
Dumnezeu pentru iertarea păcatelor tuturor acelora care vor chema 
numele lor în ajutor, în vreme de primejdii. Săvîrşindu-şi ei 
rugăciunea, a căzut fulger din cer, şi glas s-a auzit zicînd că 
ascultată este rugăciunea lor. Sfintele moaşte ale acestor mucenici 
odihnesc în Mînăstirea Motsameta din Georgia. 
Cîntare de laudă la Sfîntul Andrei cel Nebun pentru Hristos 
S fin tul Andrei noaptea o trece Sub cerul înstelat, pre Domnul 
rugind: ..Stăpîne Doamne Sfinte, Treime Sfintă Mîntuirea şi învierea 
sufletelor noastre care zac în somn! O Stăpîne Doamne lisuse, Cela 
Ce mai dulce eşti Decît viaţa, Comoara Bucuriei şi Frumuseţe 
eternă, Mă rog Ţie, 

Curăţeşte păstorii, luminează regii, Mîngîie necăjiţii şi sfinţeşte 
lumea! \it mă despărţi de ei pe mine, păcătosul, Andrei cel pentru 
Tine nebun, \u mă despărţi de necăjitul tău popor, Doamne!" O 
Sfinte Părinte Andrele, preplinule de înţelepciune Dumnezeiască, 
Tu care lumea o ai învăţat cu cuvînt părut de nebunie, Tu cu limba 
lumii lumii ai grăit, Şi prin păruta nebunie pre Hristos ai preaslăvit! 



Oamenii te-au dispreţuit pentru păruta-ţi nebunie, Iar dinii te-au 
lătrat pe drum. Dar tu altar ai fost Domnului din înălţime Altar 
Domnului întru gunoiul lumii arzînd. Tu lumea ai cădit cu rugăciunile 
tale De tine, a lumii minune, lumea vrednică nu-i. O. Slavă ţie, Sfinte 
Părinte Andrele, Rugămu-te, roagă pre Domnul pentru noi! 
Cugetare 

lată una din vedeniile pe care Ie-a avut Sfîntul Andrei cel Nebun 
pentru Hristos: era la Constantinopol un monah vestit pentru 
sfinţenia vieţii lui, şi la el venea mult popor care îi cerea sfat şi 
rugăciune. Acest monah însă bolea în ascuns de patima dracului 
iubirii de arginţi. Banii pe care îi primea îi strîngea, nu îi dădea la 
nimeni. Sfîntul Andrei 1-a întîlnit odată pe stradă, şi a văzut încolăcit 
în jurul gîtului lui un şarpe cumplit. Sfîntului Andrei i s-a făcut milă 
de monah, s-a apropiat de el, şi a început să-1 sfătuiască: „Frate, de 
ce ţi-ai pierdut sufletul? De ce te-ai legat cu dracul iubirii de bani? 
De ce i-ai dat loc în inima ta? De ce strîngi aurul, ca şi cînd ai vrea 
să îl iei cu tine în groapă, în loc să îl împărţi la sărmani? De ce te 
sugrumi cu zgîrcenia? In timp ce alţii mor de frig şi de foame, tu te 
bucuri privind la grămada de aur! Asta-i calea pocăinţei pe care ai 
făgăduit-o la călugărie? Asta îţi este ţie cinstea de monah? Oare nu- 
ti vezi dracul căruia îi dai voie să te strîngă de gît?" La aceste 
cuvinte ochii duhovniceşti ai monahului s-au deschis şi a văzut cu 
groază cum hidosul diavol stă chiar lîngă el. La cuvintele lui Andrei 
dracul i-a dat drumul monahului şi a fugit, alungat de puterea 
rugăciunii Sfîntului. în locul lui a apăut un înger luminos al Domnului, 
îngerul lui păzitor, căci inima monahului se schimbase deja în bine. 
El îndată s-a dus şi a împărţit tot aurul săracilor şi nevoiaşilor. De 
atunci înainte, el a plăcut Domnului întru toate şi s-a făcut şi mai 
vestit pentru sfinţenia vieţii lui decît fusese înainte. 
Luare aminte 
Să luăm aminte la dreptatea Regelui lezechia, şi la răsplata Domnului 

asupra lui pentru aceasta (II Paralipomena 30, 31): 

• La cum îezechia a făcut lucruri care erau bune, drepte şi adevărate 
în faţa Domnului Dumnezeului său (II Cronici 31: 20); 

• La cum a redat sfinţenia Templului lui Dumnezeu, şi a 
dezrădăcinat idolii şi închinarea la idoli din mijlocul poporului; 

• La cum Dumnezeu a avut milă de el, şi i-a dat să sporească în 
tot lucrul pe care 1-a început. 

Predică Despre voirea dreptului întru voia Domnului 

Ci în legea Domnului e voia Lui şi la legea Lui va cugeta ziua şi 

noaptea (Psalmul 1: 2). 

Fraţilor, fericit bărbatul, şi de trei ori fericit, a cărui voie se 
supune pururea voii lui Dumnezeu, a cărui minte în contra 
sfatului Domnului niciodată nu cugetă, şi a cărui inimă nimic alt 
nu doreşte decît împlinirea voii lui Dumnezeu. Mintea este cîrma 
şi a inimii, şi a voinţei. Dacă mintea va fi mereu la Dumnezeu, 
atunci ea cu dragă inimă va cugeta ziua şi noaptea la Legea 
Domnului, iar în sfatul necredincioşilor (Psalmul 1: 1) nu va umbla; ci 
va căuta pururea adevărul şi descoperirea tuturor celor cuprinse 



în Legea lui Dumnezeu. Dacă mintea este astfel mereu la 
Domnul, atunci inima şi voinţa omului se direcţionează şi ele 
către Dumnezeu. Apoi voinţa, ca organul de acţiune al omului 
lăuntric, va împlini numai ceea ce este în acord cu voia lui 
Dumnezeu şi cu Legea Lui. Atunci omul nu va umbla în că/7e 
păcătoşilor (Psalmul 1: 1), nu va comite păcatul, nici va fi pildă 
rea de urmat altora. La începutul acestui Psalm întîi, Prorocul 
David laudă bărbatul care nu comite trei păcate foarte precise, iar 
acum, în versetul al doilea, el continuă să îl laude pentru aceea 
că face două fapte foarte bune. Cele trei păcate sînt: a căuta 
înţelepciunea la un păcătos, a duce viaţă păcătoasă şi a corupe şi 
pe alţii cu modelul de viaţă păcătoasă pe care îl duci tu. Iar cele 
două lucruri bune sînt: a te conforma în chip desăvîrşit în toată 
viaţa ta Legii lui Dumnezeu, şi a ţine în minte numai cugetarea la 
Domnul, ziua şi noaptea. 

O, fraţilor, cît de jalnic de superficiale sînt minţile tuturor celor 
care nu cunosc Legea Domnului! Căci adîncimea minţii omului se 
măsoară doar prin cît de adînc cunoaşte el Legea lui Dumnezeu. 
Mintea celui care cugetă la tainele lui Dumnezeu ziua şi noaptea 
este adîncă, largă, şi înaltă; iar mintea este cîrma inimii şi a 
voinţei. O, fraţilor, cît de superficială, instabilă şi împrăştiată este 
voinţa celui care nu îşi supune voia lui voii lui Dumnezeu! Cu 
adevărat, cumplit de superficială, instabilă şi împrăştiată este 
mintea lui! Dar ce este Legea Domnului, fraţilor? Ea este expresia 
voii lui Dumnezeu. Şi unde găsim noi această expresie? Noi o 
găsim în Sfintele Scripturi ale Noului şi Vechiului Testament, şi în 
Sfînta Tradiţie a Bisericii lui Dumnezeu, Sfînta noastră Biserică 
Creştin Ortodoxă. Fericit bărbatul care cunoaşte Legea lui 
Dumnezeu şi o face pe ea. 

O, Stăpîne Doamne lisuse Hristoase, Mărite şi Preaputernice, 
Multmilostive şi Drepte, luminează minţile noastre cu Legea Ta 
cea sfintă, ca să ne potrivim voile noastre numai după Voia ta cea 
iubitoare de oameni şi mîntuitoare, 
Căci Ţie se cuvine toată slava şi mulţumită în veci, Amin. 

3 octombrie 

• Pomenirea Sfîntului Sfinţit Mucenic Dionisie Areopagitul 
Sfîntul Dionisie se numără cu Cei Şaptezeci de Sfinţi Apostoli mai 
Mici. Acest fericit bărbat a fost mlădiţa unei străvechi familii 
aristocrate ateniene. După ce şi-a desăvîrşit studiile de filosofic elină 
la Atena, el mers mai departe în Egipt, spre a continua acolo 
învăţătură şi mai înaltă. Pe cînd elinul Dionisie se afla în Egipt 
Domnul şi Mîntuitorul lumii se răstignea pe Cruce la Ierusalim, 
întunericul care s-a pogorîtîn miezul zilei la Ierusalim şi a ţinut 
vreme de trei ceasuri, s-a pogorît şi peste Egipt timp de tot atîtea 
ceasuri. Atunci tînărul Dionisie a strigat: "Ori Dumnezeu Făcătorul 
Lumii suferă de moarte, ori acum lumea aceasta a ajuns la sfîrşit!" 
întorcîndu-se la Atnea, Dionisie s-a căsătorit cu tînăra Damaris şi a 
avut de la ea fii. El s-a ridicat atunci şi la demnitatea de membru al 



celei mai înalte curţi ateniene, Areopagul. De aceea s-a şi numit 
"Areopagitul." Cînd Sfîntul Apostol Pavel a predicat Evanghelia la 
Atena, Dionisie a ascultat cu atenţie şi a primit Sfîntul Botez 
împreună cu toată casa lui. Sfîntul Pavel 1-a sfinţit pe Dionisie 
Episcop al Atenei. Astfel, Sfîntul Dionisie şi-a lăsat soţie, fii, rangul 
cel mai înalt şi casa şi a urmat lui Hristos. El a călătorit multă vreme 
împreună cu Sfîntul Apostol Pavel, şi i-a cunoscut pe toţi Apostolii lui 
Hristos. El a călătorit în mod special la Ierusalim ca să o vadă şi să o 
cunoască pe Preasfînta Născătoare de Dumnezeu şi Pururea 
Fecioară Măria. El a descris această dumnezeiască întîlnire în una 
din cărţile lui. El a fost de faţă la înmormîntarea Sfintei şi Preacuratei 
Fecioare Maici. Fiind de faţă la mucenicia învăţătorului lui, Sfintul 
Apostol Pavel, la Roma, Sfîntul Dionisie şi-a dorit pentru sine acelaşi 
fel de moarte. De aceea a mers în Galia împreună cu presbiterul său 
Rusticus şi cu diaconul lui Elefterie, spre a predica Evanghelia la 
barbari. El acolo a chinuit mult, dar a şi săvîrşit mult. Prin nevoinţele 
lui mulţi păgîni au ieşit din întunericul sălbăticiei şi au iubit lumina 
lui Hristos. Sfîntul Dionisie a înălţat o mică biserică lîngă Paris, unde 
a slujit Sfintele Slujbe. 57 La vîrsta de nouăzeci de ani ajungînd, Sfîntul 
Dionisie, împreună cu preotul lui Rusticus şi cu diaconul lui, Elefterie, 
au fost prinşi de păgîni şi torturaţi bestial pentru credinţa 
57 Unii istorici cred că Dionisie [Denis] din Paris a fost un alt Dionisie, iar nu 
Dionisie Areopagitul. - Nota auturului. 

lor şi predicarea lui Hristos; apoi toţi trei au fost decapitaţi. Capul 
tăiat al Sfîntului Dionisie s-a rostogolit departe de trupul lui, pînă la 
picioarele lui Catula, un creştin, care 1-a luat şi 1-a îngropat cu 
cinste, împreună cu trupul. Sfîntul Dionisie a luat mucenicia pe 
timpul lui Dometian, la anul 96 după Hristos. El a scris mai multe 
cărţi vestite pentru toată creştinătatea, şi întemeietoare de Credinţă 
Ortodoxă: Despre Numele Dumnezeieşti [Divine], despre Ierarhia 
Cerească şi Ierarhia Bisericească, despre Teologia Mistică, şi despre 
Preasfînta Născătoare de Dumnezeu. 

• Pomenirea Sfîntului Preacuvios han Hozevitul 

loan a fost de neam egiptean, şi s-a nevoit întru aspra petrecere 
călugărească în obştea monahală de lîngă Hozeva, pe vremea 
împăratului lustinian. La fiecare Sfîntă Liturghie pe care o slujea el 
vedea o lumină cerească în Sfîntul Altar. Avva Anania se nevoia nu 
departe de chilia lui. Mari şi minunate au fost nevoinţele acestor doi 
bărbaţi, şi mai mare smerenia lor. Un om 1-a adus pe fiul lui nebun 
la Avva Anania ca să i-1 vindece cu rugăciunea. Dar Avva Anania 1-a 
trimis pe om la Sfîntul loan, zicînd că acela mai mare decît el este. 
Sfîntul loan s-a supus sfmtului Avva, dara strigat: "întru Numele 
Domnului lisus Hristos, Avva Anania, iar nu eu, îţi porunceşte să ieşi 
afară din acest copil, duh necurat!" Tînărul s-a vindecat pe loc. 

• Pomenirea Sfîntului Preacuvios Dionisie de la Mînăstirea Pecerska 
din Kiev 

Sfîntul Dionisie a fost ieromonah şi zăvorit. La Slăvitul Praznic al 
învierii din anul 1463, i s-a întîmplat Sfîntului Dionisie să meargă la 
peşteri cu cruce şi cu cădelniţă spre a cădi sfintele moaşte şi 
morminte ale sfinţilor care odihneau acolo. Plin de bucuria învierii 



Domnului şi apropiindu-se de Peşteri, el a strigat: "Sfinţiţi Părinţi şi 
Fraţi, Hristos A înviat!" Din peşteri s-a auzit glas minunat ca de tunet 
care a răspuns: "Adevărat A înviat!" 

• Pomenirea Sfîntului Isihie Horebitul 

La început Isihie s-a lenevit de mîntuirea sufletului lui, şi după aceea 

s-a îmbolnăvit şi a murit. Dar a înviat din morţi şi şi-a redobîndit 

sănătatea. Faptul acesta 1-a transformat total. El s-a zăvorit într-o 

chilie de la Sfîntul Munte Athos, şi nu a mai vorbit cu nimeni timp de 

doisprezece ani. Mai 

înaintea morţii lui, monahii au deschis chilia şi l-au rugat să le dea 

cuvînt de povăţuire. El doar a zis: «Cel care are pururea moartea 

înaintea ochilor nu poate păcătui." De la acest Sfînt Isihie s-a 

întemeiat numita trăire isihastă, care pune mare accent pe linişte, 

pe tăcerea buzelor şi gîndurilor, pe multă rugăciune interioară [a 

minţii, sau inimii] şi pe cugetări dumnezeieşti, toate acestea fiind 

socotite [pe drept cuvînt] lucrarea de căpetenie a monahului. A 

existat chiar un schit isihast la Sfîntul Munte Athos. Se spune că 

Sfîntul Grigorie Theologul a practicat isihasmul în timpul Sfintelor şi 

Marilor Posturi. Sfîntul Isihie s-a nevoit şi s-a săvîrşit în veacul al 

şaselea. 

Cîntare de laudă la Sfîntul Sfinţit Mucenic Dionisie 

Areopagitul 

Slăvi ful Dionisie Sfîntul 

Teolog a fost şi scriitor strălucit. 

A lui minte în inimă strînsă la Dumnezeu o a suit. 

El martor a fost al cereştilor taine 

Pe care apoi credincioşilor le a descoperit. 

El slava cereştii ierarhii o a văzut, 

şi numele ei sfinte nouă ni Ie-a arătat: 

începător iile, Domniile, Stăpîniile, Puterile 

Şi Scaunele minunat rînduite; 

Serafimii, Heruvimii, Arhanghelii şi îngerii 

Ce cu plecăciune conjoară pre Maica lui Dumnezeu. 

Dionisie Sfîntul aste taine Ie-a văzut în uimire, 

Şi cu cutremur şi mai înalte adîncuri a văzut 

Care la inima omului nu s-au suit nicicînd. 

Puterile cereşti sînt de înfricoşată vîrtue, 

Sorii cei veşnici, mari şi mici, minunaţi! 

Toate aceste taine descoperitu-s-au 

Sfîntului Dionisie, 

El limpede Ie-a văzut, şi Bisericii Ie-a arătat. 

Astfel împodobit-a el pre a Domnului Mireasă, 

Astfel o a îmbogăţit, cu ştiinţă de taină. 

El întăritu-şi-a dumnezeiasca, de aur, învăţătură 

Cu muceniceasca moarte pentru Hristos. 

Acum el străluce în Ceruri, 

Iar ale Cerului Netrupeşti Puteri, 

cele ce strălucesc de lumina dumnezeieştii slave, 

îl numesc pre Slăvitul Dionisie "Frate. " 

Cugetare 

lată o altă vedenie a Sfmtului Andrei cel Nebun pentru Hristos: 



mergînd pe străzile Constantinoplului, el a ajuns din urmă un slăvit 
convoi funerar. Tocmai murise un om foarte bogat, iar procesiunea 
de înmormîntare era nemaipomenit de fastuoasă. Cu toate acestea, 
privind mai de aproape, el a văzut în jurul sicriului celui defunct 
mulţime puturoasă de diavoli negri care săreau şi se scălămbăiau cu 
bucurie necurată, rînjid de satisfacţie deasupra celui mort: unii 
rîdeau precum femeile desfrînate, alţii lătrau precum clinii, alţii 
grohăiau ca porcii, iar alţii turnau necuraţii peste trupul mortului. Ei 
toţi îşi băteau joc de cei care mergeau în jurul carului funerar, 
precum şi de cîntările de înmormîntare, zicînd: "Auziţi cu ce cuvinte 
cîntă aceştia unui cîine!" Uimit, Sfîntul Andrei s-a întrebat ce fel de 
viaţă va fi dus cel mort de îşi bat astfel joc diavolii de înmormîntarea 
lui. Ridicîndu-şi ochii în jur, el a văzut lîngă un zid un tînăr 
preafrumos care plîngea cu amar. "Pentru Numele Domnului 
Dumnezeu Care a făcut cerul şi pămîntul, spune-mi mie, pentru ce 
plîngi atît de amarnic?" Atunci tînărul i-a zis lui Andrei că el este 
îngerul Păzitor al acelui nenorocit care murise. Acela în toată viaţa 
lui nu făcuse decît să hulească pre Domnul cu faptele lui spurcate, şi 
întotdeauna a dispreţuit sfatul de gînd pe care îl primea de la el, 
îngerul lui Păzitor. El se dăduse încă din timpul vieţii diavolilor, 
îngerul a mai zis că omul acela fusese un păcătos înfricoşat şi 
nepocăit: mincinos, dispreţuitor al mai slabilor şi mai săracilor, 
zgîrcit, făcător de jurăminte mincinoase, desfrînat şi sodomit, care 
stricase mai mult de trei sute de suflete cu desfrînările lui. El fusese 
un apropiat al împăratului şi foarte slăvit de oameni, dar acum, 
slava vieţii lui pămînteşti nu mai era de nici un folos pentru el. Tot 
acest convoi somptuos era la fel de zadarnic. Moartea îl apucase 
nepocăit, iar secera ei 1-a tăiat pe neaşteptate. 

Luare aminte 

Să luăm aminte la minunata izbăvire a Ierusalimului de asirieni (II 
Paralipomena 32): 

• La cum Sennaherib şi formidabila lui armată asiriană au 
înconjurat zidurile Ierusalimului şi au început să-şi bată joc de 
Domnul Dumnezeu al lui Israil; 

• La cum lezechia şi Prorocul Isaia s-au rugat cu căldură înaintea lui 
Dumnezeu pentru izbăvirea cetăţii şi oamenilor din ea; 

• La cum îngerul Domnului a ucis una sută şi optzeci şi cinci de mii 
de asirieni într-o singură noapte; şi cum Sennaherib a fost omorît de 
fiii lui, şi cum s-a mîntuit prin Mîna lui Dumnezeu Ierusalimul. 
Predică Despre frica şi cutremurul bucuriei de Domnul 
Slujiţi Domnului cu frică şi vă bucuraţi de El cu cutremur (Psalmul 2: 
11). 

Prorocul lui Dumnezeu grăieşte aceste cuvinte către regii şi 
judecătorii pămîntului, ca unora ce sînt mai cu seamă înclinaţi către 
mîndria şi lascivitatea ce le vin din puterea şi bogăţiile date lor în 
stăpînire. O, voi, regilor şi judecătorilor ai pămîntului, făpturi de lut 
sub picioarele Domnului, nu uitaţi că şi voi sînteţi robi ai Lui, salahori 
plătiţi de azi şi pînă mîine! Oare la ce gîndeşte salahorul, care sapă 
toată ziua o groapă? Doar la plata ce o va lua pentru munca lui 



seara. Şi cu ce se mîndreşte salahorul? Nicicum cu munca la care 
trudeşte, ci numai cu plata pe care o va lua. Şi de ce se bucură 
salahorul? Oare de truda şi sudoarea lui, sau de plată? Desigur, de 
plată. O, voi regilor şi judecătorilor ai pămîntului, slujba voastră în 
ogorul acestei vieţi nu e mai sus decît truda salahorului! De aceea, 
slujiţi Domnului vostru cu frică, Celui Care v-a dat vouă slujirea 
aceasta: căci nu ştiţi dacă munca voastră li va plăcea Lui la sfîrşit 
sau nu, nici ce plată veţi lua pentru ea! Slujiţi cu smerenie, şi ziceţi: 
Slugi netrebnice sîntem (Luca 17: 10). Căci nu se ştie dacă veţi fi 
răsplătiţi sau osîndiţi atunci cînd vă veţi pogorîîn groapă şi vă veţi 
înfăţişa înaintea împăratului şi Judecătorului! Prin urmare, cu frică să 
trăiţi în toate zilele slujirii voastre. 

Şi vă bucuraţi de El cu cutremur. Bucuraţi-vă cu bucurie curată şi 
sfîntă, aşa cum se bucură îngerii de Dumnezeul Cel neapropiat şi 
necuprins. Bucuria Raiului înmiresmată este de curăţie şi de 
sfinţenie; iar bucuria răutăcioasă a Iadului hohoteşte de rîsete de 
răzvrătire. Prin urmare, bucuria Raiului veşnică este, pe cînd 
hohotele iadului se prefac în gemete şi urlete de durere. 
Shijiţi-I Lui cu frică, căci drept este Domnul; bucuraţi-vă de El cu 
cutremur, căci înălţat şi sfînt este El. O Stăpîne Doamne, înălţate şi 
Drepte, înfricoşate şi Sfinte, toată viaţa noastră pe acest pămînt un 
este decît slujire Ţie şi bucurie întru Tine. Căci de nu-Ti vom sluji Ţie, 
morţii noastre vom sluji; iar de nu ne vom bucura de Tine, de 
necuratele noastre fapte ne vom bucura. Noi Ţie ne închinăm şi Ţie 
ne rugăm: Ajută-ne! Ca numai frica sfîntă de Tine să insufle şi să 
sfinţească toată lucrarea noastră pe acest pămînt, şi ca bucuria 
noastră de aici pururea să se curăţească în focul cutremurului cu 
care stăm înaintea Feţei Tale. 
Căci Ţie se cuvine toată slava şi mulţumită în veci, Amin. 

4 octombrie 

• Pomenirea Sfîntului Sfinţit Mucenic lerotei 

Sfîntul lerotei a fost însoţitorul Sfîntului Dionisie Areopagitul şi a 
primit Credinţa Creştină de la Sfîntul Apostol Pavel, la puţin timp în 
urma Sfîntului Dionisie. Mai după aceea, Sfîntul Apostol Pavel 1-a 
uns pe lerotei Episcop al Atenei. La vremea Sfintei Adormiri a Maicii 
Domnului, Sfîntul lerotei a sosit la Ierusalim şi a fost de faţă la 
înmormîntarea ei. Cu dumnezeiescul lui dar de cîntăreţ el a inspirat 
în multe suflete dreapta închinare, arătîndu-se bărbat insuflat de 
sus. El s-a nevoit mult întru slujirea Cuvîntului, aducînd pre mulţi 
păgîni la lumina Adevărului şi bine păstorind turma cea cuvîntătoare 
a lui Hristos. El a luat la sfîrşit moarte de mucenic al lui Hristos, al 
Celuia Care i-a dăruit îndoita cunună a Cereştii Lui împărăţii: cea de 
Ierarh şi cea de mucenic. 

• Pomenirea Sfîntului Ştefan Ştilianovici 

Ştefan a fost un mare principe sîrb [Despot], care s-a născut în 
clanul Pastrovici. El a guvernat poporul sîrb în timpul unei perioade 
istorice cumplit de grele, luptînd cu vitejie împotriva turcilor, dar şi a 
latinilor [romano-catolicilor]. El a fost un bărbat drept şi un mare 
patriot, principe minunat care s-a putut compara cu marele 



Alexandru Nevski, sau cu Regele sfint lovan Vladimir. El s-a săvîrşit 
în veacul al şaisprezecelea (după unele izvoare, la anul 1515). Pe 
piatra lui de mormînt noaptea apărea o lumină, şi astfel s-a 
descoperit că rămăşiţele lui sînt sfinte moaşte. Ele au fost mutate la 
Mînăstirea Şişatovaţ de la Fruşka Gora, unde au odihnit multă 
vreme, în timpul celui de al Doilea Război Mondial, moaştele 
Sfîntului Ştefan Ştilianovici au fost aduse la Belgrad şi aşezate în 
Biserica Mitropolitană, alături de cele ale Cneazului Lazăr. Soţia lui 
Ştefan, Elena, văzînd moaştele nestricate ale soţului ei şi minunile 
care se lucrează la ele, s-a tuns monahie şi s-a nevoit aspru întru 
călugăreştile nevoinţe pînă la moartea ei. 

• Pomenirea Sfîntului Precuvios Ammun [Egipteanul] 

Sfîntul Ammun la început a fost pod g o rea n. Rudeniile lui l-au silit să se 
însoare în pofida voinţei lui, dar el nu a voit să trăiască cu soţia lui 
ca bărbat şi femeie, încă din prima zi el a numit-o pe soţia lui soră, 
şi a sfătuit-o să se alăture lui în mai înalta vieţuire, spre mai mare 
plată în ceruri. El a vieţuit astfel cu soţia lui timp de optsprezece ani. 
Apoi, bine înţelegîndu-se între dînşii, soţia a întemeiat în casa lor un 
aşezămînt pentru fecioare, iar Ammun s-a retras la o mînăstire de 
călugări, unde s-a dăruit cu totul asprelor nevoinţe ale vieţii 
sihăstreşti. Din pricina marii lui curaţii Dumnezeu i-a dăruit harul 
facerii de minuni şi al străvederii. Un bărbat şi cu femeia lui şi-au 
adus la mînăstire pe fiul lor bolnav de nebunie, rugînd pe Avva 
Ammun să se roage pentru el înaintea lui Dumnezeu ca să se 
vindece, dar Avva nu a voit să îi asculte. Mult rugîndu-se de dînsul, 
Avva Ammun Ie-a zis: „Şi sănătatea şi boala fiului vostru sînt în 
mîinile voastre, întoarceţi acelei văduve boul pe ca i l-aţi furat (a 
dat şi numele văduvei), şi fiul vostru se va vindeca." Părinţii, 
înspăimîntaţi şi ruşinaţi văzîndu-se astfel descoperiţi, şi-au 
mărturisit păcatul şi au făgăduit vă vor întoarce boul îndată ce vor 
ajunge la casa lor. Apoi Sfîntul Ammun s-a rugat lui Dumnezeu şi s-a 
vindecat copilul. Avva Ammun a fost mare prieten al Sfîntului 
Antonie cel Mare. Cînd Avva a murit în Pustia Nitriei, Sfîntul Antonie 
a văzut de la chilie sufletul lui în înălţimile cereşti şi a zis fraţilor: 
„Astăzi s-a săvîrşit Avva Ammun, iată am văzut sufletul lui purtat de 
sfinţii îngeri la Cer." 

• Pomenirea Sfîntului Preacuviosului Părintelui nostru Pavel cel 
Simplu 

Sfîntul Pavel a trăit în lume ca bărbat căsătorit pînă la vîrsta de 
şaizeci de ani. Dar aflîndu-şi soţia în adulter, el a părăsit şi a lepădat 
toate şi a mers în pustie la Sfîntul Antonie cel Mare, primind de la el 
tunderea în îngerescul chip. Sfîntul Pavel a fost bărbat foarte simplu 
şi neştiutor de carte, dar în ciuda simplităţii lui el a ajuns la înălţimi 
duhovniceşti atît de mari încît vedea sufletele oamenilor aşa cum 
alţii îşi văd unii altora feţele trupeşti. El a fost mare făcător de 
minuni, uneori întrecîndu-1 în acestea chiar şi pe Marele Antonie. 
Sfîntul Pavel s-a săvîrşit la bătrîneţi foarte adînci, la anul 340, şi s-a 
strămutat la locaşurile bucuriei, şezînd cu sfinţii îngeri. 
Cîntare de laudă la Sfîntul Ammun Egipteanul 



Pe Avva Ammuna odată l-au rugat: 

..Arată-ne nouă păcătoşilor calea mîntuirii. " 

Acelora Avva Ie-a zis: „în toată viaţa voastră 

Ca osîndiţi să trăiţi, ce-a tribunalului judecată aşteaptă. 

Aşa cum osînditul de judecător se teme, 

Şi numără ceasurile pînă la înfăţişarea lui, 

Stînd cu frică să audă glasul ce-i zice: 

.E rîndul tău acum, grăbeşte!" 

Aşa cum aceluia nu-i mai pasă de adăpost, nici hrană? 

Nici dacă sade, sau dacă stă, 

Ci cu inima strînsă stă cu urechea ciulită, 

Fraţilor, aşa trebuie să fim şi noi. " 

Un frate pe Avva întreabă: „Dar calea strimtă, ce este? 

Iar cea de dureri plină, cît de lungă? " 

Acestuia Avva i-a zis: „ Calea cea strimtă 

Paza gînd uri lor este, împrăştierea minţii alungind. 

Iar cea de dureri plină înfrînarea de la patimi este, 

Ca nimic rău să pofteşti, ci numai Voia lui Dumnezeu. " 

O atotînţelepte Sfinte Părinte Ammuna, 

Răbdătorule purtător al jugului lui Hristos! 

Tu-ale oamenilor patimi îmblînzit-ai, 

lui Dumnezeu Plăcutule, 

iar El pre tine te-a răsplătit 

Cu bunătăţile din Cer! 

Cugetare 

lată o altă vedenie a Sfîntului Andrei cel Nebun pentru Hristos, din 

care se vede că Sfîntul Pavel nu a fost singurul răpit la rai, care a auzit 

cuvinte de nespus, pe care nu se cuvine omului să le grăiască (li 

Corinteni 12: 4). La peste opt sute cincizeci de ani după Sfîntul 

Apostol Pavel, i s-a dat şi Sfîntului Andrei cel Nebun pentru Hristos 

să fie răpit la Rai. în timpul unei nopţi dintr-un şir lung de nopţi pline 

de ger cumplit şi frig de moarte, Sfîntul Andrei 

" 8 Trebuie ştiut că în spaţiul geografic şi timpul istoric de care se vorbeşte aici, cele 

mai uşoare sentinţe implicau pedepse corporale dure şi chiar mutilare: de 

exemplu, pentru furt tăierea mîinii, etc. Pentru delictele grave se aplica tortură şi 

pedeapsa cu moartea. - V. Vieţile Sfinţilor pe larg, literatura ascetică şi exegeza 

istorico-patristică în general. 

zăcea zgribulit într-un gang, printre cîini, aşteptîndu-şi moartea. 

Aunci un înger al Domnului a venit la el şi 1-a răpit la Cer (în trup, 

sau în afară de trup, Sfîntul nu a ştiut să spună). El a petrecut în 

acea răpire timp de două săptămîni, şi a ajuns pînă la al treilea cer. 

„M-am văzut îmbrăcat în cele mai strălucitoare veşminte, pe care nu 

le poate descrie nici un cuvînt, erau parcă ţesute din fulger. Pe cap 

am purtat cunună de flori minunate şi am fost încins cu un brîu 

împărătesc. Frumuseţea aceea îmi dădea o bucurie de negrăit. Eram 

uimit cu mintea şi cu inima de frumuseţea negrăită a Raiului lui 

Dumnezeu. Umblam mut de uimire şi mă bucuram într-un chip ce 

nu-1 pot grăi." Sfîntul Andrei a fost dus înaintea Domnului Hristos, 

pe Care L-a văzut şi Căruia i S-a închinat: „O mînă de foc a dat la o 

parte un văl, şi L-am văzut pe Domnul, aşa cum odată L-a văzut 



Prorocul Isaia, şezînd pe un tron înalt foarte, înconjurat de Serafimi. 
El purta veşmînt stacojiu. Chipul Lui era ca lumina, iar ochii Lui au 
privit cu bunătate către mine, smeritul. Văzîndu-L, am căzut cu faţa 
la pămînt înaintea Lui, închinîndu-mă strălucirii slavei Sale. Eu nu 
pot afla cuvinte să grăiesc bucuria în care se scălda sufletul meu. 
Bucuria aceea negrăită mă inundă şi acum, cînd îmi amintesc de ea. 
Eu am ascultat glasul Domnului Atotmilostivului şi Făcătorul, care a 
grăit către mine trei cuvinte anume cu preacuratele Lui buze. 
Cuvintele acelea au umplut inima mea de dumnezeiască dulceaţă şi 
mi-au umplut inima de focul dragostei dumnezeieşti. Eu am simţit 
de la acel duhovnicesc foc cum mă topesc cu totul ca ceara." Sfîntul 
Andrei a dorit să o vadă şi pe Sfînta Preacurata Stăpîna noastră, dar 
i s-a spus că ea nu se află atunci acolo, ci că a plecat pe pămînt ca 
să scoată din necazuri pe cei urgisiţi, şi să aline durerile omeneşti. 
Luare aminte 

Să luăm aminte la fărădelegile Regelui Mânase şi la pedeapsa 
cruntă a lui Dumnezeu asupra lui (II Paralipomena 33): 

• La cum Mânase s-a întors iar la închinarea la idoli, la descîntători 
şi la vrăjitorii, făcînd tot ceea ce este rău şi necurat înaintea Feţei 
Domnului; 

• La cum Dumnezeu a îngăduit caldeilor să-1 ia rob pe Mânase. 
Predică Despre mînia cea bună 

Mîniaţi-vă dar nu greşiţi (Psalmul 4: 4). 

Să ne mîniem pe noi înşine, fraţilor, şi să nu mai păcătuim. Să ne 
mîniem pe patimile noastre de gînd şi de faptă, şi să nu mai 
păcătuim. Să ne mîniem pe Satan tatăl minciunii (loan 8: 44) şi să 
nu mai facem voia lui. Să ne mîniem pe păcatul lumii şi pe hula 
hulitorilor care calcă în picioare Sfînta Biserică a lui Dumnezeu, şi să 
băgăm de seamă că niciodată nu vom putea dezrădăcina păcatul cu 
păcat. Să ne mîniem pe prietenii noştri cînd păcătuiesc, dar cu 
dragoste către ei, iar nu cu dispreţul care îi înrăieşte şi mai mult. 
Căci mînia prietenului faţă de prieten, ca şi a părintelui faţă de 
copilul neascultător, ca şi a lui Dumnezeu faţă de omul păcătos, nu 
este mînia care dezrădăcinează, ci mînia care întăreşte şi adînceşte 
şi mai mult rădăcinile pomului, ferindu-1 de rodirea rodului celui rău, 
şi sporind numai ramurile purtătoare de rod bun. Dar mînia voastră 
să fie cu măsură, ca şi puterea ei vindecătoare să crească, iar nu să 
se prefacă în otravă. Iar dreapta aceasta măsură se află numai cînd 
ne vom ruga Domnului adînc, şi vom ţine Chipul Lui înaintea 
noastră, în timpul mîniei noastre. Nimic nu ţine mai bine măsura 
mîniei celei drepte decît Dumnezeu. Toată mînia care nu este în 
Numele lui Dumnezeu şi pentru dreptatea Lui este păcat. Nu de 
dragul trîndăviei să ne mîniem, ci să ne mîniem din pricinile care II 
mînie şi pe Dumnezeu. De vom avea voinţa noastră ancorată adînc 
în voia lui Dumnezeu, vom cunoaşte totdeauna cînd trebuie să ne 
mîniem şi cînd nu, şi cît trebuie să ne mîniem şi cît nu. Lucrul acesta 
nu se poate cu totul lămuri prin cuvinte, şi nici măcar într-o mică 
măsură lămuri celor ne-educaţi. Căci mînia, la locul, timpul şi a 
măsura ei, acţionază întocmai precum milostivirea la ale ei. O, 



fraţilor, oare vedem noi cum sufletul nostru este înzestrat cu 
felurime de puteri, iar omul, prin libera sa voinţă, le poate 
întrebuinţa pe acestea spre moarte sau spre viaţă? Mînia faţă de 
sine este întotdeauna potrivită şi binevenită, lată o pildă minunată 
pentru aceasta: cu cît învaţă omul să se mînie pe sinea lui 
păcătoasă, cu atît va învăţa să se mînie pe aproapele mai puţin. 
Mîniat de propriile lui slăbiciuni, el fie nu mai vede slăbiciunile 
altora, fie le vede, dar le judecă mai îngăduitor. 
O, Stăpîne Doamne Cela Ce eşti Singur Drept, sădeşte întru noi 
aducerea aminte de Ziua Mîniei Tale celei Drepte, ca să nu mai 
păcătuim atît de uşor nici măcar cu gîndul, 
Căci Ţie se cuvine toată slava şi mulţumită în veci, Amin. 

5 octombrie 

• Pomenirea Sfintei Muceniţe Haritina 

Sfînta Haritina a rămas orfană de mică. Ea a fost înfiată de un om de 
vază şi creştin cu credinţa, pe nume Claudie, care a crescut-o ca pe 
fiica lui adevărată. Haritina era smerită şi blîndă, ascultătoare şi 
liniştită. Ea a studiat Legea lui Dumnezeu ziua şi noaptea, şi s-a 
făgăduit pe sine vieţii feciorelnice, de logodnică credincioasă lui 
Hristos. Haritina se zidea nu doar pe sine, dar aducea şi alte suflete 
la Hristos, şi pentru aceasta Dometie, eparhul împăratului 
Diocleţian, a chemat-o la judecată înaintea tribunalului. El a 
întrebat-o: „Este adevărat, tînăro, că fiind creştină tu însăţi, îi mai 
înşeli şi pe alţii, ademenindu-i la credinţa ta profană?" Haritina a 
răspuns cu curaj: „Adevăr este că sînt Creştină, dar minciună cum 
că i-aş înşela pe alţii; ci mai curînd, pe cei înşelaţi eu îi scot la calea 
adevărului, aducîndu-i pe ei la calea Domnului meu Hristos." Răul 
judecător a osîndit-o la moarte pe Haritina. Intre alte bestiale torturi, 
ei i-au tuns perii capului şi i-au turnat pe creştet cărbuni aprinşi. Dar 
chiar şi aşa pe ea a scăpat-o puterea lui Dumnezeu. Au aruncat-o 
legată în mare, dar Dumnezeu a scos-o la liman. Au legat-o de o 
roată pe care au început să o rotească, dar îngerul Domnului s-a 
pogorît şi a oprit roata, iar Haritina a rămas neatinsă. Depravatul 
jude a trimis apoi nişte desfrînaţi care s-o necinstească pe fecioară. 
Temîndu-se de această dezonoare, Sfînta Haritina s-a rugat lui 
Dumnezeu ca să ia sufletul ei mai înainte ca acele slugi ale 
diavolului să-i întineze trupul ei feciorelnic. Cum sta îngenuncheată 
la rugăciune, sufletul ei a ieşit din trup şi s-a înălţat la împărăţia 
Nemuritoare a lui Hristos. 

• Pomenirea Sfîntului Sfinţit Mucenic Dionisie, Episcopul Alexandriei 
Sfîntul Dionisie s-a născut la Alexandria, din părinţi păgîni, dar foarte 
slăviţi. El a primit cea mai înaltă educaţie filosofică a vremii, prin 
care a cunoscut scrierile tuturor marilor clasici elini. Apoi el a studiat 
cu Origene. Acei ani ai tinereţii studioase au fost şi aceia în care la 
un moment dat a citit Epistolele Sfîntului Apostol Pavel, Aşa a crezut 
în Hristos şi a primit Sfîntul Botez din mîinile lui Demetrius, 
Episcopul Alexandriei. La anul 247 Dionisie a fost ridicat episcop al 
Alexandriei. Ca episcop, el L-a slujit cu credinţă pe 

Hristos, şi bine a păstorit turma Lui cea cuvîntătoare, în vremuri 



foarte grele pentru Biserică. Din afară, Biserica lui Hristos era 
prigonită de păgîni, iar dinlăuntru ea era sfîşiată de eretici, lupii cei 
îmbrăcaţi în piei de oaie. în afară de aceasta, o ciumă a decimat 
poporul timp de mai mulţi ani. Sfîntul Dionisie însă a trăit timp de 
trei ani în afara zidurilor Alexandriei, ascuns de credincioşi, aşa încît 
să nu apuce să fie ucis mai înainte de ceasul lui. în timpul celor trei 
ani el a scris multe scrisori şi îndemnuri către turma lui, învăţîndu-i 
şi întărindu-i să se ţină de Ortodoxie. Printre scrierile lui se află şi 
mai multe canoane adoptate de Biserică. Epistola lui contra lui 
Novaţian de asemenea este socotită scriere canonică. El a păstorit 
Biserica lui Hristos vreme de paisprezece ani, şi s-a săvîrşit către 
Domnul la anul 265. 

• Pomenirea Sfintului Preacuviosului Părintelui nostru Evdochim de 
la Mînăstirea Vatopedi din Sfîntul Munte Athos 

La anul 1841, cînd s-a restaurat osuarul Mînăstirii Vatopedi, 
lucrătorii au aflat osemintele unui om ce stătea în genunchi. El ţinea 
cu amîndouă mîinile la piept o icoană a Preasfintei Născătoare de 
Dumnezeu. Din aceste sfinte moaşte ieşea un minunat miros de 
bunămireasmă. Neştiind cine era acest om sfînt, nici cînd a trăit, 
monahii i-au dat numele Evdochim [Dreapta Credinţă] şi au adus 
sfintele lui moaşte în biserică, unde se află şi în ziua de astăzi. Multe 
minuni de vindecări s-au lucrat de-a lungul anilor la ele. Chiar şi azi 
se pot citi următoarele cuvinte, săpate în racla de argint cu 
moaştele lui: „Această raclă s-a făcut pentru cinstitul cap al Sfîntului 
Evdochim de către monahul Gavriil, pe care Sfîntul 1-a vindecat de o 
boală cumplită." 

• Pomenirea Sfinţilor Preacuvioşi Damian, leremia şi Matei 
Aceştia au fost făcători de minunui şi văzători cu duhul din Lavra 
Peşterilor de la Kiev. Ei s-au nevoit şi s-au săvîrşit în veacul al 
unsprezecelea. 

Cîntare de laudă la Sfînta Muceniţă Haritina 

Haritina îngenuncheată stă la rugăciune, 

Trupul ei torturat de răni este plin: 

„StăpînePreaînalteDoamne, Făcătorule Atotmilostive, 

Cu ai Tăi sfinţi mucenici mă numără şi pe mine, smerita! 

Stăpîne Preadulce Hristoase, Tu pentru mine 

Răstignire pe Cruce ai luat. 

Acum şi eu voiesc să mor pentru Tine, 

Stai aproape de mine, Mîntuitorule, 

Căci eu Ţie cu trup şi cu suflet m-am închinat. 

Păzeşte trupul meu de necinstirea hulitorului. 

Mai bine ardă-mi-se trupul în foc, 

Mai bine îneacă-se în marea de azur, 

Decît să fie profanat prin faptă de ruşine 

înaintea sfinţilor şi a îngerilor! 

Stăpînul ruga Haritinei a ascultat, 

Şi al ei suflet l-a primit la Sine în Rai. 

Cugetare 

Cînd omul caută cu sudoare şi cu lacrimi adevărul, nemulţumindu-se 



cu nimic pe această lume decît cu aflarea lui, atunci Dumnezeu vine 
în întîmpinarea acelui om în felul Lui blînd. Aceasta se vede din viaţa 
Sfîntului Dionisie din Alexandria. Păgîn fiind, Dionisie a dorit cu sete 
adevărul, pentru care i-a studiat pe toţi marii filosofi păgîni, şi a citit 
toată literatura elină. Dar văzînd că toată această ştiinţă nu îl duce 
la adevărul după care înseta inima lui, el a început să citească tot 
ceea ce putea găsi, căutînd orice scriere de care auzea că este 
înţeleaptă. Astfel, prin purtarea de grijă a lui Dumnezeu, el a întîlnit 
o femeie săracă care s-a oferit să îi vîndă nişte copii ale mai multor 
epistole ale Sfîntului Apostol Pavel. Dionisie Ie-a cumpărat bucuros şi 
Ie-a citit fără zăbavă. A fost atît de copleşit de ceea ce a citit, încît a 
alergat să caute femeia care i le vînduse, şi aflînd-o, a întrebat-o 
dacă nu mai are şi alte asemenea scrieri de vînzare. Femeia l-a 
îndrumat la un preot creştin care i-a pus la dispoziţie toate epistolele 
pauline, ca să le citească. Citindu-le cu sete şi cu atenţie, Dionisie a 
crezut desăvîrşit în Hristos şi a dorit Sfîntul Botez fără cea mai mică 
ezitare. 

lată alt exemplu: în cetatea Arsinoe se împrăştiase erezia 
milenaristă. Această erezie învăţa în chip mincinos că Hristos avea 
să vină foarte curînd spre a întemeia o împărăţie pămîntească de o 
mie de ani. Căpetenia acestei erezii era un oarecare Korakion. 
Sffntul Dionisie a mers la Arsinoe spre a le arăta milenariştilor 
adevărul şi spre a stopa propagarea acestei erezii. In cadrul unei 
mari adunări la care erau de faţă şi milenarişti şi ortodocşi 
adevăraţi, Sfîntul Dionisie a purtat o dispută publică cu Korakion şi 
cu alte căpetenii milenariste. Această dispută a durat trei zile 
întregi. (Cîtă rîvnă aveau Creştinii cei vechi pentru cercetarea 
adevărului!) Dumnezeu a binecuvîntat ne voinţa şi zelul lor, prin 
rugăciunile Sfîntului Dionisie, La sfîrşitul disputei publice, Korakion şi 
ceilalţi împreună cu el s-au lepădat de erezie şi au îmbrăţişat 
învăţătura ortodoxă expusă de Sfîntul Dionisie. 
Luare aminte 

Să luăm aminte la pocăinţa Regelui Mânase şi la iertarea pe care a 
primit-o de la Dumnezeu (II Paralipomena 33): 

• La cum Mânase, ducînd viaţă cumplită de sclav în pămînt străin, 
şi-a recunoscut păcatele, a plîns pentru ele cu amar, şi s-a rugat 
pentru iertare lui Dumnezeu; 

• La cum Dumnezeu l-a iertat, şi l-a eliberat din robie; 

• La cum după aceea Mânase a făcut ceea ce a fost drept 
înaintea lui Dumnezeu pînă la ceasul morţii lui, domnind în tot acest 
timp peste poporul lui cu pace. 

Predică Despre arătarea bunătăţilor 

„ Cine ne va arăta nouă cele bune? " (Psalmul 4: 6). 

Fraţilor, mare este bunătatea lui Dumnezeu. Ce cuvinte ar putea să 

o grăiască? Mari sînt bunătăţile împărăţiei Cereşti întru care 

vieţuiesc îngeri de foc, sfinţi minunaţi, şi dulceaţa Raiului. Cine oare 

le-ar putea grăi? Viaţa nemuritoare, apropierea de Dumnezeu şi de 

îngerii Lui, împreună-petrecerea cu sfinţii şi cu drepţii, toate acestea 

sînt un mare şi de negrăit bine. Un alt mare bine va fi acela că ne 



vom întîlni acolo cu cei din neamurile noastre şi dintre prietenii 
noştri; cu părinţii noştri, cu copiii noştri, şi cu cei mai iubiţi ai noştri 
care au plecat dincolo înaintea noastră şi ne-au lăsat trişti şi 
nemîngîiaţi. Oare cine ne va arăta tot acest imens bine? Mulţi au pus 
această întrebare pe vremea Regelui David, şi mulţi pun aceeaşi 
întrebare şi azi. Cine oare ne va arăta nouă aceste lucruri bune, ca 
să putem crede şi nădăjdui în venirea lor? 

Aceste lucruri bune ne sînt arătate nouă credincioşilor, iar noi nu 
aşteptăm nimic mai înalt, pe nimeni Altul decît pe Stăpînul Hristos, 
Adevăratul Martor al acestor lucruri bune, fraţilor, adevăratul Martor 
şi Stăpîn, a tot binele. Domnul Cel Multmilostiv a arătat tot acest 
bine prorocilor Lui aleşi încă mai înainte de venirea Lui pe pămînt. 
De aceea zice David către Domnul: Insemnatu-sa peste noi lumina 
feţei Tale, Doamne! (Psalmul 4: 6). 

Acesta şi este răspunsul către cei care întreabă: „ Cine ne va arăta 
nouă cele bune?" Domnul însuşi ne-a arătat nouă cele bune! Lumina 
feţei Domnului s-a însemnat peste noi, s-a încrustat în litere de foc 
în inimile noastre, iar în lumina Lui noi recunoaştem tot binele pe 
care numai cerul ni-1 poate da. Fraţilor, oare este vreo vindecare 
pentru cei care au auzit de venirea Domnului pe pămînt şi totuşi mai 
întreabă: Cine ne va arăta nouă cele bune? Dacă Hristos nu ne-ar fi 
arătat şi nu ne-ar fi descoperit nouă toate lucrurile cele bune prin 
slăvită Naşterea Lui, slăvitele Lui minuni, slăvită Lui înviere, şi Sfînta 
Lui Biserică, să fim siguri că întunecata noastră lume nu ni le-ar 
putea arăta nouă pe cele bune, pentru că îi este cu neputinţă. 
Oamenii nu ni le-ar putea descoperi, pentru că nici ei nu le cunosc. 
Există însă o vindecare pentru fiece om, chiar şi pentru cel mai 
incorijibil dintre necredincioşi, dar aceasta numai atîta vreme cît 
este încă în această viaţă. Iar vindecarea este pocăinţa de relele 
făcute, curăţirea inimii de patimi, şi împlinirea poruncilor lui Hristos. 
Omul sănătos vede lumina feţei Domnului care se însemnează peste 
el; dar omul bolnav la suflet, necurat la inimă şi strîmb la minte, nu 
o vede. 

O Stăpîne Doamne lisuse Hristoase, Cela Ce eşti Lumina îngerilor şi 
a oamenilor! Ajută-ne nouă să nu stingem cu păcatele noastre 
lumina Ta ce pururea o însemnezi peste noi, întru care ne descoperi 
bunătăţile Tale cele cereşti, şi nu ne lipsi pre noi de tot binele, O, 
Atotmilostive! 
Căci noi Ţie ne închinăm şi pre Tine Te slăvim în veci, Amin. 

6 octombrie 

• Pomenirea Sfîntului, măritului şi întrutotlăudatului Apostol Toma 
Sfîntul Toma a fost unul dintre Cei Doisprezece Apostoli ai lui Hristos. 
Prin neîncrederea lui în învirerea Domnului s-a adus o nouă dovadă a 
realităţii acestui eveniment sfînt şi înfricoşat. Din pricina îndoirii lui 
Toma, Domnul înviat S-a arătat pentru a doua oară înaintea 
ucenicilor Lui, numai şi numai în scopul de a îl convinge şi pe Toma 
de Slăvită Lui înviere. Domnul a zis atunci către Toma: Adu degetul 
tău încoace şi vezi mîinile Mele şi adu mina ta şi o pune în coasta 
Mea şi nu fi necredincios, ci credincios. Iar Toma plin de cutremur a făcut 



aşa şi a zis: Domnul meu şi Dumnezeul meu! (loan 20: 27-28). După 
Pogorîrea Duhului Sfînt, şi după ce Apostolii au aruncat sorţi spre a 
vedea locurile în care fiecare urma să iasă la propovăduire, lui Toma 
i-a căzut să meargă şi să vestească Evanghelia Domnului în India. El 
a fost puţin întristat că trebuia să plece atît de departe, dar Domnul 
i S-a arătat lui şi 1-a întărit, în India Toma a adus pre mulţi la Hristos, 
atît nobili cît şi popor de jos, şi a întemeiat acolo Biserica lui Hristos, 
sfinţind episcopi şi preoţi, între alţii, el a convertit şi două femei 
surori după trup, Terţiana şi Migdonia, amîndouă soţii de mari 
principi indieni. Din pricina credinţei lor, amîndouă au fost 
persecutate de soţii lor, cu care, după primirea Sfîntului Botez, nu 
mai voiau să mai trăiască, în cele din urmă soţii lor le-au dat 
învoirea să trăiască cum le va plăcea. Astfel eliberate de povara 
însoţirii, ele au dus vieţi plăcute lui Dumnezeu pînă la moartea lor. 
Dionisie şi Pelaghia au fost logodnici, dar auzind predicarea 
apostolului Toma, nu au mai voit să se căsătorească, ci s-au închinat 
fiecare din ei vieţii ascetice creştine. Pelaghia a sfîrşit muceniţă 
pentru Hristos, iar Dionisie a fost hirotonit întru Episcop de către 
Apostolul Toma. Prinţul Mazdai, soţul Terţianei, al cărui fiu, Azan, de 
asemenea fusese botezat de către Sfîntul Toma, 1-a osîndit pe 
Apostol la moarte. Mazdai a timiş cinci soldaţi care să-1 ucidă pe 
Sfîntul Apostol Toma. Ei l-au săgetat cu lănciile lor, şi aşa şi-a dat 
Sfîntul Apostol sfîntul lui suflet în mîinile lui Hristos. Mai înaintea 
morţii lui, el şi ceilalţi Sfinţi Apostoli au fost purtaţi minunat pe norii 
cerului la Ierusalim pentru înmormîntarea Preasfintei Născătoare de 
Dumnezeu. Dar Toma a sosit prea tîrziu, de abia după trei zile, şi 
pentru aceasta a plîns nemîngîiat. La ruga lui ceilalţi apostoli au 
deschis mormîntul 

Fecioarei, ca şi el să se poată închina cinstitului ei trup. Dar trupul 
Preasfintei Născătoare de Dumnezeu nu se mai afla în racla în care 
fusese aşezat: Domnul o luase pre Maica Lui la Locaşurile Sale 
cereşti. Astfel, întîrzierea Sfîntului Toma a descoperit lumii întregi 
minunata preaslăvire şi înălţare a Maicii lui Dumnezeu cu trupul la 
ceruri, tot aşa cum îndoirea lui a întărit în întreaga lume adevărul 
învierii Domnului Hristos. 

• Pomenirea Sfîntului Preacuviosului Părintelui nostru Macarie, Noul 
Mucenic 

El s-a născut la Chios, în Bithinia. Părinţii lui, Petru şi Antuza, erau 
creştini, iar din botez au dat fiului lor numele Manuel. De mic el a 
fost dat să înveţe meşteşugul croitoriei, între timp însă tatăl lui 
Manuel, Petru, a căzut de la Credinţă şi a trecu la islam, iar apoi s-a 
strămutat la Brusa. La o vreme Manuel a fost nevoit să călătorească 
cu afaceri la Brusa, şi acolo s-a întîlnit cu tatăl lui, care a încercat în 
tot chipul să îl facă şi pe fiul lui să treacă la islam. Zadarnică a fost 
împotrivirea lui Manuel. Turcii l-au tăiat împrejur cu sila. Manuel 
atunci a fugit la Sfîntul Munte şi s-a tuns monah la Schitul Sfinta 
Ana. Numele lui călugăresc a fost Macarie. Timp de doisprezece ani 
el s-a nevoit minunat întru toate nevoinţele monahiceşti, dar pacea 
sufletului nu o a putut afla. Cel ce se va lepăda de Mine înaintea 



oamenilor şi Eu Mă voi lepăda de el înaintea Tatălui Meu, Care este 
în ceruri (Matei 10: 33) - Aceste cuvinte ale Domnului răsunau 
mereu în conştiinţa monahului Macarie. La urmă, cu binecuvîntarea 
duhovnicescului lui părinte, el a mers la Brusa şi a mărturisit cu glas 
mare Credinţa lui în Hristos, înaintea turcilor, strigînd că mincinos 
proroc este Mohamet. El a fost biciuit timp de una sută şi treizeci de 
zile, şi torturat bestial în tot acest timp. El a fost decapitat la Brusa, 
în şase zile ale lunii octombrie, din anul 1590. Parte din sfintele lui 
moaşte făcătoare de minuni se păstrează cu cinste şi cu evlavie la 
Schitul Sfnta Ana din Sfîntul Munte Athos. 
Cîntare de laudă la Sfîntul Apostol Toma 

Cu-a lui îndoire Sfîntul Toma Apostol 

Credinţa Creştină o a întărit: 

însuşi Domnul pe el l-a convins. 

Toma coasta Domnuluipipăit-a şi s-a bucurat, 

Cu bucurie mare L-a slăvit pe Hristos. 

Via lui Tomafost-a a Indiei ţară, 

Ce el a cultivat-o cu viţa Crucii lui Hristos: 

Acolo el înţelepciunea şi minunile Domnului Hristos propovăduit-a 

Către slăviţi şi umili. 

O, înţelepţilor ai Indiei fii, 

Şarpe-otrăvit a voastră înţelepciune este! 

lată înţelepciunea cea adevărat din cer S-a pogorît 

Ea pentru a voastră mîntuire Trup pe pămînt a luat! 

Toma grăit-a şi lucrat-a minuni, 

Pe care minuni şi înţelepciune văzîndu-le, 

mulţime de popor lui i-a urmat, 

Căci Toma lucra întru Numele Domnului. 

Toma schingiuiri cumplite a luat Dar porţile iadului idolatriei indiene 

Zguduitu-le-a din temelii. El răni cinci pentru Domnul Intru al său 

trup, pentru adevăr, a luat. 

Cinci amare răni, al simţurilor număr, Care pildă de tainică 

înţelepciune nouă ne sînt: Căci cela ce-a lui simţuri nu îşi stăpîneşte, 

Dulceaţa cerească nu poate gusta. 

Cugetare 

Avem zidire de la Dumnezeu, casă nefăcută de mînă, veşnică, în 

ceruri (II Corinteni 5: 1), zice cela ce vede toate cu adevărat, 

Apostolul lui Hristos, Pavel. Toate eforturile pe care le facem noi 

pe pămînt pentru Dumnezeu au acest scop: să binemerităm, 

fiecare după puterile lui, această zidire dumnezeiească, această 

casă nefăcută de mînă. Regele Indiei Gundafor a hotărît să-şi 

zidească un palat minunat, cum n-a mai văzut pămîntul. Pentru 

aceasta l-a trimis pe curteanul lui, Avvan, să-i găsească un 

meşter priceput pentru lucrare. Avvan l-a întîlnit pe Sfîntul 

Apostol Toma, prin dumnezeiasca Pronie. Sfîntul Toma i-a zis lui 

Avvan că este meşter priceput, şi că nimeni altul nu îi va putea 

zidi regelui ceea ce doreşte inima lui. De aceea regele i-a dat lui 

Toma aur din destul pentru zidirea doritului palat. Ieşind de la 

rege, Sfîntul Toma a împărţit îndată tot aurul la necăjiţi şi la 



muritorii de foame. Locul ales pentru zidire se afla la o oarecare 
depărtare de reşedinţa regelui, şi 

după doi ani de la înţelegere acesta a trimis oameni care să vadă în 
ce stadiu se află lucrările. Toma Ie-a zis: „Toate sînt gata, doar 
acoperişul mai lipseşte," cerînd regelui să-i mai trimită şi alţi bani. 
Regele a făcut întocmai, nezgîrcindu-se. Aurul nou primit Toma 1-a 
împărţit la mult popor nenorocit, flămînd, desculţ şi fără adăpost. El 
a mers mai departe, predicînd peste tot Evanghelia. Regele, aflînd 
că Toma nici măcar nu a săpat temelia palatului mult dorit cu 
imensele bogăţii trimise, 1-a înşfăcat şi 1-a aruncat în temniţă, în 
acea noapte fratele regelui a murit, ceea ce 1-a aruncat pe acesta 
într-o tristeţe neagră, îngerul Domnului însă a luat sufletul mortului 
şi 1-a dus să îi arate frumuseţile Raiului, întru care i-a arătat şi un 
palat fără seamăn, aşa cum la mintea omului nu s-a suit. Sufletul 
mortului a voit să meargă şi să se sălăşluiască pe vecie acolo, dar 
îngerul i-a zis că nu se poate, că acea minunăţie este rezervată 
fratelui lui, căci pentru el fusese zidită de către Sfîntul Apostol Toma, 
care pe pămînt zăcea pentru aceasta în închisoare. Atunci îngerul a 
întors sufletul mortului înapoi în trup. înviind, fratele regelui a zis 
către rege îndată: „Jură-mi că îmi vei dărui ceea ce îţi voi cere." Iar 
regele ajurat. Atunci fratele lui i-a zis: „Dă-mi mie palatul ce ţi 1-a 
zidit Toma în ceruri, şi ia pentru el şi toate bogăţiile mele ce le am 
pe pămînt." Regele a rămas în uimire auzind că el are palat în ceruri. 
După ce fratele lui i-a descris cu amănuntul tot ce a văzut, regele a 
crezut şi a alergat la închisoare, scoţîndu-1 afară pe Sfîntul Apostol 
Toma. Auzind predicarea Apostolului despre suflet, mîntuire şi viaţa 
de veci, şi regele şi fratele lui cel înviat au luat Sfîntul Botez din 
mîinile lui. Regele Gundafor după aceea a făcut singur şi mai mari 
fapte de milostenie, mai zidindu-şi un palat încă şi mai minunat în 
ceruri. 
Luare aminte 

Să luăm aminte la nedreptatea Regelui Amon şi la pedeapsa lui 
Dumnezeu asupra lui pentru aceasta (II Paralipomena 33): 

• La cum Amon, fiul lui Mânase, s-a întors de către faţa lui 
Dumnezeu şi a făcut cele rele înaintea Lui; 

• La cum el a domnit numai timp de doi ani, după care a fost omorît de 
slugile lui. 

Predică Despre pocăinţa Regelui David 

Ostenit-am întru suspinul meu, spăla-voi înficare noapte patul meu, 
cu lacrimile mele aşternutul meu voi uda (Psalmul 6: 6). 
Ziua urmează nopţii, iar noaptea, zilei. Fie ca pocăinţei noastre celei 
de zi să îi urmeze pocăinţa de noapte, iar pocăinţei noastre din 
fiecare noapte să îi urmeze pocăinţa din fiecare zi. Iar pocăinţa cea 
de toată ziua în faptele cele bune se arată; iar cea de toată noaptea, 
în rugăciune, plîns şi îngenunchere. Astfel plătim noi noapte şi zi 
datoria noastră, prin aceea că umplem timpul zilelor şi nopţilor 
noastre cu ceea ce este mai de preţ înaintea lui Dumnezeu, şi cu 
ceea ce ne va însoţi pre noi la înfricoşata Judecată. Să privim la 
Regele David şi să luăm aminte la pocăinţa lui. Să vedem că nu este 



destul să ne mărturisim păcatele înaintea preotului, ca să fim iertaţi, 
lată însuşi Regele David şi-a mărturisit păcatul prorocului Nathan, 
zicînd: „Am păcătuit înaintea Domnului." (II Regi 12: 13). Cu toate 
acestea, marele Rege şi Proroc nu a socotit suficientă mărturisirea 
aceasta, ci a continuat să suspine şi să plîngă înaintea lui 
Dumnezeu, spălîndu-şi în fiecare noapte a vieţii lui patul cu lacrimi 
de pocăinţă. Căci nici măcar noaptea nu putea da el odihnă 
sufletului lui, ci doar istovirea pocăinţei celei cu lacrimi. Să nu 
zicem: „David a comis ucidere şi adulter, deci avea şi de ce să se 
pocăiască!" Oare nu şi tu ucizi oameni cu ura ta, oare nu comiţi 
mereu adulter în inima ta, prin gîndurile necurate cărora nu li te 
opui, şi prin poftele cele rele? Fraţilor, viaţa acesta nu am primit-o ca 
să ne îndreptăţim păcatele noastre, ci ca să ni le osîndim. Fericit 
acela pe care îl va îndreptăţi Domnul la înfricoşata Lui judecată! 
Pocăinţa nu este o chestiune doar de o oră sau doar de o zi. 
Pocăinţa trebuie să ne fie nouă ocupaţia de căpetenie a vieţii 
noastre, în fiecare ceas, pînă la moarte. Spăla-voi în fiecare noapte 
patul meu, zice Regele David. Aceasta nu înseamnă că doar noaptea 
trebuie pocăinţă, căci ea trebuie din belşug şi ziua, şi zi şi noapte; ci 
înseamnă că pocăinţa cea duhovnicească se poate face mai bine şi 
mai potrivit în liniştea nopţii decît în zgomotul zilei, în liniştea nopţii, 
noi ne vedem mult mai limpede şi păcatele noastre, şi marea 
milostivire a lui Dumnezeu. Oare nu ne aminteşte mai bine noaptea 
de moarte decît ziua? Oare nu vedem ce bine seamănă patul 
odihnei noastre de noapte cu un cosciug? 

O Stăpîne Doamne Dumnezeul nostru, Cela Ce eşti Drept şi Minunat 
întru lucrurile Tale, fără ajutorul Tău cu adevărat nu ne vom putea 
pocăi nicicînd! Ajută-ne nouă, Bunule Doamne, ca să ne vedem 
ranele păcatelor noastre, şi să simţim duhoarea lor cea grea şi să ne 
plîngem pe noi înşine cu amar, mai înainte de a o face rudeniile 
noastre, deasupra trupului nostru dat 

morţii şi putreziciunii şi dus la groapă! Şi mai înainte de a o face 
sfinţii îngeri deasupra stîrvului sufletului nostru celui lepădat la iad! 
O ajută-ne nouă şi ne mîntuişete pre noi, Stăpîne Doamne! 
Căci noi numai Ţie ne închinăm şi pre Tine Te slăvim şi Ţie Iţi 
mulţumim în veci, Amin. 

7 octombrie 

• Pomenirea Sfinţilor Mucenici Serghie şi Vah 
Aceşti sfinţi şi minunaţi mucencici, eroi ai Credinţei Creştine, au fost 
la început mari nobili de la curtea împăratului Maximian. împăratul 
însuşi îi cinstea foarte mult pentru vitejia, înţelepciunea şi loialitatea 
lor. Cînd a auzit însă că marii Serghie şi Vah sînt creştini, iubirea lui 
pentru ei s-a prefăcut în ură. La o mare festivitate idolească 
împăratul Ie-a cerut să vină şi să jertfească idolilor împreună cu el, 
dar Serghie şi Vah au refuzat aceasta pe faţă, înaintea întregii curţi. 
Negru de ură şi de furie, împăratul a poruncit atunci pe loc 
devestirea lor de însemnele demnităţii lor militare: centura, mantia, 
inelul cu pecete au fost smulse de pe ei, şi în loc au fost îmbrăcaţi în 
haine de femeie, împăratul a poruncit ferecarea lor cu zgarde de 



fier, şi aşa au fost purtaţi precum animalele în toată cetatea, ca să 
rîdă vulgul [poporul] de ei. Ei au fost după aceea trimişi la Antioh, 
guvernatorul Asiei, spre a fi torturaţi. Antioh dobîndise acel rang prin 
mijlocirea lui Serghie şi Vah, căci ei îl recomandaseră împăratului. 
Antioh i-a implorat să se lepede de Hristos şi să îşi salveze vieţile de 
la schingiuiri şi moarte de ruşine, dar Sfinţii au zis: „Nouă ne este tot 
una onoarea sau dezonoarea lumii, cinstea ei sau ruşinea, viaţa sau 
moartea. Noi către împărăţia Cerurilor căutăm." Antioh 1-a aruncat 
pe Serghie în închisoare şi a poruncit mai întîi chinuirea lui Vah. 
Slugile lui l-au biciuit pe rînd, pînă cînd au zdrobit cu totul trupul 
mucenicului. Sfîntul suflet al lui Vah a ieşit astfel din trupul lui 
sfarîmat, şi a fost dus pe aripi de îngeri la Domnul. Sfîntul Vah a luat 
mucenicia în cetatea Barbalissos. Apoi a fost scos din închisoare 
Sfîntul Serghie, căruia i s-au pus în picioare încălţăminte de fier, 
căptuşite pe 

"în Mineiele de pînă acum, aceştia aveau slujba sfinţilor de rînd (cu stihirile pe 6). 
Darîntrucît părţi din sfintele lor moaşte - şi anume sfintele lor capete - se află la 
noi în ţară, fiind păstrate mai înainte la Mînăstirea lui Neagoe de la Curtea de 
Argeş, iar acum în Catedrala Sfintei Mitropolii a Olteniei din Craiova, s-a pus acum 
slujba lor cu priveghere şi polieleu..." -din Mine iu l pe Octombrie (Bucureşti: Ed. Inst. 
Bibi. şi de Misiune al B.O.R., 2004, p. 92). 

dinăuntru cu cuie. El a fost silit să mărşăluiască astfel pînă la 
cetatea Rozapha, din Siria, şi acolo i s-a tăiat capul. Sufletul lui s-a 
înălţat la ceruri unde a fostîntîpinat de prietenul lui, Vah. Ei 
împreună au primit cununile neveştejite ale muceniciei, din Sfintele 
Mîini ale împăratului Hristos, Mîntuitorul şi Domnul. Aceşti doi 
minunaţi prieteni şi Cavaleri ai Credinţei au luat mucenicia cam pe 
la anul 303. 

• Pomenirea Sfîntului Mucenic Polihronie 

El s-a născut în ţinutul Gamfanitus, din părinţi ţărani, în tinereţile lui 
el a fost lucrător cu ziua în via unui anume cetăţean din 
Constantinopol. Dar chiar lucrător cu ziua fiind, Polihronie s-a 
închinat pe sine nevoinţelor trupeşti şi lăuntrice prin postiri aspre şi 
rugăciune ziua şi noaptea. Vierul se minuna de sfinţenia vieţii lui şi îi 
plătea bani mai mulţi decît prevedea înţelegerea. Sfîntul Plihronie cu 
acei bani a zidit o sfîntă biserică. La vremea Sfîntului Sinod întîi 
Ecumenic de la Niceea (din anul 325), Polihronie era citeţ bisericesc. 
El s-a arătat în acea vreme un rîvnitor de foc al Ortodoxiei şi curăţiei 
dogmei, luptător împotriva ereziei ariene, şi de aceea a fost sfinţit 
preot. Arienii pentru aceasta s-au răzbunat, au năvălit chiar în 
biserică şi l-au tăiat în bucăţi pe Sfîntul Polihronie. Aşa s-a săvîrşit 
acest mare apărător al adevărului şi al purităţii Ortodoxiei, primind 
cununa muceniceştii slave din Mîinile Domnului Hristos. 60 
Cîntare de laudă la Sfinţii Mucenici Serghie şi Vah 
împărăteşti bărbaţi, Serghie şi Vah, 
Pre împăratul slujit-au, dar nu cel pămîntesc; 
Cipre lisus Nemuritorul, Domnul Slavei. 

Regele c/e ţarină batjocoritu-i-a pre ei, 
Smulgîndu-le centurile regale, 
Dar Hristos Domnul mult mai minunat i-a încins, 
îmbrăcîndu-i în mantia nestricăcioasă a nemuririi. 



60 întru această zi Sinaxarul Grecesc mai face pomenire şi de cei Nouăzeci şi Nouă 
de nevoitori din Creta. Se spune în Sinaxar că cel de al o sutălea nu a fost 
niciodată văzut între ei, cuvinte care interpretate ar arăta că Cel de al O Sutălea 
Nevoitor a fost chiar Hristos Domnul, Capul lor. Cel mai vestit dintre ei a fost 
Sfîntul loan, bărbat de mare rugăciune şi făcător de minuni. El s-a rugat vreme atît 
de îndelungată în genunchi, încît nu s-a mai putut după aceea ridica niciodată în 
picioare. De aceea el se deplasa oriunde în genunchi. Pentru aceasta un păstor, 
crezînd că este vreo fiară, 1-a săgetat de moarte cu o săgeată trasă din arc. Printr- 
o tainică minune, toţi ceilalţi nouăzeci şi opt de nevoitori aflaţi la mînăstire au 
murit întru aceeaşi zi. Nu se cunoaşte vremea cînd s-au nevoit această obşte de 
sfinţi. - Nota autorului. 

împăratul inelele lor din degete li Ie-a smuls, 

Dar Domnul mai slăvite pe mîna lor a pus, 

Unindu-le sufletele cu Sine. 

împăratul de lut de la curtea lui i-a izgonit, 

Dar Domnul Nemuritor i-a primit cu fast la Curţile Slavei. 

Ţărîna schinguit-a pe-aceşti Cavaleri ai lui Hristos, 

Cu schingiuri bestiale. Dar Raiul 

Odihnitu-i-a pre ei întru locaşurile desfătării. 

Pururea ce e putred pe neprihănit prigoneşte, 

Iar cel rău urăşte pe cel ce este bun. 

Dar Vahus şi cu Serghie Sfinţii 

Pre ţărînă ţarinii au dat-o, în pămînt. 

Ale lor suflete cu bucurie zburat-au la cer. 

Deşi surghiuniţi de pămîntescul rege, 

Ei pre pămînteni luminează de sus chiar şi-acum. 

Ei cu mucenicia biruit-au răutatea, 

Şi murind pentru Cruce se au preaslăvit. 

Biruind întunericul pe a mîntuirii cale, 

Ei luminează calea pe care să urmăm şi noi. 

Cugetare 

lată o altă vednie a Sfintului Andrei cel Nebun pentru Hristos: şezînd 

el odată în convorbire cu ucenicul lui iubit, Epifanie, a văzut cum un 

drac scîrbos voieşte să se apropie şi să îl ispitească pe tînărul 

Epifanie, însă nu îndrăzneşte din pricina lui [a lui Andrei]. Andrei a 

strigat: „Pleacă de aici, necuratule!" Diavolul s-a dus mai încolo, dar 

a zis cu răutate: „O, tu, tu eşti duşmanul meu de moarte, ca nici 

unul altul în Constantinopol!" Andrei însă nu 1-a nimicit cu 

rugăciunea lui, ci i-a îngăduit să zică mai departe: „lată, Andreie, 

vine vremea cînd eu nu voi mai fi nevoit să-mi fac răutăţile mele. 

Atunci chiar oamenii vor fi mult mai răi decît mine, iar copiii de zeci 

de ori mai răi decît cei mari! Atunci eu mă voi odihni şi nu voi mai fi 

nevoit să le insuflu răutăţi oamenilor, căci ei înşişi vor lucra unele 

care mie nici nu mi-au trecut vreodată prin cap! Atunci va fi vremea 

bucuriei şi odihnei mele!" Sfintul Andrei a zis: „Spune degrabă, ce 

păcate vă plac vouă dracilor cel mai mult?" Iar diavolul i-a arătat: 

„închinarea la idoli, jignirea şi calomnierea nevinovaţilor, răutatea 

împotriva aproapelui, păcatul mult iubit mie al sodomiei, beţia şi 

zgîrcenia - acestea sînt bucuriile noastre cele mai mari." Andrei 1-a 

întrebat mai departe: „Dar cum vi se pare cînd vedeţi pe cel ce l-aţi 

ţinut în gheare că se scutură cu totul de voi?" Iar dracul i-a zis: „Tu 



ştii mai bine, Andreie! Noi nu suferim aceasta! Dar ne 

mîngîiem totuşi cu nădejdea că de cele mai multe ori unii ca aceştia 

cad cumva iar în necuratele noastre mreje, căci mulţi s-au lepădat 

de noi şi scăpat la Dumnezeu, iar după aceea s-au întors înapoi la a 

noastră mlaştină!" Diavolul a zis aceasta şi încă multe altele, după 

care Sfîntul Andrei a suflat asupra lui şi 1-a risipit. 

Luare aminte 

Să luăm aminte la dreptatea Regelui losia şi la răsplata lui 

Dumnezeu Către el (II Paralipomena 34): 

• La cum Regele losia a dezrădăcinat cu totul idolatria din luda, şi 
a făcut tot ceea ce a fost bun înaintea lui Dumnezeu; 

• La cum pentru aceasta Domnul a vărsat asupra lui şi a 
poporului binecuvîntările Sale, învrednicindu-1 de o domnie paşnică 
şi foarte lungă. 

Predică Despre copii şi lauda Domnului din gura copiilor 
Din gura pruncilor şi a celor ce sug ai săvîrşit laudă, pentru 
vrăjmaşii Tăi, ca să amuţeşti pe vrăjmaş şi pe răzbunător (Psalmul 8: 

2). 

La slăvită Intrare a Domnului în Ierusalim la Duminica Sîlpărilor, şi 
chiar la Intrarea lui la Templu (Matei 21: 15), copiii mici au strigat: 
Osana Fiului lui David! Binecuvîntat este Cel Ce vine întru Numele Domnului! 
Osana întru cei de sus! (Matei 21: 9). Se pare că nimic nu i-a iritat pe 
bătrînii iudeilor mai mult decît această laudă adusă în gura mare lui 
Hristos, chiar şi de către copiii cei mici. Auzi ce zic aceştia? (Matei 
21: 16), L-au întrebat ei plini de ură şi de răutate. Iar lisus Ie-a 
răspuns liniştit: Da. Au niciodată n-aţi citit că din gura copiilor şi a 
celor ce sug Ţi-ai pregătit laudă? (Matei 21: 16). Astfel, este limpede 
ca lumina zilei că aceste cuvinte proroceşti ale lui David ţin de 
minunea aceasta care s-a lucrat la Intrarea triumfală a Domnului în 
Ierusalim: anume că pînă şi copiii cei mici au strigat Osana! pe drum şi în 
Templu, întru lauda întîmpinării Mîntuitorului. Limpede este că, 
precum s-a prorocit acest eveniment, el întocmai aşa s-a şi 
întîmplat. Limpede mai este că însuşi Domnul, răspunzînd iudeilor, a 
desemnat tocmai această prorocie a Regelui David: Din gura 
pruncilor şi a celor ce sug ai săvîrşit laudă. Nu este nici o îndoială că 
această primire triumfală a Domnului, chiar şi din gurile copiilor 
celor mici, a fost o mare minune lucrată înaintea ochilor tuturor, ea 
fiind 

insuflată de Duhul Sfînt şi săvîrşită prin puterea şi voinţa lui 
Dumnezeu. Pe cînd puternicii zilei, cărturarii, fariseii şi marii 
preoţi nu au fost în stare să îl recunoască pe Dumnezeu şi să li 
aducă cinstirea cuventiă, copiii cei mici şi cei simpli au fost în 
stare să vadă în lisus pe Hristos Domnul şi să îl laude şi 
binecuvînte în gura mare şi cu bucurie, din toate puterile lor. Cu 
adevărat minune măreaţă a fost aceasta, între cele mai mari din 
Cele Două Testamente luate la un loc! Ea nu a fost mai mică decît 
învierea morţilor! De fapt, în cazul ambelor minuni, şi a Intrării 
triumfale a Domnului în Ierusalim, şi al învierii morţilor, aceeaşi 
putere a lui Dumnezeu a lucrat, acelaşi Duh şi aceeaşi Providenţă 



Dumnezeiască, în minunea jertfei de laudă săvîrşite din gurile 
pruncilor şi ale celor ce sug, Prorocul a voit mai cu de-amănuntul 
să scoată în evidenţă puterea şi maiestatea slavei lui Dumnezeu. 
El aşează această minune alături de minunile cele mai mari ale 
boitei înstelate de deasupra lumii zidite, zidite de aceeaşi putere 
a lui Dumnezeu, căci el zice mai departe: Cînd privesc cerurile, 
lucrul mîinilor Tale, luna şi stelele pe care Tu le-ai întemeiat... 
(Psalmul 8: 3). 

în afară de această, împreună cu pruncii şi cu cei ce sug trebuie 
număraţi şi Sfinţii Apostoli, şi toate mulţimile de sfinţi, nevoitori, 
mucenici ai lui Hristos, fecioare, şi toate miile de mii de suflete 
care, în curăţia şi căldura inimilor lor L-au recunoscut pe Hristos 
Domnul şi Mîntuitorul lor, L-au îmbrăţişat din tot cugetul şi din 
toată vîrtutea lor şi au luat cu dragoste mucenicie pentru Numele 
Lui. Oare de ce anume a rînduit Dumnezeu ca din gurile unora ca 
aceştia să I se rostească Lui laudă, mai curînd decît din gurile 
puternicilor zilei, filozofilor şi oamenilor „de cultură"? El a primit şi 
primeşte lauda primilor pentru că ea vine din inimă smerită şi 
zdrobită, şi o respinge pe a celorlalţi pentru că iese din mîndria şi 
trufia lor; şi trufaşii sînt duşmanii cei mai mari ai lui Dumnezeu. 
De aceea a dezlegat Domnul minunat limbile copiilor, ale 
pescarilor celor simpli şi ale lucrătorilor pămîntului, ca să 
proclame aceştia adevărul în pofida duşmanilor lor, adică a 
mîndrilor şi deşerţilor stăpînitori şi înţelepţi ai iudeilor. 
O Stăpîne Atotputernice Doamne, dezleagă şi limbile noastre ca 
cu credinţă şi noi să Te lăudăm pre Tine, şi cu bucuria cea mare a 
pruncilor şi noi să vestim Slava Ta cea nemăsurată, 
Care se cuvine numai Ţie în veci, Amin. 

8 octombrie 

• Pomenirea Sfintei Cuvioase Pelaghia 

Ea a fost o mare păcătoasă care s-a pocăit. Ea s-a născut la 
Antiohia, din părinţi păgîni, şi a fost dăruită de Dumnezeu cu 
nemaivăzută frumuseţe trupească. Pelaghia şi-a folosit marea 
frumuseţe spre a ei pierzanie şi a celor căzuţi în mrejele ei. Din 
desfrînările ei ea se făcuse putred de bogată. Trecînd odată pe lîngă 
Biserica Sfîntului Mucenic Iulian, în care tocmai atunci predica 
înaltpreasfinţitul Nonnus, ea s-a oprit şi a auzit cuvîntul pentru 
înfricoşata Judecată şi pedeapsa care îi aşteaptă pe păcătoşi în iad. 
Cuvintele acelea au zguduit-o, şi Pelaghia şi-a schimbat radical 
viaţa. Ei i-a fost scîrbă de ea însăşi, s-a temut tare de Dumnezeu, s-a 
pocăit cu amar de noianul păcatelor ei şi a căzut înaintea lui Nonnus 
rugîndu-se de el ca să o boteze: „îndură-te şi fie-ţi milă de mine, 
Sfinţite Părinte. Botează-mă pe mine şi învaţă-mă pe mine pocăinţa, 
căci iată eu sînt adînc de păcate, gheena pierzării, mreaja şi unealta 
diavolului." Aşa s-a rugat Pelaghia de Ierarhul lui Hristos cu lacrimi, 
şi el a primit-o, i-a cercat pocăinţa şi a botezat-o pe ea. La sfîntul ei 
Botez a slujit şi Fericita Romana Diaconita, care i-a fost şi naşă. 
Romana a învăţat-o bine toată creştineasca vieţuire şi tainele 



Credinţei. Dar Pelaghia a rîvnit mai mult decît Sfîntul Botez. Prea 
conştientă fiind de noianul adînc al păcatelor ei, împunsă de boldul 
conştiinţei, ea a voit să se nevoiască pînă la moarte cît mai aspru. 
Ea a împărţit imediat toate imensele ei averi cele cîştigate din 
desfrîu săracilor, şi a plecat în taină la Ierusalim, sub numele de 
monahul Pelaghie. Acolo ea s-a închis într-o peşteră de la Muntele 
Măslinilor, şi s-a închinat cu totul celor mai aspre postiri, rugăciuni şi 
privegheri de toată vremea. După trei ani a cercetat-o lacov, 
diaconul Sfinţitului Nonnus, şi a aflat-o încă vie. Darcînd a revenit 
după trei zile, a aflat-o pe ea moartă, şi i-a îngropat trupul ei cu 
cinste. Sfînta Pelaghia s-a săvîrşit către Domnul cam pe la anul 461. 
Astfel, cumplita desfrînată de mai înainte i-a plăcut mai după aceea 
lui Dumnezeu cu asprimea pocăinţei celei cu lacrimi, a fost iertată 
de noianul păcatelor ei, şi s-a sfinţit. Iar Domnul a socotit vrednic 
sufletul ei cel curăţit de împărăţia Cerurilor. 

• Pomenirea Sfintei Cuvioase Taisia 

Aceasta a fost o mare păcătoasă care s-a pocăit. Ea a fost de neam 
egiptean. Ca şi Pelaghia mai sus pomenită astăzi, şi Taisia şi-a 
petrecut parte a tinereţii ei în mari desfrînări. Dar aceasta i s-a 
întîmplat Taisiei din pricina mamei ei, care a făcut din fiica ei de 
mică locaş al diavolilor, în milostivirea Lui însă Domnul, Carele nu 
voieşte moartea păcătosului, ci să se întoarcă şi să fie viu, a aflat 
cale, în Minunata Lui Purtare de Grijă, pentru întoarcerea şi 
mîntuirea Taisiei. Unul dintre ucenicii Sfîntului Antonie cel Mare, 
anume Avva Pafnutie Sindonitul, a auzit de viaţa cea prea păcătoasă 
a Taisiei, şi de mulţimea bărbaţilor care merg la Gheena din pricina 
ei. El şi-a pus în inimă să o mîntuiască, cu ajutorul lui Dumnezeu. 
Luînd haine lumeşti, Sfîntul Pafnutie a luat un ban greu de aur şi a 
intrat în cetate. Taisia, gîndind că acest bărbat îi dă aurul pentru 
desfrînare, 1-a poftit în cămara ei. Atunci Avva Pafnutie şi-a deschis 
sfînta lui gură şi a dat pe faţă toate păcatele şi ticăloşia Taisiei, 
cerîndu-i să-i pară rău şi să se pocăiască. Atunci s-au trezit şi 
conştiinţa şi inima Taisiei, şi ea a plîns, pocăindu-se cu amar. Ea a 
împărţit îndată toate multele şi necuratele ei averi muritorilor de 
foame, şi a intrat în mînăstirea de fecioare la care a dus-o Avva 
Pafnutie, rămînînd acolo timp de trei ani, închisă singură într-o chilie. 
Acolo ea a trăit numai cu pîine şi cu apă. Sfîntul Pafnutie a venit şi a 
cercetat-o cu puţin înainte de moartea ei, scoţînd-o afară din acea 
chilie, chiar nevrînd ea să iasă. Ea îndată s-a îmbolnăvit, şi după ce 
a bolit puţine săptămîni şi-a dat sufletul ei cel curăţit în Mîinile lui 
Dumnezeu. Sfîntul Pavel cel Simplu, un alt ucenic al Sfîntului Antonie 
cel Mare, a văzut în duh minunatul locaş pregătit de Domnul Taisiei 
celei pocăite, în ceruri. Sufletul sfinţit al acestei femei s-a înălţat la 

Domnul la anul 340. 

• Pomenirea Sfintei Muceniţe Pelaghia 

Această Pelaghia a fost o fecioară creştină din marea aristocraţie 
antiohiană. In timpul domniei lui Numerian, guvernatorul Antiohiei a 
trimis soldaţi care să o aducă înaintea tribunalului pe Pelaghia, 
cunoscută în toată cetatea pentru sfinţenia vieţii ei. Soldaţii i-au 



înconjurat palatul şi au cerut ca fecioara să iasă la porţi. Ea i-a 

salutat de sus, şi cînd a auzit că soldaţii vor să o ducă înaintea 

judecătorului, s-a prefăcut voioasă şi Ie-a cerut să o îngăduie să îşi 

schimbe ţinuta. Apoi a urcat pe acoperişul casei, şi-a înălţat mîiniîe 

la rugăciune către cer şi s-a rugat lui Dumnezeu îndelung, ca El să îi 

primească sufletul ei şi să nu îngăduie întinarea trupului ei, care ştia 

că o aşteaptă. Dumnezeu a primit sfîntul ei suflet, iar trupul 

Pelaghiei a căzut mort înaintea 

soldaţilor care se aflau sub zidurile palatului. Sfîntul loan Hrisostom 

a zis despre aceasta: „Moartea ei nu a survenit în urma unui proces 

firesc, ci mai curînd la porunca lui Dumnezeu." El a mai zis: „Astfel, 

trupul ei cel fecioresc, mai curat decît aurul, a zăcut la pămînt. 

îngerii l-au înconjurat, Sfinţii Arhangheli l-au cinstit, şi Hristos însuşi 

a stat lîngă el." 61 

Cîntare de laudă la Sfînta Cuvioasă Pelaghia 

Pelaghia cea mult păcătoasă aplîns cu amar, 

Şi aflînd Credinţa sufletul şi-a luminat. 

Lumea semne i-a făcut ca s-o ademeneasă iar, 

Dar ea o a lepădat. 

Conştiinţa ei s-a trezit, şi sufletul, ca din coşmar. 

Ce mult a chinuit! Cît s-a nevoit, cît a îndurat 

Pentru a ei mîntuire! 

Sufletul ei cu păcătosul ei trup a luptat, 

Şi acesta i s-a făcut ca un măr putred. 

Ea muceniceşte a plîns şi s-a nevoit 

Pînă ce sufletul ei nenorocit i I-a sfinţit Domnul. 

Pe cer soarele de Domnul zidit străluceşte, 

Dar al Pelaghiei suflet străluceşte mai mult. 

Pocăinţa! Pocăinţa ne-o a dăruit Domnul, 

Pelaghia cu aceasta s-a preaslăvit. 

Cugetare 

O, de-am investi şi în sufletele noastre efortul pe care îl investim în 

confortul nostru trupesc! De-am fi tot atît de dornici să ne 

împodobim cu virtuţile înaintea lui Dumnezeu, pe cît sîntem în a ne 

împdobi trupul cu cele stricăcioase! La început, şi Pelaghia cea 

păcătoasă, şi Taisia nu se interesau decît de frumuseţea trupurilor 

lor, care le ţinea sufletele în robie. Amîndouă nu 

inProloagele slavoneşti se zic următoarele despre un păcătos nepocăit: Un anume 

Diacon Rafael s-a îmbolnăvit de moarte. Lucrul acesta a fost adus la cunoştinţa 

Siîntului Epifanie, care îl iubea pe Diaconul Rafael, ca pe un prieten al lui. 

Recunsocîndu-1 pe duhovnicescul lui părinte, Rafael muribundul a început să 

plîngă şi să se jelească tare. A plîns şi Epifanie şi I-a întrebat: "De ce plîngi atît de 

rău?" Iar diaconul i-a zis: "Vai mie! Diavolul are în mîini toate păcatele mele iar 

sfinţii îngeri au plecat de lîngă mine plîngînd!» Zicînd acestea a început să behăie 

ca un ţap şi să latre precum un cîine, şi aşa şi-a lepădat sufletul. Sfîntul Epfanie a 

zis că acestea i s-au întîmplat diaconului din cauza unui păcat cumplit şi niciodată 

spovedit şi spălat prin pocăinţă. - Nota autorului. 

se străduiau decît pentru deşertăciune: a rochiilor splendide, a 

parfumurilor, a tuturor podoabelor! Ele erau înconjurate numai de 

linguşiri şi laude, pe care şi le doreau şi cu care se hrăneau. Dar ce 

schimbare neaşteptată în vieţile lor! O schimbare mai minunată 



decît a altoiului care scoate mere nobile din mere pădureţe, sau 
preface într-un lac de apă limpede şi dulce mlaştina cea rău 
mirositoare! Cînd a văzut-o întîia oară Preasfinţitul Nonnus, 
înconjurat şi de alţi Sfinţiţi Ierarhi, pe desfrînata Pelaghia pentru 
întîia oară, împodobită şi frumoasă ca o zeiţă şi înconjurată de 
sclavii şi sclavele ei, gătită cu cea mai scumpă şi mai aleasă 
podoabă de mătase, cu brăţări, coliere şi inele şi înmiresmată cu 
parfumuri rare, el a lăcrimat şi a zis celor ce erau cu dînsul: „Cu 
adevărat, mult învăţăm de la această femeie. Domnul o va pune de 
faţă la înfricoşata Judecată şi ne va osîndi cu pilda ei. Oare cîte 
ceasuri pe zi nu petrece această femeie în cămara ei, îmbăindu-se şi 
gătindu-se, împodobindu-se şi privindu-se în oglindă - pentru ce? 
Doar spre a apărea un ceas, mai strălucitoare ca soarele, înaintea 
oamenilor. Iar noi, carele Mire avem pre Hristos Cel Nemuritor din 
ceruri, nu ne străduim măcar puţin timp pe zi ca să ne împodobim 
nevăzuţi de nimeni cu pocăinţa! Noi nu grăbim să neîmbăiem cu 
lacrimile, nici să ne împodobim întru frumuseţea virtuţilor, ca să 
apărem şi noi mai frumoşi decît soarele înaintea lui Dumnezeu!" 

Luare aminte 

Să luăm aminte la nedreptăţile Regelui Ahab şi la pedeapsa lui 
Dumnezeu asupra lui pentru aceasta, adusă prin Prorocul Mie (III 
Regi 16, 17): 

• La cum Ahav s-a dat pe sine cu totul închinării la idoli, şi a făcut 
ceea ce este spurcat înaintea lui Dumnezeu; 

• La cum Prorocul Ilie a închis cerurile cu rugăciunea, şi nu a mai plouat pe 
pămînt timp de trei ani şi jumătate. 

Predică Despre pieirea săbiilor vrăjmaşului, de la sfîrşit 
Vrăjmaşului i-au lipsit de tot săbiile şi cetăţile i le-ai sfărîmat; pierit- 
a pomenirea lor cu sunet 62 (Psalmul 9: 6). 

Vrăjmaşul neamului omenesc, cela ce a fost ucigaş de oameni încă 
de la început, a folosit orice arme şi cea mai deşănţată înşelăciune 
împotriva omului, dintotdeauna. El zi şi noapte inventează arme şi 
ţese intrigi noi, în scopul de a distruge oameni, indiferent cum şi cîţi, 
răcnind ca un leu, căutînd pe cine să înghită (I Petru 5: 8). El se 
ascunde ca un şarpe şi îşi aşteaptă cu răbdare drăcească prada; el 
îşi întinde mrejele pretutindeni, ca un păinajen, cu singura ţintă de a 
înşela vreun om şi a-1 surpa în stricăciunea rău-mirositoare a 
iadului. Popoarele păgîne erau cetăţile lui întărite. Pînă la venirea lui 
Hristos, el a domnit suprem şi nestingherit în ele. Cînd acelea 
aduceau jertfe idolilor din capişti şi de pe înălţimi, lui îi aduceau; 
descîntăturile şi vrăjitoriile lui îi slujeau; el păzea, călăuzea şi sporea 
poftele tuturor desfrînărilor oamenilor; jertfele umane, patimile 
necurate şi arzătoare, ura, războiul, fărădelegile de tot felul, acestea 
erau plăcerea lui perpetuă. Dar la sfîrşit au pierit armele lui. 
„Cetăţile" lui au fost sfârimate iar pomenirea lui a pierit cu sunet. Acest 
„sfîrşit" de care vorbeşte aici prorocul este venirea Domnului lisus 
Hristos în lume. Domnul Şi-a arătat puterea Lui asupra diavolului 
cînd a biruit ispitirile diavoleşti în pustia din munte. El Şi-a arătat 
stăpînirea asupra diavolilor cînd i-a scos afară din oameni, şi Ie-a 



poruncit să meargă într-un loc sau în altul; El Şi-a arătat stăpînirea 
Lui absolută şi invincibilă asupra păcatului şi morţii prin Patima şi 
învierea Lui. Iar ceea ce este poate cel mai important aici, El S-a 
pogorît la iad şi a scos de acolo sufletele omeneşti şi a risipit 
puterea diavolului. El nu a dorit să-i piardă cu desăvîrşire, ci doar să- 
i împrăştie şi să le distrugă desăvîrşit armele; El i-a zdrobit şi i-a 
împrăştiat aşa cum a făcut-o mai după aceea şi cu iudeii, dar mai 
cumplit decît cu iudeii. El a eliberat poporul omenesc din stăpînirea 
lor, iar ceea ce este şi mai important, El a dat putere oamenilor 
asupra diavolilor, astfel încît ei pot să îi scoată afară din sufletele, 
trupurile şi casele lor şi chiar şi ale altora [aceştia ce fac acestea din 
urmă sînt sfinţiţii preoţi şi sfinţii] cu Numele Lui Cel Sfînt! Oare 
vedem noi cum a împletit Domnul biruinţa Lui asupra diavolului cu 
milostivirea şi dragostea faţă de noi? El 1-a slăbit şi 1-a zdrobit atît 
de tare, El 1-a înfricoşat şi 1-a risipit atît de desăvîrşit, încît 1-a dat 
cu totul în puterea oamenilor! Dar nu a tuturor, ci doar a 
62 în Biblia de la Bucureşti (Bucureşti: Ed. Inst. Bibi. şi de Misiune al B.O.R., 1997, ed. II): 

Peri pomenirea lui [a vrăjmaşului] cu sunet. 

acelora care cred cu adevărat şi desăvîrşit în El şi împlinesc întocmai 

sfintele Lui porunci. Acestora Ie-a dat Domnul putere asupra 

diavolului, şi acestora Ie-a dat şi armă, arma Sfintei Cruci. 

O, Stăpîne Doamne lisuse Hristoase, Cela Ce ne-ai mîntuit pre noi 

din puterea diavolului, ajută-ne nouă să lucrăm şi această „mai 

mică" parte ce ne-ai lăsat-o nouă, 

Căci noi Ţie ne închinăm şi pre Tine Te lăudăm în veci, Amin. 

9 octombrie 

• Pomenirea Sfîntului Apostol lacov 

lacov, fiul lui Alfeu, a fost unul dintre Cei Doisprezece Apostoli. El a 
fost frate de sînge cu Sfîntul Apostol şi Evanghelist Matei. El a fost 
martor ocular al minunilor şi cuvintelor adevărate ale Domnului şi 
Mîntuitorului nostru lisus Hristos, martor ocular al Patimii Lui, al 
învierii şi înălţării Lui. După Pogorîrea Sfîntului Duh la Cincizecime, 
lui lacov i-au căzut sorţii ca să predice Evanghelia lui Hristos în 
Elefteropolis şi ţinuturile înconjurătoare, iar apoi în Egipt, unde a luat 
chinuri grele pentru Mîntuitorul. Cu mare putere în faptă şi în cuvînt, 
Sfîntul Apostol lacov a semănat vestea mîntuitoare a Cuvîntului lui 
Dumnezeu întrupat, dărîmînd la pămînt idolii, scoţînd diavolii afară 
din oameni, şi vindecînd toată neputinţa şi boala întru Numele 
Domnului lisus Hristos. Lupta şi rîvna lui pentru Evanghelie au fost 
încununate cu roadă îmbelşugată. Mulţi păgîni au crezut în Hristos, 
s-au întemeiat şi s-au înălţat biserici, s-au sfinţit episcopi şi preoţi. 
Sfîntul lacov a luat moarte mucenicească în Egipt, la Ostracina, 
unde a fost răstignit pe cruce de către păgîni. Aşa s-a strămutat 
fericitul lui suflet la ceruri, unde domneşte veşnic împreună cu 
împăratul Slavei. 

• Pomenirea Sfîntului Preacuviosului Părintelui nostru Andronic şi a 
Athanasiei, soţia lui 

Andronic a fost cetăţean al Antiohiei celei mari, pe vremea 
împăratului Teodosie cel Mare. El era de meserie aurar. Şi el şi soţia 



lui erau oameni foarte credincioşi, luptînd pururea să împlinească cu 
fapta, cu gîndul şi cu cuvîntul poruncile Mîntuitorului Hristos şi 
Sfintei Lui Biserici. Din veniturile lor, ei o 
treime o împărţeau săracilor, altă treime o dădeau spre 
chiverniseala sfintelor biserici, iar a treia o păstrau pentru nevoile 
casei lor. După ce li s-a născut lor şi al doilea fiu, ei s-au sfătuit să 
ducă mai departe o veiţuire mai înaltă, ca frate şi soră. Vieţuind ei 
astfel timp de doisprezece ani, prin nepătrunsa purtare de grijă a lui 
Dumnezeu, amîndoi fiii au murit în aceeaşi zi, spre plînsul părinţilor 
lor, şi mai ales al mamei lor, Athanasia. Copiii au fost înmormîntaţi 
amîndoi în Biserica Sfîntului Iulian, iar Athanasia, covîrşită de durere, 
nu mai voia să plece de lîngă mormintele fiilor ei. Atunci însuşi 
Sfintul Mucenic Iulian a venit lîngă Athanasia sub chip de monah, 
certînd-o pentru suferinţa ei prea mare şi apoi mîngîind-o. El i-a 
arătat că fiii ei sîntîn Raiul lui Hristos, unde nu duc lipsă de nimic şi 
sînt mai fericiţi decît au fost pe pămînt lîngă părinţii lor. Plină de 
bucurie, Athansia a mers la casa ei, descoperindu-i soţului ei 
Andronic vedenia ce o avusese în Biserica Sfîntului Mucenic Iulian. Ei 
îndată au lăsat casă şi averi spre chiverniseala săracilor, şi au plecat 
către Egipt, unde au primit amîndoi îngerescul chip: Sfîntul Andronic 
la Skit, ca ucenic al marelui Avvă Daniel, iar Sfînta Athanasia într-o 
mînăstire de femei tabenisiotă. Plăcînd lui Dumnezeu cu nevoinţele 
lor bune de ani îndelungaţi, ei s-au săvîrşit cu pace către Domnul, 
Care i-a aşezat în Locaşurile Sale Cereşti. Mai întîi s-a săvîrşit Sfînta 
Athanasia, iar opt zile mai tîrziu, şi Sfîntul Andronic. 63 
6 La doisprezece ani de la tunderea lor în monahism, Sfintul Andronic, cu 
binecuvîntarea Avvei Daniel, a ieşit să se închine la Sfintele Locuri. El pe cale s-a 
întîlnit cu Monahul Athanasie, în care nu a recunsocut-o pe soţia lui, Athanasia, 
îmbrăcată în straie monahale bărbăteşti. Athansia însă 1-a recunoscut pe bărbatul 
ei. Athanasia călătorea şi ea către Ierusalim, să se închine la Sfintele locuri. Chipul 
ei era cu totul de nerecunoscut, topit de marile nevoinţe: "Unde mergi, Avva 
Andronic? Răspuns-a Andronic: Mă duc la Sfintele Locuri să mă închin. Dar tu unde 
mergi şi cum îţi este numele? Iar ea a zis: Mă duc şi eu la Sfintele Locuri şi numele 
îmi este Athanasie (pentru că aşa îşi schimbase numele). Şi a zis Andronic: Să 
mergem, dar, împreună. Iar Athanasie a zis: De voieşti să mergi cu mine, să pui 
pază gurii tale ca în tăcere să călătorim. Iar el a zis: Bine, să fie precum voieşti. 
Grăit-a Athanasie: Să mergem, dar, şi rugăciunea Sfintului tău Stareţ să 
călătorească cu noi." Andronic a mers împreună cu Athanasia neştiind că aceasta 
este soţia lui, şi s-au închinat la Sfintele Locuri. Intorcîndu-se la Alexandria, 
Athanasia 1-a întrebat pe Andronic dacă voieşte să vieţuiască mai departe 
împreună la aceeaşi chilie, cu condiţia păstrării aceleiaşi desăvîrşite tăceri. Cu 
binecuvîntarea Avvei Daniil, monahii Andronic şi Athanasie au împreună-vieţuit în 
aceeaşi chilie la Skit, timp de alţi doispreze ani, fără ca în tot acest timp Andronic 
să cunoască cine este de fapt monahul Athansie. El a văzut aceasta doar după 
moartea Athanasiei, printr-o scrisoare pe care ea i-a încredinţat-o Avvei Daniel, cu 
cerinţa de a fi înmînată Monahului Andronic după moartea ei: "Şi au venit fraţii să 
îngroape trupul lui Athanasie şi aflară că era femeie cu firea. Iar Avva Daniil [...] i- 
a dat scrisoarea lui Andronic. Atunci a cunoscut Andronic că femeia lui era şi toţi 
au lăudat pe Dumnezeu. Şi s-a auzit aceasta în toate lavrele şi, trimiţînd Avva 
Daniil, a chemat pe toţi părinţii cei din Egipt şi pe cei din pustiul cel mai dinăuntru 
şi toţi s-au adunat şi au îngropat cu cinste sfintul trup al fericitei Athanasia, 
mărind pe Dumnezeu Cel Ce i-a dat o asemenea răbdare. Iar după îngroparea ei, a 
petrecut stareţul cu Andronic pînă la a şaptea zi şi, în ziua a şaptea, făcînd 
pomenirea celei ce se mutase, a voit să ia pe Andronic în chilia sa; iar 



• Pomenirea Dreptului Avraam şi a Dreptului Lot 

Vieţile acestor Drepţi ai Vechiului Testament se află la Cartea Facerii. 

• Pomenirea Sfîntului Cuvios Dimitrie, Patriarhul Alexandriei 

Sfîntul Dimitrie a fost al unsprezecelea Episcop al Alexandriei, de la 
Sfîntul Apostol şi Evanghelist Marcu. El bine şi înţelept a păstorit 
turma lui Hristos din Alexandria, vreme de treizeci şi trei de ani lungi 
şi rodnici, din 189 şi pînă la 231, după Hristos. In această vreme el a 
primit scrisori cu cereri din India, şi 1-a trimis acolo pe Sfîntul 
Pantaenus, conducătorul vestitei şcoli catehetice de la Alexandria, 
spre a predica Sfînta Evanghelie acelui popor. Cu ocazia acestei 
călătorii misionare în India a aflat Sfîntul Pantaenus Evanghelia de la 
Matei, scrisă în aramaică. 

• Pomenirea Sfîntului Ştefan, Despotul [Voievodul] Serbiei 

El a fost fiul Despotului Gheorgh ie şi al Despotinei Irina. El şi sora lui Mara 
au trăit ceva vreme la curtea Sultanului Murat al ll-lea. Lui i-au scos 
ochii turcii, la ledrene, precum şi fratelui lui, Grgur. El a devenit 
Despot al Serbiei la anul 1458. Curînd după aceea el a trebuit să se 
refugieze în Albania, unde s-a căsătorit cu Anghelina, fiica lui 
Skanderbeg. Orb şi cu destin tragic, dar plin de credinţă în 
Dumnezeu, Ştefan a trecut la cele veşnice în Italia, la anul 1468. 
Sfintele lui moaşte odihnesc la Mînăstirea Kruşedol, care a fost 
ctitorită de fiul lui, Maxim. 

Andronic îl ruga zicînd: Lasă-mă aici, Părinte, ca şi eu să mă îngrop cu doamna 
mea, Athanasia. Şi, lăsîndu-1 stareţul, s-a dus; şi, încă nesosind el pînă la chilie, 1- 
a ajuns din urmă un călugăr, zicîndu-i: Părintele Andronic se duce către Domnul. Şi 
a trimis Stareţul în urma Părinţilor celor ce plecaseră, zicînd: întoarceţi-vă cu mine 
la Părintele Andronic! Iar ei, întorcîndu-se, l-au aflat încă viu şi au luat 
binecuvîntare de la dînsul. Iar săvîrşindu-se cu pace Părintele Andronic, l-au 
îngropat cu Fericita Athansia, lăudînd pe Dumnezeu Cel minunat întru Sfinţii Săi, 
Căruia se cuvine mărirea în vecii vecilor, Amin.» - Din Sinaxarul Mineiuluipe 
Ocotmbrie (Bucureşti: Ed. Inst. Bibi. şi de Misiune al B.O.R., 2004). 

Cîntare de laudă la Sfintul Apostol lacov 

De Domnul trimis, Domnului supus, 
Atotslăvitul lacov bine s-a nevoit: 

El pretutindeni Evanghelia a vestit, 

Ca din a ei sămînţă să rodească 

Popor credincios lui Dumnezeu. 

El mierea cea dumnezeiască în Siria toată şi în Egipt 

Cu rîvnă mare a purtat. 

El cu ale Domnului cuvinte dulci, vindecătoare 

Mulţime de popor de la foamete a scăpat. 

Pe unde a vestit, pretutindeni, 

Minuni mari în urma lui a lăsat: 

Vase duhovniceşti de miere pline, revărsat. 

Mierea vieţii este aceasta, în izvor nesecat: 

Sfinte biserici, plină de bogăţie dulce, curată. 

In ele Făcătorul Cel Veşnic neîncetat Se slăveşte, 

In ele se preamăreşte veşnic Lucrarea Fiului lui Dumnezeu. 

Hristos este a credincioşilor miere, 

Mana de viaţă făcătoare, din pline şi din vin. 



lacov săvîrşitu-şi-a alergarea întru roşie pecete: 
Al său sînge de mucenic, de pe Cruce izvorînd. 
El astfel s-a încununat de Hristos, în ceruri, 
Ca şi ceilalţi Apostoli ai lui Dumnezeu. 
Cugetare 

Felul în care Dumnezeu pedepseşte şi iarăşi mîngîie se vede 
limpede din vieţile ultimilor Despoţi ai Serbiei, din vremea 
ocupării pămînturilor sîrbeşti de către turci. Turcii nu au năpădit 
Balcanii, cotropind popoarele creştine (greci, bulgari, sîrbi) cu de 
la ei putere, ci prin îngăduinţa lui Dumnezeu, tot aşa cum 
odinioară Nabucodonosor nu a cotropit poporul lui Israel şi 
Ierusalimul cu de la sine putere, ci prin îngăduinţa lui Dumnezeu. 
Din pricina păcatelor grele ale principilor şi nobililor a suferit 
amarnic poporul sîrbesc! Adevărat este că acei principi şi nobili 
au suferit încă şi mai amarnic. Despotul Gheorghie a murit în 
surghiun; doi dintre fiii lui, Ştefan şi Grgur, au fost orbiţi de către 
turci; fiica lui a fost silită să se mărite cu un sultan; fiul lui mijlociu 
s-a ridicat împotriva propriei lui mame, Irina, luînd cu 
samavolnicie scaunul domnesc de la Smederevo, doar spre a pieri 
rău la scurt timp după 

aceea. De îndată ce a fost ridicat Despot, Ştefan cel orb a trebuit să 
fugă în Albania, iar de acolo în Italia, unde, fugar şi nefericit, s-a 
săvîrşit către Domnul. Toate acestea au fost pedepsele lui 
Dumnezeu. Dar mila şi mîngîierea Lui atunci, care au fost? Ele au 
fost acolo că Dumnezeu i-a preaslăvit şi pe Ştefan şi pe soţia lui 
Anghelina, şi pe fiii lor, Maxim şi loan. După ce a zăcut timp de opt 
ani în mormînt, trupul lui Ştefan s-a aflat întreg şi scoţînd miros de 
bunămireasmă, atunci cînd a fost exhumat spre a fi adus acasă, în 
Serbia. Multe minuni s-au lucrat atunci prin atingerea de sfintele lui 
moaşte. Dumnezeu a preaslăvit la fel şi pe soţia lui, Anghelina, şi pe 
fiii lor, Maxim şi loan, cu sfinţenie şi cu mărire. 
Luare aminte 

Să luăm aminte la Sfîntul Proroc Mie, care a făcut să se pogoare cu 
minune foc din cer (III Regi 18): 

• La cum Sfîntul Ilie s-a rugat lui Dumnezeu pe Muntele Cârmei, de faţă 
stînd regele Ahab, toţi popii idoleşti şi tot poporul; 

• La cum s-a pogorît foc din cer şi a ars jertfa adusă Domnului de 
către Prorocul Ilie. 

Predică 

Despre cum numai nebunii nu II recunosc pe Dumnezeu 

Zis-a cel nebun întru inima sa: "Nu este Dumnezeu!" Stricatu-s-au oamenii 
şi urîti s-au făcut întru îndeletnicirile lor. Nu este cel ce face bunătate, 
nu estepînă la unul (Psalmul 13: 1). 

Mintea este cîrma întregului om. Ea sfătuieşte, lămureşte şi 
conduce. Atît sufletul cît şi trupul acţionează conform poruncilor 
minţii. Dacă mintea este dreaptă înaintea lui Dumnezeu, atunci 
întregul om este drept înaintea Lui. Dacă mintea este nelegiuită, 
nedreaptă şi strîmbă înaintea lui Dumnezeu, atunci aşa este 



înaintea Lui şi întregul om. Chiar dacă numai şi cu gîndul zice omul: 
"Nu este Dumnezeu," simplul acesta gînd îndată prinde viaţă în 
faptele lui. Căci mai întîi sînt gîndurile rele, iar faptele cele rele 
urmează inevitabil. Vedem noi oare cît de bine cunoaşte prorocul 
insuflat de Dumnezeu sufletul omenesc? Mai întîi, el arată cauza, iar 
apoi arată şi consecinţele la care duce ea. Faptele rele ies cu 
necesitate din gîndurile cele rele. De aceea, fraţilor, să nu îi credeţi 
pe cei pe care îi auziţi zicînd: "Eu nu cred în Dumnezeu, dar fac 
binele." Mai întîi, cel care nu crede în Dumnezeu nici măcar nu ştie 
ce este acela binele, necum să mai facă şi diferenţa între bine şi rău. 
Prin necredinţa 

lui, el se taie pe sine cu mîna lui de la cel mai mare Bine şi de la 
însuşi Izvorul oricărui bine! în al doilea rînd, să privim cu luare 
aminte la următorul fapt: anume că toate faptele celor fără 
Dumnezeu sînt stricate şi urîte. Ele sînt stricate pentru că sînt rele, 
fără valoare şi nedurabile; ele sînt urîte pentru că sînt împotriva voii 
lui Dumnezeu Celui Viu. Cei fără Dumnezeu nu sînt capabili să 
deosebească binele de rău, căci deosebirea aceasta nu se poate 
face cu precizie decît la lumina legii lui Dumnezeu. Se mai întîmplă 
însă şi oameni care zic că ei cred în Dumnezeu, pe cînd faptele lor 
sînt pline de urîciune şi potrivnice Legii lui Dumnezeu. Aceştia sînt 
aceia care îl mărturisesc pe Dumnezeu doar cu buzele, dar cu inima 
lor sînt foarte departe de El. Dumnezeu trebuie mărturisit şi cu 
inima, şi cu credinţa în El, şi cu faptele credinţei în El. Dar se mai 
întîmplă şi oameni care cred în Domnul şi cu cuvîntul, şi cu inima, şi 
cu toate acestea sînt robi păcatului. Aceasta se întîmplă fie din 
slăbiciunea voinţei lor, fie din lucrarea diavolului, [fie, cel mai des, 
din amîndouă]. Acest fel de om trebuie să se pocăiască pururea din 
tot cugetul, sufletul şi vîrtutea lui, şi va primi iertare. Pocăinţa este 
mîntuitoare chiar şi pentru cei care sînt fără Dumnezeu! - cu cît mai 
mult nu va fi atunci pentru cei credincioşi! Cîtă vreme suflă omul pe 
pămînt, el are şansa să se pocăiască. Dar cine poate fi sigur că va 
mai trăi şi mîine? De aceea, amînarea pocăinţei pe mîine este curată 
nebunie. 

O Stăpîne Doamne lisuse Hristoase Dumnezeul nostru, Mîngîierea 
sufletelor noastre, Fiule al lui Dumnezeu! Ajută-ne nouă să ne 
pocăim cu amar de păcatele noastre, aşa cum ne ajuţi şi să suflăm 
în fiecare zi! 
Căci Ţie se cuvine toată slava şi mulţumită în veci, Amin. 

10 octombrie 

• Pomenirea Sfinţilor Mucenic Evlampie şi Evlampia 
Aceştia au fost fraţi după trup, din Nicomidia. în vremea cumplitelor 
prigoane împotriva creştinilor de sub Maximian unii credincioşi s-au 
ascuns, părăsind Nicomidia. Tînărul Evlampie a fost trimis în cetate 
ca să cumpere pîine. Acolo el a văzut afişat pe un perete un edict 
imperial care proclama prigonirea creştinilor. Tînărul a rîs de el, 1-a 
smuls de pe perete, şi 1-a rupt. El a fost arestat şi adus înaintea 
judecătorului. Judecătorul 1-a sfătuit pe Evlampie să se lepede de 
Hristos, iar Evlampie 1-a îndemnat mai mult pe judecător să se 



lepede el de idolii mincinoşi şi să îl recunoască pe Hristos ca pe Unul 
Dumnezeu Cel Viu. Judecătorul a poruncit biciuirea îndelungată a lui 
Evlampie, care i-a prefăcut trupul în izvoare de sînge. El a fost 
torturat şi după aceasta, bestial. Auzind de chinurile fratelui ei, 
fecioara Evlampia a venit alergînd înaintea judecătorului, spre a 
muri pentru Hristos împreună cu fratele ei. Ea a fost biciuită pînă 
cînd a început să îi curgă sînge mult pe gură şi pe nas. Ei au fost 
după aceasta aruncaţi în păcură clocotită, iar apoi într-un cuptor de 
foc, dar cu semnul Sfintei Cruci şi întru Numele lui Hristos, focul nu a 
putut să le facă nici un rău. în cele din urmă Evlampie a fost 
decapitat, iar Evlampia a murit mai înainte ca să i se taie capul. Cu 
ei împreună au mai fost omorîţi încă două sute de creştini care au 
crezut în Hristos văzînd mucenicia fraţilor Evlampie şi Evlampia, 
puterea şi minunile dumnezeieşti care s-au lucrat în timpul 
muceniciei lor. Ei cu toţii s-au încununat cu cununile muceniciei, 
sălăşluindu-se în locaşurile patriei cereşti. 

• Pomenirea Sfinţilor Mucenici Monahi din Mînăstirea Zografu 
După ce împăratul Mihail Paleologul a semnat nelegiuita Unire cu 
Roma de la Lyons, ca să poată obţine sprijin militar din Occident 
împotriva bulgarilor şi sîrbilor, monahii din Sfîntul Munte au trimis 
împăratului scrisoare prin care înfierau această unire eretică şi îl 
rugau pe împărat să se lepede şi el de ea, şi să se întoarcă la 
Ortodoxie. Papa a trimis o armată întreagă în ajutorul împăratului. 
Latinii [romano-catolicii] au intrat în Sfîntul Munte şi au comis 
atrocităţi mai barbare şi mai bestiale decît cele comise de turci de-a 
lungul a cinci sute de ani. După ce i-au spînzurat pe toţi Părinţii din 
Protaton [Sinaxa Sfîntului Munte, forul conducător al Athosului] şi au 
omorît mulţime de monahi din Mînăstirile Vatopedi, Ivirul, şi altele, ei 
s-au repezit cu sălbăticie diavolească şi ucigaşă auspra Mînăstirii 
Zografu. Fericitul Egumen Toma a sfătuit obştea ca oricine dintre ei 
doreşte să scape cu viaţă, să iasă din Mînăstire şi să se ascundă, iar 
cei care vor să moară de moarte mucenicească, să rămînă. Astfel, în 
mînăstire au rămas douăzeci şi şase de bărbaţi: Egumenul, douăzeci 
şi unu de monahi şi patru mireni, lucrători cu mîinile la mînăstire. Ei 
cu toţii s-au închis în turnul mînăstirii. Latinii au năvălit înăuntru şi 
au dat foc turnului. Astfel şi-au aflat mucenicească moarte prin foc 
cei douăzeci şi şase de monahi eroi, mărturisitori ai lui Hristos. în 
timp ce turnul ardea în vîlvătaia focului, cei dinăuntru cîntau sfinţii 
psalmi ai lui David şi Imnul Acatist către Preasfînta Născătoare de 
Dumnezeu şi Pururea Fecioară Măria. Ei şi-au dat sfintele lor suflete 
în Mîna lui Dumnezeu în zece zile ale lunii octombrie, din anul 1283. 
în luna decembrie a aceluiaş an a murit în mizerie împăratul Mihail 
Paleologul cel lipsit de onoare şi de cinste, pe cînd Regele Milutin al 
Sîrbilor s-a ridicat împotriva lui, şi ca apărător al Ortodoxiei. 

• Pomenirea Sfîntului Cuvios Teofll Mărturisitorul 

Theofil a fost de neam slav, şi se trăgea din Macedonia, de pe lîngă locul 
numit Strumiţa. El s-a tuns monah din fragedă copilărie, iar după 
oarece vreme şi-a întemeiat propria mînăstire. El a luat suferinţe de 
la nelegiuitul împărat iconoclast Leon Isaurul, şi ar fi murit în torturi, 



dacă nu ar fi reuşit să îl convingă pe judecătorul Hypaticus de 
adevărul cinstirii sfintelor icoane. Convingîndu-se că cinstirea 
sfintelor icoane înseamnă cinstirea adevărului, Guvernatorul 
Hypaticus 1-a eliberat pe Sfîntul Theofil. Astfel Sfîntul s-a întors la 
mînăstirea lui şi a trecut la puţin timp după aceea la locaşurile 
bucuriei celei cereşti, anul fiind 716. 

• Pomenirea Sfîntului Mucenic Theotecnus 

El a fost ofiţer roman la Antiohia în timpul domniei împăratului 
Maximian. Cînd 1-a silit împăratul să jertfească idolilor, el a zis: „Eu 
în Hristos Domnul cred, şi Lui Unuia îi aduc jertfă, jertfă vie, chiar pe 
mine însumi." El a fost torturat bestial, apoi înecat în mare, cu o 
piatră grea atîrnată de gît. El a luat cu cinste mucenicia şi s-a 
încununat cu cununa nepieritoare a veşnicei slave. 

• Pomenirea Sfîntului Pracuvios Vassian 

în timpul domniei dreptcredinciosului împărat Marchian, acest sfînt a 

sosit la Constantinopol din Antiohia, la anul 450. Mare a fost 

nevoinţa lui, şi mare şi puterea făcătoare de minuni lui dăruită de la 

Domnul. Sfîntul Vassian a dobîndit la Constantinopol cam la trei sute 

de ucenici, între ei s-a numărat şi Sfînta Matrona. împăratul 

Marchian a ctitorit o slăvită mînăstire întru numele Sfîntului Vassian, 

care există şi în ziua de azi. 

Cîntare de laudă la Sfinţii Preacuvioşi Părinţi de la 

Mînăstirea Zografu 

Vitejii de la Zografu cavaleri ai Adevărului sînt, Care pe ei s-au jertfit 

pentru Ortodoxa Credinţă. Ei pe mîndri i~au umilit, pe neruşinaţii 

Latini, Inălţîndu-se la Dumnezeiasca împărăţie cu sufletul. Flăcările 

turnului se înălţau la cer, 

Din al lor mijloc se înălţau cîntările de laudă 

Ale monahilor. 

La această cutremurată minune întregul cer şi îngerii 

Au privit, 

Pe cînd asasinii viermuiau sub ziduri. 

Egumenul sjînt Tom a, ca un adevărat tată, 

Pe fiii lui duhovniceşti îi îmbărbăta. 

El cu dînşii Psalmii lui David început-a să cînte: 

Cela ce pre Domnul slăveşte, de moarte nu se teme, 

Iar cel care moare pentru Dumnezeu, nu va pieri. 

iată se aduce jertfa, iar altarul jertfei rămîne: 

Trupurile se ard, iar sufletele se înalţă sus. 

Prin astă jertfă a Mînăstirii Zografu slavă sporeşte, 

Cu adevărată mărire, pînă în veac. 

Sfintul Mare Mucenic şi Biruitor Gheorghie" 

Pe ai săi iubiţi cavaleri îi încunună, 

Iar Maica lui Dumnezeu îi cinsteşte 

Pe noii cereşti cetăţeni. 

Se bucură Biserica întru aceşti cavaleri ai dreptăţii 

Ei sînt copiii Ei, ramurile ei de rod. 

64 

Cugetare 

Prin purtarea de grijă a lui Dumnezeu, numărul cel mai mare de 



minuni şi de descoperiri cereşti au loc în timpul muceniciei robilor 
Lui. în ziua în care Latinii s-au năpustit criminal şi asupra Mînăstirii 
Zografu, un monah vîrstnic se afla la ascultare la o distanţă de circa 
o jumătate de oră de mînăstire. La vremea cuvenită, el citea 
Acatistul înaintea Icoanei Maicii lui Dumnezeu. Cînd a început însă 
să rostească Bucură-te!, el a auzit din icoană un glas care a zis: 
Bucură-te şi tu, O, Bătrîne! Ci acum fugi de aici, ca să nu te pască 
pierzania; mergi şi zi fraţilor tăi din mînăstire să se zăvorască 
înăuntru, căci Latinii cei luptători contra lui Dumnezeu deja au 
năvălit cu moarte în Muntele meu şi sînt acum şi de voi aproape. 
Bătrînul atunci a căzut cu faţa la pămînt şi a strigat: Şi cum te voi 
lăsa aici, O, Ipărăteasa mea prea bună şi Mijlocitoarea mea? Atunic 
glasul a zis iar: De mine nu te griji, ci ieşi degrabă! Bătrînul a alergat la 
mînăstire. Ajungînd acolo într-un suflet, el a văzut Icoana înaintea 
căreia se închinase deja acolo. Bătrînul uimit şi înspăimîntat a arătat 
toate fraţilor lui. Atunci cu toţii au preaslăvit pe Dumnezeu şi pre 
Sfînta Lui Maică. 
64 Mînăstirea Zografu este închinată Sfîntului Mare Mucenic Gheorghie, Purtătorul 

de Biruinţă - n. ed. americane. 

Odată, la un Zece Octombrie, la ziua prăznuirii Celor Douăzeci şi 
Şase de Mucenici, s-a făcut priveghere mare de toată noaptea. Anul 
era 1873, iar noaptea era fără lună. La miezul nopţii, pe cînd 
monahii cîntau sfînta slujbă şi citeau vieţile sfinţilor mucenici 
zografiţi, înaintaşii lor, s-a auzit deodată un zgomot, şi deasupra 
bisericii a venit un stîlp de foc, care se înălţa pînă la cer. Atît de 
strălucitor era, încît lucrurile de departe se vedeau limpede, ca la 
lumina zilei. Această minunată arătare a durat cam un sfert de oară, 
după care a dispărut. 
Luare aminte 

Să luăm aminte la minunata venire a lui Dumnezeu înaintea Prorocului Ilie(IIl 
Regi 19): 

• La cum Mie, ostenit de nelegiuirile poporului, s-a rugat lui 
Dumnezeu ca să îi dăruiască moartea; 

• La cum Domnul 1-a mîngîiat pe Ilie, venind la el la Muntele Horeb; 

• La cum mai întîi a fost vijelie năprasnică, apoi cutremur, apoi foc, şi 
apoi adiere de vînt lin, iar din adierea de vînt lin s-a auzit Glasul 
Domnului. 

Predică Despre suferinţele Regelui David ca tipuri ale Patimii 
lui Hristos 

Că m-au înconjurat cîini mulţi, adunarea celor vicleni m-a împresurat. 
Străpum-au mîinile şi picioarele Mele (Psalmul 21: 17-18). 
Aceasta este trăirea mistică a lui David, Regele care se pocăia, trăire 
care preînchipuie profetic Patimile lui Hristos. Şi toţi care voiesc să 
trăiască cucernic în Hristos li sus vor fi prigoniţi (II Timotei 3: 12), 
zice Sfîntul Apostol Pavel. După ce Regele David a păcătuit, dracii nu 
au mai venit la el, nici l-au mai tulburat; dar cînd a început să se 
pocăiască şi să se ridice din păcat, direcţionîndu-şi viaţa pe calea lui 
Dumnezeu, dracii l-au înconjurat şi au început să îl chinuie. 
Cuvintele de mai sus nu se referă la oameni, ci la diavoli, care 
uneori îl atacă pe cel care se pocăieşte în mod nemijlocit, iar alteori 



prin intermediul altor oameni. Regele David nu ar fi numit cîini pe 
oamenii creaţi Dumnezeu, cununa întregii zidiri. Ci el a numit dini pe 
diavoli, căci pe aceştia drepţii îi văd ca pe cîini, şerpi, arapi, lei, sau 
în vreun alt oarecare chip. Că prin dini Regele David îi are în vedere în 
acest loc pe diavoli se vede şi din vieţile marilor nevoitori ai pustiei, 
cărora dracii le apăreau tocmai sub chipuri de cîini 
şi de alte fiare, ca să îi înspăimînte. Ne lămurim că aşa stau lucrurile 
şi din cuvintele Mîntuitorului, rostite de El pe Cruce: Părin te, iartă-le 
lor, că nu ştiu ce fac (Luca 23: 34). Aceasta înseamnă că iudeii nu 
voia lor o făceau cînd îl omorau pe Dumnezeu, ci mai curînd pe a 
altora, şi anume, a dracilor. Căci mulţi cîini s-au adunat, precum şi 
adunarea celor vicleni, ca să 11 omoare pe Domnul Hristos. Văzînd 
ispititorul diavol că nu poate să II subjuge pe Domnul cu 
promisiunile lui mincinoase la Pustia Muntelui Carantaniei, el a 
început cu toate puterile să uneltească uciderea Lui de ruşine pe 
Cruce, prin intermediul celor nelegiuiţi, al clinilor mulţi şi adunării 
celor vicleni. Fraţilor, să vedem cît de limpede este prorocia! 
Străpuns-au mîinile şi picioarele Mele. Aceste cuvinte nu s-ar fi putut 
împlini cu nimeni altcineva în istoria omenirii, decît numai cu 
Mîntuitorul Cel Răstignit. Prorocia aceasta merge mai departe, în 
cele mai mici amănunte: împărţit-au hainele Mele loruşi şi pentru 
cămaşa Mea au aruncat sorţi (Psalmul 21: 20). Totul s-a întîmplat 
exact aşa cum a fost prorocit, totul! Diavolul însă s-a înşelat în 
socotelile lui. El a crezut că 11 poate nimici pe Acela Care Singur dă 
cinste întregii zidiri. Prin slăvită Lui înviere, Domnul lisus Hristos a 
biruit şi acoperit de ruşine pe diavolul şi pe toată haita lui de cîini, şi 
a dat omului putere şi stăpînire asupra lui. întreaga lume păgînă nu 
a putut să scoată nici măcar un singur diavol din vreun om; pe cînd 
noi, prin Numele Domnului Hristos şi puterea Crucii Lui putem pune 
pe fugă legiuni întregi, împrăştiindu-le ca pe un fum; şi aceasta 
pentru că, după Biruinţa învierii lui Hristos, diavolii s-au făcut ca 
nişte cîini bătuţi şi speriaţi. 

O Stăpîne Doamne lisuse Hristoase Mîntuitorul nostru şi Biruitorule 
al iadului, Ţie se cuvine toată slava şi mulţumită în veci, Amin. 

11 octombrie 

• Pomenirea Sfîntului Apostol Filip 

Sfîntul Apostol Filip s-a născut în Cezareea Palestinei. El a fost 
bărbat căsătorit şi a avut patru fiice. Toate patru primiseră de la 
Dumnezeu darul prorociei, şi toate patru s-au închinat întru 
desăvîrşita feciorie slujirii Domnului lisus Hristos. Cînd au ales Sfinţii 
Apostoli pe primii şapte diaconi ai Bisericii, Filip s-a numărat între ei, 
împreună cu Arhidiaconul Ştefan şi alţii. Ca diacon, el a slujit cu 
rîvnă nevoiaşilor şi văduvelor, începînd prigoana împotriva 
creştinilor la Ierusalim, Sfîntul Filip s-a refugiat în Samaria, şi de 
acolo a predicat Evanghelia şi a dat mărturie de adevărul ei prin 
multe şi puternice 

minuni. El a scos afară diavoli din oameni, a vindecat bolnavi, şi a 
lucrat tot binele. Văzînd minunile Sfîntului Filip, Simon Magul a 
primit Sfintul Botez [?]. Sfintul Filip 1-a botezat şi pe eunucul 



Candachiei, Regina Etiopiana. După această ultimă faptă, un înger al 
Domnului 1-a luat şi 1-a dus îndată la Azotus, unde a învăţat, a 
predicat şi i-a adus pre mulţi la Hristos. Sfmtul Filip a fost uns 
Arhiereu al cetăţii Tralles. El s-a odihnit cu pace la bătrîneţi adînci, 
strămutîndu-se la locaşurile cele veşnice ale bucuriei Domnului lui. 

• Prăznuirea celui de al Şaptelea Sinod Ecumenic 

Sinodul al Şaptelea a Toată Lumea s-a ţinut la Niceea, în anul 787. 
împăraţi atunci erau binecredincioasa împărăteasă Irina şi fiul ei, 
Constantin, iar Patriarh al Cetăţii celei Mari [Constantinopolul] era 
Tarasie. Acest Sinod a confirmat şi a întărit odată pentru totdeauna 
cultul cinstirii sfintelor icoane, arătînd dreptatea lui cu dovezi din 
Sfînta Scriptură, din mărturiile şi mărturisirile pînă la sînge ale 
Sfinţilor Părinţi, şi din pilda de neînlăturat a nenumăratelor minuni 
lucrate asupra credincioşilor prin sfintele icoane. Adăugînd la şirul 
minunilor, Episcopul Constantin al Ciprului a adus înaintea ochilor 
minţii Sfinţilor Părinţi de la Sinod şi următoarea lucrare minunată: 
într-o zi un anume păstor din cetatea Constantia şi-a dus turma la 
păşune, şi a văzut acolo o icoană a Preasfmtei Născătoare de 
Dumnezeu, împodobită de credincioşi cu cununi de flori. "De ce s-o 
fi dînd atîta cinste unei bucăţi de stîncă?" şi-a zis păstorul, care 
crescuse în casa lui părintească în duh iconoclast. El a lovit icoana 
închipuită pe stîncă cu toiagul lui, şi a stricat ochiul drept al 
Preasfmtei Stăpîne. De îndată ce s-a întors să plece, el s-a 
împiedicat chiar în toiagul lui, a căzut şi s-a lovit cumplit la faţă, căci 
din acea căzătură s-a ridicat cu ochiul drept scos. Astfel rănit, el s-a 
întors în cetate strigînd şi plîngînd că asupra lui a căzut pedeapsa 
Maicii lui Dumnezeu. Tot la acest Sfînt Sinod s-a decretat pentru 
întîia oară ca să se coase negreşit sfinte moaşte de mucenici în 
sfintele antimise. 63 La acest Sfînt Sinod au fost de faţă trei sute 
şaizeci şi şapte de Sfinţi Părinţi din toată lumea. Fie ca Domnul să Se 
milostivească către noi şi să ne mîntuiască pentru sfinte rugăciunile 
lor. 

63 Ţesătură anume tăcută şi croită care se află întinsă pe Masa Sfîntului Altar, spre 
a se sluji pe ea Sfînta Jertfa a Sfintei Liturghii [şi fără de care Sfînta Liturghie nu se 
poate sluji]. - n. ed. 

americane. 

• Pomenirea Sfîntuliii Părintelui nostru Teofan Mărturisitorul [şi 
Făcătorul de Canoane] 

Sfîntul Teofan acesta a fost mărturisitor pînă la sînge întru apărarea 
sfintelor icoane, şi de asemenea mare alcătuitor de frumoase 
canoane. El s-a născut în Arabia din părinţi foarte bogaţi şi foarte 
evlavioşi. împreună cu fratele lui, Sfîntul Teodor (care se pomeneşte 
la 27 decembrie), el s-a tuns întru îngerescul chip la Mînăstirea 
Sfîntului Sava cel Sfinţit. Fiind ei bărbaţi foarte educaţi şi plini de 
toată înalta învăţătură dinlăuntru dar şi din afară, Patriarhul Toma al 
Ierusalimului i-a trimis pe cei doi fraţi la împăratul Leon Armeanul, 
spre a îl convinge pe acesta cu dovezi de dreptatea cinstirii sfintelor 
icoane. Nelegiuitul împărat însă i-a supus pe cei doi fraţi sfinţi 
torturilor celor mai bestiale şi i-a aruncat în temniţă. Mai după altă 
vreme împăratul iconoclast Teofil i-a scos din temniţă spre a-i 



batjocori şi a-i schingiui şi mai mult. Acesta Ie-a însemnat sfintele lor 
feţe cu fierul roşu, spre a-i face bătaia de joc a lumii. După ce 
luptele iconoclaste s-au încheiat Sfîntul Theofan a fost eliberat, şi la 
scurtă vreme după aceea sfinţit episcop. El a adormit cu pace la 
anul 847, după ce a suferit chinuri pentru apărarea sfintelor icoane 
timp de douăzeci şi cinci de ani neîntrerupţi. Sfîntul Theofan a 
alcătuit una sută şi patruzeci şi cinci de sfinte Canoane. El s-a 
sălăşluit întru lumina neînserată a bucuriei celei veşnice a Domnului 
lui. 

• Pomenirea Sfîntului Nectarie, Patriarhul Constantinopolului 

Sfîntul Nectarie a fost un funcţionar imperial de rang foarte înalt, 
plin de sfinţenia vieţii, chiar mirean fiind, în anul 381 el a fost ales 
cu o inimă şi cu o gură de întreaga obşte a creştinilor ca să fie 
Patriarh al Constantinopolului, în urma Sfîntului Grigorie Teologul. El 
a fost bărbat foarte învăţat, plin de adîncă înţelpciune 
duhovnicească, dreaptă socoteală şi rîvnă pentru Sfînta Biserică. El 
S-a săvîrşit cu pace la anul 397. 

• Pomenirea Sfintelor Muceniţe Zinaida şi Filonilla 

Ele au fost surori după trup, şi s-au născut la Tarsus. Ele sînt numite 
rudenii după trup ale Sfîntului Apostol Pavel. Ele s-au închinat cu 
întreaga feciorie Domnului Hristos, lepădîndu-se desăvîrşit de toată 
grija cea lumească, şi retrăgîndu-se într-o peşteră, unde s-au 
îndeletnicit cu aspre nevoinţe călugăreşti. Fiind mare postitoare şi 
rugătoare, sfînta Filonilla s-a învrednicit de la Dumnezeu de darul 
facerii de minuni. Nişte necredincioşi le-au atacat într-o noapte şi le- 
au ucis, omorîndu-le cu pietre. 

Cîntare de laudă la Sfîntul Theofan Mărturisitorul 
Theofan din Lavra Sfinţitului Sava, marele nevoitor, 
înaltul teolog şi slăvitul imnograf, 
Mărturisitorul lui Hristos şi mucenicul Credinţei, 
Podoaba Bisericii şi Părintele Ortodoxiei, 
Din chilia sa a ieşit spre a lucra ascultarea. 
El iubita tăcere o a lăsat spre a ieşi în viitoarea lumii, 
Spre a U lămuri pe răul împărat şi a-i arăta adevărul, 

Chiar cu litera sîngelui lui. 

Sfîntul Theofan un sfert de veac din viaţa lui 

Bine negustoritu-l-a, 

Cu el dobîndind adevărata, veşnica fericire. 

în aceşti ani lungi el în torturi, temniţă şi chinuri 

a petrecut, 

Purtînd pe a lui faţă peceţile suferinţei., 

Dar insuflat de Duhul, Sfîntul lui Dumnezeu 

lmbogăţitu-şi-a anii cumpliţi cu cîntări sublime, 

Aducînd Domnului Dumnezeu şi sfinţilor Lui 

Cîntări de credinţă fierbinte, nădejde şi adevăr. 

Cugetare 

Aşa cum prin purtarea de grijă a lui Dumnezeu apa sfinţită şi 

untdelemnul finţit capătă puteri vindecătoare, aşa şi sfintele icoane 

ale Persoanelor Dumnezeieşti, îngereşti, sau îndumnezeite, capătă 

puteri tainice, între care şi a vindeca suferinţele oamenilor. Sfîntul 



Athanasie cel Mare aduce un exemplu de ce va să zică puterea 
minunată a sfintelor icoane, în oraşul Beirut locuia un creştin într-o 
casă închiriată. Mutîndu-se din acea casă în altă parte, el a uitat sa- 
şi ia cu sine şi icoana, o Icoană a Mîntuitorului. în acea casă în urma 
lui a venit să locuiască un evreu. La Beirut pe atunci se aflau mulţi 
iudei care urau de moarte Credinţa Creştină. Prin urmare, aflînd 
Icoana Mîntuitorului în casa în care tocmai se mutase, evreul a luat- 
o şi a dus-o la sinagoga lui, unde împreună cu ceilalţi iudei au 
batjocorit şi au profanat sfînta icoană în mulţime de feluri întocmai 
cum şi strămoşii lor îl batjocoriseră pe Mîntuitorul pe Cruce. La urmă 
unul dintre ei a luat o lancie şi a lovit chipul sfintei icoane în coastă - 
Şi O, minune! îndată a ieşit din sfinta coastă cea din icoană sînge şi 
apă, întocmai cum a ieşit din trupul Domnului pe Cruce! Groaza 
iudeilor a fost mai presus de cuvînt. Dar Ie-a venit în minte îndată să 
aducă un 

vas în care s-a strîns tot acel Sfînt Sînge. Ei îndată şi-au adus acolo 
pe toţi bolnavii lor, neputincioşii, paraliticii, demenţii, ungîndu-i cu 
Sfîntul Sînge şi văzînd sub ochii lor cum toţi bolnavii se însănătoşesc 
tot atunci. Toată cetatea s-a adunat la sinagoga evreiască spre a 
vedea minunea şi spre a îl slăvi pre Unul Domn lisus Hristos 
Mîntuitorul oamenilor. Toţi evreii care s-au aflat atunci la Beirut au 
crezut întru Unul Domn lisus Hristos Cel Viu şi Dătător de Viată. 

Luare aminte 

Să luăm aminte la nenumăratele fapte nelegiuite ale poporului lui 
Israil, şi la numeroasele pedepse cu care 1-a pedepsit Dumnezeu 
pentru aceasta (IV Regi 24): 

• La cum mai marii poporului adesea şi-au întors faţa lor de la 
Dumnezeu, făcînd ceea ce a fost rău înaintea Lui; 

La cum Dumnezeu a pedepsit poporul spre a-1 îndrepta; 

• La cum în cele din urmă, sub răul rege loiachim, israeliţii au fost 
luaţi în robia babiloniană. 

Predică Despre glasul Domnului peste ape 
Glasul Domnului [estejpeste ape (Psalmul 28: 3) 

Glasul Domnului S-a auzit la Iordan, cînd L-a botezat Sfîntul Botezător 
loan pre Domnul. S-a auzit glasul Domnului şi la Marea Galileii, în 
furtună cumplită şi în vijelie, iar furtuna şi vijelia, auzindu-L, s-au 
potolit. Glasul Domnului S-a auzit la Nunta din Cana Galileii, iar apa s-a 
făcut în vin. Glasul Domnului S-a auzit la Marea Roşie, iar apele mării s- 
au despărţit, lăsînd cărare uscată în mijlocul lor ca să treacă poporul 
lui Dumnezeu! Glasul Domnului auzitu-S-a în pustie, şi a tîşnit apă 
dulce din stîncă, în loc secetos. Cunoscînd toate acestea, ne 

întrebăm: dar oare ce înseamnă Glasul Domnului peste ape ? Aceasta 
înseamnă că elementul apă este lucrarea lui Dumnezeu şi că prin el 
Dumnezeu lucrează minuni cînd voieşte El şi cum voieşte El. 
Celelalte elemente ale naturii, focul, pămîntul şi aerul sînt şi ele 
lucrearea lui Dumnezeu, nu mai puţin decît apa. Iar Domnul asupra 
tuturor acestora este Stăpîn Suprem şi absolut, şi prin ele toate 
lucrează El minuni atunci cînd voieşte şi cum voieşte. 
Dumnezeu Duhul Sfînt a venit asupra Apostolilor la Cincizecime în 



chip de limbi de foc. în cuptorul babilonean focul şi-a pierdut toată 
puterea lui auzind glasul Domnului, şi nu i-a mai ars pe cei trei tineri. 
Dumnezeu a trimis foc din cer ca să ardă jertfa lui Ghedeon 
(Judecăroti 6). Sfîntul Mie a făcut să se pogoare foc din cer cu 
rugăciunea (III Regi 1:10). Rugul de foc văzut de Moise în pustie 
ardea, dar nu se mistuia (Ieşirea 3). Un Stîlp de foc i-a călăuzit pe 
Israeliţi prin pustie (Ieşirea 13: 14). Toate acestea cu puterea lui 
Dumnezeu s-au lucrat. 

S-a deschis pămîntul şi i-a înghiţit pe nelegiuiţii Kore, Dathan şi 
Abiron (Numerii 16 32). Dar s-a deschis stînga şi a ascuns-o pe 
dreapta Elisabeta şi pe pruncul ei, de sabia nelegiuitului Irod. S-a 
cutremurat pămîntul cînd Şi-a dat Domnul suflarea Sa pe Cruce, iar 
mormintele morţilor tot atunci s-au deschis (Matei 27:51-52), iar 
morţii, înviaţi, au intrat în Ierusalim 

Domnul s-a înălţat la ceruri prin aerul văzduhului (Luca 24 :51). 
Sfinţii Apostoli, împrăştiaţi prin cele mai îndepărtate colţuri ale lumii, 
au fost aduşi pe sus la Ierusalim de către sfinţii îngeri, prin văzduh, 
adică prin aer. îngerul Domnului 1-a apucat pe Prorocul Avacum şi 1- 
a adus la Babilon în clipeala ochiului prin văzduh, format din 
elementul aer (Istoria omorîrii balaurului şi a sfărîmării lui Bel 1: 35). 
Toate acestea s-au făcut la auzul Glasului Domnului, adică la porunca 
Lui. Oare cînd se vor supune şi oamenii Glasului Domnului la fel de 
desăvîrşit ca elementele naturii cele lipsite de raţionalitate? Apoi, să 
ştim că apeleîl mai simbolizează şi pe oameni, pe oamenii care se 
supun Glasului Domnului, adică sfinţii apostoli şi toţi sfinţii. Ei precum 
apa acoperit-au faţa pămîntului cu sfîntă predicarea lor, cu 
predicarea Cuvîntului, a lui Hristos Domnul zidirii. Precum apa 
potolit-au ei setea lumii cu undele fîntînii vieţii celei veşnice, iar 
lumea şi-a revenit la viaţă şi a înflorit. Prin ei, ca şi prin apa cea 
sfinţită, nenumărate minuni s-au arătat. Căci ei supuşi au fost voii 
Domnului, ascultători GlasuluiLui, ca şi apa. 

O, Stăpîne Doamne lisuse Hristoase, ajută-ne nouă Glasului Tău să 
ne supunem cît vom sufla. Ajută-ne nouă să ne ruşinăm şi să roşim 
adînc înaintea elementelor naturii care Te ascultă pe Tine mai 
desăvîrşit decît noi. 

Şi nu ne părăsi pre noi, căci noi Ţie ne închinăm şi pre Tine Te 
lăudăm în veci, Amin. 

12 octombrie 

• Pomenirea Sfinţilor Mucenici Tarah, Prov şi Andronic 
Tarah s-a născut în Claudiopolisul Siriei, Prov a fost din Perga 
Pamfiliei iar Andronic a fost fiul unui cetăţean de mare vază din Efes. 
Ei cu toţii au fost martirizaţi de către proconsulul Numerian 
Maximus, în vremea împăratului Diocleţian. Tarah a fost în vîrstă de 
şaizeci şi cinci de ani la ceasul martiriului lui. Proconsulul i-a cerut 
să-şi spună numele, dar el a zis: "Sînt Creştin." Proconsulul de trei 
ori a repetat întrebarea, şi de trei ori a răspuns Sfîntul Tarah: "Sînt 
Creştin." Aceşti sfinţi mucenici au fost bătuţi cu toiege, apoi aruncaţi 
în temniţă, răniţi şi plini de sînge. După acestea ei iar au fost scoşi şi 
supuşi chinurilor. Lui Prov proconsulul i-a promis libertatea şi 



prietenia lui personală, dacă se leapădă de Hristos. DarSfîntul Prov 
i-a zis: "Nu poftesc nici onorurile imperiale, nici prietenia ta nu o 
doresc." Tînărul Andronic a fost ameninţat cu schingiuiri şi mai 
bestiale decît cele pe care le văzuse la camarazii săi, însă acestor 
ameninţări Andronic Ie-a răspuns astfel: "lată trupul meu, 
schingiueşte-1 cum pofteşti." După ce au fost torturaţi bestial în mai 
multe cetăţi şi locuri, toţi trei au fost aruncaţi în circ, înaintea 
fiarelor înfometate. Cu ei au fost aruncaţi şi criminali obişnuiţi, iar pe 
aceştia fiarele i-au sfîşiat îndată. De sfinţi însă fiarele nu s-au atins. 
Dimpotrivă, o ursoaică şi o leoaică feroce, s-au gudurat amîndouă 
pe lîngă ei. Văzînd minunea aceasta mulţi cetăţeni au crezut în 
Hristos Domnul şi l-au huiduit pe proconsul, înnebunit de ură mai 
rău decît fiarele din circ, acesta a poruncit soldaţilor să năvălească 
în arenă şi să-i măcelărească pe oştenii lui Hristos, adică pe aceia 
care îndrăzniseră să creadă în Domnul iar pe proconsul să îl fluiere şi 
să îl batjocorească. Trupurile măcelărite ale acestora s-au amestecat 
cu ale acelora sfîşiaţi de fiare. Trei creştini, Macarie, Felix şi Berius, 
care au fost de faţă la uciderea celor trei sfinţi mucenici, au venit 
noaptea să caute şi să ia trupurile lor. Dar cum ele erau amestecate 
cu ale celorlalţi ucişi, iar noaptea era foarte adîncă, ei s-au rugat lui 
Dumnezeu ca să îi ajute să afle care dintre ele sînt ale sfinţilor. 
Atunci trei lumînări s-au arătat prin minune deasupra trupurilor 
mucenicilor. Astfel cei trei creştini le-au luat şi le-au îngropat cu 
cinste. 

• Pomenirea Sfîntului Martin de Tours 

Sfîntul Martin s-a născut la anul 316, în cetatea Sabaria din 
Pannonia, din părinţi păgîni. Tatăl său a fost ofiţer roman, şi de 
aceea tînărul Martin a trebuit să urmeze o carieră militară, chiar în 
pofida voinţei lui. Dar pe atunci deja era catehumen în Biserica 
Creştină. El a iubit încă din copilăria lui fragedă Sfinta Biserică, din 
tot sufletul lui. într-o iarnă, pe cînd călătorea împreună cu tovarăşii 
lui înspre oraşul Amiens, el a văzut un cerşetor înaintea porţilor 
cetăţii, aproape gol şi tremurînd de frig. Lui Martin i-a părut rău de 
el, şi a rămas în urma tovarăşilor lui. Astfel el şi-a scos mantia lui 
militară şi a tăiat-o în două cu sabia. O jumătate i-a dat-o 
cerşetorului, şi înfăşurîndu-se în cealaltă jumătate, a plecat, în acea 
noapte Domnul lisus Hristos S-a arătat lui Martin în vedenia visului, 
înfăşurat în jumătatea de mantie pe care i-o dăduse cerşetorului, şi 
a zis îngerilor Lui: "Martin doar catehumen este, şi iată: Pre Mine în 
mantia lui M-a înveşmîntat!" Atunci Martin a părăsit cu desăvîrşire 
armata şi s-a botezat de îndată. La scurt timp după aceea a adus la 
Sfîntul Botez şi pe maica lui. Apoi s-a tuns monah în lavra Sfîntului 
llarie din Poitiers [Saint Hilaire de Poitiers] şi s-a închinat vieţii 
desăvîrşitelor nevoinţe. Sfîntul Martin a fost fără seamăn de smerit, 
şi pentru aceasta Domnul i-a dăruit din belşug harul facerii de 
minuni, între care al învierii morţilor şi al scoaterii duhurilor 
necurate. Sfîntul Martin a fost sfinţit Episcop de Tours împotriva 
voinţei lui. Nevoindu-se cu rîvnă mare în via Domnului, şi luptînd cu 
putere împotriva necuratei erezii ariene, Sfîntul Martin şi-a dat 



sfîntul lui suflet în mîinile Domnului la anul 397. 
• Pomenirea Sfîntului Cuviosului Părintelui nostru Cosma, Episcopul 
Maiumei [făcătorul de cîntări şi Aghiopolitul] 

El s-a născut la Ierusalim. El a fost prieten şi frate duhovnicesc al 
Sfîntului loan Damaschin, ca unul care, rămînînd orfan, a fost luat şi 
crescut de părinţii Sfîntului loan, împreună cu fiul lor. Fiind daţi 
amîndoi la învăţătura cea mai înaltă a cărţii, şi a celei lumeşti şi a 
celei duhovniceşti, ei s-au făcut amîndoi monahi la lavra Sfîntului 
Sava cel Sfinţit. Sfîntul Cosma i-a fost de ajutor Sfîntului loan la 
alcătuirea Octoihului, scriind însuşi multe canoane închinate sfinţilor. 
Sfintele canoane de el alcătuite la Sîmbăta lui Lazăr, la Duminica 
Floriilor şi la Săptămîna Patimilor, sînt de o frumuseţe şi adîncime cu 
adevărat dumnezeieşti. Sfîntul Cosma a fost sfinţit Episcop de 
Maiuma, în Palestina, aproape de Gaza. El i-a supravieţuit Sfîntului 
loan Damaschinul, săvîrşindu-se cu pace la bătrîneţi foarte adînci. 
Cîntare de laudă la Sfîntul Martin, Episcopul de Tours 

Sfîntul Martin, al Panonieifîu, 

Luminător mare al Galici a fost. 

El lumeasca grijă şi împărăteştile onoruri 

Cu desăvîrşire Ie-a lepădat. 

El ostaş s-a făcut împăratului Slavei, 

Căci în pieptu-i milostiv bătea o inimă de viteaz. 

Sfîntul Martin pe sine s-a stropit cu cenuşă, 

şi din cenuşă culcuş şi -a făcut, 

pentru dragostea lui Hristos, 

Care pentru necăjiţi, nevoiaşi şi păcătoşi 

S-a răstignit. 

Sfîntul Martin pe sine lumii s-a răstignit, 

Numai ca spre ţintă bine să alerge! 

Sfîntul Martin război dracilor a dat, 

Nici unei ispitiri supunîndu-se. 

El război a dat oamenilor nelegiuiţi şi obraznici, 

tuturor ereziilor lor. 

Sfîntul Martin cavaler al Dreptei Credinţe a fost, 

Biruitor, minunat şi plin de slavă. 

Biruitor fiind, cavalerul intră în odihna Domnului lui. 

El cu îngerii se veseleşte, stînd aproape 

De tronul împăratului Hristos Dumnezeu. 

Dar chiar şi azi el rugăciuni Domnului înalţă, 

Şi vine în ajutorul celor în primejdii şi nevoi. 

Cugetare 

Oare prin ce virtuţi s-au preaslăvit cel mai mult sfinţii înaintea 

cerului şi oamenilor? Cel mai mult prin smerenie şi slujire. Chiar şi 

mai înainte de a primi Sfîntul Botez, pe cînd era încă ofiţer în armata 

imperială, Sfîntul Martin îşi socotea ordonanţa mai mult ca pe un 

frate decît ca pe o slugă. El deseori slujea ordonanţei, fără să se 

ruşineze; de fapt, această slujire îi făcea chiar bucurie. Iarăşi, cînd 

Sfîntul llarie [de Poitiers] a voit ca să îl sfinţească preot, el s-a 

lepădat de această cinste cu lacrimi, rugîndu-se de episcop să fie 



lăsat să vieţuiască ca simplu monah în pustie. Odată Sfîntul Martin 
călătorea din Franţa în Panonia, ca să îi cerceteze pe părinţii lui. Cînd 
trecea printr-o trecătoare din Alpi, a căzut în mîinile unortîlhari 
ucigaşi de oameni. Unul dintre ei a ridicat 

sabia ca să îl ucidă, dar el nici nu a arătat nici o teamă şi nici nu s-a 
clintit; el nu a implorat mila tîlharilor ci a stat cu desăvîrşire liniştit, 
ca şi cînd nimic nu ar fi fost. Tîlharii au rămas uimiţi, au pus 
deoparte săbiile şi l-au întrebat pe Sfîntul Martin cine este. Sfîntul 
Martin Ie-a răspuns că el este Creştin, şi prin urmare, nu simte 
niciodată nici un fel de frică lumească, căci ştie că Dumnezeu, după 
mare Mila Lui, stă totdeauna aproape credincioşilor, şi mai ales în 
ceasuri de primejdie. Tîlharii au rămas uimiţi de această învăţătură 
nouă şi de marea virtute a acestui bărbat al lui Dumnezeu, iar cel 
care ridicase sabia împotriva Sfintului Martin a crezut în Hristos, s-a 
botezat, şi s-a făcut monah. Devenind vacant scaunul episcopal al 
cetăţii Tours, poporul 1-a dorit episcop pe Martin, dar acesta nici nu 
a voit să audă. Nişte cetăţeni din Tours însă l-au ademenit cu 
meşteşug afară din mînăstire, şi aşa l-au răpit şi l-au dus în cetatea 
lor. Ei au procedat astfel: au venit la porţile mînăstirii în care se afla 
Sfîntul Martin şi i-au zis că între ei se află un greu bolnav, şi că îl 
roagă să iasă în afara zidurilor mînăstirii şi să îl vindece. Ieşind 
sfîntul, cetăţenii l-au apucat şi l-au dus în cetatea lor, Tours, unde 
sfîntul a fost sfinţit episcop. La vîrstă înaintată ajungînd, Sfîntul 
Martin şi-a cunoscut mai înaintea ceasul ieşirii sufletului. El Ie-a 
descoperit aceasta fraţilor lui duhovniceşti, care au început să 
plîngă, rugîndu-se de el să nu îi părăsească. Iar sfîntul, voind să îi 
mîngîie, s-a rugat lui Dumnezeu în auzul lor aşa: "Stăpîne Doamne 
lisuse Hristoase, dacă mai pot fi de folos fraţilor mei acestora, eu nu 
mă voi lepăda de nevoinţa slujirii. Facă-se sfîntă voia Ta!" 
Luare aminte 

Să luăm aminte la minuntele lucrări ale Sfinţilor Apostoli Petru şi 
loan (Fapte 3): 

• La cum cerşetorul cel olog din naştere le-a cerut milostenie; 

• La cum Sfîntul Petru i-a zis că ei aur şi argint nu au; 

• La cum apostolul 1-a luat pe olog de mînă şi i-a zis: In Numele 
lui lisus Hristos Nazarineanul, scoală-te şi umblă! (Fapte 3: 6), şi 
îndată ologul s-a făcut sănătos. 

Predică Despre plîngerea de seară şi bucuria de dimineaţă 
Seara se va sălăşlui plîngerea, iar dimineaţa, bucuria (Psalmul 29: 5). 
Dumnezeu ceartă şi Dumnezeu mîngîie. Un singur gînd şi cuget de 
pocăinţă poate îmblînzi mînia lui Dumnezeu; căci Domnul nu se 
mînie pe om aşa cum se mînie pe om duşmanii lui, ci mînia 
Domnului împotriva oamenilor este ca aceea a tatălui faţă de fiii lui. 
Mînia Lui nu ţine pînă întru sfîrşit, iar milostivirea Lui veşnică este. 
De te va certa El spre seară, tot El îţi va aduce bucurie negrăită în 
zori. Cel mai bine II cunosc oamenii pe Dumnezeu după certarea Lui 
şi după milostivirea Lui. O, fraţilor, de L-ar cunoaşte oamenii mereu 
pe Dumnezeu ca pe Făcătorul Dreptăţii, ei nu L-ar mai simţi şi ca pe 
Cel Care pedepseşte şi judecă! lată Dumnezeu se bucură mai mult 



de noi atunci cînd îl cunoaştem ca Milostiv, decît ca atunci cînd II 
cunoaştem ca Pedepsitor! Din nefericire însă mulţi sînt 
nerecunoscătorii şi nesocotiţii care niciodată nu-şi amintesc de El că 
este milostiv, ci totdeauna numai că este pedepsitor şi aspru, că 
aduce asupra lor boală, moarte în familie, eşec şi ruşine înaintea 
oamenilor, foc, sabie, cutremur sau potop, sau numeroase alte bice 
şi vergi pedepsitoare cu care El îi pedepseşte pe cei care nu se mai 
trezesc odată, cu care El le aduce aminte de Sine celor 
nerecunoscători, cu care îi aduce pe rătăcitori şi rătăciţi la calea cea 
dreaptă, şi aminteşte orişicui că El este Ziditorul şi Domnul, 
Dătătorul a tot binele şi Judecătorul. 

Seara se va sălăşlui plîngerea, iar dimineaţa, bucuria. Aceste 
cuvinte mai înseamnă că noaptea este pentru plîns şi pentru 
rugăciune, pentru pocăinţă şi cugetări dumnezeieşti. Mai cu seamă 
noaptea este potrivită pentru pocăinţă, şi nici o pocăinţă nu este 
adevărată fără lacrimi. Noaptea omul se gîndeşte mai nestingherit 
la faptele lui, la cuvintele lui, la gîndurile lui, şi îi pare rău pentru tot 
ceea ce a făcut împotriva legii lui Dumnezeu. Dacă omul îşi va 
plînge noaptea cu amar păcatele lui, atunci toată ziua următoare o 
va petrece întru bucurie. El se va veseli ca un nou născut, ca un 
proaspăt ieşit dintr-o baie odihnitoare, ca unul eliberat de povara 
păcatului. Dar de va petrece noaptea în păcate şi în beţiile 
nesimţirii, lui a doua zi îi răsare numai tristeţea lacrimilor. 
O Stăpîne Doamne lisuse Hristoase, Cela ce eşti Mîntuitorul şi 
învăţătorul sufletelor noastre, ceartă-ne şi ne iartă pre noi, ceartă- 
ne, iar morţii nu ne da! 
Căci Ţie se cuvine toată slava şi mulţumită în veci, Amin. 

13 octombrie 

• Pomenirea Sfinţilor Mucenici Carp şi Papii 

Sfîntul Carp a fost Episcopul Tiatirei iar Sfîntul Papii a fost diaconul 
său. Ei s-au născut la Pergam, acolo unde au şi luat la urmă 
mucenicia pentru Domnul lisus Hristos. împărat atunci a fost Decius, 
iar chinuitorul lor, răul proconsul Valerius. Valerius i-a legat pe lîngă 
cai şi i-a alergat şi tîrît astfel pînă la Sardia, unde i-a batjocorit 
purtîndu-i goi prin cetate şi torturîndu-i. Dar un înger al Domnului a 
venit la ei şi i-a întărit, vindecîndu-lc rănile lor. Servitorul lui Carp, 
Agathodor, 1-a urmat pe stăpînul lui, plîngînd. Valerius 1-a 
condamnat şi pe el la chinuri. Sfinţii au fost iar legaţi pe lîngă cai, şi 
tîrîţi de la Sardia la Pergam. Pe Sfîntul Carp l-au legat de un copac şi 
l-au biciuit bestial, pînă cînd trupul lui s-a prefăcut tot într-o rană, 
iar sîngele lui a înroşit adînc pămîntul. Dar în aceste chinuri aflîndu- 
se, Sfîntul Carp a zîmbit. Chinuitorul 1-a întrebat de ce zîmbeşte, iar 
Sfîntul i-a răspuns, pentru că a văzut cerurile deschise şi pe Domnul 
Hristos şezînd pe Tronul Său, înconjurat de sfinţii Heruvimi şi 
Serafimi. Torturat fiind, Sfîntul Papii a vindecat un om care era orb 
de un ochi, minune pe care văzînd-o mulţi, au crezut în Hristos 
Domnul. Sfinţii au fost apoi aruncaţi la fiare, dar au rămas 
nevătămaţi de ele. Apoi au fost aruncaţi într-un cuptor de foc. Sora 
Sfîntului Carp, Agathonica, a sărit şi ea în flăcări, dar nici flăcările nu 



s-au atins de Sfinţi. La urmă ei au fost cu toţii decapitaţi cu sabia, 
anul fiind 251. Aşa s-au încununat aceşti sfinţi mucenici, în urma 
dreptelor lor nevoinţe, cu cununa cea nepieritoare a împărăţiei lui 
Hristos. 

• Pomenirea Sfîntului Mucenic Veniamin Diaconul 

Acest oştean al lui Hristos a fost de neam persan, şi vestitor plin de 
rîvnă al Evangheliei către păgîni, dintre care mulţi, şi elini şi persani, 
au crezut şi s-au botezat întru Creştina Credinţă. El a luat mucenicia 
în timpul domniei regelui persan Yezdegherd, cam pe la anul 412. 
Aruncat în temniţă fiind, unul dintre nobili i-a luat apărarea înaintea 
regelui. Regele atunci 1-a eliberat, dar cu condiţia să nu mai predice 
pe Hristos poporului. Veniamin atunci a zis cu tărie: ..Condiţia 
aceasta nu o voi primi nicicînd. Căci acela care îşi îngroapă 
chemarea cu care este chemat va fi osîndit la amarnice chinuri." De aceea, 
eliberat fiind, Sfîntul diacon Veniamin a continuat să predice 
Cuvîntul Adevărului, împăratul atunci 1-a prins şi a poruncit să i se 
bată spini sub unghii, iar după aceasta să fie supus la cele mai 
sinistre torturi, întru care Sfîntul şi-a şi dat fericitul lui suflet în Mîna 
lui Dumnezeu. 

• Pomenirea Sfintei Mari Muceniţe Zlata din Meglin' 

Această tînără s-a născut din ţărani săraci, în satul Slatina din ţinutul 
Meglin, fiind una din cele patru fete ale părinţilor ei. Ea a fost blîndă 
şi evlavioasă, înţeleaptă în înţelepciunea lui Hristos şi cu suflet de 
aur, după cum i-a arătat-o şi numele. [„Zlata" însemnează „aur."] 
Ieşind odată să scoată apă, nişte turci neruşinaţi au apucat-o, şi au 
dus-o la casa lor. Unul dintre ei i-a cerut să treacă la islam şi să se 
facă nevasta lui, dar Zlata i-a răspuns fără frică: „Eu în Hristos cred 
şi El singur este Mirele meu. Eu în veci nu mă voi lepăda de El, şi de 
voi fi tăiată în bucăţi." Părinţii şi rudele ei au venit la ea, şi au rugat- 
o să-i fie milă de ea şi de ei, şi să se lepde de Hristos doar cu gura; 
aşa încît să le fie bine tuturor, căci milostiv este Domnul, care va 
ierta păcatul acesta; făcut pentru că viaţa este aşa de grea. Zicînd 
acestea, părinţii, surorile şi rudeniile plîngeau, lipsiţi de nădejde. 
Sufletul Zlatei însă a rezistat în faţa acestei ispite diabolice. Ea a zis: 
„Voi mă sfătuiţi să mă lepăd de Hristos Unul Adevăratul Dumnezeu, 
deci părinţi mie nu îmi mai sînteţi, nici surori, nici rudenii. Mie 
Domnul Hristos îmi este deci Singurul Tată, Maica Domnului Sfîntă 
singura Maică, iar sfinţii îmi sînt mie surori, fraţi şi rudenii." Turcii au 
aruncat-o atunci pe Zlata în temniţă, unde au ţintu-o timp de trei 
luni, torturînd-o în fiecare zi prin biciuire, de se înroşea pămîntul de 
sîngele ei. La urmă au spînzurat-o de picioare şi au aprins sub capul 
ei foc, ca să o sufoce cu fumul; dar Dumnezeu a fost cu Zlata, şi i-a 
dat putere în acest chin. La urmă au spînzurat-o de un copac şi i-au 
tăiat trupul în bucăţele. Aşa a luat mucenicia această fecioară 
vitează, dîndu-şi sufletul ei sfintîn Mîna lui Dumnezeu, şi 
sălăşluindu-se la cereştile locaşuri, în anul 1796. Creştinii au luat 
părticele din trupul ei şi le-au dus la casele lor, ca sfinţită 
binecuvîntare. 

66 mMineiulpe Octombrie (Bucureşti: Ed. Inst. Bibi. şi de Misiune al B.O.R., 2004): "Tot 
în această zi, pomenirea Sfintei noi Mucenţe Hrisi [Aur], care s-a nevoit în 



oarecare loc al eparhiei Moglenilor ce se numşte Slatina, la anul 1795, [şi care] în 

bucăţi tăindu-se, s-a săvîrşit." 

Cîntare de laudă la Sfînta Mare Muceniţă Zlata din Meglin 

Turcii schingiuit-au pre Zlata cea cu inima de aur, 

Chinuit-o-ait de moarte căci credea în Hristos, Dumnezeul Cel Viu. 

Dar Zlata cea de aur nu aplîns, nici s-a clintit, 

Ci inima toată întru Hristos din Ceruri şi-a pus. 

Zadarnice fost-au ale rudelor lacrimi, 

A Zlatei fericire în ale ei chinuri a stat, 

Fericire adevărată, ce Hristos o găteşte 

Fecioarelor înţelepte, Fericire Adevărată 

Ce Mirele o dăruieşte mireselor credincioase. 

Colivia trupului Zlatei celei de Aur s-a spart, 

Şi din temniţa trupului fragilă sufletul a zburat, uşor. 
Zlata la Rai s-a-nălţat, cu suflet fericit, 
Luîndu-şi locul printre sfinţii îngeri, cei împărăteşti. 
Sfînta Zlata cea din ţărani umili născută 
Regină preaslăvită este acum în Rai. 
Cugetare 

Nimic nu este mai nenorocit decît omul care, în ceasul ispitei, 
leapădă credinţa în Dumnezeu şi recurge la soluţii de scăpare 
potrivnice Legii Domnului. Nu numai că un astfel de om nu va reuşi 
niciodată să-şi aranjeze mai bine viaţa în lume, dar el pe deasupra 
îşi va pierde şi sufletul. Acesta a fost destinul tragic al împăratului 
Mihail Paleologul. Spre a îşi salva împărăţia, ameninţată de bulgari şi 
de sîrbi, el a căutat ajutor şi scăpare la papa de la Roma, şi s-a învoit 
cu o necanonică unire. Ce a cîştigat el cu aceasta? Nimic, căci nici 
împărăţia nu şi-a salvat-o, şi nenumărate nelegiuite omoruri a 
comis. Curînd după aceea el a şi pierit fără cinste într-o campanie 
militară împotriva lui loan Ducas, Principele Epirului. Atît de ostil i-a 
fost poporul ortodox acestui împărat, încît fiul lui, Andronic, nici 
măcar nu a îndrăznit să îşi îngroape tatăl printr-o ceremonie publică, 
ci 1-a îngropat noaptea, fără rugăciune şi fără slujbă de 
înmormîntare. Mihail Paleologul lepădat a fost de către Biserica 
Ortodoxă, şi nici cea romano-catolică nu 1-a socotit al ei. El a murit 
deci în afară fiind de Biserica lui Dumnezeu. După moartea lui 
Mihail, văduva lui, împărăteasa, a dat următorul decret: „Maiestatea 
noastră repudiază cu ororare şi silă Unirea cu Roma ce s-a petrecut 
de curînd în Biserică, aducînd în sînul Ei dezbinare... Iar dacă Sfînta 
Biserică a lui Dumnezeu a hotărît să nu binecuvînteze nici un fel de 
pomenire pentru cel adormit împărat Soţul nostru, 
stăpînul şi domnul, din pricina numitei fapte şi dezbinări, şi 
Maiestatea noastră, care se pleacă întru toate cu frică şi cu 
cutremur înaintea lui Dumnezeu, şi cu supunere Sfintei Bisericii Lui, 
va aproba şi va accepta această hotărîre a Bisericii, şi nu va îndrăzni 
nicicînd să facă slujbă de pomnire pentru soţul nostru împăratul, 
stăpînul şi domnul." 

Luare aminte 

Să luăm aminte la înfricoşata minune a pedepsirii lui Anania, pe care 
a lucrat-o Simţul Apostol Petru (Fapte 5): 



• La cum Anania, iar după el şi soţia lui, Safira, au minţit şi au 
ascuns o parte din avere; 

• La cum Sflntul Apostol Petru i-a dat pe faţă, iar ei au căzut 
morţi, unul după celălalt. 

Predică Despre povara păcatului şi iertarea fărădelegilor 
Fericiţi cărora s-au iertat fărădelegile şi cărora s-au acoperit păcatele 
(Psalmul 31: 1). 

Din păcat se nasc spaima, deruta, slăbiciunea, infirmitatea şi 
întunecarea minţii. Păcătuind, omul îşi stîrneşte duşmani dintre 
oameni, îşi zăpăceşte conştiinţa, atrage la sine puterile întunericului, 
şi le dă singur arme împotriva lui. Păcătuind, omul se rupe de 
Dumnezeu, îl înstrăinează de sine pe îngerul lui păzitor, şi se închide 
pe sine faţă de izvorul a tot binele. A păcătui înseamnă a declara 
război lui Dumnezeu şi tuturor puterilor cereşti. Fapta aceasta este 
mai dementă decît aceea a unei uscături care ar declara război 
vîntului. Şi cu adevărat, această faptă dementă este şi aceea care 
se întîmplă cel mai des! Căci omul în nebunia lui se ridică pururi 
împotriva lui Dumnezeu. Această împotrivire singură garantează 
dezastrul şi ruina omului, dacă omul nu-şi revine îndată în simţiri, 
dacă nu se pocăieşte şi nu aleargă la Dumnezeu cerînd milostivire. 
Marele Rege David a fost şi el conştient de cumplita soartă a 
păcătosului, căci el însuşi a trecut prin ea. El a simţit o frică de 
nedescris, o confuzie a minţii, o slăbiciune şi o singurătate cumplite; 
el a simţit înfigîndu-se în trupul lui săgeţile oamenilor şi săgeţile 
diavolilor. Dar văzîndu-şi cumplita şi nenorocita soartă, David şi-a 
recunoscut pe faţă păcatul, a căzut înaintea lui Dumnezeu, în praf şi 
în cenuşă, a udat pămîntul cu lacrimile pocăinţei şi cu cuvintele 
suferinţei care ardeau ca para de foc, şi s-a rugat Multînduratului 
Dumnezeu ca sa îl spele şi să îl curăţească de păcatul lui, dăruindu-i 
iertarea. Iar atunci cînd Dumnezeu i-a dăruit iertarea, Regele David 
a cunoscut ce înseamnă binecuvîntarea fericirii. Fericirea sufletului 
căruia i s-au iertat păcatele nu poate fi descrisă în cuvinte. El nu a 
putut decît să declare şi să mărturisească înaintea noastră, pe baza 
propriei lui tragedii trăite, că este cumplită povara păcatului şi 
negrăită fericirea iertării: Fericiţi cărora s-au iertat fărădelegile şi 
cărora s-au acoperit păcatele. Dar în ce constă această fericire? Ea 
constă într-o libertate a sufletului, în curajul inimii, într-o bucurie de 
nedescris, în putere, tărie, limpezime a minţii, pace a conştiinţei, 
nădejde în Dumnezeu, cîntare de bucurie înaintea Lui, dragoste fată 
de aproapele, şi o viaţă plină de sens! Cu alte cuvinte, această 
fericire constă din sufletul uşor, din bucuria şi din puterea inimii. 
Aceasta este fericirea pe are o simte pe pămînt cel căruia i s-au 
iertat păcatele. Şi dacă aşa stau lucrurile aici pe pămînt, oare care 
nu va fi fericirea care îl aşteaptă în ceruri pe cel iertat, fericire care 
ochiul nu o a văzut, şi urechea nu o a auzit, şi la inima omului nu s-a 
SUit (1 Corinteni 2: 9)? 

O Stăpîne Doamne Dumnezeul nostru, iartă-ne nouă fărădelegile 
noastre cu mare Milostivirea Ta, şi acoperă păcatele noastre cele 
multe şi grele! 



Căci noi Ţie ne închinăm şi pre Tine Te lăudăm în veci, Amin. 
14 octombrie 

• Pomenirea Sfintei Preacuvioasei nostre maice Parascheva [PetkaJ 

Această slăvită sfîntă a fost de neam sîrb, şi s-a născut în Epivata, 
care se află între Selymbria şi Constantinopol. Părinţii Sfintei au fost 
oameni foarte bogaţi şi creştini evlavioşi. Ei au avut şi un fiu, 
Eftimie, care s-a tuns monah încă pe cînd trăiau părinţii lui, iar mai 
după aceea s-a făcut vestitul Episcop al cetăţii Madytos. Feciara 
Parascheva, sora lui, totdeauna a tînjit şi ea după viaţa ascetică 
întru numele lui Hristos. După moartea părinţilor ei ea a părăsit casa 
părintească şi a mers mai întîi la Constantinopol, iar apoi la pustia 
Iordanului, unde s-a nevoit întru aspre petreceri călugăreşti pînă la 
vîrstă adîncă. Cine va putea descrie toate nevoinţele ei cu de- 
amănuntul, toate ispitirile din partea trupului, a lumii, şi mai cu 
seamă a diavolilor? în vîrstă adîncă fiind, un înger al Domnului a 
venit la ea şi i-a zis: "Părăseşte pustia aceasta şi mergi înapoi în 
patria ta, căci acolo va trebui să lepezi trupul acesta trecător, iar cu 
sufletul să te înfăţişezi înaintea Domnului!" Sfîntă Parascheva s-a 
supus, şi s-a întors în patria ei, Epivata. Acolo ea a mai trăit timp de 
doi ani în post şi rugăciune 

neîncetată, iar apoi şi-a dat fericitul ei suflet, strămutîndu-se la 
locaşurile lui Dumnezeu. Sfîntă Preacuvioasă Parascheva s-a săvîrşit 
în veacul al unsprezecelea. De-a lungul vremurilor, sfintele ei 
moaşte s-au mutat mai întîi la Constantinopol, apoi la Tîrnovo, apoi 
iar la Constantinopol, apoi la Belgrad. Ele acum odihnesc în 
România, în oraşul laşi. Fîntîna Preacuvioasei maicei noastre 
Parascheva de la Belgrad vindecă şi astăzi pe cei care se apropie cu 
credinţă în Dumnezeu şi cu dragoste faţă de plăcuta Lui, Sfîntă 
Parascheva.' 

• Pomenirea Sfinţilor Mucenici Nazarie, Ghervasie şi Protasie [şi 
Chel sie] 

Sfîntul Nazarie s-a născut la Roma cea veche dintr-un tată iudeu şi o 
mamă creştină. Mama lui, Perpetua, a primit Sfîntul Botez chiar din 
mîinile Sfîntului Apostol Petru. Mărturisind credinţa mamei lui, Sfîntul 
Nazarie a împlinit cu credincioşie deplină toate poruncile Sfintei 
Biserici. Predicînd neînfricat Evanghelia, el a mers la Milano. Acolo el 
i-a aflat în temniţă pe creştinii Ghervasie şi Protasie, şi Ie-a slujit lor 
cu multă dragoste. Aflînd aceasta, eparhul locului a poruncit 
biciuirea lui Nazarie şi izgonirea lui din cetatea Milano. Dar maica lui 
a venit la el în vedenie şi i-a zis să meargă în Galia, şi acolo să 
predice mai departe Evanghelia, ceea ce Sfîntul Nazarie a şi făcut. 
După un număr de ani, Sfîntul Nazarie a revenit la Milano, de 
această dată însoţit şi de un ucenic, tînărul Chelsie, pe care îl 
botezase în Galia. El i-a aflat pe fraţii Ghervasie şi Protasie în 
continuare zăcînd în temniţă, în care a fost aruncat şi el, de către 
guvernatorul Anulinus. Mucenicii lui Hristos s-au bucurat aflîndu-se 
din nou împreună, prin purtarea de grijă a lui Hristos. împăratul Nero 
a poruncit asasinarea lui Nazarie, iar guvernatorul, scoţîndu-i pe 
Nazarie şi pe Chelsie afară din temniţă, i-a decapitat. Curînd după 



aceea, Generalul Astazius, pornind într-o campanie împotriva 
moravilor şi trecînd prin Milano, i-a decapitat pe Sfinţii Ghervasie şi 
Protasie. El auzise că aceşti 

Sinaxarul grecesc face pomenire de minunatul ajutor al Sfintei Parascheva care s-a 

arătat în Insula Chios, la anul 1442. Un anume ieromonah Ambrozie slujea slujba 

vecerniei în Biserica Sfintei Parascheva. în biserică nu se mai afla nimeni 

altcineva. Către sfîrşitul vecerniei s-a iscat o furtună cumplită şi o vijelie mare, şi a 

plouat torenţial toată noaptea. Ieromonahul Ambrozie nu a mai putut părăsi 

biserica. Gîndind că toată insula va fi potopită de ape şi toţi oamenii de pe ea vor 

pieri, el a început să se roage fierbinte Preacuvioasei Parascheva ca să păzească 

locul acela şi să mijlocească pentru îmblînzirea dreptei mînii a lui Dumnezeu. Spre 

zori Ieromonahul Ambrozie a aţipit. I s-a părut atunci că acoperişul bisericii se face 

nevăzut, şi că în nori vede stînd o femeie cu înfăţişare aristocratică care se roagă 

înaintea lui Dumnezeu. După rugăciune, ea a zis către preot: "Amrbozie, nu te 

teme, această insulă, patria ta, a scăpat!" - şi în acel moment a încetat furtuna. 

De atunci înainte Praznicul Sfintei Parascheva se ţine cu mare solemnitat şi 

evlavie în Insula Chios - Nota autorului. 

doi fraţi nu voiau cu nici un chip să aducă jertfe idolilor şi, temîndu- 

se ca nu cumva din această pricină să nu aibă noroc în campania 

militară, a poruncit uciderea grabnică a celor doi creştini. Sfinţii 

Ghervasie şi Protasie erau gemeni, născuţi din fericiţii părinţi Vitalie 

şi Valeria, care de asemenea muriseră ca mucenici ai Credinţei în 

Hristos. Sfintele moaşte ale Simţului Nazarie au fost mutate de către 

Sfintul Amrbozie al Mediolanului [Milanului], dintr-o grădină din afara 

cetăţii, în Biserica Sfinţilor Apostoli. Sfintele moaşte ale Sfinţilor 

gemeni Ghervasie şi Protasie au fost descoperite tot de Sfintul 

Amrbozie, printr-o vedenie minunată. 

Cîntare de laudă la Sfînta Preacuvioasă Parascheva [Sflnta 

Petka| 

"Inimă curată voieşte Domnul", 

zice cuvîntul Sfintei Scripturi. 

Iar tu, Fericită Parascheva, fecioară curată ai rămas, 

şi inimă curată lui Dumnezeu ai adus, 

O, Sflnta minunată, 

Icoană vie vieţii noastre de urmat! 

Domnul caută minte fără de pată, 

Fără închipuire şi fără vicleşug, 

Iar tu întocmai mintea-ţi curată lui Dumnezeu ai adus, 

minte fără pată, cu a îngerilor întocmai, 

O, Sflnta minunată Parascheva, 

Rugile noastre nu le lepăda! 

Domnul suflet neîntinat iubeşte, 

Neîntinat ca un altar ceresc; 

întocmai aşafost-a si al tău suflet, 

ce acum luminează în ceruri. 

O, Sflnta preaminunată, 

Preacuvioasă Parascheva, ajută-ne nouă! 

Cu ale tale rugăciuni sfinte ajută-ne nouă, întru ale vieţii noastre 

nenorociri. Printre norii pămînteştilor primejdii, luminează-ne nouă, ca 

şi un curcubeu, O feciorelnică sflnta preaminunată, Preacuvioasă maică 

Parascheva! 

Cugetare 

Nenumăratele cazuri în care înşişi sfinţii cei adormiţi au descoperit 



oamenilor locurile unde se află ascunse sfintele lor moaşte justifică 
din belşug cinstirea acestora din urmă, tară a mai pune la socoteală 
nenumăratele minuni care se lucrează prin ele, ceea ce face să fie şi 
mai îndreptăţită cinstirea lor. Vreme de foarte multe zeci de ani nu 
s-a cunoscut care este mormîntul Sfintei Preacuvioase Parascheva. 
S-a întîmplat însă moartea unui marinar, al cărui trup s-a întîmplat 
să zacă neîngropat în apropiere de mormîntul Sfintei Preacuvioase 
Parascheva. Trupul mortului a început să se descompună şi să 
scoată miros greu, insuportabil. De aceea un monah care locuia şi el 
aproape de acel loc a chemat în ajutor nişte ţărani ca să poată 
îngropa leşul. S-a întîmplat însă că l-au îngropat chiar în mormîntul 
Preacuvioasei Sfinte, în acea noapte, Sfînta s-a arătat lui Gheorghe, 
unul din ţăranii care ajutaseră la îngropare. Ea arăta ca o regină 
nespus de frumoasă, splendid împodobită, înconjurată de o gardă 
numeroasă în mare ţinută. Ea a zis: „Gheorghie, vei dezgropa de 
îndată moaştele mele şi le vei aşeza în alt loc, căci nu mai pot 
îndura reaua duhoare a acelui cadavru." Apoi ea i-a zis cine şi de 
unde este. în aceeaşi noapte, o ţărancă din acelaşi sat, pe nume 
Eufimia, a avut acelaşi vis cu al lui Gheorghie. în următoarea zi, 
ţăranii au început să sape şi au aflat întocmai sfintele moaşte ale 
Preacuvioasei Maice Parascheva. Ele erau minunat de înmiresmate, 
şi s-au arătat îndată făcătoare de minuni. 

Despre moaştele Sfinţilor Ghervasie şi Protasie, Sfîntul Ambrozie al 
Mediolanului povesteşte că s-au aflat într-un chip minunat, care este 
asemănător cu aflarea celor ale Preacuvioasei Parascheva. într-o 
noapte Sfîntul Ambrozie a avut o vedenie minunată în stare de 
veghe aflîndu-se el. Au intrat la el doi tineri extraordinar de frumoşi, 
însoţiţi de un bătrîn. Lui i se părea că bătrînul este Sfîntul Apostol 
Pavel. Tinerii au rămas tăcuţi, iar bătrînul i-a grăit lui Ambrozie, 
arătînd spre tineri şi zicîndu-i că ei sînt mucenicii lui Hristos, şi că 
moaştele lor zac ascunse chiar în locul în care chiar atunci Sfîntul 
Amrozie se ruga lui Dumnezeu. Bătrînul a mai zis că toată viaţa 
acestor tineri mucenici se află scrisă într-o carte pe care o va găsi în 
mormîntul lor, atunci cînd va săpa. In ziua următoare Sfîntul 
Ambrozie şi-a descoperit vedenia şi a început să sape în locul arătat, 
cu adevărat descoperind sfintele moaşte ale ambelor tineri. El a 
aflat şi cartea, în care a citit că sfintele lor nume sînt Ghervasie şi 
Protasie. Fiind Sfîntul Amrbozie de faţă, un anume om orb pe nume 
Severus s-a atins de sfintele lor moaşte şi şi-a recăpătat pe loc 
vederea. 
Luare aminte 

Să luăm aminte la minunatele vindecări lucrate de sfinţii apostoli 
(Fapte 5): 

• La cum se lucrau multe semne şi minuni prin mîinile Sfinţilor 
Apostoli; 

• La cum mulţi se vindecau şi numai stînd în umbra Sfîntului 
Apostol Petru. 

Predică Despre îngerii care străjuiesc şi izbăvesc pe cei drepţi 
Străjui-va îngerul Domnului împrejurul celor ce se tem de El, şi-i va 



izbăvi pe ei (Psalmul 33: 7). 

îngerul Domnului se luptă pentru cei care se tem de El. Acest adevăr 
s-a arătat limpede de multe ori de-a lungul vremurilor, prin fapte 
care s-au însemnat în istorii şi cronici. Dar de şi mai mai multe sute 
şi mii de ori s-au arătat faptele acestea, care nu sînt înregistrate de 
cronici. Sfîntul Arhanghel Mihail a bătut război în apărarea lui losua, 
Fiul lui Nun. Un sfîntîngera bătut război puternic întru apărarea 
Regelui lezechia, nimicind într-o singură noapte uriaşa armată a 
caldeilor. De cîte ori nu au venit sfinţi îngeri la mucenicii creştinii 
legaţi şi torturaţi prin beciurile temniţelor, mîngîindu-i, întărindu-i, şi 
umplîndu-le sufletele de bucurie? Căci mîngîierea dreptului vine de 
acolo că el ştie că Domnul este Atotvăzător şi că îi vede nenorocirea 
şi mizeria; că Dumnezeu este Atotputernic, şi putere are să-1 scoată 
din nenorocire şi din neputinţă; că Dumnezeu este Atotmilostiv, şi îl 
va scăpa din mizeria şi nefericirea vieţii lui. Dumnezeu trimite înger 
luminos în ajutorul celui drept. Dreptul nu are nevoie să se revolte 
contra tiraniei cu arme de lut, căci însuşi îngerul Domnului îi face lui 
dreptate, cu arme dumnezeieşti. Şi cînd însuşi îngerul Domnului 
pune mîna pe armă, cine va cuteza să-i stea împotrivă? Ce imperiu 
va putea bate război împotriva lui? Să auzim ce zice Prorocul David 
în Psalmul de mai înaintea acestuia: Nu se mîntuieşte împăratul cu 
oştire multă, şi uriaşul nu se va izbăvi cu mulţimea tăriei lui. 
Mincinos este calul spre scăpare, şi cu mulţimea puterii lui nu te va 
izbăvi (Psalmul 32, 16-17). 

Prin urmare, nimic nu le foloseşte celor samavolnici şi lumeşti cînd 
se unesc ei împreună. Toată alianţa şi tot sfatul lor se sparge ca un 
balon de spumă cînd se înarmează împotriva unora ca aceştia 
îngerul Domnului. David îşi aminteşte cum el, tînăr cioban neînvăţat 
fiind, 1-a ucis pe uriaşul Goliath, cel înarmat pînă în dinţi, numai cu o 
lovitură de praştie. De multe ori a simţit Regele David ajutorul 
îngerului lui Dumnezeu. De aceea a şi putut şi poate el 
să îi mîngîie pe cei necăjiţi şi asupriţi cu cuvintele mîngîierii şi 
puterii, cele izvorîte din adevărul vieţii. Regele David ştie din 
adevărul vieţii lui că îngerul Domnului străjuieşte împrejurul celor ce 
se tem de El şi îi izbăveşte pe cei care slujesc Lui. 
O, fraţilor, să nu ne îndoim nici o clipă de aceste cuvinte, ci să 
cugetăm în fiecare zi la ele, la aceea că îngerul Domnului ne lasă 
pradă tristeţii noastre atunci cînd şi noi ne scufundăm în păcat, şi 
aleargă în ajutorul nostru cu bucurie şi putere mare atunci cînd ne 
pocăim şi cerem cu lacrimi mila şi ajutorul lui Dumnezeu. 
O Stăpîne Doamne Făcătorul nostru, Cela Ce eşti Stăpînul a miriade 
de îngeri: iartă-ne, miluieşte-ne şi ne mîntuieşte pre noi cu ajutorul 
sfinţilor Tăi îngeri! 
Căci Ţie se cuvinte toată slava şi mulţumită în veci, Amin. 

15 octombrie 

• Pomenirea Sfîntului Cuvios Mucenic Luchian, Presbiterul [Preotul] din 

Antiohia' 

Sfîntul Lucian s-a născut din părinţi nobili în cetatea Samosata, din 



Siria. El a dobîndit încă din cea mai fragedă copilărie o înaltă 
educaţie, atît în ştiinţele seculare cît şi în disciplinele religioase şi 
duhovniceşti. El a fost vestit pentru marea lui învăţătură, şi pentru 
marea austeritate şi sfinţenie a vieţii. împărţindu-şi toate averile 
săracilor, Sfîntul Lucian a trăit călugăreşte din lucrul mîinilor lui, 
adică alcătuirea sfintelor cărţi mîntuitoare de suflet. El a adus folos 
minunat Bisericii prin aceea că a îndreptat multe texte evreieşti ale 
Sfintei Scripturi, pe care ereticii, potrivit învăţăturilor lor mincinoase, 
le strîmbaseră. Pentru marea lui învăţătură şi sfinţenia vieţii, el a 
fost hirotonit presbiter [preot] în Antiohia. La vremea prigoanelor 
contra creştinilor declanşate de Maximian, pe cînd erau torturaţi 
Sfinţii Anthim al Nicomidiei şi Petru al Alexandriei, Sfîntul Luchian s-a 
aflat şi el pe lista celor pe care împăratul voia să îi omoare. Luchian 
a părăsit în taină Antiohia, dar un preot eretic plin de drăcească 
invidie, pe nume Pancratie, 1-a denunţat. Acea prigoană declanşată 
în Antiohia a fost plină de barbarie şi bestialitate, de ea nefiind 
scutiţi nici copiii mici. Doi băieţei care au refuzat să guste jertfe 
închinate 

în Mine iu l pe Octombrie: „Preotul Antiohiei celei mari". 

idolilor au fost aruncaţi într-o baie clocotită, unde au murit în chinuri, 
dîndu-şi sufletele lor tinere în mîna lui Dumnezeu. O uceniţă a 
Sfîntului Luchian pe nume Pelaghia (pomenită la ziua de 8 
octombrie), vînată cu viclenie de nişte desfrînaţi, slugile satanei, şi-a 
păzit fecioria urcînd pe acoperişul casei şi înălţînd rugăciune 
fierbinte lui Dumnezeu ca să ia sufletul ei mai înainte ca să fie 
profanată. Dumnezeu a ascultat-o, iar trupul ei mort s-a prăbuşit de 
pe înălţimea casei la pămînt, înaintea trimişilor acelora necuraţi. 
Sffntul Luchian a fost deci adus şi el înaintea împăratului. Pe drum el 
a adus patruzeci de soldaţi la Hristos, cu puterea cuvîntului lui celui 
insuflat şi sfint, care au luat cu toţii moarte mucenicească pentru 
aceasta. Fiind interogat şi biciuit, Sfîntul a fost aruncat în temniţă şi 
supus regimului de exterminare prin înfometare. Sfîntul loan Gură 
de Aur zice despre el: „El înfometarea a dispreţuit-o; să dispreţuim 
aşadar şi noi toată pofta pîntecelui şi să înfrîngem puterea 
stomacului ca să ne pregătim şi noi mai dinainte pentru vremea 
urgiei, antrenîndu-ne cu ajutorul acestor exerciţii deînfrînare mai 
mici, pentru marea biruinţă de la vremea marii şi cumplitei bătălii." 
Sfîntul Luchian a primit Sfînta împărtăşanie în închisoare, la marele 
praznic al Schimbării la Faţă a Domnului şi Dumnezeului nostru lisus 
Hristos. A doua zi el s-a săvîrşit către Domnul, înălţîndu-se la cerurile 
desfătate ale împărăţiei celei Cereşti. Sfîntul Luchian şi-a săvîrşit 
mucenicia în şapte zile ale lunii ianuarie, din anul 311. 

• Pomenirea Sfîntului Cuvios Eftimie cel Nou 

Sfîntul Eftimie s-a născut la Ancyra în anul 824, din binecredincioşii 
părinţi Epifanie şi Anna. El a slujtîn armată, s-a căsătorit, şi a 
născut-o pe fiica Anastasia. El după acestea s-a retras la Muntele 
Olimp, iar apoi la Sfîntul Munte Athos, ducînd vreme îndelungată 
viaţa cea aspră şi sfîntă a tuturor nevoinţelor. El a vieţuit şi ca 
stîlpnic în apropiere de Tesalonic. El s-a săvîrşit către Domnul cu 
pace, într-o insulă din apropierea Sfîntului Munte, către sfîrşitul 



veacului al nouălea. Sfintele lui moaşte făcătoare de minuni 

odihnesc la Tesalonic. 

Cîntare de laudă la Sfîntul Cuvios Mucenic Luchian 

Luchian cel preaînţelept, scriitorul şi nevoitorul, 
Cu putere mare pe calea lui Hristos Dumnezeu a umblat. 

Împotriva beznei idolatre şi-ntunecaţilor eretici 

Luchian sfîntul biruinţe zdrobitoare a lucrat. 

El s-a întemeiat pe temelia Treimii Sfinte, 

A Tatălui Celui fără de început, a Fiului şi Duhului, 

Pe Care cu fapta, cuvîntul şi cu gîndul O a preaslăvit. 

El închinarea Sfintei Treimi cu sîngele lui 

O a pecetluit. 

Prăbuşitu-s-a idolatra Romă, pierit-a minciuna ereziei; 

Pierit-a tot desfrîul vechilor mari cetăţi. 

Dar Biserica sfîntă pe mucenici i-a înălţat la ceruri, 

Şi-ntru sfinţenie şi slavă ridicatu-s-a deasupra tuturor. 

Aceasta împărăţia sfinţilor este, Cea fără de sfîrşit, 

Cea de Danii/prorocită şi împlinită de Domnul Hristos. 

O, dorită împărăţie, din pietre vii zidită, 

Ale cărei cupole de aur împodobesc acoperişuri cereşti! 

Tu ziditor ai avut şi pre marele Luchian, sfîntul, 

Cel care s-a nevoit pînă la sînge, pe toate jertfind. 

El acum slăvit stăpîneşte alături de Hristos Domnul, 

Căci pre el aşezatu-l-a Domnul în ceata îngerilor sfinţi. 

Cugetare 

Sfinţii lui Dumnezeu dau o mare importanţă împărtăşirii cu Sfintele 

lui Dumnezeu Taine mai înainte de ieşirea sufletului lor. Chiar dacă 

ei împărtăşire pururea aveau cu Domnul prin vărsarea cu dragoste 

smerită a sîngelui lor pentru El cel care spală toate păcatele, ei 

doreau după împărtăşirea cu Preacurat Trupul şi Sfînt Sîngele Lui din 

Taina Sfintei împărtăşanii de cîte ori era posibil. Sfîntul Luchian se 

afla închis în temniţă, cu mai mulţi ucenici ai lui şi cu alţi creştini, în 

ajunul marelui praznic al Schimbării la Faţă a Domnului, el a dorit din 

suspinul inimii după împărătşirea cu Sfintele Taine, pentru marea 

sfinţenie a Sărbătorii şi pentru că ştia că sfîrşitul lui este foarte 

curînd. De aceea, văzînd dorirea mucenicului Lui, Domnul a trimis în 

acea temniţă nişte creştini ascunşi, care au adus puţină pîine şi vin. 

Mijind zorii Marii Sărbători, Sfîntul Luchian a chemat pe toţi 

întemniţaţii să se strîngă în cerc în jurul lui şi Ie-a zis: „Staţi în jurul 

meu şi fiţi Biserica Domnului." în acea temniţă nu se afla masă sau 

scaun, 

piatră sau butuc de lemn pe care să se aducă Sfinta Jertfa. „Părinte 

Sfinte, unde vom pune noi pîinea şi vinul?" au întrebat ei. Atunci 

Sfîntul Luchian care zăcea întins la pămînt cu faţa în sus, fiind legat 

pe cioburi de către torţionari, Ie-a zis celor închişi împreună cu 

dînsul: „Pe pieptul meu să săvîrşiţi Sfînta Jertfă, care va fi altar viu 

Domnului nostru, Dumnezeul cel Viu." Astfel s-a săvîrşit atunci acea 

Sfînta Liturghie, cu respectarea desăvîrşită a sfintei rînduieli. Toţi cei 

prezenţi s-au împărtăşit cu Sfintele Taine. In ziua următoare 

împăratul a trimis soldaţi care să-1 scoată pe Sfîntul afară, spre a fi 



torturat mai departe. Deschizînd uşa temniţei, Sfîntul Luchian a 

strigat tare de trei ori: „Sînt Creştin! Sînt Creştin! Sînt Creştin!" - şi 

şi-a dat sufletul în mîinile lui Dumnezeu. 69 

Luare aminte 

Să luăm aminte la minunata eliberare a sfinţilor apostoli din 

închisoare (Fapte 5): 

• La cum bătrînii iudeilor i-au aruncat pe sfinţii apostoli în 

închisoare; 

La cum îngerul lui Dumnezeu a venit la ei noaptea, a deschis 
temniţa, i-a luat de mînă scoţîndu-i afară din ea, şi Ie-a poruncit să 
intre în templu şi să predice mai departe Evanghelia. 
Predică Despre Domnul care păzeşte oasele drepţilor 

Domnul păzeşte toate oasele lor, nici unul dintre ele nu se va zdrobi (Psalmul 33: 
20). 

Să nu se teamă drepţii nicicînd. Domnul Atotvăzătorul veghează 
asupra lor. Oare se poate ca Celui Atotvăzător să îi scape sau să uite 
ceva? Nicicum, nicicînd. La Ziua învierii celei Mari, El va aduna toate 
oasele lor şi le va învia cu mărire şi cu cinste. Prigonitorii au aruncat 
trupurile mucenicilor în mare, le-au îngropat în gropi adînci, sau le- 
au lăsat în cîmp deschis pradă păsărilor cerului. Dar Domnul, prin 
Pronia Sa dumnezeiască, a potrivit astfel lucrurile încît aceste sfinte 
moaşte au ajuns în mîinile credincioşilor. Ei le-au aşezat cu evlavie 
în racle preţioase, iar deasupra lor au înălţat biserici sfinte, în care 

69 Trupul Sfintului Luchian a fost după aceea luat şi aruncat în mare, unde a zăcut 
vreme de treizeci de zile. Fiind înştiinţat prin vedenie, unul dintre ucenicii lui, 
Glicherie, a ieşit la malul mării, spre a întîmpina venirea trupului nestricat al 
sfintului, purtat pe spinări de delfini. Sfinta împărăteasă Elena a zidit deasupra 
moaştelor Sfintului o slăvită biserică purtînd hramul numelui lui. - cf. Vieţile 
Sfinţilor pe larg (Episcopia Romanului şi Huşilor, 1992), Mineiul pe Octombrie 
(Bucureşti: Ed. Inst. Bibi. şi de Misiune al B.O.R., 2004). 

minuni mari s-au lucrat şi se lucrează poporului celui dreptcredincios 
prin puterea lor. Prin aceasta Dumnezeu a arătat Creştinilor că El 
veghează şi păzeşte oasele drepţilor, pe care i-a proslăvit în ceruri, 
întru împărăţia Sa. Iar Biserica de pe pămînt afirmă şi întăreşte 
aceasta prin tainica putere a trupurilor lor preaslăvite. Sfintele 
moaşte făcătoare de minuni sînt ca nişte înaintemergătoare ale 
slăvitei învieri celei de obşte, care va fi la sfîrşitul timpurilor. Dar cu 
oasele sfinţilor mucenici care au fost arşi sau zdrobiţi cu totul, căci li 
s-au tăiat trupurile în bucăţi mici, ce va fi? Vor fi aceste arderi sau 
tăieri nişte piedici în faţa Puterii Celui Preaînalt de a îi învia şi pe 
aceştia, întocmai? Oare nu poate Domnul, la Ziua învierii, să .învieze 
trup duhovnicesc din cenuşa împrăştiată a celui trupesc? Şi păr din 
capul vostru nu va pieri (Luca 21: 18), grăieşte Domnul. Dar dacă 
prin cuvîntul „oase" vrem să înţelegem „fapte, lucrări," atunci să 
cunoaştem că faptele nedepţilor şi nelegiuiţilor sînt ca fumul, iar 
cele ale drepţilor sînt puternice şi durabile ca piatra de stîncă. Nici o 
singură faptă bună nu va pieri, nici va dispărea prin curgerea vremii. 
Dumnezeu le cunoaşte pe acestea şi le păzeşte, aşa încât să le dea 
pe faţă ca şi pe nişte mărgăritare de mult preţ înaintea oştilor 
cereşti şi oamenilor la Ziua Judecăţii. 



O Stăpîne Doamne Dumnezeul nostru, Atoatevăzătorule, Stăpînul şi 
Apărătorul poporului Tău creştinesc! înmulţeşte faptele noastre cele 
bune cu Duhul Tău Cel Sfînt, fără de Care nici un bine nu se poate 
lucra nicicînd! Şi ne mîntuieşte pre noi cu mare Mila Ta, după 
mulţimea îndurărilor Tale, iar nu după puţinătatea faptelor noastre. 
Căci Ţie se cuvine toată slava şi mulţumită în veci, Amin. 

16 octombrie 

• Pomenirea Sfîntului Mucenic Longhin [Sutaşul, cel de Ungă Crucea 
Domnului] 

Dumnezeiescul Apostol şi Evanghelist Matei, scriind în cuvinte 
Patima Domnului nostru lisus Hristos, zice: Iar sutaşul şi cei ce 
împreună cu el păzeau pe lisus, văzînd cutremurul şi cele 
întîmplate, s-au înfricoşat foarte, zicînd: Cu adevărat, Fiul lui 
Dumnezeu era Acesta! (Matei 27: 54). Sutaşul acesta este fericitul 
Longhin, care împreună cu doi dintre soldaţii săi au venit la credinţa 
în Hristos, Fiul lui Dumnezeu. El a fost centurionul care a avut în 
comandă şi paza Crucii la Răstignirea Domnului de pe Muntele 
Golgota, şi pe aceea de la Simţul Lui Mormînt. Cînd bătrînii iudeilor 
au aflat de învierea lui Hristos, ei i-au mituit pe soldaţi ca să 
împrăştie zvonul mincinos cum că Hristos nu a înviat, ci că trupul Lui 
mort a fost furat de ucenicii Săi. Ei au încercat să îl cumpere astfel şi 
pe Longhin, însă Longhin nu s-a lăsat cumpărat. Văzînd aşa iudeii au 
recurs la strategia lor clasică: ei au hotărît să îl lichideze fizic pe cel 
pe care nu l-au putut cumpăra. Aflînd aceasta, Longhin atunci s-a 
lepădat de centura lui militară, s-a botezat de către un sfint apostol 
împreună cu doi dintre soldaţii lui, şi împreună cu ei a părăsit 
Ierusalimul în taină, străinutîndu-se cu toţii în Capadocia. El acolo şi- 
a închinat viaţa creştineştii vieţuiri, întru post şi rugăciune. Ca 
martor viu al învierii lui Hristos, el a convertit pe mulţi dintre păgîni 
la Adevărata Credinţă cu mărturisirea lui. El după aceea s-a retras 
într-un sat de pe moşia tatălui lui. Dar răutatea iudeilor 1-a ajuns 
pînă acolo. Ei l-au calomniat pe Longhin atît de murdar şi de 
persistent înaintea lui Pilat, încît acesta a trimis soldaţi care să îl 
ucidă prin decapitare. Sfîntul Longhin a cunoscut cu duhul apropiatul 
lui sfîrşit, şi a ieşit în întîmpinarea celor trimişi să-1 ucidă. El i-a adus 
în casa lui, fără să le spună cine este. El i-a primit pe soldaţi cu mare 
ospitalitate şi căldură, odihnindu-i cu hrană şi cu somn. Pe cînd 
soldaţii dormeau, Sfîntul Longhin a stat la rugăciune, şi a petrecut 
astfel întreaga noapte, pregătindu-se pentru ieşirea sufletului lui. In 
zori el i-a chemat pe cei doi însoţitori ai lui, foştii lui soldaţi, s-a 
îmbrăcat în haine albe de îngropare, şi Ie-a poruncit casnicilor lui să 
îl îngroape pe un anume deluşor, învăţîndu-i toate cele de trebuinţă. 
Apoi i-a trezit pe soldaţi şi Ie-a zis că el este Longhin pe care ei 
trebuie să-1 ucidă. Soldaţii au rămas uimiţi şi lipsiţi de orice 
îndrăzneală, atît de mult încît au ţinut sfat să nu ducă la îndeplinire 
uciderea, ci să raporteze că Longhin nu a fost de găsit. Longhin însă 
Ie-a arătat soldaţilor că 

trebuie să execute comanda primită. Soldaţii au predat capul lui 



Longhin lui Pilat, care 1-a trimis mai departe iudeilor. Aceştia au luat 
acel sfînt cap şi l-au aruncat pe o grămadă de gunoi din afara 
cetăţii. 

• Pomenirea Sfîntului Preacuvios Longhin, Iubitorul de Nevoinţe 
Acesta a fost monah la Lavra Peşterilor din Kiev, şi a trăit în veacul 
al paisprezecelea. El a fost portarul mînăstirii. El a fost atît de curat 
cu inima, şi atît de plin de dumnezeiescul har, încît cunoştea 
gîndurile celor care intrau în mînăstire, şi pe ale acelora care ieşeau 
din mînăstire. Sfintele moaşte făcătoare de minuni ale Sfîntului 
Preacuvios Longhin odihnesc în Peştera Sfîntului Theodosie. 
Cîntare de laudă la Sfîntul Mucenic Longhin Sutaşul 
Sfîntul Longhin a stat sub Cruce Cîndpe Cruce Domnul sufletul Său Şi-a 
dat. Longhin văzut-a năprasnica mînie a cerului Ce din senin, la 
Moartea Domnului, a izbucnit. El a văzut al pămîntului cutremur, Şi 
lumina soarelui cum întru întuneric s-a făcut. Atunci mormintele s-au 
deschis, Şi cei cunoscuţi ca morţi au intrat în Ierusalim. Viteazul 
Longhin s-a cuprins de spaimă, Şi a strigat cu suspin din rărunchi: Cu 
adevărat Fiul lui Dumnezeu era Acesta! Păcătoşii L-au răstignit pe Cel 
Nevinovat! Lîngă el se aflau şi doi soldaţi ai lui, Ei strigătul 
comandantului lor l-au confirmat în cor. Longhin Sutaşul martorul 
ocular al învierii a fost, încă şi pe ale Domnului cumplite batjocoriri 
Sutaşul Longhin le a mărturisit. El martor ocular a fost, adevărat, Şi 
adevărul văzut nu a voit să-l ascundă: Ci el viteaz l-a propovăduit 
oriunde a mers, Preaslăvindu-L cu rîvnă pre Domnul Hristos înviat. 
Elpînă la moarte al Domnului oştean a rămas, El pentru Domnul, cu 
mucenicie, al său cap şi l-a dat. 

După Sinaxarul din Mineiul pe Octombrie, împreună cu Sfîntul Longhin au fost 
ucişi şi cei doi însoţitori ai lui. 
Cugetare 

Descoperirea moaştelor Sfîntului Mucenic Longhin Sutaşul a fost 
după cum urmează: curgînd foarte multă vreme de la uciderea lui, s- 
a întîmplat în Capadocia la un moment dat că o femeie a orbit. 
Doctorii nu au putut să o ajute cu nimic. Atunci femeii i-a venit 
gîndul stăruitor să meargă la Ierusalim şi să se închine la Sfintele 
Locuri, cu nădejdea că astfel îşi va recăpăta vederea. Ea îl avea cu 
dînsa doar pe fiul ei foarte tînăr, care îi slujea. Dar de îndată ce au 
ajuns la Ierusalim, fiul ei s-a îmbolnăvit şi a murit. Femeia a căzut 
pradă unei cumplite dureri şi deznădejdi. Ea îşi pierduse nu doar 
lumina ochilor celor trupeşti, ci îl pierduse şi pe unicul ei fiu, ochii 
sufletului ei, dar şi călăuza trupului şi vieţii ei. în această durere 
aflîndu-se sărmana văduvă, Sfântul Longhin i s-a arătat ei şi a 
mîngîiat-o cu făgăduinţa că îi va reda vederea şi îi va descoperi 
negrăita slavă cerească întru care petrece acum iubitul ei fiu. în 
această vedenie Sfîntul Longhin i-a descoperit toate cele despre 
dînsul, şi i-a cerut să iasă afară din cetate la un anumit loc plin de 
gunoaie şi să sape acolo adînc, pînă ce va afla capul lui. Apoi va 
vedea, i-a zis Sfîntul, cele ce vor urma. Femeia s-a ridicat şi s-a 
îndreptat cu înfrigurare şi pe bîjbîite spre ieşirea din cetate. Ajungînd 
acolo, ea a strigat după ajutor, cerînd vreunui om să o ducă la 
grămada cea mare de gunoi şi să o lase acolo, îndurîndu-se cineva 



de ea şi ducînd-o acolo, femeia, singură, s-a aplecat şi a început să 
sape cu mîinile, plină de nestrămutată credinţă că adevărată este 
făgăduinţa Sfîntului. Săpînd, mîinile ei s-au atins de capul sfîntului şi 
femeia şi-a recăpătat pe loc vederea. Plină de bucurie şi de 
recunoştinţă faţă de Dumnezeu, femeia a luat sfîntul cap al Sfîntului 
Mucenic Longhin Sutaşul, 1-a spălat, 1-a uns cu aromate şi 1-a 
tămîiat, apoi 1-a pus în casa ei, ca pe cea mai scumpă comoară a 
pămîntului. 

Luare aminte 

Să luăm aminte la curajul Sfîntului Arhidiacon Ştefan întîiul Mucenic 
care fără frică L-a mărturisit pe Hristos: 

• La cum Sfîntul Ştefan a arătat toate minunile şi milostivirile 

lui Dumnezeu faţă de poporul evreu încă de la început, de-a lungul 

Veacurilor; 

• La cum a dat pe faţă răutatea satanicească a iudeilor celor 
luptători împotriva lui Dumnezeu, şi celor plini de toate fărădelegile; 

• La cum el i-a numit pe bătrînii iudeilor trădători şi asasini ai lui 
Hristos. 

Predică Despre munţii şi adîncrile lui Dumnezeu 
Dreptatea Ta ca munţii iui Dumnezeu, judecăţile Tale adînc mare 
(Psalmul 35: 6). 

Munţii dreptăţii lui Dumnezeu taie distanţele timpului şi spaţiului, 
înălţîndu-se deasupra pămîntului, pînă la cer; ei se înalţă pe 
deasupra norilor vremurilor, pînă la tăriile de cleştar ale eternităţii. 
Oare nu sînt sfinţii lui Dumnezeu purtătorii dreptăţii Lui? O, ei cu 
adevărat anulează spaţiul şi timpul! Căci deşi născuţi în timp, ei 
acum se veselesc în veşnicie. Şi vieţuind în veşnicie, ei totuşi se 
coboară în timpul nostru pînă la noi, şi ne ajută pe noi ca nişte fraţi 
puternici pe fraţii lor mai slabi. Ei pe pămînt au trăit, într-un loc şi un 
timp anume, dar acum pe ei îi preaslăveşte toată zidirea. Pe toate 
cele cinci continente ale lumii se înalţă sfinte biserici în cinstea 
sfinţilor apostoli, mucenici, şi drepţi ai lui Dumnezeu. Aceştia sînt 
munţii dreptăţii lui Dumnezeu pe care nimic nu-i umbreşte, nimic 
nu-i ţărmureşte, nimic nu-i cuprinde, munţi pe care nimeni nu îi 
poate măsura cu nici o măsură a lumii. Care alţi munţi se pot 
măsura cu munţii lui Dumnezeu? Şi care oameni s-ar putea vreodată 
compara cu oamenii lui Dumnezeu? Şi ce slavă mai este asemenea 
slavei celor pe care îi slăveşte Dumnezeu? O, fraţilor, să ne bucurăm 
întru dreptatea lui Dumnezeu şi să ne veselim de munţii cei înalţi ai 
dreptăţii lui Dumnezeu! 

Judecăţile Tale adînc mare. Adică, judecăţile Purtării Tale de Grijă 
sînt tot atît de necuprinse ca adîncurile mării. Tu l-ai aruncat pe Iov 
pe grămada durerilor numai ca să îl preaslăveşti pre el după aceea; 
Tu l-ai înălţat pe Saul pe tron, pentru ca el să se arunce în adîncul 
pierzaniei de acolo; Tu ai milă de cel păcătos, Tu îi dai lui belşug şi 
sănătate, aşa ca el să se poată căi de păcatele lui cu amar; Tu îi 
cerţi pe cei drepţi, pentru ca să îi întăreşti şi mai mult întru credinţă 
şi nădejde! 
Sfîntă Biserica Ta este cel mai înalt pisc al dreptăţii Tale, şi izvorul 



multor altor piscuri măreţe. Sfîntă Biserica Ta, O Doamne, cearcă 

judecăţile şi căile Tale, şi mare este înţelepciunea ei şi dulce ca 

fagurele plin de miere. 

O Doamne, împrăştie norii răutăţii din inimile noastre, ca să 

cunoaştem cu adevărat dreptăţile şi căile Tale. 

Căci Ţie se cuvine toată slava şi mulţumită în veci, Amin. 

17 octombrie 

• Pomenirea Sfîntului Proroc Osea 

Osea a fost fiul lui Beeri, din tribul lui Isahar. El a trăit şi a prorocit cu 
mai mult de opt sute de ani înainte de Naşterea lui Hristos. 
Cuvintele lui de Dumnezeu insuflate se află scrise în cartea 
prorociilor lui, care cuprinde paisprezece capitole. El a certat cu 
asprime pe Israel şi pe luda pentru idolatria lor, el a vestit că se va 
abate crunt asupra lor mînia lui Dumnezeu pentru păcatele lor, a 
vestit pieirea Samariei şi a lui Israil pentru lepădarea lor de Domnul, 
şi a vestit milostivirea lui Dumnezeu asupra tribului lui luda. El a 
vestit sfirşitul şi desfiinţarea jertfelor Vechiului Testament. El a vestit 
venirea Domnului, şi bogăţia darurilor pe care El le va aduce cu El 
pe pămînt. Sfîntul Proroc Osea a trăit pînă la adînci bătrîneţe şi s-a 
săvîrşit cu pace. 

• Pomenirea Sfinţilor Mucenici Cosma şi Damian, Doctorii Fără de 
Arginţi 

Există trei sfinte perechi de sfinţi doctori, toate trei alcătuite din 
sfinţi cu numele Cosma şi Damian. Primii Cosma şi Damian s-au 
săvîrşit cu pace la întîi Noiembrie, cei din al doilea rînd au fost 
omorîţi cu pietre la Roma la întîi Iulie, iar cei din al treilea au fost din 
Arabia. Despre aceştia din urmă ne este nouă acuma vorbirea. Ei 
erau de profesie medici, iar cînd au primit Sfintul Botez întru 
Ortodoxa Credinţă Creştină ei nu au mai vindecat bolnavi decîtîn 
Numele lui Hristos lisus. Ei s-au făcut vestiţi pentru vindecările lor 
preaminunate şi dincolo de orice nădejde. Pentru aceasta îndrăciţii 
păgîni i-au prins şi i-au tîrît înaintea Guvernatorului Lysias din 
cetatea Aegea. Cum niciunul dintre aceşti sfinţi farţi [şi după trup] 
nu au voit să se lepede de Hristos, ei au fost aruncaţi cu pietre de 
gît în mare, apoi aruncaţi în foc, dar Domnul Cel Atotputernic i-a 
mîntuit din amîndouă primejdiile, îngerul Domnului a venit la ei şi i-a 
mîntuit. Guvernatorul păgîn a atribuit minunea aceasta aşa-zisei lor 
puteri vrăjitoreşti, însă ei i-au zis: „Noi vrăjitoria nu o cunoaştem, 
nici avem nevoie de ea. Noi puterea lui Hristos o avem, carea ne 
mîntuieşte pre noi şi pre toţi cei care cheamă Preasfint Numele Lui." 
Păgînii i-au lovit cu pietre, însă pietrele fugeau de la ei; ei au tras în 
mucenici cu săgeţi, dar săgeţile se îndoiau, neputîndu-le face nici un 
rău; la urmă lor li s-au 

tăiat capetele cu sabia, împreună cu dînşii au mai luat mucenicia şi 
sfinţii Leontie, Anthim şi Eutropie, încununîndu-se şi ei cu cununile 
negrăitei slave. Ei cu toţii au luat mucenicia în vremea lui Diocleţian 
şi Maximian. La sfintele lor moaşte s-au lucrat multe minuni, aşa 
precum şi în timpul vieţii lor ei înşişi au făcut. 

• Pomenirea Sfîntului Preacuviosului Părintelui nostru Andrei [cel din 



CritJ 

Sfîntul Andrei a fost preot ortodox, de neam cretan. în vremea 

prigoanelor împotriva sfintelor icoane [iconoclasmul], el s-a arătat 

mare apărător al cinstirii lor. Sfîntul Andrei a mers la Constantinopol 

spre a vădi înaintea tuturor pe răul împărat Copronim. Pe cînd 

împăratul stătea în biserica Sfîntului Mucenic Mamant, Andrei a 

intrat în biserică, s-a dus înaintea lui, şi în auzul tuturor celor 

dinăuntru 1-a certat pe împărat pe faţă: „Ţi-ar fi mai bine ţie, 

împărate, să îţi vezi de treburile tale civice şi ostăşeşti, decît să 

prigoneşti Sfîntă Biserica lui Dumnezeu şi pe robii Lui." Pentru 

aceasta Sfîntul Andrei a fost bătut cu sălbăticie, torturat bestial şi 

tîrît pe străzile cetăţii, pînă cînd la un moment dat un eretic 1-a lovit 

cu o secure şi 1-a omorît. Astfel şi-a dat Sfîntul Andrei sufletul în 

mîinile lui Dumnezeu, la anul 767. La sfintele lui moaşte s-au lucrat 

multe minuni către neputincioşi şi bolnavi. 

• Pomenirea Sfîntului Lazăr, Cel mort de Patru Zile 

Prăznuirile cele mai mari ale lui Lazăr, prietenul Domnului şi fratele 

Martei şi al Măriei, sînt cele de la Şaptesprezece Martie şi din Sfîntă 

şi Marea Sîmbătă [din Postul Mare], cea numită cu numele lui 

[Sîmbăta lui Lazăr]. Astăzi însă noi prăznuim mutarea cinstitelor lui 

moaşte din Insula Cipru la Cetatea Constantinopolului. Aceasta s-a 

întîmplatîn timpul domniei împăratului Leon cel înţelept, la anul 

890, căci Leon zidise o biserică la Constantinopol închinată Sfîntului 

Lazăr, şi a voit ca să aibă şi moaştele sfîntului în ea. Dezgropîndu-se 

trupul lui Lazăr în cetatea Kition din Insula Cipru, după aproape o 

mie de ani de la moartea lui, s-a aflat şi tabla de marmură pe care 

scria: „Lazăr cel mort de patru zile, prietenul lui Hristos." 

Cîntare de laudă la Sfîntul Proroc Osea 

Strigat-a Prorocul Osea cel văzător cu duhul 

Şi prorocit-a căderea neamului păcătos: 

.. Gura Domnului grăieşte: iubită îmi este Mie milostivirea, 

Ci urîte îmi sînt idoleştile jertfe! 

O, voi călcătorilor de lege, o, voi, spiţă a lui Adaml 

Voi vă-nchinaţi minciunii, si tatăl minicunii 

Este al vostru domn! 

Dar sfirşitu-s-au ale voastre necurate jertfe, 

Pe ele Eu nu voi să le mai-ngădui. 

Ci iată Eu acum gătesc jertfa cea mare pentru Sine-Mi. 

Voi sădit-aţi fărădelegea! lată acum nelegiuire seceraţi! 

Voi sădit-aţi vîntul, iar acum culegeţi furtuna. 

Dar de sădi-veţi dreptatea, mila bogat o veţi culege, 

Iar Mie popor sfînt îmi veţi fi iar. 

Dar iată voi vă ruşinaţi de a Mea faţă, 

Şi pe idoli îi iubiţi. 

Voi iubiţi desfrîul, şi de păcat vă bucuraţi. 

De aceea rătăci-veţi în întreaga lume, 

Şi neamurile toate mai tari decît voi vor fi! 

Iar eu mie popor nou îmi voi alege, pre Noul Israil. 

împărăţie nouăfi-vor ei mie, al Sfinţilor Tărîm. 



Ca rouă pe floare de crinfi-vor ei mie, rouă din Cer. 

Parfumul cestui crin va sfinţi lumea, 

Şi-ntreaga zidire o va-nmiresma. 

Eu sînt Dumnezeul şi Domnul! Cele de Mine gîndite 

întocmai se vor plini! 

Fericiţi sînt cei care se-nchină Mie, 

Domnului şi Dumnezeului Celui Viu!" 

Cugetare 

lată şi a doua arătare a Sfîntului Mucenic Longhin Sutaşul: Cînd 

Sfîntul Longhin s-a arătat văduvei celei care îşi pierduse şi vederea 

şi fiul, el i-a făgăduit că şi vederea i-o va reda, şi pe fiul ei i-1 va 

arăta, strălucind în lumina cereştii şi negrăitei slave. Aflînd moaştele 

sfîntului mucenic şi atingîndu-le cu mîinile, văduva şi-a recăpătat pe 

dată vederea, şi astfel prima făgăduinţă s-a împlinit, în următoarea 

noapte, Sfîntul Longhin s-a arătat din nou văduvei, îmbrăcat într-un 

strai magnific, şi ţinîndu-1 de mînă pe fiul ei, îmbrăcat şi el la fel de 

strălucitor. Mîngîindu-1 pe tînăr ca şi un tată, Sfîntul Longhin i-a grăit 

femeii şi i-a zis: „Femeie, iată fiul tău pe care atît de mult l-ai plîns! 

Priveşte la slava şi la cinstea hărăzite lui, priveşte şi mîngîie sufletul 

tău! lată Domnul 1-a numărat cu sfinţii din ceruri, locuitorii Sfintei 

împărăţiei Lui! Eu de la Mîntuitorul l-am adus ca ochii tăi să-1 vadă, 

şi el de mine nicicînd nu se va mai despărţi, la capul meu şi trupul 

fiului tău, şi pe amîndouă îngroapă-le într-o singură raclă. Pe fiul tău 

tu să nu îl mai plîngi, nici să-ţi mai tulburi inima, ci cunoaşte că el de 

la Domnul a primit bucurie negrăită, slavă, şi fericire fără de sfîrşit." 

Văzînd şi auzind acestea toate, duhul femeii a săltat cu bucurie 

mare. Ea s-a întors la casa ei şi şi-a zis întru sine: „Eu vederea 

ochilor mei trupeşti am cerut-o şi şi pre cei duhovniceşti mi i-am 

aflat. Eu mă sfîrşeam de moartea fiului meu, şi iată eu pe el acum 1- 

am văzut veselindu-se în cer, unde cu prorocii şi cu sfinţii fără de 

sfîrşit se veseleşte!" 

Luare aminte 

Să luăm aminte la minunata vedenie a Sfîntului Arhidiacon Ştefan, 

întîiul Mucenic: 

• La cum plin fiind de Duhul Sfînt, el a văzut deschizîndu-se cerurile; 

• La cum a zis: lată văd cerurile deschise şi pe Fiul Omului stînd de- 
a dreapta lui Dumnezeul (Fapte 7: 55); 

• La cum iudeii l-au ucis cu pietre pentru mărturisirea aceasta. 
Predică Despre împuţiciunea rănilor păcatelor 
Impuţitu-s-au şi au putrezit rănile mele, din pricina nebuniei mele 
(Psalmul 37: 5). 

Prorocul grăieşte aici despre rănile păcatelor comise de el însuşi, de 
a căror grea duhoare simţea cum i se umple şi sufletul şi trupul. Aşa 
cum această recunoaştere dă mărturie de împuţiciunea păcatelor 
trecute, tot aşa se arată mai apoi şi curăţia care urmează după 
pocăinţă. Căci cîtă vreme omul urmează căilor stricăcioase ale 
păcatului, el nu simte duhoarea lor sufocantă; însă atunci cînd se 
abate de la ele şi nu mai voieşte să le urmeze, ci voieşte să urmeze 
binele, el vede hăul ce desparte curăţia de necurăţie, şi direcţiile 



diametral opuse în care merg calea viciului şi calea virtuţii. Să ne 
închipuim un om care a petrecut toată noaptea într-o bodegă 
rău mirositoare, iar dimineaţa se trezeşte într-o grădină pătrunsă de 
parfumul de trandafiri. Locul cel de nopate fusese plin de duhoare, 
de otravă, de abjecţia trupului şi sufletului, de mînie, de ură, de 
războiul cel dintru sine şi dintre toţi. Pe cînd locul din zori este 
luminat de lumina soarelui lui Dumnezeu, de lumina florilor, de aerul 
pur, de bunamireasmă negrăită, de pace şi de seninătate, 
închipuindu-ne acest tablou, să cunoaştem că şi mai neasemenea 
sînt căile păcatului şi căile Domnului. Impuţitu-s-au şi au putrezit 
rănile mele. Aşa descrie marele rege şi proroc roadele păcatelor lui 
trecute. Nimic nu este mai împuţit decît păcatul, nimic nu putrezeşte 
mai repede şi nu-şi împrăştie mai repede şi mai departe duhoarea 
decît păcatul. Duhoarea grea a rănilor trupeşti sugerează doar vag şi 
doar în prea mică măsură insuportabila duhoare pe care o emană 
sufletul păcătos. De aceea orice lucru stlnt se depărtează de la un 
astfel de suflet. Duhurile cereşti şi preacurate se ascund de la un 
asemenea suflet, pe cînd cele necurate se înghesuie în jurul lui şi-1 
însoţesc pretutindeni. Fiecare nou păcat care se adaugă face o rană 
nouă, şi mai adîncă, în sufletul păcătos; fiecare păcat aduce o nouă 
împuţiciune şi o şi mai grea duhoare în el. Dar din ce pricină se face 
păcatul? El se face din pricina nebuniei mele, zice prorocul. Mintea ieşită 
afară din calea dreptăţii şi sfinţeniei trasate de Dumnezeu îl va duce 
pe om numai pe căile păcatului. Pînă ce nu se curăţeşte şi nu se 
îndreptează mintea omului, omul nu se va putea mîntui. Noi însă 
avem gîndul lui Hristos (I Corinteni 2: 16), zice Apostolul. Cu alte 
cuvinte, gîndul nostru, mintea noastră, merge iar pe calea cea sfîntă 
şi bună pe care a mers şi mintea lui Adam înainte de a cădea în 
împuţiciunea păcatului. De aceea, fraţilor, toată învăţătura Sfintei 
Biserici despre nevoinţă [asceză] se concentrează asupra unui 
singur punct: asupra minţii omului, asupra curăţirii şi îndreptării ei. 
O, Stăpîne Doamne lisuse Hristoase, Cela Ce eşti Curăţia Cea 
veşnică şi Izvorul curăţiei, ajută-ne nouă să ne lepădăm desăvîrşit 
de nebunia noastră, şi să gîndim pururea cu gîndul Tău, 
Căci Ţie se cuvine toată slava şi mulţumită în veci, Amin. 

18 octombrie 

• Pomenirea Sfîntului Apostol şi Evanghelist Luca 
Sfîntul Apostol Luca s-a născut în Antiohia Siriei. El din tinereţe s-a 
desăvîrşit în studiul filosofiei eline, al medicinei şi al artei picturale. 
In timpul predicării Mîntuitorului nostru lisus Hristos pe pămînt, Luca 
a venit la Ierusalim unde L-a văzut pe Domnul faţă către faţă, a auzit 
mîntuitoarea învăţătură a Lui şi a fost martor al minunilor Lui. 
Crezînd în El, Sfîntul Luca s-a numărat între cei Şaptezeci de Apostoli 
mai Mici, care au fost trimişi de Domnul la propovăduirea împărăţiei, 
împreună cu Sfîntul Apostol Cleopa, el L-a văzut pe Domnul înviat pe 
drumul către Emaus (Luca 24). După Pogorîrea Sfîntului Duh, Luca s- 
a întors la Antiohia şi s-a făcut acolo ajutorul Marelui Pavel şi 
împreunălucrător cu el. El l-a însoţit pe Marele Pavel la Roma, 
aducînd iudei şi păgîni la Credinţa Creştină. Vă îmbrăţişează Luca, 



doctorul cel iubit (Coloseni 4: 14), le scrie Sfîntul Apostol Pavel 
Colosenilor. La cererea creştinilor, Sfîntul Luca a scris Evanghelia sa 
cam pe la anul 60. După martiriul Sfîntului şi Slăvitului Apostol 
Pavel, Sfîntul Luca a predicat Evanghelia prin toată Italia, Dalmaţia, 
Macedonia, şi prin alte ţinuturi. El a pictat icoane ale Preasfmtei 
Născătoare de Dumnezeu, nu doar una, ci trei, şi de asemenea 
icoanele Sfinţilor Apostoli Petru şi Pavel. De aceea Sfîntul Apostol şi 
Evanghelist Luca este socotit întemeietorul şi Patronul artei 
iconografice creştine. La bătrîneţile sale adînci, el a mers în Libia şi 
în Egiptul de Sus. Din Egipt s-a întors în Grecia, unde şi-a continuat 
predicarea, aducînd cu rîvnă arzătoare pre mulţi la Hristos, în pofida 
vîrstei lui înaintate, în afară de Sfînta Evanghelie care poartă numele 
lui, Sfîntul Apostol Luca a mai scris şi cartea Faptelor Apostolilor, 
ambele cărţi, Evanghelia şi Faptele, fiind închinate şi trimise lui 
Teofil, guvernatorul Ahaiei. Sfîntul Luca a avut optzeci şi patru de ani 
cînd nişte păgîni plini de răutate l-au torturat pentru că îl 
mărturisea pe Hristos. Ei l-au spînzurat pe Sfînt de un măslin în 
cetatea Tebei din Boetia. Sfintele moaşte făcătoare de minuni ale 
acestui Mare Apostol şi Evanghelist au fost mutate la Constantinopol 
în vremea împăratului Constaţiu, fiul Marelui Constantin. 

• Pomenirea Sfîntului Petru din Ţetiniie, Mitropolitul Muntenegrului 
Acest sfînt Petru s-a născut în ziua de întîi aprilie a anului 1749, în 
satul Niegoş. El s-a îmbrăcat în sfîntul şi îngerescul chip la vîrsta de 
doisprezece ani. Urmînd morţii Mitropolitului Sava din 1782, Petru a 
fost ridicat Mitropolit şi diriguitor al Muntenegrului. Acest slăvit 
bărbat şi-a închinat toată viaţa lui poporului în care s-a născut. El a 
muncit din toată puterea lui ca să facă să înceteze luptele fratricide 
din interiorul poporului muntenegrean, şi să reconcilieze clanurile 
muntenegrene între ele. El luptat cu putere înzecită ca să apere 
teritoriul Muntenegrului şi poporul de şi mai sălbaticii agresori 
externi. El a izbînditîn amîndouă luptele sale. El este mai cu seamă 
vestit pentru victoria lui răsunătoare împotriva trupelor lui 
Napoleon, prin bătăliile de la Boka şi din Dalmaţia. El a fost foarte 
aspru cu sine, pe cînd cu ceilalţi a fost drept şi îngăduitor. Petru a 
trăit toată viaţa lui într-o chilie strimtă ca simplu monah, deşi era 
principele poporului lui. El s-a săvîrşit cître Domnul în ziua de 
optsprezece octombrie a anului 1830. Sfintele lui moaşte, întregi şi 
nestricate, odihnesc la Mînăstirea din Ţetiniie. Domnul 1-a preaslăvit 
pe acest mare sfînt în cer şi pe pămînt, ca pe robul Lui credincios şi 
îndelung-pătimitor. 

• Pomenirea Sfinţilor Iulian şi Didim cel Orb 

Sfîntul Iulian, numit şi "Sihastrul", a fost de neam persan, ţăran 
simplu şi neştiutor de carte. Dar din pricina marii lui curaţii el s-a 
făcut vas ales al Duhului Sfînt. El a vieţuit întru mari nevoinţe lîngă 
Rîul Eufratului din Mesopotamia, dăruit fiind cu harul străvederii. 
Sfîntul Iulian a văzut moartea împăratului Apostat Iulian chiar atunci 
cînd aceasta se întîmpla şi a vestit-o ucenicilor lui. Sfîntul Didim cel 
Orb a fost contemporanul Sfîntului Iulian Sihastrul. El a trăit la 
Alexandria, cunoscînd şi el cu duhul moartea lui Iulian Apostatul, 



chiar în ziua petrecerii ei. Sfîntul Didim stătea la rugăciunea de 

noapte cînd a auzit un glas din cer care a zis: "Astăzi împăratul 

Iulian nu mai este, mergi şi vesteşte aceasta Patriarhului Athanasie." 

Sfîntul Antonie cel Mare îl respecta cu evlavie pe acest mare sfînt 

orb, hărăzit din belşug cu darul deosebirii duhurilor. Sfîntul Antonie 

cel Mare stătea la rugăciune împreună cu Avva Didim, la chilia 

acestuia din Alexandria, ori de cîte ori era nevoie ca Marele Antonie 

să iasă din pustia lui şi să intre în marea cetate. Şi Sfîntul Iulian 

Sihastrul, şi Sfîntul Didim cel Orb au fost mari şi minunaţi sfinţi, 

slujitori credincioşi ai lui Dumnezeu. Ei s-au săvîrşit către Domnul la 

ceva vreme după anul 362. 

Cîntare de laudă la Sfîntul Apostol şi Evanghelist Luca 

Dumnezeiescul Luca, şi înţelept şi-nvăţat, 

Chinuri de bunăvoie pentru Domnul a primit. 

El de torturi şi batjocuri ar fi putut scăpa, 

Dar fără ele lumea pe Marele Luca nu l-ar mai fi avut. 

Luca cel tînăr adevărul lui Dumnezeu a văzut 

Şi Domnului şi-a dăruit inima. 

El la învăţătorul auzul şi inima şi-a aţintit, 

El a văzut pre De Minuni Făcătorul, 

Şi cu duhul recunoscut-a în Elpre Veşnicul Creator. 

Elpre Cel înviat cu ai săi ochi a văzut, Lui l-a grăit. 

El întru numele Lui minuni mari a lucrat. 

Hristos singura bucurie a inimii lui S-a făcut, 

Lui, Luca i-a jertfit mintea, tinereţea şi bogăţia. 

Luca cel bătrîn de zile tînăr a fost în Hristos, 

El a dăruit lumii cele ce de la Domnul a primit. 

Iar după ce-a dat lumii tot ce-a putut dărui, 

Atunci lumea, după Scriptură, i-a răsplătit cu dispreţ. 

Pe Luca pagini ticăloşi l-au spînzurat de-un măslin, 

Chipul lui zîmbetpurta, iar trupul braţele în cruce. 

Dar braţul lui Hristos din cer s-apogorît 

Şi al Evanghelistului Luca suflet l-a primit. 

Sfîntul Luca acum se veseleşte în strălucitorul Rai, 

Şi-mpreună cu ceilalţi slăviţi Apostoli 

Rugi înalţă Domnului pentru Biserica Sfîntă 

Care se nevoieştejos pe pămînt. 

Cugetare 

Oare poate păcătosul să se pocăiască de toate păcatele vieţii lui în 

doar zece zile? După mare milostivirea şi îndurările lui Dumnezeu, 

poate, în timpul domniei împăratului Mauriciu, hălăduia un tîlhar 

vestit în împrejurimile Constantinopolului. El era spaima tuturor 

celor ce locuiau şi în Marea Cetate, şi în împrejurimile ei. într-o zi 

însuşi împăratul i-a trimis acestui vestit tîlhar o cruce preţioasă în 

dar, arătîndu-i prin aceasta că nimic rău nu i se va întîmpla dacă se 

va preda. Tîlharul a luat crucea şi s-a predat. Sosind la 

Constantinopol, el a căzut cu faţa la pămînt înaintea împăratului şi i- 

a implorat iertarea. 

împăratul şi-a ţinut cuvîntul şi l-a iertat, dîndu-i drumul în pace. 

îndată după aceasta tîlharul s-a îmbolnăvit greu, şi şi-a simţit 



sfîrşitu I aproape. El s-a pocăit cu amar de toate păcatele lui şi s-a 
rugat cu lacrimi lui Hristos ca să îl ierte, aşa cum îl iertase şi 
împăratul. El a vărsat atît de multe lacrimi la rugăciunile lui, încît a 
udat cu totul un ştergar mare. După zece zile de plîns şi rugăciune, 
tîlharul cel pocăit s-a săvîrşit din viaţă, în noaptea în care a murit, 
doctorul lui a avut o vedenie minunată: pe cînd sufletul tîlharului 
tocmai ieşise din trup, el a văzut în jurul lui mulţime de diavoli ca 
nişte bărbaţi negri, care ţineau în mîini bucăţi de hîrtie pe care erau 
trecute păcatele lui. Dar au venit acolo şi doi îngeri luminoşi. Aceştia 
au adus o balanţă pe care au pus-o la mijloc, între ei şi demoni. 
Aceştia din urmă s-au aruncat bucuroşi şi au îngrămădit pe unul din 
talere toate grelele păcate ale tîlharului. Iar celălalt taler a rămas 
gol. Atunci îngerii s-au sfătuit între ei «Ce vom aşeza aici ? Să 
căutăm, poate vom găsi ceva bun.» Atunci în mîinile unuia dintre 
îngeri s-a arătat ştergarul cu totul ud de lacrimile de pocăinţă ale 
tîlharului. îngerul 1-a pus cu grăbire pe celălalt taler, şi aşa s-a văzut 
că ştergarul a fost mult mai greu decît hîrtiile dracilor. Atunci diavolii 
s-au risipit urlînd deznădăjduiţi, iar îngerii au luat sufletul tîlharului 
pocăit şi l-au dus la Rai, slăvind pre Iubitorul de oameni Dumnezeu. 
Luare aminte 

Să luăm aminte la minunea Sfîntului Apostol Filip cu famenul 
etiopian (Fapte 8): 

• La cum îngerul Domnului 1-a dus pe Filip din Samaria pînă la 
drumul spre Gaza; 

• La cum Filip 1-a văzut pe eunucul Candachiei, Regina Etiopiei, i-a 
tîlcuit prorocia lui Isaia, şi 1-a botezat în apele rîului din apropiere; 

• La cum îngerul Domnului îndată 1-a ascuns pe Apostolul Filip de 
la faţa eunucului după aceea, ducîndu-1 pe Filip în clipeala ochiului 
la cetatea Azot. 

Predică Despre păcatele limbii 

Zis-am: "Păzi-voi căile mele, ca să nu păcătuiesc cu limba mea" 
(Psalmul 38:1). 

Păcatul limbii este cel mai obişnuit şi mai des întîlnit păcat. Căci 
dacă nu greşeşte cineva în cuvînt, acela este bărbat desăvîrşit zice 
Sfîntul Apostol lacov (3: 2). Cînd omul care se pocăieşte păşeşte cu 
nădejde pe calea lui Dumnezeu, adică începe să vieţuiască conform 
poruncilor Lui, el mai întîi şi mai întîi trebuie să se păzească de 
păcatele limbii. Aceasta a fost pravila de pocăinţă pe care Regele 
David şi-a pus-o sieşi. El a făgăduit mai cu seamă să rămînă tăcut şi 
fără grai înaintea duşmanilor lui: Pus-am gurii mele pază, cînd a stat 
păcătosul împotriva mea (Psalmul 38: 2). lată ce pravilă minunată 
de urmat pentru omul care se pocăieşte! Căci fiind învinuit [pe 
nedrept], el nu răspunde împotrivă, şi fiind jignit şi batjocorit, tace. 
Cu adevărat, la ce ar folosi să grăieşti omului plin de ură şi nedrept, 
care pe Dumnezeu nu îl iubeşte mai mult decît pe sine însuşi? De îi 
vei grăi de rău, el se va sălbătici încă şi mai mult, iar de îi vei grăi de 
bine, el se va face batjocoritor al lucrurilor sfinte. Să ne amintim că 
înaintea lui Pilat din Pont Mîntuitorul a tăcut. Pilat a zis: Nu răspunzi 
nimic? (Marcu 15: 4). Dar ce să-ţi răspundă El ţie, Pilate, cînd tu nu 



ai nici urechi de auzit nici minte care să înţeleagă? lată, tăcerea 
dreptului înaintea celui nedrept încă poate să aibă cea mai bună 
influenţă asupra nedreptului. Căci lăsat să interpreteze singur 
tăcerea dreptului care tace înaintea lui, nedreptul încă poate 
interpreta astfel încît să se folosească sufletul lui; pe cînd orice alt 
răspuns al dreptului, bun sau rău, va fi rău interpretat de către cel 
nedrept, căci el o va face invariabil spre îndreptăţirea de sine şi spre 
învinuirea tuturor celorlalţi. Fericit bărbatul care învaţă să îşi 
stăpînească limba. 

O Stăpîne Doamne lisuse Hristoase Dumnezeul nostru, Cela Ce ne-ai 
arătat nouă cu pilda Ta cum şi cînd să grăim, Tu asemena ne-ai 
arătat nouă şi cum şi cînd să tăcem. Ci ajtă-ne nouă pururea să un 
păcătuim cu a noastră limbă, 
Căci Ţie se cuvine toată slava şi mulţumită în veci, Amin. 

19 octombrie 

• Pomenirea Sfintiditi Proroc loil 

loil este al doilea dintre prorocii cei mici. El a fost fiul lui Fanuil, din 
tribul lui Ruben. El a trăit cu opt sute de ani mai înainte de Hristos. 
Sfîntul loil a prorocit nenorocirile care se vor abate asupra lui Israil, 
inclusiv robia babiloniană, din pricina păcatelor pe care poporul le 
comisese înaintea feţei lui Dumnezeu. El a chemat poporul la post 
iar pe preoţi la rugăciune cu lacrimi, aşa încît Dumnezeu să Se 
milostivească către ei: Postiţi post sfînt...şi strigaţi către Domnul (loil 
1: 14); Intre tindă şi altar să plîngă preoţii, slujitorii Domnului (loil 2: 
17). loil a mai prorocit şi Pogorîrea Duhului Sfînt asupra Sfinţilor 
Apostoli şi revărsarea harului Duhului lui Dumnezeu asupra tuturor 
creştinilor: Dar după aceea vărsa-voi Duhul Meu peste tot trupul (loil 
3: 1). Sfîntul Proroc loil a prorocit şi a descris Ziua înfricoşatei 
Judecăţi a Domnului, precum şi slava Sfintei Bisericii Lui. 

• Pomenirea Sfîntului Mucenic Varus [Uar] 

Acesta a fost ofiţer roman în Egipt, iar în taină, creştin. Fiind atunci 
aruncaţi în temniţă şapte învăţători ai Credinţei Creştine, Sfîntul Var 
i-a cercetat în legăturile lor, Ie-a adus cele de trebuinţă şi Ie-a slujit 
lor cu rîvnă. El se minuna de chinul şi de răbdarea lor şi suferea că 
este prea laş ca să-şi dea pe faţă credinţa creştină faţă de autorităţi 
şi să se facă şi el mucenic pentru Hristos. Bărbaţii lui Dumnezeu însă 
l-au întărit, şi Varus atunci a hotărît să lepede de la el laşitatea. El 
s-a înfăţişat înaintea torţionarilor şi s-a dat pe sine de bunăvoie la 
chinuri. Unul dintre aceşti şapte bărbaţi ai lui Dumnezeu a murit în 
închisoare, astfel încît, scoţînd răul eparh pe bărbaţi la întrebare, a 
văzut că nu mai sînt şapte, ci şase. El a cerut să afle ce este cu al 
şaptelea, şi atunci Varus a zis: "Eu sînt al şaptelea." Eparhul 
înnebunit de mînie 1-a torturat pe Varus mai întîi. El a poruncit 
biciuirea lui cu toiege uscate peste trupul complet gol, apoi să fie 
legat de un copac şi să i se taie trupul încet, bucăţică cu bucăţică. 
Aşa a fost omorît Sfîntul Mucenic Varus, aşa şi-a dat el sfîntul lui 
suflet în mîinile lui Dumnezeu. Trupul lui a fost după aceea aruncat 
pe o grămadă de gunoi. O femeie palestiniană pe nume Cleopatra, 
văduva unui ofiţer imperial, s-a aflat de 



faţă la mucenicia lui Varus, împreună cu fiul ei, loan. Ea a luat în 
taină moaştele mucenicului de pe grămada cu gunoi şi Ie-a îngropat 
în casa ei. Apoi ea a cerut învoirea eparhului ca să ia trupul 
bărbatului ei mort şi să îl ducă din Egipt în Palestina. Fiind văduvă de 
ofiţer, eparhul i-a dat fără zăbavă această învoire. Cu toate acestea, 
cinstita văduvă nu oasele bărbatului ei [care murise de ceva vreme] 
Ie-a luat ca să le ducă în Palestina, ci moaştele Sfîntului Mucenic 
Varus. Astfel, ea Ie-a aşezat în satul naşterii ei, Edras, care se afla 
lîngă Muntele Tabor, îngropîndu-le acolo cu cinste. Ea după aceea a 
ctitorit pe acel loc o slăvită biserică cu Hramul numelui sfîntului; 
acesta i se arăta adesea în vedenie, din cealaltă lume, ca un înger 
luminos al lui Dumnezeu. 

• Pomenirea Sfîntului Preacuvios Prohor din Pciniia 

Sfîntul Prohor a fost contemporanul şi prietenul Sfîntului loan de la 

Rila şi al Sfîntului Gavriil de la Lesnov. La dorirea rugăciunilor lui, 

Dumnezeu i-a arătat locul unde avea să petreacă întru viaţă de 

aspre nevoinţe. Acest loc a fost o zonă împădurită de lîngă Rîul 

Pciniia. Aici Prohor s-a nevoit aspru toată viaţa lui, pînă la fericita lui 

adormire. Doar Unul Dumnezeu din Cer cunoaşte adîncimea 

nevoinţelor lui şi cumplitele ispite ce a avut de îndurat întru a sa 

viaţă. Creştinul obişnuit însă poate cunoaşte şi el aceasta astăzi, 

cînd vede sfintele lui moaşte izvorîtoare de mir la care se lucrează 

mulţime de minuni şi vindecări minunate, pînă în ziua de azi. 

Creştinul obişnuit cunoaşte astfel culmile nevoinţei la care a ajuns 

acest sfînt şi măreţul har de care s-a învrednicit el de la Dumnezeu 

pentru aceasta. Sfîntul Prohor s-a săvîrşit către Domnul şi s-a 

sălăşluit întru Cereasca împărăţie în veacul al unsprezecelea. 

Cîntare de laudă la Sfîntul Preacuvios Prohor de la Pciniia 

Sfîntul Părintele nostru Prohor încă din tinereţe 

De deşertăciunea lumii desăvîrşit s-a ascuns. 

El cu rîvnă nevoitu-s-a în sudori de post şi rugăciune, 

Pîncă cînd sufletul la Domnul şi-a înălţat 

Şi I-a legat de El. 

Tovarăşi i-au fost fiarele pădurii, 

Iar acoperitori i-au fost lui sfinţii îngeri; 

Sfinţii lui Dumnezeu s-au minunat de el, 

Căci Sfîntul Prohor la toate înălţimile lor a ajuns. 

Sfîntului Prohor Domnul har i-a dat din belşug, 

Stăpînire mare peste demoni, 

Putere mare asupra neputinţelor omeneşti 

Şi multelor omeneşti boli, 

Ajutor de rugăciune necăjiţilor. 

Cu nevoinţele Sfîntul Prohor răpit-a Raiul, 

Şi învrednicitu-s-a cu-adevărat de bunătăţile cereşti. 

El pe sine s-a învrednicit şi pre alţii mîntuit-a, 

Ce împărăţia Domnului cu sete o au dorit. 

Pe cele omeneşti el desăvîrşit lepădatu-le-a, 

Iar pe cele cereşti Ie-a îmbrăţişat. 

El cu puţin preţ bogăţie mare cumpărat-a, 

Căci acum Prohor minunatul odihneşte în Rai. 



El acolo strălucit petrece, în luminosul Rai. 
El din Rai îi ajută pe cei care îl cheamă, 
II cheamă cu credinţă şi cu dragoste 

De Hristos Dumnezeu. 
Cugetare 

lată una dintre arătările Sfîntului Mucenic Varus către 
binecredincioasa văduvă Cleopatra: Zidindu-i aceasta lui o biserică 
slăvită, ea a chemat preoţii şi pe episcopul locului ca să o sfinţească. 
S-au strîns la această mare sărbătoare şi un număr mare de creştini, 
căci întregul ţinut îl cinstea pe Sfîntul Mucenic Varus ca pe un mare 
vindecător şi făcător de minuni. După săvîrşirea sfintei slujbe, 
această evlavioasă femeie s-a dus la moaştele sfîntului şi s-a rugat 
aşa: "Rogu-mă ţie, Sfinte Mucenice al lui Dumnezeu, carele pentru 
Domnul viaţa în chinuri ţi-ai dat, dăruieşte-mi mie cele de folos, şi fa 
asemenea şi fiului meu, loan." Fiul Cleopatrei, loan, era deja un tînăr 
ajuns la vîrsta majoratului, pe care mama lui voia să îl dea în slujba 
militară. Dar de îndată ce Cleopatra a ieşit din biserică, în urma 
acestei rugăciuni, fiul ei loan s-a îmbolnăvit de moarte. El s-a 
îmbolnăvit de o febră cumplită care s-a agravat galopant pînă cînd, 
chiar la miezul nopţii zilei aceleia, tînărul a murit. Maica lovită de 
nedumerire, durere şi revoltă, a alergat la mormîntul sfîntului şi i-a 
strigat: "Sfinte al lui Dumnezeu acesta ţi-a fost ţie ajutorul?" Ea încă 
mai multe cuvinte aspre a grăit către Sfîntul, pornite din cumplita 
durere a inimii de mamă. După ce mult a plîns astfel, femeia a căzut 
într-un somn uşor. Atunci Sfîntul Varus s-a arătat ei, ţinîndu-1 de 
mînă pe fiul ei, loan: "Au nu te-ai rugat astăzi mie ca să-ţi dăruiesc 
cele de folos pentru tine şi fiul tău, după voia Stăpînului Hristos? Eu 
am dus rugăciunea ta la El, iar El, ca un înţelept şi iubitor de 
oameni, 1-a luat pe fiul tău loan în slujba armatelor celor cereşti. 
Dar dacă tu doreşti, iată, ia-1 înapoi şi nu ai decît să îl dai în slujba 
împăratului celui 

stricăcios." Auzind aceasta, tînărul loan s-a ţinut strîns de Sfîntul 
Mucenic Varus şi a zis: "O, nu, Domnul meu, nu asculta pe maica 
mea şi nu mă trimite înapoi în trupul cel din lume, cela ce este plin 
de toată răutatea şi nelegiuirea, dintru care tocmai am scăpat." 
Trezindu-se din această vedenie, Cleopatra a săltat cu duhul, plină 
de bucurie, şi mulţumind lui Dumnezeu şi Sfîntului Lui Mucenic 
Varus, a ieşit plină de pace din biserică. Ea mai trăit lîngă biserica ei 
timp de patru ani, vreme în care adesea Sfîntul Mucenic Varus şi fiul 
ei veneau în vedenie să o cerceteze. 

Luare aminte 

Să luăm aminte la minunata convertire a lui Saul la Dumnezeu, după 
care s-a numit Marele Pavel (Fapte 9): 

• La cum Saul pornise să îi prigonească şi să îi ucidă pe creştini, 
pe drumul Damascului; 

• La cum o lumină mare a strălucit din cer iar Saul a auzit glasul 
lui Hristos. 

Predică Despre înseta rea sufletului după Dumnezeu 

însetat-a sufletul meu de Dumnezeul Cel viu; cînd voi veni şi mă voi 

arăta feţei lui Dumnezeu? (Psalmul 41:2). 



Atunci cînd în inima omului nu arde decît o scînteie mică de iubire 
către Dumnezeu, omul trebuie să aibă grjă să nu o stingă, ci 
dimpotrivă, să aibă grijă de ea şi să o facă să ardă cît mai tare, şi 
atunci va vedea în viaţa lui minuni. Atunci acea mică scînteie se 
aprinde ca o torţă ce arde strălucit cu o lumină nevăzută, dar a cărei 
căldură şi lumină sînt mari, şi ajung pînă departe, în lumina acestei 
iubiri către Dumnezeu, omul îşi simte viaţa lui în lume ca pe o 
vieţuire întru întuneric; iar de la căldura iubirii lui către Dumnezeu, 
el simte pentru Dumnezeu o nepotolită sete, setea de a fi mai 
aproape de El, şi de a îl vedea pe El. David, iubitorul de Dumnezeu, 
compară această sete cu setea cerbului care aleargă la izvoarele 

apelor, însetat-a sufletul meu de Dumnezeul Cel viu. Oare nu vedem cît de infirme 
sînt toate cele din jurul nostru? Oare nu vedem cît de repede se veştejesc şi pier 
ele? lată noi vrem să prindem umbre, şi iată, îmbrăţişăm cadavre. 
Noi plătim astăzi scump împuţiciunea de mîine, noi cumpărăm cu 
aur şi cu argint, adesea chiar cu preţul cinstei şi conştiinţei noastre, 
şi adesea chiar cu preţul vieţii - greaua duhoare a împuţiciunii de 
mîine. Aceasta nu este iubire, ci animalică poftă. Sufletul mare va 
căuta 

totdeauna ceva cu adevărat demn de iubire, ceva şi pe cineva care 
stricăciunii să nu poată fi supus, nici putreziciunii, nici împuţiciunii, 
nici grelei duhori a trupurilor trecătoare. De aceea a apăsat Prorocul 

David, iubitorul de Dumnezeu, pe CUVÎntul Dumnezeu, zicînd: Dumnezeul 

Cel viu. Căci cine, cu adevărat, are puterea şi abundenţa veşnică a 
vieţii, afară de Dumnezeu? Dumnezeu a dăruit îngerilor şi sfinţilor 
Lui putere şi viaţă: dar a Lui este puterea şi viaţa lor, şi de la El. Cînd 
voi veni şi mo voi arăta feţei lui Dumnezeu? Vedem aici dorul 
nestins al omului după dragostea adevărată a lui Dumnezeu. 
Ruşinaţi trebuie să fie toţi aceia care spun că cred în Dumnezeu, şi II 
iubesc pe Dumnezeu, dar simplul gînd al morţii lor trupeşti şi al 
părăsirii acestei lumi îi umple de groază şi de spaimă! 
O Doamne Dumnezeul nostru, Cela Ce eşti Puterea şi Viaţa, Izvorul 
sfinţeniei, tăriei şi vieţii, luminează-ne pre noi şi ne încălzeşte cu 
dragostea cea către Tine, 
Căci numai Ţie se cuvine toată slava şi mulţumită în veci, Amin. 

20 octombrie 

• Pomenirea Sj lutului Marelui Mucenic Artemie [Ducele Egiptului] 

Acest mare şi slăvit sfint a fost de neam egiptean, şi mare 
comandant al armatelor împăratului Constantin cel Mare. Ducele 
Artemie a fost unul dintre cei care au văzut Crucea pe cer, 
înconjurată de stele, atunci cînd i s-a arătat în plină zi lui Constantin, 
mai înainte de marea bătălie de la Podul Milvian. Atunci şi el a crezut 
în Hristos şi a primit Sfîntul Botez. Mai tîrziu, sub domnia fiului 
Marelui Constantin, Constanţiu, împăratul 1-a trimis în Grecia ca să 
aducă la Constantinopol moaştele Sfintului Andrei de la Patras, şi pe 
ale Sfintului Luca din Teba. Comandantul Artemie a împlinit toate 
aceste sfinte 

însărcinări cu bucurie mare. După acestea el a primit titlul de 
augustalis şi de mare duce al Egiptului. El a rămas în această înaltă 



demnitate în tot timpul domniei lui Constanţiu, iar apoi o bucată de 
timp şi sub împăratul Iulian Apostatul. Cînd apostatul împărat a 
pornit la război contra perşilor, el a trecut prin Antiohia şi a poruncit 
ducelui Artemie să pornească şi el cu armatele lui şi să i se alăture 
în Antiohia. Artemie a făcut aceasta. Atunci împăratul a poruncit 
torturarea bestială a doi preoţi creştini, Evghenie şi Macarie. Văzînd 
acestea, 

Titlu princiar conferit uneori marilor demnitari imperiali - Nota ediţiei americane. 

Ducele Artemie s-a tulburat cu duhul şi stînd înaintea împăratului, 1- 
a întrebat aşa: "De ce, împărate, de ce îi torturezi fără vină pe aceşti 
bărbaţi care şi-au închinat vieţile lor lui Dumnezeu, şi de ce îi sileşti 
să se lepede de Credinţa lor Ortodoxă?" Şi el a grăit mai departe, 
prorocind: "lată aproape este moartea ta, în care vei pieri cu 
suntet." Dementul Iulian i-a surghiunit pe cei doi preoţi în Arabia, 
unde au murit amîndoi, la scurt timp după aceea. El apoi 1-a 
devestit imediat pe ducele Artemie de demnităţile lui militare şi 
imperiale şi a poruncit biciuirea şi smulgerea membrelor lui. Astfel 
însîngerat şi mutilat, marele Artemie a fost aruncat în temniţă, unde 
a venit la el Domnul şi Mîntuitorul nostru lisus Hristos însuşi, Care 1- 
a vindecat desăvîrşit şi 1-a întărit. Atunci Apostatul a poruncit 
întinderea lui pe o piatră foarte mare, apoi a poruncit ca peste trupul 
lui să fie aşezat alt bloc de piatră, care să îl zdrobească cu totul pe 
marele mucenic. La urmă Ducele Artemie a fost decapitat. Acela era 
anul 362. Iulian a plecat apoi la acel război cu perşii, din care nu s-a 
mai întors, căci a pierit în el cu sunet, aşa cum i-a prorocit Sfîntul 
Artemie. 

• Pomenirea Sfîntului şi Dreptului Artemie 

Acest Artemie s-a născut la anul 1532, fiind fiul ţăranilor ruşi Cosma 
şi Apollinaria, din satul Verkola, gubernia Dvina. încă de pe cînd 
avea doar cinci ani, el se deosebea cu totul de ceilalţi copii prin 
marea lui credinţă în Dumnezeu, evlavie şi blîndeţe. Ajungînd la 
vîrsta de treisprezece ani, şi pe cînd copilul trecea împreună cu tatăl 
lui printr-o pădure deasă, el a murit. Neputînd să sape o groapă în 
acel loc, îndureratul tată a acoperit trupul fiului lui cu crengi şi cu 
frunze şi a plecat. Douăzeci şi opt de ani mai tîrziu, un om a văzut 
deasupra acelui loc din pădure o lumină nefirească. Apropiindu-se 
de acea lumină, el a aflat trupul copilului Artemie întreg şi 
neputrezit. Mulţi bolnavi s-au vindecat de bolile lor grele doar 
atingîndu-se de sfintele moaşte ale tînărului Artemie. Acestea 
odihnesc într-o sfîntă mînăstire de lîngă Pinega, din provincia 
Arhanghelsk. 

• Pomenirea Sfîntului Preacuvios Gherasim cel Nou 

Acest sfînt Gherasim era din cetatea Trikala din Peloponez, trăgîndu- 
se din vestita familie Notară. El s-a născut la anul 1509. El a vieţuit 
întru aspre nevoinţe la Muntele Athos, iar apoi în Palestina, unde a 
împlinit post desăvîrşit de patruzeci de zile. După aceea, el s-a 
sălăşluit în Insula Chefalonia, unde a întemeiat o sfîntă mînăstire. El 
a adus ploaie cu rugăciunea, a vindecat bolnavi, şi a descoperit cele 
ce aveau să fie în viitor. El s-a odihnit cu pace în a cincisprezecea zi 
a lunii august, din anul 1579. Sfîntul Gherasim a fost făcător de 



minuni şi în timpul vieţii, şi după fericita lui adormire. 

• Pomenirea Sfîntului Preacuvios Nou Mucenic Ignatie 

Acest Sfînt Ignatie era de neam bulgar, din ţinutul Eski-Zagora. 
Acesta este vestitul ţinut al Zagorei care a dat lumii şi Bisericii lui 
Hristos mulţi mari nevoitori şi sfinţi mucenici. Sfîntul Ignatie s-a 
nevoit la Schitul Sfîntului loan Botezătorul din Sfîntul Munte Athos. El 
s-a dat de bunăvoie la chinuri din partea turcilor pentru Numele lui 
Hristos, şi a fost spînzurat la Constantinopol în a opta zi a lunii 
octombrie, din anul 1814. Sfintele lui moaşte sînt de minuni 
făcătoare, iar simţul lui cap s-a îngropat cu cinste la Mînăstirea 
Sfîntului Pantelimon din Sfîntul Munte Athos. 
Cîntare de laudă la Sfîntul Mare Mucenic Artemie, Ducele 
Egiptului 

Sfîntul Ar t emie marele Duce 

Credinţa faţă de împăratul nu şi-a ascuns. 

Ci el a proclamat-o cu neînfricare 

Şi înaintea împăratului pre Hristos a slăvit. 

Apostatul împărat pre Domnul lepădase, 

De aceea pre Duce la chinuri l-a dat. 

Dar Sfîntul mintea la Dumnezeu şi-a ţintit, 

Socotind ca nimica sîngeroasele chinuri. 

Căci mai mare e chinul păcătosului care schingiuieşte 

Decît e al dreptului pe nedrept schingiuit! 

Pe marele Duce Iulian l-a ucis, 

Dar Domnul pre el îl a preaslăvit. 

El pe-al Său credincios comandant l-a înălţat la Ceruri, 

In Raiul etern. 

El putere i-a dat diavoli să scoată, 

Har casă vindece pe cei bolnavi şi trişti. 

Toate acestea doar prin a lui Dumnezeu putere, 
Fără cuvinte, şi fără nevoinţe lungi. 
Oricine pre Domnul iubeşte şi în El crede, 
Apărător mare are în Artemie Sfînt. 
Cugetare 

Domnul îndelung milostiv minunat călăuzeşte pe toţi cei care 
împlinesc sfîntă voia Lui şi se încredinţează Purtării Lui de Grijă. Aşa 
cum lumînărarul dă forma pe care o doreşte luminărilor din ceară 
curată, aşa şi Atotînţeleptul Dumnezeu face lumini nepieritoare în a 
Lui împărăţie din toţi cei care cu dragoste se fac supuşi robii Lui. 
Sfîntul Ignatie Noul Mucenic s-a închinat pe sine cu totul lui 
Dumnezeu, încă de pe cînd era copil. El a dorit cu ardoare să se facă 
monah şi să fie mucenic al Credinţei, în timpul răscoalei lui 
Karagheorghe, armata turcească recruta bărbaţi din întreaga 
Bulgarie spre a lupta împotriva sîrbilor, şi astfel a ajuns şi la casa lui 
Gheorghie, tatăl lui Ignatie, spre a vedea dacă nu se află în ea vreun 
bărbat apt de serviciul militar. Văzîndu-1 pe Gheorghie bărbat voinic 
şi puternic, au voit să îl ia în armată, dar Gheorghie a zis cu hotărîre: 
"Eu împotriva farţilor mei creştini la război nu pornesc." Aceasta i-a 
înfuriat atît de tare pe sălbaticii turci, încît ei l-au omorît acolo pe 
loc. Foarte tînărul Ignatie atunci s-a ascuns într-o casă din vecini, 



apoi a scăpat în România, dar dorirea lui după viaţa monahală 1-a 
îndemnat mai depare, la Sfîntul Munte Athos. Dar chiar şi aşa, el a 
dorit mai mult decît monahismul, el a dorit mucenicia. El s-a rugat 
cu lacrimi o noapte întreagă înaintea icoanei Preasfintei Născătoare 
de Dumnezeu, rugînd-o să îi lumineze calea martiriului. El a auzit 
atunci un zgomot şi privind înaintea lui, a văzut că aureola icoanei 
iese din jurul capului Fecioarei şi se aşează pe al lui. La scurt timp 
după aceea Sfîntul Ignatie a luat mucenicia din mîinile turcilor, şi s-a 
încununat cu cununa veşnicei slave, ca Nou Mucenic. 
Luare aminte 

Să luăm aminte la minunata arătare a Domnului înaintea Sfîntului 
Apostol Anania, şi înaintea lui Saul (Fapte 9): 

La cum Domnul S-a arătat lui Anania şi 1-a îndreptat către Saul, 
pe strada care se numeşte Dreaptă; 

• La cum chiar în acea clipă, Saul 1-a văzut în vedenie pe Anania 
cum îl vindecă de orbirea lui. 

Predică Despre istoriile vechi şi noi ale minunilor lui Dumnezeu 
Dumnezeule, cu urechile noastre am auzit, căci părinţii noştri ne-au 
spus nouă (Psalmul 43: 1). 

Astfel grăieşte Sfintul Rege David în numele poporului lui, 
enumerînd multele şi marile minuni pe care Ie-a lucrat Dumnezeu în 
poporul lui Israel. Şi noi, fraţilor, am auzit de toate minunile acestea 
din Sfintele Scripturi, şi încă de şi mai numeroase minuni şi feluri de 
minuni decît cele pomenite de Regele David, căci ele s-au petrecut 
după dînsul! Oare nu am auzit noi de lucrări şi de minuni încă şi mai 
mari ale lui Dumnezeu, lucrate de dragostea Lui întru poporul Său 
creştinesc, minuni mult mai mari decît cele pe care Ie-a trăit sau de 
care a auzit vreodată Regele David? lată însuşi Fiul lui Dumnezeu S- 
a întrupat din Preasfînta Fecioară Măria şi a trăit ca om printre noi, 
revărsînd asupra noastră înţelepciunea şi minunile Lui, nimicind 
moartea, punîndu-1 pe diavol pe fugă şi dăruind putere următorilor 
Lui. David nu a auzit nicidecum de toate aceste lucruri, însă iată, noi 
am auzit, căci ele s-au descoperit nouă prin Sfinţii noştri Părinţi: 
apostolii şi evangheliştii, mucenicii şi drepţii, şi toate cetele sfinţilor 
din vechime şi pînă în ziua de azi. Şi nu numai că ni le-au 
descoperit, dar Duhul Sfînt încă ni le descoperă în fiecare zi a vieţii 
noastre prin Sfînta Biserică şi prin Sfintele Taine şi minuni carele se 
lucrează zilnic întru Ea. lată aici pricină de bucurie mare pentru 
ficare creştin! lată însă şi pricină de frică şi de cutremur, căci mult 
ne este dat nouă, de aceea şi mult ni se va cere! Nouă creştinilor ni 
s-au dat bogăţii duhovniceşti incomparabil mai mari decît tuturor 
oamenilor care au trăit mai înainte de Hristos, mai multă 
înţelepciune şi mai multă cunoştinţă, mai multă slavă şi putere de la 
Dumnezeu, şi multe, mult mai multe pilde vii ale iubirii lui 
Dumnezeu faţă de oameni şi ale oamenilor sfinţi faţă de Dumnezeu, 
întrebaţi-vă, voi bogaţilor mai bogaţi decît cei mai bogaţi, ce aţi dat 
voi vreodată sau ce daţi acum lui Dumnezeu, pentru toate cele pe 
care vi Ie-a dăruit El vouă? Voi ar trebui să luptaţi din răsputeri ca să 
nu fiţi ruşinaţi cumplit în Ziua cea Cumplită a înfricoşatei Judecăţi. 



Căci iată ca un vis se topeşte curînd viaţa voastră, şi toate zilele ei 
repede trec, şi auzise-va curînd trîmbiţa îngerului care va chema 
toate popoarele şi toţi oamenii la înfricoşata Judecată a lui 
Dumnezeu. Străduiţi-vă preabogaţilor să nu fiţi daţi atunci de ruşine! 
Căci nici unul dintre voi nu va putea zice atunci "Nu am ştiut de 
Judecata aceasta," sau "Nu am avut cu ce!" Căci voi ştiţi de ea, căci 
cunoaşteţi mai mult şi vi s-a descoperit mai mult decît s-a 
descoperit vreodată Regelui David şi preaînţeleptului Solomon! De 
aceea vouă vi se va cere mult mai mult decît li s-a cerut lor. 
O Stăpîne Doamne lisuse Hristoase, Fiul lui Dumnezeu, Cela Ce eşti 
Stapînul nostru minunat şi Domnul, Dumnezeul şi Mîntuitorul, 
aminteşte-ne nouă în fiecare zi şi în fiecare ceas de Jertfa 
Preascumpă a Trupului şi Sîngelui Tău carele l-ai dat pentru noi, ca 
să nu te uităm, Doamne, noi păcătoşii, spre a noastră veşnică pieire. 
Căci Ţie se cuvine toată slava şi închinăciunea în veci, Amin. 

21 octombrie 

• Pomenirea Sfîntului Preacuviosului Părintelui nostru llarion cel Mare 
Acest mare sfînt s-a născut în satul Tabatha din Gaza Palestinei, din 
părinţi păgîni, asemenea trandafirului ales care creşte între spini. 
Părinţii lui l-au trimis la studii în Alexandria, unde tînărul a arătat 
aplecare spre învăţătură, studiind cu plăcere şi ştiinţa din afară 
[studiile seculare] şi pe aceea dinlăuntru [Sfintele Scripturi şi viaţa 
duhovnicească]. Venind la credinţa în Domnul Hristos el a primit 
Sfîntul Botez şi a dorit să se închine cu desăvîrşire slujirii lui 
Dumnezeu. Nutrind această dorinţă în inimă, el a mers în pustie, la 
Sfîntul Antonie cel Mare, şi s-a făcut ucenic al lui. Apoi s-a întors în 
patria lui şi s-a sălăşluit în viaţa tuturor nevoinţelor lîngă Maiuma, în 
Gaza. Diavolii au încercat să îl ispitească în nenumărate chipuri, dar 
el a risipit meşteşugirile lor cu rugăciunea către Dumnezeu şi cu 
semnul Sfintei Cruci. Mulţi iubitori ai vieţii duhovniceşti s-au strînsîn 
jurul lui. Ceea ce a fost Sfîntul Antonie cel Mare în pustia Egiptului a 
fost Sfîntul llarion în Palestina. El a fost dascăl dumnezeiesc, aspru 
nevoitor, mare şi tainic făcător de minuni. El a fost cinstit nu numai 
de creştini, ci şi de păgîni. Dar temîndu-se de slava oamenilor, şi 
plîngînd: „Vai mie, că mi-am primit plata ostenelilor mele pe 
pămînt," Sfîntul llarion cel Mare a ieşit în taină din acea pustie şi a 
rătăcit din loc în loc, ca să se poată ascunde mai bine de oameni şi 
să poată petrece singur doar cu Dumnezeu. Astfel, Sfîntul părintele 
nostru llarion cel Mare a vieţuit pe rînd în Egipt, în Sicilia, în 
Dalmaţia, iar la urmă în Insula Cipru, unde nevoitorul lui suflet a fost 
chemat la Domnul, la anul 372, în vîrstă fiind el de optzeci de ani. 
Sfintele moaşte de minuni făcătoare al Sfîntului llarion cel Mare au 
fost mutate în Palestina de către ucenicul lui, Isihie, fiind puse în 
mînăstirea întemeiată de către Sfîntul llarion. 

• Pomenirea Sfîntului llarion, Episcopul Meglin-ului 

Acesta s-a născut din părinţi slăviţi şi foarte eflavioşi. Maica lui, care 
a fost stearpă, s-a rugat cu lacrimi lui Dumnezeu ca să îi dăruiască 
prunc, şi i s-a făcut ei după rugăcine şi dorinţă, căci însăşi Preasfinta 
Născătoare de Dumnezeu i s-a arătat ei şi a mîngîiat-o cu cuvintele: 



„Nu te întrista, căci iată vei naşte un fiu, care va aduce pre mulţi la 
lumina adevărului." Pruncul llarion avea doar trei ani cînd pe buzele 
lui se auzea neîncetat întreit sfînta cîntare: Sfint, Sfint, Sfint Domnul 
Savaot! El a primit de la cinstiţii lui părinţi şi prin a lor purtare de grijă 
cea mai aleasă educaţie, iar la vîrsta de optsprezece ani s-a tuns 
întru îngerescul chip. Atunci el a întemeiat şi o mînăstire avînd 
pravila Sfîntului Panomie cel Mare. în anul 1134 el a fost sfinţit 
Episcop al cetăţii Meglin, de către Eustatie, Episcopul de Tîrnovo. 
Sfîntul llarion a dus o luptă neîntreruptă împotriva bogumililor şi 
ereticilor armeni, care a durat aproape întreaga lui viată. Prin 
nevoinţele lui mari şi neîncetate şi prin marea lui înţelepciune şi 
învăţătură el a făcut de ruşine înaintea poporului ereziile lor, şi i-a 
adus pre mulţi dintre ei la curăţia Ortodoxiei. El a adormit cu pace, şi 
s-a strămutat în locaşul pregătit lui din Cereasca împărăţie a 
Domnului său, la anul 1164. 

• Pomenirea Sfîntului Preacuvios Pilotei 

El s-a născut în cetatea Hrisopolis din Macedonia. Turcii l-au luat de 
la maica lui care era văduvă şi l-au aruncat în temniţă, împreună cu 
unul dintre fraţii lui. Preasfînta Născătoare de Dumnezeu 1-a salvat 
însă prin minune din acea temniţă şi 1-a adus la o mînăstire din Asia 
Mică, aflată în cetatea Neapolis. După vreme maica şi-a aflat pe cei 
doi fii ai ei, monahi, şi s-a tuns şi ea călugăriţă într-o mînăstire de 
femei. Pilotei s-a dus la Sfîntul Munte Athos, unde a petrecut întru 
nevoinţe aspre la Stînta Mînăstire Dionisiu, iar mai apoi, în pustie. El 
a fost nevoitor minunat, avînd stăpînire mare asupra duhurilor 
diavoleşti. El s-a odihnit cu pace la vîrsta de optzeci şi patru de ani. 
El nu a voit sa se îngroape în pămînt trupul lui, ci să fie aruncat în 
pădure şi lăsat pradă păsărilor şi fiarelor sălbatice. Dar mai după 
vreme un pescar a văzut lumină mare în pădure într-o noapte 
geroasă, şi s-a dus într-acolo, gîndind că este un foc la care s-ar 
putea încălzi. Lumina însă nu venea de la vreun foc, ci de la sfintele 
moaşte făcătoare de minuni ale Sfîntului Pilotei. 
Cîntare de laudă la Sfintul llarion cel Mare 
Sfîntul llarion, ca o stea luminoasă, 
Fugind de oameni, peste jumătate de lume a călătorit. 

Dar în van se ascunde o astfel de stea: 

Vădită este ea de propria ei lumină. 

Sfintul llarion de slava lumii deşarte a voit să fugă, 

Dar astă slavă pe el l-a urmărit mereu. 

Unde nu-l vestea chiar Domnul, dracii îl vesteau, 

Care de frica lui fugeau, căci el îi scotea. 

Oriunde adăsta, llarion cel Mare 

Lucra minuni multe şi vindeca bolnavi. 

Căci el însuşi a lui slăbiciune şi patimi 

Mai înainte desăvîrşit a călcat, 

Şi s-a făcut biruitor lumii, pe diavoli stăpînind. 

El s-a ascuns în peşteri, dar vestit s-a făcut tuturor. 

El a fugit de toate, şi de toţi s-a slăvit. 

Căci Domnul îi preaslăveşte pe cei ce-L slăvesc pe El, 



Şi cununi aşează pe-al biruitorilor cap. 

Sfîrşindu-se alergarea vieţii pămînteşti, 

Bunii alergători se-ncunună cu nepieritoare slavă. 

Ilarion cel vîrstnic, cu sufletul tînăr, 

Se bucură acum de a Domnului faţă. 

Ale lui rugăciuni biruie pentru noi şi acum, 

Prin ele milostivirea Domnului 

se pleacă spre noi şi acum. 
Cugetare 

Ochiul atotvăzător al lui Dumnezeu veghează asupra oamenilor şi, 
într-un fel minunat, călăuzeşte pe credincioşi la mîntuire. Ceea ce 
pare uneori credinciosului a fi o mare pierdere, se poate dovedi în 
timp a fi un mare cîştig. Aşa se vede din pilda vieţilor multor sfinţi, 
cum sînt cele ale Sfîntului Pilotei şi fratelui lui, cei pierduţi pentru 
maica lor, sau a Sfîntului Xenofont şi soţiei şi fiilor lui (pomenirea la 
26 ianuarie), sau a Sfîntului Eustatie şi familiei lui compusă tot din 
soţie şi doi fii (pomenirea la 20 septembrie). Pe cînd Sfîntul Pilotei şi 
fratele lui zăceau într-o temniţă turcească din Macedonia, Preasfînta 
Născătoare de Dumnezeu a venit la ei sub chipul mamei lor şi Ie-a 
zis: „Ridicaţi-vă, fiii mei, şi urmaţi-mi mie!" şi într-o clipeală de ochi 
tinerii s-au 

aflat în Asia Mică, la Neapolis, în incinta unei sfinte mînăstiri. Povestind 
tinerii înaintea stareţului cele ce li seîntîmplaseră, stareţul a văzut 
acolo lucrarea puternică a lui Dumnezeu, şi i-a primit pe cei doi 
tineri, tunzîndu-i întru îngerescul chip. A trecut aşa vreme 
îndelungată, în Macedonia maica plîngea, biruită de pierderea fiilor 
ei. La urmă ea a hotărît să se închinovieze într-o mînăstire de maici, 
şi să îşi închine astfel tot restul vieţii ei numai lui Dumnezeu. 
Purtarea de Grijă a lui Dumnezeu a adus-o aproape tocmai de 
mînăstirea în care se aflau fiii ei. Odată, fiind hramul mînăstirii întru 
care se nevoiau fiii, maica a venit la slujba sfintei sărbători, 
împreună cu alte monahii. Ea şi-a văzut fiii în biserică, dar nu i-a 
recunoscut. Tocmai atunci, unul dintre fraţi 1-a strigat încetişor pe 
fratele celălalt pe numele lui din lume. Inima maicii a tresărit la 
auzul acelui nume, nume scump ei, şi s-a uitat mai cu luare aminte 
la feţele celor doi monahi. Ea atunci i-a recunoscut, iar ei au 
recunoscut-o, asemenea. Bucuria lor nu a avut hotar, şi ei au căzut 
înaintea lui Dumnezeu, mulţumindu-l cu lacrimi. Aşadar, niciodată 
să nu deznădăjduiască dreptmăritorii creştini, nici în cele mai 
cumplite pierderi ale lor. 

Luare aminte 

9): 

Să luăm aminte la minunata vindecare a lui Saul de către Anania 

(Fapte 

La cum Anania şi-a aşezat mîinile peste Saul, întru Numele 

Domnului nostru lisus Hristos; 

La cum orbirea s-a ridicat de la Saul, căzînd ca nişte solzi de pe ochii 

lui, iar el a văzut şi s-a botezat, numindu-se Pavel. 

Predică Despre inima şi limba de Dumnezeu insuflate 



Cuvîntbun izbucni 72 inima mea; grăi-voi cîntarea mea împăratului. 
Limba mea este trestie de scriitor ce scrie iscusit (Psalmul 44: 1-2). 
lată aici insuflarea Duhului lui Dumnezeu! Prorocul voieşte să 
grăiască de Hristos Domnul iar inima lui se revarsă de putere şi 
înţelepciune. De aceea prorocul nu zice: „Inima mea a rostit cuvinte 
bune", ci el zice Cuvînt bun izbucni inima mea. Este ca şi cînd inima lui s- 
ar revăsa din preaplinul bucuriei în afară, ca torentul de apă bogată 
şi cristalină ce vine şi se revarsă din adîncul unei fîntîni. Torentul de 
apă în adîncul pămîntului trebuie să treacă printr-o strîmtime, de 
aceea cînd ajunge la suprafţaă el ţîşneşte într-un şuvoi de 
nestăpînit. Astfel este şi inima prorocului care voieşte să grăiască 
despre Domnul Hristos. Astfel este şi puterea harului închisă în 
inima omului. Dacă ea nu izbucneşte în afară prin cuvinte minunate 
sau dacă nu se arată prin minuni mari, atunci ea străluceşte 
înlăuntrul inimii şi lucrează tainic minuni de acolo. Dar cînd totuşi se 
manifestă în afară prin cuvinte, atunci limba prorocului se face ca o 
trestie, ca o trestie de scriitor ce scrie iscusit. Un astfel de om nu se chinuie 
ca să îşi caute cuvintele care să îi formuleze gîndurile, nici se 
chinuie ca să dea o înfăţişare mai frumoasă gmdurilor lui prin 
intermediul cuvintelor, ci însuşi harul revarsă afară din el gînduri şi 
cuvinte adevărate, fără chin, pe care limba le rosteşte ca şi cînd le- 
ar fi ştiut dintotdeauna 73 . Dar oare de unde vine o asemenea putere 
în om? Ea vine de la Duhul Sfint al lui Dumnezeu. Dar ce face ca să 
fiinţeze o asemenea putere? Prorocul voieşte să grăiască 
împăratului despre sine: Grăi-voi cîntarea mea împăratului. Faptele 
şi cuvintele sînt aici unul şi acelaşi lucru, aşa cum se întîmplă 
adesea în Sfintele Scripturi. Cînd Duhul grăieşte, atunci pe cele 
grăite El tot atunci le şi lucrează; iar cînd lucrează, lucrarea Lui este 
în acelaşi timp cuvînt. Cel mai puternic grai este graiul faptelor. 
Prorocul de la Hristos Domnul ia, şi lui Hristos Domnul îi dăruieşte. El 
grăieşte entuziast de dragostea Mîntuitorului pentru lume; el 
grăieşte din inimă ce arde de focul rîvnei dragostei dumnezeieşti. 
Din depărtarea timpului, Prorocul îl vede pre Fiul lui Dumnezeu 
întrupat, iar inima lui saltă de bucurie precum a ostenitului călător 
de noapte care vede în sfîrşit zorii luminoşi revărsîndu-se la răsărit. 
O Stăpîne Doamne Duhule Sfinte, nu ne lipsi pre noi de Harul Tău 
cel preaputernic şi sfînt, ci cu el ne curăţeşte pre noi de toată 
întinăciunea, şi ne învredniceşte împărăţiei Domnului nostru Hristos, 
Căci Ţie se cuvine toată slava şi mulţumită în veci, Amin. 
In traducerea românească mai nouă: Cuvînt bun a răspuns... (Noul Testament cu 
Psalmii, Bucureşti: Ed. Inst. Bibi. şi de Misiune al B.O.R., 1982). în Biblia de la 
Bucureşti: Izbucni inima mea cuvînt bun, zic eu, faptele mele împăratului. Limba 
mea, trestia scriitorului, curînd scriitoare. 
De aceea limba prorocului este curînd scriitoare. 

22 octombrie 

• Pomenirea Sfîntului şi întocmai cu Apostolii Averchie [Episcopul 
lerapolei, făcătorul de minuni] 

în timpul domniei împăratului Antonin şi a fiului lui, Marc Aureliu, 
Sflntul Averchie a fost episcopul cetăţii Hierapolis din Frigia. Marea 
majoritate a populaţiei oraşului era păgînă. Sfîntul Averchie îşi 



păstorea cu rîvnă mica lui turmă cea risipită printre păgîni, suferea 
cu duhul văzînd mulţimea păgînilorşi idolatrilor din cetate, şi se 
ruga cu rîvnă lui Dumnezeu ca să îi aducă pe toţi la lumina 
cunoştinţei, în timpul unei serbări păgîneşti plină de strigăte şi de 
gălăgie, după obiceiul păgînilor, Sfîntul Averchie s-a aprins cu duhul 
de dumnezeiască rîvnă, a intrat în templul păgînesc şi a dărîmat la 
pămînt idolii din el, sfărîmîndu-i. Pe cînd păgîni i voiau să se repeadă 
ca să îl omoare, trei dintre ei, demonizaţi, urlînd demonic şi fâcînd 
spume la gură, au căzut la pămînt înaintea omului lui Dumnezeu, iar 
el i-a scos afară pe demoni din dînşii. Tinerii ca prin farmec s-au 
făcut liniştiţi şi sănătoşi. Aceasta a prefăcut ura păgînilor întru 
uimire înaintea Făcătorului de minuni Hristos, şi cinci sute dintre ei 
au crezut şi au dorit să primească Sfîntul Botez, încetul cu încetul 
toată cetatea lerapole a crezut în Domnul Hristos şi s-a botezat. 
Proconsulul provinciei, Publius, o avea pe mama lui oarbă. Averchie 
i-a redat femeii vederea cu rugăciunea, iar mama guvernatorului 
împreună cu mulţi alţii au crezut în Hristos. La vîrstă adîncă 
ajungînd, Sfîntul Averchie a fost chemat la Roma, unde a vindecat-o 
de nebunie pe fiica împăratului. Domnul lisus Hristos S-a arătat de 
mai multe ori robului Lui celui credincios. Veneau la el oameni de 
aproape şi de departe ca să ia tămăduiri şi vindecări din bolile lor 
grele şi incurabile. Nu numai că diavolii se temeau de el, dar ei încă 
îl şi mai ajutau pe Sfîntul lui Dumnezeu, la a Lui poruncă. Călăuzit 
fiind de Domnul Hristos, Sfîntul Averchie a propovăduit Evanghelia în 
Siria şi în Mesopotamia. La vîrstă celor mai adînci bătrîneţi ajungînd, 
Sfîntul Averchie s-a înfăţişat înaintea Domnului pe Care mult L-a 
iubit în cetatea lui, Hierapolis, la sfîrşitul veacului al doilea. 

• Pomenirea Sfîntului Preacuviosului nostru Părinte Lot 

El a fost un mare nevoitor egiptean şi contemporan al Sfinţilor 
Arsenic cel Mare şi Agathon. El a dus viaţa tuturor nevoinţelor în 
mînăstirea lui, ce se afla lîngă un lac, la cetatea Arsinoe. Acolo el a 
îndrumat pe mulţi dintre duhovniceştii lui fraţi la calea mîntuirii. 
Avva losif i-a fost lui sfătuitor şi prieten apropiat. A zis odată Avva 
Lot către Avva losif: "Avva, eu postesc cît de mult pot, mă ţin strîns 
de rugăciune, mă nevoiesc întru tăcere şi cugetări dumnezeieşti, iar 
cu înfrînarea mă păzesc de gîndurile necurate. Ce altceva aş mai 
putea să fac?" Atunci Avva losif s-a ridicat în picioare, şi-a înălţat 
mîinile la rugăciune iar degetele lui au luminat ca nişte lumînări 
aprinse. După ce s-a rugat astfel, Avva losif a zis: «De voieşti, te poţi 
face cu totul lumină!" Plăcîndu-I lui Dumnezeu şi aşezînd pre mulţi 
pe calea mîntuirii, Sfîntul Preacuviosul Părintele nostru Lot s-a 
odihnit cu pace, în veacul al cincilea. 

• Pomenirea minunatei apărări a cetăţii Moscovei de lituanieni, cu 
ajutorul Preasfmtei Născătoare de Dumnezeu 

în timpul domniei Cneazului Vasile Ivanovici, lituanienii au ocupat Moscova, ceea 

ce afăcut ca moscoviţii să cadă pradă deznădejdii. Atunci s-a arătat 
Sfîntul Serghei de Radonej Episcopului Arsenie care fusese aruncat 
în închisoare, şi i-a descoperit că Moscova se va elibera de lituanieni 
chiar a doua zi, prin intervenţia Preasfmtei Născătoare de 



Dumnezeu. Cu adevărat, lituanienii au părăsit de-a valma Moscova 

chiar a doua zi, iar trupele ruseşti au reintrat în cetate. Tot poporul 

cetăţii a căzut înaintea icoanei Preacuratei şi de Dumnezeu 

Născătoarei şi i-au mulţumit cu lacrimi de bucurie. 

Cîntare de laudă la Sfîntul Averchie, cel întocmai cu apostolii 

Sfîntul Averchie pildă de smerenie este, 

El este pilda frumoasă a rîvnei dumnezeieşti. 

El arzînd cu duhul pe muţii idoli lapămînt i-a zdrobit, 

Mergînd cu bucurie chiar pînă la moarte. 

Dar Domnul îl apără pe cel ce luptă pentru El, 

Şi îl acoperă de rău cu Mina Lui cea Dreaptă. 

împotriva Sfîntului şi oameni şi diavoli s-au pornit, 

Dar au tăcut de ruşine înaintea puterii Sfintei Cruci. 

Ceea ce sfîntul dorea, Domnul împlinea, 

El suferea cu duhul, dar bucura pre mulţi. 

Sfîntul Averchie stîlp de foc a fost, 

Lumină şi luminător al vieţii oamenilor. 

El pre Hristos a propovăduit la multe popoare, 

L-a propovăduit împăraţilor, ca şi celor umili. 

El pre Hristos L-a mărturisit înainte lumii 

Prin darul facerii de minuni. 

El izvorît-a minuni precum o apă vie, 

El potolit-a multora setea cu Cuvîntul de Viaţă Făcător. 

Cu învăţătura lui Hristos el a hrănit flămînzii, 

Sfîntul Averchie, omul milelor. 

Icoană de smerenie, Sfîntul Averchie 

Odihnitu-s-a în Domnul la adinei bătrîneţi. 

El s-a încununat cu tinereţe eternă-n Ceruri, 

strălucind de lumină în al Raiului plai. 

O Sfinte Minunate Părinte, rămîi şi cu noi! 

Apără din cer turma cea de pe pămînt. 

Roagă pre Hristos Domnul să ne-nconjure cu milostivire, 

Ca Biserica sfintă întru tine să se laude 

Pînă la sfîrşit. 

Cugetare 

Pe cît de uimitoare este asprimea oamenilor sfinţi faţă de ei înşişi, 

pe atât de uimitoare este blîndeţea şi bunătatea lor faţă de ceilalţi. 

Sfîntul llarion cel Mare, neputîndu-şi plăti cu bani călătoria pînă în 

Sicilia, i-a oferit corăbierului drept plată exemplarul lui din Sfînta 

Scriptura, pe care îl copiase în tinereţe cu mîna lui. Vindecîndu-1 pe 

un anume principe de un duh necurat, acesta a voit să îi plătească 

pentru vindecare zece litre de aur. Dar sfîntul nu a primit aurul, ci 

arătînd către pîinea lui de orz a zis: «Cine se hrăneşte cu astfel de 

pîine dispreţuieşte aurul.» Nişte oameni l-au rugat să se roage lui 

Dumnezeu pentru ploaie, iar alţii să-i mîntuiască de ploaia prea 

multă şi de şerpi. Sfîntul llarion a împlinit amîndouă cererile cu 

rugăciunea. Sfîntul Averchie a lucrat odată astfel: văzînd într-un loc 

oameni necăjiţi, plini de boli grele şi de lipsuri, el a înghenuncheat 

acolo şi s-a rugat lui Dumnezeu ca să le izvorască un izvor de apă 

caldă şi vindecătoare, lucru care s-a şi întîmplatîn acel loc. 

Vindecînd-o de nebunie pe fiica împăratului, acesta i-a oferit aur, 



argint şi alte feluri multe de daruri, dar Sfîntul Averchie a zis: «Cel ce 
socoteşte plinea şi apa hrană împărătească nu are lipsă de 
bogăţii. »Necăutînd şi nevoind nimic pentru sine, Sfîntul Averchie a 
cerut totuşi două lucruri împăratului, două binefaceri pentru 
turma lui din lerapolis: să zidească nişte băi bune peste izvoarele 
vindecătoare de apă caldă pe care le scosese cu rugăciunea, şi să 
trimită în fiecare an grîu îndestulător pentru toţi locuitorii cetăţii 
lerapole. împăratul a primit cererea Sfîntului şi a împlinit-o apoi 
întocmai. 

Luare aminte 

Să luăm aminte la minunata vindecare a lui Eneas [Enea] din Lydda 
[Lida] (Fapte 9): 

• La cum Enea zăcea paralizat de opt ani; 

• La cum Sfîntul Apostol Petru 1-a vindecat pe el întru Numele Domnului lisus 
Hristos; 

• La cum Enea s-a sculat cu desăvîrşire sănătos din patul bolii lui. 
Predică Despre frumuseţea lui Hristos, mai presus de orice 
frumuseţe 

împodobit eşti cu frumuseţea mai mult decît fiii oamenilor (Psalmul 44: 3). 
Sfînta Scriptură nu atribuie nici o valoare deosebită frumuseţii fizice, 
şi în general nici unui lucru din cele trecătoare. De aceea oricine 
citeşte Sfintele Scripturi trebuie să se înarmeze cu multă atenţie şi 
înţelepciune, spre a şti să vadă că aparenta laudă a frumuseţii fizice 
are în vedere de fapt frumuseţea sufletului şi a valorilor spirituale. 
Fără îndoială, frumuseţea spirituală face ca să fie minunat de 
atrăgător şi cel mai puţin frumos chip, tot aşa cum urîţenia 
sufletească urîţeşte şi cel mai frumos chip. Prorocul David, cel care 
revarsă cuvînt bun din inima lui (Psalmul 44: 1), spune împăratului 
lui, Domnul lisus Hristos: împodobit eşti cu frumuseţea mai mult decît 
fiii oamenilor. Domnul Şi-a făurit Lui-Şi trupul Său omenesc aşa cum 
a dorit. Dacă ar fi dorit să Se întrupeze pe pămînt ca cel mai frumos 
dintre oameni, aşa ar fi şi făcut. Dar nimic din Sfintele Scripturi nu 
ne arată că El ar fi atras la El mulţimile prin frumuseţea Lui fizică 
izbitoare sau prin felul înfăţişării Lui. El însuşi a zis: trupul nu 
foloseşte la nimic (loan 6: 66). Prin urmare, limpede este că Prorocul 
David nu grăieşte aici de frumuseţea trupească a Mîntuitorului, ci de 
dumnezeiasca Lui frumuseţe duhovnicească. Aceasta se vede din 
următoarele cuvinte ale Pslamistului: revărsatu-s-a har de pe buzele 
Tale (Psalmul 44: 3). Aşadar, frumuseţea Fiului lui Dumnezeu nu stă 
în forma buzelor gurii Lui, ci în bogăţia harului care se revarsă de pe 
ele. Despre Hristos grăişte şi Prorocul Isaia: nu avea nici chip, nici 
frumuseţe, ca să ne uităm la El, şi nici o 

înfăţişare, ca să ne fie drag. Dispreţuit era şi cel din urmă dintre 
oameni; om al durerilor şi cunoscător al suferinţei, unul înaintea 
căruia să-ţi acoperi faţa; dispreţuit şi nebăgat în seamă (Isaia 53: 2- 
3). Putem vedea oare un acord între David şi Isaia? Cu adevărat, 
putem, cuvintele lor stau într-un acord desăvîrşit. David grăieşte de 
frumuseţea interioară a lui Hristos, pe cînd Isaia grăieşte de umilirea 
şi batjocorirea Lui ca fiinţă umană exterioară. Isaia a zis că în El 



oamenii nu vor vedea nici chip de rege, nici de om bogat, ci vor 
vedea în El pe rob şi pe omul care este cunoscător al suferinţei. 
O Stăpîne Doamne lisuse Hristoase, Tu eşti mai frumos decît toţi 
oamenii pămînteşti şi îngerii cereşti! Slava Ta este nepieritoare iar 
frumuseţea Ta, fără de sfîrşit! O Stăpîne Preablînde, îndepărtează 
urîţenia sufletelor noastre celor desfigurate de păcat, rugămu-ne şi 
ne cucerim Ţie! 
Căci a Ta este toată slava şi mulţumită în veci, Amin. 

23 octombrie 

• Pomenirea Sfîntului Apostol lacob, Ruda Domnului 

lacov s-a numit Ruda Domnului [fratele Domnului] deoarece a fost 
fiul Dreptului losif, logodnicul Preasfintei Născătoare de Dumnezeu. 
Cînd dreptul losif s-a apropiat de moarte, el şi-a împărţit averea între 
fiii lui, şi a voit să lase o parte şi Stăpînului Hristos, fiul Preasfintei 
Fecioare, dar toţi fiii lui s-au opus, nesocotindu-L pe Hristos fratele 
lor. Dar acest lacov L-a iubit atît de mult pe Domnul, încît a împărţit 
cu El partea lui. De aceea se numeşte el „Fratele Domnului", încă de 
la început lacov l-a fost credincios Domnului Hristos. Potrivit 
tradiţiei, el a călătorit în Egipt cu tatăl lui, losif, şi cu Fecioara Măria 
cu Pruncul, pe cînd Irod voia să omoare Pruncul, pe Regele 
Nounăscut. Mai tîrziu, de îndată ce a auzit de predicarea lui Hristos, 
lacov şi-a făcut-o pe ea dreptar vieţii lui. Sfînta tradiţie spune despre 
el că nu a mîncat niciodată grăsime sau untdelemn, că a trăit toată 
viaţa lui doar cu pîine şi cu apă, şi că a fost feciorelnic pînă la 
moarte. El adesea priveghea nopţile şi se ruga mult lui Dumnezeu. 
Domnul l-a numărat pe lacob, ruda Lui, printre cei Şaptezeci de 
Apostoli. După Slăvită înviere, Domnul i S-a arătat lui în chip 
deosebit, aşa cum mărturiseşte Sfintul Apostol Pavel (I Corinteni 
15:7). El a fost episcopul Ierusalimului timp de treizeci de ani şi a 
păstorit cu rîvnă Biserica lui Dumnezeu. Călăuzit fiind de Domnul, 
lacob a alcătuit prima slujbă a Sfintei Liturghii care, părîndu-li-se 
prea lungă creştinilor, a fost oarecum scurtată de 
către Sfinţii Vasile cel Mare şi loan Gură de Aur. Sfîntul Apostol lacob 
a convertit mulţi iudei şi elini la credinţa creştină, şi chiar 
necredincioşii iudeau rămîneau uimiţi de sfinţenia şi dreptatea vieţii 
lui, numindu-1 „lacob cel Drept". Cînd Mare Arhiereu între iudei s-a 
făcut Anania, el împreună cu alţi iudei au hotărît să îl ucidă pe lacob, 
din pricină că el îl propovăduia pe Hristos. Odată, în timpul 
praznicului paştelui evreiesc, cînd mulţime de oameni se adunaseră 
la Ierusalim, bătrînii iudeilor l-au silit pe lacov să urce pe aripa 
Templului, de unde să grăiască împotriva lui Hristos. Sfîntul lacob 
Ruda Domnului a urcat pe tîmpla Templului, şi de acolo a grăit tare 
înaintea tuturor mulţimilor adunate că Hristos este adevăratul 
Mesia, Fiul lui Dumnezeu, că El cu adevărat a înviat şi S-a înălţat la 
Tatăl, în ceruri. Preoţii iudeilor, plini de ură, l-au împins pe lacov, 
aruncîndu-1 de pe tîmpla Templului. El a căzut şi s-a rănit cumplit, 
dar a rămas viu. Atunci cineva a alergat şi l-a lovit cu sălbăticie în 
cap cu un ciocan de fierar, omorîndu-1. Astfel a murit muceniceşte 
acest mare şi slăvit apostol al lui Hristos, mergînd să se sălăşluiască 



veşnic întru Cereasca împărăţie. Sfîntul lacob a fost în vîrstă de 
şaizeci şi şase de ani la ceasul muceniciei lui. 

• Pomenirea Sfîntului Ignatie, Patriarhul Constantinopolului 

Acest Sfînt Ignatie a fost fiul împăratului bizantin Mihail Rangabe. El 
a urcat pe scaunul patriarhal în anul 846, în urma Sfîntului Metodic. 
Apoi, în anul 858, Sfîntul Ignatie a fost depus din scaun şi trimis în 
surghiun, în locul său a fost sfinţit patriarh vestitul Fotie [cinstit de 
Biserică ca Sfînt, v. 6 februarie], secretarul particular al împăratului. 
Dar cînd la tronul imperial a venit împăratul Vasile Macedoneanul, el 
1-a reinstalat pe Sfîntul Ignatie în scaunul patriarhal. Sfîntul Ignatie 
a păstorit Biserica lui Dumnezeu cu multă rîvnă şi înţelepciune. El a 
ctitorit Mînsătirea Sfinţilor Arhangheli în care s-a şi odhinnitîn 
Domnul, în vîrstă fiind de optzeci şi nouă de ani. 

• Pomenirea Sfîntului lacov din Borovichi 

Nu se cunoaşte despre acest sfînt decît ceea ce însuşi a descoperit 

prin vedenie poporului din Borovichi, oraşul lui, după sfînta lui 

adormire, într-o zi din anul 1540, trupul lui a fost aflat plutind pe 

apele rîului Meta, şi adus la ţărm în apropiere de oraşul Borovichi. La 

sfintele acelea moaşte s-au lucrat mulţime de minuni. 

Cîntare de laudă la Sfîntul Apostol lacob, Ruda Domnului 

Sfîntul lacob, a Domnului Rudă, 

Cu frumuseţe şi dreptate împodobit, 

Prin pilda vieţii lui învăţătura lui Hristos vesteşte, 

Iar torturat fiind, el îngenunche blînd - 

Şi Domnului pentru ai lui duşmani se roagă. 

In locul cel mai greu, la vremea cea mai cruntă, 

El cu răbdare-a dus episcopalul jug. 

El bine-a păstorit a Domnului turmă, ca un păstor bun. 

El pre Domnul slăvit-a cu fapta şi cuvîntul; 

El învăţat-a oamenii iubirea de Hristos. 

El arătat-a credincioşilor calea rugăciunii: 

,, Omule trufaş, credinţa nu este de ajuns. 

Credinţa fără fapte înseamnă paie goale. 

Audă cine are urechi de auzit: 

Credinţa fără fapte trup este, fără suflet. 

Din una ca aceasta războaie ies, fără sfîrşit, 

Din patimile necurate ale trupului, adică. 

Oamenii se răboiesc pururi, linişte neavînd, 

Căci ale lor inimi rele sînt, vărsătoare de sînge. 

Oricine întoarce un om de la păcat 

Primeşte dar de la Domnul, veşnica viaţă. " 

Iudeii l-au ucis pe Sfîntul lacob cel Drept, 

Dar mai curînd s-au omorîtpe ei înşişi, sărmanii, 

Iară pe sfînt l-au preaslăvit. 

O Sfinte Apostole lacobe, preaminunate, 

Ajută-ne nouă celor ce pre tine te cinstim! 

Cugetare 

De la Domnul vine harul, de la noi însă trebuie să vină nevoinţa. Prin 

urmare, nimeni să nu îndrăznească a cugeta că sfinţii apostoli s-au 

bizuit exclusiv pe harul de Dumnezeu dăruit, sau că din pricina 

acestui har viaţa lor a fost uşoară, sau că marile lor lucrări misionare 



sau minuni le-au lucrat fără efort, doarîn baza harului. Oare nu zice 
Sfîntul Apostol Pavel: O' îmi chinuiesc trupul şi îl supun robiei; ca nu 
cumva, altora propovăduind, eu însumi să mă fac netrebnic (I 
Corinteni9: 27)? iar în alt loc, nu zice el că şi-a petrecut viaţa In călătorii 
adeseori, în primejdii de nuri, In primejdii de la tîlhari, în 
primejdii de la neamul meu, în primejdii de la neamuri, în primejdii 
în cetăţi, în primejdii în pustie, în primejdii pe mare, în primejdii 
între fraţii cei mincinoşi; In osteneală şi în trudă, în privegheri 
adeseori, în foame şi în sete, în posturi de multe ori, în frig şi în lipsă 
de haine (II Corinteni 11: 26-27)? Sfîntul lacob s-a hrănit doar cu 
pîine şi cu apă şi nici cu acestea pe săturate. El dormea foarte puţin, 
petrecîndu-şi nopţile la rugăciune. El îngenunchea atît de mult la 
rugăciune, încît pielea genunchilor lui se îngroşase ca pielea unei 
cămile. Acest frate al Domnului se ruga cu lacrimi şi cu suspinele 
inimii nu doar pentru Biserica pe care bine o păstorea, ci şi pentru 
lumea întreagă. Chiar atunci cînd iudeii i-au dat brînci de pe tîmpla 
Templului, iar el a căzut şi s-a zdrobit, acest sfînt apostol nu şi-a 
uitat niciodată datoria lui faţă de Dumnezeu şi de neamul omenesc. 
Adunîndu-şi ultimile puteri, el s-a ridicat în genunchi şi, înălţîndu-şi 
mîinile la cer, a rostit această rugăciune fierbinte către Dumnezeu, 
zicînd: „Doamne, iartă-le lor păcatul acesta, căci nu ştiu ce fac." 
Rugîndu-se astfel, un om ca o fiară a venit şi 1-a lovit în cap, iar alţi 
oameni ca nişte fiare l-au omorît cu pietre, din toate părţile. Vîzînd 
aceasta, unul din fiii lui Rechab a strigat: „Opriţi-vă! Nu ştiţi ce 
faceţi! Nu vedeţi că acest drept se roagă lui Dumnezeu pentru voi 
iar voi îl ucideţi!?" Dar strigătul acesta nu i-a oprit pe asasinii cei 
învechiţi în omoruri de la uciderea omului lui Dumnezeu. Astfel 
vedem că sfinţii apostoli nu se bazau nicidecum doar pe harul 
Duhului Sfînt, ci ei făceau mai întîi şi tot timpul eforturi maxime 
pentru a se învrednici de el, a îl atrage asupra lor, şi a îl păstra la ei 
mereu. 

Luare aminte 

Să luăm aminte la minunata înviere a Tabithei (Fapte 9): 

La cum Tabitha zăcea pe pat, moartă; 

La cum Sfîntul Apostol Petru s-a rugat lui Dumnezeu pentru ea şi a 

zis: 

Thavita, SCOală-te! (Fapte 9: 40). 

La cum Thavita şi-a deschis ochii şi, văzînd pe Petru, a şezut. 

Predică Despre frumuseţea fiicei împăratului 

Toată slava fiicei împăratului este înăuntru (Psalmul 44: 15). 

Biserica lui Dumnezeu este fiica împăratului. Oricît de săracă şi de 

lipsită de farmec ar putea ea părea celor care o privesc cu ochiul 

trupesc, din afară, oricît de prigonită sau de umilită, ea este plină de 

strălucire regală şi de frumuseţea dinlăuntru. Regele, Cel Care este 

împodobit cu frumuseţea mai mult decît fiii oamenilor (Psalmul 44: 1), 

dăruieşte din frumuseţea Lui şi fiicei Lui regale. Biserica lui 

Dumnezeu este ca un strai al lui Hristos; Hristos sălăşluieşte întru 

dînsa. Nici o frumuseţe exterioară nu se poate compara cu 

frumuseţea cea dinăuntru, adică, cu frumuseţea lui Hristos. 



Preasfînta Născătoare de Dumnezeu este fiica împăratului. Ea este 
îmbrăcată în haină aurită şi prea înfrumuseţată (Psalmul 44: 11). 
Această haină este virtutea sufletului ei. Că trebuie să înţelegem 
cuvîntul „haină" ca „suflet" se vede din parabola nunţii fiului de 
împărat. Omul care nu este îmbrăcat în haină de nuntă este izgonit 
de la masa împăratului şi pedepsit cu moarte (cf. Matei 22: 11-13). 
Adevărata credinţă în Dumnezeu a fost haina aurită şi prea 
înfrumuseţată a Preasfmtei Fecioare. Fecioria, blîndeţea, milostivirea, 
sfinţenia, evlavia, supunerea desăvîrşită faţă de voia lui Dumnezeu, 
şi toate celelalte virtuţi, au fost ca nişte alesături cusute cu fir 
scump pe această haină aurită. Cu toate acestea, frumuseţea ei 
adevărată a fost dinăuntru, de la Domnul Hristos Care S-a ascuns în 
ea şi S-a născut din ea. 

Sufletul fiecărui creştin credincios este ca o fiică a împăratului. Toată 
frumuseţea sufletului este în Hristos şi vine de la Hristos, Care este 
în suflet. Sufletul lipsit de Hristos Soarele Dreptăţii este întunecat şi 
trist, fără chip şi fără frumuseţe, precum şi lumea din care soarele 
trupesc ar dispărea desăvîrşit. 

O Stăpîne Doamne lisuse Hristoase, Cela ce eşti Izvorul milostivirilor 
şi Chivernisitorul cel iubitor de oameni al vieţilor noastre, îmbracă- 
ne pre noi cu straiul virtuţii, ca să nu ne aflăm goi şi acoperiţi de 
ruşine în Ziua înfricoşată a Judecăţii. 
Căci noi Ţie ne închinăm şi pre Tine Te slăvim în veci, Amin. 

24 octombrie 

• Pomenirea Sfîntului Mare Mucenic Arethas [Areta] 

Acest sfînt mucenic a fost chinuit pentru credinţa lui în Hristos 
împreună cu alţi patru mii de creştini, preoţi, monahi, monahii, 
bărbaţi, femei şi copii. Areta era eparhul cetăţii Nagran din sudul 
Arabici, care era ţinutul Omirului. 74 El era în vîrstă de nouăzeci şi cinci 
de ani cînd a luat mucenicia. Dunaan, sălbaticul prigonitor al 
creştinilor, era pe atunci stăpînitorul Omirului. El era hotărît să 
extermine creştinismul din ţinuturile lui, şi de aceea, înconjurînd 
cetatea creştină a Nagranului, a trimis cuvînt cum că îi va ucide pe 
toţi dacă nu se vor lepăda de Hristos. Cetăţenii au închis porţile şi au 
rezistat vreme îndelungată asediului lui Dunaan. Văzînd aşa, acesta 
a făgăduit în mod pervers că nu va face nici un rău creştinilor din 
cetate, dacă mai marii ei vor deschide cetatea, şi îi vor da tributul 
cuvenit. El s-a mai jurat şi că va părăsi cetatea imediat ce va încasa 
tributul. Creştinii l-au crezut şi au deschis porţile. Atunci evreul 
călcător de cuvînt 1-a chemat de faţă pe foarte vîrstnicul eparh 
Areta, împreună cu tot înaltul cler şi cei mai de vază cetăţeni ai 
cetăţii şi i-a decapitat pe toţi sabia, înaintea ochilor întregii cetăţi. 
Apoi a declanşat măcelul în întreaga cetate. Aflînd despre acestea, 
împăratul Iustin de la Constantinopol a suferit cumplit, şi a trimis o 
scrisoare împăratului Etiopiei, Elesbaan [Elezvoi], cerîndu-i să 
pornească cu armată împotriva sperjurului Dunaan şi să 
pedepsească cum se cuvine călcarea jurămîntului şi vărsarea 
sîngelui creştinesc, împăratul Elezvoi a făcut întocmai: el a pornit cu 
o armată puternică împotriva mişelului Dunaan, 1-a învins 



desăvîrşit, a trecut prin ascuţişul săbiei toată oştirea lui şi 1-a 
executat pe Dunaan. Prin descoperire Dumnezeiască a fost numit 
atunci guvernator al Omirului un anume bărbat evlavios pe nume 
Avramie, şi tot prin descoperire dumnezeiască Sfîntul Grigorie din 
Omir (pomenit la 19 decembrie) a fost sfinţit arhiepiscop al locului. 
Creştinii au refăcut atunci sfînta biserică închinată Sfintei Treimi pe 
care Dunaan o incendiase, şi au mai zidit o sfînta biserică şi în 
cinstea Marelui Mucenic Areta 

Vezi şi Sinaxarul din Minei, unde se spune: "Acesta a fost căpetenie a cetăţii 
Negran din Etiopia, pe vremea împărăţiei lui Iustin, în anii 442. larîn Etiopia 
împărăţea Elezvoi preacredinciosul împărat; şi în ţara emeriţilor împărăţea păgînul 
Dunaan, evreul; această ţară a omeriţilorîn Sfînta Scriptură se numeşte Sava 
[Saba], iar de greci este numită Arabia fericită." 

şi a multelor mii de martiri ucişi odată cu el în cetatea Nagranului. 
Sfintu! Areta şi cei împreună cu dînsul au fost încununaţi de Domnul 
cu cununile muceniciei la anul 523. 

• Pomenirea Sfinţii Ini Elesbaan [Elezvoi], Regele Etiopiei 
Arzînd de rîvna dragostei pentru Simtă Credinţă Ortodoxă, acest 
drepcredincios rege a ridicat armată împotriva răului Dunaan, 
prigonitorul creştinilor din ţinutul Omirului. La începutul bătăliei însă 
Regele Elesbaan nu a avut mult spor, şi mulţi dintre soldaţii lui au 
pierit în deşertul arid, încins de soare. El atunci a plîns cu amar 
înaintea lui Dumnezeu, şi a făgăduit că va îmbrăca straiul monahal 
dacă Dumnezeu îi va dăuri lui să îl învingă pe drăcescul vrăjmaş al 
lui Dumnezeu, Dunaan. înfrîngîndu-1 desăvîrşit pe acesta şi 
trecîndu-1 cu toată armata lui prin ascuţişul săbiei, Regele Elesbaan 
s-a întors în Etiopia unde, părăsind cu desăvîrşire curtea imperială, 
s-a închinoviat într-o mînăstire, unde a trăit în nevoinţe aspre ca un 
adevărat monah timp de cincisprezece ani întregi. Dumnezeu 1-a 
dăruit cu harul facerii de minuni şi înainte şi după fericita lui 
adormire. El s-a săvîrşit cu pace către Domnul la anul 555. 

• Prăznuirea Icoanei Preasfintei Născătoare de Dumnezeu, "Bucuria 
Celor Necăjiţi" 

Acesta este numele uneia dintre icoanele făcătoare de minuni ale 
Maicii Domnului, întru aceasta zi se prăznuieşte minunata vindecare 
a Eufîmiei, sora Patriarhului loachim, care a avut loc la Moscova 
înaintea acestei sfinte icoane, la anul 1688. Eufimia avea o rană 
cumplită la coastă pe care doctorii nu puteau nicicum să o vindece, 
de aceea ea s-a rugat cu lacrimi Preasfintei Născătoare de 
Dumnezeu. Apoi, ea a auzit un glas care i-a zis: "Eufimia, mergi la 
Biserica Schimbării la Faţă a Fiului meu; acolo vei afla icoana 
"Bucuria Celor Necăjiţi". Roagă preotul să se roage pentru tine 
înaintea acestei icoane şi te vei vindeca." Eufimia a făcut întocmai şi 
a căpătat îndată minunată vindecare. 

• Pomenirea Sfîntului Preacuvios Areta de la Mînăstirea Peşterilor din 
Kiev 

Acesta s-a săvîrşit către Domnul la anul 1190. (Vezi Cugetarea dintru 
această zi.) 

75 

Cîntare de laudă la Icoana Preasfintei Născătoare de 
Dumnezeu, "Bucuria Celor Necăjiţi" 



O Preasfintă Maică a lui Hristos Dumnezeu, 

Ceea ce eşti Bucuria tuturor celor necăjiţi, 

Milostiveşte-te spre noi, păcătoşii. 

Tu de-a dreapta Domnului Hristos, Fiul tău, eşti, 

A Celuia Care sade în ceruri, pe Tronul Slavei. 

Tu ale noastre dureri pe toate le vezi, 

Şi Lui te rogi pururi pentru a noasră mîntuire. 

Tu eşti Apărătoarea şi Acoperitoarea noastră, 

Carele ne scoţi pre noi din dureri şi din necazuri, 

cu rugăciunea. 

O, Preasfintă Fecioară, roagă-te pentru noi 

Acum şi pururea, 

Pentru mîntuirea neamului omenesc! 

Pre tine Dumnezeu mai presus decît Serafimii 

Te a înălţat! 

O, grăbeşte şi ne ajută nouă, 

Ceea ce eşti Bucuria tuturor celor necăjiţi! 

73 Sinaxarul grecesc întru această zi face pomenire şi de Sfînta Muceniţă 

Sebastiana [Sevastiani]. Ea a fost uceniţă a Sfîntului Apostol Pavel şi a luat 

mucenicia sub împăratul Dometian, la anul 82 după Hristos. Ea a fost torturată 

mai întîi în cetatea Marchianopolis, unde Sfintul Apostol Pavel i s-a arătat ei şi i-a 

zis: "Bucură-te şi nu te întrista, căci de aici vei merge în patria ta, ca să 

mărturiseşti Credinţa." Cu adevărat, îndată după aceea judecătorul a trimis-o la 

Heracleea, locul naşterii ei, unde a fost torturată bestial şi la urmă decapitată. 

Sfintele ei moaşte au fost cusute într-un sac în care s-au băgat greutăţi mari de 

plumb, şi amncate în mare. Darîngerul lui Dumnezeu Ie-a scos din sac şi Ie-a dus 

la la locul numit Rhaidestos [Risiston], unde Ammia, o femeie aristocrată, soţie de 

senator, Ie-a primit cu cinste şi Ie-a îngropat în giulgiuri şi aromate scumpe. 

Sfintele moaşte ale Muceniţei Sevastiani au fost izvorîtoare de mir şi făcătoare de 

minuni. - Nota Autorului. 

Cugetare 

Mai mare este pedeapsa pentru păcatul comis de o persoană 
sfinţită, decît pentru acela comis de un laic, care este mai puţin 
luminat în tainele voii lui Dumnezeu decît un cleric. Sfîntul Areta a 
fost monah în Lavra Peşterilor din Kiev şi era foarte zgîrcit. El nu 
dădea nimănui nimic din bunurile pe care le îngrămădea la chilia lui, 
nici măcar o copeică. Odată însă el s-a îmbolnăvit foarte rău şi a 
văzut, ca într-o vedenie, cum diavolii îi înşfacă sufletul din mîinile 
îngerilor şi cum zbiară ei cu diavolească satisfacţie: "Al nostru este, 
al nostru!" - aducînd şi dovezile urîtei avariţii şi zgîrcenii a 
monahului Areta. Dar monahul Areta s-a însănătoşit din boala lui, şi 
atunci şi-a schimbat radical viaţa. De atunci el a socotit ca pe nimic 
orice bun pămîntesc. Domnul Cel Iubitor de oameni 1-a iertat pe el, 
şi după a lui pocăinţă i-a dăruit harul Său. 

lată şi o altă istorie: In mînăstirea unde Sfîntul rege Elesbaan s-a 
săvîrşit către Domnul, se afla un monah cu viaţă foarte înrăutăţită. 
Acesta mergea des la tavernă, se îmbăta, şi se desfrîna chiar cu 
femeile, într-o zi, pe cînd se întorcea de la tavernă, un şarpe uriaş s- 
a luat după el şi aproape era pe punctul să îl înşface. Monahul 
îngrozit şi disperat a strigat atunci: "Pleacă de la mine, întru 
"Numele Sfîntului Părinte Elesbaan!" Pe dată balaurul a încremenit. 
Atunci monahul a auzit ca un glas omenesc din şarpe: "Mie îngerul 



Domnului mi-a poruncit să te vînez şi să te omor, pentru marea 
necurăţie a vieţii tale. Căci tu l-ai făgăduit lui Dumnezeu slujire pe 
viaţă întru întreaga curăţie, şi în loc de aceasta desfrînezi şi te 
întinezi cu totul pururi, mîniind Duhul lui Dumnezeu." Monahul 
tremurînd a făgăduit să nu mai desfrîneze niciodată, s-a întors la 
chilia lui, şi cu adevărat nu a mai păcătuit niciodată, pînă la ultima 
suflare a lui. Astfel a certat Dumnezeu, şi apoi a arătat milă, prin 
rugăciunile plăcutului Lui, Sfîntul Elesbaan. 
Luare aminte 

Să luăm aminte la Sutaşul Cornelie şi la minunata lui cercetare de 
către îngerul lui Dumnezeu (Fapte 10): 

• La cum deşi era plină zi Cornelie 1-a văzut pe îngerul Domnului 
care 1-a numit pe nume; 

• La cum Cornelie s-a înfricoşat şi a întrebat Ce este, Doamne? (Fapte 
10:4). 

• La cum îngerul 1-a învăţat să trimită şi să cheme de la loppe pe 
Apostolul Petru, care îi va grăi lui cuvîntul mîntuirii. 

Predică Despre venirea strălucită a lui Dumnezeu 

Dumnezeu strălucit va veni, Dumnezeul nostru, şi nu va tăcea (Psalmul 

49,3). 

Chemarea de comandant militar esta alta decît chemarea de judecător. 

Comandantul militar poate să nu se arate de îndată înaintea 
duşmanilor lui, ci să le îngăduie mai întîi acestora să gîndească 
despre el ce le place; căci scopul principal al comandantului militar 
nu este acela de a face vreo impresie asupra inamicului, ci de a-1 
nimici. Judecătorul, dimpotrivă, trebuie să se arate de îndată 
înaintea celui pe care trebuie să îl judece. 
Iarăşi, chemarea de învăţător este şi ea diferită de chemarea de 
judecător. Căci scopul principal al învăţătorului este acela de a îi 
instrui şi educa pe învăţăceii lui. De aceea el se coboară adesea la 
nivelul lor şi le grăieşte pe limba lor, ca un prieten. Judecătorul, 
dimpotrivă, de la cap şi pînă la sfirşit este obligat să nu acţioneze 
altfel decît ferm, ca drept judecător. 

Şi vocaţia de medic este diferită de aceea de judecător. Ea este 
aceeaşi ca prima pomenită, dintre judecător şi comandantul militar. 
Fraţilor, Dumnezeu S-a arătat lumii în trup omenesc. El S-a arătat şi 
ca mare Comandant de oşti, şi ca învăţător şi ca Doctor, nu însă şi 
ca Judecător. In primele cazuri, Dumnezeu a ales să rămînă ascuns 
şi tăcut, a preferat să nu-şi arate pe faţă marile Lui demnităţi 
imperiale, ci mai curînd şi-a lăsat vrăjmaşii, învăţăceii şi pacienţii să 
acţioneze cum vor faţă de El. Cei înzestraţi cu minte sănătoasă îl 
recunosc în El pe Dumnezeu întrupat din dovezile de netăgăduit ale 
cuvintelor şi lucrărilor Lui, din iubirea Lui de oameni şi din modul 
ceresc al Naşterii Lui, al Răstignirii Lui, al Slăvitei învieri şi al înălţării 
Lui. Cu toate acestea, minţile celor întunecaţi de păcat şi de 
drăceştile patimi nu vor cunoaşte, şi nici vor recunoaşte, că El este 
Dumnezeu. Dar cînd El va veni ca aspru Judecător, atunci nimeni nu 
va mai cuteza să întrebe Eşti Tu Acela? Sau: Cine eşti Tu? Aceasta 
pentru că toţi vor şti, fără nici o umbră de îndoială, Cine este El. 



îngerii vor suna din trîmbiţele lor înaintea Lui; Sfinta Lui Cruce va 
străluci puternic pe ceruri înaintea Venirii Lui: Foc înaintea Lui va 
merge şi va arde împrejur pe vrăjmaşii Lui (Psalmul 96 :3). Atunci, şi 
credincioşii şi necredincioşii, şi drepţii şi nedrepţii îl vor recunoaşte 
pre Judecătorul. Dar atunci se vor bucura de El doar aceia care L-au 
recunoscut şi în peştera Betleemului, şi pe Crucea Golgothei. Cu 
adevărat se vor bucura! Căci ei vor recunoaşte în Judecătorul pe 
Acela pentru care ei înşişi au bătut război toată viaţa, batjocoriţi 
fiind şi ridiculizaţi de toţi pentru a lor credinţă în El! Vor recunoaşte 
în Judecătorul pe Acela de la Care au învăţat toate, pe Acela Care i-a 
vindecat pe ei în toate durerile, bolile şi nenorocirile lor! 
O Stăpîne Doamne lisuse Hristoase Cela Ce eşti Stăpînul Slavei, 
miluieşte-ne şi ne îndreptează pre noi la ceasul Sfintei şi înfricoşatei 
Celei de a Doua Venirii Tale, 
Căci Ţie se cuvine toată slava şi mulţumită în veci, Amin. 

25 octombrie 

• Pomenirea Sfinţilor Mucenici Marcian şl Martirie [notarii] 
Aceşti sfinţi ai lui Dumnezeu au fost clerici ai Arhiereului Pavel, 
Patriarhul Constantinopolului, în timpul domniei împăratului 
Constanţiu. La moartea Marelui Constantin a început să se 
manifeste din nou, mai pe faţă şi mai sălbatic, erezia ariană, care în 
timpul Marelui împărat Constantin fusese încătuşată, însuşi 
împăratul Constanţiu, fiul Marelui Constantin, era aplecat către 
erezia aceasta. La curtea imperială se aflau doi demnitari foarte 
influenţi, Eusebius şi Filip, ambii înfocaţi arieni. La intrigile lor, 
Patriarhul Pavel a fost depus din scaunul patriarhal şi surghiunit în 
Armenia, unde a murit la scurt timp, sugrumat de arieni. După 
uciderea Patriarhului Pavel, Macedonie, bărbat lipsit de orice onoare, 
a luat cu samavolnicie tronul patriarhal. Două cumplite războaie a 
avut de bătut atunci Ortodoxia: unul împotriva paginilor, celălalt 
împotriva ereticilor. Sfinţii Marcian şi Martirie au mijlocit din toate 
puterile lor, şi au luptat pînă la moarte mucenicească, pentru 
Ortodoxie. Marcian a fost citeţ, iar Martirie a fost ipodiacon în marea 
Aghia Sofia din Constantinopol. Ei au fost notarii [secretarii] 
Patriarhului Pavel, cel ce luase moarte mucenicească în Armenia. La 
început arienii au încercat să îi cumpere, dar fiind întîmpinaţi cu 
dispreţ şi scîrbă, ereticii au obţinut uciderea lor. Fiind duşi la locul 
execuţiei 76 , ei şi-au ridicat mîinile la cer şi s-au rugat lui Dumnezeu, 
mulţumindu-l Lui pentru sfîrşitul mucenicesc al vieţii lor: "Doamne, 
ne bucurăm şi îţi mulţumim Ţie pentru moartea prin care ne chemi 
din această viaţă pămîntească. învredniceşte-ne pre noi de veşnica 
Ta împărăţie, căci Tu eşti mîntuirea noastră şi viaţa, Amin!" Ei au fost 
decapitaţi la anul 355. După o oarecare vreme, Sfîntul loan Gură de 
Aur a înălţat o sfîntă biserică purtînd hramul lor deasupra sfintelor 
lor moaşte făcătoare de minuni. 

"...la poarta Constantinopolului, ce se numea Milandisia, la locul Devterului...", unde Sfinţii au şi 
fost îngropaţi. - Vezi Sinaxarul sfinţilor din Mineiulpe Octombrie (Bucureşti: Ed. Inst. 
Bibi. şi de Misiune al B.O.R., 2004). 

• Pomenirea Sfîntului Mucenic Anastasie 

Acesta a fost un mare rîvnitor al Ortodoxiei, iar de meserie a fost postăvar, în 



timpul prigoanelor împotriva creştinilor declanşate de Diocleţian, 

acest dumnezeiesc bărbat a venit înaintea judecătorului ce se afla în 

cetatea Solin, din Dalmaţia, şi a mărturisit tare înaintea tuturor 

credinţa lui în Hristos. El a fost pentru aceasta torturat bestial şi 

ucis, iar trupul lui aruncat în mare. Dar o femeie evlavioasă a aflat 

sfinte moaştele lui şi Ie-a îngropat cu cinste. 77 

• Pomenirea Sfintei Thavita, cea înviată de Sfintui Apostol Petru 

Sfînta Thavita (al cărei nume în tălmăcire însemnează "gazelă", 

"căprioară") a fost uceniţa Sfinţilor Apostoli şi a locuit în cetatea 

lope. Ea era plină de fapte bune şi de milosteniile pe care le făcea 

(Fapte 9: 36). Pe neaşteptate însă ea s-a îmbolnăvit şi a murit. 

Sfîntul Apostol Petru se afla atunci în cetatea Lydda, şi acolo au 

trimis după el ucenicii lui îndureraţi, rugîndu-1 cu lacrimi să vină la 

lope şi să îi mîngîie pe părinţii şi rudeniile Thavitei, care erau 

zdrobite de durere. Sosind la lope, marele Apostol al lui Hristos a 

cerut tuturor să iasă din încăperea în care se afla trupul neînsufleţit 

al Thavitei, şi a îngenuncheat la rugăciune înaintea lui Dumnezeu. 

Apoi, întorcîndu-se care trup, a zis: Tavita, scoală-te! (Fapte 9: 40), iar 

ea şi-a deschis ochii şi, văzînd pe Petru, a şezut (Fapte 9: 40). 

Făcîndu-se cunoscută fapta aceasta în întreaga cetate a lopei, mulţi 

au crezut în Domnul şi Mîntuitorul lisus Hristos. 

Cîntare de laudă la Sfînta Thavita 

Thavita a murit nu pentru c-arfi trebuit să moară, Ci pentru ca lumea 

să vadă învierea ei. Ungă al ei pat Apostolul Petru cu umilinţă 

Genunchii şi-a plecat, 

Rugîndu-s e fierbinte înaintea lui Dumnezeu. El apoi sufletul copilei în 

trupul ei l-a întors, Şi astfel făcînd, a convertit pe mulţi. O minunată 

minune, lumii străină! 

11 «...într-o casă de rugăciune ce-şi făcuse. Iar cu aşezarea lor s-au făcut multe 

tămăduiri şi se fac pînă astăzi întru mărirea iubitorului de oameni Dumnezeului 

nostru, Amin.» - v. Sinaxarul Sfîntului din Minei. 

In Numele lui Hristos moartea s-a călcat! 

Moartea s-a călcat, iar viaţa biruieşte, 

Tînăra Thavita se bucură de ea. 

Dar decît a ei viaţă ea mai mult preţuieşte 

Că învierea ei popor mult din necredinţă a scos. 

Ea înviat-a cu trupul în ochii tuturor! 

Văzînd aceasta paginii, 

Cu sufletul au înviat şi ei! 

O Sfinte Slăvite Petre, Apostole al lui Hristos, 

Roagă-te Lui pentru noi! 

învie şi-ale noastre suflete de noroi înecate, 

Tu, carele pre Thavita ai înviat din morţii 

Cugetare 

Printre multele tainice vestiri ce le vin din lumea de dincolo, sfinţii 

simt şi cu trupul uneori tainica bunămireasmă ce vine de la îngerii 

lui Dumnezeu, dar şi insuportabila duhoare, cea emanată de diavoli. 

Atunci cînd oamenilor sfinţi li se înfăţişează în vedenie sau aievea 

îngeri sau sfinţi, locul se pătrunde de o bunămireasmă dulce şi de 

viaţă-făcătoare; pe cînd atunci cînd ei sînt asaltaţi de războiul cel 

drăcesc, duhoare grea şi insuportabiă invadează locul. Sfinţii puteau 



să distingă care patimă îl stăpîneşte pe om, după felul mirosului pe 
care îl răspîndea acesta. Astfel, Sfîntul Eftimie cel Mare a recunoscut 
duhoarea patimii desfrînării pe care o împrăştia monahul Emilian de 
la Lavra Sfîntului Theoctist. Mergînd într-o dimineaţă la slujba 
utreniei şi trecînd pe lîngă chilia monahului Emilian, Sfmtul Eftimie a 
fost izbit de reaua duhoare a dracului curviei ce ieşea din acea 
chilie. Monahul Emilian, deşi nu comisese [încă] păcatul desfrîului şi 
cu trupul, era cu totul robul gîndurilor celor de desfrînare aduse de 
diavolul, gînduri a căror duhoare grea Sfîntul Eftimie o simţea de 
departe. Puterea acestei percepţii s-a manifestat încă şi mai 
minunat la Sfîntul llarion cel Mare. Un anume om bolind de 
respingătoarea patimă a zgîrceniei a trimis la Marele llarion un 
coşuleţ cu legume din grădina lui. Punîndu-i-se în faţă legumele, 
Sfîntul llarion cel Mare a exclamat: "O, luaţi acestea de aici! 
Nesuferit îmi este mie mirosul lor! Au nu simţiţi ieşind din ele urîta 
putoare a patimii zgîrceniei?!" La auzul acestor cuvinte fraţii au 
rămas uimiţi. Spre a le arăta adevărul, Sfîntul llarion Ie-a cerut 
atunci să ducă legumele acelea la ieslea boilor, şi să vadă dacă boii 
le vor mînca. Cu adevărat, animalele le-au adulmecat uşor, apoi şi- 
au întors capetele cu dezgust. 

Luare aminte 

Să luăm aminte la tainica descoperire a lui Dumnezeu către Sfîntul 
Apostol Petru (Fapte 11): 

• La cum Sfîntul Petru a văzut cerurile deschizîndu-se şi ceva ca o 
faţă mare de pînză, legată în patru colţuri, lâsîndu-se în jos din cer, 

pe care se aflau felurime de dobitoace, din cele cu patru picioare, fiare, tîrîtoare şi 
păsări; 

La cum el a auzit şi un glas Care i-a zis: Sculîndu-te, Petre, /unghie 
şi mănîncă', 

• La cum Sfîntului Petru vedenia aceasta i-a fost de învăţătură, 
anume că el trebuie să predice Evanghelia şi la păgîni. 
Predică Despre fugirea din lume şi sălăşluirea în pustie 

lată, m-aş îndepărta fugind şi m-aş sălăşlui în pustie (Psalmul 54: 7). 
Fraţilor, de cine vrea să fugă prorocul în pustie? El vrea să fugă 
dinaintea duşmanilor celor văzuţi, dinaintea patimilor, şi dinaintea 
slavei deşarte. Dar de ce voieşte el să fugă şi să se sălăşluiască 
tocmai în pustie? El doreşte aceasta pentru că ştie că aceasta este 
calea biruinţei asupra răilor duşmani, asupra patimilor, şi asupra 
slavei deşarte a lumii acesteia. Puţini dintre oameni doresc pustia: 
tocmai de aceea a dorit prorocul să se sălăşluiască acolo. Oamenii în 
general se luptă să locuiască în marile oraşe, ei se luptă pentru 
proprietăţi bogate şi pămînturi mănoase, pentru putere şi pentru 
bani, nicidecum pentru arida pustie, în marile metropole duşmanii 
cei lăuntrici ai omului, adică patimile şi variile vanităţi, devin mereu 
mai agresivi, căci au la tot pasul ocazie şi stimul pentru aceasta. Pe 
cînd în pustie aceşti duşmani flămînzesc şi pier. Mai înainte de a grăi 
de fuga şi sălăşluirea în pustie, Prorocul a zis: Inima mea s-a tulburat 
întru mine şi frica morţii a căzut peste mine (Psalmul 54: 4). lată 
motivul pentru care a voit el să fugă la pustie. Omul trebuie să-şi 
pregătească din timp sufletul pentru despărţirea de trupul acesta, 



pentru întîlnirea cu Dumnezeu. Cei mai mari potentaţi ai acestei 
lumi nu vor scăpa de moarte, nici de înfăţişarea înaintea înfricoşatei 
Judecăţi. Traiul în lux, bogăţie şi permanentă distracţie, tace omul 
somnolent, somnolenţă indusă de beţia perpetuă a bunului trai dus 
lumea aceasta, însă în chiar mijlocul acestui trai deşănţat pe om se 
întîmplă ca să îl adie gîndul morţii, care îl trezeşte brusc. Vai, trebuie 
să mor! Să părăsesc lumea aceasta! Va trebui să stau înaintea lui 
Dumnezeu şi a sfinţilor Lui îngeri. Unde este sufletul meu? Unde faptele 
mele? 

Cu ce părăsesc eu lumea aceasta, şi cu ce voi intra în cealaltă? Mii şi 
mii de oameni care au fost treziţi la realitate de gîndul acesta au 
lepădat tot şi au fugit la pustie, unde zi şi noapte au plîns pentru 
nebunia şi păcatele lor, curăţindu-şi sufletele şi inima cu rugăciunea, 
postul şi privegherea, cu nevoinţele şi cu toate mijloacele prin care 
omul omoară frica morţii, făcîndu-se apropiat şi fiu al lui Dumnezeu 
după har. 

O Stăpîne Doamne lisuse Hristoase, Cela Ce eşti învăţătorul 
sufletelor noastre, înţelepciunea şi Blîndeţea, şi Carele însuţi pe 
pămînt din vreme în vreme, întru pustie, de lume Te-ai ascuns! 
Ajută-ne nouă să ne adunăm puterile sufletului şi să ne pregătim a 
intra cu vrednicie şi cu sfinţenie întru Atotslăvita Ta împărăţie, 
Căci Ţie se cuvine toată slava şi mulţumită în veci, Amin. 

26 octombrie 

• Pomenirea Sfîntului Mare Mucenic Dimitrie, Izvorîtorul de mir 

Acest mare făcător de minuni şi slăvit sfînt s-a născut la Tesalonic, 
din părinţi nobili, credincioşi şi foarte bogaţi. Dimitrie a fost singurul 
lor copil, pe care l-au primit în dar de la Dumnezeu în urma 
rugăciunii făcute cu lacrimi. Fiind singurul fiu al unor astfel de 
părinţi, Dimitrie a fost crescut şi educat în felul cel mai înalt şi ales. 
Tatăl lui Dimitrie a fost comandantul militar al cetăţii Tesalonicului. 
Murind el, împăratul Maximian 1-a numit în loc pe fiul lui, Dimitrie. 
Numindu-1, prigonitorul creştinilor Maximian i-a trasat tînărului 
Dimitrie şi sarcina de a îi extermina pe creştinii din Tesalonic. Dar 
Dimitrie nu numai că nu a executat această comandă a împăratului, 
ci chiar L-a propovăduit pe Hristos înaintea tuturor, pe faţă, în toată 
cetatea Tesalonicului. Auzind acestea, împăratul s-a umplut de ură 
faţă de Dimitrie. Astfel, pe cînd se întorcea de la o bătălie contra 
sarmaţilor, Maximian s-a oprit la Tesalonic, spre a investiga personal 
situaţia, împăratul l-a convocat pe Dimitrie înaintea sa şi l-a 
chestionat cu privire la credinţa lui. Dimitrie a recunoscut şi a 
mărturisit fără teamă credinţa lui în Hristos, şi a arătat totodată cît 
de falsă şi superstiţioasă este idolatria împăratului. Maximian l-a 
aruncat pe Dimitrie în închisoare. Ştiind ce îl aşteaptă de acum 
înainte, Dimtrie l-a însărcinat pe servitorul lui, Lup, cu împărţirea la 
săraci a tuturor averilor lui, el însuşi pregătindu-se trup şi suflet cu 
bucurie pentru moartea martirică care îl aştepta. Pe cînd zăcea în 
temniţă, un înger al Domnului a venit la el şi i-a zis: „Pace ţie, O, 
pătimitorule al lui Hristos! Fii viteaz şi puternic!" După mai multe 
zile, împăratul a timiş soldaţi la Dimitrie, cu porunca de a îl lichida 



acolo, pe loc. 

Soldaţii l-au aflat pe sfîntul lui Dumnezeu la rugăciune, şi l-au 
străpuns cu lăncii. Creştinii au luat în taină trupul lui şi l-au îngropat 
cu cinste. Din trupul sfîntului a început să izvorască mir tămăduitor 
şi binemiresmat. La scurtă vreme după aceea, deasupra sfintelor lui 
moaşte s-a zidit o mică biserică. 

Un nobil din lliria pe nume Leontie suferea de o boală grea şi de 
nevindecat. Inarmîndu-se cu rugăciunea, el a grăbit la moaştele 
Sfîntului Dimitrie, aflîndu-şi acolo desăvîrşită şi miraculoasă 
vindecare. Cu inima revărsîndu-i-se de bucurie, nobilul Leontie a 
înălţat o biserică mult mai mare şi mai slăvită pe locul mormîntului 
cu sfintele moaşte. Acestui nobil Sfîntul Dimitrie i s-a arătat în două 
rînduri. împăratul lustinian a dorit să aducă moaştele Sfîntului de la 
Tesalonic la Constantinopol, dar pe cînd lucrătorii se pregăteau să 
împlinească porunca, din sfintul mormînt au izbucnit fulgere şi s-a 
auzit un glas înfricoşat care a zis: „Opriţi-vă şi nu atingeţi!" Astfel 
sfintele moaşte făcătoare de minuni ale Sfîntului Mare Mucenic 
Dimitrie au rămas pentru totdeauna la Tesalonic. Ca apărător al 
cetăţii Tesalonicului, Sfîntul Dimitrie s-a arătat aievea de multe ori, şi 
de multe ori a izbăvit cetatea de urgii. Minunile lui sînt nenumărate. 
Ruşii îl socotesc pe Sfînt şi protector al Siberiei, care a fost cucerită 
şi anexată la Rusia în ziua muceniciei lui, 26 octombrie 1581. 

• Pomenirea Sfîntului Preacuvios Mucenic loasaf. 

Sfîntul loasaf a fost ucenicul Sfîntului Nifon, Patriarhul 
Constantinopolului, şi s-a nevoit întru călugărie aspră la Sfîntul 
Munte Athos. El atît de mult L-a iubit pe Hristos încît toate 
nevoinţele lui i se păreau ca un nimic, şi pentru aceasta el a dorit cu 
sete sîngeroasa mucenicie. El a mers atunci la Constantinopol, unde 
a mărturisit pe faţă înaintea turcilor credinţa lui în Sfînta Treime şi în 
Fiul lui Dumnezeu, Domnul. Umplîndu-se de ură, turcii l-au omorît 
prin tăierea capului, în douăzeci şi şase de zile ale lunii octombrie, 
din anul 1536. 

• Pomenirea Marelui Cutremur ce a fost întru această zi la 
Constantinopol 

La anul 740, în timpul domniei împăratului Leon Isaurul, 
Constantinopolul a fost zguduit de un cutremur foarte lung şi 
înfricoşat. Poporul a socotit că aceasta este pedeapsa lui Dumnezeu 
pentru păcatele lor, şi s-a rugat cu lacrimi la Icoana Preasfintei 
Născătoare de Dumnezeu [din Vlaherne] şi la Sfîntului Dimitrie, pînă 
CÎnd, prin mila lui Dumnezeu, a încetat cumplitul cutremur. 

Cîntare de laudă la Simţul Mare Mucenic Dimitrie, 
Izvorîtorul de Mir 

Tesalonicul tot pre Sfintul său slăveşte, Pe Marele Dimitrie, al lui 
Hristos rob, 

Pe Dimitrie Arhistrategul, al lui Dumnezeu robul, Al Ziditorului a 
toate, Ce lumea a făcut. 

Sfîntul Pavel rourat-a Tesalonicul cu lacrimi, Iar Marele Dimitrie cu sîngele lui: 

Marele Dimitrie Arhistrateg este, 

Robul lui Dumnezeu, Al lumii Făcător. 



Apostoleştile lacrimi şi martiricul sînge Tesalonicului slavă, mîntuire 

şi laudă sînt. 

Martirul, Dimitrie este, Arhistrategul cel mare, 

Robul lui Dumnezeu Ce lumea a făcut. 

Să-lpreaslăvim şi noi pe-Oşteanul lui Hristos, Pre Izvorîtorul de Mir, 

neînfricat Mucenicul! 

El marele Arhistrateg Dimitrie este, 

Robul lui Dumenezeu Ce lumea a făcut! 

Cugetare 

lată una din minunile Sfîntului Mare Mucenic Dimitrie, 

tesaloniceanul: el comandant militar a fost al Tesalonicului, şi în 

timpul vieţii, dar şi după moartea lui. Poporul Tesalonicul a simţit 

mereu prezenţa Sfîntului în mijlocul lor, mai ales la vremuri de 

grea cumpănă. Sfintul Dimitrie apără cetatea Tesalonicului, 

îndepărtează de la ea nenorocirile, respinge invadatorii, şi ajută 

tuturor celor care cheamă în ajutor numele lui. Odată barbarii au 

atacat Tesalonicul, fără ca să îl poată însă cuceri, înfuriaţi, ei au 

trecut atunci teritoriul din afara cetăţii prin ascuţişul săbiei, 

răpind dintr-un sat şi ducînd cu ei două fecioare foarte frumoase, 

pe care le-au dus în dar stăpînului lor. Aceste tinere erau măiestre 

în arta broderiei. Văzînd lucrările lor minunate, stăpînul lor Ie-a 

dat următoarea poruncă: „Aud că în ţinutul vostru există un zeu 

pe nume Dimitrie, care face mari minuni. Poftesc să faceţi chipul 

lui cu acul, pe această pînză." Fecioarele au zis păgînului că 

Marele Dimitrie nu este zeu, ci rob al Adevăratului Dumnezeu 

Celui Viu, Stăpînul Hristos, Dumnezeul creştinilor. 

Ele mai întîi au refuzat să coase chipul sfîntului pe pînză. Dar sub 

ameninţare cu moartea aflîndu-se, ele au împlinit cu măiestrie 

lucrarea, săvîrşind-o chiar înainte de marele praznic al Sfîntului. 

Privind cu lacrimi la chipul Sfîntului de ele închipuit, la ceasul de 

seară dinaintea Sărbătorii, ele au plîns cu amar văzînd că trebuie să 

petreacă luminatul praznic creştinesc în obida sclaviei la păgîni. Ele 

amîndouă au căzut cu faţa la pămînt înaintea Sfîntului, rugîndu-se 

lui ca să li se ierte lor păcatul de a fi închipuit sfînt chipul lui în 

folosul unui păgîn. Atunci Sfîntul însuşi a venit la ele şi, luîndu-le de 

mînă, le-au dus chiar în cetatea Tesalonicului, aşa precum odinioară 

într-o clipeală de ochi îngerul Domnului 1-a dus pe Prorocul Avacum. 

La Tesalonic fecioarele s-au aflat aşezate deodată în chiar Biserica 

Sfîntului Dimitrie. Se slujea chiar atunci slujba de toată noaptea în 

cinstea Sfîntului, şi biserica era plină de popor. Văzînd aceştia 

neaşteptata apariţie a fecioarelor [pe care le ştiau răpite], şi cui se 

datorează ea, ei cu toţii L-au preaslăvit pe Dumnezeu şi pe al Lui 

Sfînt, Dimitrie, Marele Arhistrateg şi Mucenic. 

Luare aminte 

Să luăm aminte la minunata izbăvire din temniţă a Sfîntului Apostol 

Petru (Fapte 12): 

• La cum Sfîntul Petru, legat în lanţuri grele, aţipise de osteneală, 
zăcînd în temniţa lui; 

• La cum credincioşii din afară se rugau cu lacrimi lui Dumnezeu 



pentru el; 

• La cum un înger de lumină s-a pogorît în temniţă, a rupt 
lanţurile lui Petru, şi cerîndu-i să se încingă, să-şi îmbrace sandalele 
şi haina şi să vină după el, 1-a scos afară din temniţă. 

Predică Despre inima cea gata pentru Domnul 

Gata este inima mea, Dumnezeule, gata este inima mea! (Psalmul 56: 10). 

Fraţilor, fericit cel care în stare este să grăiască Domnului din inimă 
cuvintele acestea! Fericit cela ce are inima pururea gata să urmeze 
voii lui Dumnezeu. Şi aceasta înseamnă că gata este inima lui: că el 
urmează cu bucurie voia lui Dumnezeu, şi nu se încurcă în cugete şi 
pofte ale inimii. Mai întîi Regele David cel care mai pe urmă s-a 
pocăit s-a încurcat în poftele şi cugetele inimii lui, facîndu-se 
asemenea unei corăbii fără corăbierîn mijlocul furtunii. Dar cînd a 
văzut că furtuna este gata să-1 trimită la fund, el s-a întors cu faţa 
către Dumnezeu, a plîns cu lacrimi de pocăinţă adîncă şi a îndreptat 
cîrma corăbiei vieţii lui cu totul către El. Gata este inima mea, Doamne, 
gata este inima mea!, a strigat el, din preaplinul păcii redobîndite a 
sufletului lui. Căci el ştia că şi-a încredinţat corabia sufletului lui în 
mîinile Iscusitului Corăbier. Furtuna a continuat, iarvînturile nu au 
încetat să sufle groază, însă în inima lui frică deja nu s-a mai aflat: el 
a ştiut că nimic nu mai poate răsturna corabia lui, că ea îl va duce 
cu siguranţă la liman. Inima care este gata este inima curăţită de 
patima îngîmfării, inima smerită înainea puterii maiestuoase şi 
înţelepciunii lui Dumnezeu. Inima gata este inima golită de 
deşertăciunile poftelor şi închipuirilor lumeşti, dar plină de dorul 
după Dumnezeu şi de dragoste faţă de El. inima gata este inima 
vindecată de nelinişti, griji şi spaime, inima care se umple de linişte 
şi de curaj la gîndul prezenţei harului lui Dumnezeu, pe Care nu vrea 
să-L întristeze în ea. Cînta-voi şi Te voi lăuda întru slava mea 
(Psalmul 56: 10), zice în continuare Psalmistul. Aceasta arată că 
inima lui este cu adevărat gata, căci el nu se mîndreşte cu slava lui 
imperială de rege pămîntesc, ci o atribuie pe aceasta lui Dumnezeu. 
El se smereşte pe sine şi se socoteşte nimic înaintea lui Dumnezeu, 
căci acum singura lui bucurie ca rege este aceea de a îl slăvi şi 
preamări pururea pe Dumnezeu. Slava lui personală tocmai că îl 
determină să îl slăvească şi mai mult pe Domnul Dumnezeu, 
Stăpînul Slavei. 

O, fraţilor, să ne străduim şi noi să avem inimile noastre pururea 
gata înaintea lui Dumnezeu! Să le avem pururea gata spre a auzi 
cuvîntul Lui, spre a urma pururea voii Lui, spre a îl slăvi pururea pe 
El, Domnul Dumnezeul nostru Cel Viu! 

O Stăpîne Doamne Făcătorul nostru Cel fără de moarte, ajută-ne 
nouă gata să avem inimile noastre, ca să se facă vase curate ale 
Harului Tău Celui de viaţă făcător, 
Căci noi Ţie îţi aducem închinare şi cinstire în veci, Amin. 

27 octombrie 

• Pomenirea Sfîntului Mucenic Nestor 

La vremea martiriului Sfîntului Dimitrie Izvorîtorul de Mir se afla la 
Tesalonic un tînăr pe nume Nestor, care învăţa cu cuvîntul, cu gîndul 



şi cu fapta Credinţa Creştină de la Sfîntul Dimitrie, cel ce zăcea 
întemniţat. A fost atunci o perioadă în care împăratul Maximian 
organiza pentru distracţia mulţimilor obişnuitele festivităţi şi jocuri 
păgîneşti, cel mai adesea sîngeroase. Plăcerea cea mare a 
împăratului erau luptele în care îl avea favorit pe vandalul Lyaeus 
[Lie], un ins de o forţă uriaşă, avînd statura lui Goliat cel din 
vechime. Fiind gladiator al împăratului, Lyaeus provoca în fiecare zi 
cîte un adversar, pe care îl ucidea în lupta corp la corp, spre 
plăcerea sîngeroasă a împăratului, sălbaticul şi idolatrul Maximian. 
Acesta a pus chiar să se construiască un teatru de bătaie ca o 
estradă înălţată pe patru stîlpi, asemenea locului podit pe care se 
treieră grîul. Sub această estradă înaltă erau aşezate cu vîrful în sus 
lăncii, suliţe şi săbii, învingîndu-şi adversarul în lupta corp la corp, 
Lyaeus îl apuca şi îl arunca în jos, în pădurea de săbii, împăratul 
înconjurat de curtea lui păgînească izbucneau în urlete admirative 
de îndată ce nenorocita victimă cădea şi murea lent, în convulsii 
chinuritoare, din care nu avea cum să scape. Mulţi dintre aceşti 
nenorociţi nevinovaţi erau creştini, căci atunci cînd nimeni nu se 
oferea să lupte cu Lie, păgînul Maximian scotea din închisoare dintre 
condamnaţii creştini şi îi obliga să lupte cu Lie. îndîrjindu-se cu duhul 
la vederea acestei distracţii drăceşti a împăratului, tînărul Nestor a 
hotărît să iasă în faţă şi să-1 ucidă în luptă pe gigantul Lyaeus. El 
mai întîi însă s-a dus la temniţa Sfîntului Dimitrie şi i-a mărturisit 
gîndul lui, rugîndu-se lui Dumnezeu să obţină sfînta lui 
binecuvîntare. Sfîntul Dimitrie cel văzător cu duhul 1-a binecuvîntat 
cu putere multă, însemnîndu-1 cu semnul Sfintei Cruci pe frunte şi 
pe piept şi prorocindu-i şi muceniceasca pătimire: „Şi pe Lie vei 
birui, şi pentru Hristos cunună muceniceasca vei lua." Astfel 
împuternicit, tînărul Nestor a ieşit la luptă cu Lie. Atunci Maximian 
era înconjurat de mulţime de păgîni din necurata lui curte, şi 
mulţime de popor s-a strîns la arenă. Mulţi din popor încercau să-1 
înduplece pe tînăr să nu se arunce la acest fel de cumplită moarte. 
Dar Nestor, însemnîndu-se cu Semnul Sfintei Cruci, a strigat: 
„Doamne Dumnezeule al lui Dimitrie, ajută-mi mie!" Urcînd în arenă, 
viteazul Nestor 1-a 

doborît cu adevărat pe gigant şi 1-a aruncat minunat în desişul de 
lăncii ascuţite. Păgînul, şi datorită masivităţii lui, a pierit curînd, de 
moarte rea şi răsunătoare. Atunci poporul dezlănţuit a strigat: „Mare 
este Dumnezeul lui Dimitrie!" împăratul, văzîndu-se acoperit de 
ruşine înaintea mulţimilor şi regretînd plin de ură moartea scumpului 
lui Lie, a poruncit decapitarea pe dată a tînărului Nestor, precum şi 
străpungerea cu lăncii a Simţului Dimitrie, în închisoare. Astfel şi-a 
sfîrşit viaţa tînărul şi viteazul mucenic Nestor, încununîndu-se de 
către Domnul cu cununa vieţii, şi strămutîndu-se cu bucurie la 
locaşurile gătite lui în împărăţia Cerurilor. 

• Pomenirea Sfîntului Preacuvios Nestor Cronicarul 

Acest sfînt a intrat ca monah în Mînăstirea Peşterilor din Kiev pe cînd 
a fost în vîrstă de şaptesprezece ani. Pe atunci stareţ al mînăstirii 
era încă slăvitul Sfînt Theodosie. Acest Peacuvios Nestor este cel 



care a însemnat prima istorie a poporului rus, în care a descris cu 
grijă şi faptele nevoinţelor duhovniceşti ale sfinţilor. El a fost un 
bărbat minunat de smerit şi de blînd. în cronica lui el adesea se 
descrie pe sine ca fiind o persoană grosolană şi comună, nevrednică, 
ignorantă şi plină de toată răutatea. Dar Dumnezeu Cel Care 
cunoaşte inimile oamenilor 1-a preaslăvit pe acest minunat sfînt al 
Său. Sfîntul Preacuvios Nestor Cronicarul s-a săvîrşit cu pace în 
douăzeci şi şapte de zile ale lunii octombrie din anul 1114, iar 
sfintele lui moaşte s-au arătat făcătoare de multe minuni. 

• Pomenirea Sfîntului Andrei, Cneazul Smolenskului 

Din dragoste faţă de Hristos acest Andrei a lepădat toată slava cea 
lumească, toată deşertăciunea cea goală a lumii şi s-a ascuns, 
necunoscut de nimeni, într-o mînăstire, unde a fost paracliser timp 
de treizeci de ani. El s-a săvîrşit cu pace către Domnul la anul 1390. 
In anul 1540 s-au descoperit 

sfintele lui moaşte nestricate şi făcătoare de minuni. 

78 întru această zi Sinaxarul grecesc mai face pomenire şi de Sfînta Procla Claudia, 

soţia lui Pilat din Pont, cea căreia i S-a arătat Domnul în vis, pe cînd era judecat de 

necredincioşi. Din această pricină ea a încercat să îl oprească pe bărbatul ei de la 

îngăduirea vărsării sîngelui nevinovat, însă rugămintea ei a rămas zadarnică (cf. 

Matei 17: 19). Ea mai tîrziu s-a făcut uceniţă a Apostolilor Domnului şi a primit 

Sfîntul Botez. Ea a luat suferinţe nenumărate pentru credinţa ei în Hristos, toată 

viaţa ei, şi a adormit la urmă cu pace - Nota autorului. 

Cîntare de laudă la Sfîntul Mucenic Nestor 

Sfîntul Nestor răul a urît, 

Şi a rîvnit cu rîvnă de foc pentru Creştina Credinţă. 

El tînăr ucenic al Sfîntului Dimitrie a fost, 

Pe lingă Lie, uriaşul păgîn, părea prunc neputincios. 

Dar părelnicul slab cu Crucea s-a-nsemnat 

Şi pe gigantul Lie l-a aruncat în săbii! 

Lui, Dumnezeu putere de sus i-a dat, 

Ca oarecînd lui David contra lui Goliat. 

,,Birui-veipe Lie, şi la chinuri vei merge, 

Viaţa îţi vei da pentru Domnul Hristos. " 

Astfelprorocitu-i-a Sfîntul Dimitrie, 

Şi cum i-a prorocit, aşa s-a şi-ntîmplat. 

Nestor cu bucurie la lupt-a ieşit, 

La luptă şi la chinuri, mărindu-L pre Domnul. 

Pre Domnul mărindu-L, cu cîntări sfinte, 

Cu rugăciune de foc pentru toată Biserica. 

Nestor viteaz şi măreţ a fost, deşi tînăr cu anii, 

Tinereţea lui o a jertfit cu drag. 

Sîngele lui temelie Bisericii este, 

Stîlp şi putere, 

De aceea Nestor se preaslăveşte în veci. 

Cugetare 

lată şi o altă minune a Sfîntului Mare Mucenic Dimitrie Izvorîtorul de 

Mir. Ea atestă că sfinţii lui Dumnezeu sînt pururi vii, că ei trăiesc în 

ceruri, plini de putere şi de strălucire regală. Faptul acesta creştinii 

ortodocşi îl cunosc nu prin intermediul cugetării omeneşti, ci prin 

aceea că înşişi sfinţii vin şi li se arată lor în chip tainic, 



descoperindu-le tot adevărul cel de trebuinţă. Uneori sfinţii se 
descoperă şi grăiesc oamenilor tocmai spre a îi convinge de 
realitatea vieţii lor eterne; alteori, deşi nu se fac văzuţi sau auziţi 
aievea sau în vedenie de către muritori, ei înrîuresc şi insuflă 
gîndurile, dispoziţia sufletului, şi acţiunile oamenilor. Printre multele 
minuni însemnate ale Sfîntului Mare Mucenic Dimitrie se află aşadar 
şi aceasta: un tînăr pe nume Onisifor a fost însărcinat cu ascultarea 
de paracliser în marea Biserică a Sfîntului Dimitrie din Tesalonic. 
Sarcina lui principală era aceea să aibă grijă ca luminările şi 
candelele aprinse în sfînta biserică să ardă aşa cum trebuie. Dar 
acest tînăr a luat necuratul obicei 

de a fura din luminările aduse şi aprinse de credincioşi, de a le duce 
la casa lui şi de a le revinde după aceea. Sfîntul Dimitrie s-a arătat 
acestui tînăr şi i-a zis: ..Frate Onisifore, nu-mi place ceea ce faci. Nu 
mai fura luminările, căci şi pe cei care le aduc îi vatămi dar şi ţie îţi 
faci încă şi mai mare rău. încetează şi te pocăieşte!" Onisifor s-a 
speriat de această vedenie şi s-a ruşinat, şi o vreme s-a oprit de la 
patima lui. Dar la urmă a uitat, şi iar s-a apucat de furat luminări şi a 
se lacomi la necuraţii bani. într-o dimineaţă un bărbat nobil, bogat şi 
foarte credincios a adus la Racla Sfîntului nişte luminări din ceară 
curată, foarte mari şi foarte frumoase, Ie-a aprins, s-a rugat, şi a 
plecat. Onisifor s-a apropiat şi a întins mîna către ele, voind să le 
stingă şi să le ia, după cum îi era obiceiul -dar chiar atunci o voce ca 
de tunet a izbucnit din raclă, izbindu-i auzul: „Au nu te mai 
opreşti!?" Ca lovit de trăznet, nenorocitul Onisifor s-a prăbuşit la 
pămînt, fără simţire. El a zăcut aşa pînă cînd în biserică a intrat 
cineva şi 1-a cules de acolo; Onisifor nu şi-a revenit însă imediat, ci 
doar încetul cu încetul, şi apoi a povestit tot ce i s-a întîmplat şi de 
ce, întocmai. Toţi au rămas uluiţi şi au căzut cu faţa înaintea lui 
Dumnezeu, preamărindu-L şi mulţumindu-l Lui. 
Luare aminte 

Să luăm aminte la minunata mergere a Sfîntului Petru în urma 
îngerului lui Dumnezeu (Fapte 12): 

• La cum îngerul Domnului 1-a scos pe Petru din închisoare şi 1-a 
dus în cetate; 

• La cum ei au trecut nevăzuţi, şi de întîia şi de a doua strajă; 

• La cum porţile încuiate ale cetăţii s-au deschis singure înaintea 
lor. 

Predică Despre rîvna casei Domnului 

Că rîvna casei Tale m-a mîncat şi ocările celor ce Te ocărăsc pe Tine 

au căzut asupra mea (Psalmul 68: 11). 

Casa lui Dumnezeu sînt cerurile. Biserica lui Dumnezeu este Casa 

Domnului. Trupurile celor credincioşi sînt case ale Domnului, temple 

închinate Lui. Iar acolo unde se află casa lui Dumnezeu, acolo se află 

sfinţenia. Dar oamenii necinstesc sfinţenia casei Domnului, şi de 

aceea Prorocul împărat se îndîrjeşte cu duhul, şi arde de rîvna casei 

Domnului! El ia asupra lui ocările cu care ocărîtorii ocărăsc lucrurile 

sfinte ale lui Dumnezeu, iar ele cad asupra lui ca un foc care aprind 

încă şi mai mult rîvna sfîntă a inimii lui. Oamenii profanează cerurile 



atunci cînd nu cred cele pe care Dumnezeu însuşi Ie-a descoperit 
oamenilor, de dragul propriei lor mîntuiri. Atunci cînd oamenii se 
ridică împotriva adevărului sau îl pervertesc, aşa cum fac ereticii 
bunăoară, sau atunci cînd din propria lor voinţă şi-L închipuie pe 
Hristos după înţelegerea minţii lor trupeşti, sau cînd nutresc gînduri 
de îndoială cu privire la îngeri şi sfinţi, la Judecata de Apoi şi 
împărăţia Cerurilor, refuzînd să creadă în adevărul că păcătoşii şi 
nepocăiţii vor fi pedepsiţi veşnic în iad -, cînd deci ei refuză să 
creadă acest adevăr şi multe altele asemenea, ei nu fac altceva 
decît să se ridice împotriva casei Domnului şi să o profaneze precum 
nişte vite necurate. Răul acesta îndîrjeşte inimile credincioşilor, care 
se aprind de rîvna împotriva hulitorilor de Dumnezeu. Dar oamenii 
mai profanează sfinţenia casei lui Dumnezeu şi atunci cînd se poartă 
cu nevrednicie faţă de Biserica Lui, cînd neglijează poruncile Ei, cînd 
se lenevesc să împlinească cuvîntul Ei şi cînd îndrăznesc să-i 
necinstească, cu gîndul, cuvîntul sau cu fapta, pe sfinţiţii Ei slujitori. 
Şi aceste fapte fac să ardă de rîvna împotriva lor inimile 
credincioşilor şi celor evlavioşi. în sfîrşit, toată patima cea trupească 
ce duce trupul în stricăciune şi necurăţie, toată răpirea, uciderea, 
violenţa, brutalitatea, grosolănia, beţia, şi orice faptă rea, toate 
acestea sînt agresiuni profanatoare asupra sfinţeniei casei 
Domnului, sînt huliri la adresa lui Dumnezeu şi a oamenilor. 
Cumplitele acestea fapte îndîrjesc şi ele inimle ziloţilor sfinţeniei, 
care ard atunci ca nişte lumini de foc ceresc înaintea oamenilor. 
O, fraţilor, să privim la rîvna Domnului nostru Hristos pentru sfinţenia 
casei Domnului, şi la rîvna Sfinţior Apostoli şi Părinţi ai Bisericii 
noastre Ortodoxe! Să ne mănînce şi pe noi rîvna mîntuirii vieţilor 
noastre, care să întrecă prin puterea ei de foc rîvna cu care şi 
diavolul rîvneşte, zi şi noapte, pieirea noastră! 
O Stăpîne Doamne lisuse Hristoase, Cela Ce eşti nouă Icoană vie de 
rîvna spre sfinţenie, dăruieşte-ne şi nouă o scînteie din Sfîntă Rîvna 
Ta şi ne mîntuieşte pre noi, 
Căci noi Ţie ne închinăm şi pre Tine Te slăvim în veci, Amin. 

28 octombrie 

• Pomenirea Sfintei Muceniţe Paraschevi 

Aceasta s-a născut la Iconium din părinţi foarte bogaţi şi iubitori de 
Hristos. După moartea părinţilor ei, fecioara Paraschevi a împărţit 
toate averile ei săracilor şi scăpătaţilor, întru Numele Domnului şi 
Stăpînului lisus Hristos. Izbucnind prigoanele împotriva creştinilor de 
sub Diocleţian, Paraschevi a fost adusă şi ea la judecată înaintea 
guvernatorului acelui ţinut, întrebată fiind de nume, ea a răspuns că 
se numeşte Creştină. Certată fiind de judecător pentru aceea că 
vrea să îşi ascundă identitatea, Sfînta Paraschevi a răspuns: „Mai 
întîi a trebuit să-ţi dezvălui cum mă numesc eu în veşnicie, şi numai 
după aceea care este numele meu trecător pe acest pămînt." 
Paraschevi a fost biciuită sălbatic şi aruncată apoi în temniţă. Acolo 
s-a pogorît la ea un înger al Domnului, care i-a vindecat rănile şi a 
întărit-o. Sfînta Paraschevi a dărîmat la pămînt cu rugăciunea idolii 



dintr-o capişte idolească. După torturi bestiale şi prelungite, Sfînta 
Muceniţă Paraschevi a fost decapitată cu sabia şi aşa s-a strămutat 
mucenicescul ei suflet la locaşurile cele cereşti. 

• Pomenirea Sfîntuliu Arsenie, Arhiepiscopul de Peci 

Acesta a fost un mare ierarh al Bisericii Sîrbe, care a urmat Sfîntului Sava. El S- 

a născut la Srem. încă din frageda tinereţe el s-a tuns monah şi s-a 
închinat pe sine din tot cugetul şi vîrtutea sa călugăreştilor nevoinţe, 
pentru mîntuirea sufletului. Auzind de marele Sfînt ierarh al sîrbilor 
Sava şi de faptele lui, Arsenie a mers la Mînăstirea Jicea, unde 
Marele Sava 1-a primit cu dragoste şi 1-a numărat în rîndurile obştii 
sale celei de acolo. Văzînd marile virtuţi ale lui Arsenie, Sfîntul Sava 
1-a lăsat egumen al Mînăstirii Jicea, în locul lui. Atunci cînd ungurii 
au atacat pămînturile sîrbeşti, Sfîntul Sava 1-a trimis pe Arsenie mai 
la sud, cu ascultarea de a căuta un loc mai potrivit şi mai retras 
decît Jicea, în care să se poată ridica şi adăposti centrul mitropolitan 
al episcopiei. Arsenie a ales ca noua fortăreaţă monahală a 
episcopiei să fie la Peci, şi a înălţat acolo o sfîntă mînăstire cu 
biserica închinată Hramului Sfinţilor Apostoli (care mai tîrziu a primit 
şi Hramul înălţării Domnului), înaintea celei de a doua călătorii a lui 
la Ierusalim, Sfîntului Sava 1-a sfinţit pe Arsenie succesor al său la 
scaunul episcopal, iar atunci cînd Sfîntul Sava s-a săvîrşit către 
Domnul la Tînovo, pe drumul de întoarcere de la Sfintele Locuri, 
înaltpreasfmţitul Arsenic i-a cerut stăruitor lui Vladislav, Ţarul 
Sîrbilor, să aducă sfintele lui moaşte în pămîntul sîrbesc natal. 
Sfîntul Arsenic a păstorit Biserica lui Dumnezeu din Serbia cu 
înţelepciune şi putere timp de treizeci de ani. El s-a săvârşit către 
Domnul în douăzeci şi opt de zile ale lunii ocotombrie, din anul 
1266. Pe peretele altarului bisericii Mînăstirii din Peci stau scrise 
următoarele cuvinte: „Stpîne Doamne Dumnezeul nostru, auzi 
smerită rugăciunea mea: cercetează şi binecuvîntează locul 
acesta... şi pomeneşte-mă şi pre mine, mult păcătosul Arsenie." 
Sfîntul Arsenic este îngropat în interiorul bisericii Mînăstirii din Peci. 

• Pomenirea Sfîntului Mucenic Terentie 

El a fost din Siria şi a luat mucenicia pentru Hristos împreună cu 
soţia lui Neonilla şi cu cei şapte copii ai lor. 79 După torturi prelungite 
şi bestiale întru care s-a arătat înaintea tuturor puterea lui Hristos 
Dumnezeu, toţi nouă, părinţii şi copiii, au fost omorîţi prin 
decapitare cu sabia. 

• Pomenirea Sfîntului Ştefan Savaitul 

El a fost alcătuitor de multe canoane minunate, închinate sfinţilor. El 
s-a nevoit întru călugăreştile nevoinţe în Mînăstirea Sfîntului Sava 
cel Sfinţit. El a fost mai apoi sfinţit arhiereu, săvîrşindu-se cu pace la 
anul 807. 

• Pomenirea Sfîntului Athanasie, Patriarhul Constantinopolului 

Acesta a fost aprig luptător împotriva nelegiuitei uniri cu Roma, aşa 
cum ««a fost predecesorul lui, loan Beccus (1275-1282). El a fost 
mare nevoitor şi om al rugăciunii încă din frageda lui copilărie. 
Sfîntul Athanasie a fost foarte iubit de popor, dar şi foarte urît de 
anumiţi clerici, pentru marea asprime a vieţii lui monahale, la care îi 



îndemna şi pe cei împreună-slujitori cu el. El s-a retras într-o 
mînăstire de pe muntele Ganos, unde s-a nevoit cu încă şi mai mare 
asprime decît atunci cînd se afla pe scaunul patriarhal. Stăpînul 
Hristos S-a arătat acolo lui şi 1-a mustrat cu blîndeţe pentru aceea 
că şi-a lăsat 

După Sinaxarul Mineiului pe Octombrie (Bucureşti, 2004), numele celor şapte copii 
sînt: Nita, Sarvil, lerax, Teodul, Fota, Vil şi Evnichi. 
turma pradă ghearelor lupilor. Pentru că a prorocit ziua în care 
Constantinopolul va fi zguduit de cumplit cutremur, împăratul 
Andronic 1-a repus în scaunul lui, în pofida voii lui. După aceea, el a 
părăsit iar în taină palatul patriarhal, retrăgîndu-se la viaţa tuturor 
nevoinţelor monahiceşti, cea iubită lui. El a trecut la Domnul în 
vîrstă fiind de una sută şi un an. Sfîntul Athanasie Patriarhul 
Constantinopolului a fost văzător cu duhul şi făcător de minuni. 

• Pomenirea Sfîntului Dimitrie, Episcopul Rostovului 

Acest sfînt Dimitrie a fost un mare ierarh al Bisericii lui Hristos, mare 
predicator, scriitor bisericiesc şi ascet. El s-a născut în apropiere de 
Kiev, la anul 1651, şi s-a săvîrşit la anul 1709. Printre multele şi 
minunatele lui cărţi de învăţătură şi zidire sufletească se numără 
mai ales vestita traducere şi publicare de către el a Vieţilor Sfinţilor. 
El şi-a cunoscut ceasul morţii lui mai înainte cu trei zile ca el să fie, 
şi şi-a dat către Domnul sfîntul lui suflet în vreme ce stătea la 
rugăciune. Sfîntul Dimitrie al Rostovului a fost un mare luminător al 
Bisericii Ruse şi al întregii Ortodoxii. Pe el Domnul 1-a învrednicit de 
vederi cereşti, pe cînd se afla încă printre oameni. El L-a slujit pe 
Domnul şi Dumnezeul nostru cu rîvnă de foc, cu frică şi cu cutremur, 
şi pentru aceasta s-a sălăşluit cu bucurie în locaşurile împărăţiei 
Cereşti, gătite lui de Domnul. 

Cîntare de laudă la Sfîntul Arsenic, Arhiepiscopul de Peci 
Sfîntul Arsenie înţeleptul ierarh 
Nici azi puterea minunată de noi nu-şi ascunde. 
El către Domnul grăbeşte cu rugăciune blinda, 
Pe robii credincioşi ai Domnului salvînd. 

El Celui Preaînalt îi este apropiat, 

Căci învrednicitu-sa de cinste în Ceruri, cu nevoinţa. 

Cînd răul Şişman, al bulgarilor cap, 

Voit-a să prade Mînăstirea din Peci, 

El toată neagra noaptea a zăcut tulburat, 

Deşi ai lui oşteni încercuiseră zidul; 

Atunci pogorîtu-sa stîlp de foc din cer, 

Şi bulgarii toţi au fugit de frică, 

Fugit-aufără să privească înapoi, 

Căci din a Sfîntului Raclă ieşi pentru ei groaza. 

Dumnezeu cu cinste şi cu mărire a încununat 

Pe-Arsenie Ierarhul, 

Urmaşul cel vrednic al Sfîntului Sava. 

A Sfîntului Sava lucrare el mai departe a dus, 

Şi-mpreună cu dînsulfăcutu-s-a lauda Serbiei. 

Noi Sfîntului Arsenie fierbinte ne rugăm 

Ca să ne strălucească şi nouă 



Din sfînt harul lui. 
Cugetare 

Sfintul Dimitrie al Rostovului a fost continuatorul viu al străvechii 
tradiţii vii de sfinţenie a Părinţilor Bisericii celor din vechime. Nu 
numai că a scris minunate cărţi pline de învăţătura mîntuirii, ci el a 
mai fost şi prin însăşi viaţa lui pildă vie de urmat turmei pe care a 
păstorit-o, cum şi întregii Biserici. El a fost mare nevoitor şi mare om 
de rugăciune. El a fost atît de smerit cu viaţa, încît chiar pe 
seminariştii cărora le era dascăl în seminarul de el întemeiat i-a 
rugat să se roage pentru el. Ori de cîte ori orologiul bătea ora, el se 
ridica în picioare şi rostea cu evlavie rugăciunea: „Născătoare de 
Dumnezeu, Fecioară, Bucură-te!" Ori de cîte ori zăcea bolnav, ceea 
ce se întîmpla adesea, el cerea fiecărui seminarist al lui să rostească 
pentru el de cîte cinci ori Rugăciunea Tatăl Nostru, în timp ce 
meditează asupra Celor Cinci Răni ale Mîntuitorului nostru Hristos. 
Sfînta Mare Muceniţă Varvara s-a arătat lui şi 1-a întrebat cu 
blîndeţe: „De ce te rogi în felul Latinilor [Romano-Catolicilor]?" 
Sfintul atunci s-a întristat şi s-a prihănit pe sine, deşi el nu se gîndea 
că acesta este felul de rugăciune al Latinilor, ci că rugăciunile scurte 
şi dese sînt mai puternice şi mai uşoare pentru sufletul slab şi 
păcătos. Văzîndu-i tristeţea, Sfînta Mare Muceniţă Varvara s-a arătat 
din nou lui şi i-a zis, întărindu-1: „Nu te teme!" Altă dată i s-a arătat 
Sfîntul Mucenic Oreste (pomenit la 10 noiembrie), tocmai pe cînd 
terminase de scris pe hîrtie viaţa lui, şi i-a zis: „Eu mai mari şi mai 
multe chinuri am luat decît ai scris tu pe hîrtie despre mine." Atunci 
Mucenicul i-a arătat coasta lui stîngă şi i-a zis: „Aceasta a fost 
străpunsă cu un fier înroşit în foc." Apoi i-a arătat mîna lui dreaptă şi 
i-a zis: „Aceasta biciuită a fost cu un scorpion." La urmă i-a arătat 
piciorul său, mai sus de genunchi, şi i-a zis: „Acesta tăiat a fost cu o 
seceră!" Pe cînd Sfîntul Dimitrie privea şi asculta uimit, întrebîndu-se 
dacă nu cumva Mucenicul acesta este unul dintre cei Cinci însoţitori 
(pomeniţi la 13 decembrie), Sfîntul Mucenic Oreste, citindu-i gîndul, 
i-a zis: „Eu nu sînt unul dintre Cei Cinci, ci chiar acel Oreste a cărui 
viaţă tocmai ai scris-o!" 
Luare aminte 

Să luăm aminte la cumplita pedeapsă a lui Dumnezeu 
asupra nelegiuitului Irod (Fapte 12): 

• La cum în mîndria lui Irod s-a înălţat cu gîndul, îngăduind 
poporului să-1 preaslăvească ca pe un zeu; 

• La cum îngerul Domnului 1-a lovit pe dată, pentru că n-a ştiut 
să dea Slavă lui Dumnezeu; 

• La Cum pe dată s-a umplut de viermi, care l-au mîncat de viu. 

Predică Despre rugăciunea către Domnul cea care 
mîntuieşte sufletul din noroi 

Iar eu în rugăciunea mea către Tine, Doamne, am strigat la timp 
bineplăcut. Dumnezeule, întru mulţimea milei Tale auzi-mă, întru 
adevărul milei Tale. Mîntuieşte-mă din noroi, ca să nu mă afund 
(Psalmul 68: 15-17). 
Fraţilor, sufletele noastre strai făcut din noroi poartă, căci trupurile 



noastre noroi sînt, tăcute spre slujba credincioasă a sufletului 
nostru. Fie ca sufletele noastre în noroiul trupurilor noastre niciodată 
să nu se afunde! Fie ca sufletele noastre roabe noroiului trupesc 
niciodată să nu cadă! Fie ca dumnezeiasca scînteie din sufletul 
nostru în peştera noroioasă a trupului nostru nicicînd să nu se 
stingă! Largă este calea noroiului trupesc care ne trage la ea; dar 
mult mai încăpătoare este nesfîrşita împărăţie a Duhului care 
cheamă la ea sufletele noastre, cele asemenea ei. Cu adevărat, prin 
noroiul trupului nostru noi ne înrudim cu tina pămîntului; dar noi cu 
cerul ne înrudim, prin sufletele noastre. Noi locuitori vremelnici 
sîntem în vremelnicele corturi ale trupurilor noastre, ostaşi luptători 
care ne adăpostim vremelnic în ele. O Doamne, Mîntuieşte-mă din 
noroi! Aşa s-a rugat regele cel care a cunoscut cu adevărat 
pocăinţa, şi care mai înainte se lăsase înecat de noroi; pînă cînd a 
văzut cît de cumplit te trage noroiul în hăul fără fund al unei 
cumplite morţi. Noroiul este trupul omenesc cu fantasmele, 
fantazările şi închipuirile lui, dar noroi sînt şi cei care pururea 
prigonesc în toate felurile drepţii; noroi sînt şi hidoşii diavoli cu 
îngrozirile lor. Fie ca Domnul să ne izbăvească pe noi de tot noroiul 
acesta, căci numai El puternic este să o facă. Noi mai întîi trebuie să 
luptăm din toate puterile noastre ca să îl putem vedea pe duşmanul 
nostru cel dinlăuntru, adică pe duşmanul cel mai cumplit, care îi 
atrage dinlăuntru şi din afară pe toţi ceilalţi duşmani. Prin urmare, 
vedem că cea mai mare nenorocire a omului păcătos este aceea că 
el, inconştient şi fără să vrea, se aliază tocmai cu cei mai cumpliţi 
duşmani ai lui, cu duşmanii lui de moarte! Pe cînd omul cel drept îşi 
întăreşte sufletul în Dumnezeu şi întru împărăţia Lui, şi nu se teme. 
El nu se teme de sine însuşi, prin urmare nu se teme nici de 
duşmanii lui din afară. El nu se teme, căci nici nu s-a făcut 
complicele, nici aliatul duşmanilor sufletului lui. Prin urmare, nici 
oamenii nici diavolii nu îi mai pot face unuia ca acesta vreun rău. 
Dumnezeu este aliatul omului acestuia, iar sfinţii Domnului îi sînt 
pavăză şi coif - ce-i va putea face lui omul? Ce îi vor putea face 
unuia ca acesta diavolii? Cum îl vor putea vătăma tina sau noroiul? 
O Stăpîne Doamne lisuse Hristoase, Cela Ce eşti Unul Domn întru 
Sfînta Treime, Carele ai suflat în trupurile noastre suflare de viaţă şi 
ne-ai făcut vii! Miluieşte-ne pre noi după mare mila îndurărilor Tale, 
şi nu ne lăsa să ne afundăm în noroi, 
Căci noi Ţie ne închinăm şi pre Tine Te lăudăm în veci, Amin. 

29 octombrie 

• Pomenirea Sfintei Preacuvioasei Marii Muceniţe Anastasia Romana 
Ea s-a născut la Roma dintr-o familie nobilă, dar a rămas orfană de 
ambii părinţi de la vîrsta de trei ani. Orfană fiind, ea a fost luată spre 
creştere într-o mînăstire de lîngă Roma, a cărei stareţă era Sofia, 
vestită prin marea înălţime vieţii ei duhovniceşti. De-a lungul celor 
şaptesprezece ani care au urmat, Monahia Anastasia s-a făcut şi ea 
vestită, asemenea chipului maicii ei duhovniceşti, printre creştini ca 
aspră şi minunată nevoitoare, iar printre păgîni ca femeie de o 
frumuseţe neasemuită. Guvernatorul păgîn Probus a trimis soldaţi la 



acea mînăstire spre a o lua pe Anastasia sub escortă şi a o aduce 
înaintea lui. Mai înainte cu două ceasuri de aceasta, Egumena Sofia 
a sfătuit-o din destul pe tînăra Anastasia să se ţină strîns de 
Credinţă, i-a arătat cum să risipească meşteşugirile linguşirilor cu 
care avea să fie ispitită şi toată înşelăciunea, şi cum să îndure 
sinsitrele torturi. A răspuns Anastasia către maica ei duhovnicească 
astfel: "Gata este inima mea, gata este ea a muri pentru Domnul 
meu, Hristos. Gata este sufletul meu de moarte pentru Dulcele 
Izbăvitor." Adusă înaintea guvernatorului, Anastasia şi-a declarat pe 
faţă credinţa în Hristos li sus Dumnezeul şi Domnul. Guvernatorul 
mai întîi a încercat să o ademenească pe Anastasia, apoi a trecut la 
sinistre ameninţări. La acestea muceniţa a răspuns: "Gata sînt să 
mor pentru Dumnezeul meu nu doar o dată, ci şi de sute de ori, de 
este cu putinţă." Monahia Anastasia a fost supusă celor mai josnice 
umiliri: ei i s-au smuls de pe trup hainele, fiind ridicată goală 
înaintea mulţimii. Dar viteaza Creştină a strigat atunci, neînfricată, 
către călăi: 

"O, nu aveţi decît să mă biciuiţi, să mă tăiaţi, să mă sfîşiaţi în bucăţi, 
să înecaţi în sînge goliciunea mea!" Ceea ce bestialii torţionari au şi 
făcut, întocmai, în timpul acesta muceniţa a simţit de două ori o 
cumplită sete, şi a cerut apă. Un bărbat creştin pe nume Chirii a dus 
apă la buzele muceniţei. Din această pricină de la Marea Muceniţa 
Chirii a primit scumpă binecuvîntare, iar de la criminalii torţionari, 
moarte prin decapitare. Anastasiei mai departe torţionarii i-au tăiat 
sînii şi limba, dar îngerul Domnului s-a pogorît la ea şi a întărit-o. Ea 
la urmă a fost omorîtă prin decapitare în afara cetăţii. Fericita Sofia 
a aflat rămăşiţele trupului ei, Ie-a cules cu rugăcine de lacrimi şi Ie-a 
îngropat cu cinste. Sfînta Preacuvioasă Mare Muceniţa Anastasia s-a 
încununat cu cununa veşnicei slave în timpul domniei pămînteşti a 
lui Decius. 

• Pomenirea Sfîntului Preacuvios Avramie Zăvorîtul şi a nepoatei lui de 
frate, Măria 

Acesta a fost silit de părinţii lui să se căsătorească, dar în chiar ziua 
nunţii el a lăsat mireasă, părinţi şi casă şi toate lumeştile griji, şi s-a 
tăinuit în pustie, unde s-a nevoit întru desăvîrşită singurătate şi 
nevoinţe mari timp de cincizeci de ani. în tot acest timp el nu a ieşit 
din peştera lui decît de două ori. Prima oară, la porunca episcopului 
locului, care i-a cerut să iasă şi să aducă la Credinţa Creştină un sat 
păgînesc. Iar a doua oară el a ieşit spre a o izbăvi din necurata viaţă 
de desfrîu pe nepoata lui de frate, Măria. Sfmtul Preacuvios Avramie 
s-a săvîrşit cu pace către Domnul la anul 360, aflîndu-se în vîrstă de 
şaptezeci de ani. (Vezi şi Cugetarea dintru această zi). 

• Pomenirea Sfîntului Preacuvios Mucenic Timotei de la Mînăstirea Esfigmenu 

El a fost din satul Kessana, din Tracia. El a fost bărbat căsătorit şi a 
avut două fiice. Soţia lui, căzută în mîinile tîlharilor turci, a trecut la 
Islam. Spre a îşi mîntui soţia din necuratul harem, Sfintul Timotei s-a 
prefăcut că este şi el musulman. După ce şi-a salvat soţia, a dus-o şi 
a închinoviat-o pe ea într-o mînăstire de maici, iar pe sine în Marea 
Lavră din Sfîntul Munte Athos. După o vreme el a trecut la 



Mînăstirea Esfigmenu, tot din Sfîntul Munte. El a dorit şi mucenicia 
sîngeroasă pentru Hristos, aşa cum a dobîndit-o şi Avva 
Agathanghel, ce fusese şi el vieţuitor la Esfigmenu. Astfel Avva 
Timotei a fost decapitat de turci la Jedrene pentru mărturisirea 
Credinţei în Hristos, în douăzeci şi nouă de zile ale lunii Octombrie, 
din anul 1820. Trupul său a fost aruncat în rîu, dar îmbrăcămintea lui 
a fost aflată de Avva Ghermano, duhovnicescul lui părinte. 
Cîntare de laudă la Sfîntul Preacuvios Avramie Zăvorîtul 
Sfîntul Avramie pămînteasca mireasă o a lăsat, 
Şi viaţa şi-a-nchinat călugăreştilor nevoinţe. 
El cu nevoinţa m intuirea şi-a lucrat, 
Drăceştile puteri zdrobindu-le, 
Intru al lui Hristos Nume. 

în felurite chipuri dracul se arăta, 

In chipuri înfricoşate, menite să slăbească mintea, 

S-o tulbure, s-o înstrăineze 

De Unul Dumnezeu. 

Dar omul lui Dumnezeu nu şi-a îngăduit aceasta, 

Şi astfel ca o candelă aprinsă lumii a strălucit. 

El pre Unul Dumnezeu L-a preaslăvit, 

Pre Domnul Cel Unul întru Preasfînta Treime. 

Zăvorit, singur, de lume nedorit, 

Avramie o jumătate de veac 

întemniţat s-a făcut 

Pentru Dumnezeu Cuvîntul. 

Cincizeci de ani de lacrimi, postiri şi nevoinţe 

Cincizeci de ani de-ntemniţare 

De bună voie 

Pentru Dumnezeu. 

Astfel Avramie întemeiatu-s-a pe Hristos, 

Piatra Cea Tare, 

Ca sus pe o stîncă, cu vîrful în cer. 

Noi pe Avramie al nostru Părinte 

Cu dragoste îl mărim, 

căcipămînt fiind, ne-a arătat nouă viu 

Chipul nemuririi! 

Cugetare 

Iar cel ce va răbda pînă în sfîrşit, acela se va mîntui (Matei 10: 22), 

zis-a Domnul. Credinţa este singurul temei al răbdării, căci răbdarea 

în şi prin sine nu presupune decît întuneric şi greutate de 

nesuportat. Credinţa este steaua polară ce luminează cea mai 

întunecată noapte, ea uşurează simţit chinul ucigător al suferinţei; 

ea poartă pe aripile ei fragile, dar atît de puternice, toată greutatea 

răbdării. Sfîntul Avramie ne dăruieşte nouă o pildă luminoasă de 

îndelungă răbdare. Cumplitele chinuri şi ispitiri pe care Ie-a avut de 

îndurat de 

la diavoli acest minunat Părinte ar fi făcut jucării din bărbaţi mai 

slabi, pe care i-arfi făcut să-şi părăsească mereu locul nevoinţei, 

purtîndu-i încoace şi încolo. Dar Avramie cel cu răbdare de oţel nu a 



voit să îşi părăsească peştera sa, aşa încît să nu dea prilej de 
bucurie diavolului; ci el a rămas cu putere pe loc şi 1-a crăpat pe 
satan în două. Episcopul acelui loc 1-a trimis pe Avramie la un sat 
păgînesc, cu ascultarea de a îi aduce pe săteni la Credinţa Creştină. 
Zăbovind destulă vreme, şi cercînd duhul, Avva Avramie a zis întru 
sine: "Facă-se voia lui Dumnezeu. Voi ieşi, pentru ascultare." El mai 
întîi a înălţat o sfîntă bisericuţă în acel sat. Apoi cu mîinile lui a 
dărîmat idolii la pămînt, înaintea ochilor tuturor. Aceia l-au apucat şi 
l-au bătut de moarte cu pumni şi cu bice, şi pe jumătate mort fiind 
el, l-au aruncat afară din sat. Dar Avva Avramie chinuit astfel fiind 
s-a rugat lui Dumnezeu, ca Dumnezeu să le deschidă ochii sufletului 
şi inimii lor şi să vadă adevărul. Acei păgîni l-au tratat astfel pe 
Sfîntul timp de trei ani neîntrerupţi, întru care mereu el s-a rugat lui 
Dumnezeu pentru ei, fără să se mînie pe ei, ci îndurînd cu o Credinţă 
şi o Răbdare de stîncă. Răsplata lui a venit numai la capătul acestor 
trei ani de chinuri, lacrimi, credinţă, rugăciune, iertare, şi nevoinţe. 
Deodată s-a trezit conştiinţa sătenilor, şi ei au văzut ticăloşia 
criminală a comportamentului lor. Ei au venit la Avva Avramie şi s-au 
plecat la picioarele lui cerîndu-şi iertare, şi primind cu toţii de la el 
Sfîntul Botez. 
Luare aminte 

Să luăm aminte la cumplita pedeapsă cu care Pavel 1-a pedepsit pe 
vrăjitor (Fapte 13): 

• La cum un anume vrăjitor evreu îl ţinea pe proconsulul Sergius 
în puterea întunecată a vrăjilor lui; 

• La cum Sfîntul Pavel, cu un singur cuvînt, a adus orbire asupra 
vrăjitorului; 

• La cum proconsulul a văzut minunea, a crezut în Hristos şi s-a 
botezat. 80 

80 Şi, străbătînd toată insula [Cipru] pînă la Pafos, au găsit pe un oarecare bărbat 
iudeu, vrăjitor, proroc mincinos, al cărui nume era Bariisus, care era în preajma 
proconsulului Sergius Paulus, bărbat înţelept. Acesta, chemînd la sine pe Barnaba 
şi pe Saul, dorea să audă cuvîntul lui Dumnezeu. Dar le stătea împotrivă Elimas 
vrăjitorul - căci aşa se tîlcuieşte numele lui - căutînd să întoarcă pe proconsul de 
la credinţă. Iar Saul - care se numeşte şi Pavel - plin fiind de Duh Sfmt, a privit 
ţintă la el, Şi a zis: O, tu cel plin de toată înşelăciunea, fiule al diavolului, 
vrăjmaşule a toată dreptatea, nu vei înceta de a strîmba căile Domnului cele 
drepte? Şi acum, iată mina Domnului este asupra ta şi vei fi orb, nevăzînd soarele 
pînă la o vreme. Şi îndată a căzut peste el o pîclă şi întuneric şi, dibuind împrejur, 
căuta cine să-l ducă 

Predică Despre slava Numelui lui Dumnezeu 

Şi binecuvîntat este numele slavei Lui în veac şi în veacul veacului. 
Tot pămîntul se va umple de slava lui. Amin. Amin. (Psalmul 71, 20-21). 
Din inima cea plină de har a prorocului se revarsă cuvinte pline de 
har. Prorocul grăieşte de împărat şi de Fiul împăratului, de cel mai 
neobişnuit împărat Care S-a arătat vreodată pe pămînt. Numele Lui va 
dăinui pe vecie (Psalmul 71: 17), zice prorocul, şi ca şi cînd aceasta 
nu ar fi de ajuns, el repetă şi înăreşte cuvîntul iară şi iară, numindu- 
1 Numele slavei Lui, în veac şi în veacul veacului. Slava lui Hristos 
este Sfîntă Biserica Lui de pe pămînt. Fericită este Sfîntă Biserica 
Lui, rodul nevoinţelor Lui, cununa umilirilor Lui, lucrarea mîinilor Lui, 



şi floarea Sîngelui Lui! Fericit este chiar Numele Sfintei Bisericii Lui, 

el este Nume sfînt şi mîntuitor! Iar cu Biserica Lui, adică cu lucrarea 

Lui şi cu slava Lui, întreg pămîntul se umple. Prin cuvintele în veac şi 

în veacul veacului prorocul a prorocit lucrarea veşnică a lui Hristos, 

adică Sfîntă Biserica Lui. Ea se zideşte în timp dar se descoperă ca 

atare în veşnicie. Ea se zideşte pînă la sfîrşitul lumii, dar se arată în 

întregimea ei desăvîrşită doar în veşnicie. 

O, fraţilor, să ne străduim şi noi ca să ne zidim sufletele întru 

Biserica lui Hristos, întru acel trup viu şi nemuritor a cărui viaţă nu 

are sfîrşit, şi a cărui frumuseţe este nepieritoare. Să ne străduim ca 

nu cumva să ne aflăm respinşi şi nefolositori ca nişte cărămizi 

ciobite şi lepădate, şi aşa să fim aruncaţi întru întunericul cel mai 

dinafară şi scrîşnirea dinţilor. 

O Stăpîne Doamne lisuse Hristoase, Cela ce eşti împăratul şi Fiul 

împăratului, scrie-ne şi pre noi în cartea Vieţii Tale celei veşnice, şi 

pomeneşte-ne şi pre noi cînd vei veni întru împărăţia Ta, 

Căci noi Ţie ne închinăm şi pre Tine Te slăvim în veci, Amin. 

de mină. Atunci proconsulul, văzînd ce s-a făcut, a crezut, mirindu-se foarte de 

învăţătura Domnului (Fapte 13: 6-12). 

30 octombrie 

• Pomenirea Sfîntului Sfinţit Mucenic Zenobie şi a surorii lui, Zenobia 
Ei au fost din cetatea Aegea din Cilicia. Ei au moştenit adevărata 
credinţă întru Hristos de la părinţii lor, precum şi o avere uriaşă. Dar 
rîvnind după dragostea lui Hristos şi după averile cele duhovniceşti 
din ceruri, ei şi-au împărţit tot imensul avut săracilor, nelăsîndu-şi 
lor nimic. Din pricina acestei mari generozităţi a mîinilor lor, mîna lui 
Dumnezeu i-a apărat pe ei de toate răutăţile pe care li le-au ţesut 
lor oamenii şi dracii. Generosul Zenobie, care pentru Domnul a 
lepădat cu totul toată grija cea lumească, a fost dăruit de El cu harul 
facerii de minuni, astfel încît numai prin punerea mîinilor lui Simţul 
Zenobie vindeca toată boala şi neputinţa din popor. De aceea 
poporul 1-a voit pe el întîistătător pe scaunul episcopal al Aegeei. 
Dar au izbucnit persecuţiile şi Zenobie a fost arestat şi adus înaintea 
Prefectului Lysias care 1-a întrebat: „Ai de ales una din două: ori 
viaţa, ori moartea; viaţa, dacă vei aduce jertfă zeilor noştri, şi 
moartea, dacă nu." La acestea Sfîntul Zenobie a zis: „Viaţa fără 
Hristos moarte este, cîtă veme moartea pentru El înseamnă viaţă, 
nicidecum moarte." Fiind supus celor mai bestiale torturi, sora 
Sfîntului, Zenobia, a venit înaintea judecătorului şi a zis: „Voiesc să 
beau paharul pe care îl bea acum fratele meu, şi să mă încununez şi 
eu cu cununa vieţii." Fiind mai întîi torturaţi cu foc şi aruncaţi în 
păcură clocotită, ei mai apoi au fost omorîţi amîndoi prin decapitare 
cu sabia, la anul 285. Astfel s-au sălăşluit fratele şi sora întru 
Cereasca împărăţie a Celui fără de moarte, împăratul Hristos. 

• Pomenirea Sfinţilor Apostoli dintre Cei Şaptezeci: Cleopa, Terţiu, 
Marcu, lust şi Artema 

Aceştia ~cu toţii au fost din numărul celor Şaptezeci de Apostoli mai 
Mici. Domnul înviat s-a arătat lui Cleopa pe drumul către Emaus 
(Luca 24: 13-33). Terţiu a scris, la dictarea Sfîntului Apostol Pavel, 



Epistola acestuia din urmă către Romani (Romani 16: 22). El a luat 
moarte mucenicească ca Episcop al cetăţii Iconiu, după Sfîntul 
Apostol Sosipater (pomenit la 10 noiembrie). Sfîntul Marcu (sau 
loan) a fost fiul evlavioasei Măria (a cărei casă a fost locul de refugiu 
al apostolilor şi primilor creştini), şi rudenie a lui Barnaba (Fapte 12: 
12). El a fost Episcopul cetăţii Apollonia din Samaria. lust a fost fiul 
Sfîntului losif, Logodnicul Fecioarei, împreună cu Matthias, el a fost 
unul dintre cei puşi înainte spre a fi aleşi în locul vînzătorului luda 
Iscariot. Ales însă nu a fost lust, ci Matthias. Sfîntul lust a luat 
mucenicia pentru propovăduirea Evangheliei lui Hristos, fiind 
episcop al cetăţii Elefteropolis. Sfîntul Artema a fost episcopul Lystrei 
din Lycaonia, el s-a săvîrşit către Domnul cu pace. 
• Pomenirea Sfîntului Milutin, Ţarul sîrbilor 

Milutin a fost fiul lui Uroş întîiul şi al cneaghinei Elena, iar fratele lui 
a fost Dragutin. El a bătut multe războaie întru apărarea credinţei 
creştine şi a poporului lui. El a luptat împotriva împăratului Mihail 
Paleolog, deoarece acesta acceptase nelegiuita unire cu Roma şi 
căuta să atragă şi popoarele balcanice şi încă şi pe monahii athoniti 
la a recunoaşte această necurată unire. Ţarul Milutin a luptat spre 
apărarea graniţelor sale împotriva lui Şişman, căpetenia bulgarilor, 
şi a lui Nogai, căpetenia tătarilor. El a ieşit învingător din toate 
războaiele lui, pentru că el îşi punea toată nădejdea numai în Unul 
Dumnezeu, înaintea Căruia se ruga pururea fierbinte. El a ctitorit 
mai bine de patruzeci de biserici: în afară de cele pe care Ie-a zidit 
pe moşiile lui, adică mînăstirile de la Treskavaci, Graceaniţa, Sfîntul 
Gheorghe de la Nagorici, Biserica Născătoarei de Dumnezeu de la 
Skopliie, cea de la Baniiska şi altele, el a mai zidit biserici şi în afara 
graniţelor Serbiei, la Tesalonic, la Sofia, la Constantinopol, la 
Ierusalim şi în Sfîntul Munte Athos. El s-a săvîrşit către Domnul în 
douăzeci şi nouă de zile ale lunii octombrie, din anul 1320. Trupul lui 
s-a arătat curînd după aceea a fi nestricat şi făcător de minuni. El 
astăzi odihneşte în Biserica Mîntuitorului din capitala Bulgariei, 
Sofia. 81 

Cîntare de laudă la Sfîntul Milutin, Ţarul sîrbilor 
Sfîntul lui Dumnezeu, Milutin viteazul, Grea sarcină pe pămînt a avut: 
El Credinţa Creştină de schismatici apărat-a, Şi pe norod l-a păzit de 
cruzii tirani. 

El a fost biciul ce-a ars pre Paleolog împăratul, Şi biciul ce-amarnic pe 
Latini a lovit. Milutin pe toţi necredincioşii călcat-a, Şi Scumpa 
Ortodoxie sus a ţinut! 

81 Cneazul Milutin a avut doar două căsătorii, iar nu patru, aşa cum bîrfesc detractorii 
lui. Prima lui soţie a fost Elisabeta, o prinţesă maghiară, iar cea de a doua a fost 
Simonida, o prinţesă bizantină. - Nota Autorului. 
Comoară scumpă i-afost lui Ortodoxia, 
Precum odinioară lui lustinian cel Mare 
Imperiala coroană a lui, cea în perle rare bătută,! 
Asemenea iar lui lustinian preaslăvitul, 
Milutin ţarul înălţat-a bogăţie de ctitorii! 
El în sus înălţat-a a Bisericii slavă, 
Vestită făcut-o-a elpepămînt! 



Cuputere de rege a guvernat a lui ţară, 
Dar de Hristos mintea lui n-a despărţit nicicînd. 
Astfel a viteazului ţar inimă fost-a neîntinată, 
Preacuvioasă a lui minte, într-al lumii vîrtej. 
Iar Dumnezeu Care pururi doar la inimă cată, 
Pe Cneazul Milutin răsplătit-a cu nemurirea Lui. 
Cu nemurire sufletul, cu nestricăciune trupul, 
Căci iată şi-acum ţarul nostru e-ntreg! 
Aşa cum pe pămînt neînfricat ai fost, 
O, minunate Ţâre, 

Apără-ne pre noi şi-naintea Tatălui Ceresc! 
Roagă-te Lui păcatele noastre să ierte, 
Şi ne mijloceşte nouă un colţişor de Rai! 
Cugetare 

Ţarul Milutin al sîrbilor a fost un mare apărător al Ortodoxiei, căci el 
a scăpat, în veacul în care a trăit, popoarele din Balcani de Uniatism. 
La acel timp din istorie, pe cînd împăratul Imperiului Roman de 
Răsărit dădea dovadă de conştiinţă slabă, acest slav nobil şi 
purtător de Dumnezeu s-a ridicat hotărît şi, cu ajutorul lui 
Dumnezeu, a salvat curăţia Ortodoxiei, nu doar în ţinuturile lui, ci şi 
în toate ţinuturile din Balcani. Cel care studiază cu atenţie izvoarele 
vremii în care este însemnată viaţa Ţarului Milutin înţelege de ce i-a 
dat Dumenezeu lui biruinţă după biruinţă în toate războaiele şi 
intreprinderile lui, de-a lungul întregii lui vieţi. Fiind uns Rege al 
Sîrbilor, Milutin a făgăduit înaintea lui Dumnezeu că va înălţa cîte o 
sfîntă biserică în fiecare an al domniei lui. El a domnit timp de 
patruzeci şi doi de ani, şi patruzeci şi două de sfinte ctitorii stau 
mărturie de felul dumnezeiesc în care şi-a împlinit făgăduinţa. Dar în 
afară de aceste sfinte ctitorii, în unele locuri - ca de exemplu la 
Tesalonic şi la Constantinopol - el a zidit în apropiere de biserici şi 
spitale şi case de oaspeţi pentru bolnavii şi călătorii săraci, unde 
aceştia erau găzduiţi şi îngrijiţi gratuit, în afară de aceasta, el însuşi 
cu mîna lui făcea milostenii bogate din propriile lui averi, care erau 
enorme. Adesea, acest rege puternic şi bogat se îmbrăca în 
haine sărăcăcioase şi, însoţit doar de doi sau trei servitori, păşea 
prin rîndurile poporului sărac, noaptea, şi afla de la ei de durerile 
lor. De multe ori le dăruia unora ca aceştia daruri neaşteptate şi 
îmbelşugate. Dar chiar din mijlocul marilor lui bogăţii, Ţarul 
Milutin ducea o viaţă austeră şi extrem de simplă, deşi nu aşa li 
se părea şi străinilor. El se obişnuise cu un stil simplu şi frugal de 
viaţă încă din copilărie, căci aşa îl învăţase tatăl lui, Regele Uroş 
întîiul. Se cunoaşte cum împăratul Mihail Paleolog a trimis-o la 
curtea Regelui Uroş pe Anna, fiica lui, spre a fi luată de soţie de 
Milutin, dar cu gîndul de a îl îndupleca pe regele sîrb să intre în 
unire cu Roma. Dar Regele Uroş, văzînd luxul extravagant al 
Annei precum şi comportamentul ei uşuratic şi nesăbuit, 
asemenea şi al suitei cu care venise, a zis: „Ce însemnează toate 
acestea, şi ce folos pot aduce ele? Noi nu sîntem obişnuiţi cu o 
astfel de viaţă." în acelaşi timp, el a indicat către o cneaghină 



sîrbă, care mînuia cu îndemînare o furcă de tors: „lată, felul 

acesta de ţesătură ne place nouă să poarte cea care ne va fi 

nouă noră." 

Luare aminte 

Să luăm aminte la minunata vindecare a ologului celui 

neputincios de picioare din pîntecele maicii lui (Fapte 14): 

La cum ologul acesta niciodată nu umblase pe picioarele lui; 

• La cum asculta el la Pavel cînd vorbea, avînol credinţă să se 
mîntuiască; 

• La cum Sfîntul Pavel 1-a vindecat pe el întru Numele Domnului lisus Hristos, 
iar ologul sărind, a umblat pe picioarele lui. 

Predică Despre dorirea după Dumnezeu, singura dorire a 
drepţilor pe pămînt 

Că pe cine am eu în cer afară de Tine? Şi afară de Tine, ce am dorit 
pe pămînt? (Psalmul 72:24). 

Unul singur este binele suprem al sufletului omenesc celui 
duhovnicesc în cer şi pe pămînt. Acest bine suprem este 
Dumnezeu. Nenumărate bunătăţi se află în ceruri, dar Izvorul 
tuturor acelor bunătăţi este Dumnezeu, împăratul lor. 
Nenumărate bunătăţi se află şi pe pămînt, dar Făcătorul lor al 
tuturora este binele incomparabil, căci cu El nimic nu se poate 
compara. De aceea sufletul omului care s-a trezit la viaţa 
duhovnicească întreabă: Oare ce aş putea avea, sau ce mi-aş 
putea vreodată dori să am, în cer sau pe pămînt, afară de Tine? 
Oare are nevoie de apele rîului cel căruia i se oferă să bea apa lui 
curată care 

curge doar la izvor? Oare pofteşte cel invitat la masa somptuoasă a 
regelui cina săracă a unui cioban? Numai Domnul este puternic să 
acopere Singur toată foamea tuturor oamenilor de pe pămînt, şi 
toată setea lor. Ale lui Dumnezeu sînt cerurile, şi al Lui pămîntul. 
Domnul tuturor bunătăţilor este El însuşi Supremul Bine; Făcătorul 
tutuor dulceţilor pămînteşti este El însuşi Suprema Dulceaţă; 
Purtătorul întregii înţelepciuni este însuşi însăşi înţelepciunea; 
Izvorul puterii şi al milostivirii este El însuşi însăşi Puterea şi 
Milostivirea; Făcătorul oricărui fel de frumuseţe este însuşi 
Frumuseţea, în cer şi pe pămînt, Suprema Frumuseţe. Nici un fel de 
bunătate nu poate sui la inima omului - în vis sau aievea - care să 
nu fie mai întîi în Domnul, în cel mai înalt grad. 
Prin urmare, fraţilor, să cerem de la Domnul darul tuturor 
bunătăţilor; să cerem de la El aflarea tuturor bunătăţilor; şi să ne 
îmbogăţim mai întîi în Dumnezeu, astfel încît să putem şi primi de la 
El toate bogăţiile pe care le cerem. 

O Stăpîne Doamne Dumnezeul nostru, stai aproape sufletelor 
noastre atunci cînd însetează după Tine, 

Căci noi numai Ţie ne închinăm şi numai pre Tine Te slăvim în veci, 
Amin. 

31 octombrie 

• Pomenirea Sfinţilor Apostoli Stahie, Amplie, Urban, Narcis, Apel Ies 



şi Aristobul 

Aceştia au fost cu toţii din numărul Celor Şaptezeci de Apostoli mai 
Mici. Stahie a fost ucenic şi ajutor al Sfîntului Apostol Andrei Cel întîi 
Chemat. Sfîntul Andrei 1-a sfinţit pe el episcop al Bizanţului. Sfîntul 
Apostol Stahie a întemeiat Biserica din Arghiropolis şi bine a păstorit 
turma lui Hristos cea de acolo, cu credinţă şi cu rîvnă de foc. După 
şaisprezece ani de păstorire, el s-a săvîrşit cu pace către Domnul. 
Sfinţii Apostoli Amplie şi Urban au fost şi ei ucenici ai Simţului 
Apostol Andrei Cel întîi Chemat, şi sfinţiţi de el întru episcopi: Sfîntul 
Amplie în cetatea Lida din Odyssopolisul Iudeii iar Sfîntul Urban în 
Macedonia. Amîndoi au luat mucenicească moarte pentru Hristos 
Domnul. Sfîntul Narcis a fost uns Episcop al Atenei de către Sfîntul 
Apostol Filip. Sfîntul Apelles [Amplie] a fost Episcop al Heracleei în 
Trachis. Iar Sfîntul Aristobul, fratele Sfîntului Apostol Barnabas, bine 
propovăduind Credinţa Creştină în Britania, s-a săvîrşit cu pace în 
acele insule. 

• Pomenirea Sfîntului Mucenic Epimah 

El s-a născut în Egipt şi, îmbogăţindu-se de-a lungul întregii lui vieţii 
întru călugăreştile nevoinţeîn pustia egipteană, şi-a încheiat la urmă 
alergarea cu moarte de mucenic. Imitîndu-l pe Sfîntul Proroc loan, 
Botezătorul şi înaintemergătorul Domnului, Sfîntul Epimah s-a retras 
cu desăvîrşire în pustie încă din frageda lui tinereţe. lubindu-L cu tot 
duhul şi cu toată vîrtutea lui pre Domnul, s-a învrednicit de la El de 
daruri mari, căci însuşi Duhul Simt îl învăţa pe el toate; astfel, fără 
să aibă trebuinţă de vreun dascăl pămîntesc, el de la Duhul s-a 
povăţuit către toate nevoinţele vieţii celei călugăreşti. Apoi a ajuns 
la urechile fericitului Epimah vestea că la Alexandria creştinii sînt 
ucişi precum oile de junghiere pentru mărturisirea Numelui lui 
Hristos. Aprinzîndu-se şi îndîrdjindu-se cu duhul întru apărarea 
Sfintei Credinţe, el a intrat în marea cetate şi a dărîmat cu mîinile lui 
idolii la pămînt. Prins fiind şi dat la bestialele chinuri, Sfîntul Epimah 
a strigat: „Aşa! Chinuiţi-mă, schipaţi-mă, loviţi-mă, puneţi cunună de 
spini pe capul meu şi sceptru de trestie în mîna mea! Adăpaţi-mă cu 
fiere şi cu oţet, răstigniţi-mă pe cruce, străpungeţi cu lancea coasta 
mea! Acestea toate pentru mine Domnul meu Ie-a îndurat, şi eu 
asemenea voiesc să le îndur!" în mulţimea adunată la acea 
privelişte de groază se afla şi o femeie oarbă de un ochi, care privea 
cu dinandinsul la chinuirea Sfîntului şi plîngea cu amarvăzînd 
sălbăticia drăcească a torţionarilor. S-a întîmplat ca, în timp ce 
Sfîntul era chinuit, o picătură din sîngele lui să sară pe ochiul ei cel 
vătămat. Deodată s-a făcut minunea, şi femeia a putut vedea 
desăvîrşit cu ochiul pînă atunci bolnav, nemaifiind nici o diferenţă 
între el şi cel sănătos. Atunci ea a strigat tare: „Mare este 
Dumnezeul acestui patimilor!" Aşa strigînd ea, Sfîntul Epimah a fost 
decapitat, iar sufletul lui de viteaz s-a strămutat la locaşul bucuriei 
celei veşnice, anul fiind 250. 

• Pomenirea Sfîntului Nou Mucenic Nicolae din Hios 

Acesta a fost un tînăr evlavios şi un mare zilot al Credinţei Creştine. 
El s-a născut în satul Karyes din Insula Hios, unde a fost torturat şi 



decapitat de turci la anul 1754, astfel dîndu-şi sfintul lui suflet în 

mîinile lui Dumnezeu. 

• Pomenirea Sfinţilor Preacuvioşilor Părinţilor noştri Spiridon şi 

Nicodim 

Aceştia au fost monahi la Lavra Peşterilor din Kiev, iar ascultarea lor 

a fost aceea de a frămînta şi coace sfînta prescură. Deşi nu era 

ştiutor de carte, Sfîntul Spiridon cunoştea Psaltirea pe de rost şi s-a 

arătat făcător de minuni încă din timpul vieţii. El s-a odihnit în 

Domnul cu pace la anul 1148. 

Cîntare de laudă la Sfîntul Preacuvios Mucenic Epimah 

Epimah, al Domnului sfînt, 

Inimă vitează în pieptul lui avut-a. 

Lui frică nu-i era nici de draci nici de oameni, 

Şi cu-atît mai puţin de idolii morţi. 

Chinuit fiind Epimah jubila, 

El cu zîmbet biciuit-ape torţionarul jude. 

Trupul lui schingiuit mintea la Domnul avea, 

Pe al lui Epimah trup rănile stau ca podoabe. 

El pentru Hristos a voit să moară 

Să moară cu o moarte de mucenic viteaz. 

Ce a dorit, Domnul îmbelşugat i-a dăruit lui, 

Dar dăruitu-i-a şi minunată putere: 

Putere să vindece bolnavul norod, 

Ale lor suflete bucurînd cu harul. 

Cavaler al Domnului a fost Epimah, 

Purtînd în mîini al Sfinei Cruci Sceptru: 

Comoară scumpă fostu-i-a al Biruinţei Semn, 

Mai scumpă decît mărgăritarele scumpe. 

în duhovniceasca tărie Epimah este luminoasă stea, 

Un suflet cum numai Hristos să înalţe poate. 

O, Sfinte Părinte Epimahe, Mucenice Viteaz, 

Slăvite întemniţate pentru-adev arata Credinţă! 

Noi înaintea ta ne cucerim şi rugăm: 

De rele apără-ne cu rugăciunile tale! 

Şi Sfînta Biserica lui Dumnezeu 

O păzeşte pînă la sfirşit! 

Cugetare 

Şi cel ce nu-şi ia crucea şi nu-Mi urmează Mie nu este vrednic de 

Mine (Matei 10: 38). Sfîntul Preacuvios Mucenic Timotei de la 

Esfigmenu (pomenit la 29 octombrie) a fost mai întîi bărbat 

căsătorit, avînd şi două fiice. Mai apoi, ca monah, el a dorit să moară 

cu moarte mucenicească pentru dragostea lui Hristos. Pregătindu-se 

tot timpul pentru această cale, el a cerut de la duhovnicescul 

părinte binecuvîntare să meargă în satul lui, Kessana, şi să îşi ia 

rămas bun de la fiicele sale. Dar egumenul nu voia să îl lase, de 

teamă ca nu cumva vederea fiicelor lui să îi moaie inima şi să îl 

depărteze de la dorirea muceniciei lui. Kessana însă se afla chiar pe 

drumul spre Propontis, care era şi destinaţia Sfmtului. Ajungînd la 

satul lui, el a întîlnitîn cale pe un fost vecin al lui, cu care a vorbit 

puţin şi i-a lăsat vorbă pentru fiicele lui, rugîndu-1 să le transmită 

binecuvîntarea lui părintească. Zadarnic a voit vecinul să îl reţină pe 



Fericitul Timotei, încercînd să îl convingă ca să rămînă, să îşi vadă 
aievea fiicele, şi să se odihnească. Timotei a grăbit pe calea lui, 
nemaiprivind înapoi. Fiicele au auzit de tatăl lor de la vecinul şi au 
alergat pe urmele lui. lată acum vedere minunată şi înfricoşată! 
Fiicele alergau după tată ca să îi vadă dorita lui faţă, iar tatăl alerga 
tot mai repede, spre întîmpinarea morţii celei dorite! Fiicele au 
obosit şi s-au întors deznădăjduite, tatăl dispărînd din raza vederii 
lor. Mai înainte de moartea lui, Timotei 1-a rugat cu lacrimi pe al lui 
egumen şi părinte duhovnicesc, Ghermano, să se oprească în satul 
lui şi să le ducă fiicelor vestea muceniciei lui. Turcii l-au omorît pe 
Timotei şi i-au aruncat trupul în rîu. Avva Ghermano nu a izbutit să 
mai afle decît un strai al mucenicului. El a venit atunci la satul 
Kessana, Ie-a aflat pe fiicele Sfmtului Mucenic Timotei, şi Ie-a arătat 
straiul tatălui lor. 
Luare aminte 

Să luăm aminte la minunata călăuzire a Sfinţilor Apostoli de către 
Duhul Sfînt Dumnezeu (Fapte 16): 

• La cum Sfinţii Apostoli Pavel şi Silas au voit să meargă de la 
Mysia în Bithinia; 

• La cum Duhul nu Ie-a îngăduit lor aceasta; 

• La cum, în vedenie la miezul nopţii, un bărbat macedonean s-a 
arătat Sfîntului Pavel, şi 1-a chemat să vină în Macedonia. 
Predică Despre siguranţa dreptului că nu v a muri 

Nu voi muri, ci voi fi viu, şi voi povesti lucrurile Domnului (Psalmul 117: 
17). 

Cine este cel care poate spune cu adevărat Nu voi murii Doar acela care 
lipit este strîns cu inima lui de Domnul Vieţii. Cine poate chiar 
adăuga, cu credinţă neclintită: ci voi fi viul Doar cel care pururea vede 
înaintea ochilor lui pe Domnul Vieţii. Enoh şi cu Mie nu au murit, ci au 
fost ridicaţi vii la viaţa veşnică. Domnul i-a luat pre ei întru sfintă 
milostivirea Lui, şi ca dovezi vii înaintea ochilor omenirii de existenţa 
nemuririi, lisus Hristos Domnul a murit şi a înviat potrivit puterii Lui, 
şi ca dovadă înaintea ochilor omenirii a învierii din morţi. Sfinţii 
Apostoli şi nenumărate mii de sfinţi au fost ucişi, dar mulţi dintre ei 
se arată vii şi luminoşi din cealaltă lume, din dragoste faţă de 
oameni şi ca să dea mărturie înaintea omenirii că viaţa veşnică 
există. Astfel, cei care au fost înălţaţi cu trupul la cer, ca şi cei ale 
căror trupuri au adormit, trăiesc cu toţii împreună cu Domnul lisus 
Hristos Cel înviat întru a Lui Nemuritoare împărăţie. Nu voi muri ci voi fi 
viul, strigă Prorocul David cu o siguranţă de nezdruncinat, deşi el a 
trăit şi a murit pe pămînt cu multe sute de ani mai înainte de 
Moartea şi învierea Domnului, şi mai înainte cu mult ca Evanghelia 
învierii celei de Obşte a drepţilor să se fi vestit pe pămînt. Cu încă şi 
mai mare siguranţă fiecare creştin trebuie să poată să spună: Nu voi 
muri, ci voi fi viu, pentru că Domnul Cel înviat este acum temelia 
Credinţei noasre, şi ochii noştri au văzut, urechile noastre au auzit 
mult mai mult decît ochii şi urechile Regelui Proroc David. întru fum 
s-a prefăcut puterea diavolului de la Crucea cea Biruitoare a lui 
Hristos; iar după a Lui Slăvită înviere, moartea s-a făcut ca o perdea 



de ceaţă prin care sufletul păşeşete spre tărîmul însorit al nemuririi. 

Fraţilor, fericiţi aceia care se învrednicesc să nu moară, ci să fie vii, 

şi să povestească tuturor lucrurile Domnului! 

O, Stăpîne Doamne lisuse Hristoase Cela Ce eşti Stăpînul Vieţii, 

înviază-ne şi ne mîntuieşte pre noi! 

Căci numai Ţie se cuvine toată slava şi mulţumită în veci, Amin. 

1 noiembrie 

• Pomenirea Sfinţilor Doctori Fără de Arginţi Cosma şi Damian 
Aceştia au fost mari făcători de minuni şi, după cum le spune şi 
numele, au vindecat oamenii fără ca să primească nici un fel de 
răsplată pentru aceasta. Ei s-au născut dintr-un tată păgîn şi o 
mamă creştină, undeva în Asia Mică. Ei au fost fraţi şi de sînge şi 
duhovniceşti. După moartea tatălui lor, maica lor, Teodotia, s-a 
închinat pe sine exclusiv fiilor ei cărora Ie-a dăruit cea mai aleasă 
educaţie creştinească, ea rămînînd pînă la moarte în desăvîrşită 
văduvie. Cu ajutorul lui Dumnezeu, fiii ei au crescut şi s-au 
desăvîrşit cu vîrsta şi cu duhul, făcîndu-se rod ales, bucurie şi cinste 
vieţii maicii lor şi mai cu seamă făcîndu-se şi mari luminători ai 
lumii. Ei au învăţat arta medicală, dar pe oameni îi vindecau nu atît 
cu medicamentele, cît cu Numele Domnului şi Mîntuitorului lisus 
Hristos. Pentru aceasta ei nici nu primeau niciodată nici un fel de 
plată de la pacienţii lor, ci mai vîrtos împlineau cu dragoste cuvîntul 
Domnului: In dar aţi hiat, în dar să daţi (Matei 10 :8). Ei păzeau cu 
atîta scumpătate această rînduială a lor, încît odată Sfîntul Cosma s- 
a tulburat mult văzînd că fratele lui, Damian, a acceptat trei ouă de 
la femeia Palladia pe care o vindecase de o boală. Pentru aceasta el 
a cerut ca după moartea lui să nu fie îngropat alături de fratele 
Damian. Dar Sfîntul Damian acceptase cele trei ouă nu pentru 
iubirea de plată, ci pentru că femeia aceea îl jurase să le accepte 
întru Numele Preasfmtei Treimi. Dar, după moartea celor doi fraţi 
sfinţi şi Doctori Fără de Arginţi, care s-a întîmplatîn satul Fereman, 
ei tot alături unul de celălalt au fost îngropaţi, la poruncă 
dumnezeiască descoperită prin vedenie. Sfinţii fraţi şi Doctori Fără 
de Arginţi Cosma şi Damian au fost mari făcători de minuni şi în 
timpul vieţii lor şi după moarte. Un şarpe a intrat odată prin gura 
unui om care dormea, ajungîndu-i pînă în stomac. Dîndu-şi seama 
de aceasta, el ar fi murit în chinuri cumplite dacă nu ar fi invocat cu 
rugăciunea minţii, în ultima clipă, ajutorul Sfinţilor Cosma şi Damian, 
care l-au izbăvit pe loc şi de moarte şi de vătămare. Astfel a 
preaslăvit Dumnezeu veşnic facerile de minuni ale acelora care 
pururea L-au preaslăvit pe El pe pămînt prin credinţă, curăţie şi 
milostivire. 

• Pomenirea Sfîntului Mucenic Hermenegild, Prinţul Moştenitor 
Acesta a fost fiul regelui got Leovigild, cel care aderase la erezia 
ariană. Cu toate acestea, în pofida dorinţei şi tuturor eforturilor 
tatălui lui de a îl convinge şi pe el să treacă la Arianism, fiul 
Hermenegild a rămas neclintit în Ortodoxie. Pentru aceata ereticul 
tată şi-a aruncat fiul în temniţă şi, în dimineaţa Sfintelor Paşti, a 
trimis acolo un episcop eretic care sa îi dea eretică împărtăşanie. 



Plăcutul lui Dumnezeu însă a refuzat să primească împărtăşania din 
mîinile ereticului episcop, iar acesta ieşind, i-a povestit fapta regelui. 
Regele, înfuriindu-se drăceşte la auzul acelor cuvinte a poruncit 
decapitarea pe loc a fiului, lucru care s-a şi întîmplat, la anul 586. 
Sărmanul rege mai apoi s-a pocăit pentru uciderea fiului lui şi a 
trecut însuşi la Ortodoxie, după ce mai întîi s-a lepădat de neucurata 
erezie a lui Arie. 

• Pomenirea Sfîntului Preacuvios lacov şi a ucenicilor lui, lacov şi 
Dionisie 

Acest preacuvios sfînt s-a născut în dioceza Castoriei din părinţii 
Martin şi Parascheva. Destoinic păstor de oi fiind, lacov a ajuns în 
curînd la o mare avere, spre invidia fratelui lui de sînge, care s-a dus 
şi 1-a bîrfit înaintea turcilor, zicînd că fratele lui lacov a găsit în 
pămînt o mare avere, lacov atunci a lăsat toate şi s-a dus din casa 
părintească, mergînd la Constantinopol unde, muncind destoinic, 
iarăşi a ajuns la o mare avere. Acolo lacov a fost la un moment dat 
oaspetele unui bei. La acea masă turcii mîncau carne, pe cînd lacov 
postea. Atunci beiul a zis: "Mare este credinţa voastră creştină, 
lacove!" Beiul atunci a povestit cum nevasta lui suferise ani mulţi de 
nebunie, şi nici un doctor nu o putuse ajuta cu nimic. Cineva atunci 
i-a zis să o ducă la Patriarhul Creştinilor, pentru că acela putea să îi 
ajute cu rugăciunea. De îndată ce Patriarhul a deschis cartea şi a 
început să citească rugăciunile cuvenite, biserica s-a umplut de 
lumină cerească. Săvîrşind Patriarhul de citit rugăciunile, femeia s-a 
ridicat de sub al său patrafir sănătoasă complet. Auzindu-1 pe acel 
turc cum lăuda Credinţa Creştină, lacov a ieşit şi şi-a împărţit pe 
dată la săraci toată marea lui avere, apoi a mers şi s-a tuns monah 
la Sfîntul Munte Athos, în Mînăstirea Ivirul. El bine s-a nevoit întru 
toate cele călugăreşti, iar la urmă a luat moarte de mucenic pentru 
Credinţă din mîinile turcilor, la Jedrene, în prima zi a lunii noiembrie 
din anul 1520. Sfintele lui moaşte făcătoare de minuni, precum şi 
ale celor doi ucenici ai lui, lacov şi Dionisie, odihnesc în Mînăstirea 
Sfintei Anastasia din Galakistou, în apropiere de Tesalonic. 
Cîntare de laudă la Sfinţii Cosma şi Damian, Doctorii Fără de 
Arginţi 

Biserica-i preaslăveşte pe Minunaţii Doctori, 
Pe cei Fără de Arginţi, făcătorii de minuni. 
Ei ca stele luminoase strălucesc, 

Din a Domnului lumină, 

Ei uriaşi ai duhului sînt, Sfinţii Cosma şi Damian. 

Teodotia fost-a fericita lor maică, 

Ea crescut-a sfint pe aceşti mari sfinţi. 

Slăviţii fraţi împlinit-au cu osîrdie Legea, 

Şi preamilostivi fiind, lui Hristos au plăcut. 

Ei au plăcut lui Hristos, Domnul Preamilostivul, 

Doctorul Doctorilor, Intîiul Fără de- Ar ginţi. 

Ei de la Domnul darul medicalprimit-au 

Şi astfel doctori destoinici s-au făcut. 
Ei cu darul harului învăţat-au arta, 



Şi de aceea pe oameni în dar sănătoşi i-au făcut. 

Ale Domnului daruri lor din belşug trimise 

Ei din belşug săracilor le împărţeau în dar. 

Ei pe săraci vindecau şi la trup şi la suflet, 

Şi aceasta pururi în Numele Domnului Sfint. 

Negura lungilor vremi n-a putut să ascundă 

Sfîntul nume al Sfinţilor Fără de Arginţi. 

Căci de-atunci pînă astăzi ei pururea lucrează 

Minuni nesfirşite celor ce cred în ei. 

Ei şi astăzi vindecă puternic neputincioşi şi bolnavi 

Cu rugăciunile lor ce le înalţă-n cer. 

Slavă veşnică acestor Sfinţi se cuvine, 

Ce pentru noi se roagă la Tronul lui Dumnezeu! 

Cugetare 

Sfîntul llarion din Meglin a dat o mare bătălie contra bogumililor. A 

avut odată loc chiar şi o dispută pe teme de credinţă între bogumili 

şi Sfîntul llarion. Bogumilii învăţau că Dumnezeu a făcut lumea 

spirituală iar diavolul pe cea materială. Contra acestei afirmaţii 

prosteşti şi mincinoase Sfîntul llarion a adus următoarele cuvinte din 

Sfînta Scriptură: Că împărat a tot pămîntul este Dumnezeu (Psalmul 

46: 7), şi Al Domnului este pămîntul şi plinirea lui, lumea şi toţi cei 

ce locuiesc în ea (Psalmul 23: 1). Dar bogumilii ziceau că Vechiul 

Testament este de la draci. Cărora Sfintul llarion, cu îndelungă 

răbdare, le răspundea: "Dacă ar fi aşa, ar mai fi zis Domnul şi 

Mîntuitorul nostru în Noul Testament: Cercetaţi Scripturile... Şi 

acelea sînt care mărturisesc despre Mine (loan 5: 39)? Ar mai fi 

întărit El că cea mai mare poruncă este aceea care i-a fost dată şi lui 

Moise, anume porunca dragostei faţă de Dumnezeu şi faţă de 

aproapele?" Dar bogumilii nu se lăsau, ei ziceau că Trupul Domnului 

Hristos a fost adus din cer. Sfintul llarion răspundea: De ar fi fost 

aşa, atunci Domnul nu ar mai fi simţit nici foame, nici sete, nici 

oboseală, nici durerea cumplitelor chinuri, nici nu ar mai fi putut 

muri. După care bogumilii au trecut la aceea că de fapt ei nu sînt de 

acord cu semnul Crucii cu care se însemnează Ortodocşii Creştini. La 

aceasta Sfintul Ie-a zis: "Şi ce veţi face voi atunci cînd Semnul Fiului 

Omului, însăşi Sfinta Lui Cruce, se va însemna pe cer înaintea 

ochilor întregului pămînt, şi cînd toate popoarele pămîntului care nu 

au crezut în Acest Semn şi L-au dispreţuit, ca şi pe Domnul, vor 

plînge amarnic şi zadarnic?" Şi Ie-a mai zis Sfintul bogumililor: "Cum 

de ziceţi că tot răul vine din materie, care este toată rea, şi nu 

vedeţi că trebuie să cinstiţi acel Lemn prin care s-a sfinţit toată 

lumea materială?" 

Luare aminte 

Să luăm aminte la minunata puterea cuvintelor Apostolilor (Fapte 

16): La cum Sfinţii Pavel şi Silas au grăit femeilor adunate la rîu, în 

afara zidurilor cetăţii Philippi [Filipi]; 

La cum Dumnezeu a deschis inima femeii Lydia, iar ea şi cu toată 

casa ei a primit Sfîntul Botez. 

Predică Despre chemarea ca toţi creştinii să fie sfinţi 



... sfinţilor care sînt în Efes (Efeseni 1:1). 

Sfîntul Apostol Pavel îi numeşte pe creştinii din Efes sfinţi. El nu îi 
numeşte sfinţi doar pe unul sau pe doi, nici doar pe un grup dintre 
ei, ci el îi numeşte sfinţi pe toţi. Oare nu este aceasta una dintre 
minunile cele mari şi uimitoare ale lui Dumnezeu?! Căci iată, se 
făcuseră sfinţi nu oameni trăitori în pustii sau sălbăticie, ci oameni 
trăitori într-o mare cetate, şi încă una plină de miasmele tuturor 
desfrîurilor şi idolatriei! Mare minune este aceea ca bărbaţi 
căsătoriţi ce poartă grijă de familii şi copii, ce fac negoţ şi practică 
meserii, să fie sfinţi! Căci cu adevărat îi îndreptăţea la această 
adevărată denumire a Apostolului marea lor fidelitate şi rîvnă faţă 
de Credinţa Creştină, marea 

sfinţenie şi curăţie a vieţii lor! Dacă acum, în aceste vremuri de pe 
urmă în care ne este nouă dat să trăim sfinţii au devenit printre 
creştinii ortodocşi botezaţi excepţii rare şi celor mai mulţi 
necunoscute, în acele vremuri dimpotrivă, oamenii care, botezaţi 
fiind, nu erau şi sfinţi, constituiau excepţia. Sfinţii erau norma printre 
cei botezaţi. Prin urmare, nu trebuie să ne mirăm că Apostolul 
numeşte pe aceşti oameni botezaţi din Efes sfinţi, ba chiar îi 
numeşte cu un nume şi mai înalt, acela de fii ai lui Dumnezeu 
(Galateni 4: 6). însuşi Hristos Domnul ne-a dat nouă dreptul să ne 
numim astfel, atunci cînd ne-a învăţat să ne adresăm lui Dumnezeu 
ca Tatălui nostru (Matei 6: 9). 

O, fraţilor, oare nu zicem noi în fiecare zi către Dumnezeu Sfinte 
Dumnezeule! Oare nu numim noi în fiecare zi sfinţi pe Sfinţii îngeri? Oare nu 
numim noi în fiecare zi pre Maica lui Dumnezeu Preasfîntă! Au nu tot 
astfel îi numim şi pe proroci, pe apostoli, pe mucenici şi pe drepţi? 
Oare nu numim noi sfinte şi cerurile şi împărăţia lui Dumnezeu? Deci 
cine va putea să intre vreodată în sfînta împărăţie a Cerurilor dacă nu 
doar sfinţii? Prin urmare, dacă voim să avem nădejde de mîntuire, 
trebuie neapărat să nădăjduim şi să ne nevoim întru a deveni sfinţi, 
încă de aici, de pe pămînt. 

O Stăpîne Doamne Dumnezeul nostru, Cela Ce întru cele de sus 
locuieşti şi întru Sfinţi Te odihneşti, Cela ce pre sfinţi îi chemi la Tine 
şi le dăruieşti lor mîntuirea, ajută-ne şi nouă întru sfinţenie să ne 
petrecem viaţa noastră, cu cuvîntul, cu gîndul şi cu fapta, pentru 
slava Sfînt Numelui Tău şi pentru mîntuirea noastră! 
Căci numai Ţie se cuvine toată slava şi mulţumită în veci, Amin. 

2 noiembrie 

• Pomenirea Sfinţilor Mucenici Achindin, Pegasius, 
Anempodistus, Aphthonius, Elpidephorus şi a celorlalţi împreună cu 
dînşii 

Aceştia au fost cu toţii creştini persani şi au luat mucenicia la anul 
355, pe cînd împărat al perşilor era Sapor. Primii trei au fost slujitori 
la curtea acestui împărat, iar creştini erau doar în taină. Acuzaţi fiind 
şi aduşi înaintea judecăţii împăratului, ei au fost întrebaţi de unde 
vin. Ei au răspuns: „Patria noastră şi viaţa este Preasfîntă Treime, 
una şi nedespărţită, Tatăl, Fiul şi Duhul Sfînt Domnul." împăratul i-a 
supus torturilor celor mai bestiale, pe care sfinţii le-au îndurat fără 



plînset, cîntînd psalmi cu buzele şi înălţînd rugăciune Domnului, în 
timpul întemniţării şi torturării lor la ei s-au coborît de multe ori 
îngeri ai lui Dumnezeu, şi o dată însuşi Domnul şi Stăpînul lisus 
Hristos, în chipul unui bărbat cu faţa luminoasă ca soarele. Văzînd 
cum prin minunea aceasta plumbul topit nu poate face nici un rău 
mucenicilor, Aftonie, unul dintre torţionari, a crezut în Hristos şi a 
strigat cu glas mare: „Mare este Dumnezeul Creştinilor!" Pentru 
aceasta el a fost omorît pe loc, împreună cu mulţi alţii care şi ei au 
văzut minunea şi au crezut. Apoi împăratul a poruncit ca Achindin, 
Pegasius şi Anempodistus să fie cusuţi în piei de animale şi aruncaţi 
în mare. Dar Sfîntul Aftonie s-a arătat din cealaltă lume, fiind însoţit 
de trei îngeri luminoşi, i-a apucat pe cei aruncaţi, i-a dus la ţărm 
uscat şi Ie-a dat drumul. Elpidifor a fost unul dintre nobilii de la 
curtea împăratului. Dînd pe faţă că şi el este creştin şi înfierîndu-1 
pe împărat pentru uciderea şi măcelărirea nevinovaţilor, el a fost 
osîndit imediat la moarte de împărat, prin decapitare, împreună cu 
nobilul Elpidifor au mai fost ucişi atunci şapte mii de creştini persani. 
Atunci acei trei mucenici dintîi, Achindin, Pegasius şi Anempodistus, 
au fost aruncaţi într-un cuptor de foc împreună cu douăzeci şi opt de 
soldaţi şi cu mama împăratului, care şi aceia crezuseră în Hristos. 
Astfel şi-au dat aceşti sfinţi mucenici sufletele lor drepte în mîna lui 
Dumnezeu, strămutîndu-se la Fericitele Locaşuri. 

• Pomenirea Sfîntului Preacuvios Marcian din Cyr 

El a fost din cetatea Cyrului, care se afla în Siria. El a fost vestit prin marea 

familie din care se trăgea precum şi prin neasemănata lui frumuseţe 
fizică. Dar el a lepădat toate pentru dragostea lui Hristos şi s-a 
retras în pustia din Halkis ca să trăiască ca un zăvorit. El a fost 
contemporanul marelui Patriarh Flavian al Antiohiei, şi al împăraţilor 
Constanţiu şi Valens. El lumină de candelă la coliba lui nu a avut 
nicicînd, ci lumină cerească îi lumina lui literele Sfintei Scripturi şi 
Psaltirii ce le avea cu dînsul. El a fost mare făcător de minuni şi în 
timpul vieţii şi după fericita lui adormire. Mai înainte de moarte el a 
poruncit ucenicului lui, Eusebius, să îi ascundă trupul şi să îl 
îngroape într-un loc neştiut, pentru că se dusese vestea peste tot 
despre el şi mulţi doreau ca Sfîntul Marcian să fie îngropat în cetăţile 
lor. 82 El s-a săvîrşit către Domnul cu pace la anul 387. 
" "[...] Şi fmdcă a aflat că mulţi se luptau şi se certau ca să ia trupul său după 
moarte şi îşi gătiseră şi lăzi şi sicrie, ca să-1 pună pe el, şi zidiseră chiar biserici în 
numele lui, a jurat pe întîiul său ucenic ca să ascundă după moarte trupul său în 
loc tainic, departe de chilia sa; şi acestea rînduindu-le s-a mutat către Domnul." - 
V. Sinaxarul Sfîntului din Mineiul pe Noiembrie (Bucureşti: Ed. Inst. Bibi. şi de Misiune 
Ortodoxă al B.O.R., 1983, p. 26). 

• Pomenirea Sfîntului Sfinţit Mucenic Victorin, Episcopul Patav-ului 
Mulţi zic că Sfîntul Victorin acesta a fost de neam sloven. Fericitul 
leronim îl laudă pentru marea lui învăţătură şi evlavie. El cunoştea 
însă greceşte mai bine decît latineşte. El a scris minunate tîlcuiri la 
cărţile Noului şi Vechiului Testament. El a luat mucenicia pentru 
mărturisirea Credinţei Creştine a lui Hristos la anul 303. 
Cîntare de laudă la Sfinţii Mucenici Achindin, Pegasius, 
Anempodist, 



Aftonie şi Elpidifor 

Achindin martirul şi Pegasie cu dînsul, 

Viteazul Anempodist cu Aftonie Ungă el, 

Iar cu ei toţi blîndul prinţ Elpidifor, 

Ca nişte miei fără de glas pentru Hristos s-au jertfit. 

Ei robi aleşi s-au arătat ai Treimii Preasfinte, 

Şi-ntr-a lui Saporfaţă au mărturisit pe Hristos. 

Lor praznic luminat le-afost mucenicia, 

Căci pre Hristos au iubit mai mult decît multe bogăţii. 

Hristos le-afost mai scump decît sceptre de 'rege, 

Mai scump decît cinstea, decît însăşi viaţa lor. 

Bogăţiile lumii ei le-au jertfit pentru Domnul, 

Şi s-au jertfit şi pe ei pentru dragostea Lui. 

Ei scuipaţi au fost, dar strălucit-au mai tare, 

La pămînt au căzut dar s-au înălţat la cer. 

Ei sîngele şi-au vărsat pentru Biserica luptătoare, 

Şi-n Cea Triumfătoare au zidit sufletul lor. 

Ei neţărmurit iubesc creştina rasă, 

Şi pentru ea se roagă lui Hristos înviat. 

Ei se roagă Lui Biserica pe pămînt să păzească, 

La Biruinţa finală să o ducă pe Ea. 

Cugetare 

Oare cum va putea cineva care calcă porunca iubirii de părinţi să se 

înalţe pînă la iubirea duşmanilor, care şi aceasta este poruncă? 

Dragostea şi cinstirea părinţilor- iată prima şi adevărata şcoală a 

iubirii. Fără această şcoală, nimeni nu poate înainta nicăieri. Ţarul 

sîrbilor Dragutin s-a ridicat cu 

aramtă împotriva tatălui lui pentru că a voit să şadă samavolnic pe 

tronul patern. Dar s-a întîmplat că mai tîrziu el şi-a rupt cumplit 

piciorul, iar accidentul acesta i-a trezit remuşcări care nu l-au mai 

părăsit pînă la moarte. Din această pricină Dragutin s-a retras de la 

tron în favoarea fratelui lui, Milutin, şi a început să facă milostenii 

peste milostenii, să înalţe biserici, şi să facă mulţime de alte fapte 

bune. în afară de aceasta, în ascuns şi neştiut de nimeni el ducea 

viaţă de asceză călugărească. Pe trupul gol el era încins cu o 

cingătoare împletită din trestii, iar pe sub hainele regale purta sac. 

El noaptea se ruga în taină, într-un mormînt săpat în ascuns. Acest 

rege şi-a luat asupra lui aceste aspre penitenţe numai şi numai spre 

a fi iertat de Dumnezeu pentru păcatul de a se fi ridicat împotriva 

tatălui lui, iar Dumnezeu 1-a iertat. Mulţi sfinţi mucenici i-au primit 

cu cinste şi cu ospitalitate pe cei care ştiau că sînt trimişi să îi ucidă, 

iar în ascuns îşi pregăteau cum se cuvine pentru martiriu sufletele 

lor. Oare nu este aceasta dovadă zdrobitoare de iubire faţă de 

vrăjmaşi, şi încă vrăjmaşii de moarte? Pe cînd îi tortura bestial pe 

sfinţii mucenici mai sus pomeniţi, regele persan Sapor a înnebunit şi 

a muţit, începînd să-şi calce în picioare hlamida şi să-şi sfîşie faţa cu 

unghiile, văzînd că nu mai poate vorbi. Văzîndu-1 pe torţionarul său 

într-un asemenea cumplit chin, Sfîntului Achindin i s-a făcut milă, a 

lăcrimat, şi s-a rugat Domnului pentru nenorocitul rege, zicînd: 

„întru Numele Domnului Dumnezeu lisus Hristos, grăieşte!" Atunci 



pe dată limba regelui s-a dezlegat şi el a grăit, lată aici pildă de 

iubire faţă de duşmani! 

Luare aminte 

Să luăm aminte la minunata putere a cuvintelor Sfinţilor Apostoli 

(Fapte 16): 

• La cum o anume slujnică avea duh pitonicesc [ghicitoresc] şi 
striga în urma lui Pavel şi a lui Sila; 

• La cum Pavel s-a întors şi a zis duhului: în Numele lui lisus 
Hristos îţi poruncesc să ieşi din ea\ 

• La cum duhul în acel ceas a ieşit. 

Predică Despre voia lui Dumnezeu ca toţi creştinii să fie sfinţi 
Precum întru El ne-a şi ales, înainte de întemeierea lumii, ca să fim 
sfinţi şi fără de prihană înaintea Lui (Efeseni 1: 4). 
Doar Sffnta Biserică Ortodoxă Creştină învaţă şi demonstrează că 
mai întîi a fost un plan de facere a lumii şi numai după aceea s-a 
creat lumea. Acel plan a fost de la început în înţelepciunea, Voinţa şi 
Puterea lui Dumnezeu. Iar noi creştinii, ca Biserică vie a lui 
Dumnezeu, sîntem parte din acest plan. Potrivit acestui plan, 
Dumnezeu ne-a ales pe noi mai înainte de întemeierea lumii spre a fi întru 
sfinţenie, dreptate şi iubire. Dumnezeu ne-a ales pe noi de mai 
înainte şi ne-a înfiat Lui-Şi prin Acela Care este Stăpînul şi Domnul 
lisus Hristos, Fiul Lui Unul Născut, în afară de Domnul Dumnezeu 
lisus Hristos omul nu are nici un fel de altă legătură sau rudenie cu 
Dumnezeu, şi acesta este motivul pentru care s-a şi făcut prin 
Domnul Hristos înfierea noastră. El ne-a ales pe noi Biserică vie şi 
sfîntă după buna socotinţă a voii Sale (Efeseni I: 5), aşa cum 
odinioară 1-a ales pe poporul lui Israel dintre neamurile pămîntului. 
Să nu îndrăznească cineva a zice că această alegere desfiinţează 
libera voie a omului, pentru că iată: din această pricină nici cel 
născut creştin nu are vreun merit pentru că s-a născut creştin, 
precum nici cel născut păgîn nu este vinovat din pricina aceasta! A 
interpreta astfel cuvintele Sfîntului Apostol Pavel este o eroare 
gravă. Căci iată, Dumnezeu însuşi 1-a ales pe poporul lui Israel după 
buna socotinţă a voii Sale, şi unii dintre ei au pierit, iar alţii s-au 
mîntuit. La fel a ales El şi Sfîntă Biserica Lui, chemînd în Ea toate 
popoarele şi seminţiile pămîntului. Dar mîntuirea tuturor acestora nu 
depinde numai de chemarea lui Dumnezeu — adresată tuturor — ci 
ea depinde şi de voinţa şi efortul omului, de felul răspunsului pe 
care îl dă el în faţa acestei chemări. 

O Stăpîne Atotveşnice Doamne, Cela Ce eşti Ziditorul nostru, Carele 
ne ai ales pre noi spre mîntuire mai înainte chiar de a fi noi pe 
pămînt, miluieşte-ne şi ne mîntuieşte pre noi! 
Căci numai Ţie se cuvine toată slava şi mulţumită în veci, Amin. 

3 noiembrie 

• Pomenirea Sfîntuhd Sfinţit Mucenic Achepsima, Episcopul Naeson- 
ului, şi a celor împreună cu dînsul, losifşi Aitala 

Cel plin de toate creştinele virtuţi bătrîn Achepsima, în vîrstă fiind de 
optzeci de ani, şedea odată în casa sa înconjurat de oasepeţi. Atunci 
un copil plin de Duhul Sflnt a alergat către bătrînul Episcop, 1-a 



sărutat pe creştetul capului şi a strigat: „Fericit este acest cinstit 
cap, căci cu cununa muceniciei pentru Hristos se va încununa!" 
Prorocia copilului s-a împlinit curînd. împăratul Persiei Sapor a 
început atunci cumplita sa prigoană împotriva creştinilor, iar 
înaltpreasfinţitul Achepsima a fost prins şi el. El a fost adus înaintea 
unui principe care era în acelaşi timp şi popă idolesc. Fiind arestat şi 
legat, un apropiat 1-a întrebat pe Sfîntul Achepsima ce porunceşte 
pentru casa lui, în condiţiile în care va fi martirizat. Sfîntul a zis: 
„Aceasta deja nu mai este casa mea. Eu mă duc la casa cea de sus, 
de unde întoarcere nu mai este." După anchetă prelungită, Sfîntul 
Achepsima a fost aruncat în închisoare. El a zăcut acolo timp de trei 
ani, suferind fără răgaz de vindecare torturi bestiale. La urmă el a 
fost decapitat, losif şi Aitala au fost îngropaţi în pămînt pînă la 
mijloc, iar torţionarii au silit oameni creştini să îi bată cu pietre, în 
acea noapte, prin lucrarea lui Dumnezeu, trupul lui losif s-a făcut 
nevăzut, iar peste trupul lui Aitala a răsărit în chip minunat un 
arbore de mirt ale cărui frunze şi ramuri vindecau toată neputinţele 
şi durerile oamenilor. Timp de cinci ani a crescut şi a rodit acel mirt 
minunat, pînă cînd îndrăciţii păgîni, plini de toată invidia şi răutatea, 
l-au tăiat din rădăcină şi l-au distrus. Aceşti sfinţi mucenici ai lui 
Hristos au luat mucenicia în Persia în veacul al patrulea, în timpul 
domniei păgînului rege Sapor. 

• Pomenirea Mutării Sfintelor Moaşte ale Marelui Mucenic Gheorghie, 
Purtătorul de Biruinţă 

Se prăznuieşte astăzi mutarea cinstitelor moaşte ale Marelui 
Mucenic Gheorghie de la Nicomidia, unde a luat mucenicia pe 
vremea lui Diocleţian, în cetatea Lydda din Palestina. Mucenicia 
acestui Mare Mucenic se pomeneşte şi se prăznuieşte în douăzeci şi 
trei de zile ale lunii aprilie. Văzîndu-şi mai 

dinainte mucenicia sa, Marele Gheorghie a cerut slujitorului lui ca după a 
sa moarte să îi ia trupul şi să îl ducă în Palestina, patria în care se 
născuse maica lui, şi unde îşi împărţise el toate averile lui săracilor. 
Sluga, credincioasă, a făcut întocmai, în timpul domniei Marelui 
Constantin, creştinii evlavioşi au zidit o preafrumoasă biserică la 
Lydda, închinată Sfîntului şi Marelui Mucenic Gheorghie. La sfinţirea 
bisericii au fost îngropate în ea şi sfintele lui moaşte. Nenumărate 
minuni s-au lucrat la ele de-a lungul vremurilor, spre slava lui 
Dumnezeu şi a Marelui Mucenic Gheorghie, robul Lui. 
Cîntare de laudă la Sfîntul Mare Mucenic Gheorghie 

O, Sfinte Gheorghie, Mare Mucenice, 

O, Sfinte Gheorghie, Mare Biruitor! 

Tu prin chin amarnic ai cîştigat viaţa, 

Şi prin a ta moarte te ai preaslăvit! 

Tu toate le-ai socotit cape un nimica, 

Prin comparaţie cu Adevărul Hristos! 

Tu-a lumii putere şi slavă le-ai călcat în picioare, 

Şi ai stat vrednic alături de Hristos. 

O, Sfinte Gheorghie Mare Mucenice, O, Sfinte Gheorghie Mare 

Biruitor! Tu schinguit ai fost cu torturi cumplite, Dar te-a ţinut pe 



tine dreapta lui Hristos! Tu toate durerile le-ai socotit ca nimica, Prin 
puterea ce-ţi da Hristos Dumnezeu. Noi înaintea ta ne închinăm 
acuma, Şi slăvim pururi sfînt numele tău. 
O, Sfinte Gheorghie, Mare Mucenice, O, Sfinte Gheorghie, Mare 
Biruitor! Păzeşte-ne şi pre noi cu rugăciunile tale, Milostivirea ta 
arat-o către noi! Mijloceşte pentru noi cu rugăciunile tale înaintea 
Tronului lui Hristos Dumnezeu! înaintea Mîntuitorului du rugăciunile 
noastre, Şi roagă-te ca nici noi să nu ne temem de chinuri, Ci prin 
îndelungă răbdare să fim biruitori! 
Cugetare 

Printre nenumăratele minuni ale Sfîntului Mare Mucenic Gheorghie 
Purtătorul de Biruinţă se numără şi aceasta: In insula Mitilene se afla 
o sfîntă biserică purtînd hramul lui. Toţi locuitorii insulei veneau la 
această biserică la ziua prăznuirii hramului lui. Cunoscînd obiceiul 
acesta al localnicilor, saracinii din Creta au atacat insula Mitilene 
chiar în ziua prăznuirii Marelui Mucenic, au jefuit-o şi au luat 
locuitorii în robie, ducînd pe mulţi dintre ei în Creta. Printre ci robiţi 
se afla şi un tînăr deosebit de frumos, pe care piraţii l-au dăruit 
căpeteniei lor. Căpetenia 1-a făcut pe tînăr slugă a sa. Părinţii 
tînărului boleau de durere pentru fiul lor pierdut. Incheindu-se anul 
şi apropiindu-se iar Praznicul Marelui Mucenic Gheorghie, îndureraţii 
părinţi, urmînd vechii şi frumoasei rînduieli, au pregătit masă bogată 
de ziua Hramului Sfîntului şi au chemat la ea oaspeţi mulţi. 
Aducîndu-şi aminte de fiul ei, maica s-a dus înaintea icoanei sfîntului 
şi s-a rugat lui cu lacrimi să facă cumva şi să i-1 izbăvească pe fiul ei 
de robie. Maica apoi s-a întors să slujească oaspeţilor la masă. 
Gazda a ridicat paharul, a mulţumit lui Dumnezeu şi 1-a băut în 
cinstea şi întru pomenirea Sfîntului Mare Mucenic Gheorghie. Şi 
minune! Chiar în minutul acela a stat de faţă între oaspeţi chiar fiul 
gazdei, cel luat cu un an înainte rob, ţinînd şi el un pocal cu vin în 
mîini! Uimiţi şi înspăimîntaţi, oaspeţii l-au întrebat pe tînăr cum a 
reuşit să vină la ei. Dar tînărul a răspuns că el nu ştie, ci ştie doar că 
să afla în Creta, slujind la masa stăpînului lui, cărui tocmai atunci 
trebuia să îi toarne vin să bea; dar că mai înainte de a face aceasta, 
a văzut un călăreţ călare venind înaintea lui, trăgîndu-1 alături de el 
pe cal şi ducîndu-1 într-o clipeală de ochi la casa părinţilor lui din 
Mitilene! Cu toţii au rămas plini de uimire şi L-au preaslăvit pe 
Dumnezeu şi pe marele făcător de minuni Gheorghie, Marele 
Mucenic şi Purtător de Biruinţă! 
Luare aminte 

Să luăm aminte la minunata izbăvire din închisoare a Sfinţilor 
Apostoli Pavel şi Silas (Fapte 16): 

• La cum aceşti Sfinţi Apostoli au fost aruncaţi în temniţa cea mai 
dinlăuntru iar picioarele li s-au pus în butuci; 

• La cum au stat ei la rugăciune toată noaptea, mulţumind lui 
Dumnezeu; 

• La cum atunci s-a cutremurat pămîntul, cum au căzut lanţurile 
de pe toţi cei legaţi, iar uşile temniţei s-au deschis de la sine. 
Predică Despre Hristos, Capul tuturor sfinţilor 



...ca toate să fie iarăşi unite în Hristos, cele din ceruri şi cele de pe 
pămînt (Efeseni 1: 10). 

Păcatul provoacă panică şi confuzie în suflet. Omul care se cufundă 
în păcat şi în viciu se aseamănă găinii căreia tocmai i s-a tăiat capul, 
însă trupul continuă să i se zbată convulsiv şi dezordonat încoace şi 
încolo, înainte de întruparea Mîntuitorului Hristos toată lumea 
păgînă zăcea în întunericul confuziei precum un trup cu capul tăiat 
care se zbate încă în convulsiile morţii. Hristos Domnul a unit capul 
cu trupul muribund şi a adus fiinţa umană înapoi la viaţă. Hristos 
este Capul oştirilor cereşti, şi a fost Capul lor întotdeauna. Iar ca 
Cuvîntul Făcător de Viaţă al lui Dumnezeu El a fost dintru început 
Capul a toate cele zidite din lumea vizibilă, între care la locul cel mai 
de frunte se află rasa umană. Dar păcatul, ca şi un satîr ascuţit, a 
despărţit trupul păcătos al lui Adam de Capul său, Dumnezeu. Cu 
toate acesta Domnul, în mare milostivirea Lui, a împăcat iar cerul şi 
pămîntul prin întrupare, aducînd cerul pe pămînt, înălţînd pămîntuî 
la cer, şi rînduind iar toată zidirea sub călăuzirea Minţii Lui, Care 
este Căpetenia zidirii. Prin Hristos noi oamenii ne-am împăcat cu 
Dumnezeu Sfînta Treime şi cu îngerii lui Dumnezeu, ne-am împăcat 
întreolaltă şi cu natura în care am fost aşezaţi. Prin Hristos omenirea 
şi întreaga zidire şi-a aflat iarăşi Capul şi a intrat în armonie cu El şi 
cu sine. Simţul Apostol zice: Noi însă avem gîndul lui Hristos (I 
Corinteni 2: 16). Aşa fiind, dragostea noastră pentru Dumnezeu se 
aprinde din nou, credinţa noastră seînăreşte, şi nădejdea ni se 
luminează. Doar trupul care doarme nu-şi simte legătura cu capul. 
De aceea să ne trezim, fraţilor, să ne trezim cît mai avem încă 
vreme. 

O Stăpîne Doamne lisuse Hristoase, Cela ce eşti Capul nostru 
Atotînţelept, uneşte-ne pre noi cu Sffnt Trupul şi Preacurat Sîngele 
Tău şi ne mîntuieşte. 
Căci noi pre Tine Te slăvim şi Ţie îţi mulţumim în veci, Amin. 

4 noiembrie 

• Pomenirea Sfîntului Preacuvios loanichie cel Mare 

Acest mare luminător duhovnicesc loanichie s-a născut în satul 
Marycata din provincia Bithynia, din tatăl Myritircius şi maica 
Anastasia. El de tînăr a fost păstor de oi. Pe cînd sta la paza 
turmelor lui, adesea seîntîmpla să se retragă în singurătate şi să 
stea la rugăciune ziua întreagă, însemnîndu-şi turmele din cele 
patru laturi cu Semnul Sfintei Cruci, astfel încît ele să nu se 
împrăştie sau să se piardă. Mai tîrziu, cînd a fost luat în slujba 
militară, el a dat dovadă de curaj uimitor, mai ales în războaiele cu 
bulgarii. După ce a ieşit din serviciul militar el s-a retras în Muntele 
Olymp din Asia Mică, unde s-a tuns monah şi s-a închinat pe sine cu 
desăvîrşire celor mai aspre nevoinţe călugăreşti, întru care a 
petrecut pînă la sfîrşitul său, ce a venit la adînci bătrîneţi. El a 
petrecut ca monah timp de cincizeci de ani, în locuri diferite. El a 
primit de la Dumnezeu har peste har, şi cu deosebire darul facerii de 
minuni. El a vindecat neputinţele şi bolile oamenilor, a scos afară 
demoni, a îmblînzit fiare sălbatice. El avea mai cu seamă putere 



asupra şerpilor veninoşi, trecea pe apă ca pe uscat, se putea face 
nevăzut din faţa oamenilor dacă aşa dorea, şi vedea cele ce aveau 
să fie. El a fost vestit prin smerenie şi blîndeţe. La înfăţişare şi la 
statură el era ca un uriaş, era masiv şi avea o mare forţă fizică. 
Sfintul loanichie cel Mare a jucat un rol foarte activ în viaţa Bisericii 
lui Dumnezeu. In vremea controversei iconoclaste [a luptelor contra 
sfintelor icoane] el mai întîi s-a înşelat oarecum, dar mai pe urmă a 
repudiat vederile iconoclaste şi s-a tăcut un zilot întru apărarea 
sfintelor icoane. El a fost mare prieten al Patriarhului Metodic al 
Constantinopolului. Sfîntul Preacuvios loanichie cel Mare a trăit pînă 
la vîrsta de nouăzeci şi patru de ani, săvîrşindu-se cu pace către 
Domnul la anul 846. El a fost mare făcător de minuni şi în timpul 
vieţii, şi după fericitul său sfîrşit. 

• Pomenirea Sfinţilor Sfinţiţi Mucenici Nicandru, Episcopul Myrei, şi 
Hermas, Presbiterul 

Ei amîndoi au fost hirotoniţi de către Sfîntul Apostol Tit. Ei au fost 
vestiţi pentru marea lor rîvnă pentru Credinţă şi pentru puternica lor 
misiune, cu preţul unor cumplite chinuri, printre pagini, dintre care 
pre mulţi i-au cîştigat pentru Hristos Domnul. Din această pricină ei 
au fost bîrfiţi înaintea unui judecător, Libanus, care i-a osîndit la 
torturi bestiale. Ei au fost bătuţi cu pietre şi tîrîţi pe pietriş ascuţit; 
au fost întemniţaţi, înfometaţi, şi supuşi la chinuri cărora nici un 
muritor nu le poate supravieţui fără ajutorul aplecat al lui 
Dumnezeu. Domnul Hristos a venit la ei în felurite chipuri, şi 
aruncaţi în foc fiind ei, Domnul a trimis îngerii Săi să le prefacă lor în 
rouă fierbinţeala cuptorului. La urmă ei au fost îngropaţi de vii de 
torţionarii lor. Dar zadarnic încearcă oamenii să îi ucidă pe aceia 
cărora Domnul Ie-a dăruit viaţa, şi zadarnic încearcă oamenii să 
necinstească pe aceia pe care Domnul îi preaslăveşte. 
Cîntare de laudă la Sfîntul loanichie cel Mare 
Sfîntul loanichie poporul şi-a slujit, Poporul şi regele, ca un rîvnitor. 
După care el toate le a lepădat Spre a II sluji pe Domnul tuturor. 
Sfîntul loanichie fost-a mare oştean 
Al Credinţei Creştine şi dreptăţii curate. 
El CU lacrimi şi lupte timp de cincizeci de ani 
S-a rugat lui Hristos şi se roagă şi azi. 
Slăvitul loanichie bogăţii multe a avut pe pămînt, 
Dar mai bogat a fost în cereasca avere: 
Pe aceea el singur şi-o a dobîndit 
Cu posti ri şi cu rugi, biruind pe diavol. 

Sfîntul minunat loanichie Avva 

Mulţime dumnezeiască de minuni a lucrat: 

El lucratu-le-a întru Numele lui Hristos Domnul, 

Cu Crucea desăvîrşitpe diavol a călcat. 

O. sfinte al lui Dumnezeu, loanichie Părinte, Tu la Hristos mare milă şi 

îndrăzneală ai aflat! Ci roagă-te Lui şi pentru noi păcătoşii Si de la 

Duhul Sfînt cere nouă bogat harul Său! 

Cugetare 

Milostivirea este rodul credinţei. Acolo unde este credinţă adevărată, 

acolo se află şi adevărata milostenie. Sfîntul loanichie a trecut într-o 



zi pe lîngă o mînăstire. între multe monahii care se nevoiau în ea, se 
aflau şi o maică cu fiica ei. Necuratele duhuri ale patimilor trupeşti o 
războiau cumplit pe tînără, atît de cumplit, încăt ea se gîndea în 
fiecare zi să părăsească mînăstirea şi să se întoarcă în lume. 
Zadarnic a încercat maica să o facă să vadă cumplita cădere către 
care se îndrepta. Dar ea 1-a rugat cu lacrimi pe Sfîntul loanichie ca 
să o sfătuiască pe fiica ei să nu se întoarcă la urîciunile lumii. Atunci 
Sfîntul a grăit către tînără şi a zis: „Fiică, pune mîinile tale pe 
grumazul meu!" Tînără a făcut aşa. Atunci dumnezeiescul Părinte 
mult milostivul l-a cerut lui Dumnezeu ca patima fetei să treacă 
asupra lui, iar ea să rămînă liberă de ea şi curată. Precum s-a şi 
întîmplat. Tînără s-a vindecat cu desăvîrşire de necurata patimă, şi a 
rămas mai departe liniştită în mînăstirea ei. Avva loanichie şi-a 
continuat drumul, dar fără veste a simţit în sine cumplitul război al 
trupului, atît de cumplit, încît ar fi preferat să moară mai curînd 
decît să fie învins. Atunci el a văzut unul din şerpii cei mari şi 
otrăvitori ai pustiei şi s-a repezit la el, ca şarpele să îl muşte, şi Avva 
să moară. Dar şarpele nu l-a muşcat. Avva atunci a lovit şarpele, ca 
acesta să muşte, dar cum s-a atins de el, şarpele a murit. Atunci 
patima necurată a desfrîului a pierit de la el. 
Luare aminte 

Să luăm aminte la venirea Domnului la Sfîntul Pavel într-o vedenie 
de noapte (Fapte 18): 

• La cum Domnul S-a arătat Sfîntului Apostol Pavel la Corint, într-o 
vedenie, noaptea; 

La cum El a zis către Pavel să nu se teamă ci să grăiască şi să nu 
tacă, căci Domnul a zis: Am mult popor în cetatea aceasta. 

• La cum Sfîntul Apostol Pavel s-a supus Domnului şi a rămas la 
Corint timp de un an şi jumătate. 

Predică Despre moştenitorii împărăţiei prin Hristos Domnul 
Intru Care şi moştenire am primit (Efeseni ]: 11). 

Toate sînt de la Stăpînul Hristos lisus, toate sînt prin Domnul Hristos 
lisus şi toate aparţin Domnului Hristos lisus. Fără El noi nu putem 
avea nici un fel de legătură adevărată sau normală cu Domnul 
Dumnezeu Făcătorul nostru, cu ceilalţi oameni sau cu lumea creată 
în care vieţuim. El este capul nostru şi mintea noastră, şi prin El şi 
moştenire am primit. Dar ce moştenire? Chiar împărăţia lui 
Dumnezeu. De ce sînt creştinii adesea numiţi moştenitori In Noul 
Testament? Cînd zicem moştenire noi ne gîndim mai întîi la cineva 
care moare şi lasă o moştenire. Ca cineva să moştenească, altcineva 
trebuie mai întîi să moară. Ce este mai mult este că noi creştinii ne 
putem numi moştenitori încă din această viaţă, căci omul nostru cel 
vechi moare iar omul cel înnoit în Hristos moşteneşte cele bune şi 
nepieritoare ale lui. Căci cel care supravieţuieşte este moştenitorul. 
Moare trupul, dar sufletul îi supravieţuieşte; prin urmare sufletul 
omului moşteneşte toate cele pe care omul pe cînd era în trupul lui 
Ie-a lucrat, fie cele bune spre moştenirea de către suflet a vieţii, fie 
cele rele spre moştenirea de către suflet a morţii. Prin Domnul 
nostru lisus Hristos moştenirea de care El însuşi S-a bucurat şi Se 



bucură este acum deschisă nouă tuturor: moştenirea aceasta este 
împărăţia Nepieritoare a Cerurilor. Noi această împărăţie 
nemuritoare o moştenim atunci cînd murim cu trupul lumii acesteia 
pămînteşti; murind pămîntului, moştenim cerul; rupînd legătura cu 
Satan, ne facem împreună-moştenitori cu Hristos. 
O, fraţilor, cît de minunată şi negrăită este moştenirea care ni s-a 
pregătit nouă! Să nu ne fie nouă să renunţăm ca nişte nebuni la ea, 
şi să ne asemănăm lui Isav cel care şi-a vîndut dreptul lui deîntîi 
născut, [adică libertatea şi nemurirea] pentru un blid de linte! 
O Stăpîne Doamne lisuse Hristoase, Cela Ce eşti Domnul şi 
Mîntuitorul nostru, milostiveşte-Te către noi pînă la sfîrşit şi ne 
mîntuieşte. 
Căci numai Ţie se cuvine toată slava şi mulţumită în veci, Amin. 

5 noiembrie 

• Pomenirea Sfinţilor Preacuvioşi Mucenici Galaction şi Epistimifa] 
Amîndoi s-au născut în cetatea feniciană a Edessei. Mai înainte de a 
îl naşte pe Galaction, maica lui, Leucippa [Leuchipa], fusese stearpă. 
Ea nu a rămas însărcinată decît după ce a primit Sfîntul Botez. După 
botezul ei şi după ce i s-a născut fiul, Leucippa 1-a adus şi pe soţul 
ei [Cleitophon] la Sfînta Credinţă şi 1-a botezat şi pe fiu. Ajungînd 
Galaction la vîrsta căsătoriei, buna lui maică s-a săvîrşit către 
Domnul. Atunci tatăl lui 1-a logodit cu fecioara Epistimi, care era 
păgînă. Galaction însă nu a dorit căsătoria. Cu credinţa şi cu harul 
de la Dumnezeu el a obţinut nu doar ca Epistimi să primească 
Sfîntul Botez, ci chiar să îi urmeze lui în viaţa monahală. Astfel ei 
amîndoi s-au retras la Muntele Publion, unde Galaction a intrat într-o 
mînăstire de bărbaţi, iar Epistimi, în una de fecioare. Ei s-au arătat, 
fiecare în mînăstirea lui, ca nişte luminători de vieţuire călugărească 
fraţilor. Ei au fost primii la ascultare, primii la nevoinţă, primii la 
rugăciune, primii în smerita cugetare şi în dragostea de Dumnezeu 
şi de aproapele. Ei nu au mai ieşit din mînăstirile lor, şi nu s-au mai 
văzut unul cu celălalt decît înaintea morţii lor celei muceniceşti. 
Aceasta s-a întîmplatîn timpul sălbaticelor persecuţii din vremea 
împărăţiei lui Deciu. Ei au fost aduşi înaintea necuratului tribunal, şi 
mai întîi Galaction a fost biciuit sălbatic. Privind la el, Episitmi pîngea 
cu amar. Din această pricină, a fost şi ea biciuită, bestial. La urmă 
lor li s-au tăiat mîinile, picioarele şi capetele. Prietenul lor, Eutolius, 

a luat trupurile lor şi Ie-a îngropat cu cinste. Eutolie fusese sclav în 
casa părinţilor Epistimiei, iar mai apoi împreună-nevoitor întru 
călugărie cu Sfîntul Galaction. El a scris viaţa acestor minunaţi sfinţi 
mucenici ai Domnului, care s-au încununat cu cununa nepieritoarei 
slave la anul 253. 

• Pomenirea Sfinţilor Apostoli Patrova, Hermes, Linos, Gaius şi 
Philologus 

Aceştia cu toţii au fost din numărul celor Şaptezeci de Apostoli mai 
Mici. Patrova a fost episcop al cetăţii Neapolis, Hermes al 
Filipoposului (Romani 16: 15), Linos al Romei (II Timotei 4: 21), Gaius 
al Efesului (Romani 16: 23), iar Philologus al Synopei (Romani 16: 
15). Ei cu toţii au împlinit cu dragoste Legea lui Hristos şi s-au 



strămutat la urmă întru Cereasca Lui împărăţie. 

• Pomenirea Sfintului lona. Episcopul Novgorodului 

El s-a născut chiar în cetatea Novgorodului şi a rămas orfan de mic. 
O anume văduvă temătoare de Dumnezeu 1-a luat pe copil şi 1-a 
crescut cu îngrijire în casa ei, ca pe un fiu. Privind la copil, Mihail cel 
Nebun pentru Hristos din Klops a grăit către el, prorocindu-i: 
„Ivanuşka, să te sîrguieşti la carte, căci ai să fii Vlădică al Marelui 
Novgorod!" Cu adevărat, după moartea Arhiepiscopului Eftimie, lona 
a fost ridicat şi sfinţit în locul lui. El a fost evlavios şi milostiv mai 
mult decît toţi oamenii. El a zidit mulţime de biserici şi mînăstiri şi şi- 
a păstorit turma ca un păstor bun, punîndu-şi sufletul pentru oile lui. 
Lui i s-a oferit scaunul patriarhal al Moscovei, pe care însă 1-a 
refuzat cu înţelepciune, arătînd către vîrsta lui înaintată. El s-a 
săvîrşit către Domnul cu pace în cinci zile ale lunii noiembrie, din 
anul 1570, şi s-a strămutat cu veselie la locaşurile cele cereşti gătite 
lui de Domnul. La o sută de ani după cinstită adormirea lui 
Novgorodul a fost cuprins de un incendiu cumplit. Prin intermediul 
lui s-a aflat că moaştele acestui sfînt nu au putut fi mistuite de 
limbile focului, ci dimpotrivă, începînd de atunci ele au arătat putere 
făcătoare de minuni şi au început să reverse miros de 
bunămireasmă. 

Cîntare de laudă la Sfinţii Mucenici Galaction şi Epistimi 
Galaction şi Epistimia 
Fumul deşart al lumii îl au lepădat. 

Ei răstignitu-şi-au ale trupului patimi, 

Şi cu duhul s-au înălţat la cer. 

în inima lor la fiece bătaie Numele Domnului ei îl rosteau, 
Şi-n inimă pentru dragostea Lui primit-au răstignire. 
Sosesc torţionarii. 

Giaction, viteaz, merge la chinuri, 
Pe-ale lui urme, aproape, merge Epistimi: 
„Iubitul meu Frate, nu grăbi aşa! 
Eu din mîna ta primit-am Botezul cel Sfînt! 

Cuvine-se şi-acum să mă iei cu tine, 

Chinurile tale cu mine să-mparţi! 

Deşi nevrednică sînt, iubitul meu Frate, 

Eu voiesc cu tine pentru Hristos să mor" 

Sfinţii Galaction şi Epistimia 

Pre Hristos proclamă către cei păgîni. 

Ei sufletele-şi dau în amare chinuri, 

Pe ele le primeşte dreapta lui Hristos. Ei acum în ceruri locuiesc cu 

îngeri, Sfintul Galaction şi Epsitimi Sjînta. 

Cugetare 

Iubirea trupească este faţă de iubirea duhovnicească mai palidă 

decît este umbra faţă de substanţa solidă. Frăţia de sînge este ca un 

nimic pe lîngă frăţia de duh. Tatăl lui Galaction 1-a logodit pe fiul lui 

cu fecioara păgînă Epistimi. Dar Galaction a botezat-o pe Epistimi iar 

apoi au ales amîndoi calea călugăriei. Dragostea lor trupească s-a 

preschimbat în dragoste duhovnicească, care a fost mai tare ca 

moartea. Atît de mult a iubit-o duhovniceşte Galaction pe logodnica 



lui Epistimi, încît el nu a mai dorit să o vadă cu ochii cei trupeşti. Nici 
legătura fizică şi nici prezenţa fizică nu sînt necesare adevăratei 
iubiri, duhovniceşti. Atît de mult 1-a iubit duhovniceşte Episitmi pe 
logodnicul ei, Galaction, încît aflînd că este dus la chinuri, a alergat 
după el, implorîndu-1 să nu o respingă, ci să o primească şi pe ea să 
îi împărtăşească chinurile pentru Hristos, aşa cum şi el împărtăşise 
cu ea Adevărul Credinţei, pe Hristos Domnul. Cînd torţinarii au 
biciuit trupul gol al lui Galaction, sfînta Epistimia a plîns. Dar cînd 
amîndurora li s-au tăiat mîinile şi picioarele, ei amîndoi s-au bucurat 
şi L-au preaslăvit pe Hristos: lată cît de mare a fost iubirea lor pentru 
Mîntuitorul lisus Hristos, şi iată cît de mare a fost iubirea 
duhovnicească a unuia faţă de celălalt! Cu adevărat, iubirea 
trupească este ca un fluture multicolor care trăieşte o zi şi moare, 
pe cînd iubirea duhovnicească veşnică este, mai tare ca moartea. 
Luare aminte 

Să luăm aminte la minunata lucrare a Duhului Sfînt Dumnezeu 
asupra celor botezaţi (Fapte 16): 

• LacumSfîntul Pavel, sosind la Efes, a văzut botezîndu-se oameni 
cu botezul pocăinţei, al lui loan Botezătorul; 

• La cum el şi-a pus mîinile peste ei iar asupra lor S-a pogorît 
Duhul Sfînt; 

• La cum ei s-au umplut cu putere de sus, şi au grăit în limbi şi au 
prorocit. 

Predică Despre ridicarea omului prin învierea şi înălţarea lui 

Hristos 

Mai presus decît toată începătoria şi stăpînia şi puterea şi domnia şi 

decît tot numele ce se numeşte, nu numai în veacul acesta, ci şi în cel 

viitor. Şi toate Ie-a supus SUb picioarele Lui (Efeseni 1:21 -22). 

lată înălţimile la care îl ridică Dumnezeu pe om! Căci nu despre firea 
dumnezeiască a Domnului se grăieşte mai sus, ci despre firea lui 
omenească. Cuvintele citate ale Apostolului nu se referă la Cuvîntul 
Co-Etern al Tatălui, ci ele grăiesc despre omul lisus, pe Care 
Dumnezeu L-a ridicat din morţi şi L-a înălţat - nu doar mai presus 
decît lumea vizibilă şi pieritoare, ci chiar mai presus şi decît lumea 
invizibilă şi veşnică a puterilor cereşti; mai presus decît toate 
ierarhiile celor nouă cete îngereşti; mai presus decît orice fiinţă 
creată, cunoscută sau necunoscută; şi mai presus decît orice nume 
din lumea materială sau cea spirituală. Fraţilor, vedem noi oare cum 
Atotslăvitul nostru Făcător a împlinit făgăduinţa pe care a dat-o 
strămoşului Adam atunci cînd l-a izgonit din Paradis, şi făgăduinţa 
pe care a formulat-o în cuvinte şi mai limpezi faţă de Avraam, şi pe 
care a repetat-o din ce în ce mai clar faţă de proroci şi de împăratul 
David? Vedem noi oare cum Domnul Savaot a pus început 
preaslăvirii rasei umane prin aceea că L-a preaslăvit pe Omul lisus, 
pe Fiul lui Dumnezeu, în Care S-a întrupat Dumnezeu? Fiind Cel 
Dintîi în slavă, Dumnezeu pe El L-a preaslăvit mai întîi, iar apoi, în 
minunată şi ierarhică rînduială, pe toţi cei care se numără cu El, şi 
care prin harul Duhului Sfînt sînt numiţi şi scrişi în Cartea Vieţii spre 
slava cea veşnică. Pe bună dreptate o cîntă Biserica pe Maica 



Domnului astfel: Ceea ce eşti mai cinstită decît Heruvimii si mai 

slăvită, fără de asemănare, decît Serafimii. Căci atunci cînd Fiul lui 

Dumnezeu este preaslăvit, atunci se preaslăveşte şi Preasfîntă 

Maica Lui, precum şi Sfinţii Apostoli, după cuvîntul Lui cel rostit către 

Tatăl: Părinte, voiesc ca, unde sînt Eu, să fie împreună cu Mine şi 

aceia pe care Mi i-ai dat (loan 17:24). 

lată colosalele urmări ale pogorîrii lui Dumnezeu pe pămînt! lată 

roadele negrăite ale Patimii Lui! 

O Stăpîne Doamne lisuse Hristoase Mîntuitorul nostru, Cela Ce eşti 

întocmai în dumnezeire cu Tatăl şi cu Duhul Sfînt! Ajută-ne nouă să 

ne desprindem din bezna duhorii păcatului şi nebuniei trupeşti a 

lumii acesteia pieritoare, mai înainte de al nostru sfîrşit! 

Căci numai Ţie se cuvine toată închinarea şi slava în veci, Amin. 

6 noiembrie 

Pomenirea Sfîntului Constantinopolului 

Pavel 

Mărturisitorul, 

Patriarhul 

Zăcînd Fericitul Patriarh Alexandru pe patul cel de moarte, turma lui 
cea strînsă lîngă dînsul, îngreunată de durere, 1-a întrebat pe cine 
voieşte să lase păstor în urma lui, spre păstorirea turmei celei 
rămase orfane a lui Hristos? Atunci de Dumnezeu purtătorul Ierarh a 
răspuns: „De veţi voi bărbat dumnezeiesc şi înţelpt, puternic să vă 
înveţe pe voi adevărul şi luminînd cu virtuţile ca sfeşnicul scos de 
sub obroc, să îl alegeţi pe Pavel; iar dacă veţi voi un bărbat potrivit 
după socotelile cele din afară, atunci acesta este Macedonie." 
Poporul 1-a ales pe Pavel. Din nefericire însă Pavel nu a fost 
acceptat de urîtorii de Dumnezeu ereticii arieni, şi nu a fost acceptat 
nici de Constanţiu, care se afla atunci la Antiohia. Pavel a fost în 
scurt timp scos din scaun, şi a fost nevoit să se refugieze la Roma, 
împreună cu Sfintul Athanasie cel Mare. La Roma Papa Iulian şi 
împăratul Constans i-a primit pe aceşti sfinţi cu căldură şi au fost de 
un gînd şi o inimă cu ei întru ţinerea sus a Curăţiei Ortodoxiei, 
împăratul Constans şi Papa Iulian l-au susţinut pe Sfîntul Pavel şi au 
determinat repunerea lui în scaunul patriarhal de la Constantinopol. 
Dar după moartea lui Constans necuraţii arieni şi-au scos iar 
capetele şi au uneltit surghiunirea Sfîntului Pavel la Cucusus, în 
Armenia. Acolo, pe cînd Sfîntul Pavel se afla odată la slujirea Sfintei 
Liturghii, necuraţii şi băutorii de sînge nevinovat, arienii, au năvălit 
precum cîinii în biserică şi l-au sugrumat pe Sfîntul Patriarh cu 
omoforul său. Anul a fost 351. La anul 381, în timpul domniei 
împăratului Theodosie, moaştele Sfîntului Pavel Mărturisitorul au 
fost mutate la Constantinopol, iar la anul 1236 ele au fost aduse la 
Veneţia, unde se află şi în ziua de astăzi. Credincioşii şi iubiţii lui 
clerici, preotul Marcian şi notarul [secretarul] Martirie (pomeniţi la 
25 octombrie) au fost omorîţi şi ei la scurt timp după Părintele şi 
Patriarhul lor. 

• Pomenirea Preacuviosului Varlaam din Khutyn, Făcătorul de Minuni 
Acesta s-a născut şi a crescut în credinţa creştină, în Marele 



Novgorod. După moartea părinţilor lui el s-a tuns monah şi s-a 

închinat pe sine celor mai aspre nevoinţe călugăreşti. El a întemeiat 

o mînăstire pe malul rîului Volkhov, 

la un loc unde văzuse lumină cerească. Sflntul Varlaam a fost 

făcător de minuni şi în timpul vieţii lui, şi după fericita lui adormire. 

El cunoştea tainele inimilor oamenilor, scotea afară duhurile 

necurate, şi vindeca boala din popor. După adormirea lui cneazul 

Vasili Vasilievici s-a îmbolnăvit de moarte şi a cerut să fie dus la 

mormîntul sfîntului. El a mai cerut ca, în situaţia în care va muri pe 

drum, să fie dus şi aşa la mormîntul sfîntului. Moartea cneazului pe 

drum s-a şi întîmplat, dar ajungînd la mînăstire şi intrînd cortegiul cu 

trupul mortului în biserică, el a înviat, a mers pe picioarele lui şi s-a 

închinat la mormîntul Sfîntului Varlaam, Făcătorul de Minuni. La anul 

1471 Ţarul Ivan cel Groaznic a poruncit să se sape şi să se scoată 

afară din mormînt racla sfîntului. Dar făcîndu-se aşa, o limbă de foc 

cumplită a ţîşnit din mormînt, care a înconjurat toţi pereţii bisericii. 

Ţarul s-a înspăimîntat atît de tare, încît a luat-o la fugă din biserică, 

uitînd şi de sceptrul lui de ţar. El nici nu a mai îndrăznit măcar să se 

întoarcă şi să îl ia înapoi, de aceea toiagul ţarului se află şi azi lîngă 

mormîntul Sfîntului, în amintirea minunii, care s-a petrecut în sfînta 

zi de vineri de după Duminica Tuturor Sfinţilor. 

• Pomenirea Pulberei ca a căzut din cer [cu dumnezeiască iubire de 

oameni, pe vremea lui Leon cel Mare] 

Aceasta s-a întîmplat la Constantinopol în anul 472, 83 în vremea CÎnd împărat 

era Leon cel Mare, iar pe scaunul Constantinopolului se afla 

Patriarhul Ghenadie. (Vezi Cugetarea dintru această zi.) 

Cîntare de laudă la marea milostivire şi bunătate a lui 

Dumnezeu 

Domnul nostru este Milostivirea şi însăşi Bunătatea, 

Dar pentru-ale noastre păcate El îngăduie să suferim: 

Potop, boală, secetă şi cutremur, 

Spaimă şi durere în suflet şi în trup. 

Căci cel ce pre Tatăl nu-L vede cînd El oferă daruri, 

II va vedea aievea ca Drept Judecător. 

înfricoşatul Judecător robi nenumăraţi are, 

El pe toţi îi pune să-l mîntuie pe om ~ 

Aceştia sînt ghimpi ai pămîntului, şerpi şi fiare, 

Cutremure, secetă, sau potop din cer; 

Vînturi rele de boală, arşiţe şi-ntuneric, 

83 După Sinaxarul grecesc evenimentul acesta a avut loc la anul 475, iar nu la anul 

472. - Nota Autorului. 

Cînd soarele şi luna nu-şi mai dau lumina lor, 

Nici pămîntul ale sale roade. 

Pe cît de multe sînt darurile drepţilor, 

Tot atît de multe sînt şi-ale păcătoşilor certări. 

Păşunile lui Adam se stropesc cu rouă, 

Pe cînd noile Sodome se taie cu spadă de foc. 

Dar mai presus de toate în a Sa zidire 

Domnul Dumnezeu îl iubeşte pe om. 

De aceea El mult îi şi iartă; de aceea îl şi rabdă. 

Dar înfricoşat lucru este să calci răbdarea Lui! 



Certarea cumplită va face atunci slujba iubirii. 
Cugetare 

Dumnezeu a scos apă din stîncă spre mîngîierea oamenilor, dar El a 
pogorît şi foc din cer, spre a lor pedeapsă. Soarta cetăţilor Sodomei 
şi Gomorei este binecunoscută oamenilor, lor aplicîndu-li-se 
pedeapsa exemplară a lui Dumnezeu pentru păcatele sinistre şi 
nepocăite ale locuitorilor lor. Că puternic este Dumnezeu să aplice 
cînd voieşte aceste pedepse exemplare s-a văzut şi după Sodoma şi 

Gomora, chiar în era Harului, la anul 472. 84 Patriarh al Constantinopolului 
atunci a fost Patriahul Ghenadie, iar la cîrma Imperiului Roman de 
Răsărit, împăratul Leon cel Mare. La amiaza zilei de 6 noiembrie 
cerul s-a acoperit de nori groşi şi negri, care au obstrucţionat total 
lumina soarelui, cufundînd pămîntul în beznă. Aceşti nori s-au 
prefăcut apoi într-un roşu de foc, apoi iar s-au făcut negri, ei durînd 
şi schimbîndu-se astfel timp de patruzeci de zile încheiate de groază 
şi chin prelungit. Poporul înspăimîntat s-a aruncat cu faţa la pămînt, 
la rugăciune. Ei s-au pocăit cu amar, în frunte cu patriarhul şi cu 
împăratul, care au mers în procesiune cu icoane, intrînd şi 
închinîndu-se în fiecare biserică, cu lacrimi de spaimă, cu plîngere şi 
cu pocăinţă. In ziua a patruzecea din cer a plouat peste 
Constantinopol ca o cenuşă neagră şi fierbinte, de la căderea serii şi 
pînă la miezul nopţii, cînd s-a oprit. A doua zi soarele a răsărit 
strălucitor pe un cer senin, dar pămîntul era acoperit de acest strat 
negru şi gros de cenuşă, cu adîncimea de un cot. Cu mare chin, 
oamenii au curăţit casele şi străzile de aceast strat nemaipomenit 
de gros de cenuşă, dar culturile cîmpului au fost complet distruse, 
peste tot. Toţi cei care 

84 Pedepsele acestea s-au văzut, pentru cine a avut ochi să vadă, chiar şi în acest 
an 2005, pe suprafaţa întregului pămînt, inclusiv în ţara noastră: taifunul 
devastator din Asia de la începutul anului, inundaţiile devastatoare care au 
acoperit repetat de-a lungul verii aproape întreaga Românie, uraganele din sudul 
Statelor Unite, spre a numi doar puţine dintre catastrofe, şi doar dintre cele 
naturale. 

au avut ochi să vadă au înţeles că acesta a fost biciul lui Dumnezeu, 
şi încă un bici blînd, căci cu adevărat tot poporul Constantinopolului 
a alergat la Dumnezeu şi şi-a plîns păcatele cu sinceritate, începînd 
cu ierarhul şi cu împăratul. De nu s-ar fi pocăit ei astfel pentru 
păcatele acumulate de-a lungul vieţii şi al generaţiilor, cine ştie dacă 
nu s-ar fi întîmplat şi cu Constantinopolul în acele zile ceea ce se 
întîmplase odinoară cu Sodoma şi Gomora! Dar pocăinţa adîncă şi la 
timp a poporului, dusă la Tronul Dumnezeiesc de rugăciunile 
Preasfintei Născătoare de Dumnezeu, precum şi rugăciunile 
nenumăraţilor sfinţi şi mucenici constantinopolitani, au micşorat 
nemăsurat dreapta urgie a lui Dumnezeu. 

Luare aminte 

Să luăm aminte la minunata putere vindecătoare ce ieşea din 
persoana Sfîntului Apostol Pavel (Fapte 19): 

• La cum poporul lua năframele şi şorţurile lui spre a le aşeza 
peste cei bolnavi ai lor, iar aceia se vindecau; 

• La cum toţi acei bolnavi se vindecau, inclusiv demonizaţii; 



• La cum s-au adeverit astfel cuvintele Mîntuitorului, Care a zis că 
cel care crede în El minuni şi mai mari decît El va face. 

Predică Despre Capul Bisericii şi Trupul lui Hristos 

Şi mai presus de toate L-a dat pe El Cap Bisericii, Care este trupul Lui 

(Efeseni 1:22-23). 

Omenirii celei lipsite de cap i se dă cap pe lisus Hristos Cel înviat din 
morţi. Trupul cel despărţit de capul său este din nou unit cu el, 
părticică cu părticică, os cu os şi nerv şi cu nerv. Nu toţi oamenii 
formează însă Trupul Domnului, ci numai aceia care cred în El. Toţi 
oamenii sînt chemaţi, dar puţini sînt aceia care răspund chemării şi 
sînt primiţi sub cîrmuirea mîntuitoare a Acestui Cap. Cei care 
răspund chemării formează Trupul care este şi se numeşte Biserica, 
al cărei Cap este însuşi Domnul Hristos. Şi, aşa cum Capul Bisericii, 
Hristos Domnul şi Omul înviat este acum preaslăvit în sîntul Sfintei 
Treimi, mai presus de toţi şi toate cele de pe pămînt şi din ceruri, tot 
aşa şi al Său Trup, adică Biserica credincioşilor, se va înălţa şi va fi 
preaslăvită împreună cu al său Cap, mai presus de toţi şi toate cele 
de pe pămînt şi din ceruri, întreaga Biserică, împreună cu al ei Cap, 
va şedea de-a dreapta Preasfintei Treimi, căci acolo unde se află 
capul, acolo trebuie să se afle 

neapărat şi trupul. Păcătoşii cei răscumpăraţi şi pocăiţi, care mai 
înainte fuseseră duşmani ai lui Dumnezeu, ei care odinioară 
fuseseră ca nişte fii preadesfrînaţi şi ca nişte trupuri moarte cu 
capetele tăiate, dar care acum au primit înfierea dumnezeiască prin 
Hristos şi pentru Hristos, fiind îmbrăcaţi în straiul de lumină al nunţii 
celei veşnice, splendorii şi vieţii, aceştia toţi deci se vor înălţa şi se 
vor preaslăvi la înălţimile măreţiei şi slavei alături de Domnul Care i- 
a mîntuit şi pe Care pînă la moarte şi cu jertfă ei L-au iubit. Căci 
taina aceasta mare este şi înfricoşată, fraţilor: adică întruparea Fiului 
lui Dumnezeu pe pămînt printre oameni, Patima Lui pe Cruce şi 
învierea Lui, toate făcute pentru noi. Venirea Lui pe pămînt a adus 
schimbarea radicală a vieţii şi destinului omenirii, schimbarea 
radicală a sensului pe care oamenii îl vedeau vieţii lor şi tuturor 
lucrurilor din zidire. El a schimbat toate şi Ie-a înnoit cu totul pe 
toate. Prin urmare, fraţilor, să nu mai trăim şi să nu ne mai purtăm 
ca nişte trupuri moarte, ca omul nostru cel vechi, ci mai vîrtos să ne 
înnoim şi să ţintim a ne purta ca omul cel nou, înnoit prin Hristos 
Domnul. Să nu mai trăim după păcate, ci să trăim după dreptate. Să 
nu mai trăim după trup, ci după duh. Şi să ne fie nouă tuturor a ne 
învrednici înălţimilor acelora, şi măreţiei şi slavei aceleia la care ne 
cheamă Domnul Dumnezeu lisus Hristos, Capul nostru. 
O Stăpîne Doamne lisuse Hristoase, Cela Ce eşti Capul Sfînt al 
Sfintei Bisericii Tale, învredniceşte-ne şi pre noi a fi mădulare cinstite 
ale Preacuratului Tău Trup în veci. 

Căci numai Ţie se cuvine pururi toată închinarea, mulţumită şi slava, 
Amin. 

7 noiembrie 

• Pomenirea Sfintului Mucenic Hieron [leron] şi a celor împreună cu 
dînsul [Cei Treizeci şi Trei din Melitina] 



Sfîntul leron s-a născut în Tyana Capadociei dintr-o mamă foarte 
îmbunătăţită, pe nume Stratonika, care a fost oarbă. Fiul leron la 
rîndul lui a fost plin de rîvna Sfintei Credinţe creştine, slujindu-şi 
mama cea oarbă cu desăvîrşită dragoste de fiu. El din două motive 
nu a voit să intre în serviciul militar, ţinînd piept şi alungîndu-i pe cei 
trimişi să îl recruteze, în primul rind cu nici un chip nu voia să-şi 
abandoneze mama, cea lipsită de lumina ochilor, iar în al doilea rînd 
pentru el era inacceptabilă condiţia pusă soldaţilor imperiali, aceea 
de a aduce necurate jertfe idolilor, în cele din urmă însă leron a fost 
arestat, împreună cu alţi Creştini. Ei cu toţii au fost duşi înaintea 
eparhului cetăţii Melitene. Pe cînd încă se aflau pe drum, un bărbat 
în veşmînt strălucitor s-a arătat înaintea lui leron într-o noapte şi i-a 
zis: "lată, lerone, îţi vestesc ţie mîntuire: tu în armata stricăciosului 
împărat nicicum vei lupta, ci vei alerga în lupta împăratului Celui 
fără de moarte, pe care bine săvîrşindu-o, vei fi încununat de Acela 
cu cununile nepieritoarei slave." La vederea şi auzul acestei tainice 
vedenii şi auziri, inima lui leron s-a umplut de bucurie negrăită. La 
Melitene ei au fost aruncaţi în temniţă. Acolo leron, ca un zilot, i-a 
întărit cu duhul şi cu Credinţa pe toţi închişii creştini, înflăcărîndu-le 
sufletele, astfel încît nici unul să nu cedeze, ci să reziste cu toţii spre 
slava lui Dumnezeu şi neîndoielnica dobîndire a împărăţiei. Cu toţii 
au mărturisit pînă la sînge credinţa lor în Hristos, afară de unul. 
Acest unul a fost chiar rudenia lui leron, Victor, care a căzut de la 
Hristos. Torţionarii i-au tăiat mîna lui leron, apoi l-au biciuit şi l-au 
torturat bestial, tăindu-i la sfîrşit capul. Mergînd la locul de ucidere, 
cei treizeci şi trei de mucenici au cîntat Psalmul: Fericiţi cei fără 
prihană în cale, care umblă în Legea Domnului (Psalmul 118 :1). lată 
numele celor care împreună cu leron s-au scris în Cartea Vieţii: 
Isihie, Nicandru, Athanasie, Mamas, Varahia, Callinic, Theoghen, 
Nikon, Longhin, Theodor, Valerius, Xanthius, Theodul, Callimah, 
Eugen, Theodoh, Ostrichius, Epifanie, Maximian, Duchitius, Claudian, 
Theofil, Gigantius, Dorotei, Theodot, Castrichius, Anicletus, 
Themilius, Eutihie, llarion, Diodotus şi Amonitus. Un bărbat pe nume 
Hrisant a cumpărat cu aur capul Sffntului Mucenic leron şi 1-a 
îngropat cu cinste, înălţînd mai după aceea şi o sfîntă biserică 
purtînd sfînt hramul lui. Mîna tăiată a mucenicului a fost dusă maicii 
lui celei oarbe, Stratonika. Sfîntul leron şi cei împreună cu dînsul s- 
au încununat cu cununa veşnicei slave a lui Hristos la anul 298. 
• Pomenirea Sfinţilor Mucenici Thessalonika, Auct şi Tavrion 
Fecioara Thessalonika a fost fiica unui preot păgîn, pe nume Cleon, 
care era foarte bogat. Din pricina neclintitei ei credinţe în Hristos, 
tatăl ei a izgonit-o din casă şi din cetate. Doi cetăţeni de frunte ai 
oraşului, pe nume Auct şi Tavrion, l-au înfierat pe Cleon pentru 
fapta lui mîrşavă, pentru a-şi fi dat astfel la chin greu propria fiică. 
Atunci idolescul popă i-a denunţat pe cei doi cetăţeni, sub acuza că 
sînt creştini. Ei au fost torturaţi bestial şi decapitaţi pentru credinţa 
lor în Hristos. Thessalonika a fost prinsă, torturată şi ucisă şi ea. Cei 
trei au luat mucenicia în oraşul macedonean Amfipoli, care se afla în 
apropiere de Kavala de astăzi. Astfel, prin mucenicia lor, aceşti trei 



sfinţi s-au învrednicit împărţiei celei Nepieritoare a lui Hristos Domnul. 

• Pomenirea Sfintului Preacuviosului Părintelui nostru Lazăr, cel din 

Muntele Galişiului 

La ceasul naşterii lui casa în care s-a născut s-a umlut de lumină 

cerească. Mai apoi Lazăr şi-a părăsit satul lui din Magnesia şi a mers 

la Ierusalim, să cerceteze Locurile Sfinte, spre mîntuirea sufletului 

lui. Acolo el a fost tuns monah în Mînăstirea Sfîntului Sava cel Sfinţit. 

După zece ani de nevoinţe în acea sfîntă mînăstire, Preacuviosul 

Lazăr a mers şi s-a sălăşluit, în urma unei vedenii dumnezeieşti, la 

Muntele Galişiului [în apropiere de Efes], unde s-a nevoit pînă la 

moarte întru aspre nevoinţe călugăreşi, ca stîlpnic. Sfîntul 

Preacuvios Lazăr a fost mare făcător de minuni, şi în timpul vieţii, şi 

după fericita lui adormire, împăratul Constantin Monomahul avea o 

adîncă evlavie faţă de acest mare nevoitor. Ajungînd la vîrsta 

bătrîneţilor 83 , Sfîntul Precuvios Lazăr s-a săvîrşit către Domnul, la 

finele veacului al unsprezecelea. 

Cîntare de laudă la Sfîntul Mucenic leron şi cei împreună cu 

dînsul 

Palate ciudate închisorile sîntl 

In închisoare aflîndu-se, Sfîntul leron grăit-a: 

"Fraţilor mei, la număr de treizeci, 

De Cuvîntul Domnului noi să ne ţinem tari! 

Noi de a Lui Lege să ne ţinem tari, 

De a Lui Lege şi al Lui Cuvînt. 

lată balaurul morţii dintru început ne vînează, 

El capul şi-a scos faţă de noi acum. 

El cu ochii otrăviţi acum ne vînează, 

Astfel încît, pe rînd, noi să cădem în iad. 

Să un cădem, fraţilor mei, noi, credincioşii! 

O, nu lepădaţi cuvîntul meu smerit! 

Ţineţi minte: minciună şuieră ăst şarpe, 

85 "[...] Şi ajungînd [Preacuviosul Lazăr] la culmea virtuţii şi învrednicindu-se de 

darul prorociei şi-a cunoscut mai înainte sfirşitul său; dar fiii săi cei duhovniceşti 

cu lacrimi îl rugau şi cereau ca să mai rămînă încă în viaţă pentru mai marele folos 

şi sporire a lor. Atunci el a cerut de la Născătoarea de Dumnezeu adăugire vieţii 

sale cincisprezece ani şi cîştigînd cererea a vieţuit pînă la şaptezeci şi doi de ani; 

şi a ajuns numărul ucenicilor săi peste nouă sute. Şi de vreme ce se săvîrşise şi 

anul al cincisprezecelea ce i s-a dat lui de către Născătoarea de Dumnezeu, s-a 

mutat către Domnul. Iar sfintele lui moaşte cele vrednice cinstindu-le ucenicii lui 

cu cîntări de laudă şi cu miruri şi cu făclii, le-au aşezat în sicriul de mult preţ 

aproape de stîlpul pe care şedea fericitul în dreapta bisericii Sfmta înviere." - din 

Sinaxaru! sfintului din Mineiulpe Noiembrie (Bucureşti: Ed. Inst. Bibi. şi de Misiune al 

B.O.R., 1983). 

Mai repede spulberată decît praful din drum. 

Ci noi cu vitejie să îndurăm toate: 

Să nu ne vindem duhul pe putredul trup: 

Căci astăzi sau mîine oricum vom pieri, 

Şi toate au a merge la înfricoşatul Judeţ. 

Fericiţi vom fi noi cînd cu veselie, fără de ruşine, 

Către faţa Domnului nostru vom putea privi! 

Cu atît mai marefl-va a noastră bucurie 

Cînd şi mucenicesc sînge putea-vom arăta! 



Scump va fi Domnului al nostru mucenicesc sînge, 
Lui, Care pe ai Său pentru noi L-a dat! 
Scumpe îi vor fi Lui rănirile noastre, 
Ce pentru-al Lui Nume noi le-am îndurat! 
Fraţii mei iubiţi, de tari ne vom ţine, 
Noi cu Domnul Slavei vii vom fi în veci!" 
Cugetare 

Există în viaţa omului momente decisive, de care atîrnă fie viaţa fie 
moartea lui. Noi nu ştim cînd ne va suna şi nouă în viaţă un atare 
ceas, el poate suna chiar şi astăzi, de aceea noi trebuie să fim pururi 
treji. Sfîntul Mucenic leron a fost arestat împreună cu Victor, rudenia 
lui de sînge. In ajunul zilei cînd urma să fie scos la bestialele torturi, 
Victor, înficoşat, a mers la temnicer şi i-a cerut să îl şteargă de pe 
lista celor condamnaţi, dăruindu-i în schimb toate proprietăţile lui. 
Temnicerul a făcut aşa. Dar ajungînd la casa lui Victor a murit, în 
împrejurări naturale, chiar la ceasul în care Sfîntul Mucenic leron era 
ucis în chinuri, pentru Hristos, împreună cu ceilalţi. Astfel a pierdut 
Victor zadarnic, la ceasul cel de cumpănă, totul: căci el viaţa tot şi-a 
pierdut-o, şi cu ea şi trupeştile averi împreună cu prietenii toţi; dar 
mai ales el a pierdut veşnicia. El a ratat adică şi cerul şi pămîntul. In 
acelaşi ceas decisiv, însă, Sfîntul leron a cîştigat totul. Căci nimeni 
nu s-a luptat să obţină trupul lui Victor, pe cînd mulţi ar fi vrut şi au 
luptat ca să obţină trupul lui leron. Mergînd creştinii la eparh ca să 
ceară sfîntul cap al lui leron, eparhul a cerut creştinilor pe el 
greutatea lui în aur. Un bărbat creştin foarte cucernic şi bogat, 
Hristant pe nume, a putut plăti aceast scump preţ pentru sfîntul şi 
cinstitul cap al Mucenicului. Antonie şi Matronian au ascuns mîna 
cea tăiată a mucenicului, au luat-o apoi cu cinste şi au dus-o 
Stratonikăi, mamei celei oarbe a celui ce murise pentru Hristos. 
Stratonika a luat mina fiului ei şi a plîns: "Fiul meu preaiubit, eu 
întreg te-am născut pe tine, şi acum doar o părticică din tine mi-a 
mai rămas!" , 

Luare aminte 

Să luăm aminte la drăceasca putere a duhului celui necurat asupra 
omului pe care îl stăpîneşte (Fapte 19): 

• La cum şapte iudei au încercat să îl imite pe Sfîntul Apostol 
Pavel, şi să scoată şi ei duhurile rele afară din oameni, vrînd să facă 
aceasta pentru cîştig bănesc; 

• La cum necuratul duh a strigat către ei, zicîndu-le: PelisusII 
cunosc şi îl ştiu şi pe Pavel, dar voi cine sînteţi? (Fapte 19: 15). 

• La cum, sărind asupra lor omul în care era duhul cel rău şi biruindu-i, 
s-a întârîtat asupra lor, încît ei au fugit goi şi răniţi din casa aceea (Fapte 
19: 16). 

Predică 

Despre căile întunecate ale omenim înainte de venirea lui 

Hristos, şi ale celor care trăiesc departe de El 

lar[...] voi[...] eraţi morţi, prin greşealele şi prin păcatele voastre, In 

care aţi umblat mai înainte, potrivit veacului lumii acesteia, potrivit 

stăpînitorului puterii văzduhului, a duhului care lucrează acum în fiii 

neascultării, Intre care şi noi toţi am petrecut odinioară (Efeseni 2: 2-3). 



lată o cale care este una şi aceeaşi: calea pierzaniei desăvîrşite, al 

cărei capăt este fără de întoarcere. Potrivit veacului lumii acesteia 
înseamnă potrivit voii căpeteniilor diavoleşti care locuiesc în văzduh; 
potrivit duhului care lucrează acum în fiii neascultării înseamnă că în 
felul în care trăiesc acum cei care pururea se luptă cu Dumnezeu şi 
hulesc Legea Lui, aşa au trăit odinioară şi cei de dinaintea venirii lui 
Hristos pe pămînt, inclusive aceia cărora Sfîntul Apostol le 
adresează această epistolă. Dar cine este, fraţilor, stăpînitorulputerii 
văzduhului? El este o întreagă legiune de duhuri necurate care se 
mişcă neîncetat în văzduh. El face ca aerul pe care îl respirăm să fie 
adesea apăsător, greu şi chiar mortal, şi ei împiedică sufletele celor 
răposaţi în calea înălţării lor către cer, după ieşirea lor din trupuri. Ei 
înşeală duhul omului spre lucrarea tuturor felurilor de rău; ei ispitesc 
sufletul omului cu toată felurimea păcatelor. Cu toate acestea, ei nu 
au puterea de a porunci sufletului să păcătuiască; ei nu pot decît să 
se insinueze în gîndul omului, să-1 ispitească şi să îl murdărească. Ei 
au avut însă înainte de venirea Mîntuitorului puterea să lucreze mult 
mai poruncitor şi mai direct asupra neamurilor, decît asupra 
poporului lui Israel. Asupra neamurilor păgîne ei căzuseră ca şi o 
plagă de muşte ce se abate asupra 

stîrvurilor moarte. Asupra Israelitilorînsă ei acţionau mai de 
departe, cu ispite mai perverse şi mai viclene. Ei s-au ţinut mai 
departe de poporul lui Israel din pricina Numelui Domnului, care era 
între Israeliţi cunoscut şi vestit de-a lungul generaţiilor. Domnul lisus 
Hristos a împrăştiat însă puterile diavoleşti şi Ie-a smuls boldul 
otrăvit al morţii, astfel încît din ei nu au mai rămas decît fantome 
goale, umbre neputincioase şi tremurătoare care se risipesc în 
secunda în care se rosteşte Numele lui Hristos sau se însemnează 
omul cu Semnul Sfintei Cruci. 

O Stăpîne Doamne lisuse Hristoase, Cela Ce eşti împăratul şi 
Mîntuitorul nostru, ajută-ne nouă întru libertatea cîştigată de Tine 
pururea să vieţuim, 
Căci Ţie se cuvine toată slava şi mulţumită în veci, Amin. 

8 noiembrie 

• Pomenirea Sfinţilor Arhangheli Mihail şi Gavriil, şi al tuturor celor 
fără de trup şi cereşti Puteri 

îngerii lui Dumnezeu au fost cinstiţi de oameni încă din vremurile 
vechi, de la început, însă adesea cinstirea aceasta se prefăcea în 
închinare, după cum se scrie la Cartea a Patra a Regilor. 86 Ereticii au 
ţesut în totdeauna tot felul de fabule şi poveşti în legătură cu îngerii. 
Unii dintre ei socoteau că îngerii sînt zei; alţii, chiar dacă nu îi 
socoteau zei, îi numeau făcători ai lumii văzute. Sinodul local al 
Sfinţilor Părinţi de la Laodiceea (care s-a ţinut cu patru sau cinci ani 
mai înaintea Sinodului întîi Ecumenic) a respins închinarea ca la idoli 
a îngerilor şi a legiferat dreapta cinstire a lor prin formularea 
Canonului al Treizeci şi Cincilea. Prăznuirea de astăzi, a Sfinţilor 
Arhangheli şi a Tuturor celor Cereşti şi Netrupeşti Puteri s-a instituit 
întru această zi din noiembrie în veacul al patrulea după Hristos, în 
vremea cînd pe scaunul Romei celei vechi se afla Sfîntul Papă 



Silvestru, iar la Alexandria Patriarh era Sfîntul Alexandru. Dar de ce 
tocmai în luna noiembrie? Aceasta deoarece noiembrie este luna a 
noua după luna martie, iar Martie este socotită luna în care s-a zidit 
lumea. De asemenea, fiind a noua lună după Martie, s-a ales luna 
Noiembrie deoarece 

86 A izgonit după aceea [Regele losia] pe preoţii idolilor pe care-i puseseră regii ludei, 
ca să facă tămîieri pe înălţimi, în cetăţile ludei şi în împrejurimile Ierusalimului, şi 
care tămiiau pe Baal, soarele, luna, stelele şi toată oştirea cerului (IV Regi 23: 5). 
ierarhiile îngereşti, în număr de nouă, au fost cele dintîi zidite de 
Dumnezeu. Sfîntul Dionisie Areopagitul, marele ucenic al Simţului 
Apostol Pavel (cel care a fost răpit pînă la al treilea cer), a descris 
aceste ierarhii cereşti în minunata lui carte Ierarhia Cerească 87 , după 
cum urmează: 

Cea dintîi este ceata Serafimilor celor cu şase aripi, urmează 
Heruvimii cei cu ochi mulţi, apoi Scaunele de Dumnezeu-purtătoare, 
apoi Domniile, Puterile, Stăpîniile, începătoriile, Arhanghelii şi 
îngerii. Voievodul tuturor acestor puteri îngereşti este Sfîntul 
Arhanghel Mihail. Răsculîndu-se Satan, îngerul Lucifer, cu minciună 
împotriva Dumnezeieştii Puteri şi atrăgînd după sine mulţime mare 
de îngeri, atunci Arhanghelul Mihail a fost acela care a stat în mijloc 
şi a strigat puterilor cereşti celor credincioase: „Să stăm drepţi! Să 
stăm cu frică! Să luăm aminte!" La această poruncă, toate 
credincioasele oştiri îngereşti au strigat: „Sfînt! Sfînt! Sfînt! Domnul 
Savaot! Plin este cerul şi pămîntul de mărirea Lui!" Credincioşii să 
cerceteze Sfînta Scriptură şi să vadă în ele locurile care se referă la 
Sfîntul Arhanghel Mihail (losua 5: 13 şi luda I: 

9) . Printre îngeri predomneşte desăvîrşită unime de duh, minte şi 
iubire. Ierarhiile inferioare se află în dragoste şi ascultare deplină 
faţă de cele superioare, şi toate laolaltă faţă de Voia cea Sfînta a lui 
Dumnezeu. Fiecare neam, fiecare ţară, are propriul său înger 
păzitor, precum are şi fiecare dintre Creştinii ortodocşi botezaţi. Noi 
trebuie pururi să ţinem minte că toate faptele noastre, pînă la cele 
mai mărunte, fie doar şi gîndite, pe faţă sau pe ascuns, nu pot fi 
ascunse de la faţa îngerului nostru păzitor. La Ziua şi în ceasul 
înfricoşatei Judecăţi miriadele de ierarhii şi puteri cereşti se vor fi 
strîns înaintea Tronului lui Dumnezeu şi fiecare gînd, cuvînt sau 
faptă a fiecărui om de pe pămînt se va da pe faţă înaintea miilor de 
îngeri şi a tuturor. Fie ca Domnul să ne acopere pe noi în Ziua aceea, 
pentru rugăciunile Sfîntului Arhanghel Mihail şi ale tuturor Puterilor 
Cereşti, Amin. 

87 Tradusă şi în limba română. 

88 Aflîndu-se însă losua aproape de lerihon, a căutat cu ochii săi şi iată stătea 
înaintea lui un om; acela avea în mînă o sabie goală. Şi apropiindu-xe losua de 
dînsul, i-a zis: "De-ai noştri eşti, sau eşti dintre duşmanii noştri?" Iar acela a 
răspuns: "Eu sînt căpetenia oştirii Domnului si am venit acum!" Atunci losua a 
căzut cu faţa la pămînt, s-a închinat şi a zis către acela: "Stâpîne, ce porunceşti 
slugii laie?" Zis-a către losua căpetenia oştirii Domnului: "Scoate-ţi încălţămintea 
din picioare, că locul pe care stai tu acum este sfînt!" Şi a făcut losua aşa. (Cartea 
lui losua Navi, 5: 13-15.) Şi: Dar Mihail Arhanghelul, cînd se împotrivea diavolului, 
certîndu-se cu el pentru trupul lui Moise, n-a îndrăznit să aducă judecată de hulă, 
ci a zis: "Să te certe pe tine Domnul!" (Epistola Sobornicească a Sfîntului Apostol 
luda 1:9).- După Biblia sau Sfînta Scriptură, Bucureşti: Ed. Inst. Bibi. şi de Misiune 



al B. O. R., 1982. 

Cîntare de laudă la Sfîntul Arhanghel Mihail şi la Toate 

Netrupeştile 

şi Cereşti Puteri 

O, Cereştilor Voievozi Care asupra noastră pururi vegheaţi, Acoperiţi-ne 

pre noi cu aripile voastre Şi cu puterea voastră ne păziţi pre noi! 

Intr-armaţi cu-a Domnului putere Şi cu a Lui slavă încununaţi. Voi rotiţi 

săbii de foc Cu care pe demoni în două tăiaţi. 

Voi mai iuţi decît lumina s înteţi, Pe creasta norilor păşiţi. Acolo, pe 

norii văzduhului, Voi bătălii daţi pentru Hristos. 

Voi nicicînd obosiţi, nici odihnă cunoaşteţi, 

Ci pururi, noapte şi zi, 

Vegheaţi la a oamenilor mîntuire, 

Şi deasupra multor, nenumărate lumi. 

Puternice sînt oştirile voastre, 

Virtuoase ale voastre legiuni! 

Blînde sînt batalioanele voastre, 

Cu ele nouă Domnul ne-a rînduit să ne-nfrăţim! 

Voi Voievozi sînteţi ai puterii cereşti, 

Noi vouă ne rugăm: 

Duceţi-ne pre noi pe-a mîntuirii cale, 

La Tronul Celui Preaînalt, Care ne-a zidit din nimic. 

Cugetare 

Sfînta Scriptură ne învaţă limpede şi dă mărturie de necontestat că 

dumnezeieştile puteri cereşti comunică neîncetat cu lumea 

oamenilor. Sfînta Scriptură şi Sfînta Tradiţie a Bisericii Ortodoxe ne 

descoperă care sînt numele celor şapte sfinţi arhangheli, căpeteniile 

puterilor cereşti. Ele sînt: Mihail, Gavriil, Rafail, Uriil, Salatiil, legudiil, 

şi Varahiil, cărora, uneori, li se adaugă şi numele lui leremiil. 

„Mihail" în limba ebraică însemnează „Cine este ca Dumnezeu?" sau 

„Cine este egalul lui Dumnezeu?" Sfîntul Arhanghel Mihail este 

reprezentat iconografic, încă din primele veacuri creştine, ca un 

voievod care în mîna dreaptă poartă lancia cu care îl străpunge pe 

Satan, iar în stînga o stîlpare verde de fmic. în vîrful lanciei este 

reprezentată o panglică de in şi semnul Sfintei Cruci, în roşu. Sfîntul 

Arhanghel Mihail este mai cu seamă cinstit ca Păzitor al Ortodoxiei 

Credinţei şi ca luptător împotriva ereziilor. 

„Gavriil" însemnează „Omul lui Dumnezeu," sau „Puterea lui 

Dumnezeu." El este vestitorul şi descoperitorul tainelor 

dumnezeieşti, mai cu seamă al tainei întrupării lui Dumnezeu şi a 

celorlalte sfinte taine care stau în legătură cu ea. El este reprezentat 

iconografic astfel: în mîna dreaptă el ţine o candelă în interiorul 

căreia se află o lumînare aprinsă, iar în mîna stînga, o oglindă din 

piatră de jasp verde. Oglinda semnifică taina ascunsă a înţelepciunii 

lui Dumnezeu. 

„Rafail" însemnează „Vindecarea lui Dumnezeu," sau „Domnul 

Vindecătorul" (Vezi Cartea lui Tobit: 3: 17, 12: 15). Rafail este 

reprezentat iconografic ca ducîndu-1 cu dreapta de mîna pe Tobit - 

Tobit este arătat ţinînd peştele cel pescuit în Rîul Tigru - iar cu stînga 

ţinînd un vas medical din alabastru. 



„Uriil" însemnează „Focul lui Dumnezeu," sau „Lumina lui 

Dumnezeu" (III Esdra 3:1, 5: 20). Iconografic el este reprezentat 

ţinînd o sabie întinsă contra persanilor cu mîna dreaptă, şi o limbă 

de foc în mîna stînga. 

„Salatiil" însemnează „Mijlocitorul către Dumnezeu" (III Esdra 5: 16). 

Iconografic el este reprezentat cu faţa şi privirea aplecată, cu mîinile 

la piept, în chip de rugăciune. 

„legudiil" însemnează „Cel care îl preaslăveşte pe Dumnezeu." El 

este reprezentat iconografic cu o cunună de aur în mîna dreaptă, şi 

cu un bici cu trei cozi în mîna stînga. 

„Varahiil" însemnează „Binecuvîntarea lui Dumnezeu". El este 

reprezentat ţinînd la piept un trandafir alb. 

„leremiil" însemnează „înălţarea lui Dumnezeu." El este cinstit ca cel 

care stîrneşte şi inspiră gîndurile şi cugetările dumnezeieşti care îl 

înalţă şi îl apropie pe om de Domnul Dumnezeu (III Ezra 4: 36). 

Luare aminte 

Să luăm aminte la minunata înviere de morţi a lui Eutihie, lucrată de 
Sfîntul Apostol Pavel (Fapte 20): 

• La cum Sfîntul Pavel a predicat pînă noaptea tîrziu într-o casă 
din Troa; 

• La cum tînărul Eutihie, şezînd şi ascultînd din pragul ferestrei, 
dar adormind, a căzut de la catul al treilea şi a murit; 

• La cum Pavel a coborît la el, 1-a îmbrăţişat, şi 1-a readus la 
viaţă. 

Predică Despre Hristos Care aduce la viaţă oamenii omorîţi 
de păcat 

Pe noi, cei care eram morţi prin greşelile noastre, ne-a făcut vii 
împreună cu Hristos (Efeseni 2: 5). 

Dumnezeu L-a înviat mai întîi pe Domnul Hristos, Omul: pe El L-a 
înviat mai întîi din mormînt. Hristos este Capul nostru. Astfel, spre a 
învia şi toate neamurile de credincioşi ce aveau să fie după aceea, a 
trebuit ca mai întîi Dumnezeu să învie Capul, înviind Capul, se 
asigura şi învierea întregului trup, cu toate mădularele lui. Prin 
urmare, Sfîntul Apostol Pavel grăieşte despre învierea din morţi şi 
preaslăvire ca de un lucru încheiat, deja de-săvîrşit. Cu adevărat, 
Înviindu-L pe Domnul Hristos Dumnezeu ne-a înviat şi pe noi 
împreună cu El: Şi împreună cu El ne-a sculat şi împreună ne-a 
aşezat întru ceruri, în Hristos lisus (Efeseni 2: 6). Dumnezeu ne-a 
înviat pre noi, împreună cu Hristos Omul, pe noi cei care eram morţi 
prin păcat, ucişi de păcatele noastre. Nu doar că ne-a învrednicit pre 
noi a fi înviaţi împreună cu Domnul lisus Hristos, ci el ne-a şi aşezat 
împreună cu Domnul Cel înviat în ceruri, învrednicindu-ne de 
aceeaşi cinste cu El în înălţimile cerurilor, mai presus chiar decît 
puterile cereşti. Fraţilor, Dumnezeu nu a venit pe pămînt din vreo 
raţiune măruntă şi neînsemnată, ci el a venit în scopul săvîrşirii unei 
lucrări colosale şi unice, mai măreaţă decît poate mintea gîndi. Dacă 
vreun stăpînitor pămîntesc merge să cerceteze locul naşterii sale, 
acea vizită cu siguranţă lasă urme multă vreme după producerea ei. 
lată că Domnul Dumnezeu însuşi, împăratul lisus Hristos a cercetat 



omenirea de El zidită pe pămînt, iar binefacerile acestei cercetări se 

vor simţi pînă la sfîrşitul veacurilor. Cercetarea aceasta nouă ne-a 

adus viaţa în locul morţii, slava în locul ruşinii, apropierea de 

Dumnezeu în locul înstrăinării faţă de El, şi binecuvîntarea în locul 

blestemului. Cu alte cuvinte, faptul că Domnul Dumnezeu a cercetat 

pămîntul cu întruparea, Răstignirea, învierea şi înălţarea Lui 

înseamnă că şi noi vom 

învia din morţi, că şi noi ne vom împărtăşi de a Lui înălţare şi 

nepieritoare slavă, în ceruri, alături de El. 

O Stăpîne Doamne lisuse Hristoase, noi Ţie îţi mulţumim! O Stăpîne 

Doamne lisuse Hristoase, noi pre Tine Te slăvim! 

Căci a Ta este toată slava şi mulţumită în veci, 

Amin. 

9 noiembrie 

• Pomenirea Sfinţilor Mucenici Onisifor şi Porfirie 

Aceşti bărbaţi minunaţi au fost omorîţi pentru în Hristosîn vremea 
răului Diocleţian. Ei au fost bătuţi cu sălbăticie, apoi arşi pe grătare 
de fier, apoi legaţi de cozile cailor şi tîrîţi peste cărări de spini şi 
bolovani. Astfel fiind sfîrtecaţi, ei şi-au dat sufletele lor sfinte în mîna 
lui Dumnezeu. Sfintele lor moaşte se află la Pentapolis. 

• Pomenirea Sfintului Preacuviosului Părintelui nostru loan Kolov [cel 
Pitic] 

Acesta se numără printre cei mai mari nevoitori ai pustiei Egiptului. 
„Kolobos" însemnează „pitic," iar Avvei loan i s-a zis aşa deoarece 
era foarte mic de statură. El a venit la Sketis împreună cu fratele lui 
de sînge, Daniel şi, cu rîvnă mare, s-a închinat pe sine unor astfel de 
mari nevoinţe, încît fratele lui Daniel a trebuit să îl îndemne la mai 
dreaptă socoteală. Avva loan Kolov a fost ucenicul Sfintului Pamvo, 
iar mai pe urmă a fost dascăl marelui Arsenie cel Mare. Impreună- 
ucenic cu el la Sfîntul Avvă Pamvo a fost şi Sfrntul Paisie cel Mare. Pe 
cînd Avva loan Kolov şi Avva Paisie cel Mare şedeau odată la sfat, 
întrebîndu-se cum să-şi îmbunătăţească nevoinţele, a venit înaintea 
lor un înger al Domnului care i-a poruncit Avvei loan să rămînă pe 
loc şi să le fie dascăl fraţilor şi celor care vor mai veni, iar Avvei 
Paisie i-a poruncit să iasă la pustie şi să vieţuiască ca sihastru. Acest 
Avvă loan Kolov este acela căruia Sfintul lui dascăl, Avva Pamvo, i-a 
poruncit să ude un băţ uscat înfipt în grădină, spre a îi cerca 
ascultarea. El i-a poruncit să îl ude pînă cînd băţul va înverzi. Şi cu 
adevărat a udat Avva Kolov acel băţ cu rîvnă şi cu dragoste, timp de 
trei ani încheiaţi, pînă cînd, cu puterea lui Dumnezeu, băţul a 
înverzit, a înmugurit şi a 

scos roadă. Avva Pamvo atunci a cules poamele acelea, Ie-a adus în 
biserică şi Ie-a împărţit spre gustare fraţilor, zicînd: „Apropiaţi-vă şi 
gustaţi din roadă ascultării!" Avva loan Kolov a avut mulţime de 
ucenici. Unele dintre sfintele lui cuvinte de zidire sufletească ni s-au 
păstrat şi nouă. El s-a săvîrşit către Domnul cu pace şi s-a sălăşluit 
în împărăţia Cerurilor, întru veşnica bucurie a Domnului său şi 
Domnului nostru, lisus Hristos. 

• Pomenirea Sfintei Preacuvioase Matrona de la Comtantinopol 



Această sfîntă a fost din Perga Pamfiliei. Dar nemaiputînd îndura 
căsătoria ei cu Dometian, un aristocrat constantinopolitan, ea a 
părăsit în taină palatul îmbrăcată în haine bărbăteşti, şi luîndu-şi 
numele de Vavila, a intrat în Mînăstirea Simţului Vassian din 
Constantinopol. Dar cum bărbatul ei era pururi pe urmele ei, ea era 
nevoită să fugă şi să se ascundă mereu. Astfel ea s-a aflat pe rînd la 
Emesa, în Muntele Sinai, la Ierusalim, la Beirut, iar la urmă a ajuns 
iar la Constantinopol. Matrona s-a îmbrăcat întru îngerescul chip la 
vîrsta de douăzeci şi cinci de ani, şi a petrecut întru călugăreştile 
nevoinţe timp de şaptezeci şi cinci de ani. Ea deci a trăit o sută de 
ani pe pămînt, săvîrştindu-se către Domnul cu pace la anul 492, ca 
stareţă a unei mînăstiri din Constantinopol. Ea acum se veseleşte în 
ceruri, întru bucuria Domnului ei. 

• Pomenirea Sflntului Preacuvios Simeon Metafrastill [Traducătorul] 

Acest Sfînt Simeon a fost un constantinopolitan plin de mari şi 
dumnezeieşti daruri. El a fost un mare aristocrat, desăvîrşit întru 
toate ştiinţele şi toată filosofia, atît aceea din afară cît şi cea 
dinlăuntru. El a fost ridicat pînă la marea demnitate imperială de 
cancelar [logofăt], devenind cel mai proeminent dintre demnitarii 
curţii imperiale. Dar la cele mai înalte niveluri ale puterii şi slavei 
fiind, viaţa lui şi-o petrecea în cea mai mare austeritate şi curăţie 
creştină. El s-a distins prin acţiuni de strategie militară şi prin 
excepţionale calităţi diplomatice. Pentru aceste preţioase calităţi ale 
lui împăratul Leon cel înţelept 1-a respectat enorm, încredinţîndu-i 
dificila misiune diplomatică din Creta, prin care trebuia să încheie 
pacea cu Arabii, care ocupaseră insula, încheindu-şi strălucit 
misiunea, el s-a întors la Constantinopol, iar la scurt timp după 
întoarcerea lui s-a retras complet de la curtea imperială şi din lume. 
El a scris multe vieţi ale sfinţilor, culegînd şi alcătuind el însuşi una 
sută şi douăzeci şi două de biografii, şi îndreptînd alte cincisute 
treizeci şi nouă. El s-a săvîrşit către Domnul la anul 960, iar din 
sfintele lui moaşte a curs un mir binemiresmat şi vindecător. 

• Pomenirea Sfintei Preacuvioase Teoctista din Păros 

Aceasta s-a născut în Insula Lesbos şi s-a tuns în monahism la vîrsta 
de şaptesprezece ani. Dar sălbaticii saracini au atacat insula şi au 
luat în robie pe toţi cei pe care i-au putut captura, inclusiv pe 
Teoctista şi pe sora ei de sînge. Ducînd saracini i pe aceşti oameni 
robiţi la piaţa de sclavi din Insula Păros, Teoctista a reuşit să scape 
din mulţime şi să se ascundă într-o biserică părăsită din mijlocul 
insulei. Ea s-a nevoit acolo întru cele mai aspre nevoinţe călugăreşti 
timp de treizeci şi cinci de ani. Ea s-a săvîrşit către Domnul la anul 
Cîntare de laudă la Sfîntul Simeon Metafrast 

Sflntul Simeon Metafrast s-a numit, 

Căci ei ai iui Înalt har şi a lui înaltă ştiinţă 

Sfintei Biserici şi lui Hristos Dumnezeu le a închinat. 

El pre Sfinţi iubit-a, ai Domnului prieteni, 

Şi minunat însemnat-a sfinte vieţile şi nevoinţele lor: 

Nevoinţe ale trupului, duhului, cuvîntuhii şi faptei. 

El cu adevărat fost-a. Prietenul Prietenilor lui Dumnezeu, 

Pe care El îi iubeşte mai mult 



Decît pe toţi oamenii din lume. 

El i-a iubit pe aceia pe care Dumnezeu i-a iubit, 

El prin ei adîncitu-şi-a dragostea de Hristos. 

El scris-a Vieţile cu artă, precum artistul ţese 

Scoarţă scumpă de aur, 

El scris-a Vieţile pentru zidirea şi întărirea sufletelor 

Tuturor creştinilor de pe pămînt. 

Căci nimic nu întăreşte mai mult omul 

Decît modelul viu al vieţii unui Sflnt. 

Minunat este Domnul întru Sfinţii Săi, 

Minunat este Domnul Carele a făcut cerul şi pămîntul! 

Cugetare 

După ce vreme îndelungată s-a aflat departe de Sfîntul Paisie cel 
Mare, prietenul lui, Avva loan Kolov s-a dus la pustie, ca să îl 
cerceteze. Fiecare 1-a întrebat pe celălalt despre sporirea lui 
duhovnicească, din timpul în care nu se mai văzuseră. Avva Paisie a 
zis: „Pe mine soarele nu m-a văzut hrană gustînd." Iar Avva loan 
Kolov a zis: „Iar pe mine soarele nu m-a văzut nicicînd mînios." 
Povăţuindu-i pe fraţii de la Sketis, Avva loan a zis următoarea pildă 
de adevărată pocăinţă sufletească: „într-o cetate a trăit odată o 
femeie neasemuit de frumoasă, dar care era desfrînată, avînd mulţi 
iubiţi. Un principe i-a trimis cuvînt că o va lua de soţie dacă îi 
făgăduieşte că se va lepăda de desfrînările ei şi îi va fi numai lui 
soţie cinstită şi credincioasă pururi. Ea a făgăduit, iar principele a 
luat-o la curtea lui, luînd-o şi de soţie. Foşii ei iubiţi însă căutau prin 
toate mijloacele să o atragă înapoi în mocirla păcatelor, şi să-şi 
ridice pretenţiile lor scîrnave asupra ei. Ei însă nu au avut curajul să 
îl înfrunte pe prinţ, de aceea au mers şi au fluierat pe la ferestrele 
dosnice ale palatului. Femeia a auzit acele fluierături şi şi-a astupat 
urechile cu silă şi cu mînie. Ca să nu mai audă, ea s-a dus în cămara 
cea mai dinlăuntru a palatului şi s-a închis acolo, încuind uşa după 
ea. Astfel s-a izbăvit femeia de şuierăturile desfrînaţilor." Apoi Avva 
loan Kolov a tîlcuit ucenicilor lui pilda aceasta: „Femeia desfrînată 
este sufletul omenesc; foştii ei iubiţi sînt toate necuratele patimi ale 
sufletului şi trupului; iar Principele este Hristos; cămara cea mai 
dinlăuntru a palatului este locuinţa cerurilor; iar cei care fluieră pe la 
ferestrele din dos sînt puterile diavoleşti. Dacă sufletul se întoarce 
statornic de la patimi şi scapă la Hristos, atunci patimile şi dracii se 
înspăimîntă şi fug de la el. 
Luare aminte 

Să luăm aminte la venirea unui înger al Domnului la Sfîntul Apostol 
Pavel, într-o noapte cu furtună, pe cînd Pavel plutea în corabie 
(Fapte 27): 

• La cum îngerul Domnului s-a înfăţişat în acea furtună cumplită 
înaintea lui Pavel şi i-a zis să nu se teamă, căci va scăpa cu viaţă, şi 
vor scăpa şi toţi cei împreună cu dînsul; 

• La cum Pavel a dat de ştire celor din corabie, spre mîntuirea de 
spaimă a sufletelor lor. 

Predică Despre harul mîntuitor 



Prin har sînteţi mîntuiţi! (Efeseni 2: 5, 8) 

Oarecine este acela care va înţelege şi va recunoaşte că doar prin 
har ne putem mîntui, numai şi numai prin Harul lui Dumnezeu, şi 
nicidecum prin singure eforturile şi munca noastră? Cine este cel 
care va putea înţelege şi recunoaşte acest adevăr? Doar acela care 
a înţeles şi a văzut hăul fără fund al morţii şi degradării, fizice şi 
sufleteşti, care îl înghite pe om prin păcat; el este de asemenea 
acela care a înţeles şi a văzut şi înălţimile onoarei şi gloriei 
împărăţiei Cereşti la care îl ridică pe om Hristos Dumnezeu: ele sînt 
înălţimile tărîmului nemuririi, ele sînt Casa Dumnezeului Celui Viu! 
Doar acel om va înţelege şi va recunoaşte că noi, fiinţa umană, doar 
prin har sîntem mîntuiţi! Omul este ca un copil care călătoreşte în 
bezna nopţii, şi nu vede pe unde calcă, dar merge, merge mereu. El 
cade din groapă în groapă, iese şi merge mai departe. La un 
moment dat însă el cade într-o groapă foarte adîncă, din care nu 
mai poate ieşi singur. El îşi vede acum cu groază sfîrşitul aproape, 
deznădăjduieşte de viaţa lui. Dar iată pe cineva care se apleacă 
deasupra gropii, cineva care îi aruncă o funie groasă şi îi porunceşte 
să se apuce strîns de ea! Acesta este Fiul împăratului, care ia 
copilul, îl duce într-o cameră uscată şi luminoasă, îl îmbăiază, îl 
îmbracă în strai cald, curat şi somptuos şi îl aduce la curtea lui, 
punîndu-1 să şadă lîngă el. Oare prin propriile lui eforturi s-a mîntuit 
acest copil? Evident, nu. El nu a făcut decît să asculte porunca şi să 
se apuce strîns de acea funie mîntuitoare. Cine a mîntuit atunci 
copilul, din moment ce limpede este că el pe sine nu s-a putut 
mîntui? Pe el 1-a mîntuit marea milostivire a Fiului împăratului, în 
relaţia dintre Dumnezeu şi oameni, această milostivire se numeşte 
har. Prin har sînteţi mîntuiţi. Sfîntul Apostol Pavel repetă aceste cuvinte 
la distanţă de puţine versete în Epistola lui către Efeseni, tocmai ca 
să le imprime mai bine în inima şi cugetul credincioşilor. 
Fraţilor, să înţelegem şi să recunoaştem şi noi că prin har sîntem 
mîntuiţi, prin harul Domnului şi Dumnezeului nostru lisus Hristos. 
Noi ne-am aflat în gheara morţii, dar am fost smulşi şi scăpaţi de 
acolo, şi am primit viaţa la Curţile lui Dumnezeu. 
O Stăpîne Doamne lisuse Hristoase, Cela ce eşti Domnul, 
Dumnezeul şi Mîntuitorul nostru, noi prin Harul Tău sîntem mîntuiţi! 
Pentru aceasta, noi Ţie ne închinăm, şi pre Tine Te mărim în veci, 
Amin! 

10 noiembrie 

• Pomenirea Sfinţilor Apostoli Olimpas, Erast, Cvart, Rodion, Sosipatru 
şi Terţius 

Aceştia au fost din numărul celor Şaptezeci de Sfinţi Apostoli mai 
Mici. Ultimii trei mai sînt prăznuiţi după cum urmează: Sfîntul 
Apostol Rodion la 8 aprilie, Sfintul Sosipatru la 28 aprilie, iarSftntul 
Terţius în treizeci de zile ale lunii octombrie. Sfinţii Olimpas şi Rodion 
au fost ucenicii Sfîntului Apostol Petru, fiind martirizaţi împreună cu 
dînsul. Ei au fost decapitaţi la porunca lui Nero. Sfintul Erast fusese 
iconomul bisericii din Ierusalim, iar mai după aceea a fost ridicat 
Episcop al cetăţii Paneas, în Palestina. Sfîntul Cvart a fost Episcopul 



Beirutului. El a luat suferinţe cumplite în toată viaţa lui, dar a şi adus 
pre mulţi la Hristos. Sfintul Sosipatru a fost Episcop al cetăţii 
Iconium, iar Sfîntul Terţius a fost următorul episcop al aceleiaşi 
cetăţi. Ei cu toţii bine s-au războit întru duhovnicescul război al vieţii 
lor şi au primit ca nişte biruitori cununile cereşti ale veşnicei slave. 

• Pomenirea Sfîntului Mucenic Orest 

El a fost din cetatea Tyanei din Cappadocia. El a fost creştin din 
naştere, iar cu îndeletnicirea, medic. El a fost schingiuit bestial de 
un anume eparh netrebnic, pe nume Maximus, în vremea împărăţiei 
lui Diocleţian. Sfătuindu-1 cu obrăznicie Maximus pe Orest să se 
lepede de Hristos şi să se închine la idoli, Mucenicul a răspuns: „De 
ai şti tu puterea Domnului meu Celui Răstignit, te-ai lepăda tu de 
necuraţii tăi idoli şi te-ai închina Lui." Pentru aceasta Orest a fost 
bătut cu sălbăticie, sfîşiat cu unghii de fier, sfîrtecat pe un grătar, 
ars cu fierul roşu, şi apoi aruncat în temniţă ca să piară acolo de răni 
şi de foame. "Fanarul Sfînt Mucenic Orest a petrecut în acea temniţă 
timp de şapte zile, fără îngrijire, fără hrană şi fără o picătură de apă. 
în ziua a opta el a fost scos din nou la priveliştea prezidată de 
necuratul Maximian. Acesta, cu faţa schimonosită de ură dementă, a 
proferat ameninţările unor mai cumplite chinuri asupra mucenicului. 
Sfîntul Orest a zis: „Sînt gata să îndur orice chin, căci eu am săpat în 
inima mea Semnul Sfintei şi Biruitoarei Cruci." Guvernatorul 1-a 
osîndit la moarte în chinuri bestiale. Torţionarii i-au străpuns 
picioarele cu douăzeci de piroane şi, legîndu-1 de coada unui cal, 1- 
au tîrît pe drumuri cu spini şi bolovani pînă cînd Mucenicul şi-a dat 
sfîntul lui suflet. La locul unde torţionarii au aruncat trupul sfîrtecat 
şi neînsufleţit al Mucenicului s-a arătat deoadat un bărbat îmbrăcat 
în veşmînt strălucitor ca soarele, care a strîns rămăşiţele lui Orest şi 
Ie-a dus la un deal din apropiere de Tyana, unde Ie-a îngropat cu 
cinste. Acest Minunat Mucenic Orest i s-a înfăţişat în vedenie 
Sfîntului Dimitrie al Rostovului, căruia i-a arătat rănile sale. 

• Pomenirea Sfîntului Nonnus, Episcopul Heliopolisului 

Acesta a fost un mare nevoitor de la Mînăstirea Tabenisioţilor, din 
Egipt. Din pricina marilor măsuri ale vieţuirii sale, el a fost ridicat 
Episcop al cetăţii Edessa, la anul 448. După o vreme el a trecut pe 
scaunul episcopal al cetăţii Heliopolis, iar acolo a adus treizeci de 
mii de arabi la credinţa creştină. După moartea înaltpreasfinţitului 
Ibo, episcopul Edessei, Sfîntul Nonnus s-a reîntors la Edessa, ca 
arhipăstor. El a rămas episcop al Edessei pînă la fericita lui adormire, 
care s-a întîmplat la anul 471. Acesta este Sfîntul care a scos pe 
desfrînata Pelaghia din iadul necuratei ei vieţuiri, curăţind-o cu 
învăţătura şi cu apele Sfîntului Botez. Atît de adîncă şi de puternică 
a fost pocăinţa acestei femei, încît prin plînsul şi jertfa celeilalte 
vremi a vieţii, Pelaghia a ajuns la măsurile cele mari ale sfinţeniei 
(vezi viaţa Sfintei la ziua de 8 octombrie). 
Cîntare de laudă la Sfîntul Mucenic Orest 
Tînărul Orest nu şi-a cruţat tinereţea, 
Ci cu Hristos, îndrăzneţ, înaintea eparhului s-a lăudat. 
El L-a preaslăvit fără frică pre Domnul Slavei, 
Dumnezeul Cel Viu, Treimic, Unul şi Sfînt. 



El a prea slăvit pre Fiul lui Dumnezeu, Mîntuitorul, 

Pe-acela Care pentru omenire moarte pe Cruce a luat. 

Torţinarii repezitu-s-au cu bice asupra lui Oreste, 

Dar el i-a dispreţiuit pe ei, de-ai lor idoli rîzînd. 

Ei l-au aruncat în foc pe viteazul Oreste, 

Dar focul s-a răcorit de rouă Duhului SJînt. 

Ei picioarele lui le-au străpuns cu piroane, 

Şi tot trupul lui în rană l-au prefăcut. 

Dar Orest Mucenicul, întărit de Duhul, 

Lui Dumnezeu s-a rugat şi l-a mulţumit Lui. 

Orest l-a mulţumit lui Dumnezeu 

Că l-a învrednicit de chinuri, 

Că vrednic l-a socotit spre a fi fiul Lui. 

O Sfinte Mucenice Oreste, Plăcutule al lui Dumnezeu, 

Viteazule biruitor al lui Hristos! 
Ajută-ne şi nouăpînă-n ultimul nostru ceas, 
Şi cu rugăciunile tale aleargă-ne-n ajutor! 
Ajută-ne să dobîndim sfirşit bun vieţii noasre, 
Şi-nvredniceşte-ne pre noi ca în Rai 
Aproape de tine să stăm! 
Cugetare 

Tainicele şi nepătrunsele căi ale Domnului, precum şi dumnezeiasca 
Lui purtare de grijă s-au manifestat cu putere într-o minune de la 
Mînăstirea Dochiaru, în vremea Fericitului Neofit, nepotul [de frate 
sau soră] al Sfintului Eftimie. După adormirea Sfintului Eftimie, 
Fericitul Neofit a început să zidească o biserică nouă şi mai largă în 
cinstea Sfintului Nicolae Făcătorul de Minuni, însă la un moment dat 
materialele isprăvindu-se, Fericitul Neofit s-a rugat cu căldură Iu 
Dumnezeu, iar Dumnezeu i-a ajutat lui în chip minunat. In apropiere 
de Mînăstirea Dochiaru [din Sfîntul Munte Athos] se afla peninsula 
numită Longos, sau Sika. Fericitul Neofit avea un mic metoc pe 
această peninsulă, iar în apropiere de el se afla statuia în piatră a 
unui om, care purta următoarea inscripţie: „Cel care mă va lovi 
peste cap va afla mult aur." Desigur, mulţi loviseră statuia peste 
cap, dar nu aflaseră nici un fel de aur. S-a întîmplat însă că Fericitul 
Neofit l-a trimis la o ascultare pe Vasile, care era frate proaspăt în 
mînăstire. Văzînd statuia şi inscripţia de pe ea, fratele Vasile a privit 
cu mirare. Tocmai atunci a răsărit soarele, proiectînd prelung umbra 
statuiei către apus. Vasile a lovit capul umbrei cu o piatră, a săpat 
acolo, şi a aflat un ceainic mare de alamă plin cu monezi de aur 
scump. El a alergat într-un suflet la Părintele lui, Neofit, şi i-a 
povestit dintr-o suflare totul. Egumenul a chemat trei monahi 
îmbunătăţiţi şi Ie-a poruncit ca, urcîndu-se în micul caic al Mînăstirii, 
să îl însoţească pe fratele Vasile la locul cu pricina, şi să aducă de 
acolo comoara. Aceşti monahi au pornit, au încărcat preţioasa 
descoperire şi au plutit pe drumul de întoarcere. Dar încă în plină 
mare aflîndu-se barca, diavolul i-a ispitit pe cei trei monahi, în pofida 
îmbunătăţirii lor, ca să fure aurul. De aceea ei, lăsîndu-se înşelaţi de 
diavolul, au legat un bolovan de gîtul fratelui Vasile şi l-au aruncat 
în mare. Dar ajungînd la fundul ei, Sfinţii Arhangheli Mihail şi Gavriil 



au venit ca fulgerul la el sub chipul unor tineri preafrumoşi, l-au luat 
şi l-au dus la Dochiaru, punîndu-1, aşa legat cum era, înaintea 
Uşilor împărăteşti, pe cînd biserica era încă încuiată. 
Dimineaţa, venind monahii şi descuind biserica, pentru începerea 
Sfintelor Slujbe, l-au aflat pe fratele Vasile legat înăuntru, înaintea 
Sfîntului Altar. întrebîndu-1 Egumenul, fratele Vasile a povestit 
minunea. Apoi au sosit şi acei sărmani monahi şi văzîndu-1 pe 
Fratele Vasile viu, au fost loviţi ca de trăsnet. Egumenul i-a pedepsit 
pe aceia cu asprime, a luat aurul, şi a săvîrşit zidirea bisericii pe 
care o începuse. Dar el nu a mai închinat-o Hramului Sfîntului Ierarh 
Nicolae aşa cum plănuise, ci a închinat-o spre Prăznuirea Sfinţilor 
Arhangheli Mihail şi Gavriil. De aceea se numeşte biserica veche a 
Mînăstirii Dochiaru cu numele Sfîntului Mare Ierarh Nicolae, iar cea 
nouă, cu numele Sfinţilor Arhangheli Mihail şi Gavriil. 
Luare aminte 

Să luăm aminte la minunea Sfîntului Apostol Pavel, căruia vipera cea 
veninoasă nu a putut să îi facă nici un rău: 

• La cum Sfîntul Pavel a strîns vreascuri şi Ie-a pus peste foc; 

• La cum, din pricina căldurii, cea mai cumplită specie de 
viperă veninoasă a sărit din foc şi s-a prins de mîna lui; 

• La cum el a scuturat mîna şi a aruncat vipera înapoi în foc, fără 
să i se 

întîmple nici un rău. 

Predică Despre adevărata Pace şi despre Făcătorul Păcii 

Căci El este pacea noastră, El Care a făcut din cele două — una 
(Efeseni2: 14). 

între israeliţi şi neamuri se afla o prăpastie de netrecut, o prăpastie 
peste care nu se putea arunca nici un pod, şi care nu putea fi 
umplută cu nimic şi prin nimic. Mîntuitorul lisus Hristos Singur a avut 
puterea să desfiinţeze această prăpastie, după cum a şi făcut. Cele 
care se înstrăinaseră, El Ie-a adus aproape şi Ie-a unit. Prin ce 
mijloace a făcut El aceasta? Prin Preacurat Sîngele Lui. Prin Jertfa 
Lui, El a desfiinţat toate celelalte jertfe. Prin aceasta, El a 
răscumpărat întreaga zidire şi S-a adus pe Sine însuşi Jertfa în locul 
tuturor celorlalte jertfe 

89 Şi strlngînd Pavel grămadă de găteje şi punîndu-le pe foc, o viperă a-ieşit de 
căldură şi s-a prins de mina lui. Şi cînd locuitorii [Insulei Malta] au văzut vipera 
atîrnînd de mîna lui, ziceau unii către alţii: Desigur că ucigaş este omul acesta, pe 
care dreptatea nu l-a lăsat să trăiască, deşi a scăpat din mare. Deci el, scuturînd 
vipera în foc, nu a pătimit nici un rău. Iar ei aşteptau ca el să se umfle, sau să 
cadă deodată mort. Dar aşteptînd ei mult şi văzînd că nu i se intimplă nimic rău, 
şi-au schimbat gîndul şi ziceau că el este un zeu (Fapte 28: 3-6). 

aduse lui Dumnezeu, de către iudei, sau zeilor, de către păgîni. lată 
Singura Jertfa Care de ajuns este şi pentru iudei şi pentru păgîni: 
Jertfa lui Hristos. Mai mult, sîngele animalelor aduse ca jertfă făceau 
dezbinare între israeliţi şi păgîni: prin locurile unde se aduceau 
aceste jertfe, prin divinitatea cărora le erau aduse, prin felul 
animalelor care se jertfeau, prin felul în care erau acestea jertfite. 
Dar acum însuşi Preacuratul Sînge al lui Hristos înlocuieşte tot acest 
sînge, iar Sîngele Domnului Hristos face ca iudeii şi ne-iudeii să fie 



întreolaltă fraţi, îi face ca ei să fie chiar fraţi de sînge, precum noi, 
credincioşii creştini, sîntem fraţi de sînge: fraţi de Sîngele lui Hristos, 
Care ne-a mîntuit pre noi din blestem, şi prin Care noi acum ne 
hrănim. El a surpat peretele din mijloc al despărţituri! (Efeseni 2: 14) 
care despărţea şi înstrăina, şi a unit mîinile şi inimile iudeilor cu ale 
ne-iudeilor. Şi prin ce mijloace a făcut El aceasta? Prin Sfint Trupul 
Lui. Adică, prin sfînt adevărul Lui cel viu, întrupat în Sine însuşi. 
Umbra Legii stătea drept adevăr pentru iudei, iar miturile şi fabulele 
stăteau drept adevăr pentru neamuri. Dar El a desfiinţat şi umbra şi 
fabulele şi a dat la iveală adevărul viu al Trupului Lui Celui Viu, iar 
lumea a văzut şi s-a bucurat cu bucurie mare. 
O Stăpîne Doamne lisuse Hristoase, Cela Ce eşti Mîntuitorul nostru 
Cel Scump, uneşte întreolaltă inimile credincioşilor Tăi, 
Căci numai Ţie se cuvine toată închinarea şi mulţumită în veci, 
Amin. 

11 noiembrie 

• Pomenirea Sfîntului Mare Mucenic Mina 

Sfîntul Mina a fost de neam egiptean, iar cu îndeletnicirea, ofiţer 
imperial. Fiind creştin adevărat cu credinţa, el nu a suferit 
necuratele jertfe idoleşti la care aveau obligaţia membrii armatelor 
romane, şi de aceea a ieşit cu desăvîrşire din rîndurile lor, părăsind 
nu doar armata, ci şi casa, cetatea, poporul şi toate cele ale prea- 
deşartei lumi; şi a mers şi s-a sălăşluit în pustia unui munte, 
curăţindu-şi trupul şi sufletul cu asprimea grelei vieţuiri şi a liniştii 
muntelui. Căci mai vîrtos a voit să petreacă printre fiarele pustiei, 
decît printre necuraţii păgîni. într-una din zile Sfîntul Mina a 
cunoscut cu duhul că în cetatea Cotyaeus se petrece un necurată 
festival păgînesc, plin de mugetele animalelor de sacrificiu. El 
atunci, îndîrjindu-se cu duhul ca un zilot, a intrat în acea cetate şi a 
strigat tare înaintea tuturor credinţa lui în Hristos, Unul şi Adevăratul 
Dumnezeu Cel Viu. El strigat tare, dînd pe faţă minciuna idolatriei 
şi bezna tară de fund în care zac păgînii. Pyrrhus, eparhul acelei 
cetăţi, 1-a întrebat pe Sfîntul Mina cine este şi de unde vine. Sfîntul 
a zis: „Egiptul este patria mea, şi Mina îmi este numele. Eu am fost 
ofiţer în armata romană, dar m-am scîrbit de idolatria ei şi mi-am 
lepădat rangul cu silă. Iar acum stau în faţa voastră, a tuturor, şi 
proclam în urechile voasre Numele Cel Sfint al Domnului meu 
Hristos Cel Veşnic Viu! Şi mă rog Lui fierbinte să mă pomenească şi 
pre mine, nevrednicul, cînd va veni întru împărăţia Sa!" Văzînd şi 
auzind acestea, Pyrrhus 1-a supus pe Marele Mina la cele mai 
bestiale torturi. El a fost biciuit cu scorpiane, sfişiat cu unghii de fier, 
ars cu făclii şi schingiuit în multe alte feluri, iar la urmă a fost 
decapitat cu sabia. Ei au aruncat rămăşiţele trupului lui în foc, astfel 
încît creştinii să nu aibă mîngîierea sfintelor lui moaşte. Creştinii însă 
tot au căutat şi au aflat în cenuşa focului, părticele din trupul sfint al 
mucenicului, pe care le-au scos de acolo ca pe nişte nestemate de 
mult preţ. Ei au îngropat cu evlavie şi cu cinste acele rămăşiţe, care 
mai după aceea au fost mutate la Alexandria şi îngropate acolo, 
deasupra lor ridicîndu-se şi o slăvită biserică în cinstea Sfîntului 



Mare Mucenic Mina. Sfîntul Mina a fost martirziat cam pe la anul 
304. El acum petrece în ceruri, bucurîndu-se întru împărăţia 
nepieritoare a Domnului Hristos. Oricine îl cinsteşte cu evlavie pe 
Marele Mucenic Mina, şi cheamă cu credinţă sfint numele lui, 
primeşte grabnic ajutor. Sfîntul adesea s-a arătat înaintea 
credincioşilor spre a îi ajuta grabnic, sau a necredincioşilor spre a îi 
pedepsi exemplar, ca un războinic slăvit, călare pe cal. 

• Pomenirea Sfîntu lui Mucenic Ştefan de la Deceani, Regele Serbiei 

El a fost fiul Regelui Milutin şi tatăl Ţarului Duşan. La porunca tatălui 
lui înaintea căruia fusese clevetit pe nedrept, el a fost orbit, iar la 
porunca nestatornicului său fiu, Duşan, el a fost sugrumat, pe cînd 
era deja vîrstnic. Cînd l-au orbit, s-a arătat înaintea lui Sfîntul 
Nicolae, în biserica de la Ovce Pliie (Cîmpul Oilor), şi arătînd către 
ochii lui, i-a zis: „Ştfane, nu te teme, iată ochii tăi se află în palma 
mea. La vremea cuvenită, îi vei căpăta înapoi." Ştefan a petrecut 
timp de cinci ani ca prizonier la Constantinopol, în Sfînta Mînăstire 
Pantocrator. Fiind bărbat plin de înţelepciune, el s-a înarmat cu 
rugăciunea, cu răbdarea, cu cele mai aspre nevoinţe călugăreşti, cu 
blîndeţea şi cu evlavia. Astfel, el i-a întrecut în bunătăţi nu doar pe 
monahii de la Pantocrator, ci şi pe toţi monahii constantinopolitani. 
încheindu-se cei cinci ani, Sfîntul Mare Ierarh Nicolae Făcătorul de 
Minuni iar s-a arătat înaintea multpătimitorului Ştefan şi i-a zis: „Am 
venit să împlinesc făgăduinţa ce ţi-am făcut." Sfîntul Nicolae a 
însemnat atunci cu semnul Sfintei Cruci faţa lui Ştefan, iar Ştefan şi- 
a recăpătat vederea, desăvîrşit. Spre mulţumită şi slavă lui 
Dumnezeu, el a ctitorit Biserica 

de la Deceani, una dintre cele mai frumoase biserici ale creştinătăţii şi 
evlaviei sîrbe, zidite în vechiul şi somptuosul stil bizantin. Sfintul 
Rege Ştefan, împreună cu Sfîntul Sava al Sîrbilor şi cu Sfîntul 
Principe Lazăr, constituie cea mai slăvită treime a sfinţeniei, nobleţii 
şi jertfei de sine, şi un dar nepreţuit adus de Dumnezeu poporului 
sîrb. Sfîntul Ştefan a trăit ca un mucenic toată viaţa lui, şi mucenic 
s-a înălţat la ceruri la anul 1336, primind de Atotputernicul 
Dumnezeu pe Care cu credinţă L-a slujit cununa nepieritoare a 
veşnicei slave. 

• Pomenirea Sfinţilor Mucenici Victor şi Ştefanida 

Victor a fost soldat, născut roman. El a fost troturat bestial pentru 

credinţa lui în Hristos sub domnia împăratului Antonin. Văzînd tăria 

cu care 

suportă schingiuirile, o femeie tînără, Ştefanida, a intrat înaintea 

judecătorului şi 

a strigat că este creştină şi ea. Victor a fost decapitat, iar pe 

Ştefanida au 

sfîşiat-oîn două, legînd-o cu mîinile de vîrfurile a doi arbori de 

smochin. 90 

• Pomenirea Sfîntului Mucenic Vichentie Diaconul 

El a fost din eparhia Saragossei, din Spania. El a fost torturat bestial 
pentru credinţa lui în Hristos şi mărturisirea ei cu tărie; apoi a fost 
ars pe un grătar de fier. El şi-a dat sfîntul lui suflet în mîinile lui 



Dumnezeu la anul 304. Sfintele lui moaşte odihnesc la Roma, în 
biserica ce poartă numele său. 

• Pomenirea Sfîntului Preacuvios Theodor Studitul 

Acest sfînt este vestitul Egumen al Mînsătirii Studion, din 
Constantinopol. El a luat mucenicie toată viaţa lui pentru apărarea 
sfintelor icoane. El a fost preaînţelept chivernisitor şi rînduitor al 
vieţii călugăreşti, mare nevoitor şi Dascăl al Ortodoxiei, insuflat de 
Duhul. El şi-a săvîrşit alergarea în cetatea Constantinopolului la anul 
804, în vîrstă fiind de şaizeci şi opt de ani. 

90 "...şi fiindcă a mărturisit pe Hristos Dumnezeu mai înainte de veci, i-au legat 
mîinile ei de doi copaci de finic care fuseseră îndoiţi. Iar în urmă dîndu-le drumul şi 
întorcîndu-se cu repejune la starea lor cea dintîi, au spintecat pe sfinta în două 
bucăţi. Şi aşa fericita şi-a dat sufletul în mîinile lui Dumnezeu." - vezi Sinaxaml Sfintei 
din Minei (Bucureşti, 1983). 

• Pomenirea Sfintuhti Cneaz Uroşiţa 

Acesta a fost fiul Regelui Dragutin. El şi-a păstrat curăţia vieţii şi 

castitatea, bărbat căsătorit fiind. De la mormîntul lui a izvorît mir 

binemiresmat. 

Cîntare de laudă la Sfîntul Ştefan de la Deceani, Regele Serbiei 

Torturat şi prigonit, Sfîntul Rege Ştefan de la Deceani 

Torturi şi prigoană a îndurat fără ură, ca un Creştin. 

Pe cîn d se părea că este călcat de toţi, 

Atunci el a fost biruitor, puternic şi nerănit. 

Răbdarea lui sfintă a tatălui greşeală o a vădit, 

Şi-adînca-i înţelpciune pe Cantacuzen l-a biruit. 

El cu tăcerea biruit-a pe reaua Simonida, 

Şi cu credinţa în Domnul pe Regele Şişman. 

El mult mai puternic a fost decît puternicul lui fiu, 

Căci drepţii totdeauna mai tari sînt decît răii. 
Puterea cea lumească sfirşeşte în noroi, 
Pe cînd cereasca sjîrşit nu cunoaşte nicicînd. 
Regele de la Deceani, iubitul şi blîndul Ştefan, 

Putere a primit de la a lui Dumnezeu putere: 

Pe el însuşi Domnul Hristos l-a împuternicit, 

Care i-a dat viaţa, tronul şi suverana domnie. 

Ştefan cunoscut-a acest adevăr, 

Pe care cu glas tare îl a mărturisit. 

De aceea la urmă el pe toţi duşmanii i-a biruit, 

Noi lui ne rugăm să mijlocească pentru noi! 

O Sfinte Părinte al Sîrbilor Ştefane, 

Rege preaminunat, 

Roagă-te lui Hristos Dumnezeu 

Ca să miluiască şi să mîntuiască sufletele noastre\ 

Cugetare 

Dacă au stat vreodată regi sfinţi pe tronuri pămînteşti, atunci cu 

siguranţă la loc de frunte între ei a fost Regele Ştefan de la Deceani. 

Grecii, care de altfel îi socoteau pe slavi barbari, s-au minunat de 

frumuseţea sufletească a Sfîntului Ştefan, ca de una din minunile 

lumii. Trimiţîndu-1 împăratul Cantacuzen pe Egumenul Mînăstirii 

Pantocrator cu o misiune la Regele Milutin, acesta din urmă a 

întrebat cu ardoare despre fiul lui, Ştefan. Egumenul a răspuns: „O, 



Rege, tu voieşti să ştii cum se află al doilea Iov! De un lucru te 
încredinţez: sărăcia lui mult mai slăvită este decît măreţia ta 
regală!" împăratul bizantin Cantacuzen s-a purtat foarte crud şi 
neomenos cu Regele Ştefan, cel lipsit de lumina ochilor; acesta era 
consemnat într-un spaţiu restrîns al curţii imperiale, şi nu avea voie 
să primească pe nimeni. Mai apoi el a fost închis la Mînăstirea 
Pantocrator, sperînd că monahii îl vor sili la un regim atît de strict, 
încît Regele Ştefan va slăbi şi va pieri curînd. Dar Dumnezeu 1-a 
ţinut în viaţă pe Fericitul Ştefan, care a luat asupra sa rînduiala de 
post şi rugăciune a asprei vieţuiri monahale cu aceeaşi rîvnă şi 
putere ca cei mai buni monahi. Aceştia au făcut cunoscută sfinţenia 
vieţuirii şi înţelepciunii lui în tot Constantinopolul, astfel încît şi 
Cantacuzen a început să îl respecte, şi chiar să meargă şi să se 
sfătuiască cu el. Bunăoară, Sfîntul Ştefan a avut o mare contribuţie 
la învingerea ereziei lui Barlaam, „fiara calabreză", cu care s-a 
războit neînduplecat toată viaţa lui Marele Sfint Grigorie Palamas, 
repurtînd desăvîrşită biruinţă. 9 Acest Barlaam pe atunci rezida la 
Constantinopol, şi prin intrigi josnice obţinuse ca mulţi clerici înalţi şi 
demnitari de la curtea imperială să împărtăşească modul lui eretic 
de gîndire. Aflîndu-seîn multă nedumerire din această pricină, 
împăratul Canacuzen 1-a chemat de faţă pe Regele Ştefan şi 1-a 
întrebat ce să facă. înţeleptul Rege a răspuns cu cuvintele 
Psalmistului: Oare, mi pe cei ce Te urăsc pe Tine, Doamne, am urît? 
(Psalmul 138: 21). Apoi a zis: „Răii trebuie scoşi afară din societatea 
oamenilor." Luînd aminte la sfatul lui Ştefan, Cantacuzen 1-a izgonit 
cu necinste afară din Constantinopol pe ereticul Barlaam. 
Vezi Sinaxarul Duminicii a Doua din Sfîntul şi Marele Post. - Nota Autorului. 
Luare aminte 

Să luăm aminte la minunatul har vindecător al Sflntului Apostol Pavel 
(Fapte 28): 

• La cum Sfintul Pavel s-a rugat şi şi-a pus mîinile 
peste tatăl guvernatorului Publius, şi 1-a vindecat de boala 
dizenteriei; 

• La cum el a vindecat astfel şi pe mulţi alţi oameni din locul acela 

[Insula Malta]. 

Predică Despre Făcătorul omului celui înnoit cu duhul 

...ca, întru Sine, pe cei doi să-i zidească într-un singur om nou şi să 
întemeieze pacea (Efeseni2: 15). 

Venind şi Întrupîndu-Se pe pămînt, Domnul Hristos, Iubitorul de 
Oameni, a venit şi S-a întrupat pentru toţi, nu doar pentru unii. Iudeii 
aşteptau un mesia; şi a venit El, Adevăratul Mesia. Păgînii aşteptau 
un mîntuitor; şi a venit El, Adevăratul Mîntuitor. El a venit cu 
dragoste neîmpărţită şi pentru iudei, şi pentru păgîni. Iudeii erau 
singurul popor de pe faţa pămîntului care credeau întru Un Singur 
Dumnezeu Nevăzut şi Viu, pe cînd toate celelalte popoare ale 
pămîntului erau închinătoare la idoli. Iudeii însă, complăcîndu-se în 
păcatele lor, nu mai aveau clară vederea ochilor sufletului, şi de 
aceea nu au voit să îl recunoască pe Mesia atunci cînd L-au văzut, 
lată că astfel ei s-au asemănat păgînilor, făcîndu-se asemenea lor în 
ignoranţă, şi asemenea lor în blestemul păcatului vechiului Adam cu 



care Adam a îngreuiat şi a aruncat în beznă tot pămîntul. Adamul cel 
vechi nu putea fi revendicat doar de iudei, nici doar de păgîni, căci şi 
unii şi alţii, toţi din Adam pogorau. Tot aşa Domnul Hristos lisus, Noul 
Adam, nu putea să fie revendicat doar de unii sau doar de alţii, căci 
El a venit să îi mîntuiască pe toţi. Domnul Hristos nu avea cum să 
ţină partea oficialilor iudei cu legalismul lor găunos şi ipocrit, şi cu 
atît mai puţin partea elenismului idolatru, axat pe desfrîu şi 
vrăjitorie. Ci Domnul Hristos prin venirea Lui a voit şi a desăvîrşit 
mîntuirea tuturor, desfiinţînd ambele rele. El a luat amîndouă aceste 
feluri de bolnavi şi a refăcut întru ei o singură nouă omenitate. Iar ea 
se numeşte Biserica Cea Vie a lui Dumnezeu. Astfel a desfiinţat 
Domnul odată pentru totdeauna şi iudaismul şi elenismul, creînd în 
locul lor Una Sfîntă Biserica Sa. 

O Stăpîne Doamne lisuse Hristoase, Cela Ce eşti însuţi înţelepciunea 
şi Bunătatea, toate cîte ai făcut sînt bune şi înţelepte toate, mai 
presus de minte şi de cuvînt! 
ATaeste toată slava şi mulţumită în veci, Amin! 

12 noiembrie 

• Pomenirea Sfintului loan cel Milostiv, Patriarhul Alexandriei 

Sfîntul loan cel Milostiv s-a născut în Insula Cipru. Tatăl lui a fost 
Principele Epifanie. loan a fost crescut întru toată rînduiala şi evlavia 
credinţei creştine din cea mai fragedă pruncie. Voind părinţii lui, el s- 
a căsătorit şi a avut copii. Dar prin voia mai mare şi purtarea de 
grijă a lui Dumnezeu, şi soţia şi copiii lui toţi s-au săvîrşit după o 
vreme către Domnul. Sfîntul loan a fost vestit pentru bîîndeţea şi 
milostivirea lui, de aceea a şi fost ridicat de popor, cu o inimă şi cu o 
gură, ca să fie Patriarh al Alexandriei sub domnia împăratului 
Heraclius. El a păstorit Biserica din Alexandria timp de zece ani ca 
păstorul cel bun care îşi pune sufletul pentru oile sale, păzindu-le de 
păgîni şi de eretici. El a fost tuturor pildă de blîndeţe, milostenie, şi 
dragoste de oameni. El a zis: „De voiţi să fiţi de neam nobil, nu 
căutaţi aceasta în nobleţea sîngelui sau a averii, ci în nobleţea 
virtuţii, căci numai aceea este adevărată." Deşi toţi sfinţii lui 
Dumnezeu au fost bogaţi în virtutea milostivirii, Sfîntul loan cel 
Milostiv a strălucit covîrşitor prin ea, dedicîndu-şi cu totul viaţa 
acestei dumnezeieşti virtuţi. Săvîrşind odată Sfînta Liturghie, şi 
purtînd în minte cuvîntul lui Hristos: Deci, dacă îţi vei aduce darul 
tău la altar şi acolo îţi vei aduce aminte că fratele tău are ceva 
împotriva ta, Lasă darul tău acolo, înaintea altarului, si mergi întîi şi 
împacă-te cu fratele tău si apoi, venind, adu darul tău (Matei 5: 23- 
34), Sfîntul Patriarh şi-a amintit că unul dintre clericii lui avea o 
supărare împotriva lui. De aceea el îndată a aşezat pe Masă Sfintele 
Daruri, s-a apropiat de acel preot, şi punîndu-i metanie, i-a cerut cu 
lacrimi să îl ierte. Numai după ce preotul acela 1-a iertat s-a întors 
Sfîntul la Masa Sfintei Jertfe. Altă dată, pe cînd se îndrepta către 
Biserica Sfinţilor Chir şi loan, i-a ieşit în cale o văduvă săracă care 1- 
a ţinut mult, povestindu-i în amănunt necazurile ei. însoţitorii 
patriarhului deja se plictisiseră de plîngerea femeii, şi l-au îndemnat 
pe Patriarh să grăbească la biserică spre începerea sfintei slujbe, 



arătîndu-i că o poate asculta pe văduvă şi după aceea. Dar Sfîntul 
loan cel Milostiv Ie-a zis: „Şi cum credeţi voi că mă va asculta 
Dumnezeu pe mine de nu o voi asculta eu mai întîi pe femeia 
aceasta?" Sfîntul nu a plecat pînă cînd nu a ascultat durerea femeii 
pînă la capăt. 

Atacînd persanii Egiptul, Sfîntul loan a urcat într-o corabie spre a se refugia înapoi 
spre patria lui. Dar în timpul călătoriei el s-a îmbolnăvit, şi ajungînd 
în Cipru, locul naşterii lui, s-a săvîrşit către Domnul, anul fiind 620. 
Sfintele lui moaşte făcătoare de minuni au fost mai apoi mutate la 
Constantinopol, apoi la Budapesta, iar la urmă la Presburg. 

• Pomenirea Sfîntului Proroc Ahia din Silo 

Ahia a prorocit cu o mie de ani mai înainte de întruparea 
Mîntuitorului Hristos. El i-a prorocit lui leroboam, sluga lui Solomon, 
că lui îi va da Dumnezeu să domnească peste zece dintre triburile lui 
Israel. 

• Pomenirea Sfîntului Preacuvios Nil Sinaitul [Pustnicul] 

El mai întîi a fost prefectul slăvitei cetăţi a Constantinopolului. El a 
fost bărbat căsătorit şi a avut copii, un fiu, şi o fiică. Dar scîrbindu-se 
cu totul de ticăloşia şi deşertăciunea capitalei şi sfătuindu-se cu 
soţia lui, ei au hotărît amîndoi să se lepede cu desăvîrşire de lume şi 
să meargă la pustie, ceea ce au şi făcut. Astfel, soţia şi fiica au mers 
la o mînăstire din Egipt, iar Nil şi fiul lui, Theodul, s-au retras la 
Muntele Sinai. Sfîntul Preacuvios Nil s-a nevoit întru toate 
călugăreştile nevoinţe timp de şaizeci de ani încheiaţi. El a scris 
minunate cărţi despre viaţa de isihie. El s-a săvîrşit cu pace către 
Domnul cam pe la anul 450, în anul al optzecilea al vieţii lui pe 
pămînt, strămutîndu-se la viaţa fericită a împărăţiei Cereşti, lată 
unul dintre cuvintele lui: „Patimile trupeşti pornesc din poftele cele 
trupeşti, iar contra acestora se luptă cu înfrînarea; iar patimile 
sufleteşti pornesc din poftele cele sufleteşti, iar contra lor se luptă 
cu rugăciunea." 

92 în acel timp i s-a "mtîmplat lui leroboam să iasă din Ierusalim şi 1-a întîlnit în 
drum prorociţi Ahia din Silo, care avea pe el o haină nouă. in cîmp erau numai ei 
amîndoi. Şi a luat Ahia de pe el haina cea nouă, a rupt-o în douăsprezece bucăţi Şi 
a zis lui leroboam: "la-ţi pentru tine zece bucăţi căci aşa grăieşte Domnul 
Dumnezeul lui Israel: lată, Eu rup regatul din mina lui Solomon şi-ţi dau ţie zece 
seminţii, Iar două seminţii îi vor rămîne lui, pentru robul Meu David şi pentru 
cetatea Ierusalimului, pe care am ales-o dintre toate seminţiile lui Israel. Şi 
aceasta o fac, pentru că ei M-au părăsit si au nceput să se închine Astartei, zeiţa 
Sidonienilor, lui Chemoş, dumnezeul Moabiţilor, si lui Moloh, dumnezeul fiilor 
Amoniţilor, şi n-au umblat în căile Mele, ca să facă cele plăcute înaintea ochilor 
Mei şi să păzească rînduielile Mele şi poruncile Mele, cum a făcut David, tatăl lui 
Solomon. Tot regatul nu din mina lui îl iau, căci îl las pe el să fie stăpîn în toate 
zilele vieţii lui, pentru David, robul Meu, pe care l-am ales şi care a păzit poruncile 
şi rînduielile Mele: Ci din mina fiului lui voi lua regatul şi-ţi voi da din el ţie zece 
seminţii: Iar fiului lui îi voi da două seminţii, pentru ca să fie şi pentru David, robul 
Meu, în toate zilele, o lumină înaintea feţei Mele, în cetatea Ierusalimului pe care 
am ales-o pentru petrecerea numelui Meu acolo. Şi pe tine te voi alege şi vei 
domni peste tot ce-ţi doreşte sufletul tău şi vei fi rege peste Israel. Şi dacă tu vei 
păzi tot ce-ţi poruncesc si vei umbla în căile Mele şi vei face cele plăcute înaintea 
ochilor Mei ca să păzeşti rînduielile Mele şi poruncile Mele, cum a făcut David, 
robul Meu, atunci Eu voi fi cu tine şi-ţi voi zidi casă tare [...] (III Regi 11: 29-38). - 
Prorocia s-a împlinit, dar leroboam nu a păzit tot ceea ce i-a poruncit Dumnezeu, 



nici a umblat în căile Lui, nici a făcut cele plăcute înaintea ochilor Lui (vezi mai 
departe, la Cartea a lll-a a Regilor, din Vechiul Testament). 
• Pomenirea Sfîntuhii Preacuvios Nil Izvorîtorul de Mir 

Acest Sfînt Nil s-a născut la Morea. Fiind ieromonah, el a mers 

împreună cu unchiul lui la Sfîntul Munte Athos, şi acolo s-a nevoit 

pînă la capătul zilelor lui ca zăvorit la un loc muntos şi pustiu ce se 

numea „Pietrele Sfinte". Săvîrşindu-se el către Domnul, din sfintele 

lui moaşte a izvorît şuvoi de mir, care curgea din vîrful acelui munte 

şi se vărsa în mare. Acesta minune nemaivăzută a adus la acel loc 

oameni greu bolnavi de pretutindeni. Mulţimea lor atît de mult a 

tulburat liniştea unuia dintre ucenicii Sfîntului Nil, încît, rugîngu-se 

acesta Sfîntului, mirul a încetat pe dată să mai curgă. Sfîntul Nil 

Izvorîtorul de Mir a fost unul dintre marii asceţi ai lumii, asemenea 

marilor sfinţi pustnici şi făcători de minuni din primele veacuri 

creştine. El s-a săvîrşit către Domnul în veacul al şaptesprezecelea. 

Cîntare de laudă la Sfîntul Preacuvios Nil Sinaitul 

Sfîntul Nil Sinaitul monahilor a grăit: 

,, Pururea în inimă Numele lui lisus să aveţi! 

Invăţaţi-vă inima cu curăţia, 

Iar trupul vi-l stăpîniţi cu înfrînarea. 

Pe nedrept clevetiţi, înduraţi clevetirea, 

Şi-aşa clevetitorul va fi cel rănit. 

Văzînd păcătosul cum vine să vă facă rău, 

Să plîngeţi pentru el, căci calea lui 

Spre Judecata veşnică se-ndreaptă. 

Dacă rele veţi răbda, de folos vă vor fi ele vouă, 

Căci ele sînt spinii din care cresc trandafiri. 

Rugîndu-vă lui Dumnezeu, nu cereţi lucruri plăcute, 

Ci cele de folos pentru al vostru suflet nemuritori 

Nu vă temeţi de moarte, de ea fiţi gata pururi, 

De îngeri mai întîi vă ruşinaţi, şi apoi de oameni. 

Nu căutaţi ispita, ci vă feriţi de ea. 

Dar de vă urmăreşte, luptaţi cu ea viteaz. 

Cel care-ades cu Trupul Domnului se-mpărtăşeşte, 

II are pre Hristos Locuitor în el. 

Cu oamenii arar grăiţi, nu multe, 

Iară cu Domnul grăiţi ades, şi mult. " 

Astfel povăţuit-a Nil Sfîntul pre monahii, 

Cu cuvîntul şi cu pilda vieţii lui. 

Cugetare 

Multor bărbaţi şi femei sfinte li s-a descoperit mai dinainte ceasul 

ieşirii sufletului lor din trup, pentru care ei mulţumeau lui 

Dumnezeu, putîndu-se pregăti mai bine. Acesta este un dar minunat 

al cerului, dar cum noi nu putem avea îndrăzneala să credem că 

negreşit îl vom primi, noi avem nevoie ca zilnic să ne pocăim adînc 

de păcatele noastre şi să ne rugăm pentru sfîrşit bun vieţii noasre. 93 

Căci poate de la faţa oamenilor ne mai putem ascunde, însă de la 

faţa lui Dumnezeu, nu. Cînd Sfîntul loan cel Milostiv a părăsit Egiptul 

înaintea persanilor, lui i s-a arătat în corabie un bărbat strălucitor 

purtînd sceptru de aur, care i-a zis: „împăratul împăraţilor te 

cheamă la Sine!" Sfîntul loan cel Milostiv a înţeles ce înseamnă 



aceste cuvinte şi a început să se pregătească pentru ieşirea lui, care 
s-a întîmplat la scurt timp după aceea. Sfîntul Ştefan de la Deceani 
avea mare evlavie la Sfîntul Nicolae al Mirelor Lichiei, Făcătorul de 
Minuni, care adesea i se arăta lui. El i s-a arătat şi mai înainte de 
sfîrşitul lui, şi i-a zis: „Ştefane, pregăteşte-te de ieşire, căci curînd ai 
a sta înaintea feţei Domnului Dumnezeu!" Amîndoi aceşti sfinţi, loan 
cel Milostiv, şi Ştefan de la Deceani, au avut în comun marea lor 
blîndeţe şi milostivire, în pofida imenselor averi pe care Sfîntul loan 
cel Milostiv le avea la dispoziţia lui ca Patriarh al Alexandriei, ca 
avere personală, la moartea lui, el nu a avut în posesie decît o 
treime de dinar, pe care şi pe aceea a lăsat-o prin testament 
săracilor. Pe cînd se afla consemnat în recluziune aspră la Mînăstirea 
Pantocrator din Constantinopol, un nobil sîrb i-a trimis în taină 
Sfîntului Ştefan de la Deceani o foarte importantă cantitate de aur. 
Emisarului, Sfîntul Ştefan i-a zis: „îi mulţumesc mult acestui nobil 
domn pentru dragostea lui, dar mi-arface bucurie mai mare dacă ar 
împărţi aceşti bani destinaţi mie, săracilor." 
Luare aminte 

Să luăm aminte la vitejia Sfîntului Apostol Pavel (Fapte 28): 
La cum el a stat timp de doi ani în lanţuri, la Roma; 
La cum el a propovăduit fără frică Evanghelia păgînilor şi iudeilor, 
netemîndu-se de nimeni; 

La cum nici lanţurile în care a fost tot timpul legat, nici temniţa şi 
nici 

moartea nu l-au întors de la propovăduirea Sfintei Evanghelii. 
9 > Aşa cum de altfel pururi ne învaţă şi ne îndeamnă Biserica la ecteniile fiecărei 
Sfinte Liturghii: Sfirşit bun vieţii noastre, neinfruntat, şi răspuns bun la înfricoşata 
Judecată a lui Hristos, de la Domnul să cerem! Iar noi, credincioşii, cel puţin cu 
gura, răspundem: Dă, Doamne! 

Predică Despre cum străinii se fac casnici ai lui Dumnezeu 
Deci, dar, nu mai sînteţi străini şi locuitori vremelnici, ci sînteţi 
împreună-cetăţeni cu sfinţii şi casnici ai lui Dumnezeu (Efeseni 2: 19). 
Mai înainte de întruparea Domnului lisus Hristos, se părea că doar 
iudeii sînt aproape de Dumnezeu, şi că păgînii sînt pentru totdeauna 
departe de El. In realitate însă şi iudeii şi păgînii erau deopotrivă 
străini de Dumnezeu şi de adevărata închinare faţă de El. Astfel, 
venind [Domnul Hristos pe pămînt], a binevestitpace, vouă celor de 
departe, şi pace celor de aproape (Efeseni 2:17) iar prin aceasta, i-a adus 
şi pe iudei şi pe păgîni la apropierea către Tatăl, într-un Duh (Efeseni 
2: 18). în cadrul noii zidiri a omului celui nou, adică a Bisericii lui 
Dumnezeu pe pămînt, Duhul este unul; şi oricine intră în Biserica lui 
Dumnezeu primeşte pe Duhul, astfel încît oricît de mulţi noi membri 
s-ar adăuga la Sfînta Biserică, ei cu toţii se împărtăşesc de Acelaşi şi 
Unul Duh Sfînt al lui Dumnezeu; şi indiferent cît de multe naţiuni, 
popoare sau rase se adaugă Bisericii lui Dumnezeu, Duhul de ele 
astfel primit nu Se schimbă, ci rămîne de-a pururi Acelaşi, Unul, Sfînt 
şi Neschimbat. De aceea nu sînt cei dintre neamuri străini şi 
locuitori vremelnici In Biserică, ci sînt împreună-cetăţeni cu sfinţii şi 
casnici ai lui Dumnezeu, ca şi toţi ceilalţi membri ai Sfintei Biserici. 
Căci Biserica se întemeiază pe sfinţenie, iar piatra ei unghiulară este 



Sfintul sfinţilor şi Cel mai presus de toţi sfinţii, şi prin urmare potrivit 
dumnezeiescului plan, toţi membrii s-ar cuveni să fie sfinţi. Sfinţi se 
şi numesc toţi cei care, mai înainte de întruparea lui Hristos, L-au 
aşteptat pe El şi au nădăjduit în El, şi toţi cei care, după sfîntă 
întruparea Lui, L-au recunoscut pe El ca Dumnezeu, Fiu al lui 
Dumnezeu, Mîntuitor, Răscumpărător, învietor din morţi şi Judecător. 
Păcatul alienează şi înstrăinează pe om de Dumnezeu, dar prin 
Domnul Hristos lisus alienarea şi despărţirea de Dumnezeu se 
desfiinţează, şi toţi credincioşii, fie ei iudei sau păgîni, se fac casnici 
ai casei lui Dumnezeu, de către Domnul lisus Hristos şi prin El. 
O, fraţilor, Domnul lisus Hristos ne-a dăruit nouă ceva mai scump şi 
mai măreţ decît însăşi viaţa: El ne-a dăruit pacea şi prietenia cu 
Dumnezeu, iar această pace sfîntă este mai mare şi mai nepreţuită 
decît orice viaţă, oricît de bogată, dar petrecută în înstrăinare faţă 
de Dumnezeu. 

O Stăpîne Doamne lisuse Hristoase, Cela Ce eşti Făcătorul Păcii şi 
Dătătorul de Pace, ţine-ne pre noi pînă la sfîrşit întru pacea cu 
Domnul, 
Căci Ţie se cuvine toată slava şi mulţumită în veci, Amin. 

13 noiembrie 

• Pomenirea Sfîntului loan Hrisostom [Gură de Aur], Patriarhul 
ConsTantinopolului 

Sfîntul loan Gură de Aur s-a născut la Antiohia în anul 354. Tatăl lui, 
Secundus, a fost mare comandant de oşti în armata imperială 
[Stratilat], iar mama lui s-a numit Anthusa. Fiind dotat cu geniu 
intelectual şi studiind în profunzime filozofia greacă, tînărul loan a 
văzut la sursă cît de nesatisfăcător şi în final, de dezgustător este 
păgînismul elenist. Prin studiu şi trăire el a văzut că numai Credinţa 
Creştină răspunde setei neostoite de adevăr a sufletului şi minţii 
omeneşti, şi a îmbrăţişat-o cu ardoare. Tînărul aristocrat loan a 
primit Sfîntul Botez din mîinile marelui Meletie, Patriarhul Antiohiei, 
precum mai tîrziu au primit şi părinţii lui loan Sfîntul Botez. După 
moartea părinţilor lui loan s-a tuns monah şi s-a dăruit pe sine 
tuturor asprelor nevoinţe călugăreşti. El apoi a scris celebrul tratat 
Despre Preoţie, iar după ce 1-a încheiat, i s-au arătat lui în vedenie 
Sfinţii Apostoli Petru şi Pavel care i-au prorocit o viaţă de mare 
misiune, de mare har, şi de mare suferinţă. Cînd a fost să fie 
hirotonit întru preot, îngerul lui Dumnezeu s-a arătat simultan lui 
loan şi Patriarhului Flavian (succesorul Sfîntului Meletie la Scaunul 
Patriarhal al Antiohiei). Pe cînd Patriarhul oficia slujba hirotoniei, 
mulţimea a putut vedea un porumbel alb strălucitor zburînd 
deasupra capului celui care se hirotonea, loan. Covîrşitorul său har 
de înţelepciune, de viaţă ascetică, şi de putere în cuvînt, a făcut ca 
Sfîntul loan să fie chemat a fi Patriarh al Constantinopolului de către 
împăratul Arcadie. Ca Patriarh al Marii Cetăţi el a păstorit Biserica lui 
Dumnezeu timp de şase ani, cu o ardoare a sfinţeniei şi o 
înţelepciune poate fără egal în Istoria Bisericii. El a trimis misionari 
la celţii păgîni şi la sciţi şi a desfiinţat simonia [compararea preoţiei 
cu bani] în Biserică, scoţînd mulţi episcopi din scaune, care fuseseră 



hirotoniţi astfel. El a extins larg lucrările caritabile în Biserică şi a 
alcătuit rînduiala Dumnezeieştii Liturghii care îi poartă numele. El i-a 
ruşinat cu putere pe eretici, a dat pe faţă nelegiuirile împărătesei 
Eudoxia care otrăveau viaţa publică şi moralitatea poporului, şi a 
dăruit Bisericii tezaur nepreţuit şi nesecat de scrieri, omilii, predici, 
şi tîlcuiri la Sfintele Scripturi, izvorîte din mintea şi gura lui de aur. 
Poporul creştinesc 1-a adorat, invidioşii l-au urît de moarte, iar 
nelegiuita Eudoxia 1-a alungat de două ori în exil. 
Sfîntul loan Gură de Aur a petrecut în exil un total de trei ani, şi în 
exil a şi murit, în satul Comana din Georgia, în ziua Praznicului 
înălţării Sfintei şi de Viaţă-Făcătoarei Cruci, la 14 septembrie, anul 
407. Mai înainte de săvîrşirea lui, Sfinţii Apostoli Petru şi Pavel i s-au 
arătat iarăşi, precum i s-a arătat şi Sfîntul Sfinţit Mucenic Vasilisc 
(Episcopul Comanilor, pomenit în ziua de 22 mai), în a cărui biserică 
a şi primit pentru ultima oară Sfînta împărtăşanie. Ultimele lui 
cuvinte rostite pe pămînt au fost acestea: Slavă lui Dumnezeu 
pentru toate. Rostindu-le, sufletul sfînt al acestui Mare Sfînt al Bisericii a 
ieşit din trup şi s-a înălţat către Domnul. Capul Sfîntului loan Gură de 
Aur odihneşte în Biserica Adormirii Maicii Domnului de la Moscova, 
iar simţul lui trup se află azi în Italia, la Vatican. 

• Pomenirea Sfinţilor Mucenici Antonin, Nichifor, Gherman şi Manetha 
Primii trei priveau la păgîni cum se închină la idoli cu urlete şi 
topăieli, cu ocazia unui necurat festival păgînesc al lor. Şi îndîrjidnu- 
se atunci cu duhul, au păşit iară teamă înaintea acelei mulţimi şi L- 
au propovăduit pe Unul Dumnezeu Cel în Treime închinat şi Slăvit. 
Firmilian, eparhul Cezareei Palestinei unde s-au întîmplat acestea, s- 
a aprins de ură împotriva lor din pricina aceasta şi a poruncit ca cei 
trei creştini să fie decapitaţi pe loc. Manetha a fost o fecioară 
creştină care a mers pe urma celor trei, pe cînd erau duşi la locul de 
ucidere. Pentru aceasta a fost arestată şi ea, şi după torturi bestiale 
şi prelungite, a fost arsă de vie, dîndu-şi astfel şi ea în mîinile lui 
Dumnezeu sfîntul ei suflet. Aceştia patru au luat cu toţii mucenicia 
la anul 308, şi s-au sălăşluit întru bucuria cea iară de sfîrşit a 
Dumnezeului Celui Veşnic. 

• Pomenirea Sfîntului Preacuvios Mucenic Damaschin 

El s-a născut la Galata, în Constantinopol, şi s-a numit la început 
Diamantis. în tinereţile lui el a dus o viaţă de desfrînări, iacîndu-se 
chiar şi musulman. Dar 1-a cuprins după aceea cumplita remuşcare 
a inimii, şi lepădînd toate, Diamantis a plecat la Sfîntul Munte Athos. 
El acolo s-a curăţit cu cele mai aspre nevoinţe călugăreşti timp de 
doisprezece ani încheiaţi, ca monah în Lavra Sfîntului Athanasie. El 
însă a dorit cu sete mucenicia, spre curăţirea păcatelor lui. De aceea 
monahul Damaschin a mers la Constantinopol şi, intrînd în moschei, 
îşi iacea mare Sfînta Cruce şi striga tuturor musulmanilor că 
mincinos este Mohamet al lor, şi că singurul Adevăratul Dumnezeu 
este Dumnezeul Treimic al Creştinilor, iar lisus Hristos este 
Mîntuitorul, Fiul Lui. 

El a fost decapitat înaintea porţii Fanarului , în a treisprezecea zi a 
lunii noiembrie, din anul 1681. Sfintele lui moaşte odihnesc la Halki, 



în Mînăstirea Sfintei Treimi. 

Cîntare de laudă la Sfîntul loan Gură de Aur 

Sfinta Biserică pre Hrisostom slăveşte, 
Pre Gură de Aur, de Domnul iubit, 
Pre-Atletul lui Hristos, Neasemănatul, 
Pre lauda Bisericii, şi frumuseţea Ei. 
El minte adîncă avut-a, cu totul de aur, 
De aur a fost şi-adîncă inima lui: 
Din ea pe-a lui limbă de aur izvorît-au 
Cuvintele vieţii, ca din trîmbiţă de cleştar. 
El astfel descoperit-a credincioşilor 

Ale tainelor adîncuri, 

Scoţînd de-acolo nouă piatra de mult preţ. 

A lui minte de înger pătruns-a pin ' la ceruri, 

De-acolo aducînd credincioşilor adevărul vieţii, 

Dumnezeiesc. 

Adevărate pururi sînt cele de el descoperite, 

El pre toate dăruitu-le-a. Domnului Hristos. 

El dat-a pe faţă chipul hîd al păcatului, 

Şi arătat-a îndată chipul virtuţii cel bun. 

El descoperit-a nouă scumpe şi adinei taine, 

Frumuseţea toată a Raiului, spre care să ţintim. 

Elfost-a Evanghelist, tîlcuitor al Scripturii, 

hvorîtor de duhovnicească bucurie, 
Zilot apostolic al dreptăţii lui Hristos. 

El schinguit a fost precum mucenicii, 

Al lui chin el primit-a ca pe-a mîntuirii peceţi. 

El pînă la sfîrşit alergat-a cu sfinţenie, 

Şi pentru aceasta Biserica pururea-l slăveşte 

Pre Sfîntul Hrisostom. 

Cartier din Constantinopol, unde se află actualmente sediul Patriarhiei Ecumenice. 

Ediţiei Americane. 

Nota 

Cugetare 

Răsplata şi pedeapsa! Acestea amîndouă sînt în mîinile lui 
Dumnezeu. Dar aşa cum viaţa aceasta pămîntească o umbră doar 
este a celei adevărate şi veşnice din Cer, tot astfel răsplata şi 
pedeapsa aici pe pămînt nişte umbre doar sînt ale răsplatei şi 
pedepsei care vor fi în Ceruri. Cei mai odioşi prigonitori ai Sfîntului 
loan Gură de Aur au fost patriarhul Theofil al Alexandriei şi 
împărăteasa Eudoxia. După moartea mucenicească a Sffntului loan, 
pedeapsa lui Dumnezeu s-a abătut, cumplită, asupra amîndurora: 
Patriarhul Theofil a înnebunit, pierzîndu-şi cu desăvîrşire minţile, iar 
Eudoxia a fost izgonită cu ruşine de la Curtea Imperială de către 
împăratul Arcadie, soţul ei. Eudoxia în curînd, s-a umplut de o boală 
hidoasă, căci trupul i s-a umplut de răni rău-mirositoare, care 
duhneau de departe, răni ce apoi au fost năpădite de viermi. De 
greaua duhoare ce emana din trupul Eudoxiei, oamenii trebuiau să 
se ţină de nas cînd treceau pe lîngă casa ei. Neputînd-o nicicum 
vindeca, medicii încercau cel puţin să inventeze miresme şi 
parfumuri care cel puţin să atenueze acea cumplită duhoare ce 



ieşea din ticăloasa fostă împărăteasă, dar în zadar. Aceasta a pierit 
lent şi în chinuri, putrezind mîncată de viermi. Chiar după moartea 
ei mînia lui Dumnezeu a urmări-t-o, spre a le fi spre pildă tuturor, 
inclusiv generaţiilor următoare: sicriul cu necuratul ei trup s-a 
cutremurat, după înmormîntare, timp de treizeci şi patru de ani 
încheiaţi, zi şi noapte, pînă cînd împăratul Theodosie a adus Sfintele 
Moaşte ale lui loan Gură de Aur de la Comane la Constantinopol. Pe 
cînd, partea Sffntului loan Gură de Aur după a lui sfîntă şi 
mucenicească săvîrşire care a fost? Ea a fost îmbelşugata răsplată a 
lui Dumnezeu! Această dumnezeiască răsplată i s-a adeverit prin 
vedenie înaltpreasfinţitului Adelfus, arhiereul arab care 1-a primt cu 
dragoste pe Sfîntul loan - a cărui venire i s-a descoperit tot prin 
vedenie dumnezeiască - la Cucusus, cînd Sfîntul loan a fost tîrîtîn 
surghiun acolo. Aflînd de săvîrşirea din viaţă a dumnezeiescului loan, 
Adelfus s-a rugat lui Dumnezeu cu lacrimi ca să îi descopere lui unde 
se află sufletul lui loan în ceruri. Stînd astfel la rugăciune, Dumnezeu 
i-a dăruit o vedenie, prin care i-a descoperit taina. Un înger de 
lumină 1-a luat de mînă şi a străbătut cu el cerurile, iar pe cale i-a 
arătat cetele ierarhilor, dascălilor şi învăţătorilor Bisericii, fiecare 
după treptele şi rînduielile lor. însă Adelfus nu 1-a văzut pe Marele 
loan în nici unele dintre ele. Atunci îngerul, după ce i-a arătat toate, 
s-a îndreptat cu el spre ieşirea din Rai, şi văzînd aceasta sufletul lui 
Adelf s-a întristat cumplit, întrebîndu-1 îngerul de ce este trist, 
Adelfus [Adeltius] i-a răspuns, cum să nu fie, dacă în nici una din 
cete nu 1-a văzut şi pe dascălul lui iubit, Sfîntul loan Gură de Aur? 
Dar îngerul atunci, cu faţă luminoasă i-a zis: „O, Părinte, nici un om 
nu poate vedea faţa Marelui loan în ceruri, cîtă vreme se află încă în 
trup! Căci el între cetele ce le-ai văzut nu s-a putut afla, de vreme ce 
pururea petrece înaintea Tronului Preasfintei Treimi, cu Heruvimii şi 
cu Serafimii!" 
Luare aminte 

Să luăm aminte la minunata zidire a lumii (Facerea 1): La cum la 
început a făcut Dumnezeu cerul şi pămîntul; La cum la început 
pămîntul era netocmit şi gol; La cum Duhul lui Dumnezeu Se 
purta pe deasupra apelor. 

Predică Despre temelie şi despre piatra din capul 
unghiului 

Zidiţi fiind pe temelia apostolilor şi prorocilor, piatra cea din capul 
unghiului fiind însuşi lisus Hristos (Efeseni 2: 20). 
Fraţilor, temelia apostolilor şi prorocilor înseamnă chiar viaţa 
apostolilor şi prorocilor, împreună cu faptele cele sfinte pe care ei 
le-au lucrat în timpul vieţilor lor: acestea sînt cuprinse în Sfintele 
Scripturi ale Vechiului şi Noului Testament. Cine face unirea şi 
legătura dintre prorocii Vechiului Testament şi apostolii Noului 
Testament? Domnul Dumnezeu lisus Hristos. Fără El, prorocii nu i- 
ar putea înţelege pe apostoli, nici apostolii nu i-ar putea înţelege 
pe proroci. Prin urmare, Domnul Hristos este plinirea prorocilor şi 
adeveritorul apostolilor. Astfel, El este Piatra cea din capul 
unghiului care îi uneşte strîns laolaltă pe proroci şi pe apostoli, 



aşa cum piatra unghiulară a unei clădiri uneşte strîns laolaltă 
pereţii ei. In Domnul Hristos se unesc strîns cele două 
Testamente, în El îşi desoperă ele tainicul lor înţeles, în jurul Lui 
gravitează ele, El este Insuflătorul lor şi El a lor Temelie, El, 
Domnul Dumnezeu lisus Hristos. Oare unde în altă parte s-ar 
putea întîlni şi înţelege în armonie iudeii cu păgînii, dacă nu în 
Domnul lisus Hristos? Cu adevărat nicăieri, ci doar în El. Doar în El 
şi prin El se pot ei uni într-un singur om, într-un singur trup 
nemuritor, întru Una, Sfîntă şi Sobornicească Biserică. Doar prin 
Domnul Hristos lisus se pot uni întreolaltă şi sufletul cu trupul 
omului, într-o prietenie mai înaltă şi mai sfîntă. ~ Căci trupul 
omului a fost vrăjmaş sufletului lui în toate veacurile de pînă la 
întruparea Domnului Hristos, iar acea vrăjmăşie omora sufletul. El 
însă cu întruparea Lui Ie-a împăcat şi Ie-a sfinţit pe amîndouă. El 
S-a făcut Piatra Cea din Capul Unghiului a oricărie zidiri 
nemuritoare şi plăcute lui Dumnezeu, fie ea acea zidire persoana 
umană, sau familia, sau naţiunea, sau întreaga omenire, de 
acum, din trecut sau din viitor; El S-a făcut Piatra Unghiulară a 
Legămîntului Vechi şi a Celui Nou. El este Piatra Unghiulară de 
Căpetenie a oricărei trainice zidiri, tot aşa precum El este Capul 
Trupului, Sfîntă lui Dumnezeu Biserică. 

O Stăpîne Doamne lisuse Hristoase, Cela Ce eşti Piatra Unghiulară 
a mîntuirii noastre, miluieşte-ne şi ne mîntuieşte pre noi, 
Căci noi pre Tine Te slăvim şi Ţie îţi mulţumim în veci, Amin. 

14 noiembrie 

• Pomenirea Sfîntului Apostol Filip 

Sfîntul Apostol Filip s-a născut la Bethsaida, lîngă Marea Galileii, 
asemenea Sfinţilor Apostoli Petru şi Andrei. Cunoscînd bine 
Sfintele Scripturi, Filip a răspuns imediat chemării Domnului 
Hristos şi l-a urmat Lui (loan 1: 43). După Pogorîrea Sfîntului Duh, 
Filip a propovăduit Evanghelia cu rîvnă prin toate ţinuturile Asiei 
şi Greciei, în Grecia iudeii au vrut să-1 omoare, dar Domnul l-a 
păzit cu puterea Lui minunată. Astfel, un arhiereu al iudeilor care 
s-a repezit cu pumnii la Sfîntul Filip a orbit pe dată iar pielea i s-a 
înnegrit cu totul. Apoi s-a făcut cutremur mare, pămîntul s-a 
deschis şi l-a înghiţit pe necuratul prigonitor al lui Filip. Prin 
Sfîntul Apostol Filip s-au arătat multe minuni mari, mai ales întru 
vindecarea bolilor cumplite şi incurabile, pentru care mulţi păgîni 
au crezut în Hristos. în cetatea frigiană Hierapolis Sfîntul Filip a 
propovăduit Cuvîntul lui Dumnezeu împreună cu sora lui după 
trup, Mariamna, cu Sfîntul loan Teologul şi cu Sfîntul Apostol 
Vartolomeu. în cetatea aceasta se afla un balaur înfricoşat la care 
păgînii se închinau ca la un dumnezeu. Dar Apostolul lui Hristos 
Filip a omorît acel balaur cu rugăciunea, ca şi cu o lance. De 
aceea însă a şi fost urît de moarte de acei păgîni cu minţi şi inimi 
întunecate. Aceştia l-au apucat pe Sfîntul Filip şi l-au răstignit de 
un copac cu capul în jos, făcîndu-i asemenea şi Sfîntului 



Vartolomeu. Atunci s-a deschis pămîntul şi 1-a înghiţit pe 
necuratul lor jude, şi mulţi dintre păgînii împreună cu el. De 
spaimă poporul a alergat să-i dezlege de pe cruci pe cei răstigniţi, 
însă viu nu l-au mai găsit decît pe Sfîntul Vartolomeu. Sfîntul 
Apostol Filip deja murise. Atunci, Sfîntul Apostol Vartolomeu 1-a 
sfinţit pe Stachys arhiereu acelei cetăţi, pentru creştinii pe care îi 
cîştigase şi botezase acolo, împreună cu Sfîntul Apostol Filip. 
Stachys fusese unul dintre păgîni, orb de patruzeci de ani. Sfinţii 
Filip şi Vartolomeu îl vindecaseră cu rugăciunea, dăruindu-i apoi 
Sfîntul Botez. Sfintele moaşte ale Sfîntului Apostol Filip au fost 
mutate după vreme la Roma. Acest minunat Apostol al lui Hristos 
a luat mucenicia la anul 86 de la întrupare, sub domnia 
împăratului Dometian. 

• Pomenirea Sfîntului Grigorie Palamas, Arhiepiscopul Tesalonicului 

Tatăl Sfîntului Grigorie Palamas a fost un demnitar de frunte la 
curtea împăratului Andronic al Doilea Paleolog. Odată studiile 
seculare încheiate strălucit, excepţional de înzestratul Grigorie nu 
a voit să intre în diplomaţia imperială, la care îl îndrituiau 
naşterea, educaţia şi geniul, ci a voit mai degrabă să se retragă la 
Sfîntul Munte Athos şi să se îmbrace întru îngerescul chip. El s-a 
nevoit întru cele mai aspre nevoinţe călugăreşti la Mînăsitrea 
Vatopedi şi la Marea Lavră. El a dat timp de douăzeci de ani lupte 
cu ereticul Barlaam [„fiara calabreză", după cum îl numeşte 
Sinaxarul Duminicii a Doua din Sfîntul şi Marele Post], învingîndu- 
1 la urmă desăvîrşit. El a fost sfinţit Mitropolit al Tesalonicului la 
anul 1347. Biserica lui Hristos îl proslăveşte pe el ca mare 
nevoitor, mare teolog, mare ierarh şi mare făcător de minuni. Lui i 
s-au arătat la timpuri diferite Preasfînta Născătoare de 
Dumnezeu, Sfîntul loan Teologul, Sfîntul Dimitrie, Sfîntul Antonie 
cel Mare, Sfîntul loan Gură de Aur şi îngerii lui Dumnezeu. El a 
păstorit Biserica lui Dumnezeu de la Tesalonic timp de 
treisprezece ani, dintre care unul 1-a petrecut în Asia, ca prizonier 
al turcilor sarazini. El s-a săvîrşit cu pace către Domnul la anul 
1360, şi s-a strămutat la locaşurile neîmbătrînitoare ale 
împărăţiei Cereşti. Sfintele lui moaşte odihnesc la Tesalonic, într-o 
slăvită biserică închinată lui. 

• Pomenirea Sfîntului lustinian, împăratul Bizanţului 

El a fost de neam slav, probabil sîrb din ţinutul Skopiie. Numele 
lui slavon a fost Upravda, care însemnează „dreptate, adevăr". El 
i-a urmat la tron unchiului lui, Iustin, la anul 527. Măreţia acestui 
împărat constă din legătura lui inseparabilă cu evlavia ortodoxă. 
El a fost un bărbat adînc credincios, şi toată viaţa lui şi-a trăit-o în 
conformitate cu credinţa, în timpul Sfîntului şi Marelui Post el nu 
gusta nici pîine nici vin ci se mulţumea doar cu legume şi cu apă, 
o dată la două zile. El a dat război nemilos barbarilor de la 
Dunăre, care aveau drăcescul obicei de a castra pe cei care le 
cădeau prizonieri. Acest singur detaliu este de natură să arate 
nobleţea umană a acestui împărat. Domnia împăratului lustinian 



a fost binecuvîntată de Dumnezeu, care 1-a încununat cu biruinţă 

în războaie şi cu slavă în toate lucrările pe care Ie-a întreprins. El 

a zidit nenumărate biserici slăvite, între care ca un diamant de 

mult preţ străluceşte Aghia Sofia de la Constantinopol [Biserică 

închinată lui Hristos, Dumnezeiasca înţelepciune a lui 

Dumnezeu]. El a dispus compilarea şi îndreptarea Legilor Romane 

[faimosul Cod al lui lustinian], adăugînd acestui corpus legi stricte 

împotriva imoralităţii şi desfrîului, alcătuite de el însuşi. El a 

urmărit şi a verificat personal acest Cod. El a alcătuit cîntarea 

liturgică Unu le Născut Fiule şi Cuvinte al lui Dumnezeu, care se 

cîntă în Biserică la Sfînta şi Dumnezeiasca Liturghie fără 

întrerupere din vremea lui, de la anul 536. El a convocat Sinodul 

al Cincilea a Toată Lumea de la Constantinopol, la anul 553. El a 

adormit cu pace la vîrsta de optzeci de ani, strămutîndu-se la 

locaşurile împărăţiei Cereşti a lui Hristos Domnul nostru. 

Ctntare de laudă la Sfîntul lustinian, împăratul Bizanţului 

Marele lustinian, slăvitul, 

Cavaler al Crucii este şi Ortodox împărat. 

El ctitorul Sfintei Sofia este, înţelepciunea lui Dumnezeu, 

Giuvaer sfînt la temelia 

Eternităţii. 

Aghia Sofia un alt soare este 

Spre luminare neamurilor de oameni ce vor urmapepămînt; 

Ea biserică spre slăvirea lui Dumnezeu Cuvîntul este, 

Şi a frumuseţii înţelepciunii lui Dumnezeu, 

Ce în El s-a-ntrupat. 

Ea loc al cunoaşterii împărăţiei Domnului este, 

A înălţimii ei negîndite, şi adîncimii, 

A necuprinsei adîncimi, şi a lărgimii, 

A lăţimii şi lungimii ei, fără de sfîrşit. 

A împăratului lustinian imperială coroană 

Stălucea ca soarele în miezul zilei, pe cer. 

Astfel strălucea a Robului lui Dumnezeu Coroană, 

El sub soare fost-a cel mai înţelept. 

El cu puterea covîrşitu-i-a pe cei mai puternici, 

Iar cu credinţa, pe cei mai credincioşi. 

O Sfinte împărate lustiniane, 

Ale tale biserici nu-mbătrînesc nicicînd! 

A ta Ortodoxă Credinţă străluceşte şi azi lumii, 

Cu Stălucirea Ortodoxiei Celui Unul Hristos! 

O Sfinte împărate lustiniane, 

Roagă-te lui Dumnezeu ca Ortodoxia 

Să biruiască în vecii 

Cugetare 

Sfîntul Grigorie Palamas şi-a edificat mare parte a învăţăturilor lui 

de credinţă prin descoperire dumnezeiască. După ce a petrecut 

trei ani ca zăvorît într-o chilie de la Marea Lavră, lui i s-a arătat că 

trebuie să iasă printre oameni şi să le împărtăşească şi lor din 



cunoaşterea şi trăirea lui astfel dobîndite, spre mîntuire. 
Dumnezeu i-a descoperit lui aceasta printr-o vedenie minunată: 
într-o zi, ca şi cînd ar fi fost printr-un somn uşor, Sfîntul Grigorie s- 
a văzut pe sine ţinînd în mîini un vas plin cu lapte, pînă la 
revărsare, încet acest lapte s-a prefăcut în vin, care s-a revărsat 
peste marginea vasului, udînd mîinile şi veşmintele Sfîntului. Apoi 
un tînăr luminos i s-a arătat lui şi i-a zis: „De ce nu mergi să dai şi 
altora din această băutură minunată pe care iată, o risipeşti în 
zadar, cu atîta nebăgare de seamă? Au nu vezi că acesta darul 
harului lui Dumnezeu este?" Atunci Sfîntul Grigorie a zis: „Dar 
dacă nimeni în zilele acestea nu mai doreşte această băutură, cui 
i-o voi duce atunci?" Tînărul a răspuns şi i-a zis: „Fie dacă şi puţini 
sînt aceia, fie şi dacă nu sînt deloc, tu ţinut eşti să-ţi împlineşti 
datoria şi să nu te porţi cu nebăgare de seamă cu darul lui 
Dumnezeu." Sfîntul Grigorie a tîlcuit că laptele este cunoştinţa 
vieţuirii drepte şi cu frică de Dumnezeu a poporului, iar vinul, 
învăţăturile cele dogmatice. 

Cînd Sfîntul Grigorie Palamas s-a retras într-un al doilea rînd în tăcerea 
mînăstirii, aceea a fost vremea în care a redactat Principiile 
Ortodoxiei, în ajunul praznicului Sfîntului Antonie cel Mare, monahii 
i-au vestit începerea slujbei privegherii de totă noaptea, dar 
Sfîntul .a rămas scriind la chilie pînă cînd toţi fraţii au plecat la 
biserică. Sfîntul Antonie cel Mare atunci i s-a arătat lui şi i-a zis: 
„Bună este desăvîrşita linişte, dar uneori de trebuinţă este să fii şi 
cu fraţii." Bine înţelegînd vedenia dăruită lui de Domnul, Sfîntul 
Grigorie a intrat grabnic în sfînta biserică, spre bucuria cea mare 
a obştii fraţilor. 
Luare aminte 

Să luăm aminte la minunata zidire a luminii (Facerea I): 
La cum deasupra pămîntului netocmit şi gol domnea întunericul; 
La cum Dumnezeu a zis: „Să fie lumină!" Şi a fost lumină. (Facerea 1: 
3). 

La cum a despărţit Dumnezeu întunericul de lumină, iar lumina a 
numit-o zi, iar întunericul, noapte. 

Predică Despre Pavel, întemniţatul 

.. eu, Pavel, întemniţatul lui lisus Hristos pentru voi, neamurile 
(Efeseni 3:1). 

Fraţilor, Apostolul lui Hristos se numeşte pe sine întemniţatul lui 
Hristos. Dar cum să fie un apostol întemniţat? Oare întemniţatul 
nu este un om care zace legat în lanţuri? Da, cu adevărat. Legat 
este şi Apostolul, legat atît de strîns cu lanţul iubirii Domnului 
Hristos încît el afirmă că nici o altă înlănţuire de pe pămînt nu se 
poate compara cu ea. Apostolul are mintea legată atît de tare de 
Hristos încît el nu mai poate gîndi la nimic altceva decît la Hristos 
Domnul. Apostolul are voinţa atît de strîns legată de Domnul 
Hristos, încît, în esenţă, el nici nu mai are o voie a lui proprie, ci 
toată voia lui o a supus-o cu desăvîrşire Domnului. Astfel, el 
iubeşte ceea ce iubeşte Hristos, gîndeşte ceea ce gîndeşte 



Hristos, şi lucrează ceea ce voieşte Hristos. Oare nu întemniţare 
se cheamă aceasta? O, fericită întemniţare, care spre negrăită 
slavă este, nicicum spre ruşine, şi spre mîntuirea sufletului şi 
trupului este, nicicum spre pieire! Astfel, Hristos este Domn cu 
desăvîrşire al vieţii Apostolului, atît înlăuntru, cît şi în afară. Căci 
şi în afară şi înlăuntru Hristos îi îngăduie ispita; şi în afară şi 
înlăuntru, El îi descoperă minunile Purtării Lui de Grijă; şi în afară 
şi înlăuntru, El îl conduce spre binele cel mai desăvîrşit şi mai 
mare spre a lui mîntuire, şi spre mîntuirea multora. 
Fraţilor, să ne încredinţăm şi noi pe noi înşine Domnului lisus 
Hristos şi Sfîntului Apostolului Lui, şi atunci vieţile noastre se vor 
afla în cele mai bune mîini, şi pe cea mai bună cale. 
O Stăpîne Doamne lisuse Hristoase Dumnezeul nostru minunat şi 
slăvit, leagă de Tine vieţile noastre şi ne întemniţează pre noi 
întru Tine întru vecii vecilor ambelor lumi. 
Căci numai Ţie se cuvine pururi toată mulţumită şi slava, Amin. 

15 noiembrie 

• Pomenirea Sfinţilor Mucenici Gurie, Samona şiAviv 
Sfinţii Gurie şi Samona au fost cetăţeni de frunte ai Edessei. La 
vremea unei prigoane contra creştinilor, ei s-au refugiat în afara 
cetăţii şi au trăit în postiri aspre şi în rugăciune, sfătuindu-i pe 
creştinii care îi căutau să facă totul spre a nu se lepăda de Sfînta 
Credinţă. Ei însă la urmă au fost prinşi şi aduşi înaintea 
judecătorului, care i-a ameninţat cu moartea dacă nu se supun 
edictului imperial care poruncea închinarea la idoli. Aceşti sfinţi 
mucenici ai lui Hristos au răspuns judecătorului aşa: „Noi vom 
pieri chiar de ne vom supune acestui edict, şi chiar dacă tu nu ne 
vei mai ucide." După torturi bestiale, ei au fost aruncaţi în 
temniţă, unde au zăcut în frig, acoperiţi de răni şi înfomataţi, din 
prima zi a lunii august şi pînă în a zecea a lunii noiembrie. Ei au 
fost apoi scoşi din temniţă şi torturaţi iar. Nevoind cu nici un chip 
să se lepede de Ortodoxie, ei au fsot osîndiţi la moarte şi 
decapitaţi la anul 322, sub domnia răului împărat Licinius. După o 
oarecare vreme a luat mucenicia şi diaconul Aviv, care era din 
aceeaşi cetate. A fost torturat bestial şi el, săvîrşindu-şi prin foc 
sfînta lui viaţă. Maica lui a scos apoi din cenunşă trupul lui intact şi 
1-a îngropat cu cinste în mormîntul în care se aflau şi moaştele 
Sfinţilor Mucenici Gurie şi Samona. încetînd prigoanele, creştinii 
au ridicat desupra mormîntului acestor sfinţi o slăvită biserică, 
aşezînd într-o singură raclă sfintele lor moaşte făcătoare de 
minuni. Din minunile cele multe care s-au lucrat prin ele, vom 
povesti aici mai cu seamă una uimitoare: O cinstită femeie 
văduvă din Edessa avea o fiică foarte frumoasă pe care un 
oarecare soldat imperial, got de neam, o silea să i-o dea de soţie, 
jurîndu-se că se va purta bine cu ea odată ajunşi în ţara lui. 
Femeia însă se temea pentru siguranţa vieţii fiicei ei în acea ţară 
îndepărtată, şi nu prea dădea crezare cuvintelor gotului, care 



zicea că este bărbat liber, necăsătorit. De aceea ea 1-a obligat pe 
got să se jure la mormîntul Sfinţilor Trei Mucenici Gurie, Samona 
şi Aviv că se va purta bine cu fiica ei, luîndu-i pe sfinţi chezaşi 
pentru făgăduinţa lui. în realitate gotul minţea, căci în ţara lui, el 
avea femeie. De aceea, de îndată ajunşi acolo, el a făcut-o pe 
tînăra din Edessa sclava femeii lui. Aceasta însă a murit după 
puţini ani, iar gotul a îngropat-o şi pe tînăra de vie în mormîntul în 
care zăcea hoitul femeii lui. Tînăra s-a rugat cu lacrimi amare 
Sfinţilor Trei Mucenici Gurie, Samona şi Aviv să o scape din 
moartea cumplită a acelei vieţi. Atunci în mormînt s-au arătat 
înaintea tinerei cei trei slăviţi mucenici, care în clipeala ochiului 
au dus-o 

din pămîntul goţilor, în cetatea Edessa, aşezînd-o chiar în biserica 
lor. Venind în zori creştinii la rugăciune au aflat-o pe tînăra 
înăuntru, pe care o ştiau măritată în pămînt străin, au ascultat 
istorisirea ei, şi au slăvit pe Dumnezeu cel minunat întru Sfinţii 
Săi. 95 

• Pomenirea Sfinţilor Mucenici Elpidie, Marcel şi Eustohie 
Aceştia au luat mucenicia pentru Hristosîn vremea lui Iulian 
Apostatul. Elpidie a fost senator. Privind la mucenicia lui, şase mii 
de păgîni au crezut în Hristos Dumnezeu şi Mîntuitorul. 

• Prăznuirea Icoanei Preasfintei Născătoare de Dumnezeude de la 
Kupyatich 

Această sfîntă icoană s-a arătat mai întîi unei fecioare pe nume 
Anna, din satul Kupiatici, ţinutul Minsk, la anul 1182. Pe cînd îşi 
păştea turmele, Anna a văzut o lumină în pădure. Apropiindu-se 
de acea lumină, ea a văzut pe un copac o cruce potrivit de mare, 
pe care era închipuită icoana Preasfintei Născătoare de 
Dumnezeu. Anna a luat crucea şi a dus-o la casa ei, după care s-a 
reîntors la turme. Dar, spre marea ei uimire, ea a văzut crucea 
agăţată înapoi la acel copac din pădure. Ea a luat-o cu băgare de 
seamă şi a băgat-o în sîn, ducînd-o să i-o arate tatălui ei. Dar 
vrînd să o scoată spre a i-o arăta, a văzut că nu mai este. Ea 
atunci a povestit totul tatălui ei, şi a mers cu el la locul din 
pădure. Sfîntă Cruce era acolo, pe acelaşi copac, purtînd pe ea 
chipul Preasfintei Născătoare de Dumnezeu. Ei au luat-o şi au 
dus-o din nou acasă, dar ea din nou a dispărut. Atunci tatăl şi 
fiica au alertat întregul sat, şi toţi sătenii s-au dus la locul din 
pădure, şi s-au închinat sfintei şi de minuni făcătoarei cruci. 
Poporul atunci a zidit o sfîntă biserică la acel loc din pădure, la 
care s-au lucrat mulţime de minuni prin puterea Maicii Domnului, 
a cărei icoană era închipuită pe acea sfîntă cruce. Aceasta se află 
acum în Biserica Sfintei înţelepciuni a lui Dumnezeu din Kiev. 

95 Vezi istorisirea pe larg a acestei minuni în Vieţile Sfinţilor pe Noiembrie (Editura 
Episcopiei Romanului şi Huşilor, 1993). Pe văduvă o chema Sofia, iar pe fiică, 
Eufimia. Eufimia a ajuns însărcinată în patria gotului, şi născîndu-i-se pruncul, i-a 
fost omorît în faşă de femeia gotului, care o îndepărta mereu pe Eufimia la treburi 
grele, ca pe o sclavă. După puţini ani de la săvîrşirea minunii mucenicilor, a fost 
iar nevoie de trupele imperiale la Edessa, şi astfel ticălosul got s-a aflat iarăşi în 



casa Sofiei, căreia, sperjur fiind, i-a zis că Eufimia se află bine, şi că au un fiu. El a 
fost atunci dat pe faţă înaintea poporului întregii cetăţi şi a celor mai înalte 
autorităţi seculare şi ecleziastice. El a fost fără milă condamnat la moarte de 
guvernatorul Edessei şi executat, în ciuda faptului că Episcopul locului a cerut 
comutarea pedepsei. Minunea Sfinţilor Mucenici Gurie, Samona şi Aviv s-a 
însemnat atunci cu deamănuntul în cronica Bisericii. 

Cîntare de laudă la Preasfînta Născătoare de Dumnezeu 

O Preasfînta de Dumnezeu Născătoare, a Domnului Mireasă, 
Tu Scaun eşti al Domnului Hristos Dumnezeu. 
Tupre Domnul Slavei îl ai purtat întru tine, 
Tu ai născut pe Acela Ce omenirea moartă o a înviat. 
El lumea răscumpărat-a prin al Lui Trup şi Sînge, 
Pre Sine şi pre tine, Fecioară, pururea proslăvind! 
Dar a ta mai mare slavă negrăită e în ceruri, 
Unde tu şezi de-a dreapta lui Hristos Dumnezeu. 
A slavei tale raze pe pămînt pogoară, 
Şi luminează noaptea celor credincioşi. 
O Slavă ţie, a Domnului nostru Maică, 
Slavă ţie pururi, Casă a lui Dumnezeu! 
Cugetare 

Dumnezeu adesea dă biruinţă strălucită în războaie făcătorilor de 
pace. Sfîntul împărat lustinian al Bizanţului şi Regele Ştefan de la 
Deceani sînt două exemple strălucite care atestă acest adevăr. 
După moartea tatălui lui, Regele Milutin, Ştefan şi-a scos 
bandajele de la ochi şi a fost proclamat cu bucurie rege de către 
tot poporul sîrb, şi oameni simpli şi nobili. Cu toate acestea 
Constantin, fratele lui mai mic după tată, cel născut de tatăl său 
din Simonida, s-a ridicat cu armată împotriva lui. Ştefan i-a trimis 
acestui frate mai mic al lui următoarea scrisoare: "Ai auzit de 
minunea pe care Dumnezeu a făcut-o cu mine, prin care mi-am 
recăpătat vederea. Purtarea Lui de Grijă toate le lucrează spre 
bine, a Lui este slava în veci! Milostivindu-Se Domnul de mine, 
am moştenit şi tronul părinţilor mei, spre a păstori poporul cu 
frică de Dumnezeu şi cu dreptate, după pilda moşilor şi 
strămoşilor mei. De aceea leapădă-te de răul ce vrei să-1 faci, şi 
vino la noi, spre a cîrmui cum se cuvine împreună: vei fi primul 
după mine în regat, aşa cum se şi cuvine unui frate al meu mai 
mic. Nu te mai uni cu străinii împotriva sîngelui tău. Mare este a 
noastră ţară, ea poate să ne încapă pe amîndoi. Cunoaşte că eu 
nu sînt Cain, ucigaşul de frate, ci prieten sînt al lui losif, iubitorul 
de fraţi; cu ale cărui cuvinte îţi răspund acum: lată, voi aţi uneltit 
asupra mea rele, dar Dumnezeu Ie-a întors în bine (Facerea 50: 
20)." Astfel a scris sfintul rege Ştefan de la Deceani, dar 
Constantin a dispreţuit cuvintele fratelui lui. De aceea el a pierdut 
cu ruşine războiul ce 1-a pornit asupra lui. învins a fost şi 
Vladislav, fiul lui Dragutin, un alt pretendent la tronul sîrbesc. 
Mihail Şişman însă, căpetenia bulgarilor, a fost cel mai 
acoperit de ruşine dintre toţi. Acestuia Ştefan i-a scris: "Cugetă la 
înţelesul iubirii creştine, potoleşte-ţi mînia, lasă dragostea să 



domnească între noi, aşa cum a domnit şi între părinţii noştri, 

încetează a mai fi vărsător de sînge creştinesc, întoarce armele 

tale împotriva duşmanilor Crucii, iar nu a purtătorilor ei! Adu-ţi 

aminte de înfricoşata Judecată, la care vei avea a da seamă de 

sîngele nevinovat ce ai vărsat! Şi să ştii: cine răpeşte bunul altuia 

îl pierde şi pe al său!" Mihail al bulgarilor însă a rîs de înţeleaptă 

epistolă a Regelui Ştefan, şi de aceea a pierdut cu răsunet bătălia 

de la Velbuzd din anul 1330. Căci Dumnezeu este de partea celor 

drepţi, iar nu a celor puternici. 

Luare aminte 

Să luăm aminte la minunata zidire a lumii (Facerea 1): 

La cum Dumnezeu a zis: Să fie o tărie prin mijlocul apelor şi să 

despartă ape de ape!; 

La cum a despărţit El apele cele de sub tărie de cele de deasupra 

tăriei; 

La cum a numit El tăria cer. 

Predică 

Despre înţelepciunea lui Dumnezeu cea care se face 

cunoscută 

puterilor cereşti 

Pentru ca înţelepciunea lui Dumnezeu cea de multe feluri să se facă 

cunoscută acum, prin Biserică, începătoriilor şi stăpîniilor, în ceruri 

(Efeseni3: 10). 

Fraţilor, sînt îngerii lui Dumnezeu atotcunoscători? Nu, nu sînt. 

Căci dacă ar fi astfel, ei ar fi dumnezei. Dumnezeu Unul este, 

fraţilor, iar sfinţii îngeri sînt frumoşii Lui slujitori. Mai înainte ca ea 

să se săvîrşească, taina întrupării nu a fost cunoscută nici măcar 

de îngeri! Necunoscute le-au rămas îngerilor şi toate celelalte 

taine care stau în legătură cu taina întrupării, pînă cînd nu le-au 

fost ele descoperite prin Biserică. Prin urmare Biserica lui 

Dumnezeu este ea însăşi o descoperire dumnezeiască pentru 

sfinţii îngeri. Biserica este noua descoperire dumnezeiască a 

înţelepciunii şi puterii lui Dumnezeu şi a iubirii Lui faţă de oameni. 

De cealaltă parte, ea este şi o nouă descoperire dumnezeiască a 

iubirii omului faţă de Dumnezeu, şi a luptei omului de unire cu El. 

Nici măcar îngerii nu au cunoscut pînă unde Se va smeri 

Dumnezeu pe Sine, nici cît de sus se poate înălţa omul. Acestea 

însă li s-au descoperit îngerilor prin Taina Sfintei Biserici, iar 

Biserica Ie-a vestit sfinţilor îngeri. Apostolul despre aceştia 

grăieşte efesenilor, cînd spune începătoriilor şi 

stăpîniilor. Cu alte cuvinte, nici măcar căpeteniile ierarhiilor 

îngereşti nu cunoşteau totul deplin, mai dinainte, înţelepciunea 

lui Dumnezeu cea de multe feluri este tocmai aceea care nu s-a 

descoperit deplin sfinţilor îngeri de la început, care a rămas deci 

ascunsă şi faţă de ei, şi care de abia acum, prin Sfînta Biserică, li 

se descoperă lor prin felurime de moduri, împrejurări şi situaţii. 

O, fraţilor, cele mai mari două minuni pe care Ie-a lucrat 

Dumnezeu şi care ni s-au descoperit şi nouă sînt facerea lumii şi 



facerea Bisericii, în amînouă aceste sfinte lucrări, farţilor, omul a 
fost cel la care s-a gîndit Dumnezeu mai întîi, căci amîndouă din 
dragostea Lui pentru om s-au făcut. Să mulţumim pentru aceasta 
Dumnezeului şi Făcătorului nostru, Iubitorului de oameni, cu fiecare 
suflare pe care o tragem în piept! 

O Stăpîne Doamne Ziditorule al nostru Preablînde, o Doamne al 
Milostivirilor! Ţie se cuvine toată slava şi mulţumită în veci, Amin! 

16 noiembrie 

• Pomenirea Sfintului Apostol şi Evanghelist Matei 
Matei, fiul lui Alfeu, îşi făcea meseria de vameş în vamă la ceasul 
în care Domnul 1-a văzut la Capernaum şi i-a zis: Vino după Mine. 
Şi sculîndu-se [Matei], a mers după El (Matei 9: 9). După aceasta, 
Matei s-a dus şi şi-a pregătit casa spre a îl primi pe Domnul în ea: 
a fost locul şi împrejurarea în care Domnul a rostit cîteva mari 
adevăruri despre întruparea Lui pe pămînt. După Pogorîrea 
Sfîntului Duh, Sfîntul Apostol şi Evanghelist Matei a propovăduit 
Evanghelia către părţi, mezi şi etiopieni, în Etiopia el 1-a sfinţit 
episcop pe ucenicul său Platon, apoi s-a retras la rugăciune într- 
un munte pustiu, unde Domnul a venit şi i S-a arătat lui. Sfîntul 
Matei atunci a botezat-o pe soţia şi pe fiul principelui Etiopiei, şi 
de aceea principele s-a înfuriat şi a trimis gărzi care să îl aresteze 
pe Matei şi să îl aducă în faţa lui la judecată. Soldaţii s-au întors şi 
i-au raportat principelui că glasul lui Matei l-au auzit, dar pe el 
ochii lor nu l-au văzut unde este, şi de aceea nu l-au putut 
aresta. Principele a trimis al doilea rînd de gărzi pentru arestarea 
lui Matei. Apropiindu-se aceştia de sfîntul apostol, el a strălucit ca 
soarele, şi soldaţii nu au putut privi la el. De spaimă ei au căzut 
cu faţa la pămînt, şi-au aruncat armele, şi s-au întors înaintea 
principelui deşerţi. Atunci principele însuşi a pornit pe urmele 
Sfîntului Matei, Apostolul şi Evanghelistul. Dar lumina pe 
care a iradiat-o el şi de această dată 1-a orbit cu totul pe 
stăpînitor. Dar milostiv, Sfîntul Matei s-a rugat lui Dumnezeu şi 
principele Etiopiei şi-a recăpătat vederea. Dar din nefericire 
pentru el ochii lui cei sufleteşti tot orbi au rămas. De aceea el 1-a 
arestat pe Sfîntul Matei şi 1-a supus celor mai bestiale torturi. De 
două ori i-au aprins foc mare pe piept, dar puterea lui Dumnezeu 
1-a păzit întreg şi nevătămat. După aceasta, rugîndu-se lui 
Dumnezeu, Sfîntul Apostol şi Evanghelist Matei şi-a dat sfîntul lui 
suflet. Principele Etiopiei a poruncit ca trupul lui Matei să fie 
aşezat într-un sicriu de plumb şi aruncat în mare. Dar Sfîntul s-a 
arătat Episcopului Platon şi i-a descoperit unde se află sicriul în 
care este închis trupul lui. Astfel, Arhiereul Platon a mers la acel 
loc şi a scos moaştele Sfîntului Evanghelist din apa mării. Auzind 
despre această minune şi văzînd-o cu ochii, principele Etiopiei s-a 
botezat şi a luat numele Matei. După aceea, el s-a lepădat şi s-a 
curăţit de toate păcatele şi deşertăciunile lumii şi s-a făcut 
presbkerîn Biserica lui Dumnezeu, făcîndu-se un plăcut al Lui. 



Murind Episcopul Platon, Sfîntul Apostol Matei s-a arătat în 
vedenie presbiterului Matei şi 1-a sfătuit să primească a fi ridicat 
în scaunul episcopal. Presbiterul Matei a făcut aşa, bine păstorind 
după aceea timp de mulţi ani turma cea cuvîntătoare a lui 
Hristos, pînă cînd Domnul 1-a chemat la Dînsul. Sfîntul Apostol şi 
Evanghelist Matei a scris Evanghelia care poartă numele lui în 
limba aramaică. Ea a fost curînd după aceea tradusă în limba 
greacă, nouă parvenindu-ne doar textul grecesc, căci cel aramaic, 
mai vechi, s-a pierdut. Despre acest Sfînt Evanghelist Sfînta 
Tradiţie ne spune că un a gustat niciodată carne, ci doar legume 
şi fructe. 

• Pomenirea Sfîntului Preacuvios Serghie de la Malopinega 

El a fost preot într-o parohia din Rusia, din ţinutul Vologda, unde a 
slujit timp de şaizeci şi doi de ani într-o mare curăţie şi sfinţenie a 
vieţii. El s-a săvîrşit cu pace către Domnul în şaisprezece zile ale 
lunii noiembrie, din anul 1585, în vîrstă fiind de nouăzeci şi doi de 
ani. 

Cîntare de laudă la Sfîntul Apostol şi Evanghelist Matei 
înaintea Sfîntului Său Apostol Domnul S-a arătat Pe cînd Apostolul s-a 
aflat înpămîntul etiopienilor. El pe al Său războinic astfel l-a 
îmbărbătat, Şi a mîngîiat ca un Bun sufletul lui viteaz. Domnul cu-a 
Lui sfîntă Mînă i-a dăruit un toiag, Pe care înaintea bisericii i-a 
poruncit să îl sădească. 
El i-a zis că acel toiag va înverzi şi floare va da, 

Cu flori multicolore, minunate. 

Acel toiag pom de roadă bună se va face, 

Spre bucuria celor ce vor gusta din ea. 

Iar de sub pom va ţîşni izvor de apă bună, 

De apă răcoroasă, pentru cei însetaţi. 

Feţele celor ce cu mulţumire vor gusta din pom, 

Străluci-vor de sfîntă lumină. 

Sfîntul Apostol a făcut după al Domnului cuvînt, 

Iar lemnul a rodit, s-a-mpodobit de floare. 

Din rădăcina lui izvor de apă rece a ţîşnit, 

iar biserica s-a umplut de suflete, nenumărate. 

Bolnavii acolo vindecare primeau, 

Iar cei sănătoşi mai mult se umpleau de sănătate. 

Eiopienii se bucurau, cu chipuri fericite, 

Mîndrii etiopieni se făceau Domnului vie roditoare. 

O, minunate pom, de şi noi te-am aveai 

Dar cu adevărat, toţi credincioşii te avem pe tine! 

Hristos Dumnezeu este Lemnul nostru Cel Viu, 

El este Pomul Vieţii, al Oştirilor Domn, 

Prin Care noi credincişii dobîndim mîntuire. 

Cugetare 

Oare cuvîntul Domnului despre rugăciunea neîncetată, conform 

căruia oamenii trebuie să se roage totdeauna (Luca 18: 1), se aplică 

doar monahilor sau şi tuturor creştinilor? Dacă acest cuvînt s-ar 

aplica doar monahilor, atunci Sfîntul Apostol Pavel nu le-ar mai fi 



scris tuturor creştinilor din Tesalonic să se roage neîncetat (I 
Tesaloniceni 5: 17). Prin acest cuvînt, Sfîntul Apostol Pavel nu face 
altceva decît să repete cuvîntul Domnului, întocmai, arătîndu-i 
valabilitatea pentru toţi creştinii, monahi şi nemonahi. Sfîntul 
Grigorie Palamas a dus cîtăva vreme o viaţă de mari nevoinţe 
pustniceşti într-o mînăstire din Beroea. Avva Iov, un ascet vestit şi 
respectat pînă departe, vieţuia şi el în acea mînăstire. S-a 
întîmplat că, fiind Avva Iov de faţă, Sfîntul Grigorie Palamas a 
citat acest cuvînt al Apostolului, care arată că tot creştinul este 
chemat la rugăciunea neîncetată, şi nu doar monahii. Avva Iov 
însă a fost de părere că rugăciunea neîncetată este o obligaţie 
doar pentru monahi, şi nu pentru toţi creştinii în general. Sfîntul 
Grigorie, ca fiind mai tînăr cu anii, s-a plecat părerii Avvei Iov, 
retrăgîndu-se în tăcere. Dar cînd Avva s-a întors la chilia lui şi s-a 
aşezat la rugăciune, a venit la el îngerul Domnului îmbrăcat în 
slavă şi i-a zis: "O, Bătrîne, nu te îndoi de adevărul cuvintelor 
rostite de plăcutul Domnului, Grigorie! Căci el adevăr curat a 
grăit, care şi ţie ţi se cuvine să-1 cugeti şi să înveţi şi pe alţii să 
cugete aşa mai departe!" Astfel, Sfîntul Apostol Pavel, ca şi 
îngerul Domnului, întăresc amîndoi porunca Mîntuitorului Hristos 
că toţi Creştinii trebuie să se roage neîncetat. Şi nu doar neîncetat 
cînd se află în sfînta biserică, la sfintele slujbe, ci neîncetata toată 
vremea şi în tot locul, şi mai cu seamă în inimă. Căci aşa cum 
Domnul pururea şi pretutindeni umple de bunătăţi sufletele 
noastre, cum am putea noi să încetăm vreodată a îi mulţumi Lui 
pentru acele bunătăţi, de oriunde ne-am afla? Cînd el neîncetat ne 
miluieşte pre noi, se cuvine ca şi noi neîncetat să li mulţumim Lui, 
învăţîndu-ne pururea îndreptările Sale. 
Luare aminte 

Să luăm aminte la zidirea lumii (Facerea 1): 
La cum în a treia zi Domnul a despărţit uscatul de ape; 
La cum a poruncit pămîntului să dea din sine verdeaţă: iarbă, cu 
sămînţă într-însa, şi pomi roditori, care să dea rod cu sămînţă în sine 
(Facerea 1: 11); 

La cum acestea toate au fost după Cuvîntul lui Dumnezeu, Şl a văzut 
Dumnezeu că este bine (Facerea 1: 12). 
Predică Despre Hristos Care locuieşte în Inimile 
credincioşilor 

Şi Hristos să Se sălăşluiască, prin credinţă, în inimile voastre, 
înrădăcinaţi şi întemeiaţi fiind în iubire (Efeseni 3: 17). 
Prin credinţă, în inima omului intră Hristos, iar odată cu El, intră 
iubirea. Astfel, omul se înrădăcinează şi se întemeiază în iubire. 
Prin urmare, mai întîi este credinţa; apoi, odată cu credinţa, intră 
în inimă şi prezenţa lui Hristos; iar cu prezenţa lui Hristos, 
prezenţa iubirii; iar cu prezenţa iubirii, tot binele cel tainic şi de 
necuprins, în puţine cuvinte, Sfîntul Apostol Pavel descrie 
întreaga scară a treptelor desăvîrşirii. Prima treaptă a scării este 
credinţa, iar treapta ultimă, cea mai de sus, iubirea; iar începutul 



şi sfîrşitul scării sînt unite în inima omului prin prezenţa în ea a 
Domnului Hristos Cel Veşnic Viu. întărindu-ne în credinţă, noi 
desfiinţăm din ce în ce mai mult distanţa dintre noi şi Domnul 
Hristos lisus. Cu cît este mai tare credinţa omului, cu atît mai 
aproape vine el de Hristos. în cele din urmă, inima omului se 
umple de Hristos, ea nu se mai poate despărţi de El, tot aşa cum 
plămînul nu 

se poate despărţi de aer. Atunci, cuprins de lacrimi de bucurie, 
omul poate, în taina inimii lui, să comunice neîncetat cu Hristos în 
rugăciune: Doamne lisuse Hristoase, Fiul lui Dumnezeu, 
miluieşte-mă pe mine, păcătosul. Astfel inima se umple tainic de 
iubire şi de lumină. Astfel, dragostea se uneşte cu credinţa şi cu 
nădejdea: făcîndu-se această unire, graniţele dintre credinţă, 
nădejde şi dragoste se topesc, astfel încît omul nu mai poate 
spune unde încetează credinţa şi unde încep nădejdea şi 
dragostea. Cînd Domnul Hristos Se sălăşluieşte în inima omului, 
atunci acesta nu mai percepe în sine credinţa, nădejdea sau 
dragostea, nici nu le mai numeşte. Ci în loc de acestea el nu îl 
mai vede decît pe Domnul şi nu îl mai numeşte decît pe El. El 
este asemenea gospodarului care îşi culege roadă lui toamna, 
nemaivăzînd pe ram frunze, flori şi începutul de roadă, ci doar 
fructul copt. 

O Stăpîne Doamne lisuse Hristoase, Cela ce eşti Ţinta tuturor 
nevoinţelor noastre şi Limanul celor care călătorim către Tine, 
apropie-ne pre noi de Tine mereu, şi ne mîntuieşte. 
Căci noi Ţie ne închinăm şi pre Tine Te slăvim în veci, Amin. 

17 noiembrie 

• Pomenirea Sfintului Grigorie Făcătorul de Minuni, Episcopul 
Neocezareei 

Acest bărbat al lui Dumnezeu şi puternic făcător de minuni s-a 
numit un al doilea Moise. El s-a născut din părinţi păgîni, dar 
foarte nobili şi bogaţi. El a studiat înalta filosofie elină şi 
egipteană cărora, văzîndu-le subţirătatea şi insuficienţa s-a întors 
către marii dascăli ai creştinilor, de la Alexandria, şi mai ales 
către Origen, care la acea vreme încă nu căzuse în erezie. Cu 
Origen el a studiat timp de mai mulţi ani, primind de la el şi 
Sfîntul Botez. Curat fiind cu trupul şi cu sufletul, el a voit să se 
închine pe sine cu totul lui Hristos Dumnezeu, şi pentru aceasta s- 
a retras în pustie, unde a petrecut vreme îndelungată întru 
nevoinţe aspre. Vestea vieţuirii lui sfinte s-a răspîndit 
pretutindeni. Episcopul Fedim al Amasiei a gîndit şi a voit să îl 
hirotonească pe Grigorie Episcop al Neocezareei. Curat cu inima 
fiind şi citind gîndul lui Fedim, Sfîntul Grigorie s-a ascuns de la 
faţa trimişilor lui întru pustia mai dinlăuntru, în cele din urmă, 
Episcopul Fedim 1-a hirotonit pe Grigorie întru 
episcop într-un chip dumnezeiesc şi ciudat, 96 şi astfel Sfintul 
Grigorie a fost silit să primească marea răspundere de arhipăstor 



de suflete. Lui i s-au arătat Preasfînta Născătoare de Dumnezeu şi 
Sfintul loan Teologul care, la porunca Preasfintei Fecioare, i-a 
dăruit Sfintului Grigorie cuvintele Simbolului Credinţei, care a 
păstrat mai apoi numele său. Dar cine poate înşirui toate 
minunile pe care Ie-a lucrat acest al doilea Moise? El avea putere 
asupra duhurilor necurate, asupra munţilor şi apelor, el a 
vindecat durerile şi bolile incurabile ale oamenilor, el s-a făcut 
nevăzut dinaintea prigonitorilor lui, el vedea gîndurile oamenilor 
şi faptele care aveau să se întîmple. El şi-a încheiat alergarea 
pămîntească la anul 270, fiind la adînci bătrîneţi. Cînd a sosit ca 
episcop la Neocezareea, a aflat acolo doar şaptesprezece suflete 
creştineşti ce trăiau într-o cetate păgînă. Cînd a ieşit din această 
viaţă, el a lăsat o Neocezaree creştină, în care păgîni nu mai erau 
decît şapteseprezce dintre locuitori. El se veseleşte acum în 
împărăţia Cerurilor, unde a primit cununa slavei de la Hristos lisus 
Domnul nostru. 

• Pomenirea Sfintului Preacuvios Nikon de Radonej 

El a fost ucenicul Sfintului Serghei din Radonej, şi umător lui la 
stăreţia mînăstirii. Năvălind paginii asupra Rusiei, Sfintul Nikon s- 
a rugat lui Dumnezeu ca să izbăvească poporul cel creştinesc de 
urgia lor. Atunci i s-a arătat lui Sfintul Serghei din Radonej, însoţit 
de Sfinţii Petru şi Alexie (Mitropoliţi ai Moscovei, adormiţi în 
Domnul), care i-a zis să nu plîngă, căci năvălirea era prin 
îngăduinţa lui Dumnezeu şi spre binele poporului, că ea avea să 
treacă iar pacea să vină iar. Sfintul Nikon a refăcut Mînăstirea 
Sfintei Treimi şi a slujit ca pildă de nevoinţe aspre multora dintre 
fraţi. El s-a săvîrşit către Domnul în şaptesprezece zile ale lunii 
noiembrie, din anul 1426. 

• Pomenirea Sfintului Preacuvios Ghenadie de la Vatopedi 

Sfintul Ghenadie a fost monah la Mînăstirea Vatopedi din Sfintul 

Munte Athos, unde a avut ascultarea de econom, în vremea cînd 

Sfintul Ghenadie a fost economul mînăstirii un butoi gol s-a 

umplut prin minune cu 

96 Adică, nefiind el de faţă, după cum mărturiseşte canonul din Minei, în pesna 

a cincea: "Stătătorul înaintea lui Dumnezeu, Fedim, fiind aprins de rîvnă, te-a 

uns pe tine, părinte, nefiind tu de faţă, bizuindu-se pe buna ta credinţă şi pe 

viaţa ta cea curată, grăitorule de Dumnezeu, Grigorie." -ApudVieţile Sfinţilor pe 

Noiembrie, Editura Episcopiei Romanului şi Huşilor, 1993, p. 315. 

untdelemn. Această minune, spun Părinţii, s-a făcut de către 

Preasfânta Născătoare de Dumnezeu, căreia îi este închinată 

mînăstirea, şi mai ales de către puterea sfintei ei icoane care se afla 

acolo. 

Cîntare de laudă la Sfîntul Grigorie Făcătorul de Minuni, 

Episcopul 

Neocezareei 

Sfîntul Grigorie, sfînt mare, slăvit, 

Făclie aprinsă Bisericii este, şi apărător al Ortodoxiei. 

El la Dumnezeu s-a înălţat prin ceapera strimtă cale, 



Prin suferinţă şi lacrimi la sfinţenie ajungînd. 

El pe sine s-a mîntuit şi a ajutat multora. 

Prin a vieţii lui icoană, cuvîntputernic şi minuni, 

El pe necredincioşi i-a făcut să creadă, 

Iară pe cei credincioşi să se sfinţească mai mult. 

înaintea lui cerurile erau deschise, 

El în ale oamenilor taine limpede citea. 

El învăţat a fost prin descoperire de sus, 

Lui Sfinţii în vedenie Taina Sfintei Treimi 

i-au desluşit. 

Ei i-au arătat că Dumnezeiasca Treime Una este 

Şi Sfintă, 

Iară Hristos Domnul Izvor al Vieţii, ce sufletul 

Hrăneşte, şi trupul. 

Aşa cum rouă curată plină este de a soarelui lumină, 

Aşa curatele inimi sălaş cerurilor sînt. 

Dumnezeu voind, Sfîntul Grigorie 

Curăţit-a noaptea cea fără lună a idolatriei, 

şi botezat-a cu miile suflete păgîneşti. 

Apoi săvîrşitu-s-a cu pace, întru Hristos Domnul, 

Alăturea de Care sade acum în Cer. 

O, Sfinte Sfinţite Părinte Grigorie, 

Roagă-te lui Hristos Dumnezeu 

Ca Sfintă Biserică depepămînt 

De toţi potrivnicii să se izbăvească! 

Cugetare 

Să cugetăm la două incidente din viaţa Sfintului Grigorie, care ne 

arată nouă cum îi păzeşte Dumnezeu de ispite pe cei ce cred în 

El. Pe cînd se afla încă la şcoala de fîlosofie de la Alexandria, 

Sfîntul Grigorie, foarte tînăr fiind, petrecea întru toată curăţenia 

trupului şi a sufletului, întru care a rămas pînă la sffrşitul vieţii lui. 

Intru acest fel de vieţuire petrecînd, el constituia o excepţie între 

tinerii desfrînaţi ai acelui timp. Pentru aceasta ei îl invidiau şi îl 

urau. Pentru a-1 calomnia şi a îl înjosi, ei au năimit o desfrînată 

care să le pună lor în aplicare un plan mîrşav. Astfel, pe cînd 

Sfîntul Grigorie se afla odată într-o convorbire în piaţa publică, 

împreună cu nişte filosofi şi învăţaţi eminenţi ei vremii, această 

femeie necurată s-a apropiat de el şi a început să strige la el în 

gura mare ca să îi dea plata pentru păcat. Unii dintre cei de faţă 

s-au scandalizat, în vreme ce alţii s-au mîniat văzînd neobrăzarea 

femeii, căci toţi ştiau ce fel de viaţă ducea ea, şi ce fel de viaţă 

ducea Grigorie. Aceştia au încercat să o izgonească pe desfrînată, 

dar ea a cerut bani cu şi mai mare neobrăzare. Nevinovatul 

Grigorie însă, deşi s-a ruşinat de neruşinarea desfrînatei, nu s-a 

mîniat, nici nu a urît-o, ci a rugat un prieten acolo de faţă să-i dea 

aceleia banii pe care îi cere, ca aceasta să plece şi să îi lase în 

linişte. Prietenul s-a supus şi a dat desfrînatei banii. Dar chiar în 

aceeaşi clipă Dumnezeu a îngăduit diavolului să intre în femeie şi 



să o chinuiască. Ea a căzut în convulsii la pămînt, chircindu-se, 

scoţînd urlete înfricoşătoare, scrîşnindu-şi dinţii şi făcînd spume la 

gură. Văzînd acestea, toţi s-au speriat. Dar Sfîntul Grigorie, ca un 

mieluşel nevinovat, s-a rugat lui Dumnezeu pentru ea iar 

nenorocita s-a ridicat de jos, sănătoasă. Astfel, în loc de umilire, 

Sfîntul Grigorie a dobîndit o şi mai mare slavă. 

lată şi celălalt exemplu: declanşîndu-se una dintre cumplitele 

prigoane împotriva creştinilor, Sfîntul Grigorie i-a sfătuit pe 

creştini să se ascundă, ascunzîndu-se şi el însuşi într-un munte, 

împreună cu diaconul lui. Dar soldaţii imperiali i-au văzut şi i-au 

urmărit. Cînd aproape să îi prindă, Sfîntul Grigorie s-a rugat lui 

Dumnezeu pentru ajutor, iar El 1-a făcut pe Sfîntul şi pe diaconul 

lui nevăzuţi înaintea urmăritorilor. Aceştia i-au căutat în zadar, şi 

s-au întors în cetate deşerţi. 

Luare aminte 

Să luăm aminte la facerea lumii (Facerea 1): 

La cum Dumnezeu a zidit luminătorii, pe cel mare şi pe cel mic, în 

a 

patra zi; 

La cum El a zidit soarele ca să fie luminător zilei, şi luna şi stelele, 

ca 

să fie luminători nopţii. 

Predică Despre lărgime, lungime, înălţime şi adîncime 

Şi Hristos să Se sălăşluiască, prin credinţă, în inimile voastre, 

înrădăcinaţi şi întemeiaţi fiind în iubire, Ca să puteţi înţelege 

împreună cu toţi sfinţii care este lărgimea şi lungimea şi înălţimea şi 

adîncimea (Efeseni 3: 17-î 8). 

lată roadele credinţei şi iubirii! lată darurile împărăteşti pe care 

Hristos împăratul le dă celor în ale căror inimi Se sălăşluieşte: 

anume, înţelegerea tainelor mîntuitoare şi înţelegrea tuturor celor 

care sînt însemnate pentru viaţa omului. Această înţelegere nu 

este personală sau excepţională, nici individuală sau nouă. Ea 

este în acord cu înţelegerea sfinţilor, căci cine sînt sfinţii, dacă nu 

aceia care s-au îmbogăţit în credinţă şi în iubire? Lor li s-a dăruit 

înţelegerea tainelor de către Dumnezeu, tocmai în baza credinţei 

şi iubirii lor. Prin urmare, să punem la încercare înţelegerea 

noastră pe piatra înţelegerii lor, iar dacă vedem că înţelegerea 

noastră nu rezistă, şi nu se potriveşte înţelegerii sfinţilor, atunci 

să cunoaştem că sîntem în greşeală. Dacă însă înţelegerea 

noastră se potriveşte cu a lor, adică este în armonie cu ea, atunci 

aceasta înseamnă că Hristos Se află în inimile noastre. 

Şi dacă este aşa, atunci vom înţelege şi noi lărgimea iubirii lui 

Dumnezeu, prin care El îmbrăţişează şi iudeii şi neamurile în 

planul mîntuirii, şi lungimea Proniei Dumnezeieşti prin care, din 

vremuri imemoriale, El pregăteşte şi dezvoltă planul de mîntuire 

al lumii prin Lege, prin Proroci, şi prin lucrarea de multe minuni. 

Vom înţelege de asemenea adîncimea smereniei lui Hristos, prin 

care El personal S-a pogorît la iad spre a scoate de acolo sufletele 



drepţilor, şi vom cunoaşte şi înălţimea Slavei Lui, cu care El S-a 
încununat ca om după ce Şi-a săvîrşit lucrarea Lui mîntuitoare pe 
pămînt. Lărgimea şi lungimea şi adîncimea şi înălţimea sînt 
braţele Crucii lui Hristos: ele îmbrăţişează totul, lămuresc totul, 
cheamă la Domnul pe toţi, arată milă tuturor, îi înalţă pe toţi. 
O, Stăpîne Doamne lisuse Hristoase, Cela Ce eşti lisus al nostru 
Preadulce, miluieşte-ne şi ne mîntuieşte pre noi. 
Căci numai Ţie se cuvine toată slava şi mulţumită în veci, Amin. 

18 noiembrie 

• Pomenirea Sfîntului Preacuvios Mucenic Platon 

El a fost din cetatea Ancyra din Galatia. El a fost creştin prin naştere şi 
prin educaţie. El s-a arătat desăvîrşitîn toată virtutea, încă din 
frageda lui tinereţe. Sfîntul Platon nu şi-a ascuns credinţa lui în 
Hristos Domnul, ci a propovăduit-o pe faţă înaintea tuturor, 
vădind idolatria de minciună, prin care idolatrul se închină la 
lucruri neînsufleţite mai curînd decît la Ziditorul a toate, Cel Viu. 
Pentru aceasta, el a fost adus la judecată înaintea guvernatorului 
Agrippinus, care 1-a anchetat, torturîndu-1 bestial. El i-a cerut lui 
Platon să se lepede de Hristos, să se închine la idoli şi să rămînă 
în viaţă, dar Sfintul Mucenic Platon i-a zis: "Există două feluri de 
morţi, cea de puţină vreme, a trupului, şi cea veşnică, a 
sufletului; tot la fel sînt şi două vieţi, aceasta de puţină vreme, a 
trupului, şi cea nemuritoare, a sufletului şi a trupului." Pentru 
acest răspuns dementul Agrippinus 1-a schingiuit pe Sfîntul 
Platon şi mai bestial, între alte chinuri, el a poruncit să se pună 
peste trupul gol al mucenicului ghiulele de tun înroşite în foc. 
Apoi i-au jupuit în ffşii pielea trupului. "O, sporiţi-mi şi mai mult 
chinurile, ca să se vadă mai bine răbdarea mea şi bestialitatea 
voastră!" Torţionarul i-a amintit Mucenicului că se numeşte 
Platon, ca filosoful cel mare de demult, care a fost păgîn; şi că ar 
trebui să se asemene lui şi în păgînătate, după cum asemenea 
este şi cu numele. Dar Sfîntul Mucenic Platon a zis: "în nimic nu 
mă asemăn eu aceluia, şi întru nimic nu mi se aseamănă el mie, 
în afară de nume. Căci eu mă învăţ şi îi învăţ pe alţii 
înţelepciunea lui Dumnezeu, pe cînd acel Platon învăţător a fost 
al unei înţelepciuni care nebunie este înaintea lui Hristos. Numele 
nu poate să îi unească pe aceia pe care îi despart obiceiurile." 
După cumplite torturi Sfîntul Mucenic Platon a fost aruncat în 
temniţă, unde a fost ţinut fără hrană şi îngrijire timp de 
optsprezece zile. Temnicerii s-au uimit de rezistenţa lui, aflîndu-1 
încă viu după tot acest timp. Sfîntul Platon Ie-a zis: "Voi vă 
săturaţi de hrana cea trupească, pe cînd eu mă satur cu sfinte 
rugăciuni. Voi vă veseliţi de vinul cel stricăcios, pe cînd pe mine 
mă veseleşte Hristos, Viţa Cea Adevărată." Sfîntul Preacuvios 
Mucenic Platon a fost decapitat la anul 266, şi s-a înălţat la ceruri, 
încununat fiind cu cununa veşnicei slave, de către Hristos Domnul 
şi Dumnezeul nostru. 



• Pomenirea Sfinţilor Mucenici Roman şi [copilul] Varula 
Sfîntul Roman a fost diacon al bisericii din Cezareea, şi rîvnitor 
propovăduitor al Sfintei Evanghelii la Antiohia. S-a pornit într-o zi 
un festival păgînesc. Asclypiades, Eparhul Antiohiei, a voit să 
intre în capişte şi să aducă jertfe, dar Sfîntul Diacon Roman a stat 
înaintea lui, tăindu-i calea, şi i-a zis: "Păcătuieşti, Eparhe, voind 
să mergi şi să te închini idolilor. Idolii nu sînt dumnezei, ci Hristos 
este Adevăratul Dumnezeu!" Pentru aceasta eparhul a poruncit 
ca Sfîntul să fie torturat bestial, biciuit, zgîriat cu unghii de fier. 
Chinuit fiind, Sfîntul Roman a văzut acolo pe copilul numit Varula, 
şi i-a zis lui Asclypiades : «Pînă şi acest copil mai multă înţelegere 
are decît tine, bătrînule, căci el cunoaşte pe Unul adevăratul 
Dumnezeu, pe cînd tu, nu.» Eparhul atunci 1-a chestionat pe 
copilul Varula despre credinţa lui, iar copilul L-a mărturisit fără să 
se teamă pe Hristos Domnul, ce pe Acela care este Unul şi 
Adevăratul Dumnezeu, iar de necuraţii idoli cei fără de viaţă s-a 
lepădat. Asclypiades a poruncit ca tînărul Varula să fie decapitat 
pe dată, iar Sfîntul Roman să fie sugrumat în închisoare. Astfel, 
amîndoi aceşti mucenici ai lui Hristos au moştenit Cereasca Lui 
împărăţie, la anul 303. 
Cîntare de laudă la Sfinţii Mucenici Roman şi Varula 

Varula la martiriul lui Roman a privit, 

Iar Roman a privit la Varula, trist şi printre lacrimi. 

Varula suflet nevinovat de copil a avut, 

Inima pur ă ca petala de crin. 

Răul eparh i-a cerut lui Varula: 

"Vino, copile, şi grăieşte-mi adevărul: 

Ce e mai bun: Hristos, sau ai noştri zei? " 

"Hristos mult mai bun este decît ai voştri idoli!" 

"De-aşfi ştiut al tău răspuns, copile, 

Nimic nu te-aş mai fi întrebat! 

Dar spune-mi, totuşi, cum adică, Hristos este mai bun?" 

"Hristos al lumii Ziditor este, 

iar idolii închipuiri sînt, ai dracilor din iad. " 

Dementul eparh loveşte copilul, 

Dar acesta se bucură, şi glas mare dă: 

"O, oamenilor, lepădaţi-vă de blestematul diavol, 

Căci doar Hristos Domnul este Dumnezeu! 

Doar El este a oamenilor Lumină!" 

A lui Varula maică se află aproape, 

Ea-I sprijină pe al ei fiu mucenic: 

"O fiul meu, vrednic să fii tu 

de marea cinste a muceniciei!" 

Varula capul sub sabie-şi pleacă 

Ca un miel blînd, fără de glas. 

El astfel pre Hristos Domnul slăveşte 

Şipe-a lui maică, ce viaţa i-a dat. 

Cugetare 

Iar cui te loveşte peste obrazul drept, întoarce-i şi pe celălalt (Matei 



5: 39), porunceşte Domnul. Aceasta este cea mai scurtă şi mai 
limpede învăţătură despre smerenie. De nimic nu se înspăimîntă 
mai mult diavolii decît de omul smerit care împlineşte cu frică şi cu 
cutremur poruncile lui Dumnezeu. S-a aflat odată un nobil bogat la 
Alexandria ce avea o fiică cu duh necurat, iar fiica era din această 
pricină nebună. Cineva i-a zis tatălui disperat că nimeni nu putea să 
o vindece pe fată, fără numai monahii din pustie, care foarte rar 
intrau şi în Alexandria, ca să vîndă lucrul mîinilor lor. El i-a mai zis 
însă că monahii nu vor accepta să intre în casa lui dacă nobilul le va 
zice de la bun început de ce îi cheamă. Şi că este mai bine ca nobilul 
să cumpere coşniţele monahilor, apoi să îi cheme acasă la el ca să 
le dea banii. Apoi, după ce monahii vor fi intrat, să îi roage ca ei să 
se roage lui Dumnezeu pentru toată casa lui, şi aşa se va vindeca şi 
fata. Tatăl a ascultat de povaţa cunoscutului lui şi s-a dus la tîrg în 
anumita zi a venirii monahilor. Acolo i-a aflat pe ucenicii Sfîntului 
Macarie, care vindeau coşniţele lucrate de ei şi de fraţi. Omul a 
cumpărat coşniţele, apoi i-a chemat pe monahi la casa lui ca să le 
dea plata. Intrînd în casă, fata cea nebună s-a repezit la monah şi 1- 
a lovit cu putere peste un obraz. Fără ca să se tulbure, monahul 1-a 
întors în tăcere şi pe celălalt. Atunci duhul cel necurat a ieşit din 
tînără, iar ea a stat liniştită, aflîndu-se acum în toate minţile, 
întorcîndu-se la mînăstirea lor şi povestind toate egumenului şi 
fraţilor, ei cu toţii l-au mulţumit lui Dumnezeu şi L-au slăvit pe El 
pentru puterea pe care Ie-o dăruieşte celor care împlinesc poruncile Lui. 
Luare aminte 

Să luăm aminte la minunata zidire a lumii (Facerea 1): 
La cum, în a cincea zi, Dumnezeu a creat toate vietăţile care mişună 
în 

ape, şi păsările cerului; 
La cum Dumnezeu Ie-a binecuvîntat şi a zis: Prăsiţi-vă şi vă înmulţiţi 

Şi 

umpleţi apele mărilor şi păsările să se înmulţească pe pămînt! 

(Facerea 

1:21). 

Predică Despre iubirea mai presus de cunoştinţă 

Şi să cunoaşteţi iubirea lui Hristos, cea mai presus de cunoştinţă 

(EfeseniS: 19). 

Iubirea cea mai presus de cunoştinţă, care depăşeşte orice 

cunoştinţă, este iubirea lui Hristos. Numeni nu poate să 

întrezărească măcar ce fel este măreţia acestei iubiri, de nu i-o 

va descoperi însuşi Hristos. Căci cum va pricepe cineva gustul 

mierii, dacă nu va gusta-o mai întîi? Prin urmare, numai atunci 

cînd în inima curăţită prin credinţă a omului vine şi Se 

sălăşluieşte Hristos, numai atunci cunoaşte omul negrăitul gust al 

iubirii Lui, dulceaţa şi buna mireasmă a ei, şi va primi necuprinsa 

ei înţelegere. Aşa cum omul care îl are pe Hristos în inimă ajunge 

la lărgimea, lungimea, adîncimea şi înălţimea cunoaşterii 

înţelepciunii celei dumnezeieşti, tot aşa omul care îl are pe 

Hristos în inimă ajunge la adîncurile cele fără de hotar ale iubirii 



dumnezeieşti a lui Hristos. O, fraţilor, cît de slabe sînt cuvintele 
atunci cînd dorim să grăim dragostea lui Hristos, niciodată nu sînt 
cuvintele mai slabe! Cu adevărat, ce putem grăi înaintea 
negrăitei Lui iubiri faţă de noi, cea dovedită prin atîtea negrăite 
fapte? El pe noi ne-a zidit din iubire, S-a întrupat pentru noi din 
iubire, şi din iubire pentru noi a primit batjocura şi moartea pe 
cruce. El a deschis cerurile pentru noi din iubire, şi ne-a 
descoperit nouă slava cea nepieritoare gătită nouă din veac! Dar 
aceste minunăţii sînt doar o mică parte din negrăita bogăţie, 
slavă, frumuseţe şi hrană făcătoare de viaţă care este iubirea lui 
Hristos pentru noi. O, de ne-am învrednici şi noi de ea prin 
credinţă, astfel încît să îi facem locaş în inimile noastre, iar El să 
vină şi să locuiască în noi şi să ne dea să gustăm din negrăita Lui 
iubire! 

O Stăpîne Doamne lisuse Hristoase, Cela Ce eşti Viaţa noastră, 
înţelepciunea şi Iubirea, curăţeşte-ne pre noi şi vino şi Te 
sălăşluieşte întru noi, 
Căci numai Ţie se cuvine toată slava şi mulţumită în veci, Amin. 

19 noiembrie 

• Pomenirea Sfîntului Proroc Avdie 

Sfîntul Proroc Avdie s-a născut în satul Betharam din ţinutul 
Sichem. El a locuit la curtea Regelui Ahav, dar cînd regele s-a 
întors de la dreapta credinţă şi s-a dus să se închine idolilor, 
Sfîntul Prore Avdie nu s-a luat după rege, ci a continuat să se 
închine la Adevăratul Unul Dumnezeu. Pornind necurata Izabela, 
soţia regelui, prigoana împotriva prorocilor Adevăratului 
Dumnezeu din pricina urii ei faţă de Marele Proroc Mie, Avdie a 
strîns pe o sută din aceşti proroci şi i-a ascuns în două peşteri 
deosebite, unde Ie-a trimis de mîncare din avutul lui pe toată 
vremea prigoanei (III Regi 18:4). Contemporan fiind al Marelui 
Proroc Mie, sfîntul proroc Avdie 1-a cinstit cu veneraţie şi i-a slujit 
lui în toate, ca urmaş şi ucenic al lui. Sfîntul proroc Avdie a trăit 
cu nouă sute de ani mai înainte de Mîntuitorul şi s-a săvîrşit cu 
pace. 

• Pomenirea Sfîntului Mucenic Varlaam [Bătrînul] 

Sfîntul Varlaam s-a născut la Antiohia. Din pricina credinţei lui în 
Hristos Domnul, necuratul judecător 1-a torturat cu bestialitate. 
La urmă el voit să-şi bată joc de mucenic, încercînd să îl facă să 
jertfească idolilor cu sila. De aceea 1-a dus la capişte şi a pus în 
palma lui un cărbune aprins iar deasupra, tămîie. Prostul 
judecător a crezut că de durere mucenicul va scutura mîna şi 
astfel va tămîia şi nevrînd înaintea idolilor. Dar mucenicul a 
îndurat durerea neclintindu-şi mîna, pînă cînd degetele lui au ars 
şi i-au căzut, iar mîna i-a ars şi ea cu totul. Sfîntul Vasile cel Mare 
a zis: „Căci dreapta lui a fost mai tare decît focul: deşi cărbunele 
i-a ars mîna, mîna lui încă ţinea focul, ca şi cînd el ar fi fost 
cenuşă." Sfîntul loan Gură de Aur a zis: „îngerii au privit la 



mucenic din înălţime. Sfinţii Arhangheli au privit şi ei la slăvită 
minune a omului-mucenic cel mai presus de omeneasca fire. Căci 
cine nu ar dori să vadă pe nevoitorul care suferă chinurile 
acestea, şi totuşi este liber de durerea căreia trupul omenesc nu 
îi poate scăpa? Un astfel de mucenic este el însuşi şi altar al 
jertfei, şi jertfă, şi jertfitor." După ce mîna mucenicului a ars cu 
totul, el a căzut la pămînt mort iar sufletul lui s-a înălţat întru 
odihna veşnică a Domnului şi Mîntuitorului nostru. Acest bătrîn 
slăvit şi viteaz a luat mucenicia la anul 304. 

• Pomenirea Sfintului Preacuvios Varlaam şi a lui loasaf, Prinţul 
Moştenitor 

Aceştia au fost mari asceţi din ţara Indiei, care a fost luminată de 
Sfîntul Apostol Toma. loasaf a fost fiul şi moştenitorul regelui 
Abenner. Prin purtarea de grijă a lui Dumnezeu, el a fost cercetat 
de bătrînul Varlaam, care 1-a învăţat Credinţa Creştină şi i-a 
dăruit Sfîntul Botez. După aceea bătrînul s-a retras într-un munte 
pustiu la viaţa sihăstrească, iar loasaf a rămas să lupte cu ispitele 
lumii pe care, cu ajutorul lui Dumnezeu, Ie-a biruit, loasaf a reuşit 
în cele din urmă să îl aducă la Hristos şi pe tatăl lui, regele. După 
botezul lui, regele a mai trăit patru ani în penitenţă foarte aspră, 
căci viaţa lui de mai înainte şi-o dusese în păcate foarte grele, 
fiind un prigonitor sîngeros al creştinilor şi ucigaş al lor. Murind 
regele, şi trecînd la o viaţă mai bună, tînărul prinţ moştenitor 
loasaf a încredinţat conducerea ţării prietenului lui, Varahia, şi s-a 
retras în pustie spre a îşi închina cu totul viaţa lui Hristos, întru 
sihăstreştile nevoinţe. Singura lui dorinţă pe pămînt a fost ca să îl 
mai vadă măcar o dată pe dascălul lui sfint, Avva Varlaam. 
Dumnezeu întru a Sa milostivire i-a împlinit această dorire, şi într- 
o zi loasaf a stat înaintea peşterii învăţătorului lui şi a strigat: 
„Binecuvîntează-mă pre mine, Părinte!" Avva Varlaam s-a nevoit 
în pustie timp de şaptezeci de ani, trăind cu totul o sută de ani pe 
pămînt. Sfîntul loasaf şi-a lăsat domnia la vîrsta de douăzeci şi 
cinci de ani şi a intrat în pustie, unde s-a nevoit vreme de alţi 
treizeci şi cinci de ani. Aceşti doi mari sfinţi indieni L-au iubit din 
tot sufletul, din tot cugetul, şi din toată vîrtutea lor pe Domnul 
Hristos şi, după ce au adus multe suflete la adevărata credinţă, 
au intrat întru fericirea cea neîm bătrîn itoa re a Domnului lor. 

• Pomenirea Sfintului Mucenic Heliodor 

Sfîntul Heliodor a fost din cetatea Maggido din Pamfilia şi a luat 
mucenicia pentru credinţa creştină în vremea împăratului 
Aurel ian. Pe cînd era torturat bestial, el a auzit un glas din cer Care i-a zis: Nu 
te teme, căci Eu cu tine sînt! Fiind aruncat într-un viţel de arama 
înroşit în foc, el s-a rugat lui Dumnezeu, Care 1-a izbăvit din 
moartea aceea. Căci pe dată viţelul de aramă s-a răcorit, iar 
Sfîntul Heliodor a ieşit de acolo viu. Judecătorul a ţipat că aceasta 
este putere vrăjitorească. Dar Mucenicul a zis: „Puterea mea este 
Hristos." El a fost omorît prin decapitare şi aşa s-a înălţat către 
Domnul. 



Cîntare de laudă la Sfîntul Preacuvios Varlaam şi Sfintul 

loasaf 

Moştenitorul Tronului 

Văzînd loasaf la om boală, bătrîneţe şi moarte, 

S-a ruşinat cu totul de-a omului viaţă pe pămînt. 

„lată şi pe mine poate să m-aştepte boală, 

La fel bătrîneţea mă poate încovoia, 

Iar moartea mă poate apuca cînd nici nu gîndesc. 

O cît sufăr văzînd suferinţa aceasta! 

Oare mă va putea învăţa cineva taina 

Unei vieţi mai bune? " 

Şi iată că din pustia muntoasă coboară Varlaam 

Care pe tînăr îl învaţă tot adevărul. 

Bătrînul îi grăieşte lui despre Hristos, 

Despre Domnul Cel Unul şi Sfînt în Treime, 

Tatăl, Fiul şi Duhul. 

El îi grăieşte despre a lumii zidire, 

Despre Grădina Raiului, ce ne aşteaptă din nou; 

Despre primul Adam, aşezat în a Edenului lumină, 

Şi despre blestematul păcat ce moarte i-a adus; 

Despre Hristos Dumnezeu Ce pentru om a urcat pe Cruce, 

Şi despre viaţa de veci cea de mii de ori mai bună, 
Care este în veşnica slavă a împărăţiei lui Hristos. 
A uzind loasaf pre Varlaam preaînţeleptul, 
El a văzut cum o zi nouă se naşte pentru el, 
Şi întunericul nopţii vieţii lui piere cu totul. 
Cugetare 

lată una dintre istorisirile Avvei Varlaam către loasaf: un om fugea 
odată de un inorog înfricoşător. Fugind, a căzut într-o groapă adîncă, 
dar s-a prins de o rădăcină rămuroasă. Pe cînd credea că a scăpat 
de primedie, el vede că temelia rădăcinii aceleia este roasă de doi 
şoareci pe rînd, unul alb, iar altul negru, astfel încît stătea ea să se 
rupă şi să cadă cu tot cu el în prăpastie. Mai în jos privind, omul a 
văzut că pe fundul prăpastiei se tîrăşte un şarpe înfricoşător care stă 
cu fălcile căscate spre a îl înghiţi pe cel care va cădea în curînd. 
Apoi, chiar la picioarele lui, el a văzut patru şerpişori mai mici, 
otrăvitori. Privind puţin mai sus, omul a văzut un strop de miere pe 
scoarţa unei ramuri, şi uitînd de primejdia de moarte care îl 
înconjura de peste tot, a întins mîna ca să apuce 
şi să guste acea mică dulceaţă, lartîlcuirea acestei istorii aceasta 
este: Inorogul este moartea, care de la strămoşul Adam şi pînă la 
sfîrşitul lumii îl vînează pe om ca să îl ucidă; groapa plină de tot 
felul de primejdii este lumea; rădăcina cea rămuroasă este calea 
vieţii noastre; cei doi şoareci, cel alb şi cel negru, sînt zilele şi 
nopţile, care urmînd unele după altele scurtează mereu firul vieţii 
noastre; balaurul cel cumplit cu fălcile căscate este hăul iadului; 
iar cei patru şerpişori otrăvitori sînt cele patru elemente din care 
este alcătuit trupul omului; micul strop de miere de pe ramură 
este mica dulceaţă pe care o poate găsi omul ici şi colo în 



această viaţă. O, de nu s-ar lăsa oamenii înşelaţi de puţinătatea 

acestei dulceţi, de-ar sta ei treji şi s-ar lupta să scape de amara 

înghiţire a balaurului! 

Luare aminte 

Să luăm aminte la minunata zidire a lumii (Facerea 1): 

• La cum în a şasea zi Dumnezeu a făcut toate animalele, 
tîrîtoarele, şi fiarele sălbatice după felul lor; 

• La cum Dumnezeu a văzut că este bine. 

Predică Despre slăvirea lui Dumnezeu întru Hristos 
Domnul 

Lui fie slava în Biserică şi întru Hristos lisus în toate neamurile veacului 
veacurilor. Amin! (Efeseni 3: 21). 

Slavă lui Dumnezeu! Slavă lui Dumnezeu întru Biserica Lui! Slavă 
Lui întru Domnul nostru lisus Hristos! Slavă Lui în toate neamurile 
veacului veacurilor! Nimănui nu i se cuvine slava mai mult decît 
Domnului Dumnezeu, şi nimeni nu îl slăveşte pre El mai mult 
decît o face Biserica Lui. Hristos este Cel Care ni L-a descoperit 
nouă pre Dumnezeu: prin urmare, toată slava care merge la 
Dumnezeu trebuie să treacă prin Hristos Domnul. Biserica va 
dăinui pînă la sfîrşitul tuturor timpurilor, dincolo de toate rasele şi 
generaţiile pămîntului; Biserica este trupul preacurat al Domnului 
Hristos, plin de putere, înţelepciune, şi făcător de minuni; de 
aceea slava lui Dumnezeu se proclamă din Biserică: ea se 
proclamă din locaşul cel sfînt al Celui Sfînt, din curăţie, către Cel 
Preacurat. Slăvirea din Biserică este foarte plăcută lui Dumnezeu 
şi din pricină că în Ea sînt multe glasuri şi multe suflete, şi cu 
toate acestea ele slăvesc ca şi un singur glas, şi un singur suflet. 
Prin urmare, nimeni să nu se despartă de împreuna-slăvire a lui 
Dumnezeu, şi nimeni nici să nu cugete măcar că slăvirea făcută 
aparte, „în sufletul fiecăruia", „aşa cum crede fiecare", 
în izolare şi rupere de Biserică este mai bună decît slăvirea lui 
Dumnezeu în comuniunea şi plinătatea credincioşilor din Biserică. 
Să nu-i credem pe cei care bîrfesc că glasul omului se pierde în 
cel al „mulţimii", şi că Dumnezeu nu îl aude. Căci mîna nu poate 
lucra cu degetele ei decît dacă este prinsă în plinătatea trupului, 
precum nici un alt mădular al trupului nu poate lucra desprins 
fiind de trup. Aşa stau lucrurile şi cu rugăciunea credincioşilor din 
Biserică. Atunci cînd omul credincios se roagă în Biserică 
împreună cu ceilalţi credincioşi (şi el se roagă aşa chiar şi cînd se 
află singur în pustie), fără să se rupă de Biserică, el este văzut şi 
auzit mai bine de Dumnezeu. Sufletul lui îşi află ecou în sufletele 
celorlalţi credincioşi, şi astfel glasul rugăciunii lui se aude chiar 
mai tare, mai distinct şi mai personal în Biserică, şi nu în afară de 
Ea. 

O Stăpîne Doamne lisuse Hristoase, noi numai de la Tine, întru 
Tine şi prin Tine putem să îl slăvim pe Dumnezeu! 
Ţie se cuvine toată slava şi mulţumită în veci, Amin! 



20 noiembrie 

• Pomenirea Sfîntului Preacuvios Grigorie Decapolitul 

Sfîntul Grigorie s-a născut în Decapolea isauriană din părinţi 
foarte nobili şi bogaţi, Serghie şi Măria. După ce şi-a încheiat 
studiile, părinţii lui au dorit să îl căsătorească, dar el a fugit la 
pustie şi s-a tuns monah. El a vieţuitîn diferite locuri: la Bizanţ, la 
Roma, şi în Muntele Olimp. Dar pe oriunde trecea, el îi uimea pe 
oameni cu nevoinţele şi cu puterea lui făcătoare de minuni. 
Uneori deasupra capului lui se vedea o lumină cerească şi 
înaintea lui se arătau îngeri ai lui Dumnezeu. El a privit la 
frumuseţea îngerilor şi a auzit cîntările lor cereşti. El a dus o viaţă 
îndelungată şi plăcută lui Dumnezeu pe pămînt şi s-a săvîrşit 
către Dumnezeu cu pace în veacul al nouălea, la Constatninopol. 

Sufletul lui S-a Sălăşluit în ceruri, întru bucuria Domnului Hristos. 97 

97 Sfintele lui moaşte se află la Mînăstirea Bistriţa-Vîlcea. - Cf. Vieţile Sfinţilor pe 

Noiembrie, Editura Episcopiei Romanului şi Huşilor, 1993, p. 367. 

• Pomenirea Sfîntului Proclu, Patriarhul Constantinopolului 

Sfîntul Proclu a fost ucenicul Sfîntului loan Gură de Aur. La anul 
426 el a fost sfinţit Episcop de Cizic, iar la anul 435 a fost înălţat 
Patriarh al Constantinopolului. El a păstorit cu multă înţelepciune 
şi băgare de seamă Biserica lui Dumnezeu, în timpul arhipăstoririi 
lui s-au întîmplat două evenimente de seamă. Primul a fost 
aducerea moaştelor Sfîntului loan Hrisostom [Gură de Aur] de la 
Comana la Constantinopol, la dorinţa împăratului şi a patriarhului 
deopotrivă, împăratul Theodosie cel Mic domnea atunci împreună 
cu sora lui, Pulheria. Al doilea eveniment a fost marele cutremur 
din Constantinopol, care a zguduit şi împrejurimle. Multe din cele 
mai mari şi mai strălucitoare clădiri din Constantinopol au fost 
făcute atunci una cu pămîntul. Atunci au ieşit patriarhul şi 
împăratul în procesiune de rugăciuni pe străzile cetăţii, împreună 
cu mulţime de cler, aristocraţi şi popor de rînd, spre a îmbuna 
dreapta mînie a lui Dumnezeu pornită asupra lor. Pe cînd poporul 
se ruga astfel lui Dumnezeu, un copil a fost ridicat prin minune 
din mijlocul lor şi înălţat prin aer în înălţimile cerului, pînă cînd nu 
s-a mai văzut. Apoi el a fost întors şi aşezat încetişor pe pămînt. 
întrebat unde a fost, copilul a zis că a fost ridicat la cer printre 
îngeri şi că i-a auzit pe îngeri cîntînd „Sfinte Dumnezeule, Sfinte 
Tare, Sfinte fără de moarte, miluieşte-ne pre noi!" Auzind aceste 
cuvinte, tot poporul Ie-a intonat într-un glas, iar cutremurul a 
încetat pe dată. De atunci înainte, această minunată cîntare a 
fost adoptată de Biserică, şi introdusă în liturgica ei. Copilul a 
murit la scurt timp după aceea, şi a fost îngropat în Biserica 
Sfintei Mari Muceniţe Irina. Cu totul, Sfîntul Proclu a păstorit 
Biserica lui Hristos timp de douăzeci de ani şi s-a săvîrşit cu pace 
către Domnul, la anul 446. 

• Pomenirea Sfinţilor Mucenici Evstatie, Tespesie şi Anatolie 

Ei au fost fraţi de sînge, cu neamul din Nicomidia. Părinţii lor, 
Filoteu şi Eusebia, au fost păgîni care au primit Sfinta Credinţă şi 



lumina Sfîntului Botez de la Sfîntul Antim, Episcopul Nicomidiei, 
împreună cu fiii lor. Filoteu a fost hirotonit întru preot [presbiter]. 
După ce şi el şi soţia lui s-au săvîrşit întru Domnul, s-au declanşat 
şi persecuţiile teribile de la Nicomidia, împotriva creştinilor, 
pornite de răul împărat Maximian. La judecată au fost aduşi şi fiii 
lui Filoteu. Ei au fost acuzaţi, anchetaţi, torturaţi bestial în multe 
feluri, apoi osîndiţi la moarte pentru credinţa lor. Lor în temniţă 
de multe ori li s-au arătat sfinţi îngeri, care le-au adus spre 
mîncare mană din cer, şi au umplut inimile lor tinere de putere, 
vitejie şi răbdare. Duşi fiind la locul uciderii, doi prieteni, 
Palladie şi Acachie, s-au apropiat de ei şi au grăit cu ei. Pe cînd 
încă grăiau asfel, sfinţii mucenici şi-au dat sufletele lor sfinte în 
mîinile lui Dumnezeu. Soldaţii atunci au tăiat capetele trupurilor 
lor moarte şi le-au dus spre arătare înaintea judecătorului. Cei trei 
sfinţi mucenici au luat moartea pentru Hristos Domnul cam pe la 
anul 313, şi s-au strămutat la locaşurile împărăţiei Nemuritoare a 
Lui. 

• Pomenirea Sfîntului Isaac, Arhiepiscopul Armeniei 

Sfîntul Isaac s-a născut la Constantinopol pe cînd tatăl lui era 
trimisul imperial a Bizanţului pe lîngă regele Armeniei. Sfîntul 
Isaac a fost al zecelea Arhiepiscop al Armeniei şi de la înălţimea 
acestei chemări a păstorit Biserica lui Hristos din acea ţară timp 
de cincizeci de ani. în timpul Arhipăstoririi lui, printre alte fapte 
însemnate, s-a petrecut şi traducerea Sfintelor Scripturi în limba 
armeană. Lui i s-a arătat prin vedenie că în cele din urmă armenii 
vor cădea de la Dreapta Credinţă. Acest mare Ierarh al Bisericii s- 
a săvîrşit cu pace către Domnul la anul 440. 

• Pomenirea Celor Trei Sfinte Fecioare 

Acestea trei au fost de neam persan. Sub domnia Regelui Sapor ele au 

fost prigonite deoarece au fost creştine, şi au fost omorîte tăiate 

fiind în bucăţele mici cu cuţitul. Din mormintele lor au crescut trei 

smochini minunaţi, care au vindecat multe feluri de suferinţe şi 

de boli din popor. 

Cîntare de laudă la Sfîntul Proclu, Patriarhul 

Consta ntinopolu lui 

Slăvite ucenice al slăvitului dascăl, 

O preaînţelepte Proclu, robule al Mîntuitorului Hristos, 

Tu ai întărit credinţa si-ai stîrpit erezia, 

Pentru aceasta Biserica pre tine te slăveşte 

Cape un al Ortodoxiei uriaş. 

Tu slăvind pre Domnul te-ai făcut însuţi slăvit, 

Şi ca un corăbier destoinic cîrmuit-ai Biserica. 

Tu minuni ai văzut şi pe Dumnezeu L-ai slăvit, 

Tu văzător cu duhul, cu mintea plină de har, 

Al Sfîntului Duh organ sfint te-ai făcut. 

De Duhul învăţat fiind, pre împărat învăţat-ai, 

Ca ale lui Hrisostom sfinte moaşte 

La Constantinopol să se aducă. 



La acea sfintă mutare şi împărat şi popor 
Văzut-au cu ochii lucrîndu-se minuni. 
Acum din Ceruri tu te rogi pentru noi 
Ca în Credinţa Sfintă pînă la sfirşit să stăm. 
Cugetare 

Nici un muritor nu a tîlcuit cu mai multă dragoste şi pătrundere 
duhovnicească Epistolele Sfîntului Apostol Pavel decît a facut-o 
Sfîntul loan Gură de Aur. Nici chiar Marele Apostol nu ar fi putut 
interpreta mai bine propriile lui epistole, lată, istoria ne arată că 
Pavel însuşi şi-a tîlcuit epistolele prin intermediul minţii şi 
condeiului Sfîntului loan Gură de Aur. Pe cînd Sfîntul Proclu se afla 
ucenic sub ascultarea Sfîntului loan Gură de Aur, iar acesta din 
urmă era Patriarh, ascultarea lui de căpetenie era aceea de a îi 
anunţa Sfîntului vizitatorii care îl caută. Un anume aristocrat 
fusese bîrfit înaintea împăratului Arcadie iar împăratul din 
această pricină îl alungase de la curtea imperială. Acest aristocrat 
a venit la Sfîntul loan ca să îi ceară cu lacrimi ajutorul, acela de a 
mijloci la împăratul în favoarea lui. Ucenicul Proclu a mers să îi 
anunţe Sfîntului loan Gură de Aur vizita acestui nobil, dar prin uşa 
întredeschisă el a văzut că Patriarhul nu este singur, ci că 
împreună cu el se află un bărbat care, aplecat asupra Patriarhului 
care scria, îi grăia oarece cuvinte la ureche. Şederea acelui 
bărbat în convorbire cu Patriarhul a durat pînă în zori. între timp, 
ucenicul Proclu 1-a îndemnat pe nobil să revină în seara 
următoare, el însuşi aflîndu-se în uimire adîncă constatînd acea 
vizită prelungită la dascălul şi părintele lui. El se întreba cine 
poate fi acel bărbat, şi cum reuşise să intre la Patriarh neanunţat, 
în a doua noapte şi în a treia noapte s-a întîmplat acelaşi lucru, 
iar Sfîntul Proclu nu-şi mai putea reveni din uimire. Sfîntul loan 
Hrisostom şi-a întrebat atunci ucenicul dacă nu cumva a venit să 
îl caute un anume aristocrat? La această întrebare ucenicul Proclu 
a răspuns că acel aristocrat cu adevărat a venit şi a aşteptat trei 
nopţi la rînd, dar că el, ucenicul, nu 1-a putut anunţa, de vreme 
ce înalt Preasfinţia Sa deja avea un oaspete, cu fruntea înaltă, 
mergînd spre chelie, şi care a şoptit la urechea înalt Preasfinţiei 
Sale trei nopţi la rînd, pînă în zori. Sfîntul loan Hrisostom, uimit la 
rîndul lui, a zis că nu îşi aminteşte să fi primit pe cineva la el în 
cele trei nopţi de mai înainte, şi i-a cerut ucenicului să i-1 mai 
descrie o dată pe acel bărbat. Atunci Sfîntul Proclu a arătat la 
icoana Sfîntului Apostol Pavel şi a zis Stăpînului lui că bărbatul 
acela semăna leit cu el. Astfel, s-a arătat că însuşi Marele Apostol 
a fost acela care i-a insuflat Sfîntului loan Gură de Aur tîlcuirea 
Epistolelor lui. 
Luare aminte 
Să luăm aminte la minunata zidire a lumii (Facerea 1): 

• La cum Sfînta Treime S-a sfătuit asupra zidirii universului; 

• La cum Dumnezeu 1-a făcut pe om după chipul şi 
asemănarea Sa. 



Predică Despre purtarea conformă cu chemarea 

De aceea vă îndemn f...J să umblaţi cu vrednicie, după chemarea cu 
care aţi fost chemaţi, Cu toată smerenia şi blîndeţea, cu îndelunga- 
ră bda re (Efeseni4: 1-2). 

Să nu fim mîndri, să nu fim mînioşi, să nu fim laşi şi slabi - căci 
toate acestea nedemne sînt de vocaţia de Creştin. Această 
vocaţie este atît de înaltă şi de minunată, încît foarte greu îi este 
omului să nu cadă din această pricină în mîndrie; şi totuşi, este o 
mare virtute să te menţii deasupra fricii şi slăbiciunii atunci cînd 
eşti înconjurat din toate părţile de primejdii de moarte şi 
neîncetate pierderi, împotriva acestor trei atitudini nesănătoase, 
Apostolul recomandă trei atitudini sănătoase: împotriva mîndriei 
el recomandă smerenia; împotriva mîniei, blîndeţea, iar împotriva 
fricii şi slăbiciunii, îndelungă-răbdare. Trebuie să spunem că 
aceste trei virtuţi: smerenia, blîndeţea şi îndelungă-răbdare, nu 
exprimă deplina măsură a înălţimii vocaţiei creştine. Bogăţia şi 
înălţimea acestei chemări nu poate fi cuprinsă aici pe pămînt: 
chemarea aceasta este ca un sipet scump pe care creştinul îl 
poartă cu sine în această lume, dar nu îl poate deschide şi nu se 
poate bucura de bogăţiile acumulate în el decît după ieşirea din 
această viaţă. Căci doar acela care s-a înălţat pînă la cel mai înalt 
cer şi L-a văzut pre Hristos Domnul întru Slava Lui împreună cu 
îngerii şi cu sfinţii poate să vadă şi să cuprindă înălţimea 
covîrşitoare a vocaţiei creştineşti: căci acolo se află adunarea 
tuturor biruitorilor şi a celor aleşi ai lui Dumnezeu de pe pămînt, 
care s-au învrednicit de această cinste cu neputinţă de descris în 
cuvinte. 

O Stăpîne Doamne lisuse Hristoase Dumnezeul nostru, Numele 
Tău este Numele Cel mai Scump nouă pe pămînt! 
Ţie se cuvine toată slava şi mulţumită în veci, Amin. 

21 noiembrie 

• Prăznuirea Intrării în Biserică a Preasfintei Stăpînei noastre 
Născătoarei de Dumnezeu şi pururea Fecioarei Măria 
împlinind Preasfînta Fecioară Măria vîrsta de trei ani, sfinţii ei 
părinţi loachim şi Ana au adus-o pe ea de la Nazaret la Ierusalim 
spre a o închina slujbei Templului, aşa cum făgăduiseră lui 
Dumnezeu mai înainte de naşterea ei. De la Nazaret la Ierusalim 
se mergea cale de trei zile, dar Sfinţilor Părinţi loachim şi Ana 
calea aceasta nu Ie-a părut deloc împovărătoare, căci ei mergeau 
să împlinească o lucrare foarte plăcută lui Dumnezeu. La 
Ierusalim s-au strîns multe rudenii ale Sfinţilor Părinţi care au 
dorit să fie de faţă la această mare sărbătoare, la care nevăzut 
participau cu bucurie şi îngerii cei din cer. Procesiunea de 
mergere la Templu era condusă de fecioare ce purtau în mîini 
făclii aprinse. După ele venea Preasfînta Fecioară, avînd de o 
parte pe tatăl său iar de cealaltă, pe maica sa. Fecioara era 
îmbrăcată în strai de o bogăţie şi strălucire imperiale, aşa cum se 



şi cuvenea Fiicei împăratului şi Miresei lui Dumnezeu (cf. Psalmul 

44: 13-15). în urma lor veneau mulţimea rudeniilor şi prietenilor, 

toţi purtînd în mîini făclii aprinse. Pînă la intrarea în Templu se 

urcau cincisprezece trepte. Sfinţii Părinţi au ridicat-o pe Fecioara 

pînă la întîia treaptă, dar apoi ea singură Ie-a urcat alergînd pe 

toate celelalte paisprezece. Sus, Fecioara a fostîntîmpinată de 

Marele Preot Zaharia, cel care avea să fie tatăl Sfîntului loan 

Botezătorul. Luînd-o de mînă, el a dus-o pe Fecioara nu doar în 

interiorul Templului, ci chiar în interiorul Sfintei Sfintelor, adică cel 

mai sfînt dintre cele mai sfinte locuri din Templu, acela în care 

numai Marele Preot avea voie să intre, şi chiar şi el doar o dată pe 

an. Sfîntul Teofilact al Ohridei zice că Zaharia „a fost în afară de 

sine şi locuit cu totul de Duhul lui Dumnezeu" atunci cînd a 

condus-o pe Fecioara în Sfînta Sfintelor, adică dincolo de al doilea 

văl, aceasta fiind singura explicaţie a acţiunii lui. Părinţii 

Preasfintei Fecioare Măria apoi au adus jertfe Domnului 

Dumnezeu potrivit Legii, au primit binecuvîntarea preotului şi s- 

au reîntors la casa lor. Preasfînta Fecioară a locuit în Templul de la 

Ierusalim timp de nouă ani încheiaţi. Cîtă vreme părinţii ei au fost 

în viaţă, ei veneau deseori să o cerceteze, mai cu seamă Dreapta 

Ana. Murind după cei nouă ani încheiaţi părinţii ei, Preasfînta 

Fecioară a dorit să nu mai părăsească Templul pînă la moarte, 

nevoind să se căsătorească. Dar cum această dorire a ei ar fi fost 

împotriva Legii şi tradiţiei în 

poporul lui Israel, ea a fost dată în grija Sfintului losif din Nazaret, 

care era rudenia ei, după ce a împlinit vîrsta de doisprezece ani. Sub 

forma aceasta acceptabilă de tînără logodită, ea putea trăi în 

feciorie după cum dorea, şi în acelaşi timp respecta şi Legea iudaică, 

căci nu se mai pomenise pînă atunci la poporul lui Israel ca fetele să 

ia pînă la moarte jurămîntul fecioriei. Astfel, Preasfînta Fecioară 

Măria a fost prima care a luat asupra sa votul monahal al fecioriei 

pînă la moarte, din lungul şir de mii şi mii de feciorelnici, bărbaţi şi 

femei, care i-au urmat ei în Biserica lui Hristos. 

Cîntare de laudă la Sfinţii loachim şi Ana 

Părinţii Preasfintei Fecioare 

Pe a lor fiică la Sfintul Templu au adus-o, 

După făgăduinţa ce lui Dumnezeu 

O au făcut. 

Eipre Templu la Templu îl au adus, 

In vreme ce îngerii cîntă din ceruri 

Cu bucurie mare 

La vederea Fecioarei în strai preacurat. 

Fecioarele calea o deschid Fecioarei, 

Cu cîntări de bucurie şi făclii aprinse; 

Zahăr ia Marele Preot de mînă o duce 

In chiar Sfînta Sfintelor, 

In locul cel mai sfînt, 

Acolo unde înfricoşată taină se ascunde. 



Acela este locul în care stă Chivotului Sfînt, 
Şi sfeşnicul cel cu totul de aur. 
Acolo toiagul lui Aaron şi sjînta mană sînt, 
Acela este locul în care se păzesc 

Cele mai mari taine. 

Acesta este locul în care intră Preasfînta Fecioară, 
Căci ea Chivot Tainic este al lui Hristos Cel Viu. 
Cugetare 

Să ne supunem cu smerenie voii lui Dumnezeu şi să nu iscodim 
judecăţile Lui, căci ne putem astfel vătăma mintea. Judecăţile lui 
Dumnezeu nenumărate sînt, şi de nepătruns. Un monah din 
pustie, care cugeta întru sine că ajunsese la desăvîrşire, s-a rugat 
lui Dumnezeu ca să îi descopere feluritele Lui judecăţi privitoare 
la vieţile oamenilor. Dumnezeu atunci i-a pus în gînd să meargă la 
un bătrîn îmbunătăţit care vieţuia foarte departe şi să îl întrebe 
despre aceaste lucruri. Dar, mergînd el pe cale, un înger al lui 
Dumnezeu, luînd chip de om obişnuit, s-a alăturat lui, zicînd că şi 
el voieşte să meargă şi să îl cerceteze pe acelaşi bătrîn. 
Călătorind ei aşa împreună, au ajuns la casa unui om temător de 
Dumnezeu care i-a primit cum nu s-a putut mai bine, aşternîndu- 
le să mănînce dintr-un talger preţios de argint. Sfîrşind ei masa, 
îngerul a luat talgerul şi 1-a aruncat în mare. Monahul a rămas 
uimit văzînd această nedreptate, dar a tăcut, în a doua zi ei au 
ajuns la casa altui om ospitalier care i-a primit cu bucurie şi cu 
cinste, ca pe nişte rudenii ale lui. Dar mai înainte de a pleca, 
omul 1-a adus la ei pe fiul lui, ca să primească binecuvîntare. 
îngerul Domnului a apucat atunci copilul de gît şi 1-a sugrumat. 
Monahul atunci, mînios, 1-a întrebat pe însoţitorul lui cine este, şi 
cum poate să comită astfel de crime şi fărădelegi? La acestea 
îngerul i-a răspuns cu blîndeţe astfel: „Primul om la care am 
ospătat este plăcut lui Dumnezeu întru toate, neavînd nimic 
necurat în casa lui, afară de acel blid de argint, dobîndit cu 
nedreptate. Prin judecata lui Dumnezeu, eu am aruncat acel blid 
furat în mare, astfel încît omul acela să se afle drept înaintea lui 
Dumnezeu întru toate. Celălalt om la care am ospătat este şi el 
plăcut lui Dumnezeu, neavînd nici el nimic necurat în casa lui, 
afară de propriul lui fiu care, dacă ar fi ajuns la maturitate, ar fi 
fost un mare criminal şi un vas al satanei. De aceea, prin judecata 
lui Dumnezeu, eu am sugrumat copilul la timp ca să i se 
mîntuiască sufletul, de dragul bunătăţilor tatălui lui, şi ca să se 
mîntuiască şi tatăl de multe nenorociri, lată, astfel sînt tainele şi 
judecăţile cele nepătrunse ale lui Dumnezeu. Iar tu, bătrîne, 
întoarce-te la chilia ta şi nu mai iscodi zadarnic în taine care sînt 
numai ale Unuia Dumnezeu." 

Luare aminte 

Să luăm aminte la minunata zidire a lumii (Facerea 2: 7): La cum 
Dumnezeu 1-a zidit pe om din tina pămîntului; La cum El a suflat 
în nările lui suflare de viaţă; La cum omul s-a făcut suflet viu. 



Predică Despr e mulţimea credincioşilor ca trup şi suflet 
unic 

Este un trup şi un duh (Efeseni 4: 4). 

Sfîntul Apostol îi îndeamnă pe credincioşi să se străduiască a fi 
un trup şi un duh. Prin cuvîntul un trup se înţelege O Credinţă, rară 
diviziuni, rară erezii, şi fără urmarea propriilor voi: întreaga 
Biserică este un trup căruia Cap îi este Hristos. Prin cuvîntul un duh 
se înţelege iubire, iubirea înflăcărată a tuturor credincioşilor pentru 
Hristos, de la care purcede şi iubirea credincioşilor întreolaltă. 
Aceasta este taina Credinţei Creştine şi a Creştinei Iubiri. Nici o 
legătură între oameni nu este şi nu poate fi mai tare decît 
aceasta: nici legătura de sînge, nici aceea de limbă şi de neam, 
nici împărtăşirea aceluiaşi cămin, sau a aceloraşi părinţi, sau 
oricare altă legătură a vreunui interes comun. Nici una dintre 
aceste legături nu se poate compara cu puterea legăturii şi iubirii 
creştine. Prin această legătură puternică şi irezistibilă toate 
mădularele Bisericii sînt legate întreolaltă. Biserica lui Dumnezeu 
stă ca şi un singur om, în timp, şi în veşnicie - ca un trup şi un 
duh. Nimic nu este mai potrivnic acestei tainice şi indestructibile 
unităţi decît mîndria individualistă a oamenilor. Mîndria 
desfigurează credinţa, răceşte dragostea, naşte ereziile, sfîşie 
Biserica, şi jertfeşte binele întregului în favoarea unei satisfacţii 
personale. Mîndria, în esenţă, este lipsa şi a credinţei şi a iubirii. 
Fraţilor, fie ca Dumnezeu să ne mîntuiască pre noi de mîndrie, 
infirmitatea cea mai de căpetenie a rasei umane, ca să putem 
rămîne pururea un trup şi un duh în Domnul lisus Hristos Dumnezeul 
nostru. 

Căci Ţie, o Doamne lisuse Hristoase, Ţie, Cela Ce eşti Capul 
Sfintei tale Biserici, se cuvine toată slava şi mulţumită în veci, Amin. 

22 noiembrie 

• Pomenirea Sfintei Muceniţe Cecilia 

Ea s-a născut la Roma din părinţi slăviţi şi foarte bogaţi. Ea a avut 
credinţă mare în Hristos Domnul şi rîvnă fierbinte pentru Sfînta 
Credinţă. Făcînd jurămîntul eternei feciorii înaintea lui Dumnezeu, 
Sfînta Cecilia a îmbrăcat pe dedesubtul hainelor strălucite la care o 
obliga rangul, cămaşă aspră, semnul nevinţelor. Părinţii ei au 
obligat-o la căsătoria cu păgînul Valerian, dar Cecilia, sfătuindu-1 pe 
mirele ei în noaptea nunţii din destul, 1-a dobîndit pentru Sfînta 
Credinţă căci, urmînd sfatul ei, el a mers la Episcopul Urban şi a 
primit Sfîntul Botez. Apoi Valerian 1-a adus la Hristos şi pe fratele lui, 
Tiburtie. Curînd după aceea ambii fraţi au fost osîndiţi la moarte 
pentru credinţa lor. Credincioşia lor a rămas de nezdruncinat chiar şi 
înaintea morţii. Duşi fiind la locul de ucidere, aceşti fraţi minunaţi 1- 
au dobîndit pentru Hristos şi pe comandantul gărzii, Maximus. Ei cu 
toţii au fost omorîţi pentru Hristos Domnul. Sfînta Cecilia a îngropat 
cu cinste la un acelaşi loc sfintele lor trupuri. Ea a fost apoi adusă la 
judecată, căci neobosită propovăduia rodnic Credinţa Creştină la 
păgîni. Ea a luminat cu lumina adevărului într-o singură seară ca la 



patru sute de suflete. Intrebînd-o judecătorul care este sursa 
curajului ei, ea a răspuns: „Conştiinţa curată şi credinţa 
neîndoielnică." Sfînta Cecilia a fost torturată bestial, apoi osîndită la 
moarte prin decapitare. Călăul a lovit-o de trei ori cu sabia peste gît, 
fără ca să o poată ucide. Ea doar s-a rănit, iar din rănile ei a curs 
sînge mult, pe care credincioşii l-au strînsîn batiste, burete şi vase 
ca să le fie spre vindecare şi mîntuire. Trei zile mai tîrziu, sfînta 
fecioară şi muceniţă a lui Hristos şi-a dat mucenicescul ei suflet în 
mîna lui Dumnezeu, întru Care ea acum se bucură veşnic. Sfînta 
Cecilia a luat cununa muceniciei împreună cu ceilalţi cam pe la anul 
230. Sfintele ei moaşte se află la Roma, în biserica cea închinată ei. 
în Occident Sfînta Cecilia este cinstită ca patroană a cîntărilor şi 
muzicii bisericeşti. 

• Pomenirea Sfîntului Calist [Xanthopol] , Patriarhul Constantinopolului 

El s-a numit „Xanthopol" după chilia cu acelaşi nume din Sfîntul 
Munte Athos, unde s-a nevoit vreme îndelungată alături de fratele 
lui duhovnicesc, Ignatie. Cu acelaşi Ignatie, Sfîntul Calist a scris cele 
o sută de 

capete despre isihie, ziditoare pentru cei ce le citesc cu luare 
aminte, fiind rodul cercării şi trăirii personale întru duh de nevoinţă, 
smerenie şi rugăciune. Lucrarea aceasta este una dintre cele mai 
însemnate din toată literatura ascetică. Asupra Sfîntului Calist a 
avut o înrîurire covîrşitoare Sfîntul Grigorie Sinaitul, căruia i-a scris şi 
Viaţa. Fiind înălţat Patriarh al Constantinopolului, Sfîntul Calist s-a 
îmbolnăvit şi s-a săvîrşit către Domnul pe cînd se afla într-o călătorie 
spre Serbia. Mai înainte de a intreprinde această călătorie lui i s-a 
prorocit timpul ieşirii din viaţa aceasta de către Sfîntul Maxim 
Kapsokalivitul de la Sfîntul Munte Athos. 

• Pomenirea Sfîntului Mucenic Menignu [Piuarul] 

Sfîntul Menignu s-a născut în Hellespont. El cu îndeletnicirea a fost 
nălbitor de in, din care pricină s-a numit „Piuarul". în vremea 
împăratului Decius el a rupt decretul imperial prin care se poruncea 
şi se declanşa prigonirea creştinilor. De aceea a fost aruncat în 
temniţă unde însuşi Domnul a venit la el şi 1-a întărit, zicîndu-i: Nu 
te teme, căci Eu cu tine sînt. în acea clipă lanţurile întemniţatului s- 
au topit ca ceara, temniţa s-a deschis singură, iar Menignu a ieşit 
afară. El a fost arestat din nou şi judecat. Ei l-au torturat bestial, 
tăindu-i degetele de la mîini şi de la picioare, iar la urmă i-au tăiat 
capul. Noaptea, capul mucenicului a strălucit ca o făclie aprinsă. 

• Pomenirea Sfîntului Drept Mihail Soldatul 

Acesta a fost de neam bulgar, împreună cu alţi camarazi ai lui el a 
luptat în armata grecească, împotriva agarenilor şi a etiopienilor, 
dînd dovadă în timpul luptelor de o vitejie fără egal. El a omorît un 
şarpe uriaş, salvînd astfel viaţa unei fecioare. Curînd după aceasta, 
acest bărbat drept a trecut la viaţa cea neîmbătrînitoare. El a trăit şi 
s-a săvîrşit în veacul al nouălea. El mai întîi a fost îngropat undeva în 
Tracia, dar împăratul Kalo-loan i-a mutat sfintele moaşte la Trnovo, 
la anul 1206. 

98 Vezi traducerea în limba română a operei acestor Sfinţi în Filocalia sfintelor 
nevoinţe ale desăvîrşirii, Volumul VIII, în traducerea şi exegeza Părintelui Dumitru 



Stăniloae (Bucureşti: Ed. Inst. Bibi. şi de Misiune al B.O.R., 1979, pp. 17-223). Titlul 

complet al celor o sută de capete este Metodă şi regulă foarte amănunţită, care 

are mărturiile sfinţilor şi poate fi întrebuinţată cu ajutorul lui Dumnezeu de către 

cei ce-şi aleg să vieţuiască în linişte şi singurătate, sau despre purtarea, 

petrecerea şi vieţuirea lor şi despre toate bunătăţile ce le pricinuieşte liniştirea 

celor ce se străduiesc cu ea, cu dreaptă judecată. Volumul VIII dXFilocaliei române 

mai cuprinde şi lucrările altor sfinţi, şi se încheie cu pagini de istorie a isihasmului 

în Ortodoxia română (pp. 555-645). 

Pomenirea Sfinţilor Apostoli Filimon şi Arhip, şi a Sfintei Muceniţe Apfia 

[soţia lui Filimon] (vezi Vieţile lor la ziua de 19 februarie). 

Cîntare de laudă la Sfînta Muceniţă Cecilia 

Cecilia fecioara puternică este întru Credinţa cea Sfînta. 

A ei credinţă mai frumoasă decît stelele este, 

Decît aurul, mai scumpă. 

Ea de Credinţa în Domnul s-a ţintuit, ca şi de o Cruce, 

Ea a jertfit tinereţe, bucurie, căsnicie şi onoruri 

Pentru Hristos. 

Silnicul diavol din a ei bogăţie nimic nu a putut jefui. 

Şi cînd nu i-a mai rămas decît trupul, 

Şi pe acela ea l-a dat lui Hristos. 

Pentru dragostea Lui ea s-a lepădat de lume, 

Şi încă de două lumi: de trup şi de suflet. 

Astfel arde flacăra credinţei, flacăra iubirii, 

Flacăra carepre Cecilia o a proslăvit. 

Cugetare 

Orice efort spre studiu este zadarnic fără efortul de a dobîndi mai 

întîi curăţia credinţei şi a vieţii. Căci nu celor învăţaţi, ci celor 

curaţi cu inima li se descoperă dumnezeieştile taine. Pe cînd a 

fost condusă către cămara nupţială de către soţul ei, Valerian, 

Sfînta Cecilia i-a zis: „Trebuie să-ţi descopăr o taină: se află aici 

lîngă mine îngerul lui Dumnezeu, păzitorul fecioriei mele, pe care 

i-am închinat-o Lui. Tu pe înger nu îl vezi, dar el este gata să mă 

apere pe mine, roaba Domnului, de orice primejdie. Dacă mă 

atingi, te va ucide." Valerian a dorit sincer să îl vadă şi el pe înger. 

Atunci fecioara i-a zis: „Tu eşti un bărbat care nu îl cunoaşte încă 

pe Dumnezeu. Tu nu îl vei putea vedea pe îngerul Lui dacă nu te 

curăţeşti mai întîi de necurăţia necredinţei." Primind Sffntul 

Botez, Valerian l-a văzut pe îngerul Domnului, păzitorul Ceciliei, 

întru toată strălucirea negrăită a frumuseţii dumnezeieşti. 

Asemenea şi Maximus cel împreună-mucenic cu el şi cu Tiburtie: 

privind la decapitarea celor doi fraţi, el a declarat cu jurămînt 

solemn înaintea călăilor şi a poporului, strigînd: „Văd îngerii lui 

Dumnezeu cum strălucesc ca soarele şi ridică la cer întru 

stălucită slavă sufletele acestor mucenici ce au ieşit din trupurile 

lor ca şi nişte fecioare din cămara de nuntă!" Insă ceea ce a văzut 

Maximus, necuraţii păgîni nu au putut vedea. 

Luare aminte 

Să luăm aminte la minunata zidire a lumii (Facerea 2): 

La cum Dumnezeu a sădit grădina paradisiacă a Edenului şi l-a 

aşezat 



pe om in ea; 

La cum Dumnezeu a zidit pomii Grădinii Raiului, frumoşi la vedere şi 

cu roade bune la gust; 

La cum Dumnezeu a adus toate animalele înaintea lui Adam, iar Adam 

le-a pus nume. 

Predică Despre ceea ce constituie unitatea credincioşilor 

Este un Domn, o credinţă, un botez, Un Dumnezeu şi Tatăl tuturor 
(Efeseni 4: 5-6). 

lată motivul evident şi atotimportant care îi determină pe toţi 
Creştinii să păzească unitatea Duhului, întru legătura păcii (Efeseni 
4: 3). Căci Unul Domn lisus Hristos este al nostru Făcător, 
Răscumpărător şi învietor. Nu sînt doi Hristoşi, ca să existe motiv de 
dezbinare între credincioşi! Unul şi acelaşi sînge s-a vărsat pe Cruce 
pentru noi toţi, tot aşa cum una şi aceeaşi gură s-a rugat pentru noi 
toţi la Ghetsimani. Noi avem o singură Credinţă întru Sfînta Treime, 
Cea nedespărţită şi de viaţă făcătoare, Tatăl, Fiul şi Sfîntul Duh, Unul 
în Dumnezeire şi întreit în Persoane: Tatăl Nenăscut, Fiul Unul Născut 
şi Duhul Sfînt Care de la Tatăl purcede. Noi avem un Botez întru 
Numele Tatălui, al Fiului şi al Sfîntului Duh. Acest Botez se săvîrşeşte 
prin întreita cufundare în sfinţita apă, spre murirea faţă de păcat şi 
de diavol, şi spre învierea şi viaţa în Hristos Domnul. Un Dumnezeu 
şi Tatăl tuturor -Tatăl Domnului nostru lisus Hristos, Cel Unul Născut 
Fiu al lui Dumnezeu, Carele prin Hristos şi pentru Hristos ne înfiază 
pe noi şi ne dă dreptul să II numim Tatăl nostru. 
Vedem noi oare, fraţilor, cît de puternice sînt legăturile care ne 
unesc? Nici chiar stelele de pe cer nu sînt legate de cer prin legături 
mai puternice, nici apa de pămînt, nici focul de aer! Vedem noi oare 
ce temeiuri covîrşitoare avem spre a ne sîrgui spre unitatea Duhului 
dintre noi? Orice altceva care ar încerca de la stînga să ne îndemne 
spre dezbinare este un nimic faţă de temeiurile acestea, aşa cum 
este firul de praf faţă de muntele înalt. Diavolul nu poate 

99 După Sfinţii Părinţi, "stînga" este locul diavolului, pe cînd de la "dreapta" vine 
insuflarea bună a îngerului păzitor. 

distruge unitatea noastră dacă nu îl ajutăm la aceasta noi înşine. 

Diavolul nu ne poate birui niciodată dacă nu ne predăm lui noi 

înşine. 

O Stăpîne Doamne lisuse Hristoase, Cela ce eşti al nostru lisus 

preablînd şi preadulce, ce tare ne-ai legat pre noi de veşnicul 

bine! Păzeşte-ne pre noi în veci întru această mîntuitoare legare, 

Căci numai Ţie se cuvine pururea toată mulţumită şi slava, Amin. 

23 noiembrie 

• Pomenirea Sfîntului Amfilohie, Episcopul Iconiei 

Sfîntul Amfilohie a fost concetăţeanul şi prietenul Sfîntului Vasile 
cel Mare, precum şi al altor sfinţi mari din veacul al patrulea. El a 
părăsit zgomotul vieţii celei lumeşti de foarte tînăr şi s-a retras 
într-o peşteră unde s-a nevoit ca sihastru vreme de patruzeci de 
ani. S-a întîmplat apoi ca scaunul episcopal de la Iconium să 
rămînă vacant, iar Amfilohie a fost acela care în chip minunat a 
fost ales şi înălţat Episcop în Iconium. E a fost păstor minunat de 



suflete şi apărător al purităţii Ortodoxiei. El a fost unul dintre 
Sfinţii Părinţi de la Sinodul al Doilea Ecumenic, care a avut loc la 
anul 381. El a luptat cu rîvnă de foc împotriva necuratului 
Macedonie, împotriva arienilor şi a eunomienilor. El personal i-a 
cerut cu lacrimi împăratului Theodosie cel Mare să îi izgonească 
pe arieni din toate cetăţie imperiului, însă împăratul nu 1-a 
ascultat. Cîteva zile mai tîrziu, Sfîntul Amfilohie a venit din nou 
înaintea împăratului. Fiind introdus în sala de primire, Sfîntul 
Amfilohie a mers către împăratul care şedea pe tron, avînd 
alăturea de el pe~ fiul lui, Arcadie, pe care îl cooptase la 
guvernare. Sfîntul 1-a salutat pe împăratul după cuviinţă, dar nu 
şi pe fiul împăratului, faţă de care s-a purtat ca şi cînd Arcadie ar 
fi fost absent. Faptul acesta 1-a mîniat atît de tare pe împărat, 
încît el a poruncit ca Sfîntul Episcop Amfilohie să fie definitiv 
expulzat de la curte. Atunci a zis Sfîntul către împărat: „Vezi, O, 
împărate, cum nu poţi suferi cîtuşi de puţin lipsa de respect faţă 
de fiul tău? Aşa şi Domnul Dumnezeu Tatăl nu tolerează cîtuşi de 
puţin lipsa de respect faţă de Fiul Lui, şi Se îngreţoşează de 
necurăţia acelora care îl hulesc pre El, şi se mînie împotriva 
tuturor acelora care se fac părtaşi acestei necurate erezii 
[ariene]." Auzind aceste cuvinte împăratul a înţeles de ce Sfîntul 
nu a dat cinstea cuvenită fiului lui, Arcadie, şi s-a minunat de 
înţelepciunea şi îndrăzneala lui, între multe cărţi scrise de Sfîntul 
Amfilohie se află un număr important de lucrări dedicate 
Credinţei. Sfîntul Amfilohie s-a săvîrşit cu pace, fiind la bătrîneţi 
adînci. El s-a strămutat la locaşurile cereşti cele gătite lui la anul 
395. 

• Pomenirea Sfintului Grigorie, Episcopul Acragantenilor [al cetăţii 
Agrigentum] 

El s-a născut în cetatea Agrigentum din Sicilia, în care avea să fie 
mai tîrziu episcop, din părinţi foarte evlavioşi, pe nume Hariton şi 
Theodota. Viaţa întreagă a Sfîntului Grigorie a fost plină de mari şi 
minunate minuni dumnezeieşti. El în chip minunat a ajuns la 
Ierusalim; în chip minunat a fost ales episcop; şi în chip minunat a 
fost izbăvit de clevetiri drăceşti. El însuşi a fost mare făcător de 
minuni, căci a trăit ca un plăcut al lui Dumnezeu, ca un mare părinte 
duhovnicesc şi ca un mare nevoitor. El a fost unul dintre Sfinţii 
Părinţi de la Sinodul al Cincilea Ecumenic de la Constantinopol, din 
anul 553. După multe şi mari încercări el s-a săvîrşit cu pace către 
Domnul, către sfirşitul veacului al şaselea sau începutul veacului al 
şaptelea. 

• Pomenirea Sfîntului Alexandru Nevsky 

El a fost fiul cneazului Yaroslav. Din copilărie inima lui a fost 
îndreptată către Dumnezeu. El i-a biruit pe suedezi la rîul Neva, în 
bătălia din 15 iulie 1240, şi de atunci a fost numit „Nevsky" [„de la 
Neva"]. Atunci s-au arătat Sfinţii Boris şi Gleb unuia dintre 
comandanţii lui Alexandru, care erau şi rudenii cu el, şi au făgăduit 
ajutorul lor marelui cneaz. Odată, aflîndu-seîn mijlocul tătarilor 



Hoardei de Aur, el a refuzat să se închine idolilor lor şi să treacă prin 
foc. Datorită marii lui înţelepciuni, a formidabilei lui forţe fizice şi a 
marii lui frumuseţi, pînă şi Hanul Tătar îl respecta. Alexandru Nevsky 
a zidit multe biserici şi a lucrat nenumărate fapte de milostenie, 
întru această zi, 23 noiembrie, se prăznuieşte mutarea sfintelor lui 
moaşte în cetatea Vladimir. 

• Pomenirea Sfîntului Mitrofan, Episcopul Voronejului 

Sfmtul Mitrofan a fost un mare ierarh rus, un mare nevoitor şi un mare 

patriot. El a fost mai întîi prietenul, apoi necruţătorul critic al Ţarului 

Petru cel mare. El s-a săvîrşit către Domnul în douăzeci şi trei de zile 

ale lunii noiembrie din anul 1703. Sfintele lui moaşte s-au descoperit 

a fi făcătoare de minuni la anul 1832. 

Cîntare de laudă la Sfîntul Alexandru Nevsky 

O, atlete al lui Hristos, Sfinte Alexandre, 

Prinţe al poporului şi robule al lui Hristos, 

Tupepămînt domn ai fost poporului 

Iar Celui Preaînalt supus, 

Aceasta fost-a viaţa ta, Sfinte Alexandre! 

La vederea fost-ai slăvit, dar smerit înlăuntru, 

în afară avut-ai zbucium, dar înlăuntru pace; 

Tu văzut-ai că lumea înşelătoare este 

iar înlăuntrul tău avut-ai adevărul. 

Hristos a fost cununa acestui luptător, 

Şi în războie, şi în părelnica pace. 

în chinuri, Hristos a fost bucuria lui, 

în suferinţe, Hristos a lui alinare, 

In biruinţă Hristos a fost biruinţa lui, 

Iar în moarte El i-afost învietorul! 

Lui în ambele lumi Hristos i-afost toate, 

Scopul lui pe pămînt, ţinta lui în ceruri. 

Evlaviosul ţar pildă a fost poporului lui, 

Icoană de slujire lui Hristos Domnul. 

O Sfinte Alexandre, biruitorule de la Neva, 

Ajută-ne şi nouă cu-ale tale rugăciuni! 

Cugetare 

Dumnezeu îngăduie să cadă nenorociri asupra drepţilor, astfel încît 

să îi preaslăvească pe ei şi mai mult. Biruirea nenorocirilor dă la 

iveală şi măreţia lui Dumnezeu, dar şi măreţia robilor Lui. Sfîntul 

Grigorie al Acragantenilor [de Agrigentum] a fost întru toate drept şi 

plăcut lui Dumnezeu. Dar Dumnezeu a îngăduit să se abată asupra 

lui nenorocirea, aşa cum a îngăduit şi în cazurile Sfinţilor Athanasie 

cel Mare şi Macarie. Preoţii Sabinus .şi Crescens, cărora Sfîntul 

Grigorie le făcuse mult bine, l-au urît ca nişte ticăloşi pe Sfîntul, 

invidia lor neputînd îndura sfinţenia vieţii lui. De aceea ei au năimit 

o prostituată care prin minciună şi înşelăciune să-i mînjească 

reputaţia, facînd să pară că Sfîntul s-ar fi aflat în desfrînare cu ea. 

Sfîntul Grigorie era în biserică atunci cînd prostituata s-a strecurat în 

chilia lui. Sfîrşindu-se slujba bisericii şi Sfîntul îndreptîndu-se spre 

chilia sa înconjurat de clerul său, prostituata a ieşit, înaintea tuturor, 



din a lui chilie. Cei doi ticăloşi Crescens şi Sabinus, care se aflau şi ei 
acolo, au început să îl insulte pe Sfîntul Grigorie, acuzîndu-1 de 
libertinaj. Dar Sfîntul Grigorie nu s-a tulburat, ci şi-a încins 
mijlocul duhului pentru ispită. El a fost aruncat în temniţă, apoi 
trimis la Roma. Papa a luat drept adevărate drăceştile calomnii şi 
1-a ţinut pe Sfîntul Grigorie în temniţă timp de doi ani şi 
jumătate, în lipsa oricărei judecăţi sau condamnări. După acest 
timp s-a convocat un sinod care să judece cauza Sfîntului 
Grigorie, dar a judecat Dumnezeu totul mai înainte de întrunirea 
acelui sinod. După înscenarea pusă la cale de sperjurii Sabinus şi 
Crescens acea prostituată a înnebunit şi a fost adusă în această 
stare înaintea sinodului reunit. Ea nu a fost în stare să răspundă 
nici unei întrebări. Sfîntului Grigorie, acolo de faţă, i-a fost milă de 
ea şi a vindecat-o atunci cu rugăciunea, făcînd să iasă duhul 
necurat din ea. Vindecată, femeia a mărturisit cu lacrimi că a fost 
plătită pentru nelegiuirea ei de preoţii Crescens şi Sabinus. Ea a 
mai mărturisit că de îndată ce a comis crima a intrat în ea duhul 
necurat, care a chinuit-o neîntrerupt în toţi aceşti ani. Sabinus şi 
Crescens, împreună cu alţii de teapa lor, cam o sută la număr, s- 
au făcut atunci la faţă negri precum tăciunele 100 , iar din partea 
sinodului au primit pedeapsa surghiunului pe viaţă. Sfîntul 
Grigorie s-a întors la eparhia lui şi a fost primit cu urale de 
păstoriţii lui. 
Luare aminte 

Să luăm aminte la minunata zidire a lumii (Facerea 2): 
La cum Dumnezeu a dat primilor oameni spre mîncare toate roadele 
tuturor plantelor şi pomilor roditori; 
La cum El i-a oprit pe ei să mănînce din pomul cunoştinţei binelui 

Şi 

răului, arătîndu-le că dacă vor face astfel vor muri. 

100 "...căci feţele necuraţilor şi necuvioşilor acelora bîrfitori ai simţului s-au 

acoperit cu negreaţă întunecată, şi s-au înnegrit, încît şi pînă astăzi feţele 

celor din neamul bîrfitorilor acelora au rămas înnegrite." - Din Sinaxarul 

Sfîntului (Mineiulpe Noiembrie, Bucureşti: 1983, p. 323). 

Predică Despre har şi daruri 

Iar fiecăruia dintre noi, i s-a dat harul după măsura darului lui 

Hristos (Efeseni 4: 7). 

lată aici începutul diferenţierilor între credincioşi. La început, 

Apostolul Ie-a numit pe cele care ne unesc, adică, Un Domn, o 

credinţă, un botez, un Dumnezeu şi Tatăl tuturor (Efeseni 4:5-6). 

Cu toate acestea, puţin mai jos el scoate în evidenţă şi lucruri 

care ne deosebesc pe unul de celălalt, fără ca noi să vrem 

aceasta. Măsura darului lui Hristos este aceea care ne 

diferenţiază, măsura după care ne este dăruit harul Duhului Sfînt. 

Hristos este Capul marelui trup care este şi se numeşte Biserica. 

El este Ziditorul acelui trup şi, individual, al fiecărui membru al 

lui. El este Ziditorul şi El singurul Care cunoaşte şi planul acestei 

zidiri a Lui. El nu îngăduie nici unui membru al Bisericii să fie 



disproporţionat de mare sau de mic. El dă măsura potrivită 
tuturor lucrurilor şi oamenilor din Ea. Astfel, El dăruieşte acestuia 
cinci talanţi, aceluia doi, celuilalt unul singur. El este Cel Care 
măsoară, iar Duhul Sfînt varsă al Său har după cuvenita măsură. 
Nimeni nu trebuie să se supere sau să se umple de invidie pentru 
aceasta. Nimeni să nu se supere pentru că a primit mai puţin, 
căci pentru puţin va şi da socoteală. Nimeni nu trebuie să fie 
invidios, căci darul bogat primit de celălalt nu este al aceluia, ci al 
lui Dumnezeu. Dacă a primit mult, pentru multe va şi răspunde, 
după cum ni se arată în dumnezeiasca pildă a talanţilor. 
O, fraţilor, să conştientizăm, fiecare dintre noi, cît mai bine 
măsura darului hărăzit nouă şi responsabilitatea pe care o avem 
faţă de fructificarea lui. Să respectăm darul pe care l-am primit, 
precum şi darul pe care 1-a primit şi aproapele nostru, căci toate 
darurile de la Dumnezeu vin şi ale Lui sînt. 

O Stăpîne Doamne lisuse Hristoase, Cela Ce eşti Dătătorul tuturor 
darurilor, Ţie se cuvine toată slava şi mulţumită în veci, Amin. 

24 noiembrie 

Pomenirea Sfintei Mari Muceniţe [şi Preaînţelepte] Ecaterina 

Ea a fost fiica Regelui Constus [sic]. După moartea tatălui ei, ea a 
locuit cu mama ei la Alexandria. Fiind în taină creştină, maica a 
adus-o pe fiică la Hristos, prin intermediul părintelui ei duhovnic. 
Ecaterina a primit în timpul unei vedenii inel de la Mîntuitorul 
Hristos însuşi, ca semn că Ecaterina s-a făcut logodnica Lui. Acest 
inel se află în degetul Sfintei şi în ziua de azi. Sfînta Ecaterina a 
fost covîrşită cu mari daruri de la Dumnezeu. Primind o educaţie 
foarte aleasă şi înaltă, ea a stăpînit toată filosofia elina, desăvîrşit 
arta retoricii, logica şi ştiinţa medicală. Pe lîngă acestea, ea era 
de o frumuseţe fizică fără seamăn. Venind la Alexandria 
nelegiuitul Maxenţius şi poruncind tuturor să îi urmeze lui în 
aducerea de necurate jertfe idolilor, Ecaternina i-a ieşit înainte şi 
i-a arătat cu îndrăzneală toate erorile idolatriei, împăratul, văzînd 
că nu poate face faţă nici pe departe marii ştiinţe, înţelepciuni şi 
elocinţe a Ecaterinei, a convocat cincizeci dintre cei mai înţelepţi 
filosofi şi retori spre a intra cu ea în dispută filosofică şi logică în 
problemele credinţei, a o birui şi a o face astfel de ruşine. Dar 
Ecaterina a fost aceea care a repurtat victoria în dezbateri asupra 
celor cincizeci de filosofi de elită [cu toţii bărbaţi], făcîndu-i astfel 
ea pe ei de ruşine înaintea tuturor. Nebun de furie, împăratul a 
poruncit ca toţi cei cincizeci de filosofi să fie arşi de vii. Rugîndu- 
se cu inima Sfînta Ecaterina, toţi cei cincizeci s-au mărturisit 
creştini şi au slăvit Numele lui Hristos mai înainte de a fi omorîţi. 
Fiind aruncată în temniţă, Sfînta Ecaterina 1-a convertit la Hristos 
pe comandantul gărzii imperiale, Porfirie, împreună cu două sute 
de soldaţi. Ea de asemenea a adus-o la adevărul credinţei pe 
însăşi împărăteasa Augusta-Vasilissa, soţia lui Maxenţiu. Ei cu toţii 



au luat pentru aceasta sîngeroasa mucenicie, în timpul bestialelor 
torturi, Sfintei Ecaterina i s-a arătat îngerul lui Dumnezeu, care a 
sfărîmat roata pe care era trasă. După aceasta însuşi Domnul 
Hristos S-a arătat Sfintei Muceniţe şi a mîngîiat-o. După 
schingiuiri bestiale Sfînta Mare Muceniţă Ecaterina a fost omorîtă 
prin decapitare, în vîrstă fiind de optsprezece ani. Martiriul s-a 
petrecut în douăzeci şi patru de zile ale lunii noiembrie, din anul 
310. Din trupul ei a curs lapte în loc de sînge. Sfintele ei moaşte 
făcătoare de minuni odhinesc la Muntele Sinai. 

In M/ne/t</ românesc slujba acestei Sfinte Mari Muceniţe este aşezată la 25 
noiembrie, în 24 noiembrie fiind pomeniţi în principal Sfinţii Episcopi Clement al 
Romei, Petru al Alexandriei, şi Sfmtul Mucenic Teodor cel din Antiohia. 

• Pomenirea Sfîntului Mare Mucenic Mercurie 

în armata împăratului Decius care a bătut la un moment dat 
război cu barbarii s-a aflat şi un comandant al regimentului 
armean numit şi al Martenesienilor. Acest comandant a fost 
Simţul Mercurie. în timpul bătăliei, la el a venit un înger al 
Domnului, a pus o spadă în mîinile lui şi i-a zis că îi va birui pe 
inamici. Cu adevărat, în acea bătălie Mercurie s-a arătat de o 
vitejie fără seamăn, secerîndu-şi duşmanii ca pe nişte spice, în 
urma acestei răsunătoare biruinţe împăratul Decius 1-a făcut pe 
Mercurie comandantul suprem al armatei sale, şi pentru aceasta 
oameni invidioşi i-au zis împăratului că Mercurie este creştin în 
taină. Mercurie însă nu s-a temut deloc fiind confruntat cu 
împăratul, ci a mărturisit pe faţă şi liber faptul că este creştin. De 
aceea el a fost torturat bestial multă vreme; el a fost tăiat în fîşii 
cu cuţitul şi ars apoi de viu. Dar îngerul lui Dumnezeu a pogorît la 
el în temniţă şi 1-a vindecat desăvîrşit. La urmă împăratul a 
poruncit ca Mercurie să fie decapitat în Capadocia. La execuţie, 
trupul lui s-a făcut brusc alb ca zăpada iar din el a ieşit o 
mireasmă minunată, ca de tămîie. Sfintele lui moaşte făcătoare 
de minuni au vindecat mulţime de bolnavi. Acest slăvit oştean al 
lui Hristos a luat mucenicia pentru Sfînta Credinţă cam între anii 
251 şi 259 după întrupare, strămutîndu-se la locaşurile cele 
fericite ale împărăţiei Domnului Hristos, Dumnezeul nostru. 

• Pomenirea Sfintei Muceniţe Mastridia 

Ea a locuit la Alexandria şi a dus o viaţă singuratică de rugăciune, 
trăind din lucrul mîinilor ei. Dar un tînăr aprins de pofta cea 
trupească pentru ea era mereu pe urmele ei. Nevoind să 
păcătuiască înaintea lui Dumnezeu, şi împrejurările nepermiţîndu- 
i să se pună la adăpost de prezenţa lui, Sfînta Mastridia 1-a 
întrebat odată, ce îl atrage aşa de mult la ea? Acela a răspuns: 
"Ochii tăi." Sfînta Mastridia şi-a scos atunci ochii cu acul. Astfel ea 
şi-a păstrat şi întreaga feciorie, şi 1-a păzit şi pe acela de păcat 
de moarte. Tînărul s-a pocăit cu amar, iar dintru aceasta s-a făcut 
monah. 10 

Se pare că această Mastridia nu este aceeaşi cu cea pomenită la 7 februarie. 
Acea Mastridia era din Ierusalim, pe cînd aceasta este din Alexandria. Aceea a 



scăpat la pustie, pe cînd aceasta, spre a înlătura sminteala, şi-a jertfit ochii ei. 

-Nota Autorului. 

Cîntare de laudă la Sfînta Mare Muceniţă Ecaterina 

Sfînta Ecaterina Preaînţeleapta, osul regesc, 

Sfînta Muceniţă a lui Hristos s-a făcut. 

Nebunul Maxenţius îi oferea ei viaţa 

De ar fi primit ea să-ifie soţiei 

Dar Sfînta Ecaterina cea Preaînţeleapta, 

Cu sufletul strălucind ca aurul curat, 

Răspuns-a îmăratului astfel: 

«Al meu logodnic e Hristos înviat, 

Dragostea unui bărbat ce peste puţin va putrezi 

Eu nu o doresc. 

Tu trupul meu iubeşti: iată dar 

Că putreziciunea la putreziciune trage, 

Aşa precum şi nemurirea nemurire doreşte. 

Dar al Trupului înveliş trebuie curînd să piară, 

De aceea omul înţelept caută numai de suflet. 

Fă ce doreşti, dă-mă la chinuri, 

Arde-mă cu foc, pe roată mă trage. 

Pe sufletul meu eu aprig mi-l voi păzi, 

Şi nu mă voi închina decît Unuia Dumnezeu. 

Ţine minte, împărate, că în curînd vei pieri, 

Şi-apoi al tău hoit de viermi se va umple. 

Ei vor fi a ta slavă, căci ei te vor roade, 

Iar însoţitor avea-vei doar blestemul, 

Care te va şi întîmpina: 

Căci tu cutezi nebuneşte să te lupţi cu Hristos, 

Care decît moartea este infinit mai tare. 

Tu eşti acela peste care căzînd, Piatra U zdrobeşte. " 

O, Sfînta Ecaterina, Fecioară a lui Hristos, 

Tu tronul regal l-ai dispreţuit pentru Adevăr! 

Tu de aceea astăzi domneşti cu Adevărul 

Şi-ntr-al Lui etern rai cu îngerii cînţi! 

Cugetare 

lată una dintre pildele pe care Avva Varlaam i-a spus-o lui loasaf: 

Cetăţenii unui oarecare oraş aveau obiceiul de a îşi alege rege 

dintre oameni străini care nu cunoşteau obiceiurile şi legile lor. 

Punîndu-şi un astfel de om rege, ei îl copleşeau cu onoruri, trai 

bogat şi haine scumpe pe timp de un an, după care îl despuiau de 

toate şi îl surghiuneau într-o insulă îndepărtată, unde acela pierea 

de foame şi de lipsă de adăpost. Ei făceau aşa în toţi anii, 

punîndu-şi rege dintre străini doar pe timp de un an. La un 

moment dat însă ei au dat peste un om foarte înţelept care i-a 

guvernat cu multă ştiinţă în anul acela, şi a avut şi înţelepciunea 

să afle de la anturajul lui care era soarta regilor acelei cetăţi. Pe 

timp ce se apropia sorocul anului, acel rege a trimis treptat la 

insula de surghiun toate cele necesare traiului: hrană, 



îmbrăcăminte şi adăpost, încheindu-se anul şi despuiat fiind el de 

toate, el a aflat în insula surghiunului toate cele trebuincioase, şi 

încă din abundenţă: adăpost bogat, hrană îmbleşugată, aur, 

argint şi pietre preţioase, astfel încît traiul lui a fost chiar mai 

îndestulat şi mai fericit decît fusese acela de rege al acelei cetăţi. 

Tîlcuirea este aceasta: cetatea este această lume: cetăţenii ei 

sînt duhurile necurate; regii care se succedă la guvernare sînt 

oamenii obişnuiţi, unii nebuni, iar alţii înţelepţi. Cei nebuni nu se 

gîndesc decît la plăcerile momentului, pe care şi-1 închipuie 

veşnic. Moartea însă nu îi ocoleşte, ci pe neaşteptate îi seceră iar 

ei, goi şi deşerţi, se pogoară la iad. Pe cînd cei înţelepţi lucrează 

multe fapte bune, trimiţîndu-şi bogăţiile lor mai dinainte la Rai. 

Astfel, la ceasul ieşirii lor din această viaţă, regii cei înţelepţi - 

adică oamenii buni şi cu adevărat credincioşi - se duc acolo unde 

şi-au trimis şi bogăţiile încă de mai înainte, şi unde domnesc într- 

o slavă încă şi mai mare decît aceea care au avut-o pe pămînt. 

Luare aminte 

Să luăm aminte la minunata zidire a lumii (Facerea 2): 

La cum Dumnezeu a adus toate animalele, păsările şi fiarele 

înaintea lui 

Adam, spre a vedea cum le va numi pe ele; 

La cum Adam a dat nume fiecărei vietăţi în parte, animal, pasăre 

sau 

fiară. 

Predică Despre Acela Care S-a pogorît şi S-a înălţat 

Cel Ce S-a pogorît, Acela este Care S-a suit mai presus de toate cerurile, cape toate 
Să le umple (Efeseni4 :10). 

în dragostea Lui pentru om, Domnul lisus Hristos S-a pogorît pre 
Sine atît de în jos, încît un loc mai jos decît acela nici nu a putut 
exista. Iar cînd S-a înălţat, cu adevărat, El S-a înălţat atît de sus, 
încît un loc mai Sus decît acela nu a putut exista. El S-a pogorît în părţile 
cele mai de jos ale pămîntului (Efeseni 4: 9): adică la iad, de unde 
a slobozit pe cei ferecaţi, pe protopărinţii Adam şi Eva, pe proroci 
şi pe drepţi, ducîndu-i întru împărăţia Cerurilor, încheindu-şi 
lucrarea Sa şi pe pămînt şi în iad, El S-a suit mai presus de toate cerurile. 
Acela Care S-a înălţat este chiar Acela Care S-a şi coborît fără 
schimbare, fără numai că S-a pogorît fără trup, în timp ce la 
înălţare, S-a înălţat cu trupul pe care 1-a luat pe pămînt. Prin 
urmare, nu există un Fiu al lui Dumnezeu şi un alt Fiu, Care este 
doar al omului, aşa cum susţin ereticii, ci există un Singur Fiu, 
Care este şi al lui Dumnezeu şi al Omului, una şi aceeaşi 
Persoană, unul şi acelaşi Dumnezeu-Om, Domnul nostru lisus 
Hristos. Aşa cum El este pururi acelaşi, astăzi şi ieri şi totdeauna, 
tot aşa el este acelaşi în adîncime, ca şi în înălţime: pe pămînt, în 
iad, şi la ceruri. El S-a pogorît pe Sine mai prejos decît toţi 
oamenii, şi S-a înălţat pe Sine mai presus decît toate puterile 
cereşti, spre a fi întruparea vie a propriilor Lui cuvinte: Cine se va 



înălţa pe sine se va smeri, şi cine se va smeri pe sine se va înălţa 
(Matei 23: 12). De nu ne vom smeri prin virtute, atunci ne vom 
smeri prin păcat. Virtutea ne conduce prin propria noastră voie la 
o umilire de puţină vreme, pe cînd păcatul ne duce la umilinţele 
cele ireversibile şi fără de sfîrşit. 

O Stăpîne Doamne lisuse Hristoase, Cela Ce toate le umpli cu a Ta 
putere, umple-ne şi pre noi cu duhul adevăratei smeriri, 
Căci a Ta este toată slava şi mulţumită în veci, Amin. 

25 noiembrie 

• Pomenirea Sfîntului Sfinţit Mucenic Clement, Episcopul Romei 
El s-a născut la Roma din stirpe imperială, fiind contemporan cu 
Sfinţii Apostoli. Maica lui, cu doi fii ai ei şi fraţi ai lui, au călătorit pe 
mare şi s-au pierdut într-un naufragiu, fiind aruncaţi fiecare în alt 
loc. Tatăl lui a plecat pe mare să-şi caute soţia şi cei doi fii şi s-a 
pierdut şi el. Ajungînd la vîrsta de douăzeci şi patru de ani, Clement 
a pornit la rîndul lui să îşi caute părinţii şi pe cei doi fraţi. Atunci 1-a 
cunoscut la Alexandria pe Sfîntul Apostol Barnabas, urmîndu-i după 
aceea Sfîntului Apostol Petru, care deja îi avea ucenici pe fraţii lui, 
Faustin şi Faustinian. Prin purtarea de grijă a lui Dumnezeu, Sfîntul 
Apostol Petru a fost acela care a descoperit-o şi pe maica fiilor, care 
era o bătrînă nevoită să-şi cerşească pîinea, iar mai apoi 1-a aflat şi 
pe tată. Aşa s-au aflat membrii acestei familii, şi aşa s-au reîntors ei 
cu toţii la Roma, însă Creştini. Sfîntul Clement nu s-a mai despărţit 
de Marele Apostol Petru, care 1-a sfinţit episcop mai înainte de 
moarte. După martiriul Sfîntului Petru, episcop al Romei, pentru 
scurtă vreme, a fost Preasfinţitul Lin, iar lui i-a urmat Preasfinţitul 
Cletus, care de asemenea a păstorit puţin timp Roma. Acestora Ie-a 
urmat în scaunul episcopal al Romei Sfîntul Clement. El a păstorit 
Biserica lui Dumnezeu de la Roma cu o rîvnă de foc, aducînd zilnic la 
sînul ei mulţime de oameni salvaţi de la păgînism. Pe lîngă aceasta, 
el a rînduit şapte cronicari care să însemneze întocmai vieţile 
sfinţilor mucenici care în acele vremuri erau omorîţi pentru Hristos 
cu miile, împăratul Traian 1-a surghiunit pe Sfîntul Clement la 
Cherson, unde Sfîntul a aflat ca la două mii de creştini surghiuniţi şi 
ei acolo. Ei cu toţii erau siliţi să muncească ca ocnaşi în carierele de 
piatră, în locuri cu totul lipsite de apă. Creştinii l-au primit pe Sfîntul 
Clement cu bucurie nespusă, el facîndu-li-se lor izvor viu de 
mîngîiere duhovnicească. Sfîntul Clement cu rugăciunea a făcut să 
izvorască apă în acel loc secetos. El a adus o mulţime atît de mare 
de băştinaşi Chersoniţi la Hristos, încît în timpul unui an a fost 
nevoie să se zidească un număr de şaptezeci şi cinci de biserici. Ca 
să îl împiedice să răspîndească mai departe credinţa creştină 
autorităţile l-au osîndit pe Sfîntul Clement la moarte, legîndu-i o 
piatră de gît şi aruncîndu-1 în mare, la anul 101. Sfintele lui moaşte 
făcătoare de minuni au fost scoase din apele mării de abia în 
vremea Sfinţilor Chirii şi Metodiu [aproximativ după şapte sute de 
ani]. 

• Pomenirea Sfîntului Sfinţit Mucenic Petru, Arhiepiscopul 



Alexandriei 

Sfîntu Petru acesta a fost succesorul Sfîntului Theona la scaunul episcopal din 
Alexandria, unde a fost o vreme profesor la celebra şcoală de filosofic 
condusă de Origen. El a fost înălţat la scaunul episcopal la anul 
299, şi a luat muceniceasca moarte la anul 311, lîngă mormîntul 
Sfîntului Apostol Marcu. El a păstorit Biserica lui Dumnezeu în 
vremuri cumplite, cînd ea era atacată şi din afară, de păgînii 
băutori de sînge nevinovat, dar şi dinăuntru de către lupii 
îmbrăcaţi în piei de oaie, cei, adică de eretici, în vremea Sfîntului 
Petru la Alexandria au luat mucenicia şase sute şi şaptezece de 
creştini. Adesea familii întregi erau urcate pe eşafod şi omorîte 
înaintea gloatelor, în aceeaşi perioadă, necuratul Arie înşela 
credincioşii cu învăţăturile lui mincinoase. Sfîntul Petru 1-a 
excomunicat şi 1-a dat anatemei şi în lumea aceasta, şi în 
cealaltă. Domnul însuşi i s-a arătat în temniţă pe acest mare şi 
minunat sfînt. 

Cîntare de laudă la Sfîntul Sfinţit Mucenic Clement, 
Episcopul Romei. 

Nobilul Clement, Aristocratul, 

Slujitor zelos s-a făcut al Dumnezeului Celui Viu. 

El lepădat-a cu totul deşertăciunea 

Strălucitoarei Rome, 

Şi cu duhul de toată închipuirea s-a desprins. 
Legătura duhovnicească cu Marele Petru, 

Mai tare ca moartea, 

Pe trupeasca rudenie cu împăratul 

O a slăbit. 

El la Roma strălucit-a ca o stea luminoasă, 

Ce noaptea păgînătăţii cu Sfînta Cruce 

O risipeşte desăvîrşit. 

El Apostoleasca Biserică împdobit-a 

Şi o a întărit. 

El amărît-a ale iadului slugi, 

De nimic Ie-a făcut. 

Furtună trecătoare iscat-au ele 

Cătînd să ucidă pe al Domnului sfînt. 

Trupul i l-au ucis; sufletul lui însă, 

Inălţatu-sa la Paradis. 

Sfîntul lui trup a zăcut sub apele mării. 

După opt secole lungi şi fierul s-arfl risipit. 

Nu însă şi trupul lui Clement, 

Sfîntul Sfinţit Mucenic. 

Nu trupul robului adevărat al lui Hristos. 

El slăvit arătat-a minuni, 

Şi mai arată şi astăzi, 

Sfîntul Clement proslăvitu-s-a 

prin puterea lui Hristos! 

O Sfinte Sfinţite Părinte Clement al Romei, 

Roagă-te pentru noi înaintea Tronului lui Dumnezeu! 



Cugetare 

Se spune despre Sfîntul Petru al Alexandriei că niciodată nu a 
urcat treptele care duceau la tronul patriarhal în Biserică ca să 
şadă pe el, ci pururea stătea înaintea scării, şi de acolo grăia 
poporului. Plîngîndu-se credincioşii că ierarhul lor nu sade pe 
tronul care i se cuvine, Sfîntul Petru a zis: "De cîte ori mă aproii 
de tron văd o lumină cerească şi o putere asupra lui, şi de aceea 
nu cutez să urc şi să mă aşez pe el." în afară de această vedenie 
Sfîntul Petru Alexandrinul a mai avut şi o alta, încă mai minunată: 
Pe cînd se afla în temniţă, necuviosul şi necuratul Arie s-a 
prefăcut că a renunţat la erezia lui şi a trimis Sfmtului cuvîntîn 
închisoare cum că s-a pocăit şi se roagă să fie primit înapoi în 
Biserică. Dar necuratul Arie a făcut aceasta numai în ideea că 
Sfîntul va fi martirizat, şi astfel are şansa să fie el numit patriarh 
în locul lui, putînd deci să-şi disemineze în voie erezia. Mai înainte 
de a răspunde, Sfîntul Petru Alexandrinul s-a rugat stăruitor lui 
Dumnezeu, în temniţă fiind. Stînd la rugăciune, o lumină cerească 
a inundat temniţa, şi din ea s-a arătat Domnul Hristos ca un tînăr 
de doisprezece ani ce strălucea mai puternic decît soarele, astfel 
încît sfîntul nu şi-a putut ridica ochii la el. Domnul era îmbrăcat 
într-o tunică albă, sfîşiată în faţă de sus pînă jos. El o ţinea strîns 
înfăşurată în jurul corpului cu mîinile, ca şi cînd ar fi voit să îşi 
ascundă goliciunea. Văzînd aceasta şi căzînd în mare spaimă şi 
groază, Sfîntul Petru Alexandrinul a strigat: "O Doamne, cine a 
cutezat să îţi sfîşie haina?!" Iar Domnul a zis: "Nebunul şi 
necuratul Arie Mi-a sfişiat haina. El a sfîşiat-o, căci a îndepărtat 
de la Mine poporul Meu, pe care Eu l-am răscumpărat cu Sîngele 
Meu. Bagă de seamă să nu îl primeşti în comuniune cu Biserica, 
căci cu viclenie a trimis la tine, şi cu ură drăcească împotriva Mea 
şi a poporului Meu." Auzind acestea, Sfîntul Petru al Alexandriei a 
trimis cuvînt prin preoţii lui, Ahile şi Alexandru, că niciodată nu va 
fi primit necuratul Arie în comuniune cu Biserica, căci cu viclenie 
şi cu gînd drăcesc este cererea lui. Atunci 1-a dat anatemei 
Sfîntul pe necuratul eretic şi în lumea aceasta, şi în cea care va 
să fie. El atunci a mai prorocit că următori pe scaunul patriarhal al 
Alexandriei vor fi preoţii lui, Ahile mai întîi, apoi Alexandru, şi aşa 
a şi fost. 
Luare aminte 

Să luăm aminte la minunata zidire a lumii (Facerea 2): 
La cum Dumnezeu a trimis somn greu asupra lui Adam şi a luat din 
el o 

coastă, plinind locul gol cu carne; 

La cum Domnul a zidit-o pe femeia Eva din coasta lui Adam, apoi a 
adus-o înaintea lui; 

La cum aceasta este temelia şi cauza tainicei atracţii şi unităţi dintre 

soţ 

şi soţie. 

Predică Despre felurimea şi menirea chemărilor 



Şi El a dat pe unii apostoli, pe alţii proroci, pe alţii evanghelişti, pe 
alţii păstori şi învăţători (Efeseni 4: 11). 

Aşa cum feluritele organe ale trupului omenesc au fiecare rolul său, 
dar împreună lucrează în armonie spre binele întregului trup, aşa 
Domnul a instituit felurite organe împlinind feluritele funcţii în trupul 
Bisericii, Care este Trupul Lui. Pe locul întîi vin sfinţii apostoli, cărora 
li s-a dat nu doar o singură cinstire, ci mai degrabă toate cinstirile; şi 
nu doar o singură funţie, ci cu adevărat toate funcţiile; şi nu doar un 
singur dar, ci mai vîrtos toate darurile harului. Căci Sfinţii Apostoli 
au fost în acelaşi timp şi apostoli, şi proroci, şi evanghelişti, şi 
păstori de suflete şi învăţători. Chemarea apostolică de atunci 
înainte nu s-a mai dat în Biserică. Dintre Apostolii cei Mari au fost 
Doisprezece, iar Sfîntul Apostol Pavel este socotit al Treisprezecelea; 
iar dintre Apostolii Mici au fost Şaptezeci. Proroci sînt aceia care au 
primit darul prorociei de la Duhul Sfînt. Dar aici vorbirea ne este nu 
despre Prorocii Vechiului Testament, ci despre aceia ai Noului 
Testament (Fapte 11: 27, 21: 10, 13:1). Prorocii au fost şi sînt proroci 
indiferent de clasa sau poziţia socială căreia îi aparţin. Evanghelişti 
au fost mai întîi cei care au scris Sfintele Evanghelii, apoi misionarii 
care au propovăduit învăţătura lui Hristos printre necredincioşi, şi în 
final cei care tîlcuind Sfintele Scripturi, au dat fiecăruia şi tuturor 
expresia de nezdruncinat a adevărului Credinţei. Păstorii şi 
învăţătorii reprezintă în fapt una şi aceeaşi chemare, căci cu greu ne 
putem închipui un păstor care să nu fie în acelaşi timp şi învăţător. 
Aceştia sînt [Episcopii] cei care păstoresc un anumit număr de 
credincioşi dintr-un anumit loc geografic într-o perioadă dată, 
purtînd grijă de ei ca să îi ducă la mîntuire. Ei sînt cei care 
guvernează Biserica lui Dumnezeu pe pămînt. Astfel, Domnul a 
rînduit toate acestea prin Sfinţii Lui Apostoli. Fericit acela care 
cunoaşte precis funcţia şi darul său primit de la Duhul, şi care 
slujeşte potrivit acestei chemări pînă la sfîrşit. Aşa cum în veacul 
acesta Duhul 

Sfînt a împărţit darurile, tot aşa Domnul Hristos în veacul ce va să 
vie va împărţi şi fiecăruia plata. 

O Stăpîne Doamne Duhule Sfinte, Cela Ce eşti Dumnezeu 
adevărat, ajutâ-ne nouă să folosim darurile Tale în scopul 
dobîndirii vieţii sufletelor noastre întru smerită lucrare, spre 
binele Bisericii lui Hristos şi al mîntuirii noastre, 
Căci numai Ţie se cuvine toată cinstea şi slava, Amin. 

26 noiembrie 

• Pomenirea Sfintului Preacuviosului Părintelui nostru Alipie 
Stîlpnicul 

El s-a născut la Hadrianopolis, cetate a Paflagoniei. încă din 
copilărie el s-a închinat pe sine slujirii lui Dumnezeu. El a fost 
diaconul Episcopului Teodor, în biserica acelei cetăţi. Dar, dorind 
liniştea vieţii pustniceşti de rugăciune şi cugetări sfinte, el s-a 
sălăşluit în pustietatea unui cimitir elinesc din afara cetăţii, pe 
care toţi oamenii îl ocoleau cu groază din pricina arătărilor 



demonice înfricoşate care ieşeau de acolo. Dar Sfîntul Alipie a 
înălţat în mijlocul acelui cimitir o sfîntă cruce şi a zidit şi o sfîntă 
biserică în cinstea Sfintei Muceniţe Eufimia, care i se înfăţişase 
într-o vedenie. Lîngă biserică el a zidit un stîlp înalt, a urcat la 
vîrful lui, şi a petrecut acolo cincizeci şi trei de ani în post şi 
rugăciune. Nici batjocura oamenilor, nici răutăţile dracilor nu au 
putut să îl clintească din rînduiala ce cu binecuvîntare de sus îşi 
alesese. Sfîntul Alipie mai cu seamă a îndurat atacurile mîrşave 
ale diavolilor. Aceştia au căutat să îl înspăimînte cu arătări, l-au 
bătut cu pietre, şi nu i-au lăsat nici o clipă de pace, ziua şi 
noaptea, timp de multă vreme. Dar viteazul Alipie s-a păzit pe 
sine de nălucirile şi puterea dracilor cu semnul sfintei cruci şi cu 
Numele lui Hristos. La urmă, diavolii au fost biruiţi şi nevoiţi să 
fugă de la el. Oamenii au început să îl cinstească şi să vină de 
departe să afle la el vindecarea de boli, rugăciune, mîngîiere şi 
sfat. Lîngă stîlp s-au zidit mai apoi două mînăstiri, una pentru 
bărbaţi, cealaltă pentru femei, în cea pentru femei au vieţuit 
mama şi sora sfîntului. Sfîntul Alipie păstorea cele două mînăstiri 
de pe stîlp, cu pilda vieţii lui şi cu cuvîntul. El a strălucit ca un 
soare din ceruri tuturor, arătîndu-le calea mîntuirii. Acest plăcut al 
lui Dumnezeu a fost atît de covîrşit de har încît trupul lui 
strălucea uneori cu totul, iar de la locul înalt pe care şedea se 
înălţa pînă la cer stîlp de lumină. Sfîntul Alipie a fost mare şi 
puternic făcător de minuni şi în timpul vieţii şi după moarte. El a 
trăit o sută de ani pe pămînt şi s-a săvîrşit către Domnul la anul 
640, în timpul domniei împăratului Heraclie. Sfîntul său cap 
odihneşte la Mînăstirea Kutlumuş din Sfîntul Munte Athos. 

• Pomenirea Sfîntului Preacuviosului Părintelui nostru lacov 
Pustnicul 

Sfîntul lacov acesta a fost cu neamul din Siria. El a fost ucenicul 
Sfîntului Maron (pomenit la 14 februarie) şi contemporanul Sfîntului 
Simeon Stîlpnicul. El s-a nevoit întru aspre petreceri sub cerul liber, 
hrana lui fiind linte muiată. El a lucrat minuni mari, chiarînviind şi 
morţii întru Numele Domnului Hristos. împăratul Leon s-a sfătuit cu 
el în privinţa Sinodului al Patrulea de la Calcedon (din anul 451 după 
Hristos). Sfîntul lacov Pustnicul s-a strămutat la locaşurile cele 
cereşti la anul 457. 

• Pomenirea Sfîntului Preacuviosului Părintelui nostru Stelian 
[Paflagonul] 

El a fost din Paflagonia, concetăţean şi contemporan al Sfîntului 
Alipie Stîlpnicul. lubindu-L desăvîrşit pe Domnul Hristos, el s-a dăruit 
pe sine cu totul celor mai aspre vieţuiri pustniceşti. El s-a lepădat 
desăvîrşit de toate pentru dragostea lui Hristos. Mai înainte de sfîntă 
adormirea lui, s-au pogorît din cer înger spre a duce sufletul lui la 
cer, iar faţa lui a strălucit ca soarele. Sfîntul Stelian a fost mare 
făcător de minuni şi în timpul vieţii, şi după a lui moarte. Rugăciunile 
lui sînt mai cu seamă grabnic ajutătoare cînd este vorba de copii 
bolnavi şi de familii fără de copii. 103 



• Pomenirea Preacuviosului Părintelui nostru Nicon, propovăduitorul 
pocăinţei [numit şi „Pocăiţi-vă!"] 

Sfîntul Nicon acesta s-a născut în Armenia. Trezindu-se cu duhul la 
auzul dumnezeieştilor cuvinte: Tot cel ce va lăsa pe tată sau pe 
mamă. ..înmulţit va lua înapoi şi va moşteni viaţa veşnică (Matei 19: 
29), el a lepădat cu adevărat toate pentru dragostea lui Hristos şi s- 
a dus la o mînăstire unde s-a tuns monah. Desăvîrşindu-se acolo 
întru toate virtuţile, Sfîntul Nicon 

103 "Acesta a fost sfinţit din pîntecele maicii sale şi s-a făcut locaş Duhului Sfint. 
Pentru aceasta împărţindu-şi bogăţia la săraci şi făcîndu-se monah, a covîrşit pe 
toţi monahii cei de atunci prin nevoinţă obositoare şi vieţuire aspră. Apoi s-a dus 
în pustie, şi a intrat într-o peşteră în care primea hrană de la un dumnezeiesc 
înger. Şi s-a făcut doctor de felurite nevindecate patimi. Căci cînd urma boală 
aducătoare de moarte şi mureau pruncii, şi părinţii rămîneau fără de copii, atunci 
cîte maici chemau cu credinţă numele acelui sfînt Stelian şi zugrăveau sfintă lui 
icoană, iarăşi năşteau alţi prunci, însă şi prunci bolnavi izbăvea de boală. Deci aşa 
vieţuind pururea pomenitul şi videcări şi minuni multe săvîrşind, s-a mutat către 
Domnul." - Sinaxarul Sfîntului din Minei (Bucureşti: Editura Inst. Bibi. şi de Misiune 
al B. O. R., 1983, p. 365). 

a părăsit mai apoi mînăstirea şi a mers din loc în loc, 
propovăduind Sfînta Evanghelie la popor. El striga pretutindeni, 
fără încetare, Pocăiţi-vă! De aceea l-au şi numit oamenii chiar cu 
numele „Pocăiţi-vă". El a străbătut toată Anatolia şi Peloponnesul 
propovăduind Cuvîntul lui Dumnezeu. El a făcut minuni mari cu 
rugăciunea, întru Numele lui Hristos, şi s-a odihnit la urmă cu 
pace, întru bucuria Domnului lui. Săvîrşirea lui a fost la Sparta, în 
anul 998. 

• Pomenirea Sfîntului Inochentie din Irkuţk, Făcătorul de Minuni 

El s-a săvîrşit la anul 1731, iar sfintele lui moaşte s-au descoperit 

a fi făcătoare de minuni la anul 1804. 

Cîntare de laudă la Sfîntul Alipie Stîlpnicul 

Eliberai de toate, şi de lume desprins, 

De-ale ei griji, apăsări şi patimi, 

Sfîntul Alipie se a preaslăvit 

Prin rugăciunea firbinte şi dumnezeiasca cugetare. 

El pe stîlp înalt s-a sălăşluit, 

Departe de lume şi de Domnul aproape. 

Sfîntul Alipie se a preaslăvit 

Prin rugăciune fierbinte şi dumnezeiască cugetare. 

înfricoşatele furtuni stîlpul nu l-au zdrobit, 

Căci Domnul cîrmit-a şi fulger şi tunet. 

Sfîntul Alipie pre sine se a preaslăvit 

Cu totul închinîndu-se dumnezeieştii rugi şi cugetării. 

El cu rugăciunea strălucit-a ca un soare puternic, Numele lui peste 

veacuri ne-a rămas moştenire. Pe minunatul Alipie, plăcutul lui 

Dumnezeu, L-au înnemurit dumnezeieştile rugi şi cugetările. 

Acum în ceruri stîlp de foc străluceşte, 

El este al lui Alipie suflet nemuritor. 

Astfel Alipie Stîlpnicul ieri ca şi astăzi 

înaintea Domnului stă, întru rugăciuni pentru noi. 

Ieri ca şi azi ruga lui e-a noastră bucurie, El e armă de foc contra 

viclenilor draci. 



Cugetare 

Mulţi învăţaţi mari ai lumii păgîne au venit la Biserica lui Hristos şi 
au primit Sfîntul Botez tocmai pentru că ea propovăduieşte viaţa de 
veci ca pe o realitate probată, iar nu ca pe o speculaţie a minţii 
umane. Sfîntul Clement Romanul a studiat desăvîrşit toată filosofia 
greacă, şi cu toate acestea a constatat că sufletul lui a rămas tot 
nemulţumit şi gol. Tînărîn vîrstă de douăzeci şi patru de ani fiind, el 
a dorit cu ardoare din adîncul inimii să cunoască dacă poate exista o 
viaţă mai bună decît cea pe care o duc îndeobşte oamenii. Filosofia 
nu îi dăduse decît raţionamente speculative ale minţii omeneşti, şi 
nicidecum dovezi concrete despre o viaţă mai bună. El îşi jelea 
familia pierdută pe mare şi îşi chinuia sufletul cu gîndul dacă ar 
putea exista o altă viaţă în care să poată fi din nou împreună. 
Atotvăzătorul Dumnezeu i-a călăuzit pentru aceasta paşii, scoţîndu-i 
în cale un om care i-a vorbit despre Creştini, şi despre credinţa lor în 
realitatea vieţii de dincolo de mormînt. întîlnirea cu acel om într-atît 
1-a răscolit pe tînărul Clement încît el a ieşit imediat din Roma şi s-a 
strămutat în ludeea, la leagănul Creştinismului, numai şi numai în 
scopul de a afla mai mult despre Creştini şi credinţa lor în viaţa de 
dincolo de moarte. Auzind predicarea Sfîntului Apostol Petru, bazată 
în întregime pe credinţa învierii din morţi, Sfîntul Clement a 
dispreţuit definitiv speculaţiile filosofice şi a adoptat definitiv 
Credinţa Creştină. El a primit Sfîntul Botez şi s-a închinat pe sine cu 
totul slujirii Bisericii lui Dumnezeu. Iar cum a fost atunci, aşa este şi 
astăzi: cel care are credinţă puternică în învierea lui Hristos, şi o 
cunoştinţă clară a vieţii de dincolo de moarte şi Judecăţii de Apoi, cu 
uşurinţă se hotărăşte să plătească preţul intrării întru acea fericită 
viaţă. Iar preţul acesta este împlinirea dumnezeieştilor porunci. 
Luare aminte 

Să luăm aminte la minunata zidire a lumii (Facerea 2): 
La cum Domnul Dumnezeu a zidit bărbatul, iar din bărbat, femeia; 
La cum Adam şi Eva erau goi şi nu se ruşinau, căci încă nu 
cunoscuseră 
păcatul. 

Predkă Despre scopul împărţirii darurilor, slujirilor şi 
chemărilor 

Spre desăvîrşirea sfinţilor, la lucrul slujirii, la zidirea trupului lui 
Hristos (Efeseni 4: 12). 

lată scopul în care a împărţit Duhul Sfînt darurile Sale în chip felurit, 
facîndu-i pe unii apostoli, pe alţii proroci, pe alţii evanghelişti, iar pe 
alţii păstori şi învăţători: anume spre desăvîrşirea sfinţilor, adică a 
credincioşilor creştini. Aşa cum în casa bine rînduită există o slujire 
şi o cinste cuvenită părinţilor, o slujire şi o cinste cuvenită fiilor şi 
fiicelor mai mari, şi o alta cuvenită copiilor celor mici şi slugilor, 
toate aceste slujiri şi cinstiri fiind spre folosul întreolaltă al tuturor 
membrilor casei, tot aşa este şi în Casa lui Dumnezeu, Sfînta 
Biserică: fiecărei cinstiri îi corespunde şi slujirea pe măsură, iar 
slujirea fiecăruia este de folos tuturor. Aşa creşte şi se zideşte 
sufleteşte trupul Bisericii, care este Biserica Sfînta a lui Dumnezeu. 



Fiecare credincios, sprijinit fiind de duhovniceştii lui fraţi, creşte şi se 
dezvoltă ca mădular al trupului. El creşte şi se dezvoltă în curăţie şi 
sfinţenie, în măsura şi proporţia cuvenită cu întregul trup. întregul 
trup, de la începutul şi pînă la sfîrşitul timpului, şi mai cu seamă de 
la întruparea lui Dumnezeu Cuvîntul pînă la Judecata de Apoi, este 
Biserica lui Dumnezeu. Trupul vrednic este de nemurire, iar zidirea 
vrednică este de Dumnezeu. Ochiul omului nu o poate vedea pe ea 
de la un capăt la celălalt al ei, nici poate mintea omului să o 
priceapă. Căci zidirea din materii foarte preţioase este făcută: din 
pietre vii, din ochi şi din inimi, fără urîţenie sau zbîrcitură, fără 
stricăciune sau schimbare. Totul în ea este aşezat la loc bine rînduit, 
totul este frumuseţe desăvîrşită în fiecare parte, precum şi în întreg. 
Acesta este, fraţilor, scopul călătoriei noastre! Acesta este scopul 
arderii vieţilor noastre în cuptorul suferinţelor! Aceasta este viaţa 
noastră, mai bună de mii de ori decît planurile pe care ni le facem 
singuri, şi mai scumpă de mii de ori decît cele mai tainice doriri ale 
inimilor noastre! 

O Stăpîne Doamne lisuse Hristoase, Cela Ce eşti Dumnezeul nostru 
Iubitor de oameni, nu ne respinge pre noi ca pe nişte pietre 
lepădate, ci ne şlefuieşte pre noi şi ne zideşte întru Trupul Tău Cel 
Nemuritor, 
Căci noi pre Tine Te lăudăm şi Ţie ne închinăm în veci, Amin. 

27 noiembrie 

• Pomenirea Sfîntului Mare Mucenic lacov Persul 

Sfîntul lacov s-a născut în cetatea persană Elapa (sau Vilat) din 
părinţi creştini, a fost crescut întru Sfinta Credinţă Creştină şi s-a 
căsătorit cu o femeie creştină. Regele persan Yezdegherd 1-a 
îndrăgit pe lacov pentru aleasa lui ţinută, educaţia strălucită şi 
marile lui calităţi diplomatice şi personale şi 1-a făcut curtean al 
palatului său. înşelat de măgulirile regelui, lacov a uitat de sine şi 
a început să aducă necurate jertfe idolilor, asemenea regelui, 
care era păgîn. Aflînd de acestea mama lui şi soţia lui, i-au trimis 
o scrisoare lungă şi îndurerată în care îl plîngeau ca pe un 
apostat, ca pe un om care duhovniceşte este deja mort. Cu toate 
acestea, încheind scrisoarea, ele îl implorau să se întoarcă la 
Hristos, cît încă mai are suflare în trup. Mişcat profund de această 
scrisoare, lacov s-a pocăit cu amar, apoi a mers înaintea regelui şi 
întregii curţi, s-a lepădat de idolatrie, şi şi-a mărturisit cu vitejie 
credinţa creştină întru care a fost născut şi cu dragoste crescut, 
de care el nu vrea să se mai lepede pentru nimic în lume. înfuriat, 
regele 1-a osîndit la moarte prin torturi bestiale. El urma să fie 
tăiat cu încetul în bucăţele, pînă cînd avea să moară lent. Călăii 
au executat porunca păgînului rege, începînd să taie mădularele 
sfîntului, cu încetul: mai întîi degetele de la mîini şi picioare, apoi 
gambele şi braţele, apoi umerii, iar la urmă capul. La fiecare 
mutilare, sfîntul mulţumea cu lacrimi Domnului că îi primeşte 
pocăinţa lui, dăruindu-i astfel de mucenicească moarte. Din rănile 
lui ieşea bună mireasmă de chiparos. Astfel şi-a spălat acest 



minunat sfînt păcatul lepădării, înfăţişîndu-se cu sufletul înaintea 
Domnului Hristos Dumnezeu, întru împărăţia Cerurilor. Sfîntul 
lacov Persul a luat mucenicia cam pe la anul 400. Capul lui se află 
la Roma, iar parte a sfintelor lui moaşte sîntîn Portugalia, unde 
este prăznuitîn douăzeci şi două de zile ale lunii mai. 

• Pomenirea celor Şaptesprezece Preacuvioşi Mucenici din India 

Ei au fost călugări creştini care au luat mucenicia din mîna regelui 
Indiei, Abenner. Urîndu-1 pe Avva Varlaam pentru aceea că i-a 
botezat fiul, pe loasaf, întru Credinţa Creştină, regele Abenner a 
trimis oameni pe urmele lui. 

Dar urmăritorii nu l-au aflat pe Avva Varlaam, care s-a făcut 
nevăzut de la faţa lor. în schimb ei au prins şi au legat alţi 
şaptesprezece monahi, pe care i-au adus înaintea regelui. 
Abenner i-a osîndit pe aceştia la moarte, iar torţionarii lui i-au 
omorît pe ei bestial: ei le-au scos ochii, le-au tăiat limbile, le-au 
frînt braţele şi picioarele, iar la urmă i-au decapitat. Dar chiar şi 
aşa Credinţa Creştină nu a putut fi stîrpită din India ci dimpotrivă, 
ea s-a întărit încă şi mai mult, fiind întemeiată pe sîngele 
mucenicesc al atleţilor lui Hristos. 

• Pomenirea Sfîntului Preacuvios Roman Făcătorul de Minuni 
Sfîntul Roman s-a nevoit întru călugăreştile petreceri în apropiere 
de Antiohia. El la a sa chilie niciodată nu a aprins candelă, nici a 
avut în vatră foc. El s-a săvîrşit către Domnul cu pace, fiind mare 
făcător de minuni şi în timpul vieţii, şi după moartea lui. El 
mijloceşte puternic pentru femeile sterpe care cheamă cu 
credinţă numele lui. 

• Pomenirea Sfîntului Preacuvios Pinufrie 

El a fost contemporanul Sfîntului loan Cassian (vezi prăznuirea lui 
în 29 februarie) şi mare nevoitor al pustiei egiptene. El a trăit în 
veacul al patrulea, nevoindu-se aspru în mai multe locuri, căci 
pururea fugea de slava oamenilor. El a avut mulţime de ucenici, 
care au luptat să imite în vieţile lor înalta pilda de vieţuire sfîntă a 
învăţătorului lor. 

• Pomenirea Sfîntului Preacuvios Nathanael 

Acest Sfînt Nathanael a fost un pustnic din deşertul nitric. El s-a 

rugat lui Dumnezeu ziua şi noaptea, şi s-a luminat de sus, prin 

rugăciunile şi cugetările cele dumnezeieşti. El nu a ieşit din chilia 

sa timp de treizeci şi opt de ani, nici de prag apropiindu-se. El s-a 

săvîrşit către Domnul în a doua jumătate a veacului al şaselea. 

Cîntare de laudă la Sfîntul Mare Mucenic lacov Persul 

Ziditorul nici un suflet nu pierde, 

Care ale lui păcate le plînge cu amar: 

Căci inima înfrîntă şi smerită o iubeşte Domnul. 

lacov de Domnul Cel Viu se a lepădat, 

Lăudîndu-I regele, el de sine a uitat. 

Maica lui însă i-a trimis scrisoare de certare, 

în ea asemenea îi scria şi scumpa lui soţie: 
„Au nu ştii că bogăţiile lumii acesteia 



Mai trecătoare sînt decît spuma mării? " 
lacov întru sine şi-a venit, şi aplîns cu amar. 
Apoi cu vitejie a grăit pe faţă 

Ceea ce mai înainte ascunsese: 

„ Creştin am fost şi voiesc să fiu iară! 

Creştin vreau să mor! 

Nebunie a rătăcirii sînt idolii voştri, 

Ei înşişi lucruri de om neputincios! 

Eu de ei mă lepăd!" 

Astfel grăit-a lacov, înaintea regelui stînd; 

Aste Ie-a grăit pe faţă, 

Şipe-al lui cuvînt l-a ţinut. 

împăratul i-a smuls toate însemnele cinstirii, 

Şi l-a înveşmîntatpre lacov în schingiuiri. 

El a fost prefăcut tot într-o rană, 

La el s-au repezit ca nişte dihănii, călăii. 

Ei trupul mucenicului au sfişiat în bucăţi, 

Fărîmiţat-au trupul viteazului lui Hristos. 

Dar ei acum cu sufletul se află în Ceruri 

Pururea rugîndu-se Domnului pentru noi. 

Cugetare 

Tăindu-i călăii Sfîntului lacov degetul mare de la mîna dreaptă, el 

a zis: „Şi via se taie aşa, ca o viţă tînără să poată ieşi în loc." 

Tăindu-se şi al doilea deget, Sfîntul a zis: „Primeşte, Doamne, şi 

acest al doilea ram al secerării Tale." Tăindu-se şi al treilea deget, 

Sfîntul a zis: „Binecuvîntez pre Tatăl, pre Fiul şi pre Duhul Sfînt, 

Domnul." La tăierea celui de al patrulea deget, Sfîntul a zis: „O 

Stăpîne Carele de cei Patru Evanghelist! eşti închinat şi slăvit, 

primeşte şi jertfa acestui al patrulea deget!" Tăindu-se al cincilea 

deget, Sfîntul a zis: „împlinească-se bucuria mea, precum a celor 

cinci înţelepte fecioare în cămara de nuntă!" începîndu-se tăierea 

degetului celeilalte mîini, Sfîntul a zis: „îţi mulţumesc Ţie, 

Stăpîne, Carele întru al şaselea ceas întinsu-Ţi-ai preacuratele 

braţe pe Cruce, îţi mulţumesc că-mi dăruieşti jertfirea acestui al 

şaselea deget pentru Tine!" La tăierea celui de al şaptelea deget, 

Sfîntul a zis: „Precum David care de şapte ori pe zi Te-a lăudat pe 

Tine, şi eu smeritul pre Tine Te slăvesc cu jertfirea acestui al 

şaptelea deget al mîinilor mele." La tăierea celui de al optulea 

deget, Sfîntul a zis: „întru a opta zi de la Sfînta Naşterea Ta, 

Doamne, fost-ai Tu însuţi tăiat împrejur!" La tăierea celui de al 

nouălea deget, Sfîntul a zis: „întru al nouălea ceas, O Doamne 

lisuse Hristoase Dumnezeul meu, încredinţat-ai sufletul Tău în 

mîinile Tatălui! Iar eu pre Tine Te slăvesc cu jertfirea acestui al 

nouălea deget al meu!" La tăierea celui de al zecelea deget, 

Sfîntul Mare Mucenic a zis: „în psaltire cu zece strune cînt eu 

către Tine, Doamne, şi îţi mulţumesc Ţie că de această mucenicie 

m-ai învrednicit, îţi mulţumesc Ţie că m-ai învrednicit a mi se tăia 

degetele mîinilor mele, cele în numărul sfînt al celor Zece ale Tale 



Sfinte Porunci pe tăbliţe de piatră săpate." Cît de minunată este 

credinţa şi dragostea sfinţilor! Cît de nobile sînt sufletlele 

nevoitorilor lui Hristos! 

Luare aminte 

Să luăm aminte la minunatul Rai al lui Dumnezeu (Facerea 2): 

La cît de frumoasă era Grădina Raiului, şi pe dinafară, şi pe 

dinăuntru; 

La cum toate vietăţile care foşneau în ea se supuneau 

necondiţionat 

autorităţii omului, care la rîndul lui se supunea necondiţionat şi cu 

dragoste lui Dumnezeu; 

La cît de frumoşi au fost primul bărbat şi prima femeie în Grădina 

Raiului, conştinenţi că trăiesc în lumina dragostei lui Dumnezeu şi 

a 

autorităţii Lui. 

Predică Despre bărbatul desăvîrşit 

Pînă vom ajunge toţi la unitatea credinţei şi a cunoaşterii Fiului lui 

Dumnezeu, la starea bărbatului desăvîrşit, la măsura vîrstei 

deplinătăţii lui Hristos (Efeseni 4: 13). 

Unitatea credinţei, fraţilor, şi cunoaşterea Fiului lui Dumnezeu, a 

Domnului nostru lisus Hristos şi Mîntuitorul nostru, uneşte doi 

oameni întru unul singur, o mie de oameni întru unul singur, şi multe 

milioane de oameni într-un singur om. Unitatea Credinţei în Hristos 

Domnul şi adevărata cunoaştere ortodoxă a lui Hristos Domnul 

unesc oamenii mai puternic decît legătura de sînge, mai puternic 

decît unitatea de limbă, mai puternic decît oricare alte legături ale 

împrejurărilor exterioare şi decît orice legătură materială. Atunci 

cînd multe suflete gîndesc ca şi cînd ar fi unul singur, voiesc ca şi 

cînd ar fi unul singur, şi doresc ca şi cînd ar fi unul singur, atunci 

multitudinea aceea de suflete şi sînt un singur suflet, foarte mare, şi 

foarte puternic. Diferenţele fizice dintre oameni sînt de mică 

însemnătate, şi abia dacă pot fi luate în considerare. Astfel, sufletele 

care sînt unul şi acelaşi suflet se zidesc în bărbat desăvîrşit, la 

măsura vîrstei deplinătăţii lui Hristos. Căci părţile acestui trup 

desăvîrşit sînt ele însele desăvîrşite, fiecare în parte. Tot omul 

credincios este mădular al bărbatului desăvîrşit. Hristos este 

Bărbatul Desăvîrşit Căruia Biserica îi este Trup Mistic. El umple cu 

Sine pe fiecare om care crede în El, după măsura vîrstei fiecăruia. El 

este plinătatea de dincolo de orice plinătate, izvorul cel viu care 

curge şi umple toate vasele vrednice de umplut. Cu cît se goleşte 

mai mult omul de toate cele care nu sînt ale lui Hristos, cu atît va 

veni El şi va umple cu Sine inima curăţită a acelui om. 

O, fraţilor, pe lîngă credinţă puternică, adîncă umilinţă ne trebuieşte 

ca să putem primi întru noi Izvorul Apei Celei Vii! Chiar şi în natură, 

vedem cu cîtă uşurinţă irigă ploile ţinuturile cele joase. Astfel, cu cît 

mai smerită este inima noastră înaintea Domnului Hristos, cu atăt 

mai volnic Se varsă El pre Sine întru noi, udîndu-ne cu Sinea Lui de 

viaţă făcătoare, şi umplînd vasele curăţite ale inimilor noastre cu 

plinătatea nemuririi Lui. 



O Stăpîne Doamne lisuse Hristoase, Cela Ce eşti plinătatea vieţii, a 
înţelepciunii, a frumuseţii şi a dulceţii, ajută-ne nouă să ne smerim 
cum se cuvine înaintea Dumnezeirii Tale Celei înfricoşate, ca să ne 
facem vrednici venirii Tale întru noi, 
Căci noi numai pre Tine Te slăvim şi Ţie îţi mulţumim în veci, Amin. 

28 noiembrie 

• Pomenirea Sfintului Preacuvios Mucenic Ştefan cel Nou' 04 
Aşa cum odinioară Anna, maica lui Samuel, s-a rugat lui 
Dumnezeu ca să îi dăruiască fiu, aşa s-a rugat şi Ana, maica 
acestui Sfînt Ştefan pe care îl prăznuim astăzi. Rugîndu-se 
îndelung cu credinţă şi din zdrobirea inimii înaintea icoanei 
Preasfintei Născătoare de Dumnezeu din Biserica din Vlaherne, pe 
Ana a cuprins-o un somn uşor. Atunci ea a văzut pre Maica lui 
Dumnezeu cu chip strălucitor ca soarele, şi a auzit un glas care a 
ieşit din icoană: „Femeie, mergi în pace. După rugăciunea ta, iată 
ai în pîntece fiu." Cu adevărat Ana a zămislit şi a dat naştere unui 
fiu, care avea să fie Sfîntul Ştefan cel Nou. La vîrsta de 
şaisprezece ani tînărul Ştefan s-a îmbrăcat în îngerescul chip la 
Muntele Avxentie de lîngă Constantinopol, de către Avva loan 
care 1-a învăţat întru toată rînduiala şi înţelepciunea nevoinţelor 
călugăreşti. Săvîrşindu-se Avva loan către Domnul, Sfîntul Ştefan 
a rămas în munte, continuîndu-şi viaţa lui de rugăciune 
neîncetată şi de nevoinţe aspre, pe care şi le sporea mereu. 
Sfinţenia vieţii lui a atras la dînsul mulţime de ucenici. La vremea 
în care împăratul Constantin Copronimul a pornit prigoana 
împotriva cinstirii sfintelor icoane mai sălbatic decît o făcuse 
necuratul lui tată, Leon Isaurul, Sfîntul Ştefan s-a arătat apărător 
cu rîvnă de foc al sfintei cinstiri a icoanelor. Dementul împărat a 
crezut cu plăcere murdarele calomnii pe care ticăloşii din 
anturajul său i le-au strecurat la ureche, şi a uneltit personal 
distrugerea şi înlăturarea acestui bărbat sfînt. Sfîntul Ştefan a fost 
surghiunit în insula Proconnesus, apoi adus la Constantinopol, 
legat în lanţuri şi aruncat în temniţă. Acolo l-au întîmpinat trei 
sute şi patruzeci de monahi şi ei legaţi şi închişi pentru cinstirea 
sfintelor icoane, adunaţi de prin toate ţinuturile. Aceşti sfinţi 
legaţi în lanţuri şi închişi au petrecut în temniţă ca şi în mînăstire, 
rugîndu-se întocmai după toată rînduiala mînăstirească. Ticălosul 
împărat 1-a osîndit pe Sfîntul Ştefan la moarte. Sfîntul şi-a văzut 
felul ieşirii sale cu patruzeci de zile mai înainte, şi a cerut iertare 
fraţilor. Slugile necuratului împărat l-au apucat pe Sfîntul şi, 
bătîndu-1 şi scuipîndu-1, l-au tîrît pe străzile Constantinopolului, 
poruncind gloatei fidele împăratului să îl bată cu pietre 

104 

In Sinaxarul din Minei: "Pomenirea Preacuviosului Părintelui nostru şi Mărturisitorul 
Ştefan cel nou." (Mineiul pe Noiembrie. Bucureşti: Editura Instituim Biblic şi de Misiune 
al Bisericii Ortodoxe Române, 1983.) 

căci acesta este „duşmanul împăratului." Un eretic 1-a lovit pe 
Sfint cu un lemn, astfel omorîndu-1. Aşa cum înainte vreme 
Sfintul întîi Mucenic şi Arhidiacon Ştefan a fost omorît de către 



iudeii cei de un sînge cu el, aşa acest Sfint Ştefan a fost omorît de 
ereticii luptători contra sfintelor icoane, care îşi ziceau creştini 
ortodocşi. Acest slăvit oştean al lui Hristos a luat mucenicia la 
anul 767, în vîrstă fiind de cincizeci şi trei de ani. El s-a încununat 
de către Domnul Hristos cu cununa nepieritoare a veşnicei slave. 

• Pomenirea Sfîntului Hristu, Noul Mucenic 

Sfîntul Hristu a fost de neam albanez, cu credinţa creştin iar cu 
îndeletnicirea, grădinar în cetatea Constantinopolului. Pe cînd îşi 
vindea într-o zi legumele sale la piaţă, un turc s-a simţit insultat 
de purtarea lui Hristu faţă de el şi 1-a clevetit la stăpînire, cum că 
grădinarul Hristu ar fi făgăduit să se facă musulman, iar apoi s-a 
răzgîndit. Hristu a fost anchetat şi aruncat în temniţă. Acolo, 
cineva i-a oferit ceva de mîncare, dar el a zis: „Este mai bine să 
mă înfăţişez flămînd înaintea Stăpînului meu Hristos." Apoi, a 
scos de la brîu nişte bani pe care îi avea şi, dîndu-i celor 
întemniţaţi ca şi el, i-a rugat ca după ce vor ieşi din temniţă să 
plătească Sfinte Liturghii la Biserică pentru odihna sufletului lui. 
El a fost omorît de turci prin decapitare la anul 1748, şi s-a 
preaslăvit veşnic întru Cereasca împărăţie de către Hristos 
Domnul. 

• Pomenirea Sfintei Cinstite Ana 

Sfinta Ana aceasta a fost o femeie aristocrată de la 
Constantinopol care, după moartea soţului ei, a fost tunsă în 
monahism de către Sfintul Ştefan Noul Mucenic. Pe această 
femeie a obligat-o împăratul Constantin Copronimul să declare că 
a avut legături necuvenite cu Sfîntul Ştefan, spre a îl discredita pe 
Sfint înaintea poporului. Cinstita Ana a refuzat cu hotărîre să 
comită mîrşava crimă împotriva Sfîntului, şi părintelui ei 
duhovnicesc. Pentru aceasta ea a fost biciuită şi aruncată în 
temniţă, unde şi-a dat sfîntul ei suflet în mîinile lui Dumnezeu. 

• Pomenirea Sfîntului şi Evlaviosului împărat Mauriciu 

El a fost asasinat împreună cu cei şase fii ai lui de către împăratul 

Foca, la anul 602. (Vezi Cugetarea dintru această zi.) 

Cîntare de laudă la Sfîntul Nou Mucenic Ştefan 

Asemenea Sfîntului Ştefan Arhidiaconul, 

Cel de un nume cu el, 

Ştefan Mucenicul cel Nou viaţa şi-o a jertfit 

Pentru Hristos Domnul. 

Ereticul împărat plin de drăcească mîndrie, 

Asasinul cel cu nume de necurăţie, 

înarmatu-s-a pînă în dinţi cu armele drăceşti. 

A Sfîntului Ştefan armăfost-a duhovniceasca putere, 

Puterea de sus, a adevărului sfint. 

împăratul soldaţi avut-a, slugi mincinoase, năimite, 

Pe cînd Ştefan Sfîntul, pe Dumnezeu lîngă el. 

El de aceea stat-a liniştit, aşteptînd tortura, 

Moartea şi cununa cea mai presus de veci. 

Dar Copronim cu ură urlat-a animalic, 



semnînd sentinţa de tortură şi moarte 

pentru bărbatul cel sfînt. 

Sfîntul Ştefan nicicum s-a tulburat cu duhul, 

Deşi umilit a fost, cu sălbăticie bătut. 

Inima la ceruri avut-a, legată în rugăciune, 

De aici a venit liniştea sa. 

Necuratul împărat zdrobit-a sfîntului trupul, 

căci Copronim la trup mai tare a fost. 

Insă Ştefan Sfîntul biruit-a cu duhul 

El biruit-a duşmanii, nevăzuţi, şi trupeşti: 

Căci el de către Domnul încununatu-s-a, ca un briuitor. 

O Sfinte Ştefane, duhovnicescule oştene, 

Ajută-ne şi nouă de drăceşti uneltiri să scăpăm! 

Ajută-ne ca înaintea sfintelor icoane 

Să ne închinăm cu cinste, 

Şi sfînta ta viaţă şi noi să o urmăm! 

Cugetare 

Cînd citim vieţile pline de statornicie, de credinţă şi de 

generozitate ale sfinţilor lui Dumnezeu, devenim şi noi statornici 

în credinţă şi generoşi. Venind slugile lui Copronim la Sfîntul 

Ştefan şi urgentîndu-1 să se lepede de sfintele icoane ca să îi fie 

pe plac împăratului iconoclast, Sfîntul Ştefan a întins 

mîna sa, a strîns-o într-un pumn şi a zis: „Fie şi numai un singur 

pumn de sînge de aş avea, şi pe acela mi l-aş vărsa pentru 

icoana Domnului meu Hristos." 

împăratul Mauriciu a avut şase fii, cel mai mic dintre ei fiind încă 

sugar neînţărcat. Pentru acest fiu el avea la palat o doică anume, 

care îl hrănea. Dar împăratul Mauriciu a avut o soartă cumplită: 

Focas 1-a înlăturat de pe tronul imperial şi 1-a osîndit la moarte 

împreună cu cei şase fii ai lui. El i-a ucis pe fii înaintea ochilor 

tatălui lor, unul cîte unul. Cînd a venit rîndul doicii să îl predea pe 

fiul cel mic al împăratului pe care îl alăpta alături de al ei, femeia, 

suferind de suferinţa împăratului şi voind ca măcar pe cel mai 

mic copil imperial să îl salveze, a dat călăilor pe propriul ei fiu. Ea 

a crescut pruncul împărătesc ca pe fiul ei, iar la vremea cuvenită 

i-a dezvăluit adevărul. Tînărul, pătruns de gravitatea adevărului, 

a părăsit cu hotărîre şi fără regret lumea şi s-a închinat pe sine cu 

totul lui Dumnezeu, tunzîndu-se monah la Muntele Sinai. El a 

făcut aceasta spre a răscumpăra sufletul copilului nevinovat care 

fusese ucis în locul lui. 

Luare aminte 

Să luăm aminte la minunatul Rai al lui Dumnezeu (Facerea 2): 

• La cum el a fost o împărăţie a nevinovăţiei, curăţiei şi 
dreptăţii; 

• La cum nu se afla în el nici urmă de boală sau moarte, căci 
nici măcar noţiunea de păcat nu exista în el. 

Predică Despre cum trebuie să crească duhovniceşte credincioşii 
Ci ţinînd adevărul în iubire, să creştem întru toate pentru El, Care 



este capul - Hristos (Efeseni 4: 15). 

Fraţilor, iată aici tot ceea ce se cere de la noi în această viaţă 
pămîntească: să ne ţinem de adevăr şi să vieţuim întru dragoste. 
Adevărul ni s-a descoperit nouă de către Hristos Domnul, şi 
Domnul Hristos ne-a dat şi exemplul iubirii. Nici la adevăr nu 
putem ajunge fără Hristos, şi nici nu putem afla în afara Lui 
exemplu de adevărată iubire. Văzînd că drumul luminos şi drept 
al iubirii şi adevărului este în această viaţă aproape înăbuşit de 
căile întortocheate ale confuziei şi minciunii, Sfintul Apostol Pavel 
ne învaţă din capul locului, îndemnîndu-ne: ...să nu mai fim copii 
duşi de valuri, purtaţi încoace şi încolo de orice vînt al învăţăturii, 
prin înşelăciunea oamenilor, prin vicleşugul lor, spre uneltirea 
rătăcirii (Efeseni 4: 14). Doar Dumnezeu poate să ne arate 
adevărul. Doar Dumnezeu poate să ne arate adevărata iubire. 
Este 

posibil ca un om să cunoască mai mult decît altul, dar numai 
Dumnezeu poate descoperi adevărul. Mintea omului este asaltată 
de gînduri ca şi de un vînt, de aceea el de multe ori ia închipuirile 
drept adevăr, înşelat de propriile lui cugete, omul cu uşurinţă va 
putea induce în eroare pe alt om. Adevărul însă este numai în 
Dumnezeu, şi de la El. Hristos Domnul este întreg adevărul nostru şi 
întreaga noastră iubire. Cînd gîndim la Hristos, noi la adevăr 
cugetăm; cînd lucrăm după Hristos, noi adevărul îl lucrăm, corect şi 
fără înşelare; iar cînd îl iubim pe Hristos, noi iubim însăşi Persoana 
Iubirii. Noi prin Hristos trăim, prin Hristos creştem, prin Hristos ne 
înnemurim şi prin Hristos ne preaslăvim. El este Capul nostru, nu 
doar Conducătorul unei comunităţi de pămînteni, ci Capul real al 
unui Trup Viu, Căruia noi îi sîntem mădulare. Lipindu-ne de adevăr şi 
de iubire noi ne facem vrednici de a ne sălăşlui pururea întru acest 
Trup al lui Hristos. 

O Stăpîne Doamne lisuse Hristoase, Cela Ce eşti adevărul nostru cel 
mai minunat şi iubirea noastră nesfîrşită, vino şi Te sălăşluieşte întru 
noi şi ne primeşte şi pre noi întru Tine, 
Căci numai Ţie se cuvine toată slava şi mulţumită în veci, Amin. 

29 noiembrie 

• Pomenirea Sfîntului Mucenic Paramon şi a celor Treisute Şaptezeci 
împreună cu dînsul 

în Bitinia asiatică creştinii au fost prigoniţi sălbatic de Guvernatorul 
Aquilinus. El odată a arestat samavolnic trei sute şi şaptezeci de 
creştini şi i-a legat la un loc unde se afla capiştea idolului lui 
Poseidon. Acolo necuratul guvernator i-a silit pe creştini să aducă 
necuratele jertfe idoleşti. Dar ameninţările lui cu schingiuiri şi cu 
moarte nu au reuşit să clintească nici măcar un singur creştin din 
credinţa în Hristos. Pe cînd creştinii erau pe cale a fi daţi la chinuri, 
trecea pe drumul din marginea acelei capişti un cetăţean de frunte 
pe nume Paramon care, văzînd şi aflînd ce se întîmplă, s-a oprit din 
drumul lui şi a strigat: „O, mulţimea de drepţi pe care vrea să o 
ucidă acest necurat guverntor pentru că ei nu se pleacă închinării 



idolilor celor muţi şi morţi!" Strigînd astfel, dreptul Paramon şi-a 
continuat drumul, dar Aquilinus, care auzise strigarea lui, a trimis 
slugi care să îl ajungă din drum şi să îl ucidă. Slugile l-au prins şi 1- 
au ucis bestial pe Sffntul Paramon. Ei i-au străpuns limba cu ghimpi, 
l-au despuiat cu totul de haine şi l-au înjunghiat peste tot cu cuţite. 
Sfîntul Paramon, cu 

rugăciunea în inimă, şi-a dat sfintul lui suflet în mîna lui 
Dumnezeu. După aceea, cei trei sute şi şaptezeci de creştini 
prinşi şi legaţi în lanţuri au fost ucişi cu toţii prin decapitare. Fiii 
lui Dumnezeu cei vrednici şi mieluşeii nevinovaţi au intrat astfel 
întru Veşnica împărăţie a Domnului Hristos. Ei au luat mucenicia 
la anul 250. 

• Pomenirea Sfîntului Acachie de la Sinai 

în vestita lui carte Scara, 105 Sfintul loan Scărarul povesteşte viaţa 
acestui sfînt. Tînărul Acachie, proaspăt tuns în monahism la 
Muntele Sinai, a avut drept povăţuitor duhovnicesc pe un om 
foarte rău. Bătrînul, foarte irascibil, în fiecare zi îl insulta şi chiar îl 
lovea pe ucenicul lui, chinuindu-1 şi maltratîndu-1 în toate 
felurile. Cu toate aceasta ucenicul Acachie niciodată nu s-a plîns 
nimănui de bătrînul lui, ci a îndurat toate cu dumnezeiască 
răbdare, cu siguranţa că toate aceste rele îi sînt lui foarte de folos 
la mîntuire. Ori de cîte ori îl întreba cineva cum o duce, el 
răspundea: „Cum să o duc, ca înaintea Feţei Domnului 
Dumnezeu!" După nouă ani de astfel de ascultare şi chin, 
ucenicul Acachie a murit. Bătrînul lui 1-a îngropat după cuviinţă, 
apoi s-a jeluit unui alt bătrîn, căruia i-a zis: „Ucenicul meu, 
Acachie, a murit." Dar acel sfînt bătrîn i-a răspuns şi i-a zis: „Nu, 
Acachie n-a murit." Atunci amîndoi s-au dus la mormîntul celui 
mort, şi acolo bătrînul cel sfînt a strigat: „Frate Acachie, ai murit?" 
Iar ucenicul Acachie, ascultător chiar şi după moarte, a răspuns: 
„Nu am murit, preacuvioase părinte, căci nu poate cel ascultător 
să moară!" Atunci bătrînul cel rău, pocăindu-se cu amar de 
păcatul său, s-a închis în chilia Sfîntului ucenic Acachie şi şi-a 
petrecut acolo în postiri şi nevoinţe aspre cu rugăciune şi cu 
lacrimi tot restul zilelor lui. 

• Pomenirea Sfîntului Mucenic Dionisie, Episcopul Corintului 

El a fost desăvîrşit păstor de suflete şi bărbat foarte învăţat. El a 
fost decapitat pentru Hristos la anul 182. 

105 Cuprinsă în volumul al 9-lea al Filocaliei române, în traducerea Părintelui Dumitru 
Stăniloae. 

• Pomenirea Sfîntului Tiridates, Regele Armeniei 

El a fost contemporanul lui Diocleţian. La început el a fost sălbatic 
prigonitor al creştinilor, dar a căzut asupra lui pedeapsa cea 
dreaptă a lui Dumnezeu, şi Tiridates şi-a pierdut minţile. El s-a 
făcut întocmai unei fiare sălbatice, precum Nabucodonosor 
odinioară. Tiridates s-a vindecat prin miracol de nebunie, la 
intervenţia Sfîntului Grigorie Luminătorul Armeniei (a cărui 
pomenire vezi-o la ziua 30 septembrie). De atunci înainte şi pînă 



la moartea lui, regele Tiridates şi-a petrecut toată viaţa întru 

pocăinţă fierbinte şi rugăciune. El a adormit cu pace în veacul al 

patrulea. 

• Pomenirea Sfîntului Mucenic Apolonie 

El a fost senator roman. Adus pe banca acuzării din pricina 
credinţei lui în Hristos, el a mărturisit-o pe ea înaintea întregului 
Senat, drept pentru care a fost decapitat cu sabia la Roma, în anul 
186. 

Cîntare de laudă la Sfîntul Preacuvios Acachie Sinaitul 
Bătrînulpe Acachie strigă şi zice: „Frate Acachie, unde eşti? " încă o 
dată strigă bătrînul: „Frate Acachie, ai murit? " 
„Nu Părinte, eu nu am murit. " Atunci bătrînul cu zdrobire zice: „ Cu 
adevărat, cel ce cu credinţă slujeşte Moartea nu gustă în veac. " 
Minunatu-s-a irascibilul avvă, Minunatu-s-a, şi cu amar aplîns. 
Elplîns-a cu amar a lui rea viaţă, De răutatea inimii lui s-a căit. 
Pentru ce se căleşte răul bătrîn? Cu adevărat, el temei adînc are. 

Intru pustie adîncă s-a-ngropat păcătosul, Ca răul să şi-l ispăşeacă 
din plin. 

Sfîntul Acachie, minunatul monah, Şi-a mîntuit al lui suflet cu 
ascultarea; El acuma se bucură în ceruri, netulburat, Şi se 
preaslăveşte în veci al lui nume. 
Cugetare 

Pedeapsa lui Dumnezeu cade asupra păcătoşilor adesea imediat 
ce ei săvîrşesc păcatul, în scopul ca păcătoşii să se teamă, iar 
drepţii să prindă curaj. Cu toate acestea, uneori, pedeapsa vine 
mult mai tîrziu, violent şi pe neaşteptate, astfel încît păcătoşii să 
cunoască aceea că nimic nu uită Dumnezeu. Pe Datan şi pe 
Aviron i-a înghiţit pămîntul de îndată ce au comis păcatul 
[împotriva lui Moise]. Dar Regele Balthazzar a văzut mîna scriind 
pe perete condamnarea lui la moarte pe cînd se afla într-un 
moment de fericire netulburată, în plin banchet imperial, 
înconjurat de curteni şi prieteni. 

La Sfîntul Ştefan cel Nou a fost adus un soldat grav rănit, pe care 
Sfîntul 1-a vindecat cu rugăciunea. Sfîntul i-a poruncit soldatului 
să meargă şi să cinstească icoanele Mîntuitorului Hristos şi 
Preacuratei Lui Maici, de Dumnezeu Născătoarea. Soldatul a făcut 
aşa şi s-a vindecat grabnic, iar vestea minunii s-a întins peste tot. 
Auzind-o şi împăratul Constantin Copronimul, el a chemat de faţă 
soldatul şi 1-a luat la întrebări. Mărturisind soldatul că vindecarea 
a primit-o de la Sfintele Icoane, împăratul 1-a ameninţat că a 
făcut ceea ce el, împăratul, a interzis. Atunci soldatul, 
înspăimîntat, s-a dezis de cinstirea sfintelor icoane, fiindu-i ruşine 
cu credinţa lui înaintea împăratului. Părăsind soldatul curtea şi 
încălecînd pe cal, animalul s-a sălbăticit pe neaşteptate, 1-a 
aruncat pe stăpînul lui la pămînt, şi 1-a călcat în copite pînă cînd 
acesta şi-a dat duhul. Morala: aceasta a fost pedeapsa lui 
Dumnezeu, care nu a întîrziat să cadă, imediat ce a fost comis 
păcatul. 



Regele Tiridates, prigonitorul creştinilor, 1-a aruncat pe Sfîntul 
Grigorie într-o groapă foarte adîncă, şi a ucis bestial treizeci şi 
şapte de sfinte călugăriţe, fără ca după aceea să i se întîmple nici 
un rău. Dar mai tîrziu, pe cînd se afla la o partidă de vînătoare cu 
prietenii lui, şi el şi însoţitorii lui au înnebunit fără veste. Motivul 
acestei nebunii a regelui şi maniera vindecării lui de ea i s-au 
descoperit surorii lui, în vis. Sfîntul Grigorie a fost atunci scos 
imediat afară din groapă [după ce zăcuse în ea timp de 
şaisprezece ani], iar cu rugăciunile lui regele Tiridates s-a 
vindecat, s-a pocăit cu amar, şi a primit Sfîntul Botez. 
Uneori pedeapsa urmează păcatului tot atît de repede şi de sigur 
precum ziua urmează nopţii, dar uneori ea urmează păcatului mai 
încet, aşa cum anul se succede altui an. Ea însă vine întotdeauna 
sigur, mai puţin atunci cînd păcatul este urmat imediat de 
pocăinţa sinceră a celui care 1-a comis. 
Luare aminte: 
Să luăm aminte la minunata Grădină a Raiului (Facerea 2): 

• La cum Dumnezeu a împodobit Grădina Raiului cu tot felul de 
pomi plăcuţi la vedere şi cu roade bune la gust; 

• La cum Dumnezeu a sădit în mijlocul Grădinii Raiului Pomul 
Vieţii; 

La cum Dumnezeu doar din Pomul Cunoştinţei Binelui şi Răului i- 
a interzis să mănînce lui Adam. 

Predică Despre structura compactă a Bisericii, cea 
asemenea trupului uman 

Din El, tot trupul bine alcătuit şi bine încheiat, prin toate legăturile 
care îi dau tărie, îşi săvîrşeşte creşterea, potrivit lucrării măsurate 
fiecăruia din mădulare, şi se zideşte întru dragoste (Efeseni4: 16). 
Fraţilor, acest cuvînt s-a grăit cu privire la trupul duhovnicesc, care 
este sfinta Biserică a lui Dumnezeu. De la El, adică de la Hristos, tot 
trupul este bine alcătuit şi bine încheiat. Preaînţeleptul Apostol nici 
nu poate afla o mai bună comparaţie pentru alcătuirea Bisericii, 
decît trupul omenesc. Ceea ce este capul pentru trup, aceea este 
Hristos Domnul pentru trupul Bisericii. De la cap se întind nervii în 
toate părţile trupului, iar prin nervi, toate părţile trupului percep, 
simt şi se mişcă; şi viaţa lor însăşi stă în această percepţie, simţire şi 
mişcare. Se poate spune că partea cea mai de căpetenie a trupului, 
capul, prin creier şi prin nervi, este prezentă în fiecare dintre 
mădularele trupului. Căci dacă se taie capul, pe dată moare şi 
oricare altă parte a trupului. Hristos Domnul este prezent în fiecare 
parte a Bisericii, în fiecare mădular credincios al Ei. Prin El, fiecare 
credincios percepe împărăţia cea duhovnicească, simte iubirea 
Domnului şi se mişcă drept către El. De la El, fiecare mădular 
primeşte putere potrivit lucrării măsurate fiecăruia din mădulare, 
adică, potrivit darului şi menirii fiecăruia dintre credincioşi. Domnul 
îşi dăruieşte direct puterea Lui, prin legătură nemijlocită, prin 
atingere, prin prezenţa Lui personală. Iubirea este minunata 
legătură care îl leagă pe Hristos de credincioşi, iar pe credincioşi de 
Hristos şi întreolaltă. Fraţilor, ce se întîmplă cu acea parte a trupului 



care este smulsă din traiectul nervilor ce o leagă de cap? Ea moare, 

adică se face inactivă, insensibilă şi lipsită de mişcare. Aşa se 

întîmplă şi cu fiecare mădular al Bisericii care se rupe din trupul Ei, 

şi astfel se rupe de al Ei Cap. Fraţilor, să ne păzească Dumnezeu de 

nenorocirea aceasta! 

O Stăpîne Doamne lisuse Hristoase, Cela Ce eşti Izvorul iubirii şi 

vieţii, nu îngădui întunecatelor puteri dinlăuntru şi din afară să ne 

despartă pre noi de Tine şi de al Tău Sfînt Trup, carele este Biserica 

Ta, răscumpărată cu scump Sîngele Tău! 

Căci noi pre Tine Te lăudăm şi Ţie îţi mulţumim în veci, Amin. 

30 noiembrie 

• Pomenirea Sfîntului Apostol Andrei, Cel Intîi Chemat 

El a fost fiul lui lona şi fratele Marelui Petru, născut la Betsaida, 
iar de meserie pescar. La început el a fost ucenicul Sfîntului loan 
Botezătorul, dar arătînd Botezătorul loan către Mîntuitorul Hristos 
şi zicînd: lată Mielul lui Dumnezeul (loan I: 36), Sfîntul Andrei 1-a 
lăsat pe loan şi a urmat lui Hristos. Apoi, Sffntul Andrei 1-a adus 
la Hristos şi pe fratele lui, Marele Petru. După Pogorîrea Duhului 
Sfînt, Sfîntului Andrei i-au căzut sorţii să propovăduiască Cuvîntul 
lui Dumnezeu în Bizanţ şi în Tracia, apoi în ţinuturile de pe cursul 
Dunării şi în Rusia de la ţărmul Mării Negre, apoi în toată Tracia, în 
Epir, în Grecia şi în Peloponnes, unde a adus mulţimi mari de 
oameni la Credinţă, sfinţindu-le apoi episcopi şi preoţi. In cetatea 
Patras el a lucrat multe minuni mari întru Numele lui Hristos, şi a 
cîştigat pre mulţi pentru Domnul. Printre noii credincioşi s-a 
numărat şi fratele şi soţia Proconsulului Aegeates. Furios, 
Aegeates 1-a supus pe Sfîntul Andrei unor torturi bestiale, apoi a 
ordonat răstignirea lui pe cruce. Fiind încă viu Sfîntul pe cruce, el 
i-a povăţuit pe credincioşii strînşi în jurul ei. Poporul acela a voit 
să urce şi să îl dea jos de pe cruce pe Sfîntul Andrei cu orice de 
preţ, dar Sfîntul nu i-a lăsat. Atunci el s-a rugat cu dinadinsul lui 
Dumnezeu pentru ei, iar trupul lui s-a înconjurat de o lumină 
nemaivăzută. Acea strălucire a stat vreme ca la jumătate de 
ceas, iar cînd ea s-a dus, Sfîntul şi-a dat fericitul lui suflet în mîna 
lui Dumnezeu. Aşa şi-a încheiat alergarea lui pămîntească Cel Mai 
întîi Chemat Apostol, primul dintre Cei Doisprezece Apostoli care 
L-a cunoscut personal pe Mîntuitorul Hristos şi I-a urmat Lui. 
Sfîntul Andrei a luat mucenicia pentru Hristos Domnul la anul 62 
de la întrupare. Sfintele lui moaşte au fost duse la 
Constantinopol; capul lui a fost mai pe urmă dus la Roma, iar o 
sfîntă mînă la Moscova. 

• Pomenirea Sfîntului Frumentie, Luminătorul Abis iniei 

în vremea împăratului Constantin cel Mare, un bărbat foarte 
învăţat din cetatea Tirului, pe nume Meropius, a călătorit în India. 
El a luat cu sine pe doi creştini, fraţii Edesie şi Frumentie. în 
timpul călătoriei, corabia lor a naufragiat 

într-o furtună pe coastele Abisiniei, iar abisinienii sălbatici au ucis 
tot echipajul şi pe toţi călătorii, mai puţin aceşti doi fraţi. Edesie şi 



Frumentie au vieţuit astfel în Abisinia vreme de mai mulţi ani, 
reuşind să intre în serviciul curţii imperiale a împăratului 
abisinian. Frumentie a început să propovăduiască şi Cuvîntul lui 
Dumnezeu, mai întîi într-un mod mai precaut, dar convins că 
acest pămînt va aduce roadă bogată lui Hristos. Cei doi fraţi s-au 
îmbarcat la urmă în corăbii: Edesie cu destinaţia Tir, iar 
Frumentius la Alexandria, unde dorea sa îl cerceteze pe Sfîntul 
Athanasie cel Mare. Sfîntul Frumentie a prezentat Patriarhului 
situaţia din Abisinia, şi a cerut păstori pentru cei noi convertiţi din 
acele ţinuturi. Sfîntul Athanasie atunci 1-a sfinţit pe Sfîntul 
Frumentie episcop. Sfîntul înaltpreasfinţit Frumentie s-a întors 
astfel în Abisinia, unde în timpul vieţii lui a adus tot poporul 
abisinian la Hristos. Acest mare păstor al turmei lui Hristos, 
Luminătorul Abisiniei, s-a săvîrşit către Domnul cu pace la anul 
370, strămutîndu-se în locaşurile cereşti ale veşnicei slave. 
Cîntare de laudă la Sfîntul Apostol Andrei Cel întîi Chemat 

Sfîntul Andrei, luminai de Duhul, 

Şi între Apostoli Mai Intîiul Chemat, 

Pre Domnul propovăduit-a ziua şi noaptea, 

Şi cu Sfînta Cruce popor mult a botezat. 

Ca grădinarul ce bine grijeşte grădina, 

El în cetăţi şi în sate a mers fără somn, 

Şi cu îndemînare mare altoit-a în ele 

Rod bun ce-a udat cu apa Viului Izvor; 

Pînă ce la sfîrştitul alergării lui ajuns-a, 

Şi văzut-a Crucea ce îl aştepta. 

El cu bucurie zis-a către Cruce : 

"O, Scumpă Cruce, pre tine Domnul te-a sfinţit! 

Pre tine cu al Său trup te a sfinţit Domnul, 

O Cruce sfîntă, odihneşte al meu trup! 

Ridică-mă pre mine din tină şi ţărînă, 

Şi mă înalţă sus, către Dumnezeu! 

Dă-mi ca de pe tine să întîmpine al meu suflet pre Domnul, 

Domnul Hristos care pe tine, pentru mine s-a răstignit!" 

O, Ucenice credincios al lui loan Botezătorul, 

Apostole Sfinte al lui Hristos Mîntuitor! 

O Sfinte Andrele, Stea mai întîi chemată, 

Ajută-ne nouă cu-ale tale rugăciuni! 

Cugetare 

Sfîntul loan Gură de Aur a zis: "Toate le sînt date Apostolilor." Adică, 

toate darurile, toate puterile, toată plinătatea harului pe care îl dă 

Dumnezeu credincioşilor. Noi vedem aceasta în viaţa marelui 

apostol, a Sfîntului Andrei cel întîi Chemat: El a fost apostol, 

evanghelist, proroc, păstor şi învăţător (Efeseni 4: 11). Ca 

evanghelist, el a dus vestea bună a Evangheliei în cele patru colţuri 

ale pămîntului; ca proroc, el a prorocit botezul poporului rus şi 

măreţia Kievului ca centru de iradiere a Creştinismului; ca păstor, el 

a întemeiat şi a organizat mulţime de biserici; ca învăţător, el a 

învăţat neobosit ziua şi noaptea pînă şi de pe crucea pe care a fost 



răstignit, pînă la ultima lui suflare, în afară de acestea, el a fost 
mare mucenic, fapt care a fost de asemenea după darul Sfîntului 
Duh, şi care nu este dat tuturor. Astfel, vedem în acest sfînt Apostol, 
ca şi în alţi sfinţi apostoli, plinătatea harului Duhului Sfînt. Şi fiecare 
faptă măreaţă pe care o lucrează omul următor lui Hristos trebuie 
atribuită acestui har. Sffntul Frumentie ne demonstrează cu putere 
că acesta este adevărul lucrurilor, întorcîndu-se de la Alexandria în 
Abisinia ca episcop sfinţit, el a început să lucreze mari minuni, 
aducînd la Credinţă mulţime de popor. Regele Abisiniei, uimit, 1-a 
întrebat: "Ai trăit atîţia ani printre noi, şi niciodată nu te-am văzut 
lucrînd asemenea minuni. De unde ai tu acum această putere?" 
Fericitul Frumentie i-a răspuns şi i-a zis: "Aceasta nu este lucrarea 
mea, ci este lucrarea harului preoţiei care se află întru mine." Sffntul 
apoi i-a explicat regelui cum şi-a lăsat părinţi şi căsătorie şi lumea 
toată pentru dragostea lui Hristos, şi cum a primit, prin punerea 
mîinilor Sfîntului Athanasie, harul preoţiei celei mai înalte, şi al 
facerii de minuni. 

3): 

Luare aminte 

Să luăm aminte la căderea duhovnicească a lui Adam şi a Evei 

(Facerea 

La cum şarpele a stîrnitîn Eva lăcomia pîntecelui şi aroganţa; 

La cum femeia lacomă şi mîndră a călcat porunca lui Dumnezeu şi a 

mîncat din Pomul Cunoştinţei; 

La cum Eva a păcătuit, nu din mijlocul penuriei sau sărăciei, ci din 

mijlocul a toată abundenţa şi bogăţia. 

Predică Despre ignoranţa şi împietrirea paginilor 

Aşadar, aceasta zic şi mărturisesc în Domnul, ca voi să nu mai 

umblaţi de acum cum umblă neamurile, în deşertăciunea minţii lor, 

întunecaţi fiind la cuget, înstrăinaţi fiind de viaţa lui Dumnezeu, din 

pricina necunoştinţei care este în ei, din pricina împietririi inimii lor (Efeseni 

4: 17-18). 

Ce este deşertăciunea, fraţilor? Ea este tot ceea ce este în afara 
lui Dumnezeu, tăiat de la El şi lucrat fără frică de El. Ce este 
deşertăciunea minţii, fraţilor? Ea este a trăi şi a interpreta viaţa 
un prin lumina legii lui Dumnezeu, ci prin întunecimea propriilor 
cugete şi pofte ale minţii noastre trupeşti. Dar de unde ne vine 
nouă acest rău, fraţilor? El ne vine de la împietrirea inimii şi de la 
ignoranţa cea lăuntrică. Dar ce înseamnă împietrirea inimii, 
fraţilor? Ea înseamnă că inima este lipsită de dragostea lui 
Dumnezeu şi de frica de Dumnezeu, şi este în loc plină de pofte şi 
de spaima de toate cele care pot face vreun rău trupului. Fraţilor, 
dar ce se naşte din împietrirea inimii? Ignoranţa se naşte dintru 
aceasta, necunoaşterea desăvîrşită a lucrurilor dumnezeieşti, a 
căilor dumnezeieşti şi a legilor dumnezeieşti; inima împietrită nu 
cunoaşte deloc viaţa duhovnicească sau ce sînt cugetările 
dumnezeieşti. Dar care este consecinţa finală, fraţilor, a 
împietririi inimii şi necunoaşterii crase a adevărului dumnezeiesc? 
Ea este înţelegerea întunecată a toate şi înstrăinarea de 



Dumnezeul Cel Viu. înţelegerea întunecată vine atunci cînd 
mintea omului este la fel de întunecată precum îi este şi trupul, 
iar lumina din om se preface atunci întru întuneric. O, cumplit 
întuneric! Căci înţelegerea întunecată arată întunecarea cu totul 
a minţii. Iar mintea întunecată un mai poate pricepe înţelesul nici 
unui lucru, sau neagă înţelesul oricărui lucru, într-o asemenea 
stare, omul este cu totul străin de viaţa lui Dumnezeu, şi se usucă 
şi moare ca un mădular tăiat cu totul din trup. Aceasta sînt 
păgînii, aceasta sînt cei fără de Dumnezeu, aceasta sînt toţi cei 
cu credinţă puţină şi falşii creştini. Dar chiar şi lemnul uscat, dacă 
este udat cu Apa Vieţii care vine de la Domnul Hristos, învie şi dă 
mlădiţe şi verdeaţă. Chiar şi lumea păgînă cea asemenea băţului 
uscat a fost ridicată şi readusă la viaţă de Hristos Domnul. Cu atît 
mai mult este posibil acest lucru pentru creştinii care se 
pocăiesc! 

Să privim la noi înşine, fraţilor. Să facem aceasta în fiecare zi. Să 
ne întrebăm în fiecare zi dacă nu cumva ne-am înstrăinat cu totul 
de viaţa lui Dumnezeu din pricina deşertăciunii noastre, lată 
ceasul morţii noastre se apropie mereu, împreună cu sfîrşitul şi cu 
judecata, lată în curînd lemnul uscat se va arunca în focul cel 
nestins. 

O, Stăpîne lisuse Hristoase, Cela Ce eşti Mintea noastră şi Viaţa, 
ajută-ne nouă numai la Tine pururea să cugetăm, şi cu Tine 
pururea să vieţuim. 
Căci numai Ţie se cuvine toată slava şi mulţumită în veci, Amin. 

1 decembrie 

• Pomenirea Sfîntului Proroc Naum 

El s-a născut din seminţia lui Simeon, la locul numit Elkoş, aflat în 
latura îndepărtată a Iordanului. El a trăit cam cu şapte sute de ani 
mai înainte de Hristos, şi a prorocit distrugerea cetăţii Ninive la 
aproximativ două sute de ani după Prorocul lona. Datorită 
propovăduirii Prorocului lona, cetatea Ninive se pocăise, iar 
Dumnezeu nu a mai dat-o pieirii. Dar în timp ninivitenii au uitat 
de pocăinţă şi de milostivirea lui Dumnezeu şi s-au stricat din 
nou. De aceea Prorocul Naum a profeţit la rîndul lui grabnica 
pieire a cetăţii dacă nu se vor întoarce şi nu se vor pocăi. De astă 
dată însă, ninivitenii nu l-au mai ascultat pe proroc, şi în 
consecinţă Domnul nu i-a mai cruţat, întreaga cetate a pierit într- 
un cutremur cumplit, care a declanşat umflarea apelor lacului din 
jurul ei şi potopirea cetăţii, iar partea neintrată sub ape a ars cu 
foc venit din pustie. Aşa a pierit cu desăvîrşire de pe pămînt 
marele Ninive, de este cu neputinţă să se mai spună locul unde a 
fost. Sfîntul Proroc Naum a trăit patruzeci şi cinci de ani pe 
pămînt şi s-a săvîrşit cu pace către Domnul, lăsîndu-ne o scriere 
de întinderi mici cu ale sale adevărate prorocii. 

• Pomenirea Sfîntului Filaret cel Milostiv 

El a fost din satul Amnia din Paflagonia. La începutul vieţii lui el a 



fost un om extrem de bogat, dar din pricină că a făcut tot timpul 
milostenii peste milostenii din averea lui colosală, a sărăcit el 
însuşi. Cu toate acestea el niciodată nu s-a temut de sărăcie ci, 
fără să se lase tulburat de nemulţumirea soţiei şi copiilor lui, el a 
continuat, chiar şi sărac fiind, opera lui caritabilă, punîndu-şi 
nădejdea numai în Domnul Dumnezeu Care zice: Fericiţi cei 
milostivi, că aceia se vor milui (Matei 4: 7). Pe cînd Sfîntul Filaret 
îşi ara odată ogorul, a venit la el un om care plîngînd i-a zis că i-a 
murit unul din cei doi boi în jug şi nu poate să are numai cu unul. 
Atunci Sfîntul şi-a scos boul lui din jugul la care ara şi i 1-a dat 
omului. El a dat ultimul lui cal unui om care fusese 

recrutat pentru război. El a dat viţelul ultimei vaci pe care o mai 
avea şi, pentru că vaca răgea după viţelul ei, iar viţelul nu se 
putea dezlipi de mama lui, i-a dat omului aceluia şi vaca. Astfel 
Sfîntul Filaret, acum vîrstnic, a rămas cu desăvîrşire fără hrană 
într-o casă goală. Nădejdea în Dumnezeu însă nu şi-a pierdut-o 
nici o clipă, ci s-a aflat pururea în rugăciune către El. Şi cu 
adevărat Dumnezeu nu 1-a dat uitării pe robul Lui, nici 1-a lăsat 
de ruşine înaintea celor care îi batjocoreau milostivirea sufletului, 
în acele vremuri pe tronul imperial se aflau împărăteasa Irina şi 
fiul ei, Constantin. Potrivit obiceiului vremii, împărăteasa a trimis 
oameni prin întreaga împărăţie, care să îi dea de veste unde s-ar 
putea afla o tînără distinsă şi de bun neam, pe care să o ia de 
soţie pentru fiul ei, viitorul împărat. Prin tainica Purtare de Grijă a 
lui Dumnezeu, aceşti oameni au găzduit la casa Sfîntului Filaret, şi 
acolo au observat-o pe nepoata Sfîntului, Măria, fiica fiicei lui, 
Hipatia. Văzînd frumuseţea, distincţia şi aleasa educaţie a fetei, ei 
au luat-o şi au dus-o cu cinste la Constantinopol. împăratul a iubit 
chipul Măriei, a luat-o de soţie, şi a strămutat la Constantinopol, 
întru onoruri şi bogăţie mare, toată familia ei. Dar Sfîntul Filaret 
nu s-a mîndrit cîtuşi de puţin din pricina acestei neaşteptate şi 
fericite schimbări, ci, mulţumind lui Dumnezeu, a mers mai 
departe cu sfintele lui milostenii, încă şi mai mult decît înainte, şi 
aceasta pînă la moartea lui. Ajungînd la vîrsta de nouăzeci de ani, 
el şi-a chemat de faţă întreaga familie, cu copii şi nepoţi, i-a 
binecuvîntat, şi Ie-a lăsat cu limbă de moarte să stea mereu strîns 
lipiţi de Dumnezeu şi de Legile Lui cele sfinte, şi Ie-a prorocit 
tuturor, ca odinioară lacov, care va fi cursul vieţii lor. După 
aceasta el a mers la Mînăstirea Rodolfia şi s-a săvîrşit acolo către 
Domnul cu pace. La ieşirea sufletului lui faţa lui a strălucit ca 
soarele, după moarte din trupul lui a ieşit un minunat miros de 
bună mireasmă, iar la sfintele lui moaşte s-au făcut minuni. Acest 
bărbat drept s-a strămutat la fericita odihnă în anul 797. Soţia lui, 
Theosevia, împreună cu toţi copiii şi nepoţii lui, au vieţuit cu 



plăcere de Dumnezeu în cealaltă vreme a vieţii lor şi s-au săvîrşit 
şi ei cu pace către Domnul. 

Cîntare de laudă la Sfîntul Filaret cel Milostiv 

Celui milostiv Domnul i-a arătat milostivire, El pururea se 

milostiveşte de oamenii credincioşi. Ale lor rugăciuni le aude 

negreşit Domnul, Şi însutit le răsplăteşte bunătatea lor. 

Sfîntul Filaret Multmilostivul 

Nădejdea şi-a pus nebiruit în Unul Dumnezeu. 

Cu a lui milostivire el a uimit lumea, 

Căci în sărăcie ajungînd nu s-a lepădat de Dumnezeu. 

Lui Filaret nu i-a păsat de onoruri şi cinste, Căci veacul de aici 

pentru negoţ e făcut. Cu timpul vieţii se cuvine să ne dobîndim Raiul 

Veşnicia fericită a lui Dumnezeu. 

Domnul grăit-a nouă minunat cuvînt: 

Neguţătoriţi pînă ce voi veni! 

Iar la plinirea vremii, 

Eu însutit şi înmiit vă voi răsplăti vouă! 

Sărăcind Filaret din prea mare milostivire, Din pricina marii bunătăţi 

şi iubiri de adevăr, Dumnezeu Cel de Sus I-a cercetat pe dînsul, Şi 

milostivirea Lui peste el a turnat. 

Domnul pre Filaret I-a cercetat cu putere, Răsplătind a lui jertfa cu 

belşug din belşug. El răsplătitu-l-a capre Multpătimitorullov 

odinioară, Cu bogăţie multă şi har peste har. 

Cugetare 

Virtutea este ca setea. Cînd începe omul să bea din băutura 

duhovnicească a virtuţii, el însetează şi mai mult şi caută să bea 

din ea mereu. Cel care începe să se exerseze în virtutea 

milostivirii un mai cunoaşte măsură, şi nu mai poate pune graniţă 

milostivirii lui. Sfîntul Filaret a fost la fel de generos în sărăcie, pe 

cît fusese în bogăţie. Ajungînd fiica lui pe tronul imperial, ca soţie 

a împăratului, Sfintul Filaret a devenit din nou bogat, şi la fel de 

generos ca întotdeauna. Intr-o zi Sfîntul Filaret a cerut soţiei şi 

copiilor lui să preagătească cea mai aleasă masă cu putinţă, 

zicîndu-le: "Să invităm la această masă bogată a noastră pe 

Domnul nostru împăratul, împreună cu suita lui." Toată casa s-a 

gîndit că despre împărat este vorba, ginerele Sfîntului Filaret, şi 

~s-au aşternut la muncă cu multă sîrguinţă, întru pregătirea marii 

prăznuiri. în această vreme, Sfîntul Filaret a înconjurat toate 

străzile oraşului Constantinopol şi a adunat la sine pe toţi 

nevoiaşii, cerşetorii, orbii, proscrişii, uscaţii şi infirmii, şi i-a adus 

pe ei la marele praznic pregătit. El i-a aşezat la masă, cerînd 

soţiei şi fiilor să le slujească lor. Sfîrşindu-se masa, el a pus un 

galben mare de aur în palma fiecărui om şi i-a slobozit. De abia 

atunci au înţeles toţi cei din casă că prin cuvîntul împărat Sfîntul 

Filaret s-a referit la împăratul Hristos, iar prin cuvîntul suită, la toţi 

săracii şi nevoiaşii cei lipsiţi de hrană. El a mai zis că nu trebuie 

să socoteşti cît să dai unui sărac, ci doar să bagi mîna în buzunar 

şi să scoţi de acolo ce se întîmplă să îţi cadă în mînă. Iar mîna nu 



va scoate decît ceea ce porunceşte Pronia lui Dumnezeu. 
Luare aminte 

Să luăm aminte la căderea păcătoasă a lui Adam şi Evei din Rai 
(Facerea 3): 

La cum Eva, după ce a păcătuit, nu s-a pocăit de nelegiuirea 
ei, ci s-a grăbit să îl facă şi pe soţul ei să păcătuiască; 

La cum Adam, după ce a păcătuit, nu s-a pocăit de nelegiurea 
lui, ci s-a îndreptăţit pe sine înaintea lui Dumnezeu, aruncînd vina 
asupra soţiei lui; 

La cum chiar şi astăzi, mulţi păcătoşi caută să coopteze şi pe 
alţii în păcatul lor, ca să şi-1 poată justifica mai bine, dînd vina pe 
alţii. 

Predică Despre zidirea lumii 

La început a făcut Dumnezeu cerul şipămîntul (Facerea 1:1). 
Fraţilor, acesta este răspunsul pe care îl dă Dumnezeu prin gura 
prorocului, anume, răspunsul la întrebarea pe care ne-o punem 
toţi: "De unde a apărut lumea?" Dumnezeu aude această 
întrebare a omenirii, rostită, sau nerostită. El o aude şi îi dă 
răspuns. Aşa cum trimite ploaie pămîntului însetat, aşa cum dă 
sănătate celui bolnav, aşa cum dă pîine şi îmbrăcăminte spre 
apărarea trupului, tot aşa dă Dumnezeu şi răspunsuri la 
întrebările duhului nostru. El dă răspuns la întrebarea care a dus 
duhul omului la foame şi la sete, la durere şi la golătate, şi astfel 
a potolit foamea şi setea duhului omului, 1-a vindecat de boală şi 
1-a îmbrăcat în haina adevăratului răspuns, lată întrebarea: "De 
unde vine lumea?" lată şi răspunsul: La început a făcut Dumnezeu 
cerul şi pămîntul. Această lume nu a ieşit de la sine, aşa cum 
nimic în lumea asta un iese de la sine; nici nu a ieşit lumea 
aceasta de la vreo putere rea, nici are ea mai mulţi creatori, buni 
sau răi, ci lumea a fost făcută de Unul Dumnezeu Cel Milostiv. 
Răspunsul acesta naşte bucuria în sufletul oricărui om, 
îndemnîndu-1 pe el la toate faptele bune. Acesta este şi criteriul 
după care cunoaştem, printre altele, că răspunsul acesta este 
singurul corect şi adevărat. Oricare alt răspuns care vine în 
contrazicere cu acesta aduce în sufletul omului tristeţe şi teamă, 
şi îl împinge la păcat şi la rău; iată elementul după care 
cunoaştem, printre altele, că astfel de răspunsuri sînt false. 
Fraţilor, lumea este de la Dumnezeu - să ne bucurăm şi să ne 
veselim întru adevărul acesta! Lumea este de la Dumnezeu, şi 
prin urmare sfîrşitul ei va fi tot în Dumnezeu! Lumea este dintr-o 
rădăcină bună, şi prin urmare va şi aduce roadă bogată şi bună. 
Lumea a ieşit din cămara luminii, de aceea ea va şi sfîrşi în 
lumină. Cunoscînd că bun este începutul ei, 
vom cunoaşte de aceea că spre bine va şi tinde cursul ei, şi că al 
ei sfîrşit din cele din urmă va fi spre bine. lată, în cuvintele 
acestea de la începutul Sfintei Scripturi se cuprind deja, ascuns, 
şi cele ce privesc sfîrşitul lumii. Căci cum a fost începutul lumii, 
aşa va fi şi sfîrşitul ei. Acela Care a făcut începutul, Acela va face 



şi sfîrşitul. Prin urmare, să ne ţinem strîns de acest adevăr 
mîntuitor, ca să putem avea nădeje luminoasă şi să ne întărim în 
dragostea faţă de Acela Care, din iubire, ne-a făcut pe noi. 
O Stăpîne Doamne Dumnezeul nostru, Cela Ce eşti Unul Domn şi 
Făcătorul nostru, Izvorul cel Unul a tot binele! Noi Ţie ne închinăm 
şi pre Tine Te rugăm: îndreptează către sfîrşit bun viaţa noastră 
întru Duhul Tău Cel Sfînt, prin lisus Hristos Dumnezeul nostru, 
Căci noi numai Ţie ne închinăm şi pre Tine Te slăvim în veci, 
Amin. 

2 decembrie 

• Pomenirea Sfîntului Proroc Avacum 

Avacum a fost fiul lui Asafat, din seminţia lui Simeon. El a prorocit 
cu şase sute de ani mai înainte de Hristos, în vremea Regelui 
Mânase, mai înainte vestind distrugerea Ierusalimului. Cînd 
Regele Nabucodonosor a atacat Ierusalimul Prorocul Avacum s-a 
refugiat în ţinuturile ismaeliţilor. De acolo el s-a reîntors în ludeea, 
unde a vieţuit ca lucrător al pămîntului. Pe cînd ducea odată de 
mîncare la lucrătorii pe care îi avea la ţarina sa, s-a pogorît 
înaintea lui un înger al Domnului care i-a zis: Du primul pe care îl ai în 
Babilon, lui Daniel, în groapa leilor}® 1 Dar Prorocul a zis: Doamnei 
Babilonul nu l-am văzut şi groapa nu ştiu unde este! 108 Atunci îngerul 
Domnului 1-a luat pe Avacum de creştet şi, ţinîndu-l de perii capului 
său, l-a pus în Babilon deasupra gropii, întru repeziciunea duhului 
său. Babilonul se afla la o distanţă enormă faţă de locul în care era 
Prorocul Avacum la momentul convorbirii cu îngerul. Prorocul 
Daniil fusese aruncat în acea groapă de către Regele Babilonului, 
Cirus, ca pedeapsă pentru refuzul lui Daniil de a se închina la 
idoli. Stînd desupra gropii, Prorcul Avacum a strigat: Daniele! Daniele! Ia 
Istoria omorîrii balaurului şi a sfârîmării lui Bel (Luată de la sfirştiul Cărţii lui 
Daniel) I: 41. - Biblia sau Sfînta Scriptură, Bucureşti: Ed. Inst. Bibi. şi de Misiune al 
Bisericii Ortodoxe Române, 1982, p. 1030. 108 Idem, Balaurul şi Bel, I: 42. 

mîncarea pe care ţi-a trimis-o ţie Dumnezeu. 109 Atunci Daniel, 
mulţumind lui Dumnezeu, s-a sculat şi a mîncat, după care 
îngerul Domnului l-a dus pe Avacum înapoi la locul de unde îl 
luase, la ţarina din ludeea. Sfîntul Proroc Avacum a mai vestit şi 
eliberarea Ierusalimului şi timpul venirii Domnului Hristos. El s-a 
săvîrşit către Domnul la bătrîneţi adînci şi încuviinţate, fiind 
înmormîntat la Kela. Sfintele lui moaşte s-au descoperit în vremea 
împăratului creştin Theodosie cel Mare [deci după aproximativ o 
mie de ani]. 

• Pomenirea Sfintei Muceniţe Miropa" 

Ea s-a născut la Efes din părinţi creştini. După moartea tatălui ei, 
copila Miropa a mers cu mama ei în Insula Chios [la o moşie a lor 
părintească], şi acolo a luat mucenicia pentru Hristos. Mucenicia 
acestei fecioare a avut loc la puţină vreme după cea a slăvitului 
mucenic Isidor Soldatul (vezi pomenirea lui la ziua de 14 mai). 
Ucigîndu-1 torţionarii pe Isidor prin, decapitare, sfînta şi viteaza 
Miropa a luat în ascuns trupul lui şi l-a îngropat cu cinste la un 



loc osebit. Dar ticălosul dregător Numerian, auzind de furtul 
acesta, a voit să ucidă gărzile care ar fi trebuit să păzească trupul 
mucenicului. Auzind că oameni nevinovaţi urmează să fie ucişi 
din pricină că ea luase trupul mucenicului, fericita Miropa a 
alergat şi a stat înaintea dregătorilor şi a mărturisit cu glas tare 
că ea este aceea care a luat şi a îngropat cu cinste trupul 
Sfintului Mucenic Isidor. Pentru aceasta ea a fost biciuită bestial şi 
aruncată apoi în temniţă cu trupul numai o rană sîngerîndă. Dar 
Domnul nu o a lăsat pe Muceniţa Lui întru singurătatea suferinţei. 
La miezul nopţii temniţa a strălucit de lumină cerească şi Sfîntul 
slăvit mucenic Isidor Soldatul a venit la ea, înconjurat de mulţime 
de sfinţi îngeri. „Pace ţie, Miropa," a zis Sfîntul Isidor. „Rugăciunea 
ta a străbătut cerurile, şi iată curînd vei fi cu noi şi te vei 
încununa cu cununa cea gătită ţie." Sfînta muceniţa s-a bucurat 
atunci cu bucurie mare şi şi-a dat sfîntul ei suflet în mîna lui 
Dumnezeu. Din trupul ei a ieşit atunci o mireasmă dumnezeiască 
şi dulce care a cuprins toată temniţa. Unul din temniceri, care a 
văzut toate cele despre Miropa şi a simţit mireasma, a crezut în 
Hristos şi s-a botezat, fiind şi el curînd martirzat pentru aceasta. 
Sfînta Muceniţa Miropa s-a strămutat la veşnica viaţă în anul 251 
după Hristos. 

109 Idem, Balaurul şi Bel, 1:45. 

110 Copilă fiind, „ea stătea la mormîntul Sfintei Ermiona, una din fiicele Sfintului 
Apostol Filip, şi primea din mormîntul sfintei mir pe care-1 dădea din belşug 
tuturora. De aici a primit şi numele de Miropa." - din Sinaxarul Sfintei din Minei. 

• Pomenirea Sfintului Uroş, Regele Serbiei 

El a fost fiul Ţarului Duşan, şi a domnit în cumplitele vremuri de 
prăbuşire a regatului sîrb. Blînd, evlavios şi smerit, el nu a voit să 
îi aducă cu forţa pe nobilii lui la supunere faţă de rege şi faţă de 
interesele regatului sîrb. Printre aceşti nobili s-a aflat şi violentul 
Vukaşin, care în cele din urmă 1-a şi asasinat pe rege. Bunul Uroş 
a luat moartea mucenicească în a doua zi a lunii decembrie din 
anul 1367, pe cînd era în vîrstă de treizeci şi unu de ani. Asasinat 
de muritori, el a fost preaslăvit veşnic de Dumnezeu. Sfintele lui 
moaşte făcătoare de minuni au odihnit la Mînăstirea lazak din 
Fruşka Gora, de unde au fost aduse la Belgrad în timpul celui de 
al Doilea Război Mondial. Ele au fost aşezate în Biserica Catedrală 
alături de cele ale Kneazului Lazăr şi ale Despotului Ştefan 
Ştiliianovici. în timpul domniei acestui rege sfînt s-a rididcat 
Mînăstirea Sfîntului Nahum de lîngă Lacul Ohrida, de către unul 
dintre nobilii regelui, Grgur [Grigorie]. 

• Pomenirea Sfintului Preacuviosului Părintelui Nostru Athanasie, 
Zăvorîtul de la Mînăstirea Peşterilor din Kiev 

Acest bărbat sfînt s-a săvîrşit către Domnul după o viaţă lungă de 
nevoinţe aspre sihăstreşti şi a fost îmbăiat, îmbrăcat şi pregătit 
de sfînta înmormîntare de către fraţii lui duhovniceşti. Sfîntul 
Athanasie era mort de două zile cînd deodată s-a întors la viaţă. 
Cînd au venit ca să îi facă rînduiala înmormîntării, fraţii l-au aflat 



şezînd şi plîngînd, viu, iar nu mort, aşa cum îl lăsaseră. După 

învierea lui din morţi Sfîntul Athanasie a intrat într-o chilie de 

unde nu a mai ieşti timp de doisprezece ani, pînă la moartea lui, 

timp în care nu a mai vorbit cu nimeni şi a trăit numai cu pîine şi 

apă. El s-a săvîrşit către Domnul la anul 1176. 

Pomenirea Sfintuiui lesei, Episcopul cetăţii Ţilkani [din Georgia] 

El este unul dintre Cei Treisprezece Părinţi Sirieni (a căror 

pomenire este la ziua de 7 mai). El a fost mare făcător de minuni. 

Cu rugăciunea el a schimbat cursul unui mare fluviu, astfel încît, 

de la o foarte mare distanţă, el să vină şi să curgă aproape de 

cetatea Ţilkani. Sfintele lui moaşte odihnesc într-o sfînta biserică 

închinată hramului lui, din cetatea georgiană Ţilkani. 

Cîntare de laudă la Sfîntul Uroş, Regele Serbiei 

Puterea lui Duşan s-a risipit ca un vînt, 

Dar sfinţenia lui Uroş a rămas pe vecie. 

Neputincioasă este tirania, puternică virtutea, 

Astfel şi Uroş a fost: silă i-afost lui de tiranie, 

Ci în virtute, adevăr şi dreptate un puternic a fost. 

Regele Uroş iubit-a din suflet pe Hristos Domnul, 

El a pierdut lumeasca putere, dar Raiul a cîştigat. 

Sufletul lui de nici un păcat întinatu-s-a, 

Biruit, a învins, asasinat, este viu. 

Nici toţi trufaşii nobili în a lor viaţă toată 

n-au putut săvîrşi ceea ce trupul sfînt al lui Uroş 

După a lui moarte a lucrat. 

El este Plăcutul lui Dumnezeu, preaputernic. 

Bogaţii cei puternici s-au prefăcut în ţarină, 

A lor domnie silnică cu totul a pierit. 

Regele Uroş însă, ucisul, de-a Domnului Dreptate 

Şi Adevăr fost-a plin. 

Pentru aceasta Rege rămas-a şi acum, în ceruri, 

Rege rămînînd şi poporului lui. 

Ale poporului dureri alină el cu rugăciunea, 

Mijlocind CU rîvnă înaintea lui Dumnezeu. 

El îndurare cer e pentru toţi sîrbii, 

Pentru toţi drepcredincioşii Domnului Hristos. 

O Sfinte Rege Uroş, preanobile şi sfinte, 

Ajută-ne şi nouă să împlinim Legea lui Dumnezeu! 

Cugetare 

„Dar cine s-a întors vreodată de pe cealaltă lume, ca să ne spună 

nouă cum este în ea?" Aşa întreabă şi azi necredincioşii. Unora ca 

aceştia omul credincios trebuie să le răspundă aşa: „Pocăiţi-vă de 

păcatele voastre şi veţi afla; curăţiţi-vă viaţa şi învredniciţi-vă 

cercetării Duhului, şi veţi afla." Sfîntul Avacum a călătorit purtat 

fiind de un înger. Sfînta Miropa a văzut ostile îngereşti, iar în 

mijocul lor, pe Sfîntul slăvit Mucenic, Isidor Soldatul. Sfîntul 

Athanasie de la Peşterile Kievene a fost mort cu trupul timp de 

două zile, dar pe cealaltă lume, cu sufletul, a fost viu. întorcîndu- 



se după două zile în trup, fraţii s-au strîns în jurul lui şi l-au 
întrebat: „Cum ai înviat, Părinte? Ce ai văzut? Ce ai auzit?" Dar 
Sfîntul Athanasie nimic nu a grăit, fiind îngrozit de 
ceea ce văzuse în cealaltă lume, ci Ie-a zis fraţilor doar atît: 
„Mîntuiţi-vă!" Dar silindu-1 fraţii să le dezvăluie măcar puţin din 
adevărul lumii de dincolo, Sfîntul Athanasie Ie-a zis: „Oricît de puţin 
v-aş spune, voi nici mă veţi crede, nici veţi asculta." Silindu-1 însă 
mult fraţii, el Ie-a zis: „Pocăiţi-vă în fiecare clipă a vieţii voastre şi 
rugaţi-vă Mîntuitorului Hristos şi Maicii lui Dumnezeu." Există şi în 
zilele noastre mărturii ale unor oameni care s-au întors la viaţă după 
ce au murit. Aceste mărturii niciodată nu se contrazic unele pe 
celelalte, ci totdeauna se completează. De exemplu, cei care mor 
văd cum o parte a celeilalte lumi este mult mai largă şi infinit mai 
spaţioasă decît lumea aceasta. Mulţi oameni, la ceasul morţii lor, se 
întîlnesc cu rudeniile lor cele care au murit demult şi vorbesc cu ele. 
Lucrul acesta este aproape obişnuit, în anul 1926, în satul Vevcani, 
Meletiie P se afla pe patul morţii. El a vorbit cu copiii lui, care 
muriseră cu douăzeci de ani mai înainte. Cei strînşi în jurul lui i-au 
zis: „Nu mai ştii cu cine vorbeşti." Dar Meletiie a zis: „Ba, ştiu cu 
cine vorbesc, vorbesc cu copiii mei care au murit, şi îi văd şi vorbesc 
cu ei aşa cum vă văd şi vorbesc cu voi." 
Luare aminte 

Să luăm aminte la căderea din Rai a lui Adam şi Evei, din pricina 
păcatului (Facerea 3): 

• La cum Adam şi Eva, mai înainte de a păcătui, erau înveşmîntaţi 
întru nevinovăţie, nevăzîndu-se unul pe celălalt gol; 

• La cum, după neascultare, Adam şi Eva s-au văzut goi şi s-au 
ascuns de la Faţa lui Dumnezeu; 

• La cum orice virtute este haină, şi orice păcat, goliciune. 
Predică Despre descoperirile de bucurie de la începutul Sfintei Scripturi 
La început a făcut Dumnezeu cerul şi pămîntul (Facerea 1:1). 

Cît de scurt, dar bogat şi cuprinzător, este tot cuvîntul lui 
Dumnezeu! El este ca inul împăturit, pe care îl porţi sub braţ, dar 
întinzîndu-1 pe iarbă, vezi că acoperă un spaţiu larg. Cît de 
nenumărate înţelesuri scumpe ne dă la iveală cuvîntul acesta al lui 
Dumnezeu, despre care ne este vorbirea acum! - La început a făcut 
Dumnezeu cerul şi pămîntul. Mă întîi, el ne arată că Dumnezeu este 
Singurul veşnic şi nefacut. Această primă descoperire aduce în 
inimile noastre bucurie de negrăit. Căci în viitoarea vieţii acesteia în 
care trăim, care grăbeşte pururea spre distrugere şi spre moarte, ne 
umple inimile de bucurie şi 

de linişte faptul că Făcătorul nostru este veşnic şi viu. Cuvîntul 
acesta ne mai spune că Domnul Cel Unul şi Cel Bun este 
Făcătorul lumii, şi fiind Făcător, El este deci şi Atotputernic şi 
Chivernisitor. Această a doua descoperire naşte în inimile noastre 
bucurie negrăită. Lumea prin urmare nu este rodul haosului şi al 
întîmplării, neraţională şi lipsită de scop, ci ea este creaţia Celui 
Atotînţelept Dumnezeu, Atoatecunoscător şi Atotmilostiv, Care 
cîrmuieşte lumea cu putere, ducînd-o spre scopul de El dorit. 



Cuvîntul acesta ne mai descoperă că această lume are un 
început, şi prin urmare că ea va avea neapărat şi un sfîrşit. lată o 
a treia descoperire care umple inimile noastre de bucurie 
negrăită. Căci trist ar fi să fie această lume veşnică, şi trist ar fi 
ca toate idealurile ei, apropiate sau depărtate, să-şi poată afla 
sursa împlinirii în ea. Nedreptatea unei asemenea perspective ar 
zgudui de durere minţile celor inteligenţi, şi ar arunca în prăpastia 
tristeţii inimile drepţilor, în sfîrşit, acest cuvînt al lui Dumnezeu ne 
arată că Dumnezeu a creat două lumi, cereasca, şi pămînteasca, 
sau lumea puterilor netrupeşti, şi lumea celor pămînteşti. Iar 
această a patra descoperire umple cu adevărat inimile noastre de 
bucurie negrăită. Căci aşa cum ne ridicăm acum privirea spre 
înalt şi ne bucurăm de soare, de lună, şi de stelele din tăria 
cerului, aşa ne putem ridica ochii minţii către înaltul lumii celei 
duhovniceşti, a netrupeştilor puteri, care este asemenea nouă, 
numai că mai curată şi mai strălucitoare. Da, ne bucurăm pentru 
că ştim că există o lume mai bună decît a noastră, o lume în care 
în curînd, vom putea să intrăm şi noi, asemenea călătorului 
ostenit, care ajunge în sfîrşit acasă, şi se odihneşte. O, ce tristă ar 
rătăci a oamenilor privire dacă nu ar exista decît această lume, şi 
dacă nu ar exista un cer mai înstelat deasupra noastră! Ce trist ar 
rătăci al omului duh în această trupească lume, dacă nu ar exista 
lumea netrupeştilor puteri, cerească! 
O Stăpîne Doamne lisuse al nostru Preablînde, Ţie aducem 
pururea slavă şi laudă! 
Ţie pururea aducem închinare şi mulţumită în veci, Amin! 

3 decembrie 

• Pomenirea Sfîntului Proroc Sofonie' " 

El s-a născut la Muntele Sarabatha, din seminţia lui Simeon, şi a 
prorocit în veacul al şaptelea mai înainte de Hristos, pe cînd rege 
al ludeei a fost evlaviosul losia. Prorocul Sofonie a fost 
contemporanul Sfîntului Proroc leremia. Avînd o inimă foarte 
smerită şi înfrîntă şi o minte curată ridicată pururea la Domnul, el 
a fost aflat vrednic să i se descopere tainele viitorului. El a 
prorocit ziua mîniei Domnului şi a pedepselor care vor cădea 
peste Gaza, Aşkalon, Aşdod, Ekron, Ninive, Ierusalim şi Egipt. 
Despre Ierusalim, el a zis: Vai de cetatea răzvrătită şi pîngărită, 
cetatea asupririi! N-a luat aminte la nici un semn, şi n-a primit 
nici o dojana; în Domnul nu şi-a pus nădejdea şi nici nu s-a 
apropiat de Dumnezeul ei. Căpeteniile ei sînt în mijlocul lor lei 
care răcnesc; judecătorii ei, lupi care nu păstrează nimic pentru a 
doua zi; Prorocii sînt oameni uşuratici, vicleni; preoţii pîngăresc 
cele sfinte şi calcă legea (Sofonie 3: 1-4). Prorocind venirea lui Mesia, el a 
strigat, plin de bucuria Duhului: Bucură-te, fiica Sionului, saltă de 
veselie, Israile! Veseleşte-te şi te bucură din toată inima, fiică a 
Ierusalimului! (Sofonie 3: 14). Acest văzător al tainelor 
dumnezeieşti s-a săvîrşit cu pace, aşteptînd învierea cea de 



Obşte şi cununa cea gătită lui de Domnul. 

• Pomenirea Preacuviosului Părintelui nostru loan Sihastrul 
[episcopul Coloniei] 

El s-a născut în Nicopolea Armeniei şi a fost fiul lui Encratie şi al 
Eufimiei. El s-a tuns monah la vîrsta de optsprezece ani şi a 
îmbrăţişat viaţa asprelor postiri şi a curăţirii inimii şi minţii cu 
lacrimi şi cu rugăciune. După zece ani de astfel de vieţuire el a 
fost înălţat episcop al Coloniei. Prin pilda vieţuirii lui, el a atras 
spre dobîndirea sfinţeniei celei plăcute lui Dumnezeu şi pe fratele 
lui, Pergamie, şi pe unchiul lui, Theodor, ambii demnitari de 
frunte la curţile imperiale ale împăraţilor Zeno şi lustinian. Dar 
văzînd răutatea şi 

.al cărui nume se tîlcuieşte 'Straja Domnului' sau "cunoscătorul celor 

ascunse', a fost fiul lui Huşi, din seminţia lui Simeon..." -cf. Sinaxarul Sfîntului din 

Minei. 

intrigile lumii care învăluie pînă şi tronul episcopal, nelăsîndu-i 
episcopului nici o putinţă de a îndrepta lucrurile, Sfîntul loan a 
părăsit demnitatea arhieriei. El s-a ascuns sub chip de monah 
simplu şi a mers la Mînăstirea Sfintului Sava cel Sfinţit de lîngă 
Ierusalim. El a rămas acolo ca un necunocut vreme de mulţi ani, 
împlinind desăvîrşit şi întocmai orice ascultare încredinţată lui de 
egumen. Pentru aceasta, Sfîntul Sava a recomandat Patriarhului 
Mie ca să îl sfinţească pe loan presbiter. Şi voind Patriarhul să 
săvîrşească hirotonirea, Sfîntul loan silit a fost să mărturisească 
că el este şi episcop. După aceasta Sfîntul loan s-a închis într-o 
chilie, unde a petrecut ani îndelungaţi în tăcere desăvîrşită şi 
rugăciune. După aceasta el a mai petrecut alţi nouă ani întru 
sălbăticia pustietăţii, hrănindu-se cu ierburi sălbatice, apoi s-a 
întors iar la mînăstire. Atunci a întors el credincişii şi i-a abătut de 
la erezia lui Origen, şi a contribuit mult la condamnarea şi 
eradicarea acestei erezii. El vedea aievea lumea duhurilor şi 
vindeca poporul de bolile lor. Căci biruindu-se pe sine, el cu 
uşurinţă a putut birui diavolii. Acest bărbat măreţ întru smerenie, 
putere şi înţelepciune, acest adevărat rob al lui Dumnezeu s-a 
săvîrşit cu pace către Domnul la anul 558, în vîrstă fiind de una 
sută şi patru ani. 

• Pomenirea Sfintului Sfinţit Mucenic Theodor, Patriarhul 
Alexandriei 

După ce a păstorit poporul lui Dumnezeu din Alexandria vreme de 
doi ani, el a fost apucat de către păgîni, batjocorit şi torturat 
bestial. Ei au pus cunună de spini pe sfinţitul lui cap apoi l-au 
decapitat pentru Credinţa lui, la anul 606. 

• Pomenirea Sfintului Preacuvios Theodul 

El a fost patrician de frunte la curtea imperială a lui Theodosie cel 
Mare. După moartea soţiei lui el s-a lepădat de deşertăciunea 
lumii şi, părăsind Constantinopolul, a urcat pe un stîlp din 
apropiere de Efes, unde a petrecut întru nevoinţe aspre vreme de 
treizeci de ani. 



• Pomenirea Sfintului Preacuvios Sava de la Zvenigorod 

Sfîntul Sava acesta a fost ucenic al Sfintului Serghei de Radonej şi mare 

făcător de minuni. După moartea lui el s-a arătat multora ca şi 

cînd ar fi fost viu, uneori învăţîndu-i, alteori certîndu-i, iar alteori 

vindecîndu-i de bolile lor. El s-a săvîrşit către mai fericita viaţă la 

anul 1406. 

Cîntare de laudă la Sfîntul loan Sihastrul 

Sfîntul sihastru loan, al lui Dumnezeu nevoitorul, 

A umblat prin pustie întru singurătate, 

Pînă cînd auzit-a glas ce-a strigat: „Atacă paginii! 

lată norul de praf al cailor lor! 

Aicisîntaproape, ridică-te,pleacă! " 

„Aproape Să fie, nu e nimic. 

Domnul stă mult mai aproape, " zis-a loan, 

Netulburîndu-se nicicum. 

Căutînd nenorocirea ca să îl înghită, 

Prin mîinile unor ticăloşi, 

Un leu înainte Ie-a stat, cu răget cumplit, 

De la Domnul trimis. 

El pus-a pe fugă hoarda de criminali. 

Iar loan Sfîntul stat-a mai departe liniştit, 

Nepărăsind pustia. 

El la întrecere s-a luat cu sălbatica pustie, 

întru tăcere s-a întrecut cu ea, 

Şi întru uscăciune, şi singurătate. 

„ Sînt Sfintele Paşti, Părinte, cum vom prăznui? 

Ce vom gusta la a Domnului înviere? " 

A întrebat ucenicul. Iar Sfîntul loan i-a zis: 

„Domnul trimite hrană oricărei fiinţe 

ce viaţă are în ea. " 

Răsărind zorii învierii Sfinte a Domnului Hristos, 

Un înger al Domnului înaintea Sfintului a stat, 

Cu chip aievea de om: 

El i-a întins Sfîntuui dar bogat depline, 

de vin şi de miere, 

Iar ucenicul a privit uimit; 

El apoi aplîns văzîndu-şi necredinţa, 

Şi L-a preamărit pe Domnul, şipre al Lui Sfînt. 

Cugetare 

Dumnezeu aude rugăciunile drepţilor şi le împlineşte pe ele, 

uneori imediat şi desăvîrşit, alteori mult mai tîrziu, la vremea 

cuvenită, şi potrivit trebuinţelor Bisericii. Cu alte cuvinte, 

împlinind rugile drepţilor, Domnul are în vedere fie mîntuirea 

particulară a acelui om, fie mai binele general al Bisericii. Sfîntul 

loan s-a rugat lui Dumnezeu ca să îi descopere cum anume se 

desparte sufletul de trup la ceasul morţii. Cum stătea la 

rugăciune, el a fost luat afară din sine şi a avut această vedenie: 

un drept murise înaintea unei biserici din Betleem, iar sufletul lui 

a fost luat de îngeri şi dus la cer cu cîntări minunate. Venindu-şi 



întru sine, Sfîntul loan îndată a ieşit de la locul lui şi a intrat pe 

drumul ce ducea de la Mînăstirea Sfîntului Sava cel Sfinţit la 

Betleem. Ajungînd acolo, el a văzut trupul mort al omului chiar la 

locul care i se arătase în vedenie. 

Murind Sfîntul Sava cel Sfinţit, Sfîntul loan a jelit şi a plîns. Dar 

Sfîntul Sava i s-a arătat atunci în vedenie şi i-a zis: „Nu plînge, 

Frate Ioane, căci eu, deşi am murit cu trupul, sînt cu duhul 

pururea lîngă tine." Atunci Sfîntul loan 1-a rugat cu lacrimi: 

„Părinte, roagă-te lui Dumnezeu ca să mă ia şi să mă ducă la 

tine." Dar Sfîntul Sava i-a zis: „Aceasta nu poate fi acum, Frate 

Ioane. Căci mare ispită are să cadă asupra Lavrei, iar Domnul 

voieşte ca să rămîi şi să fii sprijin şi întărire fraţilor, şi să abaţi de 

la ei furtuna ereziei." Mai întîi Sfîntul loan nu a înţeles despre ce 

fel de erezie poate fi vorba, dar mai tîrziu a văzut, cînd stricata 

învăţătură a lui Origen a început să zguduie din nou Biserica 

Domnului. 

Luare aminte 

Să luăm aminte la căderea lui Adam şi a Evei, din pricina 

păcatului (Facerea 3): 

• La cum, văzîndu-se goi, ei şi-au acoperit ruşinea cu frunze de 

smochin; 

La cum, chiar şi azi, toţi păcătoşii nepocăiţi, văzîndu-şi lipsa 
virtuţii, se simt goi şi îşi ascund goliciunea cu tot felul de minciuni 
şi închipuiri. 

Predică Despre cele două lumi 

La început a f acut Dumnezeu cerul şi pămîntul (Facerea 1: 1). 
Fraţilor, orice doreşte Dumnezeu să fie descoperit oamenilor se 
descoperă, şi orice nu doreşte El să se descopere rămîne ascuns. 
Moise cel care L-a văzut pre Domnul nu a putut spune nimic mai 
mult despre cer decît că la început l-a făcut Domnul. Zicînd 
aceasta, el a continuat să descrie în detaliu facerea pămîntului. 
Dar de ce nu grăieşte Moise la fel de în detaliu şi despre facerea 
cerului? Aceasta deoarece Domnul nu a voit să îi descopere lui 
mai mult decît atîta: că pe cer l-a făcut Domnul. Motivul? 
Oamenii nu erau atunci destul de maturi cu duhul şi cu mintea, 
nici capabili să înţeleagă lucrurile cereşti altfel decît trupeşte. 
Doar după trecerea multor veacuri, odată cu aducerea pe pămînt 
a Noului Legămînt al lui Dumnezeu, a descoperit El mai mult 
oamenilor credincioşi şi aleşilor Lui tainele lumii cereşti. Doar 
Creştinii au văzut deschizîndu-se cerurile. Sfintul loan 
Evanghelistul şi Teologul dă mărturie despre aceasta cînd zice: 
După aceasta m-am uitat şi iată o uşă era deschisă în cer 
(Apocalipsa 4: 1). Simţul Arhidiacon Ştefan întîiul Mucenic 
mărturiseşte şi el: lată, văd cerurile deschise (Fapte 7: 56). Sfintul 
Apostol Pavel, care a fost răpit pînă la al treilea cer (li Corinteni 12: 2) 
şi a auzit cuvinte de nespus, pe care nu se cuvine omului să le 
grăiască (II Corinteni 12: 4), vorbeşte de coruri îngereşti, de 
tronuri, stăpînii, începătorii şi puteri, şi zice: Toate s-au făcut prin 



El şi pentru El (Coloseni 1: 16). Ucenicul lui, Sfintul Dionisie 
Areopagitul, descrie ierarhia cerească tot atît de amănunţit 
precum descrie Moise zidrea lumii celei pămînteşti. lată cum bine 
a voit să fie nepătrunsa înţelepciune a lui Dumnezeu! Ceea ce 
Domnul nu a binevoit să îi descopere lui Moise, a voit să o 
descopere Sfinţilor Apostoli ai lui Hristos şi următorilor lor! Pe 
bună dreptate a fost aşa: căci ceea ce nu s-a putut rosti copiilor, 
s-a putut arăta în amănunt bărbaţilor ajunşi la plinătatea 
înţelegerii. Descoperirea tainelor nu se dă decît celor maturi cu 
duhul. 

lată minunată lecţie pentru noi toţi! Să căutăm prin urmare cu 
sîrguinţă să învăţăm adevărul, şi încă şi mai sîrguincios să 
căutăm să ne curăţim inimile de păcate, să ne întărim cu 
răbdarea şi cu credinţa nezdruncinată că Dumnezeu ne va dărui 
nouă tot ceea ce ne este de folos la timpul cuvenit, în felul şi la 
măsura necesară mîntuirii noastre. 

O Stăpîne Doamne Atotînţelepte şi lubitorule de oameni, Carele 
ne înveţi şi ne povăţuieşti pre noi la mîntuire, fără grăbire, şi fără 
amînare, Ţie Unuia, Preabunule Doamne, Iţi aducem slavă şi 
mulţumită în veac! 

Pre Tine Te lăudăm, pre Tine bine Te cuvîntăm şi Ţie pururea ne 
închinăm, Amin. 

4 decembrie 

• Pomenirea Pătimirii Sfintei Mari Muceniţe Varvara 
Această slăvită următoare a lui Hristos s-a logodit Lui încă din 
frageda ei tinereţe. Tatăl ei, păgînul Dioscor, a fost vestit în 
cetatea Heliopolis din Egipt, prin înălţimea rangului şi a bogăţiei. 
El a închis-o pe fiica lui Varvara într-un turn înalt, spre a o păzi de 
ochii oamenilor, căci era foarte învăţată şi neasemănat de 
frumoasă la trup. El a înconjurat-o cu tot confortul şi cu toată 
strălucirea, i-a dăruit multe roabe, i-a făcut idol de aur înaintea 
căruia să se închine, şi i-a zidit o baie somptuoasă cu două 
minunate ferestre. Dar privind prin fereastra luxosului ei iatac la 
frumuseţea pămîntului ce se desfăşura la picioarele ei şi la 
lumina strălucitoare a stelelor, mintea înţeleaptă a Varvarei s-a 
deschis la harul lui Dumnezeu. Ea L-a cunoscut atunci pe Unul 
Adevăratul Dumnezeu, Făcătorul, în pofida faptului că nu a avut 
atunci aproape nici un învăţător omenesc care să o aducă pe ea 
la cunoştinţa aceasta. Odată pe cînd tatăl ei a lipsit din cetate, 
Varvara a coborît din turn să se preumble şi, prin Purtarea de 
Grijă a lui Dumnezeu, a cunoscut nişte femei care i-au grăit ei şi i- 
au descoperit Credinţa în Dumnezeul adevărat, Hristos. Atunci 
inima Varvarei s-a aprins de dumnezeiasca dragoste pentru 
Făcătorul ei, Hristos Domnul. Ea a poruncit atunci să se taie a 
treia fereastră în zidul băii ei, astfel încăt cele trei ferestre să fie 
spre cinstea Numărului Sfintei Treimi. Ea pe perete a închipui 
semnul Sfintei Cruci cu al ei deget, iar semnul s-a săpat prin 



lucrare dumnezeiască în zid ca şi cînd s-ar fi săpat cu o daltă. Din 
urmele paşilor ei de pe pardoseala băii au izbucnit izvoraşe de 
apă care, umplînd bazinul, au dat mai apoi multora vindecare din 
boli incurabile. Auzind de credinţa fiicei lui, Dioscor a bătut-o 
bestial şi a alungat-o din turnul ei. El a urmărit-o ca să o ucidă, 
dar s-a deschis stînca şi a ascuns-o pe Muceniţă de bestialul ei 
tată. Dar venind Varvara din nou înaintea tatălui ei, el a apucat-o 
şi a tîrît-o înaintea lui Marţian magistratul, care a osîndit-o la 
bestiale torturi. Ei au despuiat-o pe Varvara de haine şi au biciuit- 
o cu sălbăticie prefăcînd-o toată într-o rană, dar Domnul S-a 
pogorît la temniţa ei şi a vindecat-o pe ea desăvîrşit. O anume 
femeie pe nume luliana, văzînd martiriul Sfintei, a dorit mucenicia 
şi ea. Ambele femei au fost date la cele mai bestiale chinuri, apoi 
purtate pe străzile cetăţii spre batjocura gloatei. Lor li s-au tăiat 
sînii, din care au curs pîraie de 

sînge. Ele au fost duse la urmă la locul de ucidere, unde Sfinta 
Varvara a fost măcelărită de bestialul ei tată, iar Sfînta luliana, de 
soldaţi, întru aceeaşi zi însă fulgerul Domnului a izbit casa lui 
Dioscor, omorîndu-1 şi pe el, şi pe Marţian. Sfinta Mare Muceniţă 
Varvara a luat mucenicia la anul 306. Sfintele ei moaşte făcătoare 
de minuni odihnesc la Kiev. Preaslăvită fiind întru împărăţia 
Cerurilor, ea s-a arătat multora chiar şi în vremurile noastre, 
uneori singură, iar alteori alături de Preasfmta Născătoare de 
Dumnezeu. 

• Pomenirea Cuviosului Părintelui nostru loan Damaschin, Monahul 
şi Preotul 

El a fost la început cel mai de seamă ministru al Califului Abdul- 
Malik, iar la urmă monah în Lavra Sfîntului Sava cel Sfinţit. Din 
pricină că a fost un înflăcărat apărător al cultului sfintelor icoane, 
ticălosul împărat iconoclast Leon Isaurul 1-a clevetit pe loan la 
Calif, iar acesta crezînd minciunile i-a tăiat lui loan mîna dreaptă. 
Ţinîndu-şi mîna tăiată în ştergar, loan a căzut cu lacrimi la icoana 
Preasfintei Născătoare de Dumnezeu, iar mîna i s-a lipit la loc prin 
minune. Urma tăieturii a rămas însă ca un fir roşu aprins pe braţul 
sfîntului, ca dovadă a minunii. Văzînd minunea Califului i-a părut 
amarnic de rău pentru nedreptatea făcută, dar Damaschinul nu a 
mai voit să rămînă ministru la curtea lui, şi nici să mai rămînă în 
lume. El a voit mai vîrtos să meargă la pustie şi să se facă 
monah, unde a fost fraţilor pildă de smerenie, ascultare şi 
nevoinţă. Sfintul loan Damaschinul este alcătuitorul Canonului 
Slujbei de înmormîntare şi al cărţilor liturgice intitulate Octoih (Cartea 
Celor Opt Ehuri, sau Glasuri), Irmologhion, şi Menologhion, precum şi al 
Canonului Pascal. El a scris multe cărţi de adîncă cugetare 
teologică, insuflate de sus. El a fost un mare nevoitor, un mare 
imnograf, un mare teolog şi un oştean viteaz şi aprig al 
adevărului lui Hristos. Sfîntul loan Damaschinul se numără printre 
cei mai mari Sfinţi Părinţi ai întregii Creştinătăţi Ortodoxe. El s-a 
săvîrşit cu pace către Domnul cam pe la anul 776, în vîrstă fiind 



de una sută şi patru ani. 

• Pomenirea Sfîntului Ghenadie, Arhiepiscopul Novgorodului 

El a fost un distins scriitor, un atlet al adevărului creştin, şi un 
mucenic al adevărului lui Hristos. El a adunat multele cărţi ale 
Sfintei Scripturi într-un singur volum şi a compilat o cheie care să 
ajute la stabilirea exactă a datei Sfintelor Paşti [Paschalionul] pe o 
perioadă de cinci sute şi treizeci şi doi de ani înainte. El s-a 
săvîrşit din lumea aceasta la anul 1505. Sfintele lui moaşte 
făcătoare de minuni odihnesc la Mînăstirea Ciudov de la Moscova. 
Cîntare de laudă la Sfîntul loan Damaschinul 
O, trîmbiţă de aur a Ortodoxei Credinţe, 
O, slăvite Monahe al unei slăvite Mînăstiri, 
O, Sfinte Ioane, poete insuflate, atlete al Credinţei, 

O, Sfinte mucenice, al icoanelor rîvnitor! 

Tu ai slăvit pre Hristos şi-acum slăvit eşti în ceruri, 

O, trîmbiţă veşnică a celei fără de moarte vieţi! 

Tu lepădat-ai lumea pentru Hristos Domnul, 

Şi smerindu-te adine, te-ai înălţat în veci. 

Tu nevoinţe aspre ai luat asupră-ţi, 

Prin lacrimi privit-a i la tainele cereşti. 

Cu rugăciuni şi credinţă lucrat-ai minuni multe, 

Tu însuţi grăit-ai cu Maica lui Dumnezeu. 

Credinţa - cine mai bine ca tine a arătat-o? 

Cine vreodat' cîntat-a mai 'naltpe Dumenezeu? 

O, harpă de aur a adevărului veşnic, tu fără seamăn 

Eşti în lume mereu! Nimeni nu este asemenea ţie, 

O, Sfinte Părinte Damaschine loan! 

O, înalţă şi-acum dumnezeiasca ta rostire 

Cere nouă îndurare de la Hristos Dumnezeu! 

Roagă-te ca Hristos cu milostivire cu noi să fie 

Pînă la mormînt, 

Roagă-te Lui, Sfinte Ioane scumpe, 

Să-L proslăvim cu tine prin al tău cînt! 

Cugetare 

Ascultarea unită cu smerenia inimii şi a minţii este temelia vieţii 

duhovniceşti, temelia mîntuirii sufletului şi temelia temeliei zidirii 

sfinte care este Biserica lui Dumnezeu. Marele loan Damaschinul, 

cu adevărat măreţ din toate laturile vieţii lui, a săpat o urmă 

adîncă în istoria Bisericii prin minunata pildă de ascultare şi 

smerenie ce a fost temelia şi podoaba vieţii lui toate de monah. 

Spre a îi pune la încercare smerenia, părintele lui duhovnicesc i-a 

aşezat în braţe odată o legătură de coşniţe [lucrul de mînă al 

monahilor] şi i-a poruncit să meargă şi să le vîndă anume la 

Damasc, cetatea lui. Avva i-a mai poruncit să ia şi un preţ foarte 

mare pentru ele, gîndind că loan se va ruşina să îl ceară şi se va 

întoarce la Mînăstire fără să fi isprăvit nimic. Sfîntul loan aşadar, 

mai întîi a trebuit să ia asupra sa o călătorie foarte lungă; al 

doilea, să 



apară în cetatea lui de baştină ca un cerşetor, în haine umile, 
acolo unde toţi îl cunoşteau că a fost cel mai puternic şi mai slăvit 
demnitar al cetăţii, după Calif; al treilea, să se expună rîsetelor şi 
batjocurei locuitorilor Damascului prin mărimea preţului pe care 
trebuia să îl ceară pe marfa lui; al patrulea, în cazul în care nu ar 
fi izbutit în vînzare, trebuia să fi străbătut în zadar chinuitoarea 
cale pînă la Damasc, şi înapoi. Dar sosind la Damasc, viteazul 
monah a stat în piaţa cetăţii, aştepînd cumpărătorul. Căci fiind 
întrebat de unii cît cere pe coşurile lui şi auzind din gura lui 
preţul, îl batjocoreau şi rîdeau de el ca de un nebun. El a stat în 
piaţa de mărfuri a Damascului de dimineaţă pînă seara, şi de 
dimineaţă pînă seara a fost ţinta batjocurei şi rîsetelor oamenilor. 
Dar Dumnezeu Care vede toate nu 1-a lăsat pe robul Lui, omul 
smereniei şi răbdării. Căci a trecut acolo pe seară un cetăţean al 
Damascului şi a privit cu luare aminte la chipul lui loan. Chiar 
dacă hainele lui erau proaste, iar chipul schimbat de aspra 
vieţuire, cetăţeanul 1-a recunoscut îndată pe cel care fusese 
odată cel dintîi ministru al Califului, întru a cărui suită se aflase şi 
el. loan a recunoscut şi el chipul cetăţeanului, dar nezicînd nici el 
nimic, au început să se tocmească ca negustor şi client. Dar omul 
îndată a renunţat să mai arate că prea mare e preţul, a cumpărat 
toată marfa la preţul cerut, şi i-a mulţumit cu plecăciune lui loan 
pentru un mare bine ce i-a făcut pe cînd a fost mîna dreaptă a 
Califului, loan s-a întors la Mînsătire ca un biruitor cu chipul 
radiind de bucurie, care bucurie i-a adus-o şi Bătrînului lui. 
Luare aminte 

Să luăm aminte la căderea lui Adam şi a Evei, din pricina 
păcatului (Facerea 3): 

La cum Adam şi Eva, după ce au păcătuit, s-au ascuns de la 
faţa lui Dumnezeu; 

• La cum, auzind glasul lui Dumnezeu, ei au fugit şi s-au ascuns printre 
pomii Raiului; 

• La cum şi azi orice păcat ne înstrăinează de Dumnezeu; 

• La cum păcătosul, auzind glasul Domnului care îl strigă prin 
conştiinţă, fuge şi se ascunde în mijlocul naturii iraţionale. 
Predică La cum bun este tot ceea ce vine de la Domnul 

Şi a văzut Domnul că este bună lumina. (Facerea 1: 4) Şi a văzut 
Domnul că este bine (Facerea 1: 10, 12, 18, 21, 25). 
Fraţilor, de la Făcătorul nosru Cel Bun ies numai lucrări bune. Prin 
urmare, să tacă toţi cei care bîrfesc şi zic că de la El iese şi binele 
şi răul. După fiecare minunată lucrare a Sa, Domnul însuşi a zis 
că este bună. El a zis de şase ori că ceea ce a lucrat este bun, iar 
a şaptea oară a rostit acelaşi cuvînt privind toată Zidirea în 
ansamblu: El a dat verdictul Lui dumnezeiesc asupra tuturor celor 
de El lucrate şi a zis că sînt bune foarte (Facerea 1: 31). Prin urmare, 
Domnul a rostit întru totul de şapte ori că cele aduse la fiinţă din 
voinţa Lui sînt bune. Oare nu este ceva de mirare cînd auzim pe 
unii oameni venind cu hulitoarea afirmaţie protrivit căreia răul şi 



binele ar ieşi ambele de la Dumnezeu, în egală măsură? Dar 
Domnul, a şi cînd ar fi ştiut că asemena învinuiri se vor arunca 
asupra Lui, sau, mai bine zis, că asemenea huliri se vor arunca 
asupra Lui de-a lungul tuturor veacurilor, şi-a rostit apărarea mai 
dinainte, şi a rostit-o de şapte ori, pentru toate veacurile, şi 
pentru toate generaţiile de oameni de pe pămînt. Răul vine 
numai de la păcat, şi nici un păcat nu se află în Domnul. Prin 
urmare, Domnul nu poate fi nicicum sursa răului. El Se numeşte 
Atotputernic tocmai pentru că El este puternic spre a lucra tot 
binele. Răi, preverşi şi vicleni sînt acei aşa-zişi pricepuţi în 
Scripturile Sfinte care zic că „Atotputernic" înseamnă tocmai 
aceasta, că Domnul poate să facă şi binele şi răul. Dumnezeu 
este însuşi izvorul a tot binele care nu este întunecat de nimic, şi 
nimic nu poate ieşi de la El care să fie contrar binelui. Să 
cunoaştem, fraţilor, că aceia care grăiesc despre dualitatea lui 
Dumnezeu Care este Izvorul însuşi a tot binele, sînt ei înşişi nişte 
amestecături de bine şi de rău, nişte amestecături ale dualităţii. 
Dar să mai ştim că toţi cei care iubesc binele vor lupta pururea să 
urmeze Lui, contra aplecărilor lor rele şi păcătoase, şi că toţi cei 
care însetează după bine au în inima lor conştiinţa clară că 
Dumnezeu este pururea bun, niciodată altfel. 
O Stăpîne Doamne Făcătorul nostru, Cela Ce eşti Ziditorul a tot 
binele, şi ale Căruia lucrări sînt bune în veac! 
A Ta este toată slava şi mulţumită în veci, Amin! 

5 decembrie 

• Pomenirea Preacuviosului Părintelui nostru Sava cel Sfinţit 
S-a făcut vestit pînă atunci necunoscutul sat Mutalaska din 
Capadocia, din pricina naşterii întru el a acestui soare strălucitor 
al Ortodoxiei tuturor timpurilor şi locurilor. Părinţii lui s-au numit 
loan şi Sofia, în vîrstă fiind de opt ani, el şi-a lăsat casa şi părinţii 
şi s-a tuns monah în obştea monahală din apropiere, numită „a lui 
Flavian." După zece ani, el s-a srămutat la mînăstirile Palestinei, 
unde cel mai mult a rămas în Mînăstirea Sfinţilor Eftimie cel Mare 
(vezi pomenirea lui la 20 ianuarie) şi Teoctist. Străvăzătorul 
Eftimie a prorocit tînărului monah Sava că va să se facă monah 
mare şi vestit între monahi şi dascăl monahilor, şi că va întemeia 
o lavră mai mare decît toate celelalte ale vremii lui. După 
moartea Marelui Eftimie Sfîntul Sava s-a retras la pustie, unde a 
vieţuit vreme de cinci ani ca sihastru într-o peşteră arătată lui de 
un înger al Domnului. Mai apoi, după ce a crescut şi s-a desăvîrşit 
întru călugăreasca vieţuire, în jurul lui au prins a se strînge, prin 
purtarea de grijă a lui Dumnezeu, mulţime de suflete ce însetau 
după viaţa duhovnicească. Curînd numărul monahilor a fost atît 
de mare încît a fost nevoie să se zidească mînăstire largă şi 
mulţime de chilii. Au venit la el şi fraţi din depărtata Armenie, şi 
pentru aceştia Sfîntul a rînduit o peşteră aparte, în care aceştia 
să poată asculta dumnezeieştile slujbe în limba armeană. Murind 



tatăl lui, vîrstnica lui maică Sofia a venit la el, iar fiul a tuns-o pre 
maică întru îngerescul chip, rînduindu-i o chilie depărtată de 
mînăstire, unde Sofia a trăit întru sfinte rugăciunui şi nevoinţe 
pînă la moartea ei. Acest mare sfînt a îndurat mulţime de atacuri 
drăceşti din toate părţile: din partea celor de aprope ai lui, de la 
eretici, şi de la diavoli. Dar el a ieşit biruitor, deasupra tuturora: 
asupra celor de aproape, prin bunătate şi toleranţă; asupra 
ereticilor, prin neabătuta mărturisire a adevărului Credinţei 
Ortodoxe; iar asupra dracilor, chemînd statornic Numele lui 
Hristos şi însemnîndu-se cu Semnul Sfintei Cruci. El a avut mai cu 
seamă de luptat cu demonii la Muntele Castellium, unde a 
întemeiat o a doua mînăstire. Cu totul, Sfîntul Sava cel Sfinţit 
ajntemeiat şapte slăvite mînăstiri. El şi cel aproape concetăţean 
cu el, Sfîntul împărat Theodosie cel Mare, sînt socotiţi a fi cei mai 
mari luminători şi stîlpi ai Ortodoxiei în Răsărit. Ei au corectat 
greşelile împăraţilor şi patriarhilor în probleme privitoare la Sfînta 
Credinţă, şi au slujit tuturor ca pildă de viaţă sfîntă şi smerită care 
atrage asupra ei puterea făcătoare de minuni a lui Dumnezeu. 
După o viaţă îndelungată de nevoinţe aspre dar 
rodnice, Sfîntul Sava cel Sfinţit a intrat întru veşnica odihnă la 
anul 532, în vîrstă fiind de nouăzeci şi patru de ani. Printre 
multele lui lucrări minunate, să o pomenim măcar pe aceea că el 
este alcătuitorul primei Rînduieli a Slujbelor din sfintele mînăstiri, 
cunoscută acum pretutindeni în lume drept Tipicul Ierusalimitean. 

• Pomenirea Sfinţilor Preacuvioşi Mucenici de la Karyes 

Ei au luat cu toţii mucenicia din mîinile romano-catolicilor, la 
vremea Unirii cu Roma de la Lyons [din 1274], care a fost opera 
împăratului Mihail Paleologul (1260-1281) şi a papei. Protosul 
Sfîntului Munte a fost spînzurat, iar ceilalţi au fost omorîţi prin 
tăierea capului. (Pentru amănunte, vezi la 10 octombrie.) 112 

• Pomenirea Sfîntului Nectarie de la Bitola 

El s-a născut la Bitola şi s-a nevoit întru călugăreasca viaţă la 
Mînăstirea Sfinţilor Doctori fără de arginţi Cosma şi Damian, 
împreună cu tatăl lui, Pahomie, care de asemenea s-a tuns 
monah. După aceea el a mers la Karyes, unde şi-a continuat viaţa 
de nevoinţe şi osteneli la Chilia Sfinţilor Arhangheli, sub 
călăuzirea Bătrînilor Filoteu şi Dionisie. Biruind şi călcînd peste 
şarpele invidiei, peste atacurile dracilor şi peste bolile cele grele, 
el a trecut la veşnica pace a împărăţiei lui Hristos în cinci zile ale 
lunii decembrie, din anul 1500. Sfintele lui moaşte nestricate şi 
pline de bună mireasmă odihnesc şi astăzi întru a lui chilie. 

• Pomenirea Sfinţilor Preacuvioşi Karion şi Zaharia 

Ei au fost tată şi fiu, amîndoi mari nevoitori din pustia Egiptului. 
Karion a lăsat femeie şi doi copii şi a plecat să se facă monah. 
Copil fiind, fiul Zaharia a fost adus la mînăstirea în care se nevoia 
tatăl şi, prin ale lui aspre nevoinţe călugăreşti, 1-a întrecut şi pe 
tată şi pe toţi ceilalţi monahi vestiţi de acolo. Fiind Sfîntul Zaharia 
întrebat: „Cine este adevărat monah?" el a zis: „Acela care 



pururea se dă pe sine la împlinirea tuturor poruncilor lui 

Dumnezeu." 

112 Despre aceiaşi, în Sinaxarul din Minei: "Tot în această zi, pomenirea sfinţilor 

cuvioşi mucenici cei care au locuit în chiliile Atonului şi au mustrat pe latino- 

cugetători, adică pe împăratul Mihail şi pe patriarhul Bec. Cel dintîi dintre 

aceşti sfinţi cuvioşi mucenici a fost spînzurat, iar ceilalţi de sabie s-au săvîrşit. 

Cu ale lor sfinte rugăciuni. Doamne, miluieşte-ne şi ne mîntuieşte pre noi, 

Amin." 

Cîntare de laudă la Sfîntul Sava cel Sfinţit 

Preacuviosul Sava, a monahilor căpetenie, 

Voievodul duhovnicesc al lui Hristos Dumnezeu, 

Slăvitu-s-a cupostiri, cu privegheri şi blîndeţe, 

Cu rugăciunea, credinţa, şi milostenia sfintă. 

Sfinte Sfinţite Părinte Sava, lui Dumnezeu plăcute, 

Tupre monahi învăţat-ai să nu grijească de trup; 

Tu-ncredinţatu-te-ai desăvîrşit în Domnul, 

Cu nevoinţele rugăciunii, 

Nicicînd voind să fii mai mare între fraţi. 

Tu untdelemn şi vin prea rareori gustat-ai, 

A slujbei rînduială păzit-ai ca un sfint. 

„Bucurie fie-ne nouă Sfîntă Liturghie, 

iar nu o apăsare, pe care s-o facem oftînd. " 

Aşa-nvăţat-a Sava pururi a lui obşte, 

Mult mai vîrtos cu viaţa decît cu-al lui cuvînt. 

Aşa cum grădinarul pururi păzeşte grădina, 

Aşapăzit-a el monahii, pe al lui sfint răsad. 

Tinerii crescut-au şi rod mult au adus: 

Un regiment de sfinţi, a SJîntului Sava slavă! 

Cinci sute de ani şi o mie de atunci au trecut, 

Dar sfîntă lui grădină şi azi aduce rod! 

O mie de monai, şi încă mii o sută, 

Pînă astăzi crescut-au în sfîntă obştea lui. 

O Sfinte Părinte Sava cel Sfinţite, 

Roagă-te şi acum lui Dumnezeu pentru noi! 

Cugetare 

Există oameni mari în meşteşuguri sau profesii, cum ar fi un mare 

conducător de popor sau un mare strateg, dar nici un om nu 

poate fi mai mare decît acela care este mare în credinţă, nădejde 

şi dragoste. Măreţia Simţului Sava cel Sfinţit în această privinţă 

este demonstrată de următoarea istorie: a venit într-o zi 

economul mînăstirii la Sfîntul Sava şi i-a zis că nu va mai putea 

suna clopotul de chemare la trapeză a fraţilor în sîmbăta şi 

duminica următoare, pentră că nici un fir de grîu nu a mai rămas 

în cămări, şi nimic altceva de mîncare şi de băutură. Nici Sfîntă 

Liturghie nu se mai poate sluji din această pricină, a mai zis 

economul. Dar Sfîntul a răspuns, cu încredinţare: „Nu vom 

anula nicicum Sfîntă Liturghie din pricina lipsei griului, vinului şi 

untului de lemn. Credincios este Acela Carele ne-a poruncit nouă 

să nu ne grijim de ce vom mînca, sau de ce vom bea, şi puternic 



este El să ne aducă nouă hrană la ceasul foametei." Şi şi-a pus 
toată nădejdea lui în Domnul, în acea cumplită lipsă, Sfîntul chiar 
s-a gîndit în inima lui că poate va trimit spre vînzare în cetate 
oarce vase sau veşminte, spre a fi vîndute şi cumpărate cele de 
trebuinţă cu preţul lor, astfel încît nici Sfintele Slujbe să nu se 
oprească, nici masa cuvenită a fraţilor. Dar, mai înainte încă de 
ziua sîmbetei, nişte oameni îndrumaţi într-acolo de purtarea de 
grijă a lui Dumnezeu, au venit la mînăstire aducînd cu ei treizeci 
de catîri încărcaţi cu grîu, cu vin şi cu untdelemn. „Ce mai spui 
acum, Frate?" 1-a întrebat Sfîntul Sava pe Părintele Econom. „Au 
nu vom suna din clopot să chemăm fraţii la masă?" Părintele 
egumen s-a ruşinat foarte de lipsa lui de credinţă şi 1-a rugat pe 
Sfîntul de iertare. Biograful Sfântului Sava spune despre el că 
„Era aspru cu diavolii şi blînd cu fraţii." Odată un număr de 
monahi din obşte s-au răsculat împotriva Sfîntului şi pentru 
aceasta au fost scoşi afară din Mînăstire la porunca Patriarhului 
Mie. Ei au ieşit şi şi-au construit chilii la ţărmul rîului Thekoa, unde 
au dus lipsă cumplită de toate. Auzind că monahii răsculaţi mor 
de foame la chiliile lor, Sfîntul Sava a încărcat saci cu grîu pe 
măgăruşi şi i-a dus el însuşi la aceia. Văzînd că nu au biserică, le- 
a ridicat Sfîntul biserică. Mai întîi, răii aceia l-au primit cu ură, dar 
mai pe urmă şi-au venit întru sine, s-au pocăit, şi au răspuns 
iubirii cu iubire. 
Luare aminte 

Să luăm aminte la căderea lui Adam şi a Evei din pricina păcatului 
(Facerea 3): 

• La cum Domnul Cel Atotplin de Har 1-a strigat pe Adam cel 
păcătos şi i-a zis: Adame, unde eşti? 

• La cum Dumnezeu S-a arătat pe Sine a fi Păstorul Cel Bun Care 
şi în Rai fiind cheamă la Sine oaia cea pierdută; 

• La cum chiar şi azi Dumnezeu îl strigă pe fiecare păcătos pe 
nume chemîndu-1: Unde eşti? Căci prin aceste cuvinte vrea să-1 
certe, şi să-1 prevină. 

Predică Despre cuvintele lui Dumnezeu cele lipsite de 
răutate 

Şi a văzut Dumnezeu că este bine (Facerea 1). 
Fraţilor, prima descoperire despre lumea aceasta pe care ne-o 
transmite nouă Sfînta Scriptură este aceea că lumea a ieşit de la 
bine, iar nu de la rău, de la Dumnezeu, şi nu de la vreo putere 
contrară Lui, nici de la vreun închipuit amestec primordial dintre 
rău şi bine. A doua descoperire, fraţilor, despre lumea aceasta, 
este că tot ceea ce a zidit bunul Dumnezeu este bun; marea este 
bună; iarba, verdeaţa şi toţi pomii roditori sînt buni; luminătorii 
cereşti, soarele, luna şi cu stelele, sînt bune; fiinţele care mişună 
pe faţa pămîntului şi în adîncurile mării, precum şi păsările 
cerului, sînt bune toate; toate fiinţele după soiul lor~ sînt bune: 
fiarele cîmpului, mari şi mici şi tot ceea ce vieţuieşte prin ierburi. 



In sfîrşit, omul, această cunună supremă a creaţiei şi stăpînul ei, 
făcut după chipul şi asemănarea lui Dumnezeu, este şi el bun 
foarte. Şi a văzut Dumnezeu că este bine. Căci să ştim, fraţilor, 
evaluatorul lumii acesteia în întregul ei nu este şi nu poate fi 
cineva care o priveşte superficial şi în parte, ci el poate fi doar 
Acela Care o poate cuprinde dintr-o singură privire cu toate cele 
ale ei în întregime şi în amănunt, Cel Care cunoaşte numărul, 
numele, firea şi esenţa fiecărei categorii care o compune, 
incomparabil mai bine decît cei mai înţelepţi oameni de pe Terra 
din toate timpurile şi locurile, luaţi la un loc. Şi a văzut Dumnezeu 
că sînt bune foarte (Facerea 1: 31). Cu toate acestea, au existat 
fiinţe umane care au cutezat să insulte lucrarea lui Dumnezeu, 
zicînd că lumea este în esenţă rea, că fiecare creatură luată în 
parte este rea, şi că materia din care sînt alcătuite toate fiinţele 
pămînteşti este rea, asemenea. Noi trebuie să ştim însă că rău 
este doar păcatul, iar păcatul vine de la duhul păcatului, care 
este diavolul. Prin urmare, răul stă în duhul răului, iar nu în 
materia din care este făcută zidirea. Acest duh căzut de la 
Dumnezeu este semănătorul răului în lume, el este cel de la care 
provin neghinele din ogorul Domnului, carele a fost semănat 
numai şi numai cu grîu curat. Necuratul duh se luptă să 
folosească şi duhul omului şi lucrurile materiale în general ca 
armă spre săvîrşirea răutăţii care se află întru dînsul. El, diavolul, 
este acela care insuflă în mintea omului gîndul că toată lumea 
zidită este rea, şi că fundamental rea este şi materia din care 
este alcătuită lumea zidită. Satan insultă lucrările bune foarte ale 
lui Dumnezeu ca să-şi ascundă propriile lui lucrări, care sînt într- 
adevăr rele. El îl acuză pe Dumnezeu ca să nu fie acuzat el însuşi. 
O, fraţilor, să ne păzim cu străşnicie de viclenia diavolului! Să ne 
păzim mai ales de gîndurile cele rele pe care el ni le seamănă în 
minte. 

O Stăpîne Doamne lisuse Hristoase, Cela Ce eşti Luminătorul 
minţilor noastre şi Mîntuitorul, în mîinile Tale încredinţăm noi ale 
noastre minţi şi inimi! Luminează-le pre ele cu lumina adevărului 
Tău, 

Căci noi numai Ţie ne închinăm, îţi mulţumim şi Te slăvim în veci, 
Amin. 

6 decembrie 

• Pomenirea celui între sfinţi Părintele nostru Nicolae, Arhiepiscopul 
Mirelor Lichiei, Făcătorul de Minuni 

Acest glorios sfînt, prăznuit şi astăzi de popoarele din întreaga 
lume, a fost unicul fiu al unor oameni de rang înalt şi foarte 
bogaţi din cetatea Patarelor Lichiei, pe numele lorTheofan şi 
Nonna. Fiind acesta singurul copil dăruit lor de Domnul, părinţii 
au întors înzecit lui Dumnezeu bogatul lor dar, închinîndu-1 pe fiul 
lor slujirii Lui celei sfinte. Sfîntul Nicolae a învăţat viaţa cea 
duhovnicească de la unchiul lui, Nicolae, Episcopul Patarelor, şi a 



fost de acesta tuns întru îngerescul chip la Mînăstirea Noului Sion 
de unchi întemeiată. După moartea părinţilor, Sfîntul Nicolae a 
împărţit toată colosala avere moştenită săracilor, nepăstrînd 
pentru sine absolut nimic. Preot fiind în Pătară, el s-a făcut tuturor 
vestit şi fără să vrea prin a sa milostenie de pomină, pe care o 
făcea ascunzînd cu grijă fapta cea bună, după cuvîntul Domnului: 
Să nu ştie stînga ta ce face dreapta ta (Matei 6: 3). închinîndu-se 
apoi pe sine cu totul singurătăţii şi tăcerii, gîndind să petreacă 
întru acestea pînă la moarte, a auzit la o vreme un glas din cer care i-a zis: 
Nicolae, în mijlocul poporului să-ţi săvîrşeşti nevoinţa ta, dacă 
voieşti să fii încununat de Mine. îndată după această vestire, şi 
prin a Domnului minunată purtare de grijă, Sfîntul Nicolae a fost 
înălţat Arhiepiscop al Mirelor Lichiei. Milostiv, înţelept şi 
neînfricat, Sfîntul Nicolae a fost păstorul cel bun al turmei sale. în 
vremea prigoanelor contra creştinilor declanşate de Diocleţian şi 
de Maximian, Sfîntul a fost aruncat în temniţă, dar chiar şi de 
acolo instruia şi învăţa zi şi noapte poporul întru Legea lui 
Dumnezeu. Sfîntul Nicolae a fost unul dintre Sfinţii Părinţi de la 
Sinodul întîi a toată lumea de la Niceea, din anul 325, unde, din 
rîvnă arzătoare pentru adevărul dogmelor credinţei, a mers în 
mijloc şi 1-a lovit întru Numele Domnului cu a lui sfinţită mînă 
peste necurata lui faţă pe ereticul Arie cel cu nume urît. Pentru 
aceasta el a fost scos din Sinod şi din scaunul său episcopal 
pentru o vreme, pînă cînd însuşi Domnul şi Preacurata Lui Maică 
de Dumnezeu Născătoarea S-au arătat mai multor ierarhi de 
frunte, descoperindu-le acelora că din poruncă de sus s-a făcut 
minunată lovirea aceea. Apărător înflăcărat al adevărului lui 
Dumnezeu, Marele Sfînt Nicolae a fost pururea neînfricat întru 
apărarea dreptăţii printre oameni, în două rînduri el a mîntuit de 
la condamnare nedreaptă la moarte trei bărbaţi. Milostiv, 
credincios 

şi iubitor de dreptate, el a umblat prin mijlocul poporului ca un 
înger al lui Dumnezeu. El a fost socotit sfint de popor chiar din 
timpul vieţii lui, şi chiar din timpul vieţii lui oamenii chemau cu 
credinţă numele lui întru necazuri şi se mîntuiau. El venea şi în 
vis şi aievea înaintea celor care chemau cu credinţă numele lui, şi 
îi ajuta uşor şi grabnic, fie că aceia se aflau aproape sau foarte 
departe. Faţa lui strălucea ca faţa lui Moise, simpla lui prezenţă 
mîngîia şi curăţa poporul, umplîndu-le sufletele de pace, bucurie 
şi bună voire. La bătrîneţele lui Sfintul s-a îmbolnăvit pentru 
puţină vreme şi, după o viaţă preaplină de nevoinţe aspre şi pline 
de roadă, s-a strămutat la Domnul spre a se bucura pururea de 
odihna vederii Feţei Lui, şi spre a ajuta pe mai departe, de acolo, 
pe credincoşii de pe pămînt cu aceleaşi şi mai bogate neîncetate 
faceri de bine, spre a Domnului slavă. Sfintul Mare Dascăl al lumii 
şi Ierarh Nicolae Episcopul Mirelor Lichiei s-a strămutat la veşnica 
viaţă în şase zile ale lunii decembrie, din anul 343 după Hristos. 



• Pomenirea Sfîntului Nicolae, Episcopul Patarelor 

El a fost unchiul Marelui Nicolae al Mirelor Lichiei, cel care 1-a învăţat 
pe el dumnezeiasca viaţă şi 1-a hirotonit întru preot. 

• Pomenirea Sfîntului Mucenic Nicolae Karamos 

El a fost torturat bestial pentru credinţa lui creştină de către turci, 
fiind spînzurat la Smirna pentru mărturisirea lui Hristos, la anul 1657. 

• Pomenirea Sfîntului Theofîl, Episcopul Antiohiei 

Acest bărbat educat întru toată înalta filosofie grecească, Theofil, 

s-a botezat creştin după ce a citit Sfintele Scripturi şi s-a făcut 

puternic apărător al adevărului credinţei creştine. Lucrarea lui, 

Despre Credinţă, ni se păstrează şi astăzi. El a păstorit Biserica 

din Antiohia vreme de treisprezece ani şi s-a strămutat la Domnul 

în anul 181 după întrupare. 

Cîntare de laudă la Sfîntul Nicolae Făcătorul de Minuni, 

Arhiepiscopul Mirelor Lichiei 

Sfinte mărite Părinte Nicolae, Cele patru laturi ale lumii pre tine te 

slăvesc, Căci tu eşti apărător al puternicei Credinţe, Al celei 

adevărate, în Domnul Dumnezeu. 

Tu din leagăn te-ai închinat lui Hristos Domnul, Din leagăn şipînă la 

al tău mormînt; Pre tine chiar Domnul Dumnezeu te slăveşte, Pre 

tine, Sfinte, robul Lui cel bun. 

Vestit ai fost tu toată a ta viaţă, 

Iar după a ta moarte încă şi mai vestit! 

Puternic pe pămînt fost-ai tu, Sfinte, 

Dar încă mai puternic, din ceruri, eşti acum! 

Tu strălucit-ai cu duhul şi-a inimii curăţie, Templu ai fost Domnului 

Celui Viu; Pentru aceasta lumea pre tine te slăveşte, O Sfinte 

Părinte minunate, mereu! 

Sfinte Părinte Nicolae slăvite, Tu îi iubeşti pre aceia ce iubesc 

Hramul tău! Tu înaintea Tronului Dumnezeiesc pururi Te rogi fierbinte pentru 

mîntuirea lor! 

O Sfinte Părinte Nicolae slăvite, Binecuvîntează pururi poporul 

creştinesc! Binecuvîntează-ne pururi pre aceia care Cu evlavie se 

roagă ţie şi lui Dumnezeu! 

Cugetare 

în icoanele care îl închipuie pe Sfîntul Nicolae este reprezentat şi 

Mîntuitorul Hristos cu Sfînta Evanghelie în mîini, stînd de o parte 

a lui, iar de cealaltă parte Maica Domnului ţinînd în mîini un 

omofor arhieresc. Reprezentarea aceasta are o îndoită 

semnificaţie istorică: mai întîi este 

semnificată chemarea Sfîntului Nicolae la treapta arhierească, iar în al 

doilea rînd este semnificată exonerarea lui de pedeapsa caterisirii care 

ar fi trebuit să urme/e după confruntarea cu necuratul Arie. Sfîntul 

Melodie Patriarhul Constantinopolului zice: „A văzut într-o noapte 

Sfîntul Nicolae pre Domnul în slavă, stînd lîngă el şi întinzîndu-i cartea 

Evangheliei, legată în aur şi în mărgăritare de preţ. Iar de cealaltă parte 

a văzut pre Maica lui Dumnezeu, care i-a aşezat pe ai săi umeri 

pallium-ul arhieresc." La scurtă vreme după această vedenie, Sfîntul 

loan Arhiepiscopul Mirelor a murit iar Sfîntul Nicolae a fost ridicat 



Arhiepiscop al acelei cetăţi. Aceasta a fost o minune. A doua minune s- 
a întîmplat la vremea Primului Sinod Ecumenic de la Niceea, cînd, 
văzînd îndărătnicia diavolească şi reaua credinţă cu care Arie refuza şi 
răstălmăcea cuvintele Sfinţilor Părinnţi care voiau să îl oprească prin 
dezbatere raţională pe acesta de la a mai huli Numele Domnului şi al 
Preacuratei Sale Maici, Sfîntul Nicolae a păşit şi 1-a lovit cu putere pe 
eretic peste diavoleasca lui faţă. Sfinţii Părinţi, după canoane, l-au scos 
pe Sfîntul Nicolae din Sinod şi au ridicat de la el însemenele rangului lui 
arhieresc, în chiar aceeaşi noapte, mai mulţi Sfinţi Părinţi de frunte ai 
Sinodului au avut cu toţii, separat, una şi aceeaşi vedenie minunată şi 
lor înfricoşată: anume L-au văzut pre Domnul stînd de o parte a 
Sfîntului Nicolae, şi întinzîndu-i cu mîinile Sfînta Evanghelie, iar pe a Sa 
Preacurată Maică de Dumnezeu Născătoarea stînd de cealaltă parte a 
lui şi aşezînd pe ai Sfîntului umeri pallium-ul arhieresc, investindu-1 iar 
cu toate însemnele rangului de Arhiepiscop. Văzînd aceasta cu 
înspăimîntare acei Sfinţi Sfinţiţi Părinţi, au grăbit şi au întors cu umilinţă 
Sfîntului Nicolae ceea ce ridicaseră de la el. Ei l-au înconjurat cu 
respectul adînc al smereniei şi evlaviei care se cuvine unui ales al lui 
Dumnezeu, şi au arătat că lovirea lui Arie nu a fost gestul mîniei 
trupeşti şi neînfrînate, ci dimpotrivă, acela al rîvnei de foc pentru 
adevărul lui Dumnezeu. 
Luare aminte 

Să luăm aminte la căderea în păcat a lui Adam şi a Evei (Facerea 3): 
La cum Dumnezeu 1-a blestemat pe şarpe; 

La cum a pedepsit-o pe Eva să nască pruncii în dureri, iar pe Adam să 
cîştige pîinea amîndurora întru sudoarea feţei lui; 
La cum Domnul a blestemat pămîntul din pricina păcatelor oamenilor; 
La cum El nu a blestemat pămîntul separat, ca pămînt, ci numai întru 
lucrurile tale 113 - adică pentru păcatele tale. 

113 După textul Bibliei de la Bucureşti, Retipărită după 300 de ani în facsimil şi 
transliteraţie cu aprobarea Sfîntului Sinod, Bucureşti: Ed Inst Bibi şi de Misiune 
al B.O.R., 1997 [primul tiraj: 1988]. în textul Bibliilor obişnuite editate de 
Sfîntul Sinod la acest loc apare: blestemat va fi pămîntul pentru tine. 
Predică Despre cuvîntul Iul Dumnezeu întru care nu se 
află păcat 

Şi a văzut Dumnezeu că este bine (Facerea, 1). 

Fraţilor, toate cele zidite, şi mijloacele prin care Domnul Atotcurat 
şi fără păcat Ie-a zidit, sînt atotcurate şi nepăcătoase. Toată 
făptura lui Dumnezeu este curată şi fără păcat cîtă vreme stă cu 
faţa către Dumnezeu, cîtă vreme nici se rupe de Dumnezeu, nici 
se ridică împotriva Lui. Toată făptura de la sine laudă şi 
preamăreşte pururea pre Domnul, cîtă vreme rămîne curată şi 
fără de păcat. De aceea cîntă Psalmistul: Toată suflarea să laude 
pre Domnul! Aliluia! (Psalmul 150: 6). Toată făptura inteligentă a 
lui Dumnezeu simte că scopul ei natural şi primordial este acela 
de a îl lăuda pururea pre Domnul. Dar se întîmplă, fraţilor, să 
auzim oameni care întreabă: „Dacă aşa stau lucrurile, de unde 
atunci a venit răul în lume?" Răspuns: el a venit de la păcat, şi 
numai de la păcat. Păcatul 1-a făcut drac pe îngerul de lumină. 
Iar dracul s-a făcut de bună voia lui vas necurat al păcatului, 



după care a grăbit satanic să prefacă întru vase de necurăţie şi 
pe celelalte făpturi ale lui Dumnezeu. Prin libera lor voinţă au 
mers şi alţi îngeri împreună cu Satan, facîndu-se de bună voia lor 
părtaşi cu păcatul lui, şi prefacîndu-se astfel întru diavoli necuraţi; 
şi pe urmele lui Satan au mers şi protopărinţii noştri, Adam şi 
soţia lui, Eva. De aici provine amestecul de bine şi de rău care 
caracterizează întreaga lume zidită. Cu toate acestea, chiar şi 
astăzi, ceea ce este de la Dumnezeu în zidire este bun foarte, aşa 
cum a fost şi în prima zi a Creaţiei. De la păcat a venit otrava, 
căci cu adevărat otravă este păcatul, otrava cea mai amară de pe 
pămînt. Iar păcatul a dus la blestem. El a dus la întunecarea 
minţii omului şi la sălbăticirea întregii zidiri faţă de el; el a dus la 
răzvrătirea omului însuşi faţă de Dumnezeu. El 1-a înstrăinat pe 
om de Dumnezeu, 1-a înstrăinat pe om şi de semenul lui, 1-a 
înstrăinat de zidire şi a înstrăinat şi zidirea faţă de om. O, fraţilor, 
tot ceea ce vine de la Dumnezeu este bun foarte, şi tot ceea ce 
vine de la păcat este rău şi otrăvit. Nici un rău nu există la 
Domnul, precum nu există nici un rău care să nu fie legat strîns 
de păcat. Mulţi filozofi au examinat problema esenţei răului, dar 
din pricina minţior lor crude ei au tras concluzia că materia este 
rea şi că răul vine de la materie. Cu toate acestea, noi creştinii 
ştim că păcatul este esenţa răului, şi că răul nu are nici un fel de 
substanţă afară de păcat. Reiese limpede de aici că dacă voim să 
ne păzim de rele, atunci trebuie să ne păzim cu străşnicie de 
păcat. 

O, Stăpîne Doamne Dumnezeul nostru, Cela Ce eşti Singur fără 
de păcat, ajută-ne nouă să ne izbăvim de păcat şi de putrejunea 
păcatului, 
Căci noi Ţie ne închinăm şi pre Tine Te slăvim în veci, Amin. 

7 decembrie 

• Pomenirea Sfîntului Ambrozie, Episcopul Mediolanului (Milanului) 

Acest mare Sfînt Părinte al Ortodoxiei Creştine s-a născut dintr-o 
stirpe imperială. Tatăl lui a fost deputatul imperial pentru Galia şi 
Spania, dar păgîn cu credinţa, însă maica lui a fost creştină. Pe 
cînd era în leagăn, un roi de albine a venit asupra lui, au prelins 
pe buzele lui miere, şi au plecat fără să îi facă nici un rău. Şi, cînd 
era încă prunc mic, el şi-a întins mîna şi a grăit proroceşte: 
"Sărutaţi-o, căci voi fi arhiereu!" După moartea tatălui lui, 
împăratul 1-a numit reprezentant al său în provincia Liguria 
[nordul Italiei], în care cetatea de reşedinţă era Mediolanul 
[Milanul]. Murind Episcopul Milanului, s-a stîrnit ceartă aprigă 
între Creştinii Ortodocşi şi cei eretici, arieni, cu privire la cine să 
fie următorul episcop. Sfîntul Ambrozie a intrat în biserică ca să 
instaureze liniştea, căci aceasta era misiunea sa. Atunci a strigat 
un prunc de la sînul maicii lui aşa: "Ambrozie să ne fie episcop!" 
Tot poporul a văzut în strigătul limpede al copilului degetul lui 
Dumnezeu, şi l-au ridicat pe Ambrozie arhiereu al eparhiei lor, 



măcar că el se lepăda. Astfel, Sfîntul Ambrozie a primit Sfîntul 
Botez, a trecut prin toate rînduitele trepte preoţeşti şi a fost sfinţit 
episcop în durata unei singure săptămîni. De pe scaunul arhieresc 
Sfîntul Ambrozie a întărit Credinţa Ortodoxă, a stîrpit neghina 
ereziei, a împodobit sfintele biserici, a propovăduit credinţa la 
păgîni, a scris minunate cărţi de adîncă învăţătură creştină şi a 
fost icoană şi pildă de vieţuire adevărată după Dumnezeu, ca un 
adevărat păstor creştin. El a compus scumpa cîntare Pre Tine Te 
lăudăm. Acest slăvit ierarh la care veneau oameni din ţări 
depărtate ca să se îmbogăţească cu cuvîntul, cu înţelepciunea şi 
cu sfatul lui, a fost un om foarte sobru şi înfrînat, veşnic treaz şi 
priveghetor. El dormea foarte puţin, se nevoia şi se ruga 
neîncetat, şi postea în fiecare zi, afară de sfintele zile de Sîmbătă 
şi Duminică. De aceea i-a dăruit lui Dumnezeu să vie văzător de 
taine, să contemple sfinte minunile Lui şi să fie însuşi făcător de 
minuni. El a descoperit sfintele moaşte al mucenicilor Protasie, 
Ghervasie, Nazarie şi Chelsus, care au zi de prăznuire în 
paisprezece zile ale lunii octombrie. Blînd cu cei umili, el stătea 
fără frică înaintea puternicilor zilei. El i-a adus împărătesei Iustina 
dreapta învinuire de erezie, 1-a blestemat pe Maximus tiranul şi 
asasinul, şi 1-a oprit pe împăratul Theodosie să intre în biserică 
pînă ce un se curăţeşte mai întîi de păcat. El a refuzat să îl 
primească pe Evghenie, tiranul care s-a intitulat pe sine împărat. 
Dumnezeu i-a dăruit acestui mare plăcut al Lui har peste har, 
încît el a înviat şi morţii, a scos afară diavolii din oameni, a 
vindecat bolnavii de bolile lor incurabile şi a vestit mai înainte 
viitorul. Sfîntul Ambrozie al Mediolanului s-a săvîrşit cu pace în 
dimineaţa Slăvitului Praznic al învierii Domnului din anul 397. 

• Pomenirea Sfîntului Grigorie Isihastul 

El a fost de neam sîrb, şi întemeietorul Mînăstirii Sfîntului Nicolae din 
Sfîntul Munte Athos, numită şi "Grigoriu", după numele lui. A sa 
chilie întru care s-a nevoit cu post, tăcere, rugăciune şi lacrimi, se 
află cam la un sfert de oră distanţă de Mînăstire. La anul 1761 un 
mare incendiu a cuprins Mînăstirea, din care pricină un număr de 
fraţi au luat şi sfintele lui moaşte şi le-au mutat în Serbia. Acest 
bărbat dumnezeiesc s-a săvîrşit cu pace la anul 1406 după 
Hristos. 

• Pomenirea Sfîntului Preacuvios Nil de la Stolbensk 

Sfîntul Nil a fost lucrător al pămîntului, născut în marele 
Novgorod. Dar el s-a retras la pustie, unde s-a hrănit numai cu 
ierburi. Povăţuit fiind de un glas de sus, el s-a sălăşluit în insula 
Stolbensk. Odată în chilia lui au năvălit nişte tîlhari cu gînd de 
jefuire, dar de îndată ce au păşit înăuntru au orbit. El şi-a săpat 
sieşi groapă de mormîntîn apropierea chiliei şi a plîns asupra ei 
în fiecare zi. Sfîntul Nil s-a odihnit cu pace şi s-a strămutat la 
împărăţia veşnică a lui Hristos la anul 1554. Sfintele lui moaşte 
odihnesc la locul cel sfinţit cu sfinte nevoinţele lui. 
Cîntare de laudă la Sfîntul Ambrozie, 



EpiscopuMVIediolanului 

Sfîntul Ambrozie la Hristos a venit 

La vîrsta bărbăţiei depline, 

Şi de îndată ce Sfîntul Botez a primit 

Lumină a evlaviei s-a făcut, şi al adevărului temelie. 

El rămas-a oştean de frunte, dar al lui Hristos, 

Prigonitor a toată nedreptatea. 

El a slujit dumnezeieşte Biserica lui Hristos, 

Şi Biserica l-a preaslăvit pentru aceasta. 

împreună cu oamenii şi îngerii îl slăvesc, 

Cape un tată, păstor şi de minuni făcător, puternici 

El în înţelepciune asemănatu-s-a cu Solomon, 

Zidirea toată, cu îngeri şi oameni, adevereşte aceasta! 

Zidirea toată pre Domnul slăveşte prin el, 

Pre Tine Doamne, Te slăvim şi noipreasmeriţii! 

înaintea puterii Tale noi cu toţii cădem, 

A puterii, şi a milostivirii! 

Tu Tainică înţelepciune eşti şi însăşi Dreptatea, 

Ce străluceşte puternic prin Ambrozie Sfîntul! 

minunat eşti Tu, Doamne, poporului Tău, 
Minunat întru Toţi Sfinţii! 

Cugetare 

Fraţilor, Domnul întoarce împrumutul pe care îl ia de la oameni 
însutit şi înmiit, atunci cînd oamenii îl împrumută pre Domnul prin 
săracii Lui. A fost odinioară o femeie creştină măritată cu un 
bărbat păgîn, care trăia cu bărbatul ei în iubire şi sărăcie. 
Muncind din greu, bărbatul a cîştigat cincizeci de monede de 
argint, şi i-a zis soţiei lui aşa: să pună banii aceştia la schimbătorii 
de bani, ca să îi poată lua înapoi cu dobîndă; altminteri, vor fi 
nevoiţi să îi cheltuiască ban cu ban, şi iar vor rămîne săraci. Dar 
înţeleaptă soţie i-a zis: Dacă voieşti să dai banii în împrumut cu 
dobîndă, împrumută-i mai bine Dumnezeului creştin, şi mai mare 
dobîndă vom lua. Şi unde este Dumnezeul Creştin?, a întrebat 
bărbatul. Soţia şi-a luat atunci bărbatul de mînă şi l-a dus la 
biserica creştină, i-a cerut să împartă banii la săracii ce stăteau 
înaintea ei, şi apoi i-a zis: "Domnul va primi banii din mîna lor, 
căci toţi aceşti săraci ai Lui sînt." După ce au împărţit săracilor 
toţi cei cincizeci de taleri de argint dobîndiţi din sudoarea frunţii, 
bărbatul şi femeia au plecat la casa lor. După o altă vreme ei iar 
au rămas fără pîine. Atunci femeia i-a cerut bărbatului ei să 
meargă la biserică, spunîndu-i că are să primească acolo 
împrumutul dat lui Dumnezeu. Bărbatul s-a supus, dar acolo nu a 
văzut iar decît săraci, şi a stat uimit întru sine, întrebîndu-se cum 
îi vor putea da aceia vreun ban. întru nedumerire, el a înconurat 
încet biserica privind abătut în pămînt, cînd deodată a văzut un 
ban de argint. El l-a luat şi a mers cu banul de argint la piaţă, de 
unde a cumpărat de mîncare un peşte. Ducîndu-1 acasă şi dîndu- 

1 femeii lui să-1 gătească, i-a povestit în estimp cu amărăciune 



că la biserică nimeni nu i-a dat nimic, ci că din întîmplare numai a 
găsit un ban pierdut de argint cu care a putut cumpăra de abia 
acest peşte. Credincioasa lui soţie i-a zis: "Domnul Dumnezeu 
nevăzut este, şi nevăzut de ochii oamenilor lucrează El." 
Spintecînd femeia peştele, află în el o piatră strălucitoare, pe care 
o dă bărbatului ei să o ducă la bijutieri, să vadă ce preţ ar putea 
lua pe ea. Negustorul de nestemate 

cercetează piatra şi îi oferă omului cinci taleri de argint, dar omul 
începe să rîdă, crezînd că negustorul glumeşte. El nu crede că o 
piatră găsită astfel poate să preţuiască atît de mult. Dar 
negustorul, dimpotrivă, crede că omul rîde din pricina preţului 
ridicol de mic pe care îl oferă pentru nestemată; de aceea, urcă 
preţul, şi la rîsul din ce în ce mai neîncrezător al omului, îl 
sporeşte mereu, oferindu-i pe nepreţuitul juvaer zece, 
cincisprezece, apoi treizeci, cincizeci de taleri de argint. Atunci 
omul îşi dă seama că fără de preţ este piatra lui, şi tace. De 
aceea negustorul creşte preţul lui pînă la trei sute de taleri de 
argint. Luînd cei trei sute de taleri, omul merge acasă la a lui 
soţie mut de bucurie. "Acum vezi ce fel de Dumnezeu este 
Dumnezeul creştinilor?" - i-a zis credincioasa femeie. Bărbatul, 
rămas întru uimire, a primit Sfîntul Botez îndată şi împreună cu 
soţia lui iubită L-a preaslăvit pururea pe Dumnezeu. 
Luare aminte 

Să luăm aminte la căderea în păcat a lui Adam şi a Evei (Facerea 
3): La cum Domnul i-a izgonit pe Adam şi pe Eva din Grădina 
Raiului; La cum el a aşezat la Poarta Raiului spre pază un Heruv 
cu sabie de foc; 

La cum încuiat i-a rămas omului Raiul, pînă la întruparea pe pămînt a 
Domnului Hristos. 

Predică Despre aceea că toate lucrările Iul Dumnezeu sînt 
bune foarte 

Şi a privit Dumnezeu toate cîte a făcut şi iată erau bune foarte 
(Facerea 1:31). 

Fraţilor, atunci cînd toate părţile unei clădiri sînt bine construite, 
atunci clădirea toată în întregimea ei este foarte bună. Căci toate 
materialele din ea sînt de cea mai bună calitate, cărămizile, 
cimentul, mortarul, grinzile şi stîlpii; totuşi, admiraţia omului 
apare numai atunci cînd contemplă întreaga clădire, completă şi 
finisată. Adesea un oarecare detaliu al clădirii poate părea omului 
fără sens sau nepotrivit, dar uită de el de îndată ce privirea lui se 
îndreaptă asupra întregului. Şi cu adevărat, multe sînt detaliile 
acestei lumi, atît în lucruri, cît şi în evenimente, care nouă 
oamenilor ne par fără sens şi nepotrivite. Dar cînd privim 
minunata zidire a lumii în întregul ei, atunci ni se descoperă 
negrăita ei frumuseţe şi alcătuire, şi ne liniştim. Căci noi privim 
cele multe suferinţe şi lipsuri din care este alcătuită viaţa 
noastră, cu nemulţumire, socotindu-le cu adevărat urîte şi fără 



sens. Cu toate acestea, tocmai aceste suferinţe şi lipsuri capătă 
odată cu trecerea lunilor şi anilor o valoare 
inestimabilă, strălucind în amintirea noastră ca nişte pietre 
preţioase ce ne-au luminat calea ulterioară a vieţii, atunci cînd 
privim la ele retrospectiv. Prin urmare, dacă se întîmplă să ne 
smintească ceva din alcătuirea zidirii lui Dumnezeu, atunci să 
încercăm să privim la a Lui zidire ca la un întreg; iar dacă vreun 
lucru din viaţa noastră ne umple de amărăciune, atunci să 
aşteptăm cu răbdare, credinţă şi nădejde zilele şi anii care vor 
urma. Iar dacă întreaga noastră viaţă este pentru noi ca o povară 
nesfîrşită de tristeţe şi durere, să ne ridicăm ochii sufletului 
nostru la lumea cea de sus, şi atunci vom afla cu adevărat pacea 
şi bucuria. Căci nu lumea aceasta de aici este cea desăvîrşită, ci 
aceea de sus. Căci zis este: La început a făcut Dumnezeu cerul şi 
pămîntul (Facerea 1:1). Chiar şi artistul pictor îndeamnă privitorul să 
îi contemple pînza numai de la o oarecare distanţă, căci numai 
aşa se poate aprecia cel mai bine frumuseţea întreagă a unui 
tablou. 

O Stăpîne Doamne lisuse Hristoase, Cela Ce eşti Creator 
Nemuritor, CÎt de minunate sînt toate lucrurile Tale! 
Pentru aceasta noi pre Tine Te lăudăm şi Ţie îţi mulţumim în veci, 
Amin. 

8 decembrie 

• Pomenirea Sfintului Preacuviosului Părintelui nostru Patapie 
Sfîntul Patapie s-a născut în Thebaida Egiptului din părinţi creştini 
dreptmăritori şi evlavioşi, care l-au crescut cu credinţă şi întru 
frica de Domnul şi pe fiul lor, Patapie. Sfîntul Patapie a văzut din 
fragedă vîrstă deşertăciunea lumii şi s-a scîrbit de ea, şi pentru 
aceasta a lepădat-o cu totul şi s-a retras în pustia Egiptului. Acolo 
el s-a închinat vieţuirii celei călugăreşti, petrecînd întru toate 
nevoinţele trupului şi duhului spre curăţirea de patimi a omului 
lăuntric. Dar facîndu-se vestite virtuţile lui în rîndurile poporului, 
au început să vină mulţime de oameni la pustia Sfîntului Patapie 
spre a căpăta de la dînsul ajutor şi alinare vieţii lor chinuite. 
Temîndu-se însă de lauda oamenilor care întunecă şi minţile cele 
mai subţiri şi îl desparte pe om de Dumnezeu, Sfîntul Patapie a 
părăsit în taină pustia lui şi a scăpat la Constantinopol, căci acest 
sfînt minunat al lui Dumnezeu a gîndit că se va putea ascunde 
mai bine de oameni în mijlocul marii metropole decît în pustie. La 
Constantinopol el şi-a clădit o mică colibă în apropiere de Biserica 
Vlaherne. Ascuns în spatele zidului colibei lui şi necunoscut de 
nimeni, el şi-a continuat viaţa lui de nevoinţă sihăstrească ca şi 
cînd ar fi fost în pustie. Dar lumina nu poate fi ascunsă sub obroc. 
Căci a venit la Sfîntul Patapie, purtat de Dumnezeiasca Pronie, un 
copil orb din naştere. El 1-a căutat pe Sfint ca să îl roage să 
mijlocească la Domnul pentru el spre a îşi recăpăta vederea, 
astfel încît să poată privi Zidirea lui Dumnezeu şi să îl laude 



neîncetat pe Ziditor. Sfîntul Patapie s-a milostivit de copil, s-a 
rugat lui Dumnezeu, iar copilul şi-a recăpătat vederea. Minunea 
aceasta 1-a făcut cunoscut şi vestit pe Sfintul Patapie în tot 
Constantinopolul, iar poporul a început să curgă iar înspre el spre 
a căpăta vindecare, mîngăiere, şi povaţă. Sfîntul Patapie 1-a 
vindecat pe un înalt demnitar de idropică făcînd semnul crucii 
asupra lui şi ungîndu-1 cu untdelemn sfinţit. Făcînd cu mîna 
semnul crucii asupra unui tînăr, el a scos din el un diavol care îl 
chinuise vreme îndelungată. Duhul necurat a ieşit cu un strigăt 
ascuţit din tînăr, sub forma unui fum. Sfîntul Patapie a făcut 
semnul Sfintei Cruci deasupra unei femei care avea la sîn o rană 
plină de viermi, iar rana s-a vindecat. Multe alte minuni a mai 
făcut Sfîntul Patapie, toate cu rugăciunea, întru Numele lui 
Hristos, şi prin semnul Sfintei Cruci. El s-a săvîrşit cu pace către 
Domnul la adîncile sale bătrîneţi, în veacul al şaptelea, 
sălăşluindu-se în locaşurile cele gătite lui din împărăţia Cerurilor. 

• Pomenirea Sfinţilor Apostoli Sosten, Apolo, Chifa, Tihic, Epafrodit, 
Cezar şi Onisifor 

Ei cu toţii sînt prăznuiţi în patru zile ale lunii ianuarie, împreună 
cu ceilalţi apostoli mai mici. Sfîntul Apostol Apolo mai este 
sărbătorit aparte în zece zile ale lunii septembrie, Sfîntul Onisifor 
în şapte zile ale aceleiaşi luni, iar Sfinţii Chifa şi Cezar în treizeci 
de zile ale lunii martie. Sfîntul Sosten a fost Episcopul Cezareei, 
iar Sfîntul Tihic succesorul lui la acelaşi scaun episcopal. Sfîntul 
Epafrodit a fost Episcopul cetăţii Andriopolis din Pamfilia, Sfîntul 
Chifa a fost Episcopul Iconiei, iar Sfîntul Cezar, al cetăţii Colofon 
din Peloponez. Ei cu toţii bine au propovăduit Evanghelia lui 
Hristos cu dragoste înflăcărată, şi, îndurînd chinuri mari pentru 
Numele lui Hristos Cel Sfînt, s-au săvîrşit către bucuria împărăţiei 
Cerurilor. 

• Pomenirea Sfinţilor Mucenici din Africa 

Aceştia au luat mucenicia pentru sfînta credinţă ortodoxă din 
mîinile ereticilor arieni, în vremea domniei regelui vandal Gunerik 
sau Gezerik (477-484). Doi sfinţiţi părinţi au fost arşi de vii iar 
altora şaizeci li s-au tăiat limbile, în afară de aceasta, au fost 
decapitaţi trei sute de creştini ortodocşi mireni. Ei 
cu adevărat au fost omorîti şi torturaţi cu toţii pentru Credinţă, 
dar jertfa lor a întărit Ortodoxia Credinţei Creştine şi a lăsat-o 
moştenire urmaşilor curată şi fără pată. Domnul Dumnezeu i-a 
încununat pe mucenicii Lui aceştia cu cununile veşnicei slave 
întru Nemuritoarea Lui împărăţie. 

Cîntare de laudă la Simţul Preacuviosul Părintele nostru 
Patapie 

Sfîntul Patapie scrutează furtuna 

Ca şi un destoinic corăbier. 

El spre-a limanului de sus lumină ţinteşte, 

Dincolo de tumultul deşartei lumi. 

Lumea cea deşartă ocean de patimi este, 



Pururi bătut de-al relelor vînt. 
Sfintul Pata pi e privirea în sus ridică 
La steaua credinţei, ca un corăbier bun. 
Duhul e ochiul ce sus poate să vadă, 

Cu duhul se discerne lumea cea de sus. 

Duhul e puterea ce corabia poartă, 
Duhul unei inimi curăţite de rău. 
Sfîntul Patapie cu duhul spre Domnul se înalţă, 
Inima îşi scaldă cu lacrimi de har. 
Priveghetor statornic, el aşteaptă lumina, 
A limanului de sus, ca un bun corăbier. 

Oricine caută fără-ndoire află, Oricine bate, i se deschide într-o zi. 
Domnul Atotmilostivulpe ai Săi Sfinţi iubeşte, Pe cei care însetează 
de împărăţia Lui. A Sfîntului Patapie stăruitoare privire Domnul 
întîmpinat-a, la liman l-a adus. Sfîntul Patapie-ajuns la cea de sus 
lumină A slăvit pre Domnul, de bucurie a plîns. Lumina lui 
Dumnezeu curăţeşte cu lacrimi, Ea puternică face plutirea spre El. A 
Sfîntului Patapie viaţă minunată Far ne e nouă, pe marea astei lumi. 
Cugetare 

Cel care se încredinţează pe sine cu totul lui Dumnezeu este 
călăuzit de El către mîntuire, şi de asemenea folosit de către 
Domnul spre folosul multora. Sfîntul Nicolae Arhiepiscopul Mirelor 
Lichiei, închinîndu-se cu totul împlinirii voii lui Dumnezeu şi 
părăsind patria lui, cetatea Patarelor, a fugit de slava oamenilor, 
şi s-a sălăşluit în cetatea Mirelor, acolo unde pe nimeni nu 
cunoştea şi nimănui nu îi era conoscut. Acolo întru nevoinţe el a 
aşteptat cu răbdare călăuzirea Domnului. La acea vreme a murit 
Episcopul loan al Mirelor, iar sfîntul sinod reunit pentru alegerea 
noului episcop nu puteau cădea de acord asupra nici unui 
candidat, în cele din urmă toţi sfinţiţii părinţi ai Sinodului au 
hotărît să meargă la post şi la rugăciune pînă cînd Dumnezeu va 
binevoi să le arate cine este vrednic să fie alesul ierarh. Făcînd 
aşa, Domnul a ascultat ruga robilor Lui şi Ie-a descoperit lor cine 
este cel mai vrednic. Cînd Episcopul care conducea slujba s-a 
ridicat la rugăciune, lui i s-a arătat un bărbat în lumină care i-a 
poruncit să stea dis de dimineaţă înaintea bisericii, şi pe primul 
bărbat pe care îl va vedea venind să săvîrşească rugăciune în 
biserică să îl sfinţească episcop, căci acela este cel vrednic, iar 
numele lui este Nicolae. Văzînd şi auzind acestea, episcopul Ie-a 
spus şi celorlalţi despre vedenia lui. A doua zi dis de dimineaţă el 
a mers înaintea bisericii şi a aşteptat. Atunci a venit Sfîntul 
Nicolae, care avea obiceiul de a se scula dis de dimineaţă pentru 
săvîrşirea sfintelor rugăciuni în biserică. Văzîndu-1, episcopul l-a 
înrebat: „Cum te cheamă pe tine, fiule?" Dar Sfîntul Nicolae a 
tăcut. Atunci episcopul l-a mai întrebat o dată, iar Sfîntul Nicolae 
a răspuns: „Nicolae sînt eu, înaltpreasfinţite Părinte, robul 
Inalţpreasfinţiei tale." Sfîntul episcop l-a luat atunci de mînă pe 
Marele Nicolae, l-a dus înlăuntrul bisericii şi, punîndu-1 în 



mijlocul Sfîntului Sinod, a zis: „Primiţi, Părinţilor şi fraţilor, pe noul 

nostru păstor, pe care 1-a sfinţit Duhul Sfînt şi ni 1-a ales nouă, 

nu prin sfat omenesc, ci prin a Domnului Dumnezeu sfîntă Purtare 

de Grijă." 

Luare aminte 

Să luăm aminte la primii fraţi omeneşti de pe pămînt (Facerea 4): 

La aceea că Abel, şi cel mai înainte născut decît el, Cain, au fost 

primii 

fraţi de pe pămînt; 

La cum Abel a fost virtuos şi temător de Dumnezeu, iar Cain a 

fost 

invidios şi îndărătnic; 

La cum Cain cel plin de ura invidiei 1-a ucis pe Abel cel plin de 

virtuţi 

şi bunătăţi. 

Predică Despre blestemul păcatelor 

Blestemat [este] pămîntul întru lucrurile tale! (Facerea 3: 17, [după 

Biblia de la Bucureşti]). 

După căderea în păcat a lui Adam şi a Evei, Dumnezeu a dat 

pedeapsa. El nu a pronunţat-o însă de îndată, ci după ce a 

aşteptat mai întîi o perioadă de vreme să vadă pocăinţa lor. 

Faptul acesta se vede din cercetarea cu care i-a cercetat Domnul 

pe primii oameni, mergînd la Adam şi întrebîndu-1: Unde eşti? 

(Facerea 3: 9). Şi răspunzînd Adam că s-a ascuns pentru că este 

gol, Dumnezeu 1-a întrebat iar: Cine ţi-a spus că eşti gol? (Facerea 

3:11) Dar în loc să se căiască, Adam a preferat să dea vina pe 

soţia lui. Doar după această cercetare a pronunţat Dumnezeu 

sentinţa. Asupra şarpelui, care a slujit de instrument al diavolului, 

a căzut infinită pedeapsă. Femeia a fost osîndită să nască copii în 

dureri şi să îşi supună totdeauna voinţa ei autorităţii bărbatului ei. 

Acest fapt nu este însă un blestem, ci o pedeapsă plină de 

nădejde. Bărbatul a fost osîndit să lucreze pămîntul întru 

sudoarea feţei lui. Ce înseamnă însă cuvintele: Blestemat 

pămîntul întru lucrurile talei Oare a blestemat Dumnezeu 

pămîntul aşa cum 1-a blestemat şi pe şarpe, cu blestem nesfîrşit? 

Nicidecum! Pămîntul este blestemat numai întru lucrările cele 

rele ale omului. Din pricina păcatelor omului scoate pămîntul 

spini; din pricina păcatului este lipsa de rodire a pămîntului; din 

pricina păcatului sînt secete, inundaţii, cutremure, ciume, şi 

lăcuste care devorează tot ce este viu. Că pămîntul nu este 

blestemat independent de lucrările cele rele ale omului se vede 

din aceea că el rodeşte şi roade bune. Dumnezeu, pentru 

rugăciunile drepţilor şi sfinţilor lui cunoscuţi şi necunoscuţi, a 

binecuvîntat pururea roadele pămîntului cele spre trebuinţa vieţii, 

pe care şi îngerii din ceruri le-au gustat, aşa cum se arată din 

istoria Părintelui Avraam, primitorul Celor Trei îngeri (Facerea 18: 

1-8). Căci cu ce ar putea fi pămîntul vinovat (cu excepţia şarpelui) 



de păcatele lui Adam care locuieşte pe el? Cu toate acestea, 
toată făptura împreună suspină şi împreună are dureri pînă acum 
(Romani 8: 22). Toată zidirea suspină şi are dureri pînă acum nu 
din pricina vreunui blestem aruncat asupra ei, ci din pricina 
lucrărilor celor rele ale oamenilor, care ele sînt blestemate. O, 
fraţilor, să ne ruşinăm de păcatele noastre, din a căror pricină şi 
toată zidirea cea nevinovată suferă şi suspină pînă acum! 
O Stăpîne Doamne al Blîndeţilor, Dumnezeul nostru, Cela Ce ne 
ierţi nouă păcatele trecute şi ne păzeşti de cele viitoare ca un 
Multîndurat, milostiveşte-Te de toată făptura cea nevinovată a 
zidirii Tale care suferă din pricina păcatelor noastre şi alină 
durerea ei. 
Căci noi pre Tine Te lăudăm şi Ţie îţi mulţumim în veci, Amin. 

9 decembrie 

• Pomenirea Zămislirii Sfintei Ana, mama Preasfintei Născătoare de 
Dumnezeu 

Sfinţii drepţi părinţi loachim şi Ana au fost lipsiţi de copii vreme 
de cincizeci de ani ai căsniciei lor; iar la bătrîneţele lor s-a pogorît 
la fiecare din ei în parte Arhanghelul Domnului, Gavriil, şi Ie-a 
vestit că a auzit Dumnezeu rugăciunile lor, şi că vor naşte o fiică 
pe care o vor numi Măria. Apoi a zămislit Sfînta Ana împreună cu 
soţul ei, în felul firesc al oamenilor, şi după nouă luni a născut 
prunc de parte femeiască, pe fiica cea binecuvîntată de 
Dumnezeu şi de toate neamurile de oameni de pe pămînt, pre 
Preasfinta Fecioară Măria, de Dumnezeu Născătoarea. (Despre a 
cărei sfintă viaţă a se vedea mai multe la ziua de 9 ianuarie.) 

• Pomenirea Sfintei Ana, mama sfintului Proroc Samuel 

Ea a fost soţia lui Elcana din Ramataim Ţofim, adică Arimateea (I 
Regi 1: 1-2). Ana fiind stearpă nu putea avea copii, şi din această 
pricină plîngea cu amar înaintea lui Dumnezeu. Dar Domnul 
Atotmilostivul a căutat cu milostivire asupra ei şi a ridicat de la ea 
sterpciunea, văzînd plînsul, zdrobirea şi rugăciunea inimii ei. Ana 
de aceea 1-a născut pe fiul Samuel şi 1-a închinat de mic 
Domnului pentru totdeauna, aşa cum şi făgăduise mai înainte. Iar 
Samuel s-a făcut povăţuitor mare poporului lui Israel şi proroc, 
ungînd poporului doi regi, pe Saul şi pe David. Sfînta Ana maica 
prorocului Samuel a cîntat o cîntare de slavă şi de biruinţă lui 
Dumnezeu, un imn minunat întru frumuseţea şi înţelepciunea 
cuvintelor, care şi astăzi se cîntă la Slujbele Sfintei Biserici (I Regi 
2:1). 

• Pomenirea Sfintului Ştefan cel Strălucit [care a trăit în biserica 
Sfintului AntipaJ 

Acest plăcut al lui Dumnezeu s-a născut şi a crescut la 
Constantinopol în casa părinţilor lui, Zaharia şi Theofana. Tatăl lui 
a fost preot al Bisericii Celei Mari [Sfinta Sofia] în vremea 
Patriarhului Metodie. Pe cînd 1-a purtat în pîntece, maica sa nu s- 
a hrănit decît cu pîine şi cu apă, iar cînd s-a născut copilul, s-a 



văzut că pe pieptul lui străluceşte o cruce de lumină. Din această 
pricină, precum şi din marea curăţie a vieţii lui, lui Dumnezeu 
plăcute, el s-a numit „Cel Strălucit", în vîrstă ajungînd de 
optsprezece ani, el s-a închis într-o chilie de lîngă Biserica 
Sfîntului Apostol Petru, dăruindu-se acolo tuturor asprelor 
nevoinţe sihăstreşti de metanii, post şi rugăciune. Odată s-a 
arătat lui Sfîntul Apostol Petru şi i-a zis: „Pace ţie, fiul meu. Bun 
început ai pus tu vieţii tale. Domnul să te întărească pe tine." în 
urma acestei vedenii, el a mers şi s-a sălăşluit vreme de mulţi ani 
la o chilie de lîngă Biserica Sfîntului Mucenic Antipa. Acesta s-a 
arătat şi el Sfîntului Ştefan şi 1-a întărit, zicîndu-i: „Cunoaşte că 
nu te voi părăsi niciodată." Sfîntul Ştefan a adăugat atunci 
nevoinţelor lui, noi nevoinţe şi ostenelilor lui, noi osteneli. 
Mîncarea lui era numai de două ori pe săptămînă şi atunci doar 
puţine legume nesărate. Acest bărbat dumnezeiesc a vieţuit 
vreme de cincizeci şi cinci de ani numai pentru dragostea 
împărăţiei lui Hristos Domnul, strămutîndu-se la odihna Domnului 
lui la anul 829, în vîrstă fiind de şaptezeci şi trei de ani. 

• Pomenirea Sfîntului Sofronie, Arhiepiscopul Ciprului 

Sfîntul Sofronie s-a născut şi a crescut în Insula Cipru. Din pricină 

că era bărbat foarte învăţat şi împodobit cu viaţă foarte sfîntă, 

mai cu seamă cu virtutea milostivirii, el a fost înălţat episcop în 

urma Sfîntului Damian. Păstorind cum se cuvine Biserica lui 

Dumnezeu şi plăcîndu-l Lui întru toate, Sfîntul Sofronie s-a săvîrşit 

cu pace în veacul al şaselea. 

Cîntare de laudă la Zămislirea Presflntei Născătoare de 

Dumnezeu de 

către Sfînta Ana 

O Stăpîne Atotslăvite Doamne, Minunat în putere, 

Cela Ce eşti Indelungmilsotiv către toată zidirea, 

Tu pe cei mîndri pogori şi înalţi smeriţii, 

Pe slab nu îl stingi, ci să trăiască îl faci! 

După a Ta minunată Purtare de Grijă pre toţi mîntuieşti, 

După al Tău Sfat din veac şi Pronie eternă. 

Tu binecuvînţi pămîntul să rodească bogat, 

Iar cu cuvîntul pecetluieşti al femeii sterp pîntec. 

De la cea care naşte Tu pruncul poţi să-l iei, 

Şi poţi dărui prunci femeii celei sterpe. 

Tu sterpe! Ana, dreptei maici, prunc îi ai dăruit, 

Pre Sfînta Fecioară Măria de Dumnezeu Născătoarea. 

Pe cea dispreţuită ai ridicat-o din tină 

Şi coroană slăvită ai pus pe fruntea ei. 

Tu mai presus de-a ei rugă ai miluit-o pre dînsa, 

Bătrîna dorind prunc, plinit-ai dorirea ei. 

Pecetea sterpiciunii de la ea Tu ai rupt-o, 

Şi trupul ei cel mort cu viaţă ai înviat. 

Tu i-ai dăruit prunc pe Fecioara Măria, 

Cea mai frumoasă între femeile depepămînt. 



Tu ei i-ai dăruit prunc de parte femeiască, 

Pre Sfînta Preacurata Născătoare de Dumnezeul 

Ea Fiică i-afost maicii, dar şi Maică, 

Căci dintru ea S-a născut Domnul Dumnezeu. 

După al Tău Sfat din veac şi Sfînta Proniere, 

Tu toate le poţi Doamne, Sfint este Numele Tău! 

Tu toate le plineşti spre-a noastră mîntuire, 

Spre slava cea mare a poporului Tău! 

Luare aminte 

Să luăm aminte la dreptatea dreptului Noe (Facerea 6): 

• La cum în vremea lui toţi oamenii de pe pămînt erau stricaţi şi 
răi; 

• La cum, în mijlocul stricăciunii de nevindecat a lumii întru 
care trăia, numai Noe a rămas drept şi a vieţuit după Voia lui 
Dumnezeu. 

Predică Despre Noe 

lată viaţa lui Noe: Noe era om drept şi neprihănit între oamenii 
timpului său şi mergea pe calea Domnului (Facerea 6: 9). 
Mare şi lăudat lucru este să duci o viaţă dreaptă în mijlocul celor 
drepţi. Dar mult mai mare şi nemăsurat mai lăudat lucru este să fii 
statornic drept în mijlocul celor nedrepţi. Dreptul Noe a trăit printre 
oameni plini de toată viclenia, necurăţia şi răutatea; al a trăit printre 
ei vreme de cinci sute de ani şi a rămas drept şi fără pată înaintea 
lui Dumnezeu: Noe însă a aflat har înaintea Domnului Dumnezeu (Facerea 
6: 8). Judecătorul Cel Preaînalt, Care priveşte la toate lucrurile 
oamenilor şi le pretăluieşte fără căutare la faţă şi fără greşeală, a 
preţuit şi nevoinţele lui Noe întru aceea că, în mijlocul unui neam 
preadesfrînat şi preaviclean trăind, el a rămas drept înaintea ochilor 
Lui. Pentru aceasta 1-a răsplătit cu har pre el Domnul. Cu siguranţă, 
viaţa lui Noe întreagă a fost una de chin şi ticăloşie îndurate de pe 
urma concetăţenilor lui. Cu siguranţă, nici măcar un singur prieten 
nu a putut avea el printre dînşii. Cea mai mare satisfacţie a 
ticălosului este să îl tragă şi pe cel drept în mocirla lui, spre a rînji de 
satisfacţie că 1-a făcut şi pe cel curat părtaş păcatului nelegiuirii lui, 
pe care astfel şi-o poate îndreptăţi mai vîrtos în conştiinţa lui 
întunecată şi înaintea oamenilor. Dar Noe nu a putut fi tîrît în 
mocirlă, nici înşelat. Noe a iubit şi a dorit mai mult prietenia lui 
Dumnezeu decît prietenia păcătoşilor. El a iubit mai mult să meargă 
alături de Dumnezeu lipsit de prieteni, decît alături de prieteni fără 
Dumnezeu. Frica de Domnul Ziditorul şi Judecătorul 1-a păzit pe el 
de stricăciunea cea lăţită în toată lumea; căci Noe nu a fost doar un 
bărbat drept, ci chiar desăvîrşit întru semenţia lui [după Biblia de la 
Bucureşti]. Adică, el nu şi-a îngăduit niciodată, cîtuşi de puţin, să se 
lase întinat de răul cel de obşte, ci mai vîrtos s-a lipit de dreptatea 
lui Dumnezeu. Ademenirea păcatului şi rînjetul dispreţuitor al 
păcătoşilor nu au făcut decît să îl înstrăineze şi mai mult pe Noe de 
ei. Apoi, cînd Dumnezeu a binevoit să înece întreaga lume stricată 
sub oceanele potopului, El nu 1-a lăsat pe dreptul Noe să piară 
împreună cu ceilalţi. Ci El 1-a mîntuit pe credinciosul Lui, Noe, şi 1-a 



preaslăvit, făcîndu-1 progenitor al unor noi generaţii de oameni. 
Fraţilor, pilda luminoasă a istoriei lui Noe ne învaţă pe fiecare din noi 
că, dacă dorim, putem să plăcem lui Dumnezeu chiar şi trăind în 
mijlocul păcătoşilor. 

O Stăpîne Doamne Dumnezeul nostru, Cela Ce eşti Atotdrept şi 
Multîndurat, ţine-ne pre noi drepţi mergînd întru calea dreptăţii Tale, 
Căci noi numai Ţie ne închinăm, şi pre Tine Te lăudăm în veac, Amin. 

10 decembrie 

• Pomenirea Sfinţilor Mucenici Mina, Ermoghen şi Evgraf 
Sfinţii Mina şi Ermoghen s-au născut amîndoi la Atena. Ei au locuit 
amîndoi la Bizanţ, fiind ţinuţi la mare cinste de împărat şi de 
popor. Sfîntul Mina a fost vestit pentru marea sa învăţătură şi 
darul elocinţei, şi deşi în afară se comporta ca şi cînd ar fi fost şi 
el din păgînătate, înlăuntrul inimii lui era creştin convins. Sfîntul 
Evgraf a fost mai înainte Eparhul Bizanţului, fiind păgîn şi cu 
purtarea şi cu credinţa inimii, dar era din fire bun şi drept şi 
lucrător de multe şi mari fapte bune. Izbucnind conflicte grave 
între păgîni şi creştini la Alexandria, împăratul 1-a trimis acolo pe 
marele lui demnitar, Mina, să restabilească ordinea şi să îi 
anihileze pe creştini cu desăvîrşire. Sfîntul Mina a mers şi a 
restabilit cu adevărat ordinea, dar pe creştini i-a lăsat în pace, 
declarîndu-se însuşi pe faţă creştin, aducînd multă păgînătate la 
Hristos şi lucrînd multe şi mari minuni. Auzind aceasta, împăratul 
1-a trimis la Alexandria pe celălalt mare demnitar al lui, 
Ermoghen, ca să îl pedepsească pe Sfîntul Mina şi să îi dea morţii 
pe creştini. Ermoghen a împlinit ordinul împăratului: el 1-a adus 
pe Sfîntul Mina înaintea judecăţii, i-a tăiat picioarele şi limba, i-a 
scos ochii, apoi 1-a aruncat în închisoare. Dar acolo S-a pogorît la 
Sfînt Domnul lisus Hristos şi 1-a vindecat şi 1-a întărit pe robul Lui 
multpătimitor. Văzîndu-1 pe Sfîntul Mina vindecat cu desăvîrşire, 
Ermoghen s-a schimbat cu inima şi a primit Sfîntul Botez. El a 
propovăduit atunci cu putere Cuvîntul lui Dumnezeu şi a fost 
înălţat Episcop al Alexandriei. Atunci Maximin înfuriat a venit în 
persoană la Alexandria şi i-a supus pe Sfinţii Mina şi Ermoghen 
celor mai bestiale torturi, pe care ei le-au îndurat cu bărbăţie, 
acoperiţi de harul lui Dumnezeu. Privind la vitejia acestor oşteni 
ai lui Hristos şi la minunile pe care le lucra Dumnezeu prin ei, 
secretarul şi prietenul Sfîntului Mina, pe nume Evgraf, a stat 
înaintea tribunalului şi i-a strigat împăratului în faţă: «Şi eu sînt 
Creştin!» împăratul înnebunit de drăcească furie a scos sabia de 
la şold şi 1-a decapitat atunci pe loc pe Sfîntul Evgraf. După 
aceasta el a ordonat călăilor să-i decapiteze pe Sfinţii Mina şi 
Ermoghen. 

114 «...Calicheladu, adică cel cu viers frumos" - după Sinaxarul sfinţilor din 
Mineiul pe Decembrie (Bucureşti: Editura Institului Biblic şi de Misiune al Bisericii 
Ortodoxe Române, Ediţia a Vl-a, 1991. 

Sfintele lor moaşte aruncate în mare au plutit minunat pînă la 
Constantinopol unde Episcopul cetăţii, mai înainte vestit prin 



vedenie de aceasta, a venit şi Ie-a întîmpinat pe ele, primindu-le 
şi îngropîndu-le cu cinste. 

• Pomenirea Sfintei Anghelina şi a Sfintului lovan Despotul 
Sfînta Anghelina a fost fiica principelui albanez Gheorghe 
Skanderbeg, şi soţia lui Ştefan, Despotul Serbiei, fiul Despotului 
Gheorghie. Ea a fost pururea alături de soţul ei, cu care a îndurat 
amarnice prigoane şi surghiun în Serbia, Albania şi Italia. Ea i-a 
crescut pe fiii ei Maxim şi lovan întru adevărat şi curat duh 
creştinesc. După moartea soţului ei ea s-a tuns întru îngerescul 
chip, închinîndu-se pe sine cu totul rugăciunii, faptelor de 
milostenie, şi zidirii şi refacerii sfintelor locaşuri ale lui Dumnezeu. 
Soţie credincioasă, mamă exemplară şi creştină desăvîrşită, ea cu 
adevărat a meritat numele de "Maica Anghelina," aşa cum o 
numeşte poporul şi în ziua de azi. Sfintele ei moaşte făcătoare de 
minuni, împreună cu acelea ale dreptului ei soţ Ştefan odihnesc la 
Mînăstirea Kruşedol (deşi parte din ele au fost distruse de turci). 
Ea s-a săvîrşit către cereştile locaşuri ale împărăţiei lui Hristos la 
începutul veacului al şaisprezecelea. 

• Pomenirea Sfintului Mucenic Ghemel 

El a fost un cetăţean de vază al Ankirei [Ankara de azi]. Venind 
împăratul Iulian Apostatul în această cetate, Ghemel a stat 
înaintea lui şi 1-a certat cu îndrăzneală pentru lepădarea lui de 
credinţă. Pentru aceasta el a fost torturat bestial şi răstignit pe 
cruce la anul 361. Dîndu-şi în chinuri lente duhul pe cruce, Sfîntul 
Mucenic Ghemel a auzit un glas din cer Care i-a zis: Ghemele, 
binecuvîntat eşti tu. 

• Pomenirea Sfintului Preacuvios Toma Defurchinu [din Bitinia] 

El a fost un mare nevoitor, un biruitor asupra diavolului, şi un 

văzător cu duhul, împăratul Leon cel înţelept i-a trimis lui o 

scrisoare în care îi cerea sfat, iar Sfîntul i-a răspuns împăratului la 

acea epistolă fără ca să aibă nevoie să o deschidă. El s-a săvîrşit 

către Domnul cu pace în veacul al nouălea, la foarte adînci 

bătrîneţi. 

Cîntare de laudă la Sfînta Cuvioasă Anghelina 

Plăcuta lui Dumnezeu Sfînta Anghelina 

Soţie sfînta a fost, şi monahie sfînta; 

îndelung rabd ătoare-n necazuri, milostivă şi bună, 

Cu cei ce pătimeau pătimind şi ea. 

Ea a privit doar la Domnul Dumnezeu Mîngîietorul, 

Şi liniştitu-sa urcîndpe Crucea lui Hristos. 

Ea soţului ei i-a fost sprijin puternic şi blînd, 

Iar copiilor ei pildă de vieţuire sfînta: 

Pentru aceasta şi ai ei fii sfinţi s-au făcut. 

Oricine cu credinţă cheamă al Maicii Anghelina nume, 

Află întru ispite grabnic ajutor. 

In vremuri cumplite cînd se prăbuşea ţara, 

Cînd mulţi se omorau cu păcatele lor, 

Cînd al islamului întuneric cuprindea-mpărăţid, 



Anghelina a mîntuit multe suflete de sîrbi. 

Ea i-a mîntuit arătîndu-le adevărul, arătîndu-le cerul, 

Cu-al ei deget şi duh. 

Ea i-a mîngîiat cu Hristos, vindecîndu-i cu Crucea, 
Ea grăbeşte şi-acum către cel îndurerat. 
Ea cu mai multă putere vindecă şi acuma, 
Pe tot sufletul ce cheamă sjînt ajutorul ei. 
Oricine cu crdinţă strigă "Maică Anghelina!" 
Vede cum grabnic iese din necaz. 
Cugetare 

In nenumărate şi tainice feluri Domnul Dumnezeu Cel Veşnic Viu 

ştie cînd să arate milostivire şi cînd să pedepsească, cînd să 

izbăvească pe credincioşi din ispite, cînd să îi prefacă pe 

necredincioşi în credincişi, şi cînd să facă să piară cu sunet pe 

prigonitorii nepocăiţi ai Credinţei. După ce bestialul Maximin i-a 

ucis pe Sfinţii Mucenici Mina, Ermoghen şi Evgraf, el s-a îmbarcat 

cu suita sa într-o corabie şi pornit de la Alexandria spre Bizanţ. 

Dar a orbit fără veste şi trupeşte cel ce în bezna întunericului deja 

zăcea cu sufletul şi cu inima. El a început să strige celor din jurul 

lui că mîini nevăzute îl lovesc pe el cu sălbăticie. La scurtă vreme 

după aceea el a pierit rău, aşa cum a şi trăit, în vremea Sfmtului 

Episcop Ambrozie al Milanului s-a petrecut următorul fapt: eretica 

împărăteasă Iustina 1-a determinat pe Eftimie, mare latifundiar 

milanez să îl răpească şi să îl arunce într-un exil îndepărat pe 

Episcop, pe care îl ura. 

Eftimie a pregătit căruţa şi, încălecînd pe calul său, s-a poziţionat 

astfel încît să îl poată surprinde pe Episcop singur, să îl urce cu forţa 

în căruţă, şi să împlinească pofta ereticei împărătesc. Dar chiar în 

ziua în care organizase crima a venit ordin împărătesc cu exilarea 

imediată a lui Eftimie, din pricina unei crime ascunse. Venind garda 

de soldaţi, ei l-au prins pe Eftimie, l-au legat, şi l-au urcat în căruţa 

pe care el i-o pregătise Episcopului, omul lui Dumnezeu. Altă dată a 

intrat un eretic arian în biserica în care slujea Sfîntul Ambrozie, cu 

gîndul că îl va putea oarecum prinde şi învinui prin cuvintele pe care 

le va rosti Sfîntul la predică. Privind înăuntru, ereticul 1-a văzut pe 

sfîntul lui Dumnezeu cum învaţă poporul, dar a văzut şi un înger 

luminos lîngă el, care îi şopteşte la ureche dumnezeieştile cuvinte, 

înspăimîntat de vedenia aceasta, ereticul s-a ruşinat, s-a lepădat de 

erezia lui şi s-a întors cu totul la Sfînta Credinţă. 

Luare aminte 

Să luăm aminte la potopul care a înecat pămîntul (Facerea 7): 

La cum pămîntul se afla deja scufundat în oceanele păcatului, mai 

înainte de a fi acoperit de revărsările de ape; 

La cum Multînduratul Dumnezeu a îngăduit potopul din pricina 

păcatelor omenirii, şi la cum potopul a acoperit faţa întregului 

pătnînt. 

Predică Despre Avraam 

Eu... SÎntpulbere şi cenuşă (Facerea 1.8 :27). 

Acestea sînt cuvintele pe care Părintele Avraam le grăieşte despre 



sine însuşi. Fraţilor, de rîs sînt acei oameni care se umflă de mîndrie 
pe seama relaţiilor lor înalte, şi a prieteniei cu puternicii acestei lumi 
deşarte. Dreptul Avraam a fost aflat vrednic de a sta de vorbă cu 
Dumnezeul Cerurilor Cel Atotputernic şi Veşnic. Cu toate acestea, el 
nu s-a mîndrit cu duhul, ci s-a smerit pe sine şi mai adînc, numindu- 
se pulbere şi cenuşă. Dar cine a fost acest Avraam, de a fost aflat 
vrednic de atîta cinste în timpul vieţii lui pămînteşti şi de atîta laudă 
şi după moarte, după cum mărturiseşte despre dînsul Sfîntul Apostol 
Pavel (Galateni 3, Evrei 11), şi însuşi Domnul (Luca 16 : 22, loan 8: 
39)? El a fost un lucrător al pămîntului plin de toată virtutea care şi- 
a trăit viaţa lui toată pururea numai după Legea lui Dumnezeu. El a 
fost bărbat cu credinţă mare şi de nezdruncinat în Domnul, iubitor 
de dreptate, primitor de străini, milostiv, curajos, supus, curat şi 
smerit. Dar dintre toate virtuţile lui, Dreptul Avraam este mai cu 
seamă vestit în istoria mîntuirii pentru puternica lui 
Credinţă. Dreptul Avraam a fost în vîrstă de o sută de ani cînd i-a 
vestit Domnul că Sara, soţia lui, stearpă pînă atunci şi foarte 
înaintată în vîrstă şi ea, îi va naşte prunc - iar Draptul Avraam a 
crezut fără să se îndoiască Cuvîntul Domnului. Şi chiar mai 
înainte ca să nască Sara pe Isaac, Dumnezeu a zis către Avraam: 
Voi face pe urmaşii tăi mulţi ca pulberea pămîntului (Facerea 13: 
16). Iar Dreptul Avraam a crezut cu adevărat, fără să se 
îndoiască. Iar cînd lui Avraam i s-a născut unicul lui fiu, 
Dumnezeu, ca să-1 încerce, i-a poruncit ca să îl aducă pe fiul lui 
unul născut şi să 1-1 jertfească Lui, Domnului. Iar Avraam 
credinciosul, deşi 1-a durut inima lui de părinte, a mers să 
împlinească fără îndoire, fără crîcnire şi fără murmur jertfa 
sufletului lui. Dar 1-a oprit pe el Dumnezeu în ultima clipă, văzînd 
că adevărată îi este credinţa. Cît de totală şi de minunată a fost 
credinţa şi supunerea acestui bărbat din vechime faţă de 
Dumnezeu! De aceea 1-a şi binecuvîntat pe el Domnul, 
preamărindu-1 şi pe pămînt şi în ceruri. Fraţilor, fericiţi aceia 
care, fără ezitare şi fără îndoire cred în Dumnezeu şi se sîrguiesc 
pururea să împlinească poruncile Lui cele sfinte. Binecuvîntarea 
lui Dumnezeu îi va însoţi pe unii ca aceştia în ambele lumi. 
O Stăpîne Doamne Dumnezeul nostru, Cela Ce eşti Făcătorul 
nostru Cel Binecuvîntat, cercetează-ne şi pre noi păcătoşii şi ne 
numără printre aleşii Tăi care parte au cu Părintele Avraam întru 
împărăţia Ta cea Sfintă, 
Căci numai Ţie se cuvine toată slava şi mulţumită în veci, Amin. 

11 decembrie 

• Pomenirea Sfintului Preacuviosului Părintelui nostru Daniel 

Stîlpnicul 

El s-a născut în satul Bethara [Vitaria] de lîngă cetatea 

Samosatelor, în Mesopotamia, din părinţi creştini, pe numele lor 

Mie şi Marta. Maica lui 1-a cîştigat de la Dumnezeu numai cu 

rugăciune şi cu lacrimi, căci era stearpă. Fiind singurul prunc 

dăruit ei de Domnul, ea 11-a închinat cu totul Lui încă din frageda 



lui pruncie. Sfîntul Daniel s-a îmbrăcat întru îngerescul chip la 
vîrstă de doisprezece ani, 1-a cercetat pe Sfîntul Simeon 
Stîlpnicul, şi a primit binecuvîntarea lui. Dorind cu sete liniştea 
singurătăţii, Sfîntul Daniel a părăsit mînăstirea şi s-a sălăşluit într- 
o capişte idolească părăsită de la ţărmul Mării Negre. Acolo el a 
îndurat sălbaticele atacuri ale dracilor, dar Ie-a biruit pe toate cu 
răbdarea, rugăciunea şi semnul Sfintei Cruci. După acestea el a 
urcat pe un stîlp pe care a rămas pînă la moarte lui, îndurînd 
arşiţa şi frigul, şi atacurile oamenilor şi demonilor, în jurul stîlpului 
lui s-a strîns număr mare de ucenici, pe care Sfîntul i-a povăţuit la 
viaţa veşnică cu pilda vieţii lui şi cu cuvîntul. 
Dumnezeu 1-a răsplătit pe robul lui cel credincios cu har peste 
har încă din viaţa aceasta, întru care a lucrat multe minuni spre 
folosul oamenilor şi a prorocit. La omul lui Dumnezeu se strîngeau 
să primească cuvînt de învăţătură oameni de pretutindeni: 
împăraţi şi patriarhi, popor simplu şi demnitari înalţi, toţi alergau 
la izvorul învăţăturii lui. împăratul Leon cel Mare a venit la stîlpul 
Sfîntului Daniel însoţit fiind de oaspeţi din străinătate, principi şi 
aristocraţi, şi arătîndu-le stîlpul, Ie-a zis: „lată cea mai scumpă 
comoară a împărăţiei mele!" Sfîntul Daniel şi-a prorocit ziua 
morţii lui, i-a povăţuit pe ucenici ca un tată pe fii şi Ie-a dat 
sărutarea cea mai de pe urmă. La ieşirea sufletului lui ucenicii au 
văzut pe sfinţii îngeri, proroci, apostoli şi mucenici deasupra 
stîlpului lui. După ce a ostenit vreme de optzeci de ani pe pămînt, 
acest bărbat îngeresc s-a strămutat către Domnul, la veşnica 
odihnă a locaşurilor împărăţiei lui Hristos. 

• Pomenirea Sfîntului Cuviosului Părintelui nostru Luca [cel Nou] 
Stîlpnicul 

El a locuit la Constantinopol în vremea împăratului Constantin 
Porfirogenetul. Soldat fiind, a luptat în rîndurile armatelor greceşti 
într-un cumplit război contra bulgarilor, în care a fost martorul 
morţii a mii de oameni, dar război din care el a scăpat ca prin 
minune viu şi nevătămat. Văzînd în izbăvirea lui de moarte 
degetul lui Dumnezeu, Sfintul Luca a lepădat îndată după aceea 
toată deşertăciunea acestei lumi, s-a făcut monah şi a urcat pe 
un stîlp de lîngă Calcedon. Acolo el a trăit întru aspre nevoinţe 
vreme de patruzeci şi cinci de ani, curăţindu-şi inima de toate 
gîndurile şi patimile sufleteşti şi trupeşti. Plăcîndu-i desăvîrşit lui 
Dumnezeu, el s-a săvîrşit către Dînsul cam între anii 970 şi 980, 
mutîndu-se la locaşurile vieţii celei mai bune. 

• Pomenirea Sfîntului Preacuvios Nicon Uscatul 

Monan fiind la Mînăstirea Peşterilor din Kiev, el a fost luat rob în 
urma unei năvăliri tătare. El a trăit în acea robie vreme de trei 
ani: legat în lanţuri, torturat şi batjocorit. Venind rudeniile lui 
după trei ani cu bani la stăpînul lui tătar să îl răscumpere, 
Preacuviosul Nicon a refuzat aceasta, zicînd: „Dacă Domnul ar fi 
voit ca să fiu liber, nu ar fi îngăduit să cad în mîinile tătarilor 
acestora fără de lege." El i-a zis într-o bună zi -stăpînului lui tătar 



că Domnul Dumnezeu lisus Hristos va veni şi îl va elibera din 
acea robie după trei zile. Crezînd tătarul că Sfîntul vrea să fugă, i- 
a tăiat tendoanele picioarelor de sub genunchi. Cu toate acestea, 
după trei zile, o mînă nevăzută cu adevărat 1-a adus pe Sfîntul 
Nicon la Kiev. După altă vreme tătarul a ajuns la Kiev şi 1-a 
recunoscut pe cel pe care îl robise, fostul lui sclav. El s-a pocăit de 
viaţa lui cea rău trăită şi a primit Sfintul Botez. Apoi, fostul stăpîn 
s-a făcut robul şi ucenicul fostului lui rob. Sfintul Nicon s-a numit 
„Uscatul" din pricina asprelor sale postiri. El a fost văzător cu 
duhul şi mare făcător de minuni. El s-a săvîrşit către Domnul cu 
pace în unsprezece zile ale lunii decembrie, din anul 1101. 

• Pomenirea Sfîntului Mucenic Mirax 

El a fost de neam egiptean, înşelat de un emir musulman, el a 

îmbrăţişat islamul. Dar mai tîrziu s-a pocăit de lepădarea lui, a 

luat o sfîntă cruce în mîini şi a intrat cu ea în moschee. Acolo s-a 

declarat creştin înaintea tuturor, strigînd către musulumani să se 

lepede de credinţa lor mincinoasă şi să primească adevărul. 

Pentru aceasta a fost torturat bestial iar apoi decapitat, cam pe la 

anul 640. 

Cîntare de laudă la Sfîntul Preacuvios Daniel Stîlpnicul 

Voind Awa Daniel la Domnul să treacă, 

Pe ai săi ucenici el i-a povăţuit aşa: 

„ Copiilor mei, roade ale nevoinţelor mele, 

lipiţi-vă pururea inima de Domnul Dumnezeu. 

Aţintiţi-vă duhul pururi la Dumnezeu Tatăl, 

Slăviţi cu laudă pe-al lumii Ziditor. 

Fie smerenia a voastră de căpetenie podoabă, 

Căci cei smeriţi în Ceruri sînt ai Domnului domni. 

Arătaţi ascultarea ce sade bine smereniei, 

lată cele două podoabe ale adevăratului creştin. 

Supusul şi smeritul vor iubi ospitalitatea, 

Primirea de străini şi milostenia sînt mari la Dumnezeu. 

Primiţi virtuţile acestea, şi încă vă voi spune: 

Nu lăsaţi postul, privegherea, sărăcia primiţi: 

Acestea trei sînt căi către împărăţie, 

Şase lumini aprinse nopţii depepămînt. 

Iar a şaptea-i iubirea, cea mai mare din toate. " 

Aşa a grăit Bătrînul, binecuvîntînd ucenicii, 

Apoi datu-şi-a al lui sfint suflet către Dumnezeu. 

O Sfinte Părinte Daniele al cerului locuitorule, 

Roagă-te pururi Domnului Hristos pentru noi! 

Cugetare 

Domnul păzeşte pe toţi cei ce II iubesc pe El (Psalmul 144: 20). 

Vieţile Sfinţilor ne confirmă mereu şi mereu acest sfînt adevăr, 

mai limpede decît lumina soarelui. Unii preoţi invidioşi s-au plîns 

la Patriarhul de Sfîntul Avvă Daniel, bîrfindu-1 şi zicînd că este 

vrăjitor. In realitate, ei îl invidiau pe marele ascet care pe atunci 

era foarte tînăr cu anii şi care îi depăşea cu mult întru nevoinţe şi 



vieţuire sfîntă pe ei, preoţii, atrăgînd astfel la piciorul stîlpului lui 
mulţime de popor. Patriarhul 1-a chemat pe Avva Daniel de faţă şi 
1-a chestionat cu privire la probleme de credinţă, de dogmă, şi 
rînduială personală. Zicîndu-i fără ascunzişuri Avva Daniel toate, 
Patriarhul s-a ridicat de pe scaun, a venit la Avva Daniel, 1-a 
îmbrăţişat, 1-a lăudat, şi 1-a slobozit cu pace. La mai multe zile 
după aceea Patriarhul Anatolie s-a îmbolnăvit, 1-a chemat pe 
Avva Daniel şi 1-a rugat să facă rugăciune către Domnul ca să îşi 
redobîndească sănătatea. Sfîntul a făcut aşa, iar Patriarhul s-a 
însănătoşit grabnic. Dorind neapărat să îl răsplătească pe tînărul 
sfînt, Avva Daniel i-a cerut Patriarhului o singură favoare: să îi 
ierte pe cei care îl bîrfiseră înaintea lui. Atunci patriarhul a zis: 
„Cum să nu-i iert cînd ei mi-au făcut mie cel mai mare bine! Ei mi- 
au adus la cunoştinţă de existenţa Sfinţiei Tale, care m-ai şi 
vindecat!" Cu adevărat Domnul păzeşte pe toţi cei care îl iubesc 
pe El, întorcînd spre al lor bine răul pe care îl uneltesc răii 
împotriva lor! 

Pe cînd Sfîntul Nicon cel Uscat era rob la tătari, stăpînul lui s-a 
îmbolnăvit şi a ajuns la pragul morţii. Văzînd că va muri curînd, el 
a poruncit feciorilor lui să îl răstignească pe Sfîntul Nicon la 
capătul mormîntului lui după ce îl vor îngropa. Dar Sfîntul Nicon, 
văzător cu duhul fiind, a văzut că tătarul va ajunge mai la urmă 
să creadă în Hristos şi s-a rugat lui Dumnezeu pentru 
însănătoşirea lui. Dincolo de orice nădejde omenească, tătarul s-a 
însănătoşit. Astfel, cu rugăciunea, Sfîntul Nicon s-a mîntuit şi pe 
sine de acea moarte şi 1-a mîntuit şi pe tătar de moartea cea 
veşnică. 
Luare aminte 

Să luăm aminte la legămîntul pe care 1-a făcut Dumnezeu cu 
dreptul Noe (Facerea 9): 

• La cum Dumnezeu 1-a binecuvîntat pe Noe şi pe feciorii lui, 
după potop; 

• La cum a făgăduit El că niciodată nu va mai trimite potop pe 
pămînt; 

• La cum a pus curcubeul ca semn al acestui legămînt. 
Predică Despre Lot 

A zis [Lot] către ei: „Nu, fraţii mei, să nu faceţi nici un rău!" 
Lot, bărbat drept în mijlocul nelegiuiţilor, a locuit cu soţia lui şi cu 
cele două fiice la Sodoma. Credinciosul Avraam L-a întrebat pe 
Dumnezeu: Pierde-vei, oare, pe cel drept ca şi pe cel păcătos? 
(Facerea 18: 23) iar Dumnezeu i-a răspuns robului Lui credincios 
că nu numai că nu îl va pierde pe cel drept, dar dacă va afla 
măcar zece drepţi în acea cetate, atunci va lăsa să trăiască toată 
cetatea cea nedreaptă de dragul celor zece drepţi. Cu toate 
acestea, s-a găsit abia un singur drept în cetatea nelegiuită a 
Sodomei, acela a fost Lot, şi el nu era din cetatea aceea ci era 
străin. Lot a fost asemenea unchiului lui, Avraam, la toate 



virtuţile, mai cu seamă în supunearea lui desăvîrşită faţă de voia 
Domnului şi în ospitalitate. Dar sodomiţii îl urau, una pentru că 
era străin, dar mult mai mult pentru că era drept. Nu, fraţii mei, 
să nu faceţi nici un rău, i-a implorat Lot. El i-a numit pe cei stricaţi 
fraţi ca să îi îmblînzească şi să îi înduplece să nu facă răul, spre a 
lor mîntuire. Dar cuvîntul lui de frate nu a făcut altceva decît să 
sporească ura celor plini de ură. Lot a fost aflat vrednic să fie 
cercetat de îngerii lui Dumnezeu, care au venit să îl scoată afară 
din cetatea condamnată pierzării, ale cărei păcate strigaseră pînă 
la Dumnezeu. Dar desfrînaţii se năpusteau acum chiar şi în casa 
lui Lot, vrînd să întineze legea sacră a ospitalităţii. Nu, fraţii mei, 
să nu faceţi nici un rău, i-a implorat Lot pe dînşii. Dar de ce să fi 
ascultat acele brute de cuvîntul lui Lot, cînd ei nu se temeau nici 
de Dumnezeu? De aceea i-au pedepsit îngerii cu orbire: Iar pe 
oamenii care erau la uşa casei i-au lovit cu orbire de la mic pînă 
la mare (Facerea 19: 11). Apoi îngerii l-au apucat pe Lot de mmă 
şi l-au scos afară din cetatea nelegiuirii, şi au slobozit asupra 
cetăţii aceleia ploaie de foc şi pucioasă întru care ea a pierit şi a 
ars desăvîrşit. Astfel, o întreagă cetate nelegiuită a pierit cu 
sunet, şi un singur om drept din ea a scăpta cu viaţă. Că mai bun 
este unul drept decît o mie de păcătoşi (înţelepciunea lui Isus, fiul 
lui Sirah, 16: 3). 

O Stăpîne Atotbune Doamne, Cela Ce nicicînd nu uiţi pe drepţii 
Tăi, îndreptează nedreptăţile noastre şi ne mîntuieşte, 
Căci noi pre Tine Te slăvim şi Ţie îţi mulţumim în veci, Amin. 

12 decembrie 

• Pomenirea celui între sfinţi Părintele nostru Spiridon Episcopul 
Trimitundei, Făcătorul de Minuni 

Acest mare şi slăvit sfînt al lui Dumnezeu s-a născut şi a trăit 
toată sfinta lui viaţă în Insula Cipru, întru care a slujit minunat 
Biserica lui Hristos. El s-a născut din părinţi simpli, lucrători ai 
pămîntului, îndeletncirie pe care a continuat-o şi el întru smerenie 
şi simplitate întreaga viaţă, chiar arhiereu fiind. El a fost mai întîi 
bărbat căsătorit care a avut copii dar, după moartea soţiei lui, el 
s-a închinat pe sine cu totul slujirii lui Dumnezeu. Din pricina 
marii lui evlavii şi a sfinţeniei vieţii lui, obştea credincioşilor 1-a 
chemat cu o inimă şi cu o gură la scaunul de arhiereu. Dar nici ca 
episcop Sfîntul Spiridon nu şi-a schimbat modul lui simplu de 
viaţă. El a continuat să crească oi şi să cultive pămîntul cu mîinile 
lui. Din roadele muncii lui el păstra pentru sine doar foarte puţin, 
dînd cea mai mare parte spre hrana săracilor şi nevoiaşilor. El s-a 
arătat mare făcător de minuni prin puterea lui Dumnezeu: el a 
adus ploaie în vreme de secetă, a oprit curgerea apelor unui rîu, a 
înviat mai mulţi morţi, 1-a vindecat pe împăratul Constantius de o 
boală incurabilă, a grăit cu îngeri ai lui Dumnezeu, a văzut mai 
înainte cele ce aveau să fie, a cunoscut gîndurile din inimile 
oamenilor, a adus mulţime de păgîni la Credinţă, şi a lucrat întru 



Numele Domnului multe alte minuni. El a fost unul din Sfinţii 
Părinţi de la întîiul Sinod Ecumenic de la Niceea [din anul 325], şi 
a adus mulţi eretici la Credinţa cea Dreaptă prin formulările lui 
simple şi clare ale Sfintelor Dogme, precum şi prin facerea de 
minuni. El umbla tot timpul îmbrăcat atît de smerit şi de simplu, 
încît chemat fiind la palatul imperial de către însuşi împăratul 
care dorea să îl vadă, un soldat 1-a pălmuit, crezînd că este un 
cerşetor. Dar Sfîntul, fără vicleşug şi cu sfîntă simplitate împlinind 
cuvîntul Domnului, i-a întors soldatului şi celălalt obraz. Sfîntul 
Spiridon L-a preaslăvit pe Dumnezeu prin nenumărate şi mari 
minuni, fiind de folos nu doar celor mulţi oameni care s-au ajutat 
şi s-au mîntuit prin el, ci întregii Biserici a lui Dumnezeu. El a 
intrat întru cereasca odihnă la anul 348. Sfintele lui moaşte 
făcătoare de minuni odihnesc în Insula Corfu, unde şi astăzi îl 
preamăresc pe Dumnezeu cu mulţime de minuni. 

• Pomenirea Sfintlui Sfinţit Mucenic Alexandru, Patriarhul 
Ierusalimului 

Mai întîi Sfîntul Alexandru a fost Episcop al Cappadociei, dar în 
vremea persecuţiilor anti-creştine de sub domnia lui Severus, în 
anul 203, el a fost aruncat în temniţă şi apoi exilat. El este cel 
care a întemeiat vestita bibliotecă de la Ierusalim, în care s-a 
documentat Eusebius atunci cînd a scris Istoria Bisericească. El a fost 
torturat bestial în mai multe rînduri în timpul domniei lui Decius, 
şi aruncat la fiarele sălbatice. Dar rămînînd viu de fiecare dată şi 
fiarele nefacîndu-i nici un rău, el a fost aruncat în închisoare, 
unde a şi murit. Aşa şi-a încheiat alergarea pămîntească acest 
atlet al lui Hristos, strămutîndu-se la veşnicele locaşuri ale 
împăratului Hristos, la anul 251. 

• Pomenirea Sfintului Mucenic Sinesie [Sinet] 

El de tînăr a fost citeţ la Roma, unde a propovăduit cu 

îndrăzneală adevărul lui Hristos şi a dat pe faţa minciuna 

idolatriei. Pentru aceasta el a fost torturat şi decapitat în timpul 

domniei lui Aurelian. 

Cîntare de laudă la Sfîntul Spiridon Episcopul Trimitundei, 

Făcătorul de 

Minuni 

Soare luminos al paradis iacului Cipru 

Şi slăvit luminător al Bisericii, 

Sfîntul Spiridon apărător al Ortodoxiei a fost, 

Simplu ca un prunc cu nevinovăţia. 

Dar simplitatea lui de înţelepciune e plină, 

Ea luminează lumea. 

La ce folosesc multele cuvinte ca să grăieşti adevărul? 

Adevărul lui Dumnezeu este simplu: 

Unul este Făcătorul, întru Sfînta Treime, 

Tatăl, Fiul şi Duhul. 

Fiul S-apogorît la păcătosul pămînt 

Şiprimit-a trup din Fecioara Măria. 



El S-a întrupat spre a-i izbăvi pe oameni, 

Căci Iubitor de oameni este. 

El omenirii nouă lege i-a dat, 

Legea iubirii şi a credinţei. 

El acum sade în Ceruri, Hristos Preaslăvit, 

Unde roadă Sfintei Lui Lucrări depepămînt culege. 

Iar roadă sfîntă a Lucrării Luipepămînt 

Sînî Sfinţii, bărbaţi, femei şi copii. 

El este Piatra de mîntuire a omenirii, 

în afară de Ea mîntuire un este. 

O Sfinte Părinte Spiridoane, Luminătorule al Bisericii, 

Atlete al lui Hristos, roagă-te pentru noi păcătoşii! 

Cugetare 

Nimic nu ne va ajuta nouă dacă nu vom înţelege că trebuie să fim 

blînzi şi îngăduitori faţă de slăbiciunile oamenilor şi să le iertăm 

din inimă. Cum vom putea altfel nădăjdui că ne va ierta 

Dumnezeu pe noi dacă nu iertăm şi noi greşiţilor noştri? Sfîntul 

Spiridon a vîndut odată o sută de capre unui negustor la preţul cu 

care se învoiseră, şi a cerut negustorului să pună banii jos. 

Negustorul, ştiind că Sfîntul nu număra niciodată banii, a pus jos 

preţul pentru doar nouăzeci şi nouă de capre, iar banii pentru a 

suta capră i-a tăinuit. După aceasta, Sfîntul Spiridon i-a numărat 

aceluia o sută de capre şi Ie-a despărţit de turmele lui. Dar 

mînînd negustorul împreună cu ciobenii lui turma astfel 

"cumpărată", iată că una din capre se rupe de turmă şi se 

întoarce înapoi, behăind. Sfîntul a alungat-o, dar ea s-a întors 

înapoi. Şi tot aşa, pînă cînd s-a văzut limpede că acea capră nu 

vrea să rămînă nicicum între caprele cumpărate. Atunci s-a 

apropiat Sfîntul Spiridon de negustor şi i-a şoptit la ureche aşa: 

"Ascultă, fiule, capra aceasta nu în zadar se întoarce mereu 

înapoi la mine. Nu cumva ai dosit preţul ei?" Negustorul, ars de 

ruşine, şi-a recunoscut înşelătoria. De îndată ce a plătit banii 

cuveniţi, capra a mers liniştită alături de turma celor cumpărate. 

Altă dată în staulele de oi ale Simţului Spiridon au năvălit nişte 

tîlhari. După ce au apucat cîte oi au vrut, ei au căutat să iasă din 

staul, dar o forţă nevăzută îi ţintuia pe loc, făcîndu-i incapabili de 

vreo mişcare, în zori, Episcopul a venit să caute de oile sale. 

Văzîndu-i pe tîlhari, i-a certat cu blîndeţe şi i-a povăţuit ca pe 

viitor să caute să-şi cîştige agoniseala traiului din muncă cinstită, 

iar nu din tîlhărit. Apoi a luat un berbece şi 1-a dăruit tîlharilor, 

zicîndu-le: "Luaţi-1 pe acesta pentru osteneala voastră, să nu vă 

fi fost privegherea de toată noaptea în zadar!" Apoi, i-a slobozit cu pace. 

Luare aminte 

Să luăm aminte la binecuvîntarea lui Noe asupra a doi dintre fiii 

lui (Facerea 9): 

• La cum Ham a descoperit goliciunea tatălui său, dar Seni şi 
lafet au acoperi t-o; 

• La cum Noe pentru aceasta a dat binecuvîntare asupra lui Sem şi 



lafet, dar blestem asupra urmaşilor lui Ham. 
Predică Despre Melchisedec 

Tu eşti preot din veac, după rînduiala lui Melchisedec (Psalmul 109: 4; 

Evrei?: 17, 21). 

O, cît de mulţi sînt credincioşii ascunşi ai lui Dumnezeu care îi 
slujesc Lui zi şi noapte! O, cît de multe sînt stelele strălucitoare 
numite comete care apar pe neaşteptate, strălucesc puternic, 
apoi se pierd fără urmă în imensitatea universului, lăsîndu-ne însă 
adîncă pecetea amintirii lor! Dreptul Avraam împreună cu urmaşii 
lui ne este cunoscut nouă celor de azi aşa cum este şi bolta 
înstelată de deasupra noastră, Melchisedec însă, despre care ne 
este vorbirea acum, se aseamănă cu acea cometă strălucitoare: 
ea apare deodată, pe neaşteptate, trasează pe cer un arc 
splendid şi spectaculos, apoi dispare în imensitatea universului. 
Dar cine este acest Melchisedec? El este regele Salemului, preotul 
Dumnezeului Celui Preaînalt (Facerea 14: 18). El a adus pîine şi vin lui 
Avraam; el 1-a binecuvîntat pe Avraam, iar Avraam i-a dat lui 
zeciuială din toate cîte avea. Dacă Avraam a fost atît de bogat 
binecuvîntat de Dumnezeu, oare cu cît mai mult un va fi fost 
binecuvîntat acela care 1-a binecuvîntat pe Avraam? O, cît de 
adînci şi de nepătrunse sînt tainele Proniei dumnezeieşti! Gîndul 
omului se întinde doar de azi pînă mîine, dar gîndul lui Dumnezeu 
merge pînă la sfîrşitul veacurilor. După cuvîntul Sfîntului Apostol 
Pavel, Melchisedec îl prefigurează pe însuşi Domnul lisus Hristos 
(Evrei 7: 10). Căci cîtă vreme strămoşul Avraam a fost un minunat 
şi plăcut lui Dumnezeu lucrător al pămîntului, Melchisedec acesta 
a fost şi rege şi preot, aşa cum şi Domnul este împărat şi Preot. 
Melchisedec i-a adus lui Avraam pîine şi vin, iar Domnul nostru a 
adus propriul Lui Trup şi propriul Lui Sînge ca Pîine şi Vin 
întregului neam omenesc. Avraam s-a închinat înaintea lui 
Melchisedec şi i-a adus cu dragoste şi de bunăvoie zeciuală din 
toate roadele lui. Iar adevăraţii urmaşi ai lui Avraam, Creştinii, se 
închină înaintea Domnului Hristos şi îi aduc lui cu dragoste şi de 
bună voie jertfe şi daruri, dar pentru dar, 

pentru Marele Dar al Jertfei Lui sîngeroase pe Cruce. Şi neamul Lui cine îl va 
spune? (Isaia 53: 8). Cuvintele acestea se referă şi la Domnul 
Hristos şi la Melchisedec. Avraam, părintele vostru, a fost 
bucuros să vadă ziua Mea şi a văzut-o şi s-a bucurat (loan 8: 56). 
Aşa a grăit Domnul către iudei. Dar cum a văzut Avraam ziua 
Domnului? El a văzut-o în duh. Dumnezeu i-a descoperit-o lui, 
căci el a văzut o prefigurare a Domnului Hristos în persoana 
slăvită şi minunată a lui Melchisedec, rege, preot, şi rob al Celui 
Preaînalt. 

O, Stăpîne Doamne lisuse Hristoase, Dumnezeul nostru, 
binecuvîntează-ne şi pre noi precum odinoară pe credincioşii robii 
Tăi Avraam şi Melchisedec, 
Căci noi pre Tine Te slăvim şi Ţie îţi mulţumim în veci, Amin. 



13 decembrie 

• Pomenirea Sfinţilor Mari Mucenici Eustratie, Auxentie, Evghenie, 
Mardarie şi Orest 

Aceşti cinci străluciţi bărbaţi au luminat ca nişte sori în zilele 
întunecate ale prigonitorilor Credinţei Creştine, împăraţii 
Diocleţian şi Maximian. Sfîntul Eustratie a fost comandant roman 
în cetatea Satalionus [sic]; Evghenie a fost prietenul şi camaradul 
lui de arme; Orest a fost la rîndul lui un soldat de elită; Avxentie a 
fost preot; iar Mardarie a fost un cetăţean obişnuit care, ca şi 
Eustratie, se trăgea din cetatea Arabrak. Trimişii imperiali Lysias 
şi Agricolus 1-a torturat bestial mai întîi pe Avxentie, pentru că 
era preot. Văzînd chinuirea unui om numai pentru credinţa lui în 
Hristos, Eustratie a stat înaintea lui Lisias şi a strigat că şi el este 
creştin. Intrînd Eustratie şi el la chinuri, a venit şi a stat şi 
Evghenie înaintea judecătorului, strigînd: "Lisias, şi eu sînt 
Creştin!" Fiind Sfîntul Mucenic Eustratie purtat împreună cu 
ceilalţi torturaţi pe străzile Arabrakului spre batjocura gloatei, a 
privit la ei cetăţeanul Mardarie, de pe acoperişul casei lui. El şi-a 
luat rămas bun de la soţia şi cei doi fii ai lui şi a alergat în urma 
carului care purta mucenicii, strigîndu-le torţionarilor în faţă: "Şi 
eu sînt Creştin, ca domnul şi stăpînul meu Eustratie!" Pe cînd 
Oreste se exersa în tragerea la ţintă în prezenţa lui Lisias, i-a 
căzut crucea ce o avea la gît, şi aşa Lisias şi-a dat seama că şi 
Oreste este creştin. Oreste a mărturisit atunci şi pe faţă credinţa 
lui. Oreste era un tînăr excepţional de frumos şi atletic, cel mai 
înalt dintre toţi soldaţii gărzii imperiale a lui Lisias. Sfîntul 
Avxentie a fost decapitat, Sfinţii Evghenie şi Mardarie au murit în 
timpul bestialelor torturi, Sfîntul Oreste şi-a dat sufletul său în 
timp ce era torturat pe un grătar de fier, iar Sfîntul Eustratie a 
murit într-un cuptor de foc. Sfîntul 

Sfinţit Mucenic Vlasie (pomenit la 11 februarie) 1-a împărtăşit în 
închisoare pe Simţul Eustratie mai înainte ca acesta din urmă să 
fie ars de viu. Sfintele lor moaşte au fost mutate după vreme la 
Constantinopol şi îngropate într-o slăvită biserică înălţată anume 
pentru ei, numită Biserica Celor Cinci Companioni. Ei au fost 
văzuţi vii în această biserică, iar Sffntul Orest s-a arătat şi 
Sfîntului Dimitrie al Rostovului (vezi pomenirea lui la 28 
octombrie). De la Sfîntul Eustratie ne-a rămas o minunată 
rugăciune care se citeşte la Slujba Miezonopticii din Sîmbete. Ea a 
fost numită "Rugăciunea Sfîntului Eustratie" şi începe cu cuvintele 
Slăvindu-Te, Te slăvesc pe Tine, Doamnei 

• Pomenirea Sfintei Muceniţe Lucia Fecioara 

Sfînta Lucia a mers cu mama ei la mormîntul Sfintei Muceniţe 
Agata din Catania, unde i s-a arătat ei Sfînta Agata. Mama Sfintei 
Lucia, care era bolnavă de idropică, s-a vindecat desăvîrşit la 
Sfintele Moaşte ale Muceniţei Agata, în urma acestei minuni 
Sfînta Lucia şi-a împărţit toate averile săracilor, ceea ce 1-a făcut 



pe logodnicul ei să o urască; de aceea el s-a dus şi a denunţat-o 
pe Lucia înaintea judecătoruliu Paschasie, arătîndu-i că este 
creştină. Ticălosul jude a poruncit ca sfinta să fie dusă la o casă 
de desfrînare ca să o necinstească. Dar prin puterea lui 
Dumnezeu ea a rămas înfiptă la locul ei, fără ca nimeni să o 
poată clinti de acolo, deşi au luptat mulţi 116 . Atunci necuratul 
păgîn i-a străpuns gîtul cu sabia, şi aşa şi-a dat Sfînta Lucia 
mucenicescul ei suflet în mîinile lui Dumnezeu, strămutîndu-se la 
locaşurile cele slăvite gătite ei de Domnul. Sfînta Muceniţă Lucia 
Fecioara a fost martirizată în anul 304. 

115 Slăvindu-Te, Te slăvesc pe Tine, Doamne, că ai căutat spre smerenia mea şi 
nu m-ai dat în mîinile vrăjmaşilor, ci ai mîntuit din nevoi sufletul meu. Şi acum, 
Stăpîne, să mă acopere pe mine mina Ta şi să vină peste mine mila Ta, că s-a 
tulburat sufletul meu şi dureros îi este să iasă din acest ticălos şi spurcat trup 
al meu. Ca nu cumva vicleanul sfat al celui potrivnic să-l întîmpine şi să-l 
împiedice întru întuneric, pentru păcatele cele făcute de mine cu neştiinţă şi 
cu ştiinţă în veacul acesta, milostiv fii mie, Stăpîne, şi să nu vadă sufletul meu 
întunecatul chip al viclenilor diavoli, ci să-l ia îngerii Tăi cei strălucitori şi 
luminaţi. Dă slavă Numelui Tău celui sfint şi cu puterea Ta mă ridică la 
Dumnezeiasca Ta judecată. Cînd mă vei judeca, să nu mă apuce pe mine 
mîna stăpînitorului lumii acesteia, ca să mă surpe pe mine păcătosul în 
adîncul iadului; ci stai lîngă mine şi-mifii mîntuitor şi sprijinitor; pentru că 
muncile acestea trupeşti veselie sînt robilor Tăi. Miluieşte, Doamne, sufletul 
meu cel întinat cu patimile vieţii acesteia şi, prin pocăinţă şi mărturisire, curat 
pe el îl primeşte, că binecuvîntat eşti în vecii vecilor. Amin. - din Ceaslovul cel 
Mare, Alexandria: Editura Biserica Ortodoxă, 2003, pp. 35-36 (Tipărit cu 
binecuvîntarea Prea Sfinţitului Părinte Galaction, Episcopul Alexandriei şi 
Teleormanului). 

116 ".. .au tăbărît mulţi asupra ei, dar n-au putut să o mişte din locul în care se 
proptea. Pentru că aceia şi-au pierdut nădejdea că o mai pot mişca din loc, şi 
pentru că nici n-au putut-o arde cu focul ce-1 aprinseseră acolo unde sta, căci 
sfînta era păzită de Dumnezeu, i-au tăiat capul cu sabia." - din Sinaxarul 
Sfintei din Minei. 

• Pomenirea Sfîntului Sfinţit Mucenic Gavriil, Patriarhul Serbiei 
în cumplitele vremuri ale stăpînirii turceşti asupra Serbiei, acest mare 
ierarh a călătorit în Rusia, unde a fost unul din Părinţii de la 
Sinodul de la Moscova, din anul 1655. La întoarcerea acasă, el a 
fost acuzat de înaltă trădare. Un evreu plin de răutate 1-a mai 
acuzat şi pentru aceea că adusese mai mulţi evrei la credinţa 
creştină, Ortodoxă, în acuzaţia lor, evreii au scris că Sfîntul avea 
în plan să îi convertească la creştinism şi pe turci. Evreii au făcut 
aceasta tocmai spre a stîrni ura bestială a autorităţilor turceşti 
asupra Sfîntului. Adus înaintea tribunalului, Sfîntul a fost 
condamnat şi osîndit să treacă la islam. Dar cum Sfîntul Gavriil nu 
a putut fi coborît pînă la aceasta, după o perioadă de întemniţare 
a fost condamnat la moarte şi spînzurat la Brusa, în anul 1659. 
Astfel el s-a încununat de către Domnul Hristos cu o îndoită 
cunună: a arhieriei şi a sîngeroasei mucenicii. 
Cîntare de laudă la Sfinţii Mari Mucenici Eustratie, 
Avxentie, Evghenie, 
Mardarie şi Orest 



O, Slăviţi lor Cinci, Vitejilor Atleţi ai lui Hristos, 
Neînfricaţilor, încununaţilor cu cinste! 
Penru voi torturile bestiale şi batjocurile 
Cuptorul de foc şi eşafodul 

Au fost doar un joc de copii. 

Voi nicicum nu v-aţiplecat desfrînatei Rome, 

Ci cu bucurie v-aţi jertfit pentru Hristos. 

Marele comandant imperial Eustratie 

Dispreţuit-a clemenţa imperială şi-astă lume deplîns. 

împreună cu el, ca-ntr-un acelaşi foc, 

Au mers la chinuri şi ceilalţi patru. 

Avxentie Preotul, robul cel bun al lui Hristos, 

Batjocuri multe a răbdat pentru Hristos Domnul. 

Evghenie soldatul şi minunatul Oreste 

Şi-au rîs de moarte, de înviere ştiind. 

Mardarie lăsatu-şi-a copii şi soţie, 

Ca şi ei şi el să se proslăvească în veci. 

O, Eroilor Cinci, copiilor ai Harului, 
Doar Sfînta Biserică v-a putut naşte pe voi! 
Numai Duhul SJînt putut-a zidi a' voastre inimi 
Doar Duhul Ce preface întunericul în foc! 

O Sfinţilor Mucenici aduceţi-vă aminte Şi de noi cei ce ne chinuim pe 
pămînt! Rugaţi-vă Domnului pentru a noastră mîntuire, Şi să se 
întărească pururi Biserica Lui! 
Cugetare 

A milui cu cele de care are adevărată nevoie săracul, iată 
adevărata milostenie. A nu păcătui atunci cînd totul în jur te 
obligă la păcat, iată ce are cea mai mare valoare înaintea lui 
Dumnezeu. Văzînd-o Lucia pe mama ei vindecată prin minune la 
moaştele Sfintei Muceniţe Agata, ea a sfătuit-o apoi să dea din 
averile ei milostenie la săraci. La aceasta maica a răspuns că nu 
vrea să se despartă pînă la moarte de averile ei, dar că după 
moartea ei Lucia este liberă să facă cu imensele proprietăţi ceea 
ce va dori: "Mai întîi, să acoperi ochii mei cu ţărînă," a zis mama 
Sfintei Lucia, "apoi, vei face cu proprietăţile tale ceea ce vei dori." 
Dar Sfînta Lucia i-a zis mamei ei: "Nu îi este plăcut lui Dumnezeu 
să li dăruiască Lui omul ceea ce nu mai poate lua cu el în 
mormînt sau ceea ce lui nu îi mai face oricum trebuinţă. Ci dacă 
vrei să lucrezi o faptă cu adevărat plăcută lui Dumnezeu, atunci 
dăruieşte-l Lui lucruri de care tu însăţi ai nevoie. Altfel, dacă 
aştepţi moartea, cînd de nimic de pe pămînt nu mai poţi avea 
nevoie, li vei oferi lui Hristos ceea ce nu ai putut să iei cu tine. Ci 
mai bine dăruieşte lui Hristos ceea ce ai acum, cînd eşti vie şi 
sănătoasă, începe acum să-l dăruieşti Lui ceea ce vrei să păstrezi 
pentru mine." Maica cea bună a înţeleptei fiice a ascultat 
dumnezeiescul ei sfat. Iar voind necuratul jude Paschasie să o 
necinstească pe această sfînta fecioară, Lucia nu a primit păcatul 
acesta nici măcar în gînd. Ameninţînd-o atunci necuratul că o va 



lăsa la cheremul gărzilor sale, spre a fi necinstită de ei cu forţa, şi 

zicîndu-i: "După ce aceştia te vor necinsti, Duhul Sfint te va 

părăsi, va pleca de la tine!", Lucia cea pină de har a răspuns: 

"Trupul nu poate fi necinstit fără consimtă mîntul minţii." Aşa s-a 

pregătit pentru moarte Sfînta Muceniţă Lucia, şi aşa şi-a păstrat 

ea neîntintat sufletul şi trupul, acoperită de harul lui Dumnezeu. 

Luare aminte 

Să luăm aminte la împlinirea prorociilor lui Noe despre urmaşii lui 

(Facerea 9): 

• La cum seminţia lui lafet s-a întins în întreaga lume; 

La cum ei s-au sălăşluit în corturile lui Sem, adică, în Biserică, 
în cortul duhovnicesc al lui Hristos, care s-a început de la Semiţi, 
adică de la Evrei. 
Predică Despre Isaac 

in noaptea aceea i S-a arătat Domnul şi i-a zis: "Eu sînt 
Dumnezeul lui Avraam, tatăl tău! Nu te teme, că Eu sînt cu tine şi 
te voi binecuvînta (Facerea 26: 24). 

Fraţilor, din cele mai îndepărtate timpuri şi pînă astăzi calea pe 
care au umblat drepţii a fost pururea presărată de spini. De-a 
lungul tuturor timpurilor drepţii au fost prigoniţi fie de cei care nu 
au crezut în Dumnezeu, fie de cei care au crezut în El în mod 
strîmb. Abel a fost urît de fratele lui Cain; Noe şi Lot au fost urîţi 
de toţi cei în mijlocul cărora au trăit; iar Avraam, Isaac şi lacov au 
fost urîţi de păgîni. Cu toate acestea Dumnezeu nu îi părăseşte 
pe drepţi, nu îi lasă să păşească singuri pe calea cea plină de 
spini. Noi vedem aceasta din cuvintele de mai sus: Eu sînt 
Dumnezeul lui Avraam, tatăl tău! Nu te teme. Isaac a înţeles bine 
aceste cuvinte adînci. Prin aceste cuvinte, Dumnezeu 1-a întărit şi 
i-a adus aminte de El, i-a adus aminte că nu este singur, înţelesul 
acestor cuvinte acesta este: Pentru robul Meu credincios Avraam, 
tatăl tău, te voi binecuvînta şi pe tine, aşa cum l-am păzit pe 
Avraam printre păgîni te voi păzi şi pe tine. Iar înţelesul merge şi 
mai departe: Aşa cum Mi-afost credincios foarte tatăl tău, 
Avraam, aşa şi tu s ă-Mi fii credincios. Isaac a urmat pilda vieţii 
tatălui lui şi a rămas credincios lui Dumnezeu pururea, în toate 
împrejurările vieţii lui. Isaac a fost lucrător al pămîntului şi 
crescător de vite ca şi tatăl lui; el a fost drept şi blînd, neiubitor 
de ceartă cu oamenii ci dimpotrivă, făcînd poporului mult bine. 
Iar oamenii i-au zis: "Am văzut bine că Domnul este cu tine" 
(Facerea 26: 28). Au fost nevoiţi să recunoască aceasta tocmai 
acei oameni care mai înainte l-au urît şi l-au prigonit. Iar Isaac a 
fost învrednicit de marea cinste ca Domnul să fie numit 
Dumnezeul lui: aşa cum Domnul S-a numit: Dumnezeul lui 
Avraam, aşa S-a numit El şi: Dumnezeul lui Isaac. 
O Stăpîne Doamne Dumnezeul nostru, Cela Ce eşti minunat întru 
Sfinţii Tăi, adu-Ţi aminte şi de ale noastre nume între numele 
sfinţilor şi drepţilor Tăi din împărăţia Ta cea Cerească, 



Căci noi Ţie ne închinăm şi pre Tine Te slăvim în veci, Amin. 

14 decembrie 

• Pomenirea Sfinţilor Mucenici Tirs, Levchie şi Calinic 

Ei au fost cetăţeni de frunte ai Cezareei Bitiniei. Sfintul Tirs era 
botezat, iar Sfintul Calinic era de abia catehumen. Sfintul Calinic 
însă a fost mai înainte popă idolesc. începînd Cumbrichie, 
urmaşul împăratului Diocleţian, să îi prigonească şi să îi ucidă şi 
mai sîngeros pe creştini, a venit şi a stat înaintea lui viteazul 
creştin Tirs care, învinovăţindu-1 aspru, i-a strigat: „Pentru ce 
lupţi contra propriului tău suflet, o, Cumbrichie?" Dar judele 
urechi nu a avut să audă, de aceea 1-a dat pe mucenic bătăilor, 
torturilor, şi la urmă uciderii prin tăierea capului. Sfintul Levchie, 
care fusese torturat bestial, a mers la aceeaşi moarte ca şi cînd 
ar fi mers la a lui nuntă. Văzînd moartea viteazului Levchie, 
fericitul Tirs, înflăcărat şi el de aceeaşi rîvnă a dragostei 
dumnezeieşti, a stătea un viteaz înaintea lui Cumbrichie, dînd pe 
faţă înaintea tuturor toate crimele lui şi plîngîndu-1 pentru lipsa 
credinţei lui întru Unul Adevăratul Dumnezeu. A fost şi el pentru 
aceasta biciuit bestial şi aruncat în temniţă. Dar mîna nevăzută a 
lui Dumnezeu i-a vindecat rănile, a deschis porţile temniţei şi 1-a 
dus afară. Atunci Sfintul Tirs a mers într-un suflet la 
înaltpreasfmţitul Fileas, Episcopul Cezareei, spre a fi botezat de 
către el. După Sfintul Botez el a fost din nou prins şi torturat 
bestial, dar a îndurat chinurile ca şi cînd i s-ar fi întîmplat în vis, 
iar nu aievea. Prin puterea rugăciunilor lui mulţime de idoli au 
căzut la pămînt. Preotul păgîn Calinic văzînd acestea s-a lepădat 
de idolatrie şi a crezut în Hristos, fiind şi el osîndit la moarte 
pentru aceasta, împreună cu Sfintul Tirs. Sfintul Callinic a fost 
decapitat, iar pe Sfintul Tirs l-au întins într-un sicriu de lemn, ca 
să îl taie apoi în două cu fierăstrăul. Dar puterea lui Dumnezeu nu 
a îngăduit aceasta, şi de aceea fierăstrăul nu putea nicicum să 
intre în lemn. Atunci Sfîntul Tirs a ieşit din sicriu şi s-a rugat lui 
Dumnezeu, mulţumindu-l Lui pentru a îl fi învrednicit de 
mărturisirea prin chinuri sîngeroase şi moarte, iar apoi şi-a dat 
sfîntul lui suflet în mîinile lui Dumnezeu. La sfîrşitul veacului al 
patrulea, împăratul Flavian a ctitorit lîngă Constantinopol o 
slăvită biserică în cinstea Sfîntului Mucenic Tirs şi a aşezat în ea 
sfintele lui moaşte. Sfîntul s-a arătat în vedenie împărătesei 
Pulheria şi a sfătuit-o să îngroape moaştele celor Patruzeci de 
Mucenici alături de ale sale. 

• Pomenirea Sfinţilor Mucenici Filimon, Apolonie, Arian şi a celorlalţi 
împreună cu dînşii 

în timpul stăpînirii lui Diocleţian un anume judecător imperial pe 
nume Arian i-a prigonit bestial pe creştinii din Egipt. El 1-a prins 
pe Apollonie şi 1-a ameninţat cu torturi cumplite, înspăimîntat, 
Apollonie 1-a mituit pe Filimon un cunoscut cîntăreţ din fluier, 
păgîn cu credinţa, să aducă idoleştile jertfe în locul lui, schimbînd 



şi hainele lui cu el. Dar ajungînd înaintea idolilor cărora trebuia să 
le jertfească inima cîntăreţului din fluier s-a luminat cu cereasca 
lumină şi el şi-a făcut semnul Sfintei Cruci. Ieşind din capişte, el a 
strigat puternic: „Sînt Creştin! Sînt robul lui Hristos, Dumnezeul 
Cel Viu!" Văzîndu-1 şi auzindu-1 judecătorul a început să rîdă, 
crezînd că Filimon zice acestea în glumă, spre a îi lua în rîs pe 
creştini. Dar la urmă Filimon a fost dat celor mai bestiale torturi. 
Asupra lui singur a plouat ploaie minunată din cer, întru al lui 
Sfînt Botez." 7 La urmă şi Filimon şi Aplonie au fost omorîţi prin 
decapitare de către Arian judecătorul. Apoi, vindecîndu-se ochiul lui 
Arian prin minune la mormîntul Sfîntului Filimon, 11 Arian a crezut şi S-a 
botezat. Penru aceasta a fost osîndit la moarte de împăratul 
Diocleţian şi ucis împreună cu patru soldaţi din garda lui 
imperială, convertiţi şi ei la creştinism împreună cu stăpînul lor." 9 

117 "...pentru că nimeni nu îndrăznea să-1 boteze de frica ighemonului." - Din 
Sinaxarul sfîntului din Minei. 

118 "Cînd Sfîntul Filimon a fost atîrnat de un măslin şi săgetat, o săgeată s-a 
îndreptat către ighemon [către Arian judecătorul] şi i-a străpuns ochiul. Sfîntul 
Filimon a spus mai dinainte ighemonului că i se va vindeca ochiul cu minune, dacă 
după mucenicia lui [a lui Filimon] va lua ţărînă de pe mormîntul său. Apoi s-au 
tăiat capetele Sfinţilor Filimon şi Apolonie." - din Sinaxarul sfinţilor din Minei. 

119 "Diocleţian [...]a aruncat pe Sfîntul Arian legat cu lanţuri înr-o groapă adîncă şi a 
acoperit-o cu pămînt; a pus deasupra gropii scaunul său şi a poruncit ostaşilor să 
joace, zicînd: 'Să vedem dacă va veni Dumnezeul lui Arian ca să-1 scoarţă din 
groapa asta.' Apoi a plecat la palat. Cînd s-a dus să se culce, a văzut atîmate 
deasupra patului piatra şi lanţurile purtate de Arian, iar pe Arian aşezat pe pat. 
împăratul s-a spăimîntat şi a socotit că este vrăjitor. Atunci 1-a aruncat în mare 
împreună cu cei patru ostaşi din garda împărătească, ce crezuseră împreună cu el 
în Hristos. Delfinii au luat moaştele lor ce se aflau în cinci saci în care fuseseră 
băgaţi, şi Ie-a scos la ţărm la Alexandria, unde au fost îngropate într-un loc de 
seamă." - Sinaxarul celor Patru Sfinţi Soldaţi din Minei. 

Cîntare de laudă la Sfinţii Mucenici Filimon, Apolonie, 
Arian, şi ceilalţi 
împreună cu dînşii 

Voi cunoscut-aţi Credinţa, mărturisit-aţipre Hristos, 
Dat-aţi ale voastre trupuri spre a sufletului mîntuire: 

Ale voastre nume pentru aceasta în ceruri strălucesc, 

Iar Biserica s-a umplut de focul sfinţeniei. 

Nemuritorilor Sfinţi, rugaţi-vă pentru noi, 

Ca să ne izbăvim de-al păcatelor întuneric: 

Voi, Fericite Levchie şi Nobile Tirs, 

Slăvite Calinice şi Vrednice Filimoane! 

Şi voi asemenea, Cinstiţilor Soldaţi, 

Carele faţa nu v-aţi întors de la chinuri, 

Voi cu toţii acuma cetăţeni de frunte sînteţi 

Ai adevăratei împărăţii, aceea din Ceruri! 

O, Străluciţilor Sfinţi, rugaţi-vă pentru noi, 

Ai lui Hristos mucenicilor, păziţi Biserica voastră! 

Voi cunoscut-aţi iubirea, adevărata, cereasca, 

Dar pămîntul nu i-a ştiut măcar adevăratul nume. 

Voi adevărata iubire cunoscut-aţi în Fiul lui Dumnezeu, 



în Semnul Răstignirii şi al Cununei de Spini. 

Iar acum voi şedeţi alături de Dumnezeu, 

Faţa Lui Sjîntă pururi o vedeţi. 

O Sfinţilor Mucenici Tirs, Calinic şi Levchie, 

Rugaţi-vă lui Hristos pentru curăţirea păcatelor noastre! 

Cugetare 

Sînt trei feluri de rîvnă bună: rîvna curăţirii de poftele şi gîndurile 

păcătoase, rîvna pentru adevărul Credinţei, şi rîvna pentru 

împlinirea dreptăţii lui Dumnezeu printre oameni. Toate aceste 

trei feluri de rîvnă au înflăcărat inima Sfîntului Slăvitului Mare 

Ierarh Nicolae, Făcătorul de Minuni. El a arătat rîvna păzirii 

curăţiei inimii în toate zilele vieţii lui, priveghind şi rugîndu-se 

neîncetat cu mintea în inimă. El mai cu seamă a arătat rîvnă de 

foc pentru păzirea curăţiei Credinţei, la cesul confruntării cu 

necuratul Arie, la lucrările Intîiului Sinod Ecumenic [din anul 325, 

de la Niceea]. Rîvna lui pentru împlinirea dreptăţii lui Dumnezeu 

printre oameni s-a arătat mai cu seamă în două împrejurări, cînd 

a salvat, de fiecare dată, cîte trei bărbaţi care fuseseră pe 

nedrept osîndiţi la moarte. Pe cînd a lipsit odată din Cetatea 

Mirelor, avarul 

comandant Eustatie a condamnat la moarte trei oameni 

nevinovaţi, fiind mituit să facă asta de cei care îi urau pe ei. 

Aducîndu-i-se vestea aceasta, Sfîntul Nicolae s-a întors în grabă la 

Mira. Condamnaţii se aflau deja pe eşafod, iar gîdele tocmai 

ridica asupra lor sabia. Atunci Sfîntul Nicolae a apucat sabia, a 

smuls-o din mîna călăului, şi i-a eliberat pe cei legaţi. După aceea 

1-a certat cu asprime pe slabul Eustatie şi 1-a adus la ruşine faţă 

de sine şi la pocăinţă. La fel s-a întîplat şi cu trei înalţi 

comandanţi ai armatelor imperiale, Nepotian, Ursus şi Herpylion, 

care au fost calomniaţi înaintea lui Flavius, eparhul 

Constantinopolului şi chiar înaintea împăratului însuşi, împăratul 

chiar a semnat osîndirea lor la moarte. Dar în ajunul execuţiei lor, 

cei trei comandanţi s-au rugat lui Dumnezeu aşa: „O Stăpîne 

Doamne al lui Nicolae, izbăveşte-ne de moartea aceasta pe noi 

nevinovaţii!" în aceeaşi noapte Sfîntul Nicolae s-a arătat şi 

împăratului şi eparhului în vis, i-a certat aspru pentru 

nedreptatea lor, şi Ie-a poruncit să îi elibereze de îndată pe cei 

trei nevinovaţi. Cînd s-a făcut zi împăratul şi eparhul şi-au 

povestit unul celuilalt visul pe care l-au avut fiecare aparte, însă 

unul şi acelaşi. De aceea ei i-au eliberat imediat pe cei trei 

comandanţi, şi de osînda la moarte, şi din închisoare. 

Luare aminte 

Să luăm aminte la ascultarea lui Avraam: 

La cum Avraam s-a supus lui Dumnezeu cînd El i-a poruncit să 

iasă din 

patria lui, dintre rudeniile lui, şi din casa tatălui lui (Facerea 12); 

La cum Avraam s-a supus lui Dumnezeu cînd El i-a poruncit să îi 

aducă 



jertfă pe fiul lui unul născut (Facerea 22). 
Predică Despre lacov 

Am văzut pe Domnul în faţă şi mîntuit a fost sufletul meu! (Facerea 
32: 30) 

Dumnezeul lui Avraam şi al lui Isaac este şi Dumnezeul lui lacov 
cel credincios, cel supus, cel milostiv şi cel blînd. Blîndul văzător 
de Dumnezeu, lacov, poate fi numit cu adevărat „Cel care L-a 
văzut pe Dumnezeu." Căci cu adevărat, blînd a fost el, şi a L-a 
văzut pe Dumnezeu şi a grăit cu El, şi a văzut îngerii lui 
Dumnezeu urcînd şi coborînd pe scara care se înălţa de la pămînt 
pînă la cer. El cu blîndeţea l-a biruit pe Laban socrul lui, şi pe 
Isav, fratele lui; cu blîndeţea a făcut pace între soţiile lui, Lea şi 
Rahela; din pricina blîndeţii lui l-a îndrăgit şi însuşi Faraon. 
Blîndeţea lui lacov este o prefigurare a blîndeţii 
Domnului Hristos. Fericiţi cei bîînzi, zice Domnul, că aceia vor moşteni 
pămîntul (Matei 5: 5). Aceste cuvinte s-au împlinit şi cu lacov. El a 
moştenit pămîntul părinţilor lui; urmaşii lui s-au izbăvit din robia 
Egiptului şi au moştenit Pămîntul Făgăduinţei; prin Hristos 
Domnul, Urmaşul lui după trup, el a moştenit întreg pămîntul, 
adică, Biserica lui Dumnezeu care s-a întins pe faţa întregului 
pămînt. Am văzut pe Domnul în faţă. lacov L-a văzut pe Domnul 
în formă de om, iar nu ca om adevărat. Şi chiar această vedenie a 
fost o prefigurare a adevăratei întrupări a lui Dumnezeu ca Om. 
Şi mîntuit a fost sufletul meu. Sufletul lui s-a mîntuit de frică şi de 
toată nedreptatea. Dacă lacov s-a mîntuit văzînd doar 
preînchipuirea lui Dumnezeu, cu cît mai uşor nu ne vom mîntui 
noi care L-am văzut pe Domnul aievea ca om adevărat şi ca 
Dumnezeu-Om! 

O, Stăpîne Doamne, Dumnezeul nostru, lisuse Preablînde, Cela Ce 
eşti tăria şi slava celor bîînzi, precum ai mîntuit pre lacov carele 
şi-a mîntuit sufletul său văzînd sfînta Ta faţă, mîntuieşte-ne şi pre 
noi păcătoşii, prin Preacurat Trupul şi Preascump SîngeleTău. 
Căci noi pre Tine Te lăudăm şi Ţie ne rugăm în veci, Amin. 

15 decembrie 

• Pomenirea Sfîntului Sfinţit Mucenic Elefterie 
Din rădăcina cea bună iese rodul cel bun. Acest mare Sfînt 
Elefterie a fost fiul unor foarte nobili părinţi, din stirpea imperială 
a Romei. Acolo tatăl lui a fost proconsul imperial. Maica lui, Antia, 
învăţase credinţa creştină de la Sfîntul Apostol Pavel, primind de 
la el şi Sfîntul Botez. Rămînînd văduvă de foarte tînără, ea a 
încredinţat creşterea şi educaţia singurului ei fiu lui Anichit, 
Episcopul Romei. Văzînd marile daruri ale lui Dumnezeu care 
luminează sufletul copilului Elefterie, episcopul l-a hirotonit 
diacon la vîrsta de cincisprezece ani, preot la vîrsta de 
optsprezece ani, şi episcop la vîrsta de douăzeci de ani. Marea 
înţelepciune a Sfîntului Elefterie, cea de Dumnezeu dăruită, a 
împlinit cu prisosinţă lipsa vîrstei lui. Astfel, vasul ales al lui 



Dumnezeu, Sfîntul Elefterie, a fost trimis Episcop în lliria, cu 
scaunul în cetatea Valona (Avlona), din Albania de azi. Bunul 
păstor şi-a păstorit cu vrednicie turma încredinţată lui, astfel încît 
ea creştea pe zi ce trece. Auzind de acestea, împăratul Hadrian, 
prigonitorul creştinilor, 1-a trimis cu oaste pe comandantul Felix 
ca să îl aresteze pe Sfîntul Elefterie şi să îl aducă la Roma. 
Sosind sălbaticul Felix la Valona şi intrînd în biserică, el 1-a văzut 
slujind în ea pe sfîntul arhiereu al lui Hristos. Deodată inima lui s- 
a schimbat, şi Felix s-a făcut creştin. Sfîntul Elefterie 1-a luminat 
pe Felix cu Sfîntul Botez, apoi a plecat împreună cu el la Roma. 
întorcerea lui a fost o prăznuire de bucurie, nicicum apăsare sau 
chin. Hadrian 1-a dat pe Sfîntul Elefterie celor mai bestiale torturi: 
biciuiri, ardere pe pat de fier, aruncarea în smoală clocotită, şi 
arderea în cuptor de foc. Dar Sfîntul Elefterie s-a izbăvit din toate 
aceste chinuri cu puterea lui Hristos Dumnezeu. Văzînd acestea 
Caribus, eparhul de la Roma, s-a ridicat şi a strigat tare că şi el 
este creştin. Caribus a fost torturat bestial şi apoi decapitat, după 
cum a fost şi Fericitul Felix. La urmă călăii imperiali au tăiat şi 
cinstitul cap al Sfintului Elefterie. Venind maica lui, Antia, şi 
plîngînd asupra trupului lui, călăii au decapitat-o şi pe ea cu 
sabia. Trupurile lor au fost mutate la Valona, unde şi astăzi se 
preaslăveşte Dumnezeu prin minunile care se lucrează la sfintele 
moaşte ale Sfintului Elefterie. Ei cu toţii au luat mucenicia sub 
împăratul Hadrian, la anul 120. 

• Pomenirea Sfintului Ştefan Mărturisitorul de la Suroj 

El s-a născut în Capadocia şi a fost educat la Constantinopol de 
către Sfîntul Patriarh Ghermano. El s-a retras în liniştea pustiei, 
trăind ascuns de lume. Un înger al lui Dumnezeu s-a arătat 
Sfintului Ghermano şi i-a poruncit să îl sfinţească pe Sfîntul Ştefan 
episcop pentru cetatea Suroj (astăzi Sudak, în Crimeea), ceea ce 
Sfîntul Patriarh a împlinit întocmai. Sfîntul Ştefan, plin de 
dumnezeiasca rîvnă, a întors la Hristos pre mulţi păgîni din 
cetatea aceea. Pentru cultul sfintelor icoane el a luat chinuri 
sîngeroase de la răul împărat Leon Isaurul. El i-a prorocit 
împăratului reaua moarte cu care va pieri. După ce acest necurat 
împărat a pierit cu sunet, Sfîntul Ştefan a fost retrimis la eparhia 
lui, unde a hrănit cu cuvîntul lui Dumnezeu turma încredinţată lui 
şi unde s-a şi săvîrşit cu pace, în veacul al optulea. 

• Pomenirea Sfintului Preacuviosului Părintelui nostru Pavel din 
Latro 

El s-a născut la Pergam şi a schimnicit în muntele Latro, din Asia 
Mică. Făcîndu-se vestit pentru marile lui nevoinţe şi sfinţenia vieţii 
lui, el s-a săvîrşit cu pace către Domnul la adînci bătrîneţi, 
srămutîndu-se la locaşurile cele neîmbătrînitoare aleîmprăţiei lui 
Dumnezeu, la anul 950. 

• Pomenirea Sfintului Preacuivos Pardus Sihastrul 

în tinereţile lui Sfîntul Pardus fusese vizitiu, dar din pricina unui 
păcat fără voie el a părăsit lumea şi s-a retras la pustie. El a 



vieţuitîn Palestina, în veacul al şaselea. 

Cîntare de laudă la Sfîntul Sfinţit Mucenic Elefterie 

Slăvitul Elefterie, sfîntul lui Dumnezeu, 
De la oameni Adevărul lui Hristos nu l-a ascuns. 
Ci el CU Adevărul a luminat lumea 
Aducînd mîntuire fiecăruia şi tuturor. 

Bucură-se Sfinta lui Dumnezeu Biserică! întreaga llirie să se bucure 
şi ea! lată Dumnezeu i-a trimis eipre Sfîntul, Pre Sfîntul Elefterie, 
păstorul cel bun! 

Al lui nume chiar înseamnă „Libertate": Sfîntul Elefterie libertatea 
Ie-a adus: Libertatea adevărată, aceea de păcate, Libertate ce nu 
există fără de Hristos. 

Bucură-se cetatea Avloniei toată, In ea sfintele moaşte ale lui 
Elefterie odihnesc! Ele minunat de boli vindecă toţi săracii, Ele 
SÎntfoc de care diavolii fug. 

Fericită maica ce pre un sfînt îl naşte, Sfînta Antia este de trei ori 
aşa. Acum ea în Rai odihneşte, Privind la Elefterie, scump fiul ei. 
O Sfinte Sfinţite Elefterie Părinte, Roagă-te pururi Domnului pentru 
noi! 

Cugetare 

Pentru o crimă comisă fără voie tribunalele lumeşti îl achită pe cel 
care se face vinovat de ea. Biserica însă impune penitenţă şi celui 
care a comis fără voie crima: desigur, o penitenţă mai uşoară 
decît aceea impusă pentru omorul cu voie, dar totuşi penitenţă. 
Dacă un preot ucide fără să vrea, Biserica îl opreşte pe viaţă de la 
slujirea Sfintelor Taine. Dar creştinii sensibili şi cu un acut simţ al 
conştiinţei iau asupra lor pentru un astfel de păcat fără voie 
penitenţe mult mai aspre decît acelea la care i-ar obliga Biserica. 
Sfîntul Pardus a venit odată cu carul lui la lerihon. El a voit să lase 
măgăruşii înaintea unui han, şi să intre înăuntru. Dar pe cînd 
făcea aşa, un copil a căzut sub copitele unuia dintre mulari, a fost 
călcat de animal şi omorît. Văzînd copilul plin de sînge şi mort, 
Sfintul Pardus a fost atît de zdrobit, încît s-a socotit pe sine 
ucigaşul copilului. De aceea, acest bărbat al conştiinţei a luat 
asupra lui cea mai aspră penitenţă. Părăsindu-şi îndeletnicirea, el 
a lepădat şi lumea şi, deşi relativ tînăr cu vîrsta, s-a retras în cea 
mai sălbatică pustietate, şi a luat asupra lui cele mai aspre 
nevoinţe trupeşti şi sufleteşti spre ispăşirea păcatului lui. El s-a 
pocăit cu lacrimi înaintea lui Dumnezeu pentru moartea copilului. 
El a dorit să plătească cu viaţa lui pentru viaţa copilului, şi s-a 
rugat lui Dumnezeu să îi împlinească ruga. El a întărîtat un leu, ca 
leul să sară şi să îl sfîşie, dar leul a fugit de la el. El s-a întins la 
pămînt pe cărarea pe care ştia că avea să treacă leul, dar leul a 
sărit peste el şi nu l-a atins. Văzînd astfel că Dumnezeu voieşte 
ca el să trăiască iar nu să piară, Sfîntul Pardus s-a împăcat cu sine 
şi a rămas întru acea aspră petrecere pînă la moartea lui. Oare nu 
este acesta sufletul cel sensibil şi iubitor de oameni şi de 
Dumnezeu? Oare nu este aceasta conştiinţa fină şi ascuţită a 



adevăratului creştin? 
Luare aminte 

Să luăm aminte la credinţa puternică a lui Avraam (Facerea 15): 
La cum Dumnezeu i-a făgăduit vîrstnicului Avraam celui fără de 
copii 

că va fi Strămoşul multor neamuri; 

La cum Dumnezeu i-a făgăduit lui Avraam celui foarte vîrstnic şi 
fără 

copii că mulţimea urmaşilor lui va fi ca stelele cerului; 
La cum Avraam a crezut cuvîntul lui Dumnezeu în pofida a toate, iar 
Dumnezeu i-a socotit aceasta întru dreptate. 
Predică Despre losif 

El însă, lăsînd haina în mîinile ei, a fugit şi a ieşit afară (Facerea 39: 12). 
losif cel nevinovat şi cast a avut de îndurat două mari şi grele 
ispite, din care s-a izbăvit cu strălucire: ispita invidiei cu care l-au 
urît proprii lui fraţi, şi asalturile carnale ale desfrînatei egiptence, 
soţia lui Putifar, stăpînul lui. Invidia fraţilor 1-a vîndut ca rob la 
egipteni, iar ispita carnală 1-a aruncat pe nevinovat în închisoare, 
în amîndouă cazurile însă el a răsplătit răului cu bine: el a dat 
hrană mai apoi fraţilor lui înfometaţi şi a păzit viaţa, tronul şi 
poporul lui Faraon cel înspăimîntat de vise prevestitoare de rele. 
Fraţii lui de fapt au vrut să-1 omoare, dar Dumnezeu 1-a mîntuit 
din mîinile lor; iar femeia adulteră a voit să-1 distrugă cu 
desăvîrşire şi ea, dar Dumnezeu 1-a mîntuit şi din mîinile ei. Din 
robia şi temniţa în care a fost aruncat, Dumnezeu 1-a înălţat cu 
slavă, punînd pe fruntea lui coroana puterii nelimitate, lată că pe 
acela pe care fraţii cei ticăloşi ar fi putut să îl omoare dintr-o 
lovitură, şi pe care puternica soţie al lui Putifar ar fi putut să îl 
ucidă cu un singur semn, pe acela Dumnezeu 1-a făcut stăpînul 
absolut asupra vieţilor a milioane de oameni şi singurul hrănitor 
al fraţilor lui celor ajunşi la foamete, lată care este negrăita 
milostivire a lui Dumnezeu către drepţii Lui! lată cum ştie să 
mîntuiască Dumnezeu şi să îi preaslăvească pe cei nevinovaţi şi 
căşti! în măreţia destinului personal al lui losif vedem măreţia 
milostivirii lui Dumnezeu. Există un ochi care niciodată nu 
doarme, fraţii mei. Să ne lipim aşadar de Domnul şi să nu ne 
temem de nimeni, în veac. Să fim nevinovaţi şi căşti şi de rău să 
nu ne temem, nici de calomnii mîrşave, nici de temniţă, nici de 
batjocura lumii, nici de nenorocire. Dimpotrivă, să ne bucurăm 
cînd toate acestea cad asupra noastră din pricina nevinovăţiei şi 
castităţii noastre; să ne bucurăm şi să aşteptăm cu credinţă 
descoperirea minunilor lui Dumnezeu în viaţa noastră. Să 
aşteptăm, în mijlocul tuturor furtunilor vieţii noastre, tunetul 
dreptăţii lui Dumnezeu, iar apoi, pacea. 
O Atot-Tainice Doamne, Cela Ce tainic dar pururi Veghetor 
însoţeşti pe drepţi în robiile şi închisorile lor, şi arăţi mila Ta la 
vremea plăcută Ţie, ajută-ne şi nouă să fim nevinovaţi şi căşti! 
Căci noi Ţie ne rugăm şi pre Tine Te slăvim în veci, Amin. 



16 decembrie 

• Pomenirea Sfîntului Proroc Agheu 

El s-a născut la Babilon, în vremea robiei babiloniene a poporului 
lui Israel. El a fost din tribul lui Levi şi a prorocit cam cu patru 
sute şaptezeci de ani mai înainte de Hristos. Tînăr fiind, el a mers 
şi a cercetat Ierusalimul. El i-a îndemnat cu rîvnă pe Zorobabel şi 
pe losua preotul să înnoiască Templul Domnului de la Ierusalim, 
prorocind că noul Templu va avea o slavă mai mare decît a avut 
slăvitul Templu zidit de Solomon: „Şi slava acestui templu de pe 
urmă va fi mai mare decît a celui dinţii", zice Domnul Savaot 
(Agheu 2: 9), aceasta pentru că însuşi Domnul şi Mîntuitorul 
Hristos avea să intre în acest înnoit Templu. Sfîntul Proroc Agheu 
a trăit destul încît să vadă săvîrşirea unei părţi din Templul ridicat 
de Zorobabel. El s-a săvîrşit la adînci bătrîneţe şi s-a adăugat 
lîngă strămoşii lui. 

• Pomenirea Sfîntului Nicolae Hrisoverghes, Patriarhul 
Constantinopolului 

El a păstorit Biserica lui Dumnezeu de la Constantinopol între anii 
980 şi 995. El 1-a sfinţit presbiter pe Sfîntul Simeon Noul Teolog, 
cînd acest uriaş al duhului a fost ridicat de către obşte egumen al 
Mînăstirii Sfîntului Mamas de la Constantinopol. în vremea 
Sfîntului Nicolae Hrisoverghes s-a făcut minunata arătare a 
Arhanghelului Gavriil de la Karyes [din Sfîntul Munte Athos]. 
Atunci i-a învăţat Sfîntul Arhanghel Gavriil pe monahii athoniţi 
cuvintele rugăciunii Cuvine-se cu adevărat. 1 Acest mare şi slăvit 
ierarh s-a săvîrşit cu pace către Domnul, strămutîndu-se la 
locaşurile cele cereşti ale împărăţiei lui Hristos. 

120 Cuvine-se cu adevărat să te fericim pre tine, Preasfintă Născătoare de 
Dumnezeu, cea Pururea Fericită şi Preanevinovată şi Maica Dumnezeului nostru. 
Ceea ce eşti mai cinstită de Heruvimii şi mai mărită fără de asemănare decît 
Serafimii, Carea fără stricăciune pre Dumnezeu-Cuvîntul ai născut, Pre tine, cea 
cu adevărat Născătoare de Dumnezeu, te mărim. Pînă la arătarea Arhanghelului 
rugăciunea aceasta se zicea numai de la Ceea ce eşti mai cinstităf...]. 

• Pomenirea Sfintei şi Făcătoarei de Minuni Teofana, împărăteasa 
Ea s-a născut din stirpe imperială, din părinţii Constantin şi Ana, 
care au fost rudenii mai multor împăraţi. Părinţii ei au fost sterpi 
vreme îndelungată, dar s-au rugat cu dinadinsul Maicii Domnului 
să le dezlege sterpiciunea şi să le dăruiască lor prunc. Iar 
Dumnezeu, pentru rugăciunile Preacuratei Maici a lui Hristos 
Dumnezeu, Ie-a dăruit lor pe prunca Theofana. Crescută în cel 
mai curat duh creştinesc din cea mai fragedă pruncie, copila 
Theofana a depăşit de foarte devreme cu mult pe toţi ceilalţi de 
vîrsta ei în toate virtuţile creştineşti. Ajungînd la vîrsta cuvenită, 
ea a fost aflată vrednică spre a fi dată de soţie lui Leon, fiul 
împăratului Vasile Macedoneanul. Ea a împărtăşit cu credincioşie 
cumplitele încercări care s-au abătut asupra soţului ei. Plecînd 
urechea la calomnii criminale, cum că fiul lui, Leon, purta mereu 
un jungher în tureatca cizmei lui spre a îşi ucide tatăl la vreme 
îndemînoasă, credulul împărat Vasile şi-a aruncat fiul în temniţă, 



şi de asemenea peTeofana, nora lui. Astfel au zăcut în temniţă 
cei doi nevinovaţi vreme de trei ani. 121 Dar după aceşti ani, la 
Praznicul Slăvitului Proroc Mie, împăratul a chemat la palatul său 
pe toţi dregătorii cei mai de frunte, la un somptuos praznic. Pe 
neaşteptate însă papagalul împăratului a început să ţipe: „Vai, 
vai, fiul meu, Leon!", fâcînd aceasta de mai multe ori. Aceasta a 
adus spaimă în sufletele tuturor mesenilor, care cu toţii într-un 
glas au început să îl implore pe împărat să-şi elibereze din 
temniţă fiul şi nora. împăratul îndurerat a făcut aşa. După 
moartea tatălui lui, Leon a urcat pe tronul imperial, şi din pricina 
marii adîncimi a minţii lui poporul 1-a numit „cel înţelept" 122 , 
împărăteasa Theofana însă nu a socotit a fi vreun lucru mare 
schimbarea destinului lor şi măreţia demnităţii imperiale. Ea, 
avînd mintea cu totul închinată lui Dumnezeu, nu cugeta decît la 
mîntuirea sufletului, la post, rugăciune, la miluirea neîncetată a 
săracilor, nevoiaşilor şi scăpătaţilor, şi la facerea de bine la 
mînăstirile şi bisericile lui Dumnezeu. Niciodată nu s-au auzit 
ieşind din gura ei cuvinte deşarte sau neadevărate, nici vreo 
insultă sau cuvînt aspru vreodată. Mai înainte de moartea al cărei 
ceas 1-a cunoscut mai dinainte, ea a chemat la sine pe toţi 
prietenii şi casnicii ei şi, dîndu-le ultima sărutare, s-a săvîrşit cu 
pace către Domnul la aul 892. 

121 "...Aceasta s-a făcut după răutatea cea ascunsă a vicleanului Teodor 
Santavarin, episcopul Evhaitei, care era vrăjitor şi pe care nu-1 iubea 
împăratul Leon [...]. El era cu credinţa maniheu, cu învăţătura vrăjitor şi cu 
făţărnicia creştin, iar cu dregătoria episcop, pe care împăratul Vasile îl socotea 
sfînt pentru minunile cele făcute cu vrăjile [...]." - Din Vieţile Sfinţilor pe 
Decembrie (Editura Episcopiei Romanului şi Huşilor, 1993, pp. 304, 306). 

122 "Iar Leon, după moartea tatălui său, prinzînd pe vrăjitorul Santavarin, a 
poruncit să-1 bată şi să-i scoată ochii şi 1-a surghiunit la Atena. Astfel s-a 
întors răutatea la capul său [...]" - Idem, p. 306. 

împăratul Leon a voit să ridice o sfîntă biserică deasupra 

mormîntului ei închinată numelui ei, dar patriarhul 1-a oprit de la 

aceasta. 123 De aceea el a ctitorit o sfintă biserică cu hramul Tuturor 

Sfinţilor, zicînd că, dacă Theofana va fi aflată sfîntă înaintea lui 

Dumnezeu, atunci va fi prăznuită şi ea împreună cu Toţi Sfinţii. 

Atunci s-a instituit Slăvită Sărbătoare a Tuturor Sfinţilor, 

rînduindu-se pentru aceasta prima Duminică după Sărbătoarea 

Sfintei Treimi. 

Cîntare de laudă la Sfîntă Theofana împărăteasa 

De la a tronului înălţime mai bine se vede A lumii deşertăciune 

spoită. Tronul imperial e zguduit fără milă De intrigile ticăloase ale 

lumii. 

Theofana adînc cu ochiul ei vede Nebunia acestei lumi, ca un val de 

mare. De aceea inima ei călită în suferinţă întru Unul Dumnezeu şi-o 

ancorează tare. 

lată regii acestei lumi! - dar oare sînt ei regi? Ei nu sînt decît spiţe 

care se-nvîrt iute. Moartea îi numără şi îi duce pe ei, Pe aceşti regi ai 

lumii, umbre trecătoare. 



Theofana Fecioară înţeleaptă este 
Candela inimii ei arde pururi, aprinsă de Duhul. 
Ea îi luminează cărarea vieţii ei, 
O păzeşte de căderea-n păcate. 

Ea este acum fericită în Raiul de Sus, Cu duhovniceştile stele 
străluce împreună. Theofana domneşte acolo unde schimbare nu-i, 
Nici întristarea, nici suspinul. 

123 însăşi împărăteasa, încă din timpul vieţii, 1-a oprit pe soţul ei de la aceasta: 
"Bărbatul ei, împăratul Leon preaînţeleptul, văzînd viaţa soţiei sale, sfinţenia ei 
cea mare şi cinstind-o pe dînsa, nu ca pe o soţie, ci ca pe o doamnă a sa şi 
mijlocitoare către Dumnezeu, a gîndit ca mai înainte de vreme să zidească o 
biserică în numele ei. Iar sfîntă înştiinţîndu-se de aceasta, nu numai că n-a voit, ci 
1-a oprit cu totul pe el. De aceea biserica care s-a început în numele ei a devenit 
biserica Tuturor Sfinţilor, iar cu sfatul întregii Biserici, a aşezat acest împărat ca să 
se serbeze Praznicul Tuturor Sfinţilor în Duminica cea dintîi după Pogorîrea 
Sfîntului Duh. Căci, zicea împăratul, de va fi Theofana sfintă, apoi să se 
prăznuiască împreună cu Toţi Sfinţii, căreia şi de la noi să-i fie cinste în veci. 
Amin." - Idem, pp. 307-308. 
Cugetare 

Toţi sfinţii au depus mari eforturi să îşi calce mîndria egoismului 
pe care o simţeau în sine şi să se înveţe cu evlavia şi cu 
ascultarea desăvîrşită, faţă de mai marele lor duhovnicesc, atunci 
cînd l-au avut, iar dacă nu, direct faţă de Dumnezeu Unul. 
Mînăstirea Sfîntului Sava cel Sfinţit a fost vestită pentru disciplina 
ei foarte strictă, rînduiala şi ascultarea fără murmur. Cînd s-a 
închinoviat în ea Sfîntul loan Damaschinul, nici unul dintre părinţii 
duhovniceşti de acolo nu s-a încumetat să îl ia sub ascultare pe 
un aristocrat şi un învăţat de o asemenea talie. Atunci egumenul 
1-a dat în ascultarea unui bătrîn foarte simplu şi foarte strict. 
Bătrînul i-a poruncit Sfîntului loan Damaschin să nu îndrăznească 
a întreprinde nimic fără cunoştinţa sau încuviinţarea lui, a 
bărînului. S-a întîmplatînsă între timp că a murit un monah care 
avea un frate trupesc monah şi el, în Mînăstirea Sfîntului Sava. 
Spre a mîngîia sufletul îndurerat al fratelui, Sfîntul loan 
Damaschinul a alcătuit minunate stihire pentru cel adormit, 
cîntări vestite prin frumuseţe, care alcătuiesc astăzi Canonul ce 
se cîntă pentru cei adormiţi în Biserica Ortodoxă de pretutindeni. 
Alcătuind stihirile, Sfîntul loan a început să le intoneze minunat, 
după meşteşugul muzicii pe care îl stăpînea cu o înaltă artă. 
Auzind bătrînul cîntarea lui loan, i-a socotit-o neascultare şi 1-a 
alungat de la el cu mînie. Unii dintre fraţii din mînăstire, auzind 
de alungarea lui loan, s-au dus la bătrînul lui şi l-au rugat cu 
dinadinsul să îl primească înapoi, dar bătrînul a rămas neclintit. 
Sfîntul loan Damaschinul a plîns cu amar pentru neascultarea lui, 
pentru că a călcat porunca duhovnicescului lui părinte. Şi iară s- 
au dus fraţii la bătrînul ca să mijlocească iertarea lui loan, chiar şi 
punîndu-i un canon aspru. Atunci bătrînul i-a dat Sfîntului loan 
următorul canon: să cureţe şi să spele ieşitorile fraţilor la fiecare 
chilie cu propriile lui mîini, dacă voieşte să fie iertat. Fraţii, amărîţi 
peste poate auzind aceasta, s-au dus cu feţe triste şi i-au vestit 



lui loan, gîndind că el mai curînd va voi să iasă din mînăstire decît 

să se plece la o asemenea ascultare. Dar auzind marele Sfînt loan 

Damaschinul verdictul bătrînului, a săltat de bucurie şi a alergat 

la împlinirea ascultării întocmai. Văzînd aceasta, bătrînul a plîns, 

1-a îmbrăţişat pe loan şi i-a zis printre lacrimi: „O, ce fiu 

multpătimitor pentru Hristos mi-a dăruit mie Dumnezeu în tine! 

O, fiule al ascultării dăruit mie de Domnul!" 

Luare aminte 

Să luăm aminte la generozitatea lui Avraam (Facerea 13, 14): 

La cum Avraam nu a voit să se certe cu Lot din pricina 

neînţelegerilor 

dintre ciobenii lor, ci mai degrabă s-a oferit să îşi mute el turmele 

mai 

încolo; 

La cum, mai înainte de a face aceasta, 1-a lăsat pe Lot să îşi 

aleagă el 

mai întîi ţinutul pe care vrea să îl stăpînească, iar el să plece în 

partea 

cealaltă; 

La cum Avraam, biruindu-1 pe Regele Sodomei, a refuzat toate darurile 

lui, nevoind să primească de la el nici măcar o aţă sau o curea de 

încălţăminte. 

Predică Despre Moise 

Moise însă era omul cel mai blînd dintre toţi oamenii de pe pămînt 

(Numerii 12: 3). 

Acest bărbat ales, acest mare făcător de minuni, acest tip al 
Domnului lisus Hristos prin minunile pe care Ie-a făcut, acest 
biruitor al Egiptului, acest biruitor al pustiei, aces conducător al 
unui popor cîtă frunză şi iarbă - cum a putut oare acest bărbat 
slăvit să fie liber de trufie? Dar dacă s-ar fi trufit pentru acestea, 
Moise nu ar mai fi ajuns să fie tot ceea ce a fost. Se trufesc doar 
aceia care cred că izbînzile lor în această lume şi le datorează 
loruşi iar nu lui Dumnezeu, şi care gîndesc că a lor este puterea 
cu care fac ceea ce fac, iar nu a lui Dumnezeu. Marele Moise însă 
a ştiut că el nu este decît împlinitorul lucrărilor lui Dumnezeu, şi 
că puterea care lucrează toate este a lui Dumnezeu, iar nu a lui. 
De aceea nu s-a trufit el de minunile înfricoşate care prin mîna lui 
s-au săvîrşit, sau de izbînzile dincolo de orice închipuire pe care 
Ie-a obţinut, sau de legile înţelepte pe care Ie-a adus poporului. 
Tăria mea şi mărirea mea este Domnul (Ieşirea 15: 2), cîntă 
Moise. Din totată adunarea israeliţilor ieşiţi din pămîntul Egiptului, 
nici unul nu a fost mai conştient decît el de propria lui slăbiciune, 
el, care era cel mai mai mare dintre ei şi întîiul. în orice lucrare pe 
care trebuia să o facă, în orice timp şi în orice loc, el nu aştepta 
ajutor decît de la Domnul. Ce voi face?, striga el către Dumnezeu, 
aşteptînd cuvîntul Lui şi aşteptînd arătarea puterii Lui ziua şi 
noaptea. Mai blînd decît toţi oamenii de pe pămînt. Aceasta 
deoarece ceilalţi oameni de pe pămînt se socoteau pe ei înşişi ca 



fiind ceva mare, se încredinţau în ei înşişi ca şi cînd ar fi avut prin 
ei vreo putere, pe cînd Moise nu se socotea nimic şi nu îşi punea 
nădejdea în puterea 

lui. El nu îşi punea nădejdea şi puterea decît întru Unul 
Dumnezeu, întru Care petrecea absorbit cu duhul, cu inimă 
înfiinţa şi smerită înaintea Lui. Dacă poporul cerea cu cîrtire de 
mîncat şi de băut, Moise cădea cu faţa la Dumnezeu; dacă 
trebuia să bată război cu duşmanii lui, Moise îşi ridica mîinile 
către Dumnezeu; dacă trebuia să potolească răscoala nelegiuiţilor 
din rîndurile poporului lui, Moise striga cu rugăciune către 
Dumnezeu. O, blîndul şi atotblîndul Moise! Dar Dumnezeu 1-a 
răsplătit pe robul Lui cel credincios cu slavă mare şi 1-a 
învrednicit să stea alături de El pe Muntele Thabor, alături de 
slăvitul Mie. 

O Stăpîne Doamne Dumnezeul nostru, Cela Ce eşti Domnul 
blînzilor şi Păstorul Cel Bun, dăruieşte-ne şi nouă să ne 
asemănăm slăvitului Moise şi slăviţilor Tăi Apostoli întru blîndeţe, 
Căci noi numai Ţie ne închinăm, şi numai pre Tine Te slăvim în 
veci, Amin. 

17 decembrie 

• Pomenirea Sfintului Proroc Daniil şi a Celor Trei Tineri: Anania, 
Azaria şi Misaii 

Ei cu toţii au fost din tribul împărătesc al lui luda. Năvălind 
Nabucodonosor şi cotropind şi prădînd Ierusalimul, 1-a luat rob şi 
pe Daniel, care era copil, şi pe Regele lezechia, tatăl Celor Trei 
Tineri, cu toată casa lui, şi pe mulţi alţii. Relatarea amănunţită a 
vieţii, chinurilor şi prorociilor lui se găseşte în Cartea lui Daniel din 
Vechiul Testament, închinat cu totul lui Dumnezeu, Sfîntul Proroc 
Daniel a primit încă din copilărie de la El darul minunat al 
deosebirii duhurilor. Faima lui în Israil a început pe cînd a fost în 
vîrstă de doisprezece ani, şi a dat pe faţă nelegiuirile şi crimele a 
doi bătrîni desfrînaţi, care erau judecători în poporul lui Israel ce 
se afla în robie. El atunci a salvat-o pe nevinovata Suzana pe care 
ei voiau să o dea morţii [Vezi Istoria Suzanei din Vechiul 
Testament]. Faima lui printre păgînii egipteni însă a început atunci 
cînd Sfîntul Proroc Daniel a tîlcuit visul Regelui Nabucodonosor. 
Pentru aceasta Faraon 1-a făcut principe la curtea sa [punîndu-i 
numele Baltazar]. Dar cînd Faraon a ridicat un idol de aur în 
Cîmpia Dura şi a poruncit tuturor să se închine la el, Cei Trei Tineri 
au refuzat întinarea aceasta, drept pentru care au fost aruncaţi în 
cuptor încins de foc. Dar îngerul lui Dumnezeu s-a pogorîtîn 
cuptor şi a prefăcut văpaia în răcoare, aşa 

încît tinerii mergeau în jurul cuptorului cîntînd: Binecuvîntat eşti, Doamne 
Dumnezeul părinţilor noştri, şi lăudat şi preaînălţat întru toţi vecii 
(Cîntarea Celor Trei Tineri I: 2, 28). Faraon a văzut minunea şi a 
rămas în uimire. El apoi i-a scot pe Tineri din cuptor şi i-a acoperit 
cu mare slavă. 



în vremea Regelui Belşaţar, pe cînd acesta petrecea la un 
banchet împreună cu oaspeţii lui, mîncînd şi bînd din vasele 
sfinţite jefuite din Templul de la Ierusalim, o mînă nevăzută a scris 
pe perete, înaintea ochilor lui, cuvintele acestea: Mene, mene, techel 
ufarsin (Daniel 5: 25). Nimeni nu a putut tîlcui cuvintele acestea, din 
toată împărăţia egipteană, afară de Sfîntul Proroc Daniel. 124 în 
chiar noaptea aceea a fost omorît Belşaţar, împăratul Caldeilor. 
Daniel a fost aruncat în două rînduri într-o groapă cu lei din 
pricina credinţei lui întru Unul Dumnezeu Cel Viu, şi în ambele 
rînduri Domnul l-a mîntuit pe el şi Daniel a rămas viu. Sfîntul 
Proroc Daniel a avut vedenia Vechiului de Zile, adică a înfricoşatei 
Judecăţi a lui Dumnezeu [vezi capitolul 7 din Cartea lui Daniel]; el 
a avut multe şi mari vedenii privitoare la multe imperii, la destinul 
rasei umane, şi a prorocit venirea pe pămînt a Mîntuitorului. După 
Sfîntul Chirii al Alexandriei, Sfîntul Proroc Daniel şi Cei Trei Tineri 
au vieţuit pînă la adîncile lor bătrîneţi la Babilon, unde au fost la 
urmă decapitaţi pentru Sfînta Credinţă. Cînd a fost decapitat 
Sfîntul Ananaia, Sfîntul Azaria ş-a întins haina lui şi a prins capul 
lui Anania. Cînd a fost decapitat Azaria, Misail şi-a întins haina lui 
şi a prins capul lui Azaria. Iar cînd a fost decapitat Misail, Sfîntul 
Proroc Daniel şi-a întins haina lui şi a prins capul lui Misail. La 
urmă a fost decapitat şi Daniel. Un înger al lui Dumnezeu atunci a 
luat trupurile lor şi Ie-a dus la Muntele Ghebal, aşezîndu-le sub o 
stîncă. După Sfînta Tradiţie, aceşti Patru Plăcuţi ai lui Dumnezeu 
au înviat din morţi la ceasul Răstignirii Domnului pe Cruce, s-au 
arătat multora, apoi au adormit iar, somnul cel de veci. 125 Sfîntul 
Proroc Daniel se numără între cei patru mari Proroci ai Vechiului 
Testament, împreună cu Sfinţii Isaia, leremia şi lezechiel. Sfîntul 
Proroc Daniel a trăit şi a prorocit cu cinci sute de ani mai înainte 
de Hristos. 

124 Aceasta este tîlcuirea cuvîntului mene/ Dumnezeu a numărat zilele regatului tău şi 
i-a pus capăt. Techet: l-a cîntărit în cîntar şi l-a găsit uşor. Peres: a împărţit 
regatul tău şi l-a dat Mezilor şi Perşilor (Daniel 5: 26-28). 

125 "Se spune că după tăiere, capetele lor s-au lipit de trupuri, iar îngerul 
Domnului i-a luat şi i-a dus în muntele Gheval, unde i-a pus sub o stîncă. După 
400 de ani, la învierea Domnului nostru lisus Hristos, au înviat şi ei şi iarăşi au 
adormit." - din Sinaxarul Sfinţilor din Minei. 

• Pomenirea Sfîntului Cuvios Daniel (Dunale) 

El a fost un bărbat foarte nobil şi bogat, guvernatorul insulei 
Nivertum de lîngă Cadiz, în Spania. Văzînd deşertăciunea acestei 
lumi, el a renunţat la toate demnităţile, onorurile şi bogăţia, a 
venit la Roma şi s-a tuns monah. După aceasta, el a mers la 
Constantinopol unde vorbit cu împăraţii Constantin şi Roman 
Porfirogeneţii, iar apoi a pornit către Ierusalim. La Ierusalim a 
primit sfînta şi marea schimă din mîinile Patriarhului Hristodul, 
care i-a dat numele de Ştefan. Torturat de sarazini, care îl forţau 
să îşi tundă barba, el s-a retras după aceea în Egipt unde, 
îmbolnăvindu-se de pe urma multor torturi îndurate pentru 
Numele lui Hristos, s-a săvîrşit către Domnul. El s-a strămutat la 



fericitele locaşuri ale împărăţiei Cereşti la sfirşitul veacului al 

zecelea. 

• Pomenirea Sfinţilor Preacuvioşi Noi Mucenici Paisie şi Avacum 

Sfîntul Paisie a fost egumenul Mînăstirii Travna de lîngă Ceaceak, 

din Serbia, iar Sfîntul Avacum a fost prietenul şi diaconul lui. 

Creştini fiind, ei au fost amîndoi traşi în ţeapă de către turci, pe 

dealul Kalemegdan din Belgrad, în şaptesprezece zile ale lunii 

decembrie, din anul 1814. Ducîndu-şi ţeapă în spate pe străzile 

Belgradului, Fericitul Avacum cînta cîntare de biruinţă lui 

Dumnezeu. Implorîndu-l mama lui cu lacrimi să accepte islamul 

ca să-şi scape viaţa, acest atlet al lui Hristos i-a răspuns: 

Maica mea, eu pentru laptele ce-am supt 

îţi mulţumesc, 

Dar nu-ţi mulţumesc pentru acest rău sfat: 

Al lui Hristos este Sîrbul, 

lui nu-i e frică de moarte! 

Cîntare de laudă la Sfîntul Proroc Daniel şi la Sfinţii Trei 

Tineri 

Cine de Domnul se teme 

Nu are frică de oameni nici de diavoli 

Iar Domnul răsplăteşte robilor Lui credincioşi. 

El îi păzeşte pe dînşii de relele toate, 

De groapa leilor, de tot lucrul rău. 

Sfîntul Daniel nevătămat rămas-a, 

In cuptorul de foc Cei Trei Tineri 

Au rămas vii. 

Din mijlocul flăcării ei L-au slăvit pre Domnul, 

împreună cu îngerul, trimisul Lui. 

Precum Noe cel înconjurat de un neam netrebnic, 

Precum Lot dreptul în al Sodomei iad, 

Precum losifîn mijlocul stricăciunii egiptene, 

Aşafost-a şi Daniel în Babilon. 

Dar el chiar şi acolo credincios rămas-a, 

Iar Cei Trei Tineri au fost asemenea lui: 

Ei cu toţii, prieteni, drepţi înaintea Domnului fost-au, 

Daniel, Anania, Azaria şi Misail. 

Bestialele torturi au venit şi trecut-au 

Dar Sfinţii mucenici s-au preaslăvit în veci. 

Ei vii sînt acum în Veşnica împărăţie, 

înaintea lui Hristos Domnul se roagă pentru noi. 

Cugetare 

Curăţia trupească se cîştigă în principal prin postire, iar prin 

curăţia trupească mai lesne se ajunge şi la curăţia 

duhovnicească, înfrînarea de la hrană, după învăţătura acelui fiu 

al harului, Sfîntul Efrem Şirul, înseamnă: «Să nu doreşti, nici să 

ceri felurime de mîncări, ori dulci ori scumpe; să nu guşti nimic în 

afara timpului cuvenit pentru aceasta; să nu cedezi duhului 

lăcomiei; să nu îţi aţîţi foamea privind la mîncările bune; şi să nu 

pofteşti cînd un fel de mîncare, cînd altul.» Mincinoasă foarte este 



ideea că postirea şi mîncărurile de post nu sînt hrănitoare şi 
slăbesc sănătatea trupului. Este prea cunoscut faptul că marii 
nevoitori ai pustiei care nu mîncau toată viaţa lor decît pîine şi 
apă, şi şi pe acelea în cantităţi foarte stricte, trăiau foarte mult şi 
se îmbolnăveau foarte rar. Vieţile Sfîntului Proroc Daniel şi ale 
Celor Trei Tineri ne dovedesc şi ele aceasta. Poruncind regele 
eunucului său să le dea Celor Trei să mănînce mîncare bună de la 
masa împărătească iar de băut să le dea vin, Sfîntul Proroc Daniel 
a cerut eunucului să nu le aducă decît apă şi legume, şi acelea nu 
de la masa împărătească (căci Prorocul Daniel şi Cei Trei Tineri nu 
voiau să se întineze cu feluri jertfite idolilor). Eunucul însă i-a 
spus lui Daniel că se teme că astfel cei trei tineri vor slăbi, iar el 
îşi va pierde capul. Dar Prorocul i-a cerut să îngăduie şi să facă o 
probă: să dea celorlalţi tineri mîncare de la masa împărătească, 
iar lor patru să le aducă numai semniţe; iar la capătul a zece zile, 
să privească la feţele tuturor şi să judece singur. Eunucul a 
ascultat sfatul Prorocului Daniel şi a făcut aşa. După zece zile, el 
a văzut că feţele celor patru postitori erau mai frumoase şi mai 
sănătoase, iar trupurile lor mai puternice de ale celorlalţi, hrăniţi 
cu multe desfătări. 
Luare aminte 

Să luăm aminte la minunata ospitalitate a Dreptului Avraam şi la 
ruga lui (Facerea 18): 

• La cum a văzut Avraam pe Cei Trei Oameni venind pe lîngă 
cortul lui, iar el a alergat înaintea lor şi i-a chemat la casa lui, şi i- 
a odihnit şi i-a ospătat; 

• La cum s-a rugat el lui Dumnezeu ca să nu ucidă Sodoma de 
dragul drepţilor ce se vor fi aflînd în ea. 

Predică Despre losuafiul lui Nun 

Fii dar tare şi foarte curajos, ca să păzeşti şi să împlineşti toată 
legea pe care ţi-a încredinţat-o Moise, robul Meu; să nu te abaţi de 
la ea nici la dreapta, nici la stînga, ca să pricepi toate cîte ai de 
făcut, lată îţi poruncesc: Fii tare şi curajos, să nu te temi, nici să te 
spăimîntezi, căci Domnul Dumnezeul tău este cu tine pretutindenea, 
oriunde vei merge (Cartea lui losua 1:7,9). 

losua fiul lui Nun s-a supus Domnului în toate pînă la sfîrşit, 
neabătîndu-se de la poruncile Lui nici la dreapta, nici la stînga. El 
a fost înconjurat din toate părţile de mari şi cumplite primejdii şi 
spaime pe cînd a dus poporul lui Israil prin pămînturi 
necunoscute, prin mijlocul unor neamuri sălbatice şi ucigaşe, dar 
în acele cumplite primejdii aflîndu-se el şi poporul dat în grija lui 
el nu s-a spăimîntat, nici a fost cuprins de disperare. El s-a socotit 
pe sine o armă a lui Dumnezeu, şi a crezut fără îndoire că 
războaiele lui sînt războaiele lui Dumnezeu. Aşa cum soldatul 
credincios se supune întocmai comandantului lui, aşa a ascultat 
losua cu atenţie voia lui Dumnezeu Cel Viu. El nu şi-a atribuit sie- 
şi nici o victorie pe care a avut-o, nici o putere, nici un merit, ci 
toate Ie-a pus pe seama lui Dumnezeu şi numai a Lui. El nu s-a 



bazat cîtuşi de puţin pe forţa armatelor lui, pe armele lui sau pe 
înţelepciunea lui, ci şi-a pus toată baza în Dumnezeu şi numai în 
Dumnezeu, Cel Atotputernic şi Atotînţelept. Să luăm seama şi să 
vedem bine, fraţilor, cu ce fel de oameni umblă Dumnezeu! O, 
de-ar vedea şi diriguitorii creştini ai acestei lumi pilda lui losua, 
robul lui Dumnezeu, şi de i-ar urma lui în slujirea Domnului! O, 
de-ar înţelege ei, o dată pentru totdeauna, că poporul este slujit 
cel mai bine atunci cînd este slujit mai întîi Domnul! Căci nimeni 
nu poate fi cu adevărat în slujba poporului dacă nu este mai întîi 
cu adevărat în slujba lui Dumnezeu! Domnul Dumnezeu Şi-a 
împlinit făgăduinţa şi a fost pururea cu losua, fiul lui Nun, pînă 
la sfîrşitul nevoinţelor şi al vieţii lui. Că Domnul a fost cu el se 
vede din marile şi înfricoşatele minuni pe care El Ie-a arătat prin 
credincios robul Lui. Dumnezeu a despărţit apele Iordanului astfel 
că poporul 1-a trecut într-o singură noapte prin mijlocul lui, ca şi 
pe un pod uscat; Dumnezeu a dărîmat la pămînt zidurile 
lerihonului la sunetul trîmbiţaşilor lui; Dumnezeu a dat pe mîinile 
iudeilor duşmani de mii de ori mai puternici decît ei; Dumnezeu a 
făcut ca să se oprească soarele pe cer deasupra lui Ghibeon, şi 
luna să se oprească din cursul ei deasupra văii Ajalon. Cu 
adevărat, nicăieri şi niciodată nu 1-a părăsit Dumnezeu pe robul 
Lui, losua, fiul lui Nun, căci losua nicicînd nu a lăsat neîmplinită 
vreo cirtă din poruncile lui Dumnezeu. Martor al Domnului 
Dumnezeu Celui Viu şi tip al Mîntuitorului lumii, ajungînd la adînci 
bătrîneţi, losua a chemat la sine poporul şi 1-a povăţuit aşa cum îl 
povăţuise şi pe el mai înainte Dumnezeu: ...Siliţi-vă să pliniţi 
întocmai şi să păziţi cele scrise în cartea legii lui Moise, 
neabătîndu-vă de la ea nici la dreapta, nici la stînga. Ci vă lipiţi 
de Domnul Dumnezeul vostru (losua 23: 6, 8). 

O Stăpîne Doamne lisuse Hristoase Fiule al lui Dumnezeu, Cela Ce 
ai arătat minuni mari şi înfricoşate prin losua, fiul lui Nun, 
credincios robul Tău, întăreşte-ne şi ne împuterniceşte şi pre noi 
ca nicicînd să ne depărtăm de la Tine, nici la dreapta, nici la 
stînga, pentru slava Numelui Tău şi pentru a noastră mîntuire. 
Căci noi numai Ţie ne închinăm şi pre Tine Te lăudăm în veci, 
Amin. 

18 decembrie 

• Pomenirea Sjîntului Mucenic Sebastian şi a celor împreună cu dînsul 
Acest slăvit sfînt s-a născut în Italia şi a fost crescut la Milano. 
Tînăr fiind, el s-a închinat slujbei armelor. Deoarede primise o 
educaţie foarte înaltă şi aleasă, şi de asemenea era foarte frumos 
la trup şi foarte viteaz, el a fost îndrăgit de împăratul Diocleţian, 
care 1-a numit căpitan al gărzii lui imperiale. Dar în taină 
Sebastian era creştin şi se închina Dumnezeului Celui Viu. Fiind 
un bărbat al onoarei, drept şi foarte milostiv, comandantul. 
Sebastian a fost foarte iubit de soldaţii lui. Ori de cîte ori îi stătea 
în putere el îi scăpa de la moarte pe creştini, şi ori de cîte ori 



lucrul acesta nu îi era cu putinţă, el îi îndemna pe creştini să 
moară pentru Hristos şi să nu se lepede de El, întorcîndu-se la 
spurcata închinare a idolilor. Doi fraţi, Marcus şi Marchelinus, care 
fuseseră întemniţaţi pentru Hristos şi din pricina torutrilor 
bestiale erau 

aproape gata să se lepede de El, au fost întăriţi în Credinţă de 
Comandantul Sebastian, care i-a încurajat să nu se teamă să 
moară pentru Hristos, ci să primească moartea cu bucurie, spre a 
lor sigură mîntuire. Grăindu-le lor astfel faţa lui a strălucit ca un 
soare. Sfîntul Sebastian şi-a întărit învăţătura cuvîntului şi cu 
minunile: el a vindecat-o pe Zoe, soţia temnicerului Nicostrat, 
care era mută de şase ani; el a adus-o pe Zoe, pe Nicostrat şi pe 
toată casa lor la Sfîntul Botez; el 1-a vindecat pe Tranquillinus, 
tatăl fraţilor Marcus şi Marcellinus, de cumplita boală a gutei şi a 
durerilor la picioare de care acela suferea de unsprezece ani, şi 1- 
a adus la Sfîntul Botez împreună cu toată casa lui; el 1-a vindecat 
pe eparhul roman Chromatie de aceeaşi boală şi la adus pe el şi 
pe fiul lui, Tiburtie, la Sfîntul Botez. Prima care a luat mucenicia a 
fost Sfînta Zoe, pe care au prins-o la mormîntul Sfîntului Apostol 
Petru, unde se ruga lui Dumnezeu. După ce au torturat-o bestial, 
au aruncat-o în Rîul Tibru. Apoi J-au prins pe Tiburtie. Judecătorul 
a pus cărbuni aprinşi înaintea lui, cerîndu-i să aleagă între viaţă şi 
acel fel de moarte, adică, ori să pună tămîie pe cărbuni şi să 
tămîieze înaintea necuraţilor idoli, ori să urce însuşi cu tălpile 
goale pe acei cărbuni. Sfîntul Tiburtie, însemnîndu-se cu semnul 
Sfintei Cruci, a păşit cu picioarele goale pe acei cărbuni aprinşi şi 
a rămas nevătămat. El după aceea a fost decapitat. Sfîntul 
Nicostrat a fost omorît cu o ţepuşă, Sfîntul Tranquillinus a fost 
înecat, iar Sfinţii Marcus şi Marchellinus au fost torturaţi bestial şi 
străpunşi cu suliţe. A fost adus apoi înaintea lui Diocleţian şi 
Sfîntul Sebastian. Diocleţian 1-a învinuit de trădare, dar Sfîntul 
Sebastian a răspuns: "Eu pururea m-am rugat Domnului meu 
Hristos pentru sănătatea ta şi pentru pacea Imperiului Roman." 
împăratul a poruncit ca Sfîntul Sebastian să fie despuiat de haine 
şi să-i fie străpuns trupul cu săgeţi. Soldaţii au executat ordinul, 
străpungînd trupul mucenicului cu atîta mulţime de săgeţi, încît 
trupul nu se mai vedea de numărul lor. Pe cînd toţi au crezut că 
este mort, el s-a arătat viu şi complet sănătos. Atunci păgînii l-au 
omorît lovindu-1 cu ciomege şi tăindu-i trupul în bucăţi. Sfîntul 
Mucenic Sebastian a luat cu cinste şi cu mărire mucenicia pentru 
Hristos Domnul şi s-a strămutat la locaşurile cele de El gătite lui, 
la anul 287. împărat al Imperiului atunci a fost Diocleţian, iar 
Episcop al Romei, Gaius. 

• Pomenirea Sfîntului Cuvios Părinte Fior, Episcopul Aminsului 
[cetăţii AmisusJ 

El a trăit în vremea împăraţilor Iustin al Doilea [cel Nou] şi 
Mauriciu (565-602). El a fost fiu de aristocraţi. El s-a lepădat de 
toată bogăţia şi slava cea deşartă a lumii şi s-a retras la o 



mînăstire spre a vieţui întru asprele nevoinţe călugăreşti, întru 

mîntuirea sufletului. El mai apoi a fost înălţat 

episcop al cetăţii Amisus din provincia Cappadocia. Ca mare 

ascet şi ca ierarh, Sfîntul Fior a plăcut lui Dumnezeu, întru Care s- 

a săvîrşit cu pace, strămutîndu-se la locaşurile cereşti cele gătite 

lui. 

• Pomenirea Sfîntului Modest, Patriarhul Ierusalimului 

Sfîntul Modest a fost prunc în vîrstă de cinci luni cînd au murit 

părinţii lui, dar prin purtarea de grijă a lui Dumnezeu el a fost 

crescut întru toată evlavia creştină. Ajungînd în vîrstă, el a fost 

vîndut ca sclav unui păgîn din Egipt. Cu toate acestea, el a izbutit 

să îl convertească pe stăpînul lui la Credinţa Creştină, iar stăpînul 

lui 1-a eliberat. Sfîntul Modest atunci s-a retras la Muntele Sinai, 

unde s-a nevoit aspru pînă la vîrstă de cincizeci şi nouă de ani. 

Ajungînd la acea vîrstă, el a fost înălţat Patriarh al Ierusalimului, 

păstorind cu frică şi cu cutremur turma lui Hristos cea 

încredinţată lui. El s-a săvîrşit cu pace la anul 633, în vîrstă fiind 

de nouăzeci şi şapte de ani. 

Cîntare de laudă la Sfîntul Mucenic Sebastian 

Pe Sfîntul Sebastian l-au bătucit cu săgeţi, L-au îmbrăcat în ele ca şi 

într-o cămaşă. Dar pe sub săgeţi sufletul i-a rămas neatins, Iar inima 

lui s-a înălţat la cer, în rugăciune. 

Sfîntul Sebastian torturi a luat pentru Hristos. Dar împărăţiile mari 

ce sînt, Ce, bogăţiile nes fir site? Deşertăciune sînt ele pe lîngă 

cinstea aceasta, Pentru Domnul Cel Viu a fi săgetat cu săgeţi mii. 

Slăvitul Sebastian a dorit aceasta: Să moară răstignit pentru 

Răstignitul Hristos, Să dovedească Adevărul cu-a lui moarte şi sînge, 

Să mărturisească credinţa între cer şi pămînt. 

Atotvăzătorul, Domnul, Care vede toate, 

i-a măsurat şi numărat de sînge fiecare strop. 

El i-a răsplătit mucenicului Lui cu a Lui împărăţie, 

Turnînd asupra lui har peste har. 

O Sfinte Mucenice Sebastiane slăvite, Multpătimitorulepentru 

Hristos! Tu cu a ta suferinţă ai crescut Biserica, Roagă-te lui Hristos 

pentru-a ei întărire pe pămînt! 

Cugetare 

întru această viaţă omului i se dă să aleagă din două una: ori 

viaţa pămîntească şi stricăcioasă, ori împărăţia Cerurilor. 

Dumnezeu nu presează pe nimeni la această alegere, ci fiecare 

este lăsat să hotărască după cum vrea. Cînd au fost osîndiţi la 

temniţă fraţii Marcus şi Marchellinus din pricina credinţei lor 

creştine, lor li s-a dat o lună de zile timp de gîndire, în care fie să 

se lepede de Hristos şi de împărăţia Lui, fie să se pregătească de 

moartea în torturi bestiale. Atunci au venit la temniţă rudeniile lor 

cu un fel de sfat, iar Sfîntul Sebastian cu un cu totul altul. 

Rudeniile plîngeau şi îi implorau să facă aşa cum zice judecătorul 

şi cum face toată lumea ca să-şi cruţe tinereţile; tatăl lor le arăta 

părul lui alb, bătrîneţile şi sănătatea lui slăbită; maica lor le 



aducea aminte de sînul pe care l-au supt şi de chinurile pe care 
Ie-a suferit la naşterea lor; propriile lor soţii şi cu fiii lor cei mici 
plîngeau şi ei lîngă dînşii. în esenţă, toate rudele le cereau să se 
lepede de împărăţia Cerurilor de dragul împărăţiei pămînteşti 
celei stricăcioase. Sfîntul Sebastian însă i-a sfătuit pe cei doi fraţi 
tocmai dimpotrivă. El Ie-a zis: "Bravilor creştini, slăviţilor oşteni ai 
lui Dumnezeu! Oare vreţi să rataţi veşnicia şi eterna cunună a 
slavei pentru a face pe plac rudeniilor voastre? Vreţi să pierdeţi 
steagul biruinţei pe care îl ţineţi în mînă de dragul smiorcăielilor 
femeieşti? Trecătoare este viaţa aceasta, vitejilor! Ea este atît de 
ticăloasă şi de nestatornică încît nu îi poate mulţumi nici pe cei 
care o iubesc. Ce valoare are viaţa aceasta chiar şi atunci cînd ai 
trăi în ea o sută de ani? Oare nu va veni totuşi şi acea ultimă zi? 
Şi cînd vine ziua inevitabilă a morţii, oare nu ne par toţi anii vieţii 
noastre şi toate bucuriile pămînteşti ca şi cînd nici nu ar fi fost? 
Cu adevărat slăbiciune a minţii este să-ţi pară rău după această 
viaţă trecătoare pe care o pierzi oricum, şi să dispreţuieşti fericita 
veşnicie a tuturor bunătăţilor care vor dura veşnic, pe. care 
numai cu această jertfă le poţi cîştiga! Să ţinem minte cuvintele 
Domnului: Iar duşmanii omului vor fi casnicii lui." Cu astfel de 
cuvinte şi multe altele, Sfîntul Sebastian a cucerit pentru Hristos 
inimile celor doi fraţi. Sfinţii Mucenici au iubit împărăţia Cerurilor 
mai mult decît împărăţia pămîntească, şi de aceea au murit cu 
bucurie pentru Hristos. 
Luare aminte 

Să luăm aminte la castitatea lui losif (Facerea 39): 
La cum desfrînata soţie a lui Putifarîl îndemna pe losif la păcat; 
La cum losif a respins-o pentru frica de Domnul şi din credincioşie 
faţă 

de stăpînul lui; 

La cum desfrînata 1-a apucat de haină, dar el a lăsat haina în 
mîinile ei 

şi a fugit gol, numai cu sfîntul lui suflet. 
Predică Despre Rut 

Poporul tău va fi poporul meu şi Dumnezeul tău va fi Dumnezeul 
meu. Unde vei muri tu, voi muri şi eu, [...] numai moartea mă va 
despărţi de tine (Cartea Rut 1: 16, 17). 

Aceste cuvinte sînt minunate, fie că sînt rostite de un fiu către 
tatăl lui, fie de o fiică către mama ei, fie de soţie către soţul ei. 
Dar ele sînt de trei ori mai minunate atunci cînd sînt rostite de 
noră către soacra ei. După ce amîndoi feciorii Noeminei au murit 
în pămîntul Moabului, unde ea şi feciorii ei trăiau ca imigranţi, 
vîrstnica mamă a voit să se întoarcă la Bethleem, ţinutul ei natal, 
şi acolo să se adauge în pămînt strămoşilor ei. Şi Noemina, fiind 
femeie înţeleaptă şi dreaptă, Ie-a sfătuit pe nurorile ei văduve să 
rămînă pe mai departe în ţara lor şi să se recăsătorească. Nora 
pe nume Orpah a făcut aşa, dar Rut a zis: Numai moartea mă va 
despărţi de tine. lată cum poate iubi o soacră pe nora ei, iată cum 



poate întoarce o noră cu devotament înzecit iubirea cu care a 
binecuvîntat-o pe ea soacra ei! Dar la Betleem cineva trebuia 
totuşi să dea pîine acestor două suflete singure. Şi cine avea să le 
dea hrana lor? Numai unul Dumnezeu, şi mîinile harnice ale lui 
Rut, Moabiteanca. [Lasă-mă să] mă duc la ţarină, să adun spice 
(Rut 2: 2), a zis nora către soacră. Iar Noemina a zis: Du-te, fiica 
mea! (Rut 2: 3). într-un ogor străin, în urma unor culegători străini, 
ea trebuia să culeagă spicele care rămîneau în urma lor. Era nu 
numai osteneală grea aceasta, era şi o mare umilinţă. Dar Rut a 
luat asupra ei şi osteneala, şi umilinţa, din dragoste faţă de 
soacra ei cea vîrstnica, care nu mai putea munci. Domnul 
Atotvăzătorul a văzut aceste două suflete minunate şi S-a 
bucurat. Făcătorul lor S-a bucurat şi Ie-a răsplătit din belşug şi le- 
a preamărit, aşa cum numai El ştie să răsplătească şi să 
preamărească pe cei care se tem de El. Dumnezeu, în minunata 
Lui Purtare de Grijă, a îndrumat paşii moabitencei Rut în ţarina 
bogatului Booz ca să culeagă spicele lăsate în urmă de culegători, 
iar Booz a văzut-o pe Rut şi a cerut-o de soţie de la Noemina. Din 
această căsătorie s-a născut Obed, tatăl lui lesei şi bunicul lui 
David, Regele. Astfel, pe Rut cea care s-a smerit pînă la a merge 
să culeagă spicele rămase, ca o cerşetoare, Dumnezeu a înălţat-o 
şi a făcut-o strămoaşa marelui rege David, din care s-au născut 
mai apoi mulţime de regi, iar la urmă Regele Regilor, Domnul şi 
Dumnezeul nostru lisus Hristos. 

O, Stăpîne Doamne Dumnezeul nostru, Cela Ce eşti Domnul 
nostru Preablînd, Atotvăzător şi Atotmilostiv! îndreptează şi paşii 
noştri ai păcătoşilor şi Te milostiveşte spre noi, 
Căci noi pre Tine Te lăudăm şi Ţie îţi mulţumim în veci, Amin. 

19 decembrie 

• Pomenirea Sfîntului Mucenic Bonifatie 

Martiriul pentru Hristos îl transformă pe omul păcătos în om sfînt. 
Exemplul vieţii Sfîntului Bonifatie ne arată cu putere adevărul 
acesta. Mai întîi el a fost intendentul unei femei extrem de bogate de la Roma, pe 
nume Aglaida 126 , cu care trăia în desfrîu. Ei amîndoi erau păgîni. Dar 
Aglaida a vrut ca să dobîndească în casa ei moaşte de sfinţi ca 
amultetă împotriva relelor, şi de aceea 1-a trimis pe intendentul 
ei, Bonifatie, în Asia, ca să cumpere de acolo ceea ce dorea. 
Bonifatie a luat cu el mai mulţi robi [doisprezece] şi o mare 
cantitate de aur. Mai înainte de a se despărţi de Aglaida, Bonifatie 
a întrebat-o în glumă: „Dar dacă nu voi putea găsi mucenici, ci în 
loc ţi se va întoarce trupul meu omorît pentru Hristos, primi-1-vei 
oare cu cinste, doamna mea?" Dar Aglaida a rîs şi i-a zis: 
„Beţivule şi păcătosule!" Şi s-au despărţit. Ajungînd la Tarsus, 
Bonifatie a văzut torturile şi uciderile creştinilor: unii erau cu 
picioarele tăiate, alţii cu mîinile tăiate, alţii cu ochii scoşi, alţii 
spînzuraţi, şi toţi torturaţi şi omorîţi în nenumărate feluri. Atunci 
s-a schimbat inima lui Bonifatie văzînd acea urgie, şi el s-a pocăit 



de viaţa lui stricată, şi a plîns. Intrînd atunci într-un grup de 

creştini, a strigat tare: „Şi eu sînt Creştin!" Judecătorul 1-a luat şi 

1-a anchetat, a poruncit să fie biciuit bestial, iar apoi să i se 

toarne pe gît plumb topit. Dar cum nimic din acelea nu au putut 

să îl omoare, a poruncit să fie decapitat. Robii lui i-au luat trupul 

şi l-au dus stăpînei lor, la Roma. Un înger al Domnului s-a arătat 

Aglaidei şi i-a zis: „Primeşte pe acela care odată ţi-a fost slugă iar 

acum este fratele nostru şi împreună-slujitor cu noi; el este 

păzitorul sufletului tău şi al vieţii tale." Zguduită de această 

vedenie, Aglaida a alergat în întîmpinarea corăbiei ce aducea 

trupul lui Bonifatie, 1-a luat şi 1-a îngropat cu cinste într-o 

biserică pe care a ctitorit-o întru numele lui. Ea s-a pocăit de 

păcatele ei, şi-a împărţit toată imensa avere săracilor şi s-a 

lepădat cu desăvîrşire de lume. Ea şi-a petrecut cei cincisprezece 

ani pe care i-a mai avut de trăit lîngă moaştele Sfîntului Bonifatie, 

plîngîndu-şi păcatele ei CU amar. Sfîntul Mucenic Bonifatie s-a încununat 

cu cununa muceniciei la anul 290. 

126 Fiica lui Acacius, proconsulul Romei. - Vezi Sinaxarul sfinţilor din Minei. 

• Pomenirea Sfîntului Grigorie (Grighentie), Episcopul Omirului 

La început Sfîntul Grighentie a fost diacon al bisericii din Mediolan 
[Milano], şi a avut multe vedenii. Prin purtarea de grijă a lui 
Dumnezeu, el a fost dus la Alexandria. Acolo, în urma unei 
vedenii, Patriarhul Proterie 1-a sfinţit episcop pentru ţinutul 
Omirului din sudul Arabiei [„Arabia fericită"], pe care Sfîntul 
Elesbaan Regele (pomenit la 24 octombrie) tocmai îl eliberase de 
tirania lui Dunaan Evreul. Sfîntul Grighentie a fost păstorul cel 
bun al turmei sale şi mare făcător de minuni. El a organizat 
Biserica din Omir cu ajutorul iubitorului de Hristos Rege Avramie, 
a zidit multe locaşuri sfinte, şi a botezat mulţime mare de iudei. 
El a lucrat mulţime de minuni mari şi înfricoşate cu rugăciunea, 
pînă la a face să Se descopere Domnul Hristos înaintea iudeilor 
necredincioşi, ceea ce i-a făcut pe aceştia să alerge la primirea 
Sfîntului Botez. El a păstorit Biserica lui Dumnezeu de la Omir 
vreme de treizeci de ani, după care s-a săvîrşit cu pace către 
Domnul, la anul 552. 

• Pomenirea Sfîntului Bonifatie cel Milostiv, Episcopul cetăţii 
Ferentino 

El a fost neobişnuit de blînd încă din frageda lui copilărie, şi 
pentru aceasta mama lui îl certa deseori. Dar cu ajutorul 
rugăciunii, Dumnezeu i-a răsplătit însutit bunătatea lui. El s-a 
săvîrşit cu pace în Italia, în veacul al şaselea. 

• Pomenirea Sfîntului Preacuvios Ilie de la Murom 

El a fost monah la Mînăstirea Peşterilor din Kiev. El s-a săvîrşit din 
viaţa aceasta la anul 1188, iar sfintele lui moaşte sînt făcătoare 
de minuni. Chiar şi astăzi trei degete ale mîinii lui stau unite la 
rugăciune, arătînd că ceasul morţii 1-a prins la săvîrşirea ei. Acest 
fapt este o mustrare pentru aceia care nu îşi fac semnul Sfintei 
Cruci cu cele trei degete. 



Cîntare de laudă la Sfîntul Mucenic Bonifatie 

Suflet păcătos Bonifatie mai întîî avut-a, încătuşat de al patimilor 

laţ. Dar el s-a pocăit şi prin Hristos strălucit-a, De o sută de ori a 

oftat, 

El văzut-a cu ochii chinul mucenicilor, Văzutu-le-a sîngele, şi s-a 

topit ca ceara. El aplîns şi s-a sfinţit cu ale lui lacrimi, Ele i-aufost lui 

pocăinţa. 

Ce este viaţa? Ea oricum trece: Ori pentru satan, ori pentru Domnul. 

De o dai primului o dai putreziciunii, De o jertfeşti lui Hristos, vei via 

în Domnul. 

Pocăinţa înseamnă învierea vieţii, 

Şi înviere a şi fost pentru Bonifatie. 

El pentru al lui suflet bucuros şi-d dat trupul, 

Cu-ale lui oase a cumpărat Raiul. 
De la păcat şipînă la căinţă, 
Şi de la pocăinţă pînă la martiriu, 
E o cale scurtă ca între degetele mîinii, 
Calea dintre pămînt şi Sfînta Cruce. 
Cugetare 

Poate credinţa să mute munţii din loc? (Matei 17: 20). Fără îndoială, 
poate. Ea poate chiar mult mai mult: însuşi Domnul poate fi mişcat, 
cu credinţa, spre milostivire, către noi păcătoşii, în cetatea Safar din 
ţinutul Omir majoritatea locuitorilor erau iudei. Sfîntul Grighentie s-a 
nevoit să îi aducă pe ei la Sfînta Credinţă. Apoi iudeii le-au cerut 
Sfîntului Grighentie şi Regelui Avramie o dispută deschisă pe tema 
credinţei, făgăduind că dacă ei, iudeii, vor fi învinşi în ea, atunci vor 
trece cu toţii la Credinţa Creştină. Această dezbatere a durat mai 
multe zile, şi la ea au stat de faţă mai multe mii de oameni, iudei şi 
creştini. Iudeii, văzînd că vor fi învinşi de argumentele de netăgăduit 
ale Sfîntului Grighentie, i-au cerut acestuia să facă cumva şi să îl 
vadă şi ei cu ochii lor pe Domnul Hristos înviat şi atunci vor crede. 
Avînd mare îndrăzneală înaintea lui Dumnezeu din pricina curăţeniei 
inimii lui, Sfîntul Grighentie a îngenuncheat cu faţa la Răsărit şi s-a 
rugat Domnului înaintea tututror. Cînd şi-a sfîrşit rugăciunea 
pămîntul s-a cutremurat, şi cerurile s-au deschis la Răsărit. De acolo 
s-a desprins un nor strălucitor de raze de soare care s-a pogorît 
încet la locul unde era adunată mulţimea, în mijlocul norului se afla 
un om de o frumuseţe nepămînteană, cu faţa strălucitoare ca 
lumina şi cu veşminte ce păreau ţesute din raze de fulger. El a mers 
pe nor pînă cînd a venit aproape 

lîngă Sfîntul Episcop Grighentie. Toţi cei de faţă L-au văzut pe El şi 
au căzut jos cu faţa la pămînt. Sfîntul Grighentie a strigat: UnulSfint, 
Unul Domn Usus Hristos, întru Slava lui Dumnezeu Tatăl, Amin! După 
aceste cuvinte, a venit un glas în urechile mulţimii iudeilor din Slava 
aceea a Domnului: Pentru rugăciunile Arhiereului Ghrighentie, vă 
vindecă pre voi Acela pe Care L-au răstignit părinţii voştri. Atunci 
Norul Luminos s-a mişcatîn sus, spre Răsărit, la fel de încet precum 
Se pogorîse. După această neasemănată minune, toţi iudeii din 
ţinutul Omirului au primit Sfîntul Botez. 



Luare aminte 

Să luăm aminte la smerenia lui Moise înaintea lui Dumnezeu 

La cum Moise întotdeauna îl punea mai înainte pe Dumnezeu, iar nu pe 

sine însuşi; 

La cum el toată puterea, tot binele, şi tot ajutorul îl căuta la 

Dumnezeu, 

şi la nimeni altcineva; 

La cum, în toate nevoinţele lui, el se întorcea cu smerenie către 

Dumnezeu pentru ajutor şi călăuzire. 

Predică Despre Samuel 

Pentru acest copil m-am rugat eu şi Domnul mi-a plinit cererea ce 

am cerut de la Dînsul. Şi acum eu îl dau Domnului pentru toate 

zilele vieţii lui, să slujească Domnului (I Regi 1: 27-28). 

Cerut de la Domnul şi închinat Domnului, Samuel a fost proroc şi 

conducător puternic al poporului lui Israel. Fericita Ana, maica lui 

cea pînă la el stearpă, 1-a cerut pe copilul Samuel de la Domnul cu 

rugăciuni şi cu jertfe. Născîndu-1 şi înţărcîndu-1, ea 1-a adus pe 

singurul ei odor şi singura ei binecuvîntare Domnului, spre a li sluji 

Lui din cea mai fragedă a lui copilărie. Căci maica înţeleaptă nu 

socoteşte că cei născuţi de ea sînt ai ei, ci ai lui Dumnezeu. Ei sînt ai 

lui Dumnezeu şi cînd El îi dă, şi cînd El îi ia, dar cel mai mult sînt ai 

lui Dumnezeu atunci cînd însăşi maica îi aduce şi îi închină Domnului 

Dumnezeu. Astfel darul de la Dumnezeu se întoarce la El iarăşi 127 , 

căci noi nimic nu avem ce să îi dăruim Lui, pe care nu îl avem mai 

întîi tot de la El. Tînărul Samuel a locuit la Templu printre nelegiuiţii 

fii ai Marelui Preot Eli, dar nu s-a stricat din pricina aceasta. Domnul 

nu S-a descoperit înaintea 

127 îmbogăţit, deci sporit, prin jertfa de bună voie a omului, pe care o iubeşte 

Dumnezeu. 

bătrînilor celor păcătoşi ai lui Israel, dar El S-a descoperit înaintea 
copilului celui cu inima curată, Samuel: căci Samuel era pururea 
bun înaintea Domnului, şi nu a rămas neîmplinit nici unul dintre 
cuvintele Lui (I Samuel 3: 19). Samuel a fost judecător în poporul 
lui Israel din frageda lui tinereţe şi pînă la adînci bătrîneţe, şi nu a 
făcut nimic rău înaintea lui Dumnezeu, şi nici a oamenilor. 
Dumnezeu i-a dăruit lui puterea prorociei şi a facerii de minuni. El 
i-a răpus pe toţi vrăjmaşii lui Dumnezeu şi pe vrăjmaşii poporului 
lui, şi a uns doi regi, pe Saul, şi pe David. La adîncile lui bătrîneţi, 
el a chemat poporul la sine şi i-a întrebat dacă i-a nedreptăţit 
vreodată cu ceva sau dacă a luat mită de la cineva. Iar poporul i- 
a răspuns cu un glas: Tu nu ne-ai nedreptăţit, nici nu ne-ai asuprit, 
nici nu ai luat nimic de la nimeni (I Samuel 12: 4). lată ce fel de om a 
fost Prorocul lui Dumnezeu, Samuel! lată ce fel de om a fost acela 
dăruit părinţilor lui de la Domnul, şi dăruit iară Domnului de către 
părinţii lui! lată ce fel a fost acela care a crescut din pîntecele 
mamei lui şi pînă la moarte sub pavăza şi binecuvîntarea lui 
Dumnezeu, şi sub binecuvîntarea mamei lui! Să ia aminte 
mamele şi să înveţe din această minunată pildă a Fericitei Ana. 
Să ia aminte judecătorii şi puternicii care stăpînesc peste popor şi 



să înveţe de la pilda Dreptului Samuel. 
O Stăpîne şi Atotsfmte Doamne, Cela Ce eşti Blînd şi Domnul 
Blîndeţilor, deschide sufletele noastre ca să vedem Sfinţenia Ta şi 
bunătatea Ta, şi ca să ne pocăim cu amar de păcatele noastre, 
Căci noi Ţie ne închinăm şi pre Tine Te slăvim în veci, Amin. 

20 decembrie 

• Pomenirea Sfintului Sfinţit Mucenic Ignatie Purtătorul de 
Dumnezeu [Teoforul] 

Acest bărbat sfînt s-a numit „purtător de Dumnezeu" pentru că el 
avea pururea Numele lui Dumnezeu în inimă şi pe buze. Potrivit 
Sfintei Tradiţii el s-a numit aşa pentru că a fost ţinut în braţe de 
Domnul întrupat, lisus Hristos. Pe cînd Domnul a propovăduit 
ucenicilor învăţătura despre smerenie, el a luat în braţe un prunc, 
1-a pus la mijloc între ei, şi a zis: Deci cine se va smeri pe sine ca 
pruncul acesta, acela este cel mai mare în împărăţia Cerurilor 
(Matei 18: 4). Acel copil a fost acest Sfînt Ignatie. Mai tîrziu el a 
ajuns ucenicul Sfîntului loan Teologul, împreună cu Sfîntul 
Policarp, Episcopul Smirnei. Ca Episcop al Antiohiei, Sfîntul Ignatie 
bine a păstorit Biserica lui Hristos cea 
încredinţată lui, şi a fost cel dintîi care a introdus cîntarea 
antifonală în Biserică, în care firul cîntului este reluat alternativ de 
cele două strane. Acest fel de cîntare i s-a descoperit Simţului 
Ignatie de către îngerii lui Dumnezeu din ceruri. Trecînd împăratul 
Traian prin Antiohia în drum spre războiul cu perşii, el a auzit de 
Sfîntul Ignatie, 1-a chemat la sine şi 1-a sfătuit să jertfească 
idolilor. Dacă ar fi făcut astfel, împăratul Traian l-ar fi investit pe 
Sfint cu rangul de senator. Dar cum sfaturile, ca şi ameninţările 
împăratului au rămas în van, Sfîntul Ignatie a fost legat în lanţuri 
şi trimis la Roma sub paza a zece soldaţi sălbatici, spre a fi 
aruncat la fiare. Sfîntul Ignatie s-a bucurat întru martiriul lui 
pentru Domnul, şi s-a rugat lui Dumnezeu ca fiarele să îl sfîşie cu 
adevărat, ca ele să i se facă lui mormînt, ca să nu fie depărat de 
la el felul acesta de moarte. După o călătorie lungă şi chinuitoare 
ce 1-a purtat din Asia, prin Tracia, Macedonia şi Epir, Sfîntul 
Ignatie a ajuns la Roma, unde a fost aruncat la leii din circ. Leii 1- 
au sfîşiat şi i-au mîncat trupul, nemairămînînd din el decît inima şi 
oasele mari. Acest slăvit mucenic al lui Hristos a luat mucenicia la 
Roma la anul 106, în timpul domniei urîtorului de Hristos împărat 
Traian. Sfîntul Ignatie s-a arătat de multe ori din cealaltă lume şi a 
lucrat multe minuni, ajutînd şi în ziua de azi pe cei care cheamă 
cu credinţă întru ajutor mucenicescul lui nume. 
Cîntare de laudă la Sfîntul Sfinţit Mucenic Ignatie Teoforul 
O, Sfinte lerarhe al Domnului Hristos, slăvite mucenice, 
O, a sfinţeniei icoană vie, plăcutule al lui Dumnezeu! 
Tu iubitor de Hristos eşti şi ai fost, 
Pre El purtatu-L-ai în inimă, 
Noi pentru aceasta pre tine te slăvim 



De Dumnezeu purtătorule! 

împăratul Traian a voit să te cumpere cu deşartă slavă, 

în schimbul onorurilor să te închini la idoli. 

Dar tu l-ai uimit pe el nevoind aceasta: 

Pre Hristos să trădezi pentru mărirea deşartă. 

Ci mai vîrtos ai iubit ca să mori, 

de Hristos Purtătorule, 

Pentru aceasta noi pre tine te slăvim, 

Sfinte Sfinţite Părinte, Mucenice Ignatie! 

Aruncat la fiare, ai aşteptat liniştit. 

Roma voia circ, şi te-au avut pe tine! 

„ Sînt griul lui Hristos, " strigat-ai atuncea, 

„Dinţii fiarelor mă vor face pline!" 

Dar unde-i slăvitul Traian acum? Nimic de el nu se ştie. 

Pe cînd tu locuitor al cerurilor eşti, 

Iar nouă învăţător şi acum, de Dumnezeu Purtătorule! 

O Sfinte Sfinţite Părinte Ignatie, 

de Dumnezeu Purtătorule, 

Roagă pentru noi pe Hristos Dumnezeu 

Ca să ne dăruiască pururi Pîinea Vieţii! 

Cugetare 

Sfinţii mucenici, cuprinşi de dragostea lui Hristos, s-au asemănat 

unui foc puternic, ce arde cu flacără nestinsă. Dragostea lor 

pentru Dumnezeu Ie-a uşurat suferinţele şi Ie-a făcut ca moartea 

să le pară dulce. Sfintul loan Gură de Aur astfel grăieşte despre 

Sfintul Ignatie: „El şi-a jertfit trupul cu aceeaşi uşurinţă cu care îşi 

dezbracă cineva haina." Călătorind la Roma spre a lui moarte, 

Sfîntul Ignatie nu s-a temut decît de un singur lucru: ca nu cumva 

creştinii să împiedice martiriul lui pentru Hristos, prin rugăciunile 

lor, sau prin vreo intervenţie lumească. De aceea el i-a rugat fără 

încetare, în scris şi cu cuvîntul viu, să nu facă aceasta, „lertaţi- 

mă," Ie-a scris el. „Eu cunosc bine cele care sînt spre folosul 

sufletului meu. Eu de abia acum încep să fiu ucenic al Domnului 

Hristos, acum cînd nimic nu-mi mai doresc, fie din cele văzute, fie 

din cele nevăzute, decît să ajung la Domnul meu Hristos. Vină 

asupra mea orice chin, oricît de diavolesc: arderea de viu, 

răstignirea, fiarele, sabia, sfîşierea membrelor, zdrobirea oaselor, 

smulgerea tuturor mădularelor mele -primesc cu bucurie orice, 

numai să ajung cît mai grabnic la Domnul meu Hristos. Este mai 

bine pentru mine să mor pentru Hristos decît să domnesc pe 

pămînt, fie şi pînă la sfîrşitul lumii... Dragostea mea este ţintuită 

pe Cruce, şi nici un foc al dragostei nu se află în mine pentru 

vreun lucru pămîntesc." Introdus fiind în circ, el s-a întors către 

popor şi a grăit aceste cuvinte: „Cetăţeni ai Romei, să cunoaşteţi 

că eu aici nu sînt pedepsit pentru nici o crimă, nici există 

împotriva mea sentinţa la moarte pentru fărădelege, ci eu aici 

sînt aruncat ca să mor pentru dragostea faţă de Domnul meu 

lisus Hristos, pe care II doresc pînă dincolo de moarte. Eu sînt 



grîul Lui, iar dinţii fiarelor sălbatice mă vor macină întru pîinea Lui 

curată!" După ce Sfintul Ignatie a fost sfîşiat şi devorat de fiarele 

sălbatice, s-a văzut că prin Purtarea de Grijă a lui 

Dumnezeu, inima lui a rămas neatinsă, împreună cu oasele mai 

mari. Tăind necredincioşii inima Sfîntului, ei au văzut scris 

înăuntru cu litere din aur Numele Domnului lisus Hristos. 

Luare aminte 

Să luăm aminte la vitejia lui losua, fiul lui Nun: 

La cum losua a ţinut cu neclintire toate poruncile lui Dumnezeu; 

La cum, crezînd fără îndoire în ajutorul lui Dumnezeu, el a intrat 

viteaz 

în toate bătăliile cu vrăjmaşii poporului lui; 

La cum el a ieşit biruitor întotdeauna şi a atribuit totdeauna 

victoriile lui 

lui Dumnezeu. 

Predică Despre David 

Am păcătuit înaintea Domnului, a zis David către Nathan. (II Regi 12: 

12). 

Făcutu-mi-s-au lacrimile melepîine ziua şi noaptea (Psalmul 41: 3). 

Regele David a păcătuit înaintea lui Dumnezeu şi s-a pocăit cu 

amar, iar Domnul 1-a iertat pe el. Păcatul regelui a fost foarte 

mare, dar şi mai mare a fost pocăinţa lui. El s-a făcut vinovat 

înaintea lui Dumnezeu de două păcate grele: de adulter şi de 

crimă. Dar venind Prorocul Nathan la el şi vădindu-i păcatele, 

Regele David a strigat cu inimă zguduită: Am păcătuit înaintea 

Domnului! Astfel, el şi-a mărturisit păcatul şi a plîns cu amar, cu 

mult amar. Lovit de durere, el s-a rugat către Dumnezeu, cu plîns, 

cu postiri, cu dormire pe jos, şi îndurînd cu inima înfrîntă şi 

zdrobită, toate loviturile pe care Dumnezeu Ie-a trimis asupra lui, 

asupra casei lui şi a poporului lui, din pricina păcatelor lui. în 

Psalmii lui de pocăinţă Regele David zice: Eu sînt vierme şi nu om 

(Psalmul 21: 6); De glasul suspinului meu, osul meu s-a lipit de carnea mea 

(Psalmul 101: 6); Că cenuşă am mîncat, în loc de pîine, şi băutura 

mea cu plîngere am amestecat-o (Psalmul 101: 10); Genunchii mei 

au slăbit de post (Psalmul 108: 23). lată adevărata pocăinţă, iată 

omul care se pocăieşte cu adevărat! El nu s-a împietrit în păcat, 

nici a căzut în deznădejde, ci, punîndu-şi credinţa tare în 

milostivirea lui Dumnezeu, el s-a pocăit neîncetat. Şi Domnul, 

Carele iubeşte pre cei care se pocăiesc cu adevărat, a arătat 

milostivire asupra acestui bărbat al pocăinţei. Dumnezeu 1-a 

iertat pe el şi 1-a preaslăvit mai presus decît toţi regii din Israel; 

El i-a dat harul covîrşitor prin care a compus cele mai minunate 

rugăciuni de pocăinţă ieşite dintr-o inimă omenească pe 

pămînt, dar insuflate de sus, căci ele prorocesc lumii pre 

Mîntuitorul, Carele avea să se nască din seminţia lui. Fraţilor, 

vedem noi oare cît de minunată este mila lui Dumnezeu către cei 

care se pocăiesc? Atîta milostivire a revărsat Domnul asupra lui 

David, încît El nu S-a ruşinat să ia trup din seminţia lui David. 



Fericiţi cei care nu se împietresc în păcatele lor şi cei care nu 
deznădăjduiesc din pricina păcatelor lor! Căci pocăinţa îi 
mîntuieşte şi pe unii, şi pe alţii de cel rău! 
O Stăpîne Doamne Dumnezeul nostru, Cela Ce eşti Domnul Cel 
Multmilostiv, înmoaie inimile noastre cu lacrimile pocăinţei, 
Căci noi Ţie ne rugăm şi pre Tine Te lăudăm în veci, Amin. 

21 decembrie 

• Pomenirea Sfintei Muceniţe luliana [de la Nicomidia] şi a celor 
Şase Sute Treizeci de Mucenici împreună cu dînsa 

Această slăvită fecioară şi muceniţă s-a născut la Nicomidia din 
părinţi păgîni. Auzind propovăduirea Sfintei Evanghelii, ea s-a 
întors către Hristos cu toată inima ei şi a început a vieţui păzind 
cu stricteţe poruncile Domnului. Ea era însă logodită cu senatorul 
Eleusie. Ca să se poată elibera de el, ea i-a zis lui Eleusie că nu se 
va căsători cu el dacă nu va ajunge eparhul Nicomidiei. Ea i-a zis 
aceasta gîndind că Eleusie nu va reuşi niciodată să obţină o 
demnitate atît de înaltă, şi astfel se va elibera de logodna cu el. 
Dar Eleusie, prin linguşiri şi mită a obţinut această înaltă numire, 
şi a ajuns Eparhul Nicomidiei. luliana i-a descoperit atunci că este 
creştină şi că nu se poate căsători cu el dacă nu îmbrăzişează şi 
el Credinţa Creştină: „La ce ne-ar folosi nouă să fim uniţi doar cu 
trupul, iar cu inimile să fim departe unul de celălalt?" Umilit, 
Eleusie a pîrît-o pe luliana tatălui ei. Tatăl înfuriat pînă la demenţă 
a dispreţuit-o, a bătut-o, şi a dat-o pe mîna eparhului spre a fi 
torturată bestial. Eparhul a poruncit să fie biciuită sălbatic, apoi 
aruncată în temniţă, acoperită de răni şi plină de sînge. Dar 
Domnul Hristos a vindecat-o pe ea în închisoare, şi luliana a stat 
din nou înaintea eparhului, complet sănătoasă. El atunci a 
aruncat-o într-un cuptor de foc care nu a ars-o. Văzînd minunea, 
mulţi au crezut în Hristos Dumnezeu. Cinci sute de bărbaţi şi o 
sută şi treizeci de femei s-au convertit atunci la Sfînta Credinţă. 
Eparhul i-a osîndit pe toţi la moarte prin tăierea capului. Sufletele 
lor s-au strămutat atunci la împărăţia Cerurilor. Apoi răul 
judecător a osîndit-o şi pe luliana la tăierea capului. Cu duh de 
bucurie, fericita 

luliana a mers la eşafod şi îngenunchind, s-a rugat lui Dumnezeu, 
apoi şi-a pus pe butuc sfîntul ei cap. Sfînta Muceniţă luliana a luat 
mucenicia la anul 304, şi s-a strămutat la locaşurile cele cereşti 
gătite ei de Domnul. Pedeapsa Lui a căzut năprasnic şi curînd 
asupra torţionarului Eleusie: pe cînd plutea pe mare, corabia lui s- 
a sfărîmat, iar el a căzut în apă. Dar Eleusie nu s-a înecat ci, 
înotînd la ţărm, a ajuns la o insulă, unde l-au sfîşiat cîinii şi l-au 
mîncat de viu. 

• Pomenirea Sfîntului Petru Făcătorul de Minuni, Mitropolitul întregii 
Rusii 

El s-a născut în provincia Volhynia şi s-a îmbrăcat întru îngerescul 
chip de la vîrsta de doisprezece ani. El a fost un minunat nevoitor 



şi un mare iconar. El a întemeiat o mînăstire la rîul Rata, căreia i-a 
fost egumen, în pofida voinţei lui, el a fost înălţat Mitropolit al 
Kievului şi sfinţit la Constantinopol de către Patriarhul Athanasie. 
Ca Mitorpolit, el a avut de îndurat multe ticăloşii de la oamenii 
invidioşi şi de la eretici. El a păstorit Biserica lui Hristos vreme de 
optsprezece ani, cu rîvnă dumnezeiască şi cu jertfelnicie. în 
timpul vieţii lui el şi-a zidit sie-şi o criptă în Biserica Adormirii, 
unde sfintele lui moaşte de minuni făcătoare odihnesc şi în ziua 
de azi. El s-a săvîrşit către Domnul la anul 1326, strămutîndu-se 
la locaşurile cele cereşti ale veşnicei slave. 
• Pomenirea Sfîntului Mucenic Temistocle 

El a fost păstor de oi, păscîndu-şi turmele lui în cîmpia din 
apropiere de cetatea Mirelor, în Lichia. La vremea aceea 
prigonitorii creştinilor îl vînau pe Sfîntul Dioscorid, şi l-au aflat pe 
Temistocle păstorul cu oile la cîmp. Ei l-au întrebat dacă nu 
cumva 1-a văzut pe cel urmărit, şi dacă nu cumva cunoaşte unde 
se ascunde. Dar Sfîntul Temistocle, deşi ştia, nu a voit să spună, 
ci mai degrabă a strigat tare că şi el este creştin. El a fost torturat 
bestial şi decapitat pentru credinţa lui în Hristos în vremea lui 
Decius, la anul 251. 

Cîntare de laudă la Sfîntul Petru, Mitropolitul Rusiei 
Slăvită maică a Mitropolitului Petru, Pe cînd pe el înpîntece îl purta, A 
visat un vis în care văzut-a Că în braţe ea ţine un mieluşel alb: Şi între 
ale mieluşelului corniţe 
Se afla un pom preaminunat, 
Iar în pom flori minunate, 

Şi roade parfumate alături de flori. 
Luminări aprinse se aflau pe ramuri, 
Impodobindu-le ca stele lucind, 
Din acea minunată alcătuire 
Un parfum ieşea, ceresc, minunat. 
Visul maicii s-a împlinit aievea: 
Căci mielul cel blîndflul ei Petru era, 
Corniţele arătau a lui vitejie, 

Iar minuatulpom, sufletul lui. 

Multicolorele flori erau al virtuţilor număr, 

Iar roadele, faptele milosteniei lui; 

Luminările aprinse, rugăciunile şi credinţa, 

Asta văzut-a maica că Petru va fi. 

Cu adevărat împlinitu-s-a visul sfintei mame, 

Care în fiul Petru s-a adeverit. 

Cugetare 

Oricine voieşte să urce spre a Domnului împărăţie trebuie să se 

pregătească de piedici, care sînt grele şi de multe feluri. Cele mai 

periculoase sînt ispitele care vin de la diavoli. Prin urmare, 

rîvnitorul vieţii duhovniceşti trebuie să fie cu foarte multă băgare 

de seamă şi să nu ia orice vedenie luminoasă, chipurile cerească, 

ca fiind şi adevărul. Se arată din Viaţa Sfintei Muceniţe luliana că 



şi diavolul se poate face înger de lumină. Pe cînd zăcea muceniţa 
în închisoare, a venit la ea diavolul ca un înger de lumină şi a 
sfătuit-o să accepte să jertfească diavolilor, spre a îşi salva viaţa 
şi a scăpa de bestialele chinuri, luliana, înspăimîntată, a întrebat: 
„Dar tu cine eşti?" Iar diavolul i-a zis: „Eu sînt îngerul lui 
Dumnezeu! Dumnezeu este foarte preocupat de tine! De aceea 
m-a trimis la tine ca să îţi cer să te supui eparhului, aşa ca să nu- 
ţi sfărîmi trupul cu torturile; Domnul este blînd şi te va ierta pe 
tine, din pricina slăbiciunii tale şi a trupului tău rănit." Dar 
muceniţa s-a înspăimîntat şi mai tare la auzul acestor cuvinte. 
Nedumerită, ea a căzut la pămînt cu lacrimi, rugîndu-se în inima 
ei lui Dumnezeu ca să îi descopere cine îi grăise. Atunci ea a auzit 
un glas din cer Care i-a zis: „Intăreşte-te, luliana, căci Eu cu tine 
sînt! lată îţi dau putere asupra celui care ţi-a grăit, şi el singur îţi 
va descoperi ţie cine este." Atunci diavolul s-a văzut legat 
înaintea ei, şi silit să mărturisească că el este acela care a 
înşelat-o şi pe Eva în Rai, şi acela care 1-a împins pe Cain să îl 
ucidă pe Abel, pe Irod să îi ucidă pe cei Paisprezece Mii de 
Prunci din Betleem, pe iudei să îl ucidă pe Arhidiaconul Ştefan cu 
pietre, pe Nero să îl răstignească pe Sfîntul Apostol Petru cu capul 
în jos şi să îl decapiteze pe Sfîntul Apostol Pavel, şi aşa mai 
departe. Astfel, încingîndu-se sfînta muceniţa cu putere de sus, 
nu şi-a îngăduit să se lase înşelată de diavolul, ci 1-a biruit pe el 
cu privegherea şi cu rugăciunile fierbinţi către Dumnezeu. 
Luare aminte 

Să luăm aminte la pocăinţa Regelui David: 
La cum Regele David nu a păcătuit pe cînd era păstor simplu de 
oi la 

casa umilă a tatălui lui; 

La cum el a păcătuit înaintea lui Dumnezeu cînd a ajuns rege; 
La cum el şi-a recunoscut pe dată păcatul, 1-a mărturisit, şi s-a 
pocăit 

pentru el cu amar. 

Predică Despre Sfîntul Provoc Ilie 

Viu este Domnul Dumnezeul lui Israel, înaintea Căruia slujesc eu; în 
aceşti ani nu va fi nici rouă, nici ploaie decît numai cînd voi zice eu! 
(III Regi 17: 1). 

Aceste cuvinte sună teribil în auzul oricărei urechi omeneşti, căci 
ele de om sînt grăite, iar Ilie era om, cu slăbiciuni asemenea nouă 
(lacov 5: 17). Ne întrebăm, fraţilor, cum a putut un om să încuie 
cerurile şi să nu mai plouă pe pămînt? Să ne întrebăm însă 
altceva: oare poate omul să descuie cerurile şi să facă să plouă 
peste pămîntul crăpat de secetă? Căci noi ştim că şi azi 
Dumnezeu deschide cerurile şi dă ploaie, la rugăciunile 
oamenilor: Şi toate cîte veţi cere, rugîndu-vă cu credinţă, veţi 
primi (Matei 21: 22), zice Mîntuitorul. lată deci şi răspunsul: aşa 
cum Moise, cu credinţă vie şi cu rugăciunea a făcut minuni 
înfricoşate în Egipt şi în pustie, aşa cum losua fiul lui Nun a ţinut 



pe loc mersul soarelui pe cer, tot aşa şi Prorocul lui Dumnezeu, 
Mie, a închis şi a deschis cerurile, a făcut să se pogoare foc din 
cer, şi a lucrat şi alte mari şi înfricoşate minuni cu credinţa şi cu 
rugăciunea. Dumnezeu i-a dat lui Mie puterea să lucreze minunile 
acestea, căci Mie a ars de rîvna slavei lui Dumnezeu, iar nu pentru 
slava lui cea deşartă: Cu rîvnă am rîvnit pentru Domnul 
Dumnezeul Savaot (III Regi 19: 14). Acest bărbat al lui Dumnezeu 
nu a căutat nimic pentru sine, ci a căutat totul pentru Dumnezeu. 
Dumnezeu a fost pentru el totul: toată slava, toată puterea, tot 
binele. De aceea, Dumnezeu 1-a încununat pe el cu veşnica 
slavă, cu înfricoşată putere, cu comori care în veac 
nu putrezesc şi pe care molia în veac nu le poate roade. 
Dumnezeu nu i-a îngăduit Simţului Proroc Mie să vadă moartea, ci 
1-a ridicat la ceruri, ca şi pe Enoh. Sufletul Sfîntului Proroc Mie 
este curat ca rouă dimineţii, trupul lui, cast ea al unui prunc, iar 
inima şi mintea, nevinovate ca ale unui înger al Domnului. Prin 
urmare, el a fost şi rămîne vas ales al puterii lui Dumnezeu. El a 
fost făcător de minuni şi este făcător de minuni şi astăzi. 
O Stăpîne Doamne Dumnezeul nostru, Cela Ce eşti pururea Viu, 
Doamne al Prorocului Tău Mie! Doamne Dumnezeul nostru, Carele 
ne-ai înfiat pre noi prin harul Tău cel sfînt! Aprinde şi întru noi, 
precum în Prorocul tău, rîvna cea arzătoare pentru Tine, 
Căci noi Pre Tine Te lăudăm şi Ţie îţi mulţumim în veci, Amin. 

22 decembrie 

• Pomenierea Sfintei Mari Muceniţe Anastasia, Izbăvitoarea din 
Legături 128 , şi a celorlalţi împreună cu dînsa 

Această slăvită muceniţă a Credinţei Creştine s-a născut la Roma, 
într-o bogată familie senatorială, tatăl ei fiind păgîn, iar mama ei 
creştină. Ea s-a lipit din frageda ei copilărie cu dragoste de 
Domnul lisus Hristos, călăuzită fiind în învăţătura Sfînta de 
evlaviosul ei preceptor, Hrisogon. Anastasia a fost obligată de 
tatăl ei să se căsătorească cu bogatul latifundiar păgîn, Publius. 
Dar invocînd o boală femeiască, Anastasia 1-a respins mereu pe 
soţul ei, păgînul. Din această pricină el a torturat-o cu privarea de 
libertate şi cu înfometarea. El a torturat-o încă şi mai ticălos 
atunci cînd a aflat că Anastasia cercetează în taină temniţele care 
gemeau de mulţimea creştinilor închişi şi torturaţi în ele, ducîndu- 
le lor provizii, îngrijindu-i, curăţindu-le rănile şi slăbindu-le 
legăturile. Dar prin 

128 în Sinaxaral din Minei: "Izbăvitoarea de Otravă"; în Vieţile Sfinţilor pe 
Decembrie se arată că s-a numit şi "vindecătoarea de răni": "...Sfînta 
Anastasia umbla din cetate în cetate şi din latură în latură, slujind sfinţilor care 
erau ţinuţi prin legături, chivernisind din averile ei pe legaţii lui Hristos de mîncare, 
de băutură şi de toate doctoriile, facînd uşurare celor ce erau în strîmtorare 
mare, şi celor ce slăbeau cu trupul cumpărîndu-le cu aur uşurarea din 
legăturile cele grele şi de lungă vreme. Pentru această pricină ea s-a numit şi 
vindecătoarea de răni, căci pe mulţi i-a dezlegatm taină de legături. [...] Sfînta 
Anastasia învăţase şi meşteşugul doftoriei şi singură tămăduia pe cei răniţi şi pe 
mîinile sale îi purta pe aceia care nu puteau să-şi ţină picioarele, nici mîinile, 



avîndu-le sfarîmate şi rănite pentru Hristosf...]." (Episcopia Romanului şi 
Huşilor, p. 420,) - Sublinierile traducătoarei. 

purtarea de grijă a lui Dumnezeu, Sfînta Anastasia a fost eliberată 
din legătura împovărătoare a căsniciei. Publius a fost trimis de 
către împărat în Persia, şi s-a înecat în timp ce plutea pe mare. 
Sfînta Anastasia a putut atunci să-şi săvîrşească în libertate sfînta 
ei lucrare, îngrijind mucenicii creştini şi împărţind din belşug 
săracilor, nevoiaşilor şi scăpătaţilor din imensa ei moştenire. 
Aflîndu-se odată în cetatea Aquileia, Diocleţian a poruncit să fie 
adus la el mărturisitorul creşin, Hrisogon. Sfintul Hrisogon a fost 
decapitat atunci din ordinul împăratului, iar apoi cele trei 
Muceniţe surori, Agapi, Hionia şi Irina (vezi pomenirea lor la 16 
aprilie). Agapi şi Hionia au fost arse de vii iar Irina a fost omorîtă 
cu săgeţi. Sfînta Anastasia a luat trupurile lor, Ie-a înfăşurat în 
inuri curate, Ie-a uns cu aromate şi Ie-a îngropat cu cinste. Ea a 
plecat după aceea în Macedonia, unde a slujit mucenicilor lui 
Hristos care erau ucişi acolo. Ea acolo s-a făcut deplin cunoscută 
ca nevoitoare creştină, din care pricină a fost tîrîtă înaintea 
tribunalelor, anchetată şi torturată. Dorind să moară pentru 
Domnul Hristos, ea pururea se ruga Lui ca să o ia la Dînsul. Un 
anume mai mare al popilor idoleşti, Ulpianus, a îndrăznit să 
voiască a atinge ca un necurat trupul Anastasiei, şi pentru a 
ceasta a orbit fără veste, dîndu-şi tot atunci spurcatul lui suflet. 
Osîndită fiind la moarte prin înfometare, Sfînta Anastasia a zăcut 
în temniţă vreme de treizeci de zile, hrănindu-se numai cu lacrimi 
şi cu rugăciune. Apoi, împreună cu alţi creştini, a fost urcată într-o 
corabie pe care au scufundat-o, dar Dumnezeu a izbăvit-o şi din 
moartea aceea. Ea la urmă a fost legată cu mîinile şi cu picioarele 
de patru roţi şi întinsă deasupra unui foc, şi aşa şi-a dat 
mucenicescul ei suflet în mîna lui Dumnezeu. Sfînta Mare 
Muceniţă Anastasia a murit pentru Hristos la anul 304 după 
întrupare, şi s-a strămutat la slăvitele locaşuri cele gătite ei în 
împărăţia Cerurilor. 

Pomenirea Sfintei Muceniţe Teodota şi a celor trei copii 
ai ei 

Ea a rămas văduvă de tînără, avînd trei copii. Astfel aflîndu-se, ea 
s-a închinat pe sine cu totul slujirii lui Dumnezeu şi creşterii celor 
trei copii ai ei întru toată sfinţenia şi evlavia. Sfînta Anastasia a 
locuit în casa ei cînd s-a aflat în Macedonia, şi împreună cu ea a 
cercetat mucenicii din închisori. Adusă înaintea judecătorului, 
Sfînta Theodota L-a mărturisit cu îndrăzneală pe Hristos 
Dumnezeu. Atunci a fost dusă înaintea lui Nicnita, Proconsulul 
Bitiniei. Voind necuratul păgîn să se atingă de trupul ei, el a văzut 
tot atunci un înger înfricoşat al lui Dumnezeu lîngă dînsa, care l-a 
izbit cu sabia lui. Sfînta Theodota a fost osîndită să moară arsă de 
vie, împreună cu cei trei copii ai ei. Intrînd cu ai ei copii în 
cuptorul de foc, ea s-a săvîrşit împreună cu dînşii către Domnul, şi 
aşa s-au strămutat cu toţii la locaşurile cele fericite ale împărăţiei 



lui Hristos. 

Cîntare de laudă la Sfînta Mare Muceniţă Anastasia, 

Izbăvitoarea din Legături 

Fecioara Anastasia cu rîvnă de foc Domnului slujeşte, 

Ea ca o candelă înaintea Lui luminează 

Cu credinţa, cu nădejdea şi cu mulţimi de fapte bune. 

Feciara pe al ei păgîn soţ părăseşte, 

Părăseşte onorurile, şi bogăţia, 

Şi slăvindpre Domnul, îngrijeşte cu dragoste 

Pe cei închişi pentru Dînsul. 

Ea legăturile lor slăbeşte, aducîndu-le daruri. 

Ea plată nu voieşte, nici de la om, nici de lapămînt. 

Hristos Dumnezeu este ei Răsplătitorul, 

El mîngîie al ei suflet şi duh. 

Alpămîntului chin a trecut, Anastasia acum e slăvită, 

Ea se bucură acum cu îgerii în Rai. 

Cugetare 

Domnul Atotmilostivul adesea îi mîngîie pe credincioşii cei plăcuţi 

Lui de pe pămînt prin intermediul sfinţilor din cer. Sfînta Theodota 

a luat mucenicia pentru Hristos înaintea Sfintei Anastasia. După 

ea, a fost şi Sfînta Anastasia aruncată în închisoare, ca să moară 

prin înfometare, potrivit sentinţei torţionarilor, în vremea celor 

treizeci de zile ale înfometării ei, a venit la ea Sfînta Theodota în 

fiecare seară, din cealaltă lume, şi a întărit-o şi a mîngîiat-o pe 

ea. Sfînta Anastasia i-a pus Sfintei Theodota foarte multe 

întrebări. Intr-una din seri a întrebat-o cum se poate ca Theodota 

să vină la ea, din moment ce a murit. Sfînta Theodota i-a răspuns 

că sufletele mucenicilor primesc un har deosebit de la Dumnezeu, 

astfel încît, după plecarea lor din această lume, ei se pot întoarce 

să grăiască cu cine voiesc, spre mîngîierea şi folosul sufletesc al 

celor vii pe care îi cercetează. Implinindu-se cele treizeci de zile, 

torţionarii au scos-o pe Sfînta Anastasia din temniţă şi au rămas 

uluiţi să vadă că este în viaţă. Ei atunci au osîndit-o să fie înecată 

în mare împreună cu alţi mucenici. Ei au fost puşi cu toţii într-o 

barcă mai mică, care la rîndul ei a fost urcată într-o corabie vîslită 

de corăbieri. Ajungînd la adînc, soldaţii au răsturnat barca, astfel 

încît să ia apă şi astfel condamnaţii să se înece. Dar atunci s-a 

întîmplat un lucru minunat: s-a văzut Sfînta Theodota venind pe 

apă şi ducînd barca la mal. Ei au fost salvaţi cu toţii, împreună cu 

Sfînta Anastasia. Văzînd minunea, o sută şi douăzeci de păgîni au 

crezut atunci în Hristos şi au luat Sfintul Botez. 

Luare aminte 

Să luăm aminte la cumplitele suferinţe ale Regelui David, din 

pricina păcatelor lui: 

• La cum nenorocirile s-au abătut lanţ asupra casei lui: unul 
dintre fiii lui s-a răsculat împotriva lui, iar altul dintre fiii lui 
împotriva fiicei lui; 

• La cum Abesalom a pornit război împotriva tatălui lui; 



• La cum întregul popor a căzut în nenorocire din pricina 

păcatelor regelui. 

Predică Despre Dreptul Iov, Mult păţi mitoml 

Domnul a dat, Domnul a luat (Iov 1:21). 

Fraţilor, de nimic să nu se teamă vreodată drepţii, căci totul cu ei 
va fi bine. Toată Sfînta Scriptură aceasta arată: că Dumnezeu 
niciodată nu îi părăseşte pe drepţi. Pilda lui Iov ne arată aceasta 
limpede ca lumina zilei. Iov a avut şapte fii şi trei fiice; el a avut 
bogăţii nenumărate, respectul şi cinstea cetăţenilor întregii cetăţi, 
şi mulţi prieteni. Toate aceste bogăţii, el Ie-a pierdut într-o singură 
zi. Dar el nu a ridicat glasul lui împotriva lui Dumnezeu, şi nu a 
murmurat nici cu gîndul. Ci el a căzut lapămînt şi s-a închinat, Şi 
a rostit: Gol am ieşit din pîntecele mamei mele şi gol mă voi 
întoarce în pămînt! (Iov I: 20-21). Dar Iov şi-a pierdut cu totul şi 
sănătatea, ultimul bun care îi mai rămăsese. Tot trupul lui, din 
cap pînă în picioare, s-a acoperit de răni şi de puroi. De aceea Iov 
a fost scos afară, pe grămada de gunoi şi de cenuşă, şi de acolo a 
ridicat laudă lui Dumnezeu. Soţia lui îl împingea să hulească pre 
Domnul şi să moară, dar dreptul Iov i-a zis: Dacă am primit de la 
Dumnezeu cele bune, nu vom primi oare şi pe cele rele? Prietenii 
lui l-au învinuit, zicînd că trebuie să fi păcătuit cu ceva înaintea 
lui Dumnezeu, să se fi mîndrit cu înţelegerea lui superioară a 
lucrurilor şi cu dreptatea lui mai mare decît a celorlalţi oameni, 
dar Iov s-a rugat cu smerenie lui Dumnezeu şi a îndurat cu 
răbdare toate rănile şi nenorocirile lui. 

Se întîmplă şi astăzi, cum s-a întîmplat atunci, că dacă se abate 
vreo nenorocire asupra unora dintre noi, ceilalţi se cred pe 
motivul acesta oarecum superiori, ca unii care în baza inteligenţei 
şi dreptăţii vieţii lor au putut să evite acele necazuri. Dar Domnul 
Atotînţeleptul a îngăduit acelor cumplite neneorociri să se abată 
asupra dreptului şi nevinovatului Iov tocmai ca să pună la 
încercare, nu doar credinţa robului Său Iov, dar şi pe aceea a 
rudeniilor şi prietenilor lui. Cînd fiecare a dat la iveală la 
nenorocire ce fel de om este, cînd 

fiecare dintre ei a fost pus la încercare înaintea lui Dumnezeu de către El, 
atunci El, întru Atotdreapra Lui Putere i-a dat înapoi lui Iov toată 
bogăţia lui, şi încă de două ori mai multă bogăţie pe cît avusese. 
De asemenea, i-a dăruit alţi şapte feciori, şi alte trei fiice. 
Fraţilor, omul tare în credinţă are o vedere foarte ascuţită a inimii, 
astfel încît el vede limpede degetul lui Dumnezeu, şi în 
prosperitate, şi în nenorocire. Omul tare în credinţă tare este şi în 
răbdare, atunci cînd se abate nenorocirea peste el. Atunci cînd 
Domnul îi dăruieşte bogăţii, omul tare în credinţă binecuvîntează 
pe Domnul, iar atunci cînd Dumnezeu îi ia bogăţia, omul tare în 
credinţă iarăşi binecuvîntează: Fie Numele Domnului binecuvîntat! (Iov 1: 
21). 
O Stăpîne Doamne Dumnezeul nostru, Cela Ce eşti Domnul 



Dumnezeul Cel Viu al lui Iov Multpătimitorul, învaţă-ne şi pre noi 
să binecuvîntăm Sfînt Numele Tău şi atunci cînd se abate asupra 
noastră nenorocirea, 
Căci noi pre Tine Te slăvim şi Ţie îţi mulţumim în veci, Amin. 

23 decembrie 

• Pomenirea celor Zece Sfinţi Mucenici din Creta 

Ei au luat mucenicia pentru Hristos Domnul în timpul prigoanelor 
anticreştine din vremea lui Decius. Numele lor sînt: Teodul, 
Saturnicus, Euporus, Ghelasie, Eunician, Zoticus, Pompeius, 
Agathopous, Basilides şi Evaristus. Ei au fost cu toţii cetăţeni de 
frunte ai cetăţilor lor, şi floarea celor mai buni. Aduşi fiind la locul 
de ucidere ei au fost fericiţi, şi discutau între ei care să fie primul 
executat, căci fiecare şi-ar fi dorit să fie el întîiul care să se 
înfăţişeze înaintea Domnului Hristos. Atunci ei s-au rugat şi au 
zis: „Stăpîne Doamne lisuse Hristoase, iartă-ne pre noi aceştia, 
robii Tăi, şi primeşte sîngele nostru ca pe o jertfă pentru noi 
înşine, pentru rudeniile şi prietenii noştri şi pentru patria noastră, 
ca toţi să se mîntuiască de întunericul păgînătăţii şi al ignoranţei 
şi să Te cunoască pre Tine, Lumina Cea Adevărată şi Domnul 
Veşniciei!" Lor tuturor li s-au tăiat capetele, şi astfel au intrat cu 
bucurie întru slava împărăţiei Cerurilor. 

• Pomenirea Sfîntuiui Nifon Făcătorul de Minuni [Episcopul 
Constantianei Ciprului] 

El s-a născut în Paflagonia şi a fost crescut la Constantinopol, la 
curtea comandantului [Savvatie]. Căzînd într-o tovărăşie foarte 
stricată, tînărul Nifon a căzut şi el în împrăştiere, dedîndu-se la 
toate păcatele şi viciile. Din cauza vieţii lui păcătoase, el nu se 
putea ruga lui Dumnezeu. Dar prin mila Preasfintei Născătoarei 
de Dumnezeu el s-a întors din calea largă a păcatelor şi s-a tuns 
monah. El a avut multe vedenii ale lumii cereşti, iar vreme de 
patru ani a luptat cu un diavol cumplit care îi şoptea mereu: „Nu 
există Dumnezeu!" Dar arătîndu-i-Se Domnul Viu într-o icoană, 
Sfintul Nifon a căpătat atunci o mare putere asupra duhurilor 
necurate şi s-a eliberat de acele cumplite ispite. El a ajuns un 
astfel de mare văzător cu duhul încît vedea în jurul oamenilor 
îngeri şi diavoli tot aşa cum îi vedea şi pe oameni, cărora le citea 
şi gîndurile inimii. El adesea împreună-grăia cu îngerii şi stătea 
împotriva demonilor şi cu cuvîntul. El a ctitorit o sfintă biserică în 
cinstea Preasfintei Născătoare de Dumnezeu la Constantinopol, 
unde s-au strîns şi s-au mîntuit o mulţime de suflete. In urma unei 
vestiri de sus, Patriarhul Alexandru al Alexandriei 1-a sfinţit pe el 
episcop pentru cetatea Constantianei din Insula Cipru. Atunci 
Sfintul Nifon era deja în vîrstă. El bine a păstorit pe creştinii din 
Constantiana pentru scurt timp, apoi s-a strămutat la locaşurile 
cele cereşti ale împărăţiei lui Hristos. Mai înainte de ieşirea 
sufletului i s-a arătat lui Sfintul Athanasie cel Mare care atunci era 
arhidiacon în Biserica Alexandriei, iar după moarte el a fost văzut 



de către Sfintul Athanasie, cu faţa strălucind ca soarele. 

• Pomenirea Sfintului Preacuvios Naum de Ohrida, Făcătorul de 

Minuni 

El a fost ucenic al Sfinţi lor Chirii şi Metodiu, şi unul dintre Cei Cinci 

Companioni care s-au nevoit cu rîvnă întru luminarea slavilor de 

sud cu lumina credinţei. Cei Cinci au fost împreună-lucrători cu 

Sfinţii Chirii şi Metodie, Apostolii Slavilor. Sfîntul Naum a călătorit 

la Roma, unde s-a făcut vestit prin puterea lui de minuni 

făcătoare precum şi prin marea sa învăţătură şi erudiţie. El 

stăpînea desăvîrşit limbile multor neamuri. După întoarcerea de 

la Roma, el s-a sălăşluit cu Ceilalţi Patru fraţi ai lui întru apostolic 

la ţărmul Lacului Ohrida, fiind sprijinit în aceasta de Ţarul Boris 

Mihail. Pe cînd Sfîntul Clement se nevoia ca episcop al Ohridei, 

Sfîntul Naum a întemeiat o mînăstire pe ţărmul sudic al Lacului. 

Mînăsirea împodobeşte şi astăzi ţărmul, tot aşa cum numele 

Sfîntului Naum împodobeşte istoria creştinătăţii slave, făcîndu-se 

liman celor bolnavi şi prigoniţi de-a lungul veacurilor. La 

mînăstirea Sfînului Naum s-au strîns monahi din toată Peninsula 

Balcanilor. Sfîntul Naum a fost un învăţător 

desăvîrşit, un dascăl al monahilor plina! de dumnezeiască 

înţelepciune, un ascet neclintit, un mijlocitor cu facerea de 

minuni, şi un părinte duhovnicesc. Lucrător neobosit, Sfîntul 

Naum s-a nevoit mai cu seamă la traducerea Sfintelor Scripturi şi 

a cărţilor de cult din limba greacă în limba slavonă. El a fost 

făcător de minuni şi în timpul vieţii şi după moarte. Sfintele lui 

moaşte de minuni făcătoare uimesc şi astăzi cu puterea lor, care 

izvorăşte nenumărate vindecări ale unor boli incurabile, mai ales 

nebunia. Sfîntul Naum s-a săvîrşit cu pace către Domnul în prima 

jumătate a veacului al zecelea şi s-a strămutat la locaşurile cele 

fericite ale împărăţiei lui Hristos. 129 

Cîntâre de laudă la Sfîntul Preacuvios Naum, Făcătorul de 

Minuni de la Ohrida 

Preacuviosul Naum, al Slavilor Apostoi, Luminat cu totul a fost de a lui 

Hristos Lumină. Neclintit fost-a cu duhul, ca o stîncă tare, El supus-a 

trupul duhului lui liber. 

Cu postul, rugăciunea şi cu privegherea Sufletul curăţitu-şi-a de 

patimile rele. Asemenea îngerilor facutu-s-a sfîntul, Iar Dumnezeu i- 

a dat lui putere cerească. 

Domnul supusu-i-a lui puterile zidirii, Supusu-i-a pe diavoli şi 

patimile negre. El cîştigat-a pentru Domnul oameni şi popoare, 

Rănile lor vindecînd cu minunea si cuvîntul. 

El a murit, dar trăieşte; e cetăţean în ceruri. Din cer Sfîntul Naum 

priveşte către noi; Cu trupul şi cu duhul el a lucrat minuni multe, El 

propovăduieşte şi acumpre Domnul pe pămînt. 

O Sfinte Părinte Naume, a Balcanilor laudă, Al Domnului plăcutule, 

îngerilor prieten! Mare e-a Domnului putere ţie dăruită, Ci pururea 

Lui roagă-te şi noi să-l slujim Lui! 

129 în Sinaxarul grecesc Sfinţii Clement şi Naum de Ohrida sînt numiţi noul Moise şi 



noul Aaron, despre ei relatîndu-se următoarea minune: Ereticii din Germania i-au 
pus în lanţuri şi i-au aruncat în temniţă. Dar prin Providenţa lui Dumnezeu 
închisoarea a fost zguduită de un cutremur, lanţurile au căzut de pe sfinţi, porţile 
închisorii s-au deschis, iar ei au ieşit afară liberi. - Nota Autorului. 
Cugetare 

In timpul vieţii lor pe pămînt sfinţii se bucură de mari descoperiri 
dumnezeieşti şi de vederi atît ale lumii de sus, cît şi ale 
întunecatelor realităţi ale iadului. Toate aceste vedenii şi 
descoperiri dumnezeieşti ale sfinţilor confirmă totdeauna, fără 
excepţie, învăţătura de Credinţă Ortodoxă în toate aspectele ei. 
Sfinţii sînt cea mai mare bucurie şi mîngîiere a creştinilor. Sfîntul 
Nifon de Constantiana l-a văzut vii pe Mîntuitorul Hristos şi pe 
Sfînta Lui Maică, strălucind în slavă; el a văzut cum ies din trupuri 
sufletele oamenilor la ceasul morţii lor; şi a văzut pe îngerii 
păzitori ai unor oameni. El a vorbit faţă către faţă cu îngeri ai lui 
Dumnezeu şi s-a certat deseori cu dracii. Sfînta Biserică învaţă că 
rugăciunea sinceră a unui păcătos, chiar şi pe patul morţii, este 
capabilă să îl scape de osîndă. Sfîntul Nifon a văzut sufletul unui 
astfel de penitent în ultimul ceas al vieţii lui: el a văzut cum îl 
apărau îngerii buni pe acel suflet de atacurile agresive ale 
demonilor, scăpîndu-1 din mîinile lor şi ducîndu-1 la cer. Sfînta 
Biserică ne învaţă că sinuciderea este un păcat de moarte. Sfîntul 
Nifon a văzut cum diavolii tîrăsc la iad un astfel de suflet 
nenorocit, îngerul păzitor al acelui suflet a trebuit să se depărteze 
de acel suflet, plîngînd amarnic pentru el. Acela fusese sufletul 
unui sărman sclav care se sinucisese pentru că stăpînul lui se 
purta fără milă cu el, un sclav care nu a mai vrut să rabde pînă la 
sfîrşit, ca să se mîntuiască. 
Luare aminte 

Să luăm aminte la răsplata lui Dumnezeu faţă de Regele David 
cel care s-a pocăit de păcatele lui cu amar: 

• La cum Dumnezeu l-a preamărit pe David cel zdrobit şi l-a 
umplut de Duhul Sfînt, astfel încît David a alcătuit dumnezeiasca 
Psaltire; 

• La cum Dumnezeu l-a făcut pe David cel zdrobit strămoşul 
multor regi buni şi al multor drepţi văzători cu duhul; 

• La cum Dumnezeu l-a făcut pe el strămoşul după trup al 
Domnului şi Dumnezeului nostru lisus Hristos însuşi. 

P re d i C ă Despre Prorocul Dan iei 

Iar piatra care a lovit chipul a crescut munte mare şi a umplut tot 

pămîntul (Daniel 2:35). 

Fraţilor, suferinţa peste măsură poate într-adevăr să slăbească 

caracterul omului, dar îmbuibarea poate să îl slăbească cu mult 

mai mult. Daniel omul lui Dumnezeu însă nu a putut fi distrus nici 

de cumplitele nenorociri în care a fost aruncat, nici de marele lux 

în mijlocul căruia a trăit cea mai mare parte a vieţii lui. în 

amîndouă împrejurările el a rămas acelaşi, şi din ambele situaţii 

el a fost acelaşi vestitor al Unuia Dumnezeu Celui Viu, şi acelaşi 



străvăzător cu duhul, descoperitor al tainelor dumnezeieşti. El a 
trăit şi ca prinţ la strălucita curte imperială şi ca osînditîn groapa 
cu lei. In amîndouă locurile, el a rămas acelaşi: în mijlocul luxului 
el a fost postitor, şi în groapa cu lei nu a murit de foame. Domnul 
Cel Preaînalt 1-a răsplătit pe robul credincios Daniel cu marele 
har al prorociei. Tema principală a prorociilor lui Daniel este 
Hristos Domnul. Hristos va veni şi va distruge cu desăvîrşire 
închinarea la idoli din întreg pămîntul. El va umple cu Sine 
pămîntul, aşa cum nu a mai făcut-o niciodată în univers om 
îmbrăcat în trup. El este Acela Căruia I se va da stăpînirea, slava 
şi împărăţia, şi Căruia îi vor sluji toate popoarele, neamurile şi 
limbile (Daniel 7: 14). Daniel, marele proroc al lui Dumnezeu, a 
prorocit locul şi timpul exact al venirii Domnului lisus Hristos în lume. 
Cît de mult ar trebui să ne ruşinăm noi Creştinii înaintea 
Prorocului Daniel! Căci iată, noi vedem toate înfricoşatele taine 
pe care el Ie-a prorocit împlinite în Domnul Hristos, şi totuşi 
sîntem lipsiţi de credinţă lucrătoare şi de dragoste faţă de El. Căci 
lui Daniel prorocul nu i s-au descoperit toate tainele pe faţă, aşa 
cum ni s-au descoperit nouă, celor botezaţi întru Sfînt Numele 
Lui. Şi cu toate acestea, el niciodată, nici măcar o singură dată nu 
s-a întors de la Domnul, nici cu fapta, nici cu cuvîntul, şi nici cu 
gîndul. 

O Stăpîne Doamne, Dumnezeul lui Daniel, întăreşte-ne şi ne 
mîntuieşte pre noi, dăruindu-ne pocăinţă şi zdrobirea inimii. 
Căci noi pre Tine Te slăvim şi Ţie îţi mulţumim în veci, Amin. 

24 decembrie 

• Pomenirea Sfintei Cuvioase Muceniţe Eugenia şi a celor împreună cu 
dînsa 

Ea a fost fiica lui Filip, eparhul întregului Egipt, şi s-a născut la 
Roma. La vremea aceea creştinii fuseseră izgoniţi din Alexandria, 
şi trăiau în afara cetăţii. Fecioara Eugenia i-a cercetat pe ei şi a 
îmbrăţişat credinţa lor din toată inima. Fugind din casa părinţilor 
ei însoţită de doi fameni credincioşi ei, ea s-a botezat întru 
Numele lui Hristos de către Arhiereul Mie. Ascunsă în straie 
bărbăteşti, ea a intrat într-o mînăstire de monahi unde s-a tuns 
întru îngerescul chip. Ea atît de mult s-a curăţit pe sine cu postul, 
cu rugăciunea şi cu toate nevoinţele, încît Dumnezeu i-a dăruit 
puterea vindecării bolilor. Ea a vindecat-o astfel pe o femeie 
foarte bogată, pe nume Melanthia. Dar Melanthia după aceea a 
voit să o ademenească pe Sfînta Eugenia la desfrîu, fiind înşelată 
de haina şi locul în care trăia, crezînd că este bărbat. Fiind 
respinsă de Sfînta Eugenia, această femeie rea s-a răzbunat şi a 
pîrît-o eparhului, ca odinioară desfrînata egipteancă pe losif cel 
cast. Eparhul a poruncit ca toţi monahii acelei mînăstiri să fie 
aruncaţi în închisoare, inclusiv Eugenia. Dar fiind Sfînta Eugenia 
adusă înaintea tribunalului, ea s-a dat pe faţă, arătînd că este 
fiica eparhului. Filip, plin de fericire, s-a botezat pe loc împreună 



cu toată casa lui, şi a fost înălţat Episcop al Alexandriei. Auzind 
de aceasta, împăratul de la Roma 1-a trimis pe comandantul 
Terentius în Egipt să îl ucidă pe Filip. Acesta a plătit asasini care 
să îl ucidă pe Filip în taină. Sfînta Eugenia s-a strămutat atunci la 
Roma, împreună cu mama şi cu fraţii ei. Ea acolo a adus fără frică 
şi cu zel dumnezeiesc la Hristos mulţime de pagîni, în special 
fecioare, între acestea s-a aflat şi preafrumoasa Basilla. La scurt 
timp după convertirea ei Basilla a fost decapitată pentru Hristos, 
după cum îi prorocise Sfînta Eugenia. Atunci au fost omorîţi 
pentru Hristos şi eunucii Sfintei Eugenia, Protus şi lachint. La 
urmă a venit la mucenicie şi Sfînta Eugenia, prin ale cărei 
rugăciuni se sfărîmase la pămînt marea Capişte a zeiţei Diana. 
Torţionarii au aruncat-o mai întîi în apă, apoi în foc, dar 
Dumnezeu a păzit-o pe ea. Domnul lisus Hristos a venit la ea în 
închisoare şi i-a vestit că va lua mucenicia în Slăvită Zi a Naşterii 
Lui, precum a şi fost. Ea a fost decapitată la Roma, în ziua de 25 
decembrie a anului 262. După moartea ei, Sfînta Eugenia s-a 
arătat în slavă mamei ei şi a mîngîiat-o. 

• Pomenirea Sfîntului Cuvios Nicolae Comandantul 

Unii Părinţi cred că acest sfînt a fost de origine slavă, din Balcani, 
în timpul împăratului Nichifor, acest sfînt fusese comandant ce a 
avut în stăpînire o divizie a armatei greceşti care a luptat 
împotriva bulgarilor. Pe drum, comandantul Nicolae a tras la un 
han, unde a avut de înfruntat o mare ispită şi unde a avut un vis 
ciudat. 130 Visul s-a adeverit pe cîmpul de bătaie, unde grecii au 
fost masacraţi de bulgari, la anul 811. Viaţa comandantul Nicolae 
însă s-a păzit prin purtarea de grijă a lui Dumnezeu. Scăpînd din 
acel război Sfîntul Nicolae Comandantul s-a lepădat de lume şi s- 
a făcut monah, drept mulţumită Domnului că i-a mîntuit viaţa de 
acel fel de moarte. El s-a nevoit călugăreşte vreme îndelungată, 
ajungînd la măsuri atît de mari încît s-a învrednicit de darul 
străvederii şi al tuturor harurilor de la Dumnezeu. El s-a săvîrşit 
cu pace în veacul al nouălea şi s-a strămutat la locaşurile cele 
fericite ale Stăpînului Hristos. 131 

130 în noaptea în care a rămas la han, fiica hangiului, o fecioară desfrînată, de 
trei ori a mers la patul sfîntului ca să îl atragă în păcat, şi de trei ori a respins- 
o sfîntul, a treia oară chiar şi certînd-o şi lovind-o: "O, ticăloase şi plină de 
toată neruşinarea şi obrăznicia, nu vezi că diavolul te tulbură, ca să întinezi 
fecioria ta şi să te facă de rîs şi ocară tuturor, să te scoată din rudenia ta şi 
sufletul tău să-1 ducă în munca cea veşnică? Oare nu vezi că şi eu, smeritul, 
merg la război spre vărsare de sînge împotriva limbilor barbare, 
împuternicindu-mă Dumnezeu? Deci cum voi întina trupul meu mergînd la 
război?" Prin visul cel ciudat sfîntului i s-a arătat Că el singur va ieşi viu din 
acel război, din pricină că respinsese atacurile diavoleşti ale desfrînatei 
fecioare în noaptea de mai înainte. - vezi Vieţile Sfinţilor pe Decembrie (Editura 
Episcopiei Romanului şi Huşilor, 1993, p. 475). 

131 în Sinaxarul Grecesc se mai face întru această zi pomenire de Sfîntul 
Cuvios Athioh, monah din Palestina. El a fost martor al martiriului Sfinţilor 
Părinţi din Mînăstirea Sfîntului Sava (pomeniţi la 16 mai), şi martor ocular 
fiind, a descris în amănunt martirizarea lor de către sarazini. El a compilat şi 



cartea numită Pandectele. El a alcătuit multe şi minunate rugăciuni, dintre care 

cea mai cunoscută este cea care se citeşte la Rugăciunile de Seară: Şi dă-ne 

nouă, Doamne, celor care mergem spre somn, odihnă sufletului şi trupului. 

întru această zi se mai face pomenire şi de Sfîntul Nou Mucenic Ahmed, turc 

din naştere şi tăietor de piatră cu îndeletnicirea. El a îmbrăţişat din toată 

inima credinţa creştină şi şi-a pus viaţa pentru ea. El a fost omorît pentru 

Hristos de către turcii din Constantinopol la anul 1682. - Notele Autorului. 

Cîntare de laudă la Sfînta Muceniţă Eugenia 

Slăvită Eugenia fecioara la Hristos a venit 

Ea viaţa toată în slujba Lui ajertfit-o. 

Ea viaţa pămîntească a dat-o spre-a dobîndi veşnicia, 

Cu Eternul Hristos ea inima şi-a logodit. 

Cu răbdarea ea a călcat peste al răului viciu, 

şi a cîştigat minunat harul lui Hristos. 

Ea acum se bucură cu îngerii în Ceruri, 

Cu Sfinţiiprăznuieşte pururi, luminat. 

O, Sfintă preafrumoasă muceniţă fecioară, 

Domnul pre tine te apreaslăvit! 

Ci adu-ţi aminte şi de noi păcătoşii, 

Şi înaintea Domnului te roagă pentru noi! 

Cugetare 

Biruinţa asupra ispitei înseamnă biruinţă asupra morţii. Lucrul 

acesta se vede din viaţa minunată a Sfîntului Nicolae Comandantul. 

Mergînd cu armata împăratului Nichifor la război împotriva bulgarilor 

păgîni, a fost nevoie ca Nicolae Comandantul să tragă la un han pe 

cale. Fiica hangiului, fecioară, s-a îndrăgostit de înfăţişară imperială 

a comandantului şi a intrat la el noaptea, spre a-1 atrage în păcat. 

Sfintul Nicolae a respins-o o dată, arătîndu-i fetei că pornirea ei este 

din imbold diavolesc. Dar desfrînata fecioară, fecioară doar cu 

trupul, a intrat şi a doua oară în camera de odihnă a comandantului, 

şi din nou 1-a tras la desfrînatul act. Comandantul Nicolae a respins- 

o şi a doua, şi a treia oară, sfătuind-o şi poruncindu-i să se 

stăpînească, şi să nu-şi dea fecioria trupului şi sufletul în gheara 

satanei. La urmă i-a zis că el este militar, că merge la război, şi că 

este nevrednic de un militar şi periculos pentru viaţa lui să se 

murdărească cu o asemenea faptă, care pe Dumnezeu îl mînie iar 

pe militar îl duce la moarte sigură în război. Aşa a biruit acest 

puternic al lui Dumnezeu greaua ispită, în următoarea noapte 

trupele s-au aflat în altă parte. Atunci, în somn, el a avut următoarea 

vedenie: se făcea că stă la marginea unui cîmp larg, iar alături de el 

se afla un bărbat care stătea picior peste picior, cu piciorul drept 

peste piciorul stîng. Iar înaintea lor se confruntau două armate, cea 

grecească, şi cea bulgărească. Bărbatul cel puternic i-a cerut să 

urmărească cu atenţie confruntarea dintre cele două armate. 

Nicolae a privit şi a văzut: cîtă vreme bărbatul cel puternic şedea cu 

piciorul cel drept peste cel stîng, biruiau grecii, iar cînd bărbatul 

şedea cu piciorul stîng peste cel drept, biruiau zdrobitor 

ferocii bulgari. La urmă puternicul acela 1-a dus pe comandantul 

Nicolae mai aproape de locul unde erau măcelăriţi grecii, întregul 

cîmp era acoperit cu leşurile lor. Dar în mijlocul lor s-a văzut un 



mic spaţiu gol, înverzit cu iarbă, destul de larg încît să cuprindă 
statura unui om. Bărbatul cel puternic i-a zis atunci 
comandantului Nicolae: "lată locul care ar fi trebuit să fie al tău. 
Dar pentru că tu te-ai împotrivit de trei ori în noaptea trecută lui 
Satan, şi de trei ori l-ai biruit, tu ţi-ai salvat şi trupul şi sufletul de 
la moarte." Ceea ce Sfîntul Comandant Nicolae a văzut în vis, 
aceea s-a şi întîmplat aievea pe cîmpul de bătaie. Toată armata 
grecească a fost masacrată în acel război, numai Nicolae a rămas 
viu. în urma războiului aceluia însă, Comandantul Nicolae nu s-a 
mai întors la cazarmă, ci a mers la mînăstire. 
Luare aminte 

Să luăm aminte la soborul strămoşilor, prorocilor şi tuturor 
drepţilor din ceruri: 

• La cum, mai înainte de Hristos trăind pe pămînt, ei au împlinit 
cu frică şi cu cutremur sfintă Legea lui Dumnezeu; 

• La cum ei L-au prorocit pe Hristos Domnul şi cu cuvîntul, şi cu 
chipul vieţii lor; 

• La cum ei acum se bucură şi dănţuiesc cu Domnul Hristos 
întru a Lui împărăţie. 

Predică Despre Dreptul losif 

losif, logodnicul ei, drept fiind [...]a făcut aşa precum i-a poruncit 
îngerul Domnului (Matei 1: 19,24). 

Omul trebuie să se teamă de Dumnezeu mai mult decît de 
oameni, şi să asculte de Dumnezeu, iar nu de oameni. Aceasta 
este lecţia pe care o învăţăm din viaţa sfîntă trăită de Dreptul 
losif pe pămînt, cel care a fost rudenia şi păzitorul pămîntesc al 
vieţii Preasfintei Fecioare Măria. El a trăit în timpul de răscruce 
dintre Lege şi Har, şi a fost credincios Legii, pînă la venirea 
Harului. Voind să se supună literei Legii, el a voit să o lase în 
ascuns pe Fecioara Măria, atunci cînd a văzut că este însărcinată, 
neştiind că ea îl poartă pe Mîntuitorul lumii în preacuratul ei trup. 
Dar cînd a aflat de la înger că ea De la Duhul Sfînt a zămislit, a 
lepădat gîndul lui şi a făcut aşa precum i-a poruncit îngerul 
Domnului. El nu a stat să dezbată întru sine, ci s-a supus simplu 
şi absolut voii lui Dumnezeu. De aceea, Dumnezeu 1-a învrednicit 
pe el unei fără de seamăn 

slave, şi pe pămînt şi în ceruri. Dreptul losif I-a slujit Domnului fără 
zgomot şi în ascuns, iar Dumnezeu 1-a preaslăvit pe el pe faţă. Nu 
numai că 1-a învrednicit împărăţiei Celei Veşnice, ci El i-a învrednicit 
împărăţiei Cerurilor şi pe fiii şi fiicele lui. Care tată şi-ar dori altceva 
decît ca fiul lui să fie un apostol al lui Hristos? Dreptul losif a avut 
doi astfel de fii. Astfel îi preaslăveşte Dumnezeu pe cei care se tem 
de-Dînsul şi împlinesc voia Lui. 

O Stăpîne Preamărite Doamne, Dumnezeul Dreptului losif, ajută-ne 
şi nouă păcătoşilor ca să iubim dreptatea Ta şi să ne temem numai 
de Tine, 
Căci a Ta este toată slava şi mulţumită în veci, Amin. 

25 decembrie 



• Prăznuirea Naşterii celei după trup a Domnului Dumnezeului şi 
Mîntuitoruluinostru li sus Hristos 

Iar cînd a venit plinirea vremii, Dumnezeu a trimis pe Fiul Său 
(Galateni 4: 4) să mîntuiască neamul omenesc. Iar cînd s-au împlinit 
nouă luni de la Bunavestirea adusă de Arhanghelul Gavriil Sfintei 
Fecioare Măria la Nazaret, cînd i-a zis: Bucură-te, ceea ce eşti plină 
de har. .iată, vei lua în pîntece şi vei naşte Fiu (Luca I: 28, 31), 
atunci a ieşit şi de la împăratul August porunca să se facă 
recensămîntul în tot imperiul, spre a se putea încasa taxele. 
Conform acestei porunci, fiecare trebuia să meargă şi să se înscrie 
în cetatea lui. De aceea au mers la Betleem Dreptul Ibsif şi cu 
Fecioara Măria, Betleemul fiind oraşul lui David, iar ei fiind amîndoi 
din seminţia lui David. Dar cum în acel mic oraş se strînseseră 
pentru înscriere mulţime de popor, losif şi Măria nu au putut afla 
acolo o gazdă la care să tragă, şi de aceea au intrat într-o mică 
peşteră pe care păstorii din împrejurimi o foloseau ca staul pentru 
animale, în acea mică peşteră, în noaptea dinspre sîmbătă spre 
Duminică, 25 decembrie, Preasfînta Fecioară Măria a dat naştere 
Domnului şi Dumnezeului nostru lisus Hristos, Fiul ei. Ea L-a născut 
pe Domnul fără durerile fireşti naşterii femeilor, aşa cum şi de la 
Duhul Sfînt îl zămislise. De aceea ea L-a înfăşat cu mîinile ei, I s-a 
închinat Lui ca lui Dumnezeu, şi L-a aşezat în iesle. Atunci Dreptul 
losif s-a apropiat şi el şi s-a închinat Domnului Dumnezeu, Pruncul 
Hristos lisus, Cel născut din pîntecele preacurat al Fecioarei Măria. 
Atunci au venit şi păstorii din împrejurimi, cei vestiţi de Naşterea lui 
Mesia de către un înger al Domnului. El i-a călăuzit, iar ei au intrat în 
peşteră şi au căzut la pămînt închinîndu-se Domnului Dumnezeu, 
lisus Hristos Pruncul Nou Născut. Atunci 

au auzit păstorii cîntarea corurilor îngereşti Slavă întru cei de sus 
şi pe pămînt pace, între oameni bunăvoire! (Luca 2: 14). Atunci 
au sosit şi Cei Trei Crai de la Răsărit, călăuziţi de minunata Stea, 
purtînd cu ei împărăteşti daruri: aur, smirnă şi tămîie. Ei s-au 
închinat Pruncului ca Unui împărat al împăraţilor Căruia i-au adus 
darurile lor bogate (Matei 2). Astfel a intrat în lume Acela a Cărui 
venire a fost vestită mai înainte de proroci, şi Care S-a născut aşa 
cum s-a prorocit despre dînsul: din Precurata Fecioară, în cetatea 
Beleemului ludeei, din seminţia lui David după trup, şi la vremea 
cînd rege în Ierusalim nu va fi din neamul lui luda ci va fi un rege 
de neam străin, acela fiind Irod. După multe tipuri şi preînchipuiri, 
vestitori, heralzi, proroci şi drepţi, înţelepţi şi împăraţi, care au 
vestit venirea Lui de-a lungul a sute de ani, la urmă a venit şi El, 
Domnul lumii şi împăratul împăraţilor, spre a săvîrşi lucrarea de 
mîntuire a omenirii, care nu a putut fi săvîrşită de robii Lui. A Lui 
este veşnica slavă în veci, Amin. 

Cîntare de laudă la Naşterea Domnului, Dumnezeului şi 
Mîntuitorului nostru lisus Hristos 

Pogorîtu-Te-ai din ceruri din iubire, Intru tărîmul durerii, din 
frumuseţea eternă; Dintru eterna lumină, întru al răului întuneric, 
Tu mîna Ta întins-ai la cei sugrumaţi de păcat. Uimitu-s-a cerul, 



cutremuratu-s-a pămîntul. Binevenit eşti, Doamne, popoarelor, 

cîntaţi! 

Din dragostea fierbinte cu care ai creat lumea, Ca rob Tu Te-ai 

smerit, să-i mîntuieştipe robi; Să rezideşti locaşul ce Adam 

dărîmat-a, Să luminezi rătăciţii, pe păcătoşi să dezlegi. Tu eşti 

Iubirea Căreia de umilinţi nu-i e teamă, Doamne, Binevenit eşti 

Tu, al Mîntuirii Stăpîn! 

Din dragoste fierbinte, O Doamne Preafrumoase, 

ieşit-ai din lumina celor Heruvimi 

Şi pogorîtu-Te-ai în peştera păcatelor noastre 

Purtînd jaclia păcii la deznădăjduiţi. 

Cum să Te-ncapăpe Tine? - S-a spăimîntat pămîntul! 

Doamne, Binevenit eşti Tu, Uimitelor Ceruri, cîntaţi! 

Preafrumasa Fecioară demult nădăjduia în Tine, 

Pe ea Ţie pământul o a înălţat, 

Caprin ea să cobori de pe tronul măririi, 

Şi să ne scapi de păcate pe noi, depepămînt. 

O Preasfîntă Fecioară, Cădelniţă de Aur, 

Ţie ţi -adu cern slavă, Maică plină de Har! 

Cugetare 

Domnul lisus Hristos Cel născut la Betleem a fost închinat mai 

întîi de păstorii şi înţelepţii (astrologii) din răsărit, adică şi de 

oamenii cei mai simpli, şi de cei mai înţelepţi ai acestei lumi. 

Chiar şi astăzi, închinătorii cei mai sinceri ai Domnului Hristos, 

Dumnezeul şi Mîntuitorul lumii, sunt pe de o parte oameni cu 

adevărat simpli, iar pe de cealaltă cei cu adevărat înţelepţi. Căci 

simplitatea pervertită şi înţelepciunea semi-doctă au fost 

totdeuna cei mai mari duşmani ai dumnezeirii lui Hristos şi ai 

Evangheliei Lui. Dar cine au fost aceşti înţelepţi de la răsărit? 

Inrebarea aceasta şi-a pus-o Sfîntul Dimitrie al Rostovului. El 

crede că ei au fost regii unor cetăţi sau ţinuturi mai restrînse din 

Persia, Arabia şi Egipt, în acelaşi timp, ei erau adînc cunoscători 

ai ştiinţei astronomiei. Lor Ie-a apărut acea Stea minunată, care 

pe ei i-a înştiinţat de naşterea unui împărat Nou. După Sfîntul 

Dimitrie al Rostovului, steaua aceasta Ie-a apărut magilor cu nouă 

luni mai înainte de Naşterea Domnului Hristos, adică, la vremea 

Zămislirii Lui în pîntecele Preasfintei Fecioare Măria de Dumnezeu 

Născătoarea. Ei au petrecut nouă luni în studierea acestei stele, 

în pregătirea de călătorie, şi în călătoria propriu-zisă. Ei au sosit la 

Betleem la foarte puţină vreme după Naşterea Mîntuitorului lumii. 

Unul dintre magi s-a numit Melchior. El era foarte vîrstnic, cu 

plete lungi, albe, şi barba la fel. El l-a adus în dar Domnului aur. Al 

doilea s-a numit Caspar, el era cu faţa îmbujorată, tînăr şi fără 

barbă. El l-a adus în dar Domnului tămîie. Al treilea s-a numit 

Baltazar, el era negru la faţă, şi cu barba foarte deasă. El i-a adus 

în dar Domnului smirnă. După moartea lor, trupurile lor au fost 

mutate la Constantinopol, de la Constantinopol la Milano, iar de la 



Milano la Colonia [Koln]. Putem adăuga că aceşti trei înţelepţi au 
fost reprezentanţii celor trei rase principale de oameni descinse 
din cei trei fii ai lui Noe: Sem, Ham şi lafet. Magul din Persia i-a 
reprezentat pe urmaşii lui lafet [rasa albă], cel din Arabia pe ai lui 
Sem [semiţii], iar cel din Egipt pe cei ai lui Ham [rasa neagră]. 
Astfel se poate spune că, prin intermediul celor Trei Crai de la 
Răsărit, întreaga umanitate s-a închinat Domnului Dumnezeu 
lisus Hristos întrupat. 
Luare aminte 

Să luăm aminte la frumuseţea sufletului Preasfintei Născătoare 
de Dumnezeu: 

• La cum sufletul ei a fost strălucitor şi fără pată; 

• La cum sufletul ei a fost plin de pacea credinţei şi a nădejdii în 
Domnul; 

• La cum sufletul ei a fost plin de parfumul dulce al rugăciunii. 
Predică Despre Naşterea Domnului, Fiul lui Dumnezeu 

leşit-am de la Tatăl şi am venit în lume (loan 16: 28). 
Fraţilor, Unul Născut Fiul lui Dumnezeu, născut din veşnicie fără 
maică, S-a născut în timp din maică, şi fără tată pămîntesc. 
Naşterea Lui dumnezeiască este taină nepătrunsă a Sfintei Treimi 
în veşnicie, iar naşterea cea de pe pămînt este taină nepătrunsă 
a puterii lui Dumnezeu şi a dragostei Lui faţă de omenire. Astfel, 
cea mai mare taină de pe pămînt corespunde celei mai mari taine 
din veşnicie. Fără să voim a iscodi această cea mai înfricoşată 
taină cu lumina întunecată a minţii noastre, să ne mulţumim, 
fraţilor, cu cunoaşterea faptului că mîntuirea noastră îşi are 
originea nu în vreun om sau fenomen de pe pămînt, ci în cele mai 
înalte şi nepătrunse culmi ale lumii dumnezeieşti, nevăzute. Atît 
de mare a fost milostivirea lui Dumnezeu, şi atît de înaltă este 
demnitatea fiinţei umane, încît însuşi Fiul lui Dumnezeu a pogorît 
din a Lui dumnezeiască veşnicie în timp, a pogorît din ceruri pe 
pămînt, a pogorît de pe tronul slavei în peştera păstorilor, numai 
pentru a salva omenirea, numai pentru a-i curaţi pe oameni de 
păcat şi a-i readuce în Paradis, leşit-am de la Tatăl, acolo unde am 
avut totul, şi am venit în lume, care nu îmi poate da nimic. Domnul 
S-a născut în peşteră ca să arate că lumea toată nu este decît o 
peşteră întunecată, pe care numai El poate să o lumineze. 
Domnul S-a născut în Betleem, iar cuvîntul „Betleem" 
însemnează „Casă a Pîinii"; aceasta pentru ca să arate că El este 
singura adevărată Pîine a Vieţii demnă a fi mîncată de adevăraţii 
oameni. 

O Stăpîne Doamne lisuse Hristoase, Fiule Veşnice al Dumnezeului 
Celui Viu, şi Fiule al Fecioarei Măria, luminează-ne şi ne hrăneşte 
pre noi cu Tine, 
Căci numai Ţie se cuvine toată slava şi mulţumită în veci, Amin. 

26 decembrie 

• Prăznuirea Soborului Preasfintei Stăpînei noastre de 



Dumnezeu Născătoarea şi Pururea Fecioara Măria 
în a doua zi după Naşterea Domnului, Biserica Ortodoxă o 
preamăreşte şi îi mulţumeşte Preasfintei Născătoare de 
Dumnezeu, cea care L-a născut cu trup pe Domnul, Dumnezeul şi 
Mîntuitorul nostru lisus Hristos. Praznicul acesta se numeşte 
Sobor [sau Sinaxă], deoarece în această zi toţi credincioşii se 
strîng să o preamărească pe Aceea care este Preasfînta 
Născătoare de Dumnezeu, şi să prăznuiască cu evalvie şi de 
obşte această Sfîntă Sărbătoare în cinstea Ei. La Ohrida .tradiţia 
acestei sărbători este străveche: aici, a doua zi după Naşterea 
Domnului nu se slujea vecernia decîtîn Biserica Născătoarei, 
numită Celniţa [de Căpetenie]. Toţi preoţii din cetate şi tot 
poporul se strîngea în această biserică spre a o preamări pe 
Preasfînta Născătoare de Dumenezeu şi Pururea Fecioara Măria. 

• Pomenirea Fugii în Egipt 

După ce Craii de la Răsărit l-au adus daruri Domnului Hristos şi I 
s-au închinat Lui la Betleem, au primit porunca de la un înger al 
Domnului să se întoarcă la casele lor pe o altă cale. Ticălosul rege 
Irod plănuia să ucidă pruncii din Betleem. Domnul a văzut intenţia 
lui Irod şi de aceea i-a poruncit lui losif prin înger să ia Pruncul şi 
pe mama Lui şi să fugă cu ei în Egipt, losif a făcut întocmai. Luînd 
Pruncul şi pe Preacurata Lui Maică, el a călătorit mai întîi la 
Nazaret (Luca 2: 39), unde şi-a pus în rînduială casa, iar apoi, 
luîndu-1 cu ei pe fiul lui lacob, au plecat în Egipt (Matei 2: 14). Astfel 
s-au împlinit cuvintele prorocului: lată Domnul vine pe nor uşor şi 
ajunge în Egipt (Isaia 19: 1). Şi astăzi se poate vedea în partea 
veche a oraşului Cairo peştera în care au mas membrii Sfintei 
Familii. De asemenea, în satul Matarea de lîngă Cairo, copacul 
sub care s-a odihnit Maica lui Dumnezeu cu Dumnezeiescul Prunc 
în braţe, precum şi izvorul de apă care prin minune a izbucnit sub 
umbra lui, se pot vedea şi astăzi. După ce a locuit mai mulţi ani în 
Egipt, Sfîntă Familie s-a reîntors în Palestina, iarăşi la porunca 
unui înger al Domnului. Astfel s-a 

împlinit prorocia: Din Egipt am chemat pe Fiul Meu (Osea 11: 1 ) . I rod 
murise, iar pe tronul lui mînjit de sînge urcase Arhelaus, fiul lui 
Irod, asemenea tatălui lui în răutate. Auzind că Arhelaus este pe 
scaunul regesc al Ierusalimului, Dreptul losif s-a întors în Galieea, 
şi s-a sălăşluit la Nazaret, la moştenirea lui părintească. Căci în 
Galileea domnea un alt fiu al lui Irod, Irod cel Tînăr, care era 
oarecum mai blînd decît fratele lui mai vîrstnic. 

• Pomenirea Sfîntului Preacuvios Evarest 

Citind cărţile Sfîntului Efrem Şirul, Evarest a părăsit serviciul 
diplomatic şi s-a făcut monah. Ca monah el s-a nevoit foarte 
aspru: el purta pe trupul lui lanţuri şi mînca doar pîine, doar o 
dată pe săptămînă. Sfîntul Evarest a trăit şaptezeci şi cinci de ani 
pe pămînt şi s-a strămutat la locaşurile cele cereşti ale lui Hristos 
cam pe la anul 825. 

• Pomenirea Sfîntului Eftimie Mărturisitorul, Episcopul Sardelor 



El a fost unul dintre Sfinţii Părinţi de la Sinodul al Şaptelea 
Ecumenic de la Niceea, din anul 783. El a avut de suferit treizeci 
de ani de surghiun pentru cinstirea sfintelor icoane, în timpul 
domniei împăratului Teofil Iconoclastul el a fost biciuit cu vine de 
bou, şi în acea tortură bestială a şi murit de mucenicească 
moarte, încununîndu-se cu cununa nemuririi la anul 840. 

• Pomenirea Sfîntului Cuvios Constantin din Sinada [„ cel dintre iudei"] 

El a fost de neam iudeu, convertit la Ortodoxie. La sfîntul lui botez, atingîndu-se 

capul lui de Sfînta Cruce, semnul ei s-a întipărit pe cinstitul lui cap 

şi i-a rămas aşa pînă la moarte. El a murit la Constantinopol în 

veacul al şaptelea. Vestit pentru marile lui nevoinţe şi pentru 

multele faceri de minuni, el şi-a văzut şi vremea morţii lui mai 

înainte cu şapte ani ca să seîntîmple. 132 

132 "[...] Pe cînd Constantin era copil mic şi mergea cu mama lui, a văzut pe un 

creştin că şi-a făcut semnul Sfintei Cruci pe gură cînd a căscat. De atunci o 

făcea şi el aşa cum 1-a văzut pe acela. A îndrăgit şi celelalte fapte creştineşti 

şi le făcea cu credinţă fierbinte. Din pricina aceasta îi strălucea faţa. A fost 

învăţat de sus de la Dumnezeu tainele creştine şi a stat nemîncat cîteva zile. 

Odată o evreică tînără a tăbărît asupra lui cu gînd de desfrînare. Iar el, vrînd 

să cunoască din nou prin faptă puterea Sfintei Cruci, a făcut deasupra fetei 

semnul Sfintei Cruci şi deodată a văzut că fata se prăbuşeşte la pămînt mută 

şi moartă; şi s-a minunat. A făcut apoi deasupra celei moarte iarăşi semnul 

Sfintei Cruci şi a înviat-o. Povăţuit de un nor dumnezeiesc, 

Cîntare de laudă la Soborul Preasfintei Născătoare de 

Dumnezeu 

La graniţa dintre noapte şi zorii de zi, 

Lumina e trandafirie, stropită cu rouă. 

Tu revărsat de zori eşti, Fecioară de Domnul dăruită, 

Vestitoarea zilei ce a mîntuit lumea. 

Tu îndreptat-aipre Eva şi-ai reîntors-o în Rai, 

Nu te scîrbi nici de noi, multpăcătoşii! 

Israil cu picioare uscate prin mare a trecut, 

Iar din stînca pustie ţîşnit-a izvor de ape; 

Rugul a ars, dar nu s-a mistuit, 

A asfinţitului lumină cu Răsăritul asemănare are: 

Acestea toate, Fecioară, eşti şi tu, 

Acestea toate sînt simboalele tale. 

Pre tine Biserica te numeşte Născătoare de Dumnezeu, 

Căci aceasta şi eşti, O Preacurată Fecioară! 

Tu de păcat eşti străină, el nu află în tine nimic, 

O Preacurată Maică a Mîntuitorului nostru! 

Penru a ta curăţie de El ai fost aleasă 

Ca să cobori pe pămînt pe Făcătorul lumii. 

De aceea Mijlocitoare eşti tu pentru totpămîntul, 

O, Bucuria noastră, te vom cînta în veac! 

s-a dus la o mînăstire numită Fuvution în care străluceau în virtute nişte bărbaţi 

vestiţi ce duceau viaţă schimnicească. A povestit stareţului cele petrecute cu el. 

Stareţul a poruncit să i se aducă o cruce şi i-a spus să o sărute. Şi pe cînd săruta 

fericitul cu evlavie partea de jos a Sfintei Cruci, atunci crucea, arma aceea 

cinstită, în întregime cu braţele ei s-a rezemat pe cuviosul lui cap şi a întipărit pe 

el chipul crucii, care a rămas neşters pînă la moartea lui. Apoi a fost învrednicit de 



Sfîntul Botez şi a primit numele de Constantin. După botezf...], pe piatra pe care 

au stat picioarele sale după ce a ieşit din colimvitră au rămas urmele picioarelor 

lui. f...]Lucra şi el corturi ca Sfîntul Apostol Pavel. Cînd îşi făcea rugăciunile către 

Dumnezeu, locul se umplea de bună mireasmă. Cînd mergea la biserică, uşile 

bisericii se deschideau de la sine, înaintea lui. Pentru curăţia inimii lui cunoştea 

gîndurile fraţilor din mînăstire. Apoi a ieşit din Mînăstirea Fuvution şi s-a dus la 

Muntele Olimpului şi de acolo în Mira, şi pe urmă în Cipru, şi de la Cipru în Atalia şi 

acolo a trecut cu picioarele un rîu care nu se putea trece decît cu barca. Şi după 

ce a umblat şi prin multe alte locuri s-a întors iarăşi în Olimp şi acolo a stat 

patruzeci de zile nu numai flămînd, ci şi îngropat pînă la mijloc într-o groapă. După 

acestea, fără voia lui a fost hirotonit preot, dar n-a părăsit o clipă luptele cele 

pustniceşti. [...] Mai înainte de mutarea lui, a spus celor din jurul lui cu de- 

amănuntul toată viaţa şi faptele lui." - Din Sinaxarul Sfîntului din Minei. 

Cugetare 

lată un fapt din istoria vieţii Dumnezeiescului Prunc: fugind sfinta 

familie în Egipt din pricina săbiei criminale a lui Irod, ei au fost 

atacaţi pe cale de tîlhari, care au apucat de căpăstru măgăruşul 

pe care se afla Preacurata Maică cu Pruncul la sîn. Unul dintre 

tîlhari s-a apropiat să vadă ce strînge la piept Preacurata Maică. 

Văzînd tîlharul faţa Pruncului Hristos a rămas în uimire de 

frumuseţea Chipului Lui şi a strigat: „însuşi Dumnezeu de ar lua 

asupra Lui chip de om, El nu ar putea fi mai minunat decît Pruncul 

Acesta!" Atunci tîlharul acesta i-a oprit pe ceilalţi de la a face 

vreun rău sfintei familii. Maica Domnului, privind la el, i-a zis: 

„Cunoaşte că Pruncul acesta îţi va răsplăti binele acesta într-o zi." 

Treizeci şi trei de ani mai tîrziu, acelaşi tîlhar stătea răstignit 

pentru crimele lui pe crucea cea de-a dreapta a Domnului Hristos. 

Numele lui era Di[s]mas, iar al tîlharului de-a stînga, Gestas. 

Privind la Hristos Domnul Cel Care era răstignit fără să aibă nici o 

vină, Dismas şi-a plîns cu amar toată viaţa lui păcătoasă. Hulindu- 

L Gestas pe Domnul, Dimas 1-a certat pe răul tîlhar şi i-a zis: Nu 

te temi tu de Dumnezeu, că eşti în aceeaşi osîndă? Şi noi pe 

drept... Acesta însă n-a făcut nici un rău (Luca23: 41). Di[s]mas este 

tîlharul care a auzit de la Domnul cuvintele: Astăzi vei fi CU Mine în rai. 

(Luca 23: 24). Astfel a dăruit Domnul Raiul celui care i-a cruţat 

viaţa cînd a fost Prunc. 

Luare aminte 

Să luăm aminte la curăţia Preasfintei Născătoare de Dumnezeu: 

La curăţia desăvîrşită a trupului ei, cel despătimit şi disciplinat de 

postirile aspre; 

La curăţia desăvîrşită a inimii ei, în care nu s-a sălăşluit niciodată 

pofta 

păcătoasă; 

La curăţia desăvîrşită a minţii ei, în care nu s-a sălăşluit niciodată 

gîndul păcătos. 

Predică Despre Preasfînta Fecioară Măria, de Dumnezeu 

Născătoarea 

Şi a zis Măria: lată roaba Domnului (Luca 1: 38). 

Cu adevărat, fraţilor, roaba Domnului este aceasta! Dacă roabă 

este aceea care înlocuieşte cu totul voia ei cu voia Domnului, 



atunci Preasfînta Fecioară esteîntîia dintre toate roabele lui 
Dumnezeu de pe pămînt Dacă roabă este aceea care, cu 
încordarea voinţei şi cu atenţie desăvîrşită priveşte la Domnul ei, 
atunci iară Preasfînta Fecioară Măria este întîia dintre toate 
roabele Domnului. Dacă roabă este aceea care îndură cu linişte, 
răbdare şi blîndeţe toate insultele şi încercările, aşteptînd 
răsplata numai de la Domnul ei, atunci iară şi iară Preasfînta 
Fecioară Măria este prima şi cea mai desăvîrşită dintre toate 
roabele Domnului. Ei nu i-a păsat de lume, ci i-a păsat numai de 
Dumnezeu; nici i-a păsat să se justifice înaintea lumii, ci doar să 
se afle dreaptă înaintea lui Dumnezeu. Maica Domnului este 
însăşi ascultarea; ea este însăşi slujirea; ea este însăşi blîndeţea. 
Preasfînta Fecioară a putut cu adevărat rosti adevărate cuvinte 
către îngerul Domnului cînd a zis: lată roaba Domnului. Cea mai 
mare desăvîrşire, şi cea mai mare onoare pe care o poate atinge 
o femeie pe pămînt, este aceea de a se putea numi roaba 
Domnului. Eva a pierdut această onoare şi această desăvîrşire, pe 
care Ie-a deţinut în Paradis fără să se fi jertfit pentru ele; pe cînd 
Fecioara Măria a dobîndit această desăvîrşire şi această onoare 
pe căzutul pămînt, făcîndu-şi viaţa jertfă pentru ele. 
Pentru rugăciunile Preasfintei Fecioare de Dumnezeu Născătoare, 
O Doamne lisuse Hristoase, miluieşte-ne pre noi! 
Căci a Ta este slava şi mulţumită în veci, Amin. 

27 decembrie 

• Pomenirea Sfîntului Intîiului Mucenic şi Arhidiacon Ştefan 
El a fost rudă cu Sfîntul Apostol Pavel şi unul dintre iudeii care 
locuiau în provinciile greceşti. El a fostîntîiul dintre cei şapte 
diaconi rînduiţi de Sfinţii Apostoli să slujească săracilor din 
Ierusalim. Pentru aceasta s-a numit „ar/z/diacon". Răii iudei au 
intrat într-o dispută cu el, dar nu au putut sta împotriva 
înţelepciunii şi puterii lui insuflate de Duhul, Care lucra prin el. 
Atunci ticăloşii iudei versaţi în calomnieri şi mînjirea bunului 
nume al oamenilor, au aţîţat poporul şi pe bătrînii poporului 
împotriva nevinovatului Ştefan, izvodind cum că Sfîntul Ştefan s- 
arfi ridicat împotriva lui Moise şi a Legii. S-au aflat uşor martori 
mincinoşi care să mărturisească ca fiind adevărate calomniile 
acestora. Atunci Sfîntul Ştefan a stat înaintea poporului şi toţi au 
văzut faţa lui ca o faţă de înger (Fapte 6: 15), adică faţa lui era 
luminată cu lumina harului, aşa precum odinioară faţa lui Moise 
după ce grăise cu Dumnezeu. Sfîntul Ştefan atunci şi-a deschis 
gura sa şi a grăit minunile şi nenumăratele fapte bune lucrate de 
Dumnezeu în mijlocul poporului lui Israel, precum şi 
nenumăratele crime ale acestui popor împotriva Dumnezeului lui. 
El mai cu seamă i-a certat pentru uciderea lui Hristos Domnul, 
numindu-i vînzători şi ucigaşi (Fapte 7: 52). Iar pe cînd aceştia, 
auzind, scrîşneau din dinţi ca nişte fiare împotriva lui, Sfîntul 
Ştefan a văzut cerurile deschizîndu-se şi slava lui Dumnezeu 



arătîndu-se din ele. Iar ceea ce a văzut, el a şi mărturisit atunci, 
înaintea iudeilor: lată, văd cerurile deschise şi pe Fiul Omului 
stînd de-a dreapta lui Dumnezeu (Fapte 7: 56). Atunci, acei 
oameni-fiare l-au scos afară din cetate şi l-au omorît bătîndu-1 
cu pietre. Printre acei ucigaşi se afla şi Saul, rudenia lui, acela 
care mai tîrziu avea să se curăţească de minciună şi să devină 
Sfîntul Apostol Pavel. Atunci, Preasfînta Născătoare de Dumnezeu 
sta pe o stîncă din depărtare, împreună cu Sfîntul Apostol şi 
Evanghelist loan, şi privea la mucenicia acestui întîi mucenic al 
Fiului ei şi Domnul, şi se ruga înaintea Lui pentru el. Acest 
martiriu s-a petrecut la un an de zile după Pogorîrea Sfîntului Duh 
peste Sfinţii Apstoli. Marele Gămăliei, bărbat foarte învăţat şi 
principe al iudeilor, era în taină creştin. El a luat în ascuns trupul 
Sfîntului Ştefan şi 1-a îngropat cu cinste la moşia lui părintească. 
Astfel acest mai întîiul dintre mucenicii creştini s-a săvîrşit către 
Domnul cu slavă, strămutîndu-se la locaşurile cele fericite gătite 
lui întru împărăţia lui Hristos Dumnezeu. 
• Pomenirea Sfinţilor Mucenici Theodor şi Theofan Scrişii 
Ei au fost fraţi de sînge, născuţi în Palestina şi educaţi întru toată 
ştiinţa şi înţelepciunea, şi cea din afară, şi cea dinlăuntru. Ei au 
fost mai întîi monahi în Lavra Sfmtului Sava cel Sfinţit, iar mai 
apoi au fost hirotoniţi întru presbiteri. Ei au luat chinuri bestiale 
pentru apărarea sfintelor icoane, sub trei împăraţi de urîtă 
amintire: Leon Armeanul, Mihail Balbus [„Cepeleagul", adică 
„bîlbîitul"] şi Teofil. Dementul Teofil i-a bătut cu propriile lui 
necurate mîini şi a poruncit să li se însemneze cu fierul roşu pe 
frunte versuri batjocoritoare, drept pentru care au fost numiţi 
„Scrişii." Ei au fost aruncaţi în închisoarea din Apamea Bitiniei. 
Teodor a murit acolo din pricina torturilor şi bătăilor. Sfintul 
Theofan, care a fost scos din închisoare în vremea împăraţilor 
Theodor şi Mihail, a fost sfinţit episcop al Niceei de către 
Patriarhul Melodie. Sfintul Teodor a murit la anul 833. Aceşti doi 
preaslăviţi sfinţi şi fraţi de sînge au luat cu cinste mucenicia 
pentru Hristos şi sînt bogat răsplătiţi de către El întru împărăţia 
Nemuritoare a Luminii. 

Cîntare de laudă la Sfîntul întîi Mucenic şi Arhidiacon 
Ştefan 

Asupra lui Ştefan celui luminat de Duhul, 
Asasinii iudei s-au repezit. 

Ştefan plin de sînge a îngenuncheat în ţărînă, 
Cu glas mare către Dumnezeu strigînd: 
„ O Doamne Care de pe Cruce iertat-ai păcatul 
Cel mai mare din cele cepămîntul au zguduit, 
Cel mai mare din cele ce grozit-au cerul, 

lartă-le lor şi acest păcat. 

Ce este uciderea mea pe lîngă a Ta Răstignire? 

Şi ce sînt eu pe lîngă Domnul meu? 

Praf şi cenuşă sînt eu înaintea Ta, Doamne, 



lartă-le lor şi acest păcat!" 
Zicînd aşa s-a săvîrşit către Domnul, 
Iar laşii iudei ucigîndu-l, s-au risipit. 
Atuncipogorîtu-s-au îngeri din ceruri 
în jurul trupului primului martir. 
Ei intontat-au cîntări dumnezeieşti prohodindu-l, 
Şi dusu-i-au sufletul cu cinste în Paradis. 
Cugetare 

lată o istorie din viaţa Francului Hristos: ambii proroci mari, Isaia 
şi leremia, au prorocit că Domnul va veni în Egipt şi că prezenţa 
Lui acolo va dărîma la pămînt capiştile păgîne şi va sfărîma idolii. 
Prorocul Isaia a zis: lată Domnul vine pe nor uşor şi ajunge în 
Egipt. Idolii Egiptului tremură înaintea feţei Lui (Isaia 19:1, 133 cf. 
leremia 43: 12-13 134 ). Ajungînd dumnezeieştii refugiaţi la cetatea 
Hermopolis (Cairo), ei s-au apropiat de un templu păgîn, iar idolii 
din interiorul acelui templu au căzut fără veste la pămînt şi s-au 
sfărîmatîn bucăţi. Sfîntul Palladie scrie despre acestea în a sa 
Istorie Lausiacă [tradusă şi în limba română]: „Noi am văzut acolo 
temple păgîneşti, în care toţi idolii sculptaţi au căzut la pămînt şi 
s-au sfărîmat la venirea Domnului." La un loc numit Sirin se aflau 
trei sute şaizeci şi cinci de idoli. Intrînd Maica Domnului cu 
Dumnezeiescul Prunc în braţe în acel templu, toţi cei 365 de idoli 
au căzut la pămînt şi s-au sfărîmat. Toţi idolii din întregul Egipt s- 
au sfărîmatîn acelaşi fel. Sfîntul Proroc leremia, care la adîncile 
lui bătrîneţi a vieţuitîn Egipt, a prorocit preoţilor păgîni egipteni 
că toţi idolii vor cădea la pămînt şi toate chipurile turnate se vor 
sfărîma atunci cînd va veni în Egipt o Maică Fecioară purtînd în 
ale ei braţe Prunc Dumnezeiesc născut într-o iesle. Preoţii 
egipteni au ţinut bine minte acea prorocie. In conformitate cu ea, 
ei au săpat un chip al Fecioarei, stînd întinsă pe un pat, iar alături 
de ea, Pruncul ei înfăşat în scutece: ei s-au închinat mereu 
înaintea acelui chip. Regele Ptolemeu i-a întrebat pe preoţii 
egipteni ce reprezintă acel chip, iar ei i-au răspuns că este o 
prorocie tainică încredinţată de un proroc strămoşilor lor, pe care 
ei o aşteaptă să se împlinească. Şi cu adevărat s-a împlinit 
prorocia, ea descoperindu-se nu doar înaintea ochilor păgîni ai 
preoţilor egipteni, ci şi înaintea ochilor întregului pămînt. 

133 în Biblia de la Bucureşti, mai corect şi mai literal: Şi se vor clăti [se vor 
sfărîma, se vor cutremura srarîmîndu-se la pămînt, ca într-un cutremur de 
pămînt] ceale făcute de mînă ale Eghipetului de cătrăfaţa Lui. 

134 Voi aprinde foc în capiştile dumnezeilor Egiptului; Nabucodonosor le va 
arde pe acelea, pe idoli îi va distruge cu totul şi se va îmbrăca cu ţara 
Egiptului, cum se îmbracă păstorul cu haina sa; şi va ieşi de acolo nesupărat; 
El va sfărîma stîlpii templului Soarelui de la On şi capiştile dumnezeilor 
Egiptului le va arde cu foc. - Iar în Biblia de la Bucureşti, acest loc de la leremia 
(XLIII: 11-13) sună astfel: Şi va întră [Navuhodonosor] şi va lovi pămîntul 
Eghipetului, pre carii la moarte, la moarte; şi pre carii la înstrăiinare, la 
străiinare; şi pre carii la sabie, la sabie. Şi va arde foc în casele dumnezeilor 
lor, şi le va pîrjoli pre eale, şi va înstriina pre ei, şi va păduchea pămîntul 
Eghipetului în ce chip păduche păstoriul haina lui, şi va ieşi cu pace. Şi va 



zdrobi stîlpii cetăţii a lliupoleos, cei de la Enom, şi casele lor le vor arde de tot 

cu foc 1 ". 

Luare aminte 

Să luăm aminte la înţelepciunea Preasfmtei Născătoare de 

Dumnezeu şi Pururea Fecioarei Măria: 

• La cît de înţelept a grăit ea cu îngerul lui Dumnezeu (Luca I: 
28-38); 

• La negrăita înţelepciune cu care şi-a pus în inimă toate cele ce 
s-au petrecut la naşterea Domnului lisus Hristos şi la toate cele 
prorocite despre El; 

• La cît de înţelept i-a povăţuit pe slujitorii Nunţii de la Cana să 
facă toate cîte El li le va porunci. 

Predică Despre Preasfînta Fecioară, de Dumnezeu Născătoarea 
Măreşte sufletul meu pre Domnul (Luca 1: 46). 
Fraţilor, noi în total avem foarte puţine cuvinte grăite de Maica 
Domnului nostru în textele Sfintei Scripturi. Toate aceste cuvinte 
sînt parte a rugăciunii ei de preamărire către Domnul. Ea înaintea 
oamenilor a păstrat tăcere, dar în inima ei a grăit pururea cu 
Dumnezeu, în fiecare zi şi în fiecare ceas ea afla noi şi noi prilejuri 
şi îndemnuri să îl preamărească pe Domnul. O, cîte nesfîrşite 
volume de carte ar fi necesare ca să cuprindă toate rugăciunile ei 
de preamărire către Dumnezeu, rostite de ea de-a lungul întregii 
ei vieţi în sfînta ei inimă! Dar chiar şi din această singură 
rugăciune de preamărire a lui Dumnezeu de către Maica 
Domnului, cuprinsă în Evanghelia de la Luca, rostită înaintea 
verişoarei ei, Sfînta Elisabeta, mama Sfîntului Botezător şi 
înaintemergător loan, orice creştin poate să îşi dea seama de 
sufletul Maicii Domnului: el este potir strălucitor şi parfumat de 
crin imperial, din care rugăciunea se înalţă ca tămîia. Cîntarea ei 
de preamărire rostită înaintea verişoarei ei, Elisabeta, nu este 
decît una dintre cîntările cele minunate şi de-a pururea ale inimii 
ei, care ne-a parvenit şi nouă prin intermediul Sfintei Evanghelii 
de la Luca. Căci ea, chiar şi mai înainte de a auzi Sfînta 
Evanghelie de pe buzele Fiului ei, a ştiut cum să grăiască cu 
Dumnezeu şi cum să îl preamărească pe El, în acord cu învăţătura 
Sfintei Evanghelii. Cunoaşterea aceasta i-a venit ei de la Duhul 
Sfînt al lui Dumnezeu, al Cărui har pururea curgea în sufletul ei, 
precum apa sfinţită curge într-un potir preacurat de aur. Sufletul 
ei L-a preamărit cu cîntări pre Domnul de-a lungul întregii ei vieţi, 
şi de aceea Domnul a înălţat-o pre Ea deasupra heruvimilor şi 
serafimilor. De aceea şi pe noi cei preamici şi păcătoşi ne va 
preamări Dumnezeu întru a Sa împărăţie dacă şi noi ne vom 
învăţa să o preamărim pururea pe Ea, cu cuvîntul, 
gîndul, şi cu fapta vieţii noastre; dacă şi noi, asemenea Ei, îl vom 
preamări pe Domnul cu faptele, cuvintele, gîndurile şi rugăciunile 
noastre. 

O Preasfînta, Preacurată, şi Preabinecuvîntată Născătoare de 
Dumnezeu Fecioară, acoperă-ne pre noi cu aripile rugăciunilor 



tale! 

Căci ţie şi Fiului tău Dumnezeului nostru se cuvin pururea toată 

închinăciunea şi mulţumită, Amin. 

28 decembrie 

• Pomenirea Celor Douăzeci de Mii de Mucenici [arşi în biserica] din 
Ni corni di a 

In timpul domniei răului împărat Maximian Hercules, a înflorit 
minunat la Nicomidia Credinţa Creştină, sporindu-şi roadă din zi în 
zi. Aflîndu-se odată împăratul în această cetate, şi aflînd de 
numărul mare de creştini din ea, şi de înflorirea pe care o 
cunoaşte Credinţa Creştină, s-a umplut de ură şi a pus la cale 
exterminarea ei. Se apropia Praznicul Naşterii Domnului, şi 
împăratul ştia că atunci toţi creştinii se vor strînge în marea 
biserică din Nicomidia. De aceea el a poruncit ca, biserica să fie 
înconjurată de lemne uscate, cărora soldaţii la momentul cuvenit 
să le pună foc. Astfel, cînd toţi creştinii se strînseseră după miezul 
nopţii în biserică pentru săvîrşirea Sfintei Liturghii, soldaţii au 
înconjurat biserica şi nu au mai permis nimănui să iasă din ea. 
înăuntru a intrat trimisul împăratului care Ie-a vestit creştinilor că 
împăratul îi somează să jertfească idolilor, altfel vor fi arşi de vii. 
Atunci arhidiaconul bisericii, aprins de focul rîvnei dumnezeieşti şi 
atlet al lui Hristos, a întărit poporul şi i-a pus înainte slava 
muceniciei la care îi cheamă Dumnezeu. El Ie-a pus înainte pilda 
Celor Trei Tineri din Cuptorul de Foc: „lată, Fraţilor, Masa Sfintei 
Jertfe stă înaintea noastră, pe Ea Domnul Se aduce acum Jertfă 
pentru noi! Oare nu ne vom pune şi noi vieţile spre a Lui slavă şi 
a noastră mîntuire în acest loc sfînt?" Poporul s-a umplut de 
Duhul Sfînt şi au voit cu rîvnă să răspundă dumnezeieştii 
chemări. Atunci toţi catehumenii au fost botezaţi şi unşi cu Sfîntul 
şi Marele Mir. 135 Soldaţii, văzînd răspunsul lor, au pus foc bisericii, 
135 Atunci înaltpreasfinţitul Antim a împărtăşit tot poporul din biserică cu 
Preacuratele lui Hristos Taine. De asemenea, "Prin harul lui Dumnezeu Sfintul 
Antim a scăpat nevătămat, ca să fie de folos şi altora. El a adus prin Botez pre 
mulţi la Hristos şi, după ca a fost mult chinuit, s-a mutat la Hristos şi a 
dobîndit împărăţia Cerurilor." - vezi Sinaxarul Sfinţilor din Minei. 
incendiind lemnele aşezate din timp. Toţi cei douăzeci de mii de 
oameni dinăuntru au ars de vii, înăltînd cîntări de laudă lui 
Dumnezeu. Biserica a ars timp de cinci zile; din ea s-a înălţat un 
fum de o bunămireasmă negrăită care a umplut tot ţinutul. 
Deasupra locului a stat o lumină aurie, negrăită, ca străbătută de 
raze de soare. Aşa s-au săvîrşit către Domnul aceste mii de 
bărbaţi, femei şi copii, încununîndu-se cu cununile veşnicei slave 
de către Domnul Hristos, în Fericita Lui împărăţie. Ei au luat 
mucenicia la anul 302. 

• Pomenirea Cuviosului Părintelui nostru Simeon, Izvorîtorul de Mir 
El a fost înemeietorul sfintei mînăstiri Simonospetra din Sfîntul 
Munte Athos. El s-a preaslăvit cu asprele nevoinţe întru care 
pururea s-a nevoit, cu vederile dumnezeieşti şi cu facerile de 



minuni. El s-a săvîrşit cu pace către Domnul, la anul 1257. 

• Pomenirea Sfintei Muceniţe Domna 

Ea a fost fecioară şi preoteasă păgînă la curtea împăratului 

Maximian. Dar citind Faptele Sfinţilor Apostoli, pe care le 

dobîndise într-un oarecare fel, duhul ei s-a curăţit şi s-a aprins de 

lumina adevărului, iar fecioara Domna a crezut în Hristos şi s-a 

botezat de către Episcopul Chirii al Nicomidiei, împreună cu 

eunucul Ind. Sfîntul Chirii a sfatuit-o pe ea să intre în Mînăstirea 

ce avea egumenă pe Fericita Agatha, ceea ce Fecioara Domna a 

şi făcut. Dar căutînd-o împăratul, Fericita Agatha a îmbrăcat-o pe 

Domna în haine bărbăteşti şi a ascuns-o în-tr-o mînăstire de 

bărbaţi. Aceasta s-a întîmplat pe cînd la Nicomidia ardeau de vii 

în biserică cei Douăzeci de Mii de Mucenici, din porunca aceluiaşi 

Maximian. Imediat după acest holocaust, la porunca împăratului, 

Sfinţilor Ind, Gorgonie şi Petru li s-au legat de gît pietra de moară 

şi au fost aruncaţi în mare. Marelui general Zeno, care i-a 

împotrivă pe faţă împăratului, acuzîndu-1 de crime şi de idolatrie, 

i s-a tăiat pe loc capul; Sfîntul Theofil, diaconul Sfîntului Episcop 

Antim, a fost asasinat prin bătaia cu pietre şi cu săgeţi; Fericita 

Egumenă Agatha, precum şi aristocraţii Dorotei, Mardonie, 

Migdonie şi Eftimie au fost şi ei asasinaţi pentru mărturisirea lui 

Hristos. într-o noapte, Fecioara Domna, mergînd pe ţărmul mării 

[îmbrăcată în straie bărbăteşti], a văzut nişte pescari cum îşi 

aruncă mrejele în mare. Ea atunci plîngea uciderea Sfîntului Ind. 

Strigată de pescari să le ajute la scoaterea mrejelor din apă, ea a 

mers şi a văzut că în mreje s-au aflat trei trupuri de oameni. Ea 

atunci i-a recunoscut pe Sfinţii Ind, Gorgonie şi Petru şi, luînd 

trupurile lor, Ie-a îngropat cu cinste. Aflînd împăratul că există un 

tînăr care în 

fiecare noapte merge şi tămîiază mormintele mucenicilor creştini, 

el a poruncit prinderea şi decapitarea lui. Astfel a fost omorîtă 

Sfinta Domna, încunîndu-se cu cununa veşnicei slave a 

muceniciei de către Domnul Hristos, şi strămutîndu-se la 

locaşurile cele cereşti unde se bucură pururea împreună cu 

ceilalţi mucenici, prietenii ei. 

Cîntare de laudă la Sfinţii Douăzeci de Mii de Mucenici din 

Nicomidia 

O Sfinţilor Mucenici, chinul vostru a pierit, 

De pe ale voastre feţe lacrima s-a şters, 

Rănile s-au vindecat. 

Chinul Bisericii însă va mai dura, paharul suferinţelor ei 

Nu s-a umplut desăvîrşit. 

O, Sfinţilor Slăviţi lor Mucenici, noi pre voi vă rugăm: 

Apăraţi Biserica pînă la sfirşit! 

O, Sfinţilor Mucenici, ai lumii biruitorilor, 

împotriva voastră s-au ridicat toate legiunile din iad. 

Voi statu-le-aţi împotrivă, ca nişte viteji, 

Iar ele s-au prăvălit în neant. 



Voi acuma priviţi Faţa Sfintei Treimi, 
In Dumnezeiasca Lumină vă bucuraţi. 

O, Sfinţilor Mucenici, noi ale voastre răni le sărutăm, Şi ale voastre 
lacrimi, al vostru sînge sfînt. Voi fortăreaţă sînteţi a Bisericii lui 
Hristos, Rugaţi-vă Lui pentru noi, cei din Ea! Rugaţi-vă Lui ca să ne 
facă vrednici Fraţii voştri să ne numim şi noi. Rugaţi-vă Lui ca să ne- 
asemanăm vouă, O, Sfinţilor viteji, ai Harului Fii! 
Cugetare 

lată o istorie din viaţa Dumnezeiescului Prunc: apropiindu-se 
Presfînta Fecioară Măria cu Dumnezeiescul Prunc şi Dreptul losif 
de cetatea Hermopolis [Cairo], ei au văzut un copac înaintea 
porţilor cetăţii. Cei care veneau de departe, obosiţi, obişnuiau să 
se odihnească sub acest copac, mai înainte de a intra în cetate, în 
pofida faptului că nu era un copac foarte înalt, nici foarte des, iar 
umbra nu era foarte bună. Dar în acea ţară secetoasă şi fără 
vegetaţie egiptenii numeau acel copac „Persea" şi se închinau la 
el ca la o divinitate, crezînd că un duh locuieşte în el. în realitate, 
în acel copac locuia un diavol. Apropiindu-se de acel copac 
dumnezeiasca Familie, copacul s-a cutremurat cu un cutremur 
înfricoşat, iar duhul necurat a fugit de acolo, căci s-a temut de 
apropierea Pruncului Hristos. Atunci s-a văzut lucru de minune: 
copacul şi-a aplecat coroana lui rară pînă la pămînt, închinîndu-se 
înaintea Pruncului Dumnezeu, ca o fiinţă raţională. Copacul a 
rămas astfel îndoit, dăruind de atunci înainte umbră minunată 
călătorilor osteniţi. De atunci copacul a căpătat miraculoase 
puteri tămăduitoare de la Pruncul Hristos, care vindecau toate 
neputinţele oamenilor. Sfinţii călători au mers după aceea în satul 
Maratea. In apropiere de sat ei au văzut un smochin, şi, intrînd 
Dreptul losfi în sat spre a rîndui cele de trebuinţă, Preasfînta 
Fecioară au mers sub smochin cu Pruncul ca să afle odihnă. Şi o, 
minune! Pomul s-a aplecat cu ramurile pînă la pămînt, sporind 
minunat umbra atît de trebuitoare! Iar tulpina groasă a 
smochinului s-a despicat, dăruind locaş de odihnă Pruncului şi 
Mamei! Lucru şi mai minunat încă, izvoraş de apă proaspătă şi vie 
a izbucnit atunci lîngă smochin. Dreptul losif a aflat căsuţă de 
locuit în apropierea smochinului minunat, şi acolo s-au sălăşluit. 
Iar acela a fost singurul izvor de apă proaspătă şi vie din întregul 
Egipt, căci singura altă apă a Egiptului vine din Nil, care se 
ramifică în mulţime de canale. Astfel, cele asemenea se adună 
împreună: Domnul Hristos, Izvorul Nemuritor al Apei Celei Vii, a 
făcut să izvorască doar prin simpla Lui Prezenţă izvorul apei celei 
vii şi proaspete din adîcul pămînt. 
Luare aminte 

Să luăm aminte la soborul sfinţilor mucenici ai lui Hristos: 
La cum au îndurat moartea cu vitejie, nelepădîndu-se de Hristos; 
La cum, din dragoste pentru Hristos Domnul, au mers la a lor moarte ca 
şi la un praznic; 
La cum ei se bucură acum în ceruri de Sfînta Lui Faţă, şi se roagă 



Lui 

pururea pentru noi. 

Predică Despre Preasfînta Fecioară Măria, de Dumnezeu 

Născătoarea 

Mama Lui a zis celor ce slujeau: Faceţi orice vă va spune (loan 2: 5). 
lată aici bucurie pentru toţi credincioşii! Cea care stă cel mai 
aproape de Domnul Hristos Mîntuitorul în ceruri, aşa cum a stat şi 
pe pămînt, poartă de grijă de credincioşi, se pogoară la ei, îi ajută 
şi îi sfătuieşte. Faceţi orice vă va spune El, Care este Fiul meu şi 
Dumnezeul meu. Aşa i-a sfătuit Ea pe slujitorii de la Nunta din 
Cana Galileii, iar ei au făcut cuvîntul ei şi au văzut minunea. Din 
acele puţine cuvinte ale Preasfintei Fecioare, Mireasa lui 
Dumnezeu, înregistrate de Sfînta Scriptură, noi primim o 
învăţătură foarte scumpă, singura şi cea mai adevărată 
învăţătură scripturistică pe care a dat-o Ea omenirii în timpul 
vieţii ei pămînteşti. Faceţi orice vă va spune! Ca şi cînd ar fi voit 
să spună: El cunoaşte toate; El poate toate; El vă iubeşte pe voi 
toţi; de aceea, nu vă uitaţi nici încoace, nici încolo, ci priviţi numai 
la El şi împliniţi cuvîntul Lui! Preasfînta Fecioară a cunoscut că 
responsabilitatea ei în această lume este aceea de a vieţui numai 
Domnului, de a îndruma pururea omenirea către Domnul ca Izvor 
al Vieţii, şi ea în mod voluntar îşi continuă şi din ceruri 
responsabilitatea ei de pe pămînt. De-a lungul întregii istorii a 
Bisericii, ea a povăţuit şi povăţuieşte neîncetat omenirea să facă 
tot ceea ce Domnul spune. Aceasta este Evangheia ei, Evanghelia 
Preasfintei Născătoare de Dumnezeu şi Pururea Fecioarei Măria. 
Ea nu constă din cele Patru Cărţi ale Evangheliştilor Noului 
Testament, ci din patru cuvinte: Faceţi toi ce Spune. O, fraţilor, să 
o ascultăm pe ea! Să o ascultăm ca pe o maică a noastră şi mai 
mult decît pe mama noastră! Căci ea cel mai mare bine îl doreşte 
pentru noi, anume să împărăţim veşnic alături de Fiul ei întru 
Veşnica Lui împărăţie. 

O, Preasfînta Născătore de Dumnezeu şi Pururea Fecioară, ajută- 
ne nouă să împlinim cuvintele Lui! 

Căci numai a ta şi a Lui este toată slava şi mulţumită în veci, 
Amin. 

29 decembrie 

• Pomenirea Celor Paisprezece Mii de Prunci ucişi de Irod 
Mergînd Magii în Betleem să se închine Dumnezeiescului Prunc şi 
nemaiîntorcîndu-se la Ierusalim ca să dezvăluie lui Irod cele despre 
Prunc, ci -la porunca îngerului - mergînd în patria lor pe altă cale, 
Irod s-a înfuriat ca o fiară sălbatică şi a poruncit uciderea tuturor 
pruncilor de parte bărbătească din tot Beleemul Iudeii şi din 
împrejurimi, în vîrstă de doi ani şi mai jos. Porunca colosalei crime a 
fost împlinită în amănunt. Soldaţii au masacrat şi au exterminat 
pruncii în nenumărate feluri: pe unii i-au decapitat, pe alţii i-au izbit 
de pietre, pe alţii i-au călcat în picioare, pe alţii i-au sugrumat cu 
mîinile lor. Iar teribilele ţipete de disperate ale maicilor s-au urcat 



pînă la cer, după cum a prorocit prorocul: Glas se aude în Rama, 
bocet şi plîngere amară. Rahila îşi plînge copiii (leremia 31: 15; 
Matei 2: 18). Crima aceasta fără seamăn s-a petrecut la un an după 
Naşterea Mîntuitorului, cînd Irod căuta Pruncul ca o fiară sălbatică, 
ca să îl ucidă. El a trimis şi la Zaharia, Marele Preot, ca să i-1 ceară 
pe fiul lui, pruncul loan, Botezătorul Domnului, ca să îl omoare. El 
credea că loan este noul rege. Cum Zaharia nu 1-a dat pe fiul său, el 
a fost omorît de soldaţi în Templu, la porunca lui Irod [şi s-a întărit 
sîngele lui ca piatra pe dalele de marmură, spre ţinere de minte 
urmaşilor]. Dementul Irod l-ar fi omorît şi pe preabătrînul şi Dreptul 
Simeon, cel care L-a întîmpinat pe Domnul la Templu, dacă acesta 
nu ar fi murit mai dinainte. După ce l-a asasinat pe Zaharia, Irod s-a 
repezit la bătrînii lui Israel, cei pe care îi întrebase despre Prunc, şi 
care îi spuseseră că are să se nască în Betleemul Iudeii. Atunci l-a 
ucis el pe Hircan, Marele Preot, şi pe cei şaptezeci de bătrîni ai 
Sinedriului. Aşa au sfirşit aceia care se învoiseră cu Irod la uciderea 
Pruncului. După aceasta Irod în demenţa lui şi-a ucis fratele, sora, 
soţia, şi pe cei trei fii ai lui. La urmă a căzut pedeapsa lui Dumnezeu 
ca un pumn de fier şi asupra lui: căci el a început să tremure, apoi i 
s-au umflat necuratele picioare, apoi i-a putrezit toată partea de jos 
a trupului, iar viermii l-au năpădit cu totul; nasul i s-a înfundat iar 
din el ieşea o duhoare pestilenţială şi sufocantă care se simţea pînă 
departe, în ceasul morţii aflîndu-se, Irod şi-a amintit de închisorile 
care gemeau de iudei, şi a poruncit să fie ucişi toţi imediat, ca să nu 
se bucure de moartea lui. Aşa lepădatu-şi-a acest sinistru criminal 
necuratul lui suflet, dîndu-1 în gheara satanei, spre posedare fără de 
sfîrşit. 

• Pomenirea Preacuviosului Părintelui nostru Marcel 

El s-a născut în Apamea Siriei. El a fost egumenul Obştii 
Achimiţilor [celor care niciodată nu dorm] din Constantinopol. El a 
fost străvăzător cu duhul, vindecător al bolilor şi mare făcător de 
minuni. El a grăit cu îngerii şi a călcat cu putere peste toată 
puterea diavolilor. După moartea lui, Sfintul Marcel s-a arătat 
Sfîntului Lucian celui din Obştea lui şi i-a descoperit că L-a rugat 
pe Dumnezeu să îl aducă [pe Sfintul Lucian] în împărăţia Cerurilor 
curînd. Acest bărbat dumnezeiesc s-a săvîrşti către veşnica viaţă 
la anul 486. 

• Pomenirea Preacuvioşilor Părinţilor noştri Marcu Groparul şi Teofil, 
Omul Lacrimilor 

Ei au fost monahi la Mînăstirea Peşterilor de la Kiev. Sfintul Marcu 
a fost atît de plin de har încît poruncea morţilor, iar ei îl ascultau: 
el a trimis cuvînt unui monah care murise şi fusese deja spălat şi 
prohodit, şi i-a zis: „Aşteaptă pînă mîine, Frate, căci nu am 
isprăvit încă de săpat groapa ta!" - iar monahul acela a deschis 
ochii şi a aşteptat viu pînă a doua zi. Sfintul Teofil a plîns în 
fiecare zi a vieţii pentru păcatele lui, iar lacrimile curgeau într-un 
lighean. Mai înainte de a lui moarte, un înger al Domnului s-a 
pogorît la el şi i-a arătat un alt lighean, mult mai mare: acela 
conţinea lacrimile sfmtului care curseseră pe pămînt, sau pe care 



şi le ştersese cu mîna, sau care i se uscaseră pe faţă. Astfel, cu 

deamănuntul se cunosc în ceruri şi se ţine socoteala tuturor 

lacrimilor noastre de pe pămînt, a tuturor suferinţelor, nevoinţelor 

şi suspinelor inimii noastre întru dorirea şi lucrarea mîntuirii. 

Aceşti doi minunaţi robi ai lui Dumnezeu s-au săvîrşit către 

Domnul în veacul al unsprezecelea, şi odihnesc acum întru a Lui 

Veşnică împărăţie. 

Cîntare de laudă la Cei Paisprezece Mii de Prunci ucişi de 

Irod 

Glas s-a auzit din Rama, bocet şi plîngere amară, 

Mamele plînsu-şi-au copiii, pînă la Dumnezeu. 

Pruncii lor zăceau măcelăriţi în sînge, 

Deasupra lor prăvălite, cu sînge maicile plîngeau. 

Plîns-a atunci cetatea lui David toată, 

Cerul s-a îngrozit de crima lui Irod, 

Cerul s-a îngrozit, s-a cutremurat pămîntul, 

De ţipetele pruncilor ucişi, 

Şi-al maicilor, pentru copiii lor. 

Uciderea menită pentru Dumnezeiscul Fiu 

S-a abătut asupra inocenţilor mii; 

Abătutu-s-apeste cei de o vîrstă cu El, 

Peste nevinovaţii, inocenţii copii. 

Slugile asasinului năvălit-au cu moarte 

Acolo unde îngerii Domnului cîntau, 

Acolo unde păstorii îngenuncheaseră cu evlavie 

Şi se închinaseră Copilului Hristos. 

Acolo au curs torente de sînge, 

Şi pentru ce? Pentru ca el, Irod, să domnească suprem! 

Cînd Doctorul Sufletelor S-a îmbrăcat cu trup, 

El dat-a la iveală ale pămîntului răni; 

El dat-a la iveală ale lui păcate, 

Ale lui puroaie, colcăind de viermi, 

El omului adus-a sjînta înştiinţare 

Că numai cerul îl poate vindeca pe el. 

Iar pe ai Patimii Lui prunci înaintemergătorii, 

El i-a încununat cu cununi din cer. 

Cugetare 

lată o istorie din viaţa Preasfintei Născătoare de Dumnezeu şi 

Pururea Fecioarei Măria: Ea L-a zămislit pe Pruncul Hristos într-o zi 

de vineri, cum tot într-o zi de vineri a fost şi Răstignirea Lui; iar de 

născut, L-a născut pe Domnul Dumnezeu în întîia zi a săptămînii. 

Căci în întîia zi a săptămînii a zis Dumnezeu: Să fie lumină! (Facerea 

1: 3); şi în prima zi a săptămînii a căzut mană din cer; în această 

zi, de aceea, S-a născut Domnul Hristos în această lume; şi întru 

această zi S-a botezat în Iordan. Vieţuia pe atunci la Betleem 

foarte vîrstnica Salomeea, ruda Dreptului losif şi a Fecioarei Măria. 

Ea atunci nu a putut să îi găzduiască pe ei la ea acasă, şi de 

aceea a mers la peştera în care tocmai se născuse Pruncul. Ea s-a 

uimit cu uimire mare să vadă o maică aşa de tînără că a născut 



Iară dureri, fără ajutorul unei moaşe, că şi-a înfăşat singură 
pruncul, şi că pe lîngă toate acestea putea să mai stea încă pe 
picioarele ei. Auzind însă că Naşterea aceea nu este a unui prunc 
obişnuit ci a lui Dumnezeu, că Măria Fecioară a fost şi Fecioară a 
rămas şi în timpul Naşterii şi după Naştere, vîrstnica Salomeea nu 
a crezut, ci şi-a întins mîna ei către trupul preacurat al Fecioarei, 
ca să o examineze în felul moaşelor, şi să vadă dacă este 
adevărat. De aceea, pentru necredinţa şi obrăznicia ei, i s-a uscat 
tot atunci mîna. Bătrîna s-a înspăimîntat şi a prins să-şi bocească 
mîna ei uscată. Dar, atingîndu-se mai după aceea cu ea de Prunc, 
ea s-a vindecat minunat, avînd-o cum era şi mai înainte. Astfel, 
bătrîna Salomeea nu s-a mai îndoit de fecioria dumnezeiască a 
Preacuratei Maici, nici de Dumnezeirea Pruncului. Astfel, după 
patruzeci de zile, cînd potrivit rînduielii din Lege Preacurata 
Fecioară a venit cu Copilul la Templul de la Ierusalim, Zaharia 
Marele Preot a aşezat-o pe Fecioara Maică în partea din Templu 
rezervată fecioarelor. Fariseii şi preoţii s-au tulburat din pricina 
aceasta şi au voit să o scoată pe Fecioara de acolo şi să o aşeze 
în partea femeilor măritate, dar Zaharia cel străvăzător cu duhul 
nu Ie-a îngăduit, zicîndu-le răspicat că Măria este Fecioară, deşi a 
născut. Pentru aceasta bătrînii iudeilor l-au urît pe Marele Preot 
Zaharia şi i-au cerut lui Irod să-1 omoare. Imediat după ieşirea din 
Templu, de Dumnezeu Născătoarea şi Dreptul losif au plecat de la 
Ierusalim la Nazaret, iar de acolo, în Egipt. 
Luare aminte 

Să luăm aminte la soborul sfinţilor ierarhi şi învăţători ai Sfintei 
Biserici a lui Hristos: 

• La cum ei au propovăduit cu rîvnă Evanghelia şi bine au 
păstorit turma lui Hristos; 

• La cum ei au confirmat şi au întărit mereu şi mereu Curăţia 
Credinţei şi au călcat în picioare ereziile; 

• La cum ei acum se bucură veşnic întru împărăţia Cerurilor şi 
ne ajută neobosit nouă, celor de pe pămînt. 

Predică Despre Preasfînta Născătoare de Dumnezeu şi 
Pururea Fecioară Măria 
Şi prin sufletul tău va trece sabie (Luca 2: 35). 
Cine de pe pămînt se va putea compara vreodată cu Domnul 
întru răbdătoare suferinţă a chinurilor, dacă nu Preacurata Lui 
Maică? Bătrînul Simeon, cela împodobit cu albeaţa bătrîneţelor 
adînci, de îi străluceau pletele şi barba ca puful de lebădă, a 
văzut profetic viitoarele suferinţe ale Fecioarei, şi Ie-a asemănat 
cu o sabie care îi va străpunge inima. O sabie a străpuns sufletul 
ei atunci cînd Dreptul losif, în timpul Sarcinii ei, s-a îndoit de 
dînsa; a doua sabie a străpuns sufletul ei cînd a trebuit să fugă în 
Egipt, spre a scăpa Pruncul de sabia criminală a lui Irod; a treia, a 
patra, şi nenumărate săbii au străpuns sufletul ei cînd a văzut ura 
drăcească şi intrigile zilnice ale bătrînilor iudeilor împotriva Fiului 
ei, în tot timpul propovăduirii Lui pe pămînt, şi al facerii de minuni 



şi de bine poporului, între ei. Dar cea mai cumplită sabie a 
străpuns sufletul ei cînd a stat la piciorul Crucii pe care era 
răstignit Fiul ei şi Domnul. Aceea a fost sabia prorocită ei de 
Vîrstnicul şi Dreptul Simeon. Măreaţă şi cumplită a fost tăcerea ei, 
sub al cărei văl în toată viaţa îşi acoperise plînsul, durerea inimii 
şi rănile sufletului, în acel crepuscul, toate acele nenumărate mii 
de dureri acumulate în preacurata ei inimă au strălucit cu flacăra 
de nestins a credinţei şi nădejdii în Dumnezeu şi închinării vieţii ei 
către Domnul. O, minunata roabă a Domnului, fără seamăn pe 
pămînt în nobleţe! Ea s-a văzut limpede pe ea însăşi în planul lui 
Dumnezeu de mîntuire a lumii; ea a citit despre sine însăşi în 
prorociile cărţilor Vechiului Testament; ea a grăit cu îngerii, 
mesagerii Domnului. Ea nu a exultat de fericire, nici a 
deznădăjduit sub povara durerii, ci ea a rămas pururea tăcută, 
punînd în a ei inimă toate. 

O, Presfîntă Născătoare de Dumnezeu, ajută-ne şi nouă să ne 
supunem pururea voii lui Dumnezeu, asemenea icoanei vieţii tale 
celei sfinte. 

Căci numai Ţie şi Domnului nostru se cuvine toată slava şi 
mulţumită în veci, Amin. 

30 decembrie 

• Pomenirea Sfintei Muceniţe Anisia 

Ea s-a născut la Tesalonic, din părinţi nobili şi bogaţi, cetăţeni de 
frunte ai cetăţii. Ea a fost crescută cu mare evlavie întru toată 
curăţia Credinţei Creştine. Rămînînd orfană de la o fragedă vîrstă, 
ea s-a închinat pe sine cu totul rugăciunii şi cugetărilor 
dumnezeieşti în propria ei casă. Arzînd de dragoste pentru 
Hristos, ea îşi zicea adesea întru sine: „O, cît de mincinoasă este 
viaţa tinereţii, întru care fie te sminteşti, fie sminteşti pe alţii! Cu 
cît mai bună este bătrîneţea! Iar sufletul meu se umple de tristeţe 
văzînd cît trebuie să aştept pînă ce voi urca la Domnul." Ea şi-a 
vîndut toate averile, a împărţit venitul săracilor, şi a vieţuit după 
aceea numai din munca mîinilor ei. Ea postea cu stricteţe, 
dormea foarte puţin, şi se ruga neîncetat cu lacrimi. Cînd se 
biruia de somn, îşi zicea: „Groaznic este să mă las biruită de 
somn, cîtă vreme duşmanul meu pururi veghează!" în acea 
vreme răul împărat Maximian a decretat că oricine poate să ucidă 
în voie creştini oriunde îi va afla, fără nici o judecată şi nici o 
sentinţă. Fecioara sfîntă Anisia a ieşit din casa ei odată ca să 
meargă la Sfînta Slujbă a Bisericii. Aceea a fost ziua unui necurat 
festival păgînesc închinat soarelui. Un soldat imperial, văzînd-o 
foarte frumoasă, s-a apropiat de ea cu obrăznicia desfrînării, şi a 
întrebat-o cum o cheamă. Ea şi-a făcut semnul Sfintei Cruci şi a 
zis: „Sînt roaba lui Hristos şi grăbesc la Biserică." Apropiindu-se 
necuratul acela şi începînd a-i grăi necurate graiuri, fecioara 1-a 
îmbrincit şi 1-a scuipat în faţă. Atunci soldatul a înjungheat-o cu 
sabia în coastă şi a ucis-o pe loc. Această sfîntă fecioară 



muceniţă s-a încununat cu cununa veşnicei slave la anul 298. Ea 
a fost luată de creştini şi îngropată cu cinste, iar sufletul ei 
petrece fericit în Ceruri. Deasupra sfintelor ei moaşte s-a înălţat o 
slăvită biserică. 

• Pomenirea Cuvioasei Teodora din Constantinopol 

Ea fost monahie, slujitoarea Sfintului Vasile cel Nou (vezi 
pomenirea lui la 26 martie). După moarte, ea i s-a arătat Sfintului 
Grigorie, un ucenic al Sfîntului Vasile, şi i-a descris în amănunt 
cele douăzeci de vămi ale văzduhului prin care trebuie să treacă 
sufletul omului cînd iese la ceasul morţii din trup, 
prin care vămi şi ea a trecut, pentru rugăciunile Simţului Vasile, la 
odihna veşnică. Sfînta Teodora s-a săvîrşit către Domnul în 
treizeci de zile ale lunii decembrie, din anul 940. 

• Pomenirea Sfintului Apostol Timon 

El a fost unul dintre Cei Şapte Diaconi, şi unul dintre Cei 
Şaptezeci de Apostoli mai Mici (Fapte 6: 5). El a fost ridicat şi 
sfinţit Episcop al cetăţii Bostra din Arabia. Acolo el a propovăduit 
cu rîvnă Sfînta Evanghelie şi a îndurat multe chinuri de la păgîni. 
El a fost aruncat în foc, dar a rămas nevătămat. La urmă a murit 
răstignit fiind pe cruce, şi aşa s-a strămutat fericitul lui suflet 
întru împărăţia lui Hristos. 

• Pomenirea Sfintei Teodora cea din Cezareea 

După îndelungate nevoinţe de mulţi ani în Mînăstirea Sfintei Ana, 
ea s-a săvîrşit cu pace către Domnul, la anul 755. 

• Pomenirea Sfîntului Cuvios Mucenic Ghedeon 

El a fost de neam grec, născut din părinţi foarte săraci. In frageda 
lui tinereţe el a fost forţat să se facă musulman. Dar pocăindu-se 
de păcatul acesta, el a scăpat la Sffntul Munte unde s-a tuns 
monah la Mînăstirea Karakallu. Dorind mucenicia pentru Hristos 
întru spălarea păcatului lui, el a primit binecuvîntarea 
duhovnicescului lui părinte pentru aceasta şi s-a întors la locul 
unde îl făcuseră mai înainte musulman. Acolo, înaintea turcilor, a 
mărturisit pe faţă credinţa lui creştină şi a arătat minciuna 
islamului. Turcii l-au apucat, i-au ras barba şi l-au pus cu capul în 
jos pe un măgar, plimbîndu-1 pe străzi, spre distracţia gloatei, 
însă mucenicul se bucura de batjocura pe care o îndura pentru 
Hristos. Ei după aceea i-au tăiat degetele de la mîini şi de la 
picioare, precum odinioară i se tăiaseră şi Sfîntului lacov Persul 
(pomenit la 27 noiembrie). La urmă l-au aruncat într-un loc în 
care se deversau excrementele, şi acolo şi-a dat în mîinile lui 
Dumnezeu mucenicescul lui suflet, în cetatea Tîrnovo, din 
Thracia. Sfintele lui moaşte de minuni făcătoare se păstrează în 
Biserica Sfinţilor Apostoli din Tîrnovo, o parte din ele aflîndu-se la 
Mînăstirea Karakallu din Sfintul Munte Athos. 
Cîntare de laudă la Sfînta Muceniţă Anisia 
Sfînta Anisia Domnului se roagă, 
Cu sfinte îngenuncheri şi cu lacrimi fierbinţi: 
„ O Stăpîne Doamne lisuse Sfinte, 



Cela Ce eşti al Vieţii Izvor, 

Cela ce eşti a bunătăţilor Comoară, 

Ajută-mi mie întru feciorie să mor! 

Ajută-mi mie ca întru feciorie 

în a mea groapă să pot intra; 

Ajută-mi mie ca întru feciorie 

De împărăţie vrednică să mă pot arăta! 

Dăruieşte-mi mie, Stăpîne Doamne, 

Pentru Tine pururi să mă jertfesc, 

Căci eu doresc ca să mor Ţie, 

O, dăruieşte-mi ceea ce doresc!" 

Dumnezeu ascultat-ape Anisia fecioara, 
Şi i-a dăruit ei al Lui har: 
Harul muceniciei pentru Dînsul, 
Care o a învrednicit pe ea de Rai. 
Sfinta Anisia acum străluceşte 
Ca între stele o luminoasă stea, 
Ea străluceşte ca un înger între îngeri, 
Lui Hristos se roagă pururea pentru noi. 
Cugetare 

lată două noi pilde a marii milostiviri dumnezeieşti către aceia 
care întru nenorociri îşi pun fără îndoire toată nădejdea în 
Dumnezeu. Fericita Teodora din Cezareea s-a născut dintr-o 
familie foarte însemnată, iar după naşterea ei a fost trimisă la 
Mînăstirea Sfintei Ana, spre a îşi săvîrşi şi desăvîrşi acolo o înaltă 
educaţie. Dar Fericita Teodora nu numai că şi-a desăvîrşit 
caracterul şi intelectul în acea mînăstire, ci ea s-a şi pregătit în ea 
cu duhovniceşti nevoinţe pentru tunderea în monahism, 
împăratul Leon Isaurul însă a scos-o cu forţa din mînăstire şi a 
obligat-o să se căsătorească cu unul dintre generalii lui. Teodora 
s-a opus acestei căsătorii din toate puterile ei, dar a rămas 
neputincioasă precum mielul în ghearele lupului. Ea s-a rugat cu 
lacrimi şi a plîns neîncetat înaintea lui Dumnezeu să nu o 
părăsească nici o clipă, în 

ziua căsătoriei însă, pe cînd oaspeţii petreceau în toi, a venit 
năprasnica veste la împărat că sciţii au pornit atac puternic 
contra imperiului, împăratul a poruncit atunci generalului încă nu 
bine căsătorit să pornească imediat spre teatrul de război. El nu 
s-a mai întors de acolo niciodată, murind curînd în prima linie. 
Astfel a scăpat Sfmta Teodora, prin dumnezeiasca purtare de 
grijă, de povara unei căsătorii nedorite. Ea s-a întors neîntinată la 
scumpa ei mînăstire, unde a primit tunderea întru îngerescul chip 
şi, ca monahie, s-a făcut vestită prin sfinţenia asprelor ei vieţuiri, 
lată şi a doua pildă: la Mînăstirea „Neadormiţilor" s-a aflat în 
timpul unei foamete o mare lipsă de cele trebuincioase. Sfîntul 
Marcel egumenul, primind într-o zi nişte oameni săraci şi 
odihnindu-i şi ospătîndu-i, a voit să le dea şi nişte bani pentru 
călătoria lor. El a întrebat pe iconomul mînsătirii cîţi bani mai au 



în vistierie. Iar iconomul i-a răspuns că mai sînt zece monezi de 

argint. Egumenul atunci a poruncit ca cele zece monezi să fie 

împărţite acelor săraci. Dar egumenul nu a împărţit săracilor 

toate cele zece monezi, ci doar nouă, oprind una pentru nevoile 

mînăstirii, căci bîntuia sărăcie extremă. Curînd după această 

întîmplare a venit un bărbat bogat la Mînăstire care a făcut danie 

din nouăzeci de talanţi mari de aur curat. Atunci Sfîntul Marcel cel 

văzător cu duhul 1-a chemat la sine pe iconom şi i-a zis: „lată, 

Domnul a voit să ne trimită nouă pentru sărăcia noastră una sută 

de talanţi mari de aur curat prin bogatul acesta evlavios, dar 

pentru că sfinţia ta ai nesocotit a mea poruncă şi nu ai împărţit 

toţi cei zece bani de argint fraţilor, Chivernisitorul tuturor ne-a 

lipsit şi El cu dreptate pe noi de zece talanţi de aur." 

femei: 

Luare aminte 

Să luăm aminte la soborul nevoitorilor şi feciorelnicilor, bărbaţi şi 

La cum ei, din dragoste pentru Hristos, s-au lepădat de toate şi s- 

au 

dăruit pe ei înşişi de bună voie tuturor suferinţelor; 

La cum ei au biruit asupra loruşi, asupra lumii, şi asupra 

diavolului, 

prin nevoinţele şi statornicia lor de diamant; 

La cum ei se bucură acum pururea în a lui Hristos împărăţie, şi ne 

ajută 

şi nouă pururi cu ale lor sfinte rugăciuni. 

Predică Despre Regatul [împărăţia] sfinţilor 

Şi sfinţii Celui Preaînalt vor primi regatul şi îl vor ţine în stăpînire în 

veci şi în vecii vecilor (Daniel 7: 18). [în Biblia de la Bucureşti: Şi vor 

lua împărăţia svinţii Celui înalt şi vor ţineapre eapînă în veacul 

veacurilor.} 

înjosiţi şi asupriţi în împărăţiile lumii, sfinţii vor domni etern în 
împărăţia Cerurilor. Socotiţi a fi ultimii dintre oamenii de pe 
pămînt, ei se vor bucura între cetăţenii de frunte ai Cerului, 
înfometaţi, însetaţi, desculţi şi goi în efemerele împărăţii ale 
lumii, ei se vor afla îmbrăcaţi ca nişte fii de împărat, în porfiră, 
vison, nestemate şi încălţări scumpe, întru netrecătoarea 
împărăţie a Cerurilor. Străini în împărăţiile putrezitoare ale lumii, 
ei vor fi Stăpîni şi Domni întru împărăţia lor, care este împărăţia 
incoruptibilă a Cerurilor. Căci aceasta va fi împărăţia finală: cu 
adevărat, ea va fi singura împărăţie demnă de acest nume. Căci 
toate celelalte, acestea lumeşti, nu sînt decît şcoli ale înşelăciunii 
şi preocupărilor vane. Pentru împărăţia Cerurilor s-au ales sfinţi 
cetăţeni dintre oamenii tuturor împărăţiilor de pe pămînt, de-a 
lungul tuturor veacurilor. Ei sînt fiii şi fiicele Mîntuitorului Hristos, 
copiii Dumnezeului Celui Viu. Ei sînt aceia care au trecut de la 
viaţa aceasta la cealaltă, şi care acum domnesc în ea. Dar 
splendoarea de neînchipuit a domniei lor nu ni se descoperă nouă 
încă. Ea se va descoperi de abia la a Doua Venire a Domnului 



Hristos, Cela Ce este Judecătorul viilor şi morţilor. Atunci de abia 
se va descoperi toată splendoarea şi toată puterea împărăţiei 
Sfinţilor. Ea este împărăţia Veşnică a lui Hristos Dumnezeu, 
Domnul nostru. Această împărăţie nu va cunoaşte nici schimbare 
nici sfîrşit, în veac şi în vecii vecilor. 
O Stăpîne Doamne lisuse Hristoase, Cela Ce eşti Ziditorul 
împărăţiei sfinţilor, milostiveşte-Te şi ne mîntuieşte pre noi 
păcătoşii, învrednicindu-ne împărăţiei Veşnice a sfinţilor Tăi, 
Căci numai Ţie se cuvine toată slava şi mulţumită în veci, Amin. 

31 decembrie 

• Pomenirea Sfintei Cuvioase Melania Romana 

Ea s-a născut la Roma din părinţi evlavioşi şi foarte bogaţi. Ea a 
fost silită de părinţii ei să se căsătorescă cu un tînăr nobil, de 
condiţia ei, pe nume Apinian. La naşterea celui de al doilea copil 
însă ea s-a îmbolnăvit foarte grav, ceea ce a determinat-o să îi 
arate soţului ei că ea se va vindeca numai dacă el făgăduieşte că 
vor trăi împreună doar ca frate şi soră. Soţul ei a făgăduit, iar 
Cuvioasa Melania, din preaplinul bucuriei inimii, s-a însănătoşit 
desăvîrşit. Aşa binevoind Domnul, El la timpul de El rînduit i-a 
chemat la Sine pe cei doi copii ai lui Apinian şi Melaniei. Atunci ei 
au hotărît să vîndă toate imensele lor proprietăţi şi au împărţit 
banii săracilor, bisericilor şi mînăstirilor. Ei au călătorit în multe 
ţări şi cetăţi, fâcînd pretutindeni bine din bogăţiile lor. Ei au 
cercetat pe vestiţii Sfinţi Părinţi din toată pustia egipteană, 
învăţînd mult şi zidindu-se sufletşte din convorbirile cu ei. în tot 
acel timp, Cuvioasa Melania postea foarte strict, avea rînduială 
de rugăciune şi citea mereu în întregime toate Sfintele Scripturi, 
de trei ori în fiecare an. Ea a vieţuit în tot acest timp cu soţul ei ca 
o soră, el fiind împreună-nevoitor cu ea. Sosind la Alexandria, ei 
au primit binecuvîntarea Patriarhului, pe atunci Sfintul Chirii. 
După aceea, ei au călătorit la Ierusalim şi s-au sălăşluit la 
Muntele Măslinilor. Acolo Cuvioasa Melania s-a închis într-o 
peşteră în care a trăit întru postiri aspre, rugăciuni şi sfinte citiri şi 
cugetări dumnezeieşti vreme de paisprezece ani. Ea a putut după 
aceea să fie de folos multor oameni pe calea mîntuirii. Ea a 
întemeiat o mînăstire de bărbaţi şi o alta de femei. La chemarea 
unei rudenii a ei, Senatorul Volusian, păgîn cu credinţa, ea a 
călătorit la Constantinopol şi 1-a convertit la Credinţa Creştină 
(ceea ce nici Fericitul Augustin nu reuşise să facă). Ea apoi s-a 
întors la Muntele Măslinilor, unde s-a săvîrşit către Domnul la anul 
439, în vîrstă fiind de cincizeci şi şapte de ani. 

• Pomenirea Sfîntului şi Dreptului losif, a Sfîntului Rege David, şi a 
Sfîntului lacob, Ruda Domnului 

Ei sînt prăznuiţi la Duminica de după Naşterea Domnului. Aflăm 
mai multe despre Regele David din Cărţile Regilor din Vechiul 
Testament, iar despre Sfîntul lacob, în douăzeci şi trei de zile ale 
lunii octombrie. Despre Dreptul losif se spune în Sfînta Scriptură 



că a fost un om drept (Matei 1: 19), din care pricină Domnul 1-a 
ales pe el spre paza vieţii Preasfintei Fecioare Măria şi lui i-a 
dăruit marea cinste de a face parte directă din măreţul plan de 
mîntuire a lumii. Deşi Dreptul losif era din spiţa regală a casei lui 
David, el a fost cu îndeletnicirea teslar umil la Nazaret. I s-a 
încredinţat Dreptului losif grija vieţii Fecioarei Măria pe cînd el era 
în vîrstă de optzeci de ani. El s-a săvîrşit către Domnul în vîrstă 
fiind de una sută şi zece ani. 

• Pomenirea Sfîntuiui Cuvios Mucenic Zotic, Hrănitorul 
Orfanilor (Binefăcătorul Săracilor) 

El a fost dintr-o familie aristocrată, a deţinut funcţie de înalt 
demnitar şi a fost foarte bogat. Dar lepădînd toate, s-a strămutat 
la Constantinopol unde a primit hirotonia întru preot. Acolo el a 
întemeiat un aşezămînt pentru săraci, în care îi adăpostea pe cei 
cu boli contagioase, îngrijindu-i personal. El se afla în cercul de 
apropiaţi ai Sfîntuiui împărat Constantin cel Mare. Din cauza 
faptului că Sfîntul Zotic primise de la Sfîntul împărat Constantin 
foarte mult aur, cu care Sfîntul Zotic a finanaţat îngrijirea 
victimelor molimei, fiul împăratului, Constantius, 1-a legat pe 
Sfîntul Zotic de coada unui măgar sălbatic, pe care l-au alergat 
pe străzile cetăţii pînă cînd Sfîntul Zotic şi-a dat sfîntul lui suflet 
din pricina rănilor. El a luat mucenicia în veacul al patrulea. 

• Pomenirea Sfîntuiui Teofîlact, Arhiepiscopul Ohridei 

El s-a născut în Insula Euripos, iar educaţia şi-a primit-o la 
Constantinopol, unde i-a avut ca dascăli pe cei mai eminenţi 
profesori ai vremii. El a fost hirotonit preot al Bisericii celei Mari 
[Sfînta Sofia], apoi a fost sfinţit, împotriva voinţei lui, Episcop al 
Ohridei, unde a rămas cam douăzeci şi cinci de ani (aproximativ 
între anii 1082 şi 1108). Chromatianus al Ohridei îl numeşte "cel 
mai înţelept dintre ierarhi." Bărbat foarte învăţat, stăpînind 
desăvîrşit şi ştiinţele lumeşti şi cele teologice, de un foarte rafinat 
gust artistic, dar de asemenea şi foarte sensibil şi fragil, el s-a 
simţit printre slavii de la Ohrida ca un exilat printre barbari. 
Sfîntul Teofilact a redactat comentarii 
adînci la Cele Patru Evanghelii şi la alte Cărţi ale Noului 
Testament. Ele constituie cele mai bune lucrări de acest fel din 
literatura patristică, după cele scrise de Sfintul loan Gură de Aur; 
ele se citesc şi astăzi cu un enorm folos sufletesc. Alte lucrări 
cunoscute ale lui sînt Scrisorile şi Viaţa Sfîntuiui Clement de 
Ohrida. La vîrstă înaintată ajungînd, el s-a retras la Tesalonic unde 
se crede că şi-a încheiat alergarea pămîntescă, strămutîndu-se la 
locaşurile fericite ale împărăţiei lui Hristos. 
Cîntare de laudă la Sfînta Cuvioasă Melania Romana 
Sfînta Melania preabogată a fost, 
Dar aurul ei tot I-a împărţit săracilor. 
Ea imensa-i bogăţie săracilor o a risipit, 
Spre cîştigarea împărăţiei Cerurilor. 
Cel ce negustoreşte al lui aur bine 



însutit primeşte de la Dumnezeu, 

Cine înţelept cheltuieşte a lui bogăţie, 

Vrednic se face împărăţiei Cerurilor. 

Evlavioasa Melania, preabogată, săracă s-a făcut, 

Ea în lume nu L-a avut scump decîtpe Hristos Dumnezeu; 

Ea avîndu-Lpe el, fără aur, preabogată a fost, 

Ea a zis : «Mi-ajunge mie Hristos Dumnezeu!» 
Melania, bunul medic, pre mulţi a vindecat, 
Pre Domnul lăudîndpînă la ultima ei suflare. 
Cugetare 

Cu cîtă înţelepciune au ştiut sfinţii, bărbaţi şi femei, să-şi 
chivernisească averile lor lumeşti! Cu cîtă înţelepciune au ştiut ei 
să-şi cumpere pe cele nemuritoare cu cele stricăcioase! O, ce 
puţin preţ au pus ei pe bunurile pămînteşti în ele însele, 
socotindu-le praf şi cenuşă! Cercetînd Sfînta Melania sfinţita 
pustie a Părinţilor Egiptului şi în ideea de a lăsa acolo mari 
ajutoare băneşti, ea a fost uimită să vadă cu cîtă groază şi silă 
respingeau sfinţii orice fel de acumulare de bunuri materiale. 
Astfel, cercetîndu-1 pe un sfînt sihastru pe nume Efestion, ea a 
văzut că nevoitorul nu are în chilia lui decît rogojini, un vas cu 
apă, un văsişor cu sare, şi puţină pîine uscată. Cunsocînd mai 
dinainte că bătrînul nu va accepta nimic de la ea, ea a strecurat 
în văsişorul cu sare nişte monezi de aur. Dar ieşind de acolo şi 
depărtîndu-se, ea l-a auzit pe monahul alergînd după ea şi 
strigîndu-i din toate puterile să se oprească. Ea s-a oprit. 
Bătrînul, întinzîndu-i monezile, i-a zis: "Nu am nevoie de acestea, 
ia ce este al tău." Dar Melania i-a răspuns: "Le vei putea da altora 
care au nevoie de ele." "Nimeni nu are nevoie de ele în aceste 
locuri," a răspuns Bătrînul. Dar nevoind Sfînta să ia înapoi ceea ce 
dăruise, Bătrînul a ridicat mina şi Ie-a aruncat în fluviu, apoi s-a 
întors la a lui chilie. 

în timpul unei epidemii de ciumă care lovise Constantinopolul, 
împăratul Constantius a poruncit să fie omorîţi prin înecare în 
mare toţi cei contaminaţi. Sfîntul Zoticus i-a răscumpărat însă pe 
aceia şi i-a dus la casa lui, unde Ie-a dat îngrijirile cuvenite. 
Terminîndu-i-se banii, el a mers la împărat şi i-a cerut bani ca să îi 
cumpere mărgăritare de mare preţ. împăratul i-a dat banii, cu 
care Sfîntul Zotic şi-a continuat sfînta lucrare de salvare a 
bolnavilor, împăratul i-a cerut într-o bună zi Sfîntului perlele 
promise, iar Sfîntul Zotic l-a adus pe împărat la el acasă şi i-a 
arătat bolnavii, spunîndu-i: "Acestea, împărate, sînt mărgăritarele 
promise, pe care le-am cumpărat cu nevoinţele mele şi cu aurul 
tău spre a ta mîntuire." Dar împăratul, nevoind să înţeleagă 
nimic, l-a osîndit pe Sfîntul Zotic la moarte. Sfîntul Zotic însă s-a 
strămutat astfel la viaţă, iar împăratul a rămas pe pămînt ca să 
se pocăiască şi să-şi ispăşească păcatele acumulate. 
Luare aminte 
Să luăm aminte la soborul celor care s-au pocăit de păcatele lor: 



La cum ei au păcătuit, cu ştiinţă sau cu neştiinţă, împoriva Legii 

lui 

Hristos; 

La cum ei s-au pocăit, şi-au îndreptat vieţile şi au împlinit mai apoi 

toată Legea lui Hristos; 

La cum ei se veselesc astăzi întru împărţia Veşnică a lui Hristos şi 

ne 

ajută şi nouă cu sfintele lor rugăciuni. 

Predică Despre biruinţa Mielului 

Ei vor porni război împotriva Mielului, dar Mielul îi va birui (Apocalipsa 

17: 14). 

Fraţilor, să ne bucurăm şi să dănţuim de bucurie la biruinţa Mielului 

asupra fiarelor. Căci pe lei şi pe tigri, pe lupi şi pe vulpi, pe hiene şi 

pe balauri, Mielul îi va răpune cu desăvîrşire! Dar cine a văzut şi a 

auzit acestea? Urechile noastre le-au auzit pe acestea, şi ochii noştri 

le-au văzut! Mielul este Hristos Domnul, iar fiarele sînt toţi vrăjmaşii 

Lui, văzuţi şi nevăzuţi, în timpul vieţii noasre Mielul ne poartă 

biruinţele; iarîn viitor El va birui, pînă la ultima zi! Mielul a biruit şi 

biruieşte şi va birui pe toţi regii şi stăpînitorii pămîntului cu firile lor 

bestiale, cu armatele lor şi cu mercenarii lor, cu cei care îi slăvesc 

pe ei şi care le urmează lor. Astfel este colosala putere ce o are 

blîndul Miel al lui Dumnezeu. O, frăţiorilor mei, nu vă înspăimîntaţi! 

Nu vă înspăimîntaţi, şi nu vă îndoiţi. Căci Atotbiruitorul acesta este 

Conducătorul nostru, Ajutătorul nostru, şi al nostru Prieten 

desăvîrşit. El se numeşte "Mielul" ca să ne înveţe pre noi că trebuie 

să fim şi noi ca mieluşeii: liniştiţi, blînzi, fără răutate, răbdători, gata 

la jertfa cea aducătoare de viaţă şi de biruinţă, şi devotaţi voinţei 

Păstorului nostru. Căci atunci cînd Domnul este cu mielul, mielul 

este mult mai tare decît lupul, mai tare decît leul, şi mai înţelept 

decît şarpele şi decît vulpea. Cu toate acestea, nu se poate 

recunoaşte dreptatea, nici nu se poate vedea victoria finală mai 

înainte de a fi luate la socoteală amîndouă lumile. O, fraţilor, cînd se 

vor lua la socoteală amîndouă lumile, vom vedea noi atunci ce 

înseamnă dreptatea şi victoria finală, fără de sfirşit! Căci Mielul e Cel 

Care învinge, şi numai El! 

O Stăpîne Doamne lisuse Hristoase Dumnezeul nostru, Cela Ce eşti 

împăratul împăraţilor şi Biruitorul tuturor războaielor; Cela Ce eşti 

Domnul şi Mielul îndelungrăbdător şi multmilostiv! Ajută-ne şi nouă 

să ne facem întru mieluşei purtători de biruinţă, 

Căci noi numai pre Tine Te lăudăm, şi Ţie ne rugăm în veci, Amin. 

